
Cuvânt înainte 


îmi amintesc că, în 1993, la Congresul de Studii Sud-Est Europene de la Salonic, am avut o 
comunicare despre problemele Mediteranei aşa cum se văd în Istoria Imperiului Otoman a lui 
Dimitrie Cantemir. Secţia la care am citit comunicarea se chema Cooperarea balcanică - 
retrospectivă şi perspectivă. Tema mea a avut succes dintr-un motiv la care nu mă aşteptasem şi 
pe care i-l datoram lui Cantemir. El sesizase punctele fiebinţi ale cheilor de control continetal, 
Porţile de Fier ale Caucazului şi Dunării ca zone importante pentru însăşi apărarea continentului, 
a Mediteranei, de altfel şi ea, la nivel continental, zonă la fel de fierbinte. Pe când scria Cantemir, 
abia se definea principiul echilibrului de forţe în politica europeană, iar mie pur şi simplu mi se 
păruse, în 1993, că n-a fost jucată complet soluţia descifrată şi anunţată de Cantemir la începutul 
veacului al XVIll-lea. 

în martie 1996 am plecat în Israel, pentru trei luni, la Institutul Weizmann. Acolo, la Rehovot, 
atât de aproape de Mediterana, nu era însă adevăratul Israel. Abia după ce am văzut toată ţara, 
după ce m-am dus în Iordania şi Egipt, am priceput că trăiam în Institut într-o lume aparte, bine 
apărată de ceea ce se întâmpla de jur împrejur, în viaţa cotidiană. 

Pe urmă, după 1989 am fost destul de des la Belgrad, unde se organiza anual o consfătuire 
legată de cooperarea ţărilor dunărene. Şi vedeam „pe viu" ce se întâmpla, carenţele de analiză 
ale stadiului ţării raportată la viaţa lumii şi politicii internaţionale, vedeam că numeau asta 
„rezistenţă" şi „mândrie naţională". 

Apoi m-am dus la Paris, la Luxemburg, la Strasbourg, la Londra, la Viena, în Italia, în Spania, în 
Germania şi am văzut pretutindeni semnele unei încordări care guverna cotidianul european. 
Am vrut să plec în SUA, pentru doar o săptămână, iar pe formularele de viză mi s-a cerut o 
fotografie cu urechile vizibile şi cu distanţa dintre ochi bine evidenţiată, lucru care mi s-a părut 
aiurea şi am renunţat la viză. Mi-am amintit brusc că tot cu astfel de măsurători a început şi 
nazismul. Şi unde a sfârşit... 

Fusesem, în 1995 şi 1996, consilierul pentru Mass Media al preşedintelui Senatului, avusesem 
acces la surse documentare excelente, fusese o clipă când putusem să mă gândesc la întregul 
fenomenelor pe care le traversa lumea românească. Principii fundamentale ale politicilor 
externe, tipurile de relaţii economice, definirea blocurilor continentale ca entităţi, erau chestiuni 
care trebuiau luate în calcul. Ce se întâmpla? De ce începea astfel minunatul veac XXI şi cel de-al 
treilea mileniu al civilizaţiei omeneşti? Ce se întâmplase în registrele fomative cu civilizaţia care 
debutase mult înainte de Grecia antică, poate chiarînainte de Sumer şi necunoscuta încă, de noi, 
Asie a trecutului îndepărtat? Ce moştenim, ce facem, încotro mergem şi încotro am vrea de fapt 
s-o luăm? Ce ne împiedică? Ce soluţii sunt? Cine le dă şi cine le foloseşte? Cum? Comunicăm 
ceea ce înţelegem? Aude cineva? Suntem fiecare singur? Nu suntem? Ce putem numi pământul 
ferm al entităţii noastre şi ce e trecător? 

M-am gândit atunci că n-ar fi rău dacă aş face ceva. Să pun împreună baze de date diferite, 
astfel încât să pot da seama, într-o enciclopedie identitară, de sarea lucrurilor şi direcţia de mers. 
Aveam nevoie, în primul rând, de o documentare solidă pe teren, poate la fel de importantă ca 

şi sursele primare scrise pentru a înţelege, eu mai întâi, dar şi cititorii la care mă gândeam, ce se 
întâmplă şi unde ne aflăm. Să folosesc deci documentarea pe teren ca sursă primară a 
fenomenelor în desfăşurare. Să fac ceva în primul rând ca realizator de televiziune, în limitele a 
ceea ce ştiu şi ce pot. Aşa am şi făcut. Mai întâi subiecte scurte pentru emisiunea Atlas, apoi im¬ 
am gândit să fac ciclul Viaţa în jurul Mediteranei, care s-a difuzat în 1999, o parte în cadrul 
emisiunilor Viaţa spirituală (titular Lili Lemnaru), altă parte în cadrul emisiunii Cultura în lume 
(titular Adelina Patrichi), emisiune desfiinţată chiar atunci, odată cu trecerea pe contracte 
determinate a 1800 de oameni, emisiune pe care am încercat zadarnic s-o reiau, am mai făcut 
doar două episoade, ambele pe Canalul 1 al Televiziunii Române. Pe urmă, în 1999 şi 2000 am 
plecat în Franţa, pentru un an şi câteva luni, iar de acolo am călătorit şi prin alte locuri. 

Ca să conchid, mi se pare că problemele Mediteranei şi ale Porţilor continentale au rămas 
active, relaţia între ele continuă să funcţioneze şi acest fapt trebuie conştientizat. După Viaţa în 
jurul Mediteranei, difuzată pe Canalul TVR 1, am făcut aşadar un alt serial, numit Lumi şi cetăţi, 
care s-a difuzat pe Canalul 2 al Televiziunii Române, în 2001, unde accentul nu cădea pe istoria 
culturii şi a civilizaţiei, ci pe simbolistica unitară a unui loc, fie el vechi sau nou, pe forţa lui de a 
imprima un curs identitar, de a modifica mentalităţile. Pe urmă, în 2002, la Canalul România 
Internaţional, am făcut serialul de documentare Oraşe româneşti, după ideea ambelor seriale 
precedente, adică punînd în prim plan felul cum istoria unui loc îi determină prezentul, rolul lui 
în marele nexus geo-politic, cultural, social care înseamnă o civilizaaţie, o ţară, un continent, 
planeta întreagă. Toate aceste documentare au fost însă, până la urmă, felul cum am simţit că 
trebuie să răspund provocărilor de orice fel ca fiinţă aflată în acest loc de pe pământ numit 
România tranziţiei. Acum pot spune că civilizaţiile şi culturile sunt diferite, dar în interiorul lor 
suntem chiar noi, cu toată fiinţa noastră, nişte punţi subţiri, care ne trăim vieţile păstrând vii 
universuri cărora adesea nici nu le bănuim conturul şi încrengăturile. Propria mea definire de 
poziţie era ceea ce mi se întâpla în tot acest proces de traversare. Nimeni nu e mai sus ori mai 
jos, merită să apărăm întregul. Oare nu vom fi cu toţii deopotrivă minoritari şi majoritari în lumea 
de mâine? Oare nu ne va alege acea lume după esenţa faptelor noastre şi atât? Nu merită deci 
să ne apărăm propria noastră identitate spirituală, universul culturii şi al civilizaţiei româneşti 
pentru a continua să existăm, să dialogăm, să afirmăm valorile noastre? 

Să ne apărăm deci cu faptele noastre şi prin ele. 

Iar ideea de a pune pe hârtie toate aceste texte şi de a evidenţia unitatea lor subterană mi-a 
venit abia după ultimul război din Irak, după ce am citit cartea atât de dură a lui Noam Chomsky, 
Hegemony or Survival. America's Quest, apărută în 2003 şi tradusă imediat româneşte. Atunci 
când am înţeles că mileniul al treilea a început cu un război religios şi economic între creştini şi 
musulmani, de redefinire a zonelor de influenţă - cel puţin aici e vârful aisbergului - că este 
rezultatul unei crize profunde a umanităţii noastre vechi de câteva milenii. Riscul este ca această 
criză de identitate şi de reîmpărţire a resurselor planetare să ne cufunde, pe toţi, într-un nou Ev 
Mediu. Un Ev Mediu computerizat, o lume de fiinţe singuratice. 

Un prag al unor foarte mari redefiniri planetare. Abia că trebuie făcut ceva, mi-am spus. Unde 
e locul nostru în acest univers? Noi, cu toată ţara asta, unde ne aflăm? Ce proiecte de cursă lungă 
avem? Ce fac politicienii noştri mărunţi, intelectualii noştri, grăbiţi să achiziţioneze capital şi 
capital de imagine înainte de a ajunge la punctul terminus al micilor lor universuri relaţionale? 
Spiritul românesc, mă întreb, are coordonatele lui în raport cu lumea contemporană şi cu 
solicitările ei, le mai are? Cei care-şi spun acum oameni de cultură, sunt cu adevărat asta? îi 
putem recunoaşte ca atare? După ce anume? M-am gândit să confrunt părerile, uneori doar 
intuiţiile mele cu ale unor „aşi" ai gândirii în acest domeniu. M-am gândit la un proiect de 
emisiune cu titlul Ieşirea din cerc şi am făcut pentru el, cu ocazia plecării la Paris din octombrie- 

noiembrie 2004, mai multe interviuri „de vizualizare" a întrebărilor care mă frământau. Voiam 
pentru ele răspunsurile altora. Dar televiziunea n-a fost interesată de ele. între educaţie şi 
distracţie, instituţia optase pentru distracţie. Fusese nevoită s-o facă, din pricina intelectualilor 
care-o conduceau. Tendinţa culturii române de azi de a sări peste mai multe generaţii, cu 
experienţa lor, de a anula hectare întregi de cunoaştere şi de experienţă umană a locuitorilor 
acestei ţări pentru a deschide drum unor noi generaţii (mai „curate", mai „morale"!), care puteau 
să nu aibă nici ele prea mult drept de existenţă, era ceva nou, viteza de „trecere" a generaţiilor 
se accelera, tot ce marcase traseele vieţii aşezate a unei naţiuni vibra din încheieturi şi nimeni 
nu striga „uitaţi-vă în jur!" sau „hei, e vorba chiar despre noi toţi!" Oare dincolo de toate astea 
se mai afla cineva? Ceva? 

Pe urmă mi-am dat seama că întrebările rămân, sunt ale lumii prin care trec şi că trebuie să le 
răspund chiar eu. Pentru că fiecare om strigă în felul lui, trăieşte viaţa lui proprie şi răspunde cu 
mintea şi inima lui tuturor, absolut tuturor provocărilor. Cum puteam rămâne unitară eu, ca 
fiinţă, în interiorul tuturor acestor schimbări? La ce trebuia să renunţ, ce trebuia să învăţ şi ce 
făcea parte din indentitatea mea de neschimbat? lată întrebări care se adăugau tuturor 
celorlalte şi care, mă gândeam, nu erau numai ale mele. Trebuia să fac ceva, paginile care 
urmează sunt un răspuns, de multe ori implicit. Şi fie ca aceia care pot face mai mult, s-o facă. 


Ecaterina Ţarălungă 
Bucureşti, 28 martie 2006 


După 15 ani 


Am lăsat să treacă o perioadă mai lungă de timp între mine cea de-atunci şi cea de-acum. Am 
traversat experienţa coordonării şi, parţial, a scrierii Enciclopediei identităţii româneşti, un volum 
dedicat Reperelor identitare şi altul dedicat Personalităţilor civlizaţiei româneşti de oriunde şi 
de oricând (unele comunităţi provenite chiar din plasma ferbine a începuturilor străromâne) care 
au păstrat şi păstrează, determinat şi conştient, ori doar intuitiv, prin memoria ancetrală, un 
însemnat unghi de convergenţă identitară cu noi, românii dintre graniţe. 

După toţi aceşti ani trebuie să conchid însă că problema definirii de sine a fiecăruia dintre noi în 
ansamblul României ca ţară, al Europei şi al lumii nu s-a încheiat, nici una dintre lumi n-a ajuns 
la calmul pe care ni-l adusese Primăvăra Naţiunilor, cea care prilejuise chiar fondarea României 
Mari. Ei bine, mi-am spus, dacă după un veac de la evenimentul Marii Uniri şi la 40 de ani după 
schimbarea de sistem politico-social asta este ceea ce ni se întâmplă, ar fi bine să observăm mai 
atent paşii pe care i-am făcut şi direcţia pe care ne-am înscris în această plenară Toamnă a 
Naţiunilor. 


Ecaterina Ţarălungă 
august 2019 




Mileniul doi văzut de la sfârşit 
sau 

Castalia posibilă. 


Una din cele mai grave întrebări pe care şi le pune astăzi oricine este: ce se întâmplă, 
mai exact ce se va întâmpla cu toată această cantitate de experienţă, de informaţii, de 
bunuri de orice fel acumulate de umanitate în decursul timpului? Un sfârşit de mileniu 
neliniştit şi neliniştitor sporeşte în chip neaşteptat sentimentul responsabilităţii. El 
adânceşte un întreg proces de recapitulare a traseelor deja străbătute, a căilor spiritului 
devenite tipice pentru ilustrarea unui şir de acţiuni, pentru edificarea unor întregi 
civilizaţii. Sunt construite, în cele mai diverse domenii, modele plauzibile. De pildă 
numeroase lucrări despre tipul oriental şi cel occidental, despre civilizaţia europeană, 
africană, polineziană, despre ştiinţe şi arte, cu stabilirea mutaţiilor suferite în timp, a 
rădăcinilor prezentului sunt tot atâtea exemple cu privire la tentativele de identificare 
a tipicului şi a şanselor de rezistenţă în timp a acestui tipic în contextul din ce în ce mai 
complex al prezentului şi al viitorului. Ba chiar mai mult decât atât: un uriaş efort de 
păstrare a rezultatelor viabile ale unuiîndelung acord al civilizaţiei şi culturii cu specificul, 
în ultimă instanţă, al planetei este ceea ce ghicim dincolo de o serie de lucrări. Dacă în 
cazul lucrărilor lui Braudel sau Toffler acest efort este mai evident, nu e totuşi mai puţin 
adevărat că el alcătuieşte şi fundalul unor lucrări defilosofie şi artă. Un alt aspect derivat 
din aceeaşi serie de întrebări este cel cu privire la unda generatoare a unor astfel de 
lucrări, la acest interes pentru traseele tipice ale spiritului creator. El este în ultimă 
instanţă de interes metodologic de tip kantian 1 , chiar dacă a fost reactualizat de 
împrejurările diverse ale unei bogate istorii contemporane. De aceea întrebările cu 
privire la civilizaţia umană pot fi nu numai datate, ci şi centrate în jurul unor probleme 
care trimit în principal la spirit. Excepţiile n-au lipsit nici înainte şi nici după acest 
moment. Filosofii chinezi de pildă, ori religia indiană considerau că toate întrebările cu 
privire la om conduc spre natură şi că atitudinile sale (cea morală mai ales, credeau 
chinezii) au menirea să-l „cufunde" în apele amniotice ale lumii menindu-l astfel unei 
existenţe mereu repetabile, adică eterne. Nu unitatea în timp a spiritului e deci aceea 
care conferă perenitatea umanităţii, ci continuitatea unei identităţi. 

Ceea ce se observă din ce în ce mai limpede în demersurile actuale este încercarea 
de a „citi" unitar aceste perspective diferite şi de a obţine o sinteză pe baza lor. Asfel, 
face parte din complexul veacului XX acţiunea de modificare în sens pozitivist şi 
individualist a rădăcinii artelor, de observare a ceea ce romanticii să spunem, ca să nu 
mai vorbim de clasici, ignorau cu desăvârşire: faptul căîn calitatea sa de creator de valori 
omul este un produs al naturii şi al mediului social în care se dezvoltă. Evul Mediu, o 
parte a Renaşterii şi Antichităţii greco-latine, a concepţiilor orientale pot fi întâlnite în 

aceste demersuri care vizează - în ultimă instanţă - regăsirea unui fir neîntrerupt de-a 
lungul unei istorii de câteva milenii. în sfârşit, încă un aspect care se cere evidenţiat cu 
prilejul acestor rânduri introductive vizează distincţia între acumularea brută de fapte 
şi prelucrarea lor obiectivă, cu scopul de a descifra un sens al evoluţiei: Mahabharata şi 
Biblia de pildă sunt alcătuite din acumulări de evenimente, calchieri simbolizate - mai 
mult sau mai puţin - ale unor întâmplări şi ale explicaţiilor lor, mitizate ori nu. Prima 
obiectivare cunoscută nouă a fost aceea a grecilor antici. Ei au descoperit puterea 
raţiunii de a înţelege căile adevărului. Socrate este încă şi astăzi piscul cel mai îndepărtat 
la care ne raportăm atunci când vorbim despre ironie şi dialectică în sens filosofic. 
Aristarhos şi Eratostenes sunt cei care au măsurat dimensiunea planetei, au „văzut" 
rotunjimea ei, mişcarea eliptică, sistemul solar. Distrugerea bibliotecilor din Ninive şi 
din Alexandria, ca şi toate cufundările ulterioare în barbarie ale umanităţii (inclusiv 
graţie manipulării creştine) n-au mai izbutit decât să întârzie acest proces de căutare a 
identităţii proprii a fiinţei umane şi a adevărului lumii în care trăia. Următoarele două 
milenii, astfel ieşite din creuzetul antic, refotografiate de lumea latină şi multiplicate pe 
toatăîntinderea Europei aveau să alcătuiască bătălia mereu mai plină de tensiune dintre 
raţional şi iraţional, pe care mulţi au numit-o lupta îngerului cu diavolul, a spiritului cu 
sufletul şi care nu este, în fond, decât încercarea reciprocă de absorbire, de obţinere a 
unei sinteze viabile, care să poată păstra integritatea fiinţei umane şi a planetei pe care 
ea există. 

Senzaţia de „prag" pe care o resimte civilizaţia acestor două milenii, întrebarea dacă 
toate căile urmate au dus la autodistrugere ori la salt spre viitor este ceea ce sporeşte 
sentimentul responsabilităţii şi, graţie lui, privirile retrospective. 

Aşadar mileniul doi văzut de la sfârşit... Acesta este obiectul eseului care urmează. 
El se referă doar la numite domenii ale existenţei, iar toate întrebările valabileîn general 
capătă, în acest context, un accent anume, derivat din condiţia receptorului pe de o 
parte, din statutul artelor pe de alta. Condiţia receptorului are în vedere în primul rând 
faptul că el este, în chip fortuit, situat într-un punct anume în spaţiu şi timp. „Citirea" 
pe care-o face asupra orizontului vizibil al lumii nu poate ignora acest fapt. Sintagma 
„standardul prezentului" are în vedere mai ales relaţia receptorului cu universul, adică 
răspunsul la întrebarea: ce şanse de vizibilitate îi oferă acest univers pentru orientarea 
în lumea înconjurătoare şi la ce instrumente de cunoaştere poate avea acces spiritul 
său? Ceea ce caută să intuiască deci textul care urmează se referă mai mult decât la 
interpretarea unor fapte, la relaţii şi raporturi dincolo de care încearcă să găsească firul 
pe care-l ţinem astăzi în mână, dar despre care ştim foarte vag unde are celălalt capăt 
şi dacă cele două capete pot fi înnodate sau nu pentru a alcătui plasa fină şi trainică a 
speranţelor noastre cu privire la viitor. Subiectul, astfel circumscris, este inepuizabil. El 
se cere limitat prin alegerea câtorva probleme care să nu fie lipsite de legătură între ele 
şi să poată alcătui în final o imagine plauzibilă despre ceea ce înseamnă mileniul doi 
văzut de la sfârşit. Sugestia problematică a fost oferită de constantele cele mai generale 
care interesează pe consumatorul de cultură: spiritul confrunându-se cu lumea şi 
atitudinile sale fundamentale: ironia şi asimilarea. Ca rezultantă principală a acestor 

relaţii: lumea simbolurilor. în sfârşit, o chestiune de fundal a acestui ansamblu: 
problema timpului şi a spaţiului (cultural, dar nu numai). Fiecare dintre aceste probleme 

va fi urmărită cu accentul pus asupra uneia dintre arte, prevalentă fiind muzica. 

* 

* * 

Universul sonor se desfăşoară în timp şi spaţiu. Acest lucru a fost perceput din cele 
mai vechi timpuri. Organizarea lui în unităţi semnificante a alcătuit dintotdeauna baza 
cea mai largă de comunicare a mesajelor: vorbirea, bazată pe sunete modulate, accente 
şi ritmuri, a permis apoi poeziei şi muzicii să adauge conotaţii neaşteptate mesajului 
originar. Şi asta într-o asemenea măsură, încât aceste conotaţii singure au alcătuit 
universuri aparte, determinate de criterii anume de normare a traseelor sonore. Dincolo 
de aceste criterii, care ţin de tehnica limbajului folosit, s-a degajat un sens anume care 
a permis formularea deosebirilor de conţinut între lumea reală, care constituie punctul 
de pornire al artei, şi lumea artei, care este o citire deformată a realităţii, o nouă 
realitate, obţinută prin grilele sensibilităţii creatoare. 

Muzica, aşa cum o înţelegem astăzi, este un imens "joc cu mărgele de sticlă" 2 
desfăşurat într-o Castalie a sunetelor. Există deosebiri fundamentale între - să zicem - 
muzica pentatonică şi cea modală, între modurile greceşti şi structura polifonică a lui 
Beethoven, între contrapunctul liniar şi cel armonic, între o scală diatonică şi una 
cromatică, dar şi asemănări de substrat, care ţin de sensul "jocului", de scopul lui, 
mărturisit ori nu, de a-l cuceri pe interlocutor şi de a-l transporta într-o lume 
subordonată rigorilor lui. întrebarea cea mai la îndemână a oricărui posibil interlocutor 
este dacă nu cumva regulile acestui imens joc cu mărgele de sticlă variază într-atât încât 
Castalia însăşi are înfăţişări deosebite, de nerecunoscut pentru cel care-o străbate în 
spaţiu şi timp. Ori, şi mai bine: ce legi comune are acest joc pentru a-l putea recunoaşte 
ca fiind executat între graniţele aceleiaşi Castalii? Când asculţi, de pildă, Anotimpurile 
lui Vivaldi nu se poate să nu observi echilibrul corespondent al concertelor. Un sunet 
sacadat de metronom dublează mereu temele melodice, ca şi când timpul trecător al 
primăverii, verii, toamnei şi iernii ar fi dublat de un alt timp, etern. Uneori cei doi timpi 
se ating. De cele mai multe ori, nu. Simţi, cu toată puterea, că nu poţi aparţine decât 
anotimpurilor, oricât de mult ai vrea să aparţii Timpului. Ţi se dăruiesc bucuriile mărunte 
ale naturii şi ale gestului prin care te implici în ea, dar ţi se refuză accesul la permanenţă, 
la cunoaşterea esenţelor. Ghiceşti creştinul dincolo de muzician şi sensul biblic al 
timpului dincolo de timpul naturii. înţelegi cât de mult seamănă muzica lui Vivaldi cu 
încercarea de a asimila înţelesul antic al armoniei universale şi de a sparge astfel, în sens 
umanist, limitele biblice ale lumii şi ale Timpului. Există o undă de tragism în demersul 
lui: să fii închis în carcasa timpului tău, a existenţei tale limitate, să simţi eternitatea şi 
să n-o poţi atinge. Bătălia pe care o desfăşura el era şi o parte a marii bătălii a Renaşterii, 
mai exact a finalului ei. Desfăşurată cu forţele impresionante ale artei omeneşti şi ale 
spiritului în totalitatea lui, această bătălie a avut drept unul dintre cele mai însemnate 
puncte de program rezolvarea dilemei fundamentale a secolului al IV-lea, aceea care 
avea să definească apoi cultura şi civilizaţia europeană: a fi sau a nu fi creştin. între 

raţionalismul politeist al grecilor şi fervoarea monoteistă lupta a fost indecisă şi a suferit 
mutaţii numeroase de pe terenul credinţei pe acela al vieţii sociale. Ea preceda cu mult 
în timp secolul al IV-lea al lumii greceşti. Trecuseră atunci cam opt sute de ani de la 
atacul perşilor la Termopile şi înfrângerea de la Salamina. Tot astfel cum se scurseseră 
sute de ani de când Alexandru trecuse prin perdeaua purificatoare a săgeţilor lui Asia 
până la Pamir în numele raţiunii şi democraţiei, împotriva credinţei necondiţionate a 
Orientului în forţe ce depăşesc puterea umană şi o fac roaba zeilor. El asigurase astfel 
trecerea spre spaţiul latin şi apoi spre Europa a cuceririlor raţiunii asiatice - de pildă 
sistemul numeric chaldeean cu baza 6, pe care-l folosim încă şi azi (cercul de 360 9 , 
duzina, împărţirea anului în 12 luni), dar perpetuase şi ideea sintezei contrariilor, a 
asimilării tipului oriental. La Alexandru Macedon, care adoptase veşminte orientale şi 
se căsătorise, ca un faron egiptean, cu sora lui (de unde supranumele Philadelphus, 
„iubitorul de soră", care a dat numele Philadephiei, cucerită şi ea de oştile macedonene, 
ea, marea capitală amonită, Rabbat Amon, Amanul de astăzi), coexistă, în germene, 
datele unei noi sinteze, pe care Imperiul Roman va încerca s-o desăvârşească pe căi 
diferite - venirea lui Heliogabal pe tronul auster odinioară al Imperiului a fost doar una 
dintre încercări. Admiterea creştinismului, ca şi numeroasele lui respingeri ţineau tot de 
căutarea unor căi de asimilare şi sinteză. împăratul Iulian n-a vrut decât să ofere o 
doctrină deschisă tuturor opţiunilor, o doctrină capabilă să elimine ruptura care se 
lărgea între raţionalismul de tip grec al învăţământului şi credinţa monoteistă în 
ascensiune. „Crede şi nu cerceta" se lovea puternic de „Cercetează până la capăt ca să 
poţi lua o decizie". Aceasta e bătălia moştenită de noi de la Renaştere. între timp 
monoteismul mai câştigă însă ceva teren folosind un argument care era al raţiunii: el 
afirma că înlocuieşte o pluralitate cu unitatea, ceea ce voia să însemne unitatea lumii, 
fie şi prin raportare la spiritul divin. Ochii lui Vivaldi s-au deschis în acel moment spre 
înţelegerea locului şi timpului său. Iar muzica sa ne-o confirmă. Peste câteva secole, 
muzica scrisă de Ceaikovski să spunem, în Visele de iarnă, spune cu totul altceva despre 
timp. Nu mai există impresii despre peisaj, o natură în care compozitorul să fie implicat 
definindu-şi astfel o opţiune, un fel de comportament care-l împacă pentru 
pierderea cea mare a accesului la Timp. La Ceaikovski structurile sonore nu definesc o 
stare de spirit în raport cu natura percepută într-un moment anume, ci traduc aspiraţiile 
mai profunde ale unei existenţe individuale, momentane în raport cu istoria. Natura 
este, în muzica lui Ceaikovski, doar pretextul unei meditaţii, din moment ce raportul 
dintre peisajul iernatic şi natura văzută la scară geologică transcrie doar raportul 
individului faţă de istorie. Timpul nu mai este eternitatea biblică, ci istoria care-l 
invadează de pretutindeni pe cel angajat pe drumul propriei sale existenţe. Partea a 
doua a piesei nu este decât clipa de oprire, privirea circulară pe care-o arunci împrejur 
şi te simţi copleşit, înglobat în geologic şi mineral. Ceea ce urmează e căutarea sinelui, 
contopirea cu semenii. Iar finalul aduce înţelegerea faptului că omul şi natura sunt una, 
trăiesc o schimbare continuă şi reciprocă. Timpul a devenit continuu şi neuniform, nu 
se mai află circumscris între geneză şi Judecata de Apoi, existenţa individuală este o 
parte limitată a lui. Eternitatea se numeşte acum istorie. Ea n-are început şi sfârşit, nu 

este alcătuită în afara umanităţii, ci chiar faptele ei o produc. Ne simţim azi mai aproape, 
ca mentalitate, de Ceaikovski decât de Vivaldi, din moment ce ştim că ne aflăm în 
punctul unde istoria trebuie determinată să-şi găsească o cale nouă. Chiar fiinţele 
profund religioase, care continuă să facă priză la modelul Vivaldi, nu mai pot fi absente 
din acest orizont al istoriei. Ce este totuşi comun între Vivaldi şi Ceaikovski, dincolo de 
anumite tehnici muzicale? Evident că amândoi plac, sunt viabili, aparţin aceleiaşi Castalii, 
deşi la timpi diferiţi. în ambele situaţii, ceea ce contează în primul rând nu este „jocul", 
ci jucătorul. Spiritul lui e cel care aşează mărgelele într-o anumită ordine, astfel încât să 
elibereze, pentru ascultător, sensul unei emoţii anumeîn legătură cu timpul. Se făureşte, 
în ambele cazuri, un univers de sunete care are drept centru iradiant creatorul, individul 
uman în sens mai larg. Dacă însă comparăm acest fel de a face muzică să spunem cu o 
compoziţie pentatonică de genul celor scrise pentru ansamblurile jawaneze de 
instrumente de percuţie, apar deosebiri fundamentale. Timpul nu mai este liniar şi 
teleologic, perceput de individ dintr-un punct de perspectivă, ci el este reprezentarea 
sonoră a eternităţii, în care fiinţa umană se află înglobată. Accentul nu cade pe spiritul 
ordonator, ci pe infinitatea ciclică. La baza acestui accent se află doctrina budistă despre 
timp. La baza celuilalt, raţionalismul grec, mentalitatea europeană. Nu mai detaliem 
în plus, adăugând aici exemplul Boleroului lui Ravel, muzică bazată pe cicluri de ritm, 
armonie şi melodie, dar unde problema timpului e rezolvată în sens european, pentru 
că ciclurile ţin de existenţa unui spirit ordonator anume, şi nu de a Timpului însuşi. Şi 
nici nu ne vom referi, decât în trecere, la blues-urile americane, unde ciclicitatea 
păstrează înglobat elementul linear, cu început şi sfârşit. 

S-ar putea atunci vorbi, în cazul muzicii, de o deosebire esenţială între cea bazată pe 
concepţia liniară despre timp şi cea bazată pe concepţia ciclică? Este împărţită astfel 
Castalia în două părţi distincte? Da şi nu. Sunt două feluri de raportare la Timp. Şi, cel 
puţin pentru eseul de faţă, Timpul dă unitatea Castaliei în toate variaţiile jocului cu 
mărgele de sticlă şi pentru toată mulţimea jucătorilor. Se cuvine deci, înainte de a ne 
referi la unitatea şi variaţiile jocului, să amintim principalele accepţii ale noţiunii de Timp. 
El este, în accepţie contemporană, cea de-a patra dimensiune a Spaţiului. Această 
accepţie este a fizicii teoretice şi se determină în principal prin măsurarea distanţei 
(coordonată spaţială) cu ajutorul vitezei (coordonată temporală). De pildă, spaţiul care 
ne desparte de steaua Sirius este de 4 ani-lumină. Acest sens al timpului este unul 
relaţional şi nu absolut. Ca, de altfel, toate celelalte sensuri (de pildă caracterul 
reversibil al unor procese) pe care i le atribuie cunoaşterea bazată pe experienţă. Astfel, 
în ştiinţele evoluţioniste, cum ar fi biologia, timpul se defineşte în funcţie de existenţa 
vieţii. Se consideră că fiecare formă de viaţă are un timp de existenţă determinabil prin 
rezistenţa structurii ei şi, evident, alcătuind prin repetări perfecţionabile, o evoluţie. E o 
redescoperire a timpului ciclic aşa cum o observaseră primitivii. Frazer explică magistral, 
în Creanga de aur, devenirea acestor observaţii într-un prim strat de credinţe. Ele se 
concentrau deja în sintezele mitice care aveau să deschidă deopotrivă calea artei şi cea 
a religiei. Era o dezvoltare paralelă cu linia experimentală, care avea să sintetizeze 
observaţiile în tehnici primitive şi apoi în tehnicile populare ale Evului Mediu, cele care 

stau - aşa cum susţine Fernad Braudel - la baza epocii industriale moderne. Accepţia 
Timpului ca a patra dimensiune a Spaţiului este folosită de ştiinţe şi tehnici care, toate, 
au la bază experienţa umană, adică raportarea directă a fiinţei la natură, la ciclurile şi 
evoluţia ei. Contaminarea artelor cu această accepţie despre timp este fie foarte 
modernă, experimentală, fie foarte veche, primitivă, aparţinând perioadei când artele 
nu se despărţiseră încă de ansamblul activităţilor omeneşti ca domeniu delimitat prin 
caracteristici şi intenţii anume. Mai târziu, cunoaşterea filosofică, bazată pe meditaţia 
asupra fenomenelor, lucrează în general cu o concepţie obiectivată despre timp. Ea are 
drept punct de plecare ideea de mişcare - ceea ce presupune spaţiul ca un dat - şi pe 
aceea de modificare, adică de proces desfăşurat în natura neanimată, în cea animată şi 
în conştiinţă. Schimbând perspectiva - cum afirmă Bertrand Russell în De ce nu sunt 
creştin - despre procesele din natură, de care se ocupă diversele ramuri ale fizicii, 
despre cele din societate, de care se ocupă istoria şi despre cele ale memoriei, de care 
se ocupă psihologia. Ea tinde deci să înglobeze accepţiile despre Timp ale ştiinţelor într- 
un ansamblu mai larg, definibil el însuşi prin raportare la spiritul uman. în acest sens 
foarte larg, nu numai ştiinţele, ci şi artele s-ar cuprinde în accepţiile pe care filosofia le 
dă Timpului. E o nouă încercare de sinteză, de redescoperire a unităţii fiinţei umane în 
raport cu lumea, încercare tardivă şi pe care informaţiile numeroase provenite de 
pretutindeni din spaţiul înconjurător tindeau s-o contrazică. Poate tocmai de aceea 
Russell simte nevoia refacerii unităţii pe clase de interes: natura e separată de fiinţa 
umană şi de evoluţia ei. El vorbeşte despre diversitatea timpului şi despre unitatea 
posibilă a lumii graţie filosofiei. Cu mult înainte, dicotomia lui Lessing între artele 
simultane şi cele succesive n-a fost decât una din modalităţile foarte pregnante de 
înglobare a artelor în sistemul filosofiei în funcţie de raportarea structurii lor la Timp. 
Cum însă, pe măsura dezvoltării ştiinţelor particulare, cu precădere în epoca 
industrialismului, numită de Toffler civilizaţia celui de-al Doilea Val, filosofia şi-a pierdut 
ascendentul asupra celorlalte modalităţi de cunoaştere şi a decăzut la rangul de 
modalitate specializată, alături de altele, ansamblul ei s-a destrămat, în sensul că 
domeniile ştiinţelor, artelor şi al filosofiei se definesc după criterii specifice, în care 
spiritul uman şi timpul sunt module alcătuitoare, dar nu factori determinanţi. Această 
dizolvare a unităţii în părţi, datorată invaziei Spaţiului real de fragmentele Lumii care se 
cerea asimilată prin diverse mijloace, a făcut să prevaleze, în definirea diverselor 
domenii, căile de asimilare a unor părţi limitate ale lumii. E vorba, de pildă, despre 
psihologie, sociologie ori istorie în primul caz, despre biologie, fizică în al doilea caz. 
Filosofia a transferat în mare măsură asupra artelor ambiţiile ei de completitudine, în 
sensul că ele au continuat să păstreze raportarea la spirit ca pe un criteriu suprem al 
definirii conţinutului lor. Ele sunt, încă şi astăzi, văzute, din acest punct de vedere, ca un 
domeniu nediferenţiat. Se şi spune, în accepţia curentă, „creaţie artistică" chiar când e 
vorba de literatură, muzică, plastică. Iar această „creaţie" e opusă „descoperirii 
ştiinţifice", noţiune care unifică domeniul ştiinţelor în jurul ideii de realitate care trebuie 
investigată. Chestiunea este deci reductibilă din nou la binomul om-lume, adică la un 
timp intern, al fiinţei, şi unul extern: cosmic, al istoriei, al naturii. Dicotomia 

intern/extern se poate extinde, graţie procesului progresiv de specializare a ştiinţelor şi 
artelor, la fiecare din cele două zone şi, de asemenea, la definirea fiecărei ştiinţe şi arte 
în funcţie de timp. Totuşi, există o deosebire fundamentală: în vreme ce timpul intern 
al ştiinţelor exprimă sintetic, obiectivat, sensurile timpului extern, mai exact timpul 
structurii fiecărei ştiinţe repetă într-un fel anume pe acela al părţii de realitate la care 
se referă, în cazul artelor timpul structurii este deopotrivă subiectiv şi obiectiv, diferă 
atât de cel al culturii, esteticii şi istoriei, cât şi de al realităţii cuprinsă mediat în 
respectiva structură, deoarece finţa creatorului însuşi e cuprinsă în calea urmată. 

în toate modalităţile de definire înşiruite mai sus, şi în care figurează coordonata 
temporală, se poate observa, la o primă retrospectivă, dualitatea esenţială a timpului, 
ca şi o permanentă tensiune spre unitate: timp ciclic/timp liniar; interior/exterior; 
subiectiv/obiectiv. în toate aceste cazuri dicotomia provine din faptul că la baza definirii 
timpului se află un concept relaţional: omul/lumea (naturală ori creată). După cum 
accentul cade asupra unuia sau altuia dintre aceşti doi termeni, avem de-a face cu 
timpul ciclic, interior, subiectiv ori cu cel liniar, exterior, obiectiv. Toate caracteristicile 
înşiruite se reduc la una singură, dualitatea şi ţin de acelaşi factor: felul cum este înţeles 
timpul. în afară de acest factor există însă o serie de alţi factori care-l circumscriu şi care 
permit aprecierea deosebirilor dintre domeniul artelor şi al ştiinţelor. Astfel, se vorbeşte 
despre ireversibilitatea Timpului. Această trăsătură se defineşte în funcţie de ideea de 
proces, care e caracterizat vectorial. Ştiinţele au la bază ideea evoluţionismului şi ele au 
descoperit ireversibilitatea Timpului. în arte, fiind vorba despre lucruri imaginate, unde 
totul e posibil, timpul nu este cu necesitate îndreptat dinspre trecut spre viitor. Nu 
numai în literatura ştiinţifico-fantastică au loc „reale" întoarceri în timp, ci şi în muzica 
budistă, ciclică. în plus, opera de artă este o lume paralelă, dar şi un obiect introdus în 
lumea reală. Plurivalenţa ei face ca receptarea, în calitatea sa de proces, să supună 
opera ireversibilităţii timpului, adică ideii evoluţioniste. în calitate însă de lume paralelă, 
opera e receptată mereu în propriile ei limite, după normele statice ale timpului 
newtonian pe care abia Kant avea să le schimbe cu acelea ale devenirii, rămase univesal- 
valabileîn imperiul ştiinţelor. Chiar şi ca lume paralelăînsă, opera, fiind receptată mereu 
de alţi inşi, supuşi ei înşişi proceselor lumii care le permit să existe, seva supune, indirect, 
ideii evoluţioniste. 

O altă caracteristică a Timpului este intangiblitatea lui. Dacă obiectele, lumea, spiritul 
pot fi supuse unor acţiuni de modificare, timpul scapă în totalitate acestor determinări, 
în acest sens el este un termen absolut. Devine relativ numai raportat la spaţiu. Dar 
relativ numai în măsura în care se defineşte diferit, după felul Spaţiului. Ciudăţenia 
dilatării lui în macrounivers şi a comprimării lui în microunivers ţine de viteza proceselor 
şi, în ultimă instanţă, de viteza luminii, criteriul absolut al definirii a tot ceea ce există în 
Spaţiu şi Timp, inclusiv a Spaţiului şi Timpului. în legătură cu acestă trăsătură a Timpului, 
artele, ca şi ştiinţele, procedează în acelaşi fel: încearcă să se definească în funcţie de 
caracterul lui absolut. Aşa se face că nu există nici o zonă a artei din care timpul să fie 
absent, de la structura ei intimă şi limbajul prin care se exprimă acea structură, până la 
lumea pe care o crează. Această imposibilitate de modificare a timpului, de-a dreptul 

stânjenitoare în operaţiile de orice fel ale ştiinţelor şi artelor, a creat, prin compensaţie, 
o mare stratificare a conceptului, o viziune ierarhizată despre el. Capacitatea de 
stratificare este, de altfel, o caracteristică nu numai a conceptului, ci a timpului însuşi. 
Ea derivă, de fapt, din felul cum e perceput, e deci o caracteristică obţinută din 
perspectiva receptorului. Stratificările cu care operează Bergson de pildă, în ce priveşte 
timpul psihologic, sunt foarte pregnante în acest sens. Dar nu mai puţin pregnantă este, 
de pildă, stratificarea folosită în teoria probabilităţilor ori în termodinamică. Receptorul 
de artă ca şi creatorul - ambii în calitate de receptori ai timpului - lucrează cu stratificări 
care ţin de specificul artei (muzica diferă, în acest sens, de plastică, arhitectură, 
cinematografie etc.), de domeniul mai larg al culturii în care arta se include, de tipul 
valorii artistice (estetică faţă de valorile economice, morale etc.) şi nu în ultimul rând de 
elementele de limbaj folosite. 

în legătură cu această posibilitate de stratificare, dar cu totul distinctă de ea, este o 
altă caracteristică a timpului: cuantificarea. în lumea reală, în ştiinţe şi arte, se lucrează 
cu unităţi de timp care pot fi atât de exacte, încât au devenit reperul proceselor ce au 
loc în toate aceste sfere. Spre deosebire însă de ştiinţe, artele dispun de o accepţie în 
plus: ambiguitatea timpului. Emoţia produsă de opera de artă, deşi are durată, nu poate 
fi cuantificată în raport cu timpul, ci mai curând în raport cu intensitatea. Iar ea se 
defineşte printr-un maxim precedat şi urmat de durate fără contur precis. Mai mult 
decât atât: momentul de maximă intensitate poate reveni într-un lanţ sinuos şi 
necuantificabil. Iar din acest punct de vedere artele sunt ele însele o suprafaţă sinuoasă 
şi greu de prins în repere exacte. Eseul nostru a folosit constant exemplul muzicii, artă 
a timpului prin excelenţă, deoarece sunetele - materia ei primă - nu numai că se 
determină prin durată, darîntreg limbajul muzical se foloseşte de proprietăţile timpului 
incluse în unităţi cum ar fi modulaţia, intensitatea, măsura etc. Pe lângă acest mod de 
înglobare a timpului în structura muzicii, nu se poate iarăşi contesta evoluţia genurilor. 
Dacă ne gândim de pildă la modificările de sens pe care le suferă menuetul în timp în 
cadrul discursului muzical, trecând de la forma de dans autonom la aceea de suită (Bach) 
şi, mai tîrziu, de simfonie (Beethoven) şi încă intuim modificări subterane ale ideii de 
timp, modificări devenite vizibile prin polimorfismul muzical. 

Ne propunem deci să urmărim ce se întâmplă în această Castalie, cum se alcătuieşte 
jocul cu mărgele de sticlă al neliniştilor ei aducătoare de mari răsturnări, cum se obţine 
echilibrul în zona care-i aparţine: a Timpului cuantificabil şi a celui ambiguu, a celui ciclic 
ori liniar, subiectiv ori obiectiv, intern sau extern fiinţei. Structura formală a pieselor 
muzicale se bazează, în ce priveşte raportarea la timp, pe două arhetipuri: forma 
deschisă şi forma închisă, cu început şi sfârşit. Prima trimite la concepţia ciclică despre 
timp, a doua la cea biologică. Fiecare din cele două situaţii are o altă încărcătură 
semantică, ce ne vorbeşte despre punctul de perspectivă diferit. în cazul formelor 
deschise, care presupun lipsa introducerii şi a încheierii şi admit reluarea ciclică a 
frazelor, a ideilor muzicale, e vorba despre o filosofie conform căreia o existenţă 
omenească e doar un modul al infinitei repetări a vieţii. Fără a fi absent din compoziţia 
muzicală, individul nu e nici pe departe în centrul ei. El se situează într-un punct marginal 

şi priveşte de acolo spre centrul de iradiere al repetărilor permanente. Această idee a 
„vârstelor" umanităţii are o îndelungă circulaţie şi suferă mutaţii însemnate în timp. Ea 
alcătuieşte substratul epopeilor homerice şi baza de argumentare a Metamorfozelor lui 
Ovidiu. E menţionată de cosmogonii ale Evului Mediu în contexte care vorbesc despre 
magia neagră ori alchimie: aurul e metalul primei vârste, cea mai îndelungată, apoi 
urmează argintul şi fierul. Se infiltrează în chiar această concepţie o idee secundară de 
degradare, se lasă presupus un început paradisiac şi un sfârşit cenuşiu al tuturor 
ciclurilor. Pentru a se fi ajuns la înţelegerea acestui fapt a fost nevoie ca centrul de 
greutate al întregii concepţii să se schimbe: nu natura constituie punctul de iradiaţie, ci 
omul însuşi, cu dreptul lui suveran de a-şi afirma emoţiile şi observaţiile. Acest proces 
de modificare a mentalităţii orientale începuse odată cu migraţia dinspre Asia spre spre 
Mediterana, cu prelucrarea ei în creuzetul raţionalismului grec, a cărui măsură ultimă 
era „secţiunea de aur", fiinţa umană. Astfel, ceea ce Alexandru Macedon biruise în 
numai doisprezece ani cu arcul şi săgeţile unei armate bine organizate n-a fost doar o 
parte considerabilă a lumii cunoscute atunci. A fost primul semn al unei victorii pe care- 
o valorificăm încă şi astăzi: omul îşi afirma superioritatea, libertatea deciziilor lui în faţa 
naturii. El nu era doar produsul planetei, supus forţelor ei, ci creatorul, acela care avea 
s-o schimbe şi avea, astfel, să-şi schimbe propria lui condiţie. Nu dezorganizarea i-a 
piedut pe Darius, pe egipteni, Babilonul, pe hittiţi. Ea era numai efectul unui alt fel de a 
înţelege raportul om-natură. Civilizaţia celor două milenii care au urmat a fost posibilă, 
în parametrii cunoscuţi astăzi, graţie modificării acestui raport. Muzica n-a fost, evident, 
absentă din toată această mutaţie. Modurile greceşti stau la baza întregii muzici 
europene. De altfel ele păstrează până astăzi denumirile greceşti ca şi ideea derivării 
metricii din poezie. 


Ecaterina Ţarălungă 
Viaţa românească" 1987 

MITUL Şl ISTORIA. VALORILE PERENE 



1.1. Viaţa în jurul Mediteranei 

Cred că dintr-o criză profundă, care atinge punctele nodale, încrengăturile, nexusul 
civilizaţiei, nu se poate ieşi decât prin apelul la pământul ferm, al perioadei când 
umanitatea a vieţuit armonios. 

Şi când, unde s-a întâmplat asta? Am auzit de curând că în Etiopia a apărut o 
organizaţie care-şi spune „de apărare a identităţii" şi se numeşte Tigrii Elamului! Elamiţii 
au fost o populaţie biblică, semită, ajunsă în acea zonă a Africii după ce Elamul a pierit. 
Şi ajunsă după ce supravieţuitorii au traversat deşertul cu bărcile puse pe spinarea 
cămilelor. Acei elamiţi s-au aşezat la izvorul Nilului Albastru şi ei au furnizat, peste timp, 
un faraon Egiptului: pe Amenhotep al IV-lea, cel care a încercat să introducă 
monoteismul (!) în Egipt şi a mutat capitala la Tel Amarna. Homer îi numea pe elamiţi 
Cisiţi. Ca şi Dimitrie Cantemir mai târziu, care le mai spunea şi "negrii galbeni", din 
pricina culorii pielii şi ştia că, la origini, veniseră din Asia. Voinţa lor fără seamăn de a-şi 
identifica un orizont propriu s-a comunicat prin timp. Să ne amintim că există până în 
prezent o zonă conflictuală numită Cis-lordania... Prin urmare vedeţi ce identitate 
reclamă Tigrii Elamului de astăzi! Şi o reclamă cu armaîn mână, nu oricum. Doamne, mi- 
am spus, trebuie să ne întoarcem cu mult în urmă. Să ne întoarcem la propriul nostru 
început şi să ne redefinim pe noi cei de azi chiar prin raportare la rădăcinile prime. Asta 
s-a întâmplat la graniţa fragilă şi tremurătoare dintre mit şi istorie. Mi se părea că 
umanitatea închide un mare cerc de civilizaţie început atunci şi se află în pragul 
deschiderii unor noi orizonturi relaţionale. Aşa am început Viaţa în jurul Mediteranei. 

1.1.1. Dinspre Eden spre mare 

Paşii omului prin timp proiectează istoria unei mari 
speranţe: regăsirea Paradisului pierdut. Să fi existat el 
vreodată? „Şi Dumnezeu plantă grădină în Eden, despre 
răsărit, şi în aceasta puse el omul pe care l-a făcut; (...) Şi 
pomul vieţei în mijlocul grădinii; (...) Şi fluviu ieşea din Eden 
ca să adape grădina şi de acolo se despărţeau patru râuri: numele unuia, Pison; (...) şi 
numele râului al doilea, Ghihon; (...) şi numele râului al treilea Hidekel; acela era care 
curge spre răsăritul Asiriei; şi râul al patrulea Eufrat." (Biblia, Facerea, II, 8-14). 

Istoricii spun că, nu departe de vărsarea Tigrului şi Eufratului în Golful Persic, pe o 
insulă din faţa Bahreinului de astăzi, ar fi fost, în urmă cu opt mii de ani, o cetate numită 
Ghilmen. Acolo trăia un Adam al legendelor pre-biblice numit Ghilgameş, adică omul 
din Ghilmen. El a fost primul despre care ştim că a trăit dilema cea mai gravă a omului 
dintotdeauna: să cunoşti ori să fii fericit. Şi tot el a ales calea cunoaşterii. De atunci 
durerea însoţeşte viaţa, iar calea ei rămâne o căutare veşnică a fericirii. Acesta este 
debutul istoriei omeneşti pe care, astăzi încă, o continuăm. Viaţa în jurul Mediteranei a 
început acolo, în grădina Edenului din Ghilmen şi a urmat pe pământul mănos dintre 
Tigru şi Eufrat, apoi pe dealurile mereu mai pustii care călăuzeau paşii omului către mare. 
Cetăţi după cetăţi au învăluit rând pe rând apele calde ale Mediteranei cu speranţa, 
mereu renăscută, a unui alt Paradis. Vom străbate din nou, cu gândul şi cu sufletul, acele 
drumuri vechi de mii de ani, drumuri de cumpănă între cunoaştere şi fericire. Istoria 
adevărată a început în Sumer, unde urmaşii lui Ghilgameş s-au amestecat cu oamenii 
veniţi din Meiluha - ţara Indiei de azi - şi cu aceia veniţi din Asia pe drumul îngust dintre 
Munţii Caucaz şi Marea Caspică. Acolo, în trecătoarea numită Poarta de Fier a Asiei, 
Dimitrie Cantemir, venit dinspre Porţile de Fier ale Dunării, a descoperit-acum aproape 
trei sute de ani - inscripţii pictografice, despre care ştia cui aparţin. 

Astăzi, în muzeele mari ale lumii, cei care le-au lăsat sunt numiţi asirieni. Sumer, Asiria, 
Mesopotamia, Chaldeea, nume ale aceluiaşi pământ. Asiria la nord şi Sumerul la sud 
alcătuiau Mesopotamia sau Kaldi, ţara cuneiformelor, deci Chaldeea, pe locul Irakului 
de astăzi. Cea mai sudică şi mai timpurie cetate după Ghilmen, pe marele uscat, a fost 
cetatea Urartu, pe pământul de azi al Armeniei, nume ajuns prescurtat mai la apus, pe 
pământul Chaldeii, cetatea Ur, numită astfel după regele Ur-Nammu. Acesta, călăuzit 
de cerul nocturn, adică de zeul Lunii, Nanna, a construit - în a lll-a dinastie a regilor 
sumerieni - „o casă a lui Dilmun", adică împărăţia care se întindea până în Bahreinul de 
astăzi, visând astfel că reconstituie Ghilmenul, vechiul Eden biblic. 

Devenit din oraş-cetate oîmpărăţie, Ur a fost cucerit la rândul lui -în urmă cu patru mii 
de ani-de oameni noi, veniţi din stepele Asiei şi atraşi de ochiul albastru al Mediteranei. 
Fosforescentă, civilizaţia sumeriană va iradia încă două mii de ani pe deasupra dealurilor 
arse de soare, cufundându-se apoi în praful timpurilor mereu mai noi. 

Până când, într-o bună zi, un Noe pre-biblic, numit Xisuthrus într-una din cele 22000 de 
tăbliţe ale marii biblioteci din Ninive, s-a urcat pe arcă împreună cu cei trei fii ai săi şi a 

plecat pe fluviu în sus, oprindu-se mai la nord, în Babilonul unde Dumnezeu încurcase 
limbile tuturor oamenilor. Dar nu numai tăbliţele cu scriere cuneiformă confirmă Biblia. 
în veacul trecut, un călător norocos a găsit în deşert o piatră plină de semne, a copiat-o 
şi a dus copia la Ierusalim, unde învăţaţii au descifrat-o. 

Pe ea era povestită istoria plecării din Ur a lui Abraham, urmaşul lui Sem, unul dintre fiii 
lui Noe. A fost descifrată şi a confirmat astfel că Biblia povestea evenimente reale: „Şi 
Terah luă pe Abram, fiul său, şi pe Lot, fiul fiului său Haran, şi pe Sara, noră-sa, femeia 
fiului său Abram. Şi ieşiră din Ur, în Chaldeea, ca să meargă în pământul Canaan." 
Canaan era urmaşul lui Ham, părintele fenicienilor şi fratele lui Sem. 

Drumul lui Abraham din Ur spre Mediterana era o nouă cale a fericirii: regăsirea marii 
familii originare, adică, într-un sens mai profund, a Paradisului pierdut a doua oară, 
odată cu potopul care curăţase lumea de păcate. 

între întemeierea cetăţii Ur şi plecarea lui Abraham strălucise, vreme de câteva milenii, 
Babilonul cel aducător de pierzanie, motiv pentru care Dumnezeu unicul pustiise 
Pământul. Zece regi stăpâniseră cetatea unde zei indieni cu chip de animale îl copleşeau 
pe om cu măreţia lor, atunci când potopul a şters totul de pe faţa Pământului. Xisuthrus 
a fost al X-lea rege. înainte de potop sumerienii numiseră cetatea Bab-ilu, Poarta Zeului, 
locul de comunicare dintre două lumi: a Cerului şi a pământenilor. După potop au numit- 
o Tintirkim, adică oraşul supravieţuitorilor. Iar aceea a fost prima dintre numeroasele 
supravieţuiri planetare ale umanităţii, dar şi primul ei mare semn de continuitate. O 
continuitate culturală, de civilizaţie. 

Acei supravieţuitori au zidit din temelii o nouă cetate, au împodobit-o cu temple şi porţi 
dedicate zeilor mari: Bel şi Beltis, tatăl şi mama zeilor, Ishtar, regina zeilor şi Assur, 
regele zeilor, Nebo, profetul zeilor, Sin, adică Luna şi Samus, adică Soarele. Un adevărat 
Pantheon ce va conduce lumea veac după veac, până la egipteni, greci şi romani. 

Deasupra tuturor însă şedea nemuritorul lahve, unicul Dumnezeu, acela care a 
trimis omului legile şi dreapta măsură. Regele Hamurabi al Babilonului doar le-a copiat, 
ca Moise mai târziu, strănepotul lui, pe piatra pământeană a muntelui. Esenienii de la 
Marea Moartă au păstrat adevărul babilonian despre împământenirea primelor legi şi 
textele lor s-au transmis Bibliei. Pentru că, mai înainte de potop, domnise în Babilon bunul 
plac, o voinţă fără măsură de a-l egala pe Cel de Sus: „Haideţi să ne zidim o cetate şi un 
turn cu vârful până la Cer şi să ne facem un nume, ca să nu ne răspândim peste tot 
pământul. Atunci lehova se pogorî ca să vadă cetatea şi turnul pe care-l zideau fiii 
oamenilor. Şi lehova zise: ,lacă, un singur popor este şi toţi o limbă au şi ce începură a face! 
(...) Veniţi dar, să ne pogorâm şi să le amestecăm acolo limba lor, ca ei să nu înţeleagă unul 
limba celuilalt." ( Facerea , XI, 6-7) Turnul Babilonului avea deci să se prăbuşească nu 
din raţiuni inginereşti, ci prin deficienţă de comunicare. O separare a forţelor provocată în 
numele Puterii, iar nu al iubirii pentru om. Primul astfel de semn pe care ni-l indică 
istoria veche ca pe o tară fundamentală a spiritului uman: lupta dintre voinţa de Putere 
şi nevoia de solidaritate. Atunci, în Babilon, oamenii n-au fost solidari, nu şi-au păstrat 
unitatea demersului. Şi nu discut îndreptăţirea morală a lui lahve, faptul că voia să le facă 
oamenilor binele cu de-a sila, fiindcă a făcut-o în numele Puterii, pe care o voia păstrată 

doar în mâinile lui. Era ceea ce Blaga avea să numească „censura transcendentală". Aşa va 
rămâne Babilonul peste veacuri, în memoria colectivă a umanităţii: ca simbolul unei mari 
aspiraţii către unitate a lumii vechi, interzisă măsurii mărunte a vieţii pământeşti. De la 
constructorii chaldeeni ai turnului Babei păstrăm însă, până astăzi, adevărată comoară 
culturală, sistemul de numărare şi de calcul cu baza 6: cercul de 360 de grade, beţişoarele 
în duzini (câte 12) ale clasei întâi la şcoală, cele douăsprezece zodii celeste, cele 
douăsprezece luni ale anului. Un adevărat miracol, care ne face să înţelegem că nimic din 
ceea ce este cu adevărat preţios nu se pierde, indiferent de împrejurările vitrege ale 
existenţei imediate. Deşi calea fericirii părea pentru totdeauna pierdută, la fel ca şi calea 
cunoaşterii sensurilor ultime ale vieţii, totuşi firul căutării ei avea să continue. 

Babilonul, acest mare simbol al unităţii lumii vechi, a străbătut timpul până la noi. Mitul 
lui a fost destrămat de răul cel mai bine ascuns în om: pisma pentru aproapele său. Dar 
mereu alte cetăţi au strălucit, luminate de Sin şi Samus, astrul nopţii şi al zilei. Au fost 
Ur, Babilon şi apoi Ninive, marea capitală asiriană din nordul Mesopotamiei, aceea care 
va lumina vreme de două milenii peisajul deşertic dinspre mare. Ne despart de zidurile 
ei cinci mii de ani. 

Primii lor ziditori au venit de dincolo de Munţii Caucaz. Ei l-au adus pe Nebo, profetul 
zeilor-şi azi în limbile slave Nebo înseamnă Cer-şi l-au aşezat în mijlocul cetăţii. Acolo 
a venit apoi, dinspre Sumer, Assur, nepotul lui Xisuthrus, marele rege devenit zeu. Rasa 
turanică, ajunsă aici dinspre nord, adusese scrierea cuneiformă. Cea sumeriană adusese 
limba akkadiană. împreună, în creuzetul dintre fluvii, au făcut să crească dorinţa 
regăsirii Paradisului originar. Ninive a fost primul oraş-cetate al lumii vechi care a făcut 
din Mesopotamia o ţară unică. Stăpânirea cetăţii s-a întins asupra întregii Chaldei, în 
primul mare război Nord contra Sud din istorie. A fost cucerit chiar şi Ghilmenul, adică 
Edenul de început al omului. în marea bibliotecă din Ninive, datorată regelui 
Assurbanipal, s-a rescris şi s-a păstrat epopeea primului om care a prefăcut mitul în 
istorie: Ghilgameş. El a rămas până astăzi simbolul de început al unui întreg ciclu de 
civilizaţie a umanităţii, pentru că atunci a început trasarea unei căi dinspre Eden spre 
marea albastră şi nesfârşită, simbolică bătălie de traversare, asemenea vieţii individului 
de la naştere până la moarte şi asemenea vieţii oricărei colectivităţi. A fost, mai este, o 
cale dramatică şi miraculoasă a cunoaşterii mereu mai profunde a lumii şi a sinelui, a 
căutării mereu mai nerăbdătoare a fericirii. Şi dacă fericirea a existat cu adevărat în 
izolarea unei insule, cum avea ea să mai reziste în nemărginirea 
deşertului străbătut mereu în căutarea mării? Urmaşii lui 
Ghilgameş şi Assurbanipal, ca şi noi, urmaşii urmaşilor lor, 
oamenii de astăzi, am regăsit, căutând prin timp, urmele 
cetăţilor vechi. Dar vom mai regăsi oare calea Edenului? Sau, cel 
puţin, chemarea primordială a mării? 

înţelepciunea acelei ore de început a umanităţii rămâne încă 
o lecţie pentru prezent. Acum mai bine de patru mii de ani Nabucodonosor, mai exact 
Nabu-kuddur-ussur, adică Nebo-apără-coroana, regele Babilonului, ca şi Assurbanipal, 
adică regele regilor din Ninive, au extins fiecare puterea cetăţilor lor până în Canaan şi 

Egipt, făcând din Mediterana calea regală a civilizaţiei. Faraonul Ramses al ll-lea al 
Egiptului, marele Ramses din a XlX-a dinastie, avea să ajungă, la rândul lui, până în 
Anatolia de azi, odinioară ţara hittiţilor. Ţărmul răsăritean al Mediteranei - calea 
Marelui Rift - devenea, chiar de la începuturile istoriei, calea unor lupte fără sfârşit. 
Muntele Nebo, al tuturor profeţiilor, veghea nestrămutat hotarul dintre Eden 
şi Întinderea nesfârşită a mării. Umbra lui Moise pe munte, privind fericit ţara speranţei, 
o vedem limpede şi astăzi, noi, cei din toate câmpiile aflate lângă apele mărilor. Ştim că 
legenda se continuă cu istoria. Aşa cum Ghilgameş trăise ora astrală care separă mitul 
de istorie, Abraham a trăit primul ceas al istoriei fără tăgadă, când viaţa trebuia cucerită 
prin lupta aspră a fiecărei zile: „Şi Moise se sui din Câmpia Moabului pe muntele Nebo 
(...), cel din dreptul lerihonului. Şi lehova îi arătă tot pământul (...) până la marea despre 
apus. (...) Şi lehova zise către dânsul: acesta este pământul pe care cu jurământ l-am 
promis lui Abram, lui Isac şi lui lacob." ( Deuteronomul , 34) 

Moise a lăsat oamenilor o tablă a legilor care nu invocă, precum Codul lui Hamurabi, 
pe marele zeu în numele căruia trebuie apărat adevărul, ci una care face apel la puterile 
omului însuşi. Prin sine şi pentru sine definesc adevărul istoriei până astăzi. Cele zece 
porunci exprimă atitudinea omului faţă de semenii lui. Dumnezeu a dăruit astfel omului 
libertatea de a-şi face singur viaţa pe Pământ. Calea cunoaşterii ar putea fi şi aceea a 
fericirii dacă omul ar înţelege că lucrul acesta depinde numai de el. Planeta, în 
frumuseţea ei de început, avea să fie schimbată după chipul şi asemănarea omului: 
„Binecuvântat fie de lehova pământul lui/ Cu cele alese ale Cerului,/ Cu rouă şi cu 
adâncul jos zăcător/ Şi cu cele mai alese din fruptul Soarelui, / Şi cu cele mai alese din 
câte odrăsleşte Luna, / Şi cu cele mai alese ale crestelor munţilor cărunţi, / Şi cu cele 
mai alese ale dealurilor eterne,/ Şi cu cele mai alese ale Pământului şi ale plininţei lui." 
(Deuteronomul, 33) 

Veniţi din Ur, Babilon şi Ninive în mănosul pământ al Canaanului, fiii lui Abraham 
aveau să-i întâlnească acolo, înainte de a se face un popor şi o ţară, pe urmaşii celor 
veniţi din Tarsus, Caucazul de azi, de la sudul Pontului Euxin, adică Marea Neagră de 
astăzi. Aduşi de valul unor migraţii al căror început se pierde în timp, din nesfârşitele 
stepe ale Asiei, aceia ridicaseră, aproape de o altă mare, deasupra întâmplărilor şi 
vremilor, civilizaţia hittită, cu marea cetate Hattusha. Au vorbit o limb[ pre- indo- 
europeană, a începuturilor istoriei, scrisă mai întâi cu hieroglife şi apoi în cuneiforme. 
Hittiţii au fost un popor deosebit prin gustul pentru colosal şi prin instinctul dominaţiei 
semenilor. Rasa lor de cuceritori a străbătut spaţiul şi timpul, până când Ninive şi 
egiptenii au pus capăt drumului lor impetuos către mare. Deveniţi din biruitori nişte 
înfrânţi ai soartei, hittiţii s-au împrăştiat pe pământ, ca atâtea alte neamuri, lehova, 
privind dinînălţimi Ierusalimul, a arătatomului alcătuirea lui originară: „Aşa zice lehova, 
Domnul, cătră Ierusalim: ,Obârşia ta şi naşterea ta trage-se din pământul Canaanului: 
părintele tău a fost amoreu şi mumă-ta hittită.'" (Ezechlel, XVI,3) 

Ghilmen, Ur, Babilon, Hattusha - cetăţi şi ţări dispărute, oameni şi oameni împrăştiaţi 
pe Pământ, căutând calea spre fericire. între Golful Persic, Pontul Euxin şi Mediterana, 
populaţii mereu mai destabilizate, cu nume mereu mai ciudate, bântuiau căutând locul 




Viaţa în jurul Mediteranei 


27 


pierdut al fericirii şi lumina cerească a cunoaşterii. Mereu alţi şi alţi oameni traversau 
deşertul dinspre Eden spre mare, ducând cu ei amintirea clipei de graţie a începutului şi 
spada care-i făcea mereu mai singuri şi mai trişti. 

1.1.2. Lumea ciudată a celor nefericiţi 

Privirea scrutătoare a omului de astăzi mai poate oare deschide ferestre prin 
întunericul care ne desparte de începuturile umanităţii? Şi, dacă poate, ce va descoperi 
acolo? „Ah! Vuietul multor popoare/ Ce vuiesc ca vuietul mării! / Ce mugesc ca mugetul 
apelor puternice. / Mugesc popoarele ca mugetul multor ape. / Dară Dumnezeu le va 
mustra şi vor fugi departe. / Vor fi gonite ca pleava munţilor înaintea vântului / Şi ca 
pulberea vârtejului înaintea furtunii. / în seară totul va fi spulberat / Şi înainte de auroră 
nu vor mai fi." (Isaia, XVII, 13-14) Cuvintele profetice ale lui Isaia ne aduc în minte 
popoare şi cetăţi precum Petra. 

Zidurile de piatră ale deşertului muntos al Arabiei petreice i-au adăpostit acum patru 
mii de ani pe nabateeni, ieşiţi din amestecul triburilor lui Abraham, cel plecat din Ur, cu 
acelea ale lui Aram, fiul lui Sem şi el, care a lăsat pe pământ limba şi civilizaţia arameică. 
O istorie şi o lume ciudată, în mişcare continuă, îşi caută identitatea în munţi, prin deşert 
sperând să-şi afle liniştea la ţărmul mării. La Patra, astăzi Petra, a bătut cândva inima 
Nabateii. Drumurile mari, al pietrelor preţioase dinspre India, al mătăsii dinspre China, 
al purpurei dinspre Sidon către Britania şi Ţara Francilor, al scarabeilor sacri din Egipt se 
întâlneau la Petra şi oameni pricepuţi dădeau preţ mărfii, care trecea apoi mai departe 
şi mai departe. Ismaeliţi şi arabi, tuaregi, arieni şi indieni, nabateenii moşteneau o 
cultură megalitică veche de 10000 de ani. Această piatră, trecută prin focul cutremurului 
cumplit care a schimbat clima întregii zone cu numai două veacuri înainte de naşterea 
lui Hristos, a fost martora tumultului unei vieţi înfloritoare. Trecerea prin foc şi cutremur 
nu va pune însă capăt vieţii nabateene. Faima cetăţii trecuse de mult hotarul dintre 
uscat şi ape. Popoarele mării, apoi grecii şi latinii, aflaseră că mătasea şi porţelanul 
chinezesc trecuseră prin Petra. Au vrut-o deci şi au avut-o, în anul 106 d.H. Era acelaşi 
împărat Traian care cucerise, doar de câţiva ani, Dacia Felix. Aşa a început lunga noapte 
a semiţilor şi arabilor, veri întru Noe la origini. Dumnezeu însă, care veghea de sus, i-a 
alungat după şapte veacuri pe cuceritori, trimiţând locurilor sfinte ale nabateenilor un 
alt mare cutremur. Ultimii cruciaţi au mai văzut oraşul sfânt Petra şi tezaurele regilor lui. 
Apoi liniştea s-a aşternut asupra acestor locuri vreme de alte şapte veacuri, până când, 
acum două sute de ani, Johann Burkhardt a găsit oraşul pierdut în gloria lui apusă. El 
aparţine azi beduinilor, singurii care-şi amintesc de zeul Dushara şi regele Rabel al III- 
lea. Umbra împăratului Traian, care visase să construiască temple din Dacia până la 
Petra, trece şi azi, neliniştită şi neliniştitoare prin faţa acestor frontoane, amfiteatre şi 
coloane, pe care le-a lăsat Petrei şi nabateenilor spre amintire veşnică. 

Alte, numeroase neamuri semitice şi-au încrucişat în timp destinele pe calea îngustă 
a Petrei: „Căci lui Sem, părintele tuturor fiilor lui Eber şi fratele cel mai mare al lui lafet, 
i se născură fii. Fiii lui Sem: Elam şi Assur şi Arhachsad şi Lud şi Aram. Şi fiii lui Aram: Uz 

şi Hui şi Gheter şi Maş. (...) Acestea sunt neamurile fiilor lui Noe, după stirpea lor, în 
popoarele lor. Şi de la aceştia s-au răspândit neamurile pe pământ după potop." 
(Geneza, X ,31-32). 

Nume de oameni devenite nume de cetăţi, de ţări, de civilizaţii. Capăt de istorie prin 
care noi, cei de astăzi, retrăim mereu şi mereu drama fiecărei fiinţe topită în destinul 
neamului său. Elamul a fost un om, o ţară, un neam, un timp, ca şi Assur pentru Asiria, 
ca şi Aram pentru cultura şi limba arameică. Lucian Blaga a scris o carte numită 
Censura transcendentală, cenzurf de neajungere, aceea pe care Dumnezeu a pus-o în 
calea aspiraţiilor omeneşti pentru ca omul, creatura, să nu devină egalul creatorului său. 
Căderea Babilonului a fost prima mare „censură". Căderea Elamului a fost a doua: „Şi 
voi aşeza tronul meu în Elam / Şi voi stârpi de acolo / Pre rege şi pre mai mari, zice 
lehova. / Dară în zilele de pre urmă / Voi reîntoarce pe prinşii Elamului." (Ieremia, XLIX, 
38-39). Fiii lui Abraham, înaintând nestăvilit spre ţărmurile Mediteranei, spre a- şi găsi 
liniştea şi fericirea, i-au trecut prin sabie pe elamiţi în numele unicului lahve: „Să surpaţi 
toate locurile unde popoarele pre care le veţi alunga s-au închinat zeilor lor, pe munţii 
cei înalţi, pe dealuri şi sub verice arbore verde." (Deuteronomul, XII, 2-3). Aşa suna 
porunca lui lahve. Marea cetate elamită Susiana şi-a pierdut zeii 
turanici veniţi din Asia în numele atotputerniciei lui Dumnezeu. 
Sudul a biruit Nordul împrăştiindu-i pe elamiţi până pe ţărmurile 
răsăritene ale Africii. Grecul Homer, celebrul fiu al popoarelor 
mării, care numea Elamul Cisia, descrie în Odiseea Cisia de la 
Soare Răsare şi pe cea de la Soare Apune, una fiind în Arabia, alta 
în Africa. Iar Cantemir îi numeşte pe cisiţi „negrii galbeni" şi îi aşază în Arabia. Drumul 
prin deşert al elamiţilor fără de ţară n-a rămas însă o pierdere definitivă a căilor mării. 
Rătăcitorii de pe valea Iordanului s-au întâlnit încă o dată unii cu alţii când regele Cyrus 
al perşilora luatSusiana. Ei l-auînfrântîntr-o bătălie hotărâtoare. Marele rege le-a redat 
libertatea, respectul suprem acordat celor viteji. Până astăzi cuvântul cisit este sinonim 
cu dragostea nemăsurată pentru libertate. Iar elamiţii din Africa n-au dispărut nici ei 
fără urmă. Descoperind cataractele Nilului, au urmat cursul apei până la Akethathon şi 
Tanis, în marea deltă a Nilului, contopindu-se cu miraculoasa civilizaţie a Egiptului. L-au 
dat Egiptului pe faraonul Amenhotep al IV-lea, singurul care a vrut să introducă 
monoteismul în ţara tuturor triadelor de zei, visând la discul solar ca la un zeu obiectual, 
dădător de viaţă planetară. El a fost acela care a mutat capitala regatului într-o cetate 
ridicată de el. Tel Amarna, aşezată pe stânga Nilului, în teritoriile morţilor, sfidând astfel 
legile nemuriotorului Egipt, Misr după pronunţia locului, care spuneau că viii trăiesc de- 
a dreapta fluviului, la ră<sărit, iar morţii de-a stânga, la apus. Nilul era considerat axa 
planetei oamenilor, fiind orientat pe direcţia Nord - Sud, ca şi Calea Lactee pe Cerul cel 
veşnic, de unde coborâseră pe pământ primii oameni, după cum spune Cartea morţilor, 
regula de fundment a oricărui egiptean. Pentru că nu viaţa este eternă, ci moartea şi 
reînvierea. Iar această credinţă egipteană a străbătut şi ea timpul până la noi. Triburile 
lui Moise au dus-o în Canaan, creştinismul a preluat-o încă de la începuturi şi o 
păstrează . 

Atunci însă, după ce Amenhotep al IV-lea a pierit, iar triburile semitice au străbătut 
deşertul fie în robia babiloniană, fie în cea egipteană, au continuat să poarte mereu cu 
ele credinţa că dăinuirea lor este una cu biruinţa lui lahve cel unic asupra numeroşilor 
zei ai popoarelor. Aceasta a fost chiar premisa şi fundamentarea apariţiei lui lisus şi a 
creştinismului în mijlocul triburilor semitice. Visul unităţii pierdute de dinaintea 
Turnului Babei, dar şi visul Puterii unice asupra oamenilor continau să conducă 
drumurile oamenilor şi civilizaţiilor. Ca şi aşezarea centrului de greutate al fiinţei 
omeneşti în afara ei, fieîntr-un unic lahve, fieîntr-o multitudine de zei. 

Zeul Molok al amoniţilor şi Kamosh al Moabului aveau să cadă unul după altul de pe 
soclurile lor. Asiria, Elamul, Edomul, numit de greci Idumeea, Moabul, amoniţii şi 
amaleciţii au fost tot atâtea neamuri semitice căutându-şi calea spre marea cea mare a 
Mediteranei şi fiind alungate de triburile biruitoare ale amoreului Abraham. Ele n-au 
mai găsit poate calea apelor şi nici pe aceea a fericirii, dar au învăţat cum să 
supravieţuiască deşertului şi să ridice într-o nouă lumină flacăra vieţii şi a spiritului 
omenesc. La fel ca şi fiicele Elamului, cele ale Moabului au luat drumul Africii. Regina 
Sheba a Moabului a durat o cetate ciudată pe pământul Etiopiei. Isaia se adresa astfel 
reginei din vechime: „ De la Sheba prin deşert / cătră muntele fiicei Sionului! / Căci, ca 
pasărea ce se rătăceşte, / gonită fiind din cuibul ei, / aşa sunt fiicele Moabului. (...) / Cei 
goniţi ai mei din Moab rămână la tine / Să fii lor loc de scăpare din faţa prădătorului." 
(Isaia, XVI, 1-4) 

Zei ciudaţi şi cetăţi la fel de ciudate pentru ochii omului de azi au adăpostit, veacuri 
şi veacuri, credinţele şi viaţa fiilor lui Sem, Ham şi lafet. Ei căutau, de jur împrejurul 
Mediteranei, mereu mai aproape de ţărm, apele sfinte care păstrau viaţa. Lumea 
acestor căutători prin deşert ne pare astăzi ciudată. Oare ce credeau ei, ce sperau 
umblând prin nisipurile fierbinţi? Cât ştiau despre drumul pe apă? Cum se orientau? 
Dacă, dintru începuturi, opţiunea lui Adam a fost calea cunoaşterii şi nu a fericirii, de 
câtă cunoaştere ar fi avut nevoie aceste triburi ca să-şi afle iar fericirea? Ştiinţa 
chaldeenilor despre Cer rămăsese în trecut, ca şi cetăţile lor pierdute prin timp: „ Acolo 
asirianul şi toată ceata lui, mormintele ei stau în juru-i, toţi ucişi, pieriţi de sabie. (...) 
Acolo este Elamul şi toată mulţimea lui în jurul mormântului său; toţi sunt ucişi, căzuţi 
de sabie. (...) Acolo este Edomul, regii săi şi toţi mai marii săi cari, cu toată puterea lor, 
şed acum între cei ucişi de sabie." (Ezechiel, XXXII, 22, 24, 29) 

Urmaşii lui Abraham, întorcându-se din robia egipteană spre pământul Canaanului, îi 
întâlnesc pe fraţii lor idolatri, amaleciţii. Aliate cu alte triburi semitice, acelea ale lui 
Abraham vor aduce la vest de râul Iordan, cu preţul unor alte lupte, domnia lui lehova: 
„Şi Moise zise lui losua: alege bărbaţi şi ieşi la luptă cu Amalek. Şi eu mâine voi sta pe 
vârful dealului şi toiagul lui Dumnezeu va fi în mâna mea. Şi losua făcu pre cum îi zise 
Moise, luptându-se cu Amalek. Iar Moise, Aaron şi Hur se suiră pe vârful dealului." 
(Exodul, XVII, 8-10). 

Astfel domnia lui lahve părea să se înstăpânească în lungul văii Iordanului, 
alungăndu-i departe pe cei mai mulţi dintre căutătorii ţărmurilor mării. Ei vor continua 

să existe şi să reziste în felul lor propriu, rămânând împătimiţi căutători ai fericirii şi 
înţelepţi păstrători ai deşertului, care continua să le asigure viaţa. 

Unii dintre ai au ajuns, târziu, în ţara Canaanului, lângă marea cea albastră. Dar deşertul 
venea mereu din urmă. Se apărau găsindu-şi salvarea unii în alţii: „Căci tare ca moartea 
este iubirea / Semnul ei ca o flacără a lui Dumnezeu / O cumpănă pusă veşnic întru 
alegere." 

Ferestrele timpului, întunecându-se cu atât mai mult cu cât ne despărţim de trecut, 
ne arată totuşi până astăzi că, între cunoaştere şi fericire stăruia, ca între întuneric şi 
lumină, nu hotarul de netrecut, ci miraculosul spaţiu al blândei lor contopiri, care 
înseamnă chiar zorii spiritului omenesc liber. 

1.1.3. Călătoriepe Nil. Egiptul de Jos 

Numele Egiptului, preluat astfel după numele grecesc al 
Memphisului, Aigyptos, capitala sa, a intrat în conştiinţa 
lumii după descifrarea scrierii sale de către Champollion, pe 
vremea lui Napoleon I, pe Piatra de la Rosetta, în delta 
Nilului. Are un text bilingv, scris cu hieroglife traduse în 

greceşte. 

Istoria ţării de pe Nil a început cu mii de ani în urmă, a cuprins 36 de dinastii şi s-a 
încheiat prin cucerirea romană şi apariţia creştinismului. 

Dar viaţa umanităţii întregi începuse la izvoarele Nilului, cu mult înainte, după cum 
spune Cartea morţilor, textul sfânt al egiptenilor: „există un loc de unde se trage Nilul. 
E o cetate veche, Abu, care a început odată cu lumea. Acolo, departe, spre sud, se află 
ţara creată înaintea tuturora. în ea a coborât pe o scară zeul Ra şi i-a făcut pe primii 
oameni. Acolo se află două peşteri de unde ţâşnesc izvoarele Nilului. Potopul a venit pe 
Pământ de acolo. Zeul Nil, odihnit în peşteri, şi-a regăsit puterea. Apa lui curge şi 
acoperă grădinile întregului Pământ." 

Civilizaţia romană avea să impună alte legi, diferite de 
cultivarea pământului şi de vechiul cult al morţilor din Egiptul 
antic. Târziu, un învăţat roman avea să le vadă, să le admire şi 
să le compare cu vechii zei greceşti şi asiatici. El venise într-o 
călătorie fără preget prin Africa de Nord, traversând 
Mediterana şi Nilul către oaza Fayum, unde-şi va fi găsit sfârşitul, 
lăsând să fie îngropat în sarcofag pictat cu chipul lui, după legile locului. Până astăzi se 
văd pe peretele de nord al unei săli a Muzeului Egiptean din Cairo ochii lui flămânzi de 
cunoaştere. Astfel va fi cugetat înţeleptul: „Moartea e astăzi în faţă-mi ca un drum fără 
ploaie. Ca o luminare de ceruri printre nori, ca dorinţa veşnică a necunoscutului. Nimeni 
n-a venit de Dincolo, de soarta-i să ne deie seamă, ori, de nevoi, să-şi ceară partea. De 
inima ţi-e cupă de-ntuneric, n-ai cale de ales. Dorinţa tu urmează-ţi, fericirea şi 
împlineşte-ţi viaţa aicea, pe pământ." (Cartea morţilor ). 

înţeleptul roman găsise nemărginirea doarîn Egipt. Nilul repeta pe Pământ axa S-N a 
Căii Lactee de pe Cer. în lungul lui viaţa se afla de-a dreapta, către Răsărit, iar locurile 
morţilor de-a stânga, spre apusul zilnic al veşnicului Ra. Piramidele şi Sfinxul sunt la 
stânga Nilului, cetăţile erau la dreapta. în barca lui reveneau în fiecare noapte sufletele 
peste Nil înapoi, către viaţă. Invers decât luntrea lui Caron la greci, luntrea egipteană 
era făurităîntru slava vieţii şi a Soarelui. Rugăciunea lui Amenhotepal IV-lea era aceasta: 
„Te ridici frumos la orizontul Cerului, o, viule Athon, care trăieşti de la începuturi! Când 
străluceşti la capătul Răsăritului, umpli orice ţară cu frumuseţea Ta! Eşti frumos, eşti 
mare, scânteiezi! Cât de multe-s lucrările tale, tainice ochilor noştri! O, Doamne cel 
unic şi neasemuit! Ai făcut Pământul după vrerea Ta, aşa cum, singur, i-ai făcut pe 
oameni, vitele şi vietăţile lumii, toate cele ce-s pre Pământ, fie că aleargă pe picioare, 
fie că urcă spre înălţimi cu aripa." (Cartea morţilor). 

Djoser, primul faraon care a construit o piramidă de-a stânga Nilului, după modelul 
vechi de când lumea al chinezilor, care o făceau însă adâncită în pământ, apoi după 
modelul mai nou al regilor nabateeni, care o săpauîn basorelief pe faţada muntelui, ştia 
poate că repetă gesturi vechi de când lumea, dar, flămând de necunoscut ca şi înţeleptul 
roman, şi-a lăsat în încăperile lui subterane, de Dincolo, înguste şi oblice tunele de 
comunicare cu Dincoacele lumii de peste Nil şi cu Cerul nemărginit al lui Ra. Turmele 
îngropate alături, în Serapeum, abia aşteptau întoarcerea lui către viaţă. înţeleptul 
roman, sosit în corăbiile centurionilor, n-a priceput mai întâi nici cine erau, nici cui se 
rugau leii de la Memphis. între ape şi deşert sufletul lui s-a rugat vechiului scrib egiptean 
să-i spună istoria lui Ramses al ll-lea din a XlX-a dinastie, cel mai mare faraon al tuturor 
timpurilor, cel care-i biruise pe hittiţii din Asia Mică, urmaşii lui lafet, fiul lui Noe, găsind 
acolo şi leii, şi hieroglifele - care erau şi nu erau ca pe Nil. El, înţeleptul roman, măsura 
timpul cu ochii cuceritorului care stăpânea deopotrivă tribul Parisiilor, Vindobonna, 
Dacia Magna - patria geţilor veşnici, Nilul şi Asia Mică. Vedea astfel apusul unei lumi 
plină de glorie şi mister, ca şi răsăritul alteia, făcută după măsura popoarelor mării, adică 
a raţiunii omeneşti. Fiindcă Ulpia Traiana fusese iniţial, ca şi Histria şi Tomisul, colonie 
grecească. Mediterana, cândva colindată de fenicieni, a fost, înainte de a deveni Mare 
Nostrum, o mare grecească. La hotarul dintre lumi înţeleptul roman şi sfinxul egiptean 
s-au întâlnit şi-şi vor fi transmis amintiri şi speranţe. Dar numai înţeleptul pricepea cum 
alunecă spre trecut, în valea morţii veşnice, piramide şi temple, sarcofagele aşezate pe 
axa N-S, a originilor vitale ale omenirii înseşi: „O, mie, vremelnicul pe Pământ! Aruncaţi 
apa cea curăţitoare pe trupul şi pe faţa mea, ca să pot vedea lucrurile cele de taină. 
Lepădaţi lângă mine darurile către zei, ca eu să le dau în schimbul puterii de Dincolo. 
Mi-au pus numele pe locul unde şade Osiris, primul între cei dinspre Apus, stăpânul 
Nemuririi, făcătorul legii pe marele Tărâm şi arăt calea către stăpânul Vieţii. Eu sunt 
legea pentru trecerea în lumea cealaltă. Eu miros încă a pământul de aici, înainte de a 
mirosi valul care saltă sufletul." (Cartea morţilor). La fel ca în Cartea morţilor trebuie 
să-şi fi spus şi înţeleptul de la Fayum, după ce străbătuse Mediterana, calea vie a Nilului 
şi deşertul, după ce descifrase misterul mormântului egiptean. Se va fi întrebat poate 
cum trecuseră din Egipt spre insula Creta chipuri, semne şi nume, cum de-l preluaseră 

grecii pe taurul Amon-Ra, făcând din el Minotaurul ucis de om şi pe Io, zeiţa nebună, 
vaca alergând peste Bosphor (careînseamna, la tracii dardani, chiar„Pasul Vacii"), până 
departe, spre nord (şi până târziu, în Evul Mediu, pe stema moldavă) şi în numele căror 
credinţe romanii se adăpaseră la izvoarele greceşti, cretane şi egiptene. între Roma şi 
Petra, plutind pe deasupra apelor vii ale Mediteranei, pretutindeni, s-au împrăştiat pe 
căile Imperiului semnele Egiptului, odată cu înţelepţii romani. 

Dar ochii acelui înţelept roman de la Fayum, aşa cum se mai văd încă pe sarcofag, ne 
spun că înţelesese sensul egiptean al marii căi a destinului: „Tare ca moartea este 
iubirea. Jăratecul ei ca un foc, o flacără a Celui de Sus. Ape puternice nu pot stinge 
iubirea, nici torentele a o îneca. De-ar da cineva tot avutul casei sale pentru iubire, 
nimeni nu i-arţine socoteală. Viaţa lui este a lui pentru sine." 

După misterele Egiptului omul avea deci să fie din nou dăruit lui însuşi. în Cer şi pe 
Pământ apăreau alţi zei şi alte credinţe. Civilizaţia egeeană şi-a luat definitiv rămas bun 
de la zeii egipteni. Cerul devenea mereu mai omenesc, misterul mereu mai departe. 
Ultimul faraon avea să vadă cum norii şi furtunile de sus coborau, mereu mai adânc şi 
definitiv, în sufletul omului şi acopereau ochii întrebători ai înţeleptului roman. Grecii 
fuseseră ultimii care mai citiseră cu sensul lor profund şi real hieroglifele egiptene. 
Romanii nu le-au înţeles. De dincolo de Mediterana, învăţatul roman aducea legile altei 
lumi, dar şi intuiţia frumuseţii lumilor vechi. încet şi sigur, mitul lăsa locul istoriei 
terestre şi numai ei. Un alt model se anunţa pe planeta mică a civilizaţiei europene şi el 
aparţinea lumii greco-latine, care filtrase toate lumile trecute, aspirase ceea ce se 
potrivea măsurii ei şi trimisese în neant tot restul. Dar oare, îl trimisese cu adevărat? 
înţelept fiind, romanul de la Fayum ştia că nimic din ceea ce trăise milenii la rând Egiptul 
şi toată mediterana de Răsărit nu mai exprima un mod de viaţă, cât respectarea unei 
memorii, poate a însăşi apariţiei omului pe pământ. Pe apele Mediteranei se răsfirau 
atunci, în clipa incertă dintre veacurile de dinainte şi de după Hristos, nu modele de 
existenţă venind din trecut spre viitor, universuri care să permită creşterea civilizaţiei 
umane, ci doar noi înţelesuri care făceau din ele strălucitoare sfere ale creşterii artelor. 
Insularii din Marea Egee (atunci Carpathicum), civilizaţia cretană şi, mai târziu, civilizaţia 
greacă au preluat Egiptul ca artă şi aproape nimic din modul lui de viaţă. Amon Ra, 
marele zeu al Egiptului, înfăţişat printr-un taur, a fost ucis ca Minotaur în insula Creta, 
de un simplu muritor. Purificate, liniile artei egiptene au devenit pentru Grecia un punct 
de plecare chiar al modernităţii universului grecesc. Ochii întrebători ai înţeleptului 
roman fuseseră ultimii care priviseră, de la Fayum, clipa de cumpănă dintre două lumi: 
aceea a aspiraţiilor solare ale egiptenilor şi aceea a raţiunii omeneşti a grecilor. „Divin 
eter, voi, vânturi iuţi, talazuri largi cari vă-nălţaţi vuind din râuri şi din mări, tu, Gea, 
pământul, mama tuturor, tu, roată atoatevăzătoare a Soarelui părinte, priviţi un zeu pe 
care-l pun la caznă zei mai mici! Ani lungi, fără număr, mă voi zbuciuma strivit de dureri, 
umilit, ferecat în lanţuri pe cari pentru mine le-a dat la lumină stăpânul cel nou al celor 
etern fericiţi." Astfel îşi rostea plângerea către marele Cosmos primordial înlănţuitul 
Prometeu, Titanul cel de dinaintea zeilor, care furase chiar focul de la Amon Ra şi-l 
dăruise oamenilor. Amintirea celor vechi n-a păstrat locul naşterii Titanilor, ci doar, 

similar cu naşterea lui Osiris în Egipt ori a lui la Iu în Fenicia, a păstrat amintirea apariţiei 
sale din însăşi forţele primordiale ale planetei şi cerului, Gea şi Uranus. Aşa cum, pentru 
egipteni, Osiris a fost strămoşul oamenilor, pentru lumea greacă făuritorul lor a fost 
Prometeu. La fel ca mai târziu Dumnezeu pentru creştini, el a modelat omul din pământ 
şi i-a insuflat focul vieţii. Iar fiul lui Prometeu, Deucalion, a făcut să renască specia 
umană după potop. Prometeu şi ceilalţi Titani alcătuiesc începuturile Pantheonului 
grecesc de dinainte de naşterea lui Zeus pe muntele Ida, din insula Creta şi de dinaintea 
constituirii Olimpului însuşi ca Pantheon zeiesc făcut după modelul cetăţii pământeşti. 
Credinţe foarte vechi, din Asia, Anatolia, Egipt şi Epir, au pătruns mai întâi în insulele 
Mediteranei. Insularii din Ciclade, din Creta, din Eubeea şi apoi din insulele Sporade au 
fost primii care au asimilat modelele spirituale ale lumilor vechi. La intersecţia tuturor 
vânturilor, aceste mici insule pietroase din marea Egee au fost primul indiciu al unei alte 
civilizaţii, care va preţui mai presus de orice raportarea la natură şi la lume făcută după 
măsura capacităţilor şi a minţii omeneşti. Prometeu, care făcuse din om egalul zeilor, 
răzbunându-se astfel pe noile forţe care-i înlăturaseră pe Titani, a fost înlănţuit de 
stăpânul noului Pantheon în Scytia, printre geţi (ca şi Ovidiu mai târziu), locul dintre 
Dunăre şi Marea Neagră numit astăzi Dobrogea, în afara lumii civilizate, adică greceşti. 
El a fost plâns de toţi aceia care-l impuseseră insularilor şi lumii greceşti. Cultul morţilor, 
în formele lui sublimate şi extatice, ca o speranţă a mântuirii prin reînviere, s-a păstrat 
continuu, de la egipteni până astăzi, traversând toate ciclurile de civilizaţie şi strălucind 
cu puteri schimbătoare în jurul Mediteranei. Speranţa renaşterii s-a dovedita fi cea mai 
puternică în om, un ax al conduitei lui spirituale, morale şi sociale. în numele acestei 
speranţe oamenii s-au respectat, s-au iubit, s-au perpetuat şi s-au ucis între ei. O mai 
fac şi astăzi. 

Acolo, departe, în timp, la începuturile lumii greceşti, insularii din Mediterana au 
luptat până la capăt pentru apărarea unei noi ordini a Lumii. Fiindcă aceea a fost prima 
nouă ordine a istoriei omeneşti. Vocea democraţiei contra vocii sclaviei, raţiunea 
umană împotriva revelaţiei divine, mintea împotriva forţei brutale. Atunci, în mileniile 
de dinaintea erei creştine, au fost consfinţite, uneori în paralel, alteori mai târziu decât 
în alte civilizaţii mediteraneene, legile şi valorile lumii de astăzi. Ceea ce deosebea un 
cetăţean de un barbar nu erau nici cunoaşterea, nici cultura. Era respectul legii şi 
conştiinţa democraţiei, a dreptului fiecărui cetăţean (cuvântul vine de la de la cetate, 
om al cetăţii, oricare om) de a se exprima pe el însuşi, cu esenţa slui, în marele univers 
al cunoaşterii şi al culturii, lason, cel căsătorit cu barbara Medeea, venită din nord, de 
pe pământul Colchidei, zonă aflată la est de Marea Neagră şi la sud de munţii Caucaz, în 
Crimeea de azi, teritoriu cândva al cisiţilor, avea să-i amintească celei ce şi-a ucis copiii: 
„Ai căpătat mai mult decât ai dăruit. Să-ţi lămuresc: întâi că locuieşti pe un pământ 
hellen şi nu barbar. Ai cunoscut dreptate, legi, le-ai folosit, n-ai mai trăit de capul tău. 
Ai dobândit renume. De-ai fi locuit în fundul lumii, nimeni nu te-ar fi ştiut." 

Insularii şi toţi cetăţenii cetăţilor greceşti unite pentru prima oară în ceea ce se numeşte 
până astăzi o ligă - Pentapolis - au apărat cu sabia, dacă a fost nevoie, toate aceste 
valori. N-au cedat în nici un punct. Au colonizat Pontul Euxin până în Colchida, lăsând 

cetate lângă cetate în Sciţia barbară: Callatis, Tomis, Histria. Pavăza lor ne mai apără 
încă împotriva tuturor întunecărilor temporare ale istoriei. In cele mai grele momente 
ale fiecărui popor izbucnesc la lumină valorile adevăratei democraţii greceşti. 
Pantheonul grec, familiile de zei şi marele Zeus însuşi nu erau trimişii altor puteri, 
superioare, care să vegheze asupra nefericiţilor pământeni arătându-le a cui e Puterea 
şi spunându-le că le vrea Binele, ţinându-i în ascultare precum pe creştinii Evului Mediu 
Sfânta Inchiziţie, ci erau proiecţii ale legilor făcute de oamenii înşişi pentru propria lor 
lume. lată cuvintele Hecubei cea de neam trac, regina troienilor, cei care aveau să 
întemeieze eterna cetate a Romei: „O, Tu, temei al gliei ce pe glie îţi ai lăcaşul, oricine 
ai fi, Tu, care eşti greu de cunoscut, o, Zeus, fie că eşti necesitatea firii, fie că eşti doar 
cugetul senin al oamenilor, Te slăvesc! Pe căi ascunse Tu duci, după dreptate, toate cele 
ce-s muritoare..." 


1.1.4. Călătorie pe Nil. Egiptul de Sus 

Undeva, departe, spre ecuator, pe pământul fierbinte al 
Africii, izvorăşte cel mai lung fluviu al planetei: Nilul. El are 
peste 6500 de kilometri şi traversează şapte ţări: Burundi, 
de altfel din lacul Tanganika iese Nilul Alb, Ruanda, Kenya, 
Congo, Sudan, Etiopia, unde se află al doilea izvor, Nilul 
Albastru şi, în sfârşit, Egiptul, aflat pe ţărmul Mediteranei, în care se varsă apele fluviului. 
Triburile africane s-au închinat, milenii la rând, acestui miraculos zeu al fertilităţii care 
este apa. Indiferent de numele pe care le poartă Nilul: Kasumo, Kagera, Victoria, 
formând lacul cu acelaşi nume, Kioga, Bahr-el-Djabel (Nilul Alb) ajunge la Karthum, 
unde-şi uneşte cursul cu acela al Nilului Albastru, venit din Etiopia şi intră astfel în 
Egiptul de Sus, etalându-şi cele şase cataracte impunătoare, care-l fac să coboare 
treptele munţilor Abisiniei, aruncându-se curajos în plin deşert spre a se uni cu apele 
albastrei Mediterane. 

Cele mai vechi civilizaţii ale Pământului au existat de-a lungul acestui fluviu care 
străbate Marele Rift African, linia unde s-a închegat, la începuturile sale planetare, chir 
continentul. Acum 20 de milioane de ani, pe când Homo Sapiens se năştea din 
Australopitecus Africanus, apele acestui fluviu străbăteau ţinuturi cu vegetaţie 
luxuriantă. Câmpiile şi munţii adăposteau animale, rădăcini şi fructe, peşteri numai 
bune pentru om. Mai apoi, strămoşii popoarelor Africii şi-au împodobit viaţa cu obiecte 
din aur. Şi, mai târziu, în peşterile vechi, peste desenele rupestre, a apărut semnul crucii. 
Creştinismul copt, de rit ortodox, arhaic este prima ramură creştină întinsă pe pământul 
Africii odată cu drumul Sfântului Simion, discipolul lui lisus. Astfel, monoteismul a prins 
rădăcini în Etiopia, unde, cu veacuri în urmă, fugise, trecând corăbiile pe braţele 
oştenilor, peste nisipurile deşertului, regina semită Sheba a Moabului, pierzătoare în 
lupta dusă în nesfârşitul deşert al Arabiei cu noile împărăţii de la Soare Răsare. Primii 
creştini, închinători ai unui unic Dumnezeu, au păstrat vechi obiceiuri ale triburilor lui 
Abraham, ca şi vechi tradiţii africane. Ei şi-au făcut bisericile în peşteri cu desene 

rupestre în chip de icoane, ori le-au săpat adânc în piatra muntelui, aşa cum făcuseră şi 
nabateenii de la Petra. Au combinat ritmurile Africii cu acelea ale închinătorilor focului 
şi apei veniţi din Asia. I- au dăruit Nilului sufletele lor, lumini pieritoare pe apa eternă a 
tuturor trecerilor. în jurul Nilului oamenii continuă şi astăzi să se adune, recitând versete 
sfinte, la fel cu acelea egiptene rămase în învăţăturile regelui Akhty către fiul său 
Merikare, o primă versiune, s-ar zice, a învăţăturilor lui Neagoe Basarab către fiul său 
Teodosie, apărută în urmă cu cinci mii de ani: "Să faci binele cât eşti pe pământ. / Aruncă 
durerea cât colo, / N-o asupri pe văduvă, / Nu-I alunga pe urmaş / De pe câmpul 
părintelui său. / Atunci pe aceste locuri va domni legea./ Lasă-i numai lui Dumnezeu 
răzbunarea." 

Nilul aduce Mediteranei nu doar cel mai mare volum de apă, ci şi cea mai complexă 
dintre civilizaţiile care-o mărginesc. Popoarele africane i-au dăruit Egiptului doar o parte 
a specificului său. Civilizaţia egipteană însă a fost şi altceva. Culturile africane nu pot 
explica statura colosală a templelor de la Abu Simbel, Theba - adică Luxor - Karnak, de 
la Philae, Teii el Amarna - adică Akethathon. Ele n-au apărut dintr-odată în Egiptul de 
Sus. Faraonul Menes, fiul Adamului egiptean numit Osiris şi nepotul zeiţei Isis - numele 
de pe Nil al lui Ishtar, marea zeiţă a Mesopotamiei - a fost primul care a unificat Regatul 
de Sus, din sud, al lui Neken, cu Regatul său, cel de Jos, aflat în nord. Nimic încă nu era 
colosal în statura vieţii egiptene din Vechiul Regat. Populaţii diverse trăiau din cultivarea 
pământului şi din păstorit. Expansiunea civilizaţiei egiptene a început pe Nil din deltă 
spre cataracte. Până astăzi ele sunt numărate invers, prima cataractă fiind - de fapt-în 
sensul curgerii apei, a Vl-a, cea dinspre vărsare. De aceea vestigiile Regatului Vechi se 
află în Egiptul de Jos, iar ale Regatului de Mijloc şi Regatului Nou, apărute mai târziu, în 
Egiptul de Sus. După prima cataractă călătoria pe Nil ne duce spre Abu Simbel, locul 
marilor coloşi, cufundat astăzi în apele lacului Nasser prin ridicarea barajului de la 
Assuan. Alături, la Deir Amba Samaan se află mănăstirea Sfântul Simion, în amintirea 
locului până unde a ajuns acesta propovăduind credinţa în unicul Dumnezeu şi fiul său 
lisus. Mutate ceva mai departe, pe mal, uriaşele statui monolit, a lui Ramses al ll-lea şi 
a soţiei sale, Nefertari, de câte 10 m, privesc neclintit răsăritul de unde Ra, soarele sfânt, 
împrăştie zilnic viaţa în lungul marelui Nil. 

Acolo, în vechea Thebă, marele Ramses, din a XlX-a dinastie, s-a gândit cum să atingă 
marginile lumii cunoscute şi să aducă binecuvântarea civilizaţiei egiptene până dincolo 
de marea cea mare. îi va fi numit sălbatici pe babilonieini şi hittiţi, fără să ştie nimic 
despre vechimea şi rafinamentul acelor lumi depărtate. A trecut deci peste ţara 
Canaanuluişi le-a cucerit. Dar victoria finală n-avea să fie a Egiptului, căci lahve prezisese 
demult triburilor lui Abraham: „ Nu vă temeţi să coborâţi în Egipt, căci mari va să fiţi în 
viitor. Va să cobor cu voi în Egipt şi cu voi va să mă întorc." (Geneza, XLVI, 2-4) 

Theba a păstrat amintirea marii glorii a cuceritorului Ramses al ll-lea. Aleea cu sfincşi 
care lega Theba de Karnak, dedicată reginei Hatsepsut, ca şi palatul Ramasseum, 
celebrând în hieroglife pline de patos luptele faraonului, au înscris o pagină de glorie 
eternă în istoria Egiptului. Mumificat ca un zeu ce se va întrupa iarăşi într-un om, 
îngropat împreună cu o corabie lungă de 52 de metri şi cu toate bunurile unei existenţe 

fastuoase, marele Ramses al ll-lea aşteaptă de milenii clipa fericită când îndepărtata 
Mediterană va să-i surâdă din nou cu chemarea apelor ei. Valea Regilor, Valea Nobililor 
şi Valea Meseriaşilor, cuprinzând peste 400 de necropole, amintesc de fastul unei lumi 
pe care nimic n-a egalat-o în vremurile vechi prin soliditatea construcţiilor. 

Numai că, dinspre Mediterana, s-a auzit peste timp o alt fel de chemare. Era vocea 
popoarelor mării, tracii, grecii şi romanii, care vor cuceri uscatul venind dinspre ape. La 
Kom Ombo şi în vechea Thebă fastul adus de Alexandru Macedon şi Ptolemei, apoi fastul 
roman vor străluci înlăturând ordinea egipteană a vieţii şi a morţii. Noi filosofi şi noi 
filosofii au lăsat noi ruine, departe, pe Nil, la sud de Mediterana, în Egiptul de Sus. La Tel 
Amarna, cândva, un faraon semit, care şi-a schimbat numele din Amenhotep al IV-lea în 
Akhethaton, a întemeiat o nouă credinţă: în Aton, discul solar, unicul zeu. El a întemeiat, 
cu numele lui, o nouă capitală a regatelor unite şi a făcut să răsune pe deasupra 
întregului Egipt acest imn de slavă zeului unic Aton, asemănător cu Psalmul 104 de mai 
târziu, din Biblie, dedicat lui Dumnezeu: „Te ridici frumos la orizontul cerului / O, viule 
Aton, care trăieşti de la începuturi. / Când străluceşti la capătul Răsăritului / Umpli orice 
ţară cu frumuseţea Ta. / Eşti frumos, eşti mare, scânteiezi. / Cât de multe-s lucrările tale, 
tainice ochilor noştri! / O, Doamne cel unic şi neasemuit! / Ai făcut Pământul după 
vrerea ta / Aşa cum, singur, / i-ai făcut pe oameni, vitele şi vietăţile lumii, / Toate cele 
ce-s pre pământ, / Fie că aleargă pe picioare, / Fie că urcă spre înălţimi cu aripa." 

Alungat şi ucis, faraonul care purta numele cetăţii lui, a lăsat loc celui mai bogat şi 
mai cunoscut faraon al Egiptului: Tutankhamon, ultimul din a XVIII-a dinastie a 
Regatului Nou. De fapt, numele acestui frate al frumoasei Nefertiti era Tut. Odată cu 
zeificarea prin moarte, i s-au adăugat hieroglifele ankh - suflet şi amon - soare. 
Tutankhamon se pregătea să-şi unească sufletul cu marele tot care era Amon, spre a se 
putea, cândva, reîntrupa ca om. El a mutat din nou capitala la Theba, Luxorul de astăzi 
şi a continuat să domnească fiind deopotrivă mare şef de oşti şi mare preot. Aşa avea 
să rămână până la Ramses al ll-lea din a XlX-a dinastie. Apoi puterea Thebei a scăzut. 
Numai marii preoţi străbăteau aleile cu sfincşi - un ciudat calendar în piatră - şi treceau 
cu barca spre insula Philae, la marele templu. Faraonii s-au mutat în deltă, la Tanis, 
recunoscând puterea crescândă a Mediteranei, care-şi trimitea faima pe deasupra 
nesfârşitului deşert şi a întinselor ape ale Nilului. 

Vuietul vaselor de luptă prin care se anunţau Popoarele Mării, ca şi oştile trimise de 
Assurbanipal, regele dispreţuitului Babilon, au făcut să se cutremure Theba din temelii. 
Pe insula Philae - de altfel şi numele care se păstrează e dat de romani - vor fi venit 
legiuni obişnuite cu drumurile lungi, de la Roma spre deşertul Arabiei, ori spre Africa. 
Oşteni pe trei continente, romanii au influenţat Egiptul tot atâta cât s-au lăsat influenţaţi 
de el. Oaza Fayum păstrează până astăzi semnul miraculos al întâlnirii dintre cele două 
mari culturi. Romanii au învăţat, de la cultul egiptean al morţilor, să folosească sarcofage 
de piatră şi să-i mumifice pe cei aleşi. Dar i-au învăţat, la rândul lor, pe egipteni să-şi 
umanizeze zeii şi să renunţe la hieratismul picturii lor. Omul pictat din faţă, în atitudini 
normale, ne transmite, de dincolo de piatra sarcofagului, gânduri ca acestea, păstrate 
în imnurile târzii ale Egiptului: Imn către Hathor: „Vino, strălucito, care te hrăneşti din 

cântece! / Căci temeiul inimii tale e dansul. / Te chem pe tine, care luminezi cu bucurie 
/ Clipa când te roteşti! / Pe tine, fermecată de dans în miezul de noapte!" 

Sau acest Imn de iubire, atât de surprinzător prin adâncimea sentimentului exprimat: 
„De şapte zile nu mi-am văzut iubita. / Melancolia îmi străbate fiinţa. / Inima mi-e grea. 
/ Până şi viaţa mi-am uitat-o. / (...) / Ce bine-i să umbli pe câmpuri / Dacă eşti iubit! / 
Cum plânge glasul lişiţei / Prinsă-n capcană, / Aşa nu pot scăpa de gândul la tine, / Care 
mă strânge." 

Astfel de versuri sunt semnul limpede că undeva, în inima Africii, în Egiptul de Sus, 
acolo unde Nilul era egalul Căii Lactee, pătrunsese adânc sunetul terestru al Popoarelor 
Mării, zvonul depărtat şi inegalabil al Mediteranei. Mătasea apelor ei, colindate de 
trireme, a dus însă până departe, la hotarele nordice al Romei, înţelesul egiptean al 
morţii ca o veşnică trecere spre necunoscutul altei vieţi, spre Lumea de Dincolo. în 
oglinzile apelor romanii au văzut ceea ce egiptenii ştiau de milenii: reflexe ale 
multitudinii lumilor posibile: „Moartea e astăzi în faţă-mi, / Ca un drum după ploaie. / 
Ca o luminare de ceruri printre nori, / Ca dorinţa veşnică a Necunoscutului." 

Iar egiptenii au învăţat de la romani că, dincolo de multiplicatele oglinzi ale apelor şi 
de amăgirea mării, omul rămâne egalul lui însuşi, singurul care luptă să-şi afle calea, 
Edenul, menirea, ca în acest Cântec al lui Antef, temerarul: „Nimeni n-a venit de Dincolo 
/ De soarta-i să ne deie seamă / Ori de nevoi să-şi ceară partea. / De inima ţi-e cupă de- 
ntuneric / N-ai de ales: / Dorinţa tu urmează-ţi, fericirea / Şi împlineşte-ţi viaţa / Aicea, 
pe Pământ...!" 

Viaţa ca o trecere continuă, o barcă plutind pe apele Nilului dinspre izvor spre marea 
cea mare a Mediteranei, viaţa ca o luptă dusă cotidian, pe pământ, până la sfârşitul 
sperat, care era regăsirea Edenului pierdut, iată sensul călătoriei pe Nil de la cataractele 
începutului către deltă. Fluviul cel mai lung al planetei a fost, chiar pentru Egiptul antic, 
simbolul vieţii pe planeta Pământ. 

Născut de Cer, omul trăia lângă apa care-i amintea de originea lui celestă, astfel încât, 
graţie apelor ei, să se poată întoarce, cândva, în Cerul originar. Pentru Egipt Nilul şi 
Mediterana erau doar căi ale Cerului, ale Edenului de început. 

Mesopotamia, hittiţii, fenicienii şi perşii au construit şi ei cetăţi, şi-au rotunjit viaţa în 
jurul unor simboluri puternice. Edenul ca bogăţie de ape, un drum al regăsirii de sine. 
Dar numai în Egipt regăsirea de sine însemna şi o regăsire a Cerului. Apa, focul, calea 
vieţii sunt doar treceri dinspre Pământ spre Cer. Acest vector al existenţei pe care l-a 
moştenit creştinismul este în întregime o descoperire a vechiului Egipt. în aşteptarea 
contopirii ultime cu marele Univers, iubirea omului pentru om a fost cheia de boltă a 
întregii existenţe terestre: „Căci tare ca moartea este iubirea. / Jăratecul ei ca un foc, o 
flacără a lui Dumnezeu.../ Ape puternice nu pot stinge iubirea, / Nici torentele a o îneca. 
/ De-ar da cineva tot avutul casei sale pentru iubire / Nimeni nu i- ar ţine socoteală. / 
Viaţa lui este a lui pentru sine". 

1.1.5. Calendarul şi magia piramidei 

De ce oare este omul atras şi astăzi de ciudatele 
piramide? în China antică morţii erau puşi într-o piramidă în 
trepte săpată în pământ, cu vârful în jos. Tot în trepte, dar 
deasupra solului, erau şi piramidele mayaşe, la fel ca aceea 
a lui Djoser din Saqqara, în Egipt. Magia piramidei pare să fie 
la fel de veche şi unitară pe pământ ca şi cultura umană. Cetatea Ur, cetăţile din 
Mesopotamia, templele de la Abu Simbel sau Machu Pichu în Anzi au acelaşi tip de 
contraforţi, veşmintele de cult ale incaşilor şi egiptenilor erau asemănătoare, scrierea 
hieroglifică la hittiţi, egipteni şi mayaşi se închidea în fraze prin acelaşi tip de cartuş 
magic, care presupunea unitatea Cerului cu Pământul în întregul numit univers. Mai 
putem oare astăzi înţelege sensurile magice ale vieţii la începuturile ei? Dar unitatea 
virtuală a Lumilor Vechi? 

Materialul cel mai bogat îl oferă calendarele. Raportarea omului la Timp, plasarea lui 
în universul astral şi pământesc au fost, dintru începuturi, măsura spiritului căutător, 
în vreme ce, în Europa, Asia şi America de Nord mai existau calendare megalitice, 
precum cel de la Stonhenge în Marea Britanie, acela din insula Malta sau de la 
Sarmisegetuza în Dacia, ori alte semne megalitice, ca statuile uriaşe din Oceania ori 
vasele de incinerare de acelaşi tip din China şi de pe coasta de vest a Americii de 
Nord, alte sisteme de raportare la lume şi timp se practicau în sudul Asiei, Africa şi 
America de Sud. Calendarul egiptean cu aleile de sfincşi de la Abydos avea în vedere, ca 
şi în Mesopotamia, anul de 360 de zile, măsurat în 12 luni a câte 30 de zile, plus 5 zile şi 
jumătate. Acest an cosmic, calculat după evoluţia pe Cer a Soarelui şi Lunii - ochii 
Cosmosului - văzute de pe Pământ, era dublat de unul împărţit în patru, nu după 
anotimpuri, pentru că Egiptul cunoaşte doar trei anotimpuri - inundaţiile, recolta şi 
seceta - ci după punctele cardinale. Probabil egiptenii măsurau nordul şi sudul după 
cursul Nilului. E cert că reprezentau punctele cardinale prin 4 maimuţe- zei. Fiecare avea 
în subordine 4 cupluri zeieşti alcătuind împreună un grup de 9 entităţi, cifră magică la 
chaldeeni, ca şi în Egipt. Calendarul incaş păstrează şi el amintirea maimuţei ca perioadă 
fertilă, aflată sub semnul constelaţiei cu acelaşi nume, o constelaţie formată din Ursa 
Mare şi Leu. Zeul egiptean Toth, un fel de părinte al zeilor, ca lahve la semiţi ori Zeus la 
greci şi Jupiter la romani, era el însuşi înfăţişat printr-o maimuţă. 

lată ce-i spune Toth lui Horus, părintele primului faraon şi fiul lui Osiris, creat de Ra 
din împreunarea lui Sib, Pământul şi Nut, Cerul (precum, mai târziu, la greci, din 
împreunarea Titanilor Uranus şi Gea): „Trezeşte-te, Horus! Barca marelui Ra, zeul 
Soarelui, s-a oprit din drum ca să-i cinstească pe Horus şi pe mama sa, Isis. E voinţa zeilor 
ca eu, Thot, să am grijă de Horus, copilul divin. O, Horus, trezeşte-te şi trăieşte pentru 
mama ta! Osiris, un fel de Abel ucis de fratele lui cel rău, Seth, a devenit zeul trecerii în 
lumea de Dincolo, preluat de greci sub numele Caron. El umbla cu barca, noapte de 
noapte, pe apa dintre câmpiile lui lalu, cărora le corespundea în cer Ursa Mare. lalu, 
denumire feniciană a lui Osiris, trece cu barca vegheată din înalt de Ra, douăsprezece 

ceasuri ale nopţii dinspre apus spre răsărit, iar douăsprezece ale zilei dinspre răsărit spre 
apus, deci dinspre viaţă spre moarte. Simbolul trecerii prin timp rămâne mereu Nilul. El 
separă şi uneşte deopotrivă lumea fiinţei de a nefiinţei. Nilul nu este, în ordinea 
similitudinii dintre lumi, ca organizare spaţială a Timpului, decât reflectarea Căii Lactee 
pe Pământ. Viaţa terestră în jurul Nilului şi viaţa de Dincolo în jurul Căii Lactee erau cele 
două oglinzi în care se reflecta omul, înainte şi după pragul numit 
moarte pământeană. Numele constelaţiilr este reflectarea în Cer a 
Pământului. Aşa cum creaţia divină care era omul avea o parte 
eternă, sufletul, zeul avea o parte pământeană, trupul. Similitudinea 
celor două lumi era la egipteni perfectă şi ea a dus la cel mai complex 
cult al morţilor din câte a lăsat istoria civilizaţiilor omeneşti. Acest 
culta rămas pentru regatele vechiului Egipt fundamentul întregii existenţe. 

Piramida îi asigura celui dus legătura dintre cele două lumi. De aici magia ei rezistentă 
în timp. Prin ea fiinţa creată, omul, comunica în chip direct cu creatorul ei şi se putea 
întoarce înapoi, la viaţa terestră, anulând astfel trecerea timpului însuşi. în interiorul 
piramidelor, pe lângă palatele de locuit, cu hrană, veşminte şi servitori, cu barca 
pregătită pentru marea traversare, existau înguste coridoare oblice, un sistem 
complicat de comunicare cu steaua Sirius, după mişcarea căreia se măsurau revărsările 
Nilului, adică anotimpurile, deci Timpul însuşi. Mai mult decât atât: întregul complex de 
la Gizeh, cu piramidele lui Keops, Kefren şi Mikerinos, cu sfinxul, sunt plasarea în lungul 
Căii Lactee pământene - Nilul - a constelaţiei Orion, săgetătorul. Erau deci repere 
spaţiale de orientare în cosmosul pământean, asemenea desenelor incaşe care 
proiectau pe Pământ tot constelaţia Orion, aşa cum se vedea în emisfera sudică, 
închipuind un păianjen. Regele inca şi faraonul aparţineau deopotrivă marelui Orion, se 
lăsau conduşi de steaua Sirius, îşi făceau viaţa lor şi a ţărilor lor după regula aceluiaşi 
timp cosmic. 

Viaţa pământeană a fost atunci, la începuturile civilizaţiei pe care-o moştenim, 
reflexul nemărginitului univers. Faraonul şi regele inca întrupau pe pământ chiar 
deschiderea spre eternitate. Pe lângă celebra Carte a morţilor din Egiptul antic, Biblia 
stă mărturie despre alte filiaţii ale culturii egiptene, venite din Asia şi Orient, vădind, o 
dată în plus, marile migraţii ale lumilor vechi, care au asigurat circulaţia informaţiei şi 
unitatea culturală a planetei, vizibilă dincolo de toate deosebirile: „Acestea sunt 
generaţiile fiilor lui Noe: Sem, Ham şi lafet, cărora li se născură fii după potop. (...) Şi fiii 
lui Ham: Cuş şi Mizraim şi Put şi Canaan. (...) Şi Mizraim născu pre Ludimi şi pre Anamimi, 
pre Leabimi şi pre Naftuhimi. Şi pre Patrusimi şi pre Casluhimi (din cari ieşiră filistenii) şi 
pre Caftorimi." ( Facerea , X, 1,6,13) 

Misr este până astăzi numele semitic al Egiptului - doar grecii i-au spus Aigyptos - 
după cum vechiul Cuş se numeşte până astăzi Cisia, numele semitic al cusiţilor, „negrii 
galbeni", cum le-a spus Dimitrie Cantemir în Istoria Imperiului Otoman, populaţii 
probabil turanice venite din Asia prin marea Poartă de Fier a Caucazului. Tot Cantemir 
scria că o parte din cisiţi a plecat în Africa. Nu greşea. Numele vechi al Nubiei (Etiopiei) 
era Cuş. 

Cucerirea Egiptului de către Babilon a adus codul moral al lui Hamurabi până în 
umbra piramidelor. Lumea era „un cartuş" scris cu semne numai bune de descifrat, o 
uriaşă cutie ovală, un sarcofag orientat după axele paralele, ale Nilului şi Căii Lactee, 
pregătit pentru o înviere viitoare în marele tot al Universului. Capacul de deasupra era 
Cerul însuşi, partea de jos era Pământul, Soarele şi Luna erau ochii care vegheau la 
împlinirea legilor. Textele Cărţii morţilor, scrise în interiorul fiecărui sarcofag, ca şi în 
interiorul piramidelor, descriau căile de trecere prin câmpiile lui lalu, numite în Egipt 
Duat, iar în greceşte Câmpiile Cimeriene, pământurile necunoscute ale sufletelor. Duat 
era dublat în Cer de Ursa Mare, simbol cuprinzător şi el în toate civilizaţiile vechi, parte, 
între altele, a constelaţiei incaşe a Maimuţei. Cartea morţilor era un fel de Cod al lui 
Hamurabi folosit în chip mai subtil, pentru reglarea raporturilor dintre oameni, Cer şi 
Lumea de Dincolo în marele Egipt. 

lată ce glăsuieşte chiar sufletul în timpul psihostaziei, adică al judecăţii de pe urmă, 
când zeii Horus şi Anubis, din a ll-a eneadă (grupare de nouă zei), cei ce măsoară Binele 
şi Răul, cântăresc inima fiinţei duse spre a i-o recomanda lui Toth, zeul suprem: „N-am 
păcătuit împotriva oamenilor! N-am tulburat-o pe văduva mea! N-am minţit la judecată! 
N-am fost lipsit de bună-credinţă! N-am muncit mai puţin decât mi-a cerut stăpânul! N- 
am fost uituc! N-am fost ticălos! Nu i-am ajutat pe sclavi împotriva stăpânilor! N-am 
înfometat pe nimeni! N-am făcut pe nimeni să plângă! N-am ucis! N-am încuviinţat 
trădarea! N-am pângărit templele! N-am mâncat ofranda zeilor! N-am furat proviziile şi 
hrana morţilor! N-am înşelat la măsura de orez! N-am furat nimic! N- am folosit balanţă 
măsluită! N-am luat laptele de la gura copiilor! N-am vânat animalele sacre de pe 
păşuni! N-am străpuns cu săgeata păsările divine! N-am prins peştii din sfintele ape! N- 
am risipit apa în vreme de secetă! N-am stins vreodată focul ceresc! N-am prins boii de 
pe moşiile lui Ral N-am nesocotit vreun zeu! Sunt curat! Sunt curat! Sunt curat!" 
Lepădarea de păcate de trei ori, ca şi azi la creştini, era o condiţie a fericirii eterne în 
versiunea egipteană a căutării Edenului pierdut. Pentru marele regat de pe Nil, Edenul 
nu era apa albastrei Mediterane şi nici Nilul cel sfânt care umplea de roade pământul. 
Nu! Edenul era eternitatea constelaţiilor cereşti, acolo unde sufletul căpăta puterea de 
a se întoarce pe Pământ. Timpul ca durată, acesta era Edenul pentru egipteni. Cerul 
nocturn, marele univers, ca şi cerul diurn, stăpânit de marele Ra, Soarele arzător, ne 
amintesc de Nebo şi Mazda, zeul Cer şi zeul Foc al mezilor şi părţilor veniţi din Asia. 
Straturi diverse se culturi, triburi şi civilizaţii s-au suprapus pe întinderea marelui Egipt, 
niciodată asimilându-se ori contopindu-seîntr-o lume unică. Grecii şi romanii vor prelua 
stilul primitor al Egiptului şi vor face să existe şi să reziste, în jurul Mediteranei, alte mari 
imperii. Popoarele mării n-au cutremurat însă niciodată neclintirea eternă a coloşilor 
egipteni. Alexandru Macedon şi Ptolemeii vor zgâria abia suprafaţa deşertului fără capăt, 
lăsând urme de viaţă, semne ale unei armonii strict pământeşti, căreia Cerul i s-a refuzat. 
Doar tânărul Macedon, întrupat într-un colos la porţile Alexandriei, şi-a asimilat stilul 
egiptean, inclusiv în tentativa de a cuceri toate pământurile cunoscute vreodată de 
călătorii de pe mări, până în îndepărtata Melluha, India de azi, ţara originară a 
civilizaţilor pământeşti. El voia să refacă unitatea originară a lumii. O aspiraţie fără nume 

şi fără hotar l-a absorbit spre inima Orientului. De acolo veniseră toţi zeii cu chip de 
animale - pisica, semnul fericirii pământene; vaca, întrupare a zeiţei Isis (Ishtar în 
Chaldeea), semnul fertilităţii; lupul Anubis, veghetor la intrarea sufletelor în lumea de 
Dincolo (şi tracii aveau acest simbol); marele Amon Ra, zeul Soare, înfăţişat ca un berbec 
sfânt, Ibisul, pasărea Nilului şi Sobak, un Neptun al apelor cu chip de crocodil, zeul 
Memphisului. în sfârşit, un zeu suprem, Creatorul tuturor, cu chipul niciodată definit ori 
pictat, veghea din înalturi, la fel ca şi necruţătorul lahve al triburilor lui Abraham, asupra 
zeilor şi a oamenilor. Altfel povestită, amintirea potopului - şi, odată cu ea, a pierderii 
de către om a Paradisului originar, stăpânea ca o fantasmă a trecutului în profunzimea 
tuturor celor 165 de capitole ale Cărţii morţilor. Pierdut şi regăsit odată cu Nilul, pentru 
triburile care proveneau din Ham, fiul lui Noe, Edenul terestru era doar reflexul unui loc 
niciodată aflat, dar mereu sperat: al fericirii eterne. Mutarea celui de-al doilea Paradis 
de pe malurile Mediteranei în sufletul ceresc al omului, prefigurează apariţia religiei lui 
lisus, ne prefigurează, de departe, din trecut, pe noi, cei de astăzi. 

Chipul împietrit într-o mască de aur al marelui faraon Tutankhamon, poziţia lui 
hieratică, având insemnele papirusului şi lotusului, cele două steme ale Egiptului de Sus 
şi de Jos, amintesc hieratismul de mai târziu al sfinţilor bizantini. Ochii lui deschişi prin 
vreme, parcă în întâmpinarea propriei sale nemuriri, la fel ca şi ochii lui Ramses al ll-lea, 
marele cuceritor al ţărmului răsăritean al Mediteranei, privesc de fapt în „ochii 
Cosmosului", Soarele şi Luna, încercând să ghicească din trecerea lor continuă, clipa de 
aur a întoarcerii la viaţă. Scris în Cer, destinul reîntrupării tuturor faraonilor a fost vestit 
omului dintru începuturi, odată cu trimiterea pe Pământ, de către Toth, marele zeu care 
a dăruit pământenilor scrierea sacră. La origini hieroglifele simbolizau deopotrivă 
cuvinte, concepte şi litere (ca şi astăzi în China), scriindu-se şi de la dreapta la stânga şi 
de la stânga la dreapta, ca şi de sus în jos ori de jos în sus, adică pornind din toate cele 
patru puncte cardinale ale lumii pământene şi Universului etern, spre centrul care era 
omul, iar în sens mai larg regatul Egiptului. 

Astfel, credinţa creştină de mai târziu, că Pământul s-ar afla în centrul Universului, a 
început cu această viziune sacră. Vocaţia scrierii hieroglifice pentru unitate şi armonie 
poate să se fi pierdut în timp, prin simplificarea ei în scrierea hieratică. Omul creat voia 
astfel să devină egalul Creatorului său. Dar marele zeu s-a opus: „ Aduceţi aici Nilul cel 
sfânt, pe Chu şi pe Tafnut, pe Sib şi Nut, pe toţi zeii care erau de faţă pe când ne aflam 
încă în haosul începuturilor. O, Nut, strămoş al meu din care mă trag şi voi, zeii dintru 
început, iată că oamenii ieşiţi din ochiul meu divin, creaţia mea, se ridică împotrivă-mi. 
V-am chemat să-mi spuneţi ce credeţi dacă i-aş distruge." Căderea Babilonului se 
anticipa astfel, în acest chip precis şi insolit. 

Acest text, a cărui descifrare a devenit posibilă abia după înţelegerea hieroglifelor 
de către Champollion, are o semnificaţie aparte. Evidenţiază faptul că, la data scrierii 
lui, clima zonei era alta decât în prezent. Fiindcă zerul Toth spune în continuare: „Când 
va fi să-i chem în faţa tronului meu, aflând de soarta care-i ameninţă, vor fugi în pustiu, 
unde zeii protectori ai Egiptului nu-i vor urma." 

Pentru prima oară istoria lumii înregistrează faptul că salvarea omului ca entitate 
sieşi suficientă n-o aduce apa, ci deşertul cu nisipurile lui mişcătoare. Beduinii mai cred 
şi astăzi acest lucru, colindând fără încetare, pe cămilele lor, deşertul dintre Eufrat şi Nil. 
Fericirea a rămas un drum de parcurs înăuntrul fiinţei, spaţiul e doar peisajul, pretextul, 
amăgirea sufletului. 

Acolo, la Theba, la Memphis şi la Heliopolis, la Tanis şi Teii el Amarna, au existat 
întregi şcoli de filosofie, a căror învăţătură este astăzi pierdută. Atunci, în mileniile vieţii 
egiptene, ceva profund s-a schimbat în om. Mii de triburi care colindaseră prin Asia, 
Arabia şi Africa, alcătuiseră cetăţi, cuceriseră teritorii, atinseseră ţărmul blând al 
Mediteranei, fie au ieşit din istorie, fie s-au ancorat pe pământurile deşertice din jurul 
mării şi marelui fluviu, au alcătuit ţări şi popoare, i-au considerat pe zei jumătate oameni 
şi s-au considerat pe ei jumătate zei. Au dăinuit astfel. Imaginea lor ca popoare vii a 
ajuns până la noi. 

Grecii, veniţi de peste mare, au înţeles pilda egipteană, încercând şi ei să se opună 
Destinului, răzbunătoarea zeiţă Ananke şi să-şi stăpânească viaţa. Acest mod ciudat de 
a percepe fericirea ca o luptă continuă cu destinul, păcălindu-i pe zei şi supunându-li-se 
doar când nu se putea altei, a fost marea poartă de intrare a omului în lumea modernă. 
Totuşi magia piramidei a continuat să bântuie spiritele tuturor urmaşilor omului. 
Amintirea armoniei primare dintre Pământ şi Cer, dintre oameni şi zei a rezistat tuturor 
timpurilor. Bogăţiile ascunse în vastele palate subpământene din profunzimea 
piramidelor atrăgeau lumea măruntă a timpurilor mai noi prin chemarea incertă a 
eternităţii. Fără să ştie, jefuitorii de piramide, imitatorii obiectelor date la iveală, păstrau 
vie amintirea vremurilor când clipa şi eternitatea erau una, iar umanitatea fusese chiar 
cutia de rezonanţă a Universului. 

Undeva, pe malul sudic al Mediteranei, crescuse un regat al Cerurilor, împrăştiase pe 
Pământ credinţa că omul îşi poate aparţine lui însuşi. Mai târziu, dincolo de terapia 
macabră cu praf de mumie şi aşezarea sub piramidă, meritul moştenirii egiptene a fost 
acela de a-l restitui pe om lui însuşi şi semenilor săi. Iubirea omului pentru om a părut 
atunci un cer înstelat, o salvare ultimă: „ Căci tare ca moartea este iubirea! / Jăratecul 
ei ca un foc, o flacără a lui Ra! / Ape puternice nu pot stinge iubirea, / Nici torentele a o 
îneca. / De-ar da cineva tot avutul casei sale pentru iubire, / Nimeni nu i-ar ţine 
socoteală. / Viaţa lui este a lui pentru sine." 




A 

mparăţll la 



1.1.6. Noi împărăţii la Soare Răsare 


Planeta Pământ, plutind prin spaţii, poartă cu ea mulţime 
de oameni. Aceştia sunt, ca şi ea, planete singuratice, care 
caută în cosmosul lumii marile idealuri călăuzitoare. 
Semnul apartenenţei la un popor sau la o cetate a umplut, 
veacuri şi veacuri, sufletul omenesc, a dat sens rotirii prin timp a sferei numită 
umanitate. Dacă chemarea apelor Mediteranei a fost înţeleasă milenii la rând ca simbol 
al permanentei întoarceri spre apele de început ale fericitului Eden, atunci oamenii 

aveau să facă, din apropierea de ţărmurile ei albastre, idealul în jurul căruia s-au rotit 
popoare, cetăţi, împărăţii. Ieşirea la mare a rămas până astăzi marele vis de libertate şi 
de cunoaştere al sufletului omenesc. Mesopotamia, Elamul, Nabateea, Moabul au pierit 
de pe harta lumii cu visul acesta neîmplinit. Timpul avea să ivească noi aspiranţi la 
aceeaşi eternă glorie: atingerea mării. 

Veac după veac, fenicienii şi perşii au făcut istoria la răsărit de Mediterana şi la apus 
de Eden. Triburi hittite şi semitice i-au format pe fenicieni la flacăra marii bătălii pentru 
supravieţuire. Ei au părăsit deşertul Kadesh împânzind munţii Libanului şi au văzut, de 
acolo, marea. Au zidit cetate după cetate în lungul ţărmului ei: Byblos, Tyr, Akko, 
Ashkelon, loppa, nume de cetăţi cu oameni iuţi şi întreprinzători, buni la comerţ şi 
socoteli. Fenicienii cunoşteau cuneiformele arameice, din care au făcut primul alfabet 
literal al lumii. Dar nu cunoşteau lumina credinţei în lehova, unicul Dumnezeu, 
închinători ai focului în Tyr, unde Baal cel rău, zeu devenit Hefaistos la greci, îi ardea pe 
necredincioşi şi închinători ai frumosului Adonai, devenit Adonis la greci, fenicienii îşi 
vor începe drumul prin istorie cu acest blestem: „Eu merge-voi înaintea ta / Şi netezi- 
voi înălţimile cele măreţe. / Sfărâma-voi uşile de aramă / Şi tăia-voi zăvoarele de fier. / 
Şi-ţi voi da tezaurele întunericului / (...) / Ca să se ştie de la Răsăritul soarelui la Apus / 
Că afară de mine nu este nimenea." (/sa/a, XLV, 1-3,6). Ameninţarea, simţită încă dintru 
începuturi pe urmele lor, i-a făcut pe fenicieni să alerge mereu mai iute în întâmpinarea 
propriului lor destin. Au fost primii navigatori de la est de Mediterana care au traversat 
toată întinderea de ape, ieşind în Atlantic şi navigând în lungul coastei apusene a Africii. 
Au cucerit marea pe la sud, lăsând în urmă colonii devenite celebre: Cartagina, mai exact 
Kart Hadasht, adică „oraşul nou", pe ţărmul Tunisiei de astăzi, Lixos, în Marocul de Azi, 
Utica şi Gades, azi Cadix, o parte a insulei Creta. Toate au fost colonii ale Tyrului. 

Cea mai cunoscută până astăzi a rămas Cartagina. Strălucirea cetăţii a început după 
ce, la est de Mediterana, biruit de perşi, Tyrul pierise. Comerţul între Egipt, insulele 
Mării Egee şi etruscii din Peninsula Italică a început să folosească drept escală Cartagina. 
Spiritul veşnic treaz al punilor, cum le spuneau romanii, l-a făcut pe Hannon al lll-lea să 
continue navigaţia de cabotaj care-i făcuse celebri pe fenicieni, descoperind astfel 
coasta de nord a Africii, ca şi Gibraltarul (Coloanele lui Hercules, cum le spuneu grecii). 
Punii au regăsit, umblând pe ocean, Britania, pe care nabateenii o descoperiseră venind 
dinspre nord. După nabateenii de la Petra şi înainte de greci, romani şi arabi, au 
cunoscut Europa. Au colonizat coasta Spaniei de azi şi Sicilia. Semnul voinţei fenicienilor 
a făcut din Mediterana, pentru prima oară în istoria lumii, un bazin interior, cunoscut şi 
străbătut de la un capăt la altul. Cartagina, acest pol al bogăţiei din vestul Mediteranei, 
a îndrăznit să-şi afirme orgoliul în faţa Romei. Dar războaiele punice, dintre care, al 
doilea, purtat de marele Hannibal, în feniciană numele însemna „slavă zeului Baal", n- 
au reuşit să clintească ordinea romană, care a făcut din Mediterana o a doua „mare 
nostrum", după ce fusese mai înainte o mare în întregime feniciană. Hannibal fugarul s- 
a dus să ceară ajutor tracilor din Bithynia, care se confruntau cu ameninţarea persană. 
Acolo s-a şi sinucis. 

Neliniştită, umbra Didonei, întemeietoarea legendară a Cartaginei, străbate paginile 
Eneidei lui Virgilius. Schimbând timpii istorici, Virgilius îl trimite pe Eneas, fugarul din 
Troia, părintele Romei însăşi, s-o vadă pe Didona înainte de a debarca pe pământul italic. 
Rătăcitorul pe apele Mediteranei a cunoscut şi a imitat fastul Cartaginei atunci când a 
ajuns în Latium, regatul lui Latinus. Această recunoaştere a puterii şi a spiritului unei 
civilizaţii care apunea, nu numai că a proiectat prin timp, până la noi, odată cu Eneida, 
simbolurile unei lumi de navigatori în căutare de veşnică noutate şi frumuseţe, ci i-a 
făcut pe romanii înşişi să-şi dorească stăpânirea Cartaginei, ca şi când ar fi atins astfel 
chiar îndepărtatul Eden al începuturilor. Această dorinţă s-a numit mai întâi bătălia 
pentru Mediterana. Apoi bătălia pentru Mesopotamia. Apoi bătălia pentru Egipt. 
Provincia Africa a Imperiului Roman a avut capitala în Cartagina, colonie feniciană). 
Fapt care amintea Romei că de acolo începuse marea confruntare cu lumea, atingerea 
cu chiar începuturile civilizaţiei mediteraneene. Cartagina fusese colonia Tyrului. Iar lui 
Hiram, regele Tyrului, îi ceruse cândva Solomon însuşi, regele nu mai puţin legendar al 
Ierusalimului, cetate şi ea cucerită apoi de romani, ajutor: „ Şi Solomon trimise la Hiram, 
regele Tyrului, zicând: precum ai făcut lui David, părintele meu, adică i-ai trimis cedri ca 
să-şi înalţe casă, să locuiască într-însa, fă şi mie." Iar Hiram, vărîntru origini cu Solomon, 
răspunsese cu această scrisoare: „Fiindcă lehova îşi iubeşte poporul său (...) acum, iacă, 
trimit la tine un bărbat înţelept şi cu minte, pre Hiram Abi, al cărui părinte era tyrian. Că 
se pricepe la lucrarea aurului, a argintului, a aramei, a fierului, a pietrelor, a lemnului, a 
purpurei, a vânatului, a inului subţire şi la facerea a tot felul de săpături, care şi 
născoceşte tot felul de planuri ce i se vor da, de cei înţelepţi ai tăi." 

Drept mulţumire, regele Solomon, cel care a săpat un munte spre a scoate piatra 
necesară marelui templu dedicat lui lahve, i-a dăruit lui Hiram grâne, iar sidonienilor, 
care-l ajutaseră la fel de mult, le-a dat cetăţi precum Meggido, Armaghedonul biblic, şi 
o bucată de pământ spre a-şi zidi cetate nouă. Aşa sună legenda întemeierii de către 
Sidon a cetăţii Laish, adică Lagash, în spaţiul dintre Munţii Libanului şi Marea Galileii. 
Dar nu numai Hiram şi Solomon şi-au dat mâna întru fericirea neamurilor lor. Atunci 
Hiram şi-a trimis marinarii peste deşert, până la Marea Roşie, spre a-i aduce lui Solomon 
darurile trimise de regina Sheba, cea plecată din ţara Moabului, în Africa. „Şi Hiram 
trimise în corabia lui, cu servii lui Solomon, pre servii săi, marinari, corăbieri deprinşi cu 

marea. Şi veniră la Eilat, la ţărmul Mării Roşii, şi luară de la 
Ofir 420 de talanţi de aur de la Sheba să-i ducă la regele 
Solomon." Solomon însuşi închiriase, în chip permanent, o 
corabie tarsică, numai bună pentru ca fenicienii să-i aducă 
mărfuri rare din Munţii Tarsus, Caucazul de azi. Odată la trei 
ani venea corabia tarsică aducând aur şi argint, fildeş şi 
momiţi şi păuni şi pisici albe şi roşii. Regele Hiram al Tyrului 
a colonizat, acum trei mii de ani, latura sudică a 
Mediteranei. Fenicienii au ieşti în Atlantic până în ţara Briţilor, iarîn Marea Roşie până 
pe coastele Nubiei. Apoi, ne spune Cartea Judecăţilor, în Laish au venit 5 bărbaţi şi l-au 
trecut prin foc şi sabie. 

Fenicienii vor mai străbate ani mulţi căi de apă şi vor privi ceruri fără hotar. Dar 
blestemul lui lahve, cel dintru începuturi, avea să se împlinească. Nu înainte însă de a se 
răspândi în lume literele alfabetului pe care le moştenim până astăzi. 

Legenda povesteşte despre cetatea Theba, cea ridicată de fenicieni în Beoţia. 
Cadmus, fenicianul, i-a adus pe Herakles, zeul focului, şi pe Dyonisos, cel care se numise 
în Mesopotamia Bes, zeul vinului. Tot el a ucis balaurul care-i răpise sora, pe frumoasa 
Europa. Dinţii lui, împrăştiaţi pe pământ de acest Sfânt Gheorghe precreştin, aveau să 
ridice o lume nouă. Acesta este chiar simbolul împrăştierii literelor alfabetului şi, odată 
cu ele, al formării unui nou tip de civilizaţie în jurul Mediteranei. 

De la Theba şi după Cadmus se ridică la orizont lumea greacă, arhetip al civilizaţiei 
europene până în zilele noastre. Acolo, pe pământul uscat al vechilor greci, aveau să 
vină după fenicieni alte şi alte împărăţii, aspirând s-o cucerească, ori măcar s-o fure pe 
frumoasa Europa. 

Perşii stăpâneau pământul de la Indus la Munţii Tarsus atunci când s- au hotărât să 
treacă hotarul dintre uscat şi ape şi să-i atace pe greci. Triburi indo-iranice, venite din 
stepele Asiei, şi care lăsaseră în urmă hotarul îngust al Porţii de Fier dintre Caspica şi 
Caucaz, Tarsus după numele vechi, părţii erau fraţi întru origine cu mezii, veniţi înaintea 
lor în sudul continentului asiatic. Părţii, împreună cu populaţii venite dinspre Melluha, 
ţara Indiei de azi, i-au înfrânt pe mezi şi au atacat Elamul. Atunci abia, de la Cyrus cel 
Mare, se poate vorbi despre apariţia perşilor pe harta lumii. 

Cyrus visa încă să atingă Edenul pierdut, aflat la vărsarea Eufratului 
în Golful Persic. El a cucerit Babilonul şi i-a eliberat pe semiţi din 
captivitatea lui. Drept care atotputernicul lahve le-a dăruit acestor 
păgâni, spre deosebire de fenicieni, un destin de invidiat: „Aşa zice 
lehova către unsul său, către Cyrus, pre care l-a ţinut la dreapta: "Eu 
merge-voi înaintea ta şi netezi-voi înălţimile cele măreţe. Sfărâma- 
voi uşile de aramă şi tăia-voi zăvoarele de fier şi-ţi voi da tezaurele întunericului şi 
avuţiile ascunse. Eu te-am încins, deşi nu m-ai cunoscut, ca să să ştie de la Răsăritul 
soarelui la Apus, că afară de mine nu este nimeni." 

Aşa a şi fost. Cyrus, apoi urmaşul lui, cel pe care Eminescu îl numea „Darius al lui 
Histaspe", au cucerit Asia Mică şi pe cei mai viteji dintre traci. Au vrut să-l aducă pe 
pământurile dintre Carpaţi şi Dunăre pe zeul lor, Mazda, zeul focului. Dar istoria acestor 
locuri n-a păstrat decât numele profetului său, Zarathustra (zeu venit la origini din India). 
Dacii se apărau de focul lui Zarathustra aducând ploaia. Legendele spun că-l strigau pe 
profet, în vreme ce slobozeau către ceruri săgeţi pentru ca Cerul, zeu şi el, să trimită 
pământenilor apele lui binefăcătoare. Nebo (Cerul) şi Mazda (Focul) s-au luptat multe 
veacuri pe pământurile mănoase ale Daciei, până când ordinea romană a rupt lanţul 
persan care înainta spre frumoasa Europa. Până la greci şi la romani însă, popoare ale 
mării prin excelenţă, numite chiar astfel de egipteni, perşii au avut cea mai bună 
organizare armată şi cele mai bune comunicaţii din lumea veche de la răsărit de 
Mediterana. Ca şi chinezii vechi, ca şi incaşii, comunicau printr-un lanţ de mesageri. între 
Pasargades, capitala lui Cyrus al ll-lea, cel Mare, unde poate fi văzut până astăzi 

mormântul lui ca o piramidă în trepte şi Persepolis, vestita capitală a lui Xerxes, cel care 
a cucerit Egiptul, între Ecbatana, fosta capitală a Mediei şi Susa, fosta capitală a Elamului, 
mesagerii purtau tot timpul veşti despre bătălii, comerţ, mişcări de populaţii. Grecii, 
care n-au respins niciodată o experienţă bună, chiar dacă venea de la duşmani, au folosit 
acest sistem al mesagerilor chiar după bătălia cu perşii de la Marathon, de la jumătatea 
mileniului I Î.H. Până astăzi încălţările alergătorilor se numesc maratoane, proba 
olimpică se numeşte maraton, iar distanţa de parcurs este aceea dintre Marathon şi 
Atena. 

Vreme de un mileniu, pentru perşi dorinţa de a cuceri Europa ar fi însemnat suprema 
glorie prezisă de lahve. După Marathon însă, a urmat înfrângerea de la Salamina. 
Această insulă mică din marea Egee, patria înţeleptului Euripide şi a viteazului Ajax, cel 
care luptase la Troia, după cum ne povesteşte Homer, a fost locul de pierzanie pentru 
flota lui Xerxes. Se spune că, furios, acesta a biciuit apele albastrei Mediterane care, în 
loc să-i dăruiască Edenul victoriei, îi dăruise doar înfrângerea cea mai jalnică. Pentru 
perşi căutarea Edenului n-a luat sfârşit odată cu atingerea Mediteranei, ci cu bătălia de 
la Salamina. 

După această înfrângere ei vor abandona definitiv Tracia cea mănoasă, lăsându-i 
amintire faptul că popoarele care pun pasiunea înaintea raţiunii îşi pierd astfel fiinţa în 
timp. Eschil, marele scriitor al Greciei vechi, descrie în tragedia Perşii înfrângerea de la 
Salamina astfel: „Păţi-vor perşii multe rele încă/ Prin îngâmfarea şi nelegiuirea ce-o 
săvârşesc/ Statui de zei despoaie şi templele le ard/ Distrug altare, dărâmă de pe socluri 
monumente şi le zdrobesc./ Voi, muritori, să nu uitaţi nicicând: supuşi sunteţi vieţii 
mărginite./ Să nu lăsaţi orgoliul să-ncolţească/ De nu voiţi să crească spicul crimei/ Şi s- 
adunaţi recoltele durerii." Adevărul istoric este că, deşi inferiori numeric, grecii s-au 
prefăcut înfrânţi şi gata de fugă. Ei au atras astfel în spaţiul îngust dintre insulă şi 
continent numeroasa flotă persană, nu i-au permis desfăşurarea, au distrus-o. Puterea 
raţiunii biruise puterea pasiunii, a forţei şi orgoliului brutal. Acesta a rămas până astăzi 
semnul cel mai de preţ al victoriei grecilor asupra perşilor. Xerxes însă, aşa cum 
proorocise lehova, cel nerecunoscut în împărăţia zeului Mazda, n-a înţeles sensul adânc 
al înfrângerii lui. Perşii au continuat să strângă armate. L-au atacat pe Filip al ll-lea al 
Macedoniei, tatăl marelui Alexandru. Acesta a fost pentru ei începutul sfârşitului. După 
bătălia de la Gaugamela, din anul 331 Î.H., Alexandru cel Mare îi va alunga pe perşi din 
propria lorîmpărăţie, va cuceri Egiptul şi seva instala în palatul lui Xerxes din Persepolis. 
N-a iertat nimic. Urmele fortificaţiilor construite de Alexandru Macedon pentru a 
închide Poarta de Fier a Asiei (Aristotel cel născut la Stagira, în Trakia, a fost sfetniccul 
său), pe unde triburile indo-europene ale mezilor şi părţilor veniseră cândva în sudul 
continentului, mai existau încă la 1723, când le-a descoperit Dimitrie Cantemir, le-a 
desenat şi a copiat inscripţiile găsite. 

între Ormuzd şi Ahriman, principiul Binelui şi al Răului, perşii s-au lăsat călăuziţi de 
cel de-al doilea. El le-a adus pierzania, aşa cum fusese scris dintru începuturi. N-au 
cucerit-o pe frumoasa Europa, sora lui Cadmus fenicianul şi au pierdut pe vecie 

miraculosul ţărm al Mediteranei, al ll-lea Eden, dispărând din istorie pentru totdeauna, 
odată cu năvălirea hunilor. 

Doar poetul persan Firdusi mai păstrează în Cartea Regilor - Shah Name, amintirea 
gloriei lui Mazda, clădită pe nedreptate: „Kesra puse să se sape o groapă în grădina lui. 
Şi-i sădi pe eretici, trei mii de pomi, cu picioareleîn aer, capul şi umerii straşnicîngropaţi. 
Pe urmă, zise acestea lui Mazda: ,Du-te-n falnica-mi livadă, căci sămânţa ce-ai zvârlit a 
dat roade pentru tine, o, tu, zeu nesăbuit!' Kesra puse să se înalţe furci şi atârnă de ele 
ştreangul, de picioare-l spânzură pe Mazda, nenorocitul şi păgânul de Mazda, viu îl 
spânzură, îl ucise ciuruindu-l cu săgeţi." 

1.1.7. Insularii 

„Divin Eter, voi, vânturi iuţi, talazuri largi / Cari vă-nălţaţi vuind din râuri şi din mări, 
/ Tu, Gea, pământul-mamă al tuturor, tu, roată / Atoatevăzătoare a Soarelui 
părinte, priviţi / Un zeu pe care-l pun la caznă zei mai mici. / Ani lungi, fără număr, mă 
voi zbuciuma / Strivit de dureri, umilit, ferecat / în lanţuri pe cari pentru mine / Le-a 
dat la lumină Stăpânul cel nou / Al celor etern fericiţi!" (Eschil - Prometeu încătuşat). 
Astfel îşi rostea plângerea către marele Cosmos primordial înlănţuitul Prometeu 
(simbolic, printre sciţi, ca şi Ovidiu mai târziu), Titanul cel de dinaintea zeilor, care 
dăruise omului cunoaşterea, adică focul şi meşteşugurile, fiind pedepsit pentru asta. 
Amintirea celor vechi n-a păstrat locul naşterii Titanilor, ci doar - similar cu naşterea lui 
Osiris în Egipt - a păstrat amintirea apariţiei sale din însăşi forţele primordiale ale 
planetei şi Cerului: Gea şi Uranus. Aşa cum, pentru egipteni, Osiris a fost strămoşul 
oamenilor, pentru lumea greacă făuritorul lor, în sens spiritual, a fost Prometeu. Iar fiul 
său, Deucalion, a făcut să renască specia umană după Potop. Prometeu şi ceilalţi Titani 
alcătuiesc începuturile Pantheonului grec, de dinainte de naşterea lui Zeus pe 
muntele Ida din Insula Creta şi de dinaintea constituirii Olimpului ca incintă a societăţii 
zeieşti. 

Credinţe foarte vechi din Asia, Anatolia şi Egipt au pătruns mai întâi în insulele 
Mediteranei. Insularii din Cyclade, din Creta, Eubeea şi din insulele Sporade - toate pe 
calea de apă a marelui Rift African, atunci Marea Karpathos, acum Marea Egee - au fost 
primii care au asimilat modelele spirituale ale lumii vechi. La intersecţia tuturor 
vânturilor, aceste mici insule pietroase din Marea Egee au fost primul indiciu al unei alte 
civilizaţii, care va preţui mai presus de orice raportarea la natură şi la lume făcută după 
măsura capacităţii şi a raţiunii omeneşti. 

Prometeu, care făcuse din om egalul lui Zeus, răzbunîndu-se astfel pe noile forţe care 
înlăturaseră puterea absolută a Titanilor, a fost înlănţuit în Sciţia, cel mai vechi pământ 
din această parte de lume. Era la Poarta de Fier a Asiei, dincolo de lumea greacă, adică 
printre barbari. Titanul a fost plâns de toţi insularii lumii greceşti: „Amar suspină de mila 
durerilor tale / Acum muritorii cari spornic se-ntind / în vastele Asiei câmpuri,/ 
Fecioarele cari fără teamă de lupte / Trăiesc în Colchida,/ Popoarele Sciţiei cari 

stăpânesc/ Pământul limanurilor Meotidei,/ Războinicul neam al Arabiei şi cel 3 / Ce- 
naltele culmi din Caucaz locuieşte." (Eschil - Prometeu înlănţuit, Corul.) 

Recunoscut deci mai degrabă în afara lumii greceşti, Titanul înlănţuit va fi vizitat într- 
un târziu de Io, descendenta lui Okeanos, marele Titan al apelor Mediteranei. Prefăcută 
în junincă de acelaşi Zeus pătimaş, ea străbate Grecia toată, strâmtoarea Bosfor (de 
altfel Bosphoros înseamnă „Pasul Vacii"), îl vede pe Prometeu, apoi cutreieră insulele 
Mării Egee (atunci Carpathicum) spre a se stabili în Egipt, locul uriaşilor titani, unde 
domneşte sub numele de Isis, zeiţa fertilităţii. Ea este un simbol al tuturor popoarelor 
din jurul Mediteranei, cunoscută ca Ishtarîn Babilon, Astarteîn Fenicia, Demeter la greci 
şi Ceres la romani. Totuşi, simbolizată prin animalul sacru al Egiptului, n-o mai întâlnim 
decât pe Io, cea alungată definitivînapoiîn Egipt din lumea titanilor pe cale de dispariţie. 
Grecii venerau cu adevărat doar raţiunea umană. Toate moştenirile lumilor vechi pier la 
frontiera greacă: Uriaşii (Orion, Geryon, Okeanos, lapet, Cronos), Titanii (Prometeu, 
Atlas, Anteu, Epimeteu şi surorile lor, Thetis şi Rhea), Ciclopii cei cu un singur ochi, 
Centaurii pe jumătate armăsari şi jumătate oameni, Hecatonkeirii, adică primele 
divinităţi antropomorfe recunoscute în insulele Mediteranei, ca şi urmaşii lor direcţi, 
unii ieşiţi din încrucişări ciudate cu oamenii. Fie că veneau din adâncurile Asiei, Indiei ori 
Egiptului, ale triburilor din Asia Mică, toţi au pierit la frontiera insulelor Mediteranei, 
asigurând astfel trecerea la o nouă lume mitologică - adică o nouă lume: aceea a 
Europei. Ea se reclamă, ca moment de început, de la Grecia antică. Tot restul a fost 
sublimat, redescoperit târziu şi numit Orient. între popoarele Europei şi lumile vechi 
Mediterana a fost o pavăză. Un filtru. Frontul insulelor acestei mări de legătură între 
trei continente, Europa, Asia şi Africa, a absorbit universurile mitologice ale vechilor 
civilizaţii, caracterizate prin simbioza regnurilor, le-a transpus în dimensiunea umană şi 
le-a restituit timpurilor şi oamenilor luminate de spiritul armoniei cu fiinţa şi raţiunea 
omenească. 

Istoria calendarelor ca şi aceea a matematicii în general, istoria alfabetelor, n-ar fi 
arătat astăzi aşa cum arată dacă în calea tuturor triburilor şi populaţiilor atrase de 
magnetul Mediteranei nu s-ar fi aflat insularii şi lumea greacă. în Delos, cea mai măruntă 
insulă din arhipelagul Cycladelor, locul unde, ca în Egipt, era încă adorat Soarele, 
închipuit de strălucitorul Apollo, se păstrează până astăzi o alee cu sfincşi ca aceea de la 
Theba, un adevărat calendar, ca şi statui de zei egipteni pe înălţimile muntelui Cynthus. 
larThera, cea mai sudică dintre Cyclade, dispărută pe jumătate sub ape în mileniul al II- 
lea Î.H., în urma unei uriaşe erupţii vulcanice, suscită şi astăzi, când se cheamă Santorini, 
imaginaţia cercetătorilor plecaţi în căutarea faimoasei Atlantide, civilizaţie miraculoasă 
în urmă cu unsprezece milenii, după cum afirma Platon, folosind surse egiptene, 
situând-o însă dincolo de coloanele lui Hercule (Gibraltarul). De altfel Atlas, fratele lui 
Prometeu, părintele Pleiadelor, prefăcute de răzbunătorul Zeus în constelaţie (astăzi 
parte a constelaţiei Taurului), acelaşi Atlas a dat mai târziu numele Atlanticului. 

Apele albastrei Mediterane au prăbuşit templele Therei, dar insularii i-au păstrat 
miturile. Herakles, membru marcant al Pantheonului grecesc, poate fi numit „the great 
Terminator" al influenţelor afro-asiatice. El a ucis fără milă şi fără alegere păsările, taurii, 

turmele de boi, centaurii, dragonii, hidrele, iepele şi leii simbolici care cutreierau 
insulele Mediteranei şi pământul Greciei după ce faima lor trecuse de mult hotarele 
cetăţii Urartu, de la poalele muntelui Ararat, ale Indiei, Mesopotamiei, Egiptului, 
Feniciei şi Persiei. Mitologia ne spune chiar că, ajuns în Egipt, Herakles l-a ucis pe Busiris 
însuşi, transcriere grecească a numelui marelui Osiris. Mai multe lumi îşi închideau astfel 
orizontul spiritual în apele Mediteranei spre care timpul şi speranţa le aduseseră ca spre 
un al doilea Eden. Rămâne de înţeles credinţa beduinilor că salvarea se află în deşert. 
Excedaţi de fantomele puse de oamenii trecutului în calea găsirii sinelui, insularii din 
Mediterana au început să caute ceea ce nimeni nu încercase până atunci să afle: pacea 
cu sine şi cu cei din jur: „Cum mişună dihănii peste tot pământul/ Şi din adâncul mării 
deopotrivă / Duşmane nouă! Nori din cer detună/ Şi fulgeră spre noi şi mii de 
zburătoare/ Pe vânt şi pe uscat năvălitoare/ Vin ca urgii de vijelii./ Dar mai presus de 
toate-i nebunia / Cutezului bărbaţilor şi a femeii,/ Neînfrânata patimă-nfocată,/ Pârjol 
ce lasă vetre omeneşti pustii/ Şi spulberă şi pacea şi-armonia!" (Eschil - Orestia, II - 
Hoeforele, Corul). 

Mai mult decât insula Delos, Creta, locuită încă din neolitic, a strălucit în mileniul al 
ll-lea Î.H. prin puterea ei de sinteză culturală. Locuită de triburi de substrat numite 
pelasgi, pre-indo-europene la origine şi al căror simbol fusese balaurul (dragonul sau 
grifonul), Creta a fost apoi cutreierată de alţi şi alţi indo-europeni veniţi din Europa, 
dinspre Dunăre: ionienii, acheenii, dorienii. Din întâlnirea fericită, în largul apelor 
Mediteranei, pe insulele vulcanice din partea ei răsăriteană, a spiritului pelasgic, 
fenician, egiptean şi Europei timpurii, avea să se nască chiar lumea greacă, ai cărei 
moştenitori suntem şi noi, cei de astăzi. 

Cunoscutul rege Minos al Cretei era, ce-i drept, fiul lui Zeus, născut şi el pe aceeaşi insulă. 
Valenţele sintetice ale culturii cretane sunt puse în lumină de mitul prefacerii lui Zeusîn 
taur sfânt, ca odinioară Amon Ra, spre a o cuceri însă pe Europa, fiica fenicianului 
Cadmus, întemeietorul Troiei (strămoş al lui Eneas şi deci al romanilor!) şi acela care va 
dărui grecilor alfabetul. Tot în insula Creta a trăit Dedal, făuritorul Labirintului în care a 
pierit Minotaurul, ultimul reflex sacru al Egiptului, întruchipare pământeană a lui Ra. 
Dedal a zburat pe deasupra pământului cu aripile pe care şi le făurise singur, sfidându-l 
chiar pe Creatorul lumii vii. Tot Platon spune că el a făurit şi primul robot, aproape om! 
înainte de refugiul troienilor spre peninsula italică, Dedal a ajuns pe pământul italic 
purtând cu sine sămânţa spiritului omenesc veşnic cercetător, adică împrăştiind pe 
apele Mediteranei această nouă temelie a lumii moderne. între Prometeu şi Dedal - 
adică între fiinţa zămislită de Cer şi aceea zămislită de om - se înscrie nu doar mitologia 
Mediteranei, ci şi drumul cunoaşterii de sine a omului, atingerea standardului de 
independenţă faţă de forţele naturii şi capacitatea viitoare de a stăpâni uriaşele forţe 
ale Universului şi ale Timpului: „ Vrând unii să dea jos pe Cronos cel bătrân / Şi vrând să 
ridice-n tron pe Zeus, iar alţii vrând / Să împiedice pe Zeus de-a fi stăpânul peste zei, / 
Eu n-am putut convinge pe Titanii mei, / Fii lui Uranus şi ai Geei, să urmăm / Povaţa 
mea: aceştia-ncredinţaţi deplin / Că biruinţa forţa singură ne-o dă, / Respinseră-n trufia 
lor tot planul meu. / Dar Themis-Gea, mama mea cea unică / Deşi cu multe nume - mi- 

a prezis adesea / Desfăşurarea aspră-a viitorului, / Sperând că-n luptă-aveau să fie- 
nvingători / Nu cei cu braţe tari, dar cei cu-n cap isteţ." (Eschil - Prometheu înlănţuit). 
Restituit sinelui şi singurătăţii sale, insularul din Mediterana a inventat alte căi de 
regăsire a Edenului pierdut la origini: căutarea celorlalţi. 

Drumurile comerciale s-au încrucişat, mii de ani, pe întinsul apelor Mediteranei. Ce 
altceva au fost triburile din India, Asia, Anatolia şi Europa, colindând pământul Greciei 
şi al arhipelagurilor, decât căutători ai fericirii? Puncte stabile ale lumii vechi, chaldeenii 
şi egiptenii şi-au păstrat teritoriul de formare cucerind spaţii noi şi răspândind radial un 

mod de a fi şi de a cunoaşte. Fenicienii şi perşii au întemeiat 
colonii şi au renunţat rând pe rând la fostele lor centre de 
putere. Au crezut că afirmarea de sine a omului stă în 
victoria armatelor lui. Grecii au fost primii care au 
descoperit că lumea este făcută dintr-un centru stabil şi 
margini extensibile. Centrul însemna nu atât cetatea, cât 
spiritul ei, al lumii care o susţinea. Ca şi mai târziu Alexandru 
Macedon, romanii, arabii, Bizanţul şi otomanii, poate ca şi lumea de astăzi, au trăit după 
norme unitare, după legile ştiinţei şi ale credinţei lor. Au considerat păcat tot ceea ce 
punea în primejdie supravieţuirea speciei: căsătoria între frate şi soră, obligatorie în 
Egipt, între părinţi şi copii, normală în Babilon. Antigona, născută din păcatul lui Oedip 
şi al mamei acestuia, a fost aceea care a descoperit, la capătul amarului drum al căutării 
adevărului, principiile de bază ale existenţei societăţii umane în Mediterana de est: „în 
lume-s multe, mari minuni. / Minuni mai mari ca omul nu-s. / Purtat de vânt străbate 
mări, / Prin hulă şi prin val spumos, / Prin val vuind vijelios!(...) / Al vorbei meşteşug şi 
zbor / Al gândului el le-a-nvăţat, / Ştiut-a ctitori cetăţi, / De geruri aspre şi furtuni / A 
izbutit a se feri, / Că-i spornic tare-n născociri!" (Sofocle - Antigona, Corul). 

Prin tragediile anticilor greci şi epopeea războiului troian scrisă de Homer (nu e un 
num, ci o poreclă: Omiroi înseamnă Orbul), spiritul lumii vechi ne-a lăsat mărturie 
despre lupta îndelungată cu demonii care-l stăpâniseră pe om în drumurile sale lungi 
spre Mediterana. închinători unor zei numeroşi ori unui zeu unic, cei vechi n-au fost 
primiţi în lumea insulelor Mediteranei şi apoi în lumea greacă în întregul ei decât prin 
ceea ce era conform naturii umane. Au rămas Dionysos, zeul vinului, celebrat în 
Chaldeea ca zeul Bes, apoi Adonis şi Apollo, zei ai frumuseţii trupului, ai echilibrului şi ai 
luminii, toate atribute ale Soarelui. Din zeiţa Isis a apărut Demeter, stăpâna recoltelor, 
iar din numeroşii părinţi ai zeilor - Baal, Moloch, Mazda, Toth - a rămas doar Zeus, cel 
cu soţie, fii şi fiice, la fel ca un rege pământean. Tot ce depăşea firea umană a fost 
proiectat de greci pe cer, în constelaţii, ori trimis dincolo de Infern, în întunecatul Tartar, 
un cosmos al Răului aflat la începuturile Timpului şi Spaţiului cosmic. între Cer şi Tartar 
se afla chiar planeta Pământ, locul fix şi palpabil al Universului, planeta oamenilor. 

Numai cultul morţilor avea să fie păstrat de greci aproape la dimensiunile celui din 
Egipt. Mari necropole i-au adăpostit pe regii dispăruţi şi mari oracole au vorbit cu vocile 
lor, trimiţând celor de pe Pământ mesajele Lumii de Dincolo. O nouă realitate şi un nou 

eres se pregăteau să se nască din valurile însoritei Mediterane. Omul se preţuia pe sine 
şi-şi preţuia înaintaşii. Dar pierdea legătura cu marele Cosmos primordial. 

Pentru Egipt şi regatele Asiei Mici planeta Pământ era doar una dintre nenumăratele 
stele plutind prin spaţiu. Nilul era doar reflexul pământean al Căii Lactee, megaliţii 
nabateeni erau doar semne ale trecerii prin acel loc a zeului Dushara. Pământul însuşi 
se orienta după Soare şi Lună. Pentru greci însă Cosmosul a devenit dependent de 
Pământ. Acesta din urmă era chiar centrul vieţii. Veacuri la rând creştinismul - 
invocîndu-l pe Aristotel - avea să perpetueze acest eres, până la rugul pe care a ars 
Giordano Bruno şi la Inchiziţia care voia să păstreze supremaţia credinţei folosind ca 
argument moartea celor de altă părere. 

Cultul morţilorînsă, în formele lui sublimate şi extatice, ca o speranţă a mântuirii prin 
căinţa în faţa sfârşitului (o cale a reînvierii), s-a păstrat până astăzi, traversând toate 
ciclurile civilizaţiei omeneşti, strălucind cu puteri schimbătoare în jurul Mediteranei. 
Speranţa renaşterii s-a dovedit a fi cea mai puternică în om şi cea mai sigură cale de 
manipulare a marilor mulţimi prin noile religii. Astfel încât puterea ei s-a extins de la 
comportamentul religios la acela social, având toate extinderile şi justificările 
posibile: războaie, teroare economică, anihilarea unor religii mai mici, într-un cuvânt 
chiar schimbarea planetei numită Pământ. Şi marile descoperiri geografice, 
misionarismul au avutîn profunzime, sâmbure tare, manipularea speranţei omeneşti de 
renaştere. în numele acestei speranţe oamenii s-au iubit, s-au urât, s-au luptat între ei. 
O mai fac şi astăzi. 

Acolo, departe, în timp, la începuturile lumii greceşti, insularii din Mediterana au 
luptat până la capăt pentru apărarea unei noi ordini a lumii: vocea democraţiei contra 
vocii sclaviei, logica împotriva revelaţiei, mintea împotriva forţei brutale. Atunci, în 
mileniile de dinaintea erei creştine, au fost consfinţite de greci, uneori în paralel, alteori 
mai târziu decât în alte civilizaţii mediteraneene, legile şi valorile lumii de astăzi. Ceea 
ce deosebea un cetăţean de un barbar nu erau nici cunoaşterea, nici cultura, ci respectul 
legii, lason, cel căsătorit cu barbara Medeea, venită din nord, de pe pământul Colchidei, 
zonă aflată la est de Marea Neagră şi la sud de Caucaz, avea să-i amintească celei ce şi- 
a ucis copiii în numele pasiunii oarbe: „(...) / ai căpătat / Mai mult decât ai dăruit. Să-ţi 
lămuresc: / întâi că locuieşti într-un pământ hellen / Şi nu barbar. Ai cunoscut dreptate, 
legi, / Le-ai folosit, n-ai mai trăit de capul tău. / (...) / Ai dobândit renume. De-ai fi locuit 
/ în fundul lumii, nime nu te-ar fi ştiut." (Sofocle - Medeea). 

Insularii şi toţi cetăţenii cetăţilor greceşti (de altfel numele cetăţean vine de la acel 
tip de locuitor al cetăţii numită demos), unite pentru prima oară în ceea ce se numeşte 
până astăzi o ligă, au apărat cu sabia, dacă a fost nevoie, toate aceste valori. Au apărat 
demos-ul, totalitatea acelei civilizaţii, adică democraţia. N-au cedat în nici un punct. 
Pavăza lor ne mai apără încă împotriva tuturor întunecărilor temporare ale istoriei. In 
cele mai grele momente ale fiecărui popor izbucnesc la lumină valorile adevăratei 
democraţii greceşti. Pantheonul lor, familiile de zei şi marele Zeus însuşi nu erau trimişii 
altor puteri, superioare, care să vegheze asupra nefericiţilor pământeni ţinându-i în 
ascultare, ci erau proiecţii ale legilor făcute de oamenii înşişi pentru propria lor lume. 

lată cuvintele Hecubei cea de nem tracic, regina troienilor, aceia care aveau să 
cucerescă eterna cetate a Romei (mai înainte Rum, fondată de etrusci, popor migrat, 
semnificativ, dintr-o mare insulă tracică a Mării Karpathos, azi Egee, Lemnos): „O, tu, 
temei al Gliei, ce pe Glie / îţi ai lăcaşul, oricine ai fi, Tu, / Care eşti greu de cunoscut, o, 
Zeus, / Fie că eşti necesitatea firii, / Fie că eşti doar cugetul senin / Al oamenilor, te 
slăvesc." (Eschil - Troienele ) 

Aşa a şi fost. Dacă la un capăt al lumii greceşti s-au aflat barbarii, la celălalt capăt au 
apărut romanii şi, mai târziu, noi toţi, cei de astăzi. 


I 


mm 




1.1.8. Istoria alfabetelor 



Dacă omul se împlineşte prin ceea ce cunoaşte, el există 
\ şi traversează timpul prin ceea ce poate comunica. Dincolo 
ySySE-l de graniţele fiecărei fiinţe, dincolo de viaţa fiecărui individ, 
^ există lumi şi timpuri care-l descoperă continuu pe cel ce a 
avut cum şi ce comunica. De aceea poate miracolul scrierii 
este cel mai vechi şi mai durabil mijloc de a schimba un om într-un 
mesager al vremii lui, o mulţime de oameni într-o societate cu reguli şi 
legi, o lume într-un model de urmat, o clipă într-o eternitate. 

Ce mai ştim astăzi despre începuturile scrierii? Descoperiri din 



mileniul al IV-leaî.H. au dat la iveală scrierea sumeriană pictografică. O 
idee întreagă se exprima printr-un desen şi numai contextul 
momentului şi universul mic al comunităţii omeneşti care-l vedea 
permiteau descifrarea lui corectă. Aşa va fi început deopotrivă scrierea 



în China veche, la incaşi, în India, pe Tigru şi Eufrat, în Chaldeea, ca şi 
pe Nil, în Egipt. Semnul mâinii, al piciorului, al valului de apă şi al 
ochiului sunt cele mai vechi şi mai puternice simboluri ale comunicării. 
Ele au străbătut două milenii din istoria construită în jurul Mediteranei, 
devenind din simboluri-idei, simboluri-cuvinte, apoi simboluri-litere, 
aşezându-secuminţiînviitoarele alfabete ale lumii. Chaldeenii, hittiţii 
şi cretanii foloseau la început pictograme, diferite ca formă şi sens la 
fiecare dintre neamuri, după cum şi limbile erau diferite. Cele mai 
vechi, pictogramele din Sumer (în sudul Mesopotamiei, numită şi 
Chaldeea, ţara Khaldi), au devenit cu timpul cuneiforme, în tendinţa 
scribilor de a exprima mai rapid cele auzite, de a se pune de acord cu 
ritmul dictării. Limba folosită era arameica. Hieroglifele hittite, mai 
apropiate de pictograme, exprimau o limbă indo-europeană, venită 
prin migraţie din Asia. De altfel, astăzi există părerea unanimă că şi 
cuneiformele provin tot din Asia, ceea ce şi explică similitudinea dintre 
scrierea chineză, japoneză şi sumeriană. Semnele nu aveau, iniţial, în 
nici una dintre scrierile vechi, o ordine anume de aşezare. L-a început 
s-a scris după inspiraţia pe care-o dădeau spaţiul disponibil (tăbliţa) şi 

lungimea mesajului. Egiptenii au fost primii care au simplificat scrierea hieroglifică în 
scriere hieratică şi i-au dat şi anumite sensuri de aşezare în text, după cele patru puncte 
cardinale. Un lucru e cert: acum şase mii de ani toate popoarele din jurul Mediteranei 
scriau. Iar alfabetul literal, în cuneiforme, datează de acum patru mii de ani şi aparţinea 
cetăţii Ugarit, în Siria de azi. Astfel, cei din Ugarit ne-au transmis legenda lui Baal, zeul 
cel rău şi a lui Anat, zeul cel bun (la origini întunericul şi lumina, adică Ying şi Yang), iar 
sumerienii istoria potopului, preluată apoi de Biblie. Ea suna astfel: „Şi Xisuthrus intră în 
arcă dimpreună cu femeia şi fiii săi şi toate vietăţile câte le aflase. Şi zeul Cer îşi slobozi 
apele asupra Pământului şi ele împinseră arca până departe." Luptele egiptenilor cu 
hittiţii şi cu Babilonul au rămas deopotrivă săpate în pietrele Hattushei, Babilonului şi 
Thebei Egiptului. 

Un rol important în trecerea la alfabetul literal l-au avut populaţiile semitice - mai 
ales fenicienii - care traversau în mod curent spaţiul dintre Ur şi Babilon spre Egipt, 
dinspre Egipt către Canaan, după cum colindau şi pe Mediterana, până la strâmtoarea 
Dardanele, ca şi spre vest, până în zona Spaniei de azi şi până în Atlantic. însemnau 
mărfuri, nume de oameni, rute comerciale, nume de locuri. Aveau nevoie de un sistem 
rapid de notare. Astfel de vechi inscripţii zac şi astăzi ascunse printre pietrele acoperite 
de nisip ale peninsulei Sinai, ale deşertului Iordaniei şi Neghevului, ale câmpiei Kadesh, 
numită mai târziu Galileea, ale Gibraltarului. Câte un cercetător norocos descoperă, 
când şi când, inscripţii care atestă fie principiul trecerii de la pictogramă la alfabet, fie 
câte un întreg alfabetar săpat parcă pentru uzul şcolarilor. Aşa se face că ştim astăzi 
relativ multe despre trecerea de la pictograme la alfabetul literal. 

Să luăm de exemplu litera a. Mai întâi a existat o pictogramă reprezentând 

6 un cap de bou. Era animalul sacru al atâtor civilizaţii vechi. I se spunea alp în 
canaanita veche şi relativ unitară. El l-a dat pe alfa (a), prima literă a alfabetului 
grec, pe alef (N), prima literă a alfabetului ebraic, pe alif (T), prima literă a 
alfabetului arab şi pe a, prima literă a alfabetelor latin şi slav. Nu s-a ajuns dintr-odată 
la forma finală a literei în alfabetele folosite astăzi. Numai cultura feniciană a păstrat 
formele intermediare ale trecerii de la pictogramă la a latin sau etiopian. Din formele 
intermediare ale alfabetului fenician s-a dezvoltat şi prima literă a unor alfabete astăzi 
dispărute: samaritean, arameic şi nabatean. 

Celebrele Manuscrise de la Marea Moartă au fost descoperite de doi păstori arabi 
care-şi păşteau caprele în deşertul muntos al Iudeii. Unul dintre ei a ajuns la peşterile 
satului Qumran şi, curios să vadă pe dinăuntru ciudatele puteri ale muntelui, despre 
care povesteau legendele, a găsit acolo, ascunse de mii de ani şi bine păstrate în vase 
de lut, manuscrisele esenienilor de la Masada. Textele, care preced în timp Biblia, sunt 
scrise cu alfabetul canaanit în limba Asiriei, numită arameică, dar mai populară, mai 
simplificată decât se folosea în Babilon, locul unde evreii vechi fuseseră prizonieri. Ele 
descriu chiar exodul evreilor din Babilon spre ţara Canaanului, fapte ce au o vechime de 
4500 de ani. Asamblate cu grijă, din bucăţelele pe care ni le-a lăsat timpul, textele 
reconstituie istoria reală a locului. Deşi preluate de Biblie, considerată multă vreme pură 

mitologie, s-au dovedit a fi doar începutul istoriei. Descoperiri arheologice - vase, 
obiecte de cult - o susţin şi se află expuse la Muzeul Ţărilor Bibliei din Ierusalim. 

Comparate cu alte texte găsite la Masada, cu inscripţii de pe vase şi morminte, relevă 
un tip de scriere de trecere de la cuneiformele arameice la alfabetul fenician. Manualul 
de disciplină conţinut în Manuscrisele de la Marea Moartă este un urmaş târziu al 
Codului lui Hamurabi şi prefigurează Legile lui Moise, primite de acesta pe munte, de la 
lahve însuşi, după cum spune Biblia : „Şi de va păcătui careva, martor fiind, după ce şi-a 
auzit cuvintele jurământului, pentru cele ce a văzut sau cari altfel a ştiut şi nu va fi 
descoperit, va purta vina sa.(...) Şi ceea ce va fi păcătuit el în cele consfinţite, să plătească. 
Şi pe deasupra să mai adaoge a cincea parte, care să dea preotului. Şi preotul, din acel 
berbec pentru vină, va face ispăşire pentru dânsul şi se va ierta lui." ( Leviticul ) De altfel, 
Abraham aparţinea la origini amoreilor, triburi din care provenise dinastia lui Hamurabi 
însuşi. 

Calea de la pictograme la cuneiforme şi apoi la alfabet a fost însă numai una dintre 
liniile urmate de inteligenţa omenească în dorinţa ei de comunicare. O altă cale, de 
la pictograme la hieroglife, a fost multă vreme, pentru popoarele vechi, cel puţin la fel 
de importantă. Hieroglifele hittite, singurele de pe pământ care au reprodus o limbă 
indo-europeană, strămoaşa tuturor structurilor gramaticale ale limbilor moderne 
majoritare astăzi pe glob, se deosebesc de cele egiptene prin simbolistica lor. Influ¬ 
enţate mai devreme şi mai mult de cuneiformele asiriene, hieroglifele hittite nu 
transcriau idei sau cuvinte, ci silabe ori sunete, ceea ce face ca numărul lor să fie mai 
mic, repetabilitatea mai mare, ilustrând astfel o putere de abstractizare, deci o putere 
sintetică superioară a hittiţilor faţă de egipteni. Reunite în interiorul unui oval numit 
cartuş, ca şi cele egiptene, valorizau totuşi în alt fel acest oval separator. El semnifica o 
frază, o idee, un mesaj, faţă de egipteni, unde cartuşul indica o separare magică, 
o "punere în sarcofag" a poveştii cuprinse în el, destinată trimiterii peste timp, mai mult 
decât comunicării imediate. Hittiţii comunicau atunci şi acolo, egiptenii comunicau între 
Lumi, mesajele momentane neavând nevoie de cartuş. Răspândirea hieroglifelor a fost 
atestată şi în insula Creta, unde au coexistat o vreme cu scrierea de tip A, provenită din 
cuneiforme. Civilizaţia minoică este singura unde limba greacă s-a scris cu hieroglife. Să 
fi fost ea, cu adevărat, urmaşa Atlantidei? A pelasgilor ? Cine ştie... Homer plasa 
Atlantida la coloanele lui Hercule, adică dincolo de Gibraltar. Fapt este că şi civilizaţia 
maya folosea şi ea ca sistem de comunicare hieroglifele (mai pe scurt glife) aşezate în 
cartuş, îşi îngropa regii şi preoţii în piramide, care erau şi calendare, dar şi observatoare 
astronomice, punea măşti de aur şi de jad pe feţele mumiilor lor, cum au avut faraonii 
şi regele Minos al Cretei, iar preoţii mayaşi purtau veşminte asemănătoare cu ale celor 
egipteni. Prin urmare o unitate culturală a lumilor vechi trebuie să fi existat. De unde 
ipoteza că informaţia circula odată cu oamenii. Lumile vechi s-au cunoscut unele pe 
altele. 

Columb n-a făcut decât să restabilească legături uitate în timp, despre care se pare 
că a avut indicii. Calea hieroglifelor a rămas activă până astăzi pentru cel puţin două din 
marile civilizaţii ale planetei: China şi Japonia. Dacă japoneza dispune şi de o scriere mai 

rapidă, aşa cum era scrierea hieratică pentru egipteni, chineza a rămas păstrătoarea 
clasicităţii, fiecare hieroglifă simbolizând un concept. Aceeaşi hieroglifă de pildă 
înseamnă rădăcina unei plante, darşi numele de familie al celui care se numeşte precum 
planta. Acest semn intră în componenţa numelui întreg al persoanei, dar şi al clanului 
din care face parte, după cum intră şi în componenţa descrierii plantei în întregul său. 
Acest mod de comunicare creează o deosebire sensibilă de formare între fiinţele care 
gândesc după acest model şi cele care gândesc după regula alfabetelor. O viziune 
plastică, obiectuală, sensibilă faţă de categoriile emoţionale este dată de scrierea 
hieroglifică. Ceea ce creează tipuri de preocupări majoritare ale societăţii, diferite de 
ale societăţilor care folosesc alfabetul. Abstractizarea a dus aceste tipuri de societăţi 
până la inventarea computerului. Fireşte, rotundă şi armonioasă fiind prin naştere, fiinţa 
omenească, de oriunde şi din orice cultură ar proveni, se poate educa pentru 
restabilirea echilibrului între părţi. Mai ales în lumea actuală, unde comunicarea 
informaţiei este atât de rapidă. Dar acest lucru nu înseamnă mai puţin că nu asistăm la 
două feluri de a fi ale umanităţii, ca accent existenţial vorbind. Şi ele derivă din istoria 
scrierii. Puterea formatoare a scrierii nu poate fi nici negată, nici egalată. 

Drumul antic al mătăsii, venit din China, trecând pe la Petra, prin Mediterana şi 
ajungând la Roma, iar mai târziu în Britania, a făcut ca bazinul Mediteranei să fie locul 
planetar de întâlnire al tuturor alfabetelor lumii. Cea mai tulburătoare dintre legende 
povesteşte faptul real al transmiterii alfabetelor. Se spune că, ajuns pe ţărmurile 
Peninsulei Chalcidice, în Trakia, fenicianul Cadmus a trebuit să ucidă balaurul care-o 
păzea (grifonul, simbol al tracilor). Apoi, după ce l-a răpus, a făcut să se ridice, la 
cântecul său, pietrele şi să se aşeze în zidurile care au constituit Troia. Iar aruncând peste 
cap dinţii balaurului, a făcut să se ivească cetatea odată cu semnele alfabetului. Dacă ne 
gândim la războiul troian povestit de Homer, înţelegem şi ce a însemnat pentru lumea 
greacă provocarea feniciană. Darînţelegem şi cum seminţele Troiei, ajunse pe pământul 
italic şi născând poporul roman însuşi, după care se numesc toate popoarele romanice, 
dar şi cuceritorul alanilor şi briţilor (în zonele Britaniei şi Germaniei de azi) au generat 
culturile şi limbile moderne ale Europei. 

A doua extindere, de după marile cuceriri geografice, a dus la răspândirea planetară 
a modelului cultural şi de civilizaţie european. Cât despre toate câte au urmat, judecaţi 
singuri, folosind perspectiva prezentului pentru a pătrunde în sensurile trecutului. Dar 
nu uitaţi cât de mult datorăm alfabetului şi limbii în care ne naştem. Cel puţin tot atât 
cât religiei noastre. Şi, mai ales, nu uitaţi că naşterea este o întâmplare, dar educaţia stă, 
cel puţin pe jumătate, în puterea noastră, a fiecăruia. 

1.2. Atlas 

Spre deosebire de alte emisiuni culturale dispărute între timp, Atlas mai există şi 
astăzi, iar eu am mai lucrat subiecte scurte, în general despre oraşe europene, 
Parisul, Londra, Barcelona şi Luxemburgul fiind cele mai recente. Totuşi, pe de o parte, 
n-am spus acolo altceva decât în emisiunea Lumi şi cetăţi, care figurează cu textele ei în 

acest volum, iar pe de altă parte unele aparţin unui ciclu de televiziune şi probabil unei 
cărţi care nu fac corp comun cu aceasta. Motivul pentru care menţionez aceste mici 
subiecte este pentru că ele au orientat demersul meu dinspre chestiunea mutaţiilor 
civilizaţiei în bazinul Mediteranei, cheia planetară a formării lumii de azi, către problema 
românească, mai exact a soluţiilor de răspuns ale spiritului românesc faţă de marile 
întrebări pe care şi le-a pus, în timp, civilizaţia umană şi a interesului, a participării ei la 
lumea mediteraneană în vremurile când plasma însăşi a culturi lor fluctua, se transmitea, 
se amesteca, lumea pe care azi o numim balcanică nu ieşise din marele creuzet al istoriei, 
nici România încă nu ieşise ca entitate structurată spiritual după linii de forţă limpezi. 
Merita să privesc lumea aceea din care provenim noi, cei de azi. 


1.2.1. Cetatea Ur 

Ur, pe valea Tigrului, în Irakul de astăzi, a fost una din cele 
mai vechi cetăţi ale Sumerului, partea de sud a 
Mesopotamiei. Veacuri de cercetare şi descoperiri 
arheologice păreau să fi revelat lumii totul despre vremea 
de care ne despart şase mii de ani. Dar curiozitatea şi 
speranţa, fascinaţia unui trecut plin de tumultul luptelor, i-au împins pe căutători spre 
noi şi noi descoperiri. Dincolo de coridoarele întunecate, ne spune domnul Mouayed 
Said, directorul general al Departamentului de Antichităţi al Irakului, s-a descoperit o 
comoară despre care lumea nici nu credea că există: tezaurul regelui Nimrod, cel mai 
mare rege sumerian: o brăţară masivă, în interiorul căreia osul subţire al unei mâini de 
regină stă mărturie tăcută unei vieţi de lux. Coliere, brăţări, vase şi coroane ciudate 
atestă că marile tăbliţe scrise în cuneiforme nu istorisesc poveşti, ci fapte reale. 
Confirmarea scrierilor prin descoperiri arheologice la Ur, ca şi în cetatea Urartu, mai 
veche decât aceasta, aflată cândva pe pământul Armeniei de azi, Paradisul originar după 
sumerieni, la Troia ori în Saqqara, proiectează la dimensiuni noi perioada de glorie a 
cetăţii Ur, iradiind asupra întregului Sumer graţie regelui 
Nimrod. Va fi purtat multe bătălii. A încercat să unifice întregul 
Sumer în jurul cetăţii lui. Artiştii vechi ne-au trimis prin timp 
obiecte de o neasemuită frumuseţe, care mărturisesc despre 
tumultul vieţii acelei lumi. Şi astăzi oamenii umblă fascinaţi 
în căutarea lor. Pe pământ au rămas doar pietrele aşezate în 
formă de ziduri. Deasupra lor imaginaţia noastră a pus trepte şi contraforţi. Am făcut 
astfel, din vechea Mesopotamie, o parte a lumii noastre. 

1.2.2. Manuscrisele de la Marea Moartă 

Trecutul rămâne mereu o parte a prezentului. în deşertul Iudeii, aflat în nord-vestul 
Mării Moarte, doi păstori arabi au descoperit manuscrise vechi de câteva mii de ani. 
Scoase din vasele de lut care le adăposteau şi ajunse la Muzeul Naţional din Ierusalim, 

prelucrate şi descifrate atent în laboratoarele lui, au relevat 
lumii una din cele mai impresionante părţi ale istoriei vechi. 

Mai înainte de sarcofagele cu formă umanoidă, din lut ars, 
contemporane celor din Africa Centrală, mai înaintea 
mumificării de tip african, practicată şi de triburile de pe Valea 
Iordanului, a căror vechime este între 16.000 şi 10.000 de ani, 
au existat deci civilizaţii de la sfârşitul paleoliticului şi începutul 
neoliticului care s-au impus atenţiei învăţaţilor. Se pare că primii care le-au menţionat 
au fost înţelepţii esenieni de la Marea Moartă. Cele mai vechi manuscrise de la Marea 
Moartă păstrate într-un modern pavilion al Muzeului Naţional din Ierusalim, special 
construit şi special climatizat, datează de la jumătatea mileniului al ll-lea Î.H. şi folosesc 
o scriere de trecere între cuneiformele asiriene şi alfabetul proto-fenician. Sunt scrise 
în limba arameică, limba marelui Babilon. Cele mai noi datează din veacul al ll-lea d.H. 
şi descriu revolta lui Bar Kochva din anul 135 împotriva romanilor. Multe din ele 
confirmă realitatea unor fapte descrise în Biblie. Pe lângă istoria cuprinsă în ele, 
inestimabila valoare a acestor manuscrise constă în aceea că atestă trecerea de la 
scrierea cuneiformă la alfabet. Influenţa fenicienilor, cei care au dus, mai apoi, alfabetul 
lor în Grecia, este evidentă. în plus, frontiera între civilizaţia lumilor vechi şi aceea mai 
nouă, a romanilor, ni se impune cu putere. Oamenii prezentului n-au făcut decât ceea 
ce trebuia dedicându-le manuscriselor de la Marea Moartă o construcţie impresionantă 
prin modernitatea ei. 



1.2.3. Muzeul Ţărilor Bibliei 

După 1990 a apărut la Ierusalim, lângă Muzeul Naţional, 
clădirea joasă a Muzeului Ţărilor Bibliei. Ea are numai subsol 
şi parter. Subsolul cuprinde machetele vechilor cetăţi care 
preced în timp intrarea triburilor lui Moise în Ţara 
Canaanului şi despre care ne povesteşte Biblia. Dilmun a 
fost cetatea Paradisului, se află pe o insulă în faţa Bahreinului de astăzi, şi de acolo a 
plecat Xisuthrus (pentru sumerieni) ori Ghilgamesh (pentru Ninive), un Noe pre-biblic, 
în lungul Tigrului, să întemeieze lumea: cetăţile Ur, Babilon, Ninive, Hattusha, Aketathon, 
apoi Tanis, în delta Nilului, Suziana şi Persepolis, în sfârşit, Ierusalimul, cu vechile temple. 
Acestea toate sunt cetăţile Bibliei. Un program interactiv pe computer indică fazele 
dezvoltării cetăţilor, contribuţia lor la istoria ţării Canaanului. Machetele şi hărţile aflate 
la subsol sunt fericit completate cu citate din Biblie şi cu obiectele aflate la parter şi 
descoperite prin săpături arheologice. Statui, vase şi plăcuţe de lut ars cu inscripţii 
cuneiformeîn limba arameică stau mărturie luptelor egiptenilor cu hittiţii din Asia Mică. 
Ni-i închipuim trecând Sinaiul ori urcând cu luntrile în lungul ţărmului Mediteranei. îi 
vedem cu ochii minţii pe năvălitorii mezi şi părţi, împreună s-au numit mai târziu perşi, 
cucerind Mesopotamia cu ziguratele ei întinse din Ninive până în Babilon. Putem urmări 
dezvoltarea barocului persan pe marea poartă de teracotă smălţuită cu albastru a zeiţei 

Ishtar, a fecundităţii. Vezi cuneiformele folosite pentru scrierea arameică, limbă ce va 
deveni aceea a fenicienilor, colonizatorii semitici ai Mediteranei, aşa cum va fi şi limba 
vechilor evrei şi, prin ei, după ce va traversa filtrul grec, va sta la baza tuturor alfabetelor 
moderne. Vezi coloane persane, având capitelul sub formă de taur, acelaşi care-l 
simboliza pe zeul Ra al Egiptului, zeul Soare, ca şi Minotaurul ucis de greci. Fiinţe şi 
bijuterii insolite se alătură la parterul muzeului strămoşului jocului de şah, vase găsite 
în Creta, rămase de la Popoarele Mării (tracii au fost unul dintre ele), se alătură păsării 
fantastice din fildeş sculptată acum patru mii de ani în vechiul Ierusalim în cinstea unei 
iubite femei frumoase. Muzeul Ţărilor Bibliei, puţin cunoscut la noi, nu este mai puţin 
fantastic prin dovezile despre lumile pe care le-am putea crede mitologice, de n-ar fi 
chiarînceputurile istoriei europene. 

1.2.4. Antikythera 

Se spune că Atlantida ar fi fost în Marea Egee. Grecii vechi 
o numeau Thera. Lângă ea era Antikythera, o insulă din 
arhipelagul Cicladelor. Lanţul vulcanic care a modificat 
geografia şi clima zonei din Asia Mică până în Africa 
începând din în mileniul al V-lea ÎH, a făcut să dispară sub 
ape, cu vreo câteva veacuri înainte de Hristos, jumătate din insula Thera (azi Santorini). 
Dezastrul a fascinat veacuri şi veacuri imaginaţia artiştilor. Obiecte găsite ici-acolo, 
străbătând peisajul de ruine al insulei, s-au constituit, pe de o parte, în indicii ale 
dezastrului unei mari civilizaţii, iar pe de altă parte în tentative de reconstituire a ei. A 
devenit celebră pentru faptul că lângă ţărmurile ei s-a descoperit, în 1902, un adevărat 

calculator mecanic al lumii antice greceşti, bazat pe 
îmbinare de roţi dinţate (!!), datând din sec. 1 î.H. şi 
făcut din bronz. Originalul se află la Muzeul de 
Arheologie din Atena, iar reconstituirea sa arată cum 
funcţiona. Dimensiunile sunt surprinzător de mici, 
funcţiile numeroase, iar fineţea construcţiei a fost ceea 
ce a uimit. Are 33x17x9 cm şi este din bronz. Pe el sunt 
înscrise, în greacă, peste 2000 de caractere, din care 
95% au fost descifrate. Se bănuieşte că a fost făcut la Rhodos, de către înţeleptul 
Posidonios, ori de către matematicianul Arhimede. Cu el se poate calcula rotaţia 
constelaţiilor şi a planetelor sistemului solar după mişcarea lor aparentă, în funcţie de 
timpul pământesc (heliocentric, dar şi după mişcările lunii). Dacă Dedal a făurit pentru 
om primele aripi, ca şi unul din primii roboţi pomeniţi în mitologie, atunci de ce n-ar fi 
fost insula Santorini locul misterioasei Atlantide? Muzeul Luvru păstrează din aceste 
locuri unele dintre cele mai surprinzătoare statui: geometrii incredibil de moderne ale 
feţei umane (civilizaţiua Cicladelor, perioda geometrică), subtile influenţe egiptene şi 
persane, perfecţiunea care prefigurează sculptura Greciei antice au coexistat în bănuita 
Atlantidă. Fie Thera ori Santorini, această insulă pietroasă a Cicladelor de Sud continuă 

să atragă. Yves Cousteau cu echipa lui, bănuind existenţa Atlantidei în insula Santorini a 
căutat şi a găsit indicii noi ale unei mari civilizaţii. Ziduri de cetate dăinuie sub ape. Au 
ridicat la suprafaţă statui. Străjuite de porţi cu lei, asemănătoare cu ale hittiţilor, de 
coloane cu secţiune pătrată, ca ale nabateenilor, semnele culturii vechi se profilează pe 
fundalul unui trecut incert, acoperit parţial de ape şi de cenuşa vulcanilor. Santorini de 
azi păstrează încă semnul incredibil de alb al rănii trecutului. 

1.2.5. China antică 


1.2.5.1. Arheologie 

în provincia Shang există unele din cele mai 
interesante vestigii rămase din China antică. Ar fi greu de 
crezut, dacă nu le vezi, cât de mare este asemănarea 
între şirurile de statui chineze şi cele de sfincşi de la Luxor, asemănarea între barocul 
persan şi acela chinez, care amestecă speciile creînd animale fantastice. Săpăturile 
arheologice au dezvăluit asemenea semne de-a lungul întregului zid chinezesc. Lucrul 
cel mai surprinzător a fost descoperirea marii armate de statui, reproducere exactă a 
tuturor celor 2000 de oşteni ce vor fi apărat China pe linia de nord în veacul I, al dinastiei 
Han. Este armata care a edificat chiar Marele Zid Chinezesc, punând astfel stavilă pentru 
totdeauna năvălirilor barbare din Asia şi ocrotind civilizaţia care avea să rămână cea 
mai importantă din lume prin continuitatea şi vechimea ei în timp. în secolul al Vl-lea, 
pe vremea dinastiei Tang, a apărut însă un cuceritor mai de temut: budismul. El a adus 
gustul pentru colosal, necunoscut până atunci în China. Mulţimea de religii a divizat în 
timp China veche şi, în anarhia care a urmat, numită şi perioada celor cinci dinastii, s-a 
revenit la credinţa în dragon, la multiplicarea în serie a animalelor reale sau fantastice, 
care aminteau de vechile totemuri ale triburilor. China călca din nou pe propriile sale 
urme. Marile armate n-au mai avut însă putere asupra mongolilor care au cucerit 
regatele de nord în veacul al Xlll-lea. Neputincioşi, luptătorii chinezi, care foloseau 
praful de puşcă doar pentru focuri de artificii, au biruit însă în timp, prin măiestria 
artiştilor necunoscuţi care ne-au lăsat creaţia lor. 

1.2.5.2. Feronerie chineză veche 

în secolele 11 -18 Î.H., pe vremea dinastiei Shang, s-a dezvoltat pe 
teritoriul Chinei de azi, în provincia San xin Dui, arta bronzului. Un 
gust estetic deosebit a dus la îmbinarea utilului cu frumosul şi la 
cultivarea unei estetici mereu mai desprinsă de cotidian. S-au 
prefigurat, în acele vremuri străvechi, după cum atestă cercetările muzeografilor din 
Muzeul Naţional din Beijing, curente artistice care vorbesc surprinzător sufletului 
modern şi amintesc lumii de civilizaţiile precolumbiene, semn al foarte vechii migraţii a 

asiaticilor spre Americi într-o vreme când strâmtoarea Behring încă nu exista, ci era o 
punte continentală. 

O abia bănuită - dar plină de tentaţii - unitate a spiritului lumii vechi o vădesc şi 
fragmentele scrise. Sunt invocaţii către zeul Soare, acelaşi soare care a ghidat toate 
vechile civilizaţii ale planetei. Dragonul, semnul puterii solare, a rămas până astăzi în 
cultura chineză pretextul unor mari festivităţi ce unesc spiritul oamenilor atât de diferiţi 
ai acestei ţări, cea mai mare de pe Pământ, cu eternul Cosmos. Muzeografii, obişnuiţi 
să facă afirmaţii numai bazaţi pe descoperiri arheologice, confirmă această continuitate 
a manifestărilor legate de mitul dragonului. Estetica lumii vechi lasă loc, odată cu ieşirea 
din muzeu, unei estetici - alta, dar nu întru totul alta - a străzii şi a omului 
contemporan. 

1.2.6. Zimbabwe 

Cetatea marelui Zimbabwe, personaj mitologic rămas simbol al statului Zimbabwe 
până astăzi, a existat cu adevărat pe pământul fierbinte al Africii încă din veacul al VIII- 
lea î.H. A condus un centru religios şi de cultură care a dăinuit apoi vreme de două 
milenii şi jumătate. Cercetătorii germani, englezi şi francezi au redescoperit cetatea 
Zimbabwe în 1867 şi au identificat-o. S-au făcut reconstituiri şi restaurări. Era o cetate 
cu ziduri înalte, din blocuri de piatră potrivite fără mortar. Se întindea pe 24 de hectare. 
Oamenii-păsări, zeii cetăţii, vegheau asupra ei. Prin incintă umblau oamenii triburilor 
karanga. Azi o mai stăpânesc doar maimuţele. Este încă vizibil sistemul de canalizare al 
marii cetăţi. Dacă urci spre incinta ei fortificată descoperi cât de greu vor fi fost de 
cucerit aceşti pereţi verticali, printre care chiar lumina soarelui african se strecura cu 
greu. Şi azi cetatea mai dezvăluie arheologilor mărturii ale unei civilizaţii incredibil de 
rafinate, obiecte din aur, vase. Aceasta este civilizaţia care va fi dominat coasta de 
răsărit a întinsului şi aridului continent african atunci când fugara regină Sheba, a 
Moabului, debarca în Nubia, după ce-şi trecuse corăbiile pe uscat, peste deşert, venind 
dinspre nord spre a se aşeza la izvoarele Nilului Albastru. 

1.2.7. Insula Creta 

în Marea Egee, o mare interioară a Mediteranei, insulele mărturisesc despre o veche 
punte continentală între Europa şi Africa. în insula Creta, una din cele mai mari ale 
Mediteranei, viaţa se desfăşoară astăzi după ritmul micii colectivităţi rurale care-o 
locuieşte. Gloria vechilor cetăţi a apus. Mici localităţi prospere oferă turiştilor amintiri 
de tot felul. Un vechi obicei păstrează însă o legătură sugestivă cu trecutul cel mai 
îndepărtat: obiceiul deîntâmpinare a noului an agricol, primăvara, prin sacrificarea unui 
taur. Acesta e doar urmaşul îndepărtat al Minotaurului, fiinţă fabuloasă, jumătate om şi 
jumătate taur, închis de regele Minos al Cretei în labirintul construit de Dedal. Taurul 
sacru al Egiptului şi al marelui Memphis, simbol al zeului Ra, Soarele sacru, a pierit astfel 
la graniţa lumii greceşti, odată cu puntea continentală care unise cândva Europa şi Africa. 

Pe muntele Ida, din insula Creta, a crescut un zeu nou, făcut după măsura vieţii şi a 
raţiunii omeneşti. Au rămas prezentului ruinele marii cetăţi Knossos, acum 
reconstituită: palate edificate nu în stilul urieşesc al Egiptului sau al Persiei, ci după 
măsura şi armonia fiinţei umane. Arta rafinată a frescei, preţuirea pentru frumosul 
feminin şi pentru podoabe, deschiderea spre lume prin amfiteatre care invitau la dialog 
şi doar - prefăcut în artă, ici-acolo, chipul dispărutului Minotaur, lată ce ne-a păstrat 
marele palat din Knossos. Ca întotdeauna când visează la trecut, omul prezentului a 
refăcut, după imaginaţia lui, cetatea regelui Minos. Aşa să fi fost palatul său? Acesta să 
fi fost atunci Knossosul? In acest interior să fi decis regele soarta Minotaurului? Marea 
Egee, cândva Mare Carpathicum, navigată de pelasgi (pelagos, în greacă, înseamnă chiar 
maritim) - Popoare le Mării - îşi păstrează neatinse toate secretele, mângâind 
ţărmurile insulei cu apele ei de taină. 

1.2.8. Cipru 

Muzeul Naţional de Istorie din Bucureşti a găzduit o expoziţie 
cu obiecte antice care provin din Cipru. Este vorba de rezultatul 
săpăturilor unei celebre expediţii arheologice, cu specialişti 
suedezi - arheologul care-o conducea era chiar viitorul rege al 
Suediei - desfăşurată în perioada 1927 - 1931. Se întâmpla după 
ce siturile fuseseră devalizate în principal de către ambasadorul 
SUA, care ducea artefacte cu navele, peste Atlantic. Guvernul 
cipriot - insula era atunci colonie britanică - realizase că nu poate opri pierderea de 
valori. Aşa că, în virtutea multimilenarei atracţii dintre nordul şi sudul continentului 
european, Gustav Adolf al lll-lea, pe atunci tânăr arheolog, a cooordonat săpăturile. S- 
au descopertat peste 20 de situri arheologice, teatre, temple, palate şi au fost date la 
iveală peste 18.000 de obiecte, provenind din epoci diverse, întinse din mileniul al IV- 
lea Î.H. şi până în veacul al ll-lea d.H., iar aceste descoperiri au constituit subiectul a 
patru volume de rapoarte de săpături arheologice şi au constituit baza celebrului Muzeu 
al Mediteranei, Medelhafsmuseet, aflat la Stockholm. Influenţe asiriene, egiptene, 
persane, din întregul spaţiu al Asiei Mici, din Scythia Minor, din vechea Grecie, indică 
fabulosul spaţiu de sinteză al Ciprului, principalul furnizor de cupru al lumii vechi, 
principala cale de legătură între Asia, Mediterana şi Europa, indicu de netăgăduit al 
vechimii civilizaţiei mediteraneene. Unitatea culturală a simbolurilor şi motivelor 
culturale ale lumii vechi - a Lumilor Vechi - s-a reflectat astfel pe deplin în oglinda 
Ciprului - de altfel chiar numele insulei vine de la cupru-chipris. Puterea de iradiere a 
civilizaţiei cipriote - care o precede în timp pe aceea a Greciei antice - de altfel triburile 
de ahei, ionieni şi dorieni au fost triburi indo-europene, care au traversat spaţiul Scythiei 
şi Traciei, coborând din nord către sud, atrase de Mediterana, cam la 4000 de ani după 
atestarea civilizaţiei pelasgo-tracice. La origini grecii au fost colonizatori şi nu băştinaşi. 
Iar ciprioţii au optat, dintre toate popoarele care i-au cucerit şi stăpânit - perşi, egipteni, 
greci - pentru aceştia din urmă, care proiectau democraţia şi dreptul fiinţei umane de a 

se exprima plenar. Şi dacă se va descifra vreodată scrierea cipriotă, bazată pe aceea 
arameică şi aheană, atunci vom afla poate şi motivele acestei opţiuni şi ce a însemnat 
cu adevărat multiculturalismul mediteranean dintre Petra şi Thrakia, traversând 
Mediterana. Dar este cert că modelul acelei democraţii a rămas până astăzi supremul 
model politic planetar. Aparţinem aceluiaşi ciclu de civilizaţie cu vechii ciprioţi, aceleiaşi 
sinteze mediteraneene şi nu este întâmplător faptul că Thomas Mann şi-a început 
romanul lui epopeic, losif şi fraţii săi, scris în vremurile de cumpănă de la jumătatea 
secolului XX, cu astfel de consideraţii despre marea unitate de fundament a culturii şi 
civilizaţiei omeneşti care începe cu Atlantida şi continuă să răzbată dincolo de toate 
diferenţele ce ne exprimă, odată cu trecerea vremurilor, pe fiecare în parte. 

1.2.9. Roma antică 

Roma antică avea, în perioada Imperiului, peste un 
milion de locuitori. Cercetătorii au refăcut, după mărturii 
arheologice, macheta cetăţii eterne. Alţii au reconstituit 
harta ei, ne-au lăsat mărturia Pantheonului, construit în 
anul 27 de Agrippa, pe Câmpul lui Marte, zeul războiului. 
Iniţial dedicat zeului Jupiter, acest templu păgân a devenit apoi al tuturor zeităţilor, ba 
chiar al celebrităţilor care meritau să aspire, după moarte, la condiţia de zeu. Pictorul 
Rafael, al Renaşterii timpurii de pildă, îşi are mormântul în Pantheon. De aici, din 
Pantheon, locul celor aflaţi în Lumea de Dincolo, puteai trece, pe străzi mărginite de 
case cu etaj, esplanade şi pasaje de scări, spre Forul Roman. Oraşul avea canalizare - 
416 km. de apeducte care aduceau apa din izvoare montane - şi apă curentă pentru 
toaletele publice, pompată din Tibru. Cândva capitala Etruriei, Rum, cucerită de latini, 
Roma păstra - păstrează încă - sub Vatican, unde se afla centrul energetic al 
fondatorilor etrusci (colonizatori veniţi din insula tracică Lemnos), statuia cavalerului 
trac aflată lângă marea Poartă a Lumii de Dincolo, unde curge, subteran, Tibrul. Incinte 
elegante, statui, coloane şi mozaicuri (venite ca tehnică de lucru de la iliri) înfrumuseţau 
viaţa cotidiană. 

Străbăteai astfel drumul până la Forul Roman, ansamblu edificat încă de etrusci 
(mărturiile spun că aveau importante relaţii comerciale cu armenii vechi, aşezaţi la 
Poarta de Fier a Asiei) ca o mare piaţă, devenită cu timpul, după modelul grec, Agora, 
marele Parlament în aer liber al demosului cetăţii. Numeroase amfiteatre ne vorbesc 
despre gustul pentru spectacol al romanilor. Modelul grecesc atinge perfecţiunea în 
Coloseum, ridicat între anii 72-80, imediat după înfrângerea răscoalei lui Spartacus 
(moment important, tracul Spartakos, fost rege al Bosforului Cimmerian, deschisese 
astfel un al doilea front, pentru a proteja lupta de acasă, din regatul Bosforului, a lui 
Mithridates al Vl-lea, contra atacatorilor romani). Clădire cu patru etaje, înaltă de 57 de 
metri şi având 50.000 de locuri. Suprafaţa arenei pentru luptele de gladiatori (învinşii 
Romei deveneau gladiatori) era de 76 x 46 de metri, în formă de elipsă, iar perimetrul 

avea 156 de metri. Modelul arenelor este imitat şi astăzi. Mărturie a gloriei trecute, 
Roma antică surprinde continuu călătorul din prezent. 

1.2.10. Creştinismul în Etiopia 

în zori, când se ridică ceaţa de deasupra peisajului 
fierbinte al Africii, poţi vedea satele sărace şi oamenii trăind 
sub un cer atât de neprimitor, încât pare negru. Nilul, cel 
mai lung fluviu al planetei, e singura lor speranţă. în primii 
ani de după Hristos a ajuns pe aceste locuri Sfântul Simion 
propovăduind creştinismul. El venea pe urmele reginei Sheba a Moabului, rămasă în 
istorie cu numele Saba, cea care credea în stele. Nubia de atunci, astăzi Etiopia, a păstrat 
această foarte veche formă de ortodoxie numită creştinismul copt. Bisericile erau 
ascunse în peşteri, semn al relaţiei secrete a omului pământean cu Lumea de Dincolo, 
întocmai ca în Egiptul vechi. Procesiunile având drept ţintă apa marelui Nil, semn al 
purificării şi al trecerii deopotrivă, păstrau temeiurile vechi ale existenţei ca în Africa. 
Ritmuri fierbinţi, sensul tribal al relaţiei omului cu elementele primordiale - apa, focul, 
aerul şi pământul - influenţa arhaică a iudaismului de dinainte de Hristos şi comunicarea 
cu lumile secrete de Dincolo în sens egiptean, ba chiar mai vechi, asirian sau trac, 
plasarea bisericii însăşi în inima pământului, iată simbioza conţinută de creştinismul 
copt din Nubia. Diferiţi de creştinii din ţările musulmane, aceşti creştini presăraţi pe 
platoul muntos al Etiopiei se închină de fapt unei miraculoase lumi care i-a ferit de 
soarele arzător, o lume a adâncului şi a marilor ape. Purificarea în sens primar, dar şi 
creştin, este sensul marilor procesiuni desfăşurate pe Nil. Credinţa este secretul vieţii 
înseşi. Stau mărturie chiar marile deşerturi, ca şi apele marelui fluviu. 

1.2.11. Nazareth 

Cum vii dinspre joncţiunea cu înălţimile Golan, ai în faţă 
Nazarethul nou şi muntele Tabor, iar spre vale, risipite, 
străzile înguste ale vechii cetăţi unde locuiau losif şi Maria. 
Cum cobori străzile pitoreşti spre locurile legendare, 
întâlneşti, mai întâi, biserica ortodoxă cu hramul Sf. Gabriel 
(Gavriil), zidită în anul 356 d.H. Pe locul acesta Sfântul Gabriel ar fi anunţat naşterea 
Mântuitorului. Treci apoi prin vechiul oraş arab spre strada Sf. Pavel, străbaţi sukul şi te 
afli, deodată, în faţa fostei sinagogi devenită biserică, locul unde lisus copil le-ar fi 
predicat înţelepţilor, la vârsta de 12 ani. Descoperi apoi marea catedrală modernă a 
Buneivestiri, zidită pe locul casei Măriei, mama lui lisus. Se văd încă înăuntru treptele 
vechii case, urme de mozaicuri şi coloane romane datând din foarte vechiul Nazareth. 
Parterul catedralei este dedicat păstrării trecutului, în vreme ce partea superioară, 
etajul foarte modern impresionează prin pioşenia pe care creştinii, de oriunde din lume, 
în chip ecumenic, o dedică Mântuitorului. înainte de a părăsi aceste locuri, treci prin 

grădina Sfântului losif, edificată târziu de catolici pe locul unde ar fi fost casa lui losif, 
soţul Măriei. 

La ieşirea din Nazareth vinde amintiri un creştin fugit din Libia din cauza prigoanei 
musulmane. Iţi spune istoria lui tristă, îţi dăruieşte o iconiţă, te priveşte lung cum pleci, 
în drum, te întorci să priveşti muntele Tabor, al transfigurării lui Hristos, înainte de a 
pleca spre Capernaum. 

1.2.12. Bethlehem 

Cum vii dinspre Ierusalim, străbaţi mai întâi bătrâna grădină cu măslini pe unde va fi 
trecut Maria fugind de Irod. La 8 kilometri de capitala tuturor religiilor se află graniţa 
Teritoriilor şi a Bethlehemului. Beth-lehem - în arabă înseamnă locul pâinii. Te 
întâmpină o intifada cu pietre şi gaze lacrimogene. Treci această graniţă a istoriei 
prezente şi străbaţi străzile oraşului arab - o singură bancă, o singură poştă, un Minister 
al Turismului, numeroase biserici şi minarete, un cal arab în mijlocul pieţei rotindu-se 
croit de cravaşa nervoasă a călăreţului cu burnuz alb. Magazinele sunt deschise doar 
două ore pe zi: între 10 şi 12. 

Străbaţi coloratele străzi arabe către inima de legendă a creştinismului. în piaţa 
centrală se află Catedrala Naşterii Mântuitorului, zidită de împăraţii bizantini Constantin 
şi Elena, deveniţi sfinţi ai tuturor Bisericilor Creştine. Intrarea scundă te lasă să pătrunzi 
în penumbra plină de mozaicuri incredibile, atât pe pardoseală, cât şi pe zidurile înalte. 
Coloanele, altarul acestui loc central al creştinismului sunt admirate de sute de vizitatori 
pe zi. Călugării ortodocşi care au locul în îngrijire sunt mai toţi greci, au nostalgia patriei 
natale în suflet şi privesc plini de speranţă pelerinii veniţi din ţara lor, ori măcar de 
undeva, din Balcani. Se apropie şi cer veşti de acasă. 

Aici ar fi fost îngropaţi pruncii ucişi de Irod împărat. Vezi craniile lor mici la subsol, în 
dreapta, după intrare. Iar alături este locul ieslei unde Fecioara Maria l-a născut pe lisus. 
Un loc care dăinuie într-o lume musulmană. O slujbă ortodoxă are aici ceva din 
melopeea muzicii arabe, creştinii se descalţă la intrare. Dar păstrează neştirbită credinţa 
veche în Mântuitorul lumii. 

Intru apoi într-o biserică mică. E slujbă.Ppreotul, uluit vâzînd o femeie cu blugi şi care 
se închină în rit ortodox, se apropie, mă binecuvântează şi mă întreabă în franţuzeşte 
de unde sunt... Călugării străbat zilnic drumul dintre Ierusalim şi Bethlehem, trecând 
peste barajele armatei, graniţe nefireşti pentru o credinţă atât de mare. 

1.2.13. Arta modernă la Muzeul Naţional din Ierusalim 

După ce intri în curtea muzeului, întâmpinat de statuia 
Călăreţului lui Botero, poţi alege să vizitezi pavilionul Weissport, 
de artă modernă. Spaţiul generos îţi dezvăluie adevărate comori. 
De la Damien Hirst şi Anette Messager, care consideră că 
animalele şi păsările - vii sau împăiate - sunt parte a operei de 

artă, până la nume de rezonanţă, precum Modigliani, Matisse, Mondrian, vizitatorul 
intuieşte cota valorică a muzeului. Pictura figurativă ori abstractă constituie însă doar o 
parte a comorilor Muzeului Naţional din Ierusalim. O adevărată senzaţie de prospeţime 
oferă grădina cu sculpturi Billy Rose. în aer liber, în spaţii adecvate, se află sculpturi 
aparţinând unora dintre cele mai mari nume ale artei moderne. De la Bourdelle, 1898, 
la James Turrel, 1992 paşii artei moderne sunt înregistraţi cu grijă: Pablo Picasso, Robert 
Indiana, Aristide Maillol, Ygael Tumarkin, Victor Vasarely, Rene Magritte, Jean Tinguely. 
Capodoperele plastice ale artei naţionale beneficiază de aceeaşi expunere generoasă ca 
şi arta universală: Reuven Rubin, Mordecai Ardon, Yitzhak Danzinger, Zvi Goldstein. 
Vernisajele sunt onorate de personalităţi însemnate din toată lumea, amatori şi 
sponsori deopotrivă, cum ar fi principele de Lichtenstein ori baronul de Rotschild. 
Privitorii interesaţi se pot înscrie în programe de iniţiere în curentele moderne din artă, 
iar oamenii obişnuiţi îşi pot aduce aici copiii spre a deprinde gustul pentru arta veacului 
XX. 


1.2.14. Cairo 

Cairo - 17 milionane de locuitori - capitala Republicii 
Arabe Egipt. Cea mai mare aglomerare urbană a Africii. 
Este aşezat acolo unde începe Delta Nilului. Străbaţi 
repede Tahrir Square şi te cuprinde nostalgia trecutului. Te 
opreşti o clipă în faţa Muzeului Egiptean. în rest, circulaţia 
pe două benzi suprapuse, atât la suprafaţă cât şi în metrou, te menţine veşnic atent. 
Partea creştină a oraşului e concentrată în jurul zidurilor Noului Babilon, edificat de 
împăratul Traian în veacul I d.H. Muzeul Copt şi Patriarhia Coptă oferă o imagine 
sugestivă a simbiozei dintre prezentul creştin şi trecutul roman al acestui loc aflat în 
plină lume musulmană. Metroul încearcă şi el să păstreze, cu mozaicurile lui, iluzia 
vechiului Egipt, repede contrazisă odată cu ieşirea la suprafaţă. Podul Tahrir, spre insula 
Gezira, aflată în mijlocul marelui Nil, este simbolul însuşi al agitaţiei cotidiene a oraşului. 
Te opreşti o clipă să admiri Turnul Televiziunii, statuia leului - simbol solar al, cândva, 
marelui Amon Ra - clădirea modernă a Operei. O oază de linişte este muzeul dedicat 
marelui sculptor contemporan Mahmud Moukhtar, cel care a lăsat statuia preşedintelui 
Nasser, marele eliberator al Egiptului. Pe insula Gezira se află hoteluri elegante, în 
magazinele cărora se vând antichităţi adevărate. Cauţi un taxi şi te duci să vezi 
Piramidele. 

Apoi părăseşti Cairo cu sentimentul de a fi văzut prea puţin pentru a înţelege 
semnificaţia marilor contraste ale acestei ţări. în drum spre graniţă străbaţi nesfârşitele 
şosele ce traversează un peisaj cvasi nepopulat. Suezul te întâmpină cu masa lui de apă 
şi răcoare. Priveşti apoi deşertul Sinaiului ştiind că acolo, departe, e mănăstirea Sfintei 
Ecaterina, făcută pe vremea lui Justinian de constructori plecaţi din Salonic. Iar alături, 
în stânga, mergi în lungul albastrei Mediterane. Traversezi Peninsula Sinai, mergând 
mereu în lungul ţărmului, mereu cu teama de a nu fi atacat de formaţiunile de luptă ale 

Fraţilor Musulmani, privind curios colibele rare, din ciulini cenuşii, ale beduinilor, cămile 
fantomatice legănându-se odată cu aerul încins. Undeva, în faţă, stă chiar ţara sfântă a 
Canaanului. 



1.2.15. Batthyaneum 

Clădirea bibliotecii a fost zidită la 1719 ca biserică a 
trinitarienilor şi a funcţionat astfel până în 1784, fiind apoi 
depozit al armatei (1786-1792) şi observator astronomic 
dotat cu bibliotecă (1792-1798) al fundaţiei, cum s-ar zice 
astăzi, episcopului Batthyany Ignac, episcopul romano- 
catolic al Transilvaniei. Acesta din urmă a achiziţionat cărţile decedatului episcop al 
Vienei, cu unele dintre cele mai rare incunabule, manuscrise şi ediţii existente atunci în 
Europa. Corabia încărcată de cărţi a navigat pe Dunăre, apoi pe Mureş, fiind apoi 
încărcată în care şi adusă aici, în Aula Magna, după cum vedem după chiar picturile 
aflate pe frontoanele rafturilor. 

Aula fusese împodobită cu medalioanele marilor corifei ai tiparului, de la Guttenberg 
la Aldo Manutius şi alţi cunoscuţii tipografi ai Evului Mediu european. Aici sunt Operele 
lui Aristotel, în jurul cărora a construit Umberto Eco romanul Numele trandafirului. Este 
chiar ediţia princeps a lui Aldus Manutius, Veneţia, 1495-1498. Apoi iată Psalterium 
Davidicum cum Calendario, manuscris pe pergament, lucrat în Germania veacului al 
Xlll-lea, cu enluminuri bogate. Urmează Horae diurnaelatine etgallicae, numită şi Codex 
Burgundus, tipărit în Germania veacului al XIV- lea, un tip de lucrare care va constitui 
sursa literară a tuturor "orelor şi zilelor" din literaturile europene de până în veacul al 
XlX-lea. Tot aici poate fi văzută celebra Historiae Romanae decades, Istoriile lui Titus 
Livius, tipărită la Roma de Konrad Schweynheim şi Arnold Pannartz, ediţie princeps, 

1469, cu mari iniţiale enluminate. Acesta este faimosul 
Codex Aureus, mai exact Das Lorscher Evangheliar, 
comandat de împăratul Carol cel Mare mănăstirii din Lorsch, 
în nordul Franţei, la anul 810 d.H. Coperţile, din fildeş gravat, 
se află una la British Museum şi una la Biblioteca Vaticanului, 
unde sunt şi două din cele patru părţi ale tetrae- 
vangheliarului. Este cel mai vechi incunabul, lucrat pe 
pergament, al bibliotecii şi unul din cele mai vechi existente în lume. Despărţirea lui 
în două simbolizează fracţionarea creştinismului însuşi, în răsăritean şi apusean, după 
mitul antic al celor două jumătăţi care se vor căuta pe pământ până la refacerea 
întregului. Tiparul românesc e şi el prezent. Poţi vedea Palia de la Orăştie, tipărită de 
fraţii Şerban şi Marian la 1582. Este prima traducere românească a unor cărţi din Vechiul 
Testament, lată şi Biblia tradusă de Luther, fondator al protesantismului, ediţia lui 
Lorenz Seuberlich, Wittenberg, 1610, pe când noua religie abia îşi începea drumul 
european. în sfârşit, o lucrare achiziţionată pentru Observatorul astronomic, ca şi cele 
două globuri, al Cerului şi al Pământului, din Aula Magna: celebrul Atlas al lui Abraham 

Ortelius din 1570, Theatrum Orbis Terrarum, ediţia Anvers 1570, gravată de Franz 
Hogenberg şi cuprinzând harta Europei, harta Transilvaniei făcută de Johannes 
Honterus şi adaptată întregului de Johannes Sambucus, Viena 1566 şi, nu în ultimul rând, 
simbolicul drum al autorului însuşi pe Terra, dinspre lumea contemporană spre cea 
veche, până la capătul fondatorului creştinătăţii, vechiul lersusalim, adică drumul 
dinspre Europa spre alte universuri de cuprins în rotunda orbită a unei minţi omeneşti. 
In final, în chip de semnătură, Ortelius ne-a înfăţişat chiar Drumul. Fiindcă el a fost 
călătorul şi s-a identificat cu chiar călătoria sa. 

1.2.16. Istoria tiparului şi a tipăriturilor româneşti 

Târgoviştea, prima capitală recunoscută a Ţării Româneşti, a fost şi primul ei leagăn 
cultural. Tipograful Macarie a tipărit acolo primul cod civil, îndreptarea legii, dar şi 
numeroase cărţi de cult, care vor traversa munţii spre Transilvania ori vor ajunge până 
la laşi. Găseşti tiparniţa lui Macarie şi matriţa originară a acestei prime tipografii. De la 
Târgovişte, prin Pasul Bran, caii de povară duceau mărfuri şi cărţi. Tot prin Pasul Bran 
trecuse Mihai Viteazul în marea sa tentativă de a uni toate ţinuturile româneşti. Fiinţa 
românească rezista în faţa valului otoman prin puterea cărţii şi a credinţei. Se păstrează 
încă o cruce sculptată în lemn de paltin, dăruită de Matei Basarab Bisericii Domneşti, 
asemănătoare cu aceea aflată la Braşov, în Biserica Sfântul Nicolae din Şchei, unde a 
intrat călare Mihai Viteazul acum patru veacuri. Aşa cum se vede şi primul act păstrat 
cu scriere românească, scrisoarea negustorului Neacşu din Câmpulung trimisă judelui 

Braşovului la 1521. lată Şcheii Braşovului, biserica Sfântul 
Nicolae şi statuia lui Coresi (chemat la Braşov de Flonterus), 
care-şi avea aici tiparniţa. Adăpostită azi chiar în şcoala lui 
Anton Pann de lângă biserica Sf. Nicolae, această tiparniţă a 
fost martora apariţiei a 35 de volume. Coresi şi-a alcătuit 
prima bibliotecă, ale cărei rafturi se păstrează până astăzi. 
Pe atunci o carte costa cât şase perechi de boi. Avea chiar o 
raritate bibliofilă: un manuscris miniat pictat pe piei de miel nenăscut în stilul Renaşterii 
italiene. Tot aici, Coresi avea Cazania lui Varlaam, adusă de la laşi, îndreptarea legii, 
adusă de la Târgovişte. Conştiinţa unităţii de neam exista. Anton Pann, cel venit în ţară 
de la Sliven, odinioară Regatul Odrisiei tracice, a fondat aici primul învăţământ 
românesc din Şchei, ca urmare firească a acestui început. Iar faptul că presa braşoveană 
a susţinut Unirea Principatelor este în logica istoriei, ca şi scrierea poemului Un răsunet 
de către Andrei Mureşan, azi Imnul României. 





2. ISTORIA Şl PREZENTUL. INTENŢIE DE BILANŢ 


Trecutul foarte îndepărtat, preistoria şi începuturile istoriei, nu fuseseră nici pe 
departe, aşa cum crezusem, timpuri ale armoniei planetare la care noi, cei de azi, atât 
de fragmentaţi în culturi, civilizaţii, societăţi diferite, să ne putem raporta. Nu pe 
modelul trecutului trebuie deci să ne bazăm, deşi mulţi cred astăzi acest lucru. Atunci, 
pe ce? Modeul grec, acela care fusese fundamentul Europei - şi, datorită ei şi marilor 
călătorii geografice - se împrăştiase la scară planetară, îşi epuiza formula. 

Vedeam cu tristeţe cum lumile îşi închideau orizontul către care plecaseră odinioară 
pline de speranţe, ca şi când ar fi avut de cucerit chiar nemărginirea. Acum ştim toţi 
despre toţi, nu mai e nimic de explorat, nici la suprafaţă, nici în timp, nici în minţile sau 
în sufletele noastre. Aşa am fost, la asta ne putem aştepta unii de la alţii. Rasa umană 
se construise ca una de veşnici cuceritori, credea că menirea ei e să se „dezvolte", iar 
acum se vede capătul, mulţimea rotundă căreia aparţine. Mi s-a părut că trecutul şi 
prezentul trebuie puse împreună, coordonatele fiinţei trebuie citite cu acelaşi ochi 
omenesc, concluziile poate aveau să ne arate încotro vor lua-o flamurile naţiunilor şi ce 
vânturi le vor mai face (sau nu) să fluture. Astfel m-am gândit la ciclul Lumi şi cetăţi, care 
a pus faţă în faţă mentalitatea identităţii închise, izolate spre a rezista trecerii şi 
agresiunii, cu mentalitatea lumii deschise, un fel de „opera aperta" la scară planetară. 
Ce seîntîmplaseîn timp la intresecţia acestor două feluri de a face procesul umanităţii? 
Existaseră fiinţe care-şi mai puseseră această problemă? Cine erau, ce văzuseră? De ce 
mizaseră atât de mult pe identitatea lor? Şi unde ne aflăm noi acum? Noi toţi, de 
oriunde, vreau să spun. 

2.1. Lumi şi cetăţi 

2.1.1. Cetatea imperfectă Babilon 

în memoria lumii de azi Babilonul a rămas doar ca o 
aspiraţie colosală şi imatură a umanităţii către perfecţiune. 
Turnul Babei a fost un amestec inform de limbi, de civilizaţii 
şi de popoare nearmonizate. Semnele unui imperiu care nu putea dura. O cetate de 
sinteză neîmplinită, simbol, pentru totdeauna, al imperfecţiunii. Poate modelul cel mai 
puternic al Evului Mediu european. Modelul de care vrem să ne desprindem fără a reuşi 
pe deplin. 

învăţămintele cetăţii care a strălucitîn urmă cu trei mii de ani sunt mult mai profunde 
decât s-ar crede. Lumea de astăzi continuă tot atâta cât respinge semnele ei pământene. 
Babilonul a fost o cetate de câmpie, bine apărată de ziduri duble, puternice. Modelul 
chinez de apărare, acela al zidului, care a persistat până la zidul Berlinului şi al teritoriilor 
din Israel, a făcut din Babilon o cetate inexpugnabilă vreme de un mileniu şi jumătate. 
Spre deosebire de lumea chineză însă, unde funcţia zidului a rămas una de apărare, în 

interiorul lui pre ocuparea de bază fiind echilibrul contrariilor, Babilonul s-a condus după 

regula dezvoltării, crescând astfel continuu. El moştenea o 
altă mare civilizaţie, a Gangelui, din ţara Melluha, India de 
azi. De altfel, fluviul Sarasvati, care ar fi izvorât din Himalaia 
spre a se vărsa prin două guri, una în golful Bengal şi alta în 
marea Arabiei, fluviu dispărut cu 8000 de ani înainte de 
Hristos, ar fi găzduit şi favorizat cele mai vechi civilizaţii 
planetare (pre-Harappa), ar fi permis transmiterea 
informaţiei culturale şi tehnologice în spaţiu, arfi purces din Edenul originar, de dinainte 
de Potop, dispărutul continent Laurasia. O vocaţie a colosalului şi a complicatului deci, 
a multiplicării infinite, baroce, şi ea preluată foarte târziu de culturile europene, ca şi 
ideea dezvoltării continue a societăţii, iată despre ce se poate vorbi. Ideea progresului, 
a acumulării care permite schimbări calitative, dar şi umplerea până la refuz a tuturor 
golurilor, a spaţiilor de viraj şi de retragere. 

Babilonul a fost o cetate de sinteză a lumilor vechi din sudul şi estul Asiei cu acelea 
ale Asiei Mici. El a captat simbolurile care conduceau viaţa omului şi a societăţii atât din 
Himalaia, China, Urartu, cât şi din Melluha, Ghilmen, Ur şi Ninive. Conform Bibliei, 
babilonienii erau cisiţi: „Aceasta e stirpea fiilor lui Noe - Sem, Ham şi lafet - cărora li se 
născură fii după potop. Fiii lui lafet fură: Gomer şi Magog, Madai şi lavan şi Tubul şi 
Meşech şi Ti ras. Şi fiii lui Gomer: Aşkenas şi Rifat şi Togarma. Şi fiii lui lavan: Elişa şi Tarsis, 
Chitim şi Doranim. De la aceştia s-au despărţit ţărmurile neamurilorîn ţările lor, fiecare 
după limba sa. Şi fiii lui Ham: Cuş şi Mizraim şi Put şi Canaan. Şi 
fiii lui Cuş: Sheba şi Havilah şi Sabta şi Raema şi Sabteca. Şi fiii lui 
Raema: Sheba şi Dedan. Şi Cuş născu pe Nimrod. Acesta începu a 
fi puternic pe pământ." 

Nimrod a fost primul mare rege al Sumerului. Marea 
bibliotecă din Ninive, care s-a păstrat, menţionează pe tăbliţele 
ei de lut ars, pline de cuneiforme scrise în limba arameică, povestea despre moartea 
colectivă a cetăţii înfrânte de Babilon. Regele şi toţi supuşii lui au băut otravă, la fel ca, 
mai târziu, Decebal cel înfrânt de romani. 

Babilonul şi marele său rege Nabucodonosor au rămas totuşi un pisc al lumii vechi 
prin rafinamentul vieţii cotidiene, prin gustul pentru colosal şi prin frenezia simţurilor, 
prin instinctul războiului, ca şi prin aspiraţia către o Lume de Dincolo. Iubirea dintre 
pământeni şi leu, fiara solară, a fost glorificată mai întâi în Babilon. 

Leul simbolic avea să traverseze lumea, din Asia Mică, de la 
hittiţi, spre Egipt, cunoscut ca sfinx (după ce, în urmă cu 10.500 
de ani fusese sfinx la Yonaguni, lângă coastele insulei Rukyu de 
azi), în Grecia, unde şaradele sfinxului au fost în sfârşit dezlegate 
de om, la perşi, la romani şi de acolo, prin timp, până în Veneţia 
medievală, încă oraş-cetate de tip vechi, urmaşă a Bizanţului, 
unde înaripatul leu veghează portul, ca odinioară Sfinxul egiptean ori înaripaţii tauri de 

la Persepolis. Până astăzi leul heraldic se oglindeşte pe numeroase drapele ale ţărilor 
lumii şi puţini ştiu că el s-a ivit, ca simbol, atât de departe în timp şi spaţiu. 

Viaţa cotidiană a Babilonului avea totuşi să grăbească sfârşitul marii cetăţi. Fericirea 
cu orice preţ, care va fi împins graniţele sufletului omenesc peste marginea de echilibru 
a fiinţei lui, i-au adus pierzania. Atâtea lupte şi cuceriri - până peste ţara Canaanului, în 
Egipt - atâta bogăţie pusă în slujba dezechilibrului au sfărâmat porţile cetăţii, lăsând să 
izbucnească în afară tot ceea ce crescuse între zidurile lui strâmte: un mod de viaţă care 
lăsa cale de exprimare doar senzualităţii şi poftei momentane. Codul lui Hamurabi a fost, 
în lumea vechii Mesopotamii, tentativa de a ţine în echilibru aceste porniri, de a lumina 
calea de conduită a omului ca parte a unui organism social şi nu doar ca entitate 
suficientă sieşi. Hamurabi - un grec avant la lettre, dar care trăia într-o lume barbară. 
Atunci când au redescoperit Babilonul, oamenii epocii moderne s-au grăbit să măsoare 
mai mult creşterea şi descreşterea istorică, decât spiritul care a dus la acest parcurs. 
Fiindcă, alergînd în întâmpinarea viitorului, Babilonul avea să devină din biruitor biruit. 
Norii întunecaţi ai timpului, după cum ne-a lăsat mărturie înţeleptul Herodot, cel care 
vizitase ruinele cetăţii, aveau să stingă strălucirea Babilonului, iar regii săi hieratici, cu 
bărbi inelate, aveau să-şi împrăştie numele, ştiinţa de a lupta, legile războinice printre 
triburile nenumărate ale Asiei Mici, fărâmiţate şi rămase în plutire liberă după noile 
năvăliri barbare izbucnite dinspre Poarta de Fier a Asiei: mezii şi părţii, adică perşii de 
mai târziu. Despre ei mărturiseşte însă, cel mai pregnant, bariera greacă de care Darius 
al lui Istaspe n-a putut trece, deşi atinsese, fugar, pământul sfânt al geţilor şi al dacilor 
liberi. în bătăliile cu perşii se va fi forjat marele spirit al macedonenilor şi al marelui 
cuceritor de lumi care a fost Alexandru Macedon, şi el ajuns în Sciţia, dar şi mai departe, 
la Poarta de Fier a Asiei şi în ţara Melluha, visând să atingă China şi Acoperişul Lumii - 
Pamirul, locul unde începuse istoria şi poate viaţa umanităţii înseşi. 



2.1.2. Mirajul aurului 

Bine fixat în lentila timpului, Cristofor Columb cel născut 
în Liguria ne arată şi astăzi, din portul Barcelonei, cu mâna 
către depărtări, misterioasa cale a aurului. Călătoria pe apă 
a fost întotdeauna învăluită de mister şi de atracţie. 
Popoarele vechi, alegând calea Mediteranei, au cunoscut 


astfel cerul şi s-au călăuzit după stelele lui. Cerul şi apa însemnau atingerea nemuririi 



prin pierderea în timp şi spaţiu. Mereu mai bine calculate, mai 
mari şi mai sofisticate, navele veacului al XVI-lea, marele veac 
de răscruce al vieţii omeneşti, se pregăteau să înfrunte oceanul, 
aşa cum, în bătăliile de uscat, Imperiul Otoman înfrunta bariera 
creştinătăţii. 

O navă cu 74 de tunuri legănată de apele Atlanticului la Sevilla, 


în Spania şi o armată de trei sferturi de milion de ieniceri la Pontul Euxin, măsurau 


deopotrivă presiunea uriaşă care apăsa Europa dinspre Răsărit şi dinspre Apus. Calea 

de uscat spre Indii le pline de bogăţii fabuloase era barată la mările interioare-Adriatica, 
Mediterana şi Pontul Euxin - de Imperiul Otoman şi se oprea brusc la Atlantic, pe 
ţărmurile Italiei, Spaniei, Portugaliei şi Franţei. Iar între ele, în Europa acelui timp, trăia 
doar speranţa că Pământul e cu adevărat rotund şi undeva, în zare, mergând pe calea 
rămasă liberă, către Apus, aşteaptă, luminate de aurul salvator, Indiile eterne. 

Columb (Curumbu în limba Liguriei) trebuie să se fi născut în zorii acelui veac 
fragil şi miraculos, la fel ca şi portughezul Magellan (Fernăo Magalhăes) şi bascul Vasco 
da Gama. La trei veacuri distanţă, ei erau urmaşii acelui Marco Polo plecat din Veneţia 
şi ajuns până în China. Nimeni nu s-a întrebat încă la ce anume se vor fi gândit toţi aceşti 
cutezători când s-au oferit să cutreiere lumea largă pentru patru regi: al Portugaliei, al 
Spaniei, al Britaniei şi al Franţei. Patru regi care probabil n-au ştiut că li se oferă şansa 
de a face din regatele lor mari puteri ale lumii. Regina Isabella a Castiliei a plătit corăbiile 
lui Columb doar pentru că visa la aurul salvator al Indiilor, crezînd că trimetea, peste 
vreme, un mesager spre ţara Melluha, a tuturorînceputurilor. 

Barcelona, cetatea catalană, confruntată atunci cu puterea Veneţiei şi a Marsiliei, 
construise corăbii pentru a-şi păstra renumele pe Mediterana. Pinta, Nina şi Santa Maria 
au fost făcute deci în şantierul oraşului în numele afirmării aceluiaşi principiu creştin şi 
prioritar care anima, la orizontul întregului veac, bătăliile Europei purtate din răsăritul 
continentului şi până în apus. în numele lui Hristos, de fapt în numele puterii pământene 
a celor care afirmau că-l reprezintă, Columb voia să treacă bariera apelor (nu urma decât 
pilda şi direcţia est-vest a popoarelor care, venite peste Poarta de Fier a Asiei, visaseră, 
cu milenii în urmă, să atingă Mediterana) şi să impună legea creştinătăţii - legea lumii 

lui - oricăror lumi posibile. Civilizaţia contra barbariei - iată deviza aparent corectă a lui 
Columb atunci când cele trei corăbii ale sale au ridicat ancora din portul Sevilla pentru 
a înfrunta oceanul. Un precept moştenit de la greci, acolada civilizaţiei planetare până 
astăzi: dincolo de noi nu sunt decât barbarii. Astfel, ghidat de hărţi vechi, poate ale 
vikingilor, dacă ei n-ar fi călătorit pe Atlantic mai pe la nord, poate şi mai vechi, ale 
fenicienilor, neştiuteîncă (un unchi al lui Columb trăise multă vremeîn Imperiul Otoman, 
loc de răscruce al lumilor vechi, unde totul se putea cumpăra), şi cartografiind el însuşi 
pământurile pe care le descoperea, Columb a făcut - între 1492 şi 1502 patru călătorii 
din Spania spre Indiile Orientale, cum numea el America Centrală şi de Sud, pe care le- 
a descoperit fără să ştie că a atins pământuri încă necunoscute europenilor. 

De fapt, colonizat cu 30.000 de ani în urmă, prin nord, pe când strâmtoarea Behring 
încă nu exista, continentul american adăpostea civilizaţii originare din Asia şi Oceania, 
poate mult mai vechi decât ale Europei însăşi. Aztecii, toltecii, mayaşii şi incaşii nu-şi 
construiseră civilizaţia în jurul aurului atât de râvnit de europeni. Un mod simplu şi exact 
de calculare a timpului dovedea o bună cunoaştere a Cerului şi a poziţiei astrelor, 
cunoaşterea orbitei pământeşti. Un sistem de roţi dinţate - doar mecanismul din 
Antikythera dovedeşte că erau cunoscute de antici, pierdute în timp şi aveau să treacă 
veacuri până ce Europa va reinventa roata dinţată şi utilizările ei - forma un ceas astral 
care le-a permis să prevadă exact eclipsele de lună şi de Soare, să stabilească un 
calendar anual de 360 de zile. Scriau, ca şi unele dintre vechile civilizaţii mediteraneene 

(hittiţii şi egiptenii), cu hieroglife aşezate în cartuşe ovale, meditau aşezaţi în poziţia 
indienilor, ridicau statui totemice precum chinezii şi africanii vechi şi puneau măşti de 
aur sau de jad pe faţa celor morţi ca egiptenii. îi venerau pe războinicii care le apărau 
viaţa ca pe nişte zei. Dar toate cele 45 de veacuri de civilizaţie ale Americilor de dinainte 
de Columb au pierit la impactul cu europenii. Câteva triburi izolate de indieni, diverse 
comunităţi montane din Peru, Columbia şi Mexic - au fost singurele care au păstat, prin 
numele lor, amintirea fiinţei originare, dar şi a altor neamuri vechi care colindă până 
astăzi pământul Americilor. 

Vechile civilizaţii ale continentului au lăsat pentru noi doar semnul de piatră al 
piramidelor în trepte, adevărate calendare şi observatoare astronomice, ca şi misterul 
de nepătruns al lumii vechi de dincolo de ocean. O lume unde masca de aur a lui 
Quezalcoatl, regele-pasăre, amintind de aceea a lui Tutankhamon şi a zeilor-păsări din 
Zimbabwe, avea cu totul altă semnificaţie decât va fi crezut Columb. Norii purpurii ai 
timpului aveau să apropie lumile aflate pe ţărmul aceluiaşi ocean. Oameni şi mărfuri se 
înghesuiau deopotrivă în pântecul strâmt al corăbiilor. Semnul aurului domina în 
continuare căile vieţii omeneşti, ca şi spaima de moarte. 

Un alt fel de calendar şi un alt fel de timp, redus la dimensiunile globului pământesc, 
ghidau minţile europenilor. Franţa, Anglia, Spania şi Portugalia şi-au împărţit 
continentul şi au înfiinţat, toate, companii ale Indiilor Occidentale menite să cucerească 
pământul Americilor centimetru cu centimetru. Să distrugi ca să câştigi, iată dominanta 
vieţii omeneşti pentru veacuri de-acum înainte. După secolul al XVI-lea, decisiv pentru 
ascendentul Europei asupra celorlalte civilizaţii ale planetei, nu mai există nici un alt 
secol - până la al XlX-lea - care să fi schimbat atât de profund natura relaţiilor omeneşti. 
Corăbiile străbăteau în continuare oceanele planetei ducând şi aducând mărfuri. Pe 
vremea lui Columb sclavia era în floare. Mai nou, calele pacheboturilor se umpleau cu 
emigranţi. Speranţa continua să mişte lumea dinspre răsărit spre apus şi de la sud la 
nord. Pentru unii aurul devenise o certitudine. Pentru cei mai mulţi rămânea un miraj. 
Atracţia de masă pentru arhetipul fundamental al spiritului omenesc - bogăţia lumilor 
noi, mai pure (magia purificării este şi ea una dintre cele mai vechi, de la purificarea prin 
botezul apei până la purificarea morală invocată astăzi) - a însemnat şi începutul 
degradării lui. Valoarea aurului, ori măcar echivalentul lui ca putere economică, nu mai 
investeau cu ascendent spiritual pe deţinător. Alte valori mărgineau planeta în trecerea 
din veacul al XVIll-lea într-al XlX-lea. Lupta pentru independenţă a naţiunilor şi de 
eliberare a marilor mulţimi de mitul străvechi al aurului indică o conştientizare a nevoii 
de a construi lumea însăşi după alte principii şi legi. 

Cetăţile-porturi, mereu mai puternice şi mai armonioase în înfăţişarea lor şi în 
afirmarea sufletului omenesc, finanţau noi descoperiri, care să păstreze supremaţia 
Europei („lumea veche", îşi spunea ea) asupra lumii noi. Evident, acestea sunt erezii de 
exprimare. Europa, în sens geografic o peninsulă a Asiei, a fost, în ordinea lumilor vechi, 
cea mai nouă... Continentul se dezvolta însă dinăuntru în afară. La finele veacului al 
XVIIl-lea Lavoisier, chimist şi fizician deopotrivă, abia eliberat de lumea alchimiei 
medievale, care folosise încă praf de mumie egipteană pentru tratament, a numit 

elementele chimice, a unificat măsurarea distanţelor în sistem metric, a stabilit 
compoziţia aerului şi a apei. Şi totuşi a fost ucis în pragul veacului al XlX-lea, în vârtejul 
generat de Revoluţia Franceză, care avea altă măsură de distrus: aceea a valorii umane 
raportată la cantitatea de aur deţinută. 

Comunicaţiile şi transporturile au marcat echilibratul veac al XlX-lea. Maşini de toate 
felurile, primele tramvaie şi primele aeroplane, poduri şi şosele acoperă cu sensuri noi 
oraşele lumii vechi şi ale lumii noi deopotrivă. Accesul tuturor la civilizaţie şi uşurarea 
muncii prin revoluţia industrială este o deviză planetară, apărută după Revoluţia 
Franceză, dacă nu cumva din cauza ei. Mirajul aurului nu mai este doar unul al puterii şi 
valorii, ci unul al civilizaţiei în sens larg. De la excavatorul Couvreux din 1870, până la 
avionul experimental din piele al lui Clement Ader, din 1893, este drumul de la utilitate 
la tentaţia de dincolo de ea. A folosi şi a stăpâni nu sunt doar două feluri de acţiune, ci 
două mentalităţi între care se înscrie tot cercul bătăliilor omeneşti ale lumii moderne. 
De la aparatul de filmat al fraţilor Lumiere din 1895, la televizorul lui Barthelemy din 
1935 este drumul de la comunicare la naşterea unei noi puteri: Mass Media. în treacăt 
fie spus, ar fi de explicat şi modificarea strategiilor de manipulare, altele decât pe 
vremea lui Columb. De la pila electrică a lui Volta din 1799 şi redescoperirea, la finele 
veacului al XVIll-lea, a ceasului cu roţi dinţate, pe care-l cunoscuseră mayaşii, până la 
maşina de brodat din 1830 şi cea de făcut cafea de la sfârşitul veacului al XlX-lea, este 
drumul de la utilizatorul unic şi privilegiat, stăpânul aurului, la folosirea în masă a unui 
produs tipizat. Bogăţia însăşi tindea să se perimeze în favoarea democratizării. Dar oare 
era cu adevărat aşa? 

Tot ce i-a rămas de făcut veacului al XX-lea a fost standardizarea şi perfecţionarea 
unor mari descoperiri anterioare. Pentru că roata cu apă a lui Poncelet data din 1829, 
platforma de transport greu cu abur a lui Nicolas Joseph Cugnot din 1770, locomotiva 
lui Stevenson din 1830, velocipedul lui Michaux din 1865, dinamul lui Gramme din 1871, 
Peugeotul cu patru cilindri din 1893. 

Cu preţul terestrului veac al XlX-lea Europa a oprit exodul în masă către Americi. N- 
avea rost să cauţi o lume nouă peste ocean când lumea veche însăşi, cu preţul aurului 
adus de acolo, se putea înnoi. Elitele europene au înţeles că rostul lor e să facă din 
mirajul bogăţiei celor aleşi o certitudine a marilor mulţimi. 

Din păcate, două războaie mondiale au arătat că mirajul şi realitatea nu sunt unul şi 
acelaşi lucru. Exodul spre vest a reînceput. Era exportul inteligenţei însăşi, singura 
bogăţie reală şi ultima pe care lumea veche o trimitea lumii noi. Polarizarea 
bogăţie/sărăcie trebuia să fie - dar nu era de fapt - o polarizare inteli¬ 
genţă/mediocritate. Au urmat războiul rece, Europa Unită (de fapt o unitate între 
mentalitatea aristocratică şi aceea burgheză, o unitate a bogăţiei - dominaţia băncilor 
o exprimă pe deplin - în detrimentul marilor mulţimi muncitoare şi sărace), căderea 
Cortinei de Fier, a urmat prezentul pe care-l trăim. 

Veacul al XX-lea l-a trimis pe om în spaţiu. Confruntarea cu Cerul, altfel decât o 
credeau anticii, rămâne şi ea una între mirajul aurului şi mirajul originilor astrale ale 
umanităţii înseşi. Acum, la începutul unui nou mileniu, când omul atacă lumile noi ale 

altor planete, chestiunea bogăţie/sărăcie este mai acută ca niciodată. Fiindcă omul nu 
mai caută comunicarea cu zeii, cu şinele, cu universul cunoaşterii. Acestea sunt doar căi 
de manipulare, de trecere spre orizontul real: deţinerea controlului. Lumea veche şi 
lumea nouă se află în faţa acestei dileme. Propunerea globalizării lasă nerezolvată 
chestiunea: cine este zeul suprem? Cine deţine controlul? Care mai e rolul lui Dumnezeu 
însuşi? Vechiul lahve al trecutului îndepărtat, el, manipulatorul universal, ce-ar mai avea 
de spus? 

Puterea aurului, descinsă cândva din chiar Soarele generator de viaţă, pe care-l 
simboliza, a devenit calea omului de a transmite prin timp chiar puterea minţii lui. A 
devenit Puterea pur şi simplu. Ea pune sub presiune planeta Pământ. Umanitatea se află 
în faţa unei noi provocări, a unui nou capăt de drum. Va urma calea dezvoltării, adică a 
Babilonului, ori calea armoniei, adică a lumii greceşti? Va urma a treia cale, care abia 
acum se construieşte? Rămâne de văzut. 

2.1.3. Praga 

Praga de astăzi este Praga dintotdeauna. Peste podul 
Manes circulă fără întrerupere tramvaiul cu începere din 
1881. Vltava, numită în germană şi italiană Moldava, 
străbate oraşul pe sub cele 18 poduri care datează de 
veacuri, iar la capătul dinspre Mala Strana - oraşul vechi - se află Universitatea Carolină, 
cu facultăţile de filosofie şi filologie, ca şi Rudolfinumul, ridicat la sfârşitul veacului al 
XVI-lea de împăratul Rudolf al ll-lea de Habsburg, iubitorul artelor şi protectorul 
astronomilor Kepler şi Tycho Brahe. 

Cum mergi spre Mala Strana, vezi case vechi, fermecătoare, în care se locuieşte şi 
astăzi. Ici un ceas solar păstrat din Evul Mediu, colo o cramă din veacul al XlV-lea şi, 
deodată, în faţa ochilor îţi apare catedrala Sfântul Nicolae, edificiu superb din veacul al 
XVIIl-lea, în plin baroc, locul sacru unde s-au încoronat regii Bohemiei. 

Pe străzi în pantă se adunau demult credincioşii. Aici, lângă monumentul ridicat de 
Carol al IV-lea de Luxemburg acum şase veacuri, se mai adună şi astăzi, în numele 
credinţei catolice, dar şi al culturii. Concertele lui Mozart, care a locuit o vreme la Praga, 
ca şi ale lui Smetana ori Dvorak, fac deliciul praghezilor, dar şi al numeroşilor turişti care 
străbat oraşul zi de zi, de la francezi, spanioli, portughezi, germani, până la japonezi şi 
americani. 

Deschiderea oraşului către lume, cu toate simbolurile lui vechi şi noi, se măsoară şi 
în felul cum se prezintă instituţiile statului. într-un mic scuar se află Senatul Cehiei, 
clădire solidă, dar nespectaculoasă. O instituţie obişnuită, la îndemâna oricui ar dori s- 
o viziteze. Modelul grec al „măsurii umane" e prezent în această mentalitate. Turiştii 
sunt însă interesaţi mai curând de simbolurile vechi ale oraşului. Ei urcă spre cetatea 
Hrad, vechiul acropole al locului. 

Cum ajungi în Hrad venind dinspre Mala Strana, dai de un loc puţin ciudat. Figuri 
nenumărate de lei, ca în desenele animate, îţi indică locul, Lion's Place, unde orice copil, 

ba chiar orice turist poate avea un moment de respiro după urcuşul sutelor de trepte. 
Creioane colorate, acuarele, pământ pentru modelat, totul te aşteaptă gata pregătit 
pentru a-ţi ajuta descoperirea de sine. De obicei însă, părinţii îşi lasă aici copiii sub 
privegherea unor profesori spre a vizita mai în linişte Hradul. 

Involuntar, primii paşi îi faci spre zidul de incintă, curios să vezi cât de mult ai urcat şi 
cum se vede oraşul de sus. E un loc de privelişte până la noul turn al Televiziunii şi până 
la Rudolfinum. în centrul peisajului rămâne Vltava, actor tăcut, dar martor netăgăduit 
al întregului trecut, ca şi al prezentului. 

Dacă întorci privirea în partea opusă zidului, vezi piaţa Hradului, cu statuia lui 
Masaryk veghind palatul prezidenţial, primul preşedinte al Cehoslovaciei independente, 
prieten al lui Carol al ll-lea al României şi al Jan Urban Jarnik, romanistul. Era perioada 
modernizatoare a Europei veacului al XlX-lea, marea perioadă de amiciţie a tuturor 
naţiunilor, de descoperire a identităţii popoarelor bătrânului continent. 

Edificiul cel mai important este însă catedrala Sfântul Vit, a cărei piatră de temelie a fost 
pusă de Venceslav cel Sfânt, protectorul cehilor, în veacul al zecelea, pe fundamentul 
unei bazilici romaniceîn stil Rotunda, stil adus pe aceste meleaguri de creştinătorii Chirii 
şi Metodiu de pe pământul Bizanţului ortodox. Construcţia actuală datează din veacul 
al XlV-lea şi e datorată lui Carol al IV-lea de Luxemburg, împăratul cel mai cunoscut pe 
aceste meleaguri. Ametistul, malachitul, calcitele şi cuarţul au adăugat strălucire 
capelelor catedralei, istoria şi-a lăsat aici stemele, vitraliile continuă să filtreze semnele 
tuturor trecerilor şi ale eternităţii deopotrivă. 

Tot complexul Hradului face astăzi parte din palatul prezidenţial şi poate fi vizitat fără 
restricţie de către turiştii de pretutindeni. Doar gărzile în costume de gală îţi amintesc 
unde te afli. în parcul Reali, în stil italienesc, se află sala Pallacorda, de inspiraţie 
renascentistă, fostă cândva sală de dans, acum sală pentru expoziţii şi concerte. 

Turistul grăbit nu poate să nu se oprească o clipă din drumul său pentru a urmări 
ritualul schimbării gărzii la palat. Este un adevărat spectacol, surprins cu grăbire pe 
peliculă şi salutat cu aplauze de trecători. De altfel, câţiva dintre militarii din gardă se 
constituie în ghizi ad hoc, care explică ceea ce urmează să se întâmple. 

Aşa am înţeles că, după festivitatea de schimbare a gărzii, a urmat protocolul de primire 
a ataşatului militar al Statelor Unite în Cehia, la preşedintele Havel. Acordurile 
orchestrei se împrăştie pe deasupra pieţei vegheate de statuia lui Masaryk, ca şi pe 
deasupra întregului oraş, până la Vltava. 

în Piaţa Veche - Starîe Namesti - sentimentul de comuniune culturală e la fel de 
pregnant ca şi dincolo de Vltava, în Hrad. Trăsuri, lume multă, cafenele, voci, râsete, 
adică ceva din Bucureştiul vechi, dar şi ceva din Parisul de pe colina Montmartre. Şi 
totuşi, neîndoielnic, este atmosfera Pragăi de aur. Suntem la Turnul cu ceas. Un ceas 
astral. La el s-a lucrat între 1410 şi 1572. Mai mult de un veac. De aici, din acest turn, şi- 
au făcut observaţiile Tycho Brahe şi Keplerîn zorii veacului al XVII-lea. Ei au dovedit că 
în centrul sistemului planetar se află Soarele şi nu Pământul. Rudolf al ll-lea, edificator 
al culturii în Bohemia, susţinătorul lor, a fost şi unul dintre cei graţie căruia au încetat 
arderile pe rug în Europa medievală. 

Şi astăzi ghizii le povestesc turiştilor despre gloria culturii pragheze. Maria Theresa e 
prezentă încă, la fel ca şi vremurile când celţii şi slavii se vor fi ciocnit pentru prima dată 
pe malurile Vltavei. Cât despre Bizanţ, el rămâne înfipt la baza Hradului însuşi, unde se 
pot vedea resturile bisericii făcute de Chirii şi meodiu, fraţi veniţi din Salonic. Atâţia 
principi, atâtea steme s-au ridicat pe coroanele de slavă ale mozaicurilor bizantine, în 
faţa cărora îşi aşterneau marfa, ca şi la noi, negustorii veneţieni şi genovezi. 

Armonizarea unor stiluri diverse: romanic, gotic, baroc, renascentist şi secession fac 
astăzi farmecul arhitecturii pragheze. Dincolo de ele se află Timpul însuşi, cu victoriile şi 
înfrângerile lui, cu oamenii mulţi şi necunoscuţi care păstrează şi înmulţesc cu grijă 
darurile civilizaţiei. Nimic n-a fost irosit. Praga de azi este mai presus de orice oraşul unei 
mentalităţi care consideră valoros orice gest cultural, indiferent de numele şi vechimea 
celui care l-a făcut. Aici au creat Mozart, Smetana şi Dvorak, Kafka şi Jan Neruda, Capek 
şi Meyrink, Hasek şi Kundera, Seifert şi Vaclav Havel. Toţi aparţin acestor locuri şi fac 
acest univers. Iar dincolo de toate stăruieîn sufletul locuitorilor amintirea oraşului celor 
mulţi şi necunoscuţi. Aici, pe Zlata Ulicka, modesta străduţă de aur, a trăit Kafka şi a 
creat marele pictor Mucha. Iar cu mult înainte, armurierii palatului îşi spuneau aici 
poveşti despre cruciade şi despre bătăliile lui Jan Hus, marele reformator al spiritului 
ceh şi, în sens istoric, iniţiator al oricărui fel de protestantism. 

Universitatea Carolină, al cărei student şi rector a fost Hus, păstrează încă amintirea 
şi documentele acelor vremuri. Păstrează viu şi spiritul de înnoire. Conferinţa 
internaţională de ecuaţii diferenţiale din acest an a fost organizată de matematicianul 
Jiri Jarnik, nepotul marelui Jan Urban Jarnik, amic al României din prima parte a acestui 
veac. Marele premiat al conferinţei a fost matematicianul român Constantin 
Corduneanu. Spiritul Micii Antante este încă prezent la Praga. Vocaţia integratoare a 
oraşului, pierdută în vremurile de început ale constituirii naţiunii, a rămas vie până 
astăzi. Să ne bucurăm împreună de muzica acestei lumi. lată o deviză dragă tuturor... 

2.1.4. Gaudî la Barcelona 

Mă îndrept către Spania venind dinspre nord. O 
înserare fumurie, de vară târzie, mă aduce în autogara 
uriaşă a Barcelonei, capitala provinciei Cataluna. 
Dimineaţa devreme mă vor trezi clopotele catedralei 
Santa Maria del Mar. Portul, cel mai apropiat obiectiv al călătorului venit de departe, 
aminteşte faptul că aici au fost construite corăbiile lui Cristofor Columb. Şi astăzi Muzeul 
Naval păstrează planurile şi machetele corăbiilor, iar statuia lui Columb, aşezată în vârful 
unei coloane ca aceea aîmpăratului Traian la Roma, veghează portul privindîn depărtări. 
Pieţe largi, clădiri impunătoare ne conduc spre inima cetăţii. Goticul sudic al vechii 
catedrale Sfânta Eulalia, ale cărei fundaţii datează din veacul al IV-lea d.H., a marcat 
toată arhitectura viitoare a oraşului. Timpul şi clipa îşi dau mereu întâlnire în 
construcţiile sale. 

Barcelonezii edifică astăzi, în fiecare clipă, ca pentru eternitate. în forma actuală 
construcţia catedralei a început în 1298 şi s-a terminat 150 de ani mai târziu. Slujba se 
oficiază în limba catalană, asemănătoare deopotrivă cu franceza şi spaniola. Mândria 
Barcelonei, odată renumită de jur împrejurul Mediteranei, ca şi Veneţia şi Genova, 
porturi concurente, include şi apartenenţa ei, în veacul al XVIII-lea, Siglo d'Oro, la casa 
regală franceză a Bourbonilor. Parlamentul catalan consideră şi astăzi sărbătoare 
naţională data acelei apartenenţe: 11 septembrie 1714. Pe 11 septembrie, în fiecare an, 
barcelonezii ies în parcuri şi pe străzi şi îşi oferă unii altora spectacole populare. Portul 
popular păstreză căciula frigiană. Marea bogăţie a Barcelonei se vede şi în 
personalitatea stilurilor arhitectonice. Arhitecţii secolului de aur barcelonez, precum 
Villaseca, Berenguer (din cea mai veche familie de susţinători financiari ai oraşului), 
Martorell şi, mai ales, Domenech y Montaner au asigurat, în a ll-a jumătate a veacului 
al XlX-lea, grandoarea oraşului. Art Nouveau arată puţin altfel oriunde în Cataluna, dar 
mult mai altfel în capitala ei, Barcelona. Atmosfera cultivată şi destinsă a Barcelonei a 
permis apariţia unor mari artişti: Juan Miro, Salvador DaII, Pablo Picasso şi Pablo Casals 
sunt cu toţii barcelonezi. între catedrala Santa Eulalia şi mustăţile lui Salvador Dalî, 
fiecare personalitate şi-a putut desfăşura evantaiul creator. Palatul Muzicii Catalane, o 

impresionantă sală de concerte, proiectată de Villaseca şi 
Berenguer, ne dă o idee despre vocaţia de sinteză stilistică 
a artei catalane. în Piaza Real, în atmosfera de sfârşit de 
veac 19 şi început de veac 20, se află un stâlp de iluminat 
din fier forjat. Cu el şi-a început creaţia Antonio Gaudi, 
arhitect care avea să pună o amprentă deosebită şi 
definitivă asupra oraşului său. Stilul pe care l-a lăsat nu 
seamănă cu stilul sfârşitului de veac 19, când a trăit şi a 
creat. Din magma gândurilor lui despre artă a început 
modernismul barcelonez. 

La Predrera, cum este cunoscută Casa Milă, această 
capodoperă a sintezei pantheiste întruchipate de Gaudi, a 
fost construită între 1905 şi 1910 şi arată ca un munte de 
piatră modelat în caverne ce se deschid spre faţada plină 
de vitalitate şi ascund intimităţi surprinzătoare. Ele vădesc transformarea modelului Art 
Nouveau într-un spaţiu fără linii drepte, fără geometrii exacte, apropiat visului unui om 
solitar, dar conştient de apartenenţa lui la umanitate ca un întreg compus din trecut, 
prezent şi viitor. Sunt scări neobişniute, coloane neobişniute şi, în totul, o casă 
neobişnuită, dar care redescoperă ceea ce îi este propriu, firesc pentru locuire omului 
obişnuit dintotdeauna şi de oriunde: bucătăria unei familii obişnuite, cu oala sub 
presiune, cu tradiţionalele conserve, cu funia de usturoi, apoi debaraua, unde se află 
şaua calului, puşca de vânătoare, bicicleta copilului. Pe birou stă încă maşina de scris la 
care Gaudi însuşi a scris o parte din Memoriile sale, memoriile unui om care a traversat 
a ll-a jumătate a veacului al XlX-lea şi începutul veacului 20. Gaudi a lăsat numeroase 
alte edificii: Casa Calvet, şcoala unei mănăstiri de maici şi, mai ales, Casa Batlo, 

construită între 1904 şi 1906 pentru familia cu acelaşi nume. Pentru ea arhitectul 
modelează interiorul şi desenează mobilierul, ferestrele, balcoanele. Salvador Dali îl 
admira teribil pe Gaudi. Iar Picasso şi Juan Miro au încercat să ducă mai departe în arta 

lor ceea ce începuse Gaudi în arta lui. Cultul liniei curbe, 
niciodată drepte, cufundarea în misterul dragonului 
oriental şi coborârea grandiosului la dimensiunile existenţei 
umane sunt coordonatele de bază ale artei lui Gaudi. Ele 
sunt pe deplin sintetizate în arcul de triumf sub formă de 
dragon care veghează un cvartal de locuinţe obişnuit din 
Barcelona şi este vegheat de statuia lui Gaudi însuşi, în 
mărime naturală, aşezată direct pe trotuar. Un dragon - un cerc perfect: privitorul care 
este privit - cercul magic al mitului dragonului: acela al promisiunii omului faţă om, care 
nu poate fi abandonată aşa cum nu poţi ieşi din cerc fără să sari peste marginea 

perfecţiunii lui căzând astfel în derizoriu. Arabii vechi îi 
spuneau rai arebi. 

■ ' Dar accesul la marele mister al Lumii şi al Cerului este 

prezent pretutindeni în arta lui Gaudi, nu numai prin relaţia 
nevăzută cu trecutul, cu vechile filosofii ale Asiei, ci şi prin 
legăturile cu marea religie creştină. Lumea întreagă îl 
admiră pe Gaudi cel din Sagrada Familia, al cărei proiect a 
fost prezentat în 1910 la Expoziţia Universală de la Paris, iar construcţia a început în 
1914, odată cu primul război mondial. Până în prezent n-a fost terminată decât faţada. 
Minunat oraş acela ai cărui locuitori înţeleg că geniul unuia dintre ei poate trece de 
marginile unei singure vieţi, iar gândurile lui vor fi transpuse în fapt de mai multe 
generaţii. 

Eu n-am văzut vreun oraş românesc în care lucrul acesta să i 
se fi întâmplat vreunui cetăţean. Român sau nu. Pe şantierul 
acestei catedrale a murit arhitectul în 1926, iar şantierul 
continuă să existe. Se apreciază că, la forţa tehnologică a lumii 
de azi şi la puterea financiară a Barcelonei, edificarea catedralei 
va dura încă un veac. Fiecare piesă este lucrată manual şi apoi asamblată întregului. Nu 
se ştie din ce se naşte armonia şi echilibrul Sagradei Familia, fiindcă nimic nu e simetric. 
O sinteză de religii şi filosofii precreştine şi creştine face din ea un miracol al planetei. 
Oricine se poate ruga acolo, de la vechii egipteni ori indieni, până la creştinii epocii 
postmoderne. Ca şi în Casa Milă, ale cărei interioare sunt construite precum într-un 
munte nişte peşteri, Sagrada Familia aminteşte de aceeaşi 
intenţie. La fel Palatul Guell. 

Frumoasa Barcelonă, capitala Catalunei şi cel mai bogat port 
al Spaniei, s-a umplut de clădiri superbe datorate lui Gaudi. 
Impresionantul Palat Guell, construit pentru acela care i-a dăruit 
lui Gaudi o colină, precum şi parcul edificat pe acea colină, 

încununează sinteza spirituală a lui Gaudi. Hansel şi Gretel ar fi fericiţi în parcul lui, la fel 
ca prinţul prefăcut în broscuţă ori ca Făt Frumos plutind pe sub bolţile zmeilor. 

Şi oamenii contemporani îşi spun, în acest parc public al Barcelonei, povestea lor, 
într-o plimbare continuă, muzică şi dans al solidarităţii şi al bucuriei. Acolo poţi vedea 
cu adevărat Europa unită. Ca şi noi, barcelonezii dansează hora... Acolo, în Parcul Guell, 
se află şi casa lui Gaudi însuşi, devenită muzeu. Oglinzile, scaunele, salonul, vitrina, 
fotoliile, tot mobilierul din hol, proiectat de Gaudi, totul vorbeşte despre sufletul lui 
blând, credincios şi ciudat. Casa e vegheată de spiritul lui tutelar, de mirosurile 
arhetipurilor învăluitoare, de la încrustaţiile mobilierului până la tapiseria mobilei. 
Curtea mică a casei se deschide către parc printr-un şir de coloane care amintesc, la fel 
ca şi Sagrada Familia, de munţii cu peşteri. Parcul Guell, construit între 1900 şi 1922, 
continuă şi dincolo de Muzeul Gaudi, până sus, pe vârful rotunjit al colinei, de unde poţi 
zări departe, spre port, Coloana genovezului Cristofor Columb şi apele albastrei 
Mediterane. Şi câte încă alte case şi palate va fi construit Gaudi în toată Cataluna, 
totul prins în lentila exactă a pictorilor de pe Ramblas, marea arteră care taie în două 
Barcelona, până în port. 

în drum către Piaţa Spaniei mai poţi admira o dată Palatul Guell, iar în piaţă poţi 
aştepta, pe pietrele calde, aproape vii, noaptea. Atunci vor izbucni marile fântâni 
colorate, cu nenumăratele lor jocuri ritmate după muzica populară a catalanilor, 
purtători, până astăzi, ai căciulii frigiene şi ai opincuţelor legate cu sfori. 

2.1.5. Parisul invenţiilor 

Champs Elysee văzut în noaptea de Revelion este un 
bulevard feeric, dar nimic mai mult. Plasele din jurul 
copacilor, toate de aceeaşi formă, luminile mişcătoare, 
animaţia străzilor desenează un Paris miraculos, în care puterea de invenţie a minţii n- 
ar face decât să-l ducă pe om din lumea reală în aceea a visului, mereu mai departe de 
cotidian. Această deplasare către vis şi către poveste nu este decât o parte a puterii de 
invenţie a omului, care-şi împlineşte astfel toate golurile de parcurs ale vieţii, restabilind 
integritatea fiinţei sale, armonia cu Timpul. Parisul este, prin excelenţă, o capitală a 
invenţiilor. Privită de departe, de către trecătorul curios, feeria are însă - dacă te uiţi 
mai atent-înglobată multă ştiinţă. Roata uriaşă de pildă, în fapt o structură metalică în 
care sunt adunate ştiinţa echilibrului, a rezistenţei şi zborului deopotrivă, a fost ridicată 
pentru a servi unui scop aflat dincolo de toate acestea: posibilitatea constructorilor de 
a câştiga bani. Mirajul era dublu: al împlinirii fiinţei, dar şi al aurului. Coexistau în 
cerere şi ofertă. Era un alt fel de echilibru, dar era. 

în general, invenţiile servesc cel mai performant dintre simţurile omeneşti: văzul. 
Trăim în interiorul unei civilizaţii a ochiului, mai mult decât a auzului sau a oricărui alt 
simţ. Educaţia ochiului începe în copilărie, acolo unde sunt toate începuturile de drum 
ale fiinţei omeneşti şi începe ca un joc. Astfel, fiecare din noi descoperă ceea ce i s-ar 
potrivi din ceea ce vede. în clipa aceea de graţie când feeria şi aspiraţia îl fac pe copil să 

privească tot ce vede cu ochii începutului, se defineşte de fapt întreaga lui capacitate 
de a se înscrie în orizontul lumii. Şi aici, unde e vorba despre prezenţa activă, Parisul ne 
oferă câteva lecţii demne de menţionat. Pentru că, a construi iluzii, cum se întâmplă în 
acest oraş pentru uzul turistului grăbit, e departe de a presupune că şi parizianul le 
trăieşte. El are ochiul exact şi lucid. 

Au rămas celebre disputele care au însoţit ridicarea turnului Effel, astăzi simbol al 
Parisului. în fapt, era disputa între religie, care deţinuse „controlul" înălţimii în oraş 
(catedrala din Montmartre) şi laicitate, care cucerea odată cu turnul Effel această 
poziţie privilegiată. Disputele continuă şi astăzi. Ele s-au purtat în jurul construcţiei din 
beton şi sticlă a Institutului Lumii Arabe, despre care s-a spus că distruge estetica 
oraşului. In fapt, problema era că implanta lumea arabă în inima Parisului. Tot o 
chestiune de „control". Câştigul real pentru parizian se află însă în altă parte. El vede o 
îmbinare de lumi posibile, de priviri diferite asupra lor, trăieşte continuu cu surpriza unui 
declic interior capabil să elibereze mari energii creatoare, rămâne veşnic treaz la 
trecerea timpului şi la înfăţişările lumii. Se educă să fie rapid. Piramidele de sticlă din 
curtea Muzeului Luvru, ca şi Roata Parisului, ca şi Beaubourg sau Institutul Lumii Arabe 
au şocat doar la început. Acum fac parte din structura sufletească a parizianului, a 
francezului în general. La Londra nimeni nu s-ar fi putut obişnui cu astfel de sacrilegii. 
Dar la Paris orice deschide o poartă nouă către imaginar este imediat acceptat, folosit 
până la ultima fărâmă, integrat, metamorfozat. 

înţelese astfel, structurile metalice ale Parisului sunt invenţii pentru modificarea 
mentalităţii noastre asupra lumii, asupra percepţiei omeneşti. Muzeul Beaubourg nici 
n-ar mai trebui să ne mire ca structură metalică în sine. Pentru că el avansează cu mult 
pe calea acestei capacităţi integratoare şi creative. Acest muzeu de artă contemporană 
reinventează nu doar tehnica muzeală a expunerii, ci şi noi repere ale civilizaţiei de 
astăzi: oglinda, mobilierul, maşina de scris. Mai scurt spus: acestea şi altele ca ele, sunt 
considerate semne edificatoare ale fiinţei însăşi, ale capaccităţii ei creatoare. Omul este 
construit de aceste semne. Arta nu mai contează prin valoarea estetică, ci prin valoarea 
de semn. Aproape tot ce întâlneşti în Muzeul Beaubourg, fie că este o lucrare celebră, 
fie doar un experiment, a fost acceptat acolo pentru valoarea de semn, de forţare a unei 
bariere de mentalitate. Ca şi Brâncuşi, pe care românii, conservatori ca mental, l-au 
respins. Parisul însuşi, ca şi spiritul francez au, în întregul lor, această valoare de forţare 
a pragurilor. De aceea fiecare creator doreşte să fie validat la Paris. Pentru el, ca şi 
pentru ceilalţi, înseamnă că a reuşit să schimbe ceva. După ce creaţia sa este asimilată, 
oamenii sunt puţin altfel. Aceasta eîn fond marea lecţie a oraşului. 

Pentru parizieni invenţiile sunt lecţii energetice, iar inventatorii lor celebraţi drept 
capete de drum pentru civilizaţia omenească în ansamblul său. 

Conservatorul de Arte şi Meserii, care adăposteşte Muzeul Tehnicii, cuprinde numai 
aparent un inventar al invenţiilor care au făcut din noi beneficiarii civilizaţiei sfârşitului 
de mileniu. Toate exponatele - roata lui Poncelet, maşina cu abur a lui James Watt, pila 
electrică a lui Volta, până la racheta Ariane din 1997, toate sunt celebrate în acest 
muzeu ca valori europene, semne ale începuturilor de drum în domeniile lor şi toate 

împreună sunt un semn unic a ceea ce a fost pentru societatea Europei veacul al XIX- 
lea, „cel lung" cum îl numea Hobsbawm, fiindcă începuse cu Revoluţia Franceză şi 
sfârşise la primul război mondial, secol deschizător al unei noi căi spre veacul XX, „cel 
scurt", încheiat cu trimiterea omului în cosmos. Semnificativ, pendulul lui Foucault, care 
demonstra mişcarea de rotaţie a Pământului, nu se află în acest muzeu al tehnicii, ci 
într-o fostă mănăstire, din care a făcut muzeu tehnic chiar abatele Gregoire, marele 
revoluţionar francez, care n-a ezitat să le producă enoriaşilor săi modificarea 
mentalităţii creştine printr-un şoc: să cultivi, în viaţa cotidiană, nu doar credinţa în 
Dumnezeu, ci şi faptul că el a făcut din noi fiinţe gânditoare, capabile să iscodească 
lumea şi natura şi să folosească legile lor pentru a trăi în armonie şi bunăstare aici, pe 
pământ. Dacă veacul al XlX-lea ne-a produs pe noi, cei de azi, atunci Revoluţia Franceză 
a produs veacul al XlX-lea. Atunci a început un nou mod de abordare asupra vieţii 
omeneşti. îi datorăm Declaraţia asupra Drepturilor Omului. Auguste Rodin, marele 
sculptor al veacului trecut, a oferit, sintetic, această nouă imagine asupra omului. Este, 
mai înainte de orice, elogiul mâinii creatorului, al mâinilor împreunate precum cupola 
unei catedrale. Dizarmonia naşte infernul, iată lecţia lui. Nu întâmplător, deasupra 
lucrării sale, Poarta Infernului, Rodin a plasat statuia Gânditorului. Mintea deci trebuie 
să-l stăpânească pe om, precum Dumnezeu stăpâneşte lumea, lată ultima versiune a 
preceptului grec, descoperit departe, în timp, de insularii din Mediteranaîn confruntare 
cu lecţiile propuse de civilizaţiile vechi ale Asiei şi Egiptului. Constantin Brâncuşi, discipol 
al lui Rodin - o vreme chiar a locuit în casa lui - s-a despărţit de acesta tocmai pentru că 
i-a înţeles mesajul în esenţa lui. Prin urmare n-a ezitat să se exprime pe el însuşi, ca 
purtător al unei lumi anume, producând astfel, prin chiar acest fapt, marele şoc 
eliberator de energii creatoare. Parisul l-a validat, lecţia lui a fost asimilată. Oricine este 
suficient de puternic pentru a spune ceva nou, poate încerca să cucerească Parisul. Ar 
trebui s-o facă. 


2.1.6. Petru Dumitriu - Ştiri de senzaţie 

Dunărea la Baziaş... Acolo, într-o barcă obişnuită, în urmă 
cu trei sferturi de veac, se plimbau, pe apele calme, cel care 
avea să devină scriitorul Petru Dumitriu şi sora lui, Lila, cu 
doi ani mai mică decât el. Un tată român (din Vădastra 
oltenească) şi ofiţer, pe nume Petre, un om distant, dar nu 
aspru, o mamă de neam secuiesc, Teresa, frumoasă şi iubitoare de arte, îşi construiseră 
pe dealul de deasupra Dunării o casă a iubirii lor şi avuseseră, în 1924, 
primul copil, botezat Petru, după tată, în religia ortodoxă, a tatălui şi nu 
cea catolică, a mamei. L-au învăţat de mic să preţuiască ştiinţa de carte. 
Franceza, engleza şi germana aveau acces în acest loc deschis către toate 
orizonturile lumii, unde se întâlnesc frontierele a trei lumi: România, 
Ungaria şi Voivodina. Crescuţi între bănăţeni de toate felurile şi veniţi 
devreme în contact cu negustori de toate neamurile, copiii vor fi înţeles 

atunci pentru toată viaţa că lumea e o carte deschisă, iar viaţa este o alegere continuă 
a felului în care trebuie s-o citeşti. Urcând prin timp treptele vieţii şi astăzi, când se 
apropie de 77 de ani, Petru Dumitriu îşi aminteşte lecţia amară a acelui loc al 
începuturilor. Ca şi mirosul amărui şi uleios al nucului de la colţul terasei, spulberat de 
tunurile armatei germane în retragere, în primăvara lui 1945, odată cu solida casă a 
copilăriei. Totul s-a sfârşit şi a început acolo, în locul şi în clipele acelea când, rapid şi 
dramatic, orizontul vieţii s-a schimbat radical. Student la filosofie în Germania, fusese 
privat de acest ultim refugiu al fiecărui om, casa copilăriei, de către aceia a căror cultură 
o preţuise mai mult. A tradus atunci acest poem al lui Quevedo: "Privesc cetatea-n care 
m-am născut, / Pe vremuri strălucită, azi ruine./ De vor s-o calce oştile străine / Zidul 
bătrân nu îi mai este scut./ Mă duc pe câmp. Văd soarele cum soarbe / Descătuşate, 
apele de ger. La umbra muntelui, cu frunta-n cer,/ în neguri turme pasc. Sunt triste, 
oarbe./ Şi-acuma intru-n casa mea şi nu e / Decât paragini şi pustietate./ Eu, gârbov, 
port toiag în loc de spadă./ Şi orice lucru, mut ştie să-mi spuie / Că ora morţii în curând 
va bate / Şi orice lucru în ţărână va să cadă" 4 . 

Acesta era semnul că se născuse scriitorul Petru Dumitriu şi în aceste versuri se afla 
premoniţia întregului său destin. Acolo, lângă trunchiul nucului spulberat, abia ieşit din 
pivniţa care le salvase viaţa, brusc maturizat la 21 de ani, Petru Dumitriu avea să ridice 
dintre sfărâmăturile zidului masa pe care scrisese, adolescent, primul text şi s-o poarte 
cu el mai departe, până la Metz, ca pe un simbol al ocrotirii pierdute. La fel şi cheia 
pivniţei care-i salvase viaţa. 

Dunărea se depărta de sine, devenea un peisaj al memoriei şi tânărul Petru recitea 
cu alţi ochi orizontul Baziaşului şi al propriei sale copilării. 

Scriitorul a mai avut de traversat atunci, la începuturi, încă un moment important. 
Există undeva, lângă casa natală, un izvor numit al Sfântului Sava, patronul sârbilor, şi 
lui i-a dedicat de fapt prima scriere literară, astăzi pierdută. S-a întâmplat când tatăl său, 
ofiţer român, a primit ordin să-i împuşte pe muncitorii sârbi ai grădinii de zarzavat a 
familiei, sub pretext că au legături cu piloţii sârbi de Dunăre care acţionau contra 
germanilor. Sfătuindu-se cu soţia lui, a refuzat. Trei neamuri - românii, secuii şi sârbii - 
se apărau astfel unul pe altul în acest unghi al Dunării şi al vremurilor. Ca urmare, 
ofiţerul Dumitriu a fost trimis la Târgu Jiu, tocmai spre a păzi piloţii de Dunăre care-şi 
aveau acolo lagărul 4 . 

Plaurul cu sălcii din mijlocul Dunării, locul de refugiu şi de meditaţie, de unde se 
vedeau, de jur împrejur, dealul, casa şi grădina, au rămas în urmă. Se încheiase prima 
etapă a călătoriei, lată ce spunea Petru Dumitriu în 2000: „Am avut în viaţa mea o serie 
de întâlniri care au fost importante şi hotărâtoare pentru perioadele respective. Şi asta, 
a noastră, este şi ea." Atunci, odată cu plecarea de la Baziaş, începuse însă lungul drum 
al zilei către noapte. Ca şi Dunărea, se depărta de izvoare şi se pregătea să intre în 
marele defileu al Cazanelor numit viaţa literară românească. 

L-am întrebat: „'La care dintre cărţile dumneavoastră ţineţi cel mai tare?' Şi mi-a 
răspuns: ,La asta pe care-o scriu acum. Să-i spunem Non credo - oro (Nu cred - mă rog). 
Despre rugăciune în ziua de astăzi. în lumea culturală formată mental şi sentimental de 

ştiinţele moderne. Soluţia o dau cititorului, cel care va fi interesat. Asta, şi înainte de 
asta a fost Incognito, ce-am scris mai bine.' ,Şi înainte de Incognito ?' ,Şi Cronică de 
familie, dar, săraca, era - pe ici, pe acolo - sugrumată de sistemul de pe atunci. De 
estetica marxist-leninistă.' ,Aţi revedea Incognito pentru o ediţie definitivă? 5 ' ,Da.'" 

Un destin senzaţional s-ar zice, dacă priveşti raftul de cărţi publicate. Autorul Cronicii 
de familie, 1500 de pagini tipărite, aproape 400 de personaje, 100 de ani de istorie 
românească, a apărut pe când avea 30 de ani şi s-ar zice că era răsfăţatul literelor 
române: de două ori laureat al Premiului de Stat pentru Literatură şi Artă, invitat de mai 
marii politicii şi „arătat" la diverse sindrofii cu menţiunea „e de-al nostru", Petru 
Dumitriu n-avea însă din start datele pentru a fi adeptul noii puteri. Iubirea dintre el şi 
Henriette Yvonne Stahl, franţuzoaică şi prozatoare, născută la Saint Avold, apropape de 
Metz, naturalizată în România, pe care a susţinut-o şi material în anii stalinismului, este 
încă un indiciu al rupturii dintre esenţa şi condiţionările cotidiene ale scriitorului. 

Faptul că în 1956 i s-a făcut dosar de Securitate ca adept al revoluţiei maghiare, 
punându-se în acest dosar poezia menţionată mai sus, spune totul despre conflictul 
dintre esenţă şi aceste condiţionări, mereu mai pregnante. 

S-a căsătorit cu frumoasa Irina Medrea, a avut primul copil, a fost dat afară de la 
editură, s-a hotărât să fugă. A fugit în 1960 luând cu el notiţele Colecţiei de biografii, 
autobiografii şi memorii contemporane, ciclu al cărui rezumat este, prin substanţa lui, 
romanul Incognito. A scris peste 30 de cărţi, plus ineditele: Ştiri de senzaţie (nuvele), în 
franceză şi Non credo - oro (eseu filosofic), în engleză, 34 de eseuri politice în engleză, 
11 piese de teatru în germană. Asta a făcut deci după ce a fugit, în 1960. L-am întrebat 
direct: „'Aţi dori să reveniţi la cetăţenia română?' Şi a răspuns astfel: 'Pot să spun un 
singur lucru: că mi s-a retras şi retrasă a rămas. Nu e frumos pentru nici una din părţile 
acestei relaţii. Nici pentru ţara românească, nici pentru scriitorul român Petru Dumitriu. 
Care nu e din cei mai păcătoşi. Păcătos poate, moralmente vorbind, dar păcătos ca 
valoare, nu.' ,Aţi dori să vi se publice o ediţie de Opere în România?' ,Aş dori să mi se 
publice o ediţie de Opere complete. Şi probabil într-o bună zi, cândva, poate după 
moartea mea, se va şi face. Şi eu acum încep să scriu iarăşi pe româneşte. Prima dată 
după 40 de ani.'" Prin urmare, deşi a trăit în România şi a publicat în limba română doar 
până la 36 de ani, apoi doar în franceză, germană ori engleză, Petru Dumitriu continuă 
să se considere scriitor român. Cartea lui de căpătâi, Incognito, apărută în 1962 la 
Editions du Seuil, rămâne până astăzi cel mai pertinent strigăt al literaturii române 
împotriva constrângerilor spiritului românesc în veacul XX. în 1996 SRI a cedat Bibliotecii 
Academiei Române o parte din manuscrisele scriitorului, mai exact continuarea Cronicii 
de familie, dactilograma Colecţiei de biografii, autobiografii şi memorii contemporane, 
aproape 1800 de pagini, cuprinzând evenimentele istoriei româneşti dintre 1945 şi 1954. 
Receptarea lui Petru Dumitriu în România abia urmează să aibă loc. 

Dacă treci la Metz podul peste Mosela numit „al Morţilor" şi vezi casa unde stă Petru 
Dumitriu, insula din mijlocul apei, ca odinioară plaurul din mijlocul Dunării, înţelegi 
nostalgia şi mesajul consecvenţei cu sine, cu locul unde s-a ivit pe pământ. Nu spune 

Mosela. Spune „gârla cenuşie". Dar când îşi aminteşte de Dunăre i se îngroaşă vocea 

vorbind despre lărgimea oglinzilor ei însorite. Fie şi numai prin acest mod de raportare 
la ţinutul apelor şi înţelegi că Petru Dumitriu ni se oferă cu tot ceea ce reprezintă 
aproape trei sferturi de veac de creaţie. Ne aparţine şi îi aparţinem. L-am întrebat: „ 
,Dacă aţi veni în România ce v-ar place să vedeţi mai mult şi mai mult? Prima oară.' 
, Totul. Orice. Dar n-aş vrea să-mi revăd casa de naştere. Şi locul unde am suferit. Am 
numai amintiri triste, din păcate, din anii ,'40-'50, până în '60, când am plecat. Triste, 
întunecate'. ,0 urare pentru cei de-acasă?' ,Ce să spun... Eu sunt român. Şi le doresc 
românilor, ca naţiune şi individual, românilor şi româncelor şi copiilor lor, vieţi fericite 
şi luminate şi îmbelşugate. Le doresc înţelepciune, ca să ştie să se descurce cu giganţii 
politici din Europa şi Eurasia şi să nu le mai fie victime, cum au fost. Au fost victima 
turcilor şi niţel - mai mult decât niţel - a ruşilor şi pe urmă de-a binelea a ruşilor - şi e 
trist în istoria noastră. Noi suntem pe marginea stepei eurasiatice.' ,Mai aveţi prieteni 
în România?' ,A, da! Prieteni dragi. Sigur că da. Care m-au ajutat şi să scriu şi să păstrez 
cărţi şi care mi-au dat sfaturi, mi-au povestit lucruri pe care le trăiau şi din care eu am 
făcut literatură. în contextul Academiei este Nicolae Fotino, un prieten drag şi soţia lui, 
Coralia, sunt cei de la "Steaua", Aurel Rău şi soţia lui şi încă vreo câţiva. Eu am gânduri 
bune pentru România şi emoţii, şi amintiri, şi dorinţe şi-mi pasă de ce se întâmplă în 
România. Şi acum, pe cât pot eu, cu creion şi cerneală, o să încerc să ajut cu sfaturi sau 
cu informaţii. S-ajut ca românii să se descurce cu problema lor istorică.'" 

Suntem liberi, fireşte, să auzim ori nu această voce. Această invitaţie la evaluarea unui 
destin. Dar ce câştigăm şi ce pierdem? Eu cred că în lumea agitată a României de azi 
fiecare dintre noi ar trebui să urce contra curentului, dincolo de Cazanele cele înguste 
ale vieţii cotidiene sau literare, spre oglinzile largi ale apei începuturilor, acolo unde - 
copii ai civilizaţiei fiind - putem vedea frumuseţea şi ne putem alege destinul. Dar oare 
putem? Mai putem face ceva? 


2.1.7. Petru Dumitriu - un mare necunoscut 

iD 

Titlul de mai sus nu mi se pare deloc exagerat. Ce ştiu cititorii 
români despre acest scriitor? Ce s-a ştiut despre el pe când trăia 
în România? Ce se s-a ştiut după ce a plecat, în 1960? Ce se mai 
1, 7 \ Ştie astăzi? Pentru mai toată lumea el este autorul Cronicii de 

familie şi atât. Mă gândesc deci să observăm felul cum o carte poate acoperi imaginea 
cuiva până la nerecunoaştere. O carte şi nu numai ea, ci şi schimbarea rapidă a 
conjuncturilor în care cititorii au acces la un scriitor. Mai ales asta, fiindcă riscul, pentru 
cultura unei ţări, nu este doar acela de a ignora un autor, ci şi, blocând în vreun fel 
accesul la el, de a-şi ignora propriile - şi posibilele - ei căi de regenerare şi de integrare 
în marele univers al culturilor lumii. 


Petru Dumitriu este singurul scriitor român care a văzut „întregul" naţiei, a făcut 
evaluări şi judecăţi înainte de a scrie şi toate astea l-au dus la opţiunea de prozator. Mai 
mult chiar: autor fără limbă maternă - deoarece mama sa, de neam secuiesc, a învăţat 
româna abia după ce s-a îndrăgostit de viitorul soţ şi nu şi-a învăţat fiul maghiara - a 

vorbit şi a scris adesea despre familia mamei, dar apropape niciodată despre a tatălui, 
oltean din Vădastra ca istorie - cel mai sigur semn de apartenenţă, de interiorizare a 
universului patern, de model de comportament 6 . în plus, a fost botezat ortodox, ca şi 
sora sa. Toate acestea sunt date iniţiale care anunţă şi modul lui de a face literatură: de 
ce şi pentru cine. 

După întreruperea dramatică a primei iubiri de după absolvirea liceului (de către 
mamă), a studiilor la Universitatea din Munchen (menţionez arestarea profesorului de 
logică, decapitarea altuia), după dărâmarea casei natale de către armatele germane în 
retragere, după mutarea disciplinară a tatălui de la Orşova la Târgu Jiu, după arestarea 
lui imediat după război, după interdicţia postbelică pentru ambii fraţi Dumitriu de a face 
studii superioare în ţară, după canalizarea tânărului Petru către o singură destinaţie - 
reporter la „Scînteia", silit să-şi întreţină întreaga familie - după toate acestea, 
problema „morală" care se încearcă să i se impute este o iluzie cărturărească sau o 
tentativă de a-l face mai mic pe concurentul literar ca să poţi fi tu numit mai mare. 
Singura problemă care exista pentru tânărul Dumitriu a fost aceea a supravieţuirii. 

Consider că un scriitor poate spune ceea ce are de spus în contexte pe care nu el le 
face, nu le alege, nu le poate schimba. Singura lui opţiune era să existe ori să nu existe 
în contextul în care s-a născut şi trăia. Cu atât mai mult să continue să existe în registrul 
deselor schimbări de context pe care i le oferea viaţa. Şi să continue să scrie, să lase 
viitorului un mesaj despre lumile prin care a trecut. Iar secolul al XX-lea - Hobsbawm a 
observat bine - este unul mai scurt decât normal, fiindcă temele centrale ale existenţei 
omeneşti care dau unitatea lui se definesc după primul război mondial şi se încheie 
odată cu tentativele de rescriere a raporturilor mondiale de forţe. Nu putem decât să-i 
mulţumim lui Petru Dumitriu că a ales să fie român în toată această arenă a veacului XX, 
că a exprimat în lume problema românească, a lăsat o urmă - deloc de neglijat - despre 
noi, despre ceea ce am fost, ce suntem şi ce am vrea să fim. A făcut-o cu el însuşi, cu 
propria lui fiinţă, plătind un preţ deloc mic, în care ar figura, la loc de cinste, dispreţul 
(adesea generat de cea mai pură invidie) multor confraţi. 

Nu suntem pregătiţi să acceptăm că alţii pot fi diferiţi de noi. îndrăznesc să spun că 
Petru Dumitriu a fost (s-a împlinit, iată, pe 6 aprilie, un an de la moartea lui) singurul 
autor român total, în cel puţin două sensuri: a trăit numai în interiorul culturii, fiecare 
din gesturile vieţii lui a fost cultural. Adică a făcut tot ce depindea de el spre a publica, 
spre a se face auzit, a scrisîn toate genurile literaturii (eseu -filosofic, de teorie şi istorie 
literară, de estetică, de filosofia culturii, de etică şi religie, de politici culturale, de 
implicaţii politice în registrul culturii, de geo-cultură şi geo-politică - teatru, poezie, 
scenarii de film, literatură pentru copii, traduceri, proză, mai ales proză; a scris şi 
rugăciuni, în română şi latină). A conceput literatura ca pe un fenomen sincretic (muzica, 
artele plastice şi textele scrise au constituit deopotrivă modele ale scrisului său). 

A ţinut în echilibru lumile dinăuntrul lui şi a ştiut să avanseze într-o lume în veşnică 
mişcare, traversând mai multe etape de creaţie. S-a regenerat cum s-ar spune, oferind 
ochilor noştri de cititori mai multe paliere de receptare. S-ar putea spune că moartea n- 
a făcut decât să întrerupă acest proces. 

Este singurul scriitor român care a stabilit programatic asigurarea căilor de acces ale 
culturii române dinspre şi înspre Europa, trăsătura de unire între Est şi Vest, într-o 
vreme când această orientare era de neconceput pentru literatura română şi încă de 
nebănuit pentru ceea ce avea să devină Europa astăzi. Mircea Eliade şi Emil Cioran n-au 
văzut mâna lui întinsă. Dimpotrivă. Mircea Eliade însuşi, la sugestia Monicăi Lovinescu, 
i-a cerut lui Gallimard să nu-l primească pe proaspătul emigrant în Franţa. Iar restul 
emigraţiei româneşti a reacţionat şi mai violent. Faptul că măruntele voci ale unor 
confraţi din ţară şi din afara ei blochează şi acum receptarea acestui mesaj al lui Petru 
Dumitriu, e doar semn de orbire (în sensul lui Elias Canetti). 

Nimeni n-ar trebui să interzică-în numele solidarităţii pe care cei mai mulţi o invocă 
- vocea lui. Nu facem decât să pierdem, acum, la apropierea dintre lumea noastră şi cea 
a Europei. De ce ne-am teme? Oricum timpul păstrează numai ceea ce este de păstrat. 
Petru Dumitriu a ştiut să lase lumii întregi ceea ce noi refuzăm să vedem, să acceptăm, 
să înţelegem. El nu poate fi scos din cultura acestei ţări, fie şi numai pentru că este cel 
mai bun prozator pe care ea l-a avut ea vreodată. 

Un cuvânt special despre Cronică de familie. Las la o parte faptul că apariţia ei în 
literatura română a fost un dar al destinului. Dacă scriitorii români ar fi putut urma 
această cale literară încă din 1956, n-ar mai fi trebuit redescoperite, pe bucăţi, la decenii 
distanţă, procedee literare, raportări la universalitate ca şi la propria noastră istorie 
(vezi Marin Preda). Nu doar despre asta este vorba atunci când menţionez, în legătură 
cu acest roman, faptul că a blocat accesul cititorilor la receptarea scriitorului Petru 
Dumitriu în integralitatea sa, aproape a falsificat imaginea contemporanilor despre el. 
Sunt trei aspecte majore referitoare la Cronică de familie ca problemă: unul ţine de 
registrul vieţii literare stricto sensu, altul ţine de literatură ca parte a vieţii româneşti a 
epocii respective şi, în sfârşit, ca retrospectivă culturală. 

în momentul apariţiei Cronicii de familie literatura noastră nu avea nici o carte care 
să descrie atât de amplu unitatea profundă a lumii româneşti, unde trecutul, silit să 
dispară, trimitea prezentului însăşi substanţa lui, îl făcea să existe ca un tot unitar. O 
lume pe cale de dispariţie, s-a spus, dar o lume în care indivizii continuau să asigure 
punţi de trecere cu chiar fiinţa lor. O lume complexă, în care intrau toate categoriile 
sociale, un „nexus", o pânză fină şi trainică, după modelul vieţii însăşi. Aşa ceva nu mai 
încercase nimeni vreodată, Petru Dumitriu putea să „târască" după el întreaga lume 
literară românească. Cine avea vreun interes să nu se întâmple astfel? lată la ce-ar 
merita să medităm. 

în Europa postbelică s-au păstrat încă, o vreme, reperele ideologice de dinainte de al 
doilea război mondial, tipul de socialism internaţionalist pe care Războiul Civil din Spania 
îl adusese aproape la solidaritate europeană. Era acea stângă care s-a manifestat şi la 
noi, care a continuat să existe o vreme după război, avându-şi reprezentanţi de marcă 
în lumea politicii româneşti. Dar era şi tendinţa sovietică, stalinistă, care se impunea din 
ce în ce mai mult, separa Estul de Vest, tăia Europa în două, arunca o parte contra 
celeilalte, îndrepta planeta în întregul ei către războiul rece. Nu vreau să spun că numai 
Estul era vinovat pentru această direcţie pe care o luau lucrurile. Nici pe departe. Când 

Şolohov a fost aniversat cu mare pompă la Paris la 50 de ani, când mari actori francezi 
au dat spectacole la Moscova (Yves Montând de pildă, care a concertat şi la Bucureşti, 
era comunist), înseamnă că direcţia sovietică era încuviinţată în Occident. E ciudat acum 
să învinovăţim astăzi doar comunismul ţărilor din Est, care nu făcea decât să preia 
direcţia Moscovei, în vreme ce preşedintele Chirac continuă să-l viziteze pe preşedintele 
Puţin. Petru Dumitriu aparţinea, prin datele iniţiale ale fiinţei şi formaţiei sale, primei 
tendinţe, a socialismului european. De aceea s-a şi înţeles cu Sartre, cu Lukâcs, cu Milan 
Kundera. 

Dar chestiunea, din punctul de vedere al puterii politice, 
nu era de lăsat, România fiind, atunci ca şi acum, o zonă 
importantă, deţinătoare a gurilor Dunării, cel mai lung 
fluviu european, singurul care uneşte, printr-un sistem de 
canale, Amsterdamul cu Marea Neagră, cheia economică a 
continentului deci, calea ei de pătrundere spre Orient şi 
este de asemenea deţinătoare a Porţilor de Fier, cheie şi 
ea de control continental pentru toată zona Mediteranei. 
Bătălia pentru România a însemnat extinderea influenţei politice sovietice, edificarea 
Canalului Dunăre-Marea Neagră şi a barajului de la Porţile de Fier. Să tratezi cu suveran 
dispereţ „literar" faptul că Petru Dumitriu a înregistrat în cărţile lui acest proces, e doar 
o naivitate, dacă nu altceva. Un scriitor conştient de menirea lui în viaţa unei naţiuni 
exact asta face: consemnează cât vede, cât înţelege, cât poate şi cât este lăsat s-o facă. 
Acestea sunt soluţiile lui de răspuns. 

Dobrogea, pe pământul căreia se află Canalul, este Scytia Minor, cel mai vechi 
pământ ieşit din apele Mării Sarmatice, cu o cultură paleolitică şi neolitică de invidiat, 
care ilustra unitatea civilizaţiei dintre Malta şi Petra, un pământ râvnit deopotrivă de 
grecii antici - lason a trecut pe aici, Miletul a lăsat colonii întinse - ca şi de romani, care 
au vrut s-o cucerească venind atât dinspre sud, dinspre greci, cât şi dinspre nord-est, 
dinspre Dunăre. La Adam Clisi a murit o întreagă armată romană, cu generalul ei cu tot. 
Şi nu e importantă Dobrogea? Nu mai e importantă? Petru Dumitriu îşi respecta pe cât 
putea destinul lui de scriitor, de cronicar a ceea ce vedea şi trăia 7 . 

Revenind la Cronică de familie, mi se pare că era mai comod pentru demersurile 
politice asupra literaturii din epocă să accepte doar această carte ca realizare majoră 
a scriitorului, să lase în umbră restul, prea evident prin apropierea literaturii de chiar 
sfera politicii. Aşa deci, impunerea Cronicii în literaturile europene a avut tot atâta 
acceptul vechii direcţii socialiste şi internaţionaliste, cât şi pe al celei noi, pro-sovietice. 
Plecând în Occident după traducerea Cronicii în mai multe ţări, Petru Dumitriu se 
considera mesagerul primeia dintre aceste direcţii, un sol menit să păstreze puntea de 
legătură a României cu Europa. Se pare însă că, pe de o parte, stânga internaţionalistă 
a perceput acest gest ca o trădare - scriitorul trebuia să rămână aici şi să scrie de pe 
terenul Estului - pe de alta ceilalţi au simţit că este momentul oportun să reducă la 
tăcere o voce stânjenitoare. Ceilalţi deopotrivă, împreună, prosovietici ori emigraţia de 
dreapta. Talentul altuia e adesea de nesuportat, mai ales când scrii tu însuţi. 

Cronică de familie îi plătea astfel poliţe autorului ei şi i se înfăţişa ca un moment care 
trebuia depăşit. De altfel, depăşirea s-a făcut în două sensuri: pe de o parte lăsase în 
ţară, în dactilogramă, Colecţia de biografii, autobiograşiişi memorii contemporane, care 
continua Cronica..., având în Incognito un rezumat european scris din amintiri, pe de 
alta a început să abordeze chiar problema Orient-Occident în parametrii ei moderni şi 
contemporani, adică avansând în lumea europeană cu un tip de mesaj şi o voce care n- 
au fost clar auzite, deşi este evident că, atât Europa, cât şi relaţia Est-Vest, au evoluat în 
sensul anunţat de Petru Dumitriu. Iar pentru asta stau mărturie chiar cărţile şi 
manuscrisele lui. 

Ar mai fi o singură menţiune de făcut: aceea referitoare la religiozitatea conţinută a 
tuturor mesajelor lui Petru Dumitriu. Religiozitate mediată ori directă. N-ar trebui să ne 
surprindă. Cel puţin două temeiuri profunde au stat la baza ei: religia a fost veriga lipsă, 
terenul „matern" al vieţii lui, felul în care, apărat de jur împrejur, îşi putea întinde aripile, 
putea plana ca să vadă lumea în întregul ei şi s-o descrie. în interiorul acestei religiozităţi 
se afla chiar scriitorul. La 54 de ani, după moartea mamei, a optat pentru religia ei: cea 
catolică. în al doilea rând, acolo a găsit acel tip de solidaritate din lipsa căreia îşi părăsise 
ţara, solidaritate care-i permitea să „se deschidă" în chip absolut. S-a educat pe acest 
teren religios pentru a-şi stăpâni mai bine, ca om, fiinţa interioară, iar scriitorul din el 
pentru a se comunica mai bine, înţelegând cu semne sporite mesajele venite dinspre 
semenii lui. Dacă ar mai fi ceva de spus în legătură cu Petru Dumitriu la un an după 
trecerea lui în nefiinţă, atunci fiecare o poate face 8 . Lectura cărţilor sale ar fi o primă 
condiţie. 


2.1.8. Dimitrie Cantemir inedit. Arta desenului. 

Dimitrie Cantemir, fiul lui Constantin, domnul Moldovei, a fost 
trimis zălog la Constantinopol, Istanbulul de azi, Bizanţul de mai 
înainte, la 19 ani şi a rămas acolo până la bătălia de la Stănileşti 
din 1711, când, după nici un an de domnie, a trebuit să fugă în 
Rusia, imperiu ortodox care putea rezista - credea el - valului otoman şi islamic. 
Cantemir a învăţat în capitala Imperiului Otoman tot ce se putea învăţa la acel sfârşit de 
veac 17 şi început de veac 18, inclusiv căile întortocheate ale politicii. 

Tatăl său, care nu ştia nici măcar a se iscăli, ca orice preacinstit boier moldovean, l-a 
dat pe fiul lui în seama celor mai mari dascăli ai vremii. Ieremia Cacavela, un insular al 
Mediteranei de Est şcolit la Oxford, l-a îndrumat de copil. La 19 ani, plecând din laşi, 
avea să-i scrie în latină o scrisoare de caldă recunoştinţă, aflată acum în Arhivele 
Imperiale din Petersburg. Deschis spre Europa finelui de veac, avea să opteze pentru 
Phisica lui van Helmont. Filosofia naturii, circuitul elementelor în marele ciclu al vieţii, 
unde omul e parte integrantă, vor hrăni spiritul şi imaginaţia tânărului Cantemir. Alături 
de marile mistere solare ale Orientului, venite din Chaldeea, Canaan şi Egipt, alături de 
spiritul lui Aristotel, cel născut la Stagira, în Trakia, nu departe de Athosul de azi, umbra 
marelui Alexandru Macedon şi raţionalismul european se vor reuni în creaţia 

cărturarului moldovean făcând din el una dintre marile personalităţi europene rămase 
în memoria oamenilor. 

Cantemir, cel crescut în lumea plină de aparenţe colorate, de fast şi făţărnicie a 
Imperiului Otoman, a făcut să ţâşnească la lumina conştiinţei colective şi a comunicat 

urmaşilor opţiunea gravă pentru condiţia de 
moldovean şi de român. 

De la autoportretul lui, aflat în plan secund, cu van 
Helmont în prim plan, găsit la Petersburg în 
Collectanea Orientalia din Fondul Petru cel Mare, 
datată probabil 1722 şi până la stema Cantemireştilor, 
din fruntea Hronicului a romano-moldo-vlahilor, 
Cantemir, cel care a stat, în cei 49 de ani de viaţă de 
două ori mai mult în afara graniţelor ţării decât în 
interiorul lor, a păstrat ca nimeni altul şi a impus lumii constanta identitară a sufletului 
românesc. Oricâte meterhanele şi fanfare imperiale va fi întâlnit pe drumurile scurtei 
sale vieţi creatoare, fie la Constantinopol, fie la Petersburg, sensul existenţei sale a fost 
tentativa de a reuni principatele române sub sceptrul Cantemireştilor şi între graniţele 
fostei Dacii. Poate de aceea Hronicul lui a rămas temeiul cultural al luptei pentru unitate 
a şcolii iluministe de la Blaj, un veac mai târziu. 

Cantemir avea conştiinţa unităţii de neam. Nici o stemă, nici un rând, nici o hartă de- 
a lui nu ignoră acest scop al identităţii şi unităţii poporului român. Harta Moldovei, 
prima făcută de un român, în sistem Mercator, măsurând cu pasul distanţele, ne indică 
acest lucru. Scrierea cu alfabet latin a celor 800 de toponime indică şi ea conştiinţa 
apartenenţei la marele bazin al latinităţii şi al creştinismului. 

în 1723, ultimul an al vieţii, l-a însoţit (ameninţat de confiscarea tuturor bunurilor) 
pe Petru cel Mare în războiul de cucerire a unei părţi din ţărmul Mării Caspice. Acolo a 
descoperit, a identificat şi a ridicat relevee după resturile fortificaţiilor construite de 
Alexandru Macedon împotriva perşilor. A schiţat hărţile zonei, a desenat vestigiile 
arheologice şi a copiat inscripţii. A găsit o explicaţie unitară pentru toate acestea. 
Lucrarea, inventariată în arhivele imperiale din Petersburg sub numele Collectanea 
Orientalia, a fost adusă în ţară de Grigore Tocilescu în 1878. în ea Cantemir a propus o 
scurtă istorie a alfabetelor şi este cu totul surprinzător să descoperim printre 
pictogramele inventariate de el pe strămoaşa literei A din toate marile alfabete 
moderne, aşa cum a fost ea identificată şi pe celebra piatră găsită în deşertul 
dintre Iordan şi Eufrat şi datând dintr-o perioadă care precede alfabetul fenician 
dăruit, după mitologie, de Cadmus grecilor. Zidul caucazian descoperit de 
Cantemir apăra Poarta de Fier a Asiei, cea care determină controlul nordului asupra 
sudului pe continentul asiatic. Cantemir face comparaţie între această Poartă de Fier a 
Asiei şi Porţile de Fier ale Dunării. Desenele lui, înfăţişând animale fantastice, care ţin 
de cultul solar al vechilor perşi, coborâţi din Asia (mezii şi părţii), pare să indice faptul 
că, la origini, zona n-a aparţinut Islamului, ci altor religii, mai vechi. Acest lucru îl atestă 
şi desenele copiate de Cantemir şi considerate de el mai noi, unde totuşi predomină 

sabia şiită, cu două vârfuri, a lui Aii, nerecunoscută de adepţii suniţi ai lui Mohammed, 
deveniţi - cu timpul - stăpânii Bizanţului creştin şi numindu-se Imperiul Otoman. 

Acest imperiu cuprindea între marginile lui Poarta de Fier a Asiei şi Porţile de Fier ale 
Dunării. Recucerirea Bizanţului de către creştini este încă una din marile teme ale lui 
Cantemir. Istoria Imperiului Otoman şi Harta Constantinopolului, în versiune rusă cu un 
desen marginal în plus, acela al tipurilor de nave de luptă otomane - sunt deopotrivă 
lucrări strategice. Cantemir desenează curenţii marini de pe Bosfor şi indică pulberăriile 
din Cornul de Aur spre a le uşura cruciaţilor Europei creştine accesul la inima Islamului. 
Diferenţa ortodox/catolic, netă în toată gândirea lui Cantemir, se şterge aici cu totul în 
favoarea diferenţei creştinism/islamism. Ceea ce accentuează mereu, mai ales în 
lucrarea Sistema religiei muhammedane, este faptul că extinderea acestei religii 
presupunea şi cucerirea teritorială. Armata otomană era concepută pentru extinderea 
religiei prin asimilare de noi teritorii. Ce s-ar fi putut impune deci în faţa acestui val care 
înainta cu steagul verde al profetului în frunte? Culturile Asiei de sud încercaseră să-i 
opună propriile lor credinţe: cultul focului, care se întinsese din India până în Egipt, n-a 
rezistat însă noilor cuceritori. La ce fel de contracarare se mai gândea înţeleptul 
Cantemir în afară de calea armelor? Fără îndoială avea în minte şi o cale spirituală. 
Celebrul său desen filosofic al treptelor Vieţii ne-o arată cu prisosinţă. Figurează în el 
leul, fiara solară şi regală apărând cu scutul său calea cea dreaptă, imaginea omului 
aspirant la cunoaştere, însuşi pomul cunoaşterii, vegheat de şarpele biblic, cetele prea 
fericiţilor în înalturi, iar jos, la baza tuturor frământărilor omeneşti, coasa de nebiruit a 
morţii. Trecerea omului prin vârste, corabia care-l poartă pe apele timpului către lumea 
eternă, compun împreună imaginea rotundă a unei structuri sufleteşti luminată de 
dreapta credinţă creştină. Filosofia naturii şi a religiei, componente ale aceluiaşi spirit 

luptător, au condus viaţa şi creaţia marelui Cantemir, inclusiv 
în ce priveşte arta desenului. Formaţia lui de estet este 
compatibilă cu a oricărui contemporan al nostru, lată-l 
înfăţişându-se ca domn fără ţară în desenul de pe harta 
Moldovei, lată sistemul muzical inventat de Cantemir, 
primul sistem scris al muzicii musulmane. Poseda ştiinţa mai 
multor tehnici ale desenului, a descoperit el însuşi culori 
minerale şi le-a folosit. Paginile cărţilor lui sunt, obiecte ale unui univers estetic. Nu de 
puţine ori şi-a încheiat lucrările cu pagini scrise sub formă de sabie ori de cupă cu vin, 
aşa cum a făcut, peste veacuri, Apollinaire. A încercat să facă din scrisul lui semnul unei 
stări de spirit. 

Dimitrie Cantemir desenatorul este modernul Dimitrie Cantemir. A rămas 
contemporanul nostru prin sufletul vizionar, care a depăşit veacurile şi l-a proiectat pe 
el, ca şi lumea acelei Moldove de Ev Mediu spre zările unei Europe sperate şi capabile 
să acţioneze în numele unităţii spiritului omenesc. Două mari viziuni cantemiriste - 
unirea poporului român într-o singură ţară şi unitatea Europei s-au împlinit după trei 
veacuri. Cei care vorbesc despre eşecul lui Cantemir ignoră faptul că vizionarii nu se 

conduc după flerul limitat al timpului, ci sunt conectaţi la eternitatea căreia îi lasă 
propria lor amprentă. O Românie deplină, visul lui fundamental, a devenit realitate. 

Puterea de sugestie a desenelor lui Cantemir, ca şi a scrierilor lui, atestă acelaşi vis al 
unirii provinciilor româneşti sub o singură coroană creştină. Şi-a păstrat identitatea de 
român şi strălucirea spiritului deschis spre lume, credinţa că vânturile mari ale istoriei 
viitoare aveau să aducă înţelegerii omeneşti şi alte sensuri, mai favorabile neamului său 
şi tuturor celor învăţaţi. 


2.1.9. Hundertwasser la Viena 

Cum intri în Viena, te cuprinde farmecul trecutului. 
Puţine oraşe păstrează, atât de compactă, amintirea gloriei. 
Alături de agitaţia cotidiană a străzii, columna care 
semnifică ridicarea şi întinderea imperiului Romano- 
Germanic e încă prezentă. Fortăreaţă romană la limita 
Panoniei, Viena - Vindobonna - a devenit din 1611 capitala împăraţilor. Extins până în 
Ţările de Jos, nordul Italiei şi, la răsărit, până la hotarul vechii Dacii, din care Transilvania 
a fost înglobată de Franz Joseph în 1699, imperiul acesta a avut o misiune istorică: să 
ţină piept intrării otomanilorîn Europa. 

Catedrala Sfântul Ştefan e simbolul catolicismului la Viena. Un imperiu creştin contra 
unuia musulman. Veşnicul război al planetei şi al zonei în care ne aflăm. Acumularea de 
bogăţie a permis exprimarea artelor. La Viena seîntâlneşte spiritul germanic, al nordului, 
cu tentaţia târzie a Renaşterii italiene, a Sudului şi cu admiraţia pentru logica fără cusur 
a spiritului francez. Mai multe lumi deci îşi trimit parfumul la Schonbrunn, palatul care 
aminteşte de Versailles şi de grădinile lui, dacă n-ar avea un plus de baroc şi de 
geometrism. Să tai coroanele arborilor în linii drepte şi tufişurile în forme geometrice, 
poate fi frumos, dar e nefiresc pentru natură, deci şi pentru om. Dar astfel arăta Viena 
pe vremea domnilor români Constantin Brâncoveanu şi Dimitrie Cantemir, confruntaţi 
amândoi, ca şi Imperiul, cu puterea otomană. 

în 1697, la Zenta, tânărul Cantemir, aflat în rândurile oastei 
musulmane, darcreştin cu sufletul, a admirat victoria lui Eugeniu 
de Savoia şi nu s-a mirat de cucerirea Transilvaniei din 1699, 
chiar dacă asta ştirbea unitatea Daciei. Brâncoveanu, la rândul 
lui, a trimis peste munţi, în secret, hrană trupelor creştine şi a 
dăruit o moşie Albei lulia, inima romanităţii. A fost şi el, ca şi 
lancu de Hunedoara şi Mihai Viteazul, cavaler al Ordinului Dragonului, ordin secret de 
luptă antiotomană cu sediul la Viena. Toţi şi-au plătit, fiecare în felul lui, simpatiile 
creştine şi filo-româneşti. 

Structurile solide ale Vienei ţin de felul de a fi al austriacului. Sera din parcul 
Schonbrunnului aminteşte de turnul Effel, mai nou decât ea şi de vocaţia permanentă 
de a îngrădi natura între limitele precise ale regulilor. 

Un parc impersonal şi curat ilustrează o vocaţie a Europei vizibilă după avatarurile 
Evului Mediu şi explicabilă deopotrivă prin molimele care au bântuit lumea, ca şi prin 
valorile umaniste pe care le exalta Renaşterea. 

Palatul lui Franz Joseph, împărat dispărut în chiar anul când Dimitrie Cantemir şi-a 
pierdut tronul, 1711, este o fortăreaţă mai degrabă decât o reşedinţă. Astăzi muzeu, el 
adăposteşte istoria Imperiului şi a armatelor sale, dar şi spiritul unei arhitecturi, 
inspirată din cea religioasă prin arcele bolţilor, vitralii, statui. Vocaţia de sinteză a Vienei 
rămâne însă prezentă. Clasicul se îmbină aici cu barocul, fresca aminteşte de Boucher. 
Nimic unitar în tot acest ansamblu, care însă armonizează plăsmuiri diferite ale 
spiritualităţii europene. 

Perioada de glorie a Măriei Theresa, care a coincis cu luptele ardelenilor 
memorandişti pentru drepturi minoritare, cu întemeierea Şcolii Ardelene şi 
conştientizarea originii latine a poporului român, a fost şi perioada când, în interiorul 
ortodoxiei româneşti din Ardeal, a apărut, pe filiera italiană a Colegiului De Propaganda 
Fide şi graţie episcopului loan Bob, credinţa greco-catolică, o tendinţă de asimilare la 
linia imperiului, s-ar zice, de n-ar fi, prin ea, afirmarea identităţii latine a românilor. 
Prinţul Eugeniu de Savoia, francez după tată şi italian după mamă, cel mai bun şef de 
oşti pe care l-a avut Imperiul, a lăsat viitorului cele mai rafinate mesaje artistice. El a 
fost acela care a reuşit să inducă Vienei şi vienezilor ideea de creativitate. în palatul lui 
se văd, timid şi greoi încă, tentativele de a face dintr-un ansamblu arhitectonic şi altceva 
decât să armonizeze stiluri deja existente. 

La începutul veacului al XVIII-lea vienezii au descoperit că, deşi romantic, sufletul lor 
e altfel decât cel german. O ştiinţă de a trăi - le savoir vivre - un fel de a percepe 
fragilitatea naturii, o comoditate a utilului - toate acestea sunt diferenţe specifice care 
au devenit vizibile atunci şi vor crea spiritul cultural al Vienei. Dincolo de Imperiu şi 
dincolo de bogăţie Viena veacului al XVIII-lea se îndreaptă către arte. Se simte încă 
influenţa Renaşterii italiene, a artei franceze. Apoi stilul începe să fie diferit. Apar jocuri 
de oglinzi care servesc interioarelor. E perioada când, la Viena, la Burgtheater, se jucau 
foarte mult Metastasio de pildă, Goldoni, Moliere. Dar este şi perioada în care Viena îl 
dăruieşte lumii pe Mozart. Aceste palate şi modul acesta de viaţă au născut de fapt 
Flautul fermecat, Cos) fan tutte, Don Glovannl, Nunta lui Figaro şi Răpirea din Seral. In 
jurul Curţii se desfăşura întreaga viaţă artistică a Imperiului, aşa cum, în bătălia cu 
otomanii se consumau toate ţintele demersurilor politicii externe. 

în 1683, după victoria asupra otomanilor, împăratul Leopold pusese să fie construit 
Schonbrunnul, după modelul Versaillesului. în el avea să se adăpostească Napoleon I 
după campaniile din 1805 şi 1809. Acolo dăduse petreceri câmpeneşti Maria Theresa. 
Aceea e atmosfera care l-a creat pe Beethoven, supranumit „titanul". El a rămas până 
astăzi semnul cel mai puternic de ancorare în real a sufletului vienez. El este cel care a 
simţit cel mai pregnant că, dincolo de viaţa de la Curte, mai există ceva. Şi că, dincolo 
de Viena şi de Imperiu, trăieşte o lume plină de contraste şi de ambiţii. în muzica lui 
Beethoven e prezentă lupta ca motiv central. El a produs, până astăzi, cea mai profundă 

falie în tradiţia ştiinţei de a trăi a vienezului. Nimic după el şi după a doua jumătate a 
veacului al XlX-lea n-a mai fost la fel. 

După Eugeniu de Savoia, când fusese descoperită însăşi vocaţia creativă a Vienei, 
Beethoven i-a adus cetăţii care l-a adoptat ideea creaţiei după măsura vieţii. Receptorul 
implicat în real: iată ţinta muzicii lui Beethoven. Nu a crea pur şi simplu altfel decât alţii, 
în numele unei diferenţe specifice, dara crea pentru cineva, iată ce au descoperit artiştii 
Vienei până la sfârşitul veacului al XlX-lea. 

La frontiera dintre două imperii, cel Otoman şi cel Romano- Germanic, Beethoven a 
pus jalonul care va defini în timp măsura reală a Vienei în ce priveşte puterea de creaţie 
a spiritului european. Iar măsura ei reală s-a numit Johann Stauss. Cu el a debutat veacul 
al XlX-lea. Director al Balurilor Curţii, a scris nu opere, ci operete. Iar valsul a devenit şi 
a rămas până astăzi cel mai popular dans vienez. O bucurie uşoară, o veselie superficială, 
revenirea la gustul de a trăi fără griji, într-un cuvânt spectacolul ca mod de viaţă au făcut 
din Viena locul unde nu-ţi puteai permite să fii trist şi îndurerat. între limitele înguste 
ale regulilor de conduită, creativitatea însăşi avea de suferit. Viena devine din nou un 
uriaş receptacol, un loc de sinteză al stilurilor şi curentelor culturale europene. Wagner 
însă începea să se joace pe scenele Vienei şi apariţia lui Hitler nu mai surprinde pe 
nimeni în acea lume care nega evidenţa în favoarea redescoperirii trecutului îndepărtat. 
După el, alte tentative de supravieţuire şi un alt mod de viaţă vor provoca artiştii. 
Creativitatea a devenit pentru ei altceva. După un război mondial, după experienţa 
nivelatoare a Bauhausului şi aceea inovatoare a lui Duchamp, lumea şi omul se pot 
vedea altfel. 

Acestui nou mod de a vedea şi acestor noi imperative le răspunde apariţia unui artist 
de genul lui Friedrich Hundertwasser, pe numele real Friedrich Stowasser, născut la 
Viena în 1928. Autoportretul de tinereţe, ca şi desenele, nu-l vestesc încă pe inovatorul 
care avea să devină. Ele nu fac decât să repertorieze locul în care trăieşte, casele şi 
natura, culorile şi unduirea pânzelor de apă ale Dunării, cerul înalt de deasupra oraşului. 
Tânărîncă, s-a dus la Veneţia, şi ea fostă cetate a Imperiului, şi acolo a avut pentru prima 
oară revelaţia eului său profund, diferit de chiar lumea care-l produsese. Şi-a construit 
o ambarcaţiune - casă şi atelier - şi a început să colinde pe Mediterana, precum 
odinioară fenicienii, în căutarea propriilor sale origini. A ajuns la Marakesh, apoi în Israel. 
Şi-a descoperit astfel nu doar ţara originară, ci şi ideea Paradisului ca origine şi aspiraţie 
ultimă a omului de oriunde şi de oricând. Astfel dăruit din nou lui însuşi, pictorul 
Hundertwasser va putea crea un nou stil de exprimare. Linia sinuoasă, asemenea liniei 
vieţii şi spirala care te poate duce către infinit, fereastra, precum un ochi divin către 
lume şi lumea însăşi ca o grădină a Paradisului devin temele picturii lui. 

A fost militant ecologist împotriva experienţelor nucleare din Noua Zeelandă. De fapt, 
el apăra armonia omului cu natura, sensul originar al existenţei. Invitatîn Noua Zeelandă, 
a propus şi a realizat două proiecte la fel de ciudate şi de îndrăzneţe: casa cu acoperiş 
din iarbă, care pleca direct de la nivelul solului, astfel încât animalele puteau paşte 
deasupra şi casa construită sub nivelul solului, ca odinioară bisericile copte din deşertul 
Nubiei, ori încăperile nabateenilor de la Petra. A avut o expoziţie itinerantă, Austria îl 

prezintă pe Hundertwasser continentelor, sub patronajul preşedintelui Austriei, Bruno 
Kreisky şi a primului ministru (în acel moment) al Franţei, Jacques Chirac. Atunci a spus 
că orizontala aparţine naturii, iar verticala omului. Hundertwasser funcţiona ca un 
cetăţean al Lumii şi arta lui propunea o soluţie globală pentru relaţia om-natură, 
încercând să afirme că dincolo de toate cuceririle civilizaţiei omeneşti, pentru care Viena 
era un model de sinteză, dar şi de creaţie, mai există ceva: recunoaşterea faptului că 
omul e un produs al naturii, o parte a ei, inseparabilă de întreg, iar civilitaţia nu poate 
nega acest lucru. 

Asemenea lui Gaudi pentru Barcelona, Hundertwasser este amprenta vieneză a 
modernităţii veacului XX. Totul e organicîn Casa Hundertwasser construită la Viena. Nici 
o linie nu este dreaptă, nici un perete nu seamănă cu altul. Simbioza dintre acvatic, 
vegetal şi uman este deplină. Faţadele sunt colorate după personalitatea locatarilor, 
ferestrele - ochii spre lume ai sufletului - sunt fiecare altfel, după măsura interioară a 
fiecărui locatar. Şi dincolo de toate aceste detalii casa eîntreagă, unitară. De fapt o arcă, 
adăpostind viaţa de dincolo de potopul lumii exterioare, lată ce spunea Hundertwasser 
însuşi: „E foarte important să poţi vedea din afară ce fel de om locuieşte acolo. Tu însuţi 
îţi recunoşti locul, spui că stai acolo, la etajul al V-lea, asta e fereastra ta, e apartamentul 
tău, fiindcă e vopsit în roşu. Are ceva special, diferit de celelalte. Vedeţi, dacă fiecare ar 
admite diferenţa, oraşul s-ar schimba radical. Ar începe să fie un Paradis." Nu numai 
oraşul, ci şi lumea, am putea completa noi această experienţă a Vienei post-Hitler. 

Statuile vechii Veneţii şi ale Renaşterii capătă în casa Hundertwasser funcţia de 
integrare a valorilor cotidianului. Grădinile suspendate (ca ale Semiramidei) la fel. Teoria 
lui Hundertwasser despre transautomatismul cu care privim, în numele unei gramatici 
a privirii preexistentă în individ şi care ţine de experienţa speciei însăşi, s-a materializat 
în formularea organicităţii vieţii cu natura. Exemplul concret al tuturor teoriilor sale 
este această casă. De altfel, Hundertwasser însuşi spunea: „Omul e un element 
organic. De sute de ani a început nivelarea reală a omului: merge numai pe şosele 
drepte, foloseşte doar liniile drepte. Fiindcă e uşor pentru dictatori să le controleze. E 
foarte bine şi pentru maşini. Dar e inuman. Corpul omenesc, în cele mai mici părţi, are 
forme sinuoase, organice 9 . Nu există regula unghiurilor. Asta înseamnă creaţie organică. 
Creaţia nu poate fi niciodată aranjată cu rigla, regularizată. E imposibil. Fiindcă linia 
dreaptă e singura linie non-creativă din câte există. Singurul tip de linie care nu-i 
corespunde omului ca imagine a lui Dumnezeu." 

Viena lui Hundertwasser este şi Viena altor turnante majore ale mentalităţii 
europene. Devenită, după al ll-lea război mondial, republică şi stat laic, Austria a produs 
Cercul de la Viena, inspirat de Wittgenstein şi animat mai ales de logicianul Carnap, care 
a strâns în jurul său o întreagă şcoală de filosofi şi de matematicieni. Ei au construit 
nevăzuta structură care a permis modificările de mentalitate ale vienezilor, aşa cum 
Hundertwasser le-a dăruit modelul concret, capabil să păstreze deschiderea lor către 
Europa, către lume şi către eternitate. Lumile vechi şi lumile noi îşi corespund unele 
altora în interiorul acestor case. Din interiorul casei, ca şi din interiorul noii Viene, 
cetăţeanul Austriei de astăzi se poate recunoaşte pe sine cu întreg gustul de a trăi, care 

l-a produs, de pildă, pe Johann Strauss, dar şi pe el, cel de azi, ca parte a naturii şi a 
tuturor facilităţilor oferite de tehnologia actuală. Casa lui Hundertwasser e în acelaşi 
timp o arcă, o matrice a copilăriei şi o aspiraţie. 


2.2. Identităţi 
2.2.1. Daghani 

Pictorul Daghani trăia prin anii '30 într-o casă din 
Bucureşti. Puţină lume ştia atunci că avea să fie unul dintre 
martorii veacului XX. Se născuse în 1909, la Suceava, în 
Bucovina, moştenitoare culturală a Imperiului Austro-Ungar, 
ca şi a unor tradiţii româneşti, dintr-o familie de evrei de 
clasă mijlocie, negustori, care-şi vedeau fiul urmându-le în 
afaceri. Era al şaptelea copil al familiei. 

Dar n-avea să fie aşa. Desena încă din adolescenţă. La 
Munchen şi la Paris, asta l-a atras mai ales, la cei 
şaptesprezece ani ai primei călătorii. Talentul, dar mai ales 
dorinţa programatică de a fi tu însuţi până la capăt, dau măsura reală a oricărei existenţe 
omeneşti. Pe urmă, totul devine - pentru ceilalţi - povestea rotundă, aşa cum a fost, a 
unei vieţi cu putere de model pentru o perioadă de timp. Dovada că lumea lui era aşa 
cum a descris-o este faptul că, pe diverse meridiane, oameni diferiţi o percep astfel şi 
duc modelul mai departe. Ne-a spus-o, de pildă, Deborah Schultz, de la Universitatea 
Sussex, din Marea Britanie, curator al celor 7000 de exponate lăsate de Daghani 
Universităţii. Ea ştia că Daghani se numea în chip real Korn şi, prin 1930, şi-a luat acest 
nume de artist, cuvântul ebraic pentru grâul sălbatic. Este interesant de ştiut că soiul 
acesta de grâu fusese aclimatizat în ţara sfântă de un evreu provenit din România 10 ... 

Viaţa din Bucovina de Nord şi-a urmat cursul - numeroasele minorităţi etnice şi 
religioase ale zonei dădeau culoare şi sens vieţii - până în vara lui 1942, când Dahgani, 
întors în patria sa originară, la Cernăuţi, împreună cu Nanino, tânăra soţie, fostă 
secretară personală la Paris a actriţei Alina Cocea, verişoara lui N. D. Cocea, Daghani 
deci a fost înhăţat, în al doilea val de deportări, alături de mii de alţi evrei şi târât peste 
Bug, în Ucraina, în lagărele din Transnistria, la Mihailovka. Astfel, marele Holocaust al 
veacului XX începea şi pentru el. 

A lăsat un Jurnal despre acei ani, mărturie cutremurătoare a evenimentelor care se 
desfăşurau sub ochii lui, chiar atunci. Notele scrise mărunt printre rândurile unei cărţi, 
le-a păstrat poate cu preţul vieţii, ca şi desenele pe care le-a lucrat în secret, notând 
până şi cum şi-a obţinut culorile şi pensulele. Zguduitor şi relevant - astfel este jurnalul 
lui Daghani, scris cu preţul vieţii şi cu o mare încărcătură emoţională. Descoperea că 
oamenii îi pot dispreţui şi ucide pe semenii lorîn numele unor închipuiri venite din Evul 
Mediu. 

Amplitudinea alienării omeneşti era chiar şi mai mare. România spera, aliindu-se cu 
astfel de oameni şi de demersuri, să-şi păstreze integritatea teritorială şi după marele 
conflict. Politicienii noştri aflaţi la putere considerau că Germania lui Hitler va fi puterea 
câştigătoare a războiului. Şi n-a fost prima oară în istorie când o mare parte a 
intelectualităţii şi politicii româneşti şi-a ales greşit viitorul. Limitele erau ale 
momentului, ale formaţiei şi ale personalităţii fiecăruia. Dezechilibrele produse astfel 
au aruncat însă o parte a lumii româneşti împotriva alteia, au creat cea mai profundă 
fractură pe care a trăit-o acest popor de-a lungul istoriei sale şi au făcut aproape 
imposibilă etalarea valorilor interbelice după al doilea război mondial, tot aşa cum, după 
fractura anului 1989, este imposibilă astăzi etalarea valorilor româneşti care s-au 
afirmat după al doilea război mondial. România a intrat în NATO şi în Uniunea 
Europeană aproape fără veacul XX. Aderenţa fără rezerve la politica germană, apoi la 
cea sovietică, iar procesul continuă cu diverse alte aderenţe şi în prezent, a produs - la 
identitatea românească mă refer - pagube la fel de mari ca şi Holocaustul 11 . 

în tot acest vacarm Daghani s-a căutat pe sine însuşi. Deportat la Mihailovka, în 
Transnistria, împreună cu soţia sa, în iunie 1942 l-a ascultat pe unul dintre jandarmii 
români care l-au ridicat şi care l-a sfătuit să-şi ia pensulele şi culorile, fiindcă asta i-ar 
putea salva chiar viaţa. Aşa a şi fost. Şi încă ceva: ajutorul şi solidaritatea celor mărunţi. 
Astfel a înţeles că asista la chiar înfruntarea Binelui cu Răul, a lui Dumnezeu, care era 
partea bună din om, cu Diavolul, care era partea rea. Lumea lagărului era un model 
planetar al Lumii. Iar oamenii erau supuşi aceloraşi aspiraţii şi micimi, numai că 
exacerbate. Ceea ce Daghani a observat şi a scris. 

Tarasovka era un Auschwitzîn miniatură, poate mai primitiv, poate cu ochiurile plasei 
mai largi, fiindcă Daghani, care lucra pentru firma germană care constria în zonă, cu 
deţinuţi, o şosea strategică, a reuşit să scape cu ajutorul paznicilor români şi să fugă în 
zona românească, în ghetoul din Bershad. De unde, prin Crucea Roşie internaţională, a 
ajuns, împreună cu Nanino, la Bucureşti, în martie 1944. Daghani, deşi de cultură 
germană, se considera evreu român. Dar ştia să distingă între spiritul românesc şi spiritul 
politicii româneşti a momentului. Sovietizarea cu orice preţ i se părea la fel de 
păgubitoare ca şi germanizarea cu orice preţ 12 . De aceea, în 1948 face cerere de 
emigrare. A primit paşaportul de plecare abia în 1958. Pentru autorităţile comuniste era 
neclar de ce vrea să plece din România un evreu, din moment ce, în sens istoric, evreii 
avuseseră câştig de cauză prin înfrângerea lui Hitler. Daghani însă ştia să vadă 
paralelismele de natură istorică. A fost poate, dintre intelectualii formaţi în România, 
primul care a înţeles direcţia vântului. Pentru că, la doi ani după plecarea lui, avea să 
apară primul val de emigraţiei: Petru Dumitriu, Gelu Barbu, care se alăturau emigraţiei 
din alte ţări socialiste (Milan Kundera, Waida, Ion Milos). Era jumătatea vecului XX, 
lagărul socialist ca şi războiul rece erau în plină desfăşurare, dar Daghani pricepuse că 
fiinţa spirtituală trebuie apărată numai cu fuga din calea acestui tăvălug. 

Lumea artistului s-a rotunjit şi s-a definit pentru totdeauna în lumina experienţei 
Holocaustului. Daghani a devenit martorul veacului XX din această perspectivă, a 
încercat să se întoarcă mereu la punctul fericit al începuturilor şi nereuşind, a colindat - 

ca şi Ştefan Zweig - lumi şi cetăţi, şi-a făcut viaţa şi echilibrul din chiar această căutare 
veşnică. Pentru veacul XX şi pentru zona Mediteranei de Est Daghani rămâne un 
personaj simbolic. 

Zona care ţine de lumea evreiască a lui Arnold Daghani a fost pentru totdeauna 
influenţată nu de lumile prin care a trecut, ci de experienţa decisivă şi dramatică a 
Holocaustului. Ceea ce nu înseamnă mai puţin că el n-a încercat toată viaţa, prin tot 
ceea ce a făcut, să redevină un om întreg şi să privească în lumina lui reală veacul XX 
prin care trecea, cu toate lumile lui posibile şi cu toate diferenţele de mentalitate, de 
standard, de cultură şi de tradiţie. îşi va fi spus, aşa cum ne spunem toţi, că iubirea ne 
apropie de Dumnezeu, adică de Binele suprem. S-a aplecat deci cu tandreţe, cu patetism 
reţinut şi cu înţelegere de lumea celor umili, unde iubirea era chiar un mod de 
supravieţuire. Aceasta a fost opţiunea lui fundamentală, alegerea existenţială de la care 
n-a derogat niciodată. Daghani n-a fost un narativîn arta lui. Privitorul poateînsă întregi, 
întotdeauna, un univers al oamenilor obişnuiţi şi truditori. Daghani caută şi găseşte, la 
toate personjele sale, urma suferinţei. Ea dăinuie în profunzime, dincolo de fericirea 
aparentă şi dincolo de iubire. Pentru Daghani viaţa a fost suferinţă, iar trăirea o căutare 
veşnică a fericirii. Nu s-a aliat ideologiei comuniste din România, n-a considerat-o 
imediat şi deplin parte a dreptăţii care venea după înfrângerea hitlerismului. Lucid şi 
profund, a văzut din germene similitudinea de raportare la om a ambelor doctrine, 
împingerea fiinţei în unghiul mort al existenţei, acolo unde nici o căutare nu mai era 
posibilă, nici măcar aceea a fericirii. Credincios adevărului, Daghani a ştiut să distingă 
Răul de Bine şi în lumea românească postbelică. Propaganda în absenţa identităţii de 
sine era ceea ce nu putea accepta. Iar manipularea, din nou, a evreilor, spre a face din 
ei viitori vinovaţi ai comunismului cu orice preţ, era ceea ce vedea clar. Pe de altă parte, 
constituirea statului Israel în 1948 i-a dat speranţa că poate redeveni un om obişnuit, 
întreg, şi poate trăi doar după normele propriei sale identităţi de artist. Dar o lume 
sperată nu este, se pare, niciodată, şi una reală. Dacă Holocaustul a fost marca 
definitorie a fiinţei lui Daghani, ca şi a miilor de supravieţuitori care l-au traversat, atunci 
diferenţa lui specifică este aceea de a fi vrut să facă, din această experienţă, deopotrivă, 
calea de a fi văzut în integritatea lui umană, ca şi calea de a cunoaşte şi de a asimila 
oricare dintre lumile posibile. Calea de a cunoaşte şi de a se face cunoscut. 

A rămas un solitar, un privitor şi un judecător al veacului prin care trecea. Jertfele 
veacului XX erau asemenea jertfei lui lisus: făcute în numele iubirii. Aşa îmi explic genul 
de iubire pe care l-a avut Daghani pentru o creştină şi o poetă, Daniela Miga: ca pe o 
cale de a înţelege jertfa lui lisus, felul cum suferinţa şi iubirea s-au unit, lăsând umanităţii 
cel mai puternic mesaj pe care un evreu l-a trimis lumii planetare, satului planetar, cum 
spunem astăzi. 

Daghani a traversat, prin iubirea pentru celălalt, calea de la particular la general: ce 
însemnase lisus? Cineva care trăise în alt veac, un alt holocaust, o altă prigoană: a 
Imperiului Roman, lisus era un model generic. Daghani le-a spus asta tuturor creştinilor 
şi tuturor oamenilor, arătându-i pe Socrate, Dante, Michelangelo şi Lincoln sub 
înfăţişarea celor patru evanghelişti, iar pe sine însuşi sub înfăţişarea orbului Diogene. A 

refăcut drumul lui Elias Canetti şi al lui Hundertwasser şi ne-a lăsat un mesaj propriu, un 
punct de vedere despre universalitatea fiinţei. 

Sigur, în Israel s-a simţit redus la latura lui simţitoare de evreu. Fiindcă a plecat numai 
după doi ani din lumea aceea. A străbătut apele Mediteranei în sens opus, recucerind 
Europa. Ştia că nici un mesager al veacului XX nu mai poate fi doar mesagerul unui singur 
popor. Universalitatea acestui veac, cu originea în Renaştere, anunţă deja, în jurul 
Mediteranei şi pretutindeni în lume marea concentrare de cunoaştere reciprocă în stare 
să permită globalizarea: nu un centru de forţă, ci o pluralitate de voci. Daghani este, 
gândiţi-vă bine, doar unul dintre semne. Iar arta lui, necanonică, ne-o indică: este o 
sinteză între text şi imagine, între curente artistice diferite, o voce în timbrul căreia 
ghicim mai multe voci trecute. Apropierea de „celălalt" prin iubire îl ajută nu numai să- 
şi generalizeze experienţa, ci şi să perceapă viaţa ca pe o călătorie spirituală. Colindând 
mai multe lumi - a trăit în România, în Israel, Italia, Elveţia, Franţa, Marea Britanie - 
Daghani a cunoscut mai multe înfăţişări ale spiritului, a călătorit astfel printre entităţile 
aflate de jur împrejurul Mediteranei. A văzut genul proxim al acestor lumi şi nu 
diferenţele lor specifice. A fost un spirit integrator. în centrul voiajului său spiritual este 
mereu omul, ecuaţia lui secretă, Binele şi Răul din el. 

Daghani a lăsat în jur de şapte mii de lucrări, majoritatea la Universitatea din Sussex 13 , 
iar în România se află aproximativ şapte sute, majoritatea la Muzeul Naţional de Artă, 
ca şi în colecţia Pavel Şuşară. Lui, autodidactului, i-a fost dat să lase despre veacul în 
care a trăit una dintre cele mai dramatice mărturii. Voinţa de a fi el însuşi până la capăt 
au salvat arta şi mesajul lui Daghani şi au trimis posterităţii imaginea unui artist sintetic. 
Petru Comarnescu văzuse din 1944 acest lucru. De altfel, corespondenţa lor nu s-a 
întrerupt niciodată. Matisse, Chagall, Klee, textul ca parte a plasticii, modelul culturii 
populare româneşti sunt doar căi de sensibilizare a receptorului. Dincolo de ele Daghani 
ne spune că el este un Don Quijotte călătorind de jurîmprejurul Mediteranei în căutarea 
fericirii, ca şi strămoşii lui umblând pe Calea Regilor, apropiindu-se de marele ochi 
albastru al planetei care a fost dintotdeauna Mediterana. Numai că n-a descoperit, 
asemenea lor, pământul făgăduinţei, ci a descoperit că el este doar lona în pântecele 
balenei, şi toate mişcările pe care le- a făcut au fost în căutarea luminii şi a celorlalţi. 

2.2.2. Nicodim 

Nicodim n-a rupt-o niciodată cu realităţile româneşti, deşi a fost prezent 
în marile saloane - cele care contează astăzi, de pildă cel de la 
Montrouge - a fost prezentat la Veneţia, la bienală, la pavilionul 
internaţional, a figurat în marea expoziţie europeană itinerantă Artiştii 
împotriva apartheidului, care a circulat între Mediterana şi Scandinavia. 
De fiecare dată Nicodim a surprins printr-un timbru care era numai al lui, deşi nu 
narativismul şi anecdotica alcătuiesc substanţa acestei creaţii. Noutatea lui este aceea 
de a prezenta lumii un sat neconvenţional. A avut, de pildă, la Slobozia o expoziţie în 
care redeştepta interesul pentru uneltele simple ţărăneşti. Referirea cea mai la 

îndemână ar fi Fernand Leger. Dar, spre deosebire de sculptorul francez, Nicodim e mai 
direct, poate mai provocator, dar şi mai elegant. Estetismul nu e unul educat, ci ţâşneşte 
din adâncurile fiinţei artistului, indică apartenenţa la straturi culturale foarte vechi şi 
bine decantate în timp. Cu aceste calităţi Nicodim a atacat sculptura folosind 
proprietăţile naturale ale materialului - la lemn mai ales mă refer- care este aspru, dar 
şi cald; mineral, dar şi viu. Combinaţia cu metalul face din cuplul Adam şi Eva un Sfânt 
Sebastian şi o Fecioara Maria la picioarele crucii, simboluri puternice, dincolo de care 
ghicim viaţa cotidiană a ţăranului dobrogean. Georges Charbonnier în Theatre et 
publique i-a luat un interviu interesant. Acolo am întâlnit distincţia între preocuparea 
pentru echilibrul suprafeţelor, pe de o parte, iar pe de alta preocuparea dramatică de 
autoexprimare. Interviul se chema, sugestiv, Suprafaţa şi strigătul, dar poate ar fi fost şi 
mai bine dacă se chema Fiinţa şi lumea. Fiindcă fiinţa este strigătul care dă accente şi 
relief suprafeţelor lumii. 

Dacă suprafaţa şi strigătul definesc parametrii modernităţii lui Nicodim, ar trebui 
observat cât de profunde sunt rădăcinile strigătului şi până unde se întinde suprafaţa 
apei lovită de unda lui de şoc. Fiindcă Nicodim este un artist atipic. 
Nu la stiluri şi epoci se raportează arta lui, ci chiar la rădăcinile 
fiinţei omeneşti, pe care-o citeşte de la hieratismul plastic al 
Egiptului vechi, până la meditaţia Gânditorului neolitic de la 
Hamangia, şi el contemporan al faraonilor, dar aflat mai la nord, 
pe pământul Scythiei Minor, lentilă în care s-a topit cerul tuturor 
vechilor aştri. Acela e locul unde avea să se nască peste veacuri Nicodim însuşi, plămădit 
din pânzele freatice ale vechilor cetăţi lunare, prin care mai colindă umbra cavalerului 
trac, umbra lui lason în căutarea Lânii de Aur, umbrele celor patru mii de romani ucişi la 
Adamclisi, ca şi cele ale dacilor veşnici, umbrele războinicilor otomani şi ale fiinţelor 
mitologice din basmele româneşti, cu apa lor veşnic vie. Cetăţi după cetăţi, pulberi de 
pământ, de cremene, de aur şi lut, frământat cu ierburi. 

Strigătul ţâşnind în afară, în lumea uşoară a zborului. Ariana Nicodim, o prelungire şi 
o completare a lui Ion Nicodim. Doi aştri, un singur strigăt. Dar câte suprafeţe! Şi ce 
reliefuri! Ea este aerul uşor, focul călător, plutirea. El este magnetul terestru, sclipind 
întunecat deasupra apelor primordiale. împerecheate, aceste elemente ţin între colţii 
lor de dinozaur (ar fi mai bine spus de grifon) uneltele din care s-a zidit Lumea: grapa şi 
osul alb-albastru al vâslei dincolo de care stau coloanele fără număr ale fiinţelor 
dăruindu-şi esenţa deopotrivă văzduhului şi cetăţii. Două planete plutind pe cerul cu 
stele la fel de ciudate, fiindcă ele se numesc simbolul şi mitul, viziunea şi speranţa, 
naşterea şi moartea. Şi câte lumi de comunicat, cu doar patru elemente primordiale: 
pământul, apa, aerul şi focul. Din toate acestea e făcut fenomenul Nicodim. 
Modernitatea lui nepereche. Şi mai e făcut din ceva: din copilăria într- un sat dobrogean 
de lângă Adamclisi, deschis tuturor orizonturilor Scythiei, de la întinderile cvasi-pustii 
ale stepei, la freamătul omenesc care i se opune, construind, din elemente puţine, viaţa 
şi dăinuirea ei eternă. 

între viaţă şi neant, între clipă şi timp, se definesc ceilalţi parametri ai artei lui 
Nicodim: materia şi gândul, formele primare, toate lumile vechi care au străbătut 
vremea până la noi, descompuse şi recompuse cu forţa de nebănuit a talentului. Un 
Brâncuşi altfel, împins de destinul neiertător - Ananke - la suprafaţa marilor ape ale 
vieţii, lată ce înseamnă fenomenul Nicodim. Forme aproape pure ţâşnesc de sub mâinile 
lui, amintind viaţa contemporană a Dobrogei, modelată după chipul Vieţii înseşi, făcută 
de Marele Ziditor care a întemeiat Lumea. 

Mai întâi e circumscris Pământul, planeta aspră a Dobrogei, deasupra căreia, cunună, 
şade grâul, simbol al hranei în Lumea aceasta, ca şi al trecerii în Lumea de Dincolo, spre 
Cerul de sub pământ. Din acest lut se nasc fiinţele, el le e leagăn, inimă, defineşte fiecare 
entitate. Din aceste case de lut îşi crează Nicodim universul. Fiecare lucrare ne face să 
ne gândim la clipa naşterii fiinţei în cuibul rotund al timpului şi al unui orizont bătut de 
vânturi la marginea nesfârşitelor stepe şi a apelor planetare. Din cuibul acela precar şi 
etern se naşte chiar zborul. 

Nicodim reface lumea. O recompune, o recrează. O face din nou, după chipul şi 
asemănarea lui. Fiindcă tot el este pescarul din Nazareth devenitînvăţăcelul lui lisus sub 
chipul Sfântului Petru. O inimă care se dăruieşte astfel. Un cuib aflatîn inima pământului. 
Şi, dincolo de el, zborul, călătoria, drumul. Drumurile. 

Nicodim însuşi bate şi toarce cânepa pentru frânghia corăbiei în care umblă pe mările 
lumii. El face nodurile năvodului unde se vor prinde peşti vii dăruiţi tuturor celor de la 
nunta din Cana Galileii. El însuşi aşează năvodul acesta pe lutul plin de paie de grâu - 
viu s-ar zice-al Dobrogei eterne. El e cel vechi şi cel nou. Fragil şi pur, se iveşte inorogul 
străbun cu un corn strălucitorîn frunte, ţintind către intrarea în palatul Mogoşoaiei, 
semn al acestei clipe trimisă nouă din mareleTtimp care a definit fiinţa românească 
însăşi. 

Acest fel ce citire, de definire şi de împreunare a spaţiului cu simbolul este şi el 
modern. Purtând spicul, pana şi floarea, adică hrana ca semn al trudei pământene, 
zborul ca semn al aspiraţiei către Cer şi floarea solară ca semn depărtat al însuşi 
nemuritorului zeu Ra, arta lui Nicodim se defineşte ca o artă a unui spaţiu şi a unui timp 
contemporan. Şi dacă mai rămâne ceva de spus în ce priveşte arta lui Nicodim, ar trebui 
să nu uităm că în substanţa ei a intrat multă mitologie, de la tulpina subţire de grâu la 
mărul de aur, acela rupt din Ceruri de Eva, căutat încă de Prâslea cel Voinic din basmele 
româneşti. Un măr devenit cu timpul negru, mineral, formă pură, cerc şi sferă, venit 
din păgânismul lui rai arebi aşternut cândva pe pământul scitic şi rămas până astăzi 
alături de alte jurăminte şi forme pure ale eternităţii omeneşti. 

Nicodim şi Brâncuşi, rugându-se fiecare altfel, dar cu siguranţă în forme la fel de pure, 
esenţe, elixiruri ale unui creştinism făcut din semnele vieţii aflate mereu în noi. Copaia, 
urmaş târziu şi modest al sarcofagului egiptean, formă pământeană a cosmosului, i-a 
sugerat Iul Nicodim forma catapetesmei bisericii. Iar biserica o vedea ca pe o formă a 
vieţii însăşi. Aici şi acum. Sinteza lui Nicodim este făcută după modelul primilor creştini 
dobrogeni, care lucrau şi ei lutul pentru cristelniţa pruncului punând pe margini spirala 
vieţii - vrejul de strugure-şi strugurele însuşi, aşa cum făcuseră romanii şi, mai înaintea 

lor grecii, iar înaintea acestora cei din Babilon, din Ur, din Urartu, din Trakia veşnică, 
chenăruind sarcofagul reînvierii cu boabe de strugure. Iar sarcofagul însuşi fusese trimis 
prin timp de egipteni, şi înaintea lor de civilizaţiile paleolitice din Africa şi Asia de Sud- 
Est, sarcofag unde era aşezat cel menit renaşterii, un om ca într-o copaie plutind pe pele 
vii ale Dunării sau Mediteranei, dăruindu-l astfel pe om, mereu şi mereu, vieţii 
pământene. 


3. PROIECTUL ROMÂNIA 

Totuşi, afirmă sau nu România în lumea planetară a începutului de mileniu trei, un 
proiect de ţară? Ideea de ţară mai este una viabilă? Există vreun proiect unitar, 
fragmentat, integrist sau nu? Este el făcut de români sau nu? Ce fel de voci concertează 
pentru definirea lui? Auzeam şi, mai ales, vedeam atâtea lucruri contradictorii, încât m- 
am gândit că trebuie să încep cu începutul, să simt pulsul orizontal al ţării, felul în care- 
şi gândeşte orice om viaţa şi viitorul, dincolo de grupări de orice fel, mai ales politice, 
aşezat, cum ar fi spus Nicodim, în „copaia" cosmică a ţării şi familiei lui spirituale. 

Se pot discerne germenii descompunerii „Europei Naţiunilor" şi ai formării „Europei 
Unite" şi în ţara mea? Am colindat deci oraşele ţării, simboluri existenţiale puternice, 
esenţe concentrate ale spiritului românesc contemporan. Astfel am făcut, pentru 
Canalul România Internaţional, ciclul Oraşe româneşti. Şi cum numai o mică parte din 
ceea ce aflasem a intrat în textura emisiunilor, am selectat interviurile după 
problematica lor şi le-am aşezat în continuare, sub genericul Voci româneşti, ca o 
mărturie palpabilă a gândurilor despre România şi despre români. Acolo suntem, aşa 
suntem, atât vedem despre lumea prin care trecem şi asta facem. Cum chestiunea 
spiritului şi a culturii mi se par diferenţa specifică a vocii româneşti în marele concert al 
Europei şi al lumii, m-am orietat după busola lui, am căutat oamenii şi răspunsurile care 
puteau lumina acest colţ de proiect românesc. Aşa se face că am realizat câteva emisiuni 
- de obicei de sinteză - numite Starea culturii şi altele, câteva, numite Ferestre spre 
lume. Toate s-au difuzat, de asemenea, pe Canalul România Internaţional. Alte, 
numeroase puncte de vedere despre acest proiect cultural le-am aflat realizând, pe rând, 
câteva magazine culturale, Cafe Corso pentru TVR1, Bulevardul artelor pentru România 
Internaţional şi Identităţi pentru TVR Cultural, precum şi o serie nouă a emisiunii de 
limba română care s-a numit Cuvinte potrivite şi încă una, Lumea şi noi, care se difuza 
pe România Internaţional şi unde am adus în discuţie păreri ale românilor din afara 
graniţelor ţării despre fenomenul românesc în ansambul lui. N-am ezitat să abordez din 
nou emisiuni mai de la începuturile existenţei mele „televizioniste", din 1996, cum ar fi 
Nocturna lirică. Evident, structura internă riguroasă a tuturor emisiunilor menţionate 
mai sus a lăsat de asemenea pe dinafară o serie de idei care mi se păreau interesante, 
pe care cei intervievaţi le formulaseră, aşa că am extras, adesea,din brutul de filmare, 
textele nefolosite. A fost un demers necesar, dacă mă gândesc la nevoia tuturor de 
înţelegerea stării de lucruri. 

3.1. Oraşe româneşti 

3.1.1. Bucureşti 

Bucureşti - astăzi capitala României. Acum mai bine de 
două mii de ani, în iernile geroase, vreun meşter trac făurea, 
de dragul frumuseţii şi al viitorimii, semnele de aur ale 
trecerii lui pe pământ. Meşteşugul triburilor venea de 
departe, călătorise prin timp şi spaţiu vreme de alte două mii de ani. Casca aceasta are 
ochi ca aceia pictaţi în Egiptul antic, iar cuţitul poartă insemnele fabulosului totem dacic 
al dragonului de apă având capul de lup. Dragonul de apă, devenit peştele, peste timp 
semnul lui lisus, şi lupul, semn deopotrivă tracic, roman şi amerindian au vegheat dintru 
începuturi viaţa cotidiană a tracilor de lângă Dunăre şi Pontul Euxin. Regele Nimrod al 
Sumerului şi regina lui purtaseră brăţări exact ca acestea şi dispăruseră de pe faţa 
pământului după acelaşi cod al onoarei ca şi Decebal: otrava pentru toţi. Cu Decebal s- 
a închis o pleoapă a timpului peste umanitatea lumii vechi. în marea dispută antică 
dintre greci şi romani devine explicabilă trecerea lui Alexandru Macedon pe la Pontul 
Euxin, ca şi aîmpăratului Traian peste Dacia, spre hotarul Sumerului de odinioară şi spre 
Egipt. Creştinismul după model grecesc, limba după model latin, scrisul după modelul 
lui Chirii şi Metodiu au păstrat deschiderile sufleteşti ale acestui neam către toate 
orizonturile. La hotarul dintre lumi şi imperii, el şi-a construit o identitate proprie. 
Mircea cel Bătrân, Ştefan cel Mare, Vlad I, Vlad Dracul, Vlad Ţepeş, Mihai Viteazul şi-au 
pus amprenta pe aceste locuri şi au făcut din ţara lor, deopotrivă, graniţa şi puntea 
dintre lumi. Atunci când la Praga Copernic cerceta cerul planetei, aici se construiau 
fortificaţiile de apărare ale Curţii Vechi din Bucureşti. Fără Ţepeş, zis Dracula, ca şi fără 
ceilalţi domni români, Europa însăşi ar fi fost astăzi alta. 

Lupoaica Romei (care fusese etruscă înainte de a fi latină) şi creştinismul oriental 
vegheau lumea de pe dealurile Bucureştiului. Dar prima mare turnantă europeană a 
civilizaţiei româneşti trebuie măsurată abia la 1848. în casa Goleştilor (palatul regal a 
fost edificat pe acelaşi loc, după modelul ei), Guvernul Provizoriu, susţinut de populaţia 
oraşului, a dat Proclamaţia care numeşte apartenenţa tuturor vorbitorilor de limbă 
română la o singură naţiune, sub un drapel tricolor, ce reunea stemele provinciilor: 
zimbrul moldav, ultimul simbol nordic al zeului-soare Ra, ca şi vulturul brâncovenesc, 
pasărea imperială a Bizanţului. 

Flăcările Revoluţiei Române au schimbat faţa Bucureştiului şi au anunţat naşterea 
României. Heliade Rădulescu, Nicolae Bălcescu, Mihail Kogălniceanu, Alexandru loan 
Cuza au fost voci europene. Laici, modernizatori, constructori de neam şi constructori 
în sens propriu - de legi democratice, de oraşe, de ţară - ei au adus pe acest pământ 
felul european de a fi. Moşteneau Revoluţia Franceză. Uliţa Işlicarilor devine Uliţa 
Franţuzească. Asia fusese învinsă de Europa. Fără 1848 n-ar fi existat palatele 
Bucureştiului, cu nimic mai prejos decât ale Parisului şi Vienei, învăţământul superior, 
meşteşugurile şi industria românească, viaţa parlamentară şi nici generaţia marilor 

clasici, în frunte cu Mihai Eminescu. Acolo, în flăcările acelui an, s-a zămislit lumea pe 
care o numim încă a noastră. Principele Carol, devenit Carol I, regele românilor, a înţeles 
sensul acestor schimbări. în lungul Căii Victoriei, cea mai veche şi mai importantă arteră 
bucureşteană, s-a făcut trecerea de la o lume la alta. îi suntem datori acestei Căi o clipă 
de rememorare. 

într-un oraş format din grădini şi iarmaroace, cu rare case 
boiereşti, Constantin Brâncoveanu a tăiat, în 1692, în strigătele 
rudelor sale, care-şi adjudecaseră locurile dinspre Dâmboviţa, o 
Cale către palatul lui de la Mogoşoaia, zidit cândva de Mogoş 
serdarul. Brâncoveanu era Cantacuzin şi s-a înconjurat de 
Cantacuzini învăţaţi, cea mai novatoare dinastie a veacului al XVII- 
lea românesc. Veneau de la Bizanţ. Se şcoliseră unii la Padova, altă margine de Bizanţ. 
Renaşterea îi fermecase. Au adus-o aici. Brâncoveanu a numit Calea aceasta Podul 
Mogoşoaiei, a podit-o cu scânduri solide de stejar şi a ţinut cu sabia sa proprie pacea 
locurilor. A făcut o Renaştere românească, o sinteză a stilurilor şi sufletului acestor 
locuri. Au pierit, el şi tot neamul lui, scurtaţi de capete la Edicule, în vechiul 
Constantinopol, odinioară locul de început al dinastiei însăşi. Valul de spumă al 
Bizanţului a apus astfel pe aceste meleaguri, în numele Islamului biruitor, nu fără a fi 
lăsat lumii româneşti sensul său civilizator: creştinismul răsăritean, pentru care stăpânul 
pământean este doar reflexul celui veşnic. 

Pe bârnele solide ale Podului Mogoşoaiei veneau căruţele cu mărfuri la hanurile din 
Bucureşti. Noii veniţi se închinau o clipă lui Dumnezeu cel atotputernic şi se lăsau 
legănaţi de farmecul bucoavnelor vechi. Pe locul actualului Muzeu Naţional de Istorie, 
până la Banca Naţională de azi, erau trei hanuri: al lui Constantin Vodă Brâncoveanu, al 
lui Şerban Vodă Cantacuzino şi mai târziu al lui grecului loanichie, mitropolit de 
Stavropoleos, care a strâns de pe urma hanului arginţii necesari spre a edifica bisericuţa 
care-i poartă numele. în coloanele ei este încă viu barocul bizantin, moştenitor al celui 
roman. Leul şi vulturul prefigurează, la temelia Stavropoleosului, stemele de mai târziu 
ale românilor. Sfinţii, pictaţi şi ei după model bizantin, veghează arce romanice, ca şi la 
temeliile Curţii Vechi, ale Vienei şi ale întregii lumi cucerite de romani, de la hotarul 
Atlanticului până la acela al Petrei şi al Nilului. 

Ştiutorii de carte susţineau bisericile precum odinioară cunoscătorii marilor taine 
tribale. Dar aveau în plus conştiinţe de cărturari care pot să poarte neamul după ei. 
Cazania lui Varlaam, modelată după Codul lui Justinian, împărat bizantin şi trac dardan, 
laşi, 1643, numită şi Carte românească de învăţătură, a circulat în toate ţinuturile 
româneşti, lăsată moştenire de părinţi copiilor. Vrerea lui Brâncoveanu, a lui Constantin 
Cantacuzino Stolnicul, a lui Varlaam şi Cantemir a făcut în creştinismul luminat al acelor 
veacuri o primă unire. Spiritul lui Mihai Viteazul, unificatorul de neam, era prefigurat în 
el. De aceea a fi creştin este pentru români mai mult decât o religie. Este parte a fiinţei 
lor sufleteşti, a umanităţii acestor locuri, e rezistenţa în faţa absorbţiei Islamului, o 
afirmare a naşterii de sine ca popor european. Nu se poate vorbi despre nimic din ceea 
ce a adus istoria mai târzie fără a-l număra pe Brâncoveanu drept temelie. Stilul 

numit până astăzi românesc, rotunjit în veacul al XlX-lea de mari arhitecţi, ca Orăscu şi 
Ion Mincu, este fundamentat atunci. Casa ţăranului a inspirat palatul boierului înainte 
ca el să fi văzut Parisul ori Viena. Tentativa otomană de a numi în ţările române domni 
aduşi din Fanarul Constantinopolului, precum Nicolae Mavrocordat, a fost doar ultima 
încercare a Imperiului de a rămâne pe aceste locuri. Dar Europa însăşi simţea 
ameninţarea şi se trezise. Pe când Bucureştiul creştea din danii boiereşti, fortificaţiile 
dunărene forfoteau de zgomotul luptelor. 

Porţile Vienei simţeau marile presiuni ale Răsăritului. Contemporanul lui 
Brâncoveanu, Eugeniu de Savoia, feldmareşal austriac de origine franceză, a luptat la 
Zenta - unde se afla, în oastea otomană, şi tânărul Cantemir-la Petrovaradin şi Belgrad, 
ultima bătălie la numai trei ani după uciderea lui Brâncoveanu. Sabia lui Brâncoveanu 
trecuse acum în mâinile lui Eugeniu de Savoia. 

Cercul mereu fierbinte al Porţilor de Fier ale Dunării, marea cheie continentală a 
Europei, a fost stropit deopotrivă cu sângele celor care apărau civilizaţia. Palatul 
fortificat al lui Eugeniu de Savoia, cu vitralii ca de catedrală, vorbea despre apărarea 
Vienei. Prinţul afişa însemne la care Bucureştiul şi românii vor ajunge abia odată cu a 
doua jumătate a veacului al XlX-lea. 

In vreme ce coroana lui Eugeniu de Savoia se ridica în 
faţa turbanului otoman, pe locul de pe Calea Victoriei unde 
există acum casa Prager, lenăchiţă, fiul lui lanache Văcărescu, 
cel ucis la Constantinopol împreună cu domnul său, 
Brâncoveanu, ridica un palat după moda Apusului. El avea să 
scrie prima odă dedicată limbii române şi avea să crească 
generaţii de Văcăreşti şcoliţi pentru edificarea viitorului. Ei toţi, 
cei de atunci, din veacul al XVII-lea şi al XVIII-lea, au făcut posibilă marea turnantă a 
anului 1848. 

Viaţa cotidiană se aşezase după tipare specifice: pasajele umbroase aminteau de 
Orient, târgurile cu mărfuri continuau să adune de prin sate carele cu boi, hanurile 
deveneau încet localuri unde moda Apusului adusese berea, iar Orientul păstrase 
mititeii. Caragiale se închega din fumul unor localuri precum Caru' cu bere, apărut pe 
locul vechiului han al lui Constantin Vodă. lată cum descrie pitorescul Bucureşti 
arhitectul Ulysse de Marsillac. Era pe vremea „Grădinii Basarabiei", teatrul lui lorgu 
Caragiali: „în curând găurile întunecoase poreclite loji se umplură cu lume. Spectacolul 
sălii era tot atât de curios ca şi cel de pe scenă. Se vedeau cocoane şi domni îmbrăcaţi 
după moda pariziană de mâine, lângă bătrâni boieri cu barba lungă, cu işlic înalt pe cap, 
înveşmântaţi într-o giubea largă de pambriu cu brâu de caşmir şi cizme galbene, apoi 
ofiţeri purtând uniforma rusească aproape aidoma, apoi arnăuţi cu fustaneaua în o mie 
de falduri, apoi câteva boieroaice bătrâne credincioase fesului." Grădinile Văcărescului 
fuseseră demult date pentru construirea unui circ. Pe fundaţiile lui a fost ridicat, ulterior, 
Ateneul Român. Spiritul românesc era viu. Urma ca lumea largă să vadă în el şi altceva 
decât gardianul securităţii europene. Amprenta altui timp sta să învăluie Bucureştiul şi 
pe bucureşteni. 

Poate nu întâmplător Ateneul a fost construit circular, 
precum o făgăduială şi un jurământ al Lumilor vechi, un rai 
arebi românesc. El este sinteza rotundă a tot ceea ce ni s-a 
întâmplat în timp, exprimată cu argumente culturale. Rând 
pe rând, Constantin Exarcu, fondator al Societăţii Ateneu, ca 
şi Scarlat Rosetti, V. A. Urechia, Nicolae Kretzulescu şi câţi 
alţii încă, ne-au lăsat semnul acesta al locului nostru pe 
pământ, înţelegerea paşilor de parcurs şi a drumului de urmat. Pe bolţile Ateneului stau 
scrise numele celor mai de seamă oameni, ca şi numele celor mai preţuite ştiinţe şi arte. 
Chiarîn centrul boitei vedem hora grifonilor de la începuturile naţiei. Ridicat cu averea 
câtorva oameni şi terminat în 1888, prin subscripţie publică, după ce Adelina Patti 
cântase la Bucureşti în „Traviata", el este până astăzi semnul spiritului românesc, veşnic 
deschis către orizonturile lumii, dar mereu egal sieşi. Acolo s-au inaugurat primele 
conferinţe de educaţie populară: acelea ale Junimii conduse de Titu Maiorescu. Aflat la 
jumătatea Căii Victoriei, în triunghiul magic al Bucureştiului, alături de Fundaţiile 
Universitare şi peste drum de Palatul Regal, edificat şi el pe locul şi după modelul casei 
Goleştilor, Ateneul îşi mărturiseşte semnificaţia de pilon spiritual prin chiar poziţia lui. 
Socotiţi doar că, numai în 1854, pe vremea războiului Crimeii, înainte de Unirea Ţărilor 
Române, înainte de începuturile dinastiei regale şi de obţinerea independenţei, s-au 
perindat prin Bucureşti, din iulie până în octombrie, armatele ruseşti, turceşti, apoi 
austriece. Iar sufletul românesc a dăinuit acelor treceri repezi, ca şi tuturor încercărilor 
mai lungi ale timpului şi a edificat o ţară rotundă şi o naţiune. 

Casa marelui vornic Grădişteanu, rămasă ca la început de veac XIX, avea peste drum 
casa marelui vistiernic Filip Lenş (jumătate grec, jumătate francez!), cumpărată de 
avocatul Gheorghe Vernescu şi modernizată. A fost o vreme sediul Ministerului 
Industriei. în interior se păstrează fostul birou, restauratorul a reprodus pe covor 
motivul central al tavanului. 

Cu nimic mai prejos, palatul lui Gheorghe Grigore Cantacuzino, zis Nababul, unul dintre 
ultimii Cantacuzini ai Bizanţului creştin, politician şi om de afaceri, aminteşte, prin stema 
de pe fronton, de gloria trecută a familiei, care a dat domni şi cărturari. Astăzi acolo este 
Muzeul Enescu şi sediul Uniunii Compozitorilor din România, după cum Uniunea 
Scriitorilor se află în casa Monteoru, nu mai puţin celebră, construită de arhitectul 
Nicolae Cuţarida. Eclectismul stilistic al caselor bucureştene e semnul major al acestor 
locuri. Orientul şi Occidentul se văd pretutindeni împreună, de la motivele florale şi 
zoomorfe ale bisericilor, până la tavanele înflorate şi coloanele palatelor făcute la finele 
veacului al XlX-lea. 

Nu departe de Grand Hotel du Boulevard, edificat în 1815, care a avut mai târziu la 
parter Librăria lui Alcalay, editorul Bibliotecii pentru Toţi, se făcuse Universitatea, pe 
locul mănăstirii Sfântul Sava. lată ce vedea Frederic Dame la puţină vreme după 
inaugurare: „în faţa Universităţii era un câmp deschis. în mijlocul câmpului, un fel de 
acoperiş din scânduri, aproape lipit pământului, arăta locul unde fusese biserica Sf. Sava. 
La stânga, proptite de zidul grădinii prinţului Şuţu, două căsuţe ţărăneşti, în faţa cărora 

femeile veneau seara să stea de vorbă torcând, pe când găinile ciuguleau împrejurul lor 
şi o bivoliţă păştea liniştit iarba înaltă." 

Regulamentul Organic, arhitecţii francezi şi dinastia de Hohenzollern şi-au pus 
amprenta asupra Bucureştiului, ca şi asupra acestei ţări. Aşa cum fusese în vechime la 
încrucişare de drumuri comerciale, era acum la hotarul dintre imperii. Toţi au depus 
mărturie că aici trăieşte o naţie primitoare şi deschisă către lume. Dar sub orice fel de 
veşminte, în cele mai patriarhale locuri, ca şi în cele mai sofisticate palate, pâlpâia 
sufletul dacilor liberi, al iubitorului de frumos Brâncoveanu, al cărturarilor şi meşterilor 
necunoscuţi. Coroana lui Carol I era făcută din oţelul tunurilor otomane, Osman Paşa a 
fost găzduit, ca prizonier, la hotelul Continental de pe Calea Victoriei. Nota bene: înainte 
de a fi predat ruşilor. 

Să nu uităm însă că sceptrul lui Carol I, la sfârşit de veac 19, arăta la fel cu al lui 
Eugeniu de Savoia, la început de veac 18. între ele trecuse un secol şi jumătate. Acesta 
era decalajul de recuperat între marginea şi centrul Europei. Ceea ce s-a întâmplat în 
bună măsură în glorioasa perioadă interbelică. 

Dar peste cartea de aur a trecutului s-a prăbuşit al doilea război mondial. La sfârşitul 
lui, România intra în zona de influenţă sovietică. Avea să trăiască după normele unei 
lumi care-şi făcea un titlu de glorie din negarea Occidentului. închisă în ea însăşi, această 
naţie a continuat să construiască şi să se construiască. Bucureştiul avea, în 1989, 
aproape trei milioane de locuitori. învăţământul universitar se desfăşura în opt centre, 
Bucureştiul era capitala unei ţări de 23 de milioane de suflete. 

Dar vremea Orientului încă nu trecuse. întors dintr-o călătorie în China, Nicolae 
Ceauşescu a comandat edificarea celei mai mari clădiri din România şi din lume, astăzi 
Palatul Parlamentului. Are 30 de mii de metri pătraţi construiţi. Comparabil cu 
Pentagonul. A fost făcut doar în nouă ani, în vreme ce se construiau şi metroul şi 
cartierele de locuinţe: un bloc de 10 etaje cu patru scări în şase săptămâni. Toate 
acestea au însemnat inclusiv sacrificii umane. Nu întâmplător au urmat evenimentele 
din decembrie 1989. Dar Palatul Parlamentului e mai mult decât semnul unei epoci: e 
semnul voinţei de a dăinui a acestui popor. Arhitecţii lui au spus încă o dată, prin 
concepţia lor, că ne aflăm la hotarul dintre lumi. Holul cu mozaic de la Intrarea 
Preşedinţilor reproduce motivele mozaicului de la Tomis, vechea colonie a Miletului 
implantată în Dacia, la Pontul Euxin. Sălile lui se numescCuza, Brătianu, Bălcescu, repere 
glorioaseîn făurirea şi modernizarea României. Sala Unirii este cea mai mare din Europa. 
Se pot da recepţii pentru mii de persoane. Fosta sală a Consiliului Politic Executiv a 
devenit Sala Drepturilor Omului. In 1998 aici s-a ţinut reuniunea NATO pentru extindere 
către Europa de Est. Participanţii s-au arătat interesaţi de lampa de cristal grea de peste 
o tonă şi de plasarea sediului NATO pentru Europa de Est în acest loc. Şi de ce anume ar 
mai fi interesaţi călătorii pe meleagurile Bucureştiului, capitala României de azi? 




Viaţa în jurul Mediteranei 


107 


3.1.2. Târgovişte 

Târgovişte s-a ivit pe locul unor aşezări foarte vechi, acolo 
unde Câmpia Română se pierde printre dealurile care 
anunţă Carpaţii. Numele ei înseamnă în slavonă vad 
comercial, loc al tuturor trecerilor de dincolo de munţi, 
dinspre Europa către Dunăre şi dinspre Orient mai departe, 

către Apus. 

Cândva, în veacul al lll-lea, pe linia subţire dintre câmpie şi deal era aici o cetate 
proto-românească. Ea moştenea un trecut şi mai îndepărtat: vase neolitice coexistau cu 
topoare de piatră de tip caucazian, ca şi cu celturi care apropiau cultura neolitică de 
Gumelniţa de alte culturi europene (Malta mai ales, la origini colonie feniciană), precum 
şi de vechile civilizaţii mayaşe. Astăzi despre acea lume veche şi cvasi-unitară 
mărturisesc doar legendele. 

Pentru Târgovişte istoria adevărată începe cu Mircea cel Bătrân. La 1396 el a bătut 
aici monedă proprie, dinari din argint cu chipul său în costum de cruciat şi i-a 
inscripţionat cu alfabet latin (se pot vedea la Muzeul de Istorie al oraşului). Pe locul 
acesta, aflat acum în ruine, domnea spiritul unităţii europene. Mircea cruciatul avea 
conştiinţa hotarului dintre lumea islamică şi cea creştină. îşi alesese calea lui şi a ţării 
sale. 

A construit deci o cetate a sufletului său, nici romanică, nici orientală şi nici bizantină. 
Doar memoria, copac singuratic, mai cuprinde sensul şi rostul demersului său, ca şi al 
tuturor domnilor care au păstrat capitala Ţării Româneşti la Târgovişte: Vlad Dracul, fiul 
lui Mircea, Vlad Ţepeş, nepotul lui, Radu, fratele lui Vlad, Neagoe Basarab, Mihai 
Viteazul, Petru Cercel, fratele lui Mihai, Matei, Brâncovean după mamă şi Basarab după 
nume, Cantacuzinii veniţi din Bizanţ şi marele Constantin însuşi, Cantacuzin după tată şi 
Brâncovean după nume. 

Piatra de mormânt a lui Vlad Dracul, cavaler al Ordinului 
Dragonului (ordin vienez secret de luptă antiotomană), arăta 
balaurul otoman ucis de vulturul românesc. Aici a vegheat 
Ţepeş, privind deopotrivă Dunărea şi munţii. A fortificat 
Curtea Domnească, la fel ca şi Curtea Veche din Bucureşti. 
A zidit turnul de pază al Chindiei. A făcut din Bucureşti capitala 
ţării şi avanpostul Târgoviştei, iar între ele, ca intenţie ancerstrală, chiar Via Sacra a 
acestei ţări. 

Cei care trec azi pe străzile oraşului poate nu-i mai ştiu trecutul. Dar Vlad, urmaşul lui 
Mircea, a ajuns domn prin voia marelui Ştefan al Moldovei, care i-a scris lui lancu de 
Hunedoara o carte de taină pentru susţinerea acestei domnii. Sentimentul unităţii 
tuturor provinciilor şi numele de domni pământeni venea din chiar această apărare 
comună a pământului vechii Dacii, a sprijinului strategic pe Dunăre şi Carpaţi. 
împrejmuită cu două rânduri de ţepe, Târgoviştea l-a învins pe marele Mahomed, 







108 


Proiectul România 


biruitorul Bizanţului. Ţepeş şi-a obţinut astfel renumele şi pământul acesta a 
binemeritat hărţile dedicate lui de veneţieni, şi ei urmaşi ai Bizanţului. 

Aici, la marginea de răsărit a Europei, apărată de dealuri, Târgoviştea a înflorit prin 
comerţ, meşteşuguri şi cultură. Ziditorii de biserici umblau din cetate până în Hradul 
praghez. Negustorii saşi din Braşov schimbau mărfuri cu cei de dincoace de munţi, 
zideau biserici şi conace. Zugravi armeni şi georgieni caligrafiau bisericile ca pe bucoavne. 
Domnii munteni au adus tipografi vestiţi, precum Liubavici, Macarie sârbul, cel învăţat 
la Veneţia şi Coresi. Ei ştiau să facă tiparniţe şi cărţi. Neagoe Basarab 
însuşi a lăsat învăţăturile lui Neagoe către fiul său Teodosie, primul 
cod românesc de conduită morală (egiptenii avuseseră şi ei unul, 
Asiria la fel) al unui prinţ faţă de supuşi. 

Târgoviştea îşi înţelegea şi îşi asuma locul ei pe pământ. De aceea 
poate chiar pe locul acesta a apărut Mihai Viteazul, fiul lui Pătraşcu 
cel Bun şi fratele lui Petru Cercel. A ajuns domn cu sprijin 
Cantacuzin şi oltenesc. Mitropolia se mutase şi ea de la Curtea de Argeş la Târgovişte, 
sensul unităţii de neam lumina dinăuntru şi iradia în afară. Fulgurant şi premonitor, 
Mihai a conştientizat pentru neamul său vectorul unităţii viitoare şi a trasat drumul 
României moderne. La aproape un veac după moartea lui, Moldova încă dăruia 
Târgoviştei un clopot ca semn al acelei treziri timpurii. Iar capul lui Mihai a fost adus la 
Mănăstirea Dealu de generaţia paşoptiştilor unificatori de ţară. Ei l-au aşezat de-a 
dreapta pridvorului, acolo unde se pun pisaniile, vegheat la intrare de mozaicul veneţian 
şi dantelăria armenească a pietrei modelată de meşterii aduşi de la Trei Ierarhi. 

Europa ca leagăn al sufletului românesc s-a oglindit cel mai bine la Târgovişte sub 
flamura lui Petru Cercel, cel şcolitîn Italia şi adus pe tron de Henric al lll-lea al Franţei, 
urmaşul lui Francisc l-ul şi fiul Caterinei de Medici. Era şi el un om al Renaşterii timpurii. 
De pe fresca Bisericii Domneşti răsar dealurile Târgoviştei şi ne privesc cavaleri pictaţi 
parcă de Simone Martini şi de Giotto. Lemnul de trandafir aurit al altarului ni-l aminteşte 
pe zugravul Konstantinos, care şi-a lăsat semnătura de la laşi până la Praga, pe vremea 
când acolo Keppler privea cerul, iar Rudolf al ll-lea se gândea la o alianţă cu domnii 
acestei ţări. 

Un nou zid de apărare a cetăţii, contraforţi după modelul medieval al întregii Europe, 
au permis o nouă sinteză culturală. Târgoviştea se construia pe sineîntr-un sens propriu. 
Legile locului imprimau ritmul de viaţă şi duceau mai departe obiceiuri vechi. Urmaşii 
lui Coresi tipăreau îndreptarea legii, primul cod de legi al ţării, diecii de la Dealu sculptau 
în lemn de paltin cruci măiestre şi le ferecau în aur şi argint. Negustorii poloni, unguri, 
greci şi veneţieni îşi încrucişau paşii şi vieţile prin această cetate. 

Locuitorii de azi ai oraşului ar trebui să-şi amintească mereu şi mereu, ca noi toţi, de 
trecut. Pentru arhitectul Lecomte de Nuit, care a zidit acum mai bine de un veac 
Mitropolia nouă, noi eram chiar urmaşii Bizanţului. Acum ştim însă că suntem mai ales 
urmaşii vocaţiei unificatoare a înaintaşilor noştri. 

Vasile Lupu, epirotul, domnul Moldovei, edificatorul Renaşterii culturale a Moldovei, 
sinteză între arta populară românească, stilul icoanelor ruseşti şi moştenirea păgână a 

Greciei vechi, a dăruit Târgoviştei biserica numită Stelea. Alături, în casa Nifon, zidită 
anume, a fost găzduit chiar Nifon, patriarhul Constantinopolului. El venea să admire la 
Târgovişteîmpreunarea dintre lumi şi să aducă mesajul unităţii creştineîn faţa Islamului. 
Abia apoi, sub marele Brâncoveanu, a urmat ultima mare înflorire a cetăţii. 

întreaga strategie a domniei lui Constantin Brâncoveanu poate fi descifrată în chiar 
construcţia palatelor sale: o continuă „fugă spre nord" 14 marchează întreaga lui domnie 
- Bucureşti, Mogoşoaia, Potlogi, Târgovişte, Doiceşti. în traseul acesta e întreagă 
speranţa de a ieşi în întâmpinarea Europei, de a găsi în Transilvania vechilor voievozi 
sprijin în lupta anti-otomană. Brâncoveanu a fost ultimul mare pisc al domniilor 
pământene înainte de fanarioţi. Marea sinteză culturală a sufletului românesc. Arta 
populară, modelele Curtea de Argeş, Veneţia şi epoca lui Ahmed al lll-lea îşi dau mâna 
în aceste construcţii bine echilibrate. Cea mai deplină sinteză o constituie palatul 
Mogoşoaia şi palatul de la Potlogi. 

Imperiul Otoman însuşi atinsese atunci apogeul. Atât de întins, nu reuşise totuşi să 
treacă pe deplin bariera Dunării şi nu trecuse Carpaţii. După marea Epocă a lalelei de la 
finele veacului al XVI-lea (perioada lui Ahmed al lll-lea, la Curtea căruia fusese ostatic şi 
Brâncoveanu), luminile Constantinopolului scad încet, dar sigur. Veneţia însăşi, locul de 
refugiu al bizantinilor, mai trimite pe Mediterana flăcările din urmă, iluminând slab 
Pontul Euxin. Amintirea Greciei, plină cândva de sirenele lui Ulysse, învie odată cu 
speranţa în îngerii creştini. Brâncoveanu speră să fie nemurit de mănăstirile Athosului 
şi salvat de creştinătatea occidentală. în vreme ce portretul său era vegheat pe munte, 
la Athos, Leopold I de Habsburg îi dăruia diploma Ordinului Dragonului, de cavaler al 
Sfântului Imperiu. Văzut ca un nou Sfânt Gheorghe, Brâncoveanu primea acest semn 
palid al Europei pus asupra bătăliilor pământene. Era vremea când unchiul lui, stolnicul 
Cantacuzino, cel şcolit la Padova, alcătuia prima hartă strategică a ţării, aproape în 
acelaşi timp cu harta Moldovei şi harta Imperiului Otoman alcătuite de Dimitrie 
Cantemir. 

Ele erau gata în paralel cu hărţile veneţiene ale zonei, unde ţările române figurau ca 
Dacia, iar grecii ca Romania, ultimi apărători ai romanităţii orientale, ultima barieră în 
calea Islamului. Leul veneţian de pe uşa de intrare în palatul Mogoşoaia esteînsă datorat 
Marthei Bibescu, ultima Cantacuzină, care l-a restaurat cu arhitecţi veneţieni, făcând 
poate o Mogoşoaie altfel decât în zorii veacului al XVI ll-lea, dar-sigur-după visul unei 
unităţi cu lumea largă a romanităţii europene şi creştine. 

Brâncoveanu însă avusese propriul lui vis. Palatul de la Potlogi, după tiparul 
Mogoşoaiei, evocă prin albul său o înseninare adusă de apropierea munţilor. Stucaturi 
fine, care asamblează delicate forme de lalea, lujeri abia perceptibili - şi care făcuseră 
şi gloria seraiurilor lui Ahmed al lll-lea - se adună în jurul ferestrelor perechi, privind 
spre foişorul în stil românesc, de sub bolţile cu rotunde arce romanice. Brâncoveanu şi- 
I evoca desigur pe moldoveanul Vasile Lupu, alt cărturar şi temei de Renaştere, singurul 
domn român care scosese vreodată din scaun, cu averea lui, un sultan. 

Biserica Stelea, azi restaurată, ca şi noile străzi ale Târgoviştei, păstrează toate ceva 
din trecerea lui Brâncoveanu, ultimul domn care mai considera acest loc o capitală de 
suflet. 

Odată cu Văcăreştii, sufletul oraşului se mută în registrul cultural. întemeietorul 
dinastiei fusese ucis la Constantinopol odată cu domnul său, Brâncoveanu. Ceilalţi au 
fost edificatorii limbii române literare. Poeţii Văcăreşti n-au lăsat Târgoviştei mai puţină 
glorie decât domnii săi. Ultima descendentă, Elena Văcărescu, a obţinut de două ori 
premiul Academiei Franceze. 

Cu astfel de înaintaşi nu este de mirare că Heliade Rădulescu s-a născut la Târgovişte. 
La jumătatea veacului al XlX-lea el le-a amintit tuturor românilor că sunt moştenitori ai 
vechii Dacii şi ai latinităţii. Că poporul său trebuie înscris printre naţiunile europene 
moderne fie şi printr-o revoluţie. 1848 a prefigurat Unirea Principatelor. Târgoviştea 
devenea ariergarda Bucureştiului. Dar, aşa cum Brâncoveanu se îndreptase mereu mai 
spre nord, Guvernul Provizoriu, alungat din Bucureşti de intrarea armatelor otomane, 
s-a retras la Târgovişte. O Via Sacra continua să existe între cele două ciocuri. La nord 
însă nu erau creştinii salvatori. Acolo Habsburgii şi ţarul Rusiei îşi dăduseră mâna spre a 
birui acelaşi mare val revoluţionar. A rămas un fapt: Principatele Române s-au unit, iar 
independenţa lor nu mai era departe. 

Târgoviştei avea să-i rămână doar amintirea gloriei. O literatură romantică a 
„rumurilor", măiestru împlinită de târgovişteanul Grigore Alexandrescu, astfel evocat 
de Ion Ghica într-o scrisoare către Alecsandri şi, mai târziu, pictura lui Gheorghe 
Petraşcu, târgovişteanul, care adună laolaltă, în arta şi în viaţa lui, Curtea Domnească 
şi stilul brâncovenesc. 

3.1.3. laşi 

laşul se întinde, ca şi Roma sau Amanul, peste şapte 
coline. Dintre toate oraşele româneşti, laşul îi datorează, 
poate, cel mai mult trecutului. Nu doar pentru că numele lui 
vine de la triburile iazigilor (alani). Nu doar pentru felul cum, 
arhitectonic, este înglobat în prezent, ci şi pentru că spiritul 
veacurilor se plămădeşte, încă de la început, în fiinţa fiecărei generaţii. 

Acum cinci veacuri şi jumătate, Ştefan cel Mare a edificat, pe 
aceste locuri, între zidurile vechii Curţi Domneşti, biserica Sfântul 
Nicolae, asemenea bijuteriilor bucovinene. Şi pentru el laşul a fost 
locul unde se simţea parte a trecutului. Ştefan, venit domn imediat 
după căderea Bizanţului, a zidit în toată Moldova cetăţi fortificate şi 
a făcut din creştinism o cale de apărare a ţării înseşi. Atunci, în zorii 
veacului al XVI-lea, a fost clipa de echilibru care a permis dezvoltarea artelor, deopotrivă 
deschise spre marile imperii ale Europei, ca şi spre tentaţiile Orientului profund, din care 
otomanii începuseră a face arma unor noi cuceriri. Cărturarii Apusului, care au scris 
atunci prima oară despre acest ţinut, nu ştiau cât necuprins trecut apăra Ştefan. Fiindcă 

aici, între Nipru şi Tisa, fusese, cu patru mii de ani în urmă, una dintre cele mai 
interesante şi rafinate civilizaţii ale planetei. Ceramica ei, găsită la Cucuteni şi Tripolje, 
stă încă mărturie despre unitatea civlizaţiei dintre Carpaţi, Ciclade (în Marea Egee, 
atunci Carpathicum) şi Sesklo, în estul Mediteranei. 

De la hotarul de nord al acestui spaţiu legendar, sabia lui Ştefan a ridicat Moldova în 
calea tuturor vânturilor şi le-a dăruit urmaşilor o ţară, un neam şi un nume. Vasile Lupu, 
urmaşul său de la începutul veacului al XVII-lea, a dat o nouă strălucire laşului cu 
Cetăţuia, Golia, Trei Ierarhi - nume de biserici întărite, ochi de veghe la fruntariile 
Răsăritului. Epirot din Albania ca neam, Vasile Lupu apăra Moldova ca pe o parte de 
drept a lumilor vechi. Fiindcă albanezii fuseseră iliri, iar ilirii erau parte a marii 
confederaţii dardane a tracilor. împinşi de năvălitori diverşi către Asia Mică şi apoi către 
Europa, albanezii - foştii iliro-dardani - păstrau în subconştientul colectiv, ca şi armenii, 
idealul vechii identităţi care trebuie apărate. Dreptul de a exista şi de a rămâne viu în 
faţa mai noilor năvăliri otomane. Două lumi vechi, a dacilor şi a ilirilor de reuneau sub 
un alt steag de luptă, la alt palier istoric. Mozaicul bizantin, detalii ale vieţii acestui loc, 
măiestre arabescuri armeneşti, zvelte coloane de Grecie păgână, surprinzătoare arcade 
gotice, vocaţia unui creştinism acoperit nu doar de vălul rugilor ortodoxe, ci şi de armura 
cruciadelor Creştinătăţii întregi, iată ce ne-a lăsat mărturie acel început de veac al lui 
Vasile Lupu. înfrăţit cu Matei Basarab în lupta antiotomană, ei au edificat la Târgovişte, 
ca şi la laşi, şcoli şi biserici întărite. Vasile Lupu a dăruit Moldovei strălucirea unei 
renaşteri nesperate şi miraculoase. Ea s-a alcătuit nu doar după modelul antichităţii 
greceşti şi al spiritului latin, ci şi din alte seve subtile, mai vechi şi urcate prin lujerele 
unui timp şi spaţiu care a atins Europa numai atunci şi aici. Ei doi, Matei Basarab şi Vasile 
Lupu i-au dăruit neamului românesc entitatea în jurul căreia s-ar fi putut edifica rotund 
şi prin cunoaşterea de sine, de n-ar fi fost atâtea ruperi de ritm, de linie, de sens. 

Atunci, pe vremea lui Vasile Lupu, viitorul nu se zărea clar. Dar, un veac mai târziu, 
Dimitrie Cantemir, alăturat sub piatra de mormântînaintaşului său la biserica Sf. Nicolae, 
avea să înţeleagă primejdia de moarte pusă de otomani în calea domniilor pământene. 
Şi să caute alte repere întru apărarea neamului său. Dimitrie Cantemir, printre ultimii 
domni pământeni, n-a făcut cu sabia ce-a făcut cu pana: a trimis viitorimii sufletul însuşi 
al naţiei şi, după un veac, Gheorghe Asachi avea să-l găsească întreg pe pământul 
Moldovei, după ce spiritul lui traversase Carpaţii în Transilvania până la Blaj şi Milcovul 
până la Bucureşti. Limba română, revistele româneşti, muzica şi declamaţia, ştiinţele şi 
artele aveau aici, la laşi, temelii vechi. 

Iluzia lui Asachi că Regulamentul Organic putea apăra fiinţa românească a rămas, la 
laşi, doarîn obeliscul din Copou, care aminteşte acele vremuri. Atrebuit să vină un poet, 
Vasile Alecsandri, pentru ca turnanta europeană a Moldovei să devină vizibilă. îi 
datorăm mult mai mult decât teatrul şi poezia. Ambasador la Paris, prieten cu 
provensalul Frederic Mistral, l-a ajutat să-şi scrie (partea de limba română) ampla lui 
Lou Tresor dou Felibrige, dicţionarul comparat al limbilor romnice, Premiul Nobel, 1904. 
A vibrat la spiritul romanităţii în ansamblul şi istoria lui profundă. 

Junimea, care-l considera pe Alecsandri mentor fondator, a fost doar rodul târziu al 
întoarcerii laşului şi Moldovei la fiinţa dintotdeauna a neamului. Trebuie evocat însă 
anul 1848 şi Unirea Principatelor. Atunci a început modernizarea lumii româneşti. 
Europa Naţiunilor era scopul, apelul la identitatea de sine era mijlocul. 

Să renunţi de bună voie la strălucirea cetăţii tale pentru permanenţa naţiunii înseşi: 
iată lecţia laşului şi a Unirii. Ea ne luminează din trecut, de la primii domni pământeni şi 
până astăzi. Generaţia lui Cuza a dăruit poate cel mai mult: s-a dăruit pe sine. A organizat 
legislaţia, învăţământul, agricultura, ştiinţele şi artele, armata, transporturile, 
comunicaţiile. A făcut o ţară şi a făcut-o capabilă să traverseze veacul al XlX-lea cot la 
cot cu restul Europei. 

Prima Universitate românească a fost întemeiată de Cuza la laşi în 1860. Actuala 
Universitate reface, în Sala Paşilor pierduţi, sub pensula lui Sabin Bălaşa, întregul traseu 
al istoriei româneşti. Dar Aula şi vechea Bibliotecă mărturisesc gloria culturală a laşului, 
răsplătit astfel de regii României pentru pierderea rangului de capitală. Unioniştii au 
făcut întregii ţări un dar care a dus la apariţia, peste timp, a României Mari. Mereu şi 
mereu, generaţie după generaţie, simbolul laşului a venit prin timp către noi. Astăzi 
oraşul are şase instituţii de învăţământ superior. Populaţia lui, de 350.000 de locuitori, 
este practic dublată de numărul studenţilor. Atunci ca şi acum, Universitatea modelează 
nu doar viitori specialişti, ci spiritul însuşi al acestui neam, pentru care trecutul rămâne 
mereu parte a prezentului. 

Nici o generaţie nu l-a uitat pe Cuza şi prima universitate. Dacă 
întrebi orice student, dacă citeşti orice ziar, afli că mai înainte de 
Universitate a fost Academia Mihăileană şi, mai înainte de ea, 
Şcoala Vasiliană (a lui Vasile Lupu) de la începutul veacului al 
XVII-lea, cu tiparniţa şi diecii ei. învăţământul ieşean a ridicat cea 
mai temeinică dintre construcţiile care se puteau imagina: blocul 
spiritual al poporului român. El s-a format din alăturarea 
memoriei cu aspiraţia. S-a numit idealul unităţii naţionale. N-a fost niciodată uitat. 

Dorinţele Partidei Naţionale au făurit generaţiile post-unioniste, aşa cum organizarea 
şcolilor făcută de Asachi deschisese ochii unioniştilor către idealul naţional. Nimic nu s- 
a născut din nimic. Chiar atunci când părea să se fi oprit, mişcarea românilor de a se 
pune în acord cu lumea - azi am spune de a se integra - a rămas o constantă. Graţie 
unioniştilor pământul acesta a devenit România, stat modern, cu o constituţie şi legi 
democratice. Trecutul a fost rememorat, analizat, învăţăturile lui asumate. 
Kogălniceanu a făcut doar începutul. La alungarea de pe tron, în 1866, la numai doi ani 
după unirea capitalelor, Ministerul de Finanţe i-a cerut lui Cuza plata daunelor pentru 
diverse deteriorări şi i-a înmânat o Recipisă. Propus domn într- o casă modestă din laşi, 
a întronat democraţia şi i s-a supus până la ultimul gest. 

Nu departe de Piaţa Unirii se află liceul unde a fost director Titu Maiorescu tânăr. 
Avea un tată ardelean, unionist şi apoi profesor la Craiova, din neamul lui Petru Maior. 
El însuşi a studiat la Viena, Berlin şi Paris. A legiferat nu doar Junimea şi „Convorbirile 
literare", ci limba română literară însăşi. Lui şi mişcării junimiste le datorăm trecerea de 





Viaţa în jurul Mediteranei 


113 


la alfabetul slavon la cel latin, renunţarea la modelul lingvistic la Şcolii Ardelene, 
întemeierea Academiei Române, apariţia generaţiei marilor clasici ai literaturii române, 
în frunte cu Eminescu, Creangă şi Caragiale. Le datorăm independenţa României şi 
pregătirea spirituală a Marii Uniri. Ei au consolidat modelul spiritual românesc şi nimeni 
nu mai poate schimba nimic. Au fost ziditorii noştri culturali. 

La laşi, în Biblioteca vechii Universităţi, scria Eminescu, iar peste drum de ea se 
gândea Creangă la primul abecedar cu alfabet latin de pe pământul românesc. Nu 
întâmplător junimiştii l-au avut pe Vasile Alecsandri drept mentor. în gestul lor nu era 
vorba despre literatură. Recunoşteau în el modelul fiinţei româneşti înseşi, pe care ei 
urmau s-o edifice. Toţi au devenit parte din noi. 

Asta ne spune Mihail Sadoveanu, condeierul născut şi el la laşi, locuind în casa care 
fusese a lui Kogălniceanu, scriind despre vremurile marelui Ştefan, venerând paşii 
trecutului şi teiul lui Eminescu. Sadoveanu vedea de jur împrejur dealurile mitice ale 
oraşului şi oraşul însuşi aşezat între dealuri. Vedea până departe, către Palatul Culturii, 
care atunci, în anii aceia se şi ridica, amintind poate de renaşterea vasiliană, de 
nenumiţii cavaleri cruciaţi care apăraseră creştinătatea aici, la fruntarii, veacuri la rând. 
Vedea palatul şi, prin timp, vedea toate câte se întâmplaseră. 

3.1.4. Braşov 

Aici, pe locul de azi al Braşovului, au descălecat în urmă 
cu opt veacuri Cavalerii Teutoni. Apoi Cavalerii loaniţi. Ei 
ştiau despre vechea Dacie, aşezată deasupra inelului 
Carpaţilor şi, din acest loc fortificat, voiau să apere 
creştinătatea timpurie a Occidentului, abia născută din 
fostul Imperiu Roman de Apus, în faţa mereu mai puternicului şi răzvrătitului Bizanţ, 
fostul Imperiu Roman de Răsărit. 

Corona Latina, primul nume al Braşovului, se ridica pe locul unei cetăţi dacice, care 
moştenea, la rândul ei, o aşezare neolitică, aflată pe o vatră 
veche de 4 mii de ani. Umanistul Johannes Honterus, ajuns la 
Braşov în 1410, nu făcea decât să continue o lungă tradiţie de 
afirmare a principiilor religioase atunci când aducea Reforma 
protestantă pe aceste meleaguri. în numele ei a lăsat 
manuscrise, manuale şi hărţi. El continua astfel să ofere lumii 
care-l crease măsura recunoştinţei sale şi să ţină vie flacăra 
care lega aceste locuri de Occidentul germanic. Fiindcă Saxen - saxon, a dat la noi sas 
- saşi. 

Făcută după modelul catedralei Sfântul Wit din Praga, Biserica Neagră nu era decât 
o nouă ofrandă unicului Dumnezeu al creştinătăţii. La 1543, după un an de când 
primise scrisoarea românească a lui Neacşu din Câmpulung, judele Braşovului - 
Johannes Benkner - depunea jurământ de credinţă luterarnă în această biserică, chiar 
în faţa lui Johannes Honterus. Românii ortodocşi, ca şi saşii evanghelizaţi, simţeau 

deopotrivă lancea otomană aţintită către Viena, adică spre inima Europei. Matei Corvin, 
fiul lui lancu de Hunedoara, cel care păstrase pe stema lui vulturul, semn 
al originii tribale a românilor, ca şi dragonul Ordinului creştin al 
cruciaţilor, a rămas pavăză Bisericii Negre. Honterus a resimţit îndemnul 
tăcut al trecutului atunci când l-a chemat de la Târgovişte pe diaconul 
Coresi, învăţatul tipograf. Era ceasul unirii forţelor şi al dăinuirii întru 
cultură, aici, pe locul vechilor aşezări. Coresi a făurit o tiparniţă şi a 
tipărit 35 de cărţi în 26 de ani, la preţul de 6 perechi de boi una. „Am scris cu tiparul 
vouă, fraţilor, românilor, să vă fie pre învăţătură", zicea el vorbind pentru întreaga naţire 
român[. Ţara Bârsei, ca şi a Făgăraşului erau atunci parte a Ţării Româneşti. Daniile de 
cărţi n-au lipsit. Braşovul era speranţa de libertate a tuturor celor de dincolo de munţi. 
Neagoe, Mircea, Matei Basarab, Ţepeş Vodă, toţi, până la Brâncoveanu şi Ştefan 
Cantacuzino (unde se termină domniile pământene şi încep cele fanariote), absolut toţi 
au dăruit Braşovului cărţi. Brâncoveanu singur a dat 900. Aici, în Şchei, în această 
biserică numită Sfântul Nicolae, înfrăţită cu Stelea din Târgovişte şi cu Trei Ierarhi din 
laşi, unirea spirituală se şi făcuse. 

Cultura Braşovului este încă de la început una de sinteză. învăţământul n-a făcut 
excepţie şi este semnul miracolului faptul că aici s-au născut unele din cele mai 
puternice personalităţi ale neamului românesc. Aici, în Şchei, a făcut Anton Pann şcoala 
românească şi a compus muzica pentru ceea ce astăzi este Imnul Naţional al României. 
Aici s-a născut lacob Mureşanu, proprietarul „Gazetei de Transilvania" şi părintele 

tuturor Mureşenilor, cel puţin 5 dintre ei celebri. Aici a scris 
Andrei Mureşanu poemul Un răsunet, azi textul Imnului 

României. Din locul acesta, numit Cetatea Braşovului, chiar 

__ _ _ din locul unde există până astăzi Casa Sfatului, radia în 

-JEr.il ' . întreaga Transilvanie, ca şi dincolo de munţi, în ţările 

române, forţa civilizatoare a vieţii ordonate după rosturile 
meşteşugurilor: spiţerii vechi, unde se vindeau prafuri de 
mumie egipteană pentru ascuţirea privirii, armurării unde se făureau scuturi şi lănci 
pentru cavalerii creştini în trecere către Sfântul Mormânt, ca şi pentru oştile române de 
peste munţi. Apoi erau bresle nenumărate, care făceau viaţa aşezată şi plină de farmec: 
berari, măcelari, pălărieri, croitori, pielari, covrigari, cârnăţari, cizmari... 

Fiecare breaslă avea o stemă, o casă de bani a starostelui, un loc anume în biserică şi un 
bastion al cetăţii de îngrijit, la nevoie de apărat cu piepturile proprii. între zidul de 
incintă al cetăţii şi Poarta Ecaterinei, aceea pe unde va fi intrat Mihai Viteazul călcând 
chiar pe urmele dacilor liberi, e spaţiul naşterii şpriţului românesc care a difuzat în 
toată Transilvania conştiinţa unităţii de limbă şi de tradiţie. Toate marile spirite ale 
oraşului au fost parte a istoriei transilvane a veacului al XlX-lea, până la Marea Unire cu 
ţara. Au îndreptat corabia transilvană în direcţia Unirii. Fiecare cu priceperea lui. Ciprian 
Porumbescu şi Gheorghe Dima au fost de asemenea voci ale Braşovului, spirite 
înnoitoare şi capete de drum ale muzicii româneşti fiecare. Nicolae Titulescu, ultimul 
mare ctitor român al politicii Naţiunilor Unite, a fost tot braşovean, fiul şi nepotul 

spiritual al înaintaşilor săi din această cetate. Pe aici, pe Strada Lungă, aceea care duce 
spre Piaţa Sfatului, vor fi trecut cu toţii către Biserica Neagră, către Şchei, către zidul 
cetăţii, către bastioane, către marile porţi, către şcoli. Această stradă e simbolul 
bunăstării, diversităţii şi bucuriei de a trăi a braşovenilor. Case zvelte, cu arce romanice, 
alături de pompoase locuinţe de negustori, probabil greci, după stucatura încărcată cu 
chipuri de zei, apoi clădiri Jugendstil alături de barocul ori rococoul revărsând pajişti cu 
flori, goticul sever alături de vechiul stil transilvan, ţărănesc la origine, modeste case 
germane, venite cândva tocmai din Alsacia, alături de întunecate palate veneţiene, 
toate alături, împreună, în bună pace, ducând deopotrivă prin timp căile libere ale 
oraşului şi ale veacurilor, spre Biserica Neagră ori spre Şchei, spre câte alte biserici şi 
şcoli, deopotrivă poli ai civilizării şi bunei înţelegeri. 

Aceste semne ale sufletului tolerant dincolo de gusturi, de educaţie, de religie, de 
neam, acceptarea diferenţelor şi descoperirea căilor de convieţuire constituie poate cea 
mai puternică lecţie a Braşovului. Temeiurile ei continuă să existe. în virtutea ei trăiesc 
braşovenii până astăzi. 

Cetate deschisă înţelegerii omeneşti, deşi zidită pe o fâşie îngustă de pământ, între 
munţi, oraşul şi-a construit viitorul după legile nescrise ale trecutului şi în acord cu 
speranţele întregii lumi româneşti. Şi aici, la Universitatea Transilvania, cu toate cele 14 
facultăţi ale ei şi 4 colegii, acesta e spiritul în care se edifică lumea de mâine. Se lucrează 
după proiecte comune cu marile concerne internaţionale prezente la Braşov. 

Dacă mergi în lungul Ţării Bârsei pe drumul care a unit dintotdeauna legendara 
Târgovişte cu această capitală a meşteşugarilor, dai de mereu alte vechi cetăţi. Cristian, 
cetate ţărănească zidită de obştea locului, spre a apăra meseriile, traiul, relaţiile 
omeneşti de intemperiile frecvente pe marele pământ al negoţului european, râvnit de 
lănci puternice, otomanii mai întâi, Habsburgii mai pe urmă. întâlneşti apoi Prejmerul, 
de veghe pe vârful unui deal, cetate întărită cu ziduri de piatră, inexpugnabilă în înaltul 
ei, de n-ar fi drumul şerpuit şi tainic care străbate dealul în volte mereu mai joase, către 
semenii dinspre câmpie. A fost şi Prejmerul o cetate ţărănească, de apărare a tuturor 
contra oricărei nedreptăţi. Cum mergi către sud, vezi Carpaţii, vârfurile albe ale 
Bucegilor, ghiceşti aerul uşor de dincolo de munţi, al Câmpiei Române şi, abia bănuit, 
izul peştelui din Dunăre şi izul sărat al Pontului Euxin. O Românie întreagă stă să dea 
mâna cu Branul, odinioară vamă între două ţări române, castel prin care a trecut umbra 
lui Ţepeş, cavaler al Ordinului Dragonului, de unde şi legenda lui Dracula, apoi Mihai cel 
Viteaz, aruncând peste Bran puntea de unire a sufletului românesc. 

Ţara Bârsei, o ţară de legătură între mai multe lumi şi veacuri, orizonturi, speranţe. 
O ţară fără de care spiritul românesc n-ar mai fi acelaşi, li datorăm o parte din noi. 

3.1.5. Sibiu 

Cum vii pe Valea Oltului dinspre Curtea de Argeş, prima 
capitală a Ţării Româneşti, dai de Turnu Roşu, vama dinspre 
Transilvania. E o vamă din timpii istorici, dacă ne gândim că, 
pe aceste locuri, a existat cândva cultura unitară a tracilor - 
dacii erau doar cei mai viteji dintre traci - asemănătoare cu 
aceea din Asia Mică. Dar cucerirea Daciei de către romani în anul 106 şi edificarea a 
numeroase castre n-a lăsat fără "voce" pământul acesta mustind de civilizaţie. Vedem 
azi cu ochiul liber scutul cu lănci, primul semn al viitoarei steme a oraşului medieval 
Cibinium, semnele luptătorilor care apărau la Carpaţi fruntariile imperiului, apoi scene 
cotidiene, hora cea cu ritmul rapid, un lanus feminin cu două feţe, semn că influenţa 
vechii Grecii nu apusese. Romanitatea orientală căpăta aici, pe pământul Daciei Romane, 
semne diferite de oricare alte locuri. 

Pe măsură ce Europa însăşi se edifica, imperiile aflate mai la nord au înţeles importanţa 
Carpaţilorşi a Dunării pentru apărarea propriilor lor teritorii, pentru apărarea integrităţii 
continentale de până la Mediterana. Aici, aproape, era Ţara Haţegului, primul pământ 
al continentului ieşit din apele Mării Sarmatice. Sub semnul acestei înţelegeri a vechimii 
stă venirea în acest loc a legendarului Hermann de pe Mosella, în zorii veacului al XII- 
lea. Saxonii, adică saşii, flamanzii şi valonii reveneau aici pe urmele vechi ale celţilor, 
plecaţi din inelul carpatic spre Finisterra chiar în pragul apariţiei slavilor. Saşii au adus 
pe aceste locuri împădurite, asemănătoare cu locurile lor de baştină, obiceiurile şi 
civilizaţia pe care voiau să le pună în calea năvălirilor tătare, apoi otomane. A crescut 
aici o cetate întărită cu ziduri puternice, stil Vauban, cea mai bine apărată de pe 
întreg teritoriul Transilvaniei. 

Aici, pe aceste locuri, s-a consumat una dintre cele mai dramatice scene ale istoriei 
româneşti timpurii. După perioada de acumulare a civilizaţiei săseşti, după stilul gotic 
de început, după bătălia de la Nicopole, din 1396, unde Mircea cel Bătrân participase 
ca voievod şi cruciat, alături de Ludovic al ll-lea, iar peste o parte a regatului 
Ungariei s-a aşternut stăpânirea lui Soliman Magnificul, după toate acestea şi odată cu 
creşterea spaimei de islamism, Sibiul, ca şi creştinătatea întreagă au simţit aţintită 
asupra lor suliţa otomană. Aici, în Piaţa Mare a Sibiului, a venit la 1508 fugarul Mihnea 
cel Rău, alungat de Neagoe Basarab. Era hotărât să treacă la catolicism cu ţară cu tot, 
spre a obţine sprijin european contra marelui imperiu de la sud, care cucerise chiar 
Bizanţul. Aici, pe pietrele din faţa catedralei evanghelice a fost ucis Mihnea de sârbul 
lacşici, care credea că apără astfel întreaga ortodoxie. Şi aici a şi fost îngropat, în 
catedrala din Piaţa Mare a oraşului. Catolicismul a trimis aici cel mai puternic implant: 
pe italienii din Veneto, moştenitori şi ei ai vechiului Bizanţ. Dar numai călugării 
dominicani se vor fi rugat pentru fugarul Mihnea. Sibiul însă învăţa să-şi recunoască fibra 
făcută din multe împletituri şi să-şi constituie chipul românesc. La 1292 era atestat aici 
un spital public, tot aici a fost şi prima farmacie din Transilvania. Hermanstadtul a 
devenit oraş la 1326 şi aici a funcţionat la 1380 prima şcoală. Erau pe atunci cam treizeci 

de bresle meşteşugăreşti. O cetate înfloritoare. Sibiul devenea capitala Transilvaniei, 
sediul scaunului arhiepiscopal. Catedrala episcopală a fost restaurată în acelaşi stil cu 
Batthyaneumul din Alba lulia, probabil de aceiaşi arhitecţi aduşi de arhiepiscopul 
Batthyany. 

Civilizaţia ţărănească a avut însă rolul ei modelator în construirea mentalităţii 
româneşti a locului. Aşa cum atestă piesele strânse în Muzeul în aer liber din Dumbrava 
Sibiului, continuitatea şi omogenitatea civilizaţiei româneşti tradiţionale, aceeaşi la Sibiu 
ca şi pretutindeni altundeva, au impus standarde anume cetăţii şi oraşului Sibiu, ca şi 
tuturor oraşelor româneşti. Dacă viitorul încă ni-l putem alege, de acest trecut vom 
depinde întotdeauna şi el nu poate fi nici negat, nici anulat din plămada fiinţei noastre. 
Aceste tradiţii, ca şi statutul de creştinism oriental - mitropolia Sibiului s-a edificat după 
modelul Sfintei Sofii - rămân coordonatele de raportare ale acestui loc la lume şi la viitor. 
Toate aporturile culturale şi civilizatorii au trecut, mai mult sau mai puţin vizibil, prin 
aceste două porţi stelare ale destinului românesc. De la biserica de lemn din cel mai 
depărtat sat maramureşean, locul de unde au plecat cândva descălecătorii de neam, şi 
până la sofisticata mitropolie sibiană, totul atestă o direcţie anume a construcţiei 
culturale şi sufleteşti a neamului însuşi. 

Direcţia culturală s-ar putea numi pe scurt descoperirea de sine, a identităţii 
profunde. La Sibiu această descoperire se numeşte ASTRA, Asociaţiunea Transilvană 
pentru Limba şi Cultura Poporului Român. Făuritori şi urmaşi ai Şcolii Ardelene de la Blaj, 
spirite elevate de la Alba lulia şi Braşov şi-au dat mâna spre a edifica ASTRA. George 
Bariţiu, Timotei Cipariu, mitropolitul Şaguna au alcătuit Statutele Societăţii, proiectând, 
pentru tot restul istoriei româneşti, coordonata limbii române şi alfabetului latin ca axe 
ale spiritualităţii neamului. Numeroşii preşedinţi ai ASTREI au stabilit în timp principiile 
învăţământului românesc, ale teatrului naţional, ale valorificării trecutului, adică ale 
viitoarei unităţi naţionale, care pentru Principatele Române se şi înfăptuise. Masaryk şi 
Jan Urban Jarnik la Praga, Şcoala Ardeleană şi ASTRA pe pământul transilvan au alcătuit 
viitoarele structuri ale statelor naţionaleîn chiar interiorul marelui Imperiu Habsburgic. 
ASTRA a pus bazele Adunării de pe Câmpia Libertăţii de la Blaj, din 1918, făuritoare a 
României moderne. Şcoala Ardeleană a născut ASTRA, iar aceasta Academia Română şi 
viitoarea Societate a Scriitorilor Români. Titu Maiorescu, urmaşul ardeleanului loan 
Maiorescu, a fost acela care a unit într-o singură linie firele culturii provinciilor 
româneşti şi a făcut din ele împletitura trainică a prezentului. Teatrul lui Hochmeister, 
unde venise cândva Eminescu, a continuat cu teatrul ASTREI. Tipografia lui Coresi şi 
lexicoanele româneşti au continuat cu gramaticile făcute după textele cronicilor, şcoala 
lui Anton Pann a continuat cu liceele şi universităţile româneşti. 

La Sibiu s-a aflat Consiliul Dirigent al Transilvaniei, care a tradus în fapt hotărârile 
Marii Adunări de la Blaj şi a unit această provincie cu celelalte provincii româneşti. Sibiul 
şi-a spus astfel cuvântul şi opţiunea pentru tot restul istoriei acestei ţări. Aici, unde 
trăiesc în bună pace diverse neamuri, se formează încă noi generaţii care continuă 
spiritul locului. Cea mai mare Academie militară din România, Academia Forţelor 
Terestre, se află nu departe de fostul Consiliu Dirigent, de Piaţa Mare, de turnul cu ceas 

al Bisericii Evanghelice şi de Catedrala Luterană. Aici, în fiecare zi, se ridică drapelul 
românesc şi se intonează Imnul României. Cele mai moderne mijloace de pregătire stau 
la îndemâna celor care, cunoscând trecutul, deschid ochii către un nou viitor, al ţării lor, 
ca şi al Europei. 


3.1.6. Alba lulia şi Blaj 

în urmă cu două mii de ani, pe locul acesta veghea asupra 
colinelor împădurite capul de lup al stindardului dacic... 
Locuitorii îl mai venerau pe zeul Pan cel cu blană de oaie şi 
copite de ţap, ori marele şarpele al începuturilor de după 
Potop. Aici miturile locului se amestecau cu semnalele 
trimise noaptea de lupii de pe dealuri şi cu mirosul noptatic al strugurilor pârguiţi. De ce 
erau romanii interesaţi să cucerească aceşti munţi? De ce să fi zidit aici, în stil faraonic, 
un castru solid pentru Legiunea a Xlll-a şi să fi creat o colonie numită Apulum, după 
fostul nume dacic Apulon, loc sacru dedicat zeului Apolo, cel cu origini tracice? Poate 
marea întindere a Imperiului Roman avea nevoie la răsărit de pavăza naturală a Dunării 
şi a Carpaţilor, aşa cum avusese nevoie şi marele Alexandru Macedon de aceeaşi pavăză 
spre apusul regatului său. Poate aici urma să fie o colonie care să ducă mai departe, 
către Orient, faima romană. Poate era vorba doar de aurul fabulos al adâncurilor 
transilvane. Cine mai ştie... 

Istoria locului păstrează doar semnele amestecului de oameni şi de civilizaţii. Au 
ajuns din trecut până la noi şi le vedem la muzeu, din veacul I al erei noastre, statuia 
funerară a ciobănelului sprijinit în ciomag, purtând cămşa de dinafară, încinsă cu brâu, 
iţarii şi opincile. Vedem figuri ironice, aproape ca în Caragiale, vulturul pre-roman al 
dacilor, viitor semn al stemelor lui Matei Corvin şi Brâncoveanu. Căciula dacică, o la fel 
cu a frigienilor (şi ei traci după origini), şarpele neamurilor fondaoare ale Lumii de după 
Potop, înfăţişat de romani la baza Columnei lui Traian, frunzele de stejar ale Carpaţilor, 
vasele neolitice şi leii începuturilor sudice ale umanităţii, hora magică încinsă de zâne şi 
figurată la baza coloanelor romane. Toate coexistau în Pantheonul castrului aflat pe 
acest pinten de stâncă, aproape de Sarmisegetuza. Trebuie să fi fost oameni plini de 
viaţă, cu plăcerea muncii, a vinului şi a dansului. Aici era un adevărat oraş antic. 

Cetatea medievală de tip Vauban, făcută de Visconti Morando şi Weiss e totuşi 
ulterioară catedralei catolice din veacul al Xl-lea, făcută la fel cu toate catedralele 
europene ale timpului. Seamănă cu Notre Dame şi catedralele pragheze. în ea se află 
înmormântat lancu de Hunedoara, român şi catolic, apărătorul fruntariilor creştinătăţii 
din veacul al XV-lea. 

Stăpânitorii medievali ai acestor locuri nu erau neapărat maghiari. Se simţeau creştini, 
îi înfiora apropierea semilunii musulmane, se considerau paznici ai civilizaţiei europene, 
priveau şi ei Carpaţii şi Dunărea drept frontiere naturale de apărare. Cavalerii înzăuaţi 
au trecut pe aici în Marile Cruciade, către pământul sfânt al Ierusalimului. încă o 
campanilă de apărat, îşi vor fi spus şi încă o cetate de ţinut dreaptă, prin civilizaţia ei, în 

faţa tuturor năvălirilor. Aşa poate fi explicată truda arhiepiscopului Transilvaniei, 
Batthyany, de a zidi la Alba lulia, într-o mănăstire cisterciană, o bibliotecă. Şi ce 
bibliotecă! 

Clădirea a rezistat până în zilele noastre. Se numeşte Batthyaneum şi adăposteşte 
acele cărţi (fuseseră ale arhiepiscopului Vienei!) venite cu bărcile de la Viena pe Dunăre, 
apoi pe Mureş, anticul Marissos. Vegheată de globul Cerului şi al Pământului, sala mare, 
construită de acelaşi arhitect ca şi catedrala din Sibiu, cuprinde cea mai mare parte din 
cele 60.000 de volume scrise în 30 de limbi şi adunate până în veacul al XVII-lea. E o 
bibliotecă-tezaur. Toate aceste modele culturale au fost profund asimilate de populaţia 
românească şi urmate cu modificări după cerinţele locului. încercările Vaticanului de a 
păstra caracteristicile catolice ale Ţării Haţegului - până la a da naştere unei noi religii, 
şi ea de echilibru: greco-catolicii - chiar emigraţia masivă a friulanilor în Ţara Haţegului 
n-au putut împiedica istoria să-şi urmeze cursul pe aceste dealuri molcome, în ciuda 
tuturor suferinţelor. 

* 

* * 

Exemplu: Blajul, un oraş românesc şi greco-catolic. O istorie de povestit. Unirea 
Bisericilor n-a însemnat şi ştergerea deosebirilor dintre greco-catolici şi ortodocşi. Mai 
aproape de Roma, dar şi aproape de spiritul românesc, ei sunt şi astăzi o punte subţire, 
dureros de vie, între două creştinătăţi, între prezent şi trecut. 

în fiecare an, Zilele Blajului înseamnă aducerea aminte a vremurilor de glorie ale 
Şcolii Ardelene, care a pregătit renaşterea spiritului românesc în Transilvania. Şi mai 
înseamnă celebrarea spiritului analitic care a dus la întemeierea învăţământului 
românesc. Aici a făcut Timotei Cipariu prima şcoală de obşte, aici şi-au scris Istoriile 
Şincai şi Petru Maior, aici a trăit loan Aurel Moldovan şi de aici aveau să plece 
întemeietorii Academiei Române. Aici a editat loan Bob Biblia care-i împarte în două 
religii pe români şi tot aici, pe Câmpia Libertăţii, a fost ridicat drapelul unirii Transilvaniei 
cu ţara. Au trecut două veacuri de la editarea Bibliei lui loan Bob şi unul de le unirea 
tuturor românilor. 

Cu toţii îl moştenim pe Mihai Viteazul, primul voievod care a arătat acestui neam 
ţinta lui viitoare. Fiindcă el a făcut vechea Mitropolie a Albei lulii şi a trecut călare către 
Blaj. în fapt, semnul major al acestor locuri numite pe rând Apulon, Apulum, Alba 
Carolina, Karlsberg, este acela al centrului. Pe câmpia Libertăţii s-a proiectat întreaga 
ţară. Dintotdeauna aici a fost centrul, inima ei de piatră şi de aur. Conştiinţa ei. 

Toate aceste lucruri s-au întâmplat sub domnia regelui Ferdinand, pe când prim 
ministru era Ion Brătianu. Legea privind unirea provinciilor cu ţara, ca şi Decretul de 
unire poartă semnăturile lor. Atunci, imediat după Marea Unire, a început cu adevărat 
procesul de modernizare a României, dezvoltarea meseriilor care au devenit industrii, 
dezvoltarea agriculturii care a făcut din această ţară „grânarul Europei", dezvoltarea 
culturii care a dat marea înflorire interbelică, ceea ce numim astăzi cultura clasică şi 
modernă a României. 

Totul a început aici, la Alba lulia, pe locul cetăţilor dacice şi romane, în inima Ţării 
Haţegului, singurul pământ aflat deasupra apelor încă de pe vremea Mării Sarmatice ş 
unde s-augăsit oase de dinozar. Este locul unde s-a format chiar poporul român şi unde 
s-a păstrat neştirbit, veac după veac, sentimentul marii unităţi a neamului. Nu doar 
Mitropolia veche, adică semnul lăsat Albei lulia de Mihai Viteazul proiectează pentru 
noi acest destin al oraşului, ci şi conştiinţa tuturor minţilor deschise către viitor ale 
acestui neam, oriunde se vor fi născut şi din orice vremuri ar fi fost. 

Actul de danie semnat de Constantin Brâncoveanu 
către cetatea Albei lulii e doar semnul premonitoriu al 
marelui ei destin. Mihai Viteazul a conştientizat semnul 
Albei lulia ca centru al romanităţii. Dar recunoaşterea unui 
om n-a însemnat, pentru Europa, şi recunoaşterea unei ţări. 
Ca lupte pentru recunoaştere trebuie înţelese răscoala lui 
Horea, Cloşca şi Crişan, Supplex Libellus Vallachorum şi 
marea mişcare a lui Avram lancu, venit din munţii Sarmisegetuzei să-l sprijine pe 
Bălcescu şi marile speranţe ale anului 1848. 

Câte furtuni va fi trecut istoria pe deasupra oraşului şi peste sufletele acestor oameni, 
nu putem număra. Dar ei continuă să existe pe acest loc românesc, unde veghează încă 
Mitropolia ortodoxă şi Catedrala catolică, semne ale tuturor trecerilor timpului, ca şi ale 
prezentului. 



3.1.7. Timişoara 

Acum cinzeci de mii de ani aici era o societate neolitică 
înfloritoare. Locul acesta a fost apoi al dacilor liberi. Romanii 
aşezaseră aici, în veacul al doilea, capitala Daciei Ripensis - 
cea dunăreană, plină de râpe. Au adus în castru statuia 
Lupei Capitolina, dar au păstrat şi delfinii Pontului Euxin. 
Zambara - aşa numeau ei locul acesta unde creşteau struguri şi oi, vulturi şi păuni. Au 
adus oşteni din Africa şi au vegheat asupra marii Porţi de Fier a fluviului. Podul lui 
Apolodor din Damasc nu era departe, dar nici umbra dacilor ascunşi în păduri. Peste toţi 
au venit apoi goţii. Dintotdeauna pe aceste pământuri au coexixtat mai multe lumi. 
Vulturul sarmat, a ajuns până pe stema lui lancu de Hunedoara, întemeietorul dinastiei 
Corvinilor, adică neamul corbului. Acel lancu a fost comite de Timişoara şi căpitan al 
Belgradului, cucerise Sofia şi Nişul. A avut aici capitala. Lui i-a scris Ştefan cel Mare, în 
bună limbă românească, doar cu puţin înainte de a lua domnia. îl ruga să sprijine venirea 
pe tron a lui Vlad Ţepeş, fiul lui Vlad Dracul, cavaler al Ordinului Dragonului, cu acelaşi 
corb pe stemă ca şi Huniazii. Toţi trei aveau în faţă oştile otomane, iarîn spate, de apărat, 
unul şi acelaşi ideal: creştin, românesc. Aici, în acest castel va fi primit lancu epistola 
marelui Ştefan şi-l va fi sprijinit pe Ţepeş să apere fruntariile Dunării. Aici, la Timişoara, 
s-a scris prima pagină a solidarităţii româneşti. 

A trebuit să vină marele general Eugeniu de Savoia, apărătorul creştinătăţii şi el, să 
înceapă veacul al XVIII-lea, pentru ca Timişoara să se trezească din nou la viaţă. 
Restaurat, castelul lui lancu de Hunedoara are de făcut faţă altor multe întâmplări. 
Regularizarea râului Bega, apoi canalizarea, eradicarea mlaştinilor şi bazinul de apă au 
fost finalizate tot în aceeaşi perioadă. Timişoara a trecut mult mai devreme decât alte 
oraşe româneşti de la meşteşuguri la fabrici, de la meseriaşi la muncitori. Oraşul avea o 
fabrică de bere şi un minunat local numit Caru' cu bere. Pe lângă vechile băi turceşti 
avea abatorul său, cartierul Fabrik, poduri făcute după modele vieneze - de altfel aici a 
venit în vizită şi împăratul Franz Josef, hotelul în care a stat există încă - apoi clădiri 
solide, restaurante şi bănci. 

Cu adevărat se poate spune că Timişoara era Barcelona României. Nu doar străzile 
desenate cu rigla ori palatele o recomandă astfel, ci şi spiritul viu şi bogăţia bine 
gospodărită a oraşului. Tatăl lui Franz Liszt, bănăţenan fiind, avea obiceiul să vină la 
Hotelul Trompeta şi să-şi bea berea zilnică. Tot acolo a dormit Alexandru loan Cuza la 
începutul pribegiei sale, în 1866. Pe străzile Timişoarei a venit şi Eminescu, în marele 
său pelerinaj prin oraşele româneşti, după ce văzuse Sibiul şi Blajul. Peste orice 
deosebire şi rang, toţi cei care s-au plimbat pe străzile lui, i-au simţit sâmburele dur, 
evocator de bătălii şi rezistenţă, dar şi farmecul iremediabil, aflat dincolo de orice 
atingere materială. 

Toleranta Timişoară era un oraş de văzut. Un oraş despre care nu s-ar fi spus că poate 
interesa atâtea naţiuni, imperii, religii. Un oraş aşezat între inelul Carpaţilor şi Dunăre, 
marele fluviu, cel mai lung din Europa - o cheie de control continental. Episcopia 
sârbească a Timişoarei a apărut ca semn al ambiţiei ortodoxiei răsăritene de a controla, 
deopotrivă în faţa otomanilor şi austriecilor, acest loc strategic. Catolicismul n-a 
investit mai puţin. Goticul, apoi Renaşterea timpurie au implantat aici nu doar 
construcţii solide şi elegante, nu doar coloni şvabi (suabi), nu doar refugiaţi friulani, nu 
doar administraţie austriacă şi maghiară, ci şi antena creştinismului apusean: 
catolicismul. Piaţa Unirii din centrul Timişoarei se află între Domul catolic, făcut după 
modele de Renaştere şi Patriarhia sârbească, una dintre cele mai vechi instituţii de cult 
din oraş. Meşterul Manole, marele simbol al Câmpiei Române, şi-a zidit iubirea 
deopotrivă pe laturile acestei pieţe. Dar piaţa este şi semnul Unirii Timişoarei şi 
Banatului cu ţara, simbolul apartenenţei acestui loc la România. 

Biserica sârbească păstrează amintirea dorinţei de unitate ortodoxă a acestor părţi 
de lume ungrovalahă, a trecerii lui Chirii şi Metodiu spre Praga, în veacul al IX-lea. De 
altfel, de la Praga a şi venit pictorul acestui lăcaş, care şi-a licitat şansele prezentându-şi 
proiectul, adică miniaturile tuturor icoanelor şi înfăţişându-se pe sine şi pe consoarta sa 
cu chipuri de sfinţi. Aici se păstrează ceea ce credincioşii, cele 670 de familii sârbe din 
Timişoara, numesc până astăzi „mormântul lui lisus", adică un loc pe veci ortodox. Este 
mai curând semnul material, uşor de atins, al jertfei, locul acesta fiind perceput, ca şi 
Ierusalimul, drept mare intersecţie a suferinţei tuturor pentru conservarea identităţii 
spirituale. 

Catedrala Mitropolitană, cu monumentul eroilor revoluţiei din decembrie 1989 din 
faţa ei, sunt tot semne de identitate. Edificată târziu, după 1919, această catedrală este 
şi ea un simbol de apartenenţă: în apropierea celui de-al doilea război mondial, 
Timişoara spunea încă o dată cui aparţine. Ctitorul ei a fost regele Mihai. 

Pentru românii aflaţi în afara graniţelor cetăţii Timişoarei, cultura, oricât de înaltă şi 
de diversă ar fi fost, nu era deloc la îndemână. Ei şi-au făcut reuniuni de lectură şi au 
achiziţionat cărţile rare şi foarte scumpe prin subscripţie colectivă. Participanţii semnau 
un angajament. Cu atât mai de preţuit este achiziţionarea Enciclopediei lui Diaconovici 
Loga, bănăţean şi el, iar, după Marea Unire, abonamentul la revistele lui Camil Petrescu, 
venit aici din entuziasm patriotic, spre a scoate revistele „Limba română" şi „Ţara", 
în şcoli de ţară au învăţat carte românească bănăţenii de rând ani şi ani. Dincolo de 
muncile câmpului, copiii deprindeau slovele, socotitul şi încă ceva: sentimentul că 
aparţin unei mari comunităţi. îl aflau la şcoală, dar şi fiecare acasă la el, ca şi serile, când 
se întâlneau la Casa Naţională a satului, pe care sta scris cu slove latine cărui neam 
aparţin. Casa mică a satului şi bisericuţa ca o casă au păstrat viu sufletul neîmblânzit al 
Banatului până astăzi. 

Această dârzenie şi nepotrivire la asupriri au produs la Timişoara flacăra revoluţiei 
din decembrie 1989. în faţa Catedralei Mitropolitane s-a adunat mulţimea. Din acest 
oraş aflat între Dunăre şi Carpaţi a început altă numărătoare a istoriei româneşti. 

Şi astăzi, când priveşti oraşul, te gândeşti cum anume sunt făcuţi oamenii lui, 
moştenitorii unui asemenea trecut. Şi dacă intri într-una dintre case, nu trebuie să 
întrebi nimic. Trebuie doar să vezi cum arată casa şi cum arată stăpânul ei. 

Am intrat în casa sculptorului Peter Jecza. A dăruit-o lumii încă de pe acum. Se 
consideră locuitor vremelnic al ei. Fundaţia Triade adăposteşte sculpturile lui Peter 
Jecza, se bucură de managementul soţiei lui, îl formează pe fiul lor. Triada - o familie 
timişoreană, nucleul oricărei lumi. Am putea vorbi despre Casa Guggenheim de la 
Veneţia şi despre câte alte case. Dar aici e altceva. Este casa vie a unei familii care stă 
seara şi bea vin din strugurii pe care, cândva, i-au văzut aici romanii. Bea vin şi priveşte, 
pe înserat, conturul a toate câte le-au făcut ei singuri, cu mâinile şi cu sufletul lor. 

3.1.8. Turnu Severin 

Pământul acesta îngust dintre ape şi munţi a fost locuit 
dintotdeauna. Unde vedeţi acum cetăţi şi insule, case şi 
blocuri din beton şi sticlă, a fost cândva un platou abia ieşit 
din Marea Sarmatică. Aici trăiau dinozauri. Sunt urme de 
locuire stabilă de acum 50000 de ani (Neanderthalieni). Pe 
urmă, târziu, în lungul fluviului abia desenat, s-au rostuit drumurile încrucişate ale 
seminţiei oamenilor şi s-a ridicat o cetate. 

O fortificaţie a fost mai târziu ridicată pe insula Ada Kaleh, azi dispărută, de Eugeniu 
de Savoia, generalul vienez care va smulge Belgradul Islamului la 1717 şi va apăra aici, 
la Porţile de Fier, hotarul creştinătăţii întregi. Era şi el urmaş al Romei şi venise la 

fruntarii să apere moştenirea cea mai de preţ a latinităţii: civilizaţia ei, un fel de a fi şi 
de a exista. Venise la Castrum Severini, cunoscut după faima lui Apolodor din Damasc, 
cel care ridicase, în anul 103, faimosul pod peste Dunăre. Capătul de pe malul nostru se 
afla la 20 de metri deasupra apelor, avea arcade largi de 33 de metri una, din bârne 
solide, de stejar dacic, îmbinate între ele fără nici un cui. Peste timp, poate generalul 
austriac îşi va fi apărat doar noul său imperiu, hotar de răsărit al unei Europe timpurii, 
dar ştia că romanii veniseră demult în ţara dacilor liberi să ia cetatea Drobeta, ştia că pe 
aici trecuseră avarii şi că în drumul lor aşezase pe Dunăre Bizanţul, în veacul al Xll-lea, 
cetatea cu numele Theodora. Ştia că aici fusese Banatul Severinului, o ţară rotundă şi 
mândră de moştenirea ei. Ştia că numele împăratului Septimius Severus rămăsese din 
veac în veac. Dar mai ales ştia cauza atâtor bătălii: era vorba despre apărarea fluviului 
care străbătea Europa, marea cale de ape a continentului, era vorba despre Poarta lui 
de Fier, cheia de trecere şi control spreîntinsele orizonturi de ape ale mării, spre uriaşul 
şi necunoscutul Orient. Avanpostul Mediteranei. Povestea oraşului a fost dintotdeauna 
povestea celor care ascundeau cheia porţilor lui fermecate. 

Câte cetăţi de-a lungul marelui fluviu! Şi doar aici, la Severin, câte bătălii... Toate 
acestea n-au fost însă doar lupte, ci chiar felul în care s-a format identitatea locului. 
Reacţia cea mai puternică a riveranilor, conştiinţa apartenenţei lor la un loc geografic şi 
la o naţiune, apare în Evul Mediu românesc. După fortificaţiile Timişoarei, lancu de 
Hunedoara, care visa o nouă Dacia Magna ca patrie a tuturor românilor, a fortificat 
şi Porţile de Fier. Venea pe urmele marelui Mircea, domnul cruciat, care luptase la 
Nicopole. Peste timp, lor le-a urmat generaţia paşoptistă, aceea a unificatorilor şi a 
formatorilor spiritului naţional - la noi ca şi în toate ţările Europei. în sfârşit, strânsă în 
jurul drapelului tricolor, lumea Severinului s-a alăturat definitiv spiritului românesc. 
Locul acesta a născut propriile lui valori, pe care le-a dăruit ţării şi lumii. Au fost filosofi, 
matematicieni, ingineri, artişti. Ochiul şi mintea fiinţei omeneşti s-au format deopotrivă 
în faţa întinselor oglinzi de apă şi a stâncilor abrupte, gândul prezentului a continuat să 
rotunjească puterea istoriei venită din adâncurile vremii. 

Barajul care uneşte acum malurile, cu o şosea lată deasupra, este şi el un răspuns la 
toate întâmplările, câte vor fi fost, dintre Cazane şi Porţile de Fier. Sistemul 
Hidroenergetic şi de Navigaţie a făcut să dispară 60.000 de specii de plante şi vietăţi. Un 
ecosistem schimbat. Totul se află inventariat şi numit la Muzeul Porţilor de Fier din oraş. 
Rezultatul a meritat oare atâta necruţătoare înaintare a omului în lumile paralele ale 
planetei? Şoseaua se află la 40 de metri deasupra valurilor, adică încă 20 peste înălţimea 
podului lui Apolodor din Damasc. Sistemul Hidroenergetic, care a aniversat nu de mult 
30 de ani de existenţă, a produs, de la darea în folosinţă şi a Porţilor de Fier II, 10 miliarde 
de kilowaţi/oră anual, adică tot necesarul României pe cinci ani. Retehnologizarea 
demarată în 1999 va micşora pierderile, iar ecluza şi sistemul hidroenergetic vor fi 
integrate prin comenzi computerizate, cu mai multe centre de comandă. Rotoarele de 
Krivoi Rog, statoarele uriaşe sunt controlate de mecanisme fine şi exacte, produse în 
Elveţia. Software-ul este furnizat de Universitatea din Craiova. Practic, împreună cu 
Politehnica Timişoara, cele două unităţi de învăţământ au realizat software-ul pentru 

cel mai important sistem de control energetic şi de comunicaţii al sud-vestului ţării. E 
mult, e puţin? 

Nici chiar Constantin Piliuţă, care a pus o lucrare cinetică, în 1972, pe peretele sălii 
turbinelor, lucrare numită Valurile Dunării, nu-şi închipuia care va fi devenirea reală, în 
timp, a valurilor marelui fluviu. între Amsterdam şi Volga nu mai există un astfel de 
sistem. Pe întregul curs al Dunării nu mai există alte Porţi de Fier, nu mai există o 
centrală care să poată asigura ea singură a şasea parte din energia necesară unui întreg 
popor. Senzorii aflaţi în apele Dunării arată în orice clipă nivelul şi perspectivele apei. 
Ecluza corectează surplusul datorat inundaţiilor sau lipsurile datorate secetei, opreşte 
deşeurile aflate pe apă, ecologizează tot parcursul Dunării de Jos. 

Prin aceste ecluze au trecut 200.000 de convoaie. Până în prezent au fost cam 40.000 
de cicluri de ecluzare. E mult? E puţin? Vă lăsăm să vă gândiţi. Adunţi trecutul, prezentul 
şi viitorul. Este darul pe care România îl face Uniunii Europene. Turnu Severin, un oraş 
de 120.000 de oameni, este o sinteză de timpi. Trecutul l-a făcut să-şi edifice prezentul 
şi de locuitorii lui depinde viitorul oraşului. 

Sediul companiei Porţile de Fier are în faţă statuia lui Decebal. Proiectul oraşului 
actual aparţine arhitectului francez Xavier Villacrosse, cel care a devenit bucureştean şi 
român prin adopţie, autorul pasajului Villacrosse din Bucureşti. Primele planuri sunt 
datate 1830. Apoi marele edificator care a fost Carol I a ridicat Turnul de apă, şcolile (de 
fete şi de băieţi), Hala Mare, astăzi fac parte din patrimoniul urbei. Pe lângă vechile case 
pescăreşti au apărut casele negustorilor şi ale proprietarilor de nave. Vechile drumuri 
ale antichităţii au căpătat o nouă strălucire. 

Odată ajunşi în portul turistic, gata de plecare, mai aruncăm o ultimă privire oraşului 
unde copiii aleargă nestingheriţi, între fântâna cinetică şi teatru, venind de pe toate 
străzile lui, vechi şi noi, cu cercuri, cu mingea sau cu bicicletele. Ei sunt cei care, mâine, 
vor duce mai departe numele lui Severus şi amintirea turnurilor Bizanţului, după cum 
vor duce şi gândul celor care aşează astăzi la Porţile de Fier tehnologii de ultimă oră. 


3.1.9. Pe Dunărea de Jos... 

lată Dunărea la Baziaş, locul unde este graniţa a trei ţări: 
România, Serbia şi Ungaria. Este cel mai lung fluviu al 
Europei: 2850 de Km. Ultima treime din acest parcurs udă 
pământul românesc, despărţindu-l de Serbia, apoi de 
Bulgaria. în sfârşit, fluviul înaintează către Marea Neagră 
separând Câmpia Română de Dobrogea şi alcătuind cea mai mare deltă a acestui 
continent. Aici, la Baziaş, apa are aproape doi km. lăţime. Nimic nu vesteşte, pe oglinda 
ei calmă, strânsoarea Cazanelor, nici marea Poartă de control continental dintre munţii 
Carpaţi şi Balcani, numită Porţile de Fier şi nici profunzimea în timp şi întinderea în 
spaţiu a interesului pentru aceste locuri. 

Cândva, pe aici au trecut spre sud popoarele mării. Până aici a ajuns apoi ţara dacilor 
liberi. Pe urmă cohortele Imperiului Roman. Apoi oştenii lui lancu de Hunedoara. Apoi 

constructorii de cetăţi fortificate trimişi de Eugeniu de Savoia. Apoi Imperiul Austro- 
Ungar şi cel Rus. Nici mişcarea de la sud spre nord n-a fost mai puţin intensă: 
indoeuropenii, popoarele migratoare, grecii colonizatori, Alexandru Macedon, 
creştinismul timpuriu, mesagerii ortodoxiei Chirii şi Metodiu, Imperiul Otoman. Aşa cum 
apa se ciocneşte de munţi, aici s-au ciocnit între ele civilizaţii şi lumi. Puţin mai sus de 
Dunăre, Ţara Haţegului, datează din vremea dinozaurilor. Şi tot de atunci, puţin mai jos 
de fluviu, rădăcina de piatră a Munţilor Măcinului. 

Călătoria noastră începe doar la Baziaş, locul împământenirii Dunării în România, dar 
continuă printre simboluri a căror rezonanţă apa o primeşte de departe, din timp şi-o 
amplifică dăruind tuturor iubitorilor de poveşti, de oriunde şi de oricând, ceva mai de 
preţ decât imaginea şi decât sunetul: fluviul ne face parte a sensului de mişcare a lumii 
în care trăim. 

Orşova, 17.000 de locuitori. Numele dat de romani acestui loc: Dierna. Lacul de 
acumulare al Porţilor de Fier a dus la strămutarea oraşului după 1965. Nimic n-a mai 
rămas din Orşova veche. Doar că, un cunoscut sculptor bănăţean din Timişoara, Peter 
Jecza, a edificat aici, în 1975, o bisericuţă catolică, memorial simbolic al vechii Orşove, 
insolită şi astăzi prin liniile ei moderne. 

Ne îndreptăm apoi către Turnu Severin, poate cel mai important loc de pe tot cursul 
fluviului. Aici se termină Dunărea de Mijloc şi începe Dunărea de Jos. Un loc strategic şi 
românesc. Apolodor din Damasc, arhitectul şi confidentul împăratului Traian, venit de 
pe pâmîntul vechii Mesopotamii, a aruncat peste Dunăre cel mai lung pod al antichităţii. 
Acelaşi Apolodor a ridicat la Roma Columna lui Traian, semn, până astăzi, al războaielor 
cu dacii. Cu picioare din blocuri de piatră şi armătura din lemn de stejar articulat numai 
prin îmbinări sub diverse unghiuri, podul a rezistat tuturor intemperiilor şi imperiilor. 
Capetele se mai văd, iar pe fundul apei sunt conservate încă bârnele din stejarii dacici, 
impregnate cu bitum, după vechiul meşteşug al tuturor tracilor. Aici credeau romanii că 
vor putea ţine piept năvălirilor barbare. Şi de aici a plecat împăratul Traian în ultima 
aventură a vieţii: cucerirea Petrei şi stabilirea celui mai răsăritean punct atins vreodată 
de Imperiul Roman: deşertul Iordaniei. 

Nici Evul Mediu n-a fost mai sărac în evenimente. Aici a ridicat lancu de Hunedoara, 
după cetatea Timişoarei, o cetate de veghe la Porţile de Fier. Făcea asta în vreme ce, 
sfătuit de Ştefan cel Mare al Moldovei, îl impunea domn în Ţara Românească pe Vlad 
Ţepeş. Pe insula Banului se află, adusă de la Ada Kaleh, şi cetatea de tip Vauban a lui 
Eugeniu de Savoia. După măsura fortificării Dunării pricepem ce speranţă însemna ea 
pentru liniştea Europei, devenită ţintă a Imperiului Otoman. între timp, Ada Kaleh 
doarme sub apele lacului de acumulare, iar vechile cetăţi se topesc sub vremuri. 

Numeroase oraşe mici se oglindesc în apele Dunării şi am ales, dintre toate, Giurgiul, 
unde Podul Prieteniei leagă malul românesc de Ruse, în Bulgaria. Lângă el, un alt pod, 
funcţional şi azi, ridicat de Anghel Saligny. Giurgiu e un vechi loc de vamă. Aici a ridicat 
Mircea cel Bătrân prima fortificaţie dunăreană, cucerită de turci şi făcută raia vreme de 
400 de ani. Dacii, romanii, marile migraţii, lăsau astfel loc Orientului cel mai pur. 

Cu amintirea parfumului oriental al Giurgiului plecăm către Brăila, şi ea fostă raia 
vreme de 300 de ani. Pe Insula Mare a Brăilei poţi face, la mal, un foc de tabără, unde 
frigi peştele abia prins cu undiţa subţire. Către apusul soarelui ne oprim ne oprim şi noi 
acolo să cinstim cum se cuvine numele atâtor generaţii de pescari şi de oameni din 
Câmpia Română ce vor fi trăit încredinţând Dunării, pentru viitorime, în seri ca aceasta, 
dorul lor de libertate. Dorul unui întreg neam. Privim apoi oraşul de departe, de pe apă. 
Ascunşi de întunericul nopţii calde, ne amintim că Brăila, ca şi Giurgiul, a devenit oraş 
liber abia după războiul ruso-turc încheiat în 1829, cu Pacea de la Adrianopole. Ne 
amintim că aici au venit, de la sud de fluviu, numeroşi refugiaţi din calea islamizării, 
aromâni şi meglenoromâni. Vorbeau greceşte, li s-a spus greci. Şi astăzi prin portul Brăila 
trec tot felul de mărfuri. De aici începe Dunărea Maritimă. 

Depozitele de grâne construite de Anghel Saligny, autor şi al podului de la Cernavodă 
peste Dunăre, datează de la sfârşitul veacului al XlX-lea şi sunt încă funcţionale. Fac 
parte din patrimoniul UNESCO. Tot finele de veac al arhitecturii brăilene ar merita poate 
reevaluat: ceasul devenit simbol al oraşului, teatrul apărut la 1850, dinîndemnul actriţei 
Fanny Tardini, muzeul, şcolile, clădiri ridicate de celebrii arhitecţi Petre Antonescu şi Ion 
Mincu. 

Toleranţa între religii şi oameni de toate naţionalităţile, în numele prosperităţii 
tuturor, erau cuvântul de ordine. Aceea a fost epoca de glorie a oraşului. Făurirea 
României moderne, după Unirea Principatelor, dar mai ales după venirea lui Carol I, au 
produs la Brăila un adevărat reviriment. Aici veneau grânele pentru export din toată 
Câmpia Română, ca şi din zona confluenţei Şiretului cu Dunărea. Aici veneau produsele 
industriale de la Reşiţa, veneau cărbunii. Aici a funcţionat, aproape un veac, Comisiunea 
Europeană a Dunării. 

Istoria contemporană a Brăilei a vrut să-i sporească vechea glorie. Fântâna cinetică, 
asemănătoare cu aceea din Turnu Severin, face parte din marele proiect unificator şi 
nivelator al socialismului. O vastă horă de fântâni cu închipuite păsări măiestre stil 
Brâncuşi urmează traseul oraşelor dunărene. Era o viziune urbanistică unificatoare, un 
simbol al Dunării româneşti. Arhitectura contemporană a Brăilei a fost devenirea 
socialistă a Bauhausului, confruntată cu stilul stalinist neo-baroc, de origine orientală. 
O nouă ciocnire de mentalităţi ajunsă la frontiera marelui fluviu. O nouă bătălie pentru 
porţile lui. Şi o nouă provocare pentru păstrarea identităţii româneşti. 

La nici 20 de km. distanţă de Brăila, oraşul Galaţi împărtăşeşte aceeaşi istorie veche, 
dar ne etalează cu totul alt chip, ieşit dintr-o voinţă fără seamăn de a impune lumii 
spiritul constructiv al acestui neam. Altfel decât Porţile de Fier, Galaţiul este şi el o 
barieră. Ridicat lângă cetatea dacică şi apoi romană de la Bărboşi, ţine să arate nu 
trecutul, ci prezentul şi viitorul. O gândire strict pozitivă asupra economiei domină 
oamenii acestui oraş. După Damen Shipyards am văzut SIDEX, alt mare simbol al oraşului. 
Suprafaţa portului care alimentează Galaţiul are 28 de hectare. Retehnologizarea s-a 
făcut după 1990. La SIDEX vin nave maritime de peste 13.000 de tone, banda 
trasportoare are mai mult de un km. lungime, din cală sunt alimentate direct cuptoarele, 
iar suprafaţa construită a Combinatului are 1.600 de hectare. Are 6 laminoare - la cald 

şi la rece - pentru oţel, 26 de cuptoare şi o instalaţie de zincare. Se produce tablă de 
toate grosimile, dar mai ales pentru nave. în aproximativ 40 de secunde iese un sul de 
tablă. SIDEX Galaţi este membru asociat al EUROFER, cea mai mare organizaţie 
europeană a producătorilor de oţel. De pe banda transportoare sulurile de tablă merg 
direct la zincare. Răcirea se face în curenţi de aer rece, până sus. Efortul de 
retehnologizare la SIDEX, ca şi la Porţile de Fier, a cuprins aceşti ultimi zece ani. Ca şi 
Porţile de Fier şi Damen, SIDEX-ul a fost retehnologizat cu softuri lucrate de 
universităţile şi institutele româneşti, în principal de la Craiova. Trecem pe lângă zona 
liberă şi ne grăbim să prindem bacul care ne va duce pe celălalt mal al Dunării, de unde 
vom pleca la Tulcea. 

Cândva, la Tulcea fluviul despărţea Dacia Magna de Scytia Minor. O diversitate care 
s-a păstrat în timp. Naţionalităţi, religii, un efort unitar de a obţine, la 1877, 
independenţa întregii ţări. Dar românii îl moşteneau pe omul de la Hamangia, venit din 
neolitic, cultura de la Cernavodă, de la Cucuteni, de la Gumelniţa, pe geto-daci. Oraşul 
s-a construit raportându-se mereu la marele său trecut şi la marele fluviu spre a închipui 
cea mai inedită sinteză dintre mentalitatea orientală şi cea europeană. 

Tulcenii s-au considerat totdeauna cheia de boltă a Dunării de Jos. Şi temeiurile lor 
veneau de foarte departe, din trecut. Toată civilizaţia romană a locului dovedeşte faptul 
că moştenea cultura neolitică, unitară până la Petra, îi moştenea pe traci - aici fusese 
hotarul marelui Regat al Odrisiei - şi pe geţi. Echilibrul roman a fost tulburat de toate 
aceste influenţe. Forme ciudate, pline de mişcare, strugurele, rămas până astăzi la 
români motiv cultural fundamental, se combinau în castrele romane care străjuiau 
aceste părţi de lume unde Dunărea s-a numit Istros, amestecându-şi formele ca într-un 
un creuzet unde s-au topit şi s-au stins toate lumile vechi, anunţând apariţia marelui 
motiv unificator al planetei care a însemnat creştinismul. Timpuriu, în veacul al ll-lea, la 
hotarul dintre lumea greacă, cea romană şi cea tracică, s-a desenat aici, pe locurile unde 
începea delta Dunării, semnul de hotar între dispariţia antichităţii şi apariţia Bizanţului 
creştin. Bisericuţele decretă săpate în veacul al doilea şi al treilea în dealul de la Basarabi 
trebuie văzute. Acolo se înşiră cuminţi cruci, rune, alfa şi omega şi toate povestesc 
despre Marele Drum al Chihlimbarului dintre varegi (vikingi) şi greci. 

Morminte de incineraţie, cruci păstrate prin timp din veacul al Vl-lea fac profilul 
întunecat al acestui golf mic, unde viaţa îşi acumula noi temeiuri şi noi tipare de locuire. 
Poţi admira o cristelniţă creştină din lut ars datând din secolul al IX-lea, găsită la Niculiţel. 
încet, slova latină unde se povestea încă despre bătălia lui Carol Robert de Anjou cu 
Basarab l-ul, la 1330, a fost înlocuită de icoana creştină, de slavonia venită la gurile 
Dunării dinspre nord şi aţintită către marele Bizanţ. Refugiaţii creştini ai marelui spaţiu 
rus, staroverii, şi-au găsit şi ei adăpost tot aici. La frontiera dintre pravoslavinicii ruşi şi 
Bizanţ s-au ivit apoi otomanii şi semnul semilunii s-a înstăpânit pe aceste locuri. Calea 
mişcătoare a Dunării a dus mai departe povestea oamenilor şi a locurilor. Pământuri noi 
şi oameni deosebiţi ieşeau la hotarul acesta mereu schimbător, dintre ape şi uscat. 
Plauri, grinduri, canale, gârle, sahanale, lacuri, bălţi, japşe, păienjeniş de ape şi de 
pământuri noi, de peşti, de păsări, de lupi, de animale mici, de sărături şi de lagune, de 

zăvoaie şi de păduri, forme cu toatele de apărare a lumii de aici prin ea însăşi, de 
conservare a firii locului, iată cum ni se anunţă Sulina, cel mai nou pământ românesc. 

Cinci mile marine despart farul vechi de farul nou, adică de vărsarea de astăzi a 
Dunării în mare. Le parcurgem împreună cu marinarii din Sulina. Simţim mirosul sărat al 
apelor mării şi privim cargoul panamez plecat de la SIDEX navigând pe Marea cea Mare, 
acolo unde se topesc valurile felurite ale marelui fluviu. Acolo unde ele se vor topi 
întotdeauna. 


3.1.10. în Dobrogea... 

(voce Dinu lanculescu) 

Aici, la traversarea Dunării, începe Dobrogea, pământ 
vechi, numit odinioară Scythia Minor, aflat între apele 
fluviului şi ale Mării Negre, plin de semnele civilizaţiilor 
vechi. Aici au fost Munţii Hercinici, ieşiţi din Marea 
Sarmatică. Acum doar apa şi vântul mai numără mileniile trecute. Inginerul Anghel 
Saligny a construit, la sfârşitul veacului al XlX-lea, odată cu intrarea definitivă a acestui 
spaţiu între hotarele României, podul cel mai solid care uneşte Dobrogea cu ţara. Alte 
poduri vor traversa apoi Dunărea, dar el singur e semnul că Dobrogea, acest dreptunghi 
arid, larg de 80 de km şi lung de 200, s-a întors la unitatea de civilizaţie a pământurilor 
locuite cândva de geto-daci. 

Statuia lui Anghel Saligny, aşezată la hotarul dintre mare şi uscat, veghează Constanţa 
modernă. El a edificat acest mare port maritim românesc, puntea de legătură a Dunării 
cu ţara, porturile şi depozitele Galaţiului, Brăilei şi Giurgiului. Marea Unire a adus 
Dunărea şi Dobrogea (la care se adăugase Cadrilaterul) în centrul atenţiei politicii 
economice româneşti. Mulţimea de religii, de oameni, de obiceiuri, de straturi de 
civilizaţie, fac din Constanţa nu doar principala poartă maritimă a ţării, al doilea oraş ca 
mărime după capitală, ci şi cel mai îndreptăţit dintre oraşele româneşti, care, în numele 
marelui său trecut, să trimită viitorului mesajul deplin al semnificaţiei europene a lumii 
româneşti. în anii aceştia hotărâtori pentru deschiderile către lume ale Estului, acest 
oraş românesc aminteşte încă de faptul că aici a fost şi a rămas piatra de hotar a 
romanităţii, adică a unui tip anume de civilizaţie. 

Nu întâmplător aici l-a deportat Octavian August pe cel mai modern poet al 
Antichităţii, Publius Ovidius Naso, acela care ameninţa - prin cartea premonitorie a 
Metamorfozelor, despre apariţia vieţii pe Pământ - să dinamiteze toate credinţele 
antice şi să deschidă hotarele Imperiului pentru abia bănuitul creştinism. Născut la 
Sulmona, cetate fondată de coloni frigieni (deci traci), a fost trimis de latini undeva, pe 
pământul etern al strămoşilor lui. Şi tot aici, în Scythia Minor, după cum atestă 
numeroase mărturii de civilizaţie, a fost limesul romanităţii. încă înainte de războaiele 
lui Traian cu Decebal, aici au venit dinspre sud, după ce cuceriseră Dacia Magna, 
cohortele romane spre a-şi sprijini hotarul pe marginea de netrecut a fluviului şi spre a 
fortifica, la gurile lui, puncte de sprijin în calea necunoscuţilor năvălitori din Asia. 

Aceeaşi şi nu exact aceeaşi fusese politica dacilor liberi. Ei zidiseră pe pământul acesta 
cetăţi capabile să asimileze marile influenţe culturale ale lumilor vechi. Zvastica, semn 
al roţii vieţii, venită din Ţara Melluha, India de azi, semne din Sumer şi Babilon, apoi de 
la perşii lui Darius ori macedonenii marelui Alexandru, semnele Medeeii şi ale lui lason, 
toate s-au întipărit în pietrele acestor locuri, au devenit parte a acestei ţări de piatră şi 
de ape, unde cândva fuseseră Munţii Hercinici şi Marea Sarmatică. 

Oamenii acestor locuri aveau înţelepciunea şarpelui şi blândeţea căprioarei, după 
cum au rămas până astăzi încrustate în alcătuirea şarpelui Glykon din anticul Tomis 
(simbol al unei mari dizidenţe religioase fondate de tracul Abonoteichos în amintirea 
neamurilor care ieşiseră direct din Marele Potop povestit de Ghilgameş). Zeiţa Fortuna, 
ca şi zeul Pontos au vegheat cetatea Tomis, ridicată de Milet cu şapte veacuri înainte de 
Hristos, pe locul unde gânditorul de la Hamangia privise orizontul de ape cu treizeci de 
mii de ani mai devreme. 

Aici, la încrucişarea dintre fabulosul Orient, vechile civilizaţii ale Mediteranei şi încă 
depărtata Europă, era marea bursă de mărfuri a lumii antice. Pe mozaicul de 2000 de 
metri pătraţi al agorei din Tomis, pe alba insulă Leuke (Insula Şerpilor) unde se fugiseră 
şi troieni înfrânţi de greci (Achile a fost îngropat aici), vor fi venit mătăsuri şi porţelanuri 
chinezeşti pe calea îngustă a Petrei spre Britania, ori ierburi de leac trimise de pe Nil în 
numele zeiţei Isis până departe, către cetăţile dacilor liberi din Carpaţii de Nord. 
Unitatea culturală a lumii vechi se păstrează în lentila Tomisului prin repere care 
moştenesc deopotrivă împrumuturi venite din depărtări, ca şi foarte vechi axe formative 
ale locului, venite prin timp încă din Paleolitic. 

Capidava, Sucidava, Dinogeţia, nume de cetăţi dacice pe care grecii, rămaşi la ţărmuri 
fiindcă făceau doar navigaţie de cabotaj, nu le-au atins, dar pe care oştile romane le vor 
fi cucerit una câte una. Au existat două feluri de abordare ale acestui spaţiu: cel grecesc 
şi cel roman. Grecii au ridicat porturi comerciale în lungul coastei şi n-au pătruns 
niciodată în profunzimea spaţiilor de locuire ale altor populaţii. Histria a avut 70 de 
hectare, era uriaşă pentru lumea antică, se afla într-un golf ferit şi supraveghea nu 
uscatul din spate, acela de unde chiar triburile greceşti coborâseră cândva către 
peninsulă, ci pe acela de dincolo de ape, de unde veniseră mezii şi părţii, ori alţi 
năvălitori timpurii trecuţi de marea Poartă de Fier a Asiei, dintre Caucaz şi Caspica, spre 
Africa şi Europa. Din această convieţuire marginală şi deschisă către mare s-a făurit un 
tip de umanitate apt să primească mai uşor influenţe diverse, să se schimbe spre a 
supravieţui şi să numească identitate chiar această mare putere de cuprindere a unor 
largi orizonturi culturale. în Dobrogea oamenii sunt statornici, deschişi, iubitori de 
frumos. 

Aceasta a fost lumea pe care romanii au încercat s-o facă după chipul şi asemănarea 
lor. Nu fără a întâmpina o rezistenţă uriaşă. La Adamclisi au pierit aproape patru mii de 
romani. O cifră uriaşă pentru o bătălie antică. Monumentul ridicat în amintirea lor este 
şi astăzi mărturia spiritului de rezistenţă al acestor locuri. Aici, în inima de piatră a 
Dobrogei, a fost împlântat vulturul roman. Şi aici poetul Ovidiu şi-a plâns singurătatea, 
fără să bănuiască poate că veacurile îl vor venera ca pe un înainte mergător al unui 

întreg neam de oameni. Fuseseră demult culturile de Hamangia, Gumelniţa, Boian, 
Cernavodă, fuseseră tracii, geţii şi dacii, trecuseră apoi perşii, macedonenii, grecii şi 
fiecare lăsase urma lui pe pământ ori în inima oamenilor. Dar numai disciplina romană 
a născut un popor nou pe locul Mării Sarmatice. Şi numai îndelungata convieţuire la 
Pontul Euxin a grecilor cu neamurile Sciţiei a adus Bizanţul şi creştinătatea atât de 
aproape şi de timpuriu pe aceste locuri aflate între hotarul Dunării şi acela al mării. 
Atunci, în veacul al IV-lea, a devenit Tomisul Constanţa, după numele surorii împăratului 
Constantin cel Mare. Poate nicăieri în Europa nu mai există atât de multe dovezi de 
martiri creştini încă din veacurile lll-X după Hristos. Aici, în Dobrogea, s-a născut şi s-a 
format Sfântul Cassian, ajuns apoi la Constantinopol (unde l-a apărat pe marele loan 
Gură de Aur) şi de acolo la Marsilia. 

Aici se întâlnea vechiul Drum al Mătăsii venit din China cu Drumul Chihlimbarului, 
venit de la vikingi. Apoi Europa Evului Mediu timpuriu şi-a trimis către noi primii 
navigatori. Era urmarea marii schisme dintre ortodocşi şi creştini din veacul al Xl-lea, 
când cruciaţii apuseni cucereau Constantinopolul şi, ca urmare, genovezii (liguri ca 
neam, la origini iliro-traci) căpătau monopolul comerţului pe Marea Neagră, adică Mar 
Maggiore. în Crimeea, la gurile Nistrului, în Cetatea Albă, Cetatea de Baltă, la Constanţa 
apar faruri şi contoare genoveze. Din nou acest spaţiu comunică liber, prin Mediterana, 
cu restul lumii. Mircea cel Bătrân îşi întinde domnia până la Marea cea Mare, 
construieşte corăbii (adică „pânzare") şi încheie acorduri comerciale cu genovezii. 
Marile drumuri de uscat ale Europei sunt focalizate către porţile maritime ale Dobrogei. 
Drumul Liovului din Polonia, al Pestei din Ungaria, al Bălgradului (Alba lulia), Sibiului şi 
Braşovului din Transilvania sunt adevărate săgeţi aţintite către Constanţa. Dunărea, pe 
de altă parte, aduce mărfuri de la Viena, Belgrad şi Vama, de la Orşova, Turnu Severin, 
Giurgiu, Brăila, Galaţi şi Tulcea spre a le descărca pe ţărmul pietros al Constanţei. Viaţa 
Europei şi a Sciţiei părea să se aşeze în tipare stabile. Dar o nouă putere se contura la 
porţile continentului după căderea Constantinopolului în veacul al XV-lea: otomanii. Şi 
pentru ei limesul însemna Dunărea. Un hotar de atins, de fortificat, de ţinut. Un ochi 
privind către restul continentului european. Un fir subţire de speranţă: ambele ţări 
române îşi plătesc tributul prin băncile veneţiene. O iluzie a vechilor libertăţi. în veacul 
al XV-lea, lancu de Hunedoara, venit de peste munţi, avea să-şi dea viaţa nu departe de 
aici, la Vama, apărând marile drumuri europene. 

Pe dealurile Dobrogei apar cetăţi otomane. Enisala a vegheat rădăcina de piatră a 
Munţilor Hercinici ca semn al tentativei otomane de a se împământeni pe aceste locuri, 
în porturile Pontului Euxin poposesc acum galerele cu flamura verde a Profetului. Oraşul 
se numea Kustendie, semnul unui nou hotarîntre imperii, locul pentru care aveau să se 
poarte noi bătălii. 

Dar în lentila Dobrogei, luminată de soarele tuturor trecerilor, timpul urma să ardă 
iluziile otomane. După 1853, dar mai ales după 1878, ei au părăsit Europa şi zeii vechilor 
seminţii s-au ivit din nou, dăruind farmecul lor nevăzut acestor locuri. 

Dobrogea devenea, definitiv, un pământ românesc. O flotă românească prindea 
contur odată cu bricul Mircea, Anghel Saligny proiecta portul şi danele Constanţei, 

construia podul peste Dunăre. Insula Mare a Brăilei era grânarul României Mici, prima 
cale ferată aducea mărfuri în port, întreaga ţară respira prin acest plămân dintre ape şi 
cer numit Constanţa. 

Amintirea lui Mircea, primul domn român care-şi adjudecase acest teritoriu şi 
construise primele pânzare, mărturisindu-se deopotrivă urmaşul dacilor liberi ca şi al 
cuceritorilor romani, devenea un simbol. Prima navă românească de luptă avea să-i 
poarte numele. Carol I şi toată elita politicii româneşti a timpului s-au plecat în faţa 
acestui adevăr al trecutului. Toate marile întâmplări, din veac în veac, de la originile 
paleolitice până la ultimele lupte, deveniseră porţi ale trecerilor către cunoaşterea şi 
identitatea de sine, lumini prin timp şi prin suflet, repere. 

în 1872 a apărut învăţământul naval românesc ca şcoală a flotilei. Se dezvoltau 
cultura şi artele. Profesorii acestei şcoli, care pregătea navigatori, ca şi specialişti în 
echipamente navale, erau ei înşişi marinari de cursă lungă, pictori, scriitori. Dimitrie 
Ştiubei, pofesor al Şcolii de Navigaţie numită azi Academia Navală Mircea cel Bătrân, ca 
şi Victor Vlad Delamarina ori Jean Bart sunt doar cele mai cunoscute exemple. Ei au 
proiectat pentru generaţiile viitoare nu doar ştiinţa de a naviga, ci şi sufletul românesc: 
aspru, liber, blând, iubitor al trecutului, în stare să-şi făurească singur destinul, veşnic 
deschis viitorului. Astfel ne-a rămas întipărit spiritul Dobrogei, cândva, demult, 
misterioasa şi ademenitoarea Sciţie Mică şi neamurile ei multe cutreierând aceste 
dealuri şi ape. Fiecare a adus acasă de pe mările şi oceanele lumii ceva din prezentul pe 
care-l trăia. Cu toţii au făcut din regiunea lor natală o parte integrantă a lumii. Marea 
Unire a găsit aceste locuri pregătite să primească mărfurile întregii Românii, să refacă 
marile drumuri comerciale ale continentului european. Noi şi noi generaţii au învăţat 
arta de a stăpâni mările şi i-au dăruit Constanţei ştiinţa, sufletul şi, până la urmă, vieţile 
lor. 

Şcoala Flotilei, acreditată în 1954 ca Institut de învăţământ superior tehnic marin, se 
numeşte din 1990 Academia Navală Mircea cel Bătrân, după numele primului domn 
care aînfiptîn Dobrogea drapelul cu vultur al românilor, devenit pentru totdeauna parte 
a drapelului românesc. Din 1973 Academia formează deopotrivă specialişti pentru 
Marina Militară şi Civilă, pregăteşte ofiţeri pentru navigaţie şi conducerea navei, 
specialişti în intervenţii, în hidrografie, echipamente navale, electromecanică navală. 
După 1989 a fost acreditată de Organizaţia Maritimă Internaţională. Programele ei se 
desfăşoară în acord cu ale tuturor membrilor acestei organizaţii. Dintre toate înaltele 
şcoli româneşti, aceasta e unica desemnată să formeze navigatori de înaltă clasă. 

Aici, pe faleza Cazinoului din Constanţa, a venit către finele veacului al XlX-lea 
Eminescu să se închine pe sine însuşi marilor ape ale trecutului, spre deplină contopire 
cu întregul planetar. Va fi văzut geamia, vechile biserici, Tomisul, statuia lui Ovidiu, 
portul început de Saligny. De dincolo de oglinzile apelor, marele poet, ca şi toţi aceia de 
dinaintea lui, nenumărate seminţii de oameni atraşi deopotrivă de ochiul albastru al 
mării ca şi de făptura vechilor civilizaţii ori de forţa acestui punct de sprijin continental, 
toţi privesc încă şi astăzi, printre pânzele apei şi vremii, Constanţa modernă. 

Vechea gară maritimă, edificată de acelaşi Anghel Saligny, adăposteşte până astăzi 
„cuibul reginei", de unde privea regina Maria forfota portului. Portul vechi, finalizat de 
acelaşi Anghel Saligny, după un proiect iniţial al lui Hartley, din 1881, pe care au lucrat 
apoi Voisin şi Bey, în 1886, apoi Ion B. Cantacuzino, în 1892, Gh. Duca, în 1898, a fost 
completat în ultimele decenii ale veacului XX cu portul contemporan, de trei ori mai 
mare decât primul. Danele plutitoare, cheurile nesfârşite pot descărca 85 de milioane 
de tone de mărfuri pe an, în 82 de dane, din tancuri care pot avea 325.000 de tone dwt. 
fiecare. Depozitele portului cuprind peste 86.000 de containere, cu un total de 
adăpostire de aproape 700.000 de tone. Are o suprafaţă construită de 3650 de hectare. 
Capacităţi de folosit pentru cereale, fructe, lemn, minereu, textile, petrol, ciment, 
maşini diferite. Mari firme de navigaţie din Pireu, Istanbul, Maersk, Geneva, Londra, 
Haifa şi câte altele au aici filiale, duc şi aduc mărfuri. Şantierul naval construieşte nave 
maritime de până la 200.000 de tone. Terminale de cale ferată, şosele şi, nu departe, 
aeroportul sunt căile de acces către port. Nu în ultimul rând, la capătul portului se 
deschide Canalul Dunăre - Marea Neagră, care, trecând prin Canalul Dunăre-Main-Rin, 
asigură o nouă axă comercială europeană: Rotterdam - Constanţa. Portul se întinde 
până la Agigea, ecluza terminală a Canalului dintre fluviu şi mare, proiectat în 1928 de 
inginerul Jean Stoenescu şi construit după 1975. Midia-Năvodari, ecluza mediană a 
Canalului, este şi unul dintre porturile satelit ale Constanţei. Iar prima ecluză se află 
lângă podul nou de la Cernavodă, datat 1986. 


3.2. Dialog 

3.2.1. Istorie 

3.2.1.1. Gheorghe Papuc, 
director la Muzeul de Arheologie, Constanţa 

î. Prin ce este deosebit, ca preistorie şi ca istorie, spaţiul 
Dobrogei? 

R. Pământul dintre Dunăre şi mare, Dobrogea zilelor noastre, 
are o istorie multimilenară. Cele mai vechi urme descoperite pe acest teritoriu sunt cele 
de la Mamaia sat, din Paleoliticul mijlociu. în perioada Neolitică sunt cunoscute culturile 
Hamangia şi Gumelniţa, care sunt specifice Dobrogei. Aici aparînsă şi influenţe ale unor 
culturi din Câmpia Română sau Moldova. Treptat, aici apar geţii, strămoşii noştri, care 
au o istorie destul de zbuciumată, cu multe vicisitudini, legate de Imperiul Persan, apoi 
de Imperiul Macedonean, Imperiul Roman ş.a.m.d. 

Dar să revenim la Constanţa zilelor noastre, anticul Tomis, o cetate veche de peste 
2700 de ani. Numele cetăţii vine de la Tomoi probabil, acest pinten care intră în mare, 
fiind înfiinţată de milesieni în secolul al Vl-lea î.H., după cum demonstrează mărturiile 
arheologice. Mă refer la săpăturile făcute de un colectiv atunci mai tânăr, conduse de 
regretatul Adrian Rădulescu, săpături efectuate în parcul Catedralei din Constanţa, 
singurele săpături sistematice de altfel, care au plecat de la straturile contemporane şi 
au ajuns până la nivelele greceşti, unde s- au descoperit bordeeale geţilor şi acele emisii 
monetare destinate de greci acestui spaţiu. Oraşul se dezvoltă încet în epoca grecească, 
în secolele VI, V, IV şi se măreşte puţin pe această peninsulă, cuprinzând şi zona pieţei 
Ovidiu din actuala Constanţa. Dovadă sunt descoperirile arheologice din zonă, şi anume 

morminte din epocile greacă şi elenistică. Şi atunci, ca şi 
acum, cei morţi nu stăteau împreună cu cei vii. Necropolele 
erau în afara cetăţii, deci ne ajută să conturăm limitele pe 
care le avea cetatea. Să nu uităm că la început de eră 
creştină aici a fost exilat unul din marii scriitori latini, Publius 
Ovidius Naso, pe care l-a trimis aici, la marginea Imperiului, 
împăratul Augustus. Poetul moare la Tomis, în anul 17. 
Opera sa e folosită de istorici ca veritabil izvor pentru a 
cunoaşte cât mai bine viaţa care se desfăşura zi de zi în 
această cetate milesiană. Ştim de la Ovidiu că apa era adusă de la mari distanţe, o purtau 
femeile pe cap, în amfore. Şi, de altfel, problema apei la Constanţa a fost rezolvată puţin 
înainte de primul război mondial de către unul din cei mai harnici primari pe care i-a 
avut acest municipiu, cu apa adusă tocmai de la Cernavodă. De ce? Pentru că apa din 
subsolul Constanţei este o apă salmastră. Vom reveni la această problemă a alimentării 
oraşului cu apă, deoarece sunt mari construcţii hidrotehnice pe care le vor face romanii 
într-o epocă ulterioară celei la care ne referim. în secolul II - III, Tomisul devine reşedinţă 
a acelei ligi formate din cinci cetăţi, numită Pentapolis, apoi Sextapolis, şase cetăţi. Şi 
este interesant că nu era reşedinţa provinciei, dar este locul unde guvernatorul roman 
îşi avea sediul. Deci creşte mult în importanţă. Creşterea cetăţii tomitane înseamnă 
nenorocirea altei colonii a Miletului. E vorba de Histria. Portul se nisipează, iar 
importanţa cetăţii scade în secolele ll-lll d.H. în această perioadă se ridică o serie de 
construcţii monumentale, iar în secolul al lll-lea se edifică acest mozaic, care nu este 
altceva decât o agora, o piaţă. Alături de mozaic se afla o mare magazie. De altfel existau 
vreo unsprezece magazii care deserveau portul. Arheologii au găsit amfore cu vin, 
devenit peste veacuri gelatină. în antichitate nivelul mării era altul. Sigur, nivelul ei a 
crescut cu cel puţin patru metri în 2000 de ani. Ştim că sub oraş există o serie de galerii, 
de subterane, uniii le-au numit catacombe. Toate cetăţile dacilor au avut astfel de 
subterane de comunicare cu Lumea de Dincolo. Dacii şi tracii excelau în aşa ceva. Au 
fost găsite la sfârşitul celui de-al şaptelea deceniu al secolului trecut. Vasile Canarache, 
directorul de atunci al muzeului, voia să introducă în circuitul turistic o porţiune care se 
întindea de la edificiul cu mozaic la portul roman, deci pe sub statuia poetului. Târziu a 
fost descoperită semnificaţia acestor galerii, după ce au mai fost descoperite şi altele. 



Din mormântul lui Ovidiu, 
Constanta 

Galeriile acopereau o distanţă destul de mare, iar faptul că se aflau la o adâncime de 17 
- 20 de metri demonstrază un lucru elementar: pe acolo circula apa, puntea dintre Lumi, 
şi era nevoie de o pantă pentru ca apa să curgă spre oraş. Reţeaua de galerii de sub oraş 
e complicată, pentru că se adăugau mereu noi repere, galeriile erau săpate ocolind 
clădiri aflate deasupra. Dar, revenind, urna lui Ovidiu s-a găsit la una din porţile 
Tomisului de atunci 15 . E vorba de o poartă din secolul I. Cetatea se întindea atunci cam 
până în zona unde se află acum Biroul de Turism, deci cam la o sută de metri de muzeul 
nostru. 

î. Dar Tomisul n-a fost singura colonie a Miletului din Dobrogea. 

R. Oraşele pontice Histria, Tomis, Callatis, intră sub stăpânire romană încă înainte de era 
noastră, iar teritoriul dobrogean ceva mai târziu, în secolul I era noastră, pe la 
anul '60-'70. Frontiera devine Dunărea şi ea va fi consolidată ca margine a imperiului de 
către împăratul Traian, cel care a pus piatra de temelie a istoriei noastre, a românilor. 
Traian, născut undeva în Peninsula Hispanică, este foarte bine reprezentat în Dobrogea. 
Mă refer la monumentul de la Adamclisi. Acolo, în zona monumentului există un întreg 
complex. Există şi un tumul funerar şi un altar militar. întrebarea este cu ce ocazie au 
fost construite aceste monumente pe dealul de la Adamclisi. în 101 a fost victoria lui 
Traian contra lui Decebal. Războiul a durat până către iarna anului 101-102. Moment în 
care regele dac recurge la o stratagemă extraordinară. îşi aliază populaţii vecine de 
neam trac, triburile peonilor (care ajutaseră şi Troia) şi caută să cadă în spatele 
armatelor romane undeva, în Peninsula Balcanică, la sudul Dobrogei. Manevra lui 
Decebal avea nevoie de ajutorul naturii. Dunărea trebuia trecută pe un pod de gheaţă. 
Dar iarna aceea a fost blândă şi Dunărea n-a îngheţat. în schimb oştile lui Traian s-au 
întors pe calea apei, pe Dunăre, adică într-un ritm alert, către Dobrogea. Aşa a avut loc 
bătălia de pe platoul de la Adamclisi, unde Traian înfrânge această coaliţie a dacilor cu 
vecinii lor. Dar costul este imens. Pe altarul militar care se ridică aici sunt peste 3800 de 
nume. Avem în vedere că armata romană era o armată de profesionişti, şi să pierzi 3800 
de soldaţi, era greu de imaginat. Vă daţi seama ce încrâncenare a fost. De asemenea, 
piere unul din conducătorii armatei romane. Cine, nu ştim. Dar în acest loc se ridică un 
tumul funerar care îi e dedicat. Are 40 de metri lăţime, 10-15 metri înălţime, nu era 
făcut pentru un ostaş de rând. Iar în anul 105-106 începe construirea monumentului 
funerar care vine în continuarea războiului din 105-106 cu Decebal şi cu transformarea 
Daciei în provincie romană. Prin urmare, reprezentarea războaielor dacice o avem pe 
două monumente, unul la Adamclisi -eu cred că muzeul de la Adamclisi e unul din cele 
mai frumoase ale epocii romane - şi unul la Roma: Columna lui Traian. Mai mare glorie 
pentru înaintaşii noştri daci nu cred că există, 
î. Din ce provincie romană a făcut parte Dobrogea? 

R. Provincia Moesia Inferior din care face parte Dobrogea, la finalul secolului al lll-lea, 
sub împăratul Diocleţian, cunoaşte şi ea o serie de transformări, datorită măsurilor 
militare pe care le ia împăratul în această zonă dintre Dunăre şi mare. Este vorba de 
reorganizarea administrativă, iar noua provincie va purta numele de Scythia Minor, 
Sciţia Mică, având capitala la Tomis. Oraşul nostru devine capitala provinciei odată cu 

mutarea capitalei Imperiului Roman de Răsărit la Constantinopol, iar creştinismul 
devine religie oficială. La Tomis apare la început un episcopat, care, treptat, va deveni 
episcopat de rang mitropolitan, iar din secolul al Vl-lea mitropolie, căreia i se 
subordonau cele 14 scaune episcopale din teritoriu. 

După venirea bulgarilor - hoardele lui Asparuh, pătrunse aici pe la 648 - provincia n- 
a cunoscut în nici un caz lipsa locuitorilor băştinaşi. Ba din contră. Ştim toţi că în secolele 
al Vll-lea, al Vlll-lea, al IX-lea sunt urme arheologice. La marginea oraşului am găsit urme 
din secolul al X-lea. Dar atunci aparîn toată Dobrogea urme ale epocii feudale timpurii. 
Nu departe de Constanţa, în dealurile de cretă de la Murfatlar, au fost descoperite, în 
1956, 6 bisericuţe săpate ca mici peşteri, 6 paraclisuri cum le spunem, ale unor călugări 
care au vieţuit aici. 

Se pare că în 971 Dobrogea intră din nou sub dominaţia Bizanţului, care îi liniştise pe 
bulgari, iar viaţa religioasă, centrul religios, pleacă de la Tomis la Durostorum, actuala 
Silistra, pe locurile fostului mare regat tracic al Odrisiei, unde se înfiinţează un scaun 
mitropolitan care ţinea direct de Patriarhatul de la Constantinopol. Având în vedere 
faptul că în apropiere se afla şi Biserica bulgară, este clar că împăratul bizantin ştia ce 
populaţie are în teritoriu. Faptul că nu subordona zona aceasta Bisericii bulgare 
demonstrează că exista o populaţie nebulgară majoritară în secolele IX-X. 

Revenim la bisericuţele de la Basarabi. Avem şi un an sgrafitat pe una din bisercuţe, 
e vorba de 998 sau 992, deci aceste bisericuţe au funcţionat în această perioadă. Erau 
lăcaşuri ale unor călugări, erau foarte mici, aveau doi metri lăţime pe trei, patru, cinci 
metri lungime şi vreo doi metri şi ceva înălţime. Sunt inscripţii în glagolitică, în slavă, în 
greacă, avem chiarşi rune, deoarece locul era în lungul Drumului Chihlimbarului, drumul 
de la varegi la greci. Şi găsim în bisericuţele de la Murfatlar şi reprezentări necreştine, 
se pare dintr-o perioadă când fuseseră abandonate. Sunt reprezentaţi cai, nişte corăbii, 
pe care specialiştii le-au legat tocmai de aceşti varegi care veneau cu chihlimbarul spre 
Grecia. Dar bisericuţele de la Murfatlar mai au o componentă alăturată lor, e vorba de 
cariera de exploatare a pietrei, a cretei de acolo, destul de bine păstrată datorită unei 
construcţii de beton din 1976, când a fost desfiinţată Direcţia Monumentelor Istorice. 
Creta a fost folosită la valul de piatră care merge de la Tomis, de aici, până la Cernavodă. 
Ce era acest val? Era o construcţie de apărare probabil contra migraţiilor, o fortificaţie 
a Imperiului Roman. El trecea şi dincolo de Dunăre, în Câmpia Română, urmele lui se 
văd până astăzi şi i se spune Valul lui Traian. Cam asta ar fi, pe scurt, istoria veche a 
locului, 
î. Mulţumesc. 

2002 

3.2.1.2. Vasile Moga 
şef de secţie. Muzeul Unirii, Alba lulia 


î. M-ar interesa istoria acestor locuri, a oraşului Alba lulia. 

R. Alba lulia are o istorie dublu milenară şi, pentru a întări ceea ce spun, aş vrea să 
menţionez care au fost toponimele acestui vechi centru urban, toponime care 
reprezintă, de fapt, secvenţe din istoria noastră naţională. Primul toponim, care apare 
pe harta Daciei preromane a lui Ptolemeu, este Apulon (loc sacru dedicat lui Aplu, 
numele hittit al lui Apollo, preluat de traci, apoi de grecii antici). Este vorba de o cetate 
dacică situată la 20 de km de viitorul oraş Alba lulia, unde, pe o stâncă ridicată la 1089 
de metri, ceea ce ilustrează o dată în plus cunoscuta afirmaţie a unui istoric latin: daci 
multibus in aere, deci pe această stâncă, Piatra Craivii, dacii apuli şi-au ridicat, la sfârşitul 
veacului al ll-lea Î.H., o puternică aşezare, apoi, cu cât se apropia timpul intrării Daciei 
în zona de influenţă a republicii şi apoi a imperiului roman, o cetate dacică având ziduri 
de piatră, prima cetate dacică descoperită în dreapta Mureşului. Şi, un al treilea aspect 
al acestui sit arheologic, exista un centru comercial, dat fiind faptul că această cetate, 
această fortificaţie şi această aşezare se afla destul de aproape de anticul Marissos, 
Mureşul de astăzi şi foarte aproape de bogata regiune auriferă a Munţilor Apuseni, ale 
căror bogăţii au fost exploatate de la agatârşi la dacii lui Decebal. întâmplarea fericită 
face ca descoperirea materialelor arheologice după un deceniu de cercetări să ilustreze, 
şi la Piatra Craivii, ca şi la celelalte fortificaţii dacice şi getice din interiorul sau din 
exteriorul arcului carpatic, să ilustreze deci cele trei componente ale acestei civilizaţii: - 
unitatea culturii materiale, - originalitatea acesteia şi - deschiderea către lumea din jur. 
Intresant este de remarcat faptul că acest sit arheologic a sfârşit, ca şi întregul stat liber 
al Daciei, în urma celor două războaie de cucerire din anul 101-102 şi 105-106, deci în 
urma confruntărilor dintre două mari genii militare ale antichităţii, îl reamintesc aici pe 
regele Decebal şi pe împăratul Marcus Ulpius Traianus. în confruntările dintre aceşti doi 
comandanţi ai lumii antice, armata romană a trecut şi pe aceste teritorii, a înfrânt 
rezistenţa dacilor de la Piatra Craivii şi apoi, pentru a se implanta în zonă, la 20 de km 
sud de Craiva, au întemeiat cea mai mare aşezare de tip urban de pe teritoriul provinciei 
Dacia şi aproape unică în lumea romană, aflată chiar pe locul oraşului de azi şi numită 
de romani Apulum, cetate locuită de daci, dar marcată de prezenţa permanentă aici, de 
la 106 la 275, a unei legiuni romane care participase la cele două campanii de cucerire. 
Este vorba de Legiunea a Xlll-a Gemina, care, pe locul de astăzi al cetăţii, şi-a ridicat o 
puternică fortificaţie, un castru din pământ şi apoi un castru de piatră, de formă 
patrulateră, în jurul căruia se vor înfiripa şi primele elemente ale vieţii urbane romano- 
dacice. Castrul are laturi de 440 pe 440 de metri, cel care vă vorbeşte a făcut acolo mai 
bine de 15 ani cercetări arheologice şi cel mai intreresant obiectiv, după părerea mea 
un obiectiv de excepţie, care, iată, a înfruntat cele două milenii de istorie de la Apulum, 
se găseşte chiar pe latura de sud a cetăţii: este vorba de poarta de sud, Porta Principalis 
Dextra a castrului Legiunii a Xlll-a Gemina, alcătuită din două turnuri rectangulare pe o 
intrare dublă şi o să vedeţi acolo o foarte interesantă manieră de construcţie, aşa 
numitul opus quadratum. Este interesant să vă spun un singur lucru: practic, după 
părăsirea Daciei de către romani, această primă fortificaţie a oraşului Alba lulia a fost 
transformată în Evul Mediu timpuriu, la care o să revin imediat, în prima cetate 
medievală a oraşului. Revenind la oraşul Apulum, spuneam la un moment dat că a fost 

cel mai însemnat centru economic, militar, rutier, comercial şi spiritual al provinciei 
Dacia. Avem o situaţie unică deocamdată pe teritoriul provinciei şi, spuneam, destul de 
rară în imperiu: existenţa, pe aceeaşi vatră, a două centre urbane distincte, semnalate 
ca atare în textele inscripţiilor. La 2 km sud de castru, pe locul actualului cartier Partoş, 
împăratul Marcus Aurelius a ridicat vicus-ul, adică satul alcătuit din coloni romani. Pe 
prima treaptă a ierarhiei urbane trebuie să menţionăm, în jurul anului 180, Municipium 
Aurelium, care, imediat după moartea împăratului Marcus Aurelius (în 180, la 
Vindobonna 16 ), a fost ridicat de fiul acestuia la a doua treaptă urbană, respectiv Colonia, 
numindu-se Colonia Aurelia Apulensis. Interesant că, prin 1970, cu ocazia unor cercetări 
arheologice sistematice, se adaugă - pe o inscripţie găsită aici - la titulatura oficială 
epitetul de „chrisopolis", ceea înseamnă oraş bogat în aur. Oare de ce? E o întrebare 
retorică. Munţii Apuseni nu erau departe. Acest prim oraş Apulum se găsea în 
apropierea râului Mureş, navigabil, se găsea de-a lungul drumului imperial care lega 
Drobeta (Turnu Severin) de capitala Daciei, Ulpia Traiana Sarmisegetusa, de unde 
mergea la Potaissa (Turda) şi ieşea în nord, în Pannonia Prima, la Porolissum (Zalău) şi, 
în al treilea rând, acest oraş s-a dezvoltat mai ales ca un centru meşteşugăresc. Inscripţii, 
monumente pe care o să le vedeţi la noi în muzeu, foarte multe artefacte, ilustrează 
existenţa aici a colegiilor profesionale, existenţa unor puternice nuclee de negustori, 
după cum, în general, cele aproximativ şapte sute de inscripţii - cele mai multe inscripţii 
latine descoperite până acum pe teritoriul Daciei - ilustrează, pe de o parte, colonizarea 
acestui oraş, pe de alta existenţa unui conventus de cetăţeni romani atraşi, ca peste tot 
în Dacia, iarăşi parafrazez un autor antic, Eutropius, „ex toto orbe", adică din întreaga 
lume romană. Spuneam de dualitatea oraşelor: părţile de nord şi nord-vest ale castrului 
de care am vorbit. Pe timpul împăratului Septimius Severus apare un al doilea Apulum, 
semnalat în inscripţii cu numele de Municipium Septimium Apulensi, deci poartă 
numele celui care l-a ridicat la rangul de municipiu. Acesta, la rândul său, ca şi omologul 
de la Partoş, a avut acces la un asemenea rang datorită vieţii cotidiene, care, pusă în 
tiparele Romei, i-a adus rangul de Colonia. Ca să se deosebească de Colonia de la Partoş 
(fostă vicus), acest municipiu se numea, cu două decenii înainte de părăsirea Daciei de 
către romani, Colonia Nova Apulensis. Legătura între cele două centre urbane se făcea 
prin nişte necropole, nişte cimitire, o via sacra, care, cercetate începând cu sfârşitul 
secolului trecut şi până în zilele noastre, - chiar anul acesta în luna mai s-au încheiat 
cercetările la o parte din necropola oraşului Apulum - ilustrează aceeaşi componentă a 
romanităţii acestor locuri. 

î. Daraceste locuri apaţinuseră unei civilizaţii mult mai vechi, foarteîntinse, care atingea 
bazinul Mediteranei... Am văzut piese arheologice cu delfini, cu animale marine, un 
şarpe ca şi Glikon de la Tomis, am văzut frize nu cu frunze de acant, ci cu frunze de stejar, 
am văzut motive decorative şi forme de vase ca în insula Cipru... 

R. Nu putem să nu recunoaştem urmele de civilizaţie ale antecesorilor cuceririi romane, 
marea civilizaţie traco-dacică şi impactul, aici, dintre cele două civilizaţii. Există piese 
care ilustrează iconografic stindardul dacic, al cărui simbol a penetrat prin tot adaosul 
roman. El apare inclusiv pe soclul columnei de la Roma ridicată în cinstea împăratului 

Traian, aşa cum, la baza columni se află şarpele mitologic, semnul popoarelor 
fondatoare de după marele Potop. Okeanos şi Thetys, titanii, au fost ai tracilor înainte 
de a fi ai grecilor antici. De altfel, duritatea luptelor cu dacii a şi făcut să se ridice acea 
columnă, în 113, un memorial, fiindcă civilizaţia pe care o cuceriseră romanii era una de 
fundament. Mai există şi o statuie care reprezintă simbolul acestor teritorii, o statuie 
care transpune vechea legendă a întemeierii Romei, Lupa Capitolina cu Romulus şi 
Remus. E de spus că, înainte de a fi romană, Roma, numită Rum, fusese capitla Etruriei. 
Este interesant că romanii şi-au recunoscut ascendentul troian, aşa că, revenind spre 
răsărit, închideau de fapt un cerc şi regăseau, în Dacia, un bazin cultural nu doar 
influenţat de spaţiul mediteranean, ci unitar cu spaţiul grec din perioada Paleoliticului 
şi Neoliticului. Există cam şapte statui cu Lupa Capitolina descoperite pe teritoriul Daciei, 
două în Dobrogea, pe atunci Scythia Minor, iar celelalte în Dacia Superior, în aşezările 
din interiorul arcului carpatic. De altfel, lupul a fost totem trco-dacic, adoptat de romani 
ca legendă fondatoare. Toate descoperirile arheologice de epocă romană au apărut 
graţie unor cercetări arheologice iniţiate încă la sfârşitul secolului al XlX-lea de primul 
custode al muzeului din Alba lulia, cehul maghiarizat Adalbert Czernii, au continuat apoi 
săpăturile în perioada interbelică şi cele mai multe săpături au fost făcute după anii 
1960-1970, când, pe harta arheologică a actualului municipiu Alba lulia au apărut, pe 
de o parte, ateliere ale olarilor romani, foarte multe temple dedicate divinităţilor 
pantheonului greco-roman şi oriental, au apărut de asemenea elemente foarte clare 
ale drumului antic, care lega, cum spuneam, principalele centre urbane şi, au apărut 
elemente care ilustrează, dacă vreţi, şi aici la Apulum, ca şi peste tot în Transilvania, 
elemente ale continuităţii populaţiei băştinaşe după părăsirea oficială a Daciei de către 
romani. 

Şi, pentru că am început cu toponimul, în această perioadă de după secolul al IV-lea, 
al Vl-lea, descoperirile arheologice ilustrează continuitatea populaţiei locale, apare un 
al treilea nume al oraşului Alba lulia, este vorba de toponimul de origine slavă Bălgrad 
sau Cetatea Albă, care este traducerea Albei latine. Toată romanitatea imperială a fost 
plină de cetăţi la origine de substrat numite Alba : Alba Longa, Albi în Occitania, undele 
rămase şi azi : Albona, Albiţa, Alba lulia, Albion. 

Pătrundem de faptîntr-un alt capitol al istoriei dublu milenare a oraşului: este vorba 
de epoca feudală sau a cristalizării relaţiilor feudale când, cel puţin pentru câteva secole, 
Alba lulia a devenit, pe de o parte, capitala voievodatului Transilvania, iar după 1541, 
după transformarea Ungariei în paşalâc turcesc şi, mai târziu, după ce Transilvania şi-a 
schimbat jugul de lemn otoman cu jugul de fier austriac şi a trecut la Imperiul 
Habsburgic, Alba lulia a devenit capitala principatului autonom al Transilvaniei. Este 
perioada când principii Transilvaniei transformă vechiul castru în oraşul Alba lulia. Se 
întâmplă câteva lucruri importante: amintesc că la 1 noiembrie 1599, după strălucita 
victorie de la Şelimbăr, Mihai Viteazul pătrunde cu mare pompă în cetate, îşi stabileşte 
sediul în viitorul palat al principilor, reuşeşte apoi să treacă în luna mai 1600 în Moldova 
şi este omul de numele căruia se leagă prima unire politică a ţărilor române. 


2002 

3.2.1.3. Horia Cucerzan 
Director, Muzeul Unirii, Alba lulia 

î. Epoca marii glorii a trăit-o oraşul mai ales în legătură cu Marea 
Unire... Am văzut pretutindeni semnele ei. 

R. Muzeul Naţional al Unirii a fost înfiinţat în urmă cu peste o 
sută de ani şi trebuie spus că la baza colecţiilor sale au stat tocmai antichităţile romane 
care au ieşit la iveală în decursul timpului în zona oraşului Alba lulia şi care au constituit 
de fapt primul temei al acestui muzeu. Bălgradul de la confluenţa Ampoiului cu Mureşul 
avea să devină în Evul Mediu Alba lulia, un oraş important administrativ, politic şi militar, 
ceea ce a dus şi la înflori rea vieţii culturale. Alba lulia are însă şi numeroase monumente 
istorice. Menţionez celula lui Horea, din zidul cetăţii, în faţa căreia s-a ridicat un obelisc. 
Dar monumentul cel mai important pentru Alba lulia, ca şi pentru noi, toţi românii, este 
Sala Unirii. La sfârşitul primului război mondial, în condiţiile în care se dezmembra 
monarhia austro-ungară, ca urmare a dreptului la autodeterminare a naţiunilor care 
fuseseră cuprinse în ea, românii din toate colţurile Transilvaniei îşi afirmau dorinţa de 
unire cu patria mamă şi, în modul cel mai democratic, îşi alegeau reprezentanţi care să 
vină pe 1 Decembrie la Alba lulia pentru a vota unirea, o dată pentru totdeauna, cu ţara. 
1228 de delegaţi au fost aleşi pentru a reprezenta toate cercurile electorale ale 
Transilvaniei, Banatului, Crişanei, Maramureşului. Ei au venit aici în condiţii vitrege, dar 
n-au fost singuri, ci susţinuţi, ei erau fruntaşii Partidului Naţional Român, fruntaşii 
Partidului Socialist şi ai altor organizaţii ale românilor. S-au adunat astfel peste o sută 
de mii de români, care au venit din imboldul inimii, din dorinţa de a fi prezenţi la Alba 
lulia în acea zi istorică în care se hotărau destinele neamului. Aceşti o sută de mii de 
români s-au adunat pe Platoul Romanilor, o câmpie - o adevărată agora - aflată spre 
zidurile cetăţii, aşteptând cu înfrigurare rezultatul dezbaterilor care aveau loc în Sala 
Unirii. După ce reprezentanţii politici au dezbătut şi hotărât Unirea, au mers în rândul 
mulţimii care aştepta în apropierea cetăţii şi, de la tribune improvizate, au dat citire 
actului de unire cu regatul, cu patria mamă. 
î. Totuşi, în legătură cu Unirea, nu putem să nu pomenim Blajul... 

R. în apropierea oraşului Alba lulia se află un alt oraş istoric: Blajul. Acela este locul unde 
se adunau la 1848, pe Câmpia Libertăţii, românii, acela a fost locul unde s-a auzit dorinţa 
rostită din toată inima: „noi vrem să ne unim cu ţara". Ea exprima dorinţa de libertate 
naţională, dorinţa de egalitate cu toate celelalte naţionalităţi din Transilvania. Blajul însă 
a fost şi înainte de 1848 un centru al spiritualităţii româneşti. Şcoala Ardeleană avea să 
promoveze ideea continuităţii civilizaţiei româneşti, valoarea elementului latin pentru 
etnogeneza românească. Şcoala Ardeleană de la Blaj a promovat, prin reprezentanţii săi, 
adoptarea alfabetului latin şi învăţământul românesc nu numai în Transilvania, ci şi 
dincolo de Carpaţi, în Ţara Românească şi în Moldova, printr-o serie de oameni deosebiţi. 
Mihai Eminescu a fost atras la Blaj tocmai de lumina îndepărtată a şcolilor lui. Şi azi Blajul 
este un loc cultural deosebit, unde se respectă istoria. Monumentele lui evocă atât 

ideea luptei pentru unitate naţională, cât şi de afirmare a limbii române şi a alfabetului 
latin. 

2002 


3.2.1.4. P.S. Andrei Andreicuţ 
Episcop al Albei lulii şi Blajului 

î. Unde şi când începe de fapt istoria acestor locuri? 

R. Trecutul oamenilor de aici, după cum arată obiectele 
Muzeului de istorie de aici, ca şi obiecte împrăştiate în zonă, 
arată că poporul român s-a născut creştin. Centrul spiritual, religios al românilor din 
Transilvania a fost la Alba lulia. Şi nu voi stărui prea mult asupra amănuntelor. Vreau 
doar să spun că, sub catedrala romano-catolică s-au găsit fundaţiile unei biserici 
bizantine, o construcţie de tip „rotunda", cum erau în veacul al X-lea din Bizanţ până la 
Praga. Ulterior s-au găsit vestigii şi mai vechi. în antichitate a fost aici o cetate dacică 
numită Apulon, căreia, cucerind-o, romanii, i-au spus Apulum. Şi a devenit o localitate 
importantă. Mitropolia din Alba lulia a existat înainte de Mihai Viteazul, dar când el a 
vizitat pentru prima dată Alba lulia, în 1597, şi-a luat obligaţia de a construi aici o 
catedrală pe măsura acestei religiii. O construcţie frumoasă, în jurul căreia polariza viaţa 
religioasă, dar şi viaţa culturală a românilor din Transilvania. De aceea va şi spune 
Nicolae lorga în Istoria bisericii românilor că mitropolia Bălgradului - adică mitropolia 
Albei lulii - este cel mai de folos şi mai trainic aşezământ al românilor din Transilvania. 
Mihai Viteazul a construit o catedrală frumoasă. Peste câţiva ani, la 1600, intrând pe un 
cal alb în Transilvania, în această catedrală s-a declarat domn al celor trei ţări române. 
Din păcate însă, catedrala lui n-a dăinuit mult. Pentru că în 1713, stăpânirea austriacă, 
mărind cetatea Albei lulii, renovând-o, va dărâma catedrala mitropolitană şi toate 
aşezămintele din jurul ei. 

Trebuie să precizăm că în jurul mitropoliei din Alba lulia s-a desfăşurat o viaţă 
culturală de excepţie. Punctăm doar câteva cărţi tipărite aici: Este cunoscut, în literatura 
religioasă, în viaţa culturală a românilor, Noul Testament de la Bălgrad, tipărit pe 
vremea mitropolitului Simion Ştefan, la 1648. La Alba lulia apare, pentru prima oară 
integral în limba română, Noul Testament. Această ediţie a Noului Testament va fi 
folosită mai târziu şi la tipărirea Bibliei lui Şerban Cantacuzino din 1688 la Bucureşti şi 
apoi la tipărirea Bibliei de la Blaj a lui loan Bob, o carte importantă, un monument şi de 
spiritualitate şi de cultură. A mai fost şi o alta. Peste câţiva ani, tot Simion Ştefan va 
tipări, tot la mitropolia din Alba lulia, o Psaltire, la 1651. Limba cărţilor respective, ideile 
vehiculate prin Predoslovii făceau apologia unităţii de limbă, de cultură, de religie a 
românilor de pretutindeni. Am zis că, din nefericire, au dispărut - fizic au dispărut - şi 
biserica şi aşezământul ridicat de Mihai Viteazul. Ceea ce se vede azi aici s-a ridicat în 
memoria catedralei celei vechi, care, simbolic, reprezenta şi reprezintă unitatea noastră 
spirituală. Actuala catedrală a fost ridicată de-abia după Marea Unire. în 1921, a doua 
zi de Paşti, s-a pus piatra de fundament, iarîn 1922, toamna, biserica a fost gata şi în ea 

s-au încoronat regele Ferdinand şi regina Maria, gest istoric, l-au numit istoricii un fel de 
„întabulare" a Transilvaniei spre România. Pentru că la 1918 adunarea celor peste o sută 
de mii de români a avut loc aici, unde-i catedrala şi în faţa ei, iar delegaţii poporului 
român din tot spaţiul transilvan s-au întâlnit în actuala sală a Unirii. Şi - în mod simbolic 
- s-a luat această hotărâre ca să se ridice din nou catedrala lui Mihai Viteazul şi să se 
încoroneze regele Ferdinand aici. în jurul acestei catedrale se clădeşte Centrul eparhial 
de la Alba lulia, dispărut la 1690 şi ceva şi reînfiinţat în 1975. De-abia în 1975. După ce- 
a dat Dumnezeu libertatea de care ne bucurăm, pentru că libertatea este o cucerire 
palpabilă după căderea comunismului, încercăm - nu numai de când e libertate, pentru 
că Biserica şi-a făcut misiunea tot timpul - să restabilim aşezămintele vechii mitropolii 
a Bălgradului. lată, la Alba lulia există acum o facultate de Teologie, cu o clădire nouă, 
frumoasă, care se va finaliza în curând, există un Seminar Teologic, există o tipografie 
pe care o putem socoti tot continuatoarea tiparniţei Bălgradului şi încecăm să facem, 
cât ne ajută Dumnezeu, misiune duhovnicească potrivită cu aceste vremuri, în care e 
nevoie de Hristos şi în care, într-adevăr, Hristos e aşteptat în toate instituţiile. Chiar şi 
calitativ slujirea merge destul de bine, dacă ar fi să pomenim că în Arhiepiscopia de Alba 
lulia s-au deschis şase cămine de copii, există două cămine de bătrâni, două cantine 
sociale şi nădăjduim, cu ajutorul lui Dumnezeu, ca multe alte lucruri să se înfăptuiască 
aici. larîn tipografia deschisă acum, după 1989, se tipăresc lucrări importante din punct 
de vedere spiritual. Şi aş menţiona faptul că, atât Noul Testament de la Bălgrad, cât şi 
Psaltirea au fost reeditate în ediţii critice, se tipăresc şi multe alte cărţi de folos sufletesc. 
Am dat doar câteva repere legate de acest aşezământ important din Transilvania, numit 
de lorga cel mai important. Pentru că n-am punctat faptele istorice de referinţă care 
s-au desfăşurat aici. Prima unire a românilor aici s-a făcut, la 1600. Unirea, care credem 
că este definitivă, de la 1918, aici s-a realizat. 

însă oraşul a fost martor nu numai la realizări, ci mai ales la suferinţa românilor. 
Pentru că este nu numai Ierusalim, ci şi Golgotă a prigonirilor de sute de ani pe care a 
fost silit poporul român să le îndure, lată, pomenim câteva: când n-au mai putut suporta 
jugul, în 1784, românii s-au răsculat, conduşi fiind de Horea, de Cloşca, de Crişan. După 
ce au fost biruiţi, cei trei aici au fost martirizaţi. La Alba lulia a fost închis şi Avram lancu. 
Iar dacă e vorba să pomenim şi-o suferinţă de natură spirituală, la Alba lulia s-a făcut şi 
dezbinarea religioasă a românilor la 1700, sub presiune austriacă, străină. La Alba lulia 
e drept că s-a făcut reîntregiea bisericii la 1948, dar acest act sigur că pentru Biserica 
greco-catolică este aducător aminte de o suferinţă. Şi asta-i o realitate. Pentru că în 
vremea comunistă s-a făcut lucrul acesta, şi nu în condiţii de libertate. Dar nu ştim noi 
cum lucrează pronia dumnezeiască şi cu ce mijloace. Adică românii s-au aflat din nou 
într-o singură Biserică. Şi s-ar putea pomeni multe alte lucruri legate de Alba lulia. Cred 
că ar trebui să i se dea oraşului acestuia mai mare importanţă. Nu numai festivist, la 1 
Decembrie, ci în general. Fiindcă se încearcă refacerea instituţiilor şi credem că, şi cu 
aceste instituţii, va să se ridice la înălţimea pe care o istorie întreagă i-o acordă. La Alba 

lulia este universitate. Nădăjduim că o viaţă culturală normală ar fi pe măsura aureolei 
istorice ce o are acest oraş. 

2002 


3.2.1.5. Cserey Zoltan, 
muzeograf la Muzeul Secuiesc, Sf. Gheorghe 

î. Muzeul Secuiesc din Sfântu Gheorghe are o istorie destul de 
lungă. Ce ne puteţi spune despre ea? 

R. Nucleul iniţial a constat într-o colecţie etnografică a unei 
doamne Cserey-lanosz, născută Zaturezky (slovacă) şi care locuia într-un sat mic de 
lângă Sfântu Gheorghe, cu numele de Imeni. Fiind mare amatoare de lucruri vechi, a 
adunat în conacul familiei o sumedenie de exponate privind istoria şi tradiţiile secuilor 
din Transilvania şi, în 1875, a înfiinţat un mic muzeu care a funcţionat cinci ani de zile în 
conacul familiei. Apoi s-a gândit să aibă o destinaţie mai largă, să fie văzut de mai multă 
lume şi din această cauză a avut intenţia să ducă la Cluj colecţia ei, la Muzeul 
Transilvaniei, într-o încăpere separată, cu numele Colecţia Cserey. Dar fruntaşii din 
ţinutul Trei Scaune şi-au dat seama că n-ar trebui să plece această colecţie interesantă 
şi importantă, ci să fie lăsată aici şi să se pună bazele unui muzeu care să ateste şi să 
protejeze istoria, cultura, obiceiurile, etnografia, arta populară a locuitorilor secui din 
această zonă. Şi aşa a luat fiinţă, la 15 septembrie 1879, Muzeul Secuiesc. Primul sediu 
s-a aflat în centrul oraşului, în clădirea Liceului, care a cedat pentru muzeu patru săli de 
clasă şi un coridor. Dar se întâmpla că se adunaseră mult mai multe obiecte şi trebuia 
să se găsească un local propriu pentru un muzeu al tuturor secuilor şi atunci s-au făcut 
demersuri pentru construirea unei clădiri separate. Proiectele au fost făcute de 
arhitectul clujean Kosz Karoly şi, după planurile lui, între anii 1911-1912, s-a ridicat 
această clădire impunătoare. Trebuie să spunem că arhitectul a proiectat clădirea mult 
mai mare decât a fost construită. N-au ajuns fondurile. Abia în 1979, când trebuia să 
sărbătorim centenarul Muzeului, s-a definitivat construcţia conform planului iniţial, cu 
fonduri centrale, de la Ministerul Culturii. în această aripă nouă se află partea de 
etnografie şi de ştiinţele naturale. Muzeul Secuiesc nu este prea mare, are următoarele 
secţii: secţia de arheologie şi istorie, secţia de etnografie şi artă populară, secţia de 
ştiinţele naturii şi secţia de artă plastică. în clădirea principală sunt expuse toate 
colecţiile, mai puţin cele de artă plastică, aflate într-o altă clădire, din centrul oraşului 
Sfântu Gheorghe. Secţia de arheologie a muzeului este deosebit de bogată şi se explică 
şi prin faptul că în cei 125 de ani de existenţă ai muzeului toţi directorii au fost arheologi. 
Avem exponate bogate din cele mai vechi timpuri, chiar din Paleolitic, din Neolitic, din 
Epoca Bronzului, din Epoca Fierului - HalIstatt - migraţia popoarelor şi terminând cu 
venirea secuilor pe aceste meleaguri. 

î. Dar ce ne puteţi spune despre istoria venirii secuilor la trecătorile Carpaţilor? 

R. Ceea ce ştim este că, foarte probabil, au venit din zona de graniţă dintre Europa şi 
Asia, şi anume de pe Volga şi Kama 17 , lângă munţii Urali. Au fost aduşi ca scuturi vii de 

unguri. Nu se ştie ce limbă vorbeau la origini. Dar câteva secole de-a rândul, cu ocazia 
migraţiei comune, au ajuns să vorbească maghiara cu toţii. Trebuie să spunem că 
populaţiile ataşate triburilor migratoare venite din Asia erau folosite ca scuturi vii, în 
avangardă şi în ariergardă. Aşa s-a întâmplat şi cu populaţia secuiască. Aşa au sosit odată 
cu populaţia maghiară în Câmpia Panonică, au participat la luptele ungurilor în Europa, 
cu Sfântul Imperiu Romano-Germanic - aceştia au ajuns până în nordul Franţei de azi - 
după care secuii au fost trimişi, prin secolele XII-XIII, să apere trecătorile Carpaţilor de 
tătari, cumani, pecenegi, slavi şi, ulterior, de otomani. Ca răsplată au devenit liberi. 
Populaţia secuiască se află aşezată în ţinutul Trei Scaune, la Odorhei, Ciuc şi în judeţul 
Mureş. Din cauza rolului lor de apărători au avut largi privilegii: nu trebuiau să plătească 
dări regatului maghiar, n-au fost servi, ci oameni liberi. Aveau numai un fel de „dare a 
boilor", cu ocazia unor evenimente mai însemnate ale familiei regale. Arta şi culorile 
secuilor sunt deosebite şi diferă şi de ale maghiarilor şi de ale românilor, 
î. Dar prin ce este relevantă prezenţa secuilor în acest muzeu? 

R. Prezenţa lor este mai pregnantă la secţia de etnografie şi artă populară. De fapt, în 
muzeu este prezentă nu numai populaţia secuiască, ci toate etniile din zonă. O secţiune 
aparte e dedicată evenimentelor din 1848-1849, când s-a văzut net tentativa secuilor 
de a-şi afirma identitatea. Deoarece la mijlocul lunii octombrie 1848 secuii s-au adunat 
lângă Odorheiul Secuiesc, fiindcă era un obicei: când aveau probleme deosebit de 
importante se ţineau adunările populare. Problema era atunci dacă populaţia secuiască 
poate lupta împotriva unui inamic mult mai numeros şi mai bine echipat din punct de 
vedere militar, ori nu este în stare să lupte cu armatele austriece. Atunci au fost de acord 
cu toţii să lupte împotriva armatelor austriece. însă armata secuiască, mai puţin 
instruită şi echipată, a fost înfrântă la Târgu Mureş. AtâtTârgu Mureşul, cât şi Odorheiul 
şi Ciucul au fost ocupate de armatele austriece. Secuii au fost singuri contra armatei 
habsburgice. Atunci a apărut acest erou local legendar, cu numele de Gabor Aron, care, 
în aceste luni, săptămâni, zile foarte agitate, cu mai multe adunări ale Scaunului, s-a 
ridicat şi a spus că nu trebuie să se piardă cu firea, ci să-şi facă gloanţe şi tunuri, fiindcă 
artileria le poate aduce biruinţa. Şi că chiar el se va ocupa cu turnarea tunurilor şi cu 
înarmarea populaţiei. Astfel s-a înfăptuit acestă iniţiativă unică în timpul revoluţiei de la 
1848. Secuii au turnat, sub conducerea lui Gabor Aron, mai ales la Târgu Secuiesc, dar 
şi la Sfântu Gheorghe şi în zona Baraoltului, aproape 70 de tunuri. Dar armata austriacă 
din zonă era înzestrată cu 120 de tunuri şi vă daţi seama ce efort uriaş au făcut secuii, 
care erau puţini, spre a face atâtea tunuri. Noi avem în muzeu o bucată dintr-o ţeavă de 
tun turnat de Gabor Aron, avem apoi acest tablou pictat de un pictor local, care 
înfăţişează moartea lui Gabor Aron în luptele de la Chichişîn 2 iulie 1849. Precum vedeţi 
este o tabără militară care aparţinea generalului Bem, comandantul suprem al 
armatelor revoluţionare din Transilvania. Drept omagiu, generalul a dăruit acest tablou, 
care-i aparţinea, oraşului Târgu Secuiesc, în semn de preţuire pentru Gabor Aron. 
î. în prezent cam cât credeţi că numără popuţaţia secuiască? 

R. Cred cam trei mii de suflete, dintre care unele sate, cum ar fi Chiuruş, lângă Sfântu 
Gheorghe, sunt aproape compact sate scuieşti. 

î. Asta ştiu. Mama scriitorului Petru Dumitriu era de neam secuiesc, se numea Theresea 
Debretzy şi era din Chiuruş... 

R. Şi eu ştiam. 


2002 


3.2.1.6. Acad. Alexandru Zub, 
istoric, laşi 

î. Dacă am vrea să abordăm istoria culturală a laşului, de unde 
credeţi că ar trebui să începem? 

R. Orice istorie are o preistorie şi, dacă vorbim de laşi, 
bineînţeles gândul ne poartă la vremuri vechi, când aici era un târg sau mai puţin decât 
atâta, o aşezare între coline, şapte coline comparate adesea cu celebrele coline 
romane, deci o aşezare modestă, care a crescut treptat, astăzi arheologii îşi dau seama 
din ce în ce mai bine cum a evoluat această aşezare pentru a deveni în secolul al XVI-lea, 
sub Alexandru Lăpuşneanu, ultimul descendent direct al lui Ştefan cel Mare, capitală a 
Moldovei. Ca să devină capitală era nevoie de o bună situare geografică, deci de 
anumite atuuri de natură economică, socială, politică ş.a.m.d. Ceea ce s-a întâmplat şi 
cu laşul, care a devenit inima Moldovei pentru câteva sute de ani, mai precis până la 
jumătatea secolului al XlX-lea, când aici s-a decis unirea principatelor extracarpatine, 
oraşul sacrificându-şi într-o anumită măsură interesele proprii, dar rămânînd o capitală 
spirituală, culturală, a ţării întregi. Până la această dată însă, care este memorabilă şi 
reprezintă un reper important nu numai pentru istoria oraşului, ci în ansamblu, pentru 
lumea românească, s-a derulat o întreagă istorie care înseamnă achiziţii, şi suprapuneri, 
şi decantări, şi creaţii de cea mai mare importanţă pentru societatea noastră. Fiindcă 
vorbim despre cultură, în primul rând e vorba de o dezvoltare urbanistică. 

Astăzi găsim un laşi sub laşul actual, din ce în ce mai spectaculos şi mai interesant, şi 
găsim un laşi al catacombelor, care ocupă suprafeţe imense şi dă seama, în fond, nu 
numai despre ce a fost laşul odinioară, dar şi de traumele pe care le-a trăit, de 
ameninţările sub care a fost silit să vieţuiască şi să creeze secole în şir. Aş spune că 
avantajele lui însemnau în acelaşi timp şi dezavantaje, el fiind o ţintă pentru năvălirile 
din est, care au durat secole în şir, războaiele ruso-turce din secolul al XVIll-lea şi din 
aproape tot secolul al XlX-lea au trecut pe aici şi au însemnat o ţinere sub ameninţare a 
capitalei. Secolului al XVII-lea i s-a spus „de aur" şi pe bună dreptate, fiindcă a fost 
perioada când s-a forjat o limbă a cărturăriei noastre bisericeşti, ecleziastice, dar şi o 
limbă a culturii româneşti care era aptă să producă în toate domeniiile: Dosoftei a făcut 
versuri, Miron Costin a făcut şi el versuri, dar şi filosofie, pentru a nu-l mai menţiona pe 
Dimitrie Cantemir, un polihistor extrem de interesant. 

î. V-aş ruga să definim puţin interferenţele dintre cultura Moldovei, în diferite epoci, cu 
alte fenomene culturale din zonă. în ce fel Moldova era parte a unei lumi culturale şi 
care era diferenţa specifică a spiritualităţii ei? 

R. Orice metropolă îşi are specificul ei, vocaţia ei şi felul ei de a se manifesta în lume în 
funcţie de factori multipli. Dacă ne referim la laşi, el trebuia să producă de toate, ca 
orice capitală şi a şi făcut-o, într-un fel care a devenit după aceea reper foarte important. 
Am amintit de marile documente ale limbii române de care laşul este legat. Să ne 
gândim la cartea de învăţătură, sunt atâtea lucruri extrem de importante, la tipografii - 
Cetăţuia, Mitropolia, Golia - sunt importante nu numai pentru istoria tiparului, dar şi a 
culturii. Cultura bisericească de la începuturi s-a laicizat cu timpul, iar sfârşitul secolului 
al XVIl-lea este important, aici ca peste tot - Paul Hazard vorbeşte de o criză a culturii 
europene - iar această criză coincide cu momentul când Miron Costin şi dincolo, peste 
Milcov, stolnicul Constantin Cantacuzino încercau formule diverse de a se exprima. 
Miron Costin a încercat o regândire a trecutului românesc, ţinând seama de latinitatea 
noastră, deci de marile direcţii spirituale care au fost după aceea dezvoltate în toată 
cultura noastră. El moştenea pe Grigore Ureche, iar Grigore Ureche era, la rândul său, 
beneficiarul unor anale din timpul lui Ştefan cel Mare care s-au succedat, au sporit 
informaţia şi au lărgit orizontul, aşa fel încât la jumătatea secolului al XVI l-lea există un 
discurs asupra etnogenezei şi o tentativă de a umple marile goluri ale istoriei pentru a 
da o explicaţie coerentă a devenirii româneşti. Toate aceste evenimente mi se par 
importante, pentru că marea construcţie a lui Dimitrie Cantemir pe aceste intuiţii şi pe 
aceste mărturii cărturăreşti s-a întemeiat. Şcoala Ardeleană s-a revendicat de la 
Cantemir şi a construit un discurs naţional pe linia erudiţiei filologice, istorice, filosofice 
şi în planul politic, pentru că secolul al XVIIl-lea se încheia de fapt cu un text clasic în 
această direcţie, cu acel Supplex Libellus Valachorum, care este o conştientizare 
identitară îndatorată şi discursului produs de cărturarii moldoveni în tot secolul al XVII- 
lea. 

î. Nu vi se pare secolul al XVIII-lea, un secol de acumulări culturale, de decantări, iar, în 
urma lui, secolul al XlX-lea, şi implict al XX-lea, ca şi noi, cei de azi, suntem moştenitori 
ai acestor decantări? 

R. Aşa este, e un secol de acumulări nespectaculoase, care a făcut să se creadă că e doar 
criza produsă de regimul fanariot ce descuraja mişcarea spirituală, 
î. Dar asta semnala de fapt dispariţia Imperiului Otoman însuşi, fiindcă el s-a prăbuşit 
prin implozie. 

R. Era o criză a Imperiului Otoman, tot secolul al XVIII-lea a fost traversată de ea, de 
numeroase războaie care au timplicat şi spaţiul românesc. Secolul al XVIII-lea a avut pe 
de o parte această faţă, deloc veselă, a turcocraţiei, dar asta a produs şi replica 
generaţiei următoare, cea care a dat discursul regenerării naţionale. Acest discurs s-a 
bazat pe achiziţii subterane, de ordin cultural, administrativ, începând cu Mavrocordaţii 
şi apoi s-au produs deschiderile europene, ca urmare a impactului revoluţiei franceze şi 
a mutaţiilor geo-politice de pe întregul continent, survenite mai apoi. 
î. De fapt în Casa Mavrocordat s-au întâlnit paşoptiştii din laşi şi acolo au gândit prima 
oară alegerea lui Alexandru loan Cuza ca domn al ambelor principate române. 

R. Aşa este, dar, ca să se înţeleagă ce semnificaţie are această alegere a lui Alexandru 
loan Cuza, colonelul de la Galaţi, în fruntea a două ţări care se uneau pentru a-şi asigura 

destinul, trebuie spus, în primul rând, că a fost o mişcare regenerativă foarte puternică, 
o dată cu secolul, de la Asachi, care trecuse pe la Viena, prin Italia, care era ahitect, era 
pictor, era caligraf, era topograf, creator de şcoală românească şi conducător de arhive, 
î. Era şi iubitor de istorie, fiica lui s-a căsătorit cu Edgar Quinet, el a adus la noi 
Risorgimento. Dar Asachi a fost contra revoluţiei... 

R. însă era un om de mari iniţiative... 
î. Care a lucrat la Regulamentul Organic 18 ... 

R. Dar a fost comparabil cu Gheorghe Lazăr pentru învăţământul din Ţara Românească, 
a făcut reviste, a creat mişcare culturală. Tocmai pentru că ţara avea mari nevoi şi 
trebuia să se lucreze în multiple direcţii. Se improviza, am putea spune. Se făceau de 
toate. Enciclopedismul era, de fapt, o normă de conduită care provenea dintr-o 
mulţime de nevoi ale cetăţii. Nu se putea închipui pe atunci o specializare pe 
domenii, ci oamenii trebuiau să ştie de toate, ceea ce însemna, de fapt, să nu adânceşti 
nimic temeinic şi să nu duci lucrurile până la capăt, pentru că nu e cu putinţă. Dar secolul 
al XlX-lea românesc, ca secolele anterioare, a avut nevoie de aceşti oameni deschizători 
de drumuri, interesaţi în multiple domenii, capabili să dea răspunsuri la atâtea nevoi 
care se profilau în diverse domenii ale vieţii sociale, culturale, economice ş.a.m.d. 
Merită să dăm atenţie acestui moment, pentru că este momentul mare al lumii 
româneşti în ansamblu, iar pentru laşi cu deosebire. Programul naţional aici s-a închegat, 
aici şi mai la nord, în Cernauca Hurmuzăcheştilor, unde s-au întâlnit cărturari şi militanţi 
pentru cauza naţională din Moldova, din Bucovina, din ţara Românească şi din 
Transilvania şi au construit împreună un program naţional. Acolo a apărut Dorinţele 
partidei naţionale, care iniţial se referea la Moldova, pe urmă s-a generalizat, s-a făcut 
o Contituţie, iar, în cele din urmă, aceşti tineri boieri cu studii în Occident au decis, 
antrenînd şi lumea clăcaşilor în decizie, să renunţe la ranguri, la averile lor şi la poziţiile 
pe care le ocupau, pentru a face ca lumea românească să iasă din inerţie şi să se 
modernizeze. Au edificat un stat modern, cu principii moderne, care nu erau altele decât 
principiile Revoluţiei Franceze adaptate la nevoile locale. 

î. Aş vrea să continuăm vorbind despre valenţele culturale ale laşului după acest mare 
moment de afirmare a sentimentului naţional care a fost Unirea Principatelor. A urmat 
perioada Junimii, importantă pentru cultura română şi pe care o datorăm laşului. 

R. Trebuie spus în primul rând că, în psihologia colectivă, ca şi în psihologia individuală, 
un moment de entuziasm şi de speranţe mari este neapărat urmat de un moment de 
analiză şi de luciditate, de descurajare. Pentru că realităţile nu sunt niciodată pe 
măsura speranţelor, nici în viaţa insului, nici în aceea a unei naţiuni. De aceea e uşor de 
imaginat cum, după 1848, care a fost o explozie de entuziasm, de solidaritate, a urmat 
o decepţie. Punctul de vedere al Rusiei s-a impus pe continent. Rusia devenise 
jandarmul recunoscut al Europei, Moldova nu putea să sufle prea liber pentru că se 
vedeau, spunea Kogălniceanu, baionetele ruseşti sclipind pe Prut, deci în această 
atmosferă s-a pregătit programul naţional. Să nu uităm că Moldova a fost amputată de 
două ori: a pierdut întâi Bucovina de Nord, a pierdut după aceea zona dintre Prut şi 
Nistru. Devenise doar o jumătate, sau chiar mai puţin de jumătate din Moldova care 

fusese. Aşa, în plină dramă, ea a decis Unirea şi a făcut sacrificiile necesare. După Unire 
Moldova a trăit un sentiment de insatisfacţie atunci când s-a văzut că, de fapt, jocurile 
plasau avantajele Unirii la Bucureşti. Ceea ce se propusese pentru laşi şi pentru Moldova 
nu se putea împlini din diverse motive, nu neapărat din rea-voinţă, din conspiraţie, din 
calcul, ci pentru că nu prea existau mijloace. Oricum, Moldova a suferit şi - pe seama 
acestei situaţii - s-au emis, de fapt, două tipuri de discurs: există un discurs lamentativ, 
care continuă şi astăzi şi există un altul pozitiv. Junimea aparţine discursului pozitiv. Nu 
multă vreme după Unire, în 1863, spre sfârşitul anului, exista deja această formaţiune. 
Ea era o societate culturală, fusese pregătită de gesturi mai vechi, era aşteptată cumva, 
pentru că se crease o universitate, ceea ce a însemnat afluenţă de cărturărime inclusiv 
din zona intracarpatică, din Transilvania, şi a însemnat o lărgire a pieţei culturale, care 
motiva existenţa unor societăţi. Să nu uităm că aici funcţiona deja Societatea de Medici 
şi Naturalişti. Aceasta era în legătură cu marile societăţi analoage de pe continent. S-au 
făcut acolo lucruri admirabile, chiar şi înainte de Unire. Evident, pe această temelie, ca 
şi pe tradiţia creată de „Dacia literară" şi, mai înainte, de „Albina românească" şi de 
„Alăuta românească", acel supliment, s-a ajuns la „Arhiva românească" a lui 
Kogălniceanu, la corpusul de cronici întocmit tot de Kogălniceanu şi, bineînţeles, la 
„Steaua Dunării", care a pregătit Unirea din punct de vedere cultural, moral, politic şi, 
în cele din urmă, evident, la epoca Unirii, care a însemnat o fermentaţie extraordinară. 
Moldova a dat un mare tribut vieţii politice şi culturale din capitală, aşa încât Junimea a 
venit pe un teren careînsemna, pe de o parte, nevoia de a reexamina critic problematica 
românească, ca şi a culturii, şi, pe de altă parte, nevoia de a crea instrumente care să 
ducă lucrurile mai departe, să le adâncească, să le extindă, să răspundă la nevoile 
timpului. în istorie, dacă priveşti lucrurile mai profund, vezi că nimic nu e o întâmplare. 
A venit aici un ardelean al cărui tată trăise la Craiova, care cunoştea realităţile româneşti, 
care şi-a făcut gimnaziul la Viena şi apoi studii în Germania şi le-a perfectat în Franţa: 
Titu Maiorescu. El a pus bazele unei societăţi numite cât mai neutru, Junimea, ceea ce 
a însemnat o mare mişcare de construcţie culturală: mai întâi de descurajare a 
diletantismului, a entuziasmului fără baze, a improvizaţiei, a furtişagului în cultură, la fel 
de frecvent ca şi în alte domenii. Trebuia mai înainte de orice ordine. Şi ordinea aceasta 
a instituit-o pe baza unui raţionament destul de simplu de altminteri -formele fără fond, 
pseudo-morfozele. Şi asta a făcut-o în societatea ieşeană, un centru cultural care se 
putea compara cu anumite centre culturale din Occident. Junimea, „Convorbirile 
literare", revista care continuă până astăzi, neîntrerupt, au fost un asemenea demers 
de revizuire critică, a culturii mai întâi, a învăţământului... 
î. Şi politic... 

R. Şi în plan politic, evident, pentru că deşi Junimea s-a declarat o societate apolitică, ea 
pregătea un eşalon care a intrat în viaţa politică destul de spectaculos, pentru că a dat 
miniştri, Maiorescu a fost prim-ministru, doctrina politică s-a numit junimism, ca şi 
partidul de altfel, unul de tip conservator. 

î. Şi, ca să continuăm, junimiştii, Titu Maiorescu implicit, sunt cei care au pregătit Unirea, 
apoi aducerea dinastiei regale... 




148 


Proiectul România 


R. Mesajul esenţial al Junimii a fost unul cultural, dar el a avut efecte şi în alte domenii. 
Trebuie spus că Junimea nu era singura formaţie de acest fel din zonă şi că existau şi 
alte societăţi de acest fel, care au apărut chiar la laşi. în 1860, deci cu 3-4 ani înaintea 
Junimii, a început la laşi o mişcare ateneistă, care s-a întins apoi în tot spaţiul românesc. 
Trebuie observat că mai erau şi alte societăţi culturale, că Junimea însăşi s-a prelungit 
într-o societate ştiinţifică la care a luat parte, între alţii, istoricul A. D. Xenopol, dar au 
fost şi o mulţime de profesori universitari care au garantat o anumită continuitate a 
mişcării junimiste după ce Junimea s-a mutat în capitală. Pe de altă parte trebuie să 
amintim încă un lucru important: că de aici a pornit şi o mişcare de extensiune 
universitară după modelul care funcţiona în Occident şi mai ales în nordul Europei, de 
câteva decenii, mişcare importantă pentru ca ideile care germinau aici să fie difuzate şi 
să producă efecte în medii mai întinse spre sfârşitul secolului al XlX-lea şi la începutul 
secolului XX. Să nu uităm că tot aici a început o mişcare generoasă, de revizuire a 
raporturilor sociale, socialiste, cu Nădejde... 
î. Cercul „Vieţii româneşti"... 

R. Da, la începutul secolului XX, în 1906, a apărut „Viaţa Românească", ea apare şi azi, a 
promovat curentul poporanist, cu Stere, cu Ibrăileanu, care au creat o direcţie în cultura 
românească şi ea a durat destul de mult, cu Gherea, care şi-a pus pecetea pe viaţa 
culturală românească în ansamblu. Trebuie să spunem şi că laşul a jucat un rol în 
desăvârşirea unităţii politice româneşti. Să nu uităm că în plină dramă a războiului, în 
plină criză, după înfrângerile suferite în sudul Ardealului şi în Oltenia, Muntenia, 
Dobrogea, după ce capitala a trebuit abandonată în urma presiunii armatelor austro- 
ungare şi bulgăreşti, viaţa politică a ţării s-a mutat la laşi pentru un timp. Ea a redevenit 
capitală şi un nou sediu al vieţii politice. Aici au funcţionat Parlamentul, Casa Regală şi 
au încercat să salveze statalitatea românească, speranţa integralităţii teritoriale a ţării 
şi, mai ales, ceea ce a spus lorga într-un discurs la Teatrul Naţional din laşi, unde lucra 
atunci Parlamentul, citând cuvintele lui Petru Rareş: „Vom fi ce-am fost şi mai mult încă." 
Aici se scotea „Neamul românesc", aici e lansat marele mesaj de speranţă care a făcut 
să se redreseze armata română, evident, şi cu ajutor din afară, în primul rând francez - 
generalul Berthelot - aici a început opera de renaştere a armatei române, există o vilă 
Berthelot la laşi, există un cimitir al eroilor francezi care aminteşte de acest moment de 
înălţare, de suferinţă în acelaşi timp. 

î. Şi ca să revenim la universul cultural: prima fundaţie culturală care a apărut în 
perioada interbelică, Fundaţia Ferdinand, a apărut la laşi... 

R. La Biblioteca Universitară, da. Exista şi o Fundaţie a Principelui Carol, care avea să 
devină Carol al ll-lea şi să dezvolte o imensă Fundaţie, cu o operă culturală absolut 
remarcabilă, care era aceea a Fundaţiilor Culturale Regale, dar, oricum, ceea ce se 
întâmpla la laşi era o mică reparaţie, un mic semn că laşul continua să fie parte dintr-o 
nouă configuraţie morală, economică, socială a României. 

laşul interbelic a fost un laşi de asemnea în suferinţă. A fost o scurgere de valori, pe 
fondul de criză care a urmat primului război mondial şi reîntregirii româneşti. Dar 
această scurgere a făcut să se resimtă mai acut starea de criză în care oraşul se găsea 

de aproape un secol, fără să poată găsi remedii eficiente. La Bucureşti s-a creat un cerc 
al ieşenilor, cu o revistă iniţiată de un personaj cunoscut la vremea aceea, ministru al 
Muncii, Grigore Trancu-laşi. Se chema „laşul". Cercul ieşenilor din Bucureşti a făcut şi 
o anchetă pe această temă, asupra căreia nu ne vom opri aici. Era laşul care se tânguia 
pentru pierderea unei priorităţi, a unei situaţii eminente pe care o avusese şi îşi căuta 
mijloace de a se exprima convenabil în noile circumstanţe. 

î. Ce credeţi, din punct de vedere cultural, dar nu numai, despre laşul contemporan? 

R. Cred că laşul nu poate face excepţie de la situaţia generală a oraşelor româneşti şi a 
ţării. E o situaţie de criză şi de confuzie de pe urma căreia suferim toţi şi în toate planurile, 
laşul trăieşte aceste convulsii, permutări şi nefericirea de a nu se fi găsit soluţii optime 
în momentul decisiv, adică la începutul schimbării de regim, când se putea defini o 
opţiune mai bună, când se putea scurta timpul tranziţiei, se puteau produce acele efecte 
benefice care să grăbească intrarea în normalitate. Dacă vă gândiţi la laşul cultural, 
evident şi aici sunt mari probleme. Cultura în ansamblu suferă, nu există un sistem de 
sponsorizare care să funcţioneze, să suplinească absenţa statului de la actul cultural - 
în bună parte, nu în totalitate - dar, oricum, statul se dezice de cultură, are alte priorităţi, 
iar cultura, ca şi învăţământul, ca şi sănătatea, ca şi alte sectoare, dar vorbim aici de 
cultură - suferă de lipsa resurselor financiare şi de absenţa unei legislaţii care să 
stimuleze un tip de mecenat valabil pentru timpul nostru. 

2002 


3.2.1.7. Dan Falcan 
Istoric, Muzeul Oraşului Bucureşti 

î. Cum a apărut Bucureştiul, ce fel de istorie a traversat? 

R. Bucureştii şi devenirea sa dintr-un simplu târg până la capitala 
României Mari sigur că poartă pecetea a numeroase evenimente. 
Bucureştii au luat fiinţă la întretăierea a două drumuri comerciale foarte importante, 
este vorba de drumul comercial care lega Peninsula Balcanică de Marea Baltică trecând 
prin urbea lui Bucur şi de drumul care făcea legătura dintre bălţile Dunării şi mănăstirile 
din Oltenia. La confluenţa acestor drumuri comerciale au luat naştere Bucureştii. 
Trebuie spus că aria lor era iniţial destul de mică, se întindea în jurul Curţii Vechi. Curtea 
Veche este un monument care datează din a doua jumătate a veacului al XlV-lea, din 
timpul lui Mircea cel Bătrân. încetul cu încetul în jurul acestei reşedinţe domneşti s-a 
coagulat viitorul oraş. O serie de sate din jurul capitalei noastre, cum ar fi Bercenii, 
Pantelimonul, Fundenii au devenit parte a oraşului pe măsură ce acesta s-a dezvoltat, 
mai cu seamă spre nord. Deci trebuie spus că încă de la început Bucureştii au purtat 
această amprentă a eclectismului, a melanjului dintre stiluri, dintre influenţele 
occidentale şi cele orientale. Prima mare perioadă de înflorire a Bucureştilor, din mai 
multe puncte de vedere, dar mai ales edilitar, sigur că a reprezentat-o domnia lui 
Constantin Brâncoveanu, o domnie remarcabilă sub toate aspectele, care a semnificat 
pentru neamul nostru o închegare identitară şi adevărata Renaştere culturală şi artistică. 

în timpul lui Constantin Brâncoveanu se deschide Calea Victoriei, care se numea atunci 
Podul Mogoşoaiei, fiindcă făcea legătura între Curtea Domnească şi Palatul de la 
Mogoşoaia, cumpărat de Brâncoveanu de la văduva boierului Mogoş. Calea Victoriei a 
apă rut în 1692. Secolul al XVIII-lea şi începutul secolului al XlX-lea poartă amprenta unui 
amestec între Orient şi Occident. întâlnim cocioabe mizere, căsuţe de tip ţărănesc, 
palate, cum este chiar Palatul Şuţu, acum sediul Muzeului Oraşului Bucureşti, care este 
construit în stil neogotic, romantic, şi care a reprezentat o adevărată lovitură în sensul 
spectaculosului pentru peisajul de atunci al Bucureştilor. Sigur că după venirea 
principelui Carol în 1866 Bucureştii cunosc un adevărat boom edilitar. Mai ales după 
independenţa din 1877 s-au creat condiţiile economice şi condiţiile politice pentru 
revigorarea arhitecturii bucureştene. A fost o epocă de mare înflorire: se construiesc 
Fundaţiile Regale, Ateneul Român în 1888, CEC-ul, Banca Naţională, o serie de imobile 
ale unor mari industriaşi, principi: Casa Cantacuzino, devenită ulterior Muzeul Enescu. 
Existau deci oameni suficient de cuprinşi spre a-şi permite ridicarea unor edificii cu nimic 
mai prejos faţă de cele din Apus. Trebuie spus că la sfârşitul secolului al XlX-lea apare în 
arhitectură stilul neoromânesc. Un reprezentant de seamă sigur că a fost Ion Mincu. De 
altfel toată perioada este marcată de activitatea unor arhitecţi ca Orăscu, Cerchez, 
Mincu, Maimarolu. Acesta din urmă a ridicat şi Biserica Armenească şi Cercul Militar 
Naţional în 1912. Deci şcoala românească de arhitectură avea o foarte solidă tradiţie şi 
era foarte remarcată pe plan european. Perioada interbelică înseamnă, datorită noilor 
condiţii economice de după Marea Unire, un nou avânt al construcţiilor, al vieţii 
culturale bucureştene în ansambul ei. Să nu uităm că este epoca în care Bucureştii erau 
consideraţi Micul Paris, o bună parte a vieţii culturale se desfăşura la Capşa, în bună 
tradiţie franceză. Tot aşa, se construieşte foarte mult. Palatul Telefoanelor de exemplu, 
făcut de un arhitect american, după ce s-a dărâmat cafeneaua Oteteleşanu, a 
scandalizat toată lumea culturală românească prin 1930-1931, din pricina marilor 
diferenţe stilistice faţă de ambient. Exact cum se spune astăzi despre noua clădire a 
Bancorex de lângă magazinul Victoria. Sigur că trecerea celor 70 de ani de la edificarea 
Palatului Telefoanelor a făcut ca el să fie acceptat şi să se integreze în peisajul urbanistic 
bucureştean. După cel de-al doilea război mondial activitatea edilitară a continuat să fie 
o mare preocupare pentru Bucureşti. în anul 1960 au început să apară oraşele-satelit: 
Drumul Taberei, care are 200.000 de locuitori, Berceni, Pantelimon. S-au construit 
Palatul Sporturilor şi Culturii, Metroul, care este o realizare a acestei perioade, 
Dâmboviţa a fost sistematizată în 1979. Contestată parţial până astăzi este construirea 
Casei Poporului în perioada Ceauşescu, actualul Palat al Parlamentului, gigantic, una din 
cele mai mari construcţii planetare. După ce a fost dărâmată o aripă a sediului CIA din 
New Yorkîn 2011 a rămas chiar cea mai întinsă de pe glob. Lucrul cel mai dureros pentru 
bucureşteni a fost ceea ce s-a demolat spre a-l construi. Suprafaţa edificiilor, unele de 
patrimoniu, dispărute atunci este egală cu suprafaţa Veneţiei. Şi înainte de al doilea 
război mondial s-au făcut demolări, dar mai puţine. Din păcate, după 1989 activitatea 
edilitară a cunoscut o anumită stagnare - mă refer la construcţii instituţionale, nu 




Viaţa în jurul Mediteranei 


151 


private - şi nu putem disjunge această activitate de schimbarea parametrilor economiei 
româneşti. 

în concluzie, aş vrea să spun că Bucureştii, în ultimile două-trei secole, au reprezentat 
un melanj de influenţe occidentale şi orientale, au fost un creuzet al diferitelor tendinţe 
în artă şi în cultură şi tocmai într-asta constă specificitatea vieţii culturale bucureştene. 
în final aş cita câteva cuvinte ale unuia din marii edili ai oraşului. Este vorba de primarul 
Dem. I. Dobrescu, supranumit „primarul Târnăcop" din pricina intensei lui activităţi 
edilitare. El spunea: „dezvoltarea oraşului nu se face numai prin contribuţia câtorva, ea 
cere contribuţia sufletească a tuturor". Cred că bucureştenii, privind spre trecut, trebuie 
să fie mândri de faptul că oraşul lor constituie un unicat pe harta culturală a Europei şi 
să facă totul spre a păstra şi a duce mai departe această tradiţie, 
î. Aţi pomenit despre Mogoşoaia. Poate n-ar fi rău dacă aţi detalia puţin acel moment 
care ţine nu doar de trasarea oraşului Bucureşti, ci, în sens mai larg, de istoria culturală 
a zonei. 

R. în cadrul activităţii edilitare ample pe care a desfăşurat-o Constantin Brâncoveanu, 
un mare iubitor al frumosului şi el, împreună cu stolnicul Cantacuzino, unchiul lui, un loc 
aparte îl reprezintă edificarea Palatului de la Mogoşoaia. Este o capodoperă a stilului 
brâncovenesc, care face şi azi deliciul privitorului. Pentru a ajunge mai repede la acest 
palat a deschis în 1692 Calea Victoriei, adică Podul Mogoşoaiei. După moartea tragică a 
domnitorului în 1714 palatul a cunoscut o epocă de reflux, până în 1903 când a fost 
cumpărat de principesa Martha Bibescu, un om elevat, literată, soţia prinţului George 
Valentin Bibescu, preşedinte al Automobil Clubului Român, ca şi preşedinte al Federaţiei 
de Aeronautică din România. Amândoi au investit foarte mult în palatul de la Mogoşoaia 
şi în 1927 l-au redat circuitului public. Martha Bibescu a ţinut foarte mult la acest palat, 
care era înconjurat de un parc de peste 60 de hectare. Sigur că, după plecarea 
principesei, în 1941, şi moartea prinţului Bibescu în acelaşi an, Palatul de la Mogoşoaia, 
odată cu venirea comuniştilor, a devenit mai întâi locuinţă de protocol şi, ulterior, casă 
de creaţie a Uniunii Scriitorilor. După 1989 Palatul a intrat în patrimoniul Minsterului 
Culturii şi Cultelor, unde se află şi astăzi şi poate fi vizitat de turişti. 

2002 


3.2.1.8. t Gheorghe Bulei, 
director, Muzeul de Istorie, Târgovişte 

î. Despre începuturile oraşului şi evoluţia lui v-aş ruga să faceţi 
o scurtă expunere. 

R. Despre începuturile oraşului Târgovişte avem o relatare de 
călătorie a unui bavarez la 1316. Acesta amintea că, în drumul său către Nicopole, a 
trecut şi prin Ţara Românească, unde a văzut cele două capitale, Curtea de Argeş şi 
Târgovişte. Evident, Curtea Domnească din Târgovişte exista pe vremea lui Mircera cel 
Bătrân. Prima consemnare internă a existenţei, ca şi capitală, a Curţii Domneşti datează 
din 1417-1418, când Mihail, fiul voievodului, vorbea de „casele Domniei mele de la 

Târgovişte". Oraşul, în secolul al XV-lea, are o dezvoltare extrem de intensă, devine 
singura capitală a ţării până către anul 1635, când capitala va fi mutată la Bucureşti. Şi, 
de atunci încolo, până spre începutul secolului al XVIII-lea, reşedinţa domnească va fi 
când la Târgovişte, când la Bucureşti. Evident că voievozii, legaţi mai mult de ideea de 
independenţă, de neatârnare în faţa puterii otomane atotstăpânitoare, au domnit la 
Târgovişte. Aici şi-au făcut construcţii reprezentative, palate domneşti, cetăţi şi 
reşedinţe princiare, care au impus Târgoviştea în şirul localităţilor foarte însemnate 
pentru Evul Mediu Românesc. Avem trei veacuri de glorie la Târgovişte, începând cu 
domnia lui Mircea cel Bătrân şi culminând cu domnia, legendarului acum, domnul- 
martir Constantin Brâncoveanu, care va pieri la Constantinopol ca martir al păstrării 
credinţei şi neatârnării neamului, al preţuirii marilor valori ale ortodoxiei româneşti şi 
ale românismului în general. 

Oraşul Târgovişte, aşa cum afirmam, are o evoluţie extrem de importantă în secolul al 
XV-lea. între voevozii marcanţi ai acestei perioade îl amintim pe nimeni altul decât pe 
Vlad Ţepeş. în legătură cu existenţa primelor construcţii a ceea ce noi am numit leagănul 
voievodal de la Târgovişte, deci Curtea Domnească, aminteam de existenţa acestora 
încă din vremea lui Mircea cel Bătrân. Sigur, în secolul al XV-lea sunt voievozi care vor 
contribui la înzestrarea Curţii cu alte monumente reprezentative. Mai ales Vlad Ţepeş, 
acest voievod de legendă, care a construit, după documente, iar cercetările arheologice 
probează acest lucru, la 1476, Turnul Chindiei, spre apărarea Cetăţii sale de Scaun. Este 
un monument emblematic pentru întreaga istorie medievală românească, este simbolul 
Târgoviştei, este ceea ce a semnificat mai plenar arhitectura medievală românească. 
Actualmente turnul are o înălţime de 26 de metri, iniţial a avut 19 metri. Este o 
construcţie pentru folosinţa Curţii voievodale ca loc de pază, supraveghere a reşedinţei, 
dar şi a oraşului. De exemplu seara şi noaptea treceau patrule de oşteni care anunţau 
că în perimetrul lor e linişte. Brâncoveanu, prin fericita-i diplomaţie, va reface întreaga 
Curte Domnească de la Târgovişte. De altfel, cu marea lui bogăţie, a realizat obiective 
importante pentru cultura şi arhitectura românească, a creat cel mai puternic stil al 
Renaşterii româneşti. în perioada 1690-1697 el va reconstrui practic Curtea Domnească, 
dându-i, pentru ultima dată, o strălucire pe care, evident, o merita. Brâncoveanu va 
construi în această zonă şi alte două palate voievodale, palatul de la Potlogi, pentru fiii 
săi, la sud de Târgovişte şi palatul de la Doiceşti, la nord de Târgovişte, din care se 
păstrează astăzi doar biserica din incintă, restaurată în anii din urmă şi zidurile de 
incintă. Epoca lui Brâncoveanu este remarcabilă prin tot ceea ce s-a înfăptuit în plan 
cultural. Nu numai în domeniul arhitectural, nu numai în domeniul construcţiilor civile, 
nu numai în domeniul edilitar-urbanistic, dar şi în domeniul cărţii, stabilind legături până 
în Georgia, Armenia, afirmînd una din cele mai prolifice perioade din istoria tipăririi 
cărţii. Epoca lui Brâncoveanu va lăsa urme adânci în conştiinţa neamului, urmele merg 
până târziu, în secolul al XlX-lea, când Târgoviştea va redeveni din nou privilegiată 
cultural. Pentru că, după părăsirea cetăţii de la Târgovişte, imediat după Brâncoveanu, 
oraşul va decade lent dar sigur, ajungând de la 50.000 de locuitori, cât avea pe vremea 
lui Matei Basarab, cum pomeneşte călătorul sirian Paul de Alep, la numai 5000 de 

locuitori. Dar aici se va afirma o fericită familie de cărturari, aceea a Văcăreştilor, care 
îşi avea reşedinţa în apropierea oraşului, la Văcăreşti, unde se păstrează până astăzi 
vestigiile conacului de secol 17 şi 18. Mai amintim aici, între cărturarii eminenţi ai 
Târgoviştei, pe un Heliade Rădulescu, acest spirit renascentist, acest factotum al culturii 
şi civilizaţiei româneşti din secolul al XlX-lea, considerat, pe bună dreptate, un părinte 
al literaturii române, cea mai importantă personalitate a culturii române după Cantemir. 
Heliade, născut la Târgovişte, îşi petrece aici copilăria, apoi se mută la Bucureşti şi 
produce marile sale capodopere, mai ales în perioada cuprinsă între Regulamentul 
Organic şi Revoluţia de la 1848. Amintim, printre personalităţile marcante ale culturii 
târgoviştene, pe Grigore Alexandrescu, pe un Vasile Cârlova, cel care va cânta, în spirit 
preromantic, „ruinurile Târgoviştei". 

în veacul al XlX-lea Târgoviştea a fost leagănul redeşteptării naţionale în preajma 
revoluţiei de la 1848. Aici îşi va găsi sfârşitul „ultimul voievod" al Târgoviştei, Tudor 
Vladimirescu, personalitate extrem de importantă, care va deschide noi breşe în 
ideologia timpului, noi posibilităţi pentru spaţiul politic românesc. Sigur, Târgoviştea 
avea să fie prinsă în vâltoarea Revoluţiei de la 1848, Heliade s-a retras aici după 
înfrângerea ei. Tot în veacul al XlX-lea Târgoviştea a traversat şi o perioadă de refacere 
a monumentelor. Mă refer mai ales la Turnul Chindiei, restaurat în vremea voievodului 
Bibescu, cel ce studiase în Occident şi avea dorinţa de a pune în lumină propriile noastre 
valori. Sigur, de-a lungul secolului al XlX-lea la Târgovişte sunt şi alte fapte de remarcat, 
atât în planul vieţii culturale, cât şi al urbanisticii româneşti. Oraşul a fost practic 
reconstruit către 1850, de dinainte se mai păstrează astăzi doar câteva vestigii. Este 
vorba de partea comercială, care conferă Târgoviştei valoare pentru perioada modernă. 
Oraşul a renăscut din punct de vedere economic şi, în mod sigur, şi din punct de vedere 
cultural, la sfârşitul secolului al XlX-lea, când se dezvoltă exploatarea resurselor de 
petrol, industria, ceea ce aduce bunăstare, noi realizări urbane. încep primele lucrări de 
restaurare la Curtea Domnească şi la alte monumente din Târgovişte. Aş aminti aici 
biserica Stelea, ctitoria lui Vasile Lupu, în semn deîmpăcare cu Matei Basarab. Amintesc 
altă ctitorie importantă, este vorba de biserica Sfinţii împăraţi, ctitorie a lui Matei 
Basarab. Amintesc de biserica Geatoglu, o biserică de secol 17, cu primele elemente din 
perioada lui Mircea cel Bătrân. Fără îndoială trebuie să ne raportăm la monumentele 
care au fost singulare pentru oraş: şanţul şi valul cetăţii, din care se mai văd crâmpee 
importante şi care vor trebui neapărat restaurate. Amintim fără îndoială şi de 
importantele ctitorii ale mănăstirilor din preajma Târgoviştei, mănăstirea Dealu, de care 
se leagă mormântul lui Mihai Viteazul, mănăstirea Viforâta şi, foarte importante pentru 
istoria culturală românească, mănăstirea de la Nucet şi mănăstirea de la Cobia, iarăşi 
foarte importante piese de arhitectură, restaurate în ultimul timp. Fără îndoială 
Târgoviştea, aşa cum spuneam de la început, va rămâne pentru neqamul românesc un 
oraş istoric, care păstrează vestigii atât de dragi românilor, iar Curtea Domnească deţine 
rolul preponderent. Este cel mai elocvent ansamblu păstrat în România pentru ceea ce 
a însemnat o reşedinţă domnească, mai ales Petru Cercel i-a dat o strălucire 

renascentistă. A rămas cel mai funcţional spaţiu voievodal românesc din zona 
extracarpatică. 

Alături de Suceava, Târgoviştea îşi cântă şi astăzi destinul istoric. Sigur că trebuie să 
amintim, între valorile mai noi, şi complexul Mitropoliei din Târgovişte. Vechea 
Mitropolie în stil românesc, atât de bine descrisă de Paul de Alep, nu mai există. A fost 
dărâmată din păcate de arhitectul francez Leconte de Nuit, care a edificat actuala 
mitropolie, în stil bizantin. Fără îndoială că spaţiul acesta este definitoriu din punct de 
vedere cultural nu numai pentru Evul Mediu românesc, ci şi pentru paleocultură, aici au 
descoperit arheologii cultura Gumelniţa, din Paleoliticul mijlociu, ceea ce dovedeşte o 
străveche locuire a acestui loc. Târgoviştea era o axă a sud-estului continental, 
străbătută de valahi şi multe alte feluri de negustori. Asta înseamnă că n-a fost aleasă 
întâmplător în secolul al XlV-lea spre a deveni reşedinţă domnească. 

2002 


3.2.1.9. Stelian Coşuleţ 
director adjunct. Muzeul de istorie. Braşov 

î. M-ar interesa istoria oraşului Braşov, mai ales aşa cum se lasă 
ea întrezărită din acest muzeu. 

R. Ne aflăm în Turnul Ţesătorilor, turn de incintă şi de apărare al 
cetăţii medievale, care adăposteşte această machetă a oraşului realizată la sfârşitul 
secolului trecut de un anume Hermann, la scara exactă de 1 cm la 10 m. Acest bastion 
este cel mai bine conservat dintre turnurile care alcătuiau odinioară mândra cetate a 
Braşovului. Dar istoria oraşului este mult mai veche. Locul este puternic legat de Epoca 
Bronzului şi a Fierului, culturi care acoperă o bună bucată de timp Î.H. Apoi capătă 
strălucire perioada dacică şi celelalte perioade istorice. Să remarcăm faptul că prima 
atestare a Braşovului este latină, sub numele de Corona, care va deveni, de-a lungul 
timpului, Kronstadt. 

în perioada Evului Mediu cetatea se conduce după propriile sale reguli. Ea se afla la 
întretăierea unor drumuri comerciale importante pentru ţările române, care se legau 
de marile artere comerciale ale lumii ce legau Occidentul de Balcani şi de Orient: o 
variantă a Drumului Sării, una a Drumuli Chihlimbarului. Braşovul îşi datorează faima şi 
poziţia lui istorică probabil acestei situaţii privilegiate, ca şi faptului că locuitorii săi au 
ştiut să se organizeze, să-şi bazeze viaţa economică pe sistemul corporatist al breslelor, 
să-şi înconjoare cetatea cu ziduri puternice, cu bastioane, cu şanţuri de apărare şi 
şanţuri de apă, pentru a-şi apăra avutul, 
î. Dar care erau relaţiile comerciale ale braşovenilor? 

R. Braşovul a avut relaţii comerciale foarte intense cu ţările române, deci la răsărit şi sud 
de Carpaţi. Domnii ambelor ţări române dăduseră privilegii oraşului liber Braşov. Primul 
astfel de act a fost dat de Vladislav I la 1368. Mai târziu, fiecare voievod care s-a aflat pe 
tronul ţărilor române a avut relaţii importante cu Braşovul. Arhivele oraşului păstrează 
o sumedenie de asemenea privilegii, de la Mircea cel Bătrân, Dan al ll-lea, Radu 

Praznaglava, Vlad Ţepeş şi lista, evident, ar putea continua. Primul document dat de 
Moldova în favoarea Braşovului datează din perioada lui Alexandru cel Bun şi este 
socotit de istorici ca datând de la 1412. Şi urmaşii aceastuia, Ştefan cel Mare, Petru 
Rareş au dat privilegii comerciale Braşovului. Breslele braşovene au produs arme, 
muniţii, mijloace de transport şi armuri pentru ţările române, alimentând astfel lupta 
antiotomană. La rândul lor, ţările române trimiteau la Braşov piei, miere, ceară, peşte. 
Toate aceste schimburi alimentau, de fapt, sentimentul apartenenţei la o limbă comună 
şi la acelaşi popor. 

î. Oriunde este prosperitate economică, poate prospera şi cultura. Care era standardul 
Braşovului din acest punct de vedere? 

R. Viaţa culturală a fost efervescentă. La Braşov a activat unul din marii umanişti ai 
Europei, Johannes Honterus, corifeu al protestantismului. El l-a chemat de la Târgovişte 
pe diaconul Coresi, marele tipograf român, care şi-a tipărit aici primele lucrări în limba 
română. A lăsat în jur de 40 de lucrări, iar în timp au fost contribuţii esenţiale la 
fundamentarea limbii române unitare şi la conştiinţa de neam a tuturor românilor, la 
afirmarea identităţii naţionale. Dacă e să pomenesc doar şcoala lui Anton Pann. De altfel, 
în arhivele Braşovului se păstrează primul document scris româneşte, scrisoarea 
negustorului Neacşu din Câmpulung adresată judelui Braşovului, Johannes Benkner, la 
1521, informându-l despre mişcările turcilor pe linia Dunării, care, dacă arfi invadat Ţara 
Românească, nu mai urmau decât să atace, prin trecători, Transilvania. Perioada 
modernă din istoria Braşovului este specific marcată de marile năzuinţe ale neamului 
românesc: unitatea naţională şi independenţa naţională. în 1848 revoluţionarii 
moldoveni îşi vor publica la Braşov programul revoluţiei: Prinţipurile noastre pentru 
reformarea patriei. Mai târziu, în perioada formării României moderne, a României Mici, 
prin unirea Ţării Româneşti cu Moldova, mulţi dintre principalii actori ai Unirii vor veni 
la Braşov şi vor fi sprijiniţi pentru a înfăptui unirea. Cuza, la plecarea de pe tron, în 1866, 
va trece pe la Braşov spre a-şi lua rămas bun. Contribuţia braşovenilor la Războiul de 
Independenţă, 1877-1878, a fost notabilă. Constituiţi în comitete de întrajutorare a 
soldaţilor români răniţi, braşovenii, conduşi de mari personalităţi ale epocii, Diamandi 
Manole, Aron Densusianu, vor colecta importante sume de bani, feşe, aţele, 
medicamente şi le vor expedia prin Crucea Roşie românească. Stau dovadă revistele de 
epocă păstrate în arhiva primei şcoli româneşti de la Şcheii Braşovului. 1918-formarea 
României Mari - a fost primită cu mare entuziasm la Braşov. Această acţiune fusese 
pregătită cu ani înainte, prin înfiinţarea unor reuniuni culturale, care au avut ca scop 
trezirea şi întreţinerea flăcării naţionale printre românii transilvăneni. în Braşov şi în 
toată Ţara Bârsei, în preziua Marii Adunări Naţionale de pe Câmpia Libertăţii, numeroşi 
delegaţi au făcut drumul din această zonă spre Alba lulia, alăturându-se celorlalţi 
delegaţi români care au hotărât Unirea cea Mare. 


2002 

3.2.1.10. + Florin Medeleţ, 
istoric. Timişoara 

î. De când s-au aşezat oamenii aici, nu departe de Dunăre, şi 
care este istoria oraşului Timişoara? 

R. S-au găsit aşezări de la mijlocul Paleoliticului (acum 50.000 de 
ani) şi de la începutul Neoliticului. Dar aşezarea urbană începe să se producă pe vremea 
Bizanţului, undeva, în veacul al Xll-lea, al Xlll-lea d.H. Cu certitudine, Timişoara nu este 
un singur oraş. Este formată din mai multe oraşe suprapuse în timp pe de o parte (ca şi 
Troia) şi este formată, pe de altă parte, dintr-un oraş central şi orăşelele satelit, aşa 
cum s-au dezvoltat ele în secolul al XVIII-lea şi în secolul al XlX-lea. Revenind la oraşele 
suprapuse în timp, putem vorbi de un târg oarecare, cu unele scopuri militare prin 
veacul al Xlll-lea, de o reşedinţă regală deja la începutul veacului al XlV-lea, când regele 
nou ales al Ungariei, Carol Robert de Anjou, cel care, la Posada, în 1330, va suferi din 
partea lui Basarab o înfrângere zdrobitoare, îşi construieşte un castel la Timişoara şi-şi 
ţine aici toate „parlamentele" nobiliare (dietele) vreme de aproape 10 ani, apoi putem 
vorbi de un oraş reşedinţă al viitorului rege al Ungariei care a fost Matei Corvin, fiul lui 
lancu de Hunedoara, care a copilărit şi adolescenţa şi-a petrecut-o aici, putem vorbi de 
Timişoara capitala beglerbegilor, fiindcă Timişoara este capitală de paşalâcotomanîntre 
1552 şi 1716, şi când tot oraşul se schimbă ca înfăţişare, hai să spunem oraşul târziu 
gotic şi de Renaştere, al lui lancu de Hunedoara, al lui Pipos Panu mai înainte, al lui Pavel 
Chinezu, al lui Matei Corvin se transformă într-un oraş cu iz oriental, în care există 
numeroase geamii, în care există peste 400 de magazine, în care există cazărmi şi fabrică 
de praf de puşcă, toate ale otomanilor, în care, evident, majoritatea populaţiei dintre 
zidurile cetăţii e formată din musulmani. Ei au transformat în geamii şi biserici mari, 
creştine, ale oraşului, iar în jur se dezvoltă în „palănci" cum se numeau ele, în Palanca 
Mare şi-n Palanca Mică, marile cartiere creştine, fără de care această garnizoană 
otomană, islamică, pierdută în marea de creştini de la nord de Dunăre, în Banatul de 
astăzi - otomanii ocupau până în 1658 două treimi din Banat, iar apoi întregul Banat, 
inclusiv Lugojul şi Caransebeşul - fără de care, cum spuneam, această insulă de 
colonizatori otomani, era pierdută. Erau dependenţi de oile, de grâul, de dovlecii, de 
vinul - fiindcă aici se bea vin, ne spune Evlia Celebi, în această cetate care seamănă cu 
o broască ţestoasă ce stă cu labele - în apele cui? - iată, Timişoara e pe Bega, darîntr-o 
anumită perioadă de timp, Bega se numea Timişel, de unde numele oraşului - şi de aici 
această broască ţestoasă, capul fiind reşedinţa lui lancu de Hunedoara, transformată în 
reşedinţă de beglerbei, cele patru mari bastioane fiind picioarele broaştei, care stă acolo, 
aşezată în ape, şi nu poate fi cucerită, nu poate fi bătură cu tunurile, nu are ziduri de 
cărămidă, nu are ziduri de piatră, nu-şi au nici un rost în această câmpie, zidurile late de 
20-30 de metri din pământ şi lemn ale cetăţii sunt suficiente, pe coronamentul lor se 
desfăşoară întreceri de cai între ienicerii otomani care vin din toate părţile imperiului, 
din Afganistan, din nordul Indiei şi până în nord-vestul Africii, iar între cei care locuiesc 
aici de-a lungul timpului, în vremurile stăpânirii otomane, se numără şi unii care au 

râvnit la tronul Moldovei sau al Ţării Româneşti, sunt şi alţii care au intrat în dizgraţia 
sultanilor şi au fost şi asasinaţi aici din ordinul sultanului şi sunt şi alţii care, prin nebunia 
lor - mânia este o nebunie de-o clipă spunea cineva - au fost asasinaţi în răzmeriţe ale 
otomanilor chiar pe aceste locuri. Cert este că la 1716, după ce în 1683 Imperiul Otoman 
începe să se rostogolească la vale pierzând asediul Vienei, pierzând apoi bătălia de la 
Zenta, datorită unui mare general de oşti care era în slujba Imperiului Habsburgic, 
Eugeniu de Savoia - la Viena când ajungeţi, în spatele monumentului ostaşului sovietic 
eliberator al Vienei în al doilea război mondial, pe o pantă de deal, în terase succesive, 
se ridică splendidul castel Belvedere, construit de Eugeniu de Savoia, unde a stat la 
bătrâneţe. Acolo este astăzi Muzeul de Artă Feudală şi Muzeul de Artă Modernă 
austriacă - merită să fie văzute, sau poate şi cazinoul de lângă el - oricum, acel castel 
era locul unde Eugeniu de Savoia, la bătrâneţe, spunea: „în tinereţea mea am avut un 
împărat care mi-a fost ca un tată, apoi un împărat care mi-a fost prieten, iar acum am 
un împărat care mi-e stăpân" - astea sunt relaţiile lui Eugeniu cu Habsburgii. El însă a 
fost un mare general. A asediat Timişoara în 1716, a distrus Palăncile, a incendiat 
cetatea otomană. Primarul oraşului, care era un anume Muncan sau Muntean, ca şi 
episcopul ortodox de Timişoara, au fost întemniţaţi pentru legăturile pe care le aveau 
cu asediatorii. Cert este că în momentul când oraşul este ocupat, în urma unui pact, 
otomanii se retrag la Belgrad, foarte rapid, cu un număr de căruţe şi cu cei apropiaţi lor, 
populaţia locală rămâne, este formată din „rascieni", adică dintr-un amestec de români 
şi sârbi şi şapte familii de evrei - erau evrei fugiţi de Inchiziţie din Spania, sefarzi, care 
circulau practic prin tot Imperiul Otoman, făceau comerţ. Deci în 1716 vechiul oraş 
otoman, cu clădiri din chirpici, cu o singură clădire durabilă, din piatră, care era castelul 
Huniazilor, păstrat în continuare, dar puternic bombardat, cu o singură biserică - 
devenită geamie şi apoi din nou catedrală - din piatră, care venea din secolul al XlV-lea, 
al XV-lea, avea hramul Sf. Gheorghe, restul oraşului este ras de pe suprafaţa pământului 
în câteva decenii şi se construieşte un nou oraş. Acest nou oraş este de fapt un oraş 
militar. Este oraşul garnizoanei militare Timişoara, avanpostul cel mai puternic al 
Imperiului Habsburgic în faţa pericolelor pe care se considera că Imperiul Otoman încă 
le mai prezintă pentru centrul Europei. Şi câteva războaie care urmează în 1788 dau 
dovadă că estimarea nu era greşită. Cert este însă că marea fortificaţie din cărămidă în 
sistem Vauban, îngropată acum în pământ, stelată, cu retranşamente succesive, care se 
construieşte la Timişoara între 1723 şi 1767, atunci când a fost gata n-a mai servit deloc 
în luptele antiotomane, pentru că otomanii n-au mai ajuns la Timişoara. O singură dată 
apoi, în 1849, Timişoara a fost asediată de trupele Guvernului revoluţionar maghiar, 
conduse aici de generalul Bem, ca şi de alţii. Ei au înconjurat Timişoara, apărată în bună 
măsură de grănicerii români din sud-estul Banatului, care au refuzat să se predea şi au 
apărat oraşul vreme de 106 zile. Apoi trupele asediatoare au fost înfrânte, dar o bună 
parte din clădirile veacului al XVIII-lea, construite încă din 1620 - '30 - '40 şi mai încoace, 
au fost distruse de bombardamentele care ţinuseră trei luni şi mai bine. în cetatea 
veacului al XVIII-lea străzile sunt largi, drepte, orietate aproape după punctele cardinale, 
permit accesul uşor. O Barcelonă a răsăritului. Spre deosebire de lumea de azi, când 

bombardament înseamnă să stingi luminile din case şi să faci întuneric, la 1848 - '49 
aprindeai lumina în caz de bombardament nocturn, pentru ca cetăţenii să fie ocoliţi. 

Şi iată, ajungem şi la un element ce ţine de iluminatul oraşului Timişoara. în secolul al 
XVIIl-lea, fiecare din cetăţenii proprietari ai celor 158 de case din cetate - o populaţie 
de 6-7000 de suflete - se luminau cu lămpi cu seu, apoi cu lămpi cu ulei, apoi cu lămpi 
cu gaz - undeva, în cartierul în care ne aflăm acum, era fabrica de gaz de iluminat din 
Timişoara - care a alimentat oraşul de la jumătatea veacului al XlX-lea cu acest 
combustibil care se mai foloseşte, în unele părţi, chiar şi astăzi în Europa şi pe care, în 
copilăria mea, l-am mai apucat în Bucureşti pe strada C. A. Rosetti, pe I. L. Caragiale. 
Până în anii'50 încă mai erau lampagii care aprindeau în Bucureşti lămpile cu gaz 
de iluminat. Iluminatul are la Timişoara o premieră europeană: în 1872 oraşul este 
iluminat electric pe străzi, cu peste 700 de surse de lumină şi cinci ani mai târziu şi 
Teatrul are o scenă iluminată electric în mai multe culori, spre bucuria spectatorilor. 

Revenind însă la oraşele succesive, iată-ne într-un oraş geometric. Lui lorga nu i-a 
plăcut. Marele lorga a trecut prin oraşul acesta în tinereţea sa, prin 1905-1906, a ajuns 
într-o gară deja frumoasă, s-a suit într-o birjă şi, după gara aceea frumoasă a ajuns - 
poate toamna, poate pe ploaie, după ce a trecut printr-o zonă încă oarecum acceptabilă 
a oraşului - pe o uliţă largă, cu case burgheze, a intrat într- o zonă unde Timişoara era 
un oraş în construcţie. La începutul secolului XX Primăria a cumpărat cetatea şi a 
demolat-o. lorga a trecut printr-un spaţiu larg de aproape un kilometru şi jumătate 
lăţime în care nu erau decât ruine de cetate, maldăre de cărămizi, noroaie cât cuprinde 
şi unde nu era nimic gata. Nici măcar podurile nu se construiseră. Şi apoi a intrat brusc 
într-un nucleu central, acel pântec al cetăţii care fusese încorsetat între zidurile de 
cărămidă şi acum nu le mai avea, aceea fusese o altă Timişoară. Acolo a văzut nişte străzi 
drepte, a ajuns la un han cu un restaurant foarte bun. Hanul se numea Trompetistul, 
acolo a stat mai târziu, când a părăsint România, şi Alexandru loan Cuza, acolo stătuse 
şi împăratul Franz Joseph. Era o clădire cu renume deci şi care, dacă ar fi mutată la 
vremurile noastre, ar echivala cu un hotel de 4-5 stele. Deci nu i-a păcut oraşul. în 
schimb, cu câteva decenii mai înainte, prin 1827, Dinicu Golescu a admirat Timişoara. Şi 
tot pe atunci, călătorii străini veniţi în oraş îl numeau „cel mai frumos oraş din întregul 
regat al Ungariei". Trebuie spus că Timişoara n-a fost imediat, din secolul al XVIll-lea, a 
regatului Ungariei. Vreme de decenii, aproape un veac, a fost în stăpânirea exclusivă a 
Casei imperiale de Habsburg. Ca şi întreg Banatul, care era un domeniu special al Casei 
imperiale, cum fusese, să zicem, Trakai pentru Lituania. Gândindu-ne la antichitate este 
la fel cum Augustus făcuse din Egiptul fostei Cleopatra un domeniu al împăratului, cu un 
prefect care dădea socoteală direct împăratului. Cam aşa era Banatul, organizat militar 
şi apoi civil pentru Casa de Habsburg. 


2002 

3.2.1.11. t Corneliu Lungu, 
director, Muzeul de Istorie, Sibiu 

î. Din câte ştiu, istoria oraşului Sibiu este una dintre cele mai bine 
conectată cu istoria europeană... 

R. Există o serie de descoperiri legate de preistorie, de Paleolitic 
şi Neolitic, dar aşezarea propriu zisă de astăzi este legată de Evul Mediu timpuriu, de 
colonizarea populaţiei săseşti (venită din Saxonia) în acest spaţiu, în jurul anului 1150. 
La 1191 ştim deja despre „prepositura" oraşului Sibiu, iar la 1566 avem un document 
care vorbeşte despre Hermannstadt, adică „oraşul lui Hermann". 

Despre întemeiere sunt mai multe legende, foarte frumoase şi interesante, cea mai 
plăcută este legată de acest conducător, Hermann, care i-a convins pe locuitorii de aici 
să-i dea un teren. I s-a spus că i se va da atâta cât poate acoperi cu pielea unui bizon. Şi 
el a tăiat pielea în fâşii subţiri, ca să acopere o suprafaţă mai mare. Seamănă cu legenda 
anticei Cartagina. Apoi în spaţiul acesta oraşul a fost avantajat pentru poziţia geografică 
deosebită, la întretăierea drumurilor dinspre estul spre vestul Transilvaniei, dinspre 
sudul Europei, Ţara Românească, spre nordul ei, către germani. Oraşul s-a dezvoltat 
datorită tradiţiilor sale meşteşugăreşti. Sunt un număr mare de bresle în Evul Mediu 
care au avut avantaje şi au făcut comerţ. Oraşul a fost unul din puţinele din această 
parte a Europei care a fost perfect fortificat, cu o incintă cam de 5 ha, un patrulater cu 
latura cam de 5 km. Avea 39 de tunuri, 4 bastioane şi n-a fost niciodată cucerit. A rezistat 
la marile atacuri turceşti de la 1436, 1438 şi 1442 şi a fost câştigată aşezarea în timpul 
lui Gabriel Bathory, dar numai prin înşelăciune. în restul timpului n-a fost ocupată şi în 
Evul Mediu era un adevărat simbol al creştinătăţii. în ce priveşte oraşul, putem spune 
că este un spaţiu imens de arhitectură gotică, având elemente de renaştere transilvană, 
apoi avem foarte multe clădiri baroce, pentru că începând cu secolul al XVII-lea Sibiul a 
devenit capitala principatului Transilvaniei sub autoritate austriacă, ceea ce a impus şi 
stilul arhitecturii. Există şi Nouveau Style şi alte stiluri arhitectonice, Baukunstul din 
secolul XX. 

Sibiul este un oraş cu o cultură deosebită, care a permis apariţia unor licee şi şcoli încă 
din secolul al XVI-lea, Colegium Studii Generali din 1526, una din primele tiparniţe din 
Transilvania, dacă nu prima, unde s-a tipărit Catehismulromânescî n 1544, tipograf fiind 
Filip Moldovanul. Era la destul de puţină vreme după ce Guttenberg inventase tiparniţa. 
Alături de cetate erau satele româneşti tradiţionale, oamenii din ele erau excelente 
medii de legătură cu satele româneşti din Moldova şi Ţara Românească. Tot aici a existat 
un teatru, făcut de un mare iubitor de cultură, Martin Hoffmeister, unde s-au ţinut 
concerte deosebite şi s-au jucat piese de teatru. Aici a venit Eminescu cu trupa lui Mihai 
Pascaly, aici au concertat Liszt şi Strauss, Brahms, aici au fost şi alte evenimente legate 
de 1848, când Sibiul devine capitala revoluţiei româneşti din Transilvania cu acel 
Comitet al Naţiunii Române. Tot aici, în a doua jumătate a secolului al XlX-lea, s-a format 
mişcarea naţională, a apărut primul cotidian românesc, „Tribuna", s-a restaurat 

Mitropolia la 1864 şi tot aici s-a născut cea mai importantă asociaţie culturală 
românească a naţiei, ASTRA, care a început iar să funcţioneze după 1990. 

Sunt foarte multe lucruri de spus legate de cultura Sibiului. Dar, cu deosebire este de 
spus acest lucru: oraşul este locuit de români, germani, maghiari, există o comunitate 
armonioasă, nu sunt conflicte etnice ori interconfesionale, n-au fost niciodată. La Sibiu 
a funcţionat tramvaiul din 1905. Din 1971 el s-a retras spre zona Dumbrava şi mai 
funcţionează şi astăzi în această direcţie. N-a avut întreruperi. Mai este un lucru pe care 
vreau să vi-l spun: în memoriile sale, un celebru căpitan englez, John Smith, scrie că ar 
fi fost în Transilvania şi la Sibiu. Este de crezut. John Smith este cel care a fondat în 1607 
prima colonie de pe pământul Americii, Virginia. 

î. Poate ne spuneţi câte ceva şi despre Muzeul de Istorie, în clădirea căruia ne aflăm. 

R. Muzeul de Istorie din Sibiu, ca parte a Muzeului Bruckenthal, este aşezat într-una din 
cele mai frumoase clădiri din Transilvania, fostă Rathaus, adică Primăria oraşului, vreme 
de 400 de ani, iar acum este organizat după o structură modernă. Bună parte din piesele 
muzeului au aparţinut baronului von Bruckenthal, fondatorul Muzeului Bruckenthal. 
Clădirea este gotică, superbă, cu elemente de Renaştere şi a găzduit, de-a lungul celor 
400 de ani, peste 90 de primari. în acelaşi timp, în incintă a fost şi o mică închisoare a 
datornicilor. Tot aici a fost monetăria oraşului în secolul al XlV-lea. Cea mai nouă parte 
a construcţiei este din secolul al XlX-lea, unde a fost remiza pompierilor. 

2002 



3.2.1.12. Alexandru Lungu 
director. Muzeul Bruckenthal, Sibiu 

î. Muzeul Bruckenthal este cuprins în programul Sibiu-capitală 
europeană, important pentru 2006, când Congresul Mondial al 
Francofoniei are loc în România, dar şi important în perspectiva 
integrării europene din 2007. 

R. încă de anul acesta Muzeul Bruckenthal aniversează 185 de ani de la deschiderea sa 
oficială, din 1817, ceea ce înseamnă că avem de-a face cu cel mai vechi muzeu public 
din Europa Centrală şi de Sud-Est, cu precizarea, de notat, că încă din 1790 un almanah 
din Viena recomanda turiştilor vizitarea pinacotecii baronului 
Bruckenthal din Sibiu. Sigur, la momentul respectiv era o vizită 
privată. Muzeul a foncţionat doar cu o mică întrerupere în 
timpul primului război mondial, când lucrările au fost adăpostite, 
în 2017 este bicentenarul muzeului, care este un eveniment 
UNESCO. 


# 


După 1990 interesul nostru cel mai mare a fost focalizat pe restaurări: restaurări de 
patrimoniu mobil şi imobil. Pentru că Muzeul Naţional Bruckenthal este un tezaur. 
Muzeul administrează şapte clădiri, având în top clădirea Palatului Bruckenthal, care s- 
a ridicat prin 1785-86, apoi Primăria veche, care adăposteşte Muzeul de Istorie. Toate 
secţiunile muzeului şi clădirile aferente adăpostesc un milion şapte sute de mii de 





Viaţa în jurul Mediteranei 


161 


exponate. Toate clădirile care alcătuiesc Muzeul Bruckenthal îşi au legitimitatea în 
faptul că, în varii proporţii, adăpostesc colecţii ale acestui ilustru iluminist care a fost 
baronul Samuel von Bruckenthal. în vârf se află pinacoteca şi biblioteca Bruckenthal, 
care adăpostesc mii de poziţii cu pictură flamandă, olandeză, germană, austriacă, cu 
nume sonore, precum Rubens, Van Dyck, Jordanes, Holbein, Cranah ş. a., unele pânze 
au fost furate în urmă cu treizeci de ani, patru ni s-au întors, au fost descoperite în 
Statele Unite, ar mai fi încă patru de găsit. Pinacoteca adăposteşte şi o serie completă 
de gravuri şi ilustraţii de carte semnate Holbein, Durer, Cranah. Biblioteca, la rândul ei, 
adăposteşte celebrul pergament, o miniatură din secolul 14-15, incunabule din prima 
perioadă a atelierului lui Guttemberg şi multe cărţi şi manuscrise importante. Al doilea 
element important al Muzeului Bruckenthal este Muzeul de Istorie. El a avut drept 
nucleu iniţial colecţia de arheologie a baronului Bruckenthal, multe piese din perioada 
dacică şi romană colecţionate de el însuşi în Transilvania, dar şi o colecţie frumoasă de 
numismatică, una de arme şi armuri. în fine, al treilea element important este Muzeul 
de Istorie Naturală cu subsecţiile sale, apoi Muzeul de Istorie a Farmaciei, care are o 
colecţie fabuloasă, adăpostită de o fostă farmacie a oraşului, La Vulturul Negru, care a 
funcţionat patru sute de ani neîntrerupt şi Muzeul de Arme şi Trofee de vânătoare. 
Muzeul de Istorie Naturală cuprinde şi colecţia de minerale- Bruckenthal era considerat 
la sfârşitul secolului al XVIII-lea cel mai de seamnă colecţionar din Europa de pepite 
aurifere, provenite, fireşte, din Munţii Apuseni, după cum adăposteşte şi o frumoasă 
colecţie de moluşte. 

Daţi-mi voie să vă spun şi despre participarea noastră la programele europene. în 
clipa de faţă ne pregătim pentru un mare eveniment cultural, care va avea loc la 20 
septembrie, şi anume vernisajuil expoziţiei de gravuri Albrecht Durer, expoziţie care 
vine de la Hanovra, dar va avea şi piese ale muzeului nostru. De asemenea, muzeul 
nostru participă cu două lucrări, două acuarele pe pergament ale lui Joris Kuffnagel, unul 
din pictorii de la Curtea împăratului Rudolf al ll-lea de la Praga, la o expoziţie de la Viena, 
de pictură flamandă, care va fi itinerată şi la Essen, în Germania. Şi apropo de 
parteneriatul cu Germania, vreau să menţionez că directorii de la Haus der Kunst din 
Munchen, domnii Vitali şi Gassner, cu care am discutat, vor itinera acolo prima expoziţie 
substanţială a Muzeului Bruckenthal, folosind piese din tezeurul pinacotecii nostre. 

2002 


3.2.1.13. Alexandru Avram 
şef de secţie. Muzeul Bruckenthal, Sibiu 

î. Ne aflăm la reşedinţa baronului Bruckenthal, devenită muzeu. 
Se pare că a fost una dintre cele mai interesante personalităţi 
ale Transilvaniei medievale. 

R. Da, a fost reşedinţa construită de către guvernatorul Transilvaniei, Samuel von 
Bruckenthal, între 1778 şi 1786. Această clădire, cunoscută sub numele de Palatul 
Bruckenthal, a fost edificată cu scopul adăpostirii colecţiilor de antichităţi aduse de 

acest ilustru personaj la sfârşitul secolului al XVIll-lea de la Viena, cumpărate acolo. 
Clădirea este un palat urban tipic, în sensul că trebuia să respecte reglementările legale 
în vigoare, şi anume parcelarea strictă existentă în oraşele transilvănene. Din acest 
motiv, bineînţeles, spaţiul care a stat la îndemâna constructorilor a fost destul de 
restrâns, chiar dacă, în cazul guvernatorului, s-au făcut două excepţii, în sensul că i s-a 
permis să construiască o clădire pe două parcele, pe de o parte, pe de altă parte, în 
urma unor dispute la Consiliul orăşenesc, i s-a permis ca această clădire să iasă din 
aliniamentul străzii. Nu se cunoaşte arhitectul clădirii. După unii, se pare că ar fi lucrat 
un arhitect din familia Martinelli. în mod cert, un cuvânt foarte important de spus l-a 
avut chiar beneficiarul, în sensul că, datorită numeroaselor sale călătorii prin Imperiul 
Habsburgic, a văzut modele din care a preluat anumite idei. Totuşi, la definitivarea 
construcţiei şi-au adus contribuţia o serie de meşteri care au devenit cunoscuţi mai ales 
ulterior. Printre ei s-a remarcat mai ales sculptorul şi pietrarul clujean Simon Hoffmayer. 
Acesta a primit iniţial un contract pentru realizarea frontonului principal, cu stema 
baronului, şi tot el a realizat o serie de proiecte de decoraţie interioară, aşa cum arată 
desenele din Arhivele sibiene, proiecte de sobe, proiecte de candelabre de cristal, 
proiecte de urne, inclusiv proiecte de veselă. în ce priveşte proiectele de sobe, putem 
afirma, tot pe bază documentară, că aceste sobe au fost realizate practic la Viena, în 
atelierul sobarului - mai precis al văduvei sobarului - Bleiter. Este foarte interesant 
faptul că acest atelier a furnizat numeroase sobe şi pentru alte construcţii importante 
ale imperiului, în primul rând construcţiile familiei princiare Esterhâzy. Deosebit de 
valoroase sunt supraportele, aceste decoraţii realizate din lemn de tei grunduit şi aurit, 
aflate deasupra uşilor celor cinci încăperi principale ale palatului, de la etajul I, aşa zisele 
saloane. De ce aşa zise? Pentru că, de fapt, încăperea principală a fost salonul de muzică, 
pe urmă erau camere de primire, camere de lucru şi, probabil, iniţial, dormitoare. 
Supraportele sunt inspirate din Metamorfozele lui Ovidiu, unele dintre ele fiind preluate 
după o carte ilustrată cu gravurile unui cunoscut gravor francez din secolul al XVIII- lea, 
Picard. Bineînţeles, realizarea se face în negativ, invers decât orginalul gravat, iar 
maestrul Hoffmayer, după această reuşită, a fost angajat şi pentru alte lucrări 
importante din Transilvania, cum ar fi Catedrala din Alba lulia sau numeroase biserici 
din zonă, între care menţionăm bisericile armeneşti din Dumbrăveni. De asemenea, 
după unele gravuri ale lui Picard au fost realizate şi frescele dintr-o altă încăpere de la 
etajul I, subiectul fiind ciclul complet al ispărăvilor lui Hercules, lată doar câteva din 
frumuseţile acestui palat, care, din anul 1817 este deschis publicului, găzduind colecţiile 
de artă ale baronului Samuel von Bruckenthal. 

î. Dar acest palat nu este singular în Sibiu. Mi se pare că arhitectura lui e bogată, că 
numeroase alte clădiri se armonizează cu acest palat... 

R. Dacă abordăm problemele legate de dezvoltarea arhitectonică a Sibiului, în primul 
rând trebuie să apelăm la prima menţiune documentară a provinciei Cibinului, adică la 
anul 1191, moment în care organizarea religioasă a zonei din jurul actualului oraş era 
deja realizată. Atunci sunt menţionaţi pentru prima dată oaspeţii flandrezi şi teutoni, 
fiind vorba deci de o populaţie colonizată de pe vremea regelui Geza al ll-lea, deci 1141- 

1162. Probabil la data respectivă nucleul viitoarei importante aşezări era constituit cu o 
biserică înconjurată de o fortificaţie, care se întindea pe teritoriul Pieţei Huet de astăzi. 
Cu mare probabilitate, într-un moment care corespunde perioadei de după emiterea 
Bulei de Aur, deci prin deceniul al lll-lea al secolului al Xlll-lea, această fortificaţie 
incipientă s-a extins şi pe teritoriul Pieţei Mici de astăzi, aşa fel că, în momentul când a 
avut loc acea invazie groaznică a tătarilor din 1241, localitatea a fost asediată nu de o 
coloană, ci de două coloane ale hoardei de tătari, care însă au dat de fortificaţii destul 
de solide. în mod cert, la mijlocul secolului al XlV-lea, între 1337 şi 1357, moment în care 
Sibiul avea deja fortificaţiile oraşului de sus, când a şi primit rangul de Civitas, trama 
stradală din oraşul de sus a fost definitivată, astfel că, în zona celor trei pieţe, Piaţa Huet, 
Piaţa Mică şi Piaţa Mare, se găsesc cele mai importante construcţii, chiar dacă multe 
dintre ele au fost transformate de-a lungul secolelor. Dintre principalele monumente - 
deoarece timpul nu ne permite să abordăm pe larg evoluţia arhitecturii oraşului -dintre 
ele merită să amintim în primul rând, unul ecleziastic, Biserica evanghelică avînd hramul 
Sfânta Maria, construită sub forma actuală între 1350 şi 1390, apoi casa parohială din 
apropierea bisericii, cu acel portal gotic târziu cu pariete încrucişate, datat 1502, cu 
mare probabilitate apaţinând meşterului Andreas Lamicidas din Sibiu, apoi casele de 
breslaşi din Piaţa Mică, case cu portice atât de caracteristice Europei Centrale şi, în fine, 
o serie de clădiri din Piaţa Mare, mai ales acelea de pe latura de sud a Pieţei Mari, 
menţionate documentar în jurul anului 1470, când se ştiu şi proprietarii lor, se cunosc 
impozitele plătite, clădiri care conţin atât elemente gotice, renascentiste, baroce şi 
unele dintre acestea sunt transformate la începutul veacului al XlX-lea cu elemente 
clasiciste. Am putea menţiona câteva din aceste clădiri: e vorba de Casa Haller, din Piaţa 
Mare nr. 10, cu elemente gotice şi unde se mai păstrează un turn locuinţă şi, bineînţeles, 
pentru o perioadă mai târzie trebuie să ne referim neapărat la acea construcţie 
impozantă implantată în Piaţa Mare, Palatul baronului Samuel von Bruckenthal. De 
asemenea, pe latura nordică a pieţei s-au întâmplat nişte transformări mai importante, 
au dispărut unele clădiri, cum a fost clădirea Breslei cojocarilor, pe locul căreia a fost 
ridicată Biserica romano-catolică. Acest lucru s-a întâmplat imediat după cucerirea 
Transilvaniei de către austrieci, moment în care Transilvania a devenit provincie 
habsburgică. Alături, mai târziu, la începutul secolului XX, se construieşte o clădire ieşită 
din scară, disproporţionată, care, iată, astăzi are deja o valoare arhitectonică. E vorba 
de clădirea Băncii de Credit Funciar şi se află exact vizavi de Palatul Bruckenthal. Dintre 
clădirile din afara celor trei pieţe, în afara numeroaselor fortificaţii - puţini ştiu că se 
mai păstrează circa 20% dintre turnuri şi bastioane, unele destul de ascunse, fiind 
situate la limita din spate a unor străzi - putem menţiona unul din cele mai importante 
ansambluri de arhitectură gotică civilă din Transilvania, casa Altenberg, care, vreme de 
vreo patru sute de ani, a fost Primăria Sibiului, iar la ora actuală găzduieşte Muzeul de 
Istorie, secţie a Muzeului Bruckenthal. De asemenea, mai sunt numeroase biserici, 
construcţii din secolul al XVIII-lea, cum ar fi bisericile româneşti de pe strada Justiţiei, de 
pe Strada Lungă, apoi biserica fostă greco-catolică de pe strada Reconstrucţiei, 
Catedrala Mitropolitană, de pe strada Mitropoliei, construcţie de la începutul secolului 

XX, 1905-1906 şi alte numeroase monumente. Trebuie să subliniem totuşi faptul că, în 
rezervaţia de arhitectură a Sibiului se păstrează peste o mie de clădiri, din care circa 930 
sunt datate până în secolul al XVIII-lea inclusiv. Un asemenea număr impresionant de 
monumente nu se mai găseşte nu numai în nici un oraş din România, ci în nici o localitate 
din această parte de răsărit a Europei Centrale. 

2002 


3.2.1.14. Vasile Boroneanţ, 
arheolog 

î. Prin ce credeţi că este important Turnu Severinul în istoria 
românilor? 

R. Turnu Severin este un loc de veche istorie, unul dintre cele 
mai importante din ţară, pentru că aici au interferat o serie întreagă de influenţe care 
vin din poziţia geografică a locului. Ne găsim la ieşirea din defileul Porţilor de Fier, unde 
se termină un sector dunărean - cel al Dunării Mijlocii - şi începe Dunărea de Jos. 
Peisajul geografic e cu totul schimbat. De la un peisaj de munte, un defileu cu pereţi 
înalţi, se trece la zona de câmpie deschisă. în acelaşi timp se deschide şi podişul 
Mehedinţilor, unde au fost, încă din preistorie, nişte frontiere culturale. N-o să ne 
referim acum la toate acestea, dar până aici sau de aici au început anumite culturi, care 
au făcut legătura între Banat, pe de o parte şi Transilvania pe de alta, dar şi între Câmpia 
Română şi restul Ţării Româneşti, mergând până la vărsarea Dunării în mare. Prin 
urmare pe aici au trecut o serie de influenţe culturale şi toate au lăsat urme. Din această 
cauză zona este foarte importantă şi a fost în atenţia istoricilor şi cercetătorilor 
dintotdeauna. Şi nu întâmplător unul din cele mai vechi muzee din ţară se află la Turnu 
Severin, muzeu care şi poartă o denumire specială: Muzeul Porţilor de Fier. 

Viaţa în aceste locuri începe din cele mai vechi timpuri. Informaţia istorică a fost mult 
completată odată cu edificarea barajului de la Porţile de Fier, care a fost o adevărată 
epopee naţională. Şi atunci, existând 14 colective care s-au ocupat de construirea 
hidrocentralei, de amenajarea locului, Muzeul Porţilor de Fier a avut un rol important, 
odată cu săpăturile pornindu-se cercetarea în toate domeniile şi pentru investigarea 
tuturor monumentelor, indiferent de natura lor: istorice, etno-folclorice, geologice, 
botanice, zoologice ş.a.m.d. Aici s-au găsit elemente de senzaţie pentru evoluţia istorică 
a locuirii în Sud-Estul Europei. Aici au fost găsite cele mai vechi urme de locuire din 
Paleolitic. Ele au aproximativ 50.000 de ani şi merg până la 20.000 î.H., culminînd cu un 
moment foarte important - cel puţin în ce priveşte arheologia - pentru că aproximativ 
acum 15.000 - 13.000 de ani Î.H. a început de aici şi s-a extins apoi ceea ce am putea 
numi un modernism istoric. Dovezi s-au găsit la Cuina Turcului, Peştera Veterani şi 
Peştera Climete, unde s-au găsit dovezi de continuitate între locuirea istorică şi 
contemporaneitate. Foarte importante pentru partea de preistorie sunt două 
momente: civilizaţia clisureană sau Cuina Turcului, mileniul 13 -8Î.H., când s-au folosit 
primele unelte de tipul vârfurilor de săgeată, arcurilor şi primele obiecte de artă. De 

reţinut că aici s-au descoperit primele obiecte de artă mobiliară. Le-am căutat şi găsit 
din iniţiativa şi cu ajutorul profesorului C. S. Nicolăescu-Plopşor, după cum am găsit şi 
obiecte de artă parietală. La sfârşitul ciclului cultural clisurean începe alt ciclu cultural, 
care se cheamă Schela Cladovei şi care se leagă direct de această localitate şi de muzeul 
din Turnu Severin. Se întinde aproximativ între 8000 -6.500 de aniî.H., după care începe 
Neoliticul. Avem de atunci primele dovezi de sedentarizare, cultivări de plante, 
creşterea animalelor domestice, care, pe urmă, s-a generalizat în tot Neoliticul. Aici a 
fost un centru de dinamică istorică. în civilizaţiile care urmează - Starcevo, Vinca ş.a.m.d. 
- se văd influenţele acestui prim centru de dinamică istorică. Interesul nu se opreşte 
aici, el continuă şi în Epoca Bronzului, a Fierului, apopi în Epoca daco-romană, din care 
avem cele mai multe informaţii, pentru că războaiele daco-romane au intrat în atenţia 
tuturor istoricilor, începând cu cei din lumea antică, apoi din perioada medievală şi 
contemporană. Şi cronicarii noştri s-au referit la aceste momente. Sunt importante apoi 
descoperirile din zona Porţilor de Fier, unde este drumul roman săpatîn stâncă pe malul 
celălalt şi, bineînţeles, contemporan cu drumul este construcţia Drobetei însăşi. Se pare 
că dacii au stat puţin aici, informaţia noastră este încă lacunară. Dar a venit 
constructorul Apolodor din Damasc, sirian, arhitectul Epocii Traiane, care a făcut podul 
peste Dunăre şi, odată cu el, castrul de la Drobeta. Nu numai acest castru, ci şi castrul 
de la Pontes, aflat de cealaltă parte a Dunării. Vreau să fac legătura cu istoria dacilor din 
zonă - avem cuptoarele de minereu de la Cireşu, dar şi coiful dacic găsit în zona Porţilor 
de Fier şi care constituie faima ţării noastre prin frumuseţea lui, 
mai ales că alte artefacte - vase în principal - care au făcut parte 
din acelaşi tezaur cu acest coif, se află la muzeele din Viena, 
Austria şi Detroit, SUA. Acest coif, alături de altele descoperite pe 
teritoriul ţării noastre, permite aprecieri legate de unitatea culturii 
geto-dacice. Mai există o serie de documente şi descoperiri 
arheologice referitoare la aceeaşi epocă, dar evenimentele 
politice de după războaiele geto-dacice au implicat şi schimbări 
importante în privinţa Drobetei, devenită apoi Turnu Severin. 
Pentru că, după momentul foarte important al construirii cetăţii Severinului, aici 
urmează un moment de schimbare: mutarea la Cerneţi a centrului vital. Se intrase într- 
o altă perioadă istorică şi românii din zonă se retrăseseră spre Podişul Mehedinţilor, 
î. Se retrăseseră şi romanii, începea să crească Imperiul Roman de Răsărit, adică 
Bizanţul... 

R. Există o perioadă istorică a acestor locuri legată direct de importanţa în zonă a 
Bizanţului. Nu departe de aici, la Schela Cladovei, a existat un port mic, bizantin, care a 
urmat probabil celui roman apărutîn epoca lui Traian şi Apolodor, dar pe insula numită 
Ostrovul Banului sau Ostrovul Golu, unde există până astăzi o fortăreaţă bizantină care, 
din păcate, acum se află în părăsire, ceea ce e regretabil. Şi pe acelaşi loc este construită 
şi cetatea lui Mircea cel Bătrân. Locul are foarte mare importanţă strategică şi se leagă 
de tot ceea ce a fost în succesiunea istorică a evenimentelor, pentru că ţine de intrarea 





166 


Proiectul România 


în defileul Porţilor de Fier şi de navigaţia pe Dunăre, axul continentului european până 
astăzi. 

După cum ştiţi, primele încercări de regularizare a cursului Dunării pentru uşurarea 
navigaţiei s-au făcut în epoca romană, când s-au întreprins excavări pe actuala parte 
sârbească. Problema reglării cursului apei a fost reluată în epoca feudală, medievală, 
când s-a reluat ideea navigaţiei pe Dunăre din cauza războaielor dintre otomani şi 
austrieci. După cucerirea Constantinopolului şi războaiele care au urmat la Kosovo Polje, 
purtate de Mircea cel Bătrân şi de toţi cnejii balcanici, aliaţi cu forţe venite din Europa 
Centrală spre a putea rezista otomanilor, aici a fost din nou un moment foarte important 
şi s-au făcut grupări militare, alianţe. Nu întâmplător bătălia de la Belgrad o poartă 
Huniazii - loan Corvin de Hunedoara. Dar turcii reuşesc să se aşeze pe Ada Kaleh, insulă 
de legătură între golful de la Orşova şi Valea Cernei, cale de trecere către Transilvania, 
o cale romană încă din vremurile războaielor contra Sarmisegetusei. De aici importanţa 
portului care precedeîn timp venirea turcilor. în secolele 16-17, ascuţindu-se conflictele 
între Imperiul Otoman şi cel Austriac, insula Ada Kaleh devine una din poziţiile strategice 
foarte importante: controla intrarea în zona Porţilor de Fier. Aşa că aici s-a construit o 
cetate de tip Vauban, la iniţiativa prinţului Eugeniu de Savoia. Dar, în afară de aceasta, 
mai sunt pe traseu o serie întreagă de cetăţi, puncte de sprijin care trebuie menţionate: 
cetatea Orşovei - care, la un moment dat, se pare, a fost şi prima capitală a unui 
voievodat întemeiat în această zonă, apoi Peştera Veterani, care este chiar în Cazane, a 
fost locuită şi în epoca romană - s-au găsit fântâni şi cărămizi romane inscripţionate, 
fortificaţii - dar, în secolul al Xlll-lea d.H. locul a fost din nou fortificată de localnici. Aici 
a rămas şi primul cuvânt scris prin partea locului - şarpe - pe un ciob găsit de Dinu 
Rosetti. Dar tot aici s-a făcut şi prima descoperire monetară, care menţionează prezenţa 
creştinismului timpuriu, încă din secolele 2-3 d.H. Deci vedeţi ce importantă a fost zona 
în istoria românilor, şi nu numai a lor. Mergând în continuare, pe Dunăre, sunt cetăţile 
de la Drencova, Golubaţ (Golubina) de pe malul celălalt, Moldova Veche. Cam atât 
despre epoca medievală. Chiar aici, în zonă, a existat şi locuire civilă turcească. Am găsit 
locuinţe la Schela Cladovei şi în jur. Dar avem dovezi şi despre frontiera aceasta dintre 
Austria şi Ţara Românească. Cu asta începe de fapt istoria modernă. Chiar legenda 
descoperirii de la Podeni, de monede din zonă, face această dovadă. A continuat 
legătura etno-folclorică. Aici este şi o zonă de interferenţă a influenţelor venite dinspre 
Banat, Podişul Mehedinţi şi dinspre Câmpia Română. în muzeul din Turnu Serverin găsiţi 
cel mai frumos buchet de costume naţionale, lăzi de zestre, monede, ceea ce dă contur 
şi culoare unei întregi perioade. 

î. Totuşi, perioada de glorie a românilor de oriunde este aceea a Marii Uniri. Aici ce s-a 
întâmplat? 

R. A, la 1848 Bolliac a bătut zona aceasta cu piciorul, a fost impresionat de măreţia 
Dunării. Dar şi Bălcescu, încercând să împace Ţara Românească şi Transilvania, a trecut 
pe aici. Pe urmă, după înfrângerea revoluţiei, revoluţionarii români, arestaţi, au fost 
urcaţi într- o ambarcaţiune şi Maria Rosetti, soţia lui Rosetti, care era născută Mary 
Grant, englezoaică după tată şi franţuzoaică după mamă, a venit pe jos, în lungul Dunării, 

urmărind convoiul revoluţionarilor care trebuiau duşi în Imperiul Otoman şi de acolo 
expulzaţi în Austria. Prin mijloace diplomatice s-au purtat nişte tratative care au făcut 
ca o parte dintre revoluţionari să ia calea Constantinopolului, alta a Transilvaniei. Dar 
tot de acest moment se leagă şi venirea prinţului Carol I. După întemeierea Principatelor 
Române şi Mica Unire s-a ajuns la concluzia că românii sunt imaturi pentru 
autoconducere. Cuza a fost detronat şi a fost adus un prinţ străin, din dianstia de 
Hohenzollern, care să urgenteze procesele de integrare - cum am spune astăzi - 
europeană a României Mici. Poate n-a fost soluţia cea mai potrivită pentru maturizarea 
politică a românilor, fiindcă, de fapt, ei erau excluşi, nu înglobaţi în ansamblul puterii de 
decizie referitor la ţara lor, dar asta s- a întâmplat. La Severin a venit deci prinţul Carol I 
de Hohenzollern şi aici declară că, din momentul când a pătruns pe pământ românesc, 
este român. Ceea ce, parţial, s-a şi întâmplat. Zona n-a fost, de altfel, străină de nici 
unul din marile evenimente ale istoriei moderne şi contemporane. în timpul primului 
război mondial pe Cerna s-a purtat una din marile bătălii, Pamfil Şeicaru a participat la 
ea ca ofiţer al armatei române - care a traversat atunci un moment greu. Aşa s-a hotărât 
să zidească la Orşova o mănăstire pe care o puteţi vedea şi astăzi. Dar de aici s-au ridicat 
personalităţi care au susţinut formarea României Mari şi opera de construcţie care i-a 
urmat. 

Cuza a avut cea mai mare susţinere din partea deputaţilor de aici, din Turnu Severin. 
Aceasta era ideea paşoptiştilor: refacerea României Mari între frontierele vechii Dacii. 
Era o idee care venea de la Cantemir, prin Şcoala Ardeleană. După apariţia României 
Mari, prezenţa lui Vasile Pârvan şi a unor politicieni marcanţi în această zonă - Pârvan a 
avut ideea unei universităţi româneşti la Cluj - Pârvan deci l-a găsit aici pe profesorul 
Bărcăcilă, care a şi întemeiat Muzeul Porţilor de Fier. El rămâne unul dintre cele mai 
mari muzee ale ţării noastre, cu obiecte edificatoare pentru istoria României şi a Europei. 



3.2.1.15. Dumitru Nicolae, 
primar, Galaţi 

î. Câteva repere privind istoria oraşului Galaţi, ca şi dezvoltarea 
lui mai nouă... 

R. Aceasză zonă a fost locuită, după cum arată dovezile 
arheologice, începând cu secolul al Vl-lea Î.H, pe când exista aici o cetate dacică, cea de 
la Bărboşi, de supraveghere a cotului Dunării. în continuare evoluţia oraşului a fost 
spectaculoasă, mai ales din pricina vocaţiei sale comerciale. în intervalul 1850 - 1890 
Galaţi era primul plătitor de impozite din ţară. Asta arată că economia lui era foarte 
puternică. Oraşul s-a dezvoltat între trei cursuri de apă, Şiret, Prut, Dunăre, ceea ce 
uşura transportul ieftin, deci a favorizat dezvoltarea din cele mai vechi timpuri. La mica 
Unire din 1859 50% din populaţia oraşului era formată din străini. Deci primele evoluţii 
notabile ale epocii moderne în bănci, comerţ, industrie au fost făcute de către străini. 

încă din Evul Mediu Galaţiul avea faima unui oraş foarte bogat şi, în continuare, evoluţia 
lui a fost pozitivă, fiind lider al zonei o bună perioadă de timp. înainte de 1945 în oraş 
erau 20 de consulate, 27 de sedii de bănci, la Galaţi se găsea Comisia Europeană a 
Dunării, aici a funcţionat aproximativ o sută de ani, ceea ce, iarăşi, a contribuit la 
evoluţia istorică şi comercială foarte bună a oraşului. La ora actuală dezvoltarea oraşului 
se bazează pe doi piloni principali: industria siderurgică, prin Combinatul Siderurgic 
Galaţi, care este cea mai mare întreprindere de profil din ţară, cu evoluţie pozitivă după 
privatizare, şi al doilea pilon este prelucrarea metalului şi construcţia de nave. Prin 
şantierul naval, şi el privatizat, putem zice că oraşul a revenit în fruntea ţării, ca o 
recunoaştere a pionieratului său în domeniul construcţiilor navale din România. în 
privinţa învăţământului trebuie să spun că funcţionează, la ora actuală, două universităţi 
cu 15.000 de studenţi, avem trei teatre, Teatrul Dramatic, Teatrul Muzical şi un teatru 
de păpuşi pentru copii, avem multe locuri de agrement. Oraşul are câteva clădiri de 
patrimoniu: Palatul Navigaţiei construit pe la 1905 de celebrul arhitect Petre Antonescu, 
de fel de la Râmnicu Sărat, ca şi mine (prieten cu Anghel Saligny, de fel din Focşani) cel 
care a făcut şi Primăria Capitalei, de asemenea Palatul Administrativ, unde se află acum 
prefectura Galaţiului şi Consiliul judeţean, edificat până în 1910, biserica Sfânta Precista, 
aşezată de o culme deasupra Dunării, construită în veacul al XVI-lea de negustorii din 
Brăila şi Galaţi. în ce priveşte personalităţile pe care Galaţiul le-a dat românilor, trebuie 
să amintesc că Alexandru loan Cuza a fost pârcălab de Galaţi, e născut aici. Eu cred că şi 
în viitor oraşul Galaţi va fi foarte activ din pricina poziţiei lui. Aici se termină Dunărea 
fluvială şi începe Dunărea maritimă. Adică vase cu tonaj mare, venite de pe mare, pot 
ancora aici. De altfel avem şi numeroşi investitori străini, 
î. Cam ce populaţie are acum Galaţiul? 

R. Oraşul are în jur de 310.000 de locuitori, în ultimii zece ani populaţia s-a menţinut 
constantă, dar, după cererea de locuinţe, cred că, în viitor, creşterea va fi semnificativă. 


3.2.1.16. Nicolae Răducu, 
preşedinte Fundaţia Euroart, Sulina 

î. Ce-a reprezentat, pentru istoria românilor, oraşul Sulina, 
această poartă de vărsare a Dunării în mare? 

R. Atestarea documentară a oraşului Sulina este în secolul al X- 
lea, când, în lucrarea De administrando Imperii, a împăratului bizantin Constantin 
Porfirogenetul, apare scris pentru prima dată despre „Sorina" de la gurile Dunării. 
Istoria oraşului este una tumultuoasă, în sensul că el a fost şi port genovez, apoi a fost 
sub stăpânire otomană. Aici au fost flote, în permanenţă a fost o bătălie între ruşi, 
englezi şi turci pentru gurile Dunării, apoi a fost Războiul Crimeii, iar dezvoltarea oraşului 
a fost ascendentă după 1856, când flotele engleză şi turcă au fost învinse, iar ruşii au 
fest chemaţi la Paris, la masa tratativelor, unde s-a semnat protocolul de înţelegere 
pentru Convenţia Europeană a Dunării, care trebuia să funcţioneze - şi a funcţionat - la 

Sulina din 1856 până în 1939. Iniţial Convenţia Europeană a Dunării a fost semnată 
pentru doi ani, dar ea a durat 83 de ani. Desigur, ar fi continuat dacă în Europa nu 
izbucnea cel de-al doilea război mondial, când, sub presiunea Germaniei şi a Italiei, 
România a trebuit să renunţe la Sulina ca sediu al Comisiunii Europene a Dunării, ceea 
ce-i asigurase oraşului statut de neutralitate pe timpul conflictului. Dar aşa a fost istoria. 
Pentru Sulina Comisiea a rămas importantă prin ceea ce s-a întâmplat aici. în 1899 Sulina 
avea 27 de naţionalităţi identificate, la o populaţie de circa 5000 de oameni. Populaţia 
oraşului creştea rapid în funcţie de situaţia stocurilor de grâu din ţară. Pentru că pe aici 
se exporta grâu din România în alte ţări. De ce creştea atunci populaţia? Fiindcă se lucra 
cu docheri, iar navele erau încărcate cu saci de grâu. Veneau din toate ţările Europei 
docheri care să muncească în Sulina. Vă daţi seama că au venit din multe ţări şi populaţia 
era foarte eterogenă. Este interesant că între ei erau şi din ţările arabe, existau şi indieni. 
Această populaţie a trăit în armonie, devansând conceptul de azi al Europei Unite. Erau 
biserici: ortodoxă, de rit nou şi vechi, anglicană, catolică, erau diferenţe de cultură, 
desigur, dar se înţelegeau între ei şi trăiau în armonie. Şi aş da un exemplu foarte simplu: 
Anglia a adus nave de dragaj, care veneau de la Canalul de Suez şi pe aceste nave 
comandanţii erau englezi, şefii mecanici erau nemţi, nostromii erau greci, bucătarii erau 
italieni, deci era un mare amestec de etnii. Pe urmă au apărut familii mixte, oraşul avea 
atunci un cazinou la mare, unde veneau turişti din toate ţările Europei. Aici, din pricina 
nisipurilor aluvionare cu metale grele, magnetismul locului e foarte mare. Asta trage la 
somn. Aşa că se odihneau foarte bine. în Sulina erau peste 26 de localuri, se mânca şi se 
petrecea bine, la greci, la italieni, englezi, francezi, turci, ruşi... De două ori pe 
săptămână era cursă de la Brăila la Istanbul. Şi iarna se aduceau în Sulina alimente 
proaspete. Inclusiv Casa Regală se aproviziona de la Sulina cu delicatese pescăreşti. 
Viaţa oraşului era tumultuoasă: existau şapte case de comerţ, existau nouă consulate, 
existau şcoli diferite. Era şcoala de arte şi meserii, şcoala greacă, şcoala italiană, era un 
Institut englez pentru marină, cartea se făcea în engleză, franceză, italiană. 

Dar aş menţiona personalităţile care au fost din Sulina. Una din marile figuri a fost 
George Georgescu, născut aici, dirijor celebru, din câte ştiu a fost şapte ani directorul 
Operei din New York. l-aş pomeni pe Eugeniu P. Botez, care a scris cu pseudonimul Jean 
Bart şi a fost comandantul portului Sulina, profesor la Academia Navală din Constanţa. 
Liceul din oraş îi poartă numele. Tot aici a venit ca inginer şef al Comisiunii Europene Sir 
Arthur Charles Augustus Hartley, care a fost combatant în războiul Crimeii, din 1856, 
dar care a câştigat marele premiu, de 8.000 de ruble, al ţarului Rusiei pentru 
modernizarea portului Odesa. De asemenea, el a modernizat porturile Constanţa, 
Burgas, Vama. El a fost supranumit „părintele Dunării", fiindcă a făcut studii hidrografice 
şi hidrotehnice ale gradului 0 absolut al Mării Negre şi farul istoric din Sulina are 
încastrată această valoare pe zidul lui. El este specialistul care a regularizat şi gurile 
fluviului Mississipi, a coordonat lucrările la Canalul de Suez şi la Canalul Panama. 

Mai nou, pot să spun că directorul executiv al Consiliului Britanic pentru Europa a 
cumpărat o casă la Sulina. Aş mai putea să spun că la Sulina a funcţionat, ca director al 
Gurilor Dunării, poetul Macedonski. Aş mai putea să spun că la Sulina există două 

cimitire, dintre care cimitirul istoric este la fel de celebru ca şi cel de la Săpânţa, fiindcă 
acolo este îngropat fiul amiralului Parker, ca şi numeroase alte personalităţi ale timpului, 
care au lucrat la regularizarea gurilor Dunării în cadrul Comisiunii Europene, 
î. Ar trebui să ne vorbţi puţin şi despre viaţa de azi, despre ceea ce faceţi chiar 
dumneavoastră, ca locuitor al Sulinei de azi. 

R. Sunt conducătorul unei organizaţii neguvernamentale. Mă bucur foarte mult că în 
1992 am reuşit să trimit materiale la UNESCO, arătând importanţa istorică a farului din 
Sulina. în acea vreme preşedintele UNESCO era Federico Mayor şi el a impulsionat 
Ministerul Culturii să facă din acest far un obiectiv UNESCO, fiindcă a fost construit în 
1802 şi a fost revendicat şi de ruşi, şi de turci. 

î. Dar am înţeles că mai există şi o fundaţie care se ocupă de acest patrimoniu. 

R. Fundaţia a căutat să promoveze oraşul ca obiectiv turistic. în 1998 am stabilit un 
parteneriat între EUROART şi diverse alte organizaţii, cum ar fi Urban Proiect, şi chiar 
persoane private, având ca obiectiv promovarea valorilor culturale ale oraşului Sulina, 
adevărată sursă de dezvoltare pentru viitor. Astfel ne-am integrat într-un proiect al 
Uniunii Europene de refacere a punctelor strategice, numit Interec-Prevec-Arzes, cu 
referire la spaţiul Carpato-Adriatico-Danubiano-Sud-Est european. Desigur, nu s-ar fi 
putut realiza acest maşter plan dacă n-am fi avut acest parteneriat. în plus, ne-am 
bucurat şi de sprijinul domnului Filip Drakodaidis, care era consultant, în acea vreme, la 
Ministerul Culturii, şi o contribuţie importantă a avut-o atunci domnul Caramitru, care 
era ministrul Culturii şi a şi fost declarat cetăţean de onoare al oraşului Sulina. Văd că 
domnul Răzvan Theodorescu, noul ministru al Culturii, a continuat acest proiect. Iar în 
luna iunie a acestui an s-a semnat în Austria un document, un memorandum, sub 
auspiciile Ministerului Turismului din Austria, în prezenţa doamnei Mares Rosmann, 
prin care oraşul Sulina intră într-un parteneriat turistic transnaţional alături de 
Heimburg din Austria, Duisburg din Germania, Vişehrad din Cehia, Ruse din Bulgaria. 
Pentru Sulina priorităţile ţin de refacerea oraşului, la început a străzii întâi, care se va 
numi Strada Comisiunii Europene, desigur, se va face un Centru Multicultural, se va face, 
în clădirea farului, Muzeul Comisiunii Europene, se va stabili kilometrul zero al Dunării. 
Tot acest proiect doreşte integrarea turistică a unor oraşe care nu sunt cuprinse în 
traseele europene, dar merită să fie. Sulina este un loc interesant pentru Europa unită 
pentru că aici a funcţionat Comisia Europeană a Dunării. Deschiderile europene ale 
oraşului au fost de aceea cele mai ample. Din acest an navele de croazieră din Austria şi 
Germania se operesc la Sulina, din anul viitor vor rămâne cu înnoptare. La Centrul 
Multicultural vor veni artişti din toate cele şase ţări participante la proiect, care vor da 
spectacole. Evident, va continua festivalul anual al minorităţilor etnice din Dobrogea, 
care se desfăşoară la noi în fiecare vară. 

3.2.1.17. Nicolae Luca, 
scriitor 

î. Stimate domnule Luca, deşi sunteţi italian prin naştere, totuşi v-aţi 
ocupat toată viaţa de filmul documentar românesc, mai ales de turism şi 
abia de curând am aflat că aţi fondat o organizaţie menită să vă apropie 
de rădăcini. Cum v-a venit ideea şi de ce? 

R. După 1989 m-am simţit mai liber. Am fondat o organizaţie româno-friulană pentru că 
marea majoritate a emigraţiei italiene din România este venită din nord-estul Italiei, din 
zona Friuli-Venezia Giulia. Se învecinează cu Slovenia şi Austria (Carinthia). 
î. Dar este interesant de observat că tot acolo au ajuns mai întâi refugiaţii din Bizanţ, 
după cucerirea Constantinopolului de către otomani, la 1453. După scurte şederi în 
Cipru şi Malta. De fapt, drumul între Bizanţ şi pământul străbun al Italiei a rămas tot 
timpul activ, din anul 560 bizantinii veneau tot la Veneţia. Tot timpul au sperat să refacă 
unitatea creştină. Domnii români, la Brâncoveanu şi Cantemir mă gândesc, îşi plăteau 
tributul către Poartă prin băncile veneţiene. Constantin Cantacuzino, bizantin şi el ca 
familie, a studiat la Padova, lângă Veneţia... Epiroţii îşi tipăreau cărţile aici, la Aldo 
Manutius... De altfel, catedrala San Marco de la Veneţia e pictată în stilul hieratismului 
bizantin. Iar începutul Renaşterii italiene însăşi acolo şi în felul acela a avut primul val, 
care apoi s-a extins. Giotto, la Assisi, arată încă chipurile sfinţilor în stil bizantin. Cele 
două creştinisme se separaseră, dar nu şi în planul artei. Nu vi se pare că venirea 
italienilor chiar din acea zonă înapoi, spre răsărit, reface un cerc simbolic al unităţii 
creştine? Şi nu numai creştine, latine în sens mai profund... 

R. E o observaţie foarte fină şi ştiinţifică, dar emigranţii au plecat în veacul al XlX-lea din 
temeiuri mult mai pământeşti, ei nu-şi analizau motivaţiile profunde. Nu mai evoc 
istoria Italiei, lupta pentru unitate, Risorgimento. Era sărăcie. A fost o emigraţie pentru 
a găsi pământ, pentru agricultură, în zona Craiovei, pe urmă o emigraţie de tăietori de 
lemne, care s-a stabilit în zona Haţegului, acolo există până astăzi cele mai compacte 
comunităţi de italieni şi a fost o emigraţie formată din cioplitori în piatră, care, la ora 
actuală formează comunitatea din Dobrogea. Ei i-a aparţinut Anghel Saligny, mai exact 
tatăl lui. Au ajuns în Dobrogea după alipirea ei la România Mică, după 1877. Italienii au 
construit căi ferate, case, palate, au fost arhitecţi, au făcut clădiri, poduri, au îmbogăţit 
patrimoniul naţional. 

î. Dar credeţi că italienii din Transilvania, catolici fiind, au constituit un punct de sprijin 
pentru austrieci, ca şi pentru Vatican, spre a fragmenta ortodoxia românească şi a 
edifica greco-catolicismul, o cale de „calmare" a nemulţumirii românilor lipsiţi de 
drepturi cetăţeneşti? Cam ca şi în Ucraina. Fiindcă numai în aceste locuri de pe pământ 
a fost creată, artifical, această religie. Şi era vorba de pierderea de putere a Imperiului 
în faţa mişcărilor de eliberare naţională. 

R. Ne abatem cred de la chestiunea în discuţie. Eu cred că maghiarii şi germanii, tot 
catolici, mulţi dintre ei, au fost folosiţi mai mult decât italienii în acest scop. Mai exact 
spus au fost manipulaţi, ei nu ştiau direcţia pe care o vor lua evenimentele. 

î. Numai că greco-catolicii de la Blaj au dat Şcoala Ardeleană, abia ea promotoare a 
eliberării naţionale. De altfel, Imperiul Austro-Ungar se confrunta cu o schimbare 
majoră a politicilor internaţionale: urma să se impună Europa Naţiunilor, aceea care 
este pe cale să piară acum, în pragul globalizării, nu îndrăznesc să spun în pragul Uniunii 
Europene, dar mă gândesc la asta... 

R. A, nu, nu despre asta a fost vorba să discutăm! 

î. Adevărat, dar fiindcă veni vorba... Revenim la emigraţia italiană. înţeleg că abia acum 
v-aţi recunoscut, v-aţi cunoscut de fapt, direct, rudele din Friuli. 

R. Da, şi am găsit lingvişti, nişte oameni minunaţi, care se ocupă de limba română! Mă 
gândesc să organizăm, poate la Cluj, la Universitate, o reuniune de lucru, 
î. Dar o istorie a emigraţiei italiene în România nu vă gândiţi să scrieţi? 

R. Ei, eu nu sunt istoric. Scriu romane. Dar am scris în ambele limbi. Am primit premii 
din ambele ţări. Ciudat e că, deşi ştiu că sunt italian, mă simt român. M-am născut aici. 
Dacă nu venea revoluţia, nici n-aş fi ajuns în Italia, 
î. Vă doresc succes, premii, relaţii bune! 

R. Mulţumesc. 


3.2.2. învăţământ 

3.2.2.1. Prof. univ. dr. Dumitru Oprea, 
rector, Universitatea Al. I. Cuza, laşi 

î. Universitatea din laşi a fost prima unitate de învăţământ 
superior din România structurată de la început ca atare. Vă rog să evocaţi acele 
momente. 

R. A rămas să fiinţeze astăzi ca unitatea cea mai veche, ea n-a 
fost şi prima în ordine absolută. S-a înfiinţat printr-un înscris 
domnesc de către Al. I. Cuza la 26 octombrie 1860 şi de-atunci 
această zi este şi ziua Universităţii Alexandru loan Cuza. Dar 
învăţământul de tip universitar exista cu multe secole în urmă. 
Cele mai relevante sunt Trei Ierarhi, apoi, pe vremea lui Vasile 
Lupu, Academia Mihăileană, Şcoala de la Cotnari. Toate ne duc în urmă cu sute de ani. 
La 1860, locul e bine cunoscut ieşenilor, Universitata s-a ridicat nu aici, ci unde este 
acum Facultatea de Medicină Grigore T. Popa. Ulterior s-a realizat acest edificiu de 
către domnitorul de atunci pentru sacrificul făcut de laşi în favoarea Bucureştiului, 
care urma să fie capitala administrativă a ţării, iar laşul să rămână capitala spirituală. Şi 
i s-au oferit în dar multe locuri sfinte, printre care şi această nouă clădire: Palatul din 
Copou. 

î. Şi revenind la învăţământul superior din laşi, spuneţi-mi ce domenii acoperă în clipa 
de faţă universitatea, dacă aveţi programe de învăţământ la distanţă, dacă aveţi un 
sistem de burse, colaboraţi cu alte universităţi din lume pentru a integra şcoala 

românească... Şi nu în ultimul rând dacă structurile facultăţilor şi ale cursurilor se 
coordonează cu profilele asemănătorare ale altor universităţi din România. 

R. Universitatea a înregistrat o creştere extraordinară faţă de anii 1980, când ajunsese 
aproximativ la 2000 de studenţi. Acum, pentru a face comparaţie, Facultatea de 
Economie şi Administraţie are ea singură 10.000 de studenţi. Universitatea Cuza, cu 
toate formele ei de învăţământ, are aproximativ 37.000 de studenţi. Este simplu: 2000 
- 37.000 în doar unsprezece ani. Este un salt colosal. Chiar şi însemnul pe care noi şi 
Comisia Naţională de Heraldică l-am schimbat, ilustrează faptul că cele trei mari facultăţi 
ale Universităţii au devenit unsprezece şi sperăm din tot sufletul să fie cincisprezece, 
fiindcă, dintre facultăţile noi, de după 1990, care au fost foarte vechi, dispărute, ştim 
din ce raţiuni, au reapărut Facultatea de Teologie şi sperăm ca din 2002 să avem şi 
Teologie Romano-catolică, pe care Senatul universităţii a aprobat-o şi suntem cu toate 
formele la Consiliul Naţional de Evaluare şi Acreditare Academică şi filiera pentru 
autorizare provizorie. Există după 1990 şi o facultate nouă, aceea de Informatică. Ele se 
asociază celor cu tradiţie: Facultatea de Drept este una din facultăţile de început ale 
Universităţii Cuza, Facultatea de Filozofie, Facultatea de Litere sunt cele cu care a 
început. între timp s-au adăugat Facultatea de Matematică, Facultatea de Fizică, 
Facultatea de Chimie, Facultatea de Istorie, Facultatea de Economie şi Administrarea 
afacerilor. Sunt facultăţi care ţin de domeniul socio-uman, economic, ştiinţe exacte. Aşa 
a fost structura universităţii încă din faza de început. Cred că facem parte dintre 
universităţile ce se pot mândri că au parteneriate absolut pe toate continentele. Cred 
că integrarea în structurile europene educaţia a făcut-o cu mult înainte de a fi rostită în 
alte medii. Avem mai mult decât parteneriate, suntem înfrăţiţi cu universităţi din Europa, 
din Statele Unite ale Americii, chiar de dinainte de 1989. Prin programele Socrates 
pleacă anual cam trei sute de studenţi şi tot atâţia profesori şi suntem vizitaţi şi noi de 
partenerii noştri din străinătate, care sunt cam din 40 de universităţi din Europa Unită: 
Germania, Franţa. Nu există loc important din Europa unde să nu avem parteneriate. 
Relaţii strânse are universitatea noastră şi cu Japonia. Profesorul Popa, fostul rector al 
universităţii, a fost acolo profesor invitat, a predat cursuri un semestru. Universitatea 
noastră a dat Japoniei peste 25 de doctori în diverse domenii, iar acum avem alţi 10 
doctoranzi în matematică, fizică, informatică. Tradiţia bunei specializări este 
continuată la Universitatea Cuza. Am avut plăcerea să fim contactaţi de către Euro News 
pentru realizarea unui film european privitor la educaţie, fiindcă figurăm între primele 
patru universităţi ale Europei Centrale şi de Est ca reformă în educaţie. Am fost solicitaţi 
de UE pentru a sprijini alte ţări din Europa Centrală şi de Est spre a face reformă. 

2002 



3.2.2.2. Prof. univ. dr. Mihai Creţu 
rector. Universitatea Tehnică Gh. Asachi, laşi 

î. Puteţi să dataţi începuturile învăţământului tehnic superior la 
laşi? 

R. Este foarte interesantă întrebarea dumneavoastră, deoarece învăţământul tehnic 
superior din laşi îşi are rădăcinile în secolul al XVIll-lea şi al XlX-lea, începutul fiind legat 
de înfiinţarea de către Gheorghe Asachi a Şcolii de Ingineri Hotărnici. Este primul 
învăţământ tehnic superior în limba română. Exista deja un învăţământ superior, dar 
era în limba greacă. începuturile n-au fost simple, deoarece exista o concurenţă a 
învăţământului în limba greacă. De altfel primele cursuri, matematica, algebra, 
geometria au fost traduse din greacă în română. Ziarele din Viena şi din Grecia au 
remarcat înfiinţarea Şcolii de Ingineri Hotărnici. Comisia de diplomă, de licenţă cum s- 
arzice, includea şi mitropolitul, profesorii, avea rigoare, 
î. După etapa întemeierii, care a fost următoarea etapă importantă? 

R. Gheorghe Asachi nefiind unionist, a trecut într-un con de umbră. Dintre absolvenţii 
acestei şcoli au fost însă nume sonore, fiul domnitorului Scarlat Calimachi, fii de 
boieri care n-au profesat. Măsurătorile le făceau atunci nemţii, ei erau ingineri 
hotărnici. Bazele moderne aleînvăţământului tehnic sunt legate de facultăţile de ştiinţe: 
fizica, chimia, matematica, aflate în cadrul Universităţii ieşene, 
î. Puteţi să-mi numiţi vreun specialist din vremea aceea? 

R. Profesorul universitar şi întemeietorul învăţământului tehnic la laşi este profesorul 
Dragomir Hurmuzescu, profesor, decan, a predat şi la Universitate, la Fizică, dar a 
format învăţământul electrotehnic. în anii '37-'40 ministerul nu se hotărâse dacă 
diplomele de inginer să fie date, să nu fie date de către universităţi. S-au făcut greve şi, 
în sfârşit, lucrurile au fost puse la punct. 

î. Dar care era modelul învăţământului tehnic din laşi: german, francez? 

R. Şcoala de Ingineri Hotărnici avea un model nemţesc. Ulterior a fost adoptat modelul 
învăţământului francez. Toată Universitatea Cuza a avut şi are la bază modelul 
învăţământului superior francez. 

î. Şi ce facultăţi are Universitatea Tehnică la început de veac XX, în perioada interbelică? 
R. Primele facultăţi - care aparţineau Universităţii Cuza - au fost cele cu profil electric 
şi profilul chimie. Apoi au apărut Construcţii Civile, Drumuri şi Poduri. Ulterior au apărut 
Mecanică, Textile, Hidrotehnică. 

î. Dar până în clipa de faţă cum a evoluat: ce profile, câţi studenţi aveţi? 

R. în prezent Univeresitatea Tehnică îşi desfăşoară activitatea în 10 facultăţi: 
Automatizări şi Calculatoare, Construcţii, Chimie, Electrotehnică, Electronică, 
Hidrotehnică, Textile, TCM, Mecanică, Ştiinţa şi Ingineria materialelor. Deşi 
Universitatea noastră îşi are originea la 1813, prin înfiinţarea Şcolii de Ingineri Hotărnici, 
după 1918 au avut loc demolări şi facultăţile tehnice s-au mutat la Bucureşti. Suntem 
deci oarecum prioritariîn ce priveşte învăţământul superiortehnic, darcolaborăm acum 
deosebit de strâns cu capitala, 
î. Şi în prezent? 

R. Universitatea areîn prezent 14.000 de studenţi echivalenţi: la zi, la distanţă, la maşter, 
doctoranzi. Sigur că sunt şi studenţi cu taxă, dar nu foarte mulţi, 
î. Mi-aţi putea menţiona specialişti ieşiţi din şcoala ieşeană şi care au contribuţii notabile 
în domeniile lor, sunt recunoscuţi în ţară şi în străinătate? 

R. Sunt foarte mulţi, nu pot face o listă exhasustivă şi completă. Sunt de menţionat 
Dragomir Hurmuzescu, Ştefan Procopiu, care mi-a fost profesor, apoi Dumitru 
Mangeron, Alexandru Climescu, Vasile Petrescu, Teodor Câmpan, Gafiţanu, Paul 
Răileanu, Viorel Barbu, Cozmâncă, Dima, Butnaru, Bulakovschi, Popa Valentin, Giurco, 
Leon ş.a. 

î. Dar despre Şcoala de Inventică de la laşi, un unicat în România, ce ne puteţi spune? 

R. Continuă să-şi desfăşoare activitatea, tot profesorul Belousov se ocupă de ea, au 
apărut generaţii noi de inventatori, la ultimul Salon de Inventică de la Bruxelles s-a 
obţinut un număr însemnat de medalii. Se preconizează ca în scurtă vreme să se 
organizeze un Salon de Inventică la laşi. Din păcate nu sunt întotdeauna condiţii 
pentru aplicarea acestor invenţii, unele cu totul remarcabile. Ar fi normal să facem o 
activitate comercială având la bază aplicarea acestor invenţii, 
î. Aţi reţinut vreo invenţie mai interesantă care ar merita să fie aplicată? 

R. Am văzut recent o invenţie foarte interesantă de ecologizat deşeurile industriale şi 
menajere cu ajutorul radiaţiilor ultraviolete. E invenţia unui profesor de la Universitatea 
noastră. Printre inventatori este domnul academician Aurel Teodorescu, se ocupă de 
electronică tehnologică, dar se ocupă şi numeroşi studenţi, în numeroase domenii. 

2002 


3.2.2.3. Prof. univ. dr. Ion Mihăilescu, 
rector Universitatea Bucureşti 

î. Stimate domnule rector, aş dori să-mi spuneţi pe scurt care au fost 
începuturile învăţământului universitar la Bucureşti? 

R. învăţământul superior în fostele ţări româneşti care au alcătuit ulterior România a 
fost mai tardiv decât în vestul Europei. Nu ne putem mândri cu aceeaşi vechime ca 
Bologna, Coimbra, Parisul sau Praga. Totuşi, relativ timpuriu, în România s-au dezvoltat 
forme de învăţământ superior atât la Bucureşti, cât şi la laşi şi în zona transilvană. Noi 
datăm învăţământul superior propriu-zis la Bucureşti, într-o organizare modernă, în 
1694, când a fost înfiinţată prima Academie de ştiinţe superioare prin grija domnitorului 
Constantin Brâncoveanu şi a stolnicului Constantin Cantacuzino, om foarte educat, cu 
studii în Italia, la Padova, dar trecut şi prin alte ţări, care a venit cu o concepţie 
europeană asupra învăţământului. Este adevărat că era preferat învăţământul de tip 
umanist, învăţarea limbii greceşti, dat fiind contextul istoric în care se afla România, a 
limbii latine, al teologiei. Treptat s-a dezvoltat şi învăţământul mai tehnic, sau ştiinţele 
exacte, cum a fost denumit ulterior, încât la 1850 în Bucureşti funcţionau ca facultăţi 
independente Facultatea de Drept, de Teologie, de Medicină şi, câţiva ani mai târziu, 
Facultatea de Ştiinţe. Intenţia Guvernului Kogălniceanu, sub domnia lui Cuza, a fost 
enunţată încă de la 1848: de a ridica nivelul culturii prin învăţământ. Iar Universitatea 
a fost concepută ca un mijloc de intensificare a propagandei naţionale şi a sentimentului 
naţional. Deci, pe lângă instrumentele ştiinţifice, erau şi instrumente cu tentă socială şi 
politică. încât, în 1864, facultăţile existente în Bucureşti ca facultăţi independente sunt 

reunite sub denumirea de Universitatea din Bucureşti printr-un decret semnat de Al. I. 
Cuza şi Dimitrie Bolintineanu, care era ministrul Instrucţiunii Publice, 
î. Există în universitate o copie a actului? 

R. Există chiar originalul, la Muzeul Universităţii. Pe baza acestui document s-a început 
dezvoltarea instituţională, atât în ce priveşte numărul de facultăţi - apar noi facultăţi - 
cât şi ca infrastructură. Aînceput construirea clădirii din Piaţa Universităţii-într-o formă 
mai veche nu avea atâtea etaje ca astăzi. în 1890 construcţia este terminată şi sunt 
instalate diversele facultăţi. Localizarea lor se mai poate vedea şi acum, pentru că pe 
fronton, la intrare, se văd denumirile: Facultatea de Ştiinţe, Facultatea de Litere. După 
1900 continuă extinderea clădirii prin supraetajare, construirea Observatorului 
Astronomic, închiderea laturilor - până atunci avea trei laturi - şi începe construcţia 
clădirilor pentru alte facultăţi ale Universităţii, care includea şi Medicina, Agronomia, 
Biologia - pe Splai - Teologia. Unele clădiri au dispărut la bombardamente ori 
cutremure - Fizica, Chimia - altele mai sunt - Medicina, Dreptul. Clădirea Rectoratului 
este printre cele mai recente clădiri ale Universităţii. Palatul Facultăţii de Drept, conform 
Decretului semnat de Carol al II- lea, este construit între 1935 şi 1938, una din clădirile 
de patrimoniu ale Bucureştiului, cu spaţii generoase, 
î. Cine era arhitectul? 

R. Petre Antonescu, cel care a făcut şi Primăria Capitalei. Se armonizează cu alte clădiri 
de pe Bulevardul Elisabeta. 

î. în ce priveşte învăţământul propriu-zis, ce ramuri are acum Universitatea şi ce 
perspective au ele? 

R. în 1948 a avut loc o reformă a învăţământului, când, Universitatea, fiind considerată 
prea mare - fiindcă aduna prea mulţi studenţi la un loc şi erau greu de controlat - s-a 
produs mai întâi separarea Teologiei, apoi a Medicinei Veterinare. Universitatea a avut 
o perioadă de relativă evoluţie în ce priveşte numărul de studenţi şi de calificări 
universitare până în 1974, când a intrat într-un con de umbră prin reducerea numărului 
de specializări, prin comasarea facultăţilor şi reducerea numărului de studenţi. 1989 a 
fost anul cu cel mai scăzut număr de studenţi şi de profesori din întregul secol XX. 
î. Puteţi să-mi daţi nişte cifre? 

R. în 1989 Universitatea avea tot atâţia studenţi cât Facultatea de Drept în 1935: 7000. 
î. Şi acum? 

R. Acum avem 22.000 de studenţi la 18 facultăţi, care acoperă Ştiinţele exacte, Ştiinţele 
vieţii (geografie, biologie, geologie), Ştiinţele sociale, Ştiinţele umaniste, Dreptul, 
Teologia, Administraţia publică, Ştiinţele politice şi domenii care n-au existat niciodată, 
s-au dezvoltat abia după 1989. Celor 22.000 de studenţi la zi li se adaugă încă 15.000 în 
formula de învăţământ la distanţă şi cu frecvenţă redusă, învăţământ post-universitar. 
Numeric universitatea este printre cele mai mari din ţară. Dar noi nu judecăm numeric, 
ci după performanţe. 

î. în legătură cu performanţele voiam să vă întreb dacă studenţii dumneavoastră au 
conexiuni cu studenţi şi profesori din alte universităţi ale Europei ori ale lumii. Sunt 
calificările lor compatibile în alte ţări? 

R. După 1990, maiîntâiîn programul Tempus, pe urmăîn programele europene Erasmus, 
Socrates, având componentele Lingua, Copernicus, programul Leonardo da Vinci sau 
Tineret pentru Europa, s-au intensificat foarte mult mobilităţile în ambele sensuri. Mai 
puternic în sensul dinspre România spre alte ţări. Anual circa 1000 - 1200 de studenţi 
de la Universitatea din Bucureşti studiază cel puţin un semestru ori un an în 
străinătate, iar venirile în România sunt de ordinul 400 -500 anual. Acest schimb are şi 
un impact formativ, pentru că noi susţinem îndeosebi mobilităţile prin programele de 
masterat sau în anul terminal, încât să meargă la universităţi care dispun de o 
infrastructură, de laboratoare mai bine dotate decât la Bucureşti, deci pot să se califice 
mai bine decât ar face-o în ţară. Şi mai e un aspect cultural: mobilitatea permite 
cunoaşterea altor culturi, însuşirea altor limbi, noi prietenii, relaţii directe. Deci 
contribuie la integrarea europeană. 

î. Aş dori, fiindcă n-aţi făcut-o în cursul acestui interviu, să-mi descrieţi pe scurt 
specializările universităţii. 

R. Avem matematică, fizică, chimie, biologie, geografie, geologie, sociologie şi asistenţă 
socială, psihologie şi ştiinţele educaţiei, drept, filozofie, administraţie publică, istorie, 
litere, limbi străine, jurnalism şi ştiinţele comunicării, teologie (ortodoxă, catolică, 
baptistă), un departament deînvăţământ deschis la distanţă, care oferă, pe lângă unele 
din specializările enumerate şi specializări diferite: tehnologii ale informaţiei şi 
comunicării, reţele şi mijloace de comunicaţii, programe de management educaţional, 
gestiunea bazelor de date. 

î. Universitatea se poate sprijini pe institute de cercetare, se fac colaborări între 
universitate şi institute, ori universitatea are propriile ei institute în care se formează 
specialiştii de înaltă clasă? 

R. Sistemul de cercetare în România cuprinde trei mari segmente: cercetarea din zona 
Academiei Române, în prezent cea mai numeroasă, cercetarea departamentală, adică 
aceea care ţine de anumite ministere - acest tip de cercetare se află într-un puternic 
recul şi doar câteva institute au supravieţuit şi sunt în mare dificultate ca personal şi 
finanţare şi în al treilea rând cercetarea universitară. Din păcate semnalele noastre de 
iubire faţă de celelalte sectoare nu au primit răspuns pe măsura aşteptărilor şi cred că 
este regretabil să se irosească potenţialul relativ mic alocat cercetării în România 
trimiţând fondurile în trei direcţii diferite, care nu comunică între ele. Unele institute 
care au ţinut de Universitate până în 1989 au trecut la Academia Română sperînd într- 
o mai mare bunăstare, aşa încât noi ne-am dezvoltat propria reţea de Centre şi Insitute 
de cercetare. în prezent avem peste 60 de centre şi institute, iar ca producţie ştiinţifică 
validată internaţional, prin publicare de contribuţii în reviste de specialitate, prin 
indexare făcută prin metode ştiinţifice -în unele domenii este mult mai mare decât a 
celorlalte două sectoare luate împreună. 

î. Dacă ar fi să ne gândim la capitolul perspective, ce-aţi spune despre Universitatea 
Bucureşti? 

R. Universitatea din Bucureşti, ca şi alte universităţi din Europa şi din lume, este în 
prezent confruntată cu câteva mari provocări: Universitatea, în mod paradoxal, este şi 

o instituţie inovatoare prin indivizi, prin personalităţi: multe creaţii ştiinţifice, inovaţii 
tehnologice provin din universităţi. Dar ca instituţie o universitate este conservatoare, 
e foarte greu de mişcat din sistemul inerţial. Ba uneori îşi face şi o emblemă de nobleţe 
din păstrarea tradiţiilor. Tradiţiile sunt însă cu două tăişuri: pe de o parte sunt tradiţii 
frumoase, valoroase, pe de alta unele care se pot dovedi un balast în raport cu alte 
categorii de instituţii mai dinamice. O mare provocare vine în prezent din partea 
companiilor comerciale care-şi dezvoltă propriile sisteme de învăţământ, făcând oferte 
educaţionale concurenţiale şi uneori mai atractive decât universităţile. Universitatea 
nu poate pretinde menţinerea monopolului. N-are nici un drept. Dar trebuie să facă 
faţă concurenţei crescute prin creşterea ofertei educaţionale şi, îndeosebi, prin 
orientarea mult mai pragmatică a calificărilor pe care le oferă, menţinând şi cercetarea 
fundamentală pe care marile companii o neglijează pentru că este foarte costisitoare şi 
doar statele pot susţine această cercetare. Dar pentru foarte multe profile sunt 
necesare dimensiuni mai pragmatice, cu plasament mai clar pe piaţa forţei de muncă, 
ceea ce universităţile n-au avut în obicei. Ele nu gândesc în termeni de producţie şi 
marfă pentru ceea ce, de fapt, produc. Ele produc ca urmare a propriilor interese, nu a 
intereselor pieţei, lată deci unde este provocarea. A doua mare provocare este scăderea 
dramatică a numărului de studenţi. în unele ţări s-a produs deja, la noi golul valului va 
veni prin 2005-2006, ca urmare a scăderii demografice. 

î. Dar credeţi că învăţământul particular are şi el un rol în diminuarea numărului de 
studenţi ai universităţii? 

R. Per total numărul de studenţi a crescut în România în ultimii ani, numai că şi 
instituţiile care oferă învăţământ superior au crescut foarte mult numeric, deci 
„clientela" se împarte şi ea. Totuşi efectele declinului demografic se vor resimţi şi unele 
universităţi vor fi complet eliminate. Atunci o strategie ar fi concentrarea pe educaţia 
adulţilor, pe educaţia permanentă, pe reconversie profesională. Asta înseamnă o 
schimbare radicală a metodelor şi procedurilor didactice, care nu înseamnă doar o 
prelungire a celor tradiţionale, la adulţi, ci o concepţie complet diferită, pentru că adulţii 
au alt orizont, alt nivel de pregătire, altă maturitate. Sunt domenii pentru care 
reconversia va necesita doar o perioadă foarte scurtă. De pildă tehnologiile informaţiei 
şi comunicării. Aici, dacă se depăşeşte un an pentru reconversie, avem alte tehnologii 
de luat în seamă. Pe urmă, universităţile româneşti trebuie să facă faţă concurenţei 
internaţionale. Există o piaţă mondială a educaţiei. Vă dau un exemplu: în 2000 şi 2001 
în veniturile din exporturi educaţia a reprezentat în SUA locul 5, înaintea altor categorii 
de bunuri şi servicii. înseamnă că este o marfă care aduce mari venituri, o afacere de 
dimensiuni mari. Dacă România nu-şi pregăteşte universităţile să facă faţă acestor 
concurenţe, la fel cum şi unităţile economice se pregătesc pentru intrarea în UE, riscă 
să aibă surprize mari, adică anumite domenii să fie practic eliminate de pe piaţa 
educaţiei, pentru că, de pildă, o companie Microsoft poate oferi programe de 
informatică în stare să măture absolut totul din cale. 

î. Revin şi zic: Universitatea din Bucureşti are asemenea strategii de răspuns, de 
perspectivă? 

R. Avem o strategie. Am fost printre primele instituţii care s-a gândit că gestionarea unei 
universităţi nu este doar managmentul inerţiei, ci universitatea trebuie să fie şi 
creatoare, să provoace restul societăţii, nu doar să se adapteze la schimbările din restul 
societăţii. Nu există din păcate o strategie naţională coerentă privind învăţământul, 
cu articulaţii privind toate componentele sistemului de învăţământ şi cu obiective pe 
termen lung. Pentru că numai aşa se poate construi în educaţie. Ciclurile sunt lungi, de 
4-5 ani. Sperăm ca în 2002 să fie gata şi o strategie naţională, iar universităţile să-şi 
raporteze propriile strategii la această strategie naţională, pentru că, dacă fiecare 
acţionează după propria sa strategie, riscăm să avem surprize, universităţile riscând să- 
şi facă una alteiua concurenţă, în loc să conlucreze, 
î. Succes şi dumneavoastră, şi învăţământului românesc. 

2002 


3.2.2.4. Prof. univ. dr. Ion Dumitrache, 
rector, Universitatea Politehnica Bucureşti 

î. Ce importanţă credeţi că are învăţământul tehnic din 
Bucureşti? A avut şi are, vreau să spun. 

R. Evoluţia învăţământului tehnic superior din România este 
strâns legată de evoluţia Universităţii Politehnica Bucureşti. Universitatea noastră 
pregăteşte specialişti de peste 183 de ani, având astăzi o recunoaştere internaţională. 
In acest răstimp s-au format caractere, specialişti în practic toate domeniile tehnicii, 
Politehnica fiind creuzetul din care au apărut specialităţi care au iradiat pe întreg 
cuprinsul ţării şi nu numai în ţară. Putem spune că prin intermediul Universităţii 
Politehnice Bucureşti s-a adus o contribuţie majoră la dezvoltarea societăţii, a 
economiei acestei ţări. Se poate vorbi despre evoluţia economiei şi a societăţii 
româneşti într-o stânsă corelare cu evoluţia acestei şcoli. Aşîncepe cu domeniul aviaţiei, 
chimiei, tehnologiei informaţiei, domeniul mecanic, pentru că, practic, toate aceste 
domenii au fost reprezentate de specialişti iluştri, care au fost şi dascăli mari ai acestei 
şcoli. Prestigiul şi valoarea unei universităţi reprezintă elemente esenţiale ale includerii 
acesteia în patrimoniul internaţional de valori. Universitatea a avut în timp şansa de a 
avea drept dascăli spirite alese ale acestui neam, devotaţi patrioţi, care prin pasiune şi 
dăruire au construit şi consolidat acest edificiu. Evoluţia Politehnicii se contopeşte cu 
evoluţia intelectualităţii tehnice din România şi, în cea mai mare parte, cu evoluţia 
României moderne, a industriei şi tehnologiei, a economiei acestei ţări. Primele realizări 
tehnice din domeniul căilor ferate, poduri şi şosele, construcţii civile, extracţii petroliere, 
electricitate i-au avut printre promotori pe inginerii formaţi în secolul al XlX-lea la Şcoala 
de Poduri şi Şosele din Bucureşti. Avem o istorie făurită de înaintaşii noştri, iluştri dascăli 
ai Şcolii Politehnice. Avem obligaţia morală dea respecta şi conserva trecutul, dar,în 
acelaşi timp, de a construi prezentul şi de a prefigura evoluţia viitoare a Universităţii 
Politehnice Bucureşti. în momentul de faţă în Universitatea Politehnica Bucureşti 

studiază peste 22.000 de studenţi, plus peste 5000 de studenţi la studii post¬ 
universitare, studii aprofundate, programe de maşter, doctorate. Asigurăm, prin 
structura academică a Universităţii, pregătirea în peste 60 de specializări în cadrul celor 
12 facultăţi pe care le are această universitate. Avem peste 1600 de profesori, 
conferenţiari, asistenţi, şefi de lucrări. Avem peste 1500 de persoane TESA, toţi 
alcătuind marea familie a universităţii Politehnice, care este chemată în continuare să 
contribuie la formarea specialiştilor de azi şi de mâine. Universitatea Politehnica 
Bucureşti este concepută ca o instituţie academică, o instituţie care are rolul esenţial de 
a forma specialişti, dar are şi rolul de a contribui la dezvoltarea cunoaşterii, de a 
transmite cunoştinţe. în momentul de faţă Universitatea noastră este implicatăîn foarte 
multe programe de cercetare, de dezvoltare a unor sectoare economice. în cele peste 
60 de Catedre pe care le are Universitatea Politehnica Bucureşti se derulează anual un 
număr impresionant de teme de cercetare, teme care vizează rezolvarea unor 
probleme concrete ale ştiinţei, ale tehnologiei. Putem vorbi în momentul de faţă de 
implicarea Universităţii Politehnica Bucureşti nu numai în programele formative, ci 
putem vorbi şi de o universitate antreprenorială ancorată în problemele reale ale 
economiei şi industriei româneşti, 
î. Dar în ce priveşte recunoaşterea internaţională? 

R. în momentul de faţă Universitatea Politehnica Bucureşti este una din universităţile 
româneşti cu recunoaşterea cea mai mare pe plan internaţional. Suntem parteneri cu 
foarte multe universităţi. Avem mai mult de 70 de protocoale de cooperare cu 
universităţi de prestigiu din Europa, din Statele Unite, din Japonia, universităţi care 
realizează schimburi de profesori, de studenţi. Ne ocupăm împreună de rezolvarea unor 
probleme concrete din domeniul ştiinţei, tehnologiei. Un număr mare de studenţi 
participă, în cadrul programelor de schimburi de tip Socrates, la lucrări comune cu 
studenţii din ţările europene. Trimitem anual apropape 500 de studenţi pentru stagii de 
6 sau 12 luni la universităţi partenere din străinătate. Aş menţiona în mod deosebit 
relaţia pe care universitatea noastră o are cu universităţi din Franţa, în cadrul 
programelor francofoniei. Avem programe comune cu Universitatea Tehnică din Lyon, 
Paris, Grenoble ş.a. De asemenea avem relaţii deosebite cu universităţi din Anglia: 
Londra, Manchester, cu universităţi din Germania, Italia, Spania ş.a. în momentul de 
faţă ne extindem relaţiile cu universităţi din SUA. Dorim să integrăm experienţa unor 
mari universităţi din lume. Este şi motivul pentru care încercăm să creştem schimbul de 
studenţi şi tinere cadre didactice. Sunt schimburi bilaterale pentru că, trebuie să 
precizez, în ultimii ani Universitatea Politehnica Bucureşti este tot mai mult vizitată de 
profesori şi studenţi din universităţile partenere. Aş menţiona în mod deosebit 
preocuparea pe care o avem pentru modernizarea şi compatibilizarea sistemului de 
învăţământ din universitatea noastră cu sistemele europene. Avem în permanenţă 
preocuparea de a realiza un sistem de învăţământ flexibil, un sistem cu maximă eficienţă, 
un sistem care să permită pregătirea unor specialişti capabili să se integreze rapid în 
problematica societăţii, care să devină competitivi pe piaţa liberă a forţei de muncă. 
Este şi motivul pentru care ne preocupă adaptarea permanentă a programelor de curs, 

modificarea permanentă a structurilor academice care să asigure sistemului nostru de 
învăţământ flexibilitate şi eficienţă. încercăm să modernizăm laboratoarele şi, în 
acelaşi timp, încercăm să beneficiem cât mai mult de progresele în domeniul ştiinţei şi 
tehnicii şi, în mod deosebit, în domeniul tehnologiei informaţiei. Este motivul pentru 
care dezvoltăm laboratoare moderne, integrate într-o reţea naţională de cercetare, 
laboratoare de învăţământ astfel ca, în cadrul unui sistem virtual de cercetare, să 
putem participa cu resursele proprii ale universităţii. Aş menţiona în mod deosebit 
preocuparea pentru pregătirea specialiştilor destinaţi cercetării în învăţământ. Dorim 
să creştem resursa umană, s-o formăm în aşa fel încât să devină competitivă atât 
pentru învăţământ, cât şi pentru cercetare. Şi nu numai pe piaţa românească. Aş 
remarca în mod deosebit preocuparea de a îmbunătăţi pregătirea pentru maşter şi 
doctorat, de a sigura laboratoare performante, unde studenţii, alături de cadrele 
didactice tinere să contribuie la dezvoltarea ştiinţei în diverse domenii. Acesta e 
motivul pentru care, în momentul de faţă, în Universitatea Politehnica sunt în curs de 
realizare cele şapte centre cu utilizatori multipli sau baze de cercetare cu utilizatori 
multipli. Sunt centre moderne de cercetare, cu infrastructură puternică, spre a 
permite dezvoltarea unor programe de cercetare de mare anvergură împreună cu 
specialişti din întreaga ţară şi de la universităţile din întreaga Europă. Evidenţiez şi 
preocuparea noastră de a dezvolta micro şi nanotehnologiile, bioingineria, sistemele 
inteligente de conducere, noi materiale. Ne preocupă în mod deosebit dezvoltarea 
unor sisteme care să asigure compatibilitatea electromagnetică. Pentru aceasta am 
realizat unica bază de cercetare cu utilizatori multipli din România. Acordăm o atenţie 
deosebită dezvoltării infrastructurii pentru cercetare în domeniul tehnologiei de 
calcul, al informaticii. Este motivul pentru care în 2001 primul Centru de High 
Performance Computering a fost al nostru. Este vorba despre calculatoare de mare 
performanţă. Este unicul Centru de calcul de mare putere realizat cu forţe proprii în 
România şi este unicul pe o rază de 2000 de km. încercăm, prin intermediul acestui 
centru, să asigurăm cadrul necesar dezvoltării unor cercetări de mare anvergură. Este 
vorba despre un super calculator care să permită derularea unor programe de mare 
complexitate. 

Ne preocupă în mod deosebit cunoaşterea vieţii, şi dorim să dezvoltăm sisteme care 
să se bazeze pe comportamentul creierului uman şi pe inteligenţa celulară. Sunt multe 
direcţii pe care dorim să le abordăm pornind de la infrastructură şi de la resursa 
umană de care dispunem. 

Aş vrea să spun că în Politehnica din Bucureşti dispunem în momentul de faţă de un 
corp profesoral de elită, capabil să abordeze practic toate domeniile ştiinţei şi tehnicii şi 
ne vom racorda mai ales la acele domenii în care şcoala românească are tradiţii. Şi aş 
menţiona în mod deosebit, în afară de direcţiile de proiectare pe care le-am pomenit, 
domeniul aviaţiei, al ştiinţei materialelor, mecanicii, mecatronicii şi roboticii. Ne 
preocupă ultima generaţie de roboţi cu un comportament inteligent. Vrem să 
dezvoltăm un program în domeniul roboticii mobile, astfel încât să putem contribui la 
realizarea de sisteme performante care să vină în sprijinul operatorului uman. 


2002 

3.2.2.5. Prof. univ. dr. loan Carţiş, 
rector. Universitatea Politehnică, Timişoara 


î. Universitatea Politehnică din Timişoara moşteneşte 
însemnate priorităţi tehnice şi tehnologice ale locului. Dar, 
în privinţa învăţământului tehnic de astăzi, cum stau lucrurile? 
R. Universitatea Politehnică este cea mai veche unitate de profil din zonă. Ea a luat fiinţă 
prin Decret regal pe 15 noiembrie 1920, la mai puţin de un an după unirea propriu-zisă 
a Banatului cu restul României. S-a născut nu ca o ambiţie a celor care guvernau în 
perioada respectivă, nici ca un moft al vremurilor, ci s-a născut din nevoie. Lumea din 
această zonă a fost unanim de acord că aici, unde se realizaseră deja obiective 
industriale, este mare nevoie de cadre proprii, care să le poată menţine în stare de 
funcţionare. Timişoara era avansată în ce priveşte industria uşoară, industria alimentară, 
chiar industria constructoare de maşini, nu mai vorbesc căile ferate, care luaseră 
extensie şi, mai ales, industria minieră. Deci nevoia, din punct de vedere economic şi 
apoi social, a determinat ca autorităţile vremii, în frunte cu primarul din acea perioadă, 
Vidrighin, să facă demersurile necesare şi să obţină până la urmă aprobarea ministerului 
de resort şi semnarea Decretului regal care a consfinţit înfiinţarea Politehnicii. A fost de 
bun augur, întrucât Timişoara a devenit şi un mare centru cultural. Odată cu înfiinţarea 
şcolii a fost numit şi primul rector, Traian Lalescu, care a pus bazele viitoarei şcoli 
superioare. încă din primii ani au fost selectaţi, pe bază de concurs, studenţi din toate 
zonele ţării, astfel că primul an a demarat sub auspicii cât se poate de favorabile. 
Profesorii de atunci au fost cât se poate de conştienţi că universitatea nu înseamnă 
numai actul de instrucţie, ci şi cercetare ştiinţifică, au creat prima revistă de matematică 
în 1921, revistă care a funcţionat de-a lungul anilor, a pus în evidenţă potenţialul de 
cercetare din Politehnică. Această revistă s-a transformat în ceea ce este astăzi 
publicaţia de referinţă „Buletinul ştiinţific şi tehnic" al Politehnicii. La început şcoala a 
pornit doar cu două specializări, care se regăseau în două facultăţi, cea de 
elecromecanică, respectiv de mine şi metalurgie. în această structură a funcţionat şi s- 
a dezvoltat până în 1941, când nevoile de dezvoltare în plan urbanistic, în planul 
construcţiilor industriale şi celelalte, au determinat înfiinţarea celei de-a treia facultăţi, 
care a fost cea de construcţii. Mai apoi, în 1945, s-au adăugat şi alte facultăţi, unele din 
1940, prin transfer, odată cu cedarea Ardealului de Nord, iar în 1948 facultatea de 
chimie a deschis o nouă breşă în domeniul formării inginereşti. Cu aceste patru facultăţi 
a existat şcoala politehnică până în 1961, când s-a transferat şi facultatea de mecanică 
agricolă de la Craiova. Aceste facultăţi s-au dezvoltat aducând noi specializări în interior 
şi asigurând producţia de ingineri, respectiv de cercetare ştiinţifică în aceste domenii. 
Nu puteam fi nepăsători faţă de marea revoluţie care a început în informatică. 
Preocupările incipiente din Politehnică, prin extensie, ca şi prin amploare, au făcut ca 
primul calculator-cu tuburi electronice-care s-a făcut în România în mediul universitar 

să fie cel de la noi. Sigur că aceste preocupări au dus la ceea ce a însemnat mai târziu 
secţia de calculatoare, mai apoi facultatea de profil. Marile schimbări socio-politice 
din '89, respectiv '90 au găsit Politehnica într-o dimensiune greu de egalat şi anume, a 
avut, pe lângă facultăţile pomenite, şcoli de subingineri la Reşiţa, Hunedoara, Arad, 
toate integrate în Politehnica timişoreană. Dintre acestea două s-au desprins şi au 
devenit universităţi independente, iar a treia, respectiv Hunedoara, este încă parte din 
structura Politehnicii. Anul '90 a dus la o nouă restructurare a instituţiei, resperctiv s-au 
format noi facultăţi, astfel că, în prezent, Politehnica are în interiorul său 9 facultăţi, 8 
în Timişoara şi una la Hunedoara. Le-aş menţiona pe simplul considerent că acestea 
definesc domeniileîn care noi pregătim inginerii: automatică şi calculatoare, electronică 
şi telecomunicaţii, electrotehnică, construcţii civile industriale şi arhitectură, 
hidrotehnică, management în industrie şi transporturi, facultatea de mecanică, 
facultatea de chimie şi inginerie a mediului, la care se adaugă facultatea de inginerie din 
Hunedoara. în cadrul acestor facultăţi sunt şcolarizaţi peste 12.000 de studenţi, 
învăţământul nostru este structurat pe trei nivele, şi anume: învăţământul de bază de 5 
ani, asupra căruia merită să insistăm mai mult, pentru că el defineşte şcoala, 
învăţământul de scurtă durată, de 3-4 ani, tip colegiu, şi învăţământul post-universitar, 
care însumează studiile aprofundate, studiile de masterat, învăţământul de doctorat, de 
asemenea avem Departamentul de educaţie continuă şi învăţământul la distanţă. 
Ponderea este diferită. Cea mai mare pondere o areînvăţământul de cinci ani, circa 15% 
învăţământul de scurtă durată şi apoi cel postuniversitar. Pentru a ne adapta la cerinţele 
noii societăţi, bazată pe concurenţă, am înţeles că suntem la concurenţă cu 
universităţile din ţară, atât cele private cât şi cele de stat, că suntem la concurenţă cu 
universităţile din exterior, în principal din Europa Unită, dar, mai ales, că suntem în 
permanentă concurenţă cu noi înşine. încercăm ca, prin proiectele noastre, să devenim 
în fiecare zi alţii, mereu mai buni. Am procedat la reconsiderarea totală a programelor 
de studiu. Ele au fost aliniate la programele marilor universităţi ale Europei şi ale lumii, 
din mai multe considerente: ca să atingem un înalt nivel de calificare şi inginerii noştri 
să fie recunoscuţi pe piaţa muncii din ţările puternic industrializate şi, nuîn ultimul rând, 
să răspundem în chip optim şi nevoilor pieţei interne. O serie de specializări, cum este 
cea de managementîn industrie, cum sunt cele de ingineria mediului, informatică, arată 
interesul pe care şcoala noastră îl are pentru modernizare, pentru ancorare în prezent. 
Merită adăugată la toate acestea exigenţa şi preocuparea pentru calitate. Această 
preocupare a existatîncă de la cei care au făurit şcoala, şi preocuparea a fost atât pentru 
selecţia şi creşterea cadrelor didactice, cât şi pentru selecţia şi formarea inginerilor, 
întrucât încercăm să facem produse competitive, aceste produse fiind inginerii pe care- 
i dăm şi cercetarea ştiinţifică pe care o punem la dispoziţia mediului socio-economic. 
Prestigul acestei şcoli este de altfel recunoscut în interior, dar mai ales în exterior. 
Conexiunile pe care le avem în relaţiile internaţionale pe plan academic cu mari 
universităţi atestă acest lucru prin aceea că foarte mulţi studenţi de-ai noştri 
frecventează semestre sau ani de studiu în exterior, îşi susţin diploma sau doctoratele 
în afară, la fel cum studenţi din străinătate vin să se specializeze la noi. Am iniţiat şi 

cursuri cu predare integrală în limbi de largă circulaţie: germană (roboţi industriali, 
construcţii industriale), engleză (construcţii), franceză (mecanică) şi preocupările sunt 
de a da extensie acestor preocupări, 
î. Dar care este raportul profesor - student? 

R. Toţi sunt conştienţi de misiunea formativă pe care o are şcoala şi de locul lor în 
interiorul şcolii. Şcoala politehnică timişoreană a fost mereu ancorată la învăţământul 
tehnic din vestul Europei şi cu predilecţie orientată către Germania. De aceea aplicaţiile 
practice în învăţământ au avut un rol important, astfel încât absolvenţii noştri să se 
poată manifesta imediat în domeniile pentru care s-au pregătit. Este notabil interesul 
pe care marile companii din Timişoara îl au pentru studenţii noştri, după cum foarte 
mulţi absolvenţi au concurat şi au reuşit să se integreze în mari companii europene. 
Există companii care au investit în Timişoara după discuţii prealabile cu noi, spre a putea 
folosi absolvenţii noştri. Merită să menţionez concernul Continental, Siemens ş.a. Am 
elaborat în comun cu aceste firme programe de studiu, am obţinut finanţări şi pregătim 
ingineri în domeniile în care sunt interesate firmele. Şcoala a beneficiat de dotări cu 
tehnologie avansată pentru practica studenţilor, studenţii sunt angajaţi la absolvire de 
aceste firme. Mi se pare un tip de contract benenefic pentru ambii parteneri. Cercetarea 
s-a înviorat abia după 1994, când am obţinut proiecte finanţate de Banca Mondială ori 
de Comunitatea Europeană, în care sunt angrenaţi profesori, dar şi grupuri de studenţi. 
Astfel s-a asigurat, prin fondurile atrase, o mare mobilitate a cadrelor didactice, dar şi a 
studenţilor, un proces activ de integrare europeană a şcolii noastre. Şi baza materială s- 
a îmbunătăţit substanţial. Numai în ultimii ani am înfiinţat trei baze de cercetare cu 
utilizatori multipli, care au peste un milion de dolari în dotări. Astfel am câştigat peste 
50 de proiecte europene, care au adus alt milion de dolari, plus cercetarea care se 
realizează direcţionat, pe relaţia cu societăţi comerciale din România. în clipa de faţă 
avem 179 de proiecte din diverse faze de concurs şi sperăm ca multe din ele să aibă 
câştig de cauză. Fiindcă altfel, pe linia bugetului, cercetarea românească nu este 
susţinută în nici un fel. 

2002 

3.2.2.6. Prof. univ. dr. Adrian Bavaru, 

Rector Universitatea Ovidius, Constanţa 

î. Câteva repere despre învăţământul superior din Constanţa, 
vă rog. 

R. Centrul universitar Constanţa este un centru mai tânăr, dar 
care are în componenţa sa trei universităţi de stat, Universitatea Ovidius, Academia 
Navală Mircea cel Bătrân şi Universitatea de Marină Civilă. Alături de acestea mai 
funcţionează, fiind autorizate, trei universităţi particulare: Universitatea Andrei Şaguna, 
Universitatea Spiru Haret din Bucureşti, care are aici o filială, cum are o filială şi 
Universitatea Dimitrie Cantemir din Bucureşti. Sigur, Constanţa a devenit cu mai mult 
timp în urmă centru universitar. în 1948 funcţiona aici o Facultate de Piscicultură, care 

s-a mutat apoi la Galaţi în 1959. în 1961 s-a înfiinţat aici un Institut Pedagogic, de trei 
ani, care a funcţionat la început cu cinci facultăţi, ulterior cu şase, şi care a fost 
transformat în învăţământ superior adăugându-i-se şi o componentă tehnică, de 
subingineri. Din păcate acest Institut a fost desfiinţat în anii '80, rămânând numai 
componenta tehnică şi numai cu studenţi la seral. Se spunea că studenţii comunişti de 
aici vin în contact cu Occidentul depravat din cauza marinarilor străini din port. Există 
însă un institut de învăţământ superior de glorioasă tradiţie, este vorba de Academia 
Navală Mircea cel Bătrân, care anul viitor îşi va serba 130 de ani de existenţă, care avea 
numai o componentă militară, acum are şi o componentă civilă. 

în ce priveşte Universitatea Ovidius din Constanţa, ea şi-a deschis porţile după 1989, 
mai exact în aprilie 1990, cu două facultăţi: Facultatea de Medicină şi Stomatologie şi 
Facultatea de Biologie. Ulterior, în luna octombrie, şi-au mai deschis porţile şi alte 
facultăţi, numărul de studenţi crescând de la an la an. La ora actuală avem 15 facultăţi, 
în aproape toate domeniile vieţii sociale din ţara noastră, cu aproximativ 16.000 de 
studenţi. în aceste 15 facultăţi pe care le avem fiinţează 65 de specializări, fiecare 
facultate având mai multe specializări, inclusiv învăţământ la distanţă şi cu frecvenţă 
redusă. Este o universitate tânără, dar extrem de dinamică, care a reuşit să crească în 
doisprezece ani de la câteva sute de studenţi, la peste cinsprezece mii. Campusul în care 
ne găsim este dat în folosinţă pe 1 octombrie 1997, a fost construit în patru ani şi este 
una din cele mai frumoase clădiri universitare din ţara noastră. Alături de clădirea 
facultăţilor umanistice care se găseşte aici, se construieşte acum o a doua clădire, a 
Facultăţilor de Medicină şi de Biologie, care va cuprinde cele mai bine utilate 
laboratoare din câte areînvăţământul românesc. în construcţie mai avem, de asemenea, 
un cămin studenţesc de 440 de locuri, într-o zonă foarte frumoasă, pe faleză, alături de 
un cămin care a fost dat în folosinţă în 1998, un cămin modern, care are circa 300 de 
locuri de cazare pentru studenţi. Alături de noi, pe malul lacului Mamaia, am 
achiziţionat două clădiri de la o fostă întreprindere care a intrat în faliment, din portul 
Constanţa, unde vom construi un Centru Sportiv pentru Facultatea de Educaţie Fizică, 
dar unde vor face orele de sport toţi studenţii universităţii, şi o altă clădire, în aceeaşi 
zonă, pentru facultăţile de artă şi pentru Casa Studenţilor şi, eventual, Casa 
Universitarilor, fiindcă în Constanţa nu există aşa ceva. 
î. Dar cercetare ştiinţifică se desfăşoară în cadrul universităţii? 

R. Ne-am propus acest lucru. Avem două centre de cercetare, unul pentru micro- şi 
nano-structuri şi altul de matematici aplicate, o să aveţi ocazia să vedeţi un microscop 
electronic, cel mai performant din ţară la această oră, achiziţionat de la firma Philips 
acum doi ani şi, de asemenea, câteva laboratoare multimedia, unde limbile străine se 
pot învăţa printr-un control atât vizual, cât şi auditiv. Ne propunem să extindem 
colaborarea noastră cu multe universităţi din ţară în primul rând, şi avem foarte multe 
colaborări şi cu institute de cercetări. Ne-am propus de asemena să ne facem cunoscuţi 
în lume. Aici, la noi, în 1998 a fost creată reţeaua universităţilor Mării Negre, la iniţiativa 
domnului academician Mircea Maliţa. Eu am fost primul preşedinte al acestei reţele, 
până acum câteva zile rector a fost un profesor din Turcia, iar acum este rector un 

profesor de la o universitate din Baku, Azerbaidjan, pentru că funcţia este eligibilă din 
doi în doi ani. în cadrul acestei reţele a universităţilor Mării Negre sunt multe acţiuni 
comune, una din ele se inaugurează chiar mâine în universitatea noastră, este vorba 
despre o conferinţă ştiinţifică privind sănătatea orală, pentru tineri în special, iniţiată de 
Facultatea noastră de Stomatologie şi Farmacie. Vor participa specialişti din ţările 
riverane Mării Negre. Ne propunem să organizăm numeroase manifestări ştiinţifice, 
avem şi un târg de carte de specialitate, manuale studenţeşti, cursuri. Avem legături şi 
cu alte universităţi din Europa, din America de Nord şi de Sud, mai ales Argentina, din 
Japonia. încercăm astfel să ne facem cunoscuţi şi să facem cunoscută ţara noastră. 

2002 


3.2.2.7. General de brigadă Nicolae Uscoi, 

Rector al Academiei Forţelor Terestre, Sibiu 

î. Ne aflăm la Academia Forţelor Terestre din Sibiu şi aş dori să- 
mi spuneţi, domnule rector, ce înseamnă învăţământul în 
această instituţie, mai ales acum, când România este membră 

NATO. 

R. Acesta este unul din aşezămintele fanion ale acestui oraş, pentru că, din cei 155 de 
ani de existenţă ai învăţământului militar românesc, acest oraş a găzduit 82 de ani de 
instituţii militare cu un profil specializat pentru forţele terestre. în prezent Acadermia 
Forţelor Terestre este o instituţie de învăţământ militar şi universitar integrată în 
standardele şi în circuitul învăţământului militar naţional şi ancorată la standardele şi la 
necesităţile de integrare europeană şi euro-atlantică ale României. Aşa cum e firesc, 
pregătim aici ofiţeri, dar nu acel tip de ofiţeri cu care sunt obişnuiţi românii, ci acei ofiţeri 
gata să devină liderii armatei române în prima treime a secolului XXI. 

Din această perspectivă programul academic este diversificat pe trei mari direcţii: o 
direcţie este pregătirea universitară, în virtutea căreia în instituţia noastră se acordă 
diplomă de licenţă de lungă durată în managementul organizaţiei, o direcţie de formare 
militară, care serveşte nevoilor de lideri şi specialişti militari ai Forţelor Terestre Române 
şi, în sfârşit, pregătirea fizică, inerentă carierei de ofiţer. Totodată, în acest sistem 
punem accent pe integrarea acelor elemente de etică şi moralitate care fac ca 
absolvenţii noştri să nu fie doar lideri şi specialişti, ci şi să fie pregătiţi să slujească cu 
altruism naţiunea şi să fie devotaţi acelui sistem de valori care conduce România către 
integrarea în comunitatea internaţională. Din această perspectivă ne-am străduit, atât 
cu sprijinul factorilor de conducere, cu orientările pe care ni le oferă, cât şi cu experienţa 
dobândită prin relaţiile excelente pe care le avem în mediul universitar şi în consorţiul 
parteneriatului pentru paceîn instituţii de învăţământ care-şi desfăşoară activitatea sub 
egida NATO, cu un program de învăţământ complex - şi aş putea spune solicitant - în 
care asigurăm un echilibru între disciplinele tehnologice, disciplinele de ştiinţe sociale şi 
disciplinele specifice profilului militar. Aş dori să subliniez că, dincolo de preocupările 

care sunt legate de viaţa noastră universitară, de viaţa noastră militară, Academia 
Forţelor Terestre este o prezenţă activă în viaţa oraşului, atât prin participarea la 
manifestări culturale, sportive, recreative, la acţiuni care au rezonanţă în opinia publică 
sibiană, cât şi prin faptul că cetăţenii acestui oraş percep instituţia noastră ca pe un 
element intrinsec al sistemului de valori local şi, aş putea spune, al identităţii sibiene, 
un areal cu un rol aparte şi cu o contribuţie deosebită în cultura, ştiinţa, viaţa 
universitară românească, în această capitală religioasă a Transilvaniei. Dintr-o astfel de 
perspectivă viaţa studenţilor noştri, şi, în egală măsură, cei care au absolvit, au 
sentimente deosebite pentru Sibiu şi, implicit, pentru dascălii lor. 

2002 


3.2.2.8. Contraamiral Marin Gheorghe, 

Rector, Academia Navală Mircea cel Bătrân, Constanţa 

î. Pentru început, câteva cuvinte despre istoria acestei unităţi 
de învăţământ, despre starea ei actuală. 

R. Academia Mircea cel Bătrân este o instituţie cu experienţă 
deosebită în formarea ofiţerilor pentru Marina militară şi civilă a României. De fapt 
acesta este principalul ei obiectiv de învăţământ. Are o lungă tradiţie, s-a înfiinţat pe 17 
noiembrie 1872 ca şcoală a Flotilei, a evoluat ca strucutră organizatorică, dar şi ca proces 
de formare etapă cu etapă, perfecţionându-se an de an, a fost acreditată ca instituţie 
de învăţământ superior tehnic de marină încă din 1954, pe parcurs absolvenţii noştri s- 
au bucurat şi se bucură de toate drepturile în vigoare oferite de statutul unui inginer în 
domeniul maritim. Din 1990 instituţia poartă numele de Academia Navală Mircea cel 
Bătrân, după numele primului domnitor care a avut o flotă de „pânzare" pe Marea 
Neagră (Marea cea Mare), având în strucutră trei facultăţi. Ele datează din 1973, când 
fosta Şcoală de ofiţeri de marină a fost transformată în Institutul de ofiţeri de marină 
Mircea cel Bătrân. La nivelul fiecărei facultăţi se pregătesc ofiţeri de marină militară şi 
civilă, în specialităţile Navigaţie şi Conducerea Navei, Navigaţie, Hidrografie şi 
Echipamente Navale, Mecanică navală. Absolvenţii noştri, de-a lungul timpului, au 
dovedit calităţi deosebite ca marinari şi mulţi dintre ei au devenit căpitani de cursă lungă, 
şefi de Departament în Ministerele de profil, chiar miniştri ai Transportului, iar cei care 
au absolvit profilul militar au fost comandanţi ai Marinei Militare, comandanţi ai unor 
unităţi, ai unor mari unităţi, care au dus mai departe, în lume, ceea ce înseamnă ştiinţa, 
priceperea ofiţerului de marină pregătit pe băncile acestei instituţii, 
î. Ce anume se învaţă la Academie? 

R. în cadrul Academiei se desfăşoară cursuri de scurtă şi lungă durată. Cursurile de 
scurtă durată sunt pentru pregătirea ofiţerilor fluviali necesari Marinei Comerciale, iar 
la cursurile de lungă durată se pregătesc atât ofiţerii pentru Marina Militară, cât şi cei 
pentru Marina Comercială care lucrează pe navele maritime şi oceanice ale ţării sau ale 
lumii. Un eveniment important anul acesta îl reprezintă sărbătorirea celor 130 de ani de 
când a fost înfiinţată instituţia noastră. Este un eveniment deosebit, aşteptat de întregul 

colectiv didactic, dar şi de către studenţii instituţiei noastre. Cu această ocazie, în zilele 
premergătoare lui 17 noiembrie, organizăm o sesiune de comunicări ştiinţifice pentru 
studenţi, cu participare internaţională, şi tot cu această ocazie are loc şi un simpozion 
pentru cadrele didactice, tot cu participare internaţională. Este un eveniment deosebit 
în viaţa unităţii noastre, un moment de bilanţ, la care ne putem raporta prin rezultatele 
deosebite de până acum, atât pe planul profesional, cât şi al succeselor pe care instituţia 
noastră le-a obţinut în ultimii cinci ani. Ziua Academiei se sărbătoreşte din cinci în cinci 
ani şi este normal ca să trecem în revistă, la o asemnea sărbătoare, ceea ce am realizat. 
Realizările sunt atât în domeniul perfecţionării pregătirii profesionale - avem un corp 
didactic de elită, aproape toate cadrele didactice sunt doctori în ştiinţe, 30% sunt 
conferenţiari şi profesori, avem participare la manifestări ştiinţifice internaţionale de 
profil, numeroşi studenţi se perfecţionează în marile universităţi maritime ale lumii din 
Japonia, SUA, Franţa, Italia, Grecia. Numeroşi profesori ai noştri pleacă să predea ca 
visiting professorîn străinătate, după cum şi noi primim asemenea profesori, 
î. Mai exact, ce relaţii aveţi cu instituţii de acelaşi profil din lume? 

R. Academia Navală este acreditată încă din 1968 de Organizaţia Internaţională 
Maritimă, ceea ce presupune o serie de obligaţii, printre care compatibilizatea 
programelor curriculare, dar şi o compatibilizare a condiţiilor de practică. Studenţii 
noştri trebuie, în cei cinci ani de studiu, să adune practică pe lungimea unui an de zile. 
Lucrul acesta ne obligă foarte mult, în sensul că trebuie să le oferim cele mai bune 
condiţii ca să poată naviga la bordul navelor şi să obţină brevete pentru primele stadii 
ale pregătirii lor. Cea mai importantă datorie pentru noi este de a avea o bună bază 
logistică, necesară practicii studenţilor. Lucrul acesta îl asigurăm prin trei nave şcoală. 
Acestea sunt: nava şcoală Mircea, bricul care a atras cele mai mari elogii şi recunoaşteri 
pentru pregătirea studenţilor noştri, apoi avem o navă pentru Marina Comercială, o 
navă şcoală şi de transport, Albatros, unde studenţii de la Marină Comercială fac 
practică 2-3 luni de zile mergând pe mările şi oceanele lumii. Astfel studenţii au 
posibilitatea să-şi testeze cunoştinţele teoretice în cele mai diverse forme asigurate de 
mediul maritim. Avem de asemenea nava şcoală Constanţa, adaptată procesului de 
învăţământ, este modernă, dotată cu cele mai noi echipamente. Ea asigură procesul de 
testare a cunoştinţelor teoretice, de formare a deprinderilor practice, atât pentru 
Marina Militară, cât şi pentru Marina Civilă. în acest domeniu mai pot aminti cele două 
yahturi, două cuttere, la bordul cărora studenţii îşi perfecţionează deprinderile 
marinăreşti după absolvirea primului an de facultate. Mai avem şi alte nave mai mici, cu 
posibilităţi mai reduse, unde studenţii îşi încep practica marinărească navigând cu unele 
pe mare, cu altele pe lacul Siut Ghiol. 

3.2.2.9. Prof. univ. dr. Ion Stoica, 
director. Biblioteca Centrală Universitară, Bucureşti 

î. Care credeţi că mai este astăzi rolul bibliotecii, când omul este 
pur şi simplu asediat de mijloace de cunoaştere, menite mai 
degrabă să-l formeze, decât să-l educe ? 

R. A, biblioteca e ceva foarte important, e capabilă să se implice, dacă e bine folosită, în 
structurile formative ale omului. Şi fiindcă e vorba de o bibliotecă universitară, cred că 
ea poate schimba chiar filosofia învăţământului superior. în sensul aşezării informaţiei 
ca element fundamental în relaţia profesor - student. Informaţia care aduce după sine 
dezvoltarea atitudinii critice, capacitatea de orientare într-o multitudine de surse, 
posibilitatea de a regăsi, selectiv, ceea ce este necesar pentru a dezvolta un proces de 
cunoaştere, adică exact ceea ce, în modelele de învăţământ ale trecutului, era mai puţin 
stimulat. Studentul - şi în general cel care învaţă - nu mai este în situaţia de a se limita 
la un număr de surse nesemnificative sau culese dintr-o zonă de univocitate. Lumea 
contemporană este o lume a diversităţii, a pluralităţii de surse şi dezvoltarea pe baza 
creşterii locului informaţiei în procesul de învăţământ este una care asigură o reacţie 
corectă, stimulatoare şi favorabilă dezvoltării reale. Şi atunci biblioteca trebuie 
reaşezată în procesul de învăţământ. Ea este inima universităţii şi, în general, inima 
procesului universitar. Este, după părerea mea, calea sigură de creştere a calităţii nu 
doar a procesului de informare, ci a cunoaşterii în sens larg. 

î. Acestea fiind spuse, cum este organizată biblioteca spre a răspunde dezideratelor 
menţionate? 

R. Biblioteca este structurată după o formulă românească. Pentru că, deşi bibliotecile 
vin din timp cu un model destul de stabil, puţin amovibil, noi am considerat că ritmurile 
schimbării pe care le traversează timpul nostru trebuie să ajungă şi în aceste structuri 
ale stabilităţii care sunt bibliotecile. Şi am încercat să edificăm întregul ansamblu ţinând 
seama, pe de o parte, de logica fenomenelor de informare, iar pe de alta ţinând seama 
de utilizator. Este fără îndoială un proces al drumului cărţii, al drumului documentului. 
De aceea avem un departament de dezvoltare a colecţiilor, un departament de evidenţă, 
un departament de indexare şi departamente analitice, care nu se mulţumesc să pună 
în evidenţă documentul, ci caută informaţia cuprinsă în documente, nemaifiind legat de 
surse ca realităţi fizice, ci doar de surse în calitatea lor de conţinuturi informaţionale. 
Am încercat să facem din deprinderile informatice zone susţinute şi structural. Şi de 
aceea, cei care vin la Biblioteca Centrală Universitară au la dispoziţie, într-o secţiune 
specială, tot ceea ce se cheamă accesul la resursele bibliotecii, adică On line public 
access şi, pentru aceasta, un număr de peste 30 de computere stau la dispoziţia celor 
care intră şi o secţiune care-i pune în relaţie cu baza de date internaţională prin accesul 
la Internet. Aceste două secţiuni sunt dublate sau triplate, aş putea spune, de un 
departament pe care nu-l veţi regăsi în nici o mare bibliotecă românească. Le-am dublat 
în ideea că orice utilizator are nevoie de o bună orientare în sistemul de surse care i se 
propune, are nevoie de o relaţie analitică în raport cu întrebarea pe care vrea s-o 

adreseze şi are nevoie de un cadru civilizat, logic, raţional al demersului său. Acesta este 
departamentul de referinţe, în cadrul căruia funcţionează, de asemenea, un program - 
aş spune foarte original - pentru că nicăieri în lume nu veţi găsi un sistem de distribuţie 
rezultat al unui soft creat special pentru Biblioteca Centrală Universitară din Bucureşti, 
la comanda noastră, un soft care monitorizează întregul proces intern din bibliotecă: se 
ştie când ai venit, ce loc ai ocupat, ce documente ai primit, când ţi-au fost aduse, când 
le-ai schimbat, când le-ai predat şi când ai plecat. Toate acestea ne ajută să desfăşurăm 
procesul într-un ritm adecvat cererii, ne ajută să facem analiza întregului proces pentru 
a-l putea perfecţiona. 

î. Vin mulţi cititori? Cum îi atrageţi, mai ales că o serie de documente inestimabile s-au 
pierdut în 1989, când biblioteca a fost incendiată, iar donaţiile cuprind mai ales 
documente noi? 

R. Biblioteca noastră este implicată şi în ritmurile culturale ale oraşului. Avem un ciclu 
de manifestări care se numeşte Ateneele cărţii şi care îşi propune să fie un fel de 
mediatecă şi un fel de forum ce reuneşte în jurul ideii de carte, de document, de 
informaţie toate complementarităţile posibile. Şi-atunci sala pe care o disponibilizăm de 
regulă pentru Ateneele cărţii este parte a complexului Bibliotecii Centrale Universitare. 
Şi acolo organizăm săptămânal expoziţii, lansări de carte, întâlniri cu mari personalităţi. 
Asta până când celebra aulă a Bibliotecii va fi complet refuncţionalizată. Şi atunci 
probabil manifestări interne şi internaţionale de prestigiu vor fi găzduite în acest cadru 
primitor. Ei, mai există un mod de comunicare prin e-mail, care face biblioteca utilă 
pentru tot felul de utilizatori, şi cei care-i calcă pragul şi cei care rămân în afara bibliotecii. 
Şi mai există o prezenţă publică, inclusiv ca aceasta de acum, dar şi în presă, în toate 
tipurile de Media, care atrage atenţia asupra acestei structuri, a posibilităţilor ei şi a 
cadrului civilizat. Biblioteca este o instituţie educaţională nu doar prin conţinutul 
documentar, ci şi prin ambient, prin educaţia socială, prin deprinderea de a folosi un tip 
de organizare a bibliotecii şi prin organizarea timpului intern al utilizatorului. Noi am 
încercat să fim un complement esenţial şi nu marginal al procesului de educaţie 
universitară. 

î. Am auzit chiar că aici accesul la Internet este nelimitat. 

R. Ei, există un avantaj, în sensul că sistemul de taxe prevăzut prin Ordonanţă 
guvernamentală este redus cu 50% pentru studenţi. Studenţii plătesc o sută de mii de 
lei pentru un abonament anual, ceea ce este simbolic. Cât despre Internet, numai 
accesul la surse e nelimitat. Altminteri este gratuit o oră, după care se plăteşte. 

2002 


3.2.2.10. + Prof. dr. Gligor Popi, 

Şcoala Normală Vârşeţ 

î. Domnule profesor, în Republica Serbia continuă să existe un număr mare de români, 
mai ales în Banatul Sârbesc. Cum îşi păstrează ei identitatea? Există învăţământ în limba 
română? 

R. După terminarea primului război mondial, prin Pacea de la 
Paris, Banatul a fost împărţit între România şi Regatul Sârbilor, 
Croaţilor şi Slovenilor. Aşa că un număr însemnat de români au 
rămas în partea Banatului Sârbesc. Circa 80.000. în ceea ce 
priveşte situaţia învăţământului, ea a fost foarte gravă mai ales 
în primii ani de după separare, pentru că, din cei circa 72 de 
învăţători care funcţionau în Banatul Sârbesc, au părăsit posturile şi au plecat în 
România, pe baza dreptului de opţiune, mai mult de jumătate. Aşa că au rămas doar 32 
de învăţători care au predat în şcolile româneşti. Autorităţile de la Ministerul 
Instrucţiunii au numit, în locul învăţătorilor plecaţi în România, învăţători sârbi, ruşi, 
bulgari, care nu cunoşteau limba română. Situaţia devenise foarte gravă şi ea a durat 
până la încheierea convenţiei dintre Iugoslavia şi România din 1933. Pe baza acestei 
convenţii în 1934 s-a înfiinţat secţia română la liceu, iar Şcoala Normală în 1936. Deci 
situaţia s-a îmbunătăţit, cu atât mai mult cu cât convenţia prevedea ca să fie numiţi 
învăţători contractuali din România la şcolile primare româneşti. Aşa deci, în mai 1935, 
a venit primul grup de învăţători contractuali, iar în noiembrie al doilea grup. învăţătorii 
contractuali au ridicat nivelul învăţământului la un grad foarte înalt, deoarece au predat 
în limba română literară, au adus limba română vorbită în Banat la nivelul limbii române 
vorbite în ţară. Ei au dat şi un impuls activităţii cultural-artistice, de conservare a 
obiceiurilor şi tradiţiilor româneşti. Au înfiinţat societăţi cultural-artistice şi astfel viaţa 
cultural-artistică a căpătat mare amploare. Această situaţie a durat numai până în 1944, 
când învăţătorii contractuali au fost retraşi şi în locul lor au venit învăţători români 
şcolarizaţi chiar în Banatul Sârbesc, la Novi Sad, ori chiar la Belgrad. Activitatea secţiei 
româneşti a liceului a continuat, dar mai important este să spunem că în 1948 a fost 
înfiinţat un liceu în întregime românesc. Aici s-a înscris un număr mare de elevi din toate 
satele cu populaţie românească. Deci cele mai multe cadre de intelectuali le-a dat chiar 
liceul român, care a funcţionat până în 1956, după care s-a închis şi a funcţionat doar 
secţia română de dinainte de 1948, iar numărul elevilor români a scăzut continuu, nu 
erau încurajaţi, nu-şi găseau serviciu ca absolvenţi ai acestei secţii. Şi la şcolile primare 
a scăzut numărul elevilor, multe astfel de şcoli au şi dispărut: la Biserica Albă, la Dobriţa, 
la Glogonie, la Oreşa, la labloca de lângă Pancevo. Mulţi elevi români frecventează 
cursurile cu limba de predare sârbă. în prezent limba română este prevăzută la şcolile 
primare ca limbă facultativă. Totuşi, Şcoala Normală cu limba de predare românească a 
dat un număr mare de intelectuali români. Noi, în comparaţie cu celelalte minorităţi 
care trăiesc în Voivodina, avem cel mai mare număr de persoane calificate cu titlul de 
doctor în ştiinţe. în satele fruntaşe sunt mulţi intelectuali care editează periodice şi 
aceste publicaţii au mare însemnătate pentru menţinerea conştiinţei româneşti. 

3.2.3. Administraţie 



3.2.3.1. Radu Petrescu, 
director. Administraţia Portului Brăila 

î. Vă ocupaţi de administrarea portului Brăila, cel mai mare port 
fluvial al Dunării din sectorul românesc. De la Galaţi începe 
Dunărea maritimă. Cum funcţionează astăzi acest port? 

R. Primele capacităţi de depozitare ale portului Brăila au fost construite de către 
inginerul Anghel Saligny, care, de altfel, a construit depozite pentru mărfuri în toate 
porturile dunărene, începând cu Turnu Severin. Dar şi după al doilea război mondial s- 
au construit capacităţi importante, magazii, platforme, cheuri verticale, utilaje, ceea ce 
a crescut capacitatea de depozitare a portului Brăila de la un milion la aproximativ 2,5 
milioane de tone anual. Activitatea prezentă a portului Brăila s-a constituit în baza 
Hotărârii de Guvern nr. 535 din anul 2000, când domeniul public al statului din portul 
Brăila este trecut în administrarea locală a municipiului Brăila, în subordinea directă a 
primarului municipiului Brăila. Activitatea portuară este un serviciu public cu 
personalitate juridică, cu autofinanţare şi autogestiune, cu o conducere proprie. 
Activitatea Administraţiei portului Brăila constă în dfinirea funcţionalităţii portului, a 
activităţii de încărcare-descărcare a şenalelor. Realizează informatizarea portului şi 
realizează investiţii noi. Serviciile portuare care sunt realizate de Administraţia portului 
Brăila sunt: pilotajul la intrarea şi ieşirea navelor din port, remorcare şi manevra navelor, 
preluarea reziduurilor şi a mărfurilor de la bordul navelor, asigurarea dragajului şi a 
fluxului navigaţiei din portul Brăila, semnalizarea şi balizarea vapoarelor care vin, 
staţionează sau pleacă, stingerea incendiilor la nave. în portul Brăila se asigură 
următoarele servicii portuare: încărcarea, descărcarea şi depozitarea mărfurilor, 
marcarea şi alte servicii privind mărfurile, paletizare, pachetizare, containerizare, 
controlul cantitativ şi calitativ al mărfurilor, curăţirea magaziilor, agenturarea navelor, 
brocherajul navelor, aprovizionarea navelor şi alte lucruri legate de funcţionarea lor. 
î. Dar detalii despre portul propriu zis ne-aţi putea da? 

R. Portul Brăila este aşezat la kilometrul o sută şaptezeci şi unu al Dunării, măsurând de 
la vărsare spre izvoare şi este dotat cu o platformă portuară cu laturile de 550 de metri 
lungime şi lăţime de 155, pe una din laturi având 550 de metri de cheu vertical. Cheul 
vertical este cheu maritim. Dispune de nouă dane maritime, douăzeci şi nouă de dane 
fluviale şi şaisprezece dane de aşteptare şi de agement, şaiprezece macarale de cheu, 
macarale de port, platforme de depozitare mărfuri cu o suprafaţă de 250.000 de metri 
pătraţi, magazii având suprafaţa de aproximativ 10.000 de metri pătraţi, un siloz de 
cereale de 25.000 de tone, un depozit de petrol pentru aprovizionarea navelor, două 
docuri plutitoare şi macarale plutitoare, remorchere până la 2.500 de cai putere. Portul 
Brăila este de asemenea dotat cu o cale ferată proprie, drumuri, reţele electrice, reţele 
de apă potabilă şi de incendiu. Cota minimă asigurată de portul Brăila este de 7 metri, 

adică 25 de picioare, iar în perioadele de maximum pot accede în portul Brăila şi nave 
maritime, cu un ecartament de aproximativ 10.000 de tone DW. 
î. Dar există şi un port turistic, sau facilităţi turistice pentru Brăila? 

R. Din punct de vedere turistic zona Brăilei şi portul Brăila beneficiază de un loc ideal. 
Este un cadru natural desăvârşit, cu multă vegetaţie, cu o zonă ecoturistică excelentă, 
unde se pot face călătorii de agrement, turism, avem dane turistice în port, este Insula 
Mare a Brăilei, important grânar, iar pe mal foarte plăcută pentru mese pescăreşti. Se 
pot vizita esplanada portului, danele de agrement, clădirea Gării fluviale, aflată în 
evidenţa UNESCO, moara Violatus, construită de Anghel Saligny, silozul de cereale, 
construit tot de el, grădina publică a oraşului, unde există cel mai vechi turn de apă din 
această zonă, precum şi numeroase alte locuri de agement, ca noul ştrand pentru copii, 
cu o capacitate de 5-6.000 de persoane zilnic. Mai este şi zona Lacu' Sărat, zonă de 
tratament în aer liber, foarte apreciată, ca şi noua mănăstire din apropiere, unde vin 
numeroşi credincioşi de-a lungul întregului an. 

2002 


3.2.4. Economie 

3.2.4.1. Ion Mocanu, 
director. Şantierul Naval Damen Galaţi 

î. Conduceţi unul din cele mai mari şantiere din ţară, dacă nu cel mai 
mare. Poate ne vorbiţi puţin despre parametrii lui. 

R. Despre Şantierul Naval Damen Galaţi cred că se ştie destul de 
mult. înainte de 1989 era cel mai cunoscut şantier din România datorită performanţelor 
tehnice pe care le atinsese, dara fost mai puţin cunoscut după 1990, deşi el a continuat 
să fie performant. S-a menţinut în top până acum, în anul 2002, fiind cel mai mare 
şantier dunărean, fără nici o urmă de îndoială. Este şi acum pe locul întâi în ţară. Aş 
împărţi ceea ce s-a întâmplat după 1990 în Şantierul Naval Galaţi în trei etape distincte: 
o primă etapă de confuzie, 1990-1993, când exista o confuzie legislativă generală, iar 
noile relaţii sindicat - patronate nu erau încă puse la punct, o testare a capablilităţii atât 
a salariaţilor, cât şi a managementului, a unei noi simbioze care a intrat în şantier, o 
perioadă 1993-1999, când, prin conlucrare, salariaţii şi managementul au reuşit să 
creeze un cadru organizatoric serios, propice muncii, dedicat dezvoltării şi nu terminării 
resurselor, o înţelegere a posibilităţilor de a produce în funcţie de vânzare comparate 
cu necesităţile salariaţilor, deci o consolidare, o stabilizare a relaţiilor şi posibilităţilor 
şantierului şi perioada de după martie 1999, privatizarea şantierului, când trustul 
olandez a preluat pachetul majoritar de acţiuni, având în prezent aproximativ 98,8 % 
din total. 

î. Despre specificul Şantierului Damen Galaţi v-aş ruga să ne spuneţi câte ceva. 

R. Cred că ceea ce caracterizează Şantierul Naval Damen Galaţi este tendinţa de 
organizare şi de realizare a unei organigrame funcţionale, astfel încât departamentele 

să corespundă cerinţelor actuale ale pieţei, ale integrării în economia - spunem noi 
mondială, dar în special europeană - după principiile şi regulile foarte clare existente 
acolo, şi, cu regret trebuie s-o spun, mai puţin clare în legislaţia română. Se fac, este 
adevărat, multe încercări, multe în ultimii doi ani, dar lipseşte încă un dialog real între 
patronat şi partea de executiv. Nu acelaşi lucru se întâmplă între patronat şi sindicate, 
unde dialogurile continuă, sunt frecvente, şi, cel puţin la Galaţi, au avut rezultate 
deosebite. Din punctul de vedere al profitabilităţii, apreciez că a existat un element 
numit dorinţă. De aceea ciclurile de fabricaţie, fluxurile industriale - de la tablă până la 
nava finalizată - trebuie să asigure un raport optim între forţa de muncă, investiţiile 
făcute şi rentabilitate, dimensionând, în timp, forţa de muncă în funcţie de rezultatele 
pe care le obţinem. Galaţiul reprezintă şi o şcoală. A fost şi înainte de 1990, este şi după 
1990. Ne-am menţinut interesul pentru noua generaţie şi credem că ceea ce se vede azi 
pe şantier, navele, produsele realizate aici, care merg, în proporţie de 98%, pe piaţa 
vest-europeană, au deci standarde de calitate vest-europene, s-au realizat în principal 
prin investiţia în oameni. Au fost organizate cursuri, au fost organizate pregătiri în 
diverse domenii de specialitate, dar inclusiv în ce priveşte limbile străine. Am avut 
perioade, înainte de privatizare, când am investit foarte mulţi bani în computere, în a 
face din personalul existent unul performant. Şi azi facem astfel de cursuri, chiar dacă 
nivelul de comunicare şi de performanţă s-a îmbunătăţit. Toţi salariaţii noştri se 
descurcă în limba engleză, ştiu să folosească tehnologia de vârf. Dacă în 1999 realizam 
o producţie de aproximativ 28 de milioane de dolari cu 4.700 de salariaţi, acum realizăm 
70 de milioane cu 3.500. Această creştere a productivităţii pe fondul unei scăderi a forţei 
de muncă nu se poate realiza decât prin investiţii, prin dezvoltarea cadrului tehnic. Dar 
un cadru tehnic foarte bine gândit, raţional, care a ţinut cont de necesităţi în primul 
rând, de asigurarea unei continuităţi, deci s-a investit în primul rând, s-a realizat 
obiectivul, aceste investiţii au funcţionat şi abia apoi s-a realizat racordul între 
productivitate şi număr de salariaţi. Considerăm că pe şantier se realizează numai 
produse de standard european şi aş vrea să menţionez faptul că realizăm tancuri 
chimice pentru armatori germani, realizăm nave omni-freitere pentru armatori englezi, 
germani, olandezi. Livrăm în contiuare produse pentru piaţa norvegiană, engleză, 
olandeză şi, din păcate, apreciez eu, mai puţin pentru pieţele tradiţionale româneşti, în 
sensul fostelor state din Uniunea Sovietică, China. Cred că, în continuare, strategia 
grupului Damen va direcţiona producţia şi spre acele zone. Sunt enorm de multe lucruri 
care se produc pe parcursul procesului de privatizare. Este adaptarea omului la 
creşterea responsabilităţii, la încrederea mult mai mare care i se acordă în privinţa 
libertăţii de decizie şi a posibilităţii de exprimare. Cred că managementul românesc - şi 
o spun cu toată sinceritatea - e bun, pentru că acţionarul majoritar a decis acum trei 
ani să menţină integral echipa românească, ceea ce a permis continuitatea, dar a şi 
demonstrat viabilitatea. La fel şi forţa de muncă pe care o avem la dispoziţie este în 
întregime românească. Cred că strategia Grupului Damen este pentru realizarea unui 
raport optim între muncă, grijă faţă de salariaţi, asigurarea condiţiilor de mediu, 
asigurări de sănătate, deci lucruri care înainte erau absolut neluate în consideraţie de 

noi, nu pentru că nu ne-am fi dorit, ci pentru că forţa financiară nu ne permitea să le 
abordăm. 

î. Dar materia primă de unde o aveţi? 

R. Sincer căutăm să atragem cât mai multe produse de pe piaţa românească, deci să 
înglobăm în navă, din cele circa şapte sute de mii de repere, cât mai multe româneşti. 
Unele încercări au dat rezultate deosebite, în general tubulaturi - Zalău, Călan - altele 
- lanţuri - Galaţi - industria navală gălăţeană a început din nou să funcţioneze în sensul 
producerii de capace metalice, a foliilor de tablă la ISPAT Sidex, deci absorbim produse 
româneşti, le înglobăm şi le exportăm, absorbind astfel şi manoperă suplimentară şi 
produse locale, adică obţinem plusvaloare. Sunt fericit că am reuşit cu unele. Continuăm 
acest proces şi cred că pentru Şantierul Naval Damen Galaţi viitorul se anunţă suficient 
de plăcut, nefiind umbrit de nici un fel de ingerinţă politică, funcţionând numai după 
regulile economiei de piaţă. 

2002 

3.2.4.2. Cristian Cazanacli, 
director, Complexul Hidroenergetic şi de 
Navigaţie Porţile de Fier, Turnu Severin 

î. Când a început, de fapt, aventura Porţilor de Fier, cum a 
continuat, cum s-a împlint ea şi ce reprezintă astăzi Complexul 
Hidroenergetic şi de Navigaţie Porţile de Fier 1 şi Porţile de Fier 2? 

R. Cam multe întrebări. Dar o să vă răspund la toate. Dimensiunea energetică a Porţilor 
de Fier a început să se realizeze în preajma celui de-al doilea război mondial, când 
profesorul Dorin Pavel, părintele hidroenergeticii româneşti, cum ne place nouă să-i 
spunem, a făcut primele studii în legătură cu potenţialul energetic de folosire în punctul 
de azi al Porţilor de Fier 1. Dunărea în acest sector are un potenţial deosebit şi dânsul a 
fost acela care s-a preocupat ca acest potenţial să devină folosibil. împreună cu vecinii 
noştri iugoslavi a început construirea acestui obiectiv de prestigiu pentru noi şi pentru 
vecinii noştri sârbi, care se numeşte Porţile de Fier 1 şi Porţile de Fier 2. Sigur, am început 
cu Porţile de Fier 1 şi ulterior s-au construit şi Porţile de Fier 2. 

în 1956 s-a hotărât, de către losip Broz Tito şi Gheorghe Gheorghiu Dej, pe o insulă 
de pe Dunăre, să se înceapă lucrările la această construcţie gigantică, energetică şi de 
navigaţie. în anul 1963, în toamnă, s-a semnat acordul între cele două guverne ale 
României şi Iugoslaviei pentru construirea Porţilor de Fier 1. în anul 1964 au început 
lucrările propriu-zise şi ritmul a fost foarte rapid, în 1970, pe 14 iunie a fost pus în 
funcţiune primul hidroagregat în Centrala română. Iar în 1972, pe 16 mai, a fost 
inaugurat Sistemul Hidroenergetic şi de Navigaţie Porţile de Fier-Gerdap în prezenţa 
celor doi preşedinţi de atunci ai celor două ţări, losip Broz Tito şi Gheorghe Gheorghiu- 
Dej. 

Perioada aceasta de construcţie a avut un ritm fantasctic. Mii şi mii de oameni au 
lucrat, atât în partea română, cât şi în partea iugoslavă. Eram copil atunci şi treceam pe 

mal cu autobuzul, spre bunicii mei, care lucrau în Banat, şi vedeam ce se întâmplă acolo, 
în zona şantierului de la Porţile de Fier 1. Era o groapă uriaşă, o forfotă imensă, pe fundul 
gropii circulau maşini într-o parte şi-n alta, mii de oameni munceau acolo. S-au turnat 
milioane de metri cubi de beton şi tot atâta armătură. Bunicii mei spuneau că veneau, 
săptămânal, directorii fabricilor de ciment, de fier beton, de aliaje, veneau dimineaţa la 
şedinţa operativă şi plecau seara, o mulţime de fabrici din România produceau pentru 
şantier. A fost epopeea noastră naţională. Eu am venit aici la Porţile de Fier în 1980, 
după ce am terminat facultatea, şi,încet-încet, am înţeles ceea ce se întâmplase pe când 
eram copil şi nu înţelegeam. 

Porţile de Fier este o realizare energetică şi de navigaţie. în spatele barajelor, dacă 
vreţi să vorbim şi de Porţile de Fier 2, s-au ridicat două lacuri de acumulare, la Porţile de 
Fier 1 de 2.500 de milioane de metri cubi şi pe o întindere de circa 200 de km 2 , la Porţile 
de Fier 2 energia e ceva mai mică, lacul are un volum de apă de 800 de milioane de metri 
cubi şi circa 80 de km 2 . Porţile de Fier 1 reprezintă cea mai mare amenajare 
hidroenergetică din Europa până la Volga. Dispune de douăsprezece turbine, şase 
România şi şase Serbia, de tip Kaplan. Ulterior au fost retehnologizate şi o să discutăm 
şi despre acest aspect, care este deosebit de important. La 30 de ani după punerea în 
funcţiune a sistemului Porţile de Fier s-au produs 200 de miliarde de kilowaţi /oră, ceea 
ce reprezintă necesarul României pe 5 ani de zile. 

Vă spuneam că la Porţile de Fier este un potenţial energetic deosebit şi cinste celor 
care au gândit şi au realizat acest obiectiv în întregime românesc. Deşi au existat 
propuneri ca aceste realizări să fie ale CAER, dacă nu ale URSS. Dar Porţile de Fier sunt 
ale noastre, sunt nava-amiral a energeticii româneşti, cum ne place nouă să apunem 
hidrocentralei. După punerea în funcţiune a hidroagregatelor lucrurile au intrat pe un 
făgaş normal, a început perioada exploatării. La mijlocul deceniului trecut am observat 
că o parte din hidroagregate au început să cedeze datorită uzurii. Echipamentele au o 
viaţă cam de 30 de ani. Noi am început, de prin 1994, să ne gândim la modernizări, să 
înlocuim turbinele realizate la Krivoi Rog cu unele noi. începând cu 1999 am intrat într- 
o etapă nouă a existenţei acestei minunate amenajări prin retehnologizarea 
hidroagregatelor, hidroagregate la care, în afară de modernizarea propriu-zisă, a 
generatorului, a turbinei, a instalaţiilor auxiliare, s-a mărit şi puterea instalată, tot ce 
înseamnă în momentul acesta facilităţi pentru puterea interconectată la sistemul 
european, absolut tot ce este necesar. în momentul actual s-au retehnolgizat trei 
hidroagregate, cu tehnologie elveţiană, ele sunt în funcţionare industrială, în acest 
moment a început demontarea celui de-al patrulea hidroagregat şi în următorii doi ani 
vor fi înlocuite toate hidroagregatele. Pe scurt, aceasta este istoria Porţilor de Fier 1. 

în 1977 a început construirea Centralei Porţile de Fier 2, o centrală mai mică, dar şi 
potenţialul Dunării în sectorul respectiv este corespunzător. Acolo sunt 10 
hidroagregate bulb, deci Kaplan orizontale, puterea instalată este de 270 de megawaţi 
şi din 2001 Guvernul României a decis şi modernizarea acestei centrale, urmând ca 
efectiv modernizarea să înceapă de anul viitor, în această perioadă executându-se 
lucrări de proiectare, verificări de echipamente, astfel încât soluţia de modernizare să 

fie cât mai bună şi să obţinem rezultate optime. Acum, despre cele două hidrocentrale 
vreau să vă spun că, hidrocentralele găsindu-se pe graniţa dintre România şi Iugoslavia 
- este o situaţie mai specială, poate mai rar întâlnită în lume, când apa Dunării trebuie 
folosită în două centrale care aparţin a două ţări diferite şi funcţionează în două sisteme 
energetice separate. Vreme de mai bine de 30 de ani, deoarece colaborarea cu colegii 
iugoslavi aînceputîncă de la punerea în funcţiune, trebuie să spun că a fost o colaborare 
deosebită. Numai prin voinţa şi puterea de muncă a echipelor de pe ambele maluri ale 
Dunării am reuşit să găsim reguli comune de exploatare, astfel încât toate asperităţile 
care apar în mod inerent să fie depăşite, relaţiile noastre colegiale foarte bune au făcut 
ca efectele războiului din Iugoslavia asupra centralei să poată fi absorbite, am colaborat 
la fel de bine, ca şi când nu s-ar fi întâmplat nimic, deşi, politic, poziţiile celor două ţări 
au fost diferite. E un lucru deosebit la oameni care vorbesc limbi diferite, gândesc poate 
diferit, dar exploatarea centralei a mers în continuare la fel de bine. 
î. Despre sistemul de navigaţie poate ne spuneţi câte ceva. 

R. Preocupări pentru navigaţia în zona Porţilor de Fier au existat încă de pe vremea 
războiaielor romanilor cu dacii. Imediat în amonte de acest loc, la 40 km, sunt Cazanele 
Dunării, un sector deosebit de greu pentru navigaţie, şi înainte de Porţile de Fier 1 există 
aşa numitele cataracte, unde navigaţia era şi mai grea. Deosebit de grea. în perioada 
modernă, după 1900, în zonă circulau căpitani specializaţi, pentru evitarea accidentelor, 
aproape la fel de specializaţi ca şi pentru Canalul de Suez, şi el foarte îngust. Chiar în 
dreptul cataractelor era un şenal unde navele erau ajutate de pe mal de locomotive 
pentru a se putea trece în zona mai sigură. După construcţia centralei şi a întregului 
front de retenţie, vă daţi seama că apa a crescut cu circa 30-40 de metri. în aceste 
momente nu mai există nici una din problemele de felul acelora cude la început. în cei 
30 de ani şi mai bine, 32 de ani de funcţionare a ecluzelor, atât pe partea românească, 
cât şi pe partea iugoslavă, s-a asigurat navigaţia prin Porţile de Fier de către cele două 
părţi, românească şi iugoslavă. Chiar şi în perioada războiului din Iugoslavia. în ecluza 
românească au fost peste 50.000 de cicluri de ecluzare şi au trecut peste 200.000 de 
convoaie. Nu mai vorbim de capacitatea convoaielor care au trecut: şi convoaie de 
marfă, şi vase de pasageri, şi ambarcaţiuni sportive ş.a.m.d. Sigur că şi ecluza, după 
această perioadă, trebuie să intre în retehnologizare şi specialiştii, şi români, şi sârbi, se 
gândesc la această posibilitate. Sigur că sunt anumite probleme financiare, dar o să le 
depăşim şi în continuare se va naviga în siguranţă prin Porţile de Fier 1 şi 2. 

2002 


3.2.5. Coordonate politice 

3.2.5.1. Ion lliescu 
preşedinte al României 

î. Ce părere aveţi despre Târgul de Carte Bookarest din acest an? Vi se pare că el 
este un reflex al României de acum? Ori nu prea? 

R. Fără îndoială este un reflex al momentului cultural. Viaţa e mult mai complexă astăzi 
decât în trecut. S-au amplificat mijloacele de seducţie, sunt 
televiziunile, Internetul, lumea citeşte mai puţin. Tinerii de azi 
citesc mai puţin decât citea generaţia noastră. Noi rodeam 
cărţile în toate poziţiile: şi la verticală şi la orizontală, 
î. Dar ce vedeţi, în afară de Media ca vector, ce alţi vectori 
culturali vedeţi pentru ca o cultură să fie rotundă şi să ducă 
înainte spiritul unei naţii? 

R. Cred că putem apela la istorie: cea mai veche comunicare a fost cea orală. Şi cultura 
cea mai veche, care continuă să existe, este cea orală, folclorul. Scrierea e mai nouă, dar 
nu foarte nouă. La început se zgâriau pereţii peşterilor. Tiparul lui Gutenberg a fost o 
revoluţie. 

î. Nu mă gândeam la un asemenea ocol. Mă gândeam la România, eiîi sunteţi preşedinte. 
Credeţi că limbajul culturii şi limba română favorizează sau nu intrarea ei în Uniunea 
Europeană? 

R. Cum să n-o favorizeze. Fenomenul de integrare e mult mai larg: economia, tehnologia 
sunt vectorii unificării, vin apoi schimburile comerciale. Totul se face pe un fond de 
comunicare, limbajele care comunică cel mai mult şi mai precis sunt cele mai bune. Dar 
toate acestea nu înlătură specificitatea creaţiei. Şi nu mi se pare adevărat că limbile de 
mai mică întindere, ca româna, vor fi copleşite de limbile cu întindere mai mare, ca 
engleza, franceza, spaniola. Cred că fiecare va continua să-şi dea măsura şi să comunice 
ceva anume vorbitorilor limbii respective, dar şi celorlalţi. Creaţia în aceste limbi va 
completa patrimoniul comun. Şi culturile mici au acum şansa să pătrundă într-un circuit 
al valorilor mult mai amplu, european şi internaţional. 

î. De fapt mi-aţi anticipat următoarea întrebare: ca participant marcant la procesul de 
integrare al României în structurile europene vi se pare că, integrându-ne, vom participa 
la o pluralitate de voci, ori vocea României va dispare într-un cor cu dirijori şi cântăreţi 
mult mai puternici? 

R. Fără îndoială vocea românească, vocea culturii ei se vor auzi. Toate vocile se vor auzi. 
Uitaţi-vă cât de contradictorie este dezbaterea legată de Constituţia Uniunii Europene. 
De fapt, cea care se extinde nu este Europa, este o organizaţie regională: Uniunea 
Europeană, care a grupat laînceput un număr restrâns de ţări occidentale şi ea s-a extins. 
De altfel, acum vin de la Mamaia, unde am partipcipat la o reuniune care va marca o 
cotitură în Uniunea Europeană, nu în Europa. Uitaţi- vă că pentru prima oară în această 
Uniune au intrat trei foste ţări sovietice, patru foste membre CAER, vor intra România 
şi Bulgaria, o ţară din componenţa fostei Iugoslavii, deci s-a schimbat complet structura 
Uniunii Europene. Ea are strategia, filosofia şi vocaţia extinderii în continuare pentru a 
realiza ceea ce se exprimă ca un obiectiv: Europa unită şi extinsă, 
î. Ajungem la cheia problemei: vi se pare că participanţii la jocul politic sunt participanţi 
regionali? 

R. Sunt şi naţionali, sunt şi regionali şi europeni. Iar Europa în ansamblu este 
dominată de ideea extinderii, pentru a face să crească ponderea Europei ca forţă globală 

în contextul globalizării lumii în general: globalizării economice, tehnologice, ştiinţifice 
şi până la urmă şi culturale. Deci integrarea o privesc ca un fenomen globalizant de 
această dată şi Europa trebuie să aibă vocea ei distinctă, dar care va fi o voce multiplă, 
cu toate componentele naţionale care formează această cultură multiplă. Este o virtute 
planetară a Europei, o zonă cu rădăcini culturale extraordinare, compuse din rădăcinile 
culturilor naţionale, care se îmbină într-o forţă unificată, unificatoare, 
î. Şi, până la urmă, rolul Mediteranei, ca şi al Porţilor de Fier şi al Dunării în general, axul 
Europei, credeţi că vor continua să fie importante, modelatoare pentru marele 
ansamblu al mileniului trei? 

R. Şi Marea Neagră trebuie inclusă aici. Ea este o legătură, o prelungire a Mediteranei. 
Şi aparţine spaţiului culturii mediteraneene, care a fost începutul şi fundamentul 
extensiunii întregii culturi europene. Revine această zonă în discuţiile prezentului şi 
devine activă pentru Uniunea Europeană, 
î. Mulţumesc. Cam aici speram să ajungeţi. 


2003 


3.3. Starea culturii 


3.3.1. Bulevardul Artelor 

3.3.1.1. Pompiliu Macovei 

î. Cum aţi reuşit să faceţi din această casă minunată, care e 
a dumneavoastră şi a soţiei, Ligia Macovei, cunoscuta 
graficiană, o casă-muzeu? 

R. Nu-mi recunosc o vocaţie de colecţionar şi nici nu consider că aici e o colecţie, în 
sensul clasic al cuvântului. Sunt lucruri care ne-au plăcut, ne-au 
folosit. Am început, de pildă, să adunăm obiecte de artă populară. 
Le aduceam eu când ne duceam la ţară, de unde era bunică-mea, 
de la Măgura, din judeţul Buzău. Mie vacanţa la ţară, spre 
deosebire de oraşul Buzău, unde trăiam în copilărie, mi-a rămas 
în amintire ca una dintre cele mai frumoase perioade. Umblam 
desculţ de colo colo, mâneam cu linguri de lemn, din străchini, la nişte mese joase 
şi şedeam pe scăunele cu trei picioare. Totul era deosebit de ce vedeam acasă. Până am 
cunoscut-o şi pe soţia mea şi am început să călătorim prin ţară şi să adunăm obiecte 
ţărăneşti care ne plăceau. în toate regiunile ţării am găsit lucruri deosebit de frumoase. 
Sigur că se văd preferinţele personale pentru anumite regiuni, cum ar fi Oaşul, 
Maramureşul şi centrul Transilvaniei, dar poate şi pentru că acolo sunt culturi mai 
bogate, multinaţionale, mai interesante. Dar peste tot se găsesc lucruri frumoase şi 
întotdeauna ne întorceam cu tot felul de lucruri. Chiar le foloseam. Soţia mea a purtat 
mult timp bundiţe de prin Ardeal. Pe urmă, ca să-i folosească soţiei mele în activitatea 
ei profesională, am început să achiziţionăm şi pictură. Pe când ea nu era cunoscută ca 

artistă, înainte de a ne căsători, am cumpărat câteva lucrări de Maxy şi Marcel lancu. 
Făcuse pentru Hasefer două lucrări pe care nu voise să le vândă pentru că le promisese 
nu ştiu cui, a uitat de ele şi mi le-a vândut tomnul Steinberg, care era patronul librăriei 
Hasefer. Şi încet, încet am început să avem în casă lucruri. Sigur că am căutat să fie şi de 
mare valoare artistică, pe cât ne permiteau mijoacele noastre, adică lucrări de Pallady, 
Petraşcu, Steriadi ş.a.m.d., pentru că socoteam că sunt de folos şi pentru dezvoltarea 
artistică a soţiei mele. Ea nu se gândise niciodată să se facă pictoriţă şi eu mă gândisem 
ca ea să devină arhitectă, pentru că ea era la liceu şi eu eram student la arhitectură când 
ne-am cunoscut. Când a terminat ea liceul eu deja terminasem arhitectura şi vream să- 
i propun să intre la arhitectură, s-o ajut să se pregăteascăşi pe urmă să facem împreună 
un birou de arhitectură. Dar n-am apucat să-i fac propunerea asta şi nici nu i-am vorbit 
vreodată despre ea, pentru că atunci când am văzut nişte caiete de-ale ei cu desene - 
îşi desena colegii, profesorii - i-am spus: du-te la Belle Arte, acolo o să fie cel mai 
interesant pentru tine. Ea era surprinsă, nici n-a vrut să creadă, credea că glumesc şi n- 
a cezut multă vreme că am luat în serios chestiunea asta. Afost primită, bineînţeles. Am 
insistat să se ducă la atelierul lui Steriadi, îl apreciam ca pictor. Ea a fost acolo şi, pe 
urmă, fără să-mi spună, s-a dus la doamna Cuţescu-Storck, pentru că la Steriadi toţi ştiau 
să picteze. Ea nici nu ştia cum să ţină pensula. Dar am deviat de la întrebarea legată de 
colecţie. Dacă vrei să faci o colecţie trebuie să respecţi anumite principii: să-ţi alegi o 
perioadă, o epocă, un artist, un domeniu de practică artistică. Mi se pare că flerul cel 
mai mare îl are un colecţionar când se ocupă cu arta plastică contemporană lui. Poate 
chiar să aibă un rol în dezvoltarea artiştilor şi a curentelor artistice, mai ales dacă este 
destul de educat. Trebuie să se ţină tot timpul la curent cu ceea ce ţine de arta 
respectivă şi să-i cunnoască pe artişti de când sunt studenţi, dacă se poate, să-i vadă în 
atelierele lor, nu în sălile de expoziţii, să-i urmărească în evoluţie, să discute cu ei. Iar 
dacă are intuiţie şi simte cum se vor dezvolta, are şansa să culeagă de la ei primele 
lucrări interesante din toate perioadele dezvoltării lor. 

î. Văd că aveţi aici nu numai artişti contemporani, ci şi obiecte din epoci diferite, din ţări 
diferite. 

R. Am călătorit mult, am fost ambasadorul României la UNESCO multă vreme, umblam 
prin vechi mănăstiri, odată am cumpărat mobilierul la care renunţau ei, una dintre piese 
are o restaurare făcută imediat după Revoluţia Franceză. Am avut un contract în China, 
soţia mea a lucratîn Iugoslavia. S-au adunat lucruri. Am fost adjunct la Externe, ministru 
al Culturii... Mă duceam şi în delegaţii mai scurte. Am fost, de pildă, la Moscova, în 
delegaţie cu Gheorghiu-Dej şi Ana Pauker. La scurtă vreme el a şi murit. Şi, după ce 
fusesem la înmormântarea lui Gheorghiu Dej, tocmai plecasem la Olăneşti cu Ligia să 
bem cuvenitele ape, nici nu dădusem bagajul jos din maşină, că vine un motociclist 
gâfâind şi zice: mâine la ora 9 să fiţi la Comitetul Central. A doua zi, când ajung, era plin 
de miniştri şi de miniştri adjuncţi. Şi am aflat de la ei că, după înmormântare, seîntrunise 
Biroul Politic, se făcuseră alegeri de candidaţi... 
î. Era în 1965... 

R. Da. Şi se hotărâse să fie puse candidaturile lui Ceauşescu, Apostol şi Drăghici. A fost 
ales Ceauşescu. Şi i-a revenit lui Maurer să facă guvernul şi el voia să facă schimbări. Şi 
când am ajuns acolo, cei care aşteptau într-o sală mare erau chemaţi pe rând şi ieşeau 
prin altă parte, nu ştiam cât au stat, ce-au vorbit, 
î. Ceauşescu îi chema? 

R. Nu. Când am intrat eu era toată conducerea politică, cu excepţia lui Ceuşescu. Şi 
Gheorghe Maurer prezida. Şi zice: uite, stimate coleg, m- am gândit să treci la Comitetul 
ăsta pentru Cultură şi Artă să facem şi acolo ceva... 
î. Dar cine fusese înainte? 

R. Fusese Constanţa Crăciun, pe care o cunoşteam şi o respectam mult, dar avea 
permanent complexe pentru că era fată de bancher şi voia să arate mereu că ţine cu 
clasa muncitoare şi că-şi dispreţuieşte originea. O ştiam de când era activistă la tineret, 
în sfârşit, ce să zic la propunera lui Maurer. Primul gând a fost la Ligia: pentru ea asta o 
să fie o pacoste! Dacă eşti nevasta ministrului nu mai ai acces nicăieri. Dar n-am apucat 
să zic decât: ştiţi, nici nu începusem concediul... S-a uitat la mine parcă regretând că mi- 
a propus ministerul. Şi zice: lasă, mă, c-o să ai concediu, numai concediu o să ai! 

Ei, şi mă gândesc să-i dau telefon Constanţei Crăciun să-i spun: uite ce e, tovarăşă 
Constanţa, vreau şi eu să ştiu ce-i pe-aicea, ce organizare este, hai să ne vedem puţin. A 
fost uşurată, pentru că nu ştiu ce-i spuseseră. Am vorbit vreo două zile, una-alta, am 
pornit împreună nişte idei de cum să reorganizăm. Ipoteza de lucru pleca de la 
momentul politic, care era desprinderea de sovietici, şi consideram că nu e o 
desprindere numai de URSS, ci şi de marxism-leninism-stalinism. Şi am marşat cât am 
putut, ca să zic aşa. 

î. îmi amintesc că atunci au venit în universităţi primii lectori străini, din ţările 
occidentale. 

R. Păi da. Ei, atunci am făcut sistemul editorial diversificat, cu editură de literatură 
universală, editură de artă. Dar nimeni nu zicea nici da, nici ba. Şi, după câteva luni de 
zile, mă gândesc: domnule, guvernul ăsta trebuie că are o politică în domeniul culturii, 
nu? în alte domenii schimbările începuseră din timpul lui Gheorghiu Dej. Şi atuncea m- 
am dus la Maurer. l-am cerut audienţă şi i-am spus ce schimbări vreau să fac, ce-am 
început. Şi el s-a uitat la mine peste ochelari şi-a zis: şi ce-mi spui mie, mă, du-te la ăia, 
acolo, la Comitetul Central, că ăia le ştiu pe toate! Am rămas foarte surprins văzând că 
există asemenea relaţii între preşedintele Comitetului de Miniştri şi aparatul 
Comitetului Central. 

î. Pusese Ceauşescu mâna pe Comitetul Central... 

R. Nu ştiu ce se întâmplase. Ceauşescu nu se ocupa cu asta. Ceauşescu, un bun timp, cu 
toate că el fusese adjunct la Ministerul de Război ş.a.m.d., s-a ocupat de Interne, de 
Poliţie, de Armată, tot sistemul de ordine: şi-a adus oameni, a schimbat oameni, i-a 
mutat de colo-colo, practic îi muta tot timpul ca să nu facă rădăcini cumva. Pe urmă a 
venit rândul economiei. Nu putea pretinde că ştie ceva în domeniul ăsta. Şi-a adus 
oameni, dar i-a luat şi asta ceva timp. Când a venit rândul culturii, atunci a început 
distracţia şi pentru noi. 

î. Până în ce an aţi rămas la Cultură? 

R. Până în iulie 1971. Şi în toamnă a fost o şedinţă, când s-a făcut o critică severă, nu s- 
a pronunţat deloc numele meu, mi-am turnat cenuşa cuvenită în cap, dar nu în şedinţă, 
acolo n-am spus nimic, 
î. Pârvulescu era activ? 

R. Pârvulescu n-a fost niciodată „activ". El a fost mereu „pasiv". El a fost prim secretar 
al partidului imediat după 23 August 1944. Şi Gheorghiu Dej a fost ales în aceeaşi 
toamnă, iar când a venit Ana Pauker de la Moscova, ea a venit ca reprezentantă a lui 
Stalin şi aşa a început relaţia cu Gheorghiu-Dej. Lui i-au trebuit luni bune s-o scoată din 
priză şi să poată s-o dea afară. Pentru asta a avut nevoie de acordul lui Stalin. Şi, în 
schimb, Stalin i-a cerut să facă, la şedinţa Kominternului, raportul privind demascarea 
lui Tito ca agent imperialist. Ceea ce era foarte ciudat, fiindcă noi eram singura ţară 
prietenă a Iugoslaviei. Pentru noi Tito era un exemplu de eroism, 
î. Explicit ori implicit, politica lui Dej a fost una de desprindere de sovietici? 

R. Categoric. 

î. Dar povestea cu edificarea Canalului Dunăre - Marea Neagră ce-a fost? 

R. Un exemplu de adaptare la sistemul sovietic. Au fost lucruri începute ca să fie şi pe 
urmă lăsate baltă. în sfârşit, chestia asta cu Tito trebuie să fi fost prin'48-'49, până în '50. 
Pentru că Ligia a făcut o călătorie de schimb de artişti, împreună cu Lucian Grigorescu, 
în '47, au stat o lună şi ceva, au lucrat pe coasta Dalmaţiei - Tito era de fel din Croaţia - 
şi li s-au făcut expoziţii. Când s-au întors, s-a vândut tot, au cumpărtat tot, inclusiv 
guvernul - pentru ca nu mult după aia, în anul următor, să-i dea un telefon directorul 
de la Muzeul Toma Stelian să-i spună: dragă, ştii ce, am ordin să distrug toate tablourile, 
vino de ţi le ia. Iar Ligia primise dispoziţia să dea înapoi decoraţia primită de la sârbi, 
î. De la cine? 

R. Dispoziţie pe linie de partid. Dej făcuse asta ca să-i câştige încrederea lui Stalin, l-a 
cultivat cu grijă, aşa fel ca Stalin să-i spună la un moment dat - apropo de Ana Pauker: 
păi faceţi voi ordine acolo, voi hotărâţi. Şi când s-a întors a scos-o pe Ana Pauker. 
î. Ana Pauker, Vasile Luca, tot grupul. 

R. Da, dar ea se considera şef al partidului. în 1948 eu, ca arhitect, am proiectat o 
expoziţie a economiei româneşti la Moscova, în Parcul Gorki. 
î. Eraţi arhitectul şef al capitalei? 

R. Nu, am devenit în 1952-53. Atunci eram arhitect, eram profesor - nu chiar profesor, 
conferenţiar - la Institutul de Arhitectură. Şi tot ce se trimitea la Moscova trebuia văzut 
de conducere: şi industrie uşoară, şi ţesături, până şi dulciuri. Au venit Dej, Ana Pauker, 
Biroul Politic, vreo 8-10 persoane. Şi Ana Pauker zice: "uite bă, ăştia trimit şi marţipan 
la Moscova!" Şi Gheorghiu zice: "marţipan, ce-i aia marţipan?" Şi ea se-ntoarce şi zice: 
"uite mă, la Ghiţă, nu ştie ce-i marţipanul! Da' unde-ai trăit mă, pân-acuma?" Şi el i-a 
spus: "la închisoare, tovarăşa Ana!" Am văzut că era o tensiune între ei. Dar cel mai mare 
succes abia a urmat: plecarea trupelor sovietice din România. De-aia făcuse Gheorghiu 
Dej toată politica asta. Nimeni din conducerea de partid n-a ştiut. E clar lucrul ăsta. 

Bodnăraş, cu care, întâmplător, am avut ocazia unor legături mai directe, care îl apecia 
foarte mult, nu ştiuse nici el. 
î. Nici Chivu Stoica? 

R. Stoica era o ciubotă. Nici nu era în stare să gândească. Era un om foarte primitiv. Am 
fost colegi de clase primare la Buzău. Şi când era în clasa a IIl-a n-a mai putut continua, 
s-a dus ucenic la cazangerie la depou şi pe urmă s-a dus la Bucureşti la Griviţa Roşie şi a 
ajuns erou al clasei muncitoare. Dar mintal era foarte înapoiat. Politca lui Dej a fost 
foarte abilă şi condusă cu mare discreţie şi nimeni n-a bănuit nimic. Dar când a apărut 
schimbarea asta toţi au fost foarte bucuroşi. S-a făcut o şedinţă la Marea Adunare 
Naţională. 

î. Dar vă amintiţi de povestea cu regiunile de dezvoltare, cu regionalizarea agriculturii, 
care ar fi inclus şi Câmpia Română... 

R. La care o să se revină după un timp, sub alte forme, o să devenim toţi europeni, o să 
vedeţi, e clar... Pe vremea lui Dej a fost, dar puţin mai târziu. Şi Ceauşescu era deştept, 
dar ameţit de propria lui glorie. Era tipul de megaloman paranoic. Tot ce făcea avea 
menirea să-i scoată în evidenţă „geniul propriu". Dacă venea cineva cu o propunere, era 
clar că numai el putea avea propuneri bune, altcineva nu. Şi dădea nişte soluţii complet 
absurde. De-aia au şi mers lucrurile atât de prost, de-aia se şi măsluiau atâtea, 
î. Să revenim la colecţia dumneavoastră. 

R. Colecţia noastră este variată pentru că nu este o colecţie constituită ştiinţific, n-am 
avut o prejudecată în achiziţionarea unui lucru sau altuia, dar câteva principii am avut: 
de pildă am preferat întotdeauna mobile din lemn masiv. Lemnul e un material 
extraordinar, are o nobleţe, o căldură, se poate exprima în atâtea feluri, sunt atâtea 
esenţe diferite, că e păcat să nu fie folosite ca atare. Practica asta, folosită încă din 
timpul faraonilor, de când s-au păstrat obiecte din lemn placate cu pietre scumpe, cu 
plăci de fildeş, cu tot felul de lucruri, practica asta, care s-a dezvoltat în special după 
Ludovic al XlV-lea, adică pe o mobilă simplă din brad se lipeau bucăţi, fâşii, placaje din 
lemn preţios, exotic, ca să dea o cu totul altă faţă obiectului. E un fals. 
în artă acesta e un principiu greşit. Fiecare material trebuie exprimat prin ce are el 
caracteristic. De-asta am prefertat lucruri care să fie din categoria asta. Este totuşi un 
principiu. Faptul că sunt din epoci diferite, au stiluri diferite e datorat şi întâmplării. 
Rareori am căutat o anumită piesă fiindcă aveam nevoie de ea. Dacă vedeam un lucru 
frumos undeva îl luam şi-i găseam o folosinţă. Totul a fost însă luat şi în vederea folosirii. 
Sigur că şi gusturile fiecăruia variză, simţi mereu nevoia să cunoşti şi altceva. Şi, pe urmă, 
eram doi, nu eram singur. Primul lucru pe care l-am oferit soţiei mele a fost un cojocel 
ţărănesc. Şi când plecam prin alte ţări îi aduceam ceva tot din domeniul artei populare, 
î. Dar cum coabitează obiectele populare, foarte simple şi frumoase, cu obiecte stilistic 
foarte rafinate şi elevate, din Franţa, din China antică, vechea Coree, Turcie... 

R. Arhitecţii au şi această dambla stilistică. Trebuie că e o legătură între piesele de artă 
populară şi celelalte, fiindcă toate, cum spuneam, sunt din lemn masiv. O să vedeţi în 
colecţie că există mobila unui intelectual de la ţară, care şi-a făcut mobilă din lemn de 
brad, ca aceea ţărănească, dar nu a pictat-o cu flori, cum făceau saşii, ci a pictat-o 

imitând furnirul mobilelor de la oraş. Fiindcă mai în toate ţările Europei evoluţia 
civilizaţiei merge de la nivelul ţărănesc spre cel orăşenesc. Eu am încercat să văd 
continuitatea modelelor în toată cultura europeană. 

î. Dar am impresia că există şi o relaţie între lucrările soţiei dumneavoastră, Ligia 
Macovei şi celelalte lucrări, unele contemporane, altele clasice, pe care le vedem aici. 

R. Vedeţi, am convenit cu soţia mea ca, în toată casa, să fie expuse numai lucrări ale 
altor artişti, larîn atelierul ei să fie numai lucrări de-ale ei. Care sunt şi în cadrul cel mai 
firesc: unde au fost create. E o lumină specială, cu soare cam puternic, care venea de la 
răsărit şi traversa arborii de pe stradă, căpătând o nuanţă verde, care se vede în picturi, 
până când a găsit o soluţie de corecţie pentru treaba asta. Atunci când ne-am hotărât 
să donăm colecţia am vrut să nu pară că o facem ca, sub pretextul că oferim Steriadi, 
Pătraşcu şi alţi artişti străini, să punem în evidenţă lucrările soţiei mele. De altfel, avem 
pictori diferiţi şi am reuşit, cu destulă bătaie de cap, să-i dispunem în aşa fel ca să nu se 
contrapună între ele şi, oarecum, să se armonizeze. O singură excepţie am făcut: sunt 
două lucrări lângă şemineul din hol care au fost făcute de ea anume pentru locul ăla 
pentru a crea o unitate coloristică în primul rând. Sunt suprafeţe colorate care 
armonizează interiorul. De altfel, am avut permanente discuţii cu privire la soarta 
lucrărilor ei. Era foarte exigentă şi de multe ori revenea. Mă întorceam acasă uneori şi 
găseam lucrări rupte, unele pe care eu le considerasem terminate. Dar ea spunea că nu 
asta a vrut să facă. N-au rămas în casă lucrurile cele mai bune pe care le-a făcut ea, în 
special în pictura în ulei. Pentru că au fost achiziţionate de alţii, a făcut schimb cu alţi 
artişti. Sunt lucrări care am căutat să prezinte şi diferitele faze ale creaţiei, să se lege 
între ele şi să constituie o ambianţă care s-o reprezinte pe ansamblu ca personalitate. 
La deschidere, în prima parte a atelierului, pusesem numai desene, socotind că asta e - 
toată lumea a spus-o - partea ei cea mai bună. însă, fiind şi peretele foarte înalt, şi 
desenele cu mari suprafeţe albe, nu dădeau bine multeîmpreună, nu vedeai mare lucru. 
Desenul ei era subţire, se pierdea. Desenele ei trebuie văzute din mână, la înălţimea 
normală, care este şi a cărţii, nu pot susţine un perete întreg. Şi atunci am păstrat numai 
desene la care revenise cu tuşuri colorate, care arătau şi diferite tehnici pe care le-a 
folosit şi am completat cu pictură mai susţinută, ulei sau guaşă, 
î. Ar fi intertesant poate, înainte de a încheia, să ne vorbiţi chiar despre casă. 

R. Când am fost arhitectul general al oraşului, numit în '52, în '53 am intrat în funcţie, şi 
tot atunci s-a organizat la Bucureşti un Festival Mondial al Tineretului. Eu am condus 
toate lucrările de proiectare foarte importante: în 6 luni s-a proiectat şi s-a executat 
stadionul acela foarte mare, de 80.000 de locuri, de la 23 August, s-au făcut câteva 
teatre, s- a terminat clădirea Operei, unde este acum, s-au făcut locuinţe special pentru 
Festival, vreo câteva hoteluri. A fost o muncă istovitoare. Am fost răsplătit, decorat şi 
mi s-au oferit două camere în casa asta ca atelier pentru soţia mea. Aveam o locuinţă 
de două camere în partea asta, la Cimitirul Bellu. Mi s-a părut bine. în restul casei era 
un cămin de ucenici al unei fabrici de pe la Gara Filaret, „La Wolf" se numea atunci. Era 
o sală de curs şi în rest paturi suprapuse, dormitoare. Pe urmă, încet-încet ne-am extins 
şi ne-am ocupat şi am reparat toată clădirea. M-am interesat atunci, în toată arhiva 

Primăriei, a cui fusese casa, cine a fost proprietarul şi cine arhitectul. Şi n-am izbutit să 
aflu. M-am îndoit că s-a căutat cu seriozitate. Casa a fost probabil construită la sfârşitul 
secolului al XlX-lea sau începutul secolului XX. în orice caz înainte de primul război 
mondial. Nu se ştie cine a fost proprietarul. Se ştie numai atât: că în 1921, când s-a făcut 
reforma din Turcia a lui Ataturk şi când s-a interzis fesul, un pălărier care avea atelierul 
pe strada asta, puţin mai spre strada Carol, într-o clădire parter şi etaj, a văzut prilejul 
unei mari afaceri: să le vândă turcilor pălării. Şi a făcut câteva drumuri la Istanbul cu 
corăbii pline cu pălării. A câştigat foarte bine şi când s-a întors, cum probabil râvnea la 
casa asta, a cumpărat-o. Am izbutit să găsesc doar o autorizaţie pentru construcţia unui 
garaj în curte şi pentru ca să tragă canal şi apă curgătoare. Nu numai atât: a cumpărat 
şi toate casele de pe strada Justiţiei, care trecea prin spatele clădirii, şi le-a dărâmat. A 
rămas multă vreme totul în stadiul ăsta, de grădini. Am găsit chiar eu urme de cărămizi 
ieşite din pământ, pivniţe în care se aruncau tot felul de mizerii. Pălărierul a stat aici 
până la naţionalizare. Se numea Moscola. Nu ştiu ce s-a mai întâmplat cu el. Tot ce am 
aflat, a fost că o publicaţie elveţiană a tipărit lista evreilor care aveau depozite în băncile 
elveţiene şi nu s-au mai prezentat să le ridice. Şi printre ei era şi acest Moscola cu soţia 
lui. Au venit pe urmă nişte urmaşi ai familiei, ca să revendice proprietatea, dar gradul 
lor de rudenie era prea îndepărtat şi justiţia nu le-a dat dreptate. Au renunţat şi au 
plecat. Când au venit în casă şi au văzut cum arăta, s-au mirat şi au spus: uite ce mobile 
avea unchiul! Nu prea m-au crezut când le-am spus că nu fuseseră ale lui. îmi amintesc 
că proiectul Legii Patrimoniului spunea că proprietăţile care n-au fost revendicate de 
urmaşi să revină de drept comunităţii din care făcuse parte proprietarul, în cazul acesta 
Comunităţii evreieşti. Or această casă a fost revendicată şi s-a considerat că nu mai 
există urmaşi în drept. Dar aşa mi-a şi venit ideea donaţiei, am oroare de procese la 
bătrâneţe. De altfel, în 1974, când a apărut Legea Patrimoniului, am realizat că nu mai 
eram proprietarii de drept ai colecţiei, ci păstrătorii ei. Aşa că în 1976, când am venit în 
ţară - fiindcă atunci lucram în străinătate - am făcut un inventar complet al tuturor 
lucrurilor de valoare patrimonială şi le-am dat cu o ofertă de donaţie Muzeului Naţional 
de Artă. Dar n-am primit nici un răspuns. Nici nu ne-a deranjat nimeni. A venit un 
membru al Comisiei de patrimoniu să vadă dacă acele obiecte există. Atât. Aşa că am 
început să donăm pe bucăţi, fiindcă la noi nu erau condiţii optime de păstrare. Mai ales 
că, prin construirea Palatului Parlamentului - Casa Poporului - era prevăzută dărâma¬ 
rea străzii 11 iunie, inclusiv a acestei case. Şi cum văzusem ce s-a întâmplat pe strada 
Uranus, că fuseseră oamenii scoşi din case peste noapte, am donat în 1988 Muzeului 
Satului 350 de piese de mare valoare. Erau lucrurile la care ţineam cel mai mult în cadrul 
colecţiei. Pe urmă am început să donăm colecţia de artă. Am donat cărţile de arhitectură 
la Institutul de Arhitectură unde am fost profesor. Am donat la Direcţia Monumentelor 
Istorice toată literatura pe care o aveam - şi era destul de substanţială - în domeniul 
conservării, punerii în valoare a monumentelor istorice. Şi pe urmă am donat lucrările 
de artă. Am discutat cu Muzeul Naţional - era încă Maxy director acolo - şi am convenit 
să donăm Muzeului colecţia noastră de artă. Am făcut inventarierea şi am şi donat toată 
grafica străină şi românească, iar după '90 s-au făcut şi două expoziţii cu lucrări de 

grafică română şi de grafică străină care fuseseră donate de noi Muzeului Naţional de 
Artă. Sunt de pildă 70 de desene de Pallady, 130 de desene de Steriadi, 40 de desene 
de Drăguţescu şi Piliuţă, alţi artişti români. Plus grafică străină începând cu gravuri sau 
desene de Picasso, Dali, Matisse, Chagall şi alţi artişti francezi sau italieni sau Max 
Bitman, vreo douăzeci şi ceva de gravuri originale. Nu spun că am regretat. Pentru că nu 
puteam să le expunem. Desenele nu se pot ţine permanent pe perete, trebuie să stea 
la adăpost, în aer condiţionat, la întuneric. în cele din urmă a venit cineva cu ideea de a 
face chiar din casă un mic muzeu, o donaţie. Chiar eu, pe când eram la Comitetul pentru 
Artă, făcusem un proiect de hotărâre de guvern prin care posesorii de obiecte de artă şi 
le puteau dona rămânând în spaţiul respectiv. Erau Apostu, fraţii Avakian în situaţia asta. 
Mai avea doamna Avramescu o colecţie de mobile la Şosea 19 . Iar în schimbul donaţiei 
să rămână în casă fără a plăti chirie. Şi atunci am mers la Primărie cu reprezentantul 
Muzeului Naţional de Artă, era un domn Lis primar, fiindcă trebuia ca această casă să 
treacă din administrarea ICRAL-ului, în aceea a Muzeului. Dar nu s-a putut, pe de o parte 
fiindcă era spaţiu locativ, nu muzeal, pe de alta fiindcă era o clădire naţionalizată. Şi 
primarul a avut ideea să fac donaţia chiar Primăriei, care avea în subordine Muzeul 
Oraşului Bucureşti. Şi aşa am şi făcut. Au venit, au văzut, au propus ca nici consumurile 
să nu le plătim noi. în 1992 am avut Hotărârea Consiliului Executiv şi am trecut în 
subordinea secţiei de istorie a Muzeului Oraşului Bucureşti, fiind considerată casă 
memorială, ceea ce nu este întru totul adevărat. Casa propriu zisă cred că a fost făcută 
fie de un arhitect francez, fie de un arhitect român care şi-a făcut studiile în Franţa. Mai 
curând asta. Este tipică pentru perioada asta eclectică, cu elemente academice, 
influenţe de Renaştere tardivă, decoraţii care se cumpărau cu metrul la ipsosari, aplicate 
pe faţadă. Dar este de bună calitate arhitecturală şi o concepţie de plan bună, 
raportul dintre înălţime şi volum e bun, e comodă pentru locuit şi pentru întreţinut, 
fiindcă toate încăperile sunt grupate în jurul unui hol. Putem în casa asta să ne şi 
retragem fiecare în spaţiul lui, şi să ne reunim cu prieteni. De altfel aici, în hol, ne 
vedeam cu artişti, discutam. Veneau artişti, muzicieni, se dădeau mici concerte, poeţi, 
scriitori. Aici veneau Gellu Naum, Geo Bogza, Miron Radu Paraschivescu, îşi citeau 
poemele, vorbeam. Se poate realiza aici o ambianţă foarte bună pentru mici expuneri, 
proiecţii. Intră uşor40-50de persoane. Nici nu poate fi mai numeros publicul specializat, 
interesat de chestiuni de detaliu. Am şi pregătit, în donaţie, diapozitive şi proiector cu 
ecran. Sunt oraşe, arhitectură, pictură. Se pot face şi dezbateri în jurul unor cărţi 
importante. 

2004 



3.3.1.2. Radu Bogdan 
critic de artă 

î. Am descoperit un personaj care vine cu putere din trecut către 
noi şi ne vorbeşte despre mari suferinţe, despre holocaustul din 

lagărele Transnistriei. Era pictor şi se numea Daghani. L-aţi cunoscut după fuga din lagăr. 
Ce vă amintiţi despre el? 

R. Uneori amintirile mele despre el sunt confuze. E mai bine de o jumătate de veac de 
atunci. Daghani a fost o personalitate complexă. Ceea ce m-a marcat pe mine profund 
din creaţia lui Daghani nu mai există, din păcate. El a făcut vitraliile pentru o biserică 
ortodoxă care se afla în cartierul distrus de Ceauşescu. Erau o splendoare. Biserica era 
mică, prin cartierul Uranus, Izvor... Vreau să lămuresc un lucru - şi de aceea l-am şi 
apropiat de Chagall: evreul, prin destin, nu se poate sustrage din iudaitatea lui. Pe de 
altă parte, şi asta o întâlnim la foarte mulţi evrei, are o deschidere foarte mare spre 
universalitate. Eu l-am cunoscut pe Chagall şi am avut cu el discuţii foarte interesante. 
Şi cu totul revelatorii. Pentru că uneori o singură reacţie sau un singur cuvânt îţi spune 
despre el... 

î. Despre substanţa persoanei... 

R. O să vă dau un exemplu: când l-am cunoscut pe Chagall, am ţinut să ştie că sunt evreu. 
Şi atuncea i-am mărturisit. Reacţia lui, acuma o imit exact, a fost: „Ha?! II faut pas le 
direI" 20 Mi s-a părut cu totul revelatoriu, fiindcă Chagall e profund evreu. Dar toată 
drama evreului e conţinută în aceste cuvinte. Dacă ceva m-a ajutat să servesc valorile 
naţionale româneşti şi bisericile creştine - fiindcă eu am făcut mari servicii bisericilor 
creştine, tuturor - acest lucru îl datorez tocmai iudaităţii mele. 
î. E originea tuturor religiilor, cum s-a zice... 

R. Da. E un proces foarte interesant, dar, în totul, eu trăiesc cu sentimentul că am trăit 
prea mult. 
î. De ce? 

R. Se întâmplă nişte lucruri - şi nişte lucruri atât de potrivnice interesului naţional, şi 
foarte periculoase şi profund negative... 

î. Nu vă referiţi la Biserici în mod special, vă referiţi la viaţa socială... 

R. Mă refer la ceea ce se întâmplă în viaţa culturală şi spirituală a României acestor 14- 
15 ani. în conştiinţa mea aceşti 14 ani sunt perioada cea mai dezastruoasă de la Ştefan 
cel Mare încoace, 
î. De ce credeţi asta? 

R. Pentru că a fost o năvală de a fura şi de a distruge care va face ca ţara asta să nu-şi 
mai poată reveni multă vreme. Nu se poate ieşi din starea asta cu o nouă minciună, care 
este o minciună mai gravă decât minciuna din timpul comunismului, 
î. Vedeţi vreo soluţie? 

R. Cred că românul e sortit să supravieţuiască individual, unii chiar o vor duce bine. 
Există şi nişte păcate majore ale cetăţeanului de azi, el este un cetăţean degradat, 
pervertit. 

î. Asta ţine de regulile supravieţuirii pe aceste locuri: „Capul ce se pleacă sabia nu-l taie..." 
R. Nu strict. Supravieţuirea are multe elemente, căi... Eu am cunoscut bine mediul 
creativ românesc: literatura, plastica, muzica, am cunoscut vârfurile acestor domenii. L- 
am cunoscut bine pe Rebreanu. Am trăit şapte ani bogaţi în intimitatea lui Arghezi. Am 

fost un fel de copil de casă al lui Arghezi. Eu sunt orfan, din Constanţa, am venit copil la 
Bucureşti, la o mătuşă. Cea mai interesantă experienţă a mea e cea de la 17 ani. 
î. în ce an calendaristic era? 

R. Din toamna lui 1936 şi până în 1945. 

î. Dar pe Daghani nu l-aţi cunoscut în perioada aceea. 

R. L-am cunoscut după aceea. Dar vreau să vă spun că la evreii de merit, şi care sunt 
profund marcaţi de iudaitatea lor, există o tendinţă foarte pronunţată, care s-ar explica 
prin universalitatea lor. Chagall de pildă avea oroare să fie declarat pictor evreu şi redus 
la iudaitatea lui, voia să iasă din cerc. 
î. L-aţi cunoscut şi pe Kokoshka? 

R. Dar Kokoshka nu era evreu. L-am întrebat: ce vă consideraţi: ceh, austriac, neamţ? 
î. Şi ce v-a răspuns? 

R. Mi-a spus că el se consideră un cetăţean al lumii. întâlnirea mea cu Kokoshka a fost 
foarte interesantă. Nu era un personaj simplu. Deloc, 
î. Pe Kandinsky nu l-aţi cunoscut? 

R. Nu. Dar l-am cunoscut pe Picasso. 

î. Cum s-ar spune stânga stângii în artă. Picasso a fost comunist. Spre deosebire de Miro, 
care se considera de dreapta. Amândoi din Barcelona. Catalani. Dar haide să revenim la 
Daghani. Ce-a însemnat pentru dumneavoastră ca experienţă, ca summum, rotund: ce- 
a însemnat Daghani? Prin ce era el unic, deosebit de ceilalţi artişti şi de ceilalţi oameni? 
R. Am trecut prea repede pe lângă el. Mi-am dat seama de forţa lui ca artist, dar am 
discutat lucruri pe planuri aşa de diverse... De la experienţa lui de lagăr la lucrările de 
artă. Şi mi-a dejucat o serie întreagă de lucruri înscenate de comunişti. N-a făcut-o cu 
intenţie, ci cu aerul cuiva care restabileşte nişte adevăruri. N-avea o intenţie 
protestatară. Ci la povestirile mele a reacţionat şi mi le-a contrazis, 
î. Daţi-mi un exemplu. 

R. Lucram atunci ca tânăr reporter la "Scînteia tineretului", care făcea parte din "Scînteia" 
şi tocmai scrisesem un articol, înălţaţi spânzurătorile, despre ororile întâmplate în 
holocaust. Şi am luat contact cu Drăghici, care era un fel de acuzator public. Era vorba 
de ororile războiului şi mi-am îndreptat atenţia către Transnistria. îmi aduc aminte de 
un pesonaj care se numea Florin Ghinăraru. Mi se spusese, ştia de pe la informatorii lui 
basarabeni, că acest Florin Ghinăraru îi ţâra pe prizonieri, legaţi cu sfoară de motocicletă, 
până le crăpau plămânii. Şi aşa scrisesem. Or Daghani m-a contrazis. El îl cunoscuse 
foarte bine pe Ghinăraru. Şi mi-a spus că nu era nimic adevărat. îi crezusem pe toţi 
informatorii ăia comunişti. Şi când colo ei luptau cu "chiaburii" în fel şi chip! Minţeau! 
î. Dar făceau astfel, din evrei ca dumneavoastră, viitorare victime post-comuniste. Doar 
dumneavoastră semnaţi articolele... 

R. Eventual... Şi tot aşa, Daghani, care fusese în lagărul ăla, a început să-mi corecteze 
nişte lucruri. Şi istoria adevărată mi s-a revelat a fi alta... Asta e cu amestecul politicului 
în viaţă... Ei, şi discuţiile astea m-au pus, pe multe planuri, în gardă, 
î. Dar Daghani ce lucra atunci? 

R. Cam avea interdicţie. Se dusese să facă un tablou cu Arcul de Triumf şi-i interziseseră 
fiindcă era obiectiv strategic. Aşa că eu i-am găsit, cu ajutorul Patriarhiei, lucrarea asta 
cu vitraliile de la biserică. Erau vitralii figurative, mari, colorate, foarte frumoase. Pe 
subiectul lor s-a ţinut şi un seminar la Patriarhie. Aşa că de-asta a şi plecat. Refuza să 
trăiască în fals. Era profund cinstit. Sigur, în Israel ei l-au redus la latura lui simţitoare de 
evreu. Aşa că iar a trebuit să plece, 
î. Nu ştiţi unde locuia în Israel? 

R. Nu ştiu, eu am ajuns în Israel după 1990, Daghani murise, oricum plecase de mult de- 
acolo. Nici un ştiu exact când a plecat din România. Nici nu şi-a luat ziua bună, se temea 
să nu-mi facă rău. Şi avusesem discuţii interesante pe multe planuri. Era un om complex, 
î. Dar a avut expoziţii personale, ori de grup, în deceniul 1948-1958, cât a stat în 
România? 

R. N-a avut nimic. Făcuse cerere de plecare din 1948, nu era prea bine văzut, l-au 
aprobat-o însă abia după un deceniu... I se părea că nu se potriveşte deloc cu regimul 
comunist, larîn Israel, la ladvashem, am văzut lucrări de-ale lui, dar acolo accentul cădea 
pe prezenţa în Holocaust. însă experienţa mea cu el a fost mult dincolo, mult mai 
profundă decât aceea de evreu în confruntare cu Holocaustul, 
î. Ce discutaţi? Filosofie, artă, despre cărţi? 

R. Schimbam impresii despre experienţe de viaţă pe care le trăisem eu, cu nişte 
confruntări de perioadă comunistă. Iar el avea această mare deschidere către 
universalitate. Nu se privea pe el ca evreu, se privea ca om... Ca şi Kokoshka... Oameni 
de veac XX... 

î. Asta mi se pare că vine, pe de o parte, din umanismul Renaşterii, care a avut un 
asemnea mod de abordare referitor la om, dar, pe de altă parte, mie mi se pare că 
prefigurează ideea unităţii spirituale a umanităţii, prefigurează globalizarea dacă vreţi... 
Dumneavoastră văd că nu vi se pare nimic bun în ceea ce ni se întâmplă. Dar eu cred că 
ideea de a fi împreună în marele univers, dincolo de graniţe şi de naţiuni... 

R. Trebuie să vorbiţi cu soţia mea. Soţia mea e creştină. Şi de cea mai pură obârşie neoşă. 
E olteancă. Şi aude pe la magazine, în diverse locuri, cum vinovaţi pentru tot ce ni se 
întâmplă sunt evreii. Israelul... Ea le aude şi vine acasă şi-mi spune. Rezultă o ură 
cumplită contra evreilor. Nemărturisită pe faţă, dar vie. 

î. De ce credeţi? Eu cred că e din cauza conflictelor din zonă, considerate o ameninţare 
potenţială pentru pacea tuturor. Oamenii vor să aibă confort. 

R. Sunt demonizaţi. Eu n-am întâlnit duşman mai mare al românului decât românul. Nu 
e nevoie de evrei, de nimic. O poftă de distrugere cum am văzut la românul actual, nu 
mi-a mai fost dat să văd niciodată, nicăieri, nici în vremurile istorice. Este inimaginabil. 
Nu există ca un om să protejeze pe altul. Prin excepţie, desigur. Dar atât. Bine, eu sunt 
un personaj cu totul aparte. Marii mei admiratori au fost legionari. Portretul meu cel 
mai exaltat îl găsiţi în "România Mare". Nu-I cunosc pe pesonajul care l-a făcut. Nu citesc 
"România Mare", mi-a fost semnalat. Am trăit situaţii foarte interesante. Eu sunt foarte 
versat în antisemitismul românesc. Am trăit situaţii în care antisemiţi înverşunaţi mi-au 
bătut acasă la uşă şi mi-au dăruit cărţile lor antisemite. Şi-mi pun dedicaţii prietenşti şi 

admirative. Pentru că mulţi dintre ei sunt conştienţi de ceea ce am făcut eu pentru 
romanitate. 

î. Vă consideraţi asimilat în cultura română? 

R. Mă consider un respins de cultura română. Sunt respins şi de către Comunitatea 
Evreiască. Lumea lor mi se pare mică şi închisă. Dar eu nu sunt un evreu tipic. Neavând 
părinţi, m-am educat direct în confruntare cu viaţa. Şi asta mă face să-i înţeleg cel mai 
bine pe anumiţi evrei. De pildă eu îl înţeleg cel mai bine pe Sebastian. Nu l-am cunoscut, 
dar spiritual mă simt foarte înrudit cu el. De altfel, a fost căsătorit cu vara mea primară 
şi are copii cu el. Nu-mi place literatura lui, îmi plac eseurile lui. îl înţeleg foarte bine şi 
pe Eugene lonesco. 

î. Atunci de ce credeţi că i-a dat Sebastian tocmai lui Nae lonsecu De două mii de ani ca 
să i-o prefaţeze? 

R. Pentru mine nu e nici o enigmă. Nae lonescu n-a fost legionar de la început. Era un 
spirit foarte deschis. Nu era antisemit. Acelui Nae lonescu i s-a adresat Sebastian când 
i-a cerut prefaţa. Până să apară cartea cu prefaţa lui, se înregimentase. Antisemitismul 
lui începe din 1933. Eu am avut o istorie întreagă cu Brătescu-Voineşti. Când Brătescu- 
Voineşti şi-a început campania antisemită în 1937, i-am scris o scrisoare. Scrisoare nu 
de protest, protestul era indirect, bineînţeles, era o scrisoare de tânăr, aveam 17 ani şi 
eram îndurerat de ce se întâmplă. Mi-a răspuns în "Universul" la această scrisoare. Şi 
prin natura lucrurilor, fiindcă m-am ocupat de Andreescu, am rămas în contact cu toată 
descendenţa lui în timp. Am fost în foarte bune relaţii cu copiii lui şi am şi aflat de la ei 
unele lucruri. L-am cunoscut şi pe Maurer şi trebuie să public asta. 
î. Dar la ce se referea discuţia dumneavoastră cu Maurer ? 

R. Discuţia cu Maurer a avut loc în 1989, când erau 200 de ani de la Revoluţia Franceză, 
în curte la Ambasada Franţei, 
î. Mai trăia Maurer ? 

R. Cum să nu trăiască ? A murit după revoluţie. A traversat toată epoca lui Ceauşescu. 
Ce vreau să vă spun: e o mare deosebire între declaraţia «pentru presă» a unui om şi 
declaraţia pentru o cunoştinţă particulară. Ar merita o carte subiectul ăsta despre fals 
şi adevărîn ştirea de presă. Pentru o ştire personajul se controlează şi spune nu adevărul, 
ci ceea ce i se pare nimerit să spună comparativ cu desfăşurarea evenimentelor, cu 
viitorul lor, al lui. Pe când în conversaţia particulară, cum a fost asta cu mine, Maurer a 
fost profund sincer. Iar prin această sinceritate a pus în lumină o latură a caracterului lui 
pe care nimeni n-a relevat-o. Vasăzică eram la 14 Iulie al francezilor în 1989. Nu-I mai 
văzusem de mulţi ani pe Maurer. Şi, la un moment dat, în grădina aia mare de la 
ambasadă, probabil c-o ştiţi, văd din depărtare un personaj pe terasă. Şedea pe un 
fotoliu de paie. îmi părea foarte cunoscut. Prin grădină mai erau Dinu Lipatti... 
î. Valentin, vărul lui de la Externe, Dinu a fost pianistul, a murit demult. 

R. Aşa, da. Şi erau mulţi alţii, şi Maurer stătea singur pe fotoliu, pe terasă. Erau cam 20 
de metri între noi. Şi deodată îmi dau seama că e Maurer. Şi când l-am văzut aşa de 
însingurat, nu conversa cu nimeni, nimeni nu-l recunoscuse, m-am dus la el. Eu îi eram 
foarte recunoscător lui Maurer fiindcă datorită lui am putut să public ce-am publicat 

despre Andreescu. Două volume mari. Şi, primul lucru, i-am amintit de relaţia noastră 
din trecut şi de ce-a făcut pentru mine. Nu-şi amintea de gestul lui, ceea ce e notabil, 
făcuse binele fără vreo intenţie, dar de mine îşi amintea. Şi am început să conversăm. Şi 
mi-a spus: eu nu înţeleg un lucru: nu înţeleg cum rabdă românul nostru atâta cât rabdă. 
Şi zic: da, eu pot să vă explic: românul aşteaptă să se mişte Ion Gheorghe Maurer şi el 
nu se mişcă. Ceea ce era oarecum o obrăznicie. Ei, aici este interesant personajul: el n- 
a luat-o ca pe o obrăznicie. Şi mi-a spus: ce vrei, dragă, am intatîntr-o vâltoare din care 
n-am mai putut ieşi. 

î. Păi, între alţii, şi lui i-l datorăm pe Ceauşescu. 

R. Da, da. Darîmi dau foarte bine seama de ce i-l datorăm lui pe Ceauşescu. 
î. Bun, nu mai deschidem discuţia, şi eu îmi dau seama. 

R. Dar vreţi să vă finalizez? 
î. Finalizaţi. 

R. Deci a făcut ce-a făcut - apropo de Ceauşescu - nu fiindcă a vrut, ci fiindcă n-a putut 
altfel. Portretul lui Maurer mi s-a părut bun. 

î. El a fost preţuitîn lumea literară şi artistică. Petru Dumitriuîl preţuia, Maurer l-a ajutat 
să fugă, erau prieteni buni 21 . 

R. De acord cu mine, în Memoriile ei, este lolanda Eminescu. Care-I prezintă pe Maurer 
în aceeaşi lumină în care l-aş prezenta şi eu. Dar ceea ce m-a frapat la Maurer, care mi- 
a făcut mult bine cultural, este că el n-a ţinut minte acest lucru, 
î. Dar să revenim la Daghani. Prin ce an l-aţi cunoscut ? Prin 1948- '49 ? 

R. în '50. El m-a căutat primul. Probabil pentru că ştia că mă ocup de artă. Dar eram 
tânăr, am trecut pe lângă multe personaje fără să-mi dau seama cine sunt. 
î. Nu v-aţi dat seama de amplitudinea personalităţii lui? 

R. Nu. De pildă nu mi-am dat seama de cuplul Yves Montând- Simonne Signoret. 
î. Când au venit aici... 

R. Da. Mi s-au părut nişte cântăreţi şi atât. 

î. Aici au venit după ce concertaseră la Moscova. Erau comunişti amândoi... Dar pe Henri 
Verneuil l-aţi cunoscut ? 

R. Da. L-am cunoscut şi l-am întrebat cum făcuse chestia cu musca. Era filmul ăla, Oaia 
cu cinci picioare. 

î. Dar a existat un gazetar de la "Combat", venit aici tot aşa, cu nevastă-sa, era scriitoare 
şi ea, publica la "Le Figaro litteraire », o chema Jaqueline şi nu mai ştiu cum, care au 
scris foarte elogios despre România. Petru Dumitriu i-a plimbat prin ţară. Au făcut şi o 
fotografie împreună. De altfel, când a plecat din ţară, Petru Dumitriu a crezut că va fi 
ajutat de stânga franceză, că duce în Occident o „voce" a Estului care să poată rezista 
presiunii despotismului sovietic. Nu ştia că francezii se înţelegeau cu sovieticii pe 
deasupra capului întregului lagăr socialist... Că n-are nici o şansă... Iar Monica Lovinescu 
s-a dus la Mircea Eliade ca să-i spună că e infiltrat de comunişti ca să fragmenteze 
emigraţia românească. L-a trimis să-i spună asta lui Gallimard... Şi s-a dus... 

R. Zău? 

î. Zău. Cristinel Eliade i-a spus lui Caraion şi el a scris asta în memoriile lui, în Caietul 
albastru volumul I. Aşa îmi explic de ce nu l-au mai primit pe Petru Dumitriu în Franţa. 
Şi apoi de ce a trebuit să plece Mircea Eliade din Franţa. Pariez că Maurer de-asta l-a şi 
ajutat pe Petru Dumitriu să fugă. Bine, România avea atunci un moment de glorie, era 
cât pe ce să reuşească să-şi facă auzită vocea. Documentarul românesc luase Marele 
Premiu la Cannes. Erau rezultante ale raporturilor politice ale momentului. Atunci a fost 
o tentativă de globalizare pe mâna stângii, cum s-ar zice. Francezii l-au serbat pe 
Şolohov la 50 de ani, l-au invitat la Paris, acolo, la Ambasada sovietică l-a cunoscut şi 
Petru Dumitriu, aflat de faţă, Ehrenburg a fost în America... 

R. la staţi aşa, de unde cunosc eu numele ăsta, Ţarălungă? 


2004 



3.3.1.3. Starea culturii 1996 

Ecaterina Ţarălungă întreabă pe: Ion lliescu, Petre Roman, 
Marko Bela, Varujan Vosganian, Mona Muscă, Eugen Vasiliu, 
Radu F. Alexandru, George Pruteanu, Augustin Buzura 


Cleopatra Lorinţiu întreabă pe: Gabriel Ţepelea, Ion Caramitru, 
Laurenţiu Ulici 22 

î. Conduceţi una din principalele instituţii care făuresc 
imaginea României în lume prin cultura ei, şi anume Fundaţia 
Culturală Română. Aţi putea să-mi spuneţi cum arată modelul 
cultural românesc în mintea unui politician implicat în actul culturii şiîn mintea unui om 
de cultură neimplicastîn actul politic? 

R. Augustin Buzura Imaginea României - am mai spus-o de 
foarte multe ori - depinde de fiecare om în parte, nu de instituţii 
specializate. De standardul economic, de civilizaţia oamenilor, 
de primul pas pe care-l facem dincolo de frontiere ş.a.m.d. Dar 
sigur că depinde şi de instituţiile de cultură. în această privinţă 
părerile sunt numeroase. Depinde din ce bancă priveşti 
lucrurile. Politicienii, evident, vor rezultate fără investiţii mari, fără efort deosebit şi mai 
ales fără prea multă temeinicie. îndrăznesc să spun acest lucru din experienţa anilor 
trecuţi. 





R. Ion lliescu Mijloacele financiare în cultură încep să se diminueze 
astăzi când intrăm în jocul economiei de piaţă. Când statul mai 
administrează doar buget, bugetul reprezintă 20% din produsul 
intern brut şi n-am creat încă acele organisme care să asigure 
susţinerea necesară. Şi este în suferinţă, din acest punct de vedere, 
cultura. Şi cultura profesionistă, instituţiile de cultură. Şi nu ştiu cum 

vor evolua lucrurile pentru a susţine marile acte de cultură, întreţinerea acestor instituţii 
care s-au creat în timp: teatre susţinute de stat, instituţii de artă, muzicale, muzee 
ş.a.m.d., cultura de masă: căminele culturale şi bibliotecile săteşti şi încă alte forme, ca 
şi şcolile. Deci procesul tranziţiei noastre spre o economie de piaţă face să sufere 
fenomenul culturii şi cred că va fi una din chestiunile foarte serioase pentru o 
perioadă lungă de timp până când societatea românească va găsi căile de echilibru 
corespunzător, adică democraţia culturii pe de o parte, democraţia creaţiei, libertatea 
de afirmare a creaţiei. De aceea cred că s-a realizat abia un context favorabil - nu mai 
avem nici o reţinere, nici un fel de bariere-însă resursele materiale pentru susţinerea 
culturii de masă au devenit mai modeste. Aceasta rămâne marea problemă pentru noi. 
R. Augustin Buzura Există o imagine a culturii pe care o datorăm scriitorilor, artiştilor, 
oamenilor de cultură, mulţi dintre ei zicând că, dacă ei nu sunt traduşi în limbi de 
circulaţie, dacă ei nu sunt cunoscuţi în lume, România n-are cultură. Unii au dreptate, 
alţii n-au. însă ca om care se ocupă de şase ani de acest capitol, aş vrea să spun că 
investiţia în cultură e cea mai sigură, cea mai rentabilă, cu efectele cele mai benefice cu 
putinţă asupra economiei şi asupra imaginii ţării. 

R. Laurenţiu Ulici \n general cultura e bine să nu intre foarte apăsat în 
domeniul partitismului. Ea trebuie să fie o politică de stat, cultura nu 
trebuie să fie o politică de partid. Nu trebuie să prevaleze 
interesele de partid în cultură. Dar ea trebuie să fie o politică de 
stat şi fiecare partid care se respectă trebuie să aibă cultura printre 
priorităţi. Asta-i foarte adevărat. în al doilea rând, toate 
propunerile pe care le fac oamenii de cultură ţin de bunul simţ. Şi 
poate n-ar fi rău să recuperăm bunul simţ chiar şi la nivelul acţiunii parlamentare. De 
aceea nu cred că vom găsi obiecţiuni la propunerile noastre referitoare la cultură, 
î. Când un om de cultură se referă la aspectele politice, el vizează în primul rând bugetul 
culturii şi, în al doilea rând, legislaţia culturii. Din acest punct de vedere credeţi că şi-au 
făcut datoria politicienii sau nu? 

R. Augustin Buzura La nici unul din capitole nu şi-au făcut datoria. Noul guvern mi-e greu 
să spun, pentru că abia a venit la putere, n-am văzut bugetul. în anii trecuţi s-a investit 
foarte foarte puţin în cultură şi, mai ales, s-a investit foarte puţin în imagine reală. în 
anii trecuţi s-au vrut foarte mult rezultate imediate, spectaculoase, cu investiţie minimă. 
R. Ion Caramitru Arta şi cultura unui popor reprezintă - vorba lui Voltaire - efigia 
ornamentată a spiritului naţional. Am tot auzit că se încearcă alcătuirea unui minister al 
imaginii ş.a.m.d. Păi asta este de fapt. Arta şi cultura oferă imagine, profil specific, 
naţional şi - fără doar şi poate - o pondere extraordinară în cântărirea valorilor. Cred 
că într-o posibilă comisie culturală trebuie să existe membri - să poată exista membri - 
care să aibă înţelepciunea gestului cultural fundamental. La fel de important ca şi cel 
justiţiar, la fel de important ca gestul economic, la fel de important ca activitatea legată 
de gesturile sociale şi ale reformei în general. 

R. Laurenţiu Ulici Vedeţi, până acum Ministerul Culturii a fost o instituţie care şi-a 
subvenţionat propria birocraţie cu aerul că actul de cultură se produce chiar acolo, în 

minister. Or noi vrem - şi viitorul ministru al Culturii împărtăşeşte acest punct de vedere, 
ca ministrul Culturii să devină pur şi simplu finanţatorul unor programe culturale 
realizate de oamenii de cultură, cum ar fi Uniunea Scriitorilor, Uniunile de creatori, de 
alte forme de organizare ale oamenilor de cultură sau de creatorii individuali de cultură. 
Bunăoară este obligatorie apariţia unei legi a bugetelor locale, care să cuprindă şi 
capitole referitoare la cultură. 

R. George Pruteanu întrucât am vorbit atât de mult c-am 
schimbat regimul - şi vreau chiar să se schimbe regimul în cel 
mai larg sens, adică să fie altă atmosferă de lucru, alt stil, altă 
transparenţă şi nu doar transluciditate, aşa cum glumea foarte 
frumos domnul Diaconescu, atunci trebuie mărit acel ruşinos 
buget al culturii pentru că, fără să spun vorbă mare, cultura este 
ceea ce rămâne. Miniştrii, senatorii, toate celelalte ranguri şi demnităţi sunt trecătoare, 
lucrurile făcuteîn piatră sau în peliculă video, sau în pagini de hârtie scrisă sunt cele care 
rămân. 



H R. Varujan Vosganian Pot să fac, din punctul de vedere al 
parlamentarului etern, o apreciere cu privire la cultură. Din 
păcate în legislaţia trecută comisiile pentru cultură şi mass 
media nu au funcţionat cum trebuie - vorbesc din punctul de 
vedere al opoziţiei - pentru că, deşi teoretic noi puteam bloca 
alegerile în Consiliile de administraţie al Televizunii şi 
Radioului şi puteam avea un punct de vedere cu privire la Consiliul Naţional al 
Audiovizualului, acest lucru nu s-a petrecut. Aşadar, din punct de vedere al ultimilor 
patru ani, democratizarea actului de cultură a fost un eşec. Mă gândesc la Legea 
timbrului de pildă, când am conlucrat - eu nefiind atunci membru al Comisiei de Cultură 
- cu Alianţa Naţională a Uniunilor de Creatori şi am reuşit să oprim legea înainte să se 
petreacă ceva tragic pentru cultura română. Legea a rămas extrem de ambiguă - asta a 
fost soluţia - şi este inoperantă. 

R. Augustin Buzura Spre a fi cunoscută în lume cultura română are nevoie de bani. Nici 
o ţară din lume nu-şi permite să nu investească în cultură, direct sau indirect, pentru că 
ştie că de acest lucru depind foarte multe. 

î. Cum vi se pare că au acţionat Comisiile pentru cultură ale fostului Parlament - mă 
refer în principal la Legea dreptului de auror, Legea sponsorizării şi Legea timbrului - şi 
ce credeţi că vor putea face în actualul Parlament Comisiile pentru Cultură? 

R. Petre Roman Comisia pentru Cultură şi mijloace de informare în 
masă are un rol deosebit de important pentru promovarea 
legislaţiei care să fie suport pentru cultură. Desigur, baza este 
proiectul venit de la Guvern. Dacă există o voinţă guvernamentală 
favorabilă culturii, atunci şi comisiile de profil pot face mai multă 
treabă. Dacă nu, e greu. Eu am credinţa că noua guvernare este - 
definitiv - mai favorabilă creaţiei culturale şi în primul rând creaţiei literare şi artistice 
româneşti, că este mai deschisă către mijloacele de informare în masă. 

H R. Radu F. Alexandru Şi ca scriitor, şi ca secretar al Biroului Executiv al 
PD, legat de starea culturii, am iniţiat acea Fundaţie despre care s-a 
vorbit destul de mult - Forumul pentru starea culturii-o alianţă între 
oamenii politici şi oamenii de cultură pentru deservirea culturii 

R. Marko Bela Eu sunt de acord cu această idee că, pe de o parte 
învăţământul, pe de alta cultura ar fi domeniile cele mai importante pentru o naţiune - 
şi inclusiv pentru o comunitate etnică ce trăieşte în minoritate. Cultura exprimă în 

B modul cel mai elocvent identitatea fiecărei comunităţi. N-aş putea să 
afirm că în anii precedenţi s-a făcut totul pentru relansarea culturii 
noastre, a culturii din România. Este nevoie încă de o serie de acte 
legislative - eventual amendarea legislaţiei existente - şi ceea ce aş vrea 
să accentuez eu este o idee de descentralizare a culturii, o renunţare la 
dirijismul de acum. Mă gândesc la bugetul cultural. Bineînţeles că avem 
cu toţii interesul de a mări acest buget, dacă este posibil, pe de altă parte de a da o 
libertate mai mare administraţiilor locale, comunităţilor locale de a folosi acest buget. 

R. Laurenţiu Ulici Printr-o asemenea lege şi bugetul Ministerului Culturii ar putea să-şi 
reorienteze banii cheltuiţi, în clipa de faţă, în urma unei ordonanţe celebre, pe 
subvenţionarea inclusiv a teritoriului, a salariilor oamenilor care lucrează în teritoriu, 
alteori trecând Consiliile locale în jurisdicţia Consiliilor judeţene, a primăriilor, atunci, cu 
fondurile astfel prezervate la Ministerul Culturii se vor putea finanţa programe culturale, 
iar cu teritoriul Ministerul ar urma să funcţioneze pe bază de reţea, cum se întâmplă în 
toate ţările dezvoltate: va sprijini programe culturale locale, va propune programe de 
nivel naţional şi internaţional, toate însă selectate din oferta pe care o fac oamneii de 
cultură. 


R. Augustin Buzura Traducerile costă enorm, de ordinul 70-80 $ pagina sau 280 FF. Noi 
plătim cu 230 FF pagina tradusă de traducători din străinătate. Deci capitolul unu ar fi 
banii. Capitolul doi ar fi traducătorii. Există foarte puţini traducători în ţară. Pentru a 
pătrunde pe pieţe străine ai nevoie de traducători de mare performanţă, care locuiesc 
în ţările în care vrei să difuzezi cartea respectivă. Fără acest lucru este absolut imposibil 
de pătruns. Există al treilea capitol care este esenţial: intrarea nu poate fi făcută decât 
prin mari edituri sau mari nume care prezintă autorul respectiv. Este o iluzie - cum am 
auzit - să vrei să creezi o editură nu ştiu unde. Se pot crea, dar se crează degeaba. 

R. Radu F. Alexandru Din motive care ţin poate de frustrare, poate de snobism, poate 
de superficialitate, poate de respect faţă de propriile noastre valori în general, cei mai 
mulţi din regizorii noştri importanţi au dat fuga la piesele străine. Dacă aş fi văzut pe 
scenele noastre numai montări de la Shakespeare şi Cehov la Caragiale şi Pinter, aş fi 
spus: asta este soarta, ne aflăm în economia de piaţă, asta-i concurenţa, asta-i valoarea 
şi, mai ales, cum spuneam de frustrare după atâţia ani în care era o victorie să reuşeşti 
să vezi o piesă străină, acum se defulează, pun numai piese străine, chiar şi fără valoare, 
trecând peste toată dramaturgia românească, fie de dinainte de '89, fie de după. 

R. Gabriel Ţepelea Mai întâi vreau să reluăm anumite legi care s-au dovedit a fi 
carenţiale la anumite capitole, 
î. Legea sponsorizării probabil. 

R. Gabriel Ţepelea Legea sponsorizării din capul locului. Care nu 
este un produs al nostru. Noi nu am fost decât mâna a doua. Noi 
ne-am implicat numai din dorinţa de a veni în ajutorul sectoarelor 
defavorizate.Şi nu am reuşit pentru că, se pare, Comisia de Buget- 
Finanţe a înţeles că orice scutire de impozit este o pierdere pentru 
stat. Adică ei argumentează că societatea românească încă nu a 
ajuns acolo încât să existe sponsori particulari de mare anvergură. Dar între timp 
lucrurile au evoluat şi sperăm că vom relua legea aşa cum a pornit de la noi din Comisie. 
Cu specialiştii pe care i- am consultat a fost destul de bună. Deci legea sponsorizării o să 
fie reajustată. 

R. Augustin Buzura O instituţie cum este Fundaţia Culturală Română are nevoie de bani 
pentru a investi în traduceri. O traducere poate fi acceptată sau nu. Deci există şi acest 
risc. Trebuie să investigăm pieţele străine şi mai ales să căutăm mari edituri, impresari 
în măsură să facă posibilă apariţia cărţii respective. Deci o cultură nu poate fi impusă 
printr-un autor sau altul, ci prin mai mulţi. Să dovedeşti că exişti ca mişcare culturală, ca 
mod de a gândi, ca mod de a te integra. 

R. Mona Muscă Foarte multe are de spus Legea dreptului de autor, 
care a fost nu de mult votată în Parlament şi unde Eugen Vasiliu, 
preşedintele Comisiei de Cultură de la Senat, are multe de făcut, s- 
ar putea să mai avem şi noi câte ceva de făcut dacă va fi cazul s-o 
amendăm pe ici pe acolo. în al doilea rând, Legea sponsorizării 
cred că este deosebit de importantă şi cred că în privinţa culturii 
Legea sponsorizării ar putea să aducă foarte multe lucruri noi. Cred 
că se va afla în obiectivul Comisiei de Cultură şi în această legislatură. De asemenea 
Legea patrimoniului cred că este una obligatorie, nu numai pentru cultura liberală, ci şi 
pentru cultură în general. Şi, în sfârşit, Consiliul de Administraţie al Televiziunii, care va 
trebui să fie pus în legalitate. Dar, în afară de toate astea, în legătură cu liberalizarea 
culturii cred că ar fi deosebit de important ca, în anii care urmează, să formăm - sper 
eu, o să cer acest lucru în Comisia pentru Cultură - o subcomisie care va fi formată, în 
proiectul pe care l-am făcut, din membri ai Comisiei de Cultură şi din Comisia de Externe. 
Această subcomisie se va ocupa de o legislaţie în legătură cu Centrele Culturale din 
străinătate care, sper eu, vor funcţiona ca nişte centre strategice de iradiere a imaginii 
României în lume. 

R. Augustin Buzura Noi am stabilit aceste punţi înspre lume, avem relaţii cu mari edituri, 
cu mari şi cunoscuţi editori, cu personalităţi culturale şi politice din lume, cu fundaţii şi 
diverse asociaţii care sunt interesate de cultură şi de schimburi culturale. Acest capitol 
este închis. încet şi sigur ne-am făcut relaţii în lume, dar aceste relaţii trebuie susţinute. 
Ele se susţin cu bani şi cu personalităţi care trebuie să viziteze alte personalităţi din lume, 
ca astfel să fie cunoscute. 

R. Gabriel Ţepelea Noi am reuşit să trecem prin Parlament o serie de legi în beneficiul 
culturii. Dacă ar fi să enumăr la întâmplare; Legea timbrului literar, muzical, artistic, 
folcloric, cinematografic, în total sunt şase timbre. Dar acum, la dezbatere în Comisie, 
mi s-a adus la cunoştinţă că nu funcţionează peste tot. De ce? Pentru că timbrele 
acestea sunt gestionate de Ministerul Finanţelor. Şi cum el are o serie de birocraţi, vă 
daţi seama că aceste beneficii care ar trebui să se întoarcă înspre scriitori, artişti 
dezavantajaţi sau în creştere, nu ajung la timp şi nu ajung întotdeauna acolo unde 
trebuie. Deci problema care se pune este aceea de a urmări ce se întâmplă cu fiecare 
din legile pe care le votăm. Este un aspect pe care mi-am propus să-l urmăresc în cei 
patru ani pe care-i am în faţă în fruntea Comisiei. 

î. în calitate de lider al principalului partid de opoziţie, cum credeţi că puteţi sprijini 
efortul - care este în interesul tuturor - de afirmare a valorilor culturale nu numai în 
ţară, ci şi în străinătate? 

R. Ion lliescu Noi şi aflându-ne la guvernare am căutat, în ciuda greutăţilor, să sprijinim 
mari proiecte culturale. Le-am şi sprijinit: Festivalul Enescu, Festivalul de teatru, turnee 
ale unor ansambluri de teatru, muzicale, ale Operei Române, care înainte aveau foarte 
puţine posibilităţi de a face astfel de deplasări, un mare proiect de reabilitare a 
complexului Brâncuşi de la Târgu Jiu, expoziţii itinerante ale unor piese de la Târgu Jiu 
la Paris, Philadelphia. Deci s-au făcut astfel de eforturi. Vrem să susţinem tinerii creatori, 
pentru că România este un rezervor nesecat de talente pe toate fronturile creaţiei. 
Bineînţeles că, de pe poziţia Opoziţiei, vom continua să susţinem acele eforturi care să 
lărgească posibilităţile de exprimare. Vom urmări îndeaproape îndeplinirea 
programelor guvernamentale cu care Opoziţia anterioară a câştigat alegerile. Dar, în 
acelaşi timp, vom susţine tot ce este benefic pentru progresul societăţii româneşti. 

R. Ion Caramitru Oportunitatea cheltuielilor fiecărui minister în parte 
este controlată la sânge de Ministerul Finanţelor, ca şi cum specialiştii 
din diverse ministere fac cheltuieli aberante. E un control de tip stalinist, 
care ţine în teroare respectivele echipe ministeriale şi care a creat numai 
monştri. 

î. N-ar putea fi vorba de o inerţie... 

R. Ion Caramitru Nu doamnă. Sunt lucruri bine puse la punct, care trebuie 
desfiinţate fără doar şi poate. Sperăm ca noul Parlament să legifereze aceste lucruri şi, 
din câte am înţeles din discuţiile preşedintelui şi primului ministru, cel anunţat 
deocamdată 23 , este că una din primele legi care trebuie votată este Legea răspunderii 
ministeriale, care dă o anumită autonomie şi putere de decizie în primul rând acelui 
organism care răspunde pentru un sector. Asta-i una. Pe de altă parte, legi care au fost 
votate la jumătate de drum, sunt o perdea de fum care să dea impresia că şi la noi 
funcţionează. Legea sponsorizării de pildă este o lege făcută în batjocură. Nici un 
potenţial sponsor nu este tentat să facă asemenea gesturi dacă nu are o anumită 
facilitate care, în subsidiar, degrevează statul de alte cheltuieli. Deci anumite facilităţi 
de tip fiscal nu ni s-au acordat, s-a dat numai dreptul de a sponsoriza, nu şi un anumit 
tip de facilitate. Ca şi cum ai nevoie de un drept, nu e treaba ta dacă dai bani la cerşetori 

ori nu, să zicem, deşi apropierea este puţin forţată. Ce-ar mai trebui luat în calcul în 
domeniul cultural este - cred - o mai clară şi mai vizibilă recunoaştere oficială a muncii 
oamenilor de artă şi cultură ca fiind la originea marilor realizări ale ţării. 

R. Augustin Buzura Legea sponsorizării este absolut mizerabilă şi este în defavoarea 
culturii, a sportului, a sponsorilor. Deci ea trebuie schimbată cu grăbire, 
î. Dar credeţi că Legea dreptului de autore mai funcţională? 

R. Augustin Buzura Este la fel de utilă ca şi cealaltă. 

R. Eugen Vasiliu Cred că principala lege care a trecut prin această Comisie 
- şi a trecut şi prin cele două Camere -întâmplător sunt legat de această 
lege în mod sentimental 24 , dincolo de activitatea Comisiei, este Legea 
dreptului de autor. Fără îndoială că sunt restante câteva proiecte, cum ar 
fi Legea patrimoniului cultural naţional ş.a., dar asta e cea mai 
importantă restanţă şi cu siguranţă va fi pe primul loc în preocupările comisiei noastre, 
în altă ordine de idei însă, Comisia va analiza o ordine de priorităţi pentru toate 
proiectele, pentru că nu sunt numai legi noi de făcut, cum este Legea patrimoniului, ci 
sunt şi proiecte de modificare a legislaţiei existente în sensul aducerii unor ajustări la 
Legea sponsorizării, la legislaţia privind impozitele - pentru că dorim ca banii să vină 
spre cultură nu numai de la buget-deci pe calea subvenţiilor-ci şi pe cale de investiţii, 
deci trebuie stimulate investiţiile în cultură. 

R. Augustin Buzura Cultura se bazează pe inteligenţă, pe produsele cele mai fine ale 
minţii unei comunităţi. Prin ea te distingi. De aceea susţin cu încăpăţânare că accentul 
pus pe ce avem noi mai bun - şi gândiţi-vă că în cele mai mizerabile condiţii elevii şi 
studenţii români câştigă cele mai sofisticate olimpiade. Şi ce se întâmplă cu ei în faza 
următoare? Nu se întâmplă nimic: ori fug în străinătate, ori rămân în străinătate, ori 
devin asistenţi cu salariu minim pe economie, care-şi aşteaptă rândul la vreun profesor 
ca să devină şi ei, cândva, profesori. Deci trebuie schimbate accentele. Mizez pe 
schimbarea accentelor. Pentru că o ţară mică, aşa ca România, care are nevoie de un 
nume bunîn lume-şi numele bunîl avem, este păcat să-l pierdem-trebuie să se ocupe 
mai ales de cultură. 

R. Ion Caramitru Sub Ceauşescu teatrul devenise un fel de insulă a libertăţii, de biserică 
pentru spovedanie, dacă vreţi. Oamenii veneau la teatru nu ca să se distreze, să înveţe, 
ci, mai mult decât atât, să aspire o gură de adevăr cu speranţa că, mai devreme sau mai 
târziu, lucrurile se vor îndrepta. E-adevărat că după '89, în materie de teatru a fost un 
hiatus, lumea a fost tentată de alte activităţi, dar reîntoarcerea multor artişti importanţi, 
ca Ciulei, Pintilie, Andrei Şerban, Vlad Mugur ş.a. - şi nu numai în teatru, dar şi în muzică 
- Celbidache ş.a., a reîntors oamenii în sălile de concert şi de teatru cu o sete de a 
cunoaşte noua formă de libertate pe care o aşteptaseră atâta vreme. Ceea ce mi se pare 
important acum este ca efortul artistic să nu fie cântărit cu acelaşi măsuri şi greutăţi de 
tip comunist. Este o sarcină pe care mi-aş asuma-o dacă aş răspunde de domeniul 
culturii. 

R. Varujan Vosganian Actul de cultură nu trebuie văzut ca o consecinţă, ca un parazit al 
dezvoltării economice a ţării. Actul de cultură face parte el însuşi din dezvoltarea de care 






Viaţa în jurul Mediteranei 


219 


avem nevoie. Deşi se spun atâtea lucruri despre tranziţie, tranziţia este şi culturală. 
Tranziţia de mentalitate, tranziţia de concepţie, tranziţia de informaţie. Dimensiunea 
reală a tranziţiei este cea culturală. Şi dacă Parlamentul n-a înţeles asta, înseamnă că n- 
a înţeles nimic despre ceea ce trebuie să se petreacă. 

R. Ion lliescu Cultura nu poate fi ruptă de contextul general social. Eu cred că ne aflăm 
într-un moment de consolidare a unei noi culturi politice în ţara noastră. în ce priveşte 
cultura ca ansamblu, sigur că a avut de suferit. Pentru că venim dintr-un anumit context, 
cu anumite reguli ale jocului, într-o societate dominată de factorul politic - statul 
domina toate segmentele vieţii social-economice şi culturale - sistem care avea limitele 
sale în ce priveşte libertatea de exprimare, de creaţie, de afirmare nestingherită a 
creaţiei - dar, pe de altă parte, s-a creat şi această mentalitate de rol de patron al 
statului, care astfel a rezervat anumite posibilităţi materiale pentru a înlesni accesul la 
cultură. 

R. Augustin Buzura Dar pentru afirmare este nevoie, în acest moment, de minte în 
cercetare, în ştiinţă, în cultură. 

R. George Pruteanu Cred că trebuie umblat la Consiliul de Administraţie al Televiziunii, 
care trebuie să devină o televiziune publică, adică nu a Puterii de-acum, după cum cam 
fusese a celei anterioare - nici a Guvernului, ci a milioanelor de, încă, deocamdată, 
cotizanţi. Chestiune care se mai poate discuta. în al treilea rând trebuie discutate şi 
redefinite prerogativele Consiliului Naţional al Audiovizualului, instituţie care 
până acum, după părerea mea - e una personală, nu una de partid - a fost un fel de 
cooperativă de băgat beţe-n roate şi, odată definite prerogativele, ar trebui definite şi 
componentele acestui organism. 

R. Augustin Buzura Trebuie pus accentul pe specialişti. Pe oameni care cunosc, recunosc 
ce se întâmplă în lume. Nu-i de-ajuns să strigi „IMAGINE!" Toată lumea vorbeşte despre 
imagine, dar trebuie să ştii cum se face ea. 

î. S-a desfăşurat la Sibiu a IV-a Conferinţă Naţională a Uniunii Ziariştilor Profesionişti şi 
acolo s-a pus problema înaintării unui proiect de lege către Parlament în legătură cu 
statutul ziaristului profesionist. Veţi sprijini acest proiect în Comisia pentru Cultură, Arte 
şi Mass Meda a Senatului? 

R. Eugen Vasiliu Fiind jurist de profesie, şi deci deformat profesional, vă spun că nu 
sprijin nimic până nu văd. Cu alte cuvinte, mi se pare normal să ajungă şi la noi acest 
proiect şi să-l punem în discuţie. în principiu, o lege care să privească statutul ziaristului 
profesionist mi se pare binevenită, dacă nu este o Lege a presei, adică una care priveşte 
regimul presei. Şi chiar o Lege a ziaristului profesionist se poate înscrie într-o mai largă 
reglementare pe care o vom avea în vedere: o legislaţie privind circulaţia informaţiilor, 
care există peste tot în lume, şi care nu trebuie confundată cu Legea Presei. 

R. Augustin Buzura La noi încă funcţionează principiul „merge şi aşa", „las-că mai 
vedem". Există încă o neinserţie teribilă în timp. Foarte mulţi nu ştiu ce vor face mâine 
sau poimâine. în aceste domenii foarte delicate ai nevoie de o planificare pe foarte mulţi 
ani înainte. Deci, ca să spun ceea ce mi se pare esenţial - şi este vorba de cultura noastră 
şi de altele - trebuie schimbată mentalitatea în legătură cu munca. Dacă nu vom munci 

din răsputeri, nu vom fi, nu vom exista. Şi asta e valabil şi-n cultură, şi-n orice alt 
domeniu. Nimeni n-o să muncească în locul nostru. Nimeni nu are nevoie de tine. 
Trebuie să te dovedeşti util lumii. 

1996 



3.3.1.4. Dan Alexandru Condeescu, 
director. Muzeul Literaturii Române, Bucureşti 

î. Muzeul Literaturii Române a împlinit, iată, 45 de ani de existenţă. 
Stimate domnule Alexandru Condeescu, aţi putea să faceţi un scurt 


istoric al acestui muzeu? 


R. Este vorba de o instituţie insolită în peisajul muzeistic al Europei şi nu numai, pentru 
că, în general, în alte părţi, muzeele de literatură s-au constituit în jurul unor case 
memoriale ale unor mari scritori. La noi a fost o poveste puţin diferită. în 1950 s-a 
constituit un Fond Eminescu, format din donaţiile scriitorilor, fond aflat în custodia 
academicianului Dumitru Dumitrescu-Perpessicius, directorul fondator al Muzeului 
Literaturii şi, desigur, editorul de neuitat şi cel mai important al poetului naţional. 
Perpessicius era însufleţit de o imensă dragoste pentru textul manuscris, de filele pe 
care scrisul autorului se putea citi, compara. Se urmăreau, ca într-un laborator de 
creaţie, etapele unei opere, poate la fel de importante ca şi ceea ce a rămas tipărit. Erau 
importante chiar şi ştersăturile. Or această dragoste a lui Perpessicius pentru manuscris 
s-a transformat în aproximativ 7 ani într-un muzeu al literaturii române, care, iniţial, a 
funcţionat în alt sediu, Casa Toma Stelian, unde se aflau atunci şi sediul Uniunii 
Scriitorilor şi fosta Şcoală de literatură Mihai Eminescu. 
î. Deci în ce an era? 


R. în 1957, 1 iunie, s-a inaugurat acest prim Muzeu al Literaturii Române, cu directorul 
său fondator, cum spuneam, Perpessicius. 

î. Din câte ştiu, a colectat şi fondurile altor instituţii. Când s-a desfiinţat Muzeul Româno- 
Rus au venit fondurile Dimitrie Cantemir... Hronicul lui, un microfilm cu toate paginile, 
fiindcă, între timp, din originalul de la Moscova a dispărut una... îmi amintesc bine? 

R. Da şi nu. Pentru că Muzeul Româno-Rus cuprindea mai mult chestiuni politice. Cu 
aceste mici excepţii: Dimitrie Cantemir, Nicolae Milescu Spătarul, scriitori importanţi 


totuşi. 

î. Din ce fonduri e constituit azi Muzeul Literaturii? 


R. în principal din donaţii, dar mai apoi şi din achiziţii de arhive ale unor scriitori, de la 
cei mai importanţi, ca Sadoveanu, Blaga, Coşbuc - deci am avut mobilier, bibliotecile 
acestor scriitori - până la autori poate de fundal, dar foarte interesanţi pentru a creiona 
peisajul cultural al unei epoci, scriitori ai căror urmaşi au vândut, donat uneori 
manuscrise, obiecte ale scriitorilor din familie. Noi am dus o politică destul de activă din 
câte ştiu, înainte de 1990, cât s-a putut, şi după '90 mai mult. Dar după '90 au început 
problemele financiare - alt tip de cenzură - şi abia din doi în doi ani am reuşit să 
achiziţionăm ceea ce muzeografii şi cercetătorii noştri au găsit prin diverse arhive. 

î. Sunt achiziţionate şi publicaţii? 

R. Fără îndoială. 

î. Eu zic să continuăm vorbind despre diversele activităţi ale Muzeului Literaturii. N-ar fi 
rău dacă am aborda şi chestiunea interactivităţii muzeului. Cred că un muzeu de acest 
tip nu este doar un muzeu de obiecte, de manuscrise, de cărţi, de mobilier, ci şi un 
muzeu care propune literatura unei epoci prin diverse mijloace, mereu noi, 
contemporane, de comunicare, de educare, de formare. 

R. Este adevărat. în general, mi se pare, un muzeu este mai mult decât un depozit de 
patrimoniu şi de valori ale trecutului. El este aproape un Centru Cultural. Lucru pe care 
noi încercăm să-l facem cu asupra de măsură şi din alt motiv: e greu de expus textul 
literar. El este un text scris, este o carte, sunt obiecte, dar acesta este un mod mediat 
de a prezenta literatura. Spre deosebire de pictură de exemplu, a cărei esenţă se 
comunică de la prima vedere, literatura se hrăneşte din imaginaţia cititorului. Din cauza 
acestui parurs profesional, noi am fost obligaţi, în sensul bun al cuvântului, să creăm un 
spectacol al textului, să încercăm, printr-o scenografie atractivă, să-l punem în valoare, 
să-i dăm un soi de interpretare. Există Teatrul Manuscriptum, un teatru de lectură. Am 
încercat să avem un Club de lectură profesionist, în care scritorii consacraţi să-şi citească 
ultimele creaţii. De asemenea, avem nenumărate întâlniri cu scriitorii în viaţă. Suntem 
un muzeu mereu „în lucrare". De acum, din prezent, încearcă să-şi completeze colecţiile 
viitoare. Acest tip de a fi interactiv a început să fie recunoscut. Sintagma „muzeu viu" a 
început să se audă cel mai des în caracterizările activităţii noastre. Lucru care ne bucură. 
Evident, ne obligă la o activitate permanentă, la a produce evenimente în viaţa culturală 
a ţării, a capitalei în primul rând, care este un amestec de valoare artistică şi valoare de 
consum cultural. Pentru că şi cultura poate fi, până la un punct, consultată în sensul bun 
al cuvântului, e o hrană sprituală. Avem o galerie pentru expoziţii temporare, avem 
teatrul de poezie, teatrul de lectură şi, prin astfel de contacte permanente cu amatorii 
de cultură, vizitatori ai muzeului, tindem să iniţiem înţelegerea culturii ca fenomen viu 
al naţiunii. 

î. Din câte bănuiesc aici se defăşoară şi o activitate de cercetare. Am observat că aveţi 
o editură care publică cercetările muzeografilor, dar nu numai. 

R. Există tradiţia revistei „Manuscriptum", şi ea aflată la 30 de ani de existenţă, revistă 
unică în peisajul românesc şi nu numai, prin faptul că publică numai texte inedite ale 
unor scriitori care nu mai suntîn viaţă, în felul acesta ei continuând să existe, să producă, 
să fie publicaţi cu ceva nou. Deci şi „Manuscritum" e o bibliotecă vie. în această tradiţie, 
ca şi a colectivului care a continuat opera lui Perpessicius ducând la bun sfârşit editarea 
lui Eminescu, noi am dezvoltat o editură a muzeului, care, în principal, şi-a propus 
valorificarea acestor texte din arhivă, multe din ele necunoscute, prin cercetări 
muzeografice, care au această funcţie de a găsi lucruri interesante pentru universul unei 
opere, unui scriitor. Dar nu ne-am oprit aici, tipărind opere mai puţin cunoscute astăzi, 
altele care n-au putut fi tipărite în anii întunecaţi ai totalitarismului, 
î. Vă rog să-mi daţi nişte exemple. 

R. De pildă ultima apariţie, care s-a bucurat de mare succes, Vechi familii boiereşti, un 
exemplar aflat la muzeu, cu adnotări, desene şi completări, al lui Mateiu Caragiale, 
exemplar care nu s-a mai tipărit de aproape o sută de ani. Şi noi am avut o nobleţe de 
sute de ani, care de multe ori şi-a vărsat sângele pe câmpurile de bătălie apărându-şi 
ţara. 

î. Dar şi pe câmpurile culturii. 

R. Evident. Am mai publicat Amintirile colonelului Locusteanu, cel care era un 
antirevoluţionar la 1848. Şi e interesant de văzut reacţia inversă faţă de miturile şi 
clişeele împământenite. Am publicat în editură şi autori contemporani, de exemplu 
Mariana Marin, a cărei carte, Mutilarea artistului la tinereţe, a primit atât premiul 
Uniunii Scriitorilor, cât şi Premiul ASPR025, deci două organizaţii oarecum concurente 
şi care, ambele, au considerat că această carte merită cu prisosinţă un premiu, 
î. Din câte ştiu, Muzeul Literaturii Române mai are în jurisdicţia sa case memoriale, cu 
tot ceea ce înseamnă, inclusiv clădirea, terenul, patrimoniul mobil şi imobil, cum se 
spune, al scriitorului. Daţi-mi nişte exemple. 

R. Pe lângă sediul central pe care-l avem din 1972, în 1977 a fost renovată şi inaugurată 
expoziţia de bază, muzeul mai deţinea două case foarte frumoase după părerea mea: 
Mărţişorul lui Arghezi, care este o adevărată oază de „alte vremuri" în Bucureştiul acesta 
al blocurilor şi al trepidaţiei şi casa Bacovia, cărora li s-au adăugat după 1990 casa 
Minulescu, casa Rebreanu şi casa Gala Galaction. Mai funcţionează, cu patrimoniul 
nostru, la Vânători Neamţ casa Sadoveanu şi la Moroieni, lângă Târgovişte, o casă a 
familiei Ciorănescu, unde se află şi Primăria din localitate. 

î. Şi ca să lărgim puţin discuţia noastră trecând de la zona culturală la zona materială: 
cum reuşiţi să întreţineţi toate aceste case, inclusiv sediul central, cum reuşiţi să 
achiziţionaţi fonduri noi? Din câte ştiu v-aţi schimbat de curând patronul. 

R. Dacă n-am avea speranţe de mai bine am fi închis de mult, pentru că nici eu nu ştiu 
cum am reuşit să obţin aceste fonduri. Cu multă încăpăţânare, tenacitate, bătând mereu 
scările ministerului, cât am depins de Ministerul Culturii şi Cultelor. Şi nu vorbesc numai 
în această perioadă, de după ultimele alegeri, ci şi înainte. Ăsta a fost în general un 
minister vitregit. în afara începutului, când s-au găsit bani - cum s-au găsit bani peste 
tot de altfel, nu numai la Cultură - când am reuşit să şi restaurăm clădirea, după aceea 
lucrurile au devenit tot mai strâmtorate, tot mai triste. Acum, din anul acesta, de când 
depindem de Primăria Municipiului Bucureşti, aş spune că lucrurile stau pozitiv. Nu ne 
dau banii afară, dar reparaţiile principale, cum arfi cele de la casa Galaction sau achiziţia 
unor manuscrise şi unor fonduri care trena de câţiva ani s-a rezolvat, de asemenea 
refacerea unor părţi ale expoziţiei şi începerea unei noi expoziţii, foarte moderne, cum 
o visăm de mult, e pe cale de a se realiza. Deci semne bune anul are, aş spune, dar e 
bine să aşteptăm totuşi şi finalul anului ca să ne putem pronunţa. Să nu devenim prea 
optimişti. în ce priveşte casa Ciorănescu, noi am încercat să aducem cât mai mult înapoi 
din străinătate, inclusiv prin achiziţii, 
î. E vorba de hispanistul Alexandru Ciorănescu... 

R. Da, am încercat să aducem acasă exilul. în bună parte am reuşit. Am şi publicat. De 
pildă vestitul Cugler cu Apunache al lui. Familia Ciorănescu a însemnat, în exil, marele 
Ciorănescu, marele profesor şi academician, dar şi fratele lui, poetul, care a trăit în 
Germania, la Munchen, George Ciorănescu. Ei sunt prezenţi împreună în casa de care 
vorbeam, ca şi tatăl, învăţător în sat, şi alţi cărturari din familie, 
î. Nu pot decât să vă doresc succes în toate. 

R. Mulţumesc. 

2002 


3.3.1.5. Starea Culturii 2002 

Augustin Buzura, director, Fundaţia Culturală Română 
Mihai Oroveanu, director, Muzeul de Artă Contemporană 


î. Domnule Augustin Buzura, eraţi tot preşedinte al Fundaţiei Culturale Române în 1996, 
când am tras concluzia asupra stării culturii române pentru etapa respectivă. Ce 
puteţi spune acum, după încă 6 ani? 

R. Augustin Buzura Că lucrurile stau mult mai rău. Este în afara oricărei 
discuţii scăderea procentului acordat culturii, de la 3% pe vremea lui 
Ceauşescu, la 0,09% în zilele noastre, în condiţiile în care producţia este 
pe jumătate faţă de cea care a fost pe vremea fostului regim. Asta spune 
mult despre starea culturii, 
î. Vă referiţi numai la producţia de carte? 

R. Augustin Buzura Mă refer la tot. Vorbesc în cunoştinţă de cauză. 
Analfabetismul a atins proporţii îngrijorătoare. Auzisem o statistică în care se dădea 
cifra de 1.500.000 de analfabeţi. Dar dacă ne gândim câţi analfabeţi sunt cu diplomă, 
te-apucă spaima. Asta pe de o parte. Pe de altă parte, dintr-o altă statistică, nici una nu 
e a mea, am doar meritul de a le ţine minte şi de a mă speria de ele, cam 70% din 
populaţia acestei ţări n-a pus mâna pe carte după revoluţie. Dar mai există lucruri pe 
care le vedem zilnic şi care au darul să te-nspăimânte dacă eşti cu adevărat interesat de 
fenomenul cultural. Kitschul, subcultura, prostul gust, falsele modele, falsele ţinte... Mi 
se pare îngrozitor... 

î. Dacă-mi daţi voie, l-aş întreba şi pe al doilea invitat al nostru, domnul Mihai Oroveanu, 
organizator al Târgului de carte Bookarest 2002: aveţi păreri 
asemnănătoare, aveţi păreri diferite faţă de ale domnului Buzura? 

R. Mihai Oroveanu Sigur că am păreri asemănătoare pentru că situaţia e 
foarte limpede. Nu-i vorba numai de buget. E vorba de inteligenţa 
folosirii lui, este vorba că, după nu ştiu câte intervenţii, ne găsim cam în 
aceeaşi situaţie în zona legilor care să protejeze, să sprijine arta. 
î. lată a doua problemă după buget: legislaţia culturală. Ce credeţi că e de făcut? 






224 


Proiectul România 


R. Augustin Buzura Este un capitol asupra căruia cred că trebuie să medităm cu toţii. Nu 
ne-am întrebat, dar ar trebui s-o facem: unde vrem să ajungem, ce vrem să facem cu 
ţara asta, ce vector vrem să facem din cultura acestei ţări, ce vrem să facem cu viitorul 
nostru ? Pentru că, fără cultură un popor nu există. Este o mulţime oarecare. Nu este o 
obsesie a mea ca scriitor sau a domnului Oroveanu ca om de artă. Cultura ne exprimă. 
Ea este amprenta. ADN-ul naţiei noastre. Atâta vreme cât o ignori, cât nu te gândeşti la 
ea, cât nu iei în seamă experienţa altor ţări - pentru că nimic nu trebuie inventat, toate 
sunt ştiute de zeci de ani, nu sunt de inventat alte instituţii - ei bine, ţări cu mare forţă 
economică îşi ajută cultura cu nişte cifre absolut ameţitoare. Spun Franţa şi spun 130 de 
filme şi spun contribuţia statului la producerea acestor filme. Noi am dat-o pe un 
capitalism sălbaticîn cultură, 
î. Ce soluţii credeţi că există, domnule Oroveanu? 

R. Mihai Oroveanu Soluţia ar fi să lucrăm mai aplicat şi mai cu atenţie asupra 
mentalităţilor. Pentru că, iată, nu-i un singur responsabil pentru starea culturii, cu toate 
că focul se concentrează spre Ministerul Culturii. Vorbeam despre mentalităţi pentru că, 
după legislaţia ultimilor ani, multe responsabilităţi sunt atribuite comunităţilor locale. 
Or lucrurile se petrec foarte diferit. Sunt zone în care ceva se întâmplă, oamenii au cât 
de cât o jenă şi încearcă să facă ceva. Dar alţii n-au nici o iniţiativă, ba chiar ideea de a 
se ocupa de cultură îi plictiseşte foarte tare. Foarte multe zone care au fost cultural 
importante o duc acum foarte rău. 

î. Şi dacă Ministerul Culturii nu, atunci cine să analizeze aceste chestiuni? 

R. M.O. Noi toţi suntem într-un fel vinovaţi. Atâta vreme cât glasurile noastre nu sunt 
auzite, când spunem că trebuie să refacem Legea sponsorizării, că trebuie să protejăm 
spaţiile culturale, că trebuie să salvăm într-o anumită ordine monumentele, că există 
alte iniţiative - nici nu mai stau să le numesc - care de fapt atacă ce-ar trebui să se facă, 
atacă toate iniţiativele, care se moleşesc în timp, lucrurile n-or să meargă prea departe. 
Sunt foarte mulţi care confundă cultura cu divertismentul. Se dau poate prea mulţi bani 
într-o zonă care ar putea să se autofinanţeze. Iar când instituţiile de cultură încearcă să 
se autofinanţeze, atunci sunt lovite de Legea Remeş, care le înjumătăţeşte venitul făcut 
din autofinanţare. 

î. Domnule Buzura, vă rog să fiţi puţin mai explicit: ce înseamnă „noi toţi" pentru zona 
culturii? 

R. A.B. Vă dau câteva exemple ca să înţelegeţi ce-i cu noi toţi: domnii din Parlament, 
domnii din posturile de conducere în zona culturală, din partide sunt plini de diplome. 
Unii au şi cărţi scrise, alţii îşi scriu memoriile de pe acum. N-au mai mişcat un deget 
pentru cultură. Şi când spun „noi toţi" mai spun un lucru: la un moment dat în Parlament 
erau 34 de scriitori. Câţi am numărat eu. Dar probabil erau mai mulţi. N-au mişcat o 
virgulă în favoarea culturii. în loc să crească în vreun fel calitatea discursului politic, în 
loc să-şi concentreze atenţia asupra problemelor vitale pentru naţia noastră, s-au 
mulţumit cu noua limbă de lemn. Şi am ajuns să mă sperii de ce văd. Şi mai grav decât 
această invazie a kitschului este faptul că nu mai există întâmplări culturale mari, de 
referinţă. Ori sunt foarte puţine, aproape că nu-ţi mai aduci aminte. 

î. La modul ideal vorbind: ce soluţii credeţi că există? 

R. A. B. Există câteva soluţii foarte simple. La noi în ţară le- a început Carol I. Este vorbva 
de reînfiinţarea bibliotecilor săteşti - cultura de masă. Doi: este ţara plină de minţi 
hiper-inteligente: absolvenţi de şcoli, laureaţi ai tuturor olimpiadelor posibile. Sunt 
carne de tun pentru diverse firme din Occident. Adică nu fac nimic pentru a păstra 
aceste minţi aici, în ţară. Trebuie o lege sau nişte reguli pentru stimularea valorilor. Nu 
există programe. Totul este la voia întâmplării. Deci trebuie gândită cultura pe termen 
lung. Mă gândesc la aceste biblioteci săteşti. Cartea e un obiect scump. Este imposibil 
accesul la ea cu salariile de astăzi şi cu greutăţile financiare prin care trec oamenii. Deci 
trebuie să existe biblioteci. Trebuie să existe acea mişcare culturală sătească, 
orăşenească, locală. Dar nu prin kitsch-uri şi invenţii de ultimă oră, experimente, ci pe 
tradiţii. 

î. Şi ce facem cu celelalte arte: arta plastică, artele vizuale, muzica? 

R. M. O. E acelaşi lucru. Eu vreau să vă spun că o întreagă categorie socială de mijloc a 
fost formată în ţara românească de şcolile de arte şi meserii. Nu-i vorba acum de 
aceleaşi şcoli de arte şi meserii de pe vremea lui Spiru Haret. E vorba de o şcoală care să 
poată reda acestei viitoare categorii de mijloc elementele esenţiale unei educaţii 
culturale. Când vorbesc de şcolile de arte şi meserii să nu credeţi că mă refer la sensul 
restrâns al termenilor. Este o stare de spirit. Un muncitor calificat ar avea o deschidere 
culturală dacă ar trece printr-o astfel de şcoală. Există în străinătate şcoli de arte şi 
meserii care sunt dotate cu cele mai bune calculatoare. Totul se leagă de acest 
sentiment cultural. La Institutul Tehnologic din Masachussets, la trei specialişti există un 
designer. Deci o economie de piaţă nu poate funcţiona fără un specialist în zona de 
studiu al formei ambientale, prezentare, publicitate. Toate lucrurile acestea trebuie 
pornite de la nivelul şcolilor de arte şi meserii. Asta ar fi o soluţie. Nu singura, 
î. Dacă-mi daţi voie: vreţi să spuneţi că toate aceste soluţii ar trebui să fixeze o ţintă de 
formare a mentalităţii, de formare culturală a naţiei şi care ar fi această ţintă? 

R. M. O. Din şcoală până la producţie se simte abandonul elementului cultural ca 
element formator. Aici e lipsa. De la campania electorală care se face insultând oraşul, 
până la arhitectura care se practică într-o sălbăticie totală. Nu vreau să înţelegeţi că 
optez pentru blocuri. Acelea au fost translarea în secolul XX a arhitecturii de chirpici. 
Toată neglijenţa în instalaţii, în comodităţi se leagă, ca mentalitate, de un stadiu cultural, 
î. Eu nu voiam să împing în banal discuţia noastră, ci voiam doar să vă sugerez că prin 
cultură o ţară îşi schimbă aliniamentul în lumea planetară. Or trebuie să ne raportăm 
la valorile Uniunii Europene, ţara trebuie să aibă alte deschideri pentru viitor. Şi nu poţi 
păstra izolarea arhitecturii de chirpici şi izolarea literaturii veacului al XlX-lea - deşi 
aceea n-a fost tocmai izolare - spre a le proiecta în mileniul trei. Mie deci mi se pare 
important acest moment pentru că va ajuta această cultură şi această naţiune să 
traversaeze. Asta numesc eu ţintă. 

R. A. B. Este alt capitol. Eu sunt pentru radiografia culturală în momentul de faţă în toate 
domeniile. E nevoie de proiecte pe termen foarte lung. Pe vremea fostului regim aveam 
două idei fixe: construirea socialismului şi atingerea celor mai înalte culmi ale 

comunismului. Acum avem alte două idei fixe, care au ajuns obsesii, dar nu se caută ce 
se întâmplă dincolo de obsesii: UE şi NATO. Dar cu ce Dumnezeu intri în UE dacă nu pui 
bazele viitorului? Sunt ţări mai mici ca noi, limbi de mai redusă circulaţie care fac 
imposibilul pentru a se afirma. Noi nu dialogăm nici măcar între noi. Asta este marea 
tristeţe. Şi azi, mâine, vă spun un lucru şi mai trist, n-o să mai avem oameni de dialog 
cultural. Arta noastră, care este bună, o cunoştem doar câţiva de aici, din ţară, ne 
cunoaştem între noi, creatorii. Nu spun ne tolerăm. Despe afirmaţie ce să zic. Toate se 
afirmă cu bani. Este obligaţia statului. Nu cer milă pentru scritori, pentru artişti. Dar cer 
respect pentru spirit. Acest respect pentru spirit trebuie încurajat. Cărţile trebuie să 
apară în tiraje mari ca să ajungă în mâna ORICUI. Costă mult mai puţin decât un tanc. 
î. Am fost aici, la Bucureşti, la mai multe Centre Culturale ale unor ţări străine în 
tentativa de a vedea ce fac ei pentru promovarea culturii. Există şi Centre Culturale 
româneşti în diverse ţări ale lumii. Ce fac? 

R. A. B. Ele n-au cu ce să afirme valori culturale româneşti. Credeţi-mă. Fac xeroxuri 
după xeroxuri. Eu cunosc foarte bine toate centrele noastre culturale. într-o perioadă 
de timp am împărţit cu Ministerul de Externe obligaţia de a colabora cu Centrele 
Culturale. Acum le-a preluat Ministerul Culturii. Nu pot să organizez mari întâlniri 
culturale la Centrele româneşti pentru că nu au cu ce. 
î. Dar expoziţii de artă, spectacole? 

R. M. O. S-au mai făcut. Dar şi ele costă bani. Reacţiile sunt foarte diferite, pentru că noi 
ar trebui să facem două politici culturale: una pentru românii din străinătate şi alta 
pentru imaginea României, care să nu fie adresată strict diasporei. Or aceste lucruri 
trebuie studiate şi puse într-o formă. Dar ele se fac printr-o politică culturală de lungă 
durată. Pentru că atmosfera fiecărui loc trebuie bine înţeleasă. Cum însă la noi echipele 
se schimbă tot timpul şi nu sunt susţinute financiar proiectele în continuitatea lor de 
lungă durată, iar bugetele cad în fiecare an şi nu putem să avem o continuitate a 
discursului cu partenerii, cum să poţi face ceva? O expoziţie se face cu doi ani înainte. 
Păi ştiu eu ce buget o să am peste doi ani?! Deci improvizez pentru că nu pot să-mi iau 
un angajament ferm faţă de nişte oameni care funcţionează după criteriul stabilităţii. 

R. A. B. Vreau să vă dau un exemplu. Cred că şi mai bun. Relaţiile pe care le stabilisem 
noi şi pe care le avem acum ne obligă la proiecte pe 4-5 ani înainte. Vă dau un exemplu 
clasic: pe 22 septembrie 1998 am deschis anul cultural românesc în Japonia, pe banii 
japonezilor. Au costat milioane de dolari deplasările echipelor româneşti. Tot atunci am 
semnat acordul ca în ziua de 10 octombrie 2002, la ora 18,30, la sediul Ateneului Român, 
să deschidem anul cultural japonez în România. Suntem în nu ştiu cât astăzi şi nu avem 
un ban pentru acel an japonez şi nu ştiu de la cine să mai cer bani pentru a ne onora 
obligaţiile. Acelaşi lucru se întâmplă cu Suedia, acelaşi lucru se poate întâmpla cu alte 
ţări. Avem vreo 30-40 de edituri cu care am colaborat pe parcurs. Putem tipări multă 
carte. Dar eu nu pot face nici un proiect pentru că n-am jumătatea cealaltă de bani 
pentru a tipări şi trimite pe circuit o carte românească. Noi singuri am putea traduce o 
mie de cărţi, dar n-au nici o valorare pentru că, în primul rând, nu intră în marile circuite 
de distribuţie dacă nu eşti asociat cu o editură străină, iar cititorii de acolo nu recunosc 




Viaţa în jurul Mediteranei 


227 


numele traducătorului. în fiecare ţară sunt cam 5-6 traducători nativi, fiindcă dacă 
traduci în ţară ai foarte multe şanse ca traducerile să fie nepotrivite. Dau un exemplu 
referitor la costuri: în SUA o pagină în traducerea unui nume cunoscut costă cam 
80$ pentru prieteni, un clişeu 300$. Sunt lucruri pe care le ştie toată lumea. Ca să 
colaborezi trebuie să ai bani dinainte şi să aştepţi anul când ţi se planifică apariţia. Eu 
nu ştiu mâine ce bani am. Trebuie să umblu cu pălăria în mână pe la toate instituţiile, ca 
şi când ţara ar fi numai a mea. Adică „o faceţi pentru Buzura!" Ei bine, nu pentru mine 
o fac, ci pentru ţara noastră a tuturor. 

î. Deci să înţeleg că problema corectitudinii administraţiei româneşti e una din 
problemele care grevează şi asupra culturii, nu numai asupra economiei. 

R. A. B. Este o viziune ciocoiască asupra culturii. Că nu contează. Dacă noi am ajuns la 
putere, ţara-i rezolvată. Este o mare eroare. Dau câteva mari nume de la care trebuie 
să pleci când vrei să- ţi afirmi oamenii din ţara ta: lonesco, Cioran, Eliade ş.a.m.d. Aşa 
am făcut în Canada: am plecat de la aceste nume ca să ajungem la scriitorii de astăzi, 
pentru că pleci de la ceea ce se ştie. Or scopul e să afirmi generaţii noi. Ele apără 
standardele culturii de azi, fac cunoscută ţara, datele fundamentale ale civilizaţiei 
noastre şi ale culturii contemporane. Or asta se face numai cu bani. Alte ţări bagă sume 
imense în imaginea culturală. Cultura nici nu cere mult comparativ cu alte domenii. Plus 
că s-ar putea întreţine de la un moment dat încolo. 

î. Eu zic să ne apropiem de final şi să-mi spuneţi: ce credeţi dumneavoastră că e de 
făcut? 

R. M. O. Trebuie ca aceia care au făcut averi în ultimul timp să fie mai atenţi la cultură. 
Aici e vorba de bănci, e vorba de instituţii, e vorba de industrie ş.a.m.d. Acum ele 
sponsorizează tot felul de întâmplări ciudate. Uitaţi-vă la afişul unei expoziţii de artă şi 
uitaţi-vă la afişul unui concert rock să vedeţi ce diferenţă este la capitolul sponsori într- 
o parte şi în cealaltă. Pur şi simplu pentru artă nu există sponsori. înainte băncile erau 
cele care-şi formau colecţii de artă ş.a.m.d. Erau tot felul de instituţii care sprijineau - 
direct sau indirect - cultura. Spunea cineva de la Carrara că în clipa asta Bucureştiul 
importă mai multă marmură de Carrara decât Franţa. Şi se întrebau ce se întâmplă aici, 
la ce foloseşte această marmură? Această categorie de bogătaşi ar putea fi determinată 
- printr-un anumit sistem de taxare - să bage bani în cultură. Dar nu se întâmplă nimic. 
Sistemul de moşteniri, taxele pe moşteniri ar fi o soluţie. Mecenatul aproape a dispărut. 
Trebuie să le aducem aminte oamenilor ce energic interveneau familiile bogate, în 
perioada interbelică, în zona culturii. 

î. Dacă-mi amintesc bine, Fundaţiile Culturale Regale aveau nu numai cultură de masă, 
ci aveau, la stadiul de atunci, cinematografie, arte şi meserii... 

R. A. B. Căminul cultural sătesc chiar asta era: sinteză de activităţi locale, de la a face 
film la a face un ansamblu de dansuri, a păstra nişte tradiţii ale locului. Eu sunt cu mintea 
în trecut. Dar în orice ţară din Occident, dacă mergeţi la sate ori în localităţi cât de cât 
importante, veţi vedea ce se face pentru afirmarea sau pentru menţinerea a ceea ce 
există. 

î. Da, am văzut la Paris, ca şi în banlieue, cluburi de şah şi de sport ale sindicatelor. 

R. A. B. Deci asta e problema. Şi eu spun că Fundaţiile Regale ajutau cu burse copiii de 
ţărani. Vedeţi că acum se reduc tot mai mult şcolile de pe la sate pentru că se judecă 
procentual: atâţia elevi pe cap de profesor. Şi ce înseamnă de fapt salariul unui 
învăţător? O nimica toată. E o prostie să spui că în unele locuri nu avem cifra de 
şcolarizare. Asta este una. Doi: dacă nu gândeşti şi din punct de vedere sanitar e 
degeaba. Fundaţiile Regale trimiteau echipe de studiu pe la ţară să verifice starea de 
sănătate a naţiei. Publicau lucrări pentru educarea mamelor în acest sens. Este un lucru 
valabil şi necesar şi astăzi. Sunt lucruri foarte simple, dar care trebuie făcute, pentru că 
altfel dispărem. Vom fi o populaţie de servitori, o populaţie oarecare, fără nume şi fără 
identitate. Şi nu e departe ziua. 

î. Eu zic să ne oprim aici, la această concluzie care nu e optimistă, dar sper să audă cine 
ar trebui să audă. 

R. A. B. Cam de 50 de ani spun acelaşi lucru şi sper să audă cineva. Poate ar fi vremea să 
mă opresc. 

3.3.1.6. Eugen Uricaru, 
preşedinte. Uniunea Scriitorilor 

î. Stimate domnule preşedinte, au trecut, iată, 12 ani din 1989 şi cred că 
ar fi vremea să facem un bilanţ în ceea ce priveşte starea literaturii, a 
culturii în general şi starea creatorului. 

R. Să nu ne aşteptăm că vom găsi în literatură altceva decât ceea ce găsim în întreaga 
ţară. Deci aprecierile generale n-aş vrea să le fac, pentru că ele ţin de context. în ceea 
pe priveşte literatura propriu-zisă, iată că, după 12 ani, asistăm la un fel de revizuire a 
scării valorilor. Desigur, scriitorii nu-şi pot revizui opera. Ei au scris-o. în fapt criticii sunt 
cei care, acum, îşi revizuiesc părerile. Uneori fondat, alteori nu. Asistăm la atacuri - 
estetice vorbesc-faţă de nume consacrate, asistăm la ridicarea pe imaginare piedestale 
a unor nume promiţătoare. Eu cred că trebuie să trecem şi de acest moment de 
reaşezare pentru ca să vedem cu adevărat care este relieful culturii româneşti, 
î. Ce face Uniunea Scriitorilor? 

R. Uniunea Scriitorilor este, după cum ştiţi, o organizaţie profesională. Ea se ocupă în 
primul rând de starea scriitorului, de sprijinirea culturii române scrise, şi în acest 
domeniu mi-aş permite să spun că facem destul de multe, chiar mai multe decât ne 
permit mijloacele. N-o să spun altceva decât că am reuşit ca, în toţi aceşti ani, să oferim 
Premiile Uniunii Scriitorilor. Controversate, asta înseamnă că sunt importante, dar în 
fiecare an s-au dat. Reuşim ca în fiecare an să susţinem în continuare 16 reviste literare. 
Suntem, cred eu, un unicatîn toată Europa. Am reuşit să organizăm manifestări interne. 
Sunt aceste festivaluri, aceste simpozioane care se desfăşoară nu doar în Bucureşti, ci 
pe tot teritoriul. Avem 9 filiale în ţară. Fiecare din aceste filiale are un program propriu. 
Apoi am reuşit să avem un program internaţional destul de bine conturat. O să amintesc 
aici întâlnirea bi-anuală la Neptun a scriitorilor români din întreaga lume. Aş aminti aici 
colocviul anual La mine acasă, dedicat literaturii minorităţilor naţionale din întreaga 

Europă, în care România a reuşit să-şi capete o imagine destul de corectă, destul de 
aproape de realitate, care îi este favorabilă. Apoi, iată, anul acesta avem primul festival 
de mare anvergură, festival internaţional. Are loc la Neptun, Constanţa, în luna 
septembrie, se cheamă Zile şi nopţi de literatură, unde se va oferi şi un premiu 
internaţional, numit Premiul Ovidiu. Va avea loc şi un colocviu dedicat contribuţiei 
scriitorilor la depăşirea obstacolelor aflate în calea democratizării ţării, a promovării 
valorilor. Se cheamă Inter arma silent musae. Şi, pe lângă toate acestea, aş adăuga 
prezenţa scriitorilor români la diferite simpozioane, colocvii internaţionale, apoi 
delegaţiile permanente de schimb cu alte organizaţii de scriitori din întreaga lume. Dar 
problema literaturii nu se opreşte doar aici, ci continuă şi în zona tehnică, pentru ca să 
zicem aşa, anume că Uniunea Scriitorilor încearcă să creeze o reţea de difuzare a cărţii. 
Avem până acum 9 librării pe teritorul ţării, sperăm să mai adăugăm şi alte librării, 
pentru că, de fapt, problema numărul unu a cărţii în România este problema difuzării, 
î. Dar care nu ţine numai de librării, ci şi de costurile de tipărire a cărţii. 

R. O să încerc să vă explic: dacă în continuare în România se vor tipări romane în 500 de 
exemplare pentru că nu se difuzează, iar aceste 500 de exemplare se difuzează în 
cartierul unde există editura, consecinţele sunt grave la diferite nivele. Anume: se vor 
crea subculturi locale, cu ierarhii proprii, cu idei bizare despre valoare - prima 
chestiune; a doua chestiune: scriitorul va fi sacrificat pentru că atunci când o carte are 
un tiraj de 500 de exemplare, din costurile ei cel mult pot fi acoperite cheltuielile de 
tipar şi eventual costurile editurii, scriitorul fiind ultimul pe listă.E un cerc vicios. Deci 
trebuie să facem un efort spre a re-realiza o reţea de difuzare a cărţii, o reţea care fusese 
inventată în România din 1926. N-are nici o legătură cu sistemul economiei planificate, 
î. Sistemul de biblioteci nu credeţi că ar fi şi el funcţional pentru accesul la carte al cât 
mai multor consumatori? 

R. Sistemul de biblioteci depinde foarte mult de bugetul alocat, pe când difuzarea este 
o afacere. E o diferenţă. Să sperăm rentabilă. 

î. în măsura în care bugetul alocat fiecărei familii îi perimte să includă şi cartea. 

R. Mă gândesc la o instituţie de difuzare având capital mixt, privat şi de stat, pentru că 
difuzarea e importantă, e o problemă de securitate naţională, în măsura în care cultura 
nu e doar o relaţie producător - difuzare - consumator. Dar, prin intrara României în 
Uniunea Europeană, devine şi o chestiune de identitate naţională, de păstrare a 
spiritului românesc. Toate celelalte sunt valori care circulă în Uniune, aceasta defineşte 
locul, istoria, ne defineşte pe noi. Dacă nu sprijinim cultura, cred că vom avea de pierdut 
în mod serios. 

î. Prin urmare ce soluţii credeţi c-ar fi? 

R. Eu cred că este necesară o reintervenţie a statului, cel puţin în aceste domenii, pentru 
că, dacă stăm să ne gândim, primul experiment al economiei de piaţă în România s-a 
făcut în domeniul culturii scrise. Nu s-au privatizat combinatele, nu s-au privatizat 
întreprinderile, s-au privatizat editurile. Şi au fost supuse regulii celei mai stricte a 
economiei de piaţă. Nu cred că zona culturii este chiar cea mai comercială, mai 
legată de profit material dintre produsele inteligenţei umane. 

î. Vreau să vă pun o întrebare legată de colaborarea dumneavoastră cu alte instituţii din 
zona culturii. Acum, de curând, Muzeul Literaturii Române a împlinit 45 de ani de 
existenţă. Ştiu că şi ei au o editură, şi ei se chinuie să-şi difuzeze produsele. Au tot felul 
de alte programe, au Teatrul Manuscriptum. Puteţi colabora, ori chiar colaboraţi cu ei? 
R. Chiar colaborăm. Deşi pare uimitor în această perioadă, când fiecare îşi vede de mica 
lui gospodărie, noi cu Muzeul Literaturii colaborăm destul de bine. Dau un singur 
exemplu: unul din cenaclurile Uniunii Scriitorilor se desfăşoară la Muzeul Literaturii. 
Este o iniţiativă a noastră de a organiza aceste lecturi plătite, cu public. încercăm, într- 
un fel sau altul, să recompensăm pe cel care a scris şi pe cel care citeşte. Mai există aşa 
ceva şi la laşi. Am organizat şi acolo un cenaclu plătit. Chiar la sediul Uniunii Scriitorilor, 
în Bucureşti, mai există cenaclul Euridice, pe care-l organizăm împreună cu ziarul 
„Ziua". Este o iniţiativă nouă şi bună. Iar faptul că Muzeul Literaturii are 45 de ani, nu 
ne face decât să credem că va dura cel puţin încă 45, şi în condiţii mai bune decât cele 
de astăzi. 

î. Să înţeleg că îi doriţi succes şi prosperitate, nu în ultimul rând financiară? 

R. Sigur. 

î. Acelaşi lucru vă doresc şi dumneavoastră. 

R. Mulţumesc. 

2002 



3.3.1.7. + Şt. Aug. Doinaş 26 - ultimul mesaj 


Psalmul 45 


Tu, nefiind nimic din toate câte-mi dau târcoale, 
Mândre sau urâte, 

Ce chip se cade să iubesc spre-a te iubi 
Sub chipul Tău ceresc? 

Eliberat de patima măruntă-a creaturii 
Nu râvni la nuntă. 

Nici floarea, nici iubita să nu-ţi stea 
în pragul sufletului tău de stea. 

Acestea-mi sunt adeverire 

însă fiinţa mea nu poate fi constânsă 

Să-mbrace formă de făpturi sau flori. 

Ah, Dumnezeule, Tu mă-nfiori 
Cu marea Ta prezenţă 

Care-i lipsă, 

Asemeni unui soare în eclipsă. 

Psalmul 46 

Abis eşti, Doamne, însă nu mi-e teamă 
Abisul sufletului meu Te cheamă. 

Chemare fără glas şi fără ţintă 
Minciuna mea, ah, nu mai vrea să mintă. 

De-aceea-ntreb: de ce să se agaţe 
Măruntul meu nimic, orfan de braţe? 

Ce pot s-apuc în golul Tău? 

în sumbra prăpastie care ne-nghite umbra? 

Chemarea mea, izbită ca-ntr-o stâncă 
De vidul Tău, e zilnic mai adâncă. 

Acolo, sus, pe-o culme de nelume 
Pe ce să mă aşez? Pe-un simplu nume? 

Abis eşti, Doamne! Poate oare-abisul 
Să-mi umple, cu nemarginea Ta, visul? 

Psalmul 47 

Ştiu, ştiu prea bine, Doamne, că te joci 
în largul mării, în pustiu, sub roci 

Plăcerea Ta de-a plăsmui sub deget Pigmei sporeşte lumea. 
Dar eu preget mereu: ce sunt? 

Tipar în care, greu şi jalnic, 

Modelându-se mereu, se-arată însăşi tainica Ta faţă? 

De ce Te joci, Stăpâne? 

Ce ne-nvaţă divina Ta îndemânare 

De a ne oferi, precum o acadea, 

Această existenţă dulce-amară? 

Jucându-ne noi înşine-ntr-o doară 
De-a Domnul şi de-a Dracul, nu Te temi 

Că-n loc să ne sanctifici, ne blestemi? 

Că-n loc să-ţi dovedeşti în mine chipul 

îmi curgi, ca printre degete, nisipul? 

Coboară, Doamne, ca să vezi că jos 
Vai, jocul nostru-i foarte serios. 

1997 

3.3.1.8. Ion Miloş 27 , 
poet şi traducător, Voivodina 

î. Cum aţi început să scrieţi? 

R. Aveam 9-10 ani şi s-a întâmplat la primul contact cu poezia lui 
Eminescu. La noi în sat a funcţionat un protopop contractual din 
România şi avea o bibliotecă imensă şi frumoasă. Datorită acestei biblioteci eu m-am 
format citindu-i pe clasicii noştri. Mi s-a trezit dragostea de poezie şi am început şi eu să 
fac primele versuri. Am publicat prima poezie la 14 ani, în „Libertatea", am publicat şi la 
„Bucuria copiilor", am publicat şi o carte de poezii pentru copii în limba română şi una 
în limba sârbă. Primul volum de versuri scris între 16 şi 20 de ani a apărut aici, se chema 
Muguri. Liceul l-am terminat la Vârşeţ, studiile universitare le-am început la Belgrad, 
unde am studiat filosofia, am terminat cu o teză despre estetica iraţională a 
suprarealismului. Am fost primul din Iugoslavia care a îndrăznit să scrie pozitiv despre 
suprarealism, în 1956. Profesorul meu a înţeles ce se întâmplă, mi-a dat nota cea mai 
mare şi m-a ajutat să obţin o bursă la Paris, să aprofundez fenomenul. Bursa asta a fost 
mai mult simbolică, am putut trăi la Paris vreo 4-5 zile, însă am rămas 12 luni, am muncit 
o săptămână pe lună lipind timbre la o revistă sindicală şi am avut bani pentru toată 
luna. Pe urmă m-am întors. Eram singur la părinţi, mama îmi scria cu lacrimi să mă întorc. 
Darîn absenţa mea colegii de aici mi-au săpat groapa. Aînceput suspiciunea: că am avut 
contacte cu legionarii Cioran, Eliade, lonesco şi am fost acuzat că aş iubi mai mult 
România decât Serbia. Mi-au transformat viaţa în chin. Eu, revoltat, am scris atunci un 
eseu intitulat Ce-i de făcut? Unde m-am răfuit cu starea literară jdanovistă de pe atunci 
şi pot spune că de la acest eseu a început modernizarea poeziei române din Voivodina. 
Articolul acesta mi-a adus şi mai mult rău, şi până la urmă am fost declarat duşman al 
poporului, al clasei muncitoare şi n-am avut de ales decât să plec, la trei ani după ce 
revenisem. Am ajuns în Suedia-cunoscusem la Paris o suedeză-cu care m-am căsătorit. 
Şi la câteva luni după căsătorie am plecat la Paris să studiez la Sorbona, deoarece cu 
filosofia de la Belgrad nu puteam să-mi câştig existenţa. Am făcut o licenţă şi la Sorbona, 
m-am întors în Suedia şi am început să lucrez ca profesor la Universitatea din Lund, la 

Şcoala Superioară de Pedagogie, la Universitatea Populară, am făcut seminare de limba 
română aşa mi-am câştigat existenţa. Pot spune că 15 ani, cât am fost căsătorit cu 
suedeza, n-am scris nimic. Mă transformasem într-o maşină de făcut bani. Tot timp de 
15 ani n-am îndrăznit să vin aici în Iugoslavia să-mi văd mama fiindcă am fost considerat 
duşman şi, dacă veneam, ar fi arestat-o. După 15 ani lucruriles-au clarificat şi s-a văzut 
că duşmanii sunt cei care m-au acuzat pe mine. De atunci am venit aici cam de două ori 
pe an şi, de câte ori veneam, mă opream şi în România. în România, pentru prima dată 
în viaţa mea am venit la vârsta de 38 de ani. Când eram mic era război, apoi a fost cearta 
dintre Tito şi Stalin, apoi am plecat în străinătate. Am venit în 1968 la Congresul 
Internaţional de Romanistică de la Bucureşti. Am venit cu o dragoste imensă, totală, 
absolută pentru tot ce-i românesc. Când am călcat pe trotuarele Bucureştiului am 
tremurat de bucurie că umblu şi eu pe aceleaşi trotuare pe unde au umblat Eminescu, 
Arghezi, Sadoveanu şi toţi idolii mei. însă a început a doua tragedie: când au auzit că am 
venit în România - românul nu face deosebire între Adevăr, Putere şi Naţiune - deşi 
venisem plin de dragoste pentru patria limbii mele materne, s-a interpretat că venisem 
pentru Putere. Fiindcă şi în România era ca la noi: cine a atacat Puterea, a fost duşmanul 
naţiunii şi al ţării. Simţindu-mă pe nedrept suspectat şi fiind un om al faptelor, m-am 
gândit imediat să fac ceva pentru a dovedi cum gândesc şi cine sunt de fapt. Am invitat 
în Suedia un teatru: Teatrul de Comedie, o trupă de 44 de persoane, care a jucat 
Noaptea furtunoasă şi a avut un succes zguduitor. Un critic de teatru suedez, William 
Larsen, a apelat la regizorii şi actorii români ca să-i înveţe pe cei din Suedia cum să joace. 
Noaptea furtunoasă, deşi n-a fost traducere simultană, dar s-a dat un rezumat al piesei 
înainte de a începe spectacolul, era vorba de suedezi, nu de românii de acolo, cum se 
face acum, deşi succesul era zguduitor, când a văzut ambasadorul României că din trupă 
au fugit trei, a pretins că invitasem teatrul special ca să-i ajut pe unii să fugă. La Europa 
Liberă m-au atacat aspru că, aducând teatrul românesc, am făcut servicii culturii 
ceauşiste. Vedeţi, toată viaţa mea am fost între ciocan şi nicovală. Şi încă nu s-a terminat. 
Deci, dacă primul volum de versuri mi-a apărut în 1953 la Vârşeţ, românii de aici nu mi¬ 
au publicat nici numele timp de 26 de ani. Nici într-o revistă. Nicăieri. Sârbii au scris 
despre mine, slovenii, croaţii, dar românii nu. 
î. Şi celelalte cărţi? 

R. Rădăcinile focului, a doua carte, care a apărut la 40 şi ceva de ani de la prima mi s-a 
părut că a adus o perioadă de apropiere, de înţelegere, de dragoste. Dar nici asta n-a 
durat prea mult. Aici cineva a scris o Istorie a literaturii românilor din Voivodina şi eu nu 
figurez în ea. De pildă, când am fost declarat cetăţean de onoare al României a scris 
toată presa din România, dar „Libertatea", presa de acasă, n-a scris nimic. Deci toată 
existenţa mea, şi umană, şi culturală, şi literară a fost o luptă aprigă cu românii. Cu 
românii de aici, din Banatul Sârbesc, cu românii din exil, cu românii din România. A fost 
ceva din destinul lui lisus, care, şi el, s-a născut străin, a trăit străin şi a murit străin. Eu 
m-am născut în străinătate, am trăit în străinătate, iarîn România am venit ca străin, am 
plătit ca străin. Multă vreme România a fost ţara unde eu n-am avut nici un drept. Am 
plătit totul ca străin: hotelul ca străin, m-am îmbolnăvit ca străin. Cel puţin în Olanda, 

dacă mă duceam, plăteam hotelul ca un olandez. După atâţia ani, după atâtea activităţi 
culturale pe care le-am desfăşurat, am adus în Suedia şi Madrigalul şi am făcut o 
expoziţie de carte românească în Suedia - după expoziţie cărţile au fost donate 
bibliotecii universitare din Lund - şi celei din Malmo. Am tradus şi publicat 22 de autori 
români, clasicii prozei, liricii şi gândirii româneşti şi bineînţeles că suspuşenia 
românească se pare că n-a mai avut încotro şi s-a hotărât să mă onoreze, mai întâi cu 
Ordinul Naţional Serviciu Credincios în grad de Comandor şi după aceea mi s-a acordat 
şi cetăţenia de onoare. Dar chiar şi când am fost invitat pentru aceste onoruri mi-am 
plătit drumul, hotelul, eu am dat şampania, eu am dat whisky-ul, alunele şi apa minerală, 
î. Dar în legătură cu volumele scrise şi traduse, ce ne puteţi spune? 

R. V-am spus că eu mi-am câştigat în Suedia existenţa ca profesor. Aveam 60 de ore pe 
săptămână, am devenit milionar în dolari, dar în intervalul acesta n-am scris nimic. Şi 
când n-am mai putut suporta viaţa aceasta de consum şi am vrut să revin la literatură, 
la filozofie, s-a rupt căsnicia. Şi am avut un divorţ crâncen şi de lungă durată datorită 
custodiei fiului meu. De obicei copiii se dau mamelor. Soţia mea a fost suedeză, băiatul 
n-a vrut să stea la mamă-sa, a fugit la mine, şapte ani de zile am umblat prin tribunale, 
la cinci instanţe diferite. Asta a fost o parte a sărăcirii mele. A doua parte a fost datorită 
activităţii mele literare româneşti. Ca să fac toate aceste minuni, am venit în România 
de 2-3 ori pe an. Fiecare drum m-a costat cel puţin o mie de dolari. Deci dacă luăm în 
considerare că în aceşti 30 de ani am făcut o sută de călătorii în România pentru 
promovarea culturii şi literaturii române în lume, socotiţi o sută de mii de dolari. Fiindcă 
din partea românească nu numai că n-am primit nici un leu pentru traduceri şi pentru 
cărţi, dar trebuia să plătesc eu toate cheltuielile. Acum am cerut de mai multe ori să mi 
se facilizeze să cumpăr o garsonieră din fondul de stat, ca să fie mai ieftină, fiindcă, 
atunci când aveam bani, imediat după revoluţie, Dinescu era preşedinte la Uniunea 
Scriitorilor, mie nu mi s-a acordat dreptul să cumpăr casă, fiindcă nu eram cetăţean 
român. Acum, când am cetăţenie, nu mai am bani. Pot eu să fac concurenţă unui turc 
din Istambul? Şi asta e durerea mea cea mai mare, fiindcă, dacă n-ai casă în ţara ta, nu 
te simţi suficient de legat de ea. în România ori cheltui bani ca să stau, ori stau la vreun 
prieten, ceea ce nu e de făcut mereu, oricât de drăguţi ar fi prietenii. Am făcut vreo doi 
ani şi alergie românească, fiindcă, de câte ori veneam şi arătam câte o traducere, se 
uitau drept în ochii mei şi întrebau: dar pe mine m-ai tradus? Şi dacă nu, mă trimiteau 
în post-meridian. Şi asta confirmă că noi românii n-avem sentimentul actului obştesc, 
dar mai ales scriitorii nu-l au. Când m-am plâns de nedreptăţi, mi s-a spus că trebuie să 
înţeleg că nu literatura română dă premii, ci oamenii. Ei, această mentalitate de gaşcă, 
de clan, asta ne-a distrus şi din cauza aceasta nu suntem cunoscuţi. Fiindcă am constatat 
că în România nu valoarea contează, ci aderenţa la o gaşcă. Dacă eşti din gaşca mea poţi 
să fii tâmpitul tâmpiţilor, te fac geniu şi invers, dacă nu eşti din ea, poţi să fii geniu, te 
fac tâmpit. După aceea toate prostiile astea - securist, comunist - care denotă numai 
prostia celor care le susţin, fiindcă toate astea merg în sensul degradării umane şi 
stopării creativităţii româneşti. Şi nu ştiu când şi dacă vom depăşi această chestiune. E 
o problemă de mentalitate de slugi la otomani, iar mentalitatea nu se schimbă prea uşor. 

Deci pe lângă ereditatea asta biologică, există şi o ereditate socială. Nu ştiu când ne vom 
vindeca, fiindcă e mare ruşine. Am avut scriitori de mare talent şi nu avem nici un Premiu 
Nobel. Toţi românii care au luat Premiul Nobel erau minoritari în alte ţări, n-au trăit şi 
creat în România. Iar Premiul Nobel îl au şi scriitori cu valoare literară mult mai mică 
decât unii de-ai noştri. Şi Blaga şi Rebreanu ar fi meritat Premiul Nobel. Şi ce le-am făcut 
noi amândurora? Blaga a fost candidat în 1956, propus de Bazil Munteanu din Paris. Dar 
cum să i se acorde Premiul Nobel când nu exista nici o poezie de-a lui tradusă într-o 
limbă de circulaţie? Or Academia Suedeză oferă acest premiu unui scriitor cunoscut 
cititorilor europeni. De câte ori a fost propus la Premiul Nobel vreun scriitor român, din 
România au venit bârfele, de acolo denigrările, contestările, totul. Şi meteahna asta 
autodistructivă funcţionează la toate nivelurile, nu numai în literatură. De asta suntem 
unde suntem. Suedezii s-au mirat de gesturile româneşti şi au preferat să nu mai vrea 
să aibă de-a face cu noi. Când l-am tradus pe Eminescu în suedeză s-au dus foarte mulţi 
români la editor să mă bârfească pe mine. 

Daraşa suntem. Suntem necunoscuţi şi rău apreciaţi din cauza noastră. Nu-iîntâmplător 
că tocmai eu, un biet român din Banatul Sârbesc, a făcut ce n-a făcut nici un român din 
România. Păi l-ar fi lăsat românii? Cine din România a tradus 22 de autori români în 
suedeză? Vedeţi, au mai plecat scriitori din România, dar n-au tradus, nu şi-au ajutat 
colegii să răzbească, la gândiţi-vă la Cioran, la Eliade, la lonesco... Ce-au făcut pentru 
români? Pe cine au tradus? Numai eu am tradus două cărţi de Cioran în Suedia. El n-a 
tradus pe nimeni în franceză. Să-l fi tradus pe Blaga, pe Noica. Dacă sunt şi alţii, e mai 
uşor să pătrundă următorii. Aşa se face. Dacă vii dintr-o literatură necunoscută lumii, 
mai ales acum, când totul se comunică în Europa Unită, cum să creadă lumnea că ţara 
ta are o cultură? Cum să ne te creadă că ai şi altceva decât folclor şi hoţi care fură pe 
unde ajung? Cum să nu creadă că toţi cei care aveau valoare sunt cei fugiţi în afară şi 
afirmaţi acolo? L-am tradus pe D. R. Poescu, cu F, şi vă pot cita: cartea a fost declarată 
capodoperă de marea critică suedeză. Abia să conving „România literară" să publice 
câteva fragmente din aceste opinii, ca în numărul următor al „României literare" să-l 
facă zob Ioana Pârvulescu pe o întreagă pagină: că nu-i mare scriiitor, că a fost comunist. 
Totuşi succesul cărţii în Suedia a fost enorm. în loc să fie susţinut pentru un Pemiu Nobel, 
deşi suedezii l-ar fi suţinut, nu l-au lăsat românii... Acesta e încă un exemplu de ce nici 
un român din ţară nu are Premiul Nobel. Iar soarta mea e ingrată şi fiindcă sunt mai ales 
traducător. în România sunt mai susţinuţi traducătorii din alte limbi în româneşte, decât 
cei care promovează literatura română în străinătate. Cât despre faptul că traducerile 
din autorii români în limbi de circulaţie trebuie făcute sincron, adică în vreme cei ei 
trăiesc, asta e o problemă la care nu cred să se fi gândit nimeni. Ce importanţă, ce 
receptare mai are Eminescu tradus la o sută de ani după moarte? îi facem pe străini să 
creadă că aşa arată acum sufletul românesc, ca pe vremea romantismului. Ce impresie 
le lăsăm despre literatura - şi cultura - română contemporană? la închipuiţi-vă ce am 
crede noi despre francezi dacă acum 2-3 ani s-ar fi făcut prima traducere din Baudelaire. 
Mie asta mi se pare inconştienţă culturală. Primitivism ca atitudine. Scriitorilor români 
din diaspora le e ruşine să spună că sunt români. Şi înţeleg de ce. Toţi cei care au reuşit 

să se afirme în lume au reuşit fiindcă au scăpat de mediul românesc distructiv, dacă au 
plecat din România. Şi asta e valabil nu numai pentru scriitori. Pentru orice profesie. Cei 
care au rămas în România şi au rezisat denigrărilor colegilor şi-au plătit creaţia fie cu 
sănătatea, fie cu viaţa, 
î. Dar premii literare aţi luat... 

R. Vreo 60, dar nu le mai ştiu. N-am acordat nici o importanţă acestor premii româneşti 
fiindcă am văzut cum se dau. După cum v-am mai spus, premiile nu le dă literatura 
română, le dau oamenii. Românilor le plac premiile mai ales pentru chefurile care 
urmează. Nicicând nu se iubesc românii pe ei înşişi mai mult ca la petrecere. Aşa e şi la 
festivaluri, la colocvii, la simpozioane, congrese. Facem totul ca să petrecem, nu ca să 
afirmăm valori. Nicăieri românii nu se iubesc mai mult ca la petreceri. Se pupă, beau 
împreună. Dar când e vorba de fapte, românii se despart înainte de a începe. Acţiunea 
în echipă liber consimţită e ceva necunoscut. Acţiunea gratuită, omeneacă în favoarea 
celuilalt, tot necunoscută. Ei dansează împreună numai în stilul impus. „Şefule" e cel 
mai important cuvânt românesc. 

2001 

3.3.1.9. Francofonia 
şi scriitorii 

î. Vă propun să 
continuăm simpozi¬ 
onul aici şi acum, 
abordând o chestiune 
nouă: ce pot face 
intelectualii, scriitorii 

în mod special, într-o lume aflată în plin proces de globalizare, pentru păstrarea 
identităţilor culturale ale ţărilor lor? Sau acest lucru nici nu vi se mai pare important? 
Care este rolul traducerilor dintr-o literatură într-alta în tot acest proces? 

R. Peter Diener Ca universitar sunt specialist în rusă. Şi pe când eram în Ungaria, prin 
1953 cred, oricum, înainte de 1956, la aniversarea unui mare scriitor, cred că era Gogol, 
traduceam pe vorbitorii la festivitate. Şi, când unul a încheiat cu „Trăiască Uniunea 
Sovietică! Trăiască marele conducător, genialul I.V. Stalin! Trăiască prietenia eternă 
între popoarele sovietice şi poporul ungar!", eu am tradus prima propoziţie, după care 
am spus etc. A ieşit un scandal! M-au chemat la Comitetul Central să mă dea afară. Până 
la urmă conflictul s-a aplanat din pricina unei activiste care mă plăcea... Asta e o 
anecdotă acum, despre ce înseamnă traducerea... 

î. Dar dincolo de anecdote, acum ce e mai bine: să traduci ori să scrii în limba celuilalt, 
într-o limbă de circulaţie? 

R. Dumitru Ţepeneag Trebuie făcute ambele lucruri: să traduci şi, dacă poţi, să scrii într- 
o limbă de circulaţie. 

î. Credeţi că în Uniunea Europeană vor supravieţui culturile naţiunilor, se va putea vorbi 
încă de o Europă a Naţiunilor ca în secolul XX, ori culturile naţionale se află în pragul 
unei mari provocări, când vor deveni altceva? 

R. Dumitru Ţepeneag Eu cred că nu dispar identităţile culturale, doar comunicarea se 
universalizează. Atâta tot. 

R. Peter Diener Fiţi atenţi dumneavoastră, intelectualii, poeţii, scriitorii români, să nu 
confundaţi Uniunea Europeană şi cultura europeană. Uniunea e o sumă de organizaţii 
adesea supranaţionale, culturile sunt o sumă de culturi, de identităţi diferite, 
î. Dar Uniunea Europeană are programe unitare de finanţare a culturilor, modalităţi de 
a le pune în acelaşi tipar, ce spuneţi? 

R. Boualem ŞansaI Nu întâmplător s-a spus că traducerea e o trădare, e o interpretare. 
Dar chiar şi netradusă, cartea e refăcută de fiecare cititor în felul lui. Nu văd cu toţii 
acelaşi univers şi în nici un caz nu văd ce credea scriitorul că le transmite. Odată scrisă, 
cartea scapă din mâinile autorului. Vă dau un exemplu personal. Publicasem de curând 
un roman, se discuta despre el la o întâlnire cu cititorii de la Bordeaux. Era vorba despre 
război, despre memorie, istorie. Durase vreo două ore, se puseseră întrebări, 
răspunsesem, ne pregăteam să plecăm, când, o doamnă mai în vârstă din fundul sălii, a 
spus vă vrea şi ea să-mi pună o întrebare. Nu prea mai voiau s-o lase, dar a insistat. Şi 
m-a întrebat ce am eu împotriva pisicilor. Folosisem expresii de genul: pentru fiecare 
şobolan există o pisică; cum e stăpânul, aşa şi pisica etc. Am încercat să-i spun că e o 
carte contra violenţei, a terorismului, că eu vin din Algeria... Ea însă numai asta văzuse 
în carte, îşi notase toate paginile unde venea vorba despre pisici. Vedeţi deci cum e cu 
literatura şi receptorii, fie că traduci, fie că nu. închipuiţi-vă ce-ar fi ieşit dacă această 
persoană mi-ar fi tradus cartea. 

î. Dar ce credeţi, un scriitor, un creator în general, exprimă în chip deosebit, odată cu 
identitatea lui proprie, şi pe aceea a culturii care l-a format? 

R. Boualem ŞansaI Eu sunt algerian, am umblat prin multe locuri, Yasmina e din Brazilia, 
Brina din Slovenia, toţi circulăm, cărţile noastre circulă. Există un limbaj al sufletelor 
pe care-l pricepem cu toţii, probleme care sunt ale tuturor, chiar dacă le transpunem 
fiecare în felul nostru. Ce e cultura naţională când fiecare am ieşit din solul nostru 
formator, ne exprimăm în alte medii... 

î. Dar poate că în literatura dumneavoastră se vede problema algeriană. 

R. Boualem ŞansaI Se vede, dar ăsta e numai lutul cu care lucrez, din ulciorul meu poate 
bea apă oricine. 

R. Rodica Iulian Aşa cum spunea şi domnul Ţepeneag la simpozion, ne-am format în 
ţările noastre natale, încercăm să transmitem ceea ce poate fi transmis, dar, în ceea ce- 
I priveşte pe amicul meu algerian, vreau să spun că islamismul fundamentalist, 
terorismul adică, din ţara lui nu e şi o problemă românească. O temă a literaturii noastre. 
Sigur, lupta contra terorismului este. Asta e o chestiune universală. în ce priveşte 
transmiterea mesajului dintr-o cultură într-alta, el nu poate fi transmis niciodată 100%. 
Se pot trasa, cum să spun, linii de forţă care se pot încrucişa cu ale altora, ceea ce 

permite un schimb, ca şi cum la sclipirea unui fulger ai intui deodată întreaga lume a 
celuilalt. 

R. Yasmina Mie mi se pare că în literatură comunicarea se rezumă la asta: eu scriu, tu 
mă auzi, amândoi existăm. Cred că e vorba despre o întâlnire între cel care scrie şi cel 
care citeşte. Există lucruri universale în fiecare ţară. Dacă scrii este ca să fii tu ascultat, 
auzit. Dacă ai un mesaj, cineva o să-l primească. 

î. Dar avem, în Europa, de veacuri, culturi naţionale. De fapt aş vrea să ştiu ce credeţi: 
ne aflăm sau nu în faţa unei mari schimbări în acest registru? Continuă să subziste 
culturile naţionale, ori vom vorbi cu o voce planetară, ca răspuns la probleme planetare 
care ne ating pe toţi, cum este aceea pomenită aici, a terorismului? 

R. Dumitru Ţepeneag A, nu, eu protestez, mă retrag de la discuţie! 

R. Boualem ŞansaI Culturile naţionale sunt pe cale să dispară în sensul că un întreg bagaj 
de referinţe, de uzanţe ale vieţii cotidiene sunt pe cale să dispară, dar rămân active, 
valabile, contexte culturale mai largi şi mai profunde, care decurg din experienţa istoriei 
fiecărui loc, din limba vorbită de fiecare popor, din limba natală a scriitorului, 
formatoare a mentalităţii. De aceea există genuri literare, cum ar fi poezia de mare 
concentrare spirituală, care sunt, practic, intraductibile din limba respectivă, care e 
parte inseparabilă a ideii. Schiller şi Goethe sunt interpretaţi în alte limbi, lipsiţi de ceva 
fundamental. 

R. Peter Diener Susţin cele spuse de antevorbitor. Oricum, ca să rezum, trebuie să spun 
că această chestiune de comunicare interculturală nu se poate rezolva prin instituţii. E 
vorba de un lung proces istoric şi o să vedem unde duce el. Sunt pe cale să scriu un 
studiu critic despre Premiul Nobel maghiar, Imre Kertes, maghiar de origine evreiască şi 
care a lăsat cărţi despre holocaustul din Ungaria. Şi, în maghiară, era scris la un moment 
dat despre suferinţa de două mii de ani a evreilor. Iar în traducere franceză, cînd am 
comparat, m-am îngrozit. Era tradus cu suferinaţa de douăzeci de ani a evreilor! Şi multe 
de felul ăsta! închipuiţi-vă ce pricep cititorii. 

R. Rodica Iulian Eu pot să exemplific cu traducerile făcute chiar din cărţile domnului 
Ţepeneag, aici de faţă, pe care le-am citit şi eu în cele două limbi. Şi pot să vă spun că, 
chiar în traducere, îmi dau seama că este vorba de un scriitor român. Dar, sigur, 
contează traducătorul, felul în care el găseşte echivalenţe. Nu există cred limbi vorbite 
care să nu dispună de bogăţia de nuanţe necesară exprimării celor mai profunde 
sentimente şi gânduri. Există, evident, culturi care sunt mai apropiate, traducerile se fac 
mai uşor fiindcă oamenii sunt formaţi asemănător. Fac şi eu apel la bazinul comun al 
latinităţii şi la spiritul francofoniei. De pildă un poem japonez e mai greu de circumscris 
într-o limbă europeană decât într-una orientală de acelaşi tip, cum ar fi chineza. Dar e 
mai uşor de tradus în româneşte romanul spaniol. De surprindere a spiritului său, vreau 
să spun. 

R. Peter Diener Aşa e. Traducerile pe care le ştiu eu din română în franceză sunt 
magnifice. 

î. Vă rog să punem un capăt întâlnirii noastre şi să conchideţi. 

R. Peter Diener Fiţi atentă, de cum încep un discurs cât de cât oificial, risc să fac gafe. 

î. Totuşi. 

R. Peter Diener A fost o întâlni re foarte interesantă, din care trebuie să tragem concluzia 
că ne aflăm la începutul unui lung proces istoric care va tranşa problema comunicării 
interlingvistice şi interculturale. 

î. Vreţi să spuneţi că ne vom întoarce la situaţia de dinainte de Turnul Babei? 

R. Peter Diener E cam mult spus, dar, ca orientare, este, fără îndoială, tentativa refacerii 
unui întreg. Mă limitez la literatura francofonă, despre care încă nu ştiu să spun da sau 
nu. Trebuie să avem răbdare, să vedem, după bancul vechi, atât jumătatea plină, cât şi 
jumătatea goală a paharului, adică să fim tot atâta optimişti, cât pesimişti. Prin urmare 
chestiunile pe care le-a ridicat dezbaterea noastră sunt esenţiale, iar răspunsul o să vină 
ori n-o să vină. 

R. Rodica Iulian Nu eu o să tranşez această chestiune. Un lucru e sigur: eu aparţin 
literaturii române. Aveam zece cărţi publicate când am plecat în Franţa, eram un scriitor 
matur, format. Sigur, experienţa scrisului într-o altă limbă a fost esenţială, mi-a deschis 
alte orizonturi, posibilităţi inedite de exprimare. A fost o gimnastică mentală 
extraordinară. M-a îmbogăţit. Am cunoscut realitatea altei lumi. Locuiesc la ţară, am 
cunoscut fermierii francezi, oameni de tot felul. Dar firea mea a rămas românească. 

R. Boualem Şansa! Când citesc un text nu vreau să ştiu dacă el e scris de un ungur, un 
turc, un algerian, ori un brazilian ca Yasmina. Mă interesează ce spune el, ce gândeşte 
şi ce simte autorul. Cartea mi-a plăcut, m-a făcut să râd, să plâng, să mă gândesc. Asta 
e tot, după părerea mea. Privesc norii, drumul lor pe cer, aşa mă simt şi eu. 

R. Yasmina Sunt foarte timidă, sunt cea mai tânără de aici, numai faptul că am luat 
Premiul Tânărului Scriitor cu primul meu roman la concursul Francofoniei m-a adus 
printre dumneavoastră. Dar eu cred ceea ce spunea Albert Camus: eu scriu, tu mă auzi, 
existăm amândoi. Asta mi se pare literatura. Dacă ai un mesaj care se face auzit, ai făcut 
ceea ce trebuia să faci. Restul sunt speculaţii, 
î. E un final optimist. Vă propun să ne oprim aici. 


2004 


3.3.2. Cuvinte potrivite 

3.3.2.1. Proiectul de lege a limbii române 

î. Stimate domnule academician Marius Sala şi stimate 
domnule profesor Ştefan Cazimir, vă mulţumesc că aţi 
acceptat invitaţia mea de a participa la o dezbatere în 
legătură cu proiectul de lege al domnului George Pruteanu asupra folosirii limbii române 
în instituţii şi locuri publice. Mărturisesc că l-am invitat pe domnul Pruteanu însuşi, care 
a preferat să ne ofere o declaraţie de intenţie în legătură cu proiectul său parlamentar, 
lată deci această declaraţie: 

î. Aţi putea să-mi spuneţi, pe scurt, cum v-a venit ideea de a propune o lege legată de 
folosirea limbii române? 

R. G.P. Am avut în vedere şi aspectul practic, nu doar cel afectiv, 
şi anume imposibilitatea mai multor persoane de a înţelege 
instrucţiunile, mesajele sau indicaţiile în limbi străine de pe un 
produs comercial, sau de pe pancartele străzii, neînţelegere 
care poate duce până la pagube materiale sau accidente. De 
asemenea, am avut în vedere şi datoria sacră de a veghea la 
respectarea şi cultivarea acestei componete nucleale a fiinţei noastre spirituale, care 
este limba română, am iniţiat prezentul proiect de lege. Aceasta a fost şi este motivaţia 
acestei legi care bate în două direcţii: atât în direcţia afectivă, sentimentală, de confort 
mental şi sufletesc, cât şi în cea practică. Mi s-au plâns nenumărate persoane - ţineam 
emisiunea la Televiziunea Română şi asta-mi atrăgea multe, mă rog, mă cunoştea multă 
lume, mă opreau oamenii şi-mi spuneau: "domnule - un pensionar, o pensionară - 
domnule profesor, am dat sute de mii pe acest medicament şi a trebuit s-o caut pe fiică- 
mea, care are o cunoştinţă care ştie limba cehă, sau polonă, sau germană, pentru că nu 
sunt instrucţiuni în româneşte. Un alt cetăţean, odată - cumpărase un utilaj, un fel de 
strunguleţ pe care tocmai îl încărca într-o Dacie papuc şi mă vede - era foarte mâhnit, 
"am dat milioane pe această ustensilă şi are o carte tehnică foarte frumoasă, ca un 
doboş tort, dar nici o bucată de text nu e în româneşte." Mă sună odată nevastă-mea: 
"Dragă, face urât frigiderul. Păi, zic, vezi că pe el e cartea tehnică." Mă sună din nou 
peste câteva minute şi zice: "Dragă, cartea ta tehnică e în toate limbile de la Vişehrad - 
polonă, cehă, ungară - plus germană, spaniolă, tot ce vrei, dar - penibil - nu şi în 
română." Mi s-a părut un lucru jignitor acesta. Pe de altă parte, mi-au venit odată nişte 
cetăţeni cu nişte formulare de la o bancă mixtă, oameni necăjiţi, care depuneau sume 
trist de mici. Formularele nu erau în română. Ceea ce iarăşi mi s-a părut de neînţeles. 
Şoferul meu pe Dacia Supernova, o maşină românească, m-a rugat deunăzi, cu politeţe, 
dacă pot să-l ajut să regleze aparatul de radio. N-am să-i spun marca, o marcă foarte 
populară în România, care vinde şi maşini foarte bune, dar nu avea cartea tehnică în 
româneşte. E inadmisibil. Bucureştiul e plin de reclame în limbi străine care nu se 
adresează practic nimănui. începând cu Hotelul Bucureşti, care, culmea snobismului, 
până în '93 se chema Bucureşti şi acum se cheamă Bucharest, continuând cu străvechiul 
nostru magazin Unirea, care nu putea să se cheme pe româneşte Centrul Comercial 
Unirea, ci Shopping Center! Pune-mi întâi numele pe româneşte, pentru că e un magazin 
în România, apoi sunt fericit să văd traducerea în toate limbile pământului, 
î. Dacă-mi daţi voie să întrerup şirul acestor exemplificări: mi-aţi putea spune: 
cunoaşteţi cazul altor ţări, altor limbi europene care practică acest sistem de protecţie? 
R. G. P. Cunosc situaţia de pildă din Franţa, unde absolut orice înscris: pe aeroporturi, în 
pieţe, pe străzi, orice inscripţie e întâi în franceză, apoi în engleză ori, dacă e cazul, şi în 
alte limbi. La fel în Germania. De asemenea în Belgia. Am fost de curând şi am văzut 
acolo, cel puţin în zona valonă, toate inscripţiile sunt întâi în franceză, apoi în flamandă. 
Mi se pare un lucru elementar: limba oficială a acestei ţări e româna, vreo 80% din 

cetăţenii ţării nu vorbesc limbi străine, e regretabil, le recomand şi pe această cale: 
învăţaţi engleza, e esperanto-ul prezentului, dar, până una-alta, circa 4/5 din cetăţeni 
nu ştiu limba engleză sau, în alte locuri, maghiară şi au o senzaţie de colonie, de bazar 
internaţional care sâcâie. Pe lângă alte lucruri, sigur, mult mai dureroase: sărăcia, 
vulgaritatea vieţii... 

î. Pentru început îl invit pe domnul profesor Cazimir, adversar declarat al acestui proiect, 
să-şi spună părerea atât în legătură cu el, cât şi în legătură cu stadiul dezbaterilor 
parlamentare pe marginea lui. 

R. Şt. Cazimir Trebuie să precizez din capul locului că eu nu sunt un 
adversar al legii. Dacă presa scrisă a lăsat această impresie, nu pot decât 
să regret. Eu am prezentat în plenul Camerei Deputaţilor, în şedinţa din 
24 aprilie, amendamentele Comisiei Juridice de disciplină şi imunităţi. 
Este adevărat că aceste amendamente fuseseră propuse de mine în 
cadrul Comisiei. Dar odată însuşite de către Comisie, ele aparţin 
Comisiei. Şi nu orice Comisie, ci aceea de Disciplină şi Imunităţi. 
Subliniez acest lucru pentru că este vorba de nişte observaţii prioritar legislative, ţinând 
adică de tehnica întocmirii unui text de lege. 
î. Vă rog să fiţi mai explicit. 

R. Şt. Cazimir Respectivele amendamente ale Comisiei Juridice n-au fost luate în seamă 
de Comisia pentru Cultură şi atunci Proiectul de Lege a ajuns în faţa plenului Camerei şi, 
după dezbateri de o oră, o oră şi jumătate, s-a conchis că, din pricina amendamentelor 
Comisiei Juridice, textul are imperfecţiuni legislative. Drept care proiectul a fost retrimis 
la Comisia pentru cultură conform art. 102 al Regulamentului de funcţionare a Camerei, 
î. Ce spune articolul 102? 

R. Şt. Cazimir El sună aşa: când dezbaterea amendamentelor relevă consecinţe 
importante asupra proiectului sau propunerii legislative, preşedintele Camerei poate 
trimite textele în discuţie Comisiei sesizate pe fond. în acest caz autorii 
amendamentelor au dreptul să fie ascultaţi în cadrul Comisiei. Acelaşi drept îl au şi 
reprezentanţii Guvernului. Aş sublinia acest lucru pentru că - în termenii Constituţiei, 
acesta nu este un proiect de lege, ci o propunere legislativă. Proiecte de lege 
înaintează numai Guvernul. Domnul Pruteanu va fi de faţă la dezbaterea din Comisia 
pentru Cultură, deşi el şi-a spus deja părerea prin propunerea pe care a făcut-o. Dar în 
plus a survenit un punct de vedere al Consiliului legislativ şi un punct de vedere al 
Guvernului, cu o serie de recomandări şi de amendamente de care, din păcate, 
iniţiatorul nu a ţinut seama decât parţial. Punctul de vedere al Guvernului se încheie cu 
un enunţ foarte drastic, care sună aşa: sub rezerva însuşirii amendamentelor formula¬ 
te, Guvernul susţine adoptarea acestei iniţiative legislative. Per a contrario: dacă o serie 
de amendamente ale Guvernului n-au fost însuşite, înseamnă că Guvernul nu mai 
susţine această propunere legislativă. 

î. Acum, dacă-mi daţi voie să întreb specialistul în limba română: ce credeţi, limba 
română are nevoie de sprijinul unei legi? Nu e suficient să funcţioneze după normele 
academice? Ce înseamnă în acest proiect „în locuri publice"? 

R. Acad. MariusSala Eu v-aş ruga să facem distincţia importantă 
între folosirea corectă a limbii române şi folosirea limbii române 
în locuri publice, a condiţiilor în care, în locuri publice, trebuie 
folosită limba română. Sigur că profesorul Cazimir a arătat 
că în art. 1 sau 2 al proiectului se spune că trebuie să se respecte 
regulile limbii române, dar ideea legii este - ca şi în cazul legii de 
protecţie a limbii franceze - aşa: legea referitoare la utilizarea limbii franceze, când, 
unde, cum. Deci o lege cu privire la utilizarea limbii române în locuri publice. Evident, în 
orice condiţii trebuie să fie folosită corect, după normele academice. în cazul legii 
franceze se spune - vă citez: „ea nu reglementează limba însăşi, ci utilizarea acesteia". 
Reglementarea ar însemna, pentru limba franceză, respectarea ortografiei, a gramaticii 
sau codificării terminologice oficiale, a instituţiilor de pildă. în asemenea situaţii 
autorităţile publice intervin la Academia Franceză. Reglementarea utilizării limbii 
franceze înseamnă obligaţia de a utiliza această limbă fără a i se prejudicia conţinutul. 
Importanţa proiectului stă în aceea că cere folosirea limbii române în toate textele în 
circulaţie pe teritoriul României. Dacă sunt firme străine care produc ori aduc 
medicamente în România, produse alimentare, textile, este obligatoriu ca textul de pe 
produs să fie şi în limba română. Asta este esenţa legii, dacă am înţeles eu bine. 

R. Şt. Cazimir Asta este. 

î. Şi, prin urmare, dacă e să ne referim la cauze, nu vi se pare că această iniţiativă 
parlamentară reflectă o stare mai generală a vorbitorilor de limbă română: faptul că ne 
aflăm în faţa unei provocări: invazia unor noi terminologii? Vreau să spun că 
deschiderea noastră spre lume implică şi o acceptare a lărgirii cadrului de vorbire. Pe 
lângă lipsa traducerilor de pe produse, vorbitorii trebuie să accepte, dintr-odată, şi 
foarte multe neologisme. Unele sunt barbarisme, cuvinte paralele, pentru care româna 
are termeni. 

R. Marius Sala Să ne înţelegem: acesta e un lucru diferit de proiect, 
î. Diferit până la un punct. Să vă spun de ce: am văzut nume englezeşti ale firmelor unor 
cetăţeni români dublate de traducerea lor incorectă în română - vindeau ciorapi, 
fursecuri, dar şi nume de meserii noi, venite pe filieră engleză, nume de medicamente 
care n-au echivalent românesc. Mi se pare că cele două probleme, a proiectului şi a 
normelor lingvistice, interferă. 

R. Marius Sala într-un fel, da. Ambele limbi ies masacrate din această alăturare. Chiar 
mă gândesc că sunt o serie de termeni de informatică pe care nici nu-i putem traduce, 
aşa cum s-a căznit franceza s-o facă, traducând din engleză. Ei vor fi folosiţi ca 
neologisme. Doar limba evoluează, globalizarea există. Nu se pune problema traducerii 
tuturor termenilor. Esenţa e să traduci un text astfel încât utilizatorul produsului 
respectiv, fie ţăran, intelectual etc., să-l poată folosi. 

î. Vă dau un exemplu văzut: „PLURIMEX. Software". Nume de firmă. Cum traducem? Ce 
pricep trecătorii? Să intre sau nu în magazin? 

R. Marius Sala Asta e altceva, proiectul nu se referă la acest aspect. 

î. Este şi nu este altceva. în Franţa, fiindcă aţi citat legea franceză de protecţie a limbii 
franceze, Academia intervine spre a nu se confunda neologismele cu barbarismele. Aşa, 
de pildă, n-a fost acceptat termenul computer, venit din engleză, ci echivalentul lui 
francez, ordinator. Ceea ce, în ordine istorică, atestă faptul că în Franţa a debutat 
computerul ca obiect, el numindu-se mai întâi ordinator, iar americanii l-au preluat şi 
perfecţionat, traducând şi ei termenul în limba engleză. Restul este o chestiune de 
promoţie a mărfii. Impunera unui termen sau altul vreau să zic. Tot aşa, în Franţa nu se 
spune desktop, ci poşte du travail. Nu se spune mouse, ci souris. La noi, cred, dacă 
Academia ar proceda astfel, am fi acuzaţi de ceauşism, neocomunism, de 
protocronism... Deşi aud tot mai des neologisme franţuzeşti, ori chiar cuvinte franţuzeşti 
pronunţate la noi ca şi când ar fi englezeşti. Dar asta e o chestiune clară de incultură. 

R. Marius Sala Nimic din ce spuneţi nu se referă la proiectul de lege. Eu susţin că, aşa 
cum e, ar fi o lege necesară, de păstrare a identităţii limbii, de protejare a vorbitorilor 
ei, până la urmă. Legea prevede contextele în care trebuie folosită limba română şi are 
clauze de excepţie. 

R. Şt. Cazimir Aş vrea să intervin în acest punct şi să mă refer tot la obiecţiile Guvernului. 
Ele atrăgeau atenţia iniţiatorului, la punctul 3 al documentului, astfel: „obligativitatea 
traducerii în limba română a instrucţiunilor înscrise pe produsele comerciale este 
prevăzută în diferite acte normative care instituie obligativitatea traducerii şi 
inscripţionării în limba română, precum şi sancţiunile pentru nerespectarea acestor 
dispoziţii, acte normative de care iniţiatorul propunerii legislative ar trebui să ţină 
seama. Avem în vedere: Ordonanţa Guvernului nr. 21/1992 privind protecţia 
consumatorilor republicii cu modificările şi completările ulterioare; Hotărârea 
Guvernului nr. 784/1996 pentru aprobarea normelor metodologice privind etichetarea 
produselor alimentare, modificarea de Hotărâre guvernamentală nr. 953/1999, Legea 
privind publicitatea mascată nr. 148/2000, Decizia Consiliului Naţional al 
Audiovizualului nr. 65/2000 privind adoptarea normelor obligatorii pentru teleshopping 
şi sponsorizare în domeniul audio-vizualului, Hotărârea de Guvern nr. 332/2001 privind 
denumirea, marcarea, etichetarea produselor textile şi fibroase. Aşa că, un alt viciu al 
propunerii legislative despre care vorbim este acela al dublei reglementări, 
î. Ca să nu mai spun că există reglementări pentru folosirea limbii majoritare ori 
minoritate, după componenţa etnică a zonei. 

R. Şt. Cazimir] n ce mă priveşte, am fost contactat de firme de cosmetice şi detergenţi 
care m-au informat că reclama produselor lor se face în limba de origine într-un fel care 
nu poate fi schimbat pentru români din pricina dreptului de autor. Poate fi doar dublat 
ori subtitrat. Şi atunci există nuanţe de care iniţiatorul n-a ţinut seama, 
î. Apropo: ce sancţiuni prevede iniţiatorul în caz de nerespectare a legii? Iar dacă o firmă 
nu se supune sancţiunilor, cum poate fi pedepsită? 

R. Şt. Cazimir Hai să vedem pe text. 

R. Marius Sala Iar dacă e o amendă, unde merg banii? 

R. Şt. Cazimir lată: „Nerespectarea prevederilor de la aliniatele 1 la 6 se pedepseşte cu 
amendă de la 1 la 10 milioane de lei. Nerespectarea alin. 6 lit.a cu amendă de la 5 la 25 

milioane lei, nerespectarea dispoziţiilor art. 1 alin. 2, art. 3 şi art. 4 cu amendă de la 20 
la 50 milioane lei, după care vin contravenţiile care se aplică atât persoanelor fizice, cât 
şi celor juridice. Dacă am fi ajuns cu dezbaterile în Parlament la art. 8 aş fi întrebat ce se 
înţelege prin enunţul de la aliniatul 1: că în termen de 30 de zile de la intrarea în vigoare 
a prezentei legi Ministerul Culturii şi Cultelor va organiza prin ordin structuri adecvate, 
î. Ce părere aveţi, domnule academician? 

R. M. S. Bine că n-au pomenit Institutul de Lingvistică al Academiei pentru crearea de 
„structuri"! 

R. Şt. Cazimir O clipă. Constat că, după ce în varianta venită de la Senat, se vorbea foarte 
pompos despre un Serviciu pentru folosirea limbii române în locuri, relaţii şi instituţii 
publice, la Comisia pentru cultură au mai făcut o reducere, dar au recurs la o formulă cu 
totul neinspirată, neconformă cutumelor legislative: „structuri adecvate". Adică ce? Ce 
decide ministrul? 

î. Mie îmi pare că în România nu miniştrii decid normativele de funcţii şi salarii. 

R. Marius Sala Eu pricep că e vorba de o structură care să aplice amenzi, nu de ceva în 
întregime nou. 

R. Şt. Cazimir Pot să vă spun că în legea franceză, la art. 16, sunt desemnaţi agenţii 
abilitaţi să constate infracţiunile, ofiţerii şi agenţii Poliţiei Judiciare care acţionează 
conform Codului de procedură penală şi agenţii enumeraţi în Codul consumatorului, 
agenţii Direcţiei generale a vămilor, veterniarii, agenţii sanitari, medicii 
Departamentului de sănătate pubică. Deci nu există o structură anume în cadrul 
Ministerului Culturii, ci fiecare acţionează în compartimentul propriu, 
î. Observ că există ţări în Europa Unită, precum Franţa, care dispun de astfel de legi de 
protecţie a limbii majoritare a statului. Deci proiectul nu este o invenţie absolută. 

R. Şt. Cazimir Este o inovaţie în sensul rău al cuvântului, prin faptul că are un câmp 
foarte restrâns de aplicabilitate şi o respiraţie foarte scurtă. Dacă luaţi legea franceză 
veţi vedea cât de larg e câmpul de aplicare al legii: 1) obligaţia de a o respecta când e 
vorba de bunuri, produse şi servicii; 2) obligaţia de a folosi limba franceză în cadrul 
tuturor inscripţiilor sau anunţurilor pentru informarea publicului, astfel încât locul să fie 
accesibil tuturor, cum ar fi mijloacele de transport în comun; 3) obligaţia de a folosi 
limba franceză în contractele la care participă o persoană franceză de drept public ; 4) 
dreptul de exprimare în franceză pentru orice participant la o manifestare organizată în 
Franţa de către persoane de naţionalitate franceză; 5) obligaţia utilizării limbii franceze 
în cadrul învăţământului, examenelor şi concursurilor, precum şi al tezelor, memoriilor, 
în instituţii publice şi private; 6) obligaţia de a utiliza limba franceză în aplicarea Codului 
muncii, 7) obligaţia folosirii limbii franceze în toate emisiunile şi mesajele publicitare ale 
organismelor de radiodifuziune sau televiziune. Prin comparaţie cu legea franceză 
proiectul românesc are un câmp de aplicare foarte restrâns şi lucrul acesta a şi fost spus 
pe 24 aprilie de către deputatul Paul Magheru. Citez din intervenţia lui: „Legea pentru 
protecţia limbii române a fost iniţiată, după cum se ştie, încă din 1998, de dl. senator 
George Pruteanu. între timp, Ministerul Culturii şi Cultelor s-a gândit la o lege a limbii 
române ca patrimoniu ce trebuie protejat. Intenţiile au fost bune, eforturile lăudabile, 

necesare, dar datorită intruziunii politicului - aş spune mai degrabă a opacităţii politice 
- muntele a născut un şoricel care a primit înfăţişarea unui proiect de lege pentru 
folosirea limbii române în locuri, relaţii şi instituţii publice. 

î. Am înţeles. Eu zic să ne apropiem de concluzii. Cred că mai bine protejate sunt limbile 
minoritare, decât limba română. Domnule director, ce părere aveţi? 

R. MariusSala Tocmai de aceea această lege este necesară. Mie mi se pare de bun simţ 
ca toţi cetăţenii acestei ţări să vorbească limba ei şi încă în mod corect. 

R. Şt. Cazimir Fără îndoială. Amendamentele Comisiei Juridice ţintesc îmbunătăţirea 
legii. Iar Ministerul Culturii şi Cultelor ar putea întocmi o lege cu o respiraţie mai largă, 
î. Vă mulţumesc. 

R. Şt. Cazimir N-aş vrea să încheiem înainte de a vă cânta imnul pe care l-am compus 
pentru Comisia de disciplină şi imunităţi din care fac parte: La Cameră comisii sunt 
diverse/ Ce treaba-şi fac cu zel şi cu talent./ Şi legi mereu aşteaptă nesătule/ De la onor 
Biroul Permanent.,// Iar dintre toate cea mai harnică/ Este Comisia aşa numită/ De 
disciplină şi imunităţi.// La Cameră comisii sunt diverse/ Ce activează sobru şi intens/ 
Punând nenumărate controverse/ La temelia marelui consens.// Iar dintre toate cea mai 
harnică// La Cameră comisii sunt o droaie/ Cu competenţa şi experţii lor/ Şi n-am văzut 
un lup mâncat de oaie/ Dar poate vom vedea în viitor. 

2002 



3.3.3. Ferestre spre România 

3.3.3.1. Prof. univ. dr. Mircea Anghelescu, 
Vicepreşedinte al Fundaţiei Culturale Române, 
Director al Editurii Fundaţiei 


I. Care vi se pare cel mai semnificativ demers al Fundaţiei? 
R. Ştiţi că mai elocvente ca orice sunt obiectul şi imaginea. Activitatea Fundaţiei se 
reflectă mai ales în publicaţiile noastre, în cărţile şi revistele pe care ea 
le publică, de multe ori împreună cu instituţii sau edituri din străinătate, 
întrucât o bună parte din publicul căruia ne adresăm şi care ne 
interesează se află în străinătate, relaţiile noastre cu editurile, cu 
redacţiile, cu bibliotecile, cu institutele de cercetări ş.a.m.d. din 
străinătate sunt, firesc, foarte diverse şi foarte largi. Publicăm cărţi de 
pildă în coeditare cu editurile din străinătate despre cultura şi arta românească şi 
despre contribuţia românilor la cultura şi arta universală. O apariţie foarte recentă, 
care probabil nici n-a apucat să intre în librării, este volumul Pictura modernă, pe care 
l-am realizat împreună cu Casa de Editură Mondadori din Milano ;i de care sa ocupar 
Grigore Arbore. E al doilea album apărut în coeditare cu italienii. Anul trecut a mai 
apărut un volum, anul viitor o să mai apară un volum. Foarte probabil în anul 2000 
această coeditare va avea ca obiect un album despre pictura românească. Deocamdată 
ne mulţumim să preluăm aceste albume de artă şi să le difuzăm, aşa cum fac cele mai 

multe din ţările europene, în versiuni româneşti. Nu este singura noastră preocupare. 
Avem preocupări de ordin istoric. Tot foarte recent a apărut la Columbia University 
Press un masiv volum care prezintă istoria românilor într-o concepţie sintetică, privind 
nu desfăşurarea cronologică a evenimentelor, ci marile probleme ale istoriei româneşti: 
coexistenţa în cadrul geo-politic în care ne aflăm de multă vreme, raporturile culturale, 
religioase şi fiinţa naţională, lupta pentru independenţă şi afirmareîn partea asta a lumii, 
fiecare capitol tratat de specialiştii români sau americani. Coordonat de profesorul Dinu 
Giurăscu şi de profesorul Fischer-Galatzi, această apariţie are un impact deosebit pentru 
că se adresează în primul rând istoricilor din străinătate. Ne adresăm şi scriitorilor, şi 
cititorilor de literatură, promovând literatura română după criterii mai largi decât cele 
obişnuite şi acceptate în ţară. Adică urmărim pătrunderea literaturii pe canalele şi pe 
direcţiile care interesează fiecare tip de public în parte. Pentru publicul de limba 
spaniolă alegerea o fac cititorii de limba spaniolă. Pentru cititorii anglo-saxoni un alt tip 
de literatură, care le convine. Bineînţeles. Avem deci o serie întreagă de coeditări în 
domeniul literaturii. Ultimul volum apărut anul acesta este romanul interzis al lui 
Baconsky, Biserica neagră, care a fost coeditat cu o editură din Paris, Paris Mediterranee, 
şi se bucură de un bun succes. Dar pregătim şi câteva titluri aflate în fază aproape de 
tipar: volume de versuri selective, care reprezintă marii poeţi ai epocii de după război. 
Două volume sunt în lucru, în coeditare cu o editură pariziană, La Difference, un volum 
din poeziile lui Cezar Baltag şi un volum din poezia lui Geo Dumitrescu. Trebuie să spun 
că volumul cu traduceri din poezia lui Cezar Baltag se bucură de participarea, de 
colaborarea celor mai buni traducători pe care-i avem în Franţa, care şi-au adus 
contribuţia benevolă la apariţia acestor volume: Ţepeneag, Alain Parruit, Odille Serre, 
Astaloş ş.a. şi-au oferit cu bucurie colaborarea lor pentru că Cezar Baltag este realmente 
un mare poet şi volumul acesta, care vine pentru el prea târziu, trebuie să impună un 
nume cu adevărat important al liricii noastre. 

î. Aţi putera să proiectaţi principalele direcţii de atac ale Editurii Fundaţiei faţă de 
cititori? 

R. Am avut, evident, în vedere anumite direcţii de editare. Pentru noi spaţiul de limbă 
germană este foarte important şi am încercat să-l recâştig, după mai mulţi ani de 
absenţă a noastră de pe piaţa culturii germane. Atât expoziţia de la Leipzig, cât şi Târgul 
de carte de la Frankfurt au fost pentru noi ocazii de a prezenta cărţi importante din 
domeniul literaturii, dar şi din domeniul artei. S-a publicat, de pildă, o monografie 
despre argintarii saşi din Transilvania, despre Sebastian Hahn în primul rând, a 
cunoscutei specialiste în domeniu, Viorica Guy Marica, volume de literatură publicate 
în text bilingv, româno-german, din lirica poeţilor români. Marin Sorescu de pildă, un 
volum care s-a bucurat de mare succes. Au fost 10 sau 12 volume în germană sau în 
ediţii bilingve apărute în ultimul an, prezentate publicului german şi dintre care, trebuie 
să recunosc, succesul cel mai important a fost al traducerii romanului lui Mihail 
Sebastian - De două mii de ani, publicat în coeditare, bineînţeles, cu o editură din 
Badelborg, Germania, care prezintă nu numai textul, ci şi întregul dosar al aventurii prin 
care a trecut acest roman şi individualizarea figurii lui Sebastian ca unul dintre autorii 

intertesanţi, pe plan european, în epoca interbelică. Avem asemenea proiecte, 
colaborări realizate pentru spaţii foarte puţin obişnuite pentru cultura românească. De 
pildă un volum de lirică făcut în colaborare cu poeţii suedezi, care a apărut la începutul 
anului acesta. Avem în proiect o asemenea antologie bilingvă cu poeţii din Brazilia. De 
asemenea se lucrează la o ediţie spaniolă a unor texte literare româneşti care să fie în 
acelaşi timp şi un manual de limba română şi o introducereîn literatura română, pentru 
că la fiecare lecţie privind caracteristicile limbii române se oferă texte comentate - o 
pagină cel mult din cei mai mari autori - prozatori în general, dar nu numai - din 
literatura română modernă, diversificate după priceperea autorului cu care lucrăm, 
după posibilităţile noastre materiale, pentru că, aşa ca orice instituţie culturală din ţara 
asta, şi noi suferim de lipsa banilor, de întârzierea cu care ei vin şi de foarte complicata 
birocraţie pe care trebuie s-o facem ca să ajungem în posesia acestor bani. Mărturisesc 
că, dacă ar fi să cer peştişorului de aur îndeplinirea unei dorinţe în acest domeniu, ar fi 
ca birocraţia respectivă să fie făcută la doi ani o dată şi nu în fiecare an. Cum ştiţi, cu 
bugetele întârziate, cu rectificările care nu vin imediat ş.a.m.d., aparţia unei cărţi să 
zicem, nu mai vorbesc de realizarea unei sesiuni ştiinţifice sau a unei expoziţii, 
presupune cel puţin un an de muncă. Deci pentru a realiza o carte din momentul în care 
o propui, o ceri celui care o realizează, şi până la tipografia care ţi-o livrează, trece un 
an sau trec mai mulţi. Nu se poate lucra în condiţiile astea şi realizările pe care le avem 
- multe, puţine, câte sunt - se datorează, în primul rând, entuziasmului şi priceperii 
oamenilor cu care colaborăm. Nu numai cei din Fundaţie, ci şi tipografii, editorii, 
difuzorii, lumea de cultură în general, care mă şi mir cum continuă să-şi facă datoria în 
condiţiile în care existăm. 

î. Activitatea Fundaţiei Culturale se reduce doar la apariţia de cărţi, ori are şi alte 
activităţi? 

R. Nu numai cărţi. Fundaţia organizează întâlniri, este o punte, o modalitate de a pune 
în relaţie oameni care se interesează de cultura română cu aceia care o produc. Am 
organizat recent la Cluj o asemenea întâlnire, care pleacă de la o idee generoasă: aceea 
că trecutul poate să mai ofere încă sugestii viitorului pe care încercăm să-l construim, şi 
în primul rând sugestii bazate pe cultură, pe idei care vin din trecutul cel mai 
îndepărtat. Ideea latinităţii de pildă, pe care confraţii noştri, oameni care vin din 
ţările latino-americane şi europene, ne-au propus-o în continuarea unei întâlniri care a 
avut loc la Coimbra, în Portugalia, acum zece ani. Trebuie să spun că, în afară de 
Fundaţie, această idee a fost susţinută şi dusă la îndeplinire cu sprijinul a doi ambasadori 
la Bucureşti, ambii foşti miniştri ai culturii în ţările lor, ambasadorul Jeronimo Moscardo 
al Braziliei şi Antonio Seabra al Portugaliei, ca şi cu activitatea susţinută a lui marian 
papahagi, rectorul Universităţii din Cluj, care au reuşit să obţină nu numai sprijinul unor 
instituţii culturale, al unor fundaţii, dar şi participarea unor personalităţi importante din 
aceste spaţii: filosofi ca brazilianul Olavo de Carvalho, lingvişti ca Mihail Metzeltin de la 
Universitatea din Viena, semioticieni ca Norma Tasca, portugheză ca naţionalitate, dar 
predă semiotica la o universitate pariziană, istorici, istorici literari, scriitori, oameni 
importanţi, care au venit la Cluj şi au discutat felul în care această antichitate comună 

poate oferi modele viabile, practice, pragmatice vieţii noastre şi felul în care cultura 
poate îmbunătăţi viitorul nostru în general. Reuniunea, care a fost un succes la nivelul 
participării, al realizării obiectivelor, va trebui continuată, aşa cum au sugerat 
participanţii străini, până la înfiinţarea unui Institut Internaţional, prin înfiinţarea unei 
publicaţii internaţionale a limbilor romanice, în care Fundaţia Culturală Română va fi 
implicată. 

De altfel, publicaţiile Fundaţiei au şi ele o existenţă de sine stătătoare şi bine ancorată 
în direcţiile culturii române şi prezenţei internaţionale a acestei culturi. Nu numai în 
revistele care există şi care sunt douăsprezece sau paisprezece - dintre care cele mai 
multe sunt în limbi străine şi se adresează unui public intelectual din străinătate, cum e 
„Creanga de aur" care apare în versiunile franceză, germană şi engleză, cu subiecte, 
numere tematice - ultimul este dedicat eseului românesc. Puţin înainte a apărut un 
număr consacrat moştenirii pe care a lăsat-o Emil Racoviţă, care a fost explorator în 
Antarctica, mai ales carnetelor inedite şi întregului material documentar lăsat atunci. 
Au fost de asemenea numere tematice pe subiecte istorice ale revistei noastre, 
„Transilvanian Review" de pildă, care apare la Cluj, la Centrul de Studii Transilvane al 
Fundaţiei, de care se ocupă Ion Aurel Pop ş.a. Dar cel mai recent proiect şi cel mai 
generos este acela de a relua într-o serie nouă „Revista Internaţională de Studii Române" 
editată de Sorin Alexandrescu înainte de 1989 la Amsterdam, pe care a reorganizat-o, i- 
a lărgit Comitetul şi preocupările şi din care primul număr se află în faza de tipar. Este o 
revistă de studii româneşti care prezintă principalele noastre realizări în limbi străine şi 
dintr-o perspectivă universalistă, care plasează cultura română în coordonatele ei 
naturale, europene şi universale, şi nu în viziunea, în opţiunea preferenţială a 
cercetătorului român, ci aşa cum este ea văzută de cercetătorii din străinătate, de 
istorici, istorici literari, lingvişti, etnologi, antropologi, care astfel au şi un debuşeu unde 
să publice studiile asupra culturii române şi au şi un organ căruia să i se adreseze 
cercetătorii, studenţii, oamenii politici din lume interesaţi de fenomenul românesc. 

1994 


3.3.3.2. Programul Educaţia 2000+ 

3.3.3.2.1. Monica Dvorski, 
director de program 

î. Vă rog să-mi spuneţi în ce constă direcţiile de activitate şi programele 
Centrului Educaţia 2000+? 

R. Centrul Educaţia 2000+ este membru al reţelei SON din România, adică 
Fundaţiile pentru o Societate Deschisă, a fost creat în 1999 28 , în 
decembrie, şi de atunci am preluat şi dezvoltat proiectele iniţiate anterior de Fundaţie. 
Centrul este membru al Soros Open Network România. Este o organizaţie 
neguvernamentală independentă, cu expertiză în domeniul educaţiei. De la înfiinţarea 
sa în ianuarie 2000 Centrul s-a perfecţionat în domeniul elaborării şi implementării unor 

programe educaţionale complexe, derulate la nivel internaţional, naţional şi local 
pentru profesori, pentru copii şi pentru părinţii lor, tineri şi adulţi. Priorităţile pe care le 
avem sunt corelate cu cererile şi tendinţele pieţei educaţionale pe care încercăm să o 
creştem şi la noi în ţară. Sigur că misiunea Centrului este foarte clară: susţine valorile 
unei societăţi globale, deschise, prin promovarea de iniţiative care vizează în primul 
rând egalitatea şanselor prin educaţie, formarea adulţilor şi a tinerilor, o implicare largă 
a comunităţii în viaţa şcolii, precum şi dezvoltarea unor modele de implementare a 
reformei. Cum spunea domnul Mircea Cărtărescu în această dimineaţă, dânsul fiind 
unul din invitaţii noştri la ediţia a lll-a a Şcolii de vară, Centrul înseamnă, în anumite 
momente, oameni dăruiţi, reformişti, care vor să continue o schimbare cerută de 
generaţiile viitoare. Sunt foarte, foarte multe programe despre care am putea să vorbim, 
dincolo de programele de formare şi consultanţă. Despre ele aş vrea să mai spun că se 
bazează pe resursele umane cu care lucrăm. Deşi staff-ul centrului este mic, practic noi 
colaborăm cu experţi în educaţie - aproximativ 50 de formatori şi 20 de consultanţi cu 
expertiză internaţională - cu ajutorul cărora construim acest program de dezvoltare 
continuă. Cel mai mare dintre proiectele noastre este şi cel care ne-a dat numele: 
Proiectul Educaţia 2000+, proiect care îşi propune reforma învăţământului în România 
şi să o facă evidentă la nivelul şcolilor. Am lucrat în opt judeţe pe acest proiect, generat 
de idei dezvoltate în interiorul Educaţiei 2000+ sau generate de nevoi reale, evidente 
ale sistemului românesc de învăţământ. Şi astfel, acum putem să spunem că lucrăm cu 
un număr de aproximativ 120-130 de şcoli pilot, la care se vor adăuga foarte curând alte 
24 de şcoli. Avem mai mult de 20 de proiecte de mărimi şi de profunzimi diferite, dar 
elementul comun pe care aş vrea să-l subliniez în acest context al tuturor proiectelor 
pe care Centrul le dezvoltă, este investiţia în dezvoltarea de resurse umane. în mod 
particular ne interesează programele de dezvoltare ale cadrelor didactice. Pentru 
aceasta, în cadrul fiecărui program, am dezvoltat oferte coerente şi cât mai complexe, 
de programe de formare, care se adresează profesorilor din învăţământul preuniversitar. 
Dar avem şi deschidere foarte serioasă spre învăţământul universitar, spre aceia care 
pregătesc viitorii profesori. Sunt proiecte de formare care abordează o paletă largă 
de subiecte, de la didactici disciplinare până la abordări transdisciplinare, de la 
activitatea profesorului şi a şcolii în cadrul comunităţii, până la formarea profesorilor 
pentru dezvoltarea de proiecte comunitare. Şi, bineînţeles, ne interesează formarea 
celor care nu lucrează direct în educaţie, pentru a înţelege mai bine problematica 
educaţiei şi pentru a sprijini şcolile. Astfel încât am dezvoltat proiecte deformare pentru 
primari, deci pentru reprezentanţii autorităţilor locale, pentru persoane care reprezintă 
lumea afacerilor şi care sunt interesate de educaţie, pentru reprezentanţi ai comunităţii 
în general. în acest context putem spune că şcolile de vară Educaţia 2000+ sunt un 
eveniment care, într-un fel, sintetizează ce avem noi mai bun în oferta de formare a 
Centrului Educaţia 2000+. Anul acesta şcolile de vară se află la cea de-a treia ediţie, o 
ediţie care ne-a provocat o enormă satisfacţie profesională, în primul rând pentru că 
este primul an când profesorii au venit din proprie iniţiativă. în acest an şcolile de vară 
au fost deschise tuturor profesorilor din ţară, nu numai celor din şcolile noastre pilot, şi, 

lucru de subliniat, în ciuda faptului că au plătit o taxă pentru a veni aici, am avut extrem 
de mulţi candidaţi, iar cei care participă sunt deosebit de interesaţi, de activi. Ceea ce 
ne arată, o dată în plus, că, dacă ceva se schimbă în educaţie, asta trebuie căutat la 
nivelul fiecărui profesor şi la nivelul şcolilor. Şi atâta vreme cât există profesori ca aceia 
pe care-i avem aici, înseamnă că în România educaţia este pe calea cea bună. Este un 
program de dezvoltare profesională care se adresează tuturor cadrelor din România 
interesate să se perfecţioneze în noi didactici disciplinare şi transdisciplinare. Ne 
bucurăm că am putut să creem contextul unui dialog profesional, în care încercăm să 
valorizăm potenţialul fiecărui participant, să lucrăm într-un context inovativ pentru ca 
să contribuim la dezvoltarea profesională individuală a cadrelor didactice prezente aici. 
Metodologia pe care o folosim este una care se axează pe nevoile celui care învaţă, 
încercăm să demonstrăm eficienţa învăţării prin acţiune, cât de utile sunt intercaţiunile 
de grup şi ce dinamică extraordinară crează noile metode care sunt favorizate de 
contexte inovative. Şcoala noastră este o şcoală de inovaţie, deschisă către nevoile unei 
noi generaţii. 

2002 


3.3.3.2.2. Concluziile 
Programului Educaţia 2002+ 
Şcoala de Vară, Sinaia 

î. Cătălin Manole, „Dilema" Am 
sosit astăzi. M-ar intere¬ 
sa să aflu dacă profesorii care au 
venit aici vor avea un rol în şcolile 
de unde sosesc. Dacă vor forma 
profesori ori ce alt impact vor 
avea? 

R. Liviu Papadima Noi am avut multe temeri în legătură cu introducerea taxelor 
anul acesta. Primii doi ani au funcţionat în regim de gratuitate şi ne-am întrebat foarte 
serios dacă o să mai avem doritori, cu atât mai mult cu cât obligaţia noastră, pe care ne¬ 
am respectat-o, a fost ca să transmitem exact condiţiile jocului: ei ştiau foarte bine că 
vin aici la un program de la ora 9 la 18, cu o pauză de prânz. Şi pentru asta mai trebuie 
să plătească 80 de dolari. Am considerat că lucrul acesta e firesc, pentru că ceea ce vrem 
noi să le oferim este o formare profesionistă la cerere, un beneficiu pentru respectivii 
profesori. Şi am avut surpriza să vedem că au fost mulţi interesaţi pentru o astfel de 
prestaţie. în privinţa impactului mai e un lucru de spus: cursanţii devin oameni-sursă ai 
Centrului, adică păstrează în continuare legătura, sunt folosiţi în alte proiecte. Nu şi-au 
luat patalamaua, au plecat acasă şi gata. 

R. Otilia Păcurari Asta face de fapt Centrul: s-au creat diverse posibilităţi pentru ca 
specialişti din diverse zone ale educaţiei să se întâlnească şi, prin dialog, să construiască 
pe mai departe. Aşa s-a întâmplat cu programul pentru didacticieni. Au fost invitaţi 

profesori din şcoli şi colegii pedagogice din 8 judeţe. Ei s-au întors, au construit o reţea, 
s-au întâlnit şi au început programe care la ora asta funcţionează. îi susţinem pe 
profesorii care sunt aici sub două aspecte: prin ei susţinem reţeaua deja construită şi, 
pe de altă parte, vor lucra în clasele lor, în şcolile lor, vor elabora proiecte care să fie 
evaluate şi acreditate. E un proces continuu, pe care-l susţinem. Creăm oportunitatea şi 
o susţinem pentru ca mai departe să se întâmple schimbarea. 

R. Cezar Bârzea, director, Institutul de Ştiinţe ale Educaţiei Este schimbarea sistemului 
de jos în sus, aşa cum se preconizează. Aşa cum am văzut în diverse ocazii, există un 
spaţiu de manevră pentru profesori la nivelul metodei. Deja prin metodă poate să se 
schimbe ceva. Şi din acest motiv cred că este foarte bună această orientare spre 
didactică. 

R. Otilia Păcurari Şi mai vreau să vă spun că profesorii care participă vor primi certificate 
de participare care sunt avizate de Ministerul Educaţiei şi Cercetării, prin documentaţia 
pe care am depus-o din timp, arătând care sunt programele pe care le derulăm aici, în 
didactica disciplinei. Deci profesorii devin beneficiari, ceea ce ştiu foloseşte chiar 
sistemului de învăţământ. 

R. Cezar Bârzea Al doilea element pe care voiam să-l subliniez este diferenţa dintre 
etosul şcolilor de vară şi situaţia reală din şcoală. Doamna Sandi vorbea de nişte 
constrângeri şi, într-adevăr, profesorii au permanent în minte aceste constrângeri. Aici 
au avut o altă atmosferă, n-au avut obligaţiile profesionale imediate, n-au avut 
constrângerile respective. De aceea nu trebuie să ne facem foarte multe iluzii în ceea ce 
priveşte posibilităţile de transfer a acestor experienţe către şcoală. Dar, în acelaşi timp, 
se crează o masă critică de oameni conştienţi, oameni interesaţi, pentru că, în cele mai 
multe cazuri, ei şi-au făcut cursurile. Din câte am observat, cursurile n-au fost date ca 
atare, n-au fost pregătite şi transmise ca un pachet de măsuri, ci au fost construite chiar 
curricular, chiar în programe. Asta ne face să sperăm. 

î. Ecaterina Ţarălungă Dacă-mi daţi voie, aceşti profesori devin cumva, pentru şcolile lor, 
formatori? 

R. Monica Dvorski Nu devin. 

R. O directoare de şcoală în componentele atelierelor, ale cursurilor care au fost, 
încercăm să formăm şi aceste competenţe „de a se descurca singuri". Să se orienteze, 
să-şi construiască o echipă, să se intercunoască mai bine cu ceilalţi, să identifice la colegi 
nişte capacităţi, în aşa fel încât să devină şi complementari şi unitari în acelaşi timp. 
Ideea de fapt nu este a ca ei să devină formatori, ci doar ca ei să fie nişte avanposturi 
de progres. Ca manager de şcoală experienţa mă învaţă că lucrurile astea nu se fac în 
regimul „hei rup!", toţi odată. E vorba de construirea motivaţiei interioare. Şi succesul 
lor la clasă, apetenţa copiilor faţă de cursurile lor şi faţă de orele lor mai degrabă decât 
ale altora, noutatea, prospeţimea pe care o aduc creează şi în alţii dorinţa de a întreba 
„de unde ştii, de ce faci aşa?" Poate aceia sunt următorii care vor veni la curs. Tocmai 
am făcut un curs despre invidia care este constructivă. A fi formator ar presupune mai 
mult decât o săptămână de curs. 

R. Otilia Păcurari Aş vrea să completez: să nu uităm că sunt şcoli de vară pentru profesori. 
Pe urmă fiecare îşi poate construi dezvoltarea profesională după opţiuni. 

R. Liviu Papadima Cursurile de formare de formatori au un profil distinct faţă de acestea 
şi merg pe alte linii de programe ale Centrului. 

R. Monica Dvorski Formarea de formatori este o investiţie de timp - şi nu numai - mult 
mai mare. Noi am început să ne construim corpul de formatori în urmă cu 4 ani. Acum 
Centrul Educaţia 2000+ are un număr de aproximativ 50 de formatori, oameni cu un 
nivel profesional cu totul excepţional, capabili de performanţă atât în România, cât şi în 
afară. Sigur, permanent vrem să lărgim şi să înnoim corpul de formatori şi, de regulă, în 
proiecte şi în astfel de evenimente, încercăm să identificăm potenţialii formatori, care 
intră după aceea pe un alt traiect. Centrul este un ONG care face o investiţie. Dacă 
sistemul este deştept, se organizează ca să beneficieze de această investiţie făcută. îşi 
organizează de exemplu stagii de formare în şcoli şi nu mai duce profesorii la Casa 
Corpului Didactic. Astfel, oamenii care au trecut prin şcolile de vară sunt nişte agenţi 
formidabili de schimbare şi pe care te poţi baza când îţi aduci formatori. Dacă sistemul 
e deştept şi dacă factorii de decizie la diverse nivele - nu neapărat numai la Ministerul 
Educaţiei - realizează că are un potenţial pe care-l poate organiza şi gestiona pentru a 
realiza schimbarea efectivă la nivelul şcolii, atunci ea se petrece. Dar dacă nu, într- 
adevăr, rămân cazuri izolate. Eu nu pot să schimb numai clasa mea şi să mă concentrez 
pe toţi copiii, să conteze foarte mult puţinul cu care ridic un elev cu o situaţie mai 
specială, dacă la nivelul întregii şcoli sunt valorizaţi profesorii care fac olimpici, iar 
efortul meu e ignorat. 

R. Mircea Cărtărescu Dacă există un profesor deosebit, el devine legendă în toată şcoala, 
dar nu pot beneficia toţi de el. 

R. Liviu Papadima Din experienţa de feed back pe care am avut-o în trei ani de când 
facem cursuri de vară, totuşi lucrurile stau bine. Nu se poate spune că profesorii care au 
trecut pe aici sunt boicotaţi, puşi la colţ sistematic. 

R. Monica Dvorski Aş aduce în discuţie şi alte exemple cu care ne confruntăm. La un 
moment dat, într-unul din judeţele noastre pilot, Galaţi, s-au organizat schimburi de 
experienţă cu şcoli din Brăila. Şcolile din Brăila practic au venit şi au văzut şcoala 
noastră pilot. Urmarea a fost una care pe noi ne-a pusîntr-o oarecare încurcătură: am 
primit scrisori de la şcolile din Brăila care voiau să devină şi ele şcoli pilot. Voiau chiar să 
plătească pentru asta. E mare lucru. Şcolile de vară nu sunt singurele noastre programe. 
Trebuie să menţionez mai ales programele prin care formatorii noştri se duc şi lucrează 
în şcoli, cu cât mai mulţi profesori, ideal cu toţi, pentru a dezvolta o cultură 
organizaţională. încercăm să extindem aceste programe. Tipul acesta de formare e 
folosit în toate proiectele pe care le avem. Pe lângă cele 8 judeţe pilot am început să ne 
extindem în Dolj, în Giurgiu, la Cluj. 

R. Otilia Păcurari E vorba acum de 14 judeţe în care sunt cam 150 de şcoli unde aceste 
formări au loc la nivel de şcoală. Din acestea, 84 de şcoli se află în program de trei ani. 
E un model eficient, folosit pe principiul cerere-ofertă. Şcoala e tratată individualizat, pe 
bază de expertiză. Oferta tematică de „modele" este de vreo 16 teme. Un alt model este 

al şcolilor de vară. Şi mai există tipul caravană: o temă care circulă prin mai multe locuri. 
De fapt, cu aceste programe ne creăm propria noastră piaţă de formare şi consultanţă 
educaţională. 

2002 


3.3.4. Lumea şi noi. Românii din Voivodina 
3.3.4.1. Lucian Marina, 

Preşedinte al Societăţii de Limba Română din Novi Sad, 
redactor al programului în limba română 
al Televiziunii din Novi Sad 

î. Cum aţi defini, în contextul de astăzi, relaţiile dintre ţările 
noastre, dintre noi, ca români şi români? 

R. Dunărea, care străbate întreaga Europă, nu numai desparte ţările noastre, ci le şi 
uneşte. Uneşte popoarele, contribuie la dezvoltarea lor economică fiind, între altele, şi 
un mijloc de transport foarte ieftin. Problemele ecologice sunt şi ele importante. Şi aici 
se pun condiţii noi pentru administraţiile locale, cu posibilităţi mari pentru 
dezvoltarea turismului. Am vrea să realizăm mai multe în acest sens, dar trebuie să 
depăşim mai întâi urmările catastrofelor ecologice de la Novi Sad şi Pancevo rămase în 
urma bombardării rafinăriei cu bombe cu fragmentaţie. La Novi Sad funcţionează 
Societatea de Limba Română, care este pentru noi un fel de micro-academie, deoarece 
aici sunt concentraţi intelectualii români din Iugoslavia, de toate profesiile: dascăli, 
scriitori, ingineri. 

î. Atunci daţi-mi voie să vă întreb: cum credeţi că pot oamenii de cultură să contribuie 
la regenerarea standardului zonei? Mă refer în primul rând la români. 

R. La Forumul de cooperare al ţărilor dunărene din acest an mi-am propus să prezint 
activitatea Societăţii de Limba Română, deci a minorităţii româneşti din Banatul de 
Sud, care lucrează, cred eu, pentru apropierea dintre popoarele sârb şi român. Am 
organizat simpozioanele Scriitori la frontieră, menite să contribuie la mai buna 
cunoaştere reciprocă a scriitorilor, a creaţiilor lor literare, a culturii şi a popoarelor 
român şi sârb. Eu cred că primul pas al unei bune colaborări este o bună cunoaştere a 
partenerului. De aceea mă gândesc că am putea face destule în această perspectivă a 
cunoaşterii. Să facem schimburi de ansambluri muzicale, să intensificăm opera de 
traducere a valorilor culturale, schimburi de expoziţii de artă, de teatre. Bineînţeles, 
dincolo de astea se află aspectul economic, cel politic. 

î. Dar, concret, ce realizaţi dumneavoastră, la Societate, pentru românii din zonă? 

R. în primul rând ne ocupăm de cunoaşterea limbii române literare în toate segmentele: 
învăţământ, publicaţii, cărţi, televiziune, adică oriunde minoritatea românească are 
acces. Ne-am străduit să asigurăm cărţi pentru copiii noştri, editate în România, pe 
lângă cele care se tipăresc la noi. Avem o Şcoală Superioară de Pedagogie, unde se 
specializează dascălii care predau limba română. Societatea de Limba Română a 

inaugurat, pe lângă volumele publicate la Editura Libertatea din Pancevo, care datează 
de 50 de ani şi editează şi publicaţiile „Libertatea" şi „Lumina", o serie literară cu prilejul 
împlinirii a 25 de ani de existenţă a manifestării numită Colonia literară, serie care 
constă în promovarea literaturii române din Banatul Sârbesc, atât în ce priveşte poezia, 
cât şi proza, romanul, critica şi istoria literară, literatura pentru copii. Avem şi o serie de 
antologii de autor. De asemenea, prin traducerea clasicilor români în limba sârbă-acum 
urmează să apară Eminescu - ca şi a unor clasici sârbi în română, ne gândim să 
contribuim la o mai bună cunoaştere a valorilor, dar şi a mentalităţilor. Cele zece ediţii 
ale întâlnirilor sub genericul Scriitori la frontieră, organizate împreună cu comunitatea 
locală, cu Uniunea Scriitorilor din România - Filiala Timişoara, ca şi cu Asociaţia Sârbilor 
din Timişoara s-au dovedit a fi benefice pentru ambele părţi. De ce nu România şi 
Bulgaria, România şi Ungaria? 

î. Societatea de Limba Română mai are şi alte activităţi? 

R. Departamentul pentru cercetarea limbii şi literaturii este, fără îndoială, cel mai activ, 
dar nu este singurul din cadrul Societăţii. Mai avem Departamentul pentru folclor şi 
etnografie, pentru învăţământ, ambele alcătuite de regretatul profesor Radu Flora, 
întemeietorul acestei Societăţi, ca şi al primelor culegeri de folclor. Pentru Societatea 
noastră a fost un dar că l-am avut. Profesorul Flora este una dintre cele 10 personalităţi 
ale Iugoslaviei care figurează în Enciclopaedia Britannica. El a făcut Atlasul limbii române 
vorbită de românii bănăţeni, lucrare bazată pe cercetări de teren în tot Banatul iugoslav, 
predată în urmă cu 10 ani Academiei Române în manuscris şi încă neapărută. De curând 
Societatea noastră a editat un volum omagial Radu Flora. 

î. îmi închipui că lucrarea lui Radu Flora trebuie să fie foarte interesantă, pentru că în 
Banatul sârbesc nu se vorbeşte doar româna - ca dialect ar fi dacoromâna - ci şi 
celelalte dialecte sudice ale românei: aromâna, istroromâna, meglenoromâna. 

R. Ba chiar mai mult: atlasul respectiv te lasă să vezi mentalităţile, obiceiurile, tradiţiile, 
portul românilor. N-a fost deloc o muncă uşoară. Şi cred că, împreună cu românii din 
Bulgaria, din Ungaria, din Ucraina, dacă cercetările ar fi completate - de Basarabia nici 
nu mai spun - s- ar alcătui în sfârşit harta limbii române, un corpus interesant de date 
referitoare la fenomene în mişcare, unele probabil deja dispărute acum, când 
vorbim. 

î. Vă mulţumesc şi sper să lucraţi în continuare pentru ca nimic să nu se piardă. 

2002 


3.3.4.2. Nicu Ciobanu, 

director. Casa de presă şi Editură Libertatea, Novi Sad 

î. Conduceţi Casa de Presă şi Editură Libertatea, care-şi are 
sediul la Novi Sad, unde suntem acum, dar are o filială şi la 
Pancevo. Cu ce anume se ocupă ea? 

R. Este o instituţie deosebit de importantă, o axă spirituală a românilor din Voivodina, 
fiindcă cele două compartimente ale Casei noastre - presa şi editura - păstrează şi 

promovează identitatea noastră. în timp, ea a sigurat dreptul pe care-l avem la 
informare şi la cultură, la păstrarea şi folosirea limbii materne. în plus, încercăm să avem 
acces la marele bazin cultural al tuturor românilor, să participăm la manifestările 
importante care dau identitate spiritualităţii româneşti. De circa un an săptămânalul 
„Libertatea" se poate citi şi pe site-ul Casei şi numai luna trecută am avut peste 20.000 
de vizite. Primul număr al publicaţiei a fost în 1947. Revista pentru copii „Bucuria 
copiilor" o considerăm importantă pentru deprinderea scrisului şi cititului românesc a 
viitorilor cititori de carte românească. Este un atelier de iniţiere a copiilor în limba 
română. Revista „Tinereţea" este adreastă adolescenţilor, sigur că încearcă să 
dialogheze cu elevii şi studenţii, să-i facă să-şi afirme părerile, întrebările, speranţele. 
Avem o mică redacţie a revistei şi la Timişoara, unde sunt mulţi studenţi de-ai noştri. 
Editura Libertatea, pe care am condus-o o vreme, în cei aproape 60 de ani de existenţă 
(prima carte a apărut în 1945) a reuşit să scoată aproape 800 de titluri de carte produsă 
de autorii români de aici - literatură, critică literară, istorie literară, istorie, cultură, 
civilizaţie, folclor-plus clasicii, plus literatură universală în limba română, plus traduceri 
din literatura popoarelor Iugoslaviei. într-o perioadă a editat şi manuale şcolare. De 
altfel, „Lumina" anunţă şi publică în avans fragmente din viitorarele cărţi. Putem vorbi 
de o istorie literară a românilor din Voivodina - dată la iveală de Casa noastră de presă 
şi editură - istorie care este parte a istoriei literare a tuturor românilor. Dovadă că 
profesorul universitar Ştefan N. Popa de la laşi, a scris în urmă cu câţiva ani o Istorie a 
literaturii române de pe aceaste meleaguri de la începuturi până în zilele noastre. De 
altfel, şi noi avem un proiect de editare a cărţilor de referinţă, dicţionare, lexicoane, care 
pun accentul chiar pe dăinuirea românităţii de aici, din Voivodina. Avem monografii 
legate de teatrul românesc, de învăţământul românesc, bibliografiile publicaţiilor şi 
editurii noastre, mai ales domnul Costa Roşu se ocupă de acestea. Domnul Gligor Popi 
s-a ocupat pe larg de chestiunea istorică a românilor din această parte a Banatului, de 
la începuturi până în anii 1995-1996. Prin urmare, încercăm să surprindem şi să 
comunicăm esenţa comunităţii româneşti de aici. Dacă ar pleca de aici cineva definitiv 
în străinătate, ce şi-ar lua şi ce ar lăsa urmaşilor lui? Aşa a apărut CD-ul cărţilor de 
referinţă ale spiritualităţii noastre cu titlul 3000 de pagini pentru mileniul III. Există şi 
„Alamanhul Libertatea", care apare din 1947, cu sfaturi pentru toţi cititorii, sfaturi utile 
pentru oricine, literatură etc. 


2002 



3.3.4.3. Costa Roşu, 

director al Societăţii Române de Etnografie şi Folclor din 
Voivodina, şef Departament - Trustul Libertatea 

î. Sunteţi unul din condeele româneşti de marcă al Voivodinei de 
azi. Ce anume scrieţi? 

R. în ultimii 10-15 ani am publicat peste 20 de cărţi cu tematică despre trecutul şi 
prezentul românilor din fosta Iugoslavie, cu accent pe activitatea, viaţa culturală, social- 
politică, literară a românilor din Voivodina. întreaga mea activitate aş împărţi-o în mai 
multe capitole: în primul rând m-a preocupat viaţa literară a românilor de aici. Pe 
această temă am publicat multe comunicări la simpozioane, am scris foiletoane, am 
publicat şi un dicţionar al literaturii române din Voivodina, un lexicon al gazetarilor de 
aici, care cuprinde o perioadă foarte îndelungată, de peste 200 de ani, începând cu 1794, 
când a apărut la Vârşeţ prima publicaţie românească a lui Paul lorgovici şi până în urmă 
cu câţiva ani, când am publicat această carte. Mai apoi, o activitate foarte îndelungată 
am desfăşurat în domeniul folclorului literar. Am publicat mai multe cărţi pe această 
temă, culegeri din Banatul Sârbec, din Serbia de Răsărit, adică şi celelalte dialecte 
româneşti din sudul Dunării, legende, basme, snoave, folclor în versuri ş.a.m.d., iar o a 
treia preocupare a mea este bibliografia. Am publicat până în prezent două volume pe 
această temă, mai continuă, vor fi în total opt, ceea ce ar însemna că este vorba de 
întreaga bibliografie a scrierilor româneşti din Serbia şi Muntenegru. Număr aici cărţile 
care au apărut din acelaşi an 1794 până în prezent, publicaţiile care au apărut în acest 
interval - sunt peste 200, incluzând şi partea Banatului care aparţine acum Ungariei, şi 
Banatul Românesc-mai apoi referinţele străinilor la românii din Voivodina, calendarele 
şi almanahurile care au apărut în această perioadă de 200 de ani la românii din aceste 
spaţii, deci un volum extraordinar de mare, de cel puţin 2.500 de pagini. Au urmat şi alte 
monografii, alte cărţi pe care eu consider că le-am scris, de fapt, între două cărţi mai 
importante, cum ar fi cărţi de interviuri, monografii ale bisericilor noastre din satele 
româneşi de aici, ale unor personalităţi de seamă, aşa cum este academicianul Emil 
Petrovici de la Cluj, chiar rector al Universităţii din Cluj, care s-a născut în Torac, acum 
Begheiţi, în Banatul Iugoslav, iar în curs de apariţie este monografia tuturor bisericilor 
româneşti din Banatul Sârbesc, primul volum cuprinde trecutul fiecărei biserici, pictura 
murală, iconostase, iar al doilea volum cuprinde cei 420 de preoţi care au slujit din 1794 
altarele bisericilor noastre. încă o personalitate care merită foarte mult atenţia noastră 
este fostul patriarh al Bisericii Sârbeşti de la Karlowitz, este vorba de Procopie Ivaşcovici 
sau Ivaşcu, născut în satul Deliblata. 

2002 


4. UNIUNEA EUROPEANĂ Şl PROIECTUL ROMÂNIA 

Aşa cum este important să ştii ce înseamnă pentru români proiectul România al 
mileniului trei, mi s-ar părea important şi să ştii ce înseamnă pentru ceilalţi, pentru 
europeni în general, fie că aparţin sistemului instituţional, fie că nu. Ei cum văd 
problema integrării, cum ne văd pe noi, ca indivizi şi ca naţie? Unde se află ei, cu 
problemele lor şi unde ne aflăm noi, cu ale noastre? Raportul dintre identitate şi 
alteritate ce rol joacă în tot acest peisaj? Cine sunt eu, cine sunt ceilalţi? Ce putere de 
absorbţie au, ce putere de rezistenţă identitară avem? Ce-ar trebui, de fapt, să fac, să 
facem, noi, cu proiectul nostru de ţară? lată întrebări care mi-au stat pe buze ori de câte 

ori eram invitată la diverse ambasade ori Institute pentru Cultură ale diverselor ţări la 
Bucureşti, ori de câte ori am călătorit şi am stat mai multă vreme într-un loc, atâta cât 
să pot stabili contacte utile, capabile să ofere răspunsuri întrebărilor mele. Conturul 
problemelor pe care l-am realizat astfel a fost prezent în diverse emisiuni, deja 
menţionate, difuzate în general de Canalul România Internaţional, dar şi de Canalul 
Cultural. 


4.1. Proiecte Italia-România 
t Vito Grasso, director, Institutul Italian de Cultură 
din Bucureşti 

Lencan Stoica, profesor la Facultatea de Ştiinţe 
Politice a Universităţii din Bucureşti 

î. Prima întrebare pe care aş dori să v-o adresez 
amândurora se referă la îndelungatele relaţii 
culturale dintre ţările noastre. Dar, fiindcă ne-am întâlnit în preajma zilei naţionale a 
Italiei, permiteţi-mi să vă felicit. 

R. Vito Grasso Vă mulţumesc că aţi vorbit despre ziua naţională a Italiei, 2 iunie, fiindcă 
ea aminteşte Referendumul naţional care a creat Republica Italiană în 1946. Deci nu e 
vorba de unitatea ţării, ci despre renaşterea democratică de după război şi după căderea 
fascismului şi despre alegerile pentru Adunarea Constituantă care a dat Constituţia 
democratică a ţării până în prezent. 

Relaţiile culturale - şi, în general, relaţiile dintre Italia şi România - au fost 
întotdeauna foarte bune. Vreau să vă povestesc - pare o anecdotă, dar nu este - ceva 
ce înseamnă foarte mult. Dumneavoastră ştiţi că, la Congresul de la Berlin, Rusia 
ceruse înapoi Basarabia, care fusese întoarsă României după Congresul de la Paris din 
1856. La Congresul de la Berlin singura ţară care a susţinut România - şi documentele 
diplomatice stau mărturie-a fost Italia. Pentru că, bineînţeles, România nu era de acord 
cu cedarea Basarabiei, iar Italia avea şi ea o îndelungă experienţă a dezbinării naţionale. 
După Congresul de la Berlin necesităţile echilibrării politicilor europene au cerut ca 
Basarabia să se alipească Rusiei. în Italia ministru de Externe era atunci domnul Corti, 
preşedinte al Consiliului de Miniştri era domnul Cairoli - una din figurile istorice ale 
unităţii Italiei - şi ambii au susţinut România. Bineînţeles că am avut relaţii bune în 
perioada interbelică, astfel încât Institutul Italian de Cultură de la Bucureşti a fost unul 
dintre primele pe care Italia le-a creat în străinătate. Era prin anii '30. Dacă vă gândiţi că 
prima lege care reglementa funcţionarea institutelor italiene de cultură din străinătate 
datează din 1940, vă daţi seama că Institutul de aici a fost creat înainte ca Italia să aibă 
o legislaţie cadru în domeniu. 

î. Din câte ştiu şi România a profitat, înfiinţând în Italia unul din primele sale Institute 
culturale din străinătate. îi datorăm lui Nicolae lorga Casa lorga din Veneţia şi Accademia 
di Romania din Roma. 

R. Vito Grasso Bineînţeles. Şi acum România are o poziţie destul de privilegiată. Noi 
colaborăm cu cele două instituţii româneşti din Italia. Chiar săptămâna trecută am 
vorbit la telefon cu domnul director Dan Pineta din Ministerul român de Externe să 
facem un schimb de expoziţii şi alte manifestări. 

î. Cred că a venit vremea să vă pun a doua întrebare. Consideraţi că fondul latin comun 
mai este un parametru funcţional în lumea contemporană? între popoarele noastre şi 
nu numai. 

R. Vito Grasso Evident. Miercurea trecută, când s-au celebrat 550 de ani de la naşterea 
lui Leonardo da Vinci la Academia Română, manifestare UNESCO, am vrut să-mi citesc 
intervenţia în limba română, dar preşedintele Academei, academicianul Eugen Simion, 
a spus: puteţi vorbi italieneşte, aici oînţelegem toţi. Şi e valabil şi pentru alte manifestări 
culturale. Asta ce înseamnă: că avem o uşurinţă de a ne înţelege datorită fondului 
lingvistic comun. Dar vreau să mai adaug ceva: filologii împart limbile neolatine în 
meridionale şi septentrionale. Iar italiana şi româna sunt ambele meridionale, 
î. îmi amintesc de teoria lui Goethe care spunea că, în materie de cultură, întotdeauna 
sudul a fost modelul nordului european. Probabil în ce priveşte limbile vorbite nu este 
exact la fel. Cred că familia limbilor neolatine, care este mare, cuprinde ţări din America 
de Sud şi Europa, mai are un cuvânt de spus la începutul mileniului trei. Francofonia 
este, de altfel, tot un fenomen neolatin. Ce credeţi despre neo-latinitate astăzi? 

R Vito Grasso Sigur că valorile impuse de Imperiul Roman - Dreptul, Codurile de legi - 
nu şi-au terminat mesajul. Dar este vorba şi despre creştinismul care i-a urmat, de toată 
evoluţia ulterioară. Toate sunt coordonate ale unui fond cultural şi de civilizaţie comun. 
Studiul autorilor clasici este patrimoniu spiritual în toate ţările neolatine. Aţi vorbit de 
America Latină şi Spania. Chiar şi în SUA, care este o ţară anglofonă, spaniola se 
răspândeşte. Am văzut un afiş electoral pentru alegerea primarului New Yorkului, anul 
trecut, care era scris în engleză şi spaniolă. 

î. Poate or fi fost şi-n italiană, fiindcă primar a fost ales Giuliani, de origine italiană. 

R Vito Grasso Se vede prin urmare că printre alegătorii din New York sunt mulţi vorbitori 
de limbi neolatine. La fel ca în Los Angeles, unde engleza şi spaniola se vorbesc la 
paritate. 

î. Bine, Los Angeles înseamnă în spaniolă îngerii. Dar acolo e şi o comunitate românească 
foarte puternică. 

R. Vito Grasso Italiana are o răspândire mai mică în lume. Acum facem un efort pentru 
a ajuta comunităţile italiene din străinătate: SUA, Europa Centrală şi Occidentală, prin 
cursuri, burse de studii în Italia, ca să nu uite cultura originară. 

î. Apropo de burse, aş vrea să-i pun o întrebare domnului profesor Stoica, fiindcă vine 
din zona învăţământului şi, din câte ştiu, Italia oferă şi pentru studenţii noştri, nu numai 
din comunitatea italiană, o mulţime de burse. Ne puteţi spune ceva? 

R. Lencan Stoica Da. în special după schimbările sociale şi politice din 1990 relaţiile şi 
raporturile de schimb dintre România şi Italia în zona învăţământului, a cercetării 
ştiinţifice s-au dezvoltat foarte mult. M-aş referi, de pildă, la schimburile din cadrul 

programului Erasmus - Socrates. Facultatea noastră 29 are relaţii de excepţie cu 
universităţile italieneşti în cadrul acestor programe. Cu peste 20 de universităţi, 
î. Poate enumeraţi câteva. 

R. Lencan Stoica Sunt printre cele bai bune în domeniul ştiinţelor politice: Florenţa, 
Bologna, Roma, Napoli, Urbino, Milano, Torino, Cagliari. Bursele Erasmus sunt o formă 
de cooperare la nivelul întregii Uniuni Europene. Avem, evident, relaţii asemănătoare 
cu Franţa, cu Spania. 

î. Daţi-mi voie să lărgesc puţin cadrul discuţiei de la sfera restrâns lingvistică, a originii 
limbilor vorbite în ţările noastre, la aceea mai largă, a celor două culturi. în afară de 
bursele din domeniul ştiinţelor politice cred că există burse şi în alte domenii. Ce spuneţi, 
domnule director? 

R. Vito Grasso Sunt şi burse ale Guvernului italian pentru toate domeniile. De curând 
ne-am orientat spre pregătirea cadrelor din administraţie, învăţământ şi cultură. 
Propunerile le primim de la Ministerul Educaţiei, al Culturii şi chiar Ministerul de Externe, 
pentru pregătirea, inclusiv din punct de vedere lingvistic, a viitorilor funcţionari care 
trerbuie să cunoască legislaţia comunitară în materie. Vedem că sunt mari cereri de 
burse. 

î. Deci pregătind aceşti specialişti din România, Italia îşi exprimă, de fapt, opţiunea 
pentru integrarea noastră europeană? Cum altfel credeţi că poate contribui România, o 
ţară neolatină în fond, cu poziţia ei geostrategică în flancul sud-estic al Europei, la 
înfăţişarea Uniunii Europene de mâine? Ce simţiţi dumneavoastră? 

R. Vito Grasso Bineînţeles că poate. Suntem convinşi că România e foarte importantă. E 
o ţară pacifistă şi pacifică şi asta e foarte important în Balcani. Din păcate zona balcanică 
e destul de frământată. Pe urmă e o ţară democratică, unde presa şi cultura sunt libere. 
Are nişte probleme economice care trebuie rezolvate treptat. Eu am văzut în ultimul an 
cum, în diferite domenii foarte importante pentru sensibilitatea occidentală, s-a 
adecvat şi legislaţia. Şi un alt pas înainte va fi făcut prin revizia Constituţiei. Pentru că şi 
acolo se poate experimenta un nou concept de suveranitate care să fie potrivit pentru 
exigenţele Uniunii Europene. Mie mi se pare că intrarea României în UE este o cale fără 
întoarcere. Şi mai mult: din punct de vedere politic, pe tematica asta, integrarea în 
NATO şi în UE, toate forţele politice româneşti sunt de acord. Atunci nu este nici o 
opoziţie de principiu care să le poată ameninţa. Este un drum de parcurs, 
î. Cum credeţi că vor fi folosiţi specialiştii pe care-i pregătim pentru Europa Unită? 

R. Lencan Stoica E o întrebare-cheie. Noi pregătim specialişti în ştiinţe politice, relaţii 
internaţionale şi politici publice, cu limbile de acces franceza, engleza, româna. Dar toţi 
studenţii noştri ştiu bine şi italiana. Ei cunosc practica şi legislaţia europeană. Fac Drept 
comunitar, Drept internaţional, cursuri de filozofie şi cultură şi sisteme politice. Mulţi 
dintre absolvenţii noştri lucrează la Ministerul Integrării Europene, de Externe, 
î. Vi se pare deci că trăim un moment de renaştere spirituală în ce priveşte România şi 
Estul Europei? Văd din cărţile la care lucraţi că sentimentul meu nu este complet 
desprins de real. 

R. Lencan Stoica Facultatea noastră colaborează foarte bine, mai ales începând din 1995, 
cu Institutul Italian de Cultură şi în acest domeniu al cercetării ştiinţifice. Organizăm 
împreună simpozioane. Pot să enumăr un simpoizion organizatîn 1990 cu tema Gramsci 

- cultura şi politica, temă abordată pentru prima oară în România. A fost un 
simpozion cu mare audienţă. în anul 2000 am organizat un simpozion despre 
Machiavelli, el având o tradiţie în cultura română. Recent au apărut câteva cărţi. La 
Editura Ştiinţifică va apare zilele acestea o carte în coeditare cu editura Cită del Sole din 
Napoli, ce se va difuza şi în Italia. E vorba de Discursuri asupra primei decade a lui Titus 
Livius de Machiavelli, în traducerea lui Ion Goian, cercetător la Institutul de Ştiinţe 
Politice şi Relaţii Internaţionale din Bucureşti. E un fel totuşi de a ne raporta la rădăcina 
noastră comună şi la urmările ei, până azi. Nu traducem însă doar clasici. De curând s-a 
tradus un curs de ştiinţe politice. Aş putea spune că este primul curs de ştiinţe politice 
tradus din italiană în română. Cursul este al profesorului Gianfranco Pasquino, fost 
senatorîn Senatul Italiei şi profesor de ştiinţe politice la Universitatea din Bologna. Acest 
curs a fost tradus la Institutul European din laşi. Asemenea relaţii de colaborare se 
desfăşoară şi în sens invers. Şi autori români sunt traduşi în Italia. De exemplu Lucian 
Blaga a fost tradus la Torino cu mai multe lucrări de către Marco Cugno: Trilogia culturii, 
Trilogia valorilor. Sunt traduşi Mircea Eliade, Noica, Cioran. La prestigioasa editură 
Feltrinelli s-a tradus şi Kira Kiralina lui Panait Istrati. Pe lângă burse şi traduceri, pregătim 
acum şi un interesant simpozion cu personalităţi de prestigiu. 

î. Credeam că tocmai s-a desfăşurat un simpozion. 

R. Vito Grasso Da. în mai au venit profesori din diverse universităţi italiene şi au vorbit 
despre inspiraţia creştină în gândirea politică italiană, fiecare din alt unghi de vedere, cu 
referire la intervalul de la jumătatea secolului al XlX-lea - unificarea Italiei - până la 
jumătatea secolului XX - războiul rece. 
î. Au participat şi din universităţile româneşti? 

R. Vito Grasso Da. Vrem să publicăm toate textele. Peste câteva săptămâni va ieşi un 
supliment special al revistei „22" cu ele. E important, fiindcă - spre a înţelege 
mecanismele politice din Italia, destul de diferită de alte ţări occidentale unde a 
funcţionat logica alternativă la preluarea Puterii (în vreme ce în Italia a fost tot 
democraţia creştină, împreună cu diverse alianţe, adică s-a format o cultură a medierii) 

- ea provine mai ales din democraţia creştină. Iar cultura creştină a fost atât de 
hegemonică, încât chiar un partid de inspiraţie marxistă cum era Partidul Comunist 
Italian prin anii '70, cu Berlinguer şi compromisul istoric a intrat în această logică, făcând 
politica Italiei cu medierea, nu cu contrapunerea. 

R. Lencan Stoica Dacă-mi permiteţi, fac în continuare o precizare relativ la afirmaţia 
foarte interesantă a domnului director:în Italia conceptul de hegemonie e foarte utilizat. 
Este un concept definit de Gramsci. 

î. E de fapt un concept greco-latin. Dar voiam să vă întreb şi despre simpozionul care se 
pregăteşte. 

R. Lencan Stoica La sfârşitul lunii septembrie se va organiza un simpozion împreună cu 
Institutul Italian de Cultură, cu Parlamentul României, Facultatea de Ştiinţe Politice a 

Universităţii Bucureşti şi Institutul de Ştiinţe Politice şi Relaţii Internaţionale al 
Academiei Române pe problema reformei parlamentare, a reformei constituţionale, a 
democratizării şi acordului cu legislaţia europeană -în raport cu integrarea. Şi-a anunţat 
sosirea unul din cei mai prestigioşi politologi contemporani, care a lucrat atât în Uniunea 
Europeană cât şi în SUA, Giovanni Sartori. 
î. Eu vă doresc succes. 

2002 


4.2. Prof. univ. dr. George Guţu, 
preşedinte al Asociaţiei Germaniştilor din România 

î. Stimate domnule profesor, sunteţi nu numai şeful Catedrei de 
Germanistică a Facultăţii de limbi străine a Universităţii din Bucureşti, ci 
şi preşedintele Asociaţiei Germaniştilor din România şi preşedintele 
Societăţii Goethe. Date fiind toate aceste calităţi, aţi putea să-mi spuneţi care este 
stadiul relaţiilor noastre culturale cu partea germană şi cum contribuiţi dumneavoastră 
la stabilitatea lor? 

R. încă din 1920 un germanist originar din România, de orgine germană, a definit 
noţiunea de germanist aflat în afara graniţelor unde se vorbeşte limba germană. Deci 
aflat în afara spaţiului germanofon. Şi el spunea că acest tip de germanist, care 
mijloceşte limbă şi cultură germană în spaţii negermanofone, are o calitate deosebită: 
aceea de a facilita întâlnirea dintre două culturi, fie prin traduceri, fie prin studii despre 
literatura germană, fie prin promovarea studiului limbii germane, 
î. Nu-s prea indiscretă dacă întreb cine spunea asta... 

R. Acest mare germanist se numea Kurt Klein, una dintre figurile marcante ale 
germanisticii, provenind din România. 

î. Atunci vă rog să-mi faceţi un scurt excurs al relaţiilor dintre cele două culturi, văzut 
din perspectiva germanisticii şi a germaniştilor din România. Pe urmă să zăbovim mai 
îndelung la stadiul actual al problemei. 

R. E un câmp cam vast de activitate. în primul rând aş vrea să subliniez că interesul 
pentru cultura germană se impune cu deosebire în a doua jumătate a secolului al XIX- 
lea prin cercul Junimea de la laşi, prin activitatea lui Titu Maiorescu în special. în felul 
acesta se cam echilibrează cele două sfere de influenţă culturală - ştiţi, desigur, că 
înainte influenţa franceză era preponderentă - şi în felul ăsta influenţa germană începe 
să se impună din ce în ce mai mult în câmpul culturii române. Urmează o perioadă 
efervescentă la începutul secolului al XX-lea, întreruptă de intermezzo-ul celui de-al 
doilea război mondial, după care a intervenit oarecare detaşare faţă de cultura germană, 
dar care este depăşită rapid, şi în anii '20 se reiau din plin - ca să nu mai pomenesc de 
contribuţia deosebită a lui Lucian Blaga, care a studiat la Viena şi a avut contacte şi cu 
Berlinul, ca şi de alţi cărturari români, mai târziu Tudor Vianu prin studiile sale splendide 
despre Goethe şi cultura germană a veacului al XVIII-lea, Mircea Eliade -în general toţi 
cărturarii noştri sunt interesaţi în mod special de ceea ce se întâmplă în cultura germană. 

Ca să nu mai vorbim de influenţa romanticilor şi a filosofilor germani din secolul al XVIII- 
lea. 

î. Şi în prezent? 

R. în prezent nu facem decât să continuăm o tradiţie extrem de bogată şi de variată şi 
să încercăm, cu mijloacele noastre, să impulsionăm contactele bilaterale tocmai în 
spiritul a ceea ce domnul director Thonges 30 amintea anterior: cultura este cea care 
trece peste graniţe şi încearcă să găsească legăturile, căile de comunicare dintre diverse 
naţiuni. O noţiune care se impune din ce în ce mai mult în cercurile ştiinţifice, şi anume 
interculturalitatea, interdisciplinaritatea. în acest sens contribuim în primul rând prin 
promovarea limbii germane în România cu ajutorul universităţilor, prin învăţământ, prin 
formarea de profesori de limbă germană, care, la rândul lor, preiau generaţii întregi de 
copii. 

î. Există şi un sistem de burse? 

R. Sistemul de burse există şi pe plan naţional - în ultima vreme s-a revigorat sistemul 
de burse al statului român, ele sunt însă modeste - dar în mare parte acestea vin din 
partea germană şi austriacă, în general prin aşa numitul serviciu de schimburi 
interculturale, Deutsche Akademischer Raustauschdienst, care oferă cu mare 
generozitate o multitudine de burse, foarte variate, de la burse de o lună, până la burse 
de un an. 

î. Şi sunt preferate anumite specialităţi? 

R. Eu mă refer aici în special la germanistică, la cei care studiază filologia germană, dar 
bursele sunt destinate tuturor domeniilor activităţii ştiinţifice, de cercetare, inclusiv 
ştiinţelor exacte. 

î. Şi alte domenii în care se manifestă acum germanistica? 

R. în primul rând Congresul Germaniştilor din România, care se organizează o dată la 
trei ani şi care este o manifestare deosebit de amplă - participă 120,150 de germanişti, 
profesori de germană din România, de la toate nivelele sistemului educaţional 
românesc, dar mai ales universitar. De regulă, până acum au participat şi cam 50 - 60 
de străini, germanişti dintr-o multitudine de ţări, din Japonia până în SUA şi, desigur, 
mare parte din Germania şi Austria. 

î. Concret, în ce fel e receptată cultura germană azi la noi: se fac traduceri, există 
manifestări prin care se popularizează anumite evenimente? 

R. Pentru că ne aflăm la sediul Institutului Goethe din Bucureşti, nu pot să nu amintesc 
faptul că aici, în această casă, a fost creată Societatea Goethe din România acum câţiva 
ani, prin participarea preşedintelui Institutului Goethe cu sediul central la Munchen, 
profesorul Hillmann Hoffmann, cu participarea Societăţii Goethe din Weimar. Deci 
această casă este legată de multe evenimente culturale de prestigiu, care se petrec în 
capitala României şi care sunt legate de spaţiul cultural şi de civilizaţia germană. Tot în 
această instituţie am organizat anul trecut împreună cu domnul Thonges, cu Muzeul 
Literaturii Române şi cu Fundaţia Rose Auslănder din Koln, un foarte important 
simpozion dedicat acestei poete originare din Bucureşti, de limbă germană, care a 
emigrat în anii '40 şi care a revenit mereu în poezia ei la patria sa, la Bucureştiul 




Viaţa în jurul Mediteranei 


263 


multietnic, atât de interesant din punct de vedere intercultural. Deci iată cum sunt 
legate activităţile noastre de această instituţie a statului german, care înţelege să 
strângă relaţiile de colaborare cu toate instituţiile culturale din România, inclusiv cu 
Universitatea din Bucureşti. Şi aş vrea în acest sens, al colaborării strânse dintre noi, să 
mai amintesc şi faptul că împreună am elaborat un program comun al Universităţii 
Bucureşti şi al Institutului Goethe, de conversie profesională. Pentru că am constatat că 
există o deficienţă în ceea ce priveşte numărul de profesori de limbă germană în 
România. Am încercat să creăm profesori de limbă germană din vorbitori de limbă 
germană care aveau alte profesii şi care, în decurs de doi ani, se pot recalifica, 
î. Vă rog să mergem puţin mai în profunzimea activităţii dumneavoastră: pe lângă 
activităţile în colaborare cu Goethe Institut, germaniştii noştri mai sunt interesaţi de 
prezentarea culturii române pentru cititorul, spectatorul de rând din spaţiul german? 

R. Prezentăm din păcate prea puţin cultura română în Germania, fiindcă asta 
presupune retroversiune şi aici criteriile sunt selective. Nu aş vrea să omit în acest 
context contribuţia deosebită a scriitorilor de limbă germană din România, care sunt 
adevăraţi ambasadori ai culturii române pentru că traduc foarte mult din literatura 
română şi răspândesc cunoştinţe despre cultura şi civilizaţia română. Noi, ca germanişti, 
încercăm să permanentizăm fenomenul, evident, să şi facem traduceri. Aş vrea să 
subliniez faptul că unul din proiectele noastre foarte ambiţios este elaborarea ediţiei 
naţionale de Opere alese din Goethe, o ediţie în 18 volume, din care sperăm să apară 
anul acesta primul volum. Un colectiv de germanişti de la Universitatea din Bucureşti, 
împreună cu specialişti germani, elaborează volumele cu aparat critic şi cu tot ceea ce 
trebuie, încât să devină o ediţie de referinţă pentru cultura română. Traducem foarte 
mult din scriitorii germani. E un domeniu atât de vast, încât nu ştiu cu ce să ilustrez mai 
întâi. Totodată, încercăm să păstrăm legătura cu valorile culturale care s-au născut pe 
pământul românesc şi care, după aceea, prin vitregia sorţii, au ajuns să trăiască pe alte 
meridiane. Mă refer la opera lui Paul Celan în primul rând, unul dintre cei mai mari poeţi 
contemporani de limbă germană şi care în România nu este suficient cunoscut. Vom 
încerca să mai facem ceva în acest sens, în afară de lucrarea mea de doctorat la Leipzig, 
care se ocupă de rădăcinile româneşti ale acestei poezii. Fiindcă ea a uluit Occidentul 
prin ineditul metaforicii pe care o aducea într-un spaţiu lingvistic neobişniut cu 
asemenea imagistică, stil al metaforei. Toate veneau din spaţiul cultural efervescent al 
României anilor'30-'40. Celan s-a formatîn Bucureşti, ca şi Tzara, a crescut în ambianţa 
suprarealiştilor noştri: Gellu Naum, Gherasim Luca, Virgil Teodorescu, Nina Cassian ş.a. 
î. Despre felul cum intră valorile româneşti în spaţiul german puteţi să ne spuneţi ceva? 
R. Unul dintre canale, cum v-am spus, este acela al scriitorilor germani originari din 
România, care acum trăiesc în Germania şi au rămas strâns legaţi de noi. Ei cunosc 
cultura şi civilizaţia românească, mentalitatea românească şi înţeleg şi literatura şi pot 
să o traducă mai bine decât un neamţ care ar folosi doar canalul lingvistic. O altă 
posibilitate ar fi de a promova şi în România traducerile în germană ale autorilor români, 
aşa cum s-a făcut în ultimele decenii. Cred că chiar statul român ar trebui să facă mai 
multe eforturi pentru promovarea acestor traduceri. Dar câte n-ar trebui să promoveze 

statul român! Inclusiv învăţământul şi predarea limbii germane. Vreau să folosesc 
această ocazie, tocmai pentru că sunt în Istitutul Goethe, ca să apelez la forurile 
competente din România pentru a nu împiedica predarea limbii germane în instituţiile 
noastre educaţionale, în special în şcoli, aşa cum sunt trase numeroase semnale din 
toată ţara. Ca preşedinte al Societăţii Germaniştilor din România sunt obligat să apelez 
la foruri. Predarea limbii germane se va afla în curând în mare pericol, 
î. Ca să nu mai vorbim de Departamentul în limbi străine, inclusiv germana de la 
Universitatea Politehnica Bucureşti, care vizează direct viitoarele relaţii economice 
dintre cele două ţări. 

R. Da. Există o serie de programe de învăţământ profilate în limba germană, pe diverse 
specialităţi: la ASE, Politehnică, în întreaga ţară. 

î. Exact. Asta e o altă întrebare: avem în ţară zone cu populaţie germană destul de 
numeroasă. Se mai ocupă cineva de acest aspect? 

R. Se ocupă nu numai Institutul, ci şi Ambasada Germaniei la Bucureşti. Există un 
Departament al Ambasadei care se ocupă de problemele minorităţii germane, între care 
şi de cultura şi civilizaţia acestei minorităţi, atâta câtă a mai rămas după exodul masiv 
pe care îl regretăm enorm. Pentru cultura română înseamnă o mare pierdere, dar astea 
sunt faptele şi trebuie să le constatăm ca atare. Atâta câtă a mai rămas, încercăm să 
păstrăm legăturile cu minoritatea germană. De fapt prin tot ce facem încercăm să 
construim punţi şi spre această minoritate, dar şi spre marea cultură germană din 
Germania şi din Austria. 

î. Aş vrea să vă pun o întrebare mai specială. O adresez strict germanistului. Credeţi că 
reforma lui Luther şi venirea lui Johannes Honterus la Braşov a fost un moment 
important pentru mişcarea culturală din Transilvania şi pentru tot ceea ce a urmat ca 
mişcare culturală în ţările române? 

R. Nu este nici un secret. Nicolae lorga şi alţi cărturari au spus-o franc, deschis: saşii au 
deschis drumul şcolii româneşti. Deci Reforma a fost şansa enormă a acestei şcoli, 
pentru că datorită ideilor Reformei protestante s-a tradus Biblia în limba naţională. 
Luther a tradus-o în germană : A fost şi o mişcare de promovare identitară. Să ne 
amintim că şi în Ţara Românească Biblia a fost tradusă de Constantin Catacuzino şi 
publicată în timpul domniei fiului său, Şerban. în felul acesta informaţia Bibliei a pătruns 
profund, aşa cum latina de până atunci n-o putea face. Aşa s-a deschis şi drumul limbii 
române culte, literare, unitare. Ea s-a impus în biserică, apoi în şcoală şi în cultură. De 
asemenea, contribuţia cărturarilor germani este esenţială şi în tipărirea primelor cărţi 
româneşti. Prin tipografiile lor, prin posibilităţile tehnice pe care le-au creat aproape 
imediat după ce Guttenberg inventase tiparul, au creat şi posibilitatea primelor 
tipărituri româneşti, ale lui Coresi, chemat chiar de Honterus la Braşov, care tipărituri 
au luat apoi amploare prin Dosoftei, Varlaam şi s-au răspândit în tot spaţiul fostei Dacii, 
î. Mulţumesc. 

R. Cu plăcere. 


2002 

4.3. Prof. univ. dr. Jiri Felix, 

şeful Catedrei de limba română a Facultăţii de Filologie 
de la Universitatea Carolină din Praga 

î. Domnule profesor, în calitate de şef al unui curs de limba 
română, moşteniţi doi romanişti foarte cunoscuţi: pe Jan Urban 
Jarnik şi pe fiul său, Hertwig. Există nu numai o moştenire, ci şi o continuitate de 
preocupări între activitatea lor şi activitatea dumneavoastră? 

R. Eu cred că da. De altfel, lucrul acesta l-a spusîntr-un articol şi profesorul Boris Cazacu 
de la Bucureşti. Demult, bineînţeles. Dar eu văd asta ca pe o continuitate a românisticii 
cehe, care are o tradiţie de peste 120 de ani. 

î. Vă ocupaţi atât de limba, cât şi de literatura română? Aveţi legături cu specialiştii 
noştri? 

R. De amândouă, dar mai mult de limba română. Şi, cum să vă spun, la vârsta mea multe 
relaţii plăcute şi interesante au devenit amintiri, cu alţii lucrez şi acum. De când am venit 
la Bucureşti ca student bursier în 1954, i-am cunoscut şi cred că am fost în relaţii foarte 
bune, chiar prieteneşti, cu profesorii Rosetti, Graur, Iordan, Boris Cazacu, Jacques Byck, 
Macrea, Petrovici. La Bucureşti am fost coleg cu Marius Sala, Valeria Guţu-Romalo. 
Regret că nu-mi amintesc pe moment şi alţii. Dar am cunoscut pe toată lumea de la 
Institutul de Lingvistică de la Bucureşti, 
î. Aţi scris şi articole în colaborare, aţi publicat şi în România? 

R. Am colaborat cu profesorul Vasiliu, regret dispariţia lui. In ce mă priveşte, am publicat 
mult în România, poate e interesant de ştiut că sunt primul ceh cu doctorat la Bucureşti. 
Mi-a fost conducător profesorul Cazacu şi teza s-a numit Paradigmatica limbii române 
literare. Acum aş putea să vă arăt ultimele articole, apărute cu întârziere - din păcate 
asta se întâmplă cu revistele de specialitate din România - iată volumul omagial din „SCL" 
dedicat Mioarei Avram, unde am publicat Dinamica omonimiei verbale în limba română 
• Diacronie şi tipologie. Ar urma să apară un articol despre Identitate fonetică - non- 
identitate morfologică. 

î. Vă mulţumesc pentru această parte introductivă. Deoarece ne-am întâlnit ca să-l 
evocăm pe Jan Urban Jârnik, cred că ar trebui început cu faptul că, născut la 1848, a 
devenit activ în perioada de formare a conştiinţelor naţionale în ţările Imperiului 
Austro-Ungar şi, după căderea acestuia, a contribuit din plin la formarea unei Europe a 
Naţiunilor. Ce credeţi, acum Cehia şi România mai aparţin unei Europe a Naţiunilor? 

R. Sunt foarte multe similitudini între popoarele central şi sud-est europene. 
Mentalitatea unui popor este însă aceea care dă diferenţa fiecăruia şi ea practic nu se 
schimbă. Cât despre cehi şi români, e un truism aproape, dar există între ele un 
sentiment de prietenie dintotdeauna. 

î. In ce-l priveşte pe Urban Jârnik, avea şi el relaţii de prietenie în România? 

R. Doamnă, el a fost un caz deosebit. A avut relaţii nu numai cu specialiştii români din 
domeniu. Era o personalitate foarte cunoscută de români, în Transilvania, ca şi în vechiul 
regat. Era membru al Academiei Române, a fost primit de rege, invitat la toate 

evenimentele culturale importante din Transilvania, la laşi, practic a colindat toată ţara. 

Profesorul Jărnik a fost primul romanist al Universităţii cehe, 
subliniez asta, fiindcă Universitatea Carolină a fost până la 1882 
una germană, iar de atunci s-a împărţit în două: cehă şi germană. 
Şi prima limbă romanică predată la Universitatea cehă a fost 
româna. 

î. Am văzut în Arhivele Universităţii Caroline din Praga că în 
Comisia de abilitare a profesorului Jarnik au fost profesorul Gebauer pentru limba cehă 
şi Frieda, din câte ştiu acesta e numele real, de specialist, al unui cunoscut poet ceh, 
care a semnat cu pseudonimul Jaroslav Rehliţki, de la începutul acestui veac. 

R. In plus, a fost coleg şi prieten foarte bun cu Tomas Masaryk, primul preşedinte al 
Cehoslovaciei. înainte de asta, adică de 1918, n-au existat decât Bohemia, Moravia 
(inclusiv Valahia Moravă) şi Silezia Cehă (o parte locuită tot de valahi, numiţi gorali, adică 
munteni). Per total, Ţara de Jos. Slovacia a fost doar Ţara de Sus din Ungaria, atâta, 
î. Cred că şi după ce s-a retras de la Catedră, profesorul Jarnik a continuat să-şi 
desfăşoare activitatea pe proprietatea sa de lângă Brno. Avea o fundaţie care activa 
într-un fel asemănător - ca scop - cu cercetările de teren ale lui Dimitrie Guşti. Se ocupa 
de regenerarea satului, de observarea tradiţiilor. îl vizita adesea Masaryk, cu care 
rămăsese prieten. 

R. N-a fost lângă Brno, a fost în localitatea Poctinyi, satul lui de naştere, azi se numeşte 
Letohrad dacă nu mă înşel, se află în Bohemia de nord-est. Aş face o completare istorică 
utilă pentru marele public: Cehia se compune din trei părţi istorice: Bohemia, Moravia 
şi o parte din Silezia. în ce-l priveşte pe preşedintele Masaryk, el i-a trimis încă în 1919 
pe Urban Jărnik şi pe fiul său Hertvig la Bucureşti, pentru strângerea relaţiilor de 
prietenie, România tocmai devenise România Mare şi, dacă-mi amintesc bine, au ţinut 
un ciclu de conferinţe la Ateneul Român. 

î. De altfel, 1919 este anul în care Jan Urban Jărnik a devenit membru al Academiei 
Române. Dar cred că Jarnik nu era decât exemplul cel mai pregnant al bunelor relaţii 
dintre ţările noastre, cred că mai erau şi alţii... 

R. Tocmai. Trebuie neapărat menţionat abatele Zavoral de la mănăstirea Strahov din 
Praga. De altfel, abatele se cunoştea cu profesorul Jarnik. La mănăstirea Strahov a fost 
un adevărat focar al filo-românismului ceh. La iniţiativa acestui abate, care la 1920-1930 
era arhi-cunoscut în România, fusese organizat un spital în incinta mănăstirii, în primul 
război mondial, unde au fost îngrijiţi soldaţii austro-ungari de naţionalitate română. Au 
fost foarte mulţi. La sugestia abatelui Zavoral, Urban Jărnik a organizat gratuit pentru ei 
cursuri de scris şi citit în limba română, fiindcă mulţi erau neştiutori de carte, 
î. Credeţi că bunele relaţii dintre ţările noastre s-au menţinut şi mai târziu? 

R. Sigur că da. Asociaţia Cehia-România de la Praga a editat anul trecut o broşură unde 
se pot găsi informaţii multe în această privinţă. E vorba de aşa numita perioadă a Micii 
înţelegeri, care permitea relaţii româno-cehe nestăvilite. La Praga a existat de pe 
vremea Imperiului o Asociaţie ceho-română, dar în 1927 s-a transformat într-un 
veritabil Institut ceho-român, care avea un local propriu, cu o bibliotecă bogată, în 

majoritate donaţii româneşti, mai ales graţie lui Nicolae lorga, un mare prieten al 
Cehoslovaciei şi al profesorului Jarnik. Fiindcă veni vorba de lorga: el a fost la Praga şi la 
Brno, a ţinut conferinţe la cele două universităţi, prin 1923, dacă nu mă înşel, iar textele 
acestor conferinţe au şi fost publicate în franţuzeşte, Les Roumains et Ies 
Tcheckoslovacques. Tot prin 1921 Cehoslovacia a fost vizitată de Ovid Densusianu. 
Bineînţeles, s-a întâlnit cu profesorul Jârnik, s-a întâlnit şi cu fiul său, Hertvig, care a fost 
ani de zile director al Bibliotecii universitare din Brno. 

î. Credeţi că aceste bune relaţii s-au putut păstra după al doilea război mondial? 

R. După război relaţiile s-au refăcut greu. Evident, situaţia a suferit modificări în timp. 
Dar, la început, a existat interes de partea cehă pentru continuarea relaţiilor, iar de 
partea românească nu prea. Să nu uităm că după război în Cehoslovacia au mai existat 
cam doi ani şi jumătate de oarecare libertate. în România cred că şi mai puţin. Se ştie că 
în ţările foste socialiste nu erau de dorit relaţii directe, ci doar relaţiile lor cu Uniunea 
Sovietică. Asociaţia cehoslovaco-română a fost desfiinţată. De altfel, în treacăt fie spus, 
în timpul ocupaţiei germane s-a spus numai Institutul român, pentru că rostirea 
cuvântului cehoslovac era absolut interzisă. Aceea a fost o perioadă neagră, când 
cuvântul cehoslovac era tăiat din cărţi cu tuş, şters până şi de pe mărcile de fabrică. Mai 
târziu, chiar eu sunt un exemplu palpabil de refacere a relaţiilor de prietenie dintre ţările 
noastre. 

î. Credeţi că acum aceste relaţii pot căpăta valenţe noi şi o amploare mai mare? 

R. Cred că moda se schimbă des şi repede, inclusiv moda politică. Dar relaţiile dintre 
două ţări, atât de bine verificate în timp, n-ar trebui să se conducă după moda 
momentului. Poate fi azi la modă Occidentul, dar popoarele noastre au propria lor 
istorie, ea a fost asemănătoare o bună bucată de timp şi de aceea se pot înţelege mult 
mai bine între ele. Unui român nu trebuie să-i explici, ca ceh, ce-a însemnat imperiul şi 
ce-a însemnat socialismul. Unui francez, da. A trăit în alte condiţii. Poţi să-l simpatizezi, 
dar înţelegerea profundă e altceva. 

î. Cu aceste gânduri bune vă mulţumesc pentru activitatea pe care o desfăşuraţi, pentru 
interviu şi sper să ne vedem şi la Bucureşti. 

2001 



4.4. Prof. univ. dr. Jiri Jărnik, 

decan al Facultăţii de matematică a Universităţii 
Caroline, Praga 

î. Stimate domnule profesor Jiri Jârnik, sunteţi specialist în 
matematică şi anul acesta aţi organizat la Praga a X-a ediţie a 
Conferinţei Internaţionale de Ecuaţii Diferenţiale. Deoarece conferinţele au loc o dată 
la 10 ani, această activitate trebuie să fi început pe vremea tinereţii dumneavoastră. Am 
dreptate? 

R. Da, aşa e. Prima Conferinţă a fost la Praga în 1962, deci acum 40 de ani, iar eu aveam 
atunci 28 de ani şi tocmai îmi terminasem doctoratul în matematică. 

î. Tatăl dumneavoastră, Vojtech, fiul cunoscutului romanist Jan Urban Jărnik, specialist 
deopotrivă în lingvistică şi folclorul românesc, a fost şi el un matematician cunoscut. 
Unchiul dumneavoastră, Hertvig, celălalt fiu al lingvistului Jărnik însă, a continuat 
activitatea tatălui său, adică s- a ocupat de limba română. Permiteţi-mi să vă întreb mai 
mult despre bunicul şi unchiul dumneavoastră. Vă amintiţi de discuţiile lor? De 
activitatea la Universitatea Carolină din Praga şi la Universitatea Masaryk din Brno? Vă 
aminitiţi ceva despre activitatea lor legată de limba română? 

R. Mă tem că nu prea, pentru că bunicul meu a murit înainte de a mă naşte eu, iar 
unchiul meu pe când aveam patru ani. Eu am făcut descoperiri mult mai târziu şi au fost 
mediate de tatăl meu şi erau legate de familie, nu de activitatea lor ştiinţifică, 
î. Vă amintiţi ori aţi păstrat lucruri sau texte care le-au aparţinut? 

R. Da, am amintiri, dar ele sunt în conexiune cu alte activităţi şţiinţifice. Bunicul meu era 
foarte legat de locul unde se născuse, un sat mic din Bohemia, sat de munte, avea acolo 
o casă unde se întâlnea cu profesorul Massaryk, primul preşedinte al republicii 
Cehoslovacia, care venea să-şi petreacă vacanţele şi, ca urmare, veneau o mulţime de 
oameni foarte distinşi. Am păstrat unele cărţi, cum ar fi Ghidul lui Jărnik despre Poctyni, 
o carte despre satul lui natal. Unchiul meu, Hertvig, a avut însă urmaşi, acum sunt la 
Brno, care păstrează în familie mărturii despre activitatea lingvistică, 
î. Jan Urban Jărnik s-a născut în 1848 şi destinul său, inclusiv ca specialist, a fost acela 
de a se conecta la spiritul renaşterii naţionale şi al modernizării care cuprinsese întreaga 
Europă. Ca şi poporul român, poporul ceh a devenit modern şi european după primul 
război mondial, la căderea Imperiului Austro-Ungar. Cred deci că destinul acestor doi 
specialişti în limba română din Cehoslovacia a fost legat de Europa Naţiunilor, care s-a 
format, în spirit, între 1848 şi primul război mondial, ceea ce presupunea principii 
democratice în fiecare ţară, bazate pe diferenţele specifice ale naţiunilor. Perioada 
comunistă a uniformizat educaţia în ţările socialiste. Ca specialist tocmai în diferenţe - 
după cum arată domeniul de care vă ocupaţi, ecuaţiile diferenţiale - cum credeţi că va 
fi posibilă acum, în Europa Unită, pe fondul globalizării economice, ternologice, de 
civilizaţie, păstrarea diferenţelor culturale ? Ori poate suntem în faţa unei noi lumi care 
ne va uniformiza? 

R. Vorbind ca om de ştiinţă, ca matematician, noi ne-am unificat cu multă vremeîn urmă, 
înainte de unificarea Europei, am făcut-o dincolo de regimuri, de politicieni. în sfera 
noastră nu există diferenţe nici măcar între Israel şi ţările arabe, între Asia şi Australia, 
în ce priveşte rama culturală, cred că depinde de puterea de afirmare a spiritului fiecărei 
naţiuni pentru ca ea să-şi păstreze identitatea, specificul. De felul cum fiecare îşi susţine 
propria cultură. 

î. Cum vi se pare: continuaţi - nu de facto, ci în spirit - linia familiei dumneavoastră? în 
acest context european, când Cehia e parte a Europei Unite, vă simţiţi, întru spirit, ceh 
dincolo de vocaţia dumneavoastră? 

R. Da. Mai ales că fiul meu e student tot la Universitatea Carolină, el aparţine celei de-a 
patra generaţii de intelectuali cehi ai familiei. El va fi chimist, dar va fi tot un intelectual 
al unei familii de cehi. Sigur că generaţiile îşi schimbă opţiunile, profilul, dar nu şi 

identiatea profundă, care ţine de prima educaţie. Şi probabil nepaota mea, care are 
acum zece ani, va fi tot absolventă a aceleiaşi universităţi. Până la urmă, acesta e rolul 
educaţiei: să ne dezvăluie fiecăruia ce suntem în profunzimea noastră umană, cui 
aparţinem, ce datorii avem faţă de entitatea căreia aparţinem, 
î. Mulţumesc şi vă doresc să fiţi aşa cum simţiţi şi aşa cum vreţi. 

R. Mulţumesc, asemenea. 

2001 



4.5. Conferinţa Lingua Pax 2004 - Universitatea din Bucureşti 
4.5.1. Prof. univ. dr. Radu Toma 

î. Se află în plină desfăşurare la Universitatea din Bucureşti o 
amplă manifestare internaţională. Aţi putea să-mi spuneţi care 
este miza ei? 

R. Este vorba de cea de-a lll-a conferinţă LINGUA PAX, care este 
organizată de societatea Lingua Pax din universitatea noastră, Centrul de studiere a 
francofoniilor şi Şcoala doctorală a Universităţii din Bucureşti. Sunt cam 120 de 
participanţi şi tot atâtea intervenţii. Simpozionul de astăzi are tema Culturi interferenţe. 
Este vorba de contactul dintre culturi cu vorbitori de limbi multiple, fiindcă ne pregătim 
să intrăm într-o lume unde nu funcţionează numai limba noastră. Sperăm să înţelegem 
şi noi, la universitatea noastră, ce înseamnă să avem o identitate europeană. Căutăm 
nişte piste de legătură între ceea ce suntem şi ceea ce vom fi. 
î. Lingua pax? Asta duce cu gândul mai ales la palierul lingvistic. Am dreptate? 

R. Bineînţeles. Dar limba nu este separată de cultură, ci este vehicolul ei, felul ei de 
exprimare. Aceasta înseamnă o mare cantitate de valori, de cunoştinţe. Limba este 
entitatea noastră fundamentală. Comunicăm prin limbă, dar a vorbi înseamnă de fapt a 
face. 


4.5.2. Prof. univ. dr. Michel Dispagne, 

Universitatea Cayenne, Guyana franceză 

î. în ce fel consideraţi că aparţineţi francofoniei? 

> R. Sunt profesor la Universiatatea din Cayenne, Guyana 
Franceză, Territoire d'Outre Mer al Republicii Franceze, alături 
de Martinica. Iar specialitatea mea e studiul limbajului, alături de un grup de cercetători 
care se află în Martinica. Predau lingvistică generală şi, mai ales, limbile regionale din 
insulele Antibe. 

î. Ce semnificaţie poate avea pentru dumneavoastră perifrază „culturi interfenete"? 

R. Mai întâi, prin faptul că sunt atât de aproape de Antibe, că mă ocup de comunicare, 
că înţeleg istoria locuitorilor acelor insule, pot distinge influenţele europenilor, ale 

africanilor, ale indienilor, mulţi provin din foşti sclavi, sunt influenţe venite din Asia, 
chinezeşti. E un fel cu totul special de multiculturalism, vorbitorii sunt purtărori ai 
acestui întreg al nostru. 

î. E vorba de comunităţi etnice diferite, ori numai culturale, religioase? 

R. Trebuie menţionat că, după colonizare, religia care s-a impus a fost cea iudeo-creştină. 
Preoţii au fost aduşi de colonii francezi. în ce priveşte cultura, s-a produs, evident, un 
metisaj, suntem cel mai clar produs al interferenţelor culturale. 

î. Daţi-mi un exemplu. Există vreun scriitor în scrierile căruia se văd astfel de 
interferenţe? 

R. îmi vine în minte o celebritate de care poate aţi auzit, Aime Cesaire, poetul, 
politicanul, care apără deopotrivă diversitatea şi universalitatea. 


LVi*ţ 


4.5.3. Prof. univ. dr. Patrick Charodeau, 
Universite Paris XIII 


^ î. Ce impresie v-a făcut această conferinţă? Ce părere aveţi 
despre tema ei? 

R. Foarte bună, pentru că eu sunt, în Franţa, profesor în 
domeniul ştiinţelor limbajului. Iar acest lucru înseamnă, de fapt, să arunci o privire 
asupra identităţilor. Iar identităţileînseamnă culturi, tradiţii. Prin urmare acest colocviu, 
care se ocupă de aspectele identitare, mă interesează. 

î. Dar cum vedeţi, sub aspectul culturii, România, o singură ţară, dar una care are 19 
minorităţi etnice - şi culturale - cu statut recunoscut, vechi de sute de ani? 

R. Vedeţi, ştiam, teoretic, multe despre ţara dumneavoastră. Dar acum este pentru 
prima oară când vin în România. Or cunoaşterea directă poate schimba complet datele 
problemei. Am însă studenţi români la Paris... 
î. La Sorbona? 


R. Nu, la Paris XIII. Şi totdeauna am fost frapat de calitatea deosebită a studenţilor 
români, atât în ce priveşte cunoaşterea limbii franceze, cât şi calitatea lor intelectuală. 
Ultima studentă româncă e cu totul strălucită, o cheamă Marina Păunescu şi, prin astfel 
de studenţi, încerc să văd ce înseamnă identitatea românească. Apoi am participat, la 
Paris, la manifestări literare unde erau implicaţi şi români şi cred că trebuie să ne 
cunoaştem mult mai bine. Evident, Europa nu trebuie concepută ca ceva omogen, ci ca 
un ansamblu de o mare diversitate, în care fiecare poate să aibă libertatea de a-şi 
conserva propria sa identitate. Fireşte, există, în orice demers cultural, ceva universal, 
care permite dialogul. 

î. Şi credeţi că vocile specialiştilor, în totalitatea lor, pot fi luate în consideraţie, ca parte, 
în procesul de integrare gândit de politicieni? 

R. Sunt foarte sceptic în această chestiune. Dar avem datoria să încercăm, să observăm, 
să studiem. 

4.6. Programe de integrare 

4.6.1. Patrick Peteuii, 

director adjunct, Institutul Francez, Bucureşti 

î. Observ că Editura Linard a expus aici, la Institutul Francez din 
Bucureşti, grafica a numeroşi dintre artiştii cu care lucrează, dar 
foarte mulţi dintre ei nu sunt francezi. Mă ghidez după nume. 

R. Dar lucrează în Franţa, e un lucru obişnuit, noi suntem o ţară primitoare. 

î. Aceşti artişti sunt imigranţi, trăiesc în comunităţi etnice, vin doar pasager, pentru 

contracte câştigate? 

R. Sunt de toate felurile. Trăim sub imperiul Constituţiei, care stipulează laicitatea, 
libertatea şi egalitatea. Nu-i separăm pe oameni în mod artificial, 
î. Dar există comunităţi etnice? 

R. Asta probabil există, ca în orice societate, şi permite fiecăruia să facă şi să fie ceea ce 
vrea. Dar nu transformăm asta într-o problemă. Toţi sunt cetăţeni cu drepturi egale în 
Franţa, în Uniunea Europeană. Noţiunea de republică include toate drepturile, nu avem 
nevoie de coordonate în plus. Asta permite oamenilor să se comporte conform cu 
esenţa lor, fără a transforma asta într-o problemă. Evident, mondializare înseamnă şi că 
toate problemele se exportă ori se importă, cum vreţi, că societăţi aflate în diverse stadii 
de înţelegere a lucrurilor comunică între ele. Asta nu înseamnă să pierzi din vedere 
standardele republicii. Dar cum am ajuns la o asemenea discuţie? Ne- am depărtat de 
subiect. 

î. Adevărat. Dar cum vedeţi raportul între globalizare şi identitatea culturală? Mă 
gândesc la comunităţile culturale care pot fi chiar ale unor naţiuni. Care e acum raportul 
dintre Europa Naţiunilor, constituită prin forţajul modernizator de la jumătatea veacului 
al XlX-lea şi Europa Unită de azi? 

R. Eu prefer să vorbesc despre identitatea culturală a unui individ ori a unui grup de 
indivizi. Suntem cu toţii indivizi, aveam aceleaşi drepturi, acesta e singurul lucru care 
contează. Cât despre creaţie, lucrul e cert: pentru orice artist contează personalitatea 
lui, individualitatea lui, nu grupul, comunitatea. Sigur că s-a format într-un colectiv, dar 
totul se exprimă prin personalitatea lui, care nu trebuie blocată, interzisă de nici un fel 
de comunitate. Nu mă interesează originile artistului, mă interesează mesajul lui. 
î. Cred că înţeleg. Vă propun să rămânem aici. 

R. De acord. 

4.6.2. Olivier Peyroux, 

Preşedinte al Asociaţiei Universitare a Francofoniei 

î. Vă ocupaţi de grupul Action en Roumanie, dar sunteţi şi 
preşedinte al Asociaţiei Universitare a Francofoniei. Despre 
aceste două feluri de activitate v-aş ruga să vorbiţi. 

R. Action en Roumanie este asociaţia unui grup de artişti care îşi propune să abordeze 
problemele sociale prin arte. încercăm să facem tot felul de acţiuni care implică oameni 
şi le propunem să-şi spună ei părerea, dar regizăm în mod artistic. 

Reamintesc acţiunea despre VIP-uri, oamenii au spus care este acum în România 
importanţa starurilor. A mai fost un proiect în Piaţa Universităţii, cu o zi înainte de 
alegeri, unde noi am vrut să ştim părerea oamenilor, darîntr-un mod artistic, aşa că i- 
am rugat să deseneze fiecare propriul lui afiş electoral, ca şi când ar fi candidat. Mai 
avem un proiect, despre arta de consum şi modă şi altele, 
î. Dar Asociaţia Universitară Francofonă unde desfăşoară activităţi? 

R. Eu mă ocup, în cadrul acestei asociaţii, de schimbările la nivel universitar din Europa 
de Est, mai ales din Bulgaria, România şi Republica Moldova. Dar acum ne extindem şi 
în Polonia, în Georgia, în Serbia. încercăm să promovăm schimbările universitare în ţări 
vecine care, de obicei, nu se cunosc foarte bine între ele. 

2004 


4.6.3. Dr. în fizică Basarab Nicolesco, 

preşedinte al Centrului Internaţional de Cercetare şi Studii 
Transdisciplinare din Paris şi al Grupului de reflexie asupra 
Transdisciplinarităţii de pe lângă UNESCO 

î. Cu ce ocazie aţi venit azi la Institutul Francez din Bucureşti ? 

R. Am venit pentru lansarea colecţiei Românii din Paris, pe care am iniţiat-o acum un an 
de zile şi care apare la Editura Oxus din Paris. în timpul unui an am scos şase monografii, 
de fapt cinci monografii şi un ghid despre România, de fapt despre urmele lăsate de 
românii din Franţa - şi sunt foarte numeroşi, sunt mii, nu se reduc la urmele lui Cioran 
şi lonesco, scriitori, bineînţeles, dar şi oameni de ştiinţă, medici. Monografia despre 
Cioran a fost scrisă de Simona Modreanu, mă bucur pentru că a fost aici prezentă, de 
asemenea Petre Răileanu a scris monografia despre Gherasim Luca, monografia despre 
Mircea Eliade este scrisă de Eugen Simion, preşedintele Academiei Române, care 
tratează partea literară a operei lui Mircea Eliade. O carte foarte interesantă despre 
Fondane/Fundoianu, scrisă de un mare specialist, Salazar-Ferrer, care trăieşte în Anglia, 
de asemenea o carte importantă despre Victor Brauner, scrisă de Sarane Alexandrion, 
care este unul dintre marii suprarealişti încă în viaţă, 
î. Mai coordonaţi şi alte colecţii de la Editura Oxus? 

R. Sunt nu numai coordonatorul, sunt şi cel care a conceput-o, a operat selecţia. Marea 
mea dramă este tocmai selecţia, în sensul contractual, fiindcă sunt limitat la 15 titluri. 
Mă mai gândesc la Brâncuşi, evident, şi alţii, dar 15 e prea puţin dacă ne gândim la 
românii din Paris. Eu am o listă de 30 de personalităţi. Sper ca această colecţie să 
continue, fiindcă nu este uşor să vorbeşti despre românii din Paris. Noi am avut o 
subvenţie a statului român - prin Institutul Cultural - pentru cărţi şi cumpărarea unui 
număr de exemplare, care ne-a ajutat. Şi sper ca acest ajutor să vie în continuare. Ar fi 
foarte bine şi pentru Franţa şi pentru România. 

î. Vorbiţi-mi puţin şi despre dumneavoastră. Ce mai lucraţi în afară de cărţile altora? 

R. Am fost aici prezent în primul rând pentru Congresul Academiei Române despre 
culturi şi religii europene. De asemenea sunt aici pentru lansarea unui mare program 
sponsorizat de Fundaţia americană pentru ştiinţă şi religie ortodoxă. M-am întâlnit cu 
diverse personalităţi. Sunt bucuros să dăruiesc României ceea ce mi-a dăruit ea când 
eram copil: cultură. 

2003 


4.6.4. Serge Cagnolari, 
director, Editura Oxus, Paris 

î. Sunteţi directorul Editurii Oxus din Paris, care publică şi seria Românii 
din Paris. Ce semnificaţie are numele editurii? 

R. Este numele unui fluviu din Himalaia, care trece şi prin Uzbekistan, 
Kazahstan, o regiune unde se întâlnesc toate religiile 31 . Oxus e numele antic al Amu 
Dariei. A avut o civilizaţie neolitică fantastică, de acolo au pornit mari migraţii spre 
Europa: scito-sarmaţii, au circulat cimmerienii pe Drumul Mătăsii. Gândul nostru a fost 
să ne oprim la un nume care semnifică o confluenţă de culturi. Colecţia Românii din 
Paris apare în cadrul mai larg al seriei Les Etrangers de Paris, aceste personaje fabuloase 
care au contribuit la efervescenţa artistică şi intelectuală care a făcut din Paris capitala 
mondială a artelor. Ei bine, printre toţi aceşti intelectuali sunt numeroşi români. în 
trecut mulţi dintre ei au trăit foarte mult la Paris şi au devenit mai scriitori francezi decât 
scriitorii francezi. Şi adesea sunt mai recunoscuţi în Franţa decât în România. Intenţia 
noastră a fost, pe de o parte, să-i facem şi mai cunoscuţi pe români în Franţa, şi pe de 
alta să-i redescoperim pentru România, 
î. Publicaţi numai autori contemporani sau şi clasici? 

R. Autori ai secolului XX, azi decedaţi. Ultimul care a decedat dintre ei a fost Eugene 
lonesco. Dar şi după el au mai decedat personalităţi valoroase. Cred că aveţi dreptate şi 
ne vom gândi şi la ei în viitor. Am programat pentru început 15, dintre care 6 deja au 
apărut, 5 vor apare în 2005 şi restul în 2006. 
î. Vă doresc mare succes. Şi ne doresc şi nouă, românilor. 

R. Mulţumesc. 



4.6.5. Donato Giuliani, 

director pentru Europa de Est, DACOR (Consiliul Cultural pentru 
Dezvoltarea Regiunilor Europei) 

î. Prin ce credeţi că este relevantă politica în domeniul culturii, 
prin liniile ei directoare, în Uniunea Europeană comparativ cu 

ţările din Est? 

R. Politica în domeniul culturii în Europa de azi se face la scara regiunilor. în Europa 
regiunile sunt unităţi cu adevărat teritoriale, plecând de la care se pot realiza schimburi 

cu adevărat interesante, atât la nivelul spectacolului, prin schimb de spectacole, cât şi 
în ce priveşte tehnologia, tehnica, ceea ce explică prezenţa mea în România în acest 
moment. 

î. Numiţi regiune o regiune geografică sau şi o entitate culturală, naţională? 

R. Aici e o adevărată dificultate. Fiindcă în Franţa, de pildă, decupajul regiunilor e foarte 
recent. Franţa e o ţară foarte centralizată, care a angajat o descentralizare de foarte 
puţin timp, după al doilea război mondial.O entitate regională reia, în Franţa, decupajul 
Departamentelor, deci există un anumit teritoriu ce trimite la o cultură, o tradiţie, 
menţine un decupaj care este moştenirea Revoluţiei Franceze. Fiecare ţară are sistemul 
ei. Alte ţări au un decupaj ce corespunde moştenirii istorice. De aceea, cazul Franţei, 
oricât de complex ar fi, reperezintă numai un caz particular, 
î. Consideraţi România o regiune? 

R. Evident că nu. România e mai mult: e o ţară. 

î. Cum definiţi Estul, cu ţările care-l compun, din punctrul de vedere al regiunilor? 

R. Pentru noi, francezii, e foarte greu de înţeles subtilitatea decupajelor naţionale când 
vedem cum se prezintă situaţia. 

î. Programele de integrare culturală la care lucraţi vizează doar anumite regiuni, 
discriminarea lor pozitivă, ori se ocupă de integrarea Estului în ansamblul Uniunii 
Europene? 

R. Cred, în orice caz, că un element esenţial de integrare a regiunilor este chiar cultura, 
î. Există un program special pentru România, pentru regiunile care, eventual, ar 
compune-o? 

R. Sigur. Există programul PHARE al Uniunii Europene, destinat să creeze în ţările 
Europei Centrale şi Orientale condiţii de dezvoltare economică, de achiziţionare de 
tehnică, de tehnologie, în special în informatică, şi, de asemenea, destinat creării unei 
economii de piaţă. Deci programul PHARE este în întregime dedicat cooperării cu 
Europa Centrală şi Orientală, 
î. Mai sunt şi alte programe, mai ales culturale? 

R. Există un program dedicat Uniunii Europene, în care România poate juca un rol 
esenţial. Este vorba de programul Caleidoscop, care va deveni în curând activ şi pentru 
România. E un program care cuprinde trei ţări, dar, dacă o ţară din Europa Centrală sau 
Orientală face parte din el, se crează şansa unor burse create pentru acest program. 
Creea ce probează cooperarea cu ţările din Est şi integrarea lorîn programele europene, 
î. Cunoaşteţi vreun program special pentru tineri, pentru studenţi? 

R. Vă mărturisesc că sunt mai puţin la curent cu aceste programe, dar ştiu despre 
Leonardo, care prevede posibilităţi de mişcare ale studenţilor, elevilor, 
î. Credeţi că o ţară ca România, plasată între Occident şi Orient, poate decanta 
influenţele diverse şi transmite un mesaj identitar pertinent pentru restul lumii? 

R. Cred că da. Pentru că România este o ţară cu adevărat uimitoare. Mai ales pentru că 
noi, francezii, ne regăsim aici, ne simţim ca acasă, deşi ne despart 2000 de kilometri, o 
călătorie de trei ore cu avionul. Ceea ce înseamnă că funcţionam în virtutea aceluiaşi 
substrat, deci România a reuşit să-şi păstreze şi să trimită în afara ei o identitate anume 

dincolo de toate turbulenţele istoriei. Mi se pare un loc privilegiat pentru apărarea 
culturii în Europa Centrală. Cred că trebuie să acţionaţi pentru a păstra această 
identitate. 

î. Vi se pare că Uniunea Europeană funcţionează ca un fel de centru care trebuie să 
integreze marginile? Fie că da, fie că nu, la ce credeţi că poate aspira intelectualul 
român? 

R. în legătură cu ceea ce numiţi centru, noi, în Franţa, ne-am pus această problemă chiar 
după război. Dar s-a procedat la o descentralizare care face ca Parisul să nu mai fie 
centrul Franţei. E o regiune printre altele. Plecând de aici, e o chestiune destul de 
delicată să defineşti centrul Europei, deoarece fiecare regiune are dejucat rolul ei. 
î. Credeţi că România poate fi percepută prin regiunile ei ca o voce distinctă, care 
transmite un mesaj integrat pentru zona balcanică? 

R. Ne putem imagina un astfel de rol pentru România în legătură cu problema pe care o 
menţionaţi. 

î. Personal, chiar acţionaţi în acest sens? 

R. Cred că angajamentul prezenţei mele în România înseamnă două lucruri: odată 
angajrea unei cooperări a regiunilor, deci de la regional la european, şi în al doilea rând 
prezenţa mea ca formator la acest maşter, administrator de program cultural într-un 
proiect iniţiat aici, la Bucureşti, fapt cu adevărat novator, pentru care merită să ne 
mobilizăm. 

1996 


4.6.6. Prof. univ. dr.Giovanni Sartori, 
specialist în Drept Constituţional 

î. Sunteţi considerat unul dintre marii specialişti în Drept 
Constituţional, aţi făcut deopotrivă profesoratîn SUAşi Uniunea 
Europeană. Ce fel de Constituţie şi ce fel de regim consideraţi că 
i s-ar potrivi României de azi, în perspectiva integrării europene? 

R. Sper că pot vorbi italieneşte, fiindcă am venit într-o ţară latină şi eu însumi înţeleg o 
mulţime de cuvinte când mi se vorbeşte româneşte, 
î. Evident, puteţi. Şi mie mi se pare la fel când aud italieneşte. 

R. Cred că cel mai bun pentru o ţară francofonă ca România este sistemul francez, adică 
o republică semi-prezidenţială şi un Parlament bicameral. România are uzanţa bunelor 
relaţii cu Franţa, acest model este înţeles şi asimilat încă din veacul al XlX-lea. Văd că 
deja structurile create sunt viabile şi merg în acest sens. Iar aşezarea după majorităţi 
parlamentare este eficientă şi democratică. Accederea în Parlament să se facă 
proporţional cu voturile. Sunt încă prea multe partide politice, dar asta se va aşeza cu 
timpul, electoratul va decide. Eventual ar trebui majorat puţin procentul de accedere în 
Parlament. Cel mai eficient este un sistem bipartit. în felul acesta se va construi un 
sistem politic care să răspundă nu numai necesităţilor româneşti, ci şi acelora de 





276 


Proiectul România 


integrare a României în Uniunea Europeană. De altfel, toate aceste chestiuni le puteţi 
găsi mai exact exprimate în cartea mea Ingengneria Costitutionale, care tocmai a apărut 
şi la Bucureşti. 

2004 


4.6.7. Excelenţa sa Jesus Atienza Serna, 
ambasadorul Spaniei la Bucureşti 

î. Ne aflăm la o degustare de vinuri la Institutul Cervantes. 
Credeţi că, pe lângă schimburile culturale, Spania şi România 
pot colabora cu succes şi în domeniul economic? 

R. Sigur că da. Avem de făcut schimb de experienţă relativ la tehnologii de producţie, 
mai ales în agricultură, mai ales cu privire la vinuri. Cred că fiecare ţară îşi poate vinde 
cu succes vinurile în cealaltă, deoarece sunt asemănătoare ca profil, gust, sunt foarte 
bune. Şi cercetătorii în domeniile de interes comun trebuie să colaboreze în viitor, cu 
succes pentru ambele ţări. 

î. Credeţi că forţa de muncă românească din Spania poate câştiga în mod direct din 
experienţa spaniolă? 

R. Efectiv. E unul din aspectele pozitive ale programului de migrare a muncitorilor 
români în Spania. Dar şi ei aduc propria lor experienţă, de organizare a muncii, de 
producţie. De altfel ţara dunmeavoastră şi Spania sunt în Europa din vremurile antice, 
fiindcă împăratul Traian era născut pe pământul Spaniei de azi şi a ajuns până aici, în 
Dacia. El a fost primul care a unit cele două capete ale Europei, 
î. La cât credeţi că se ridică forţa de muncă românească din Spania? 

R. E o forţă de muncă extraordinar de apreciată. Acum doi ani, într-o singură provincie, 
Nuelva, erau 1500 de muncitori români. în aceeaşi provincie, în acest an sunt 4000 de 
muncitori. Iar anul viitor vor fi 10.000 de muncitori români. Asta spune ceva despre 
aprecierea de care se bucură românii în Spania. 

2003 



4.6.8. Excelenţa Sa Teofil Bauer, 
ambasadorul Ucrainei la Bucureşti 

î. Salonul de carte de toamnă de la Bucureşti găzduieşte anul acesta, ca 
ţară invitată, Ucraina. Cum credeţi că vor evolua relaţiile noastre ? 

R. Ucraina este pentru a treia oară participantă la acest târg, dar numai 
acum suntem în centrul atenţiei, ca să zic aşa. Ambasada Ucrainei şi Comitetul de 
Stat pentru Radiodifuziune şi Televiziune au primit cu bucurie acest lucru. Prezentăm 
în special manuale şi cărţi care sunt importante pentru Ucraina şi România, în sensul că 
se adresează minorităţii româneşti din Ucraina şi minorităţii ucrainene din România, 
fiind editate în limbile respectivelor minorităţi. 

î. Dar cum este tratată, pe ansamblu, dacă puteţi să-mi spuneţi, comparativ, 
situaţia celor două minorităţi în cele două ţări? 

R. Ucraina acordă foarte mare importanţă asigurării drepturilor minorităţilor, iar în ce 
priveşte minoritatea românească aveţi un exemplu clar, am expus la târg seria completă 
a manualelor şcolare în limba română. Dar, din câte am auzit, România mai are de 
completat manuale în ucraineană pentru minoritatea ucraineană existentă în nordul 
României. 

î. Ce importanţă acordaţi relaţiilor noastre viitoare, în condiţiile în care România se va 
integra în Uniunea Europeană, iar Ucraina va avea un parteneriat privilegiat cu Uniunea 
Europeană? 

R. Ucraina a susţinut tot timpul integrarea României în Uniunea Europeană, iar scopul 
strategic al Ucrainei este ca şi ea să se integreze în Uniune. Şi sperăm că după 2007 
integrarea României în Uniune va aduce sprijinul ei pentru ca, în viitor, să se integreze 
şi Ucraina. 

î. Vă mulţumesc şi succes. 

R. Mulţumesc. 

2004 

4.6.9. Fârkas Gyorgy, 

Realizator la Televiziunea Duna, Budapesta; directorul 
Festivalului internaţional de film documentar, Sf. Gheorghe 

î. Sunteţi directorul acestui festival. Ce secţiuni are, ce filme v- 
au venit în concurs, ce evaluări preliminare aţi făcut? 

R. Au fost trimise 185 de filme la preselecţia festivalului şi au ajuns în finală numai 
58 de filme, iar 30 ca program informativ. Filmele din programul informativ n-au o 
valoare mai mică decât celelalte, unele chiar au participat la Oscar, au avut premii la 
festivaluri internaţionale - dar juriul s-a gândit la o stabilitate tematică a competiţiei. 
Temele sunt: deceniul, revoluţia, economia, filmul experimental, filmul dramatic. 
Ultimile două sunt categorii destul de interesante, fiindcă ţelul acestui festival este să 
găsim un limbaj nou pentru filmele documentare. Un limbaj care să-l ţină în atenţie pe 
spectator. Şi secţiunea de film economic este foarte interesantă, dar ne-au venit foarte 
puţine filme la această secţiune, doar patru. Eu aş opta pentru mai multe coproducţii 
româno-maghiare. 

î. Care este în prezent situaţia documentarului în Ungaria? Pentru că, din câte ştiu, în 
România, după 1956, când documentarul românec a luat Marele Premiu la Cannes, 
producţia a scăzut, iar în ultmii ani de dinainte de revoluţia din 1989, nu se mai 
făceau decât nişte documentare turistice. Dar la întâlnirea de la Govora din toamna 
trecută a documentariştilor români am văzut că se încearcă înnoiri tematice, o mai 
puternică implicare în actualitate şi, evident, se caută şi finanţări. Care este situaţia 
acum în Ungaria? 

R. Situaţia din Ungaria e ceva mai bună decât cea din România. în plan financiar. în 
primul rând să spun ce părere personală am despre filmele documentare româneşti. 
Sunt deosebit de interesante. Dar sub aspect financiar cele maghiare sunt mai bine 
plasate. Televiziunile au un supliment de buget pentru asta. Cred că putem folosi 
reciproc experienţele noastre artistice, iar bilingvismul este o şansă. Dar în Ungaria se 
fac prea multe filme şi artiştii n-au timp pentru concepţia artistică, 
î. Dar nu există şi studiouri speciale de film documentar? 

R. Există vreo douăzeci-treizeci. Dar când e vorba de concurenţa pentru finanţare, 
câştigă totdeauna televiziunea. 

î. Credeţi că minoritatea maghiară de la noi şi minoritatea românească din Ungaria au 
acum şanse mai mari să-şi facă auzită vocea? 

R. Cred că tocmai asta e interesant şi frumos: că nu suntem la fel, că suntem diferiţi. 
Asta ne poate face să discutăm când stăm la o masă, să scoatem reviste, să scriem cărţi, 
să facem filme. Asta dă farmec vieţii. Diferenţa asta trebuie ţinută. Şi Uniunea 
Europeană gândeşte că naţiunile trebuie să-şi ţină identităţile lor. Pentru toate astea 
filmele sunt un apropo destul de bun. Eu aşa văd. Chiar la acest festival, dacă de uiţi la 
două filme cu aceeaşi temă, unul făcut de un maghiar şi altul de un român, diferenţele 
sunt extraordinar de interesante, avem două identităţi puternice. E foarte bine. 
Omogenitatea n-ar face să se înnoiască nimic, dar mai ales cultura. Ar fi un blocaj total. 
Fiecare naţiune are preţul ei. împreunarea acestor naţiuni dă farmecul Europei şi 
rezistenţa ei în timp, modelul ei cultural. O naţiune este puternică prin cultura ei, aşa 
rezistă timpului. 

î. Vă mulţumesc şi vă doresc succes în festival. 


2004 


4.6.10. Beke Mihâly Andrâs, 

Director al Institutului Cultural al Ungariei la Bucureşti 

î. Aceasta este una dintre cele mai ample acţiuni ale Institutului 
Cultural al Ungariei la Bucureşti. Spuneţi-mi de ce un 
asemenea tip de manifestare. 

R. Eu sunt de la 1 septembrie anul trecut directorul acestui Institut şi este cu adevărat 
primul eveniment de amploare, dar sper să nu fie şi ultimul. De profesie sunt ziarist, 
cineast. Deci am o preferinţă pentru film. Şi-mi pare rău că acest gen al filmului 
documentar şi-a pierdut credibilitatea cu un deceniu înaintea schimbării, atât în 
România, cât şi în Ungaria. Ştim bine din ce cauză: a devenit o unealtă a politicii, poate 
mai mult în România decât în Ungaria, unde erau ceva posibilităţi de a spune adevărul 
prin filme documentare, dar se făceau plictisitor, neinteresant. Deşi credinţa mea este 
că filmul documentar poate fi foarte viu, folositor, are posibilitatea de a reflecta în chip 
nemijlocit problemele societăţii. Şi cum societăţile noastre, română şi ungară, sunt în 
curs de redefinire, cred că pentru filmul documentar e un bun moment de relansare 
după schimbarea de regim. Prin urmare un schimb de idei între noi în vederea acestui 

proces poate fi foarte folositor. Trei idei de bază am avut în vedere pentru organizarea 
acestui festival: cei care nu-şi cunosc trecutul sunt osândiţi să-l repete. Noi n-am dori 
acest lucru şi cred că documentarul ne poate evoca trecutul, trecutul mai recent; în al 
doilea rând, cine nu-şi cunoaşte comunitatea în care trăieşte este osândit să piardă 
drumul, să bată pasul pe loc; în al treilea rând, cine nu-şi cunoaşte vecinii este silit să fie 
neîmpăcat în suflet. Acestea sunt ideile care au dus la naşterea acestui festival de filme 
documentare româno-maghiare. De ce la Sfântu Gheorghe? Din motive mai ales 
organizatorice: oraşul e mic, nu ne trebuie mijloace de transport de la hotel la sala de 
proiecţie, hotelul e mai ieftin, în aceiaşi bani putem participa mai mulţi, primăria ne-a 
ajutat necerându-ne bani pentru chiria sălii, vor şi ei să se lanseze turistic etc. Şi timpul 
pe care l-am avut la dispoziţie pentru organizare a fost scurt, cam 3-4 luni. 
î. Am observat că există şi un festival românesc al filmului documentar, cred că a avut 
patru ediţii, anul acesta a fost la Govora, tot un oraş mic, era un festival româno-italian. 
Credeţi că astfel de programe bilaterale sau multilaterale pot ajuta la o mai rapidă 
integrare a ţărilor noastre în Uniunea Europeană? 

R. Sub aspect cultural. Exact. Cred că astfel de manifestări dau la iveală chiar valorile 
europene ale ambelor culturi. Şi aceste valori ajută ambele societăţi să-şi păstreze 
identitatea lor culturală. 

î. Dacă-mi daţi voie, l-aş cita pe un scriitor care este maghiar la origine, dar trăieşte în 
Franţa şi semnează cu numele Peter Diener. Recent, într-un simpozion organizat de 
Institutul Francez din Bucureşti, spunea: voi, ţările din Est, să nu confundaţi Uniunea 
Europeană şi cultura europeană. La ce credeţi că se gândea? 

R. Am fost şi eu prezent la acel simpozion. Trebuie să vă mărturisesc că eu am şi o 
diplomă de expert european, deci m-am specializat în studii referitoare la Uniunea 
Europeană. Pot să vă spun că aceasta este o structură economică foarte, foarte 
birocratică, de care avem nevoie, dar în nici un caz nu asta reprezintă Europa, esenţa 
culturii europene. în nici un caz. Deci ea poate ajuta cu fonduri identităţile diferitelor 
culturi, dar nu se poate confunda cu ele. 

î. Credeţi că în această redefinire a identităţilor culturale pe fondul mai larg al identităţii 
culturale europene, minorităţile - culturale, naţionale, religioase etc. - pot avea un rol 
mai mare decât au avut în trecut? 

R. Ajunge dacă mă refer la ideea subsidiarităţii. în virtutea ei minorităţile vor avea un 
cuvânt mai mare de spus, pentru că, în totalul populaţiei europene, minorităţile 
însumează cât populaţia celei de-a doua ţări ca mărime a Uniunii Europene. Asta mi-a 
spus un deputat european. Sunt minorităţi multe şi vechi. Deci vor avea o posibilitate în 
plus să-şi exprime voinţa în corul vocilor europene, 
î. Vă mulţumesc pentru interviu şi vă doresc succes. 


2004 

4.6.11. Excelenţa sa Ragnar Ăngady, 
ambasadorul Suediei la Bucureşti 

î. Aţi fost elevul celebrului romanist Alf Lombard, care tocmai a 
dispărut dintre noi, care vorbea şi româneşte, avea mulţi 
prieteni în România. Aţi studiat şi alte limbi romanice cu el? 

R. Am studiat cu el numai limba română. Pentru celelalte limbi romanice am avut alţi 
profesori. De altfel el a introdus studiul limbii române la Universitatea din Lund. Era bun 
prieten cu Alexandru Rosetti. A dezvoltat o seamă de relaţii culturaleîntre ţările noastre. 
Dar cineva ca Alf Lombard nu mai există astăzi. 

î. Cam în ce perimetru credeţi că se pot dezvolta relaţiile culturale dintre ţările noastre? 
R. Avem relaţii inclusiv în domeniul lingvistic. Avem aici, de curând, un lector de limba 
suedeză şi în Suedia sunt, la trei universităţi, lectori de limba română, 
î. Credeţi că se poate dezvolta un program de traduceri reciproce din literaturile ţărilor 
noastre ? 

R. E un proiect mare pe care l-am iniţiat acum între Institutul Suedez şi editurile 
româneşti. Vrem să promovăm traducerile din suedeză în română şi din română în 
suedeză. în Suedia lucrează intens Ion Miloş şi Dan Şafran. 

î. Cum credeţi că a rămas viu pentru dumneavoastră, ca ambasador al Suediei în 
România, mesajul lui Alf Lombard? 

R. Alf Lombard, fiul cunoscutei actriţe Yvonne Lombard, a rămas un ideal 
pentru Suedia. A vorbit 16 limbi şi a înţeles mult mai multe. Ştia toate 
limbile romanice. Considera că limba unui popor este cel mai sigur 
vehicol pentru o comunicare reală. Era un erudit, un geniu universal. 
Mi-a fost profesor. A avut contacte foarte stănse şi colegiale cu lingviştii 
din România. 

î. El afirma în prefaţa a două lucrări: Verbul românesc, o lucrare în două 
volume, importantă pentru specialiştii noştri şi Limba română - o prezentare, apărută 
în 1974 şi scrisă în franceză, că limba română ca expresie a neolatinei orientale - o limbă 
vorbită de peste 20 de milioane de locuitori - este foarte importantă pentru echilibrul 
Europei contemporane deoarece ilustrază exact substratul limbilor continentului. Şi că 
oricine studiază limbile romanice nu poate ignora studiul limbii române, 
î. Credeţi că avea dreptate când se gândea la o unitate încă actuală a latinităţii? 

R. Sigur. Considera chiar că această unitate a latinităţii - a neolatinităţii - este parte a 
unităţii Europei, ceva care poate ajuta la refacerea întregului în ciuda marilor diferenţe 
dintre Est şi Vest. Afost un vizionar al Europei Unite de astăzi. De aceea a şi studiat limba 
română: pentru a înţelege în parametri corecţi fenomenul european. Fiindcă româna 
este cea mai apropiată de latină dintre limbile romanice. 

î. Credeţi că studiile lui Alf Lombard au deschis nişte căi pentru lumea românească de a- 
şi face cunoscută identitatea europeană? 

R. El susţinea că nu trebuie pierdute contactele între popoare, între limbile lor, şi asta 
în timp, dincolo de sistemele politice. Miza lui era cultura. Recunoştea în România istoria 
europeană şi latină. A avut astfel premoniţia unităţii europene de astăzi, 
î. Mulţumesc. 


2004 


rz 


4.6.12. Jean-Jacques Aillagon, 
ministrul Culturii şi Comunicării din Franţa 


I. Ca ministru al Culturii din Franţa, aflat în conexiune cu alte culturi 
europene, cum apreciaţi stadiul culturii române în perspectiva integrării 
ţării noastre în Uniunea Europeană? 

R. Doamnă, România este o ţară de veche cultură, sunt secole de când literatura, poezia, 
artele au fost remarcateîn Franţa. Ca să nu vorbim decât despre ultimul secol, ea a adus 
mult Franţei, e vorba de Brâncuşi, de Enescu. Pământul acesta a produs şi produce valori 
importante, care şi-au adus aportul la cultura europeană. Există energie creatoare, 
există numeroase voci capabile să se facă auzite printre culturile Europei Unite. Fiindcă 
prin cultură se va exprima, mai ales, sufletul popoarelor Europei. De aceea Uniunea 
Europeană se interesează atât de mult de accesul la cultură, la învăţământ, al tuturor. 
Chiar economia depinde de prosperitatea culturală, dar şi inversul este valabil, 
împărtăşesc bucuria partenerilor români că, moral, economic, cultural, părerile noastre 
coincid şi ceea ce ne putem oferi unii altora va îmbogăţi ansamblul european. Ştim cu 
toţii că prin cultură putem dăinui, aş vrea să stabilim o punte culturală între ţările 
noastre, dar şi între aceste două capete ale Europei. 

î. Sunt mişcată de aprecierile pe care le faceţi în ce priveşte cultura română. Dar cum vă 
gândiţi să stabiliţi această punte culturală între ţările noastre? 

R. Eu văd două moduri de a o face: prin relaţii bilaterale între România şi Franţa şi, pe 
de altă parte, prin relaţii pe care ambele ţări le au cu Uniunea Europeană. în ce priveşte 
realţiile culturale, trebuie să restabilim, între ţările noastre, un curent de schimburi şi 
de cooperare. în această vizită mi-am exprimat voinţa de a stabili acorduri în domeniul 
patrimoniului, al arhivelor, proiecte de expoziţii. De pildă anul 2005, al semnării 
Tratatului de aderare a României la Uniunea Europeană, Franţa îl va dedica literaturii 
române. E vorba de programul - mai ales editorial - Les Belles etrangeres. Asta va 
permite traducerea în franceză a unor autori români contemporani. Sunt multe de făcut 
pentru a restabili, între Bucureşti şi Paris, între România şi Franţa, o bună cooperare. De 
asemena, în cadrul Uniunii Europene, ar fi important să avem poziţii convergente legate 
de atitudinea faţă de actul de cultură, de protejarea minorităţilor. Astăzi în lume cultura 
este ameninţată de tehnologie. Contextul liberal nu-i oferă avantaje, o pune în acelaşi 
plan cu alte demersuri omeneşti, la concurenţă cu ele. Credem deci că lumea de astăzi 
nu trebuie să niveleze, să strivească totul şi că naţiunile europene trebuie să-şi păstreze 
identităţile, să şi le afirme într-un mare ansamblu, să se îngrijească de dezvoltarea 

culturilor lor, să contribuie la împlinirea marii voci a modernităţii, aflată dincolo şi 
deasupra procesului de mondializare. Pledez pentru diversitate culturală, 
î. Nu pot decât să fiu de acord şi să sper că aşa se va întâmpla. 

R. în orice caz, mi-am început această călătorie în Europa Centrală şi de Est cu România, 
ceea ce spune mult despre rolul pe care l-ar avea de jucat ţara dumneavoastră în viitor. 
De asemenea, voi merge şi în Egipt, pe celălalt mal al Mediteranei. 

2004 


4.6.13. Eugen Mihăescu, 
ambasadorul României la UNESCO 

î. Pentru ce vine un ambasador UNESCO al României în acest 
moment la Bucureşti? 

R. Pentru că trăim într-o lume pe dos, m-am gândit că, dacă un 
critic de artă face artă, de ce n-ar face şi un artist critică de artă. Am venit să prezint 
expoziţia lui loan Nemţoi. 

î. O lume dechisă poate vreţi să spuneţi, nu o lume pe dos. 

R. Mda, deschisă. 

î. Care credeţi deci că este misiunea dumneavoastră cea mai importantă ca ambasador 
UNESCO? 

R. Pe vremuri, când eram artist şi desenam la „New York Times" în pagina editorială, sau 
făceam copertă la „New Yorker", cred că eram mai ambasador decât acum. Pentru că, 
altfel, domnul ministru Atanasiu, de la învăţământ, fiind membru al Comisiei 
Parlamentare de validare a ambasadorilor, m-a flatat spunând că o să-mi fie uşor să fiu 
o excelenţă pentru că, în general, ceea ce desenam în America era excelent. Venind din 
partea unui om ca domnul Atanasiu, care a fost şi premier intermar, mă mândresc cu 
asta şi sunt flatat. Deci, prin forţa lucrurilor, un artist este un ambasador. Cred că 
Grigoresacu a fost un ambasador, Palladi a fost un ambasador, Nicodim este un 
ambasador, 
î. Dar dincolo de asta? 

R. Dincolo de toate artiştii noştri sunt ambasadori ai artei româneşti. Palladi e la fel de 
mare ca Matisse, Petraşcu e la fel de mare ca Rouault, Tonitza e la fel de mare, dacă nu 
mai mare ca Modigliani. Iertaţi-mi orgoliul, dar e orgoliul artei româneşti, nu al meu. Să 
fii ambasador într-o ţară e o muncă specială. După părerea mea nu există o şcoală de 
ambasadori, după cum nu există o şcoală de poeţi. Oamenii se nasc ori nu diplomaţi. Eu 
încerc să fiu diplomat, fiindcă felul meu direct de a vorbi îi face pe unii să creadă că nu 
sunt diplomat. Dar eu cred că verticalitatea e cel mai bun indicu despre ceea ce eşti şi 
ce vrei, mai ales când te afli într-o organizaţie multilaterală ca UNESCO, o agora a culturii, 
unde fiecare îşi apără marfa lui. Pe mine mă interesează ce pot să fac pentru România, 
nu ce pot să fac pentru mine. 

î. Ce credeţi, Europa Unită de astăzi mizează pe România, pe cultura ei? Când a fost aici 
domnul Aillagon, ministrul Culturii din Franţa, a spus că vede România şi Franţa legate 
printr-o punte... 

R. Chestia asta ca puntea, pe mine, personal, nu ca ambasador, a început să mă cam 
plictisească. Noi i-am aşteptat pe americani 50 de ani nu ca să ne spună nouă că trebuie 
să fim o punte şi să avem o mână deschisă către ruşi. Noi avem şi am avut întotdeauna, 
ca vecini, o privireîn partea aia. Nu ştiu dacă Europa este cum spuneţi dumneavoastră... 
î. Eu nu spun, eu întreb... 

R. Cred că noi suntem foarte interesaţi să avem locul care ni se cuvine în familia 
europeană, pentru că suntem europeni, totdeauna am fost aproape de Franţa, de 
Europa şi eu văd Europa ca o axă compusă din Franţa, Germania şi Rusia. Deci totul 
constă, în acest ansamblu, în a intra cu capul sus în Europa, 
î. Cultura poate face ceva? 

R. Cred că numai cultura. Noi nu suntem francofoni pentru că am fost colonie franceză. 
Noi suntem francofili. Statul român modern s-a făcut în trenul Paris-Bucureşti şi retur. 
Astfel cultura noastră face parte organică din cultura europeană. Depinde de ce va face 
Europa. Dacă Europa va fi una a regiunilor, va fi o Europă a naţiunilor, sau va fi un fel de 
Uniunea Sovietică, în care unul vorbeşte şi ceilalţi execută ordine. La noi puţină lume 
ştie că deciziile importante pentru Franţa sunt luate, în proporţie de 60%, de către 
organismele Uniunii Europene. întrebarea e dacă noi ştim regulamentul jocului şi dacă 
ştim din cine sunt făcute organismele UE. Nu cumva ne gândim la intrarea în Europa 
cum am merge la o nuntă extraordinară, fără să ne gândim că la nuntă trebuie să ducem 
un cadou. Depinde cât ne va costa cadoul şi dacă ni-l putem permite, ori rămânem să 
mâncăm acasă şi nu ne mai ducem la nuntă. Cred că, pe ansamblu, problema costurilor 
e o problemă europeană, nu a României. Polonia de azi nu e prea încântată de statutul 
ei de ţară a UE, mai ales în privinţa agriculturii. Şi noi avem o şansă, cu agricultura 
românească, s-o facem organică. Pământul acesta e binecuvântat. Roşiile, fructele au 
gust bun, pământul nu trebuie chimizat. La cât mă pricep eu, mi se pare că mai ales prin 
cultură o să fim luaţi în seamă. Dar cred că noi suntem aceia care trebuie să ne impunem, 
nu Europa trebuie să caute şi să discearnă ce-i aici. Eu încă văd aici indolenţa noastră 
clasică de a lăsa lucrurile de azi pe mâine. 

2004 


4.6.14. Excelenţa sa Philippe Etienne, 
ambasadorul Franţei la Bucureşti 

î. Aş vrea să vă pun o singură întrebare: comunicarea între două 
limbi are o importanţă numai literară ori nu? 

R. Cred că nivelul literar este esenţial, fiindcă înseamnă cultură, 
iar cultura este baza societăţii. Acestea fiind spuse, dincolo de dimensiunea 
culturală tema comunicării între două limbi este fundamentală pentru succesul 

integrării europene. Fiindcă este absolut iluzoriu să credem că putem construi Europa 
pe baza unei singure limbi, fie ea engleza, franceza ori alta. Asta pur şi simplu pentru că 
limba aceea nu este şi limba tuturor. Fiecare a trăit într-o cultură care are limba ei 
diferită de altele. Dau exeplul francezei fiindcă e limba mea natală: sigur că apărăm 
franceza, dar nu contra altor limbi, engleza, ori altele, ci pentru că e limba pe care-o 
vorbim noi, francezii. Eu cred că pentru a ne înţelege trebuie să ne cunoaştem bine. Iar 
pentru a ne cunoaşte trebuie ca noi să învăţăm limba celui care trebuie cunoscut. Limba 
înseamnă accesul la cultura celuilalt. Chiar şi negociatorii - pentru că eu am fost 
negociator european - ştiu cât de important este să cunoască limba celui cu care 
negociază. Această meserie înseamnă să-l cunoşti pe celălalt ca să poţi ajunge la un 
acord. Deci: pentru a negocia trebuie să înţelegi, pentru a înţelege trebuie să cunoşti, 
pentru a conaşte trebuie să înveţi să foloseşti limba celuilalt, 
î. Mulţumesc 
R. Şi eu. 

2004 


4.7. Stadiul Europei 

4.7.1. Daniel Vernet, 

Director general pentru probleme 
internaţionale al ziarului „Le Monde" 

î. Suntem, fie cei din Europa de Est, fie din Occident, moştenitori 
şi urmaşi ai războiului rece, ai marii încleştări dintre ceea ce erau 
atunci stânga şi dreapta politică. Ce mai reprezintă ele astăzi pentru Europa Unită şi in 
perspectiva integrării atâtor ţări din Est? 

R. împărţirea în stânga şi dreapta în Europa e rezultatul unei îndelungi tradiţii istorice. 
Partidele de dreapta şi de stânga s-au format prin luptă politică între ceea ce noi numim, 
în Franţa, pe de o parte partide ale mişcării şi pe de alta partide ale conservării, adică 
de stânga şi de dreapta. într-o ţară ca România, care n-a cunoscut democraţia vreme de 
decenii, trebuie că e mai greu pentru partidele politice să găsească o bază socială sau 
fundamente ideologice. Pe de altă parte, în sânul Europei liniile sunt pe cale să se 
schimbe. Observaţi cum s-au format coaliţii în Parlamentul European în ciuda faptului 
că, să zicem, conservatorii, adică dreapta şi centrul dreapta au, pe hârtie, o majoritate 
aritmetică. O altă coaliţie, o altă majoritate s-a format pentru a refuza comisia propusă 
de domnul Baroso între liberali, verzi, stânga socialistă, extrema stângă. Prin urmare eu 
cred că, în decursul anilor, şi România o să-şi găsească un echilibru într-o configuraţie 
să zicem politică apropiată de alte ţări europene. Dar trebuie şi să spunem că Europa, 
ca subiect, divizează familiile politice tradiţionale. în sânul stângii există pro şi anti 
europeni, în sânul dreptei există pro şi anti europeni şi pe deasupra vine chestiunea 
aderării Turciei la Uniunea Europeană, care divizează o dată mai mult. După liniile 
diferite care se disting există pro-europeni pentru adeziunea Turciei, pro-europeni 

contra, anti-europeni pentru, anti-europeni contra. Prin urmare trăim, vedem o 
anumită flexibilitate a peisajului politic în Europa. 

î. Există încă semne ale războiului rece în fenomenele şi aprecierile contemporane? 

R. în ce priveşte aprecierea ţărilor din Europa Centrală şi Orientală, mă refer în mod 
special la România, trăsăturile războiului rece au dispărut practic. Chiar, paradoxal, se 
poate spune că relaţiile dintre Franţa şi România erau, în perioada războiului rece, poate 
mai pozitive decât au fost după căderea comunismului. Pentru că, într-un fel care mi se 
pare de-a dreptul exagerat, Ceauşescu era considerat un fel de De Gaulle al Europei de 
Est care încerca să fie independent faţă de Moscova aşa cum De Gaulle încerca să fie 
independent faţă de Washington. Problemele care se pun acum apropo de lărgire, de 
integrarea României şi a Bulgariei în Uniunea Europeană sunt mai curând probleme care 
privesc înaintarea reformelor economice, lupta contra corupţiei, supravegherea 
frontierelor, lupta contra criminalităţii organizate. 

î. Rusia, ca parte importantă a lumii în echilibrul politicii de globalizare, va face parte din 
Uniunea Europeană ori va fi un partener de dialog al acesteia? 

R. Da, Rusia e o ţară foarte importantă nu numai pentru Uniunea Europeană, ci pentru 
relaţiile internaţionale în general şi tipul de raport pe care-l va stabili Uniunea 
Europeanăîn anii următori cu Rusia este esenţial pentru viitorul continentului. Dar acest 
raport, aceste relaţii depind mult de evoluţia internă a situaţiei chiarîn Rusia, 
î. Şi în Cecenia? 

R. Da, de pildă ce se petrece în Cecenia. Depinde de felul în care Puterea de la Moscova 
va reuşi sau nu să rezolve această problemă cecenă altfel decât prin forţă. Dar nu e 
vorba numai de Cecenia, e vorba de tot sistemul politic din Rusia, care pune probleme, 
î. Dar observaţi că Rusia a şi făcut o alianţă cu Statele Unite în ce priveşte tratamentul 
aplicat Ceceniei vizavi de tratamentul aplicat Irakului. 

R. Da, să spunem că există interese comune, ori convergente sub semnul luptei contra 
terorismului, dar, pe de altă parte, americanii, Bush însuşi, a adus o serie de critici cu 
privire la decizia anunţată de Puţin de pildă la încheierea mandatului guvernatorului, la 
reforma sistemului electoral al Dumei pentru eliminarea micilor partide. Toate aceste 
măsuri, care merg în sensul întăririi autoritarismului sistemului rus, trebuie că-i 
neliniştesc pe europeni. 

î. Revin la România. Ea este plasată între Est şi Vest, va fi frontiera viitoarei Uniuni 
Europene. Care va fi rolul României aflată între Rusia şi Uniunea Europeană? 

R. E adevărat, din punct de vedere geografic România va fi la graniţa orientală a Uniunii 
Europene - dar între ea şi Rusia mai există cel puţin două state care, ce-i drept, nu pot 
fi numite state-tampon, însă ambele, adică Ucraina şi Moldova - iar în ce priveşte 
Moldova, România are interese particulare - e adevărat deci că structura relaţiilor 
Uniunii Europene din 2007 faţă de România şi vecinii ei din Est e un subiect foarte 
important: cu aceşti vecini vor intra într-un parteneriat privilegiat, se va vedea dacă au 
vocaţia de a intra în Uniunea Europeană în 10-15 ani. în ce priveşte Rusia, este o cu totul 
altă chestiune: creşterea succesivă a Uniunii Europene se face, darîn momentul de faţă 
e greu de luat în discuţie această chestiune. Dar cred că este evident că ţările care se 

află la frontiera de Est a Uniunii Europene vor avea un rol esenţial în definirea relaţiilor 
cu vecinii Uniunii. 

î. Vă propun în continuare să abordăm chesiunea Dunării, fiindcă e vorba despre axul 
Europei, de vărsarea ei în Marea Neagră, care face frontieră cu Rusia, pe urmă e vorba 
de Forţile de Fier, care controlează puţin Marea Mediterană. 

R. Cred că, într-adevăr, parcursul Dunării e un element extrem de important pentru 
Uniunea Europeană, pentru legătura între Vest şi Est, între Europa de Nord şi Europa de 
Sud, şi deci e important ca Uniunea Europeană să redefinească, să redeseneze acest 
spaţiu. Grecia e deja membră a Uniunii Europene de mai bine de douăzeci de ani, iar 
acum Uniunea Europeană va fi, într-un fel, completată pe flancul ei de sud-est prin 
intrarea României şi Bulgariei în 2007, dar, în acelaşi timp, cred că trebuie depăşită şi 
ideea similarităţii între coordonatele geografice şi cele geopolitice, fiindcă suntem în 
perioada globalizării, a armei nucleare, care aboleşte orice frontieră, a armelor de 
distrugere în masă, geografia ca atare joacă poate un rol mai mic decât avea acum 
cinzeci de ani ori un secol. 

î. Ar putea spune Uniunea Europeană despre Marea Mediterană „Mare nostrum"? 
Adică Turcia va face parte din Uniune? 

R. Numai în parte ar putea spune, desigur, fiindcă mai sunt ţările de pe ţărmul sudic al 
Mediteranei, Maghrebul, Mashraikul, care n-au vocaţia intrării în Uniunea Europeană, 
î. Dar sunt ţări francofone... 

R. Unele dintre ele, da, şi cu ele trebuie stabilită o cooperare strânsă. în ce priveşte 
Turcia, este o chestiune diferită, fiindcă Turcia e candidată la intrarea în Uniunea 
Europeană şi negocierile chiar vor începe şi vor dura probabil multă vreme, ani, dacă nu 
un deceniu. Marea întrebare este posibilitatea ori imposibilitatea pentru Uniunea 
Europeană de a integra o ţară mare. 
î. Musulmană. 

R. De cultură musulmană. 

î. Dar n-ar putea fi tocmai asta breşa de intrare în dialog - psihologic vorbind - a Uniunii 
Europene cu celelalte ţări musulmane? Fiindcă e vorba de o cultură musulmană, dar şi 
laică. 

R. După părerea mea problema este că Uniunea Europeană n-are de gând să devină un 
fel de ONU, fiindcă, efectiv, dacă pui drept criteriu doar economia de piaţă şi democraţia, 
de ce să nu fie şi Australia membră a Uniunii Europene? Dar trebuie să ştii să te limitezi. 
Chestiunea frontierelor Europei este o problemă reală, dacă nu vrem ca Uniunea 
Europeană să se dilueze într-un fel de zonă de liber schimb ori de nou ONU unde nu se 
decide nimic. Dar Turcia este un caz particular. Discuţia despre adeziune a fost deschisă 
pentru Turcia. E o ţară mare, de cultură musulmană, şi tratamentul care i se va rezerva 
Turciei va influenţa procesul de integrare şi al altor ţări europene de cultură, de 
influenţă, de tradiţie musulmană. 

î. Din fosta Iugoslavie în principal. Până la urmă trebuie spus că Uniunea Europeană a 
fost fondată în anii războiului rece. Ca să se opună la ce? 

R. Integrarea europeană a fost decisă mai ales pentru două raţiuni: prima - pentru a 
încadra reconcilierea franco-germană, a doua - pentru a organiza Europa Occidentală 
în faţa blocului comunist. într-un anumit fel aceste două raţiuni nu-şi mai au sensul: 
blocul comunist a dispărut, iar reconcilierea franco-germană este o afacere reglată, care, 
fireşte, nu mai are nevoie de cadrul Europei Unite, deoarece cooperarea dintre 
cele două ţări se dezvoltă. Cred că Uniunea Europeană a depăşit aceste două raţiuni 
originare, şi acum vocaţia ei este, pe de o parte, de a unifica ţările continentului, iar pe 
de altă parte, în această unificare, integrare, să găsească mijloacele de a deveni un actor 
internaţional. 

î. Aş vrea să ating şi chestiunea religiilor. Uniunea Europeană ca Occident este mai ales 
catolică şi Europa de Est este mai ales ortodoxă. Cum se vor înţelege şi accepta? 

R. Da, Uniunea Europeană e mai ales catolică era valabil la origini, în Europa celor şase, 
dar chiar şi atunci componenta protestantă în Germania era deja foarte puternică. Dar 
odată cu intrarea Europei de Nord în Uniune, începând cu 1995, s-a întărit componenta 
protestantă. Cu adevărat se poate spune că Uniunea Europeană a fost fondată de la 
început pe baza creştinismului occidental şi nu a creştinismului oriental, ortodox. E 
adevărat, dar culturile sunt, în acelaşi timp, extrem de diverse, erau şi în mica Europă a 
celor şase, unde catolicismul juca un rol, dar şi tradiţia laică franceză, deci această 
coabitare, această coexistenţă a culturilor, a tradiţiilor a funcţionat bine în Europa celor 
şase, a funcţionat bine în Europa celor 15, cred că e posibil să funcţioneze şi în Europa 
celor 25. Nu e vorba despre asimiliarea unei culturi alteia, nu e vorba de concurenţă, de 
competiţie, e vorba de respectarea convingerilor, tradiţiilor, originilor tuturor ţărilor 
membre, tuturor popoarelor membre ale Uniunii Europene. Eu cred că toate aceste 
culturi vor continua să existe una lângă cealaltă sub marea umbrelă a culturii globale, 
globalizate. 

î. Identităţile culturale - nu doar naţionale - vor fi respectate? 

R. Eu cred că identităţile sunt respectate şi vor fi. Ba chiar, într-un anumit fel, vor fi 
întărite, fiindcă globalizarea provoacă uneori reflexe identitare. E foarte important ca 
fiecare să aibă dreptul şi posibilitatea de a-şi afirma identitatea lui şi de a trăi după 
tradiţiile lui, după cultura lui, de a practica religia pe care o doreşte, când are una, dar 
cei care n-au religie au şi ei dreptul să nu aibă niciuna şi, în acelaşi timp, trebuie evitată 
replierea identitară, apărarea identităţii cu ghearele şi cu dinţii contra celorlalţi, fiindcă 
acest tip de repliere identitară duce la conflicte etnice, conflicte religioase, aşa cum s-a 
văzut în anii 1990 în fosta Iugoslavie. 

î. Prin urmare credeţi că oamenii care vor colinda liberi prin Europa sunt doar purtători 
ai propriei lor identităţi, pe care n-o afirmă în exterior? 

R. Eu nu spun că nu trebuie s-o afirmeîn exterior, eu spun că această afirmare nu trebuie 
să se facă împotriva celorlalţi şi că nimeni nu trebuie să aibă, din pricina culturii lui 
proprii, sentimente de superioritate asupra altora, ci spun că un anumit număr de 
principii şi de valori comune trebuie respectate: democraţia, drepturile omului, 
î. Daţi-mi un exemplu. 

R. De exemplu drepturile femeii etc. Se poate ţine seama de culturi diferite, dar eu cred 
că respectul drepturilor omului, respectul drepturilor femeii, respectul minorităţilor, 
respectul valorilor democratice trebuie să fie principii împărtăşite de toată lumea, în 
orice caz în Uniunea Europeană. 

î. Aş dori să vă pun o ultimă întrebare: cum vedeţi integrarea României, ce 
importanţă are ea pentru Uniune? 

R. Nu e rolul meu să transmit mesaje, dar aş vrea să spun că lărgirea Uniunii Europene, 
mai ales intrarea României, e un pas istoric, necesar, dorit, dar, în acelaşi timp, trebuie 
să fim conştienţi că aceste lărgiri pun multe probleme, mai întâi Uniunii Europene, dar 
şi, nu trebuie să uităm, ţărilor candidate, acelora care vor intra. Sunt provocări care se 
impun şi unora şi altora şi nu trebuie să credem că drumul va fi uşor. Dimpotrivă, cred 
că va presupune eforturi şi de o parte şi de alta, dar care probabil merită să fie făcute, 
î. Mulţumesc. 

28 octombrie 2004, „Le Monde" 


4.7.2. Henri Revol, 

Senator (UMP) în Senatul Franţei, primarîn Cote d'Or, membru 
al Comisiei de Buget a Senatului, al Comisiei Europene de 
Astronautică, co-preşedinte al Asociaţiei de prietenie 
România-Franţa 

I. Sunteţi co-preşedinte al Asociaţiei de Prietenie România - Franţa. Cum aţi ajuns în 
această postură? 

R. în urma unei înţelegeri de anul trecut între primul ministru român Adrian Năstase şi 
primul ministru francez, Raffarin. Eu co-prezidez această asociaţie împreună cu domnul 
llie Năstase, un mare sportiv, ceea ce eu nu sunt. Deja am demarat două acţiuni, prima 
aînsemnat crearea, chiar aici, la Senat, a acestui Forum, în prezenţa preşedintelui lliescu, 
în noiembrie trecut, apoi, ca urmare a lui, a fost o vizită a ziariştilor francezi sub 
conducerea doamnei Elisabeth Dilmann, mare reporter la „Figaro magazine" în România 
şi s-au dat astfel reportaje pentru Media franceză. Avem multe proiecte: unul dintre ele 
ar fi o expoziţie de costume naţionale româneşti la Paris, cred că în primăvara 
următoare şi apoi crearea unei burse de schimb nu pentru studenţi - asta deja există - 
ci pentru tinerii muncitori din cele două ţări. 

î. Cercetarea, cultura, economia sunt căi de apropiere şi altfel decât prin programe de 
prietenie de acest fel? 

R. Sigur că da. Dar programele de prietenie sunt totuşi obiectivul celor două grupuri 
parlamentare de prietenie. Forumul este mai ales destinat să dea o imagine a României 
în Franţa conform cu ceea ce este exact România modernă, în perspectiva apropiatei 
sale adeziuni la Uniunea Europeană, 
î. Aveţi o relaţie cu programele Francofoniei? 

R. Da, dar relaţii indirecte. Vom participa la acţiunile în domeniul Francofoniei. Astfel, 
sper din din suflet că viitoarea întâlnire a Francofoniei, din 2006, se va ţine la Bucureşti. 
Şi, bineînţeles, în acel moment vom fi prezenţi. 

î. în ce priveşte aderarea României şi a Bulgariei aţi făcut un raport încă de anul trecut... 
R. Asta e altceva. Comisia pentru Economie a Senatului a trimis o misiune la care am 
participat anul trecut în România şi în Bulgaria, cu obiectivul de a face o evaluare a 
capacităţii economice a celor două ţări spre a avea o idee despre starea economiilor cu 
trei ani înainte de integrarea acestor ţări în Uniunea Europeană, 
î. Şi concluzia? 

R. Concluzia a fost că nu trebuie decuplate cele două ţări una de alta. Fiindcă, anul trecut, 
în anumite medii, se vorbea despre o anumită disociere a datelor de intrare a celor două 
ţări: România şi Bulgaria. Am insistat mult în concluziile acestui raport spunând că ar fi 
o eroare gravă să disociem adeziunea acestor două ţări, că ea trebuie făcută împreună, 
aşa cum era prevăzut şi că, în ce priveşte România, am văzut multe progrese în 
construirea unei economii de piaţă moderne. 

î. O întrebare legată de sfera politicii: ce spuneţi, dreapta si stânga româneşti sunt 
comparabile, ca tip de demers, cu partidele de profil, de dreapta şi de stânga, europene? 
R. Ar trebui poate să cunosc mai bine viaţa politică românească. Dar mi se pare că există 
o voinţă cvasi unanimă în România de a se integra în Uniunea Europeană şi acolo să fie 
un partener foarte apropiat de Franţa. 

î. Observ că relaţiile economice între Franţa şi România s-au înnoit, s-au deschis noi 
tronsoane în construirea de automobile, ştiu că cercetătorii români lucrează în 
Franţa pe programe integrate, cu finanţare europeană. Dar, spuneţi-mi, vă ocupaţi de 
anumite programe spaţiale? 

R. Personal nu, dar am fost raportorul pentru Raportul despre politica franceză şi 
europeană asupra spaţiului şi există, sper că şi în acest domeniu, un loc, în viitor, pentru 
România. 

î. în final, poate aveţi ceva anume de transmis românilor. 

R. Da, aş avea de spus un cuvânt despre întâlnirea prilejuită acum câtva timp de 
seminarele inter-guvernamentale la care am participat. Personal am fost foarte bucuros 
de rezultatele acestui prim seminar inter-guvernamental franco-român. Primul nostru 
ministru şi şase miniştri ai guvernului nostru au lucrat două zile întregi cu omologii lor 
români în cadrul unui adevărat parteneriat, ca şi când România ar fi şi aderat la Uniunea 
Europeană. Şi Franţa va susţine cu putere pe 17 decembrie, în sânul Consiliului Europei, 
etapa următoare a integrării, pentru ca această adeziune să fie semnată în acest an. 
Cred că toţi observatorii au putut constata în ce măsură un mare număr de acţiuni au 
fost, cu această ocazie, fie confirmate, fie lansate, toate urmând să aibă consecinţe 
foarte importante pentru relaţiile bilaterale dintre Franţa şi România şi pentru o mai 
bună integrare a României în Uniunea Europeană. 

î. Care credeţi că vor fi consecinţele acestor relaţii atât de bune între ţările noastre? 

R. Consecinţe foarte importante, care se văd în investiţiile franceze din România, ca şi 
în ameliorarea relaţiilor noastre comerciale. Cred că acordurile semnate în domeniul 

telecomunicaţiilor, al construirii de autostrăzi, al distribuirii gazului în sudul României, 
toate la un loc cred că merg în sensul unei mai bune integrări a ţărilor noastre, fiindcă 
de la economie începe totul. Pe urmă nu trebuie să uităm programele francofoniei, 
atâta lume în ţara dumneavoastră vorbeşte franţuzeşte, guvernul dumneavoastră ne-a 
pus la dispoziţie un teren în Bucureşti pentru reconstruirea Liceului Francez, 
î. Vă întreb dacă şi Franţa acordă o mare importanţă Dunării, fiindcă acest fluviu estre 
practic axul Europei, uneşte foare multe ţări ale Uniunii. Ca să nu mai spun că protejează 
chiar Mediterana. 

R. România are o poziţie centrală la nivelul ţărilor Europei de Est. Cam tot aşa cum are 
Franţa, alianţa franco-germană la nivelul Europei Occidentale. De aceea cred că Franţa 
şi România vor juca împreună, în Europa, rolul netezirii multor asperităţi. Sunt 
amândouă ţări latine la origine, ceva comun s-a păstrat deci. De altfel şi ţările anglo- 
saxone sunt destul de puternice şi numeroase, mie mi se pare că Europa unită poate fi 
una armonioasă. Se pot realiza parteneriate puternice între ţări care seamănă şi care se 
înţeleg bine una pe alta. 

î. Credeţi că Europa se va extinde într-atât încât Marea Mediterană să devină o mare 
europeană, aşa cum a fost pentru latini Mare Nostrum? 

R. N-aş putea răspunde la întrebarea asta. Aţi văzut că preşedintele nostru a fost de 
acord să fie angajate negocieri cu Turcia, dar finalizarea se va întinde pe cel puţin 10 ani. 
Personal nu-mi exprim nici un punct de vedere. 

30 octombrie 2004, Palais Luxembourg 

4.7.3. Prof. univ. dr. Franţois Peccoud, 

Preşedinte al Universităţii de Tehnologie, Compiegne 

î. Prima întrebare este legată de amplitudinea cercetării la 
Universitatea de Tehnologie din Compiegne, de căile urmate 
de către cercetătorii francezi, ca de şi ceilalţi, implicaţi în 

programele universităţii. 

R. Avem şase departamente de formare cu obiective de cercetare foarte precise, există 
unul de mecanică, de sisteme mecanice, un altul de sisteme biologice, un altul de 
proceduri chimice pentru tot ceea ce este tratare a deşeurilor, un departament 
european, pentru tot ceea ce este concepţie asupra oraşului ca sistem, apoi avem un 
departament care nu dă absolvenţi cu diplomă, dar este transversal tuturor celorlalte, 
anume departamentul de ştiinţe umane şi tehnologie. 

î. Cercetarea este făcută în scopuri practice, adică rezultatele ei sunt aplicabile imediat? 
R. Prin tradiţie cercetarea universitară nu e destinată scopurilor practice. Nici măcar 
cercetarea în general. Dar în ce priveşte tehnologia încercăm să avem rezultate în mod 
special importante şi am creat alături de laboratoarele de cercetare unităţi de inovaţii, 
care ele au drept obiectiv foarte precis să pună la punct, să producă noi proceduri, fie 
că e vorba de rezultatele cercetării, fie de tehnologii deja stabilizate, 
î. Dar trebuie că cercetarea e îngreunată, fiindcă n-aveţi acces la fonduri prea mari. 

R. Ba da, ba da. Avem un buget foarte mare din contracte industriale. Aceste contracte 
industriale sunt rezultatul unei politici generale a Universităţii şi depinde de talentul 
fiecărui cercetător să colaboreze cu industriaşii. 

î. M-ar interesa atunci să ştiu despre ce e vorba atunci când ne referim la programe de 
integrare europeană. 

R. Ei, acesta e un subiect dificil. Ştiţi că Europa celor 25 nu este cu adevărat făcută, ştiţi 
că vreo câteva chestiuni le pune Constituţia, ştiţi ca şi mine că România îşi aşteaptă, 
eventual, integrarea. Acesta este un vast subiect politic, şi aş spune că eu nu sunt decât 
privitor. 

î. Dar în ce priveşte cercetarea şi tehnologia, dumneavoastră v-aţi şi integrat. Am 
observat că aveţi şi cercetători români. 

R. Avem câţiva colegi la universitate care sunt români de origine, integraţi printre 
profesorii noştri, ca universitari francezi, apoi avem tineri cercetători care au venit să 
facă o teză fie cu profesori francezi, fie o teză care e condusă în acelaşi timp de un 
profesor român şi un profesor francez, apoi avem acţiuni de cooperare cu aceia care fac 
în România tehnologie ca noi. Mă gândesc la laşi, Timişoara, Bucureşti, Braşov, Craiova. 
Sunt universităţi cu care există programe de cooperare de la caz la caz. 
î. Tocmai am văzut în „Buletinul" universităţii că doriţi să faceţi o universitate de 
tehnologie ca aceasta în China, la Shanghai. Despre ce fel de colaborare e vorba? 
Oricum, e semn că ştiinţa şi cercetarea sunt deja integrate. 

R. Asta e sigur. 

î. Dar spuneţi-mi, despre ce e vorba în cazul Shanghaiului? 

R. Am propus chinezilor la Shanghai un fond original de cooperare, pe care ţările 
occidentale nu l-ar fi propus niciodată, care constă în a stabili un adevărat parteneriat, 
ceea ce în practică înseamnă că noi primim studenţi chinezi şi trimitem în schimb 
studenţi francezi în China. Studenţii se pregătesc vreme de doi sau trei ani în cealaltă 
ţară, având vreme, din punct de vedere cultural, să deprindă limba şi să se informeze 
asupra civilizaţiei în care pătrund. Parteneriatul fiind fondat pe faptul că această 
universitate va fi construită la Shanghai, cu finanţare chinezească, dar structurarea ei va 
fi concepută după modelul şi cu anumiţi consilieri ai universităţii din Compiegne. 
î. Puteţi să-mi spuneţi câte ceva despre propria dumneavoastră activitate în viitor? 

R. Depinde. Nu ştiu încă nimic. Chiar în dimineaţa asta am fost contactat de Ambasada 
Franţei să merg la universitatea românească despre care v-am vorbit probabil în cursul 
lunii ianuarie, trebuie să vedem care este cererea, de ce are nevoie. Nu vreau să am 
prejudecăţi înainte de a fi văzut, 
î. Aţi mai fost în România? 

R. Da, de mai multe ori. Am fost în România fiindcă fiul meu a fost director vreme de doi 
ani, ba chiar trei, la BRD, Banca Română de Dezvoltare, unde se puneau probleme de 
organizare şi de metodă, apoi am încercat o colaborare cu Universitatea din Braşov, am 
vrut să punem la punct o diplomă dublă oferită de Universitatea din Braşov şi 
Universitatea de Tehnologie din Compiegne în materie de design, dar proiectele de 
finanţare n-au fost satisfăcătoare, aşa că proiectul n-a fost demarat. 

î. Din câte-mi amintesc la Universitatea din Braşov se proiectează deja designul pentru 
modele învechite de caroserii de automobile. Lucraţi cumva la astfel de proiecte? 

R. Nu. Nu lucrăm cu ei deloc 32 . 

î. Dacă, în final, aveţi ceva de spus în legătură cu cercetarea bilaterală între Franţa şi 
România. 

R. Cred că pentru a coopera trebuie să ne cunoaştem bine şi, în ce priveşte România, în 
misiunile pe care le-am avut în anii precedenţi, am remarcat un om care era cu adevărat 
de remarcat prin ceea ce a făcut, care se numeşte Christian Esteve şi care este patronul 
de la Dacia. Şi cum de anul viitor la Universitatea din Compiegne devine vacant locul de 
preşedinte al Consiliului de Administraţie, l-am rugat pe Christian Esteve să accepte să 
fie viitorul preşedinte al Consiliului de Administraţie şi a acceptat. Deci vom avea 
preşedinte al Cosiliului pe cineva care cunoaşte foarte bine România şi condiţiile 
practice ale unei cooperări reuşite. 

î. Trebuie să înţeleg că în viitor relaţiile noastre vor fi mai apropiate. 

R. Mai apropiate, desigur, dar aş termina spunând că România trebuie să reuşească o 
revoluţie culturală în materie de viziune asupra cercetării. Cred că în istoria ei recentă a 
fost prea ruptă de industria mondială şi românii au făcut enorm de multe cercetări 
teoretice, au trecut doctorate teoretice - am văzut chiar români făcând teze despre 
funcţionarea pieţelor financiare - care pieţe financiare în România!? Din momentul în 
care România va intra în Europa occidentală va trebui ca viziunea pe care o are în 
legătură cu cercetarea ei universitară să se schimbe şi ca problemele unei concepţii 
legate de un parteneriat real între universitari şi industriaşi să se transforme în chip 
radical. Cred că este una din condiţiile de modernizare ale ţării dumneavoastră, 
î. Vă mulţumesc că mi-aţi spus-o. 


2 noiembrie 2004, Compiegne 


4.7.4. Rogelio Lozano, 
director CNRS, Compiegne 

î. Sunteţi directorul cărui laborator al Centrului Naţional de 
Cercetare Ştiinţifică al Franţei? 

R. Laboratorul se numeşte HEUDIASYC, ceea ce vrea să spună 
Euristică, Diagnostic, Sisteme complexe. Este o unitate mixtă de cercetare a CNRS care 
datează de douăzeci de ani între Universitatea de Tehnologie din Compiegne şi Centrul 
Naţional de Cercetare, 
î. Şi care este obiectul cercetării? 

R. E o cercetare tematică, avem patru teme, deci una din teme se numeşte ASTRID, care 
are drept obiectiv recunoaşterea formelor, tratarea imaginii, o a doua temă care se 
cheamă SPS, Sistem de Perfecţionare şi de Comandă, care lucrează în domeniul 
vehiculelor inteligente, vehicule aeriene autonome, comandă la distanţă, vehicule cu 
întârziere, comenzi de sisteme dinamice cu întârziere. O a treia temă este tema ARO, 
adică Algoritmi, Reţele, Organizare. Este o temă care se ocupă de reţele, de calitatea 

serviciilor, a reţelelor - a locuinţelor... Şi de asemenea a paralelismelor, a structurilor 
paralele. Şi, ca să termin, PENDOC-ul, Documentare şi Cunoaştere a Muncii, unde deci 
se lucrează în domeniul cunoaşterii, aici intră şi cunoaşterea artificială şi, mai recent, 
aceea virtuală. 

î. Spuneţi-mi, finanţarea este a CNRS, a Universităţii de Tehnologie, ori provine din alte 
surse? 

R. Finaţarea Laboratorului ca unitate mixtă de cercetare se obţine anual, prin 
prezentarea de proiecte. Este finanţare CNRS, la care se adaugă aceea obţinută de la 
Minsterul Educaţiei, al Cercetării şi Tehnologiei şi asta împreună este EDUTEL, la care se 
adaugă ceea ce vine din contracte: sunt contracte cu Uniunea Europeană, deci cu 
parteneri europeni... 
î. Numiţi-i. 

R. Avem de pildă un proiect EUROPESENSEE, legat de vehiculele inteligente, unde 
lucrăm cu parteneri englezi, germani, italieni... 
î. Care plătesc aceste contracte... 

R. Comunitatea Europeană e cea care plăteşte, distribuind susţinerea financiară între 
toţi aceşti parteneri. Acesta e cazul nostru. Căutăm partenerii care cer un proiect, iar 
aceştia participă la distribuirea bugetului. 

î. Iar dumneavoastră finalizaţi cercetarea pentru aceşti parteneri. 

R. Adesea e vorba doar de cercetare ştiinţifică, nu e vorba neapărat de a produce ceva, 
dar nu este totdeauna aşa. 
î. Cercetătorii sunt numai francezi sau nu? 

R. Nu, CNRS-ul are o politică deschisă. Toate laboratoarele franceze sunt compuse din 
conferenţiari şi profesori şi din cercetători ai CNRS, un laborator are cinci cercetători, 
unii de origine mexicană, chiar eu sunt mexican, apoi Silviu Niculescu e de origine 
română. Posturile de la CNRS sunt oferite tuturor celor care doresc. Asta e politica 
generală a CNRS, a actualului director al CNRS, Bernard Laroutourru, politică foarte 
deschisă în ce priveşte candidaţii din alte ţări. 
î. Aceste posturi sunt obţinute prin licitare, sau cum? 

R. Am vorbit de două tipuri de posturi: există posturi de profesor - cercetător - 
conferenţiar şi profesor - şi există posturi de cercetător. Pentru posturile de cercetător 
trebuie să ai în vedere productivitatea, poate mai mult decât atât, în termeni ştiinţifici: 
articole publicate, felul cum e citat candidatul de alţii, iar în ce priveşte învăţământul e 
vorba de relaţiile respectivului cu alţi parteneri. Pentru postul de conferenţiar şi de 
profesor criteriile sunt relativ strânse, 
î. CV-ul... 

R. Da, e Curriculum Vitae. Dar e adevărat că toate astea trec printr-un comitet. De pildă 
pentru CNRS este Comitetul Naţional care are 40 de secţiuni. Noi aparţinem secţiunii 07. 
î. Fiindcă mi-aţi pomenit de cercetători români, l-aţi citat pe domnul Niculescu, cu ce se 
ocupă ei? 

R. Domnul Niculescu se ocupă de analizaşi comanda sistemelor dinamice cu întârziere. 
E o clasă particulară de sisteme. în ultimii ani s-au obţinut rezultate noi şi cercetarea se 

ocupă de găsirea unor alte comenzi şi strategii pentru a realiza sisteme care comportă 
întârzieri. Există sisteme, de pildă reţelele de Internet care au întârziere, deci e 
important să ştim să asigurăm stabilitatea în astfel de reţele. Sunt şi alte sisteme, 
precum sistemele biologice, care au întârzieri. Deci îmbunătăţirea cunoaşterii în aceste 
domenii ale sistemelor va fi binevenită, 
î. Şi ca director, ce spuneţi, domnul Niculescu e bun? 

R. A, e excelent, a primit medalia de bronz pentru cercetare acum doi ani, cred. Medalia 
se oferă tinerilor cercetători care obţin rezultate proprii. Adică e o distincţie importantă, 
dată pentru articole relevante şi rezultate practice, 
î. Mai aveţi şi alţi cercetători români? 

R. Nu în unitatea noastră. A, ba da, mai avem doctoranzi, 
î. Vă mulţumesc. 

24 octombrie 2004, HEUDYASIC, Compiegne 

4.7.5. Comunicare internaţională 
Clara Wagner, 

Director de comunicare internaţională în 
Ministerul Culturii şi Educaţiei din Franţa 


Benoît Paumier, 

Director al Delegaţiei pentru Relaţii Internaţionale al 
Minsterului Culturii şi Educaţiei din Franţa 

î. Stimate domnule director, aş dori mai întâi să vorbim puţin despre programele 
culturale franco-române: literatură, arte plastice, muzică etc. 

R. B. P. Avem o cooperare directă şi foarte bine dezvoltată cu România, ceea ce este şi 
rezultatul faptului că legăturile nostre sunt, aş zice, străvechi şi legate de apartenenţa 
comună la spaţiul latin din centrul Europei şi, mai apoi, spaţiului francofon, fiindcă 
România rămâne, în Uniunea Europeană, una din principalele ţări francofone, ceea ce 
se va exprima prin întâlnirea la vârf a Francofoniei, care va avea loc la Bucureşti în 2006. 
Aş spune deci că toate acestea crează un teren comun, favorabil pentru a se exprima 
mulţi artişti, mulţi profesionişti. Cred că mulţi scriitori români şi-au adus aportul la 
cultura franceză şi un aport esenţial la cultura francofonă. Mai ales în domeniul 
literaturii, toată lumea ştie de lonesco şi Cioran, dar aş zice şi că pe planul artelor 
contemporane trebuie observat că una din cele mai mari personalităţi ale lumii 
cinematografice ale Franţei este cineva de origine română, Marin Karmitz, unul din 
principalii producători de cinema din Franţa 33 , şi încă de cinema de foarte bună calitate. 
Avem de asemenea coproducţii de cinema, mă gândesc mai ales la filmele lui Lucian 
Pintilie, ultimul lui film a avut mare succes aici 34 . Avem, de asemenea, colaborări şi în 

zona Media. Prin urmare avem schimburi actuale, se dezvoltă reţele între artişti, între 
profesionişti, care nu mai au nevoie de acorduri de la stat la stat. Ceea ce e natural 
fiindcă aparţinem, aş zice, aceluiaşi spaţiu cultural. Asta nu exclude şi un anumit număr 
de schimburi cu caracter mai instituţional, mă gândesc la schimbul de studenţi, de 
restaurarea patrimoniului, la schimburi între Centrul de înalte Studii de la Chaillot, iarîn 
România Facultatea de Arhitectură Ion Mincu, relaţii dezvoltate în mod special în 
domeniul restaurării patrimoniului, mergând până la chestiuni de arheologie, precum 
la Târgovişte, la Alba lulia. Pe lângă toate acestea aş menţiona schimburile pe care le 
avem în domeniul muzeografiei. Avem intenţia, aşa cum a dovedit-o şi vizita ministrului 
francez al Culturii în 2002, când s-a stabilit să se facă o expoziţie de artă franceză, de 
pictură mai exact, care s-ar putea face la Bucureşti în toamna lui 2005. De fapt nu vrem 
să oprim aici schimburile instituţionale, aş vrea să le continuăm. Când vorbim de scriitori 
tradiţionali precum lonesco, Cioran, trebuie să adăugăm şi noua generaţie de scriitori 
români, dinamică în mod deosebit. Acesta este motivul pentru care ne-am înţeles cu 
omologii şi prietenii noştri români ca în toamna lui 2005 să fie un mare festival de 
literatură română la Paris, care se numeşte „Le Belles Etrangeres". în fiecare an are 
onoarea o altă ţară, ei bine, în 2005 va fi noua generaţie de autori români, deci în 
toamna lui 2005 vor fi la Paris o serie de manifestări, texte care se vor traduce, expoziţii, 
de asemenea filme aparţinând toate acestei generaţii. Prin urmare, după cum vedeţi, 
este o panoramă cu totul amplă şi nu pot încheia fără să vorbesc despre audio-vizual. 
î. Aş fi foarte interesată să aud câte ceva despre asta. 

R. B. P. Păi în ce priveşte audiovizualul eu sunt interesat în mod deosebit pentru că în 
calitatea mea de director la Radio France International am fost preşedintele Radio Delta 
RFI, ceea ce m-a făcut să cunosc în mod deosebit ţara dumneavoastră. Aş spune că e un 
exemplu foarte bun de diversitate culturală, două popoare care se întâlnesc la acelaşi 
post, cel român şi cel francez, cu bune rezultate chiar pentru dezvoltarea RFI, fiindcă 
acum Radio Delta s-a întins la Craiova, la Cluj, la laşi şi succesul ei arată că este ceva care 
merge, care funcţionează, fiindcă, într-adevăr, culturile noastre sunt foarte apropiate şi 
aparţin aceluiaşi spaţiu. 

î. Oare ne puteţi spune ceva şi despre televiziune? Aveţi în vedere vreo colaborare? 

R. B. P. Ştiţi, în ce priveşte televiziunea ştiu că există un acord între televiziunea 
dumneavoastră şi ARTE, de fapt avem ambiţia să facem din ARTE nu numai o televiziune 
franco-germană, ci mai mult europeană. Prin urmare cred că putem avea programe 
româneşti care să poată mări programul de la ARTE şi să se poată difuza în Europa, iar 
pe de altă parte, un program la ARTE care să se poată difuza la Televiziunea Română la 
Bucureşti. Personal cred cu tărie că audio-vizualul, adică televiziunea şi radioul, joacă un 
rol major în schimburile culturale. 

î. Stimată doamnă Wagner, aţi lucrat la Institutul Cultural Francez din Bucureşti. Cum 
continuaţi aici programele de acolo? 

R. C. W. Am avut şansa să mă întorc la Paris pentru a lucra la Departamentul de Afaceri 
Internaţionale al Ministerului Culturii şi de a construi astfel o punte de cooperare 
culturală bilaterală între Franţa şi Europa Centrală şi Orientală, între altele România, 

pentru care păstrez un ataşament personal. Când eram la Bucureşti depindeam de 
Ministerul Afacerilor Externe, deci programele erau puţin diferite. Ştiţi, în Franţa 
sistemul de cooperare internaţională e puţin împărţit între Ministerul de Externe şi 
Ministerul Culturii. Iar acum lucrez la programe care să permită culturii române să fie 
promovată în Franţa. De pildă „Les Belles Etrangeres", despre care a pomenit adineauri 
domnul Paumier, program care va fi onorat de România. 

î. C. W. Dacă-mi amintesc bine, aţi început să lucraţi la acest program încă de la Bucureşti. 
R. Sunteţi prea ambilă. Eu am fost efectiv la Bucureşti când ministrul francez al Culturii, 
domnul Aillagon, l-a anunţat. Am avut contacte cu o serie de scriitori, 
î. Dar spuneţi-mi, care ar fi rolul culturii în integrarea României? 

R. C. W. Cred că domnul director vă poate răspunde la această întrebare, 
î. Vă rog. 

R. B. P. Eu cred că, în general, cultura trebuie să aibă un rol major în Europa, fiindcă pe 
cultură se bazează identitatea noastră comună, a noastră, a europenilor. Cred că, în ce 
ne priveşte pe noi, oamenii de cultură, nu putem vorbi de intrarea României în Europa, 
ci de reunificare, deoarece aparţinem aceluiaşi spaţiu. Iar acest spaţiu cultural european 
este caracterizat tocmai prin diversitatea lui. Deci ideea, pariul nostru este că în sânul 
Uniunii Europene culturile se asociază prezervîndu-şi identitatea proprie în acest spaţiu 
cultural comun. Prin urmare, după cum ştiţi, există un fel de standardizare culturală în 
lume, dar pariul nostru mizează tocmai pe diversitate culturală, adică pe capacitatea 
fiecărui stat de a-şi putea apăra o anumită autonomie, o identitate a propriei sale culturi. 
Credem că Europa este chiar cadrul potrivit nu numai pentru a permite apărarea, 
păstrarea autonomiei culturale, ci şi promovarea culturii. Creaţia fiecărei ţări trebuie să 
participe la această cultură mondială, care să nu fie una unilaterală, ci una plurală şi 
diversificată. 

î. Dar unde plasaţi aici minorităţile: culturale, religioase, etnice? 

R. B. P. Cred că chestiunea minorităţilor este parte a diversităţii culturale, ţine de 
acceptarea celuilalt, de acceptarea toleranţei, sunt bazate pe valori comune. Prin 
urmare aş spune că, în ce priveşte Franţa, e o ţară deschisă tuturor culturilor străine. în 
orice caz, ceea ce este mai ales important este să existe un dialog inter-cultural. Sunt de 
conceput deci ţări pluraliste în materie de cultură, minorităţi, majorităţi etc. care aparţin 
toate unui dialog cultural şi nu, aş zice, unei dezvoltări separate. Deci tot efortul 
nostru, al Ministerului Culturii, este să facem astfel ca diferitele minorităţi care pot 
compune cultura naţională să poată dialoga, să se poată schimba, fiindcă se poate de 
asemenea constata că marile trasee culturale înseamnă schimburi permanente, ale 
căror dialoguri sunt bazate pe egalitate. 

î. Sunteţi pentru o discriminare pozitivă a minorităţilor, ori pentru o selecţie după criterii 
valorice comune? 

R. B. P. Chestiunea discriminării pozitive este efectiv o chestiune de actualitate, dar în 
materie de cultură lucrurile se pun puţin diferit. Nu ne aflăm într-un sistem ierarhic, 
unde există o cultură dominantă şi culturi minoritare, ci ne aflăm, aş zice, mai degrabă 
în reţea, în relaţii de schimb, de dialog intercultural şi misiunea noastră e să facem să 

funcţioneze acest dialog. Deci mi se pare important ca fiecare cultură să poată fi 
respectată pentru ca acest schimb să funcţioneze. 

î. Care credeţi că este locul României, ca ţară din Est, în procesul de integrare culturală? 
R. Clara W. Nu există ierarhii de făcut. Din punct de vedere cultural România îşi are locul 
său recunoscut în Europa, aşa că ea participă din plin la creaţia artistică şi culturală de 
astăzi. 

î. în ce mod sunt finaţate programele culturale româno-franceze? Se poate vorbi de 
cofinanţare? Cum se procedează ca să faci o expoziţie, de exemplu... 

R. B. P. Avem acorduri de coproducţie cinematografică, de pildă, care sunt şi un exemplu 
de cofinanţare. Un alt exemplu, este expoziţia despre care vorbeam, care va avea loc la 
Bucureşti anul viitor, unde România participă financiar oferind locaţia şi toate garanţiile 
de securitate, apoi e vorba de efortul Franţei, care trimite exponatele, tablourile în 
România. Schimburile culturale, de studenţi, de artişti se fac pe aceeaşi bază: luăm în 
antrepriză în Franţa studenţi români în domeniul arhitecturii, al artelor şi în 
contrapartidă trimitem studenţi francezi în România, care sunt întreţinuţi de instanţele 
româneşti. Eu cred că această primire a profesioniştilor din străinătate stă la baza 
schimburilor culturale. Fiindcă mai ales prin oameni, prin persoane se produce 
sentimentul de apartenenţă la o reţea şi un spaţiu cultural comun, 
î. Dacă aveţi ceva special de transmis telespectatorilor noştri. 

R. B. P. Aş repeta acest mesaj, că suntem într-un spaţiu cultural comun, continental, 
marcat prin diversitatea sa, prin schimburile dintre culturi, pe care dorim să le 
dezvoltăm şi mai mult. Cred că este vorba despre întoarcerea României la identitatea ei 
europeană, ceea ce va permite un nou elan. 
î. Doamnă Wagner, dacă aveţi ceva de adăugat. 

R. C. W. Vreau să spun că nici la Paris n-am uitat România şi că mă bucur s- o văd reluând 
drumul pe care, de fapt, nu l-a părăsit niciodată. 

5 noiembrie 2004 La Delegation des Affaires Internationales 
du Ministere de la Culture et des Communications, Paris 

4.7.6. Gerome Clement, 

Preşedinte al Canalului ARTE, France 

î. Domnule preşedinte, am venit de la Televiziunea Română, 
lucrez pentru Canalul Cultural şi aş vrea să vă întreb cum 
faceţi programele pentru partea franceză a Canalului, 
acordurile culturale cu partea germană pentru emisie, dacă vă raportaţi la cultura 
Europei Unite, ori numai la cultura Franţei şi Germaniei. 

R. ARTE e un Canal cultural european, creat la iniţiativa Franţei şi Germaniei în 1992, 
prin voinţa lui Franţois Mitterand şi Helmuth Kohl, şi cred că această voinţă s-a tradus 
prin formarea echipelor, a direcţiei Canalului, a organizării muncii şi prin asta e franco- 
german. Dar prin conţinut, este european. Putem spune că în jur de 30% din programe 

sunt franceze, 30% germane, 30% din restul Europei şi 10 % din restul lumii. Vedeţi deci 
că avem o adevărată vocaţie europeană. 

î. Produceţi chiar dumneavoastră toate aceste programe, ori le cumpăraţi? 

R. Producem în jur de 70 % din programele noastre şi cumpărăm 30%. 
î. Şi cum cumpăraţi? De la Canalele naţionale, de la cele private? 

R. Avem pentru fiecare profil: documentar, ficţiune, responsabili pentru achiziţie care 
cunosc piaţa, au relaţii cu producătorii, circulă în toată lumea şi cumpără ceea ce li se 
pare interesant cu prilejul festivalurilor, al întâlnirilor internaţionale, ori sunt 
contactaţi de unul sau altul. Achiziţia se face de pe o piaţă specializată, care este 
cunoscută la nivel mondial. 

î. Dar există o proporţie păstrată între actualitatea culturală, evenimente din toată 
Europa şi ceea ce este clasic, documentarele etc.? 

R. Da, credem că, după deviza noastră, „să trăim curioşi!", putem fi deschişi spre tot, iar 
acesta este cuvântul de ordine atunci când abordăm lumea. Prin urmare actualitatea 
internaţională, actualitatea politică, actualitatea culturală fac parte din modul nostru de 
a privi limea şi de a informa asupra ei. Avem un Jurnal cultural în fiecare zi la ora 17. 
î. Dar emisiunea Themes, de pildă, care este făcută din multe subiecte, cum se 
construieşte? Cum face fiecare realizator ca să-şi aducă aportul la emisiune? Există un 
coordonator, echipe? 

R. Există o conferinţă de programe care se reuneşte lunar la Strasbourg, unde se 
reunesc francezii şi germanii şi analizează împreună ce poate aduce fiecare dintre cei 
doi poli. Şi selecţionează fie producând, fie cumpărând ceea ce se propune, 
î. Un realizator ce face spre a-şi construi programul? Se ocupă de producţie el însuşi, 
vorbeşte cu invitaţii, ori cum? 

R. Un realizator de ce anume? De documentar, de ştiri sau ce? 
î. De documentar să zicem. 

R. Realizatorul îşi face munca lui de realizator. 

î. Adică se duce cu echipele, face interioarele, exterioarele... 

R. Oricare ar fi subiectul, el îl realizează. E meseria lui. Face ceea ce i-a comandat 
producătorul. 

î. Iar producătorul e cel care plăteşte. 

R. Puţin mai mult decât asta. El e cel care are responsabilitatea producţiei: el păstrează 
legătura cu realizatorii, cu regizorii, găseşte banii. Munca lui e una de concepţie în 
realizare, el produce deci. Producătorul e responsabil pentru program. Şi la difuzare este 
prezent producătorul, cel care cumpără e şi co-producător. Producătorul păstrează 
legătura cu realizatorul care îi face filmul. 

î Finanţarea Canalului ARTE cum se face: prin buget venit de la Ministerul Culturii, de 
Externe ori... 

R. Nu, nu. Bugetul vine de la ARTE France şi ARTE Deutschland şi este integral alimentat 
de taxe. E vorba de taxele plătite de toţi deţinătorii de televizoare. Fiecare deţinător de 
televizor plăteşte o taxă, care, însumată, e apoi repartizată între toate Canalele publice. 
ARTE este un Canal alimentat de taxe. Sunt bani publici, care ne revin din aceste taxe. 

î. E confortabil pentru dumneavoastră ca să realizaţi toate programele, ori trebuie să 
căutaţi şi alte surse de finanţare? 

R. Nu putem face asta, fiindcă nu avem publicitate. E o televiziune gratuită. Deci banii 
sunt limitaţi. Există puţină sponsorizare, mici donaţii, dar foarte, foarte marginal, 
î. Bun. Dar programele de actualitate culturală cum se fac? Cum ştiţi unde sunt 
evenimente? 

R. Avem jurnalişti, corespondenţi care nu ţin numai de ARTE, ci de Canalele publice 
franceze, germane: RDE, ZDF, France Television şi care urmăresc actualitatea 
internaţională, se interesează şi aceşti jurnalişti fac actualitatea culturală, 
î. Publicitatea Canalului o faceţi în ziare, la alte Canale de televiziune, ori doar la ARTE? 
R. Jurnalele conţin multe informaţii asupra programelor, aşa cum fac toate Canalele, 
asta e o muncă redacţională, e o muncă de jurnalist, dar avem şi publicitate în ziare, la 
radio, 
î. Plătită? 

R. Plătită de noi la ziare, la radio, prin afişe şi, evident, avem propria noastră publicitate, 
î. E adevărat că ARTE e pe cale să încheie un contract cu Televiziunea Română? Cu TVR 
2 ? 

R. A încheiat un contract, 
î. Cu Canalul 2? 

R. Da. 

î. Canalul Cultural al TVR, care are un program de 24 de ore din 24, ar dori de asemenea 
să încheie un contract cu dumneavoastră. Cum ar putea face? 

R. Care Canal? 

î. Canalul Cultural. România este singura ţară din Est care are un asemenea Canal în 
întregime cultural. 

R. A, da? Trebuie să ia legătura cu noi şi să începem discuţiile. Avem un serviciu 
internaţional care e disponibil, poate să discute ceea ce e de discutat cu noi. Se poate şi 
cu o scrisoare, un telefon. 

î. A, mulţumesc. în cadrul unui astfel de contract, putem face schimb de programe? 

R. Asta depinde de calitatea programelor, de subiect. In cazul schimbului trebuie văzut 
ce e înăuntru, 
î. Mulţumesc mult. 

4.8. Proiectul Enciclopedia Ţărilor Europei de Est, 2004 

4.8.1. Prof. univ.dr. Viorel Roman, 

Universitatea Bremen, Germania 

î. Stimate profesore Roman, aţi venit de la Bremen la 
Klagenfurt pentu ce anume? 

R. Pentru această Enciclopedie a ţărilor Europei de Est. Care văd 
că merge încet, dar merge. 

î. în ce fel sunteţi implicat? 

R. Intenţia enciclopediştilor de aici a fost deschiderea către Răsărit. Iar eu am vrut să-i 
aduc pe specialiştii români în această enciclopedie. 

î. Fiindcă aveţi un feeling special pentru România, cu ce alte lucruri referitoare la români 
v-aţi mai ocupat? 

R. în ultima perioadă m-am ocupat de rolul factorului religios în integrarea europeană a 
României. Aţi observat, desigur, că ţările protestante şi catolice, de la Marea Baltică 
până la Marea Adriatică au fost integrate mult mai repede decât ţările ortodoxe: Serbia, 
România, Bulgaria, Moldova, Ucraina, Belarus. Şi, dacă observaţi, discursul din Uniunea 
Europeană este în prezent legat mai mult de integrarea Turciei, decât de integrarea 
ţărilor ortodoxe. Iar românii îşi închipuie că trebuie să menţină un discurs anticomunist 
ca să acceadă mai repede în Uniunea Europeană. Mi se pare greu de vehiculat 
anticomunismul în lumea occidentală de azi, unde forţele de stânga sunt atât de 
puternice. 

î. Dar care ar fi, după părerea dumneavoastră, cel mai eficient lucru pe care ar trebui 
să-l facă românii spre a se integra mai repede în Uniunea Europeană, în afară de 
schimbarea feelului cum folosesc coordonata religioasă, evident... 

R. In primul rând acceptarea şi implementarea acquis-ului comunitar, care derivă, de 
fapt, din codul romano-catolic de conduită. De aceea cred că se impune şi un dialog 
inter-religios. Creştinii ortodocşi sunt tot creştini, dar au alt cod de conduită. Or, cele 
două coduri trebuie puse de acord. Românii trebuie să-şi amintească faptul că la 1848 
s-au îndreptat către Apus. Abia după al doilea război mondial s-au îndreptat spre Răsărit, 
fiindcă de fapt comunismul de tip sovietic reproducea codul ortodox de conduită, 
î. Totuşi România a fost prima ţară din Est care a primit vizita Papei, preşedintele 
României a fost invitat la Vatican... 

R. Evident, ca urmare şi Europa de Vest a făcut primii paşi către România, dar ei abia 
trebuie urmaţi de alţi paşi, mai mici, dar semnificativi. Fiindcă Occidentul îşi aminteşte 
de precedenta integrare a României, de la 1848 la 1948, care s-a dezumflat imediat după 
instaurarea comunismului. Aşa că e circumspect, 
î. Şi pentru ce pledaţi? 

R. Pentru ecumenism, fireşte. Aici nu trebuie jignit orgoliul nimănui. Dar mi se pare 
evident că trebuie să deschidem minţile românilor şi către acceptarea altor orizonturi. 


4.8.2. Prof. univ. dr. Gunther Hodl, 
rector. Universitatea din Klagenfurt 

î. Mai înainte de orice ţin să vă mulţumesc pentru invitaţia de a 
lucra la această Enciclopedie a ţărilor Europei de Est şi de a 
participa la această primă întâlnire de lucru. Văd că susţineţi 
proiectul profesorului Wieser, care, din câte ştiu, e din Viena... 

R. Trăim în mijlocul Uniunii Europene şi susţinem cu tărie acest proiect. Sperăm să nu 
se mai întâmple în viitor conflicte care să zguduie Europa. Această sesiune dedicată 

Enciclopediei ţărilor Europei de Est am pus-o sub genericul „o Europă fără graniţe". L-aş 
putea numi un proiect nebunesc. L-a început profesorul Wieser l-a iniţiat şi s-a folosit 
de mediul universitar, academic spre a-i da viaţă. Atât eu cât şi domnul Kaser cred că 
ne-am dovedit ataşamentul susţinând acest proiect. Ministerul nostru 35 a sprijinit 
financiar proiectul. Sigur, fondurile nu sunt suficiente, dar, organizându-ne adecvat, 
reuşim să avansăm. 

î. Am observat că universitatea dumneavoastră are multe cadre didactice care aparţin 
unor minorităţi etnice. Mă interesează îndeosebi românii. Aveţi şi programe speciale 
pentru păstrarea tradiţiilor lor? 

R. Universitatea noastră e nouă, are 5 de ani şi lucrează aici mulţi oameni veniţi din fosta 
Iugoslavie, graniţa e aproape. Sunt sârbi, aromâni, români. Dar sunt şi veniţi din Italia, 
Slovenia, Croaţia. Avem parteneriate cu Liubliana, Udine, Maribor ş.a. Sunt şi mulţi 
studenţi din zonele respective, cam 15% din total. Nu-i tratăm diferit, au aceleaşi 
drepturi ca şi majoritarii, nădăjduiesc că se simt la fel de bine. 

î. Am întâlnit câţiva români din sudul Dunării aici, la universitate. Credeţi că sunt la fel 
de bine integraţi? 

R. Pentru toţi studenţii care nu au posibilităţi există un sistem special de burse de merit, 
în plus, cazarea nu este scumpă, 
î. Mulţumesc. 

R. Asemenea. 



4.8.3.Prof. univ. dr. Lojze Wieser, 
director Editura Wieser, Viena, Austria 

î. De ce este importantă această enciclopedieîn condiţiile căderii 
lagărului socialist, a doctrinei comuniste, pentru Estul Europei? 
R. Cred că în Europa s-a creat o situaţie absolut nouă, în care 
jumătate din Europa, cea de vest, nu ştie nimic despre ceea ce s-a întâmplat o jumătate 
de veac în cealaltă jumătate. Europa Unită de mâine nu ştie ce moştenire preia. Acesta 
este deci scopul nostru. Să oferim occidentalilor o imagine asupra ansamblului Europei, 
să întregim imaginea existentă adăugând Estul Vestului. Cred că după această 
experienţă a celor două jumătăţi abia se poate rescrie istoria Europei întregi. De la bun 
început se ridică o mare problemă: construim de fapt o casă. Am făcut pivniţa, parterul, 
etajul, dar nu i-am făcut fundaţia. Scopul nostru este acela de a zidi fundaţia căreia, pe 
urmă, să-i adăugăm în parametri corecţi, împreună, restul casei. Asta este situaţia. Ni s- 
a părut necesar ca, în mijlocul războiului din fosta Iugoslavie, să deschidem un dialog 
intelectual, cultural, omenesc despre continuităţile şi discontinuităţile care străbat acest 
continent. Am început prin a strânge material de la diferiţi autori şi ne-am dat seama că 
este mult prea puţin. Nu este suficient să ne referim la personalităţi, la literatură, 
trebuie să abordăm istoria, trebuie să vizualizăm transformările care au avut loc în timp 
şi la capătul cărora ne aflăm noi cei de azi, cu toate problemele contemporane. Să 
abordăm devenirea, limbile popoarelor Europei. Ne-am decis, după ani întregi de 

căutări, să ne adresăm Universităţii din Klagenfurt şi Institutului de Studii Sud-Est 
Europene din Graz, ca şi multor altor cercetători din lumea întreagă, să începem o 
enciclopedie care este compusă din trei secţiuni: prima parte, pur enciclopedică, are 
articole de la A la Z. Ea cuprinde cam 40.000 de articole, despre cele mai importante 
probleme ale acestei părţi a Europei. O a doua parte va cuprinde un lexicon al limbilor 
europene, un prim volum de generalităţi a apărut deja, sunt prezentate peste o sută de 
limbi, inclusiv toate dialectele româneşti cu graiurile lor. De pildă aromânii sunt o 
entitate 36 fără stat care a jucat un rol important în istoria Balcanilor. Deoarece nu sunt 
recunoscuţi nicăieri ca minoritate, sunt identificaţi cu cetăţenii statelor respective, unde, 
uneori, fac chiar parte dintre intelectualii de vârf. Ei locuiesc în număr mare în Grecia, 
Macedonia, Serbia, Bulgaria şi România, iar împrăştiaţi, pe mai toate continentele. în 
Serbia sunt numiţi vlahi 37 , în Albania rimeri, în Bulgaria cuţovlahi, în Grecia macedoneni. 
Au existat miniştri greci, academicieni sârbi, laureaţi ai Premiilor de Stat bulgari, vedete 
de fotbal români şi dirijori de orchestră austrieci care erau cu toţii aromâni. Totuşi ei au 
avut mare rol în comerţul european încă din Evul Mediu şi au avut un rol însemnat în 
mişcările de emancipare politică din Balcani. Vedeţi deci că în secolul nou, jumătate din 
Europa, cea de vest, nu ştie nimic despre ceea ce s-a întâmplat o jumătate de veac în 
cealaltă jumătate. Europa Unită de mâine nu ştie ce moştenire preia. Acesta este deci 
scopul nostru. Să oferim occidentalilor o imagine asupra ansamblului Europei, să 
întregim imaginea existentă adăugând Estul Vestului. Cred că după această experienţă 
a celor două jumătăţi abia se poate rescrie istoria Europei întregi. De la bun început se 
ridică o mare problemă: construim de fapt o casă. Am făcut pivniţa, parterul, etajul, dar 
nu i-am făcut fundaţia. Scopul nostru este acela de a zidi fundaţia căreia, pe urmă, să-i 
adăugăm în parametri corecţi, împreună, restul casei. Asta este situaţia. Ni s-a părut 
necesar ca, în mijlocul războiului din fosta Iugoslavie să deschidem un dialog intelectual, 
cultural, omenesc despre continuităţile şi discontinuităţile care străbat acest continent. 
Am început prin a strânge material de la diferiţi autori şi ne-am dat seama că este mult 
prea puţin. Nu este suficient să ne referim la personalităţi, la literatură, trebuie să 
abordăm istoria, trebuie să vizualizăm transformările care au avut loc în timp şi la 
capătul cărora ne aflăm noi cei de azi, cu toate problemele contemporane. Să abordăm 
devenirea, limbile popoarelor Europei. Ne-am decis, după ani întregi de căutări, să ne 
adresăm Universităţii din Klagenfurt şi Institutului de Studii Sud-Est Europene din Graz, 
ca şi multor altor cercetători din lumea întreagă, să începem o enciclopedie care este 
compusă din trei secţiuni: prima parte, pur enciclopedică, are articole de la A la Z. Ea 
cuprinde cam 40.000 de articole, despre cele mai importante probleme ale acestei părţi 
a Europei. O a doua parte va cuprinde un lexicon al limbilor europene, un prim volum 
de generalităţi a apărut deja, sunt prezentate peste o sută de limbi, inclusiv toate limbile 
româneşti cu dialectele lor. De pildă aromânii sunt o entitate 36 fără stat, care a jucat un 
rol important în istoria Balcanilor. Deoarece nu sunt recunoscuţi nicăieri ca minoritate, 
sunt identificaţi cu cetăţenii statelor respective, unde, uneori, fac chiar parte dintre 
intelectualii de vârf. Ei locuiesc în număr mare în Grecia, Macedonia, Serbia, Bulgaria şi 
România, iar împrăştiaţi, pe mai toate continentele. în Serbia sunt numiţi vlahi 37 , în 

Albania rimeri, în Bulgaria cuţovlahi, în Grecia macedoneni. Au existat miniştri greci, 
academicieni sârbi, laureaţi ai Premiilor de Stat bulgari, vedete de fotbal români şi 
dirijori de orchestră austrieci care erau cu toţii aromâni. Totuşi ei au avut mare rol în 
comerţul european încă din Evul Mediu şi au avut un rol însemnat în mişcările de 
emancipare politică din Balcani. Vedeţi deci că secolul XXI nu-i poate lăsa pe dinafară. 
Dacă limba lor este, de fapt, un dialect al limbii române, nu este mai puţin adevărat că 
are origine latină sud-dunăreană, substratul fiind poate pelasgii de care pomeneşte 
Homer. Oricum, e sigur că aromânii n-au avut niciodată un stat naţional şi n-au luptat 
să şi-l facă. Acesta e doar un exemplu pe care vi-l dau apropo de această secţiune a 
enciclopediei. Urmează apoi o secţiune numită Biblioteca tematică, unde sunt 
problemele graniţelor şi anularea graniţelor din minţile oamenilor. Aici sunt tratate 
problemele migraţiei, ale Puterii, raporturilor între Puteri. în final sunt prezentate 
sursele, documentele, texte literare. Enciclopedia este bilingvă, în germană şi engleză. 
Partea ştiinţifică este condusă de profesrul Karl Kaser de la Graz, coordonarea fiind asi¬ 
gurată de rectorul Universităţii din Klagenfurt, profesorul Hodl. Viziunea de ansamblu 
este istorico- antropologică. în centru se află omul şi preocupările lui, încercând să 
determine influenţele trecutului istoric asupra prezentului şi viitorului, în diverse viziuni. 
Am avut prea multe războaie în secolele al XlX-lea şi al XX-lea încât să ne mai putem 
permite să considerăm războiul o rezolvare a diferendelor politice. Trebuie să fim în 
stare să oferim politicii uneltele culturii pentru a acţiona. Să oferim un mod de a-i 
apropia pe oameni. 

4.8.4. Dean Karabaşevici, Valea Timocului, 
inginer la Klagenfurt 

î. Sunteţi de mult la Klagenfurt? 

R. Da', pă' di trii ani. Da' fata şi muiarea o vint după mini. 
î. Unde lucraţi? 

R. Eu lucru în compania de tehnică. 

I. Sunteţi inginer? 

R. Da. 

î. Unde aţi învăţat inginerie? 

R. Inginerie am învăţat în Belgrad. 

î. De unde sunteţi de fel, unde v-aţi născut? 

R. Eu mi-s din Bor, din sat lângă Bor şi sunt român. Suntem dân Valea Tcimocului. 
î. Mă bucur să aud asta. Mai sunt români în Klagenfurt? 

R. lasti. Eu ştiu dje lume, dar mai iasti care nu ştiu. 

î. Şi cei pe care-i cunoaşteţi sunt tot ingineri, sau unde lucrează, vă vedeţi, vă întâlniţi? 
R. Ne-am văzut şi ne-am întâlnit aicea la Universitet, sunt ingineri, iii ce-au învăţat, de- 
aia sunt aici. Fraţi ne numim. 

î. Am înţeles că în satul dumneavoastră, ca în tot Timocul, nu există şcoală românească 
şi că limba pe care-o vorbiţi e numai de-acasă, de la părinţi? 

R. Pă' da. Nu e. Am fost daţi la şcoală în Sârbia, la şcoală vurbim sârbeşte, da' rumâneşce 
acasă ce vurbim şi binişor, că nu prea ne înţelegem cu lumea rumâneşce. 
î. Dar la biserică nu se vorbeşte româneşte? 

R. Tot sârbeşte. 

î. Cam câte suflete de români sunt în satul dumneavoastră? 

R. Da. Satul meu e mai cu toţi români. Nu sunt sârbi, lasti cam o mie de suflete, 
î. Şi sunt mai multe sate unde-s români? 

R. lasti. lasti multe, vreo zăşi primprejur de satul mieu. 
î. Vă mulţumesc. Mâine mai veniţi? 

R. Dacă ne-o da copilu' caia 38 . 

4.8.5. Martin Prochaska, 

cercetător. Institutul de Studii Sud-Est Europene, Graz, Austria 

î. Observ că, deşi nu sunteţi român şi locuiţi la Klagenfurt, vorbiţi 
româneşte. Cum s-a întâmplat? 

R. Vorbesc încă destul de puţin, am fost la cursuri de pregătire la 
Timişoara, la Universitate, începând de acum doi ani. Lucrez la Universitatea din 
Klagenfurt şi proiectul Enciclopediei Ţărilor Europei de Est mi se pare foarte frumos, 
î. Ce anume lucraţi în echipa enciclopediei? 

R. Mă ocup de surse istorice puţin cunoscute până acum în Europa de Vest şi acopăr în 
general Evul Mediu, adunând surse din România, Albania, Serbia, Rusia, Bulgaria. 
Cunoaşterea acestor surse este importantă pentru Austria şi pentru cultura noastră, ca 
şi pentru înţelegerea devenirii istorice a spaţiilor din care provin. 

4.8.6. Prof. univ. dr. Karl Kaser, 

director, Departamentul pentru Studii Sud-Est Europene, 
Universitatea din Graz, Austria 

î. Câteva coordonate vă rog despre ideile şi programul acestei 
enciclopedii a ţărilor Europei de Est. 

R. Acest proiect are drept scop cunoaşterea, după întreruperile datorate celui de-al 
doilea război mondial, ca şi războiului rece, cunoaşterea deci, de către austrieci, dar şi 
de către occidentali în general, a istoriei ţărilor Europei de Est şi Sud-Est. Programul este 
centrat nu pe istoria naţiunilor, pe stadiul lor, ci pe istoria indivizilor, a culturii lor. Nouă 
ni se pare că starea naţiunilor nu are viitor în Europa Unită, ceva fundamental s-a 
modificat prin această nouă entitate. încercăm deci să descoperim alte căi de acţiune, 
de comunicare, de înţelegere. Alte nivele şi semnificaţii ale fiinţei umane, care vin din 
istorie. 

î. Cum procedaţi din punct de vedere metodologic? 

R. Prezentăm istoria fiinţei umane folosind ca material, evident, istoria statelor. Ne 
punem noi întrebări ştiinţifice. Pentru unii sună chiar ciudat. Unul dintre volume este 

dedicat istoriei trupului omenesc. Mai exact exprimărilor legate de acest subiect de-a 
lungul istoriei, în diverse ţări. Corpul omenesc este o referinţă valabilă pentru absolut 
toată lumea, ceva ce putem înţelege cu toţii, raportându-ne la propriile noastre 
percepţii şi exprimări. Corpul este supremul link între individ şi societate. E simbolizat 
în cel mai înalt grad. 

î. Aveţi în vedere doar limbile indo-europene? 

R. Limba e altceva. Dar corpul e ceva care nu trebuie „naţionalizat" ori „etnicizat", 
fiindcă el marchează toate societăţile noastre. Trupul are propriul lui limbaj, e deschis 
tuturor. 

î. Darcorpul are reprezentări ligvistice diferite pentru fiecare naţiune, etnie. E adevărat? 
Aşadar vehicolul de comunicare este lingvistic. Cum procedaţi cu toate teritoriile 
Europei de Est? 

R. începem cu tradiţiile mediteraneene generate pe vremea Imperiului Roman, care a 
fost unificatorul civilizaţiilor Mediteranei. Prin urmare un criteriu de analiză este 
civilizaţia. Şi România a fost formată iniţial de Imperiul Roman. Pe urmă sunt cuvintele 
de origine germanică, caracteristica lor fiind că au fost instituţionalizate în cel mai înalt 
grad. Prin urmare instituţii solide reglează relaţiile între vorbitori. Pe când vorbitorii de 
limbi romanice, istoric vorbind, n-au fost atât de instituţionalizaţi, au fost siliţi să-şi 
rezolve conflictele între ei fără instituţii. De aceea, istoric vorbind, pentru ei familia are 
foarte mare importanţă. în plus, în Europa de Est a dispărut comunismul, care, prin 
imitaţie, crease o bază instituţională, chiar dacă, adesea, nu pentru, ci contra oamenilor, 
î. Văd că nu luaţi în consideraţie deloc limbile slave ori limbile unor comunităţi europene 
diferite de cele trei mari trunchiuri lingvistice: latin, germanic, slav. Dar nici 
coordonatele economice nu vă spun nimic despre evoluţia lucrurilor? 

R. Ba da. Volumul al IV-lea este dedicat istoriei economiilor. Dar nu cu accent pe 
sistemele economice, ci pe felul cum fiinţa umană acţionează în împrejurări 
determinate economic, determinate de resursele naturale, dezvoltând idei noi prin 
confruntare cu natura. 

î. Am o curiozitate: ce limbă se vorbeşte aici, în Austria? 

R. Germana. 

î. Deci nu limba austriacă... Mă mir fiindcă am văzut, în primul volum al enciclopediei, 
că la Republica Moldova aţi menţionat ca limbă vorbită limba moldovenească, nu 
română. Să ştiţi că este aceeaşi problemă ca şi aici. Nu numele ţării dă numele limbii 
vorbite, ci originea ei. în Republica Moldova se vorbeşte limba română. 

R. De fapt, germana austriacă are deosebiri destul de mari de germana din Germania, 
î. Dar o înţelgeţi, nu folosiţi dicţionare, nu traduceţi. Nici românii şi moldovenii nu 
folosesc dicţionare. E vorba de graiuri ale aceleiaşi limbi. 

R. De fapt graiurile şi dialectele se depărtează, tind să devină limbi independente, 
î. Vorbim despre ceea ce există, nu despre viitorul incert. 

R. înseamnă că am făcut bine vrând să lucrăm chiar cu cercetători români... 
î. Să sperăm... 

Congresul de la Issy Ies Moulineaux, 2005 39 

4.9.1. Jacques Santini, 
primar Issy Ies Moulineaux 

î. Simate domnule primar, aş dori să-mi spuneţi cum v-a venit 
ideea să organizaţi această - minunată pentru noi, românii - 
manfestare de la Issy Ies Moulineaux? 

R. N-am organizat nimic. Sunt doi tineri români, ingineri, care locuiesc în comuna mea 
şi care au venit să-mi spună că încearcă să regrupeze absolvenţii români de facultate, 
„cadrele", cum spunem noi. Aici este un fel de „oraş de primire", suntem interesaţi de 
noile tehnologii, de sectoarele terţiare şi am fost foarte bucuros să le fac un serviciu, 
î. Să înţeleg că aţi mai avut aici, la Issy, manifestări ca aceasta? 

R. Organizăm multe congrese aici şi, dacă România îşi găseşte „plaja" ei, am fi foarte 

bucuroşi. Ar avea ceea ce merită. 

î. V-aţi mai ocupat de manifestări româneşti? 

R. Niciodată. Sunt foarte orientat către Asia. 
î. Mulţumesc. Aţi fost vreodată la Bucureşti? 

R. Nu. Dar aş veni cu plăcere dacă aş fi invitat. 

4.9.2. Lucrările Congresului 

Jacques Santini Sunt alături de dumneavoastră fiindcă e un prilej de mândrie pentru 
mine. Nu de mult m-am întâlnit cu Cristian Esteve şi mi-a spus : ce-ar fi să-i facem să se 
întâlnească pe românii cu studii superioare din Franţa? Sunt foarte numeroşi: ingineri, 
oameni de diverse profesii, iar noi avem legături cu lumea industriei din Franţa. De ce 
n-am face o astfel de întâlnire? Am acceptat imediat, mai ales când au venit la mine doi 
tineri români, dinamici, simpatici. Mi-am spus că România va intra în 2007 în Europa şi 
e o mare şansă pentru ea, dar, aş spune, şi o mare şansă pentru Europa, ca şi pentru 
Franţa, fiindcă faceţi parte din lumea francofoniei. Se află astăzi aici şefi deîntreprinderi, 
lideri din industrii dinamice, sunt cei mai buni, ştiţi de altfel, şi ei vă vor propune câteva 
lucruri care corespund interesului dumneavoastră profund şi interesului Franţei. Prin 
urmare, vă doresc bun venit domnilor directori de întreprinderi, doamnelor şi domnilor 
ingineri. Sunteţi foarte bine veniţi la Issy Ies Moulineaux. Mi-aş permite să vă spun că 
aţi făcut foarte bine alegând acest loc. Fiindcă, ce vrea să însemne Issy Ies Moulineaux? 
„Les Moulineaux" vrea să însemne nişte mori mici. Dar Issy? Vă spun, fiindcă toţi 
înţelegeţi latineşte, că a fost un general roman, supranumit Issis, pe vremea împăratului 
lulius Caesar, şi voia să facă un oraş roman în cinstea împăratului său. Pe atunci romanii 
ajunseseră până la Porte de la Tourelle, nu departe de aici. De altfel am şi găsit un circ 
roman acolo. Iar romanii aduseseră din Egipt cultul zeiţei Issis. Dacă acceptaţi că Issy 
este locul lui Issis, o să înţelegeţi mai bine etimologia unui alt oraş: Paris, care este 
cetatea Parisiilor, numele unui trib. Fiindcă nu oraşul ia numele tribului, ci tribul numele 

oraşului. Dacă Issy e cetatea lui Issis, „para Issis" e Parisul, de la care vine numele 
Parisiilor. Aşadar Parisul a apărut pe lângă Issy, aici era centrul, nu invers. Marginea e 
Parisul, noi suntem capitala! 

Călin Popescu Tăriceanu primul ministru al României 
fragment din mesaj. 

Suntem conştienţi de faptul că imaginea României nu se 
construieşte numai la Bucureşti, ci pretutindeni unde 
trăiesc români. Tinerii au plecat în străinătate spre a-şi face 
viitorul. Desigur, sperăm că vor reveni curând în România. 
Dar şi înainte de asta le acordăm suportul nostru pentru proiectele lor, care stimulează 
valorile româneşti din străinătate. îi felicit cu această ocazie pe organizatorii Congresului 
românilor cu diplomă din Franţa. Acest tip de eveniment este benefic nu numai pentru 
cei ce sunt direct implicaţi, ci şi pentru schimbarea percepţiei mediului de afaceri din 
străinătate asupra ofertei făcute de România în materie de resurse umane şi de investiţii. 
Instituţiile guvernamentale specializate, ca şi Ambasada noastră din Paris, susţin 
iniţiativele care vin din partea diasporei române. în plus, sperăm să avem un dialog 
permanent cu membrii comunităţii române din străinătate spre a găsi împreună soluţii 
pentru sus numitele proiecte. Suntem conştienţi de faptul că există numeroşi români în 
străinătate care doresc să revină în România şi doresc să găsească acolo 
oportunităţi spre a-şi dezvolta relaţiile de afaceri. De la sfârşitul anului 2004 am adoptat 
măsuri menite să stimuleze practicarea afacerilor, fiindcă, după părerea noastră, e 
unicul mod de a dezvolta o economie puternică şi stabilă. Vom continua politica fiscală 
mai simplă, vom asigura un cadru legislativ clar şi stabil pentru toţi cei care vor să 
investească în România. în 2007 România va deveni membră a Uniunii Europene. 
Guvernul nostru şi-a asumat acest obiectiv. Contăm pe suportul cetăţenilor noştri care 
trăiesc în ţările Uniunii Europene spre a demonstra împreună că România este o 
adevărată ţară europeană. Permiteţi-mi să-i felicit pe toţi studenţii şi doctoranzii care s- 
au făcut remarcaţi în Franţa şi, încă o dată, să-i salut pe organizatorii care, prin efortul 
lor, promovează imaginea valorilor culturale ale ţării noastre. 

Teodor Stolojan consilier prezidenţial fragment din mesaj 
Excelenţele voastre, stimate doamne şi stimaţi domni, vă rog 
să primiţi salutările noastre călduroase pentru participanţii la 
cel de-al doilea Congres al managerilor români care lucrează 
în organizaţiile franceze. Aş dori de asemenea să salut 
iniţiativa gazdelor de a organiza această întâlnire. 2005-2006 
sunt ani decisivi pentru finalizarea proiectelor aflate în derulare de 15 ani, toate având 
ca scop construirea unei economii moderne, a unei Românii cu adevărat europene. 
Aderarea la Uniunea Europeană continuă să aibă un rol important în viaţa şi 
prosperitatea cetăţenilor. Avem o foaie de parcurs clar pentru integrarea în Uniunea 
Europeană, care va fi consfinţită prin semnarea Tratatului de aderare pe data de 25 
aprilie anul viitor şi prin integrarea efectivă la 1 ianuarie 2007. Trecem aşadar printr-o 
perioadă intensă de eforturi cu scopul încheierii pregătirii aderării la Uniunea 

Europeană, iar Franţa a fost şi continuă să rămână unul dintre partenerii noştri strategici 
din punct de vedere economic şi politic. România are nevoie de o economie puternică, 
pentru a fi complet pregătită de integrarea în Uniunea Europeană. România beneficiază 
în prezent de un mediu macroeconomic stabil, ca urmare a creşterii economice 
constante din ultimii ani, a reducerilor semnificative ale inflaţiei, a unui deficit bugetar 
redus, a rezervelor internaţionale mari ale Băncii Naţionale, toate reflectate într-o 
dinamică pozitivă a Bursei. Totuşi mai avem încă multe de făcut. Avem nevoie de un 
caracter antreprenorial mai puternic al economiei româneşti, dar şi de o birocraţie 
substanţial diminuată. Vă rog să-mi permiteţi să vă împărtăşesc câteva din principiile 
noii politici ale administraţiei României, pentru dezvoltarea unei politici economice 
sănătoase şi durabile. La modul cel mai concis, filosofia noii administraţii constă în 
creşterea competitivităţii prin reducerea intervenţionismului statal şi prin creşterea 
substanţială a resurselor alocate de către companiile private şi persoanele fizice 
deopotrivă. Trei principii stau la baza eforturilor noastre: transparenţa în procesul 
decizional; accesul şi tratamentul egal al tuturor actorilor de pe piaţă; un veritabil 
parteneriat cu aliaţii noştri internaţionali. Politicile economice promovate au drept scop 
prezervarea, dar şi potenţarea avantajelor înregistrate prin menţinerea unui deficit 
bugetar scăzut, continuarea trendului de dezinflaţie, introducerea leului greu şi 
introducerea arieratelor. Aşteptările noastre sunt foarte optimiste. Sunt fundamentate 
pe măsuri economice şi pe măsuri sociale promovate pe termen mediu şi lung, care să 
vizeze depăşirea actualelor obstacole. Principalele politici în construirea unei economii 
moderne şi cu adevărat europene sunt următoarele: politica toleranţei zero faţă de 
fenomenul corupţiei. Cred că a sosit timpul să eliminăm acest cancer al societăţii 
româneşti şi să ieşim din spirala vicioasă în care forţa de muncă pretinde că munceşte, 
patronii pretind că respectă legea, iar politicienii pretind că le pasă. Reforma fiscală, 
prea mult timp amânată, urmăreşte alocarea de resurse superioare economiei 
funcţionale, introducerea cotei unice de impozitare de 16% din profitul persoanelor 
fizice şi profitul companiilor private va fi urmată de noi măsuri menite a compensa 
creşterea deficitelor bugetare, a întări disciplina financiară, toate cu scopul de a micşora 
birocraţia şi a construi un mediu de afaceri prietenos. Investitorii străini au de ce investi 
în România şi sunt din ce în ce mai interesaţi de România. Procesul de privatizare va fi 
continuat, în special în domeniul bancar şi în acela al utilităţilor, prin introducerea 
părţilor obligatorii administrate privat, echivalent necesar al sistemului de asigurări 
sociale. Reforma sistemului juridic, o mai mare independenţă a judecătorilor, susţinerea 
dreptului de proprietate, eliminarea arieratelor şi accenturarea restructurării 
întreprinderilor în concordanţă cu normele europene. Companiile neprofitabile trebuie 
să se reformeze ori să dea faliment. România înregistrează, şi va continua să înregistreze 
în anii viitori, o rată de creştere puternică: peste 5% pe an. Această creştere va 
continua să fie puternică deoarece este generată de noua economie rezultată din 
tranziţie, cu apariţia unor întreprinderi mici şi mijlocii, investiţii străine, companii 
rezultate ca urmare a privatizării, infrastrucura îmbunătăţită, un mediu de afaceri mai 
atractiv şi o situaţie economică mereu mai bună. Economiaromânească oferă multe 

oportunităţi. Unele ramuri industriale oferă rate de creştere cu două cifre: sectorul 
financiar, tehnologia informaţiilor şi comunicaţiilor, îngrijirea sănătăţii, logistica şi 
sectorul produselor alimentare şi nealimentare. 

Doamnelor şi domnilor, administraţia prezidenţială şi noul guvern sunt decise să solicite 
instituţiilor statului să ia măsuri eficiente în combaterea corupţiei, în asigurarea 
libertăţii presei şi în reformarea sistemului juridic. Am anunţat că, în fond, corupţia este 
un atac la adresa securităţii naţionale. Suntem decişi să luptăm cu toată exigenţa 
împotriva acestui fenomen. Vrem o Românie puternică într-o Europă puternică. Vrem 
ca România să devină un punct de referinţă în regiunea noastră, capabilă să atragă 
investiţii în domenii precum infrastructura, energia, comunicaţiile şi comerţul. Succesul 
în aceste investiţii va depinde de creşterea stabilităţii regionale, ca şi de creşterea 
ponderii mediului de afaceri local. 

Patrick Gelin, preşedinte BRD-Societe Generale 
Mulţumesc că m-aţi invitat la această a doua întâlnire între şefii 
de întreprinderi franceze cu afaceri în România şi tinerii români 
absolvenţi de învăţământ superior în Franţa. Prin urmare, 
dumneavoastră sunteţi moştenitorii unui veac şi jumătate de 
relaţii între cele două ţări. Sunteţi beneficiarii de astăzi ai acestei 
relaţii, care trebuie permanent regândită şi reînnoită, fiindcă nu e vorba numai de 
privirea nostalgică asupra trecutului, ci şi de gândirea viitorului în cadrul adeziunii 
României la Uniunea Europeană. în acest context vreau să vă transmit primul meu 
mesaj: ţara dumneavoastră s-a schimbat mult în ultimii ani, iar această schimbare se va 
accelera. România de astăzi aproape nu mai are legătură cu aceea pe care am văzut-o 
atunci când am venit prima oară, acum trei ani, iar toţi cei care au venit de mai multe 
ori în România, au constat-o ei înşişi. în orice caz, o întreprindere franceză ca BRD se 
situează în această perspectivă. Constatăm, în cadrul colaborării noastre, schimbarea 
rapidă, serviciile pe care le vindeam acum patru ani nu mai sunt suficiente astăzi, se 
constată formarea unei clase medii, cu o explozie a creditului de consum şi se constată, 
de asemenea, ceea ce e foarte bine, o creştere a nivelului exigenţelor clienţilor noştri. 
Ei sunt mult mai activi decât acum patru ani şi pretind un serviciu de calitate. Indiciul cel 
mai puternic pentru noi este că toate marile bănci se interesează de România, sunt 
multe bănci străine în România în prezent, care consideră că poteţialul de dezvoltare al 
României în anii care vin este cel mai mare din Europa Centrală. Al doilea mesaj este că 
investiţiile străine în România s-au accelerat, ceea ce permite constatarea că din 2006 
ea nu va mai fi o ţară de risc, atât în ce priveşte confidenţialitatea, cât şi investitorii. Iar 
în ce priveşte Franţa, trebuie să reafirm acest mesaj foarte ferm şi foarte înalt, că Franţa 
va fi totdeauna primul investitor în România. Poate în 2004 a fost la acelaşi nivel cu 
Austria, care a cumpărat mai mult, dar anul acesta am adus şi doi noi mari investitori, 
Veolia şi Gaz de France. Al treilea mesaj şi cel mai important este că aceste întreprinderi 
au nevoie de dumneavoastră. Angajăm la BRD câteva sute de tineri absolvenţi români 
în fiecare an. Am primit de curând statistica, din 2000 şi până acum am angajat cam 
două mii de tineri. încercăm să angajăm şi personal experimentat de pe piaţa locală, 

sunt multe persoane calificate în România în prezent, în domeniul bancar în particular. 
Tinerii absolvenţi care se hotărăsc să ne caute îşi pot face foarte repede aplicaţia şi vor 
găsi condiţii pentru ambiţiile lor. Deci mai mulţi directori, la sediile BRD, sunt pregătiţi 
să-i primească. Eu vă doresc succes. Mulţumesc. 

Jean Franţois Carriere Director Europa Centrală, Gaz de France 
După cum spunea şi domnul Gelin, noi suntem unii dintre cei 
care au intrat, din fericire, la sfârşitul lui 2004, printr-un contract 
de cumpărare, încă nefinalizat, dar sperăm să fie. E vorba despre 
Distrigaz Sud. Gaz de France este o întreprindere de sorginte 
franceză, dar care s-a dezvoltat puternic în plan internaţional. 
Până în 2003 aveam un sfert din afaceri în afara frontierelor Franţei. Suntem prezenţi în 
Europa Centrală, în Ungaria, Cehia, Slovacia, Austria şi foarte curând vom fi şi în 
România. De ce aceste investiţii? în primul rând pentru că aceste ţări sunt intrate ori vor 
intra în Uniunea Europeană, o piaţă a energiei europene trebuie deci creată. în al doilea 
rând, aceste ţări se află situate pe ruta viitoarei conducte de aprovizionare cu gaz a 
Europei. Şi ne putem gândi că peste câţiva ani gazul provenind din Asia Centrală, de la 
Marea Caspică, va tranzita, via Turcia, Bulgaria, România spre a ajungeîn Europa de Vest. 
Şi se poate spune că în 2030 nevoile de gaz ale Europei aproape se vor dubla şi trebuie 
să discutăm şi în termeni de infrasructură nevoile energetice ale Europei. Prin urmare, 
meseria noastră de „găzari", de energeticieni, va fi căutată de la Marea Nordului până 
în Algeria şi Egipt, de la aprovizionare şi până la distribuţia la finalul lanţului energetic. 
România face parte din tot acest proiect internaţional. Distrigaz Sud, pe care l-am 
preluat, înseamnă aproape jumătate din distribuţia de gaz în România, partea de sud a 
ţării, avem aproape un milion de clienţi, o afacere extrem de importantă, în cifre cam 
patru sute de milioane de euro astăzi. încă suntem în proces de securizare, răspunderea 
noastră este enormă. Intrând în Uniunea Europeană România va deveni un partener 
important în domeniul energiei. Ceea ce va presupune restructurări extrem de 
importante în modul de organizare, în conceperea sistemului energetic. Nu trebuie să 
excludem concurenţa şi alte comportamente normale aduse de ea. Distrigaz Sud nu va 
fi o reţea de distribuire a gazelor către clienţi, ci şi una de cucerire de noi clienţi, de 
păstrare a pieţei. Va trebui să-i facă pe clienţi să nu schimbe furnizorul. Prin urmare 
ambiţia noastră este să facem din această întreprindere una din cele mai importante în 
distribuirea gazului în Europa, cu schimbări importante, tehnice în primul rând, 
schimbarea reţelelor, cu tehnologii mai moderne în gestionarea reţelelor. Aş putea 
vorbi şi despre felul cum ne vom crea o clientelă. O adevărată politică de dezvoltare 
comercială, de fidelizare, de satisfacere a clienţilor, ceea ce presupune şi adoptarea 
unor metode moderne de gestiune, de management. Avem obiceiul să ne bazăm, pe 
cât posibil, pe managementul local, înlăturând, pe cât se poate, barierele culturale, de 
atitudine. Dorim să ne sprijinim pe tinerii absolvenţi pentru a face o punte între aceste 
două culturi, pentru a evita greşelile şi a ne dezvolta de ambele părţi. Prin urmare avem 
nevoie efectiv de tineri, tot atât cât avem nenoie şi de oameni experimentaţi, astfel ca 

în doi, trei ani, să atingem acele standarde care vor duce în chip optim distribuţia gazului 
spre Europa de Vest. Mulţumesc. 

Yves Gauthier şef Departament Executiv şi Comercial Orange, 
Filiala Romania 

Vorbim despre o firmă cunoscută, care se întinde din île de 
France până în România şi, în al doilea rând, pentru mine, ca 
francez, e interesant să întâlnesc români aici, în Franţa. Orange 
România este o filială a grupului Orange, suntem a treia ca 
mărime după numărul de clienţi, după cele din Franţa şi Anglia. Ca venituri suntem însă 
a cincea, dar progresăm, sperăm să cucerim tot locul al treilea. România are aceeaşi 
creştere ca şi Franţa în anul 2000, iar în 2004 Orange are - în termeni de clienţi şi de 
venituri - o creştere de 400%. Ceea ce, în termenii domnului Patrick Gelin, care acordă 
credite pentru telefoane mobile, înseamnă o afacere cu totul rentabilă. Dar în termenii 
companiei, suntem 1700, dintre care expatriaţi suntem patru. Ceilalţi sunt români, 
majoritatea tineri, deci şi oferta mea e pentru tineri. Cred că veţi fi surprinşi să vedeţi 
nivelul salariilor pentru managerii noştri din România, mai ales după reducerea 
impozitului pe salariu de la 40% la 16%. Orange în România, aşa cum au făcut şi alte 
companii din România, a distribuit integral salariaţilor beneficiul acestei măsuri, ceea ce 
a dus la o creştere cu 30% a salariilor, mai mult decât în Franţa. S-a ajuns astfel la salarii 
cu totul comparabile cu acelea din Franţa. Am deci această ofertă salarială şi pentru 
dumneavoastră. 

Jean-Patrice Poirier şef Departament Internaţional, Veolia-Eaux 
de France 

Bună ziua, sunt pentru a doua oară la acest Congres al 
absolvenţilor români. Veolia este prezentă în România de şase 
ani, acordă servicii specializate în chestiuni de mediu. Reprezint 
Departamentul Relaţii cu publicul al Serviciului public al Apelor 
şi nu uităm niciodată că un serviciu public rămâne un serviciu public, chiar dacă este 
girat de un sector privat. în ce mă priveşte, vin regulat în România de mai bine de zece 
ani, iarîn 2000 societatea a câştigat două contracte internaţionale, un serviciu al apelor 
din Bucureşti şi unul din Ploieşti şi de mai bine de patru ani gestionăm serviciile publice 
de apă din Bucureşti şi Ploieşti. Această gestionare se face sub numele comercial de Apa 
Nova. Salariaţii noştri din România sunt în jur de 3000 de persoane, dintre care sunt în 
jur de o sută de posesori de diplomă de învăţământ superior, iar dintre acestea sunt 
cam 10 care conduc, 5 fiind francezi. Obiectivul nostru prezent este să fie 50% cadre cu 
studii superioare francezi şi 50% români, vor fi mereu un francez şi un român pentru 
aspectele foarte tehnice, foarte de meserie, dar intenţia este de a forma în timp o 
conducere în întregime românească. Statisticile noastre arată că în România acest lucru 
este posibil mai repede decât în alte părţi. Deşi, în virtutea discriminării pozitive, 
constatăm că avem cadre româneşti în Franţa, ca şi în Anglia, ori în alte părţi. Sau de 
alte naţionalităţi. Dar lăsând gluma la o parte, când văd tineri absolvenţi ca 
dumneavoastră, mă gândesc că aş dori să lucraţi pentru Veolia. Nu v- am întâlnit la Paris 

ca să vă propun expatrierea în propria dumneavoastră ţară, dar suntem bine aşezaţi în 
România, puteţi reveni în Franţa ca să vă formaţi în specialitate. Obiectivul final este să 
lucraţi în ţara dumneavoastră. Există posturi bune de luat, chiar şi pentru expatriaţii 
francezi. 

K Florin Talpeş Preşedinte al Asociaţiei Naţionale de Software, 

România 

Vă mulţumesc tuturor pentru interesul pe care-l arătaţi 
acestui fel de afaceri. Am două mesaje: industria de software 
e una din industriile româneşti printre primele care, din 1990, 
J a început să exporteîn Franţa. Prin urmare, în momentul când 
piaţa locală s-a prăbuşit, prima piaţă găsită de specialiştii români a fost piaţa franceză. 
Ceea ce constatăm în prezent este o maturizare a pieţei româneşti. în ce sens: se 
constată că sunt căutate pe piaţă, din ce în ce mai mult, soluţiile noastre. Nu sunt 
căutate echipamentele, aşa cum se întâmpla până acum câţiva ani, ci, din ce în ce mai 
mult, soluţiile. Efectul acestei maturizări este că sociatatea noastră se specializează din 
ce în ce mai mult şi oferă servicii la o valoare adăugată superioară celei dinainte. Ca 
urmare avem un potenţial mai mare de export al acestei industrii. Şi astfel ajungem la 
primul blocaj al exportului: ştiinţa de a face exportabil unprodus, marketingul lui pen¬ 
tru piaţa internaţională. Aici dumneavoastră, românii care lucraţi în Franţa, aţi putea 
ajuta industria românească, aţi putea colabora oferind servicii societăţii noastre. Un al 
doilea domeniu este acela al societăţilor româneşti de servicii pentru Franţa, ceea ce ne 
aduce mult profit. Dar pentru a vinde aceste servicii avem adesea nevoie de consultanţă 
pe care n-o putem asigura din România, dar o putem asigura şi din Franţa. Este un al 
doilea domeniu în care dumneavoastră, ca absolvenţi care lucraţi în Franţa, aţi putea 
interveni. 

Christian Esteve director general Dacia Piteşti 
Mesaj 

Bună seara tuturor. Ştiţi, eu nu mi-am pregătit dinainte un discurs, aşa că 
despre Dacia, care are o istorie mai veche, ce-aş putea spune? Dacia se 
vinde în toată lumea, cred că am făcut din această afacere una de 
succes. Şi când spun noi, mă gândesc la toţi românii de la Dacia Piteşti, 
la concesionarii români care au dezvoltat, cu consecvenţă şi entuziasm, 
o afacere de mare succes. Prin urmare, dacă vreţi să căutaţi succesul în România, 
oamenii care ştiu şi pot crea succes, atunci căutaţi Dacia. Pot să mărturisesc despre asta 
şi o fac bucuros. Loganul a devenit un lider mondial, voi, românii şi noi, cei de la Renault 
avem succes, în 2010 va fi practic automobilul de forţă al Renault, un milion şi trei 
sferturi vândute până acum, alături de uzina de la Piteşti se va mai construi probabil una. 
De altfel nu probabil, ci sigur. Va deveni cel mai mare centru de export al Renault din 
lume, avem şi o uzină a cărei construcţie va începe la Moscova în iunie, una la Beijing în 
septembrie, una în Columbia în octombrie, anul viitor una foarte mare în Iran, iar în 
zilele următoare-urmează să definitivăm locaţia - una undeva în India. Ne simţim puţin 
depăşiţi de succesul nostru comun. în concluzie, aş spune că, pentru noi, România nu 

are o problemă de adeziune, ea e de mult integrată, ea face parte din ţările europene 
pe care ne putem baza, dumneavoastră faceţi parte din marele dispozitiv de producţie 
Renault, e pământul nostru, locul unde investim, ca şi în Franţa, există mulţi români care 
lucrează şi la Renault în Franţa, ca şi francezi care lucrează pentru Renault în România, 
între noi nu mai sunt demult graniţe. Pentru dumneavoastră e business-ul zilei, vă 
sfătuiesc, evident, să vedeţi ce există în România, este ceva deja existent, făcut pentru 
activitatea dumneavoastră profesională. Dintre veterani n-au mai rămas mulţi, mai sunt 
30 de francezi, restul sunt români, aştept ziua cânnd comitetul de conducere va fi 
format doar din români. Vă mulţumesc. 

Interviu 

î. Am înţeles, de la domnul rector al Universităţii de Tehnologie din Compiegne, că nu 
veţi mai lucra la Dacia Piteşti, ci veţi fi preşedintele Consiliului de administraţie al 
Universităţii. 

R. Da, am această perspectivă de la toamnă, am acceptat, dar acum încă sunt la Dacia 
Piteşti. 

î. Am fost, de asemenea, la Universitatea din Braşov, care lucrează proiecte pentru 
economie, chiar pentru automobile. Am înţeles că şi ei au perspectiva unor contracte 
cu dumneavoastră. Mai aveţi această intenţie? Aveţi în vedere şi alte unităţi de 
învăţământ superior tehnic din România, cum ar fi Timişoara, laşi? 

R. A existat această idee, dar n-am contractat nimic, nici chiar cu Braşovul, 
î. Sper însă că veţi continua să fiţi interesat de spaţiul românesc, cel puţin afectiv. 

R. Şi nu numai afectiv, 
î. Mulţumesc. 

R.Şi eu. 


4.10. Programul Banlieues d'Europe'Est, 2003 

4.10.1. Jean Hurstel, 
director Banlieues d'Europe, Paris 

î. Ce v-a făcut să dezvoltaţi programe interculturale şi v-a adus 
tocmai la Bucureşti? 

R. Mi se pare că oamenii trebuie să se poată întâlni, că şi tinerii 
români trebuie să întâlnească posibili parteneri din diverse alte ţări europene, să 
dezvolte proiecte comune. în orice caz, cred că şi cultura trebuie să poată circula 
pretutindeni în Europa, 
î. Adică e vorba despre ateliere de lucru? 

R. E vorba de ateliere, de rezidenţă, de proiecte desfăşurate pe stradă, e vorba de 
proiecte pentru copiii, de proiecte în închisori. De fapt pretutindeni în Europa se 
dezvoltă o formă de cultură, o intervenţie artistică. Şi ea nu mai este proiecţia unei 
forme instituţionalizate - muzeu, şcoală - ci este rezultatul unei relaţii directe între artist 
şi populaţie. 

î. E vorba numai de culturile majoritare, ori se subînţeleg şi minoritarii? 

R. Ambele. Toţi au nevoie de exprimare, iarîntr-o ţară democratică e firesc ca minoritarii 

să aibă aceeaşi capacitate de exprimare ca şi majoritarii. 

î. Dar mi-aţi putea defini o minoritate culturală? Sau etnică, religioasă? 

R. Există pretutindeni. De pildă alsacienii în Franţa sunt o minoritate, fiindcă vorbesc un 
dialect alsacian. în dimineaţa asta am vorbit despre rromi. Dar nu e vorba, de fapt, 
despre minoritate sau majoritate, e vorba că populaţia trebuie să se poată exprima, iar 
imaginaţia e un vector formidabil de exprimare, de comunicare, 
î. Dar prin această comunicare între culturi minoritare, majoritare, se va ajunge în final 
la o nivelare a Europei, ori dimpotrivă, fiindcă e vorba de spirit se va ajunge la revelarea 
unei multitudini de identităţi, de „voci", de „diferenţe"? 

R. Extact despre asta e vorba. Europa este compusă din mii de culturi diferite, de o 
diversitate şi o bogăţie formidabilă, iar proiectele de intervenţie artistică chiar în acele 
medii sunt cele care pot scoate în evidenţă bogăţia şi diversitatea acelor culturi. Nu e 
vorba deci despre nivelare. Dimpotrivă, dacă există o cultură mondială - să zicem show- 
business-ul, fast-food-ul, seriile televizate, care sunt un fel de industrie culturală de 
masă ce nivelează totul, noi credem, dimpotrivă, că fiecare are dreptul de exprimare şi 
trebuie recunoscut ca entitate de societatea în care trăieşte, 
î. Mulţumesc. 

R. Şi eu. 


4.10.2. Atelier 

Milhoud Oukili Când am mers în afara Bucureştiului, ceea 
ce am făcut cu toţii în dimineaţa asta, m-am gândit că mi-ar 
place să existe un grup de iniţiativă pregătit să intrevină în 
cartiere în caz de urgenţă, eu să fac ceva într-un festival, tu 
să faci un festival, noi să creem un festival. Mi-ar place ca 
întâlnirea de astăzi să fie una de început pentru schimbarea noastră, pentru 
deprinderea de a face ceva împreună. 

Didier Laroque Cred că mai e nevoie de câţiva ani spre a vedea societatea românească 
schimbându-se. Eu sunt aici de 15 ani şi acum cinsprezece ani, când am venit, toţi 
spuneau: „da, da, trebuie făcut ceva, dar nu e uşor să te schimbi!" Iar acum văd că ne 
întâlnim aici şi discutăm proiecte concrete. Mie mi se pare că societatea 
românească e pe cale să se schimbe. Iar Milhoud a fost şi el acum cinsprezece ani şi a 
plecat. De ce credeţi că a revenit? Fiindcă voi v-aţi schimbat, acum poate face ceva, 
puteţi face împreună ceva. 

Adriana Zaharia Colegii mei ştiu că eu mai am 10 ani până la pensie, că funcţionez încă 
la Teatrul de Nord din Satu Mare, mai exact am acolo cartea de muncă, dar am plecat, 
am părăsit acel loc, când puteam să stau bine, pe un salariu şi să spun: „ei, mai joc trei 
rolişoare de băbuţă şi îmi fac anii de pensie, ies c-o pensie". Nu am riscat nimic, deşi, 
în momentul ăsta, sunt fără angajament, fără salariu, cu un copil de crescut, dar tot 

supravieţuiesc, nu mor de foame şi sper că nu voi muri, cred că pot face, cred că putem 
face un proiect, aşa e în viaţă, de-a râsu'-plânsu'. Mă gândesc la o staţiune care nu mai 
are turişti, un loc liniştit, unde putem caza sute de copii din Europa, mii şi să facem un 
proiect pentru ei. 

Jean Hurstel Să regrupezi forţele înseamnă să faci schimburi de idei, să formezi echipe 
de lucru, ceea ce ar fi o noutate absolută. 

Milhoud Asta înseamnă rezidenţă. 

Jean Hurstel Şi în Franţa există rezidenţă. Dar asta înseamnă să se ducă un scriitor trei 
săptămâni într-un oraş, la un hotel, şi să scrie ce-a văzut. Aici ceea ce e interesant este 
că avem un schimb pe idei, facem un proiect. 

Didier Laroque Nu e foarte modern ceea ce am întâlnit în România, dar e o miză pe 
cultură cu totul deosebită, oamenii au ochii larg deschişi, cred în societatea civilă - 
poate că personalităţile politice s-au bătut mai mult pentru societatea civilă, fiindcă ştiu 
şi alte locuri, în sfârşit, nu toate - în sfârşit, aici există o re-deschidere către cultură. 
Ambasada Franţei a avansat deci acest proiect, oferă o co-finanţare, am vorbit cu Clara 
Wagner, care e capabilă să se bată pentru un proiect ca acesta. Ne dăm un an. Trebuie 
să facem acest festival într- un an şi să găsim mijloacele efective de a-l realiza. 

Jean Hurstel Cred că dacă ne vedem la mijlocul lui iunie cu diverşii parteneri români şi 
din ţările Europei de Est, înseamnă că avem timpul necesar să lansăm un festival. 

Didier Laroque Cineva regreta aici absenţa UNICEF-ului. 

Matei Bejenaru Eu sunt plecat de la laşi de aproape un an, am început primele 
festivaluri de performance în 2001, grupul e constituit din 2000, sub numele Vector, 
care s-a dezvoltat şi a devenit asociaţie oficială, a reuşit să înglobeze, pe lângă cei care 
terminau Artele, şi studenţi de la Filosofie şi Filologie. Acum aş vrea să revin la una din 
temele care s-au discutat la Stasbourg şi a fost abordată şi aici, de dimineaţă: raportul 
dintre centru şi periferie. Ne interesează, având în vedere că locuim într-un oraş care se 
află la periferia României şi, din 2007, chiar a Europei Unite. Dar, spre deosebire de cei 
care pleacă în afară ca să-şi facă un destin, noi am preferat să rămânem şi să ni-l facem 
acasă. Lucrăm cu proiecte locale, am adus un CD să-l vedem, dar lucrăm şi pe proiecte 
internaţionale, pentru Bienala de Artă Contemporană pentru artişti periferici, care este 
cea mai „tare" din România şi poate una din cele mai vizibile din Europa de Est. Proiectul 
Cartier a început în 2003 cu un studiu sociologic, făcut cu o Fundaţie a femeilor din laşi, 
într-unul din cartierele periferice ale oraşului laşi, Tătăraşi. El a fost ales pentru că are o 
istorie foarte interesantă: în perioada intebelică a fost unul din centrele high-life-ului, 
în perioada interbelică trăiau medici, profesori universitari. Cartierul avea o viaţă 
culturală foarte intensă, aici funcţiona un Ateneu popular, care desfăşura diferite feluri 
de activităţi. Am editat la Editura Polirom, împreună cu mai mulţi profesori universitari, 
o scrisoare deschisă către Ministrul Culturii, pentru ca el, dar şi organele locale, să se 
implice în astfel de proiecte făcute de către organizaţiile independente. Se pare că din 
această primăvară vor trece şi ei la acţiune. în acelaşi timp, am încercat să constituim 
grupuri de iniţiativă formate din copii, adolescenţi şi vârstnici, cu care să desfăşurăm 
acţiuni. Eu mă ocup de grupul celor tineri. 

Fikri Tali Mie-mi place să pictez pereţii, am văzut tineri care ziceu: "Vai, ce se-ntâmplă, 
ce face!? Peretele trebuie să rămână perete!" Iar familiile, persoanele care locuiesc 
acolo, vin şi curăţă tot timpul. Mi-I amintesc pe taică-meu care venea tot timpul cu 
bidineaua şi acoperea grafitti şi făcea mereu observaţii copiilor: „Terminaţi cu 
mâzgălitul aici, nu mai faceţi pipi aici!" în sfârşit, pentru mine re-pictarea faţadelor 
înseamnă re-pictarea feţelor omeneşti. Răul rămâne rău. De aceea, e mai bine ca un 
copil foarte mic să vadă un zid frumos colorat, pictat, decât unul vechi şi murdar. Mă 
rog, eu mi-am părăsit oraşul natal când aveam 14 ani, îl păstrez doar în amintire, iar cei 
care au rămas, mulţi, sunt deja la închisoare. Cred deci că adevărata problemă nu e să 
re- pictezi o faţadă, ci, poate, şi prin asta, să re-pictezi un interior, al oamenilor care 
locuiesc acolo. Astfel încât să-şi poată picta ei înşişi coridorul pe care merg. Când eram 
copil erau acolo un musulman, un turc, un negru, ne spuneam „bună ziua", fiecare urca 
la el, treceau prin acelaşi coridor... în sfârşit, aşa văd eu treaba... S-a făcut o asociaţie a 
părinţilor din cartier. Şi tot ce au făcut este că au hotărât să pună bănci la intrările în 
bloc. Şi, la noi, turcul a adus un covor pe care se ştergea tot timpul, altul a adus cuş-cuş, 
altul seminţe. Tac-tac-tac, au început să vorbească între ei. Tu eşti filosof, înţelegi ce 
vreau să spun: cum să ajungă ei să-şi pună întrebări. Să picteze fiecare peretele în 
culoarea lui. 

Ana Bănică La noi în cartier nişte muncitori au făcut un parc cu obiecte colorate. Mie 
îmi place grozav. Asta schimbă ceva. Cartierul Militari e altminteri oribil. Dacă fiecare ar 
face câte ceva, ar fi grozav. Fikri Da, locuitorii au un rol. 

Olivier Peyroux Am vrea să dăm un spectacol de calitate, chiar când e vorba de jazz, să 
nu cădem în comercial. Mai avem alte proiecte mici. De pildă maşina mea s-a trasformat 
în expoziţie mobilă, am pictat-o, doar e vorba de arta străzii, oamenii o pot vedea când 
trece. Nu avem un public specific, dar artiştii au înţeles că e vorba despre ceva mai 
deschis. Mai există un grup care lucrează pe teme ale societăţii, în cazul acesta ale 
societăţii româneşti. O parte a acestui proiect se referă la imagine. 

Nicoleta Branişte Proiectul e mai amplu decât am reuşit să-l facem până acum, dar e un 
proiect cu referire la VIP-uri. Până acum ne-am ocupat de vedetism ca problemă, fiindcă 
e o chestiune foarte răspândită. încercăm să vedem ce e adevărat şi ce fals şi care este 
baza de impunere în societate. încercăm să repetăm procesele de „vedetizare" ale unui 
om şi să facem din asta un proiect. 

Mihai Mihalcea Problema cea mai spinoasă a proiectelor e finanţarea. în 1994 aveam 
un proiect pentru persoanele cu handicap fizic, legat de educarea mişcării. Am făcut un 
atelier de 10 zile la Bucureşti şi a fost o experienţă foarte puternică, fiindcă erau - sunt 
şi acum - probleme cu persoanele cu handicap de acest fel. Fiindcă mişcarea te 
conectează altfel la viaţă decât imobilitatea. Au fost multe tensiuni, fiindcă nu e uşor de 
lucrat cu persoane care nu se pot mişca, aflate pe scaun. Trebuia să găsesc un limbaj 
pentru fiecare caz. Am făcut deci o piesă scurtă, de vreo 30 de minute, pe care am 
coregrafiat-o, actorii mei erau prsoane cu handicap, am pus-o în scenă, am făcut un 
mare turneu cu ea prin mai multe oraşe, mai precis 5, pentru a fi văzută de oameni de 
condiţia lor. Am fost co-finanţat de Alliance Frangaise. Evident, proiectul a fost 

prezentat la Viena. Pentru aceşti oameni care nu ieşiseră niciodată pe scenă, care nu se 
gândiseră niciodată să iasă din România, din cauza handicapului lor, a fost cu adevărat 
un proiect fenomenal. Din nenorocire-şi asta găsesc că e foarte rău în România-toate 
iniţiativele care au în început bun, nu continuă din cauza lipsei de finanţare. Fiindcă 
toate finanţările sunt punctuale, poţi începe ceva, dar nu poţi dezvolta. Nu te susţin nici 
particularii, nici statul. De aceea e foarte greu. Nimeni nu-l ajută pe un artist care vrea 
să continue alegerea artistică pe care a făcut-o. Simtînsă că, în ultimul an, se merge mai 
mult către artist, către societatea civilă, dar lipsesc foarte mult competenţele 
profesionale. Deci: nu e suficient să vrei să faci ceva. E primul pas, e foarte important, 
dar cum poţi continua e de asemenea foarte important. Prin urmare eu, împreună cu 
un grup de artişti şi de asociaţii culturale, încercăm să avem un dialog cu Ministerul 
Culturii spre a încerca să ne facem auzit mesajul. în cultură societatea civilă e foarte 
importantă, e unul din mediile prin care putem deveni mai dinamici. Nu-mi plac 
structurile mari, e de-ajuns să fie două-trei persoane care lucrează, dar care lansează 
proiecte unde se angajează multe persoane. Din păcate n-aveam nici un sediu, ne-ar 
trebui unul, dansul are nevoie de un spaţiu. 

Milhoud Am reuşit să obţinem un spaţiu la Palatul Copiilor şi acolo vrem să dezvoltăm 
o mică şcoală de dans. Dar avem nevoie de un spaţiu care să servească şi artiştilor care 
nu au spaţiu, fiindcă se ştie că la Bucureşti ţi se dă un spaţiu în care trebuie să investeşti 
sute de mii de euro pentru ca el să devină funcţional. De aceea îţi spun, şi vă spun 
tuturor celor care aveţi nevoie de spaţiu, că trebuie să ne federalizăm pentru folosirea 
unui spaţiu şi cu cât vom deveni mai eficace, fiecare cu proiectul lui, vom avea mai multe 
temeiuri să mergem la Ministerul Culturii şi să spunem: uite, ăsta e spaţiul, asta facem 
în el, vă rugăm să ne ajutaţi să ne dezvoltăm. Chiar istoria cu biroul pe care-l cauţi are 
drept întrebare: la ce-ţi serveşte? 

Nicoleta Branişte Totuşi un loc este destul de important pentru a demara şi pentru a 
continua un proiect. 

Didier Laroque La nivelul a ceea ce se întâmplă pot să vă spun că Milhoud are dreptate. 
Şi în Franţa e acelaşi lucru, ba chiar mai rău ca la voi. Un loc pentru repetiţii pentru tinerii 
artişti, asta e ceva imposibil. Cred prin urmare că trebuie împărţite între mai mulţi 
spaţiile existente, cu utilităţile lor. Chiar aici la noi, la Institut facem acest lucru. De cum 
observăm că un spaţiu e gol, ne şi gândim să facem o acţiune şi să-l umplem. Vin la mine 
diverşi reprezentanţi ai societăţii civile care au nevoie de el şi mi-l cer. Şi tot timpul fac 
programări, să încapă cât mai mulţi, cu mai multe proiecte. Spaţiul se împarte. Problema 
e să ai intrare. Eu propun celor care sunt incluşi în programul Banlieues d'Europe şi care 
sunt deja aici de faţă, să-şi aleagă o zi de lucru şi în rest să se dezvolte în afara acestui 
loc, să folosească spaţiul public, o zi care s-ar numi, de pildă, Cultura şi CV-ul, care ar fi 
prezidată de ambasadorul Franţei, poate fi invitată Ambasada Germaniei, o mai invităm 
efectiv pe Mona Muscă, ministrul Culturii, invităm directori, lume, facem ceva puternic, 
susţinut de un anumit număr de ambasade ale unor state şi anunţăm o nouă politică în 
domeniul nostru. Asta e ceea ce trebuie făcut. Discuţia noastră, care are drept temă 
raportul mişcării de la centru spre periferie, ar trebui să finalizeze această zi cu invitarea 

într-un autobuz a personalităţilor, care să fie duse prin cartiere, pretutindeni, să vadă 
ce se face şi ce mai trebuie făcut. Iar ceea ce propuneţi dumneavoastră, un Centru 
Naţional al Dansului, cred că personalităţilor trebuie să li se dea un spectacol, astfel 
încât concluzia să fie: „Ei bine, trebuie să deschidem un astfel de Centru". Asta înseamnă 
un lucru foarte important în concluzie: munca în reţea, în care fiecare să fie responsabil 
de munca celorlalţi, responsabil fiindcă e o oportunitate pentru toţi, oportunitate 
pentru voi în calitate de creatori, fiindcă oferă altceva decât oferă cadrul instituţional şi 
este total independent de el. în orice caz, suntem la dispoziţia voastră pentru a putea 
reflecta, avansa, pentru a da un răspuns nevoilor voastre. 

Milhoud Propun o zi de întâlnire a tuturor celor de aici la Palatul Copiilor ca să vedeţi 
locul şi să hotărâţi voi înşivă dacă e adaptat pentru proiectele pe care le aveţi. N-am 
intenţia să vă sechestrez, dar pot să vă spun că nu ne-a fost uşor să obţinem spaţiul şi 
să-l punem la dispoziţia acestor proiecte. 

Jean Hurstel Cred că am abordat în dimineaţa asta o serie de probleme de identitate, 
de diversitate, de luptă contra excluderii în societatea civilă - o mare parte a societăţii 
civile - şi aţi înţeles ce înseamnă programul Banlieues de l'Europe d'Est şi la ce serveşte 
el. înseamnă să punem oamenii împreună, iniţiativele împreună, să lărgim demersul 
vostru spre Europa, să ieşim din acest ron-ron instituţional circular. Trebuie depăşită 
ideea că, dacă nu eşti într-o instituţie, nu eşti nimic.Chiar dacă nu eşti într-o instituţie, 
dar ai forţă şi un proiect - şi o calitate esenţială: obstinaţia - poţi reuşi. O să ne revedem 
destul de repede, în iunie mai e o întâlnire, iar ideile pe care le-am formulat aici vor fi 
luate în serios. Atunci ne vom hotărî să demarăm munca pentru festivalul din 2006. 
Oricum, punctul de pornire a fost acesta şi împreună vom găsi un viitor. Mulţumesc. 

4.10.3. Fikri Tali 

î. Cine sunteţi, ce faceţi la Bucureşti? 

R. Sunt Fikri Tali, directorul artistic al Circului Agora, aparţinînd 
Companiei Lunii, 
î. Locuiţi la Bucureşti? 

R. De trei luni. 
î. Dar activitatea artistică unde, cum aţi început-o? 

R. Discutând cu oamenii de pe stradă, cu copiii, cu toată lumea, 
î. Şi în programul Banlieues d'Europe d'Est, pentru ce lucraţi? 

R. Pentru copii. Artă. Schimburi culturale, 
î. E mult. Numai în România? 

R. în România şi pretutindeni. Am fost la Las Vegas, la Bruxelles, în Brazilia, Cuba. 
î. Şi aici cu cine lucraţi? 

R. Colaborez cu Fundaţia Parada, adică Fundaţia lui Milhoud, care e românească, 
î. Daţi-mi un exemplu de proiect deja făcut în România. 

R. Vreau să fac un platou cultural, un schimb. Să creem în România, pentru Europa de 
Est, un centru de schimburi artistice şi culturale. Educaţia în acest sens începe cu adulţii. 

Copiii au tot ce vor, chestiunea e să-i lăsăm să viseze şi când cresc, să le dăm posibilitatea 
să viseze, să evolueze ca persoane, 
î. Ce meserie aveţi? 

R. Sunt actor, am început acum 12 ani pe stradă, prima mea companie se numea Theâtre 
du SoleiI, se întâmpla la Vincennes. Vin din periferia Villejuif, un cartier parizian foarte 
dificil, pe care l-am părăsit fiindcă voiam să-mi găsesc drumul meu, visul meu şi felul 
meu personal de a visa. De doisprezece ani visez deci peregrinând prin diferite culturi. 
Sunt musulman, dar sunt Fikri, o persoană care lucrează cu alte persoane, diferite, 
î. Sunteţi algerian? 

R. Nu, marocan. Franco-marocan. Părinţii mei sunt marocani, eu sunt francez, marocan, 
bucureştean, sunt de toate. înainte de a avea o origine, o religie, eu sunt o rădăcină care 
îşi trage sevele din diverse esenţe şi le trimite unei singure flori care înfloreşte într-un 
fel special. 


4.11. CEDO şi România 

4.11.1. Corneliu Bîrsan, 
judecăror la Curtea Europeană a Drepturilor 
Omului pe locul care revine României 40 

î. Vă rog să-mi faceţi o scurtă introducere despre C.E.D.O. 

R. în anul 1998 a intrat în vigoare un protocol adiţional la Convenţia Europeană a 
Drepturilor Omului, se cheamă Protocolul nr. 11, aşa este cunoscut el de toţi cei care se 
ocupă de Convenţie şi, potrivit acestui protocol, din cele două foste organisme ale 
Convenţiei Europene a Drepturilor omului, Comisia Europeană a Drepturilor Omului şi 
Curtea, s-a format un singur organism, în sensul că această Curte unde vă aflaţi acum a 
devenit Curtea unică a Drepturilor Omului. Potrivit protocolului, s-a decis alegerea de 
judecători care să formeze această Curte, câte un judecător pentru fiecare stat membru 
al Consiliului Europei 41 . Vreau să subliniez că sunteţi într-un organism care ţine de 
Consiliul Europei, care ţine de această organizaţie internaţională, foarteîntinsă ca spaţiu 
geografic şi care reuneşte, la ora la care noi vorbim, 46 de ţări şi îşi întinde competenţa, 
cum se spune uneori, de la Rejkiavik şi până la Vladivostok, dacă ar fi să lucrăm pe 
orizontală. Pe verticală, vă daţi dumneavoastră seama că tot aşa, de la Cercul Polar şi să 
ajungem în jos până sub Turcia, vorba ceea, până la Mediterana. 
î. Adică incluzând Mediterana. 

R. Incluzând Mediterana, dar numai zona ei de deasupra Africii. Şi, nu v-am răspuns 
complet la întrebare, sunt aleşi aceşti judecători dintr-un număr de propuneri, fiecare 
ţară trebuie să prezinte un număr de trei propuneri, pe care le consideră statul respectiv 
că ar corespunde criteriilor fixate de Convenţie pentru ca unul dintre cei aflaţi pe 
această listă să fie ales în calitate de judecător la Curtea Europeană a Drepturilor Omului. 
Alegerea a făcut-o Adunarea Parlamentară a Consiliului Europei în urma unei audieri a 
candidaţilor, făcută de o subcomisie special constituită, aşa numita Subcomisie ad-hoc 

a Comisiei Juridice a Adunării Parlamentare a Consiliului Europei. S-a făcut această 
alegere şi am intrat în funcţie ca judecător la Curtea Europeană a Drepturilor Omului la 
1 noiembrie 1998. Iniţial pentru un mandat de trei ani, potrivit dispoziţiilor tranzitorii 
ale Protocolului nr. 11, inclusiv ale Convenţiei şi am mi s-a reînnoit acest mandat, în 
urma aceloraşi proceduri, astfel că mandatul meu va expira pe 30 octombrie 2007. 
î. Vă rog să faceţi cuvenitele distincţii şi cuvenitele apropieri în ce priveşte relaţiile 
instituţionale dintre Consiliul Europei şi Curtea Europeană a Drepturilor Omului. 

R. De fapt este vorba de două organizaţii internaţionale distincte. Pe de o parte este 
Uniunea Europeană, care cuprinde la această oră 25 de state, sperăm că, de la 1 ianuarie 
2007, 27 de state - şi când spunem asta ne gândim şi la ţara noastră - pe când Consiliul 
Europei este o organizaţie mai veche, ea a luat fiinţă în anul 1949 - Uniunea Europeană 
are ca punct de plecare comunităţile economice europene, mai întâi Comunitatea 
Europeană a Cărbunelui şi Oţelului, care practic şi-a încetat activitatea, care a luat fiinţă 
în 1953 - şi apoi celelalte două comunităţi, care au luat fiinţă prin Tratatul de la Roma 
din 1956 şi au început să-şi desfăşoare activitatea la 14 ianuarie 1957, respectiv aşa zisa 
Piaţă Comună şi Comunitatea Europeană a Atomului, toate trei formând după aceea 
comunităţile economice europene. Şi aşa sunt numite până la Tratatul de la Maastricht, 
adică până în 1993, când aceste comunităţi au devenit Uniunea Europeană. Din punct 
de vedere instituţional lucrurile sunt ceva mai complicate, dar simplificându-le ele se 
prezintă în acest fel. Şi apoi această Uniune s-a dezvoltat, de la cele 15 state care erau 
după Maastricht, la cele 25. Consiliul Europei a avut iniţial o vocaţie federativă 
europeană ca un răspuns la tot ceea ce s-a întâmplat în Europa după - şi pe timpul - 
celui de-al doilea război mondial 
î. A fost perioada războiului rece... 

R. Şi în acelaşi timp după căderea Cortinei de Fier. Adică s-a spus: statele europene 
trebuie să se asocieze în aşa fel încât să permită o dezvoltare politică, o dezvoltare a 
democraţiei care să conducă la apărarea profundă a drepturilor omului. De fapt anul 
1945, cu adoptarea Cartel Naţiunilor Unite, instaurează conceptul acesta de drepturi ale 
omului. 

î. Care de la ce se reclamă? 

R. Este foarte greu de spus de unde se reclamă, fiindcă lucrurile sunt ceva mai 
complicate şi se discută între specialişti - eu sunt de meserie totuşi profesor de Drept 
civil, a trebuit să învăţ şi eu ca orice student conştiincios şi să încerc să gândesc aceste 
lucruri, pentru că, totuşi, slujesc o instituţie care aplică nişte concepte. Conceptele 
acestea s-au cristalizat în timp. Conceptul acesta de protecţie a drepturilor omului este 
un concept modern, este un concept care s-a dezvoltat începând cu a doua jumătate a 
secolului trecut. Despre drepturile omului se vorbea mult şi înainte. S-a vorbit în 
antichitate, s-a vorbit şi mai târziu, în timpul revoluţiilor burgheze din Europa, s-a vorbit 
foarte mult în Declaraţia Drepturilor Omului şi ale Cetăţeanului, neştiindu-se dacă este 
vorba despre un concept universal, sau este un concept statal. S-a vorbit în Anglia, 
începând de la Magna Carta Libertatum, începând de la Habeas Corpus, darîntotdeauna 
a fost vorba despre nişte drepturi ale individului în raport cu puterea statală. Individul 

să fie apărat împotriva abuzurilor care pot fi comise de puterea statală. Las la o parte 
conceptele legate de dictatură, democraţie ş.a.m.d. Apărarea drepturilor omului este 
necesară şi în democraţie. în dictatură este negată însăşi existenţa drepturilor omului, 
dar conceptul în sine s-a cristalizat chiar în procesul dezvoltării democratice a societăţii. 
Şi atunci vocaţia pe care a dobândit-o Consiliul Europei începând cu anul 1949, care a 
fost foarte ambiţios, vorbindu-se de o federalizare a statelor Europei Occidentale, s-a 
îndreptat încet-încet spre apărarea drepturilor omului. Ori această apărare poate să fie 
lăsată numai la îndemâna statelor, să se aplice un concept care să ţină de modul cum 
înţelege fiecare stat să apere aceste drepturi, sau să fie dat în acelaşi timp „în grija" unei 
organizaţii internaţionale, care-şi construieşte şi un sistem propriu de verificare a 
modului cum statele îşi respectă angajamentul pe care şi-l iau de a apăra drepturile 
omului. întrebat jurnalişti despre posibilitatea de a te adresa Curţii Europene a 
Drepturilor Omului - să fi fost epuizate căile interne de atac, în primul rând, şi în al 
doilea rând să nu fi trecut şase luni de la data rămânerii definitive şi obligatorii a ultimei 
hotărâri în legătură cu litigiul la pretinsa nerespectare a drepturilor omului. Mai este o 
condiţie de fond care se uită adeseori: nu te poţi adresa Curţii Europene pentru orice 
nemulţumire, chiar pentru o examinare preliminară, decât dacă este vorba despre un 
drept sau o liberate apărată de Coinvenţie, deci nu pentru orice nemulţumire legată de 
desfăşurarea unui proces în ţară sau despre o altă nemulţumire legată de activitatea 
unor autorităţi statale. Chiar să vă spun un lucru pe care îl văd adeseori în dosare, şi 
anume văd cereri adresate Curţii de către persoane - care se găsesc, sigur, în situaţii 
delicate - care se plâng de faptul că nu s-a deschis urmărirea penală pentru o faptă pe 
care aceste persoane pretind că au văzut-o, au constat-o, s-a comis împotriva lor şi aşa 
mai departe. Or Convenţia nu prevede un asemenea drept, nu prevede posibilitatea 
obligării statului să deschidă urmărirea penală pentru o reclamaţie 
făcută de cineva. 

î. Eu v-aş ruga să daţi două exemple, a unei persoane care a câştigat contra statului şi a 
statului care a câştigat contra unei persoane, dacă aveţi asemenea exemple deja 
rezolvate, ca să rămână doar valoarea de exemplu. 

R. într-adevăr, în faţa Curţii se desfăşoară un proces. Există un reclamant, care este 
persoana care pretinde că i s-a încălcat un drept de către autorităţile statale şi un pârât, 
care este statul în cauză şi care, în faţa Curţii, este reprezentat de Guvern. Iar Guvernul 
are un serviciu specializat, acum funcţionând acest serviciu în cadrul Ministerului de 
Externe: Agentul Guvernamental. Contradictoriu, legitim pentru parte, este Agentul 
Guvernamental. Pentru Curtea Europeană a Drepturilor Omului statul este reprezentat 
de Agentul Guvernamental. Sigur că au fost foarte multe procese împotriva României. 
Sunt la această oră mii de dosare care se află pe rolul Curţii împotriva României. Din 
păcate peste 90% din aceste dosare nu au soarta cea mai fericită cu putinţă pentru că 
sunt declarate inadmisibile, să fiu foarte clar din acest punct de vedere. De ce? Fie că 
nu se îndeplinesc condiţiile pe care le-am amintit, fie că este vorba despre cauze care 
nu au ca obiect drepturi şi libertăţi prevăzute de Convenţie şi alte varii motive. Dar au 
fost situaţii - sunt câteva zeci de hotărâri, dacă memoria nu mă înşală sunt 41 de 




322 


Proiectul România 


hotărâri legate numai de restituirea dreptului de proprietate, deci casele trecute în 
proprietatea statului, în limbaj comun casele naţionalizate - în fond ele au trecut în 
diverse moduri în proprietatea statului - restituite prin hotărâri definitive şi irevocabile 
ale instanţelor statului şi apoi repuse în discuţie pe calea recursului în anulare. Lot de 
dosare care practic este în curs de lichidare, dacă nu este şi lichidat la drept vorbind. Or, 
în această situaţie, persoanele au câştigat dreptul de proprietate asupra bunurilor 
respective în sensul că s-a constatat de către Curte încălcarea dreptului de proprietate 
prin recurs în anulare, pe de altă parte dreptul la un proces echitabil. Au fost şi alte 
procese câştigate de către cetăţeni români care s-au adresat Curţii: cauza Pantea 
împotriva României, unde a fost vorba despre tratamente inumane şi degradante, 
despre nerespectarea drepturilor prevăzute de art. 5, care apără libertatea persoanei. 
Mă întrebaţi şi despre cauze câştigate de statul român. Două cauze interesante în care 
s-a discutat pe fond, dacă vreţi statul a câştigat pe fond, a fost situaţia în care s-au primit 
despăgubiri - tot în chestiunea caselor naţionalizate - s-au primit despăgubiri pe calea 
prevăzută prin Legea nr. 112 din 1995 şi persoanele au fost nemulţumite de 
despăgubirile primite şi s-au adresat Curţii Europene a Drepturilor Omului. S-a constat 
că ele au fost despăgubite şi nu s-a putut ajunge la concluzia încălcării dreptului de 
proprietate. Nu interesează atât de mult cuantumul despăgubirii, pentru că există o 
jurisprudenţă a Curţii care spune că statul poate avea în vedere necesităţi de ordin social, 
care să conducă la acordarea unor despăgubiri care să nu fie perfect suprapuse peste, 
să zicem, valoarea de piaţă. Important este ca persoana să fie despăgubită, 
î. Două lucruri vreau să vă întreb: dacă statul român de după 1989 acţionează în solidar 
cu statul socialist, cu ceea ce a anulat prin revoluţie şi chiar cu prima parte a secolului, 
fiindcă sunt asemenea cazuri de cereri de recuperare de dinainte de al doilea război 
mondial. 

R. Să spunem că există un principiu foarte limpede în legătură cu aplicarea dispoziţiilor 
Convenţiei, potrivit cu care statul răspunde numai pentru ceea ce s-a petrecut după 
intrarea în vigoare a dispoziţiilor Convenţiei pentru el. Deci România practic răspunde 
pentru tot ceea ce fac autorităţile statale legat de protecţia drepturilor prevăzute de 
Convenţie după data de 20 iunie 1994. Şi o să mă întrebaţi: bine, bine, dar când s-au 
produs naţionalizările? Este adevărat că în principiu nu are cum să răspundă statul de 
astăzi faţă de naţionalizările petrecute în 1952. Numai că statul de astăzi răspunde 
pentru împrejurarea că hotărâri judecătoreşti definitive şi irevocabile au fost nesocotite 
de organele jurisdicţionale româneşti şi oamenii s-au văzut în situaţia de a reda bunurile 
respective. 

î. Mai am o întrebare: dacă hotărârile Curţii Europene a Drepturilor Omului sunt 
obligatorii pentru statele şi persoanele în cauză. Sau, mai exact: cum se urmăreşte 
aducerea la îndeplinire a hotărârilor Curţii? 

R. Ar trebui să stăm de vorbă ore întregi despre mecanismul acesta, care este foarte 
complex. Este făurit în timp. Dar el pleacă de la o idee foarte interesantă, care pune în 
discuţie însăşi suveranitatea statelor, însuşi conceptul de suveranitate a statelor. De ce? 
Pentru că statele au fost de acord, au convenit să asigure protecţia colectivă prin 

sistemul acesta colectiv creat de Consiliul Europei şi care la această oră are expresia lui 
în Curtea Europeană a Drepturilor Omului. Această Curte să controleze modul cum un 
stat suveran, independent ş.a.m.d. respectă nişte angajamente pe care şi le-a luat. Şi 
atunci lucrurile sunt mai delicate. Şi anume: statele s-au angajat faţă de Consiliul 
Europei, deci prin însuşi Statutul pe care l-au semnat, s-au angajat politic faţă de 
Consiliul Europei. Statele s-au angajat şi juridic faţă de Consiliul Europei, pentru că există 
art. 46 din Convenţie care spune că statele se obligă să execute hotărârile Curţii. Dar să 
nu mă întrebaţi: şi unde este Serviciul de Executări al Curţii, că nu există un asemenea 
serviciu. Hotărârile Curţii, definitive, sunt transmise Comitetului de Miniştri al Consiliului 
Europei care supraveghează executarea lor. 
î. Cu ce instrumente? 

R. Cu instrumente politice. Nu cu alte instrumente. Intrăm în domeniul Dreptului 
internaţional, respectarea angajamentelor de Drept Internaţional asumate de state. Şi 
atunci n-o să aibă nici Comitetul de Miniştri un serviciu de portărei să trimită executorii 
la stat ca să execute, ci va atrage atenţia statului că trebuie să execute, iar statele de 
regulă execută hotărârile Curţii, iar Comitetul de Miniştri controlează această executare 
pe căile prevăzute de statutul lui, şi anume hotărârile se discută în reuniuni care se ţin 
la intervalle corespunzătoare de timp şi se discută ce măsuri s-au luat în legătură cu 
executarea hotărârilor pronunţate de Curte. Executarea aceasta nu este uşoară. Curtea 
a condamnat statul să plătească o sumă de bani. Foarte bine. E cel mai uşor aspect de 
executat. Statul plăteşte suma de bani. Dar lucrurile merg mult mai departe şi anume: 
trebuie văzut în ce măsură există o posibilitate procedurală ca procesul să zicem care a 
fost constat ca inechitabil în faţa Curţii să fie echitabil în faţa instanţelor naţionale. Adică 
să se redeschidă procedura. în al treilea rând dacă vreţi, fiindcă în primul rând am în 
vedere măsura privitoare la persoana în cauză din punctul de vedere al sumei care 
trebuie s-o plătească, în al doilea rând ar fi posibilitatea redeschiderii procedurii pentru 
a se înlătura încălcarea drepturilor constatate de Curte, şi este a treia situaţie, care este 
mai serioasă, care este de ordin general: statele sunt obligate să adopte măsuri 
legislative, administrative de natură să conducă la înlăturarea cauzelor care au generat 
încălcarea constatată de Curte. Şi anumite măsuri structurale care ţin de Parlament de 
regulă şi de alte organisme. E vorba de punerea în discuţie a dispoziţiilor legale care nu 
sunt corespunzătoare, 
î. Deci e o chestiune legislativă. 

R. Sigur că da. Gândiţi-vă la cauza Pantea împotriva României. La posibilitatea pentru 
procuror să dispună arestarea unei persoane şi menţinerea - că una este să dispui 
arestarea, alta e să dispui menţinerea -în arest, 
î. înţeleg. Mulţumesc frumos. 

4.11.2. Fragment din Raportul Marii Camere a CEDO pe 2004. 
Luzius Wildhaber, preşedinte CEDO 

Nu vreau să minimizez sarcina pe care a avut-o Curtea şi pe care 
este pe cale s-o aibă. Dacă numărul de cauze pe care le-a 
abordat în cursul unui an nu înseamnă şi cauze rezolvate, 
aceasta nu înseamnă că ea nu şi-a îndeplinit misiunea pe care o avea de îndeplinit. 
Faptul se explică mai ales, pur şi simplu, prin aceea că, în ciuda tuturor solicitărilor, 
trebuie să ne întrebăm dacă ne-am ocupat sau nu de abordarea corectă a cauzelor. Un 
alt mesaj pe care-l transmite Protocolul nr. 14 şi recomandarea care îl însoţeşte este să 
ne dăm seama dacă statele membre ale Consiliului Europei pot să ia măsuri la nivel 
naţional spre a îndeplini deciziile Curţii, ori dacă ele sunt conforme cu jurisdicţia internă. 
Protecţia drepturilor şi a libertăţilor admise de către Convenţie reprezintă o sarcină 
pentru fiecare dintre ele, fără a lăsa vreun loc de dubiu. Statele membre trebuie să şi le 
asume fără a lăsa loc de dubiu în legătură cu responsabilităţile care le revin faţă de 
Comitetul de Miniştri ce supraveghează executarea deciziilor în conformitate cu 
propria lor ordine juridică şi cu aceea a Convenţiei. Prin urmare, Curtea suportă un 
program datorat acestui fel de aranjament. Menţionez în continuare poate cea mai 
importantă sincopă pe care Curtea a avut-o în ultimul an de funcţionare. Este vorba de 
afacerea cea mai importantă a anului trecut, Broniowski contra Poloniei, unde Curtea a 
formulat în mod expres constatarea de violare structurală a drepturilor omului, ceea ce 
a făcut din aceasta un proiect-pilot. După cum ştiţi, Curtea este confruntată cu un mare 
număr de astfel de cauze. O secţiune importantă a constituit-o acţiunea persoanelor 
care au suferit după al doilea război mondial în Polonia Orientală. Curtea a indicat în 
mod explicit că statul le era dator. Şi că măsurile adoptate de acesta trebuiau să le poată 
apăra în faţa sistemului, astfel încât sistemul şi Convenţia să nu se suprapună în mod 
diferit într-un mare număr de afaceri având aceeaşi cauză. 

Este clar că sintetizând pe categorii, Curtea ar putea trata aceste afaceri mai bine decât 
le-ar trata pe fiecare individual. Iar Comitetul de Miniştri ar trebui să ia rapid măsuri. 
Orice exprimare repetitivă apasă asupra aparatului nostru. 

Examinarea este necesară nu numai din pricina acordurilor existente, ci şi pentru că prin 
asta abordăm o importantă chestiune de interpretare a Convenţiei care merită să fie 
examinată de Marea Cameră a Curţii. Marea Cameră este îndreptăţită să publice 
fotografii şi articole cu privire la o cauză având drept scop satisfacerea curiozităţii unui 
anumit public contribuind astfel la participarea societăţii în general dincolo de 
notorietatea referentului. Curtea a considerat că publicul este îndreptăţit să afle ce 
crede referentul şi cum trebuie să se comporte la modul general în viaţa sa privată, iar 
revistele să publice materiale cu privire la acestea. (...) 

în ceea ce priveşte libertatea presei trebuie să citez cazul Mazăre contra României. S-a 
analizat libertatea de expresie a jurnalistului. Fiindcă un jurnalist de investigări are 
dreptul să se exprime asupra unei chestiuni de interes general fără primejdia de a fi 
condamnat pentru aceasta la închisoare şi fără a i se interzice exercitarea profesiei, 

chiar dacă atacurile lui la adresa reputaţiei unor persoane se dovedesc nejustificate. Cu 
alte cuvinte pronunţarea de pedeapsă cu închisoarea pentru exercitarea profesiunii 
limitează libertatea de expresie a jurnalistului 42 şi nu se va considera vină din punctul de 
vedere al Convenţiei decât în circumstanţe excepţionale. Printre altele, când alte legi 
fundamentale vor fi încălcate, se va reacţiona în chip asemănător pentru a se respinge 
ura sau violenţa. (...) 

O ultimă chestiune înainte de a da cuvântul pentru a se pune întrebări: n-a scăpat 
atenţiei dumneavoastră faptul că procesul de votare a Constituţiei Uniunii Europene 
dispune ca Uniunea Europeană să adere la Convenţie. Conform Protocolului nr. 14 
Uniunea Europeană aderă la Convenţie. Prin urmare se vor încheia numeroşii ani de 
ezitări. 

Adeziunea Uniunii Europene este o perspectivă reală. 

Desigur, rămân anumite obstacole, dintre care cel mai mic ar fi ratificarea Constituţiei 
de către statele membre. Dar eu fac apel la autorităţile Consiliului Europei şi ale Uniunii 
Europene spre a angaja preparative nu numai pentru adeziunea la un sistem care să 
asigure o protecţie solidă a drepturilor omului în Europa, ci şi pentru a pune o piatră 
nouă la viitoarea arhitectură instituţională a Uniunii Europene. Rolul Curţii este de a-şi 
defini locul în raport cu Uniunea Europeană. Iar integrarea Uniunii este un indicator al 
integrării care se va instaura în viitor. 

4.11.3. Conferinţa de presă la încheierea Raportului CEDO. 

Paul Mahoney Dacă doreşte cineva să pună întrebări, cât mai scurt vă rog. 
î. Ziarist Radio France După cum observ vor fi relaţii destul de complicate între viitoarele 
structuri care vor asigura funcţionarea Curţii. întrebarea mea este: cum se vor armoniza 
ele? 

R. Paul Mahoney Aveţi în faţa dumneavoastră materialul statistic, hârtia este de trei 
culori, bleu, galben şi verde. începem cu cea bleu, care indică numărul de procese 
deliberate, adică 718 în anul 2004, din care peste 382 provin din Italia. în acelaşi an 2004 
au fost considerate inadmisibile peste o mie de aplicaţii pentru adresare incorectă, ceea 
ce înseamnă o creştere substanţială faţă de anul precedent, indică o necunoaştere, 
neînţelegere a rolului şi locului Curţii. Ceea ce presupune că în viitor va trebui să 
acţionăm în acest sens, deoarece rolul Curţii este înţeles de către ţările Uniunii doar în 
proporţie de 60%. Cred că trebuie să găsim o cale de a înregistra numai cauzele care se 
pot judeca şi de a le înregistra mai repede. 

î. Ziarist BBC Este adevărat că aţi judecat mai multe cauze în 2004 decât în 2003, dar le- 
aţi judecat dintr-un total de 5000, din diferite ţări. Există un fel de trend, se pot face 
generalizări? Ce fel de cauze judecaţi mai ales? Este acesta un semn specific al 
oamenilor care trăiesc ori nu trăiesc în societăţi care le violează drepturile în diverse 
chipuri? Ce concluzie putem trage din acest fel de cazuri? Şi, în sfârşit, sunt ţări care au 
mai multe cazuri: Polonia, Turcia. Ce indică această creştere numerică? 

R. Luzius Wildhaber Sunt întrebări substanţiale şi nu este uşor de răspuns. Creşterea 
număruilui de cazuri înseamnă acceptarea Convenţiei inclusiv în noile state membre, o 
creştere a nivelului de protecţie din partea noastră, adică o creştere a exigenţei în 
susţinerea drepturilor omului în noile state membre şi o extindere a procesului de 
adresare către Curte încununată de succes. Am lucrat aici împreună, Comisia şi Curtea, 
fără ca guvernele să fie implicate cu resurse în plus. O concluzie corectă ar trebui trasă 
plecând de la situaţia de dinainte de includerea noilor state membre, fiindcă cele mai 
multe violări ale drepturilor provin din noile state membre. Turcia, Franţa, Italia, Ucraina 
şi Germania asigură 75% sau mai mult din totalul proceselor care au loc. Procesele din 
aceste ţări sunt de acelaşi tip cu procesele din celelalte ţări. Ce reacţii avem din aceste 
ţări? Ei bine, nu suntem surprinşi de ele, trebuie să asigurăm un echilibru între protecţia 
naţională şi internaţională a drepturilor omului. Iar cazul Broniowski, pe care l-am 
menţionat, este expresia acestei relaţii. 

î. Ziarist France Soir Aţi spus că principalul este, în ţările de origine, ca aceia care au avut 
prejudicii să fie recompensaţi, dar nu contează cât de mare este recompensa. 
Cuantumul ei este prevăzut undeva? Aceasta este prima mea întrebare. Iar a doua se 
referă la măsura folosită pentru recompensă: fiindcă ceea ce poate fi neînsemnat ca 
daună pentru o societate mare, poate fi însemnat pentru una modestă. 

R. Luzius Wildhaber Termenul de „prejudiciu important" estefolositîn Protocolul nr. 14. 
Este adevărat că el n-a fost definit în toate detaliile, judecătorul nu s-a ocupat chiar de 
fiecare detaliu. După ce Protocolul va fi aprobat, Marile Camere vor defini această 
noţiune. Consider deci că suntem conştienţi de faptul că această exprimare unică pentru 
diverse cazuri individuale este frustrantă în ce priveşte raportul dintre drepturile omului 
în general şi drepturile omului în diferite cazuri individuale. Cred însă că CEDO va face 
tot ce poate pentru a rămâne la esenţă. Dar este adevărat şi că unele chestiuni care ne 
sunt supuse se află la limita atribuţiilor Curţii. în ce priveşte Uniunea Europeană, văd 
lucrurile în chip mai optimist. Cred că discuţiile care au avut loc în ultimii ani au 
confirmat că jurisprudenţa Curţii de la Luxemburg, a fost ajustată jurisprudenţei pe care 
o avem, încă de acum 30 de ani. în fond nu vor fi multe modificări, dar ele vor fi de aşa 
natură ca Uniunea Europeană să se poată prevala de calificarea de protectoare a 
drepturilor omului. Va trebui ca ea să aibă această validare prin jurisprudenţa care va fi 
adoptată. Atunci vor fi precizări de făcut în mai multe privinţe şi nu pot pronostica feul 
cum vor sta lucrurile în detaliu. Dar vom ajunge acolo. Dacă este adoptată Constituţia 
Uniunii Europene vom ajunge la mondializarea pe care v-o descriu, 
î. Ziaristă Le Figaro V-aţi referit la Curtea de la Luxemburg. în ce constă ajustarea 
jurisprudenţei sale? 

R. Luzius Wildhaber Poate aţi venit puţin mai târziu. în ce priveşte Curtea de la 
Luxemburg: s-a plecat de la o propunere a Convenţiei de la Bruxelles care spunea că, 
dacă un conţinut este asemănător aceluia al Convenţiei, atunci li se va da un conţinut 
asemănător aceleia convenite în Convenţie. Există evident o voinţă care evoluează lent, 
de a avea propriul nostru sistem. Dacă Tratatul Constituţiei Europene va fi adoptat, vom 
avea acest cadru propice, social şi economic, în ce priveşte nu numai domeniul 




Viaţa în jurul Mediteranei 


327 


Convenţiei, ci şi de a-l îmbogăţi aşa cum se poate îmbogăţi. Vor exista probabil cauze 
despre care Curtea din Luxemburg să considere că ceea ce provine de la ea însăşi poate 
rezolva şi noi vom fi flexibili spre a ne armoniza cu Luxemburgul. Dar toate acestea au 
un caracter de fapt politic, în sensul că Uniunea Europeană a vrut să demonstreze că ea 
nu are finalităţi exclusiv economice, ci integratoare în sens mai larg. 
î. Ecaterina Ţarălungă, Televiziunea Română Curtea are mijloace juridice, ori numai 
politice pentru a supraveghea îndeplinrea deciziilor sale în statele naţionale? Şi dacă-mi 
puteţi da exemplul României, fiindcă de acolo vin. 

R. Luzius Wildhaber Răspunsul este dat de un aliniat fundamental al Convenţiei, care se 
referă la felul cum se raportează statele la executarea hotărârilor. Acest alineat nu se 
referă la recuperări băneşti ori de altă natură, ci la faptul că chestiunea poate fi 
reportată Consilului de Miniştri. Avem evoluţii împortante în această zonă în ultimii ani. 
Avem cazul Broniowski, când Curtea s-a confruntat pentru prima oară cu necesitatea de 
a stabili proceduri, dar şi cazuri din Germania, care privesc sistemul comercial, felul cum 
a reacţionat el la constatarea de către noi a violării de către ei a drepturilor, apoi 
Asanidze este un caz extraordinar, unde Curtea s-a confruntat, pentru prima oară în 
existenţa ei, cu trimiterea la închisoare în Italia şi deliberarea asupra unei persoane deja 
închise. Acela a fost un mare succes, deoarece Curtea s-a putut exprima asupra a ceea 
ce este ilegal. Nu avem mijloace exprese de a impune respectarea deciziilor noastre, dar 
avem posibilitatea să urmărim evoluţia lucrurilor. în cazul Broniowski, ca şi în cazul 
Asanitze, deoarece ne bazăm pe faptul că statele respective au convenit la nivel politic 
şi au semnat respectarea acestor decizii, 
î. Ziarist Polonia Dar puteţi susţine şi cunatumul retrocedărilor? 

R. Luzius Wildhaber Nu, nu putem evalua proprietăţi cărora nu le cunoaştem valoarea 
exactă, nici poziţia. în principiu nu girăm anumite valori, sume, noi girăm principii, în 
sute de cazuri de acest fel. Problema este a recunoaşterii necesităţii unei recompensări. 
Restul e o chestiune naţională, asta e adevărat. 

4.11.4. Declaraţie pentru România. Luzius Wildhaber, 
preşedinte al CEDO 

România este una dintre cele patru mari ţări remarcate prin numărul de cazuri. Ele sunt 
variate, dar cam 80% din ele nu pot fi primite, iar dintre celelalte, care ajung în faţa 
Camerei, există o categorie de non- executare ca decizie finală a Curţii, există o categorie 
referitoare la pensiile militarilor, continuăm să avem afaceri de tip Brumărescu, adică 
restituiri de case, există câteva zeci de cazuri cu privire la condiţiile de detenţie şi 
absenţa tratamentului medical, mi s-a spus că nu există pe listă cazuri în mod special 
mediatice, dar anul trecut am avut cazul Pini şi Bertani, referitor la o adopţie a unui copil 
român de către doi italieni şi cazul Mazăre, pe care l-am menţionat în raportul anual al 
Marii Camere. Cam asta e situaţia, 
î. Mulţumesc. Aţi fi tentat să faceţi o vizită în România? 

R. Să vedem. Ambasadorul este cel care trebuie să-mi spună mai întâi. 

4.12. Tratatul de aderare a României la Uniunea 
Europeană 

Manifestări 23-25 aprilie 2005, Luxemburg 

4.12.1. Conferinţă de presă a Preşedinţiei Consiliului 
Europei Michel Barnier, Ministru de Externe al Franţei, 
preşedinte al Comisiei de Buget a Consiliului Europei. 

Doamnelor şi domnilor, vă mulţumesc pentru atenţie, 
fiindcă trebuie să particip la un dejun al miniştrilor, aşa că 
n-am putut păstra programarea din această după amiază 
şi vă mulţumesc că aţi venit de dimineaţă la Conferinţa de 
presă. în această dimineaţă am evocat în principal perspectivele financiare şi despre 
asta o să vă spun câteva cuvinte. Aş vrea să vă amintesc la începutul acestei expuneri 
că, chiar la începutul reuniunii noastre, la punctul a, mi-am exprimat suportul pentru 
colegul meu neerlandez, punctul de vedere al Consiliului în legătură cu asocierea Turciei. 
Preşedinţia aminteşte guvernului acestei ţări că multe ţări, în special Franţa, şi-au 
exprimat dorinţa ca Turcia să întreprindă acţiunile necesare pentru rememorarea 
genocidului armean. De altfel am spus de mai multe ori, inclusivîn faţa dumneavoastră, 
că proiectul european a fost un proiect fondat pe ideea de reconciliere, o reconciliere 
cu ceilalţi. Fiindcă am avut, chiar la începutul proiectului european, reconcilierea cu 
germanii. Apoi reconcilierea cu tine însuţi. Aici încadrez eu problema Turciei şi a 
genocidului armean. 

în perspectivă financiară continuăm proceduri dificile cu ambiţia de a ajunge la un acord 
în luna iunie. După părerea mea, este în interesul general al Uniunii Europene să 
finalizeze pachetul perspectivelor financiare pentru 2007-2013 până în luna iunie. Mă 
refer la o politică financiară la care ţin, bazată pe o coeziune economică, socială şi 
teritorială, dacă mă gândesc că aşa prevede şi viitoarea Constituţie, nu? Această politică, 
pe care am girat-o vreme de cinci ani, trebuie materializată încă de la începutul 
perioadei următoare, din 2007, şi nu la doi ani după debutul său. Asta presupune ca 
statele membre şi regiunile să ştie la ce se aşteaptă cât mai curând posibil. Statele 
membre să ştie la ce să se aştepte apropo de politica regională încă din acest an, astfel 
încât anul viitor, 2006, să fie folosit pentru a pregăti documentele de programare, 
cadrele comunitare de sprijin, planurile lor. Şi să ştie că vor putea angaja această politică 
de coeziuneîncă din primul an al noii perioade spre a ajunge la un compromis mai puţin 
scump decât prevede Comisia. Bugetul perioadei precedente, cu zece ţări în plus, în 
privinţa regiunilor lor, este baza celui nou în procent de 75 % în ce priveşte venitul pe 
cap de locuitor. Am păstrat cheile, sau repartiţiileîn interiorul acestui buget de coeziune, 
care prezervă, cum este normal, legitim, esenţa efortului pentru ţările în dificultate şi 
care au nevoie de dezvoltare, dar şi obiectivul competitivităţii pentru alte regiuni, unde 
există încă multe probleme: deşertificare, fracturi urbane ori sociale, vezi 
dezindustrializarea. Le dorim ţărilor francofone, pe care le cunoaştem bine, să nu 

producă imigraţie, ci să-şi construiască un viitor acasă, participând în acest fel la 
proiectul european. E un proces destul de lung, care a fost angajat cu aceste două ţări 
care aderă astăzi, România şi Bulgaria. Este ultima etapă pentru a ne ţine promisiunea 
de după căderea zidului Berlinului, de aderare a ţărilor Europei Centrale, Orientale şi 
Baltice. Şi aceste două ţări vor trebui să-şi ţină promisiunile. Iar pentru a fi riguroşi, nu 
vor exista pentru aceste două ţări, aşa cum n-au existat nici pentru celelalte, cedări sau 
complezenţă. Această semnare nu semnifică o adeziune imediată. Ştiţi foarte bine că 
există posibilitatea unui report de un an dacă anumite reguli europene - mă gândesc la 
lupta contra emigrării sau traficul - nu vor fi respectate. Apoi mai trebuie ratificate de 
către statele membre. Deci am exprimat şi vom exprima grija noastră pentru vigilenţă 
în orice punct important care atinge securitatea europenilor, mai ales în ce priveşte 
frontierele. 

Un al treilea punct de securitate pe care l-am atins în această dimineaţă este chestiunea 
gravă a importurilor textile chinezeşti şi Uniunea trebuie să fie prezentă pe teren, politic 
sau concretizînd o cerere. în sfârşit, aş spune un cuvânt despre Togo, pentru a termina 
panoramarea, o ţară de care de asemenea suntem ataşaţi, şi găsesc că se aduc încălcări 
demnităţii, responsabilităţii, drepturilor omului, conducătorilor politici şi poporului 
togolez, care, în condiţii grele, a asigurat succesul acestor alegeri. Numărătoarea 
voturilor trebuie să se desfăşoareîn linişte, iar noi susţinem, de la decesul preşedintelui, 
rolul medierii. 

4.12.2. Semnarea Tratatului de aderare 43 



4.12.2.1. Jean Claude Junker 

Preşedinte al Consiliului Europei, prim ministru al Guvernului 
Marelui Ducat de Luxemburg 

Alteţele Voastre Regale, domnilor preşedinţi, domnilor prim 
miniştri, doamnelor şi domnilor, dragi prieteni, în numele 
Uniunii Europene vă doresc un cordial bun venit la Luxemburg. 


Cuvintele mele de întâmpinare vin cu adevărat din inimă, pentru că îmi simt sufletul plin 


de bucurie. 


Negocierile de aderare cu Bulgaria şi România au cunoscut suişuri şi coborâşuri, au fost 
dificile, complicate în plan tehnic, elocvente în plan politic. E în natura lucrurilor. De 
altfel, ştiam care va fi situaţia încă de când am decis asupra principiilor, în decembrie '97, 
în chiar acest oraş, Luxemburg, în timpul precedentei preşedinţii luxemburgheze. 

Astăzi semnăm, desigur la Luxemburg, Tratatele de aderare care vor permite Bulgariei 
şi României să devină membre ale Uniunii în ianuarie 2007. Din acest moment până la 
acela menţionat rămân de făcut progrese dacă dorim să respectăm atât conţinutul 
documentelor, cât şi exigenţele pe care calendarul ni le impune. 

Aş dori să semnăm acest tratat cu bucurie, acea bucurie la care ne îndreptăţesc bilanţul 
eforturilor împlinite de până acum şi multitudinea de noi perspective. Pe drumul lor 

spre aderare Bulgaria şi România şi-au remodelat, într-un interval de timp destul de 
scurt, sistemele lor de decenii, ne dăm mai greu seama de performanţele extraordinare 
ale acestor schimbări multiforme economice şi sociale, pentru a se putea adapta 
normelor europene. 

De aceea inima îmi dă ghes să aduc un omagiu bulgarilor şi românilor, mai ales - şi 
înainte de toţi - celor mai modeşti dintre ei, de a fi luat asupră-le toată greutatea acestor 
transformări al căror lung cortegiu li se va fi părut interminabil. Curajul şi voinţa lor de 
a reuşi nu au încetat să ne impresioneze, şi ne impresionează încă punerea în operă a 
reformelor, mai ales a celor judiciare, care au rămas deînfăptuit. Istoria fără adevăr este 
ca o zi fără lumină. Adevărul este că Bulgaria şi România, asemeni celorlalte ţări din 
Europa Centrală şi din Europa Orientală, nu au cunoscut, aşa cum am cunoscut noi, 
libertatea de a dispune de ele însele, nu au putut - aşa cum noi am avut posibilitatea - 
să îşi întărească suveranitatea, convingerile şi visele. Acest funest decret al istoriei de 
după cel de-al doilea război mondial, care a scindat Europa în două, care dorea să 
despartă pe vecie cele două părţi ale Europei, s-a aplicat implacabil celor două mari 
naţiuni care sunt Bulgaria şi România. Astăzi punem punct acestui funest tratat. Astăzi 
sărbătorim regăsirea dintre istoria şi geografia europeană. încă de la debutul anilor '90, 
şi astăzi cu atât mai mult, suntem în drumul către o şi mai mare libertate, către o şi mai 
mare democraţie, către noi standarde de bunăstare, către o şi mai mare bucurie de a fi 
împreună. S-au sfârşit periculoasele ameninţări de odinioară. Gata cu conştiinţele 
arestate, căci ele au fost arestate în Bulgaria şi România. Gata cu visele năruite şi 
abandonate, căci visele au fost adesea năruite şi abandonate în Bulgaria şi România. 
Suntem în drumul spre noi împliniri, dar nimic nu e simplu pe acest dificil continent, 
chiar şi în cazul Bulgariei şi României. Pentru Bulgaria şi România, pentru Europa, tot ce 
e nobil, tot ce e demn, tot ceea ce înalţă omul devine, în sfârşit, posibil, e posibil în 
întreaga Europă. 

De aceea, din adâncul inimii, întâmpinăm popoarele bulgar şi român, aceste popoare 
curajoase şi nobile, în sânul marii noastre familii. Să-i primim, la 60 de ani de la cea de- 
a doua Conflagraţie mondială, pentru a face din continentul nostru, adeseori martirizat 
şi fărâmiţat, un artizan al păcii între graniţele sale şi în lume. 

împreună, să avem curajul şi determinarea ce trebuie să însoţească marile noastre 
ambiţii şi lungul drum pe care îl avem de parcurs. 

4.12.2.2. Josep Borrell Fontenelles, 

Preşedinte al Parlamentului European 

Alteţele Voastre Regale, domnule preşedinte al Bulgariei, 
domnule preşedinte al României, domnule preşedinte al 
Consiliului, domnule preşedinte al Comisiei, doamnelor şi 
domnilor miniştri, doamnelor şi domnilor, pe 13 aprilie Parlamentul European s-a 
pronunţat, cu o majoritate zdrobitoare, în favoarea adeziunii României şi Bulgariei la 

Uniunea Europeană. Prin avizul conform pe care l-a emis, el a dat astfel foc verde noii 
lărgiri. 

Acest vot încoronează, dragi prieteni bulgari şi români, anii de eforturi depuse de 
parlamentele şi popoarele dumneavoastră pentru a satisface criteriile de adeziune 
şi de modernizare a ţărilor dumneavoastră, marcate de greaua moştenire a trecu¬ 
tului. E adevărat, noi am fost exigenţi mai ales din punct de vedere politic. în cursul 
negocierilor Parlamentul European a pus accentul pe indispensabilele progrese care 
trebuie înfăptuite. Am urmat de asemenea foarte de aproape Rapoartele Comisiei 
Europene privitoare la insuficienţele sau carenţele procesului. Şi vom fi întotdeauna 
atenţi la asta. 

Ne rămân doi ani pentru ca adeziunea să fie deplină şi întreagă. De altfel Parlamentul 
este asociat la continuarea eforturilor care rămân de făcut şi la luarea de decizii pentru 
cazul în care vor trebui folosite clauzele de salvgardare. 

Am fost parteneri, prieteni, dar şi exigenţi. De-a lungul întregului parcurs am încurajat 
schimbarea. Am susţinut-o fiindcă trasa drumul aderării la Uniune. Am făcut-o pentru 
că ştiam că schimbarea ar fi mai înainte de orice profitabilă concetăţenilor 
dumneavoastră. Astăzi ştim că această perspectivă de aderare a fost un levier puternic 
în demararea reformelor. Ele trebuie să continue în interesul comun. Mă gândesc mai 
ales la anumite domenii foarte precise, precum justiţia şi afacerile interne, mediul şi 
concurenţa. 

Adeziunea la Uniune implică drepturi şi obligaţii. Trebuie să veghem ca ele să fie 
respectate şi ca angajamentele să fie respectate şi de o parte şi de alta. Acest ansamblu 
este ceea ce trebuie să apărăm. Şi să scoatem în evidenţă valorile şi principiile care 
fondează Uniunea noastră Europeană. Acesta este ansamblul căruia trebuie să-i dăm 
faţa sa viitoare, identitatea sa. 

Uniunea trebuie să-şi capete autonomia politică graţie Constituţiei sale. Ea nu tinde să 
fie un simplu club şi politica noastră nu va coincide totdeauna cu aceea a Satelor Unite, 
nici cu aceea a altor puteri sau continente. 

în Europa am început, sigur, cu Piaţa Comună. Dar dacă Uniunea Europeană este o piaţă, 
ea este, în mod egal şi un sistem de coeziune socială care ne defineşte în raport cu alte 
modele occidentale. 

Uniunea Europeană se fundează pe solidaritatea financiară. Suntem în plină dezbatere 
asupra reînnoirii perspectivelor financiare şi Parlamentul European este decis să 
găsească un acord cu Consiliul de Miniştri. Dar nu orice acord! Un acord care dă Uniunii 
Europene mijloacele de a răspunde provocării lărgirii pentru perioada 2007-2013. Dacă 
nu ajungem la asta, Parlamentul European îşi va utiliza pe deplin prerogativele 
financiare în cadrul procedurii bugetare anuale. 

Adeziunea României şi Bulgariei, ca orice altă adeziune, nu este un scop în sine, ci ocazia 
de a îmbogăţi proiectul de integrare europeană. Acesta vizează promovarea păcii şi a 
valorilor ei, printre care protecţia drepturilor omului, crearea spaţiului pentru 
solidaritate şi prosperitate şi afirmarea rolului Europei în lume. 

Acum mai puţin de un an Uniunea Europeană s-a lărgit cu 10 state, dintre care 8 din 
Europa Centrală şi Orientală. Adeziunea lor a fost un simbol al Europei reunificate, 
reconciliate după o separare „contra naturii". Ea a făcut nenorocirea a două generaţii. 
Reîntâlnirile din mai anul viitor nu vor fi complete decât dacă vă veţi integra în Uniune, 
în 2007, Europa va fi din nou câştigătoare! 

4.12.2.3. Jose Manuel Durăo Baroso, 

Preşedintele Comisiei Europene 
încheierea celui de-al cincilea val; 
reunificarea familiei europene. 

Domnilor preşedinţi, domnilor prim miniştri, 
doamnelor şi domnilor, începând de mâine veţi 
participa în calitate de „observatori activi" la 
reuniunile diverselor comitete şi organisme ale UE şi 
ale Parlamentului European. Aceasta vă va permite să vă întâlniţi cu omologii 
dumneavoastră, să vă faceţi cunoscut punctul de vedere şi să aflaţi din interior cum 
funcţionează Uniunea. După semnarea de astăzi, Tratatul de aderare va fi supus 
ratificării tuturor parlamentelor statelor semnatare. Acest proces va fi însoţit de un efort 
major de comunicare, spre a explica importanţa şi impactul acestei lărgiri. Comisia îşi va 
juca rolul său, dar este în primul rând rolul conducătorilor naţionali şi contez pe 
angajarea lor activă. 

Aţi aşteptat această zi cu speranţă şi aşteptările dumneavoastră sunt numeroase. Şi pe 
bună dreptate: adeziunea la Uniunea Europeană este împlinirea unor ani lungi de 
muncă asiduă. 

Aţi întreprins reforme adesea grele şi dure spre a construi o societate modernă. Puteţi 
fi mândri de realizările dumneavoastră, pe care noi le salutăm astăzi. Aţi meritat pe 
deplin această recompensă. 

Bine aţi venitîn Uniune! Suntem fericiţi să vă primim din nouîn sânul familiei europene! 

4.12.2.4.Traian Băsescu 44 
preşedintele României 

Excelenţele Voastre, doamnelor şi domnilor, acum exact cinzeci şi cinci 
de ani, Declaraţia lui Schuman a marcat deschiderea unei epoci 
complet noi pentru Europa veacului XX - o eră a păcii, a prosperităţii, 
a unităţii. Lărgirea orizonturilor unităţii europene, începând din nordul 
continentului spre Mediterana şi de la Atlantic către Marea Neagră, va fi cea mai 
importantă realizare a generaţiei actuale de europeni. în mod cert, acest fapt ne relevă 
viziunea părinţilor fondatori ai Uniunii Europene, susţinători cu toţii ai unei acţiuni 
temerare şi constructive spre beneficiul destinului european comun. 


no6pe nowjinl 
bine aţi venit! 

Procesul de lărgire al Uniunii Europene spre Europa Centrală şi Orientală a reprezentat 
o oportunitate istorică de a suprima liniile artificale de separare, întări şi consolida 
prosperitatea şi pacea pe continentul nostru, spre a ne pregăti mai bine pentru viitor. 
Această oportunitate n-a fost ratată şi, după memorabilul 1 mai 2004, iată-ne astăzi, la 
rândul nostru, exprimându-ne voinţa comună de a fi uniţi „la bine şi la rău" în sânul 
familiei europene lărgită la 27 de membri. 

Pentru noi adeziunea la Uniunea Europeană reprezintă împlinirea unui vis vechi de mai 
bine de o jumătate de secol, acela de a ridica toate barierele şi de a deveni parte a 
comunităţii europene de valori, de a atinge prosperitatea şi securitatea. Nu există dubiu 
că adeziunea la Uniunea Europeană reprezintă unul din cele mai importante momente 
din lunga istorie europeană a României. Semnarea Tratatului de aderare deschide larg 
poarta acestei perspective. 

Am semnat pentru viitorul nostru într-o Uniune fondată pe performanţe economice, 
dezvoltare durabilă, coeziune socială şi economică. O Uniune fondată pe principiile 
libertăţii, democraţiei şi statului de drept. O Uniune dedicată exercitării toleranţei, 
dreptăţii şi solidarităţii. O Uniune îndreptată spre afirmarea respectului demnităţii, 
libertăţii şi drepturilor omului. Scopul nostru nu este doar acela de a fi un membru nou 
al Uniunii Europene. Ne pregătim pentru a juca un rol important în conturarea 
viitorului nostru comun, să-l jucăm după normele adoptate şi cu entuziasm. Ne vom 
asuma partea noastră de responsabilitate şi de solidaritate. Putem contribui la creşterea 
economică, la securitatea şi coeziunea în cadrul Uniunii. Luăm foarte în serios rolul 
nostru viitor de a apăra o mare parte a frontierei de răsărit a Uniunii şi împărtăşim pe 
deplin interesul vital de a fortifica Uniunea ca spaţiu de libertate, de securitate şi de 
dreptate. 

Ne-am stabilit, ca prioritate, să contribuim activ, prin acţiunea noastră în partea 
răsăriteană, la un spaţiu comun de stabilitate şi securitate. împărtăşim pe deplin 
viziunea unei Uniuni al cărei rol pe scena mondială creşte, o Uniune care atrage şi inspiră, 
o Uniune care este respectată şi ascultată. Trebuie să ne aducem contribuţia, 
conform capacităţilor noastre, la o Uniune destinată să joace un rol pe măsura 
potenţialului şi aspiraţiilor sale. 

Eliminarea unei moşteniri istorice dificile şi pregătirea pentru aderare nu au fost sarcini 
uşoare. România a finalizat totuşi transformări esenţiale într-o perioadă de timp relativ 
scurtă. Aceste transformări ar fi fost de neimaginat înaintea căderii Cortinei de Fier. De 
fapt, mult din ceea ce considerăm obişnuit în momentul actual, ca, de pildă, 
Comunitatea Europeană prosperă din punct de vedere economic şi politic, cuprinzând 
aproape 500 de milioane de persoane, ar fi fost dificil de imaginat acum 15 ani. 

Procesul de schimbare demarat în decembrie 1989 a schimbat fundamentele vieţii 
politice, sociale şi economice româneşti. Aceasta ar putea fi comparată în chip corect 
cu o revoluţie pacifică - o revoluţie astăzi încă în desfăşurare, mai vizibil în anumite 
sectoare decât în altele - cu eforturile reunite ale tuturor românilor şi în beneficiul 
tuturor. Amplul suport popular al obiectivului politic fundamental al aderării stă 
mărturie asupra determinării de a fi parte integrantă a familiei europene. în acelaşi timp, 

ca prioritate, va continua să se afle explicarea aspectelor care le presupune această 
relaţie, precum şi a oportunităţilor care vor marca perioada următoare. 

Aş dori să reiterez cu această ocazie mulţumirile noastre pentru Comisia Europeană, 
pentru statele membre al Parlamentului European, pentru rolul lor preţios în pregătirea 
aderării. Evenimentul de astăzi a fost posibil numai cu participarea Europei şi datorită 
procesului care ne-a adus în acest moment. Iar în ceea ce ne priveşte pe noi, vom face 
toate eforturile pentru îndeplinirea angajamentelor pe care România şi le-a asumat în 
vederea aderării la 1 ianuarie 2007. Vă mulţumesc. 

4.12.2.5. Lucien Weiler, 
preşedintele Camerei din Luxemburg 

Domnule prim ministru, domnilor miniştri, Excelenţă, 
doamnelor şi domnilor, e o mare plăcere şi onoare pentru 
mine să fiu prezent în acestă dimineaţă pentru 
această ceremonie. A trecut un an de când am fost în 
România şi am fost atât de călduros primit şi mă bucur să vă revăd, să vă regăsesc atât 
de numeroşi în această diminieţă aici, la Schengen, loc aşezat simbolic la întâlnirea a trei 
ţări: Germania, Franţa şi Luxemburg, în această dată istorică de 25 aprilie 2005, data 
semnării Tratatului de aderare a României la Uniunea Europeană, o zi mare pentru 
România şi un mare moment pentru Luxemburg şi Uniunea Europeană. Construcţia 
Uniunii Europene are nevoie de coordonate istorice şi politice, de acordul popoarelor 
noastre de a se reuni sub aceeaşi banderolă. Căminul comun european, dacă nu este 
încă realizat 100%, nu este mai puţin adevărat că nici o altă generaţie n-a fost atât de 
aproape ca a noastră. Uniunea Europeană, de la originile sale şi până în aceste zile, a 
pariat continuu. Am avut multe temeri, reticenţe, recăderi, dar n-a încetat să se 
lărgească, să se dezvolte. De asemenea a reuşit să înfăptuiască cel mai mare vis al 
fondatorilor săi: pacificarea continentului european. Domnule prim ministru, 
doamnelor şi domnilor, ştim cu toţii că relaţiile dintre Luxemburg şi România sunt 
minunate şi se ameliorează continuu. Eu sper că rădăcinile acestor tineri frasini care au 
fost plantaţi se vor înfige adânc în pământ pentru a rezista mai bine furtunilor. Eu cred 
că aceşti frasini vor beneficia în timpul creşterii de blândul climat al Moselei, care, 
simbolic, uneşte cele 27 de ţări ale Uniunii Europene şi, evident, Luxemburg şi România, 
fiiind mereu determinate de entuziasmul părinţilor fondatori ai Europei. După cum ştiţi, 
domnule prim ministru, domnule ministru de Externe, am fost la dumneavoastră vreme 
de trei zile şi vremea era mai rea ca acum, dar mi-a făcut mare plăcere, aşa cum îmi face 
şi acum, această manifestare care simbolizează parteneriatul între cei 27 de membri cât 
va număra Uniunea Europeană. Urmează să dezvelim o placă, un monumet românesc 
aici, la Luxemburg. Ca răspuns, în curând va fi dezvelit în România monumentul dedicat 
fostului prim ministru al Luxemburgului. E o altă acţiune care ne leagă. Eu cred că aceşti 
27 de frasini care au prins deja rădăcini în pământul Moselei sunt semnul că 
parteneriatul nostru va continua. Bun venit României în Uniunea Europeană! 

4.12.2.6. Călin Popescu-Tăriceanu 45 , 
prim ministru al României 

Domnule preşedinte al Camerei Deputaţilor, domnule primar, 
doamnelor şi domnilor miniştri, Excelenţă, dragi prieteni din 
Schengen, dragi compatrioţi, sunt onorat că România se află aici 
la Schengen, un oraş simbol al construcţiei europene, în ziua când noi semnăm acordul 
de aderare. Oraş simbol aparţinând el însuşi unei ţări simbol, una dintre ţările 
fondatoare şi dedicate Uniunii Europene. O ţară care a fost pentru România un partener 
în drumul ei către integrarea europeană. Putem spune fără nici o îndoială că ne-a ajutat 
în momentele cele mai grele, clipă de clipă, spre a traversa momentele întregului 
proces. Suntem foarte onoraţi să vă mărturisim gratitudinea noastră profundă. Peste 
câteva ore, la abaţia Neumunster, România va semna Tratatul de aderare la Uniunea 
Europeană. Este un moment istoric pentru ţara noastră, ca şi pentru întreaga Europă. 
Suntem perfect conştienţi de contribuţia esenţială a guvernului luxemburghez, a 
preşedinţiei luxemburgheze a Consiliului Uniunii, de aceea a statelor membre ale 
Parlamentului European, a Comisiei Europene în realizarea visului atât de scump pentru 
toţi românii. Vă asigur că Guvernul meu îşi va îndeplini toate angajamentele pentru ca 
România să intre în Uniune la 1 ianuarie 2007 ca stat membru de drept. Această dată va 
concide, din fericire, cu lansarea manifestării Luxemburg - mare regiune, capitală 
europeană a a culturii, în care, după cum ştiţi, România este asociată prin oraşul Sibiu. 
Aceasta ne va permite să arătăm contribuţia importantă a României la cultura oraşelor 
Uniunii. Doamnelor şi domnilor, noi marcăm acest moment istoric în viaţa României şi 
a Europei prin plantarea simbolică a acestor 27 de arbori de către poporul român şi 
inaugurarea unei plăci comemorative dedicate acestui eveniment. în acest fel ei vor lăsa 
aici, la Schengen, amintirea acestor zile memorabile. Nu voi dezveli această placă de 
comemorare fără a adresa mulţumiri Consiliului Primăriei comunei Schengen, personal 
domnului primar, care au îmbrăţişat cu entuziasm proiectul nostru, după cum 
mulţumesc şi tuturor acelora care au vrut să se alăture eforturilor noastre. Aş dori să 
spun şi câteva cuvinte în română, fiindcă sunt atât de mulţi compatrioţi. Dragi românce 
şi români, îmi pare extrem de bine, sunt foarte fericit şi cred că alături de mine sunt şi 
toţi oficialii care participă la acest eveniment. Vreau să menţionaz prezenţa aici a 
viceprimministrului Marko Bela, a ministrului de Externe Răzvan Ungureanu, a 
ministrului Integrării, domnul Ene Dinga, a ministrului Culturii, Mona Muscă. Am venit 
cu mare bucurie aici nu numai pentru a planta cei 27 de arbori şi a pune placa 
comemorativă, dar pentru că ne face plăcere să ne întâlnim cu reprezentanţii 
comunităţilor româneşti care au venit din toată lumea să împărtăşească această bucurie 
şi acest moment solemn care va avea loc astăzi. îmi face mare plăcere şi pot să vă spun 
că aştept cu mare bucurie momentul în care ne vom întâlni astăzi şi vom putea să stăm 
de vorbă mai adăpostiţi şi nu sub umbrele. Este un lucru deosebit ceea ce aţi făcut, 
vreau să-l apreciez în mod deosebit. Şi cred că această manifestaţie demonstrează un 
lucru, şi anume unitatea noastră, coeziunea noastră, care trebuie să fie şi mai puternică 

în viitor, din acest moment în care intrăm în Uniunea Europeană. Vă mulţumesc foarte 
mult şi vă urez numai bine! 


4.13. Ecouri româneşti 
23-25 aprilie 2005 

4.13.1. Excelenţa Sa Tudorel Postolache, 
ambasadorul României la Luxemburg 

î. Toţi cei cu care am vorbit în această seară au rostit, în legătură 
cu evenimentul din 25 aprilie, cuvântul „istoric". Eu aş dori să 
rostiţi cuvinte care se referă nu la istorie, ci la prezent şi la viitor. 
Cum aţi defini prin urmare, în calitate de ambasador al României la Luxemburg, 
importanţa, pentru prezentul şi viitorul României, a semnării acestui tratat. Importanţa 
socială, economică, importanţa culturală, civilizaţională dacă vreţi. Pentru că vom intra 
într-un mare ansamblu şi lumea nu va mai funcţiona în sistem, ci în reţea. 

R. în primul rând îmi pare bine că aţi urmărit atât de atent punctele din programul 
organizat în marja semnării tratatului. Dacă m-aţi obliga să definesc importanţa acestui 
moment, pe care-o putem acum prelimina - pentru că trecerea timpului va pune în 
lumină aspecte pe care acum nici nu le întrezărim - în primul rând cred că intrarea 
efectivă în Uniunea Europeană va fi un fapt extraordinar de puternic de jugulare a 
corupţiei, inclusiv a corupţiei de stat şi care, în ultimii 15 ani, s-a materializat într-o 
asemenea hemoragie de venit naţional - şi-n exterior şi-n interior - hemoragia internă 
de multe ori e mai periculoasă... 

î. Am asistat în februarie, la Issy Ies Moulineaux, în Banlieue Sud de Paris, la un forum 
organizat de francezi cu studenţii şi doctoranzii români din Paris, care era al doilea şi 
însemna o ofertă de locuri de muncă pentru tinerii români. Au participat la acest Forum 
Cristian Esteve, care a fost director general la Dacia Piteşti, Patrick Gelin, directorul de 
la Societe Generale, capital majoritar la Banca Română de Dezvoltare, Veolia, Gaz de 
France, ambele cu afaceri mari în România. Mi-am dat seama cu acest prilej cât de mult 
miza Cristian Esteve pe Dacia Logan pentru ca s-o poată vinde în Asia, chiar menţiona 
că a deschis o filială la Moscova şi este pe cale să deschidă una la Beijing. Prin urmare 
România e deja prinsă în proiectele economice ale Uniunii Europene, are deja relaţii 
precise, contractuale cu Uniunea Europeană, cu ţări ale Uniunii. Ce înseamnă asta 
pentru viitorul economiei româneşti? 

R. Eu continui să subliniez că punem punct unei perioade de tranziţie, o dublă tranziţie, 
aceea a trecerii de la economia de comandă la economia de piaţă şi aceea a trecerii 
ţărilor Uniunii Europene de la economiile naţionale intensive la societatea 
informaţională globalizată. Dar cei care, voit sau nevoit, au ţinut până acum România în 
sala de aşteptare, implicit au condus ca, în locul unirii a două tipuri de tranziţie, adică a 
economiei noastre cu economia occidentală, să avem de-a face cu unirea a două tipuri 
de corupţie. 

î. Ceea ce a sleit substanţa economiei româneşti. Şi a avut un impact social uriaş. 

R. Intrarea în Uniune şi aplicarea aceloraşi reguli va jugula această corupţie ciudată, 
corupţie proprie tranziţiei şi în care proprietatea de stat este baza corupţiei de stat. 
Corupţie care există, după cum o 

vedem cu ochiul liber, şi într-o economie pe deplin capitalizată, la nivel 

înalt. Eu cred că această îmbinare dezastruoasă între aceste două tipuri de corupţie va 

înceta. Mie mi se pare un lucru deosebit de important. 

î. Dacă reuşeşte, fără îndoială. Dar ce perspective sociale credeţi că sunt, ce se va 
întâmpla cu omul de rând odată cu integrarea României în mecanismele europene? 

R. Eu, atât cât am studiat problema aceasta, şi au fost ani în care am studiat-o foarte 
atent, vă spun fără alte sofisticării, că efectul - pentru românii de rând, cum spuneţi 
dumneavoastră - va fi benefic. Unii văd în covrig doar gaura, alţii văd covrigul fără gaură, 
şi atunci el ar fi lipie. Dar per total experienţa Portugaliei, Greciei, Irlandei... 
î. A Spaniei... 

R. Inclusiv a Spaniei arată că greutăţile sunt greutăţi de aşezare, de restructurare, după 
care intră într-un ritm european al derulării vieţii economice. Eu cred că este marea 
noastră şansă de a intra într-un ritm european de derulare a vieţii economice. Iar pentru 
românul de rând - dacă în românul de rând introduceţi, de pildă, elevii şi studenţii -eu 
cred că nici nu mai trebuie... 
î. Lumea le e larg deschisă... 

R. Nu trebuie făcut un efort pentru a demonstra acest lucru, ci pentru a demonstra că 
nu-i adevărat. 

î. Eu vreau să vă spun ce-am văzut şi să vă pun întrebarea în consecinţă. Am văzut că s- 
a realizat la Institutul francez din Bucureşti un program care nu este numai în relaţie cu 
România, ci se desfăşoară în zona balcanică şi se cheamă Banlieues d'Europ'Est. Deci 
marginea Europei de Est. In acest program suntem noi conectaţi. întrebarea mea este 
deci: deşi vom fi membri ai Uniunii Europene, vom rămâne mereu o margine? 

R. Această întrebare mă împinge spre un răspuns puţin mai larg. Economia şi societatea 
spre care înaintăm nu va mai avea centru şi periferie. Spaţiul consensual al economiei 
mondiale este acela care oferă o multitudine de centre. Ce înseamnă centru în această 
accepţie? Puncte în care se întretaie cât mai multe drumuri, linii. Modelele economice 
de până acum sunt oarecum reducţioniste, în sensul că se bazează pe preţuri şi pe legea 
schimburilor echivalente. Care însă preţuri şi schimburi echivalente au avut ca rezultat 
în ultimile mii de ani schimburi profund neechivalente. în modelele economice aşa cum 
le-aş vedea eu acum noi ar trebui să luăm în calcul câţiva factori fundamentali pentru 
economia în care păşim: în primul rând este introducerea în model - în afară de 
vânzător şi cumpărător - a celei de-a treia persoane, care ne urmăreşte în gândirea 
economică din Grecia antică şi până acum. Această a treia persoană va schimba complet 
gândirea economică. Este vorba de aşa zisul „înger păzitor". E o literatură imensă, de 
două secole despre natura, ierarhia etc. îngerilor. S-ar putea spune pe bună dreptate: 
domnule, dumneata nu te ocupi de economie celestă, ci de economie terestră. Ai văzut 
vreodată dumneata un înger păzitor? 

î. Şi cine este el? 

R. La această întrebare eu răspund că nu numai că nu este o apariţie periferică, ci relaţia 
între îngerul păzitor şi cel păzit este cea mai frecventă relaţie din societatea românească. 
Este relaţia dintre mamă şi copii, 
î. Şi în spaţiul economic este relaţia dintre şi dintre... 

R. Dintre mamă şi fii. Adică raporturile dintre mamă şi copiii ei nu sunt raporturi reglate 
de preţuri şi schimburi echivalente. Sunt raporturi bazate pe valori. Şi dacă noi facem 
abstracţie de aceste valori care pentru fiecare dintre noi sunt valori supreme, atunci tot 
modelul economic cade. 

î. Da, dar raporturile valorice nu sunt economice, sunt raporturi de afinitate. Noi avem 
afinităţi cu popoarele romanice din Uniunea Europeană, afinităţi de origine, de istorie, 
culturale. Am făcut un interviu cu ministrul Culturii al Franţei care a spus că între Paris 
şi Bucureşti există o afinitate bazată pe originea latină. Deci şi ei simt asta, nu numai noi. 
Dar el credea că aceste afinităţi definesc şi interese strategice, nu numai economice, nu 
numai culturale. De la Bucureşti pleca la Cairo, se gândea în subtext la chestiunea 
Mediteranei. Aveţi aceeaşi părere? 

R. Eu urmez oarecum o altă cale. Teza mea este că actuala lume reglată de preţuri 
reprezintă o infimă parte a lumii valorilor. Pentru că, pornind de la această a treia 
persoană, vedem că mare parte din cortegiul de necesităţi satisfăcute nu are nici un fel 
de contact cu lumea preţurilor. Şi ajungem la concluzia că, de pildă, pământul are preţ, 
dar oceanul nu, cerul nu. 

î. Ce spuneţi! Totul are preţ! Iar închisoarea înseamnă lipsa de acces la cer. Şi ce preţ 
are! Şi Luna a fost deja vândută. 

î. Luna este o formă a solidului, a pământului. Pentru că cerul Lunii nu are preţ. 
î. Nu există încă închisori... 

R. Lumina soarelui n-are preţ. Are valoare. Şi eu aş putea continua. Visurile, accesul la 
inconştient, care reprezintă principalul izvor de resurse ce va fi gestionat în economia 
viitorului, toate acestea fac ca să nu poată exista - ca până acum - un centru şi o 
periferie. De ce? Pentru că ceea ce în trecut era o rentă diferenţială, de monopol, se 
transformă acum în rentă pe identitate. Procesul acesta al integrării europene conferă 
fiecărei entităţi statutul de identitate maximă, are centru propriu, 
î. Eu vreau să vă spun ceva: în România există, în afară de români, care sunt majoritari, 
19 minorităţi cu reprezentare parlamentară. Fiecare cu identiatea ei proprie. Şi chiar 
este, cultural vorbind, o identitate. Dacă România se integrează în Uniune ca o singură 
entitate, ce facem cu cele alte 19 identităţi care sunt înăuntru? Nici nu mai vorbesc de 
comunităţile de imigranţi mai noi sau mai vechi, în principal veniţi din Asia, din Africa, 
dar şi din Europa. Prin urmare identitatea românească va însemna afirmarea unor valori 
diverse, poate altfel aşezate împreună aici decât în alte locuri de pe glob... Cine ştie, 
poate această îmbinare proprie este identitatea României... Poate asta face şi farmecul 
unei naţiuni: cu cât sunt mai multe voci, concertul e mai bun. Altă întrebare însă mi-a 
venit, legată de ceea ce spuneţi dumneavoastră în chip atât de interesant: credeţi că 
aceste voci diverse îşi vor găsi rezonanţa, noi vom putea comunica valorile noastre, 

ceilalţi ni le vor comunica pe ale lor? Se vor afirma unele, vor dispare altele? Spun asta 
în condiţiile în care, pentru România, veacul XX a fost unul al pierderii - hemoragiei - 
de valori. După al doilea război mondial ea a pierdut valorile antebelice şi le-a 
„recuperat" pe bucăţi, iar după 1989 le-a pierdut pe cele din a doua jumătate a veacului 
XX şi încă n-a început să le recupereze. Noi am intrat în mileniul III fără veacul XX. Iar 
aici, la conjuncţia dintre vechi şi nou, cel puţin trei generaţii de intelectuali au fost 
complet anulate, demonizate, s-a sărit de la generaţia dumneavoastră direct la tânăra 
generaţie. O fractură în plus. Vedeţi că aici, la Luxemburg, pentru acest mare eveniment 
al României, noi am venit cu folclorul şi cu diaspora. Cu nimeni altcineva din ţară. în 
registrul valoric, vreau să spun. Ce părere aveţi? 

R. Eu cred că deschide o a doua mare şansă, pentru că am spus că prima mare şansă 
este aceea a jugulării corupţiei acesteia hidoase care reprezintă unirea corupţiei proprie 
tranziţiei spre economia de piaţă cu corupţia proprie economiei capitaliste. Acum se 
deschide a doua şansă. De aproape o sută cinzeci de ani, de când avem serii statistice 
complete pentru România, ce rezultă: rezultă un paradox: că ritmul mediu de creştere 
în România a fost permanent superior ritmului mediu de creştere al ţărilor europene 
dezvoltate. Excepţie a făcut perioada primilor zece ani de după 1989. Acum ne-am 
revenit la modelul clasic. Şi în fazele de ascensiune, şi în fazele de criză mondială. Şi în 
acelaşi timp, discrepanţa între nivelul de trai românesc şi cel european permanent s-a 
lărgit. Sunt patru explicaţii: un ritm mare de creştere a fost bazat, de fiecare dată, pe un 
ritm depăşit. Şi asta a făcut ca, pe măsură ce ritmul creştea, să crească şi discrepanţele: 
pentru muncă mai multă, un nivel de trai mai scăzut. Pe noi ne paşte pericolul să 
revenim la modelul cercului vicios care de 150 de ani ne macină, adică un ritm dublu cu 
creşterea decalajelor în vreme ce economia mondială intra într-un ritm de creştere cu 
două locomotive, SUA şi Uniunea Europeană, chiar cu trei, şi Asia-Pacific, sau să utilizăm 
integrarea în acest ansamblu al economiei europene pentru a părăsi pista ajungerii din 
urmă a ţărilor mai dezvoltate, care s- a dovedit fără perspectivă - am alergat tot timpul 
cu efort de ritm dublu - depăşind anomalia deceniului de după 1989, integrându-ne în 
strategia globală de dezvoltare, cea de la Lisabona ş.a.m.d., fiind parte în atingerea 
obiectivelor pe care şi le propun ţările dezvoltate pentru o etapă viitoare. Ceea ce 
presupune accentuarea investiţiei în educaţie şi cercetare. Altfel nici nu văd cum s-ar 
putea. 

î. Văd că şi în Franţa problema cercetării şi reorganizarea CNRS-ului merge în aceeaşi 
direcţie. Prin urmare nici în acestă zonă ţările dezvoltate nu stau pentru ca noi să le 
ajungem din urmă. Dar aş vrea să revenim la clipa de acum şi să vă pun o întrebare mai 
personală: sentimental vorbind, cum traversaţi acest moment? Ce importanţă are el în 
viaţa şi în cariera dumneavoastră, de diplomat, de profesor, de om până la urmă, care, 
iată, a apucat acest moment? 

R. Este bineînţeles un moment de satisfacţie profesională şi sub raportul cercetării 
academice, pentru că am avut prilejul să lucrez în acest domeniu şi în ţară şi la 
Luxermburg, să beneficiez de un „maître ă penser" de talia lui Pierre Werner şi faptul că 
mandatul meu de ambasador la Luxemburg se încheie practic cu semnarea Tratatului 

de aderare, sigur că el prezintă pentru mine şi foarte multe elemente personale. Mă 
gândesc la toate aventurile elaborării strategiilor de la Snagov unde am participat alături 
de atât de mulţi oameni şi atât de mulţi studenţi. Mă gândesc la cât de ataşat a fost de 
ideea aderării României Pierre Werner. El a fost, într-un fel, iniţiatorul primei strategii 
de la Snagov. Mai mult: a fost unul dintre autori. Culmea e că acel capitol pe care chiar 
dânsul l-a conceput, a fost supus unei critici cu dioptrii puternice, apreciat că are un 
„gust C.S.P.-ist". l-am arătat textele şi a râs. Nu ştia ce fusese C.S.P.-ul! Strategia de la 
Snagov 2000începea, în mod corect, cu o evaluare a economiei mondiale. Şi în dezbateri, 
care au fost foarte puternice, unul dintre participanţi a acuzat că acest capitol este 
învechit pentru că face abstracţie de modelul link al lui Klein. Sigur că în dezbatere nu 
am dat răspuns, fiindcă voiam să aud toate părerile, aşa e bineîn orice dezbatere. Numai 
că respectivul a trimis în scris, mult mai detaliat, această idee. Şi n-a observat că autorul 
acelui capitol al strategiei de la Snagov era chiar Klein, care, special pentru această 
strategie, nu numai că folosit modelul link pe care l-a creat, dar l-a adus la zi. Şi Klein a 
râs de aprecierea că este un învechit. Şi aş putea da sute de exemple frumoase de genul 
acesta. Dar trecând la un plan general în răspunsul la întrebarea dumneavoastră - şi cu 
asta probabil că încheiem fiindcă, dacă nu epuizăm problemele, ne epuizăm pe noi - 
sigur că eu, ca ambasador, am avut tot timpul un fel de dualitate a activităţii mele. M- 
am simţit ambasador în Luxemburg ca într-un stat, desigur, un stat foarte mic, după 
criteriile clasice, dar foarte puternic după criterii contemporane. Un stat cu cât este mai 
mic, cu atât are cutia de rezonanţă mai mare. Activitatea de ambasador a prezentat 
pentru mine foarte multe elemente pasionante, pentru că activitatea academică şi 
activitatea diplomatică, în cazul acestui laborator care este Luxemburgul, s-au împletit 
organic. De altfel, mie mi se pare că nu întâmplător, istoric vorbind, atât Academia 
Română, cât şi diplomaţia modernă au apărut simultan: Academia Română ca instituţie 
menită să dea expresie spiritualităţii românilor de pretutindeni, iar diplomaţia ca 
instituţie menită să conecteze ţara şi spiritul românesc la ansamblul lumii, să le facă 
parte a lumii. Astfel, am trăit şi trăiesc complementar, dar pot reface un întreg: acela 
care sunt eu. 
î. Vă mulţumesc. 

4.13.2. Mona Muscă 
Ministrul Culturii şi Cultelor 

î. Care credeţi că este rolul culturii în toată întâmplarea fericită 
de astăzi? Pentru viitorul nostru, al tuturor. 

R. Cultura a demonstrat şi aseară că e în prim plan, cultura nu 
trebuie să mai facă eforturi pentru a fi europeană, România a dat aseară această 
dovadă, prin Angela Gheorghiu şi Orchestra Filarmonică George Enescu dirijată de 
Ion Marin. în general, din punct de vedere cultural, pot să spun că putem merge cu 
fruntea sus, chiar dacă în alte domenii mai trebuie să mai facem eforturi. Dar sunt sigură 
că după acest eveniment de astăzi, un moment istoric atât de important pentru români, 

sunt convinsă că vom face eforturi să le ducem la capăt, conştienţi de ce vor spune 
nepoţii noştri: uite ce au făcut bunicii noştri, au intrat în Europa, cu eforturi mari, şi 
poate şi cu multe sacrificii, dar merita. 

î. Cultura va rămâne diferenţa noastră specifică în Europa Unită? 

R. Cultura este identitatea noastră ca naţie, ca popor, ca ţară, e menirea noastră 
materială şi spirituală şi categoric ne diferenţiază de toţi ceilalţi şi în acelaşi timp ne 
uneşte. Cultura întotdeauna uneşte, chiar dacă politica desparte. 

4.13.3. + Victor Crăciun, 

preşedinte. Liga Culturală a Românilor de Pretutindeni 

î. Ce semnificaţie acordaţi acestui eveniment? 

R. Personal consider acest eveniment ca fiind deja intrat în istorie. 
Aici se află reprezentanţi ai comunităţilor româneşti din 35 de 
ţări, sunt 50 de organizaţii româneşti venite „să fie faţă", cum ar fi spus cronicarul, 
suntem cu toţii alături, adică, pe lângă cele 22 de milioane de români în numele cărora 
se va semna luni Tratatul de aderare la Uniunea Europeană, există în lume 13 milioane 
de români ai căror reprezentanţi se află astăzi la Luxemburg, dovadă că sunt alături, 
dovadă că vor fi în continuare alături de ţara mumă, dovadă că interesul lor este şi 
rămâne acasă, cum ar fi spus Nichita Stănescu. 




4.13.4.1. P.S. Mitropolitul Serafim, 
pentru Europa Centrală şi de Nord 

Indiferent că suntem ortodocşi, sau catolici - chiar astăzi are loc 
aici, la Luxembug, festivitatea de instalare a noului Papă 
Benedict al XVI-lea (fostul cardinal german Joseph Ratzinger) - 
sau reformaţi, suntem cu toţii creştini şi vă propun, în acest moment solemn, să rostim 
cu toţii Tatăl nostru, o rugăciune comună tuturor creştinilor şi care datează din anul 325. 
(...) Aceasta este o zi istorică, de mult aşteptată, şi ne bucurăm că prin aderarea 
României la Uniunea Europeană ţara noastră se reintegrează, după 45 de ani de 
dictatură comunistă şi 15 ani de dureroasă tranziţie, în rândul ţărilor democratice ale 
Europei. Acesta este un act de dreptate de care putem fi mândri. Eu aş spune că numai 
astăzi, prin semnarea Tratatului de adeziune la Uniunea Europeană, Acordul de la lalta, 
din februarie 1945, prin care România a fost arondată Uniunii Sovietice, este anulat. 
Dacă până nu de mult, nouă, românilor, ne era adeseori ruşine să spunem că suntem 
români tocmai datorită izolării - pe drept sau pe nedrept - a României, de acum înainte 
nimeni, cred eu, nu mai are dreptul să se ruşineze. Să avem cu toţii conştiinţa că 
aparţinem marii familii a popoarelor europene, unite prin aceeaşi credinţă creştină. De 
fapt, creştinismul a creat Europa. Filosoful nostru, Constantin Noica, spunea că Europa 
s-a născut la Niceea, în fosta Bithynie tracică, lângă Constantinopol, Istambulul de astăzi, 
în 325, odată cu primul Sinod ecumenic, la care, conform istoricului Eusebiu din 

Cesareea, au participat 318 sfinţi părinţi, episcopi, reprezentanţi ai Bisericilor din toată 
Europa. Pentru prima oară este menţionată Europa ca o unitate creştină. A participat şi 
un episcop străromân de la Tomis, Constanţa. în viziunea celor care au iniţiat acum 
procesul unificării Europei, între care şi Luxemburgul, chiar dacă în preambului 
Constituţiei Uniunii Europene nu este menţionat rolul creştinismului, asta nu înseamnă 
că nu e vorba de o unitate creştină, deşi creştinismul a pierdut, mai ales aici, în apus, 
din substanţa lui mistică. O Europă unită numai politic şi economic nu va putea dăinui. 
Trăinicia ei o asigură spiritul. De lucrul acesta sunt conştienţi chiar şi unii politicieni, ca 
Jacques Delors şi Romano Prodi, ambii preşedinţi ai Consilului Uniunii Europene, care 
au afirmat că Europa are nevoie de creştinism. Iar aici noi, românii, ne putem prezenta 
cu sufletul nostru credincios, blând şi modest, cu spiritualitatea ortodoxă a majorităţii 
românilor, o împletire minunată a spiritului latin cu duhul mistic răsăritean, în această 
Europă a naţiunilor şi culturilor coplementare. Pentru aceasta avem datoria, noi, 
românii, de a ne cunoaşte şi de a trăi cât mai conştient credinţa şi spiritualitatea noastră 
ortodoxă. Nu vreau să ofensez prin aceasta cu nimic pe românii care nu sunt ortodocşi. 
Dar noi, ortodocşii, putem să dăm mărturie despre mistica ortodoxă celor care vor să se 
inspire din ea. Ospitalitatea deosebită a românului, toleranţa este izvorâtă din credinţa 
lui şi asta impresionează pe toţi cei care ne vizitează ţara. Episcopul Joseph Meyer, 
reprezentantul tuturor catolicilor pe lângă instituţiile europene la Bruxelles, a declarat 
nu de mult, la Bucureşti - îl citez - „am căutat pretutindeni inima Europei şi am agăsit- 
o aici, la Bucureşti". Cred şi eu că ortodoxia este o şansă pentru Europa unită. Dar şi noi 
trebuie să învăţăm de la semenii noştri din Occident mai mult respect faţă de lege, mai 
multă disciplină şi probitate în tot ceea ce facem. 


4.13.5. Lăcrămioara Moraru, 

Luxemburg 

Vt Sunt extrem de emoţionată în acest moment când sărbătorim un 
eveniment deosebit de important pentru România şi pentru români, 
K moment care va marca istoria ţării noastre. Numai 48 de ore ne mai 
despart de semnarea Tratatului de aderare la Uniunea Europeană şi 
din 1 ianuarie 2007 România va deveni membru cu drepturi depline al 
Uniunii Europene. Prin contribuţia fiecăruia dintre dumneavoastră demonstrăm că 
merităm să fim primiţi în marea familie europeană. Nu este întâmplător faptul că acest 
tratat se semnează la Luxemburg. Această ţară ne este prietenă şi susţinătoare de foarte 
mulţi ani. Aici România beneficiază de cea mai bună mediatizare şi susţinere 
guvernamentală. înainte chiar de a fi acceptată în familia europeană, România a reuşit 
să fie prima ţară din afara Uniunii Europene care a reuşit să beneficieze de aceleaşi 
drepturi şi să candideze, alături de oraşe europene, la titlul dat unui oraş românesc de 
„capitală a culturii europene 2007. Luxemburgul este unul dintre cele mai bune exemple 
pentru a ilustra ce înseamnă Uniunea Europeană. Este una din cele mai mici ţări, cu o 
populaţie cât a judeţului Sibiu şi a găsit forţa de a-şi schimba istoria. în anii '70 era una 

din cele mai sărace zone ale Europei, iar acum este una din cele mai puternice ţări din 
Europa. Este ţară fondatoare a Uniunii Europene, şi care-şi foloseşte puterea nu doar 
pe piaţa monetară şi financiară, ci, prin multiculturalitatea ei, participă la toate acţiunile 
de susţinere a României. Graţie susţinerii Luxemburgului am participat la diferite acţiuni 
de promovare a României, Festivalul culturilor, diferite seminarii economice de 
promovare a României, activităţi culturale. Luxemburgul este un loc primitor pentru 
cultura românească. Presa luxemburgheză a prezentat întotdeauna extraordinar 
România. Pentru asta vreau să-i mulţumesc în mod deosebit ambasadorului României 
la Luxemburg, mentorul nostru,domnul Tudorel Postolache, care s-a implicat în 
activitatea comunităţii noastre, care ne-a ajutat să fim uniţi, să participăm la diferite 
acţiuni de promovare a României, Festivalul Culturilor, seminarii economice de 
promovare a României, a unităţii spiritului ei, a culturii române. La Luxemburg noi am 
pus accentul pe cultura românească. De aceea în Luxemburg presa a prezentat România 
extraordinar. Eu personal - pentru că este cazul să las modestia la o parte - am înfiinţat 
o şcoală de limbi străine, se studiază limba română pentru traducătorii instituţiilor 
europene din Luxemburg, iar pentru aceste trei zile de manifestări am alcătuit un 
program care să merite efortul pe care l-aţi făcut venind la Luxemburg în acest moment 
istoric. Sunt fostă bursieră de patru ori a Guvernului luxemburghez, am lucrat pe 
proiecte legate de Consulatul luxemburghez, de limba luxemburgheză în Transilvania. 



4.13.6. Mircea Ionel Popi 
Graz, Austria 

î. Vă pun aceeaşi întrebare pe care am adresat-o tuturor: de ce 
aţi ţinut să fiţi prezent aici, la Luxemburg, cu prilejul semnării 
tratatului de aderare? 


R. Am ţinut să vin pentru că şi noi, cei din Graz, Austria, am considerat că un 
reprezentant al comunităţii trebuie să fie prezent. Avem emoţii mari, care nu se pot 
descrie, pentru că peste două săptămâni acest eveniment va fi sărbătorit la Graz într- 
un mod deosebit. 


î. Adică? 


R. La Graz va fi o săptămână românească care va culmina cu un simpozion: România de 
astăzi - România de mâine, simpozion la care va participa un reprezentant al Guvernului 
român, iar printre invitaţii de onoare va fi guvernatoarea noastră locală, primarul 
oraşului Graz, ambasada României în Austria, reprezentanţi ai Ministerului de Externe 
de la Bucureşti, oameni de cultură, oameni politici, oameni de afaceri. Noi contăm pe o 
prezenţă de peste o sută de persoane. Ca să folosesc o expresie mai puţin academică, 
„vipurile" din landul Steinmark, Austria, 
î. Vipurile au vreo organizaţie românească? 

R. Toată această manifestare va fi organizată de asociaţia pe care o conduc, Austrorom 
din Gratz, împreună cu Primăria oraşului Graz. 

4.13.7. Ştefan Breiller 46 , 

Karlsruhe, Germania 

î. De ce aţi ţinut să fiţi prezent aici, la Luxemburg, la semnarea 
Tratatului de aderare? 

R. Este un moment istoric, nu numai pentru România, ci 
pentru românii de pretutindeni. Şi asta face încă o dată dovada că în momente 
deosebite, importante, românii de pretutindeni, indiferent de deosebirile de idei dintre 
ei, de punctele de vedere deosebite pe care le au despre ţara lor şi despre lume, uneori 
divergente, se pot uni, se pot mobiliza, se pot „coagula" spre a merge împreună. Acest 
eveniment al României şi al tuturor românilor, Tratatul de aderare la Uniunea 
Europeană, reprezintă şi pentru noi - eu locuesc în Germania, la Karlsruhe, sunt patron 
de firme de construcţii - un eveniment istoric. Sunt foartre bine integrat în Germania, 
dar mă ocup şi de transferul de valori româneşti în spaţiul german şi în lume. Mă cunosc 
foarte mulţi artişti români valoroşi, sunt membru al Societăţii Alexandru loan Cuza din 
Heidelberg şi colaborez cu Liga Culturală a Românilor de Pretutindeni de la Bucureşti, 
împreună cu ea am produs diverse evenimente culturale pentru românii din afara 
graniţelor, ca să nu se piardă identitatea românească, sentimentul că ţin spiritual de 
romanitate. Fiindcă sunt multe generaţii de români care n-au avut niciodată un paşaport 
românesc, dar poartă în suflet credinţa, limba şi portul românesc. în ce mă priveşte, 
pentru această întâlnire am avut ideea de a acorda participanţilor la evenimentele 
legate de semnarea Tratatului de aderare diplome, de a face ecusoane, bineînţeles 
împreună cu Liga Culturală. Sper ca noi, toţi reprezentanţii asociaţiilor româneşti şi ai 
comunităţilor din întreaga lume, să găsim un limbaj comun, astfel încât, de pe o 
platformă orizontală, să putem să avem un punct de vedere al nostru, al tuturor 
românilor din afara ţării care am rămas români. 

î. Noi cei din ţară vă mulţumim dumneavoastră, celor din afară, pentru păstrarea 
identităţii spiritului românesc şi fie să ne întâlnim cu toţii în această Europă a tuturor. 

R. Mulţumesc. 



4.13.8. George Sfedu, 

consul onorific al României în Pensylvania, SUA 

î. Ce impresie vă fac evenimentele la care participaţi? 

R. Cu toate că suntem de peste ocean, suntem bucuroşi şi 
onoraţi să fim aici cu fraţii noştri europeni, în acest moment 
istoric. Eu am fost prezent şi la ceremonia de intrare în NATO a României, la Casa Albă, 
acum câţiva ani, şi ca să fiu şi acum prezent la acest al doilea moment marcant în istoria 
României, este o mare, mare onoare şi bucurie. El are o mare semnificaţie pentru 
noi toţi. Sper că vorbesc pentru toate comunităţile de români din Pensylvania. Aş vrea 
să spun că, deşi sunt mulţi care n- au apucat, din cauza vremurilor, aceste momente 
glorioase, cei care le trăim trebuie să mulţumim tuturor, absolut tuturor, indiferent de 

culoarea politică, de ideologie, tuturor celor care au contribuit la împlinirea lor. Fiindcă 
aceasta nu poate fi decât o operă colectivă, un efort deosebit de mare pentru toţi. 
Trebuie să mulţumim tuturor guvernelor care au condus România şi au contribuit la 
acest moment. Sunt o sumedenie de oameni care au lucrat. Şi în America au fost mulţi. 
Şi trebuie să le mulţumim tuturor acestor politicieni români care au fost capabili să 
aducă ţara în acest punct şi în acest loc şi timp. Foarte, foarte, foarte mare realizare şi 
mare, mare bucurie pentru noi toţi. 

4.13.9. Mihai Ferariu, 

Consul onorific în Marele Ducat de Luxemburg 

î. Ce importanţă acordaţi acestui eveniment? 

R. în ce priveşte importanţa semnării acestui Tratat, eu cred că asistăm 
astăzi la începutul unei noi ere, istorice, în ce priveşte România. Suntem 
începând de astăzi o ţară europeană. România are ambiţii mari din acest moment şi sunt 
convins că, în condiţiile în care, poporul nostru - atât de greu încercat - a făcut faţă 
acestor încercări deosebite, practic va trece acest examen de viitor. Suntem un popor 
puternic, suntem un popor angajat, suntem un popor inteligent şi eu cred în destinul 
acestui popor. Vreau să vă spun un lucru mai puţin cunoscut: anul acesta s-au împlint 
95 de ani de la stabilirea relaţiilor între marele Ducat de Luxemburg şi România. Eu am 
considerat că este un moment deosebit de important şi am sugerat ca la La Maison de 
Luxemburg de la Sibiu, care face obiectul programului din 2007, să deschidem o 
expoziţie cu acte de arhivă pentru ca publicul larg să cunoască aceste relaţii 
tradiţionale. Şi fac aceste lucruri în calitatea mea de Consul Onorific al României în 
Marele Ducat de Luxemburg după revoluţie. 

4.13.10. Constantin Săvoiu, 

Paris 

Non multum, sed multa, spuneau strămoşii din care ne tragem, 
deci, deopotrivă pentru cei din Bucureşti şi din Paris, doar 
câteva cuvinte: acest eveniment de o importanţă excepţională, 
eu îl pot asemui, în istoria României, cu evenimentul Unirii Principatelor Române. Am 
ascultat cu multă voinţă, credinţă în destinele acestei ţări, cuvântul prea Sfinţiei Sale, şi 
nu din spirit de contradicţie, dar vreau să spun la toţi că nu există români adevăraţi 
cărora să le fie ruşine să spună că sunt români. întotdeauna românul a afirmat că este 
român şi suntem mândri de acest românism al nostru. Vreau să spun cu acest prilej că, 
dacă România are nevoie de Europa, în măsură egală şi Europa are nevoie de România. 
Noi nu intrăm în Europa în genunchi, intrăm cu fruntea sus, pentru că ne integrăm într- 
o comunitate spirituală care este şi a noastră. Europa înseamnă şansa noastră a tuturor 
de a face faţă puterilor care se ridică în America, deci Europa Unită este singurul drum 

posibil pentru întregirea ţării noastre, pentru revenirea la trupul patriei mamă a părţilor 
care i-au fost furate în condiţiile pe care le ştim cu toţii. Vă mulţumesc. 

4.13.11. Nicolae Raţiu, 

Preşedinte, Fundaţia Ion Raţiu, Londra 

î. De ce aţi vrut să fiţi prezent la acest eveniment? 

R. E un moment istoric şi pentru care eu, personal, am militat 
ani de zile. Şi am şi fost invitat, 
î. Vă rog să-mi faceţi puţin istoria familie Raţiu. 

R. Familia Raţiu cred că este bine cunoscută în ţară. Venim de la Turda şi am stabilit că 
primul Raţiu a fost în anul 1392. A fost primul cu acest nume pe care l-am descoperit. 
Fiul meu mai mic, Toma, are prenumele acelui prim Raţiu. Şi familia a luptat prin secole 
pentru ţară, au fost preoţi sau avocaţi. Şi primul care a făcut politică şi a fost bine 
cunoscut a fost Vasile Raţiu şi după el memorandistul, Ion Raţiu. Şi el, ca şi tată-meu, 
este binecunoscut în Turda. Acuma eu încerc să merg mai departe cu Fundaţia pe care 
am făcut-o cu numele tată-meu. Am intrat cu el în ţară în 1990, m-am născut în Anglia, 
de-asta nu vorbesc prea bine româneşte, şi i-am făcut campanie lui tată-meu în primele 
alegeri libere. Noi am făcut ziarul „Cotidianul", care merge înainte. Şi, în afară de asta, 
eu mă ocup cu afaceri şi cu Fundaţia Raţiu, stabilită cu averea lui tata, ca să ajutăm 
studenţi, proiecte culturale, de artă, de teatru, publicare, lansare de cărţi, filme 
româneşti, regizorul Barbăneagră a fost finanţat de noi, în fiecare an se acordă cam 25 
de burse pentru studenţi români care vin în Anglia, avem un website, 
www.ratiufondation.com, unde poţi să vezi cum se aplică pentru burse. Şi colaborăm cu 
Centrul Cultural Român de la Londra, îi ajutăm şi pe românii din Anglia. Cam asta este. 
Eu pot să vorbesc mult, dar cam asta este. 
î. Mulţumesc şi succes! R.Mulţumesc. 

4.13.12. Acad. Mihai Cimpoi, 

Preşedinte al Uniunii Scriitorilor 
din Republica Moldova 

î. Ce părere aveţi despre acest eveniment, în dubla 
dumneavoastră calitate, de academician al Academiei Române 
şi de preşedinte al Uniunii Scriitorilor din Republica Moldova? 

R. Acest eveniment comportă o semnificaţie deosebită, este un act istoric de o valoare 
deosebită atât pentru România, cât şi pentru românii din afara ţării. Actul acesta ne 
încurajează şi pe noi, românii basarabeni, care visăm la o integrare efectivă în Uniunea 
Europeană sub semnul dialogului valoric cu întreaga lume şi cu Europa în primul rând, 
şi cred că e o dorinţă sacră, ardentă a conaţionalilor mei, intelectualitatea de creaţie din 
Basarabia şi toată lumea de bună credinţă de acolo care visează precum toţi românii. 
Sperăm că integrarea europeană o vom face împreună cu ţara, cu România. în ce 

priveşte Academia Română, sunt aici alături de academicianul Tudorel Postolache, 
ambasadorul României la Luxemburg, şi nu pot să nu amintesc faptul că Academia 
însăşi a fost întemeiată sub semnul aceleiaşi unităţi a tuturor românilor, fondatorii 
fiind membri veniţi din toate provinciile istorice. Cred că şi astăzi Academia Română 
promovează consecvent aceeaşi unitate şi acelaşi imperativ de unire a tuturor românilor, 
cam răzleţiţi, dar sper că acest act istoric ne va uni. 
î. Să fieîntr-un ceas bun! 

4.13.13. Maria lancu, 
preşedinte. Asociaţia Frăţia, Portugalia 

î. Aţi venit la Luxemburg special pentru evenimentul semnării 
Tratatului de aderare? 

R. Am fost invitată de Ministerul român de Externe să particip la 
acest eveniment. Mi se pare un eveniment istoric pentru România, pentru românii de 
oriunde. Eu trăiesc în Portugalia, am ţinut să vin pentru că momentul acesta e foarte 
important pentru România, dar şi pentru românii care trăiesc în străinătate, 
î. Ce meserie aveţi, doamnă? 

R. Sunt tehnician veterinar, lucrez la Asociaţia Frăţia din Portugalia, ne este bine... Am 
găsit aici cunoştinţe, prieteni români din Franţa, sper să mai cunosc şi alţi preşedinţi de 
asociaţii din diaspora română. 

4.13.14. Prof. dr. Victor Valin, 

Koln, Germania 

î. Ce v-a făcut să veniţi acum la Luxemburg? 

R. Din toată inima mi-am dorit să particip la acest moment - nu 
al intrării, fiindcă noi suntem în Europa - al aderării României 
la această organizaţie numită Uniunea Europeană. Am ţinut să fiuîmpreună cu fiica mea, 
care, fiind studentă în Statele Unite, este întâmplător prezentă în Europa, venită de fapt 
pentru un schimb de experienţă în Elveţia. Acum mă bucur de întâlnirea fericită cu fiica 
mea şi de întâlnirea cu ceilalţi români din diaspora românească, sunt prieten cu unii, pe 
alţii i-am cunoscut abia acum. Avem cu toţii această bucurie de a participa la un act 
istoric cred eu, semnarea actului de aderare a României la Uniunea Europeană. Sunt 
membru al Asociaţiei Alexandru loan Cuza din Heidelberg, o asociaţie care şi-a propus 
încă de la înfiinţare, prin anii '90, să fie o punte de legătură între cei care s- au stabilit, 
dintr-un motiv sau altul, în Germania, şi cei din ţară, să cunoască, să aprecieze valorile 
româneşti, în ce măsură reuşim să le spunem străinilor că suntem un popor romanic. în 
Germania mulţi mi- au spus: „A, România, sunteţi slavi, ortodocşi..." Iar eu trebuie să 
fac un efort pentru a le spune că suntem un popor romanic, deşi suntem la Răsărit, într- 
o mare slavă. Şi mă străduiesc să dau nişte exemple, 
î. Unde locuiţi de fapt? 

R. Eu locuiesc la Koln, Germania şi sunt profesor de chirurgie maxilo-facială, 
implantologie şi mă bucur foarte mult pentru colaborarea profesională pe care-o am şi 
o voi avea în continuare cu România. 

4.13.15. Dr. Mirel Giurgiu, 

Heidelberg, Germania 

î. Ce anume v-a făcut să vreţi să fiţi prezent la acest eveniment? 
R. Am venit aici pentru a întâlni compatrioţi de prin Europa, mai 
ales din Germania, Franţa şi Luxemburg. Mulţi îmi sunt prieteni, 
pe alţii i-am cunoscut abia în această seară. Avem de discutat chestiuni care ne privesc 
pe toţi. Dacă se poate, să facem anumite apropieri pe plan cultural. Şi, dacă se poate, să 
vorbim despre Europa aşa cum o înţelegem fiecare dintre noi. Cred că părerea fiecăruia 
e puţin diferită de a celorlalţi. 

î. Dar cum sunt priviţi de românii din Germania, românii din România? 

R. Pot să vă spun că acum nu se mai face o distincţie atât de pregnantă între Est - 
România - şi Vestul Europei. Există o tendinţă de a găsi punctele de apropiere. Deci, 
dacă înainte Europa se vedea ca o roza vînturilor cu diverse puncte cardinale, acum mai 
degrabă sunt punţi care ne leagă. Ne leagă interese economice care aduc cu ele o 
îmbogăţire culturală reciprocă. Cei care pleacă din Germania în România revin schimbaţi, 
cu alte impresii decât la plecare. Percepţia României este mult mai bună acum, decât în 
urmă cu zece ani. Cred că şi dumneavoastră, Mass Media, Televiziunea România 
Internaţional aveţi un rol. Cred deci că românii din Germania, din Franţa şi cei din 
România sunt acum mult mai apropape unii de alţii, 
î. Cu ce vă ocupaţi? 

R. Sunt membru în Asociaţia Alexandru loan Cuza din Heidelberg şi ea face o punte de 
legătură între cei care s-au stabilit, dintr-un moment sau altul, în Germania şi cei din 
ţară. 



4.13.16. Carmen Leliana Drăghici Hopârţean, 

Bruxelles, Belgia 

î. De ce aţi venit aici, cu prilejul acestrui eveniment? 

R. Nu sunt singura. Foarte mulţi membri ai diasporei româneşti 
din Europa au vrut să fie prezenţi în acest moment al semnării 
Tratatului de adeziune al României la Uniunea Europeană. Este un act istoric şi suntem 
mândri să fim alături de cei care vor semna. De multe ori ospun şi la manifestările Casei 
de Cultură belgo-române din Bruxelles: acesta e momentul când repatriem la Europa 
cultura română, fiindcă România a fost întotdeauna europeană, 
î. Dar cu ce anume vă ocupaţi la Bruxelles? 

R. Conduc Casa de cultură belgo-română din Bruxelles. Ea împlineşte anul acesta 10 ani, 
se află în plin centrul Bruxelles-ului, pe Rue de Flandre, o zonă istorică a Bruxelles-ului 

şi activităţile principale pe care le desfăşurăm noi sunt activităţi sociale, socio-culturale 
şi artistice propriu-zise. Iniţial am organizat numai activităţi artistice, dar ne-am dat 
seama că marea comunitate - sunt aproximativ 30.000 de români care trăiesc în Belgia 
- are nevoie de informaţii, are nevoie de o persoană prin care să menţină legătura cu 
România, dar, în acelaşi timp, e nevoie şi de integrarea acestor persoane în spaţiul 
belgian. Activităţile sociale pe care le producem sunt traduceri, cursuri de limbă - avem 
250 de cursanţi - cursuri de limba franceză, neerlandeză şi română. Sunt foarte multe 
persoane care frecventează cursurile de limba română, traducători pe lângă Comisia 
Europeană, judecători care doresc să aibă clienţi şi să cunoască Dreptul român, dar în 
acelaşi timp şi persoane care vor să-şi deschidă afaceri în România, persoane care sunt 
căsătorite cu români sau cu românce şi alţi doritori care au prieteni sau asociaţi români. 
Activităţile culturale sunt de înaltă ţinută: concerte de muzică clasică, parada modei, 
spectacole de teatru, expoziţii de înaltă ţinută. Colaborăm cu misiunea României de pe 
lângă Uniunea Europeană extrem de mult. Am organizat expoziţii în cadrul programului 
Uşi deschise al Parlamentului European, de curând a fost o expoziţie a lui Ion Nemţoi, 
apoi expoziţia lui Marian Nacu de bijuterii şi obiecte decorative, urmează o prezentare 
a creatoarei de modă Doina Levinţa, unde trei modele sunt profesioniste, dar celelalte 
sunt membre ale casei noastre de cultură, care se vor urca pe scenă pentru prima dată. 
î. Vă doresc succes. 

R. Mulţumim. 

4.13.17. Nicu Cojocaru, 

Consul onorific al României, 

Comunitatea românilor din Australia 

Excelenţă, prea sfinţite, dragi prieteni români, am venit aicea, 
în Luxemburg, ca să vă spun că noi, românii aflaţi la o distanţă 
de 30.000 de kilometri, am simţit nevoia să fim părtaşi la acest eveniment care este unic 
din punct de vedere istoric. Şi este important să spunem că mereu capul românului a 
fost sus, că Ţările Române au stat de-a lungul vremurilor neplecate la năvălirile otomane 
şi au apărat Europa, Mihai Viteazul şi Ştefan cel Mare şi toţi domnitorii noştri au stat 
drepţi, aşa trebuie să stăm şi noi, fiindcă acest eveniment nu l-au făcut posibil doar unii 
dintre români şi alţii nu, la el au participat toţi românii, din trecut şi de acum. Acest 
eveniment nu se poate organiza peste noapte. De aceea noi, românii din Australia, 
suntem alături de toţi ceilalţi cu sufletul, cu elanul, cu mulţumirile noastre. Mulţumim 
Comitetului de organizare din Luxemburg, mulţumim tuturor românilor care au 
contribuit la aducerea României în acest punct al unirii sale cu Europa. 

4.13.18. Augustin Luchian, 

Comunitatea românilor din Italia 

Doresc să transmit din partea mea şi a colegilor mei din Italia 
sentimentele noastre de bucurie pentru semnarea acestui 
Tratat de aderare a României la Uniunea Europeană. După 
părerea mea românii de pretutindeni ar trebui acum să semneze şi cu mâna pe 
conştiinţă să susţină România să adere cu adevărat în 2007. Cu mulţi dintre cei prezenţi 
ne cunoaştem, ne-am întâlnit şi cu alte ocazii, suntem din ce în ce mai uniţi şi sper ca să 
nu dezamăgim şi în 2007 să ne întâlnim într-o mare sărbătoare. 

4.13.19. Timotei Ursu, 

New York 

Vin din New York, care este, după cunoştinţa noastră, cea mai 
densă comunitate românească din emigraţie. Mă simt deosebit 
de onorat să transmit salutul, mesajul şi adeziunea lor. Mai mult 
chiar, câteva din ideile foarte preţioase pe care această comunitate le-a pregătit pentru 
un asemenea moment. Am să încerc să fiu scurt, motiv pentru care nici nu m-am urcat 
pe scenă. Vreau să spun că vom fi din ce în ce mai aproape în aceste zile, mai aproape 
între noi şi mai aproape de lume. Ştiţi bine că românii care lucrează în lume nu 
totdeauna îşi desfăşoară activitatea profesională în domeniul în care s-au pregătit. Eu 
am fost regizor în România. La New York am fost în ultimul timp editorul şi directorul 
„Lumii libere", un foarte bine cunoscut ziar pe meridianele româneşti. în 1997, când 
fostul preşedinte Emil Constantinescu a venit la New York, eu lucram, în paralel cu 
funcţia de director la „Lumea liberă", pe un feribot din Long Island, era o muncă foarte 
serioasă şi aveam uniforma mea conform cu rangul de marinar pe care-l aveam. O 
uniformă foarte frumoasă, cu epoleţi. Conferinţa de presă a preşedintelui era la ora 4, 
am sărit într-o maşină şi am ajuns la conferinţa de presă şi fostul preşedinte, cu care mă 
cunoşteam din întâlnirile anterioare, m-a întrebat: „Dar ce uniformă e asta?" La care am 
dat un răspuns care mi-a venit chiar atunci: „Domnule preşedinte, asta e uniforma mea 
din NATO." Vreau să vă rog să vă uitaţi pe piepturile dumneavoastră la ecusonul pe care- 
I purtaţi şi să vă atrag atenţia că asta este noua uniformă a României, şi anume uniforma 
din lumea liberă. Şi mai vreau să vă spun, amintind nu numai propunerea românilor din 
zona New York - suntem 250.000 de oameni - şi anume ca, în sfârşit, românii să se 
trezească şi să constituie ceea ce se cheamă Partidul Românilor de Pretutindeni, care 
poate reprezenta o forţă electorală şi de conţinut pentru ajutorul pe care pot să-l dea 
prin fapte, nu numai prin vorbe, la edificarea lumii libere. 

4.13.20. Preot Alexandru Andercou, 

Comunitatea Ştefan cel Mare a românilor din Grecia 

Fraţilor, integrarea României în acest organism al Uniunii Europene o 
vedem noi, românii din Grecia, ca o reîntoarcere firească a Europei 
acolo unde a existat întotdeauna şi nu s-a putut păstra o comunicare 
datorită lipsei de libertate, vicisitudinilor istoriei. Sentimentul ar trebui să fie, atât 
pentru românii din ţară, cât şi pentru cei care sunt în afara ţării, că intrăm din nou, cu 
capul sus, în familia europeană ca membru cu drepturi depline, ca de la egal la egal, 
acolo unde, în cursul istoriei, ne-am câştigat locul firesc. Şi nu e vorba de europenizarea 
unei zone oarecare a Europei. Deoarece comunitatea noastră poartă numele Ştefan cel 
Mare, şi cei care au vorbit înainte au amintit de faptul că a fost unul dintre domnitorii 
care au stat stavilă în faţa vicisitudinilor istoriei pentru ca Europa să poată fi ceea ce este 
astăzi. De aceea ne-am şi ales acest nume. Pentru că, la nivelul Balcanilor, după 
confruntările care au urmat după căderea Imperiului Bizantin, perioada lui Ştefan cel 
Mare a fost o perioadă de salvare a Europei. De aceea a devenit el patronul nostru 
spiritual, al românilor şi filo-românilor din Grecia. 

4.13.21. Angela Plăcintar, 

Federaţia Comunităţilor Româneşti din Spania 

Vorbesc din partea FEDROM-ului, care este Federaţia Română 
din Spania. N-am să repet, toţi ştim foarte bine, România este în 
Europa, totdeauna a fost în Europa. Şi trebuie să fim mândri şi 
să educăm generaţiile care vin după noi în spiritul acesta, să nu le fie ruşine cu ceea ce 
sunt. Vreau să dăruiesc organizatorilor un compact disc, a fost făcut în noaptea asta, nu 
suntem profesionişti, cu activităţile desfăşurate din momentul când asociaţia noastră a 
apărut în Castillion, în 2001. în momentul în care a fost sărbătorită prima dată ziua de 1 
Decembrie, ziua României, în momentul în care drapelul românesc a fost pusîntr-o piaţă 
spaniolă, vă spun, am avut emoţii foarte mari. De atunci, cu mijloace modeste, încercăm 
să transmitem valorile noastre culturale. Şi încă o dată vă spun: noi, femeile, suntem 
implicate în această luptă pentru păstrarea identităţii româneşti. 

4.13.22. Pr. Mircea Guguian, 

Comunitatea Sf. Apostol Andrei din Africa de Sud 

Vă mulţumesc, Sfinţia Voastră, n-am făcut aşa distanţă mare cum au 
făcut cei din Australia, dar am făcut şi noi distanţa din Africa de Sud 
până aici, pentru acest moment deosebit. Sunt preotul ortodox român 
al comunităţii ortodoxe române Apostolul Sf. Andrei pentru Africa de Sud. Am de făcut 
un tur cam de cinci mii de kilometri ca să pot ajunge prin toate locurile unde sunt fraţi 
de-ai noştri. Ne-am străduit, cei de-acolo, deşi suntem puţini şi suntem departe, să avem 

reprezentare aici, să ne putem bucura cu voi, fraţii noştri, de acest moment deosebit. Şi 
dacă cineva se va întreba de ce n-a venit un reprezentant al Asociaţiei Românilor din 
Africa de Sud, răspunsul este că, deocamdată, parohia noastră încearcă să acopere 
toate cele trei laturi: şi socială, şi culturală, şi mai cu seamă cea spirituală. Şi nu la urmă 
am pomenit acest aspect, ci din dorinţa de a spune, poateîntr-un fel aparte şi cu cuvinte 
mai puţine, nu vreau să abuzez de răbdarea nimănui, doar vreau să spun că eu şi fraţii 
noştri din Africa de Sud considerăm că România n-a venit înapoi acasă în Europa, a fost 
mereu în Europa. România a fost mereu acolo, atâta doar că, cei care s-au bucurat de 
lupta României la porţile Europei, n-au ştiut întotdeauna s-o vadă acolo unde era. Unii 
făceau castele, noi dădeam bătălii. Suntem mereu acolo. Nu avem, ca şi grecii, ca şi 
spaniolii, ca şi portughezii, o diasporă mare şi puternică şi de multă vreme înrădăcinată 
în multe locuri din lume. M-am bucurat când am auzit ce-a spus domnul preşedinte al 
Comunităţii Române din Statele Unite, că acolo sunt foarte mulţi români. Mă bucur 
foarte mult, mă bucur mai cu seamă pentru că aceste comunităţi româneşti din diasporă 
încep să crească numeric, încep să se înrădăcineze şi să se întărească. Aşa că, oriunde 
vei călători în lume, vei putea găsi un frate român şi să spui: „nu sunt singur pe lume". 
Şi-atunci noi, cei care stăm cu capul în jos în emisfera sudică, venind spre casă, vom zice 
că oriunde venim la noi acasă. Şi s-a-ntâmplat, prin evenimentele de- acum, ca ograda 
casei noastre să fie mai largă, să fie Europa. Un lucru mare, şi un lucru de multă bucurie 
este, şi vom duce acest entuziasm cu noi spunându-le celor de-acolo că într-adevăr 
suntem uniţi, lucrăm împreună. Multe lucruri se pot schimba, multe lucruri sunt foarte 
greu de anticipat în viitor. însă noi toţi cunoaştem pe Cineva care cunoaşte viitorul 
precum trecutul. Şi pe acela îl rugăm: dă Doamne, să fie voia Ta. 

4.13.23. Daniela Maria Boca, 

Fundaţia Anglo-Română din Birmingham 
pentru promovarea artei şi culturii 

Aduc salutul meu din Birmingham, Marea Britanie. Sunt 
fondatoarea Fundaţiei Anglo-Române pentru promovarea Artei 
şi Culturii din Birmingham şi ca româncă văd toată această acţiune ca pe o întregire, o 
recunoaştere a României, mai ales pentru cei care au oarecare ignoranţă faţă de cultura, 
şi ethosul, şi spiritul românesc. Mulţumesc gazdelor, acum am aflat cine sunt, escelenţei 
sale domnului ambasador, prea sfinţitului şi tuturor şi sper să ne bucurăm de această 
întâlnire. 




4.13.24. Valentin Naumescu, 

Secretar de Stat, Ministerul Român de Externe 

î. Care credeţi că este importanţa semnării Tratatului de 
aderare a României la Uniunea Europeană? 

R. Aşa cum se ştie deja, votul Parlamentului European din 13 aprilie asupra avizului 
conform de semnare a Tratatului de aderare a României la Uniunea Europeană a deschis 
practic calea semnării acestui document, eveniment care se va produce luni, 25 aprilie 
2005. Fără îndoială el este în primul rând un eveniment politic de o importanţă 
excepţională pentru România, dar noi am considerat că ar fi foarte bine să-i conferim şi 
o dimensiune culturală acestui eveniment politic, spuprapunând astfel, dacă vreţi, o 
dimensiune emoţională, simbolică de valori culturale, de tradiţii, deomnstrând astfel 
apartenenţa noastră deplină şi compatibilitatea cu civilizaţia europeană, 
î. Despre ce evenimente culturale anume este vorba? 

R. Ministerul Afacerilor Externe, împreună cu Ministerul Culturii şi Institutul Cultural 
Român au pregătit un program extrem de complex de evenimente culturale şi de 
diplomaţie publică menite să marcheze semnarea Tratatului de aderare. Sigur, noi 
anticipam acest program încă din ianuarie-februarie. A trebuit să menţinem o anumită 
discreţie cu privire la acest program, având în vedere că votul Parlamentului European 
a fost abia în 13 aprilie. Pentru rigoare nu-l puteam face publiccu multă vreme înainte, 
cel puţin nu înaintea votului Parlamentului European. Acest program începe în 23 aprilie, 
sâmbătă seara, printr-o reuniune a liderilorşi reprezentanţilor Asociaţiilor Românilorde 
peste hotare. Va fi o prezenţă cu mult peste aşteptările noastre iniţiale, sunt 150 de 
români de pe patru continente, avem din Africa de Sud, din Australia, Statele Unite, 
Canada şi, evident, foarte mulţi din ţările Europei Occidentale, la care se adaugă un 
numărînsemnat de membri ai comunităţii româneşti din Luxemburg. Cam peste 200 de 
români care trăiesc în afara teritoriului României doresc să participe la acest eveniment 
extrem de important, să transmită un semnal extrem de important, de unitate a 
poporului român în acest moment de graţie pentru România şi pentru români şi să fie 
alături de delegaţia oficială a României, care va fi prezentă la Luxemburg în aceste zile. 
Aşadar programul începe sâmbătă seara, cu prima parte a întâlnirii românilor. Duminică 
însă avem centrul de greutate al programului nostru cultural şi de diplomaţie publică, 
este vorba de concertul de gală Angela Gheorghiu pentru România. Dorim să venim prin 
acest concert cu o contribuţie la cel mai înalt nivel artistic, arătând astfel contribuţia 
României la patrimoniul cultural european, apoi luni, în ziua propriu-zisă a semnării, vor 
avea loc o serie de manifestări care vor începe de dimineaţă în localitatea Schengen, 
localitate simbol pentru unitatea Europei, cu plantarea a 27 de frasini din partea 
poporului român şi dezvelirea unei plăci comemorative pentru evocarea acestui 
eveniment politic. Iar luni după amiază, în 25 aprilie, este momentul propriu zis al 
semnării Tratatului de aderare. Am menţionat doar principalele evenimente ale acestui 
program. Mai avem însă proiectul Zlele României în Luxemburg, care a fost susţinut de 
Guvernul României printr-o generoasă Hotărâre de Guvern, mai cuprinde expoziţii, 
concerte ale grupurilor folclorice din Maramureş şi din Gherla. într-un cuvânt, este un 
program echilibrat, consider eu, care încearcă să arate deopotrivă faptul că suntem 
europeni prin tradiţiile noatre seculare, dar şi prin valorile artei interpretative moderne, 
aducând, practic, în Luxemburg un cadou cultural de excepţie: acest concert de gală al 

sopranei Angela Gheorghiu, acompaniată de orchestra Filarmonică George Enescu, 
condusă de maestrul Ion Marin. 

î. Delegaţia oficială se compune din multe personalităţi? 

R. Componenţa delegaţiei oficiale reflectă importanţa excepţională a acestui moment 
politic. Delegaţia este condusă de şeful statului, preşedintele Traian Băsescu, este 
premierul României, domnul Călin Popescu Tăriceanu, sunt 15 membri ai Guvernului - 
miniştri, secretari de stat, consilieri de stat şi prezidenţiali, 
î. Vă felicit pentru munca depusă şi, să sperăm, pentru succesul manifestărilor. 

R. Aşteptăm felicitările după eveniment. 


4.14. Conferinţa de presă de după semnarea Tratatului de aderare 47 



Jean Claude Junker (moderator) Procesul de aderare se află în curs de finalizare, 
pentru a pune capăt separării celor două jumătăţi ale Europei. De aceea privim aderarea 
României şi a Bulgariei ca pe o zi de sărbătoare. Nu ignorăm problemele care rămân încă 
de rezolvat pentru Bulgaria şi România în vederea integrării din 2007, când le vom primi 
ca membri cu drepturi depline în Uniunea Europeană. în ce priveşte această conferinţă 
de presă, am convenit ca fiecare să întrebe o singură dată. 

î. Ioana Lungescu, BBC, Londra Acest eveniment de bun venit prin semnarea Tratatului 
de aderare de către cele două ţări, cum îl descrieţi, în condiţiile în care Franţa s-ar putea 
să nu ratifice Constituţia europeană, după ce nici alţii n-au votat-o? Cum descrieţi atunci 
situaţia acestor două ţări? Vor mai fi ratificate Tratatele semnate aici? 

R. Jean Claude Junker Doamnă, sper că nu vreţi să stricaţi sărbătoarea. Celebrăm astăzi 
intrarea în Europa a celor două ţări, ceea ce este un prilej de bucurie. Nu ignor faptul că 
această semnare nu este şi încheierea procesului. Dar semnarea de astăzi s-a desfăşurat 
într-o atmosferă de veselie şi de bucurie, avem în faţa noastră, după cum ştiţi, un proces 
dificil de ratificare, inclusivîn Franţa. Sper că-i vom trata la justa lor valoare pe prietenii 
noştri români şi bulgari. în ce priveşte însă întrebarea pe care aţi pus-o relativ la Bulgaria 
şi România, dacă nu sunteţi satisfăcută, pot relua discuţia mai în detaliu, 
î. Gazetar bulgar (din partea postului naţional de Radio) Deoarece şi bulgara este o 
limbă europeană, aş vrea să pun întrebarea în limba bulgară. Bulgaria şi România 

vor intra împreună în Uniunea Europeană. Dar cum rămâne cu ţările europene 
aflate între ele, Serbia, Kosovo, Macedonia, Croaţia şi Albania? 

R. Jean Claude Junker Ştiţi, fără îndoială, domnule, că aceasta e o conferinţă de presă 
dedicată primirii Bulgariei şi României în Uniune. Să celebrăm deci cu demnitate doi noi 
membri care aderă acum. Nu discutăm încă despre alte etape, dar ştiţi probabil că 
negocierile n-au fost declarate încheiate. Plec de la principiul că, începând cu 
semnarea Tratatului de aderare, ţările membre trebuie să-l ratifice, iar cele două ţări 
trebuie să-şi îndeplinească obligaţiile care decurg din această semnare pentru a dobândi 
calitatea de ţări membre ale Uniunii Europene. în ce priveşte zona balcanică, vom ţine 
cont de discuţiile programate, de calitatea semnatarilor. Şi Uniunea îşi va ţine 
promisiunile de a pacifica întreaga Europă dacă toate ţările se vor mişca în această 
direcţie. 

î. Mihaela Petrişan Radio France International Am o întrebare pentru domnul 
preşedinte Baroso: cunoaşteţi, desigur, textul complet al Tratatului care tocmai a fost 
semnat spre a fi ratificat. Atunci cum va continua Comisia să supravegheze cele două 
ţări pânăîn iunie, atunci când bugetul 2007-2013 va fi completat, adică înainte ca statele 
membre ale Comisiei să ratifice Tratatul? Şi cum vor ratifica ţările membre acest Tratat 
înainte de a primi raportul de monitorizare al Comisiei Europene? 

R. Jose Manuel Durăo Baroso Aş vrea să vă spun că procesul în ansamblul lui este 
ireversibil. Este vorba de o angajare din partea acestor două ţări şi de o angajare din 
partea ţărilor membre, cele 25. Semnarea Tratatului indică voinţa ambelor părţi, a 
ţărilor membre, ca şi a celor candidate, de a se înscrie pe acest traseu. Urmează pentru 
fiecare procedura de ratificare naţională, să sperăm că ea va fi pozitivă, noi suntem 
foarte cinstiţi, foarte productivi, ţinem legătura cu autorităţile din Bulgaria şi România, 
care şi-au arătat întotdeauna disponibilitatea de a coopera. Nu vreau decât să 
exemplific cu progresele remarcabile în domeniul Justiţiei. Există, e adevărat, şi o 
perspectivă istorică. Şi aceasta ne spune că ţările respective vor fi atrase de perspectiva 
politică, de libertate, de democraţie, dar şi perspectiva economică, fiindcă vor putea 
coopera cu toată piaţa noastră. Bineînţeles că ele sunt în cursul unui proces, dar 
progresul este extraordinar. Personal sunt sigur că eforturile vor fi în continuare 
susţinute şi că, aşa cum este prevăzut, la 1 ianuarie 2007 ele vor fi membre ale Uniunii 
Europene. Semnalele pe care le-am primit până în prezent de la ţările membre sunt 
semne de încurajare, pozitive. Nu există deci nici o raţiune de îndoială. Procesul este 
ireversibil. 

R. Jean Claude Junker Eu ador genul celor care se îndoiesc. Dacă această Constituţie 
europeană s-ar referi la integrarea noilor state membre, atunci am putea vorbi de o 
problemă a României şi Bulgariei. Cum această ipoteză nu există, nu putem face o relaţie 
între cele două serii de fapte. 

î. Gabriela Bogdan „Romanian News", Bucureşti O întrebare pentru domnul preşedinte 
Baroso: domnule preşedinte, aţi vorbit mai devreme despre vigilenţa Comisiei spre a se 
asigura de îndeplinirea obiectivelor de până la aderare. Aţi vrea vă rog să fiţi mai explicit 
în ce priveşte îndatoririle României în viitorul apropiat pe baza cărora ea ar putea fi 

membră? Şi domnului preşedinte Băsescu: aţi spus mai devreme că România consideră 
ca pe „o logodnă" acest Tratat. Va fi ea pregătită pentru „căsătorie" până la 1 ianuarie 
2007? Fiindcă la români există obiceiul „furtului miresei". Credeţi că poate fi furată? 

R. Jose Manuel Durăo Baroso între engleza noastră este o mică diferenţă : spuneţi « ar 
putea fi membră », iar eu am spus « va fi membră ». Nu would be, ci will be. Sigur că va 
fi urmarea unui proces de monitorizare, dar este clar că ţările care au semnat Tratatul 
vor fi membre ale Uniunii. Acest lucru e clar. Am menţionat două secţiuni în discursul 
meu, justiţia şi emigraţia, pe care trebuie lucrat în continuare. Celelalte secţiuni au fost 
închise de România şi de Bulgaria. Cred că ele pot fi cu siguranţă în termen. Dar părerea 
mea sigură şi predicţia mea este că cele două ţări vor depăşi toate greutăţile si vor 
deveni membre de drept ale Uniunii la 1 ianuarie 2007. Sigur că eu respect toate 
întrebările dumneavoastră. Dar ce fel de celebrare e aceasta? Pentru popoarele celor 
două ţări au fost atât de multe eforturi, încât această zi este cu adevărat o sărbătoare. 
Poate de asta nu înţeleg tot felul de teorii despre a intra sau a nu intra. Predicţia mea, 
şi nu numai a mea, este că procesul de integrare europeană este ireversibil. 

R. Traian Băsescu Vă pot da un răspuns în limba română. Dacă aţi urmărit discursul, aţi 
observat că faţă de textul tipărit am sărit acest pasaj 48 . Dacă nu luptăm împotriva 
corupţiei, n-o să mai rămână nici măcar mireasa. 

î. Ziarist bulgar Până la conferinţa miniştrilor de Finanţe din iunie, cum consideraţi: vor 
primi un buget semnificativ cele două noi membre, chiar dacă sunt ţări mai mici? 

R. Jean Claude Junker în ce priveşte Franţa, aşa cred. în ce priveşte celelalte ţări 
membre, pot să vă spun că prezidenţia luxemburgheză, care-şi încheie misiunea, a ţinut 
astăzi o conferinţă de presă cu referire la punctele ei de vedere. Până în prezent nu este 
vorba de cifre, ci numai de principii de acordare a fondurilor. Dar aceasta e o hotărâre 
fermă, după ea se vor acorda cifrele. Din câte se ştie la Parlamentul European, bugetul 
viitor va cuprinde toate cele 25 de ţări membre, şi în plus România şi Bulgaria. 
Chestiunea este ca cele două ţări să le utilizeze cu adresa pentru care au fost destinate, 
adică trebuie să vedem priorităţile. în rest, acordul rămâne perfectibil. Le doresc noroc 
ţărilor membre, să poată stabili un bun acord cu prezidenţia care va urma. Nu toţi cei 
care au un punct de vedere acum şi-l vor putea schimba atunci. 

î. Ziarist luxemburghez O întrebare pentru preşedintele României şi primul ministru 
bulgar: Consideraţi că, date fiind cele menţionate de preşedintele Junker cu privire la 
bugetul viitor ca parte a bugetului Uniunii ce se vor acorda României şi Bulgariei, veţi 
negocia asupra lui? 

R. Simeon de Saxa-Coburg. Da. 

R. Gheorghi Pârvanov Vom avea discuţii sectoriale, asupra domeniilor care necesită 
buget unional pentru a deveni competitive, fiecare în parte. 

R. Traian Băsescu Am semnat un Tratat, ceea ce presupune obligaţii pentru ambele 
părţi. Voi căuta să apăr interesul românesc în acest fel de negocieri, fiindcă şi noi avem, 
la rândul nostru, în acelaşi timp, obligaţii uriaşe. Şi îndeplinirea lor depinde, de multe 
ori, de suportul financiar pe care trebuie să-l discutăm cu Comisia Europeană. 

î. Oana Popescu, „Cotidianul", România Oîntrebare pentru domnul Junker. Parlamentul 
European a dat votul său României urmând ca să conchidă împreună cu Consiliul asupra 
negocierilor privind latura financiară. Asta ar putea duce la concluzia că României 
trebuie să i se impună măsuri excepţionale. Vor mai exista, până în 2007-2008, şi alt fel 
de măsuri excepţionale pe care nu ni le imaginăm în clipa de faţă? 

R. Jean-Claude Junker Stimată doamnă, dezbaterea pe care am avut-o la Parlamentul 
European referitoare la buget n-a fost o dezbatere asupra chestiunii româneşti. A fost 
o discuţie între Parlamentul European şi Consiliul de Miniştri. Abia săptămâna viitoare 
voi informa Parlamentul European asupra adeziunii Bulgariei şi României. Dar nu e 
vorba de vreun element de impus Bulgariei şi României din partea Parlamentului. De 
altfel Tratatul de adeziune însuşi nu este un text impus, el are anexe suplimentare unde 
aceste chestiuni sunt puse. Noi considerăm că trebuie făcută reforma judiciară şi a 
administraţiei pentru a eradica corupţia. Dar aceasta nu este o condiţie nouă, sunt 
elemente de reconciliere deja convenite, iar colegii români şi bulgari vor continua să 
aibă cu noi discuţii bilaterale punctuale. 

î. Iulian Tucă, Radio Decebal M, România O întrebare pentru domnul Baroso: Am auzit 
care sunt condiţiile Comisiei Europene pentru a schimba faţa României. Dar are Comisia 
mijloace pentru a proba această schimbare? 

R. Jose Manuel Durăo Baroso Eu cred că popoarele României şi Bulgariei merită tot 
respectul nostru. De aceea insist să vă rememoraţi cum a fost România acum 15 ani, 
cum a fost Bulgaria acum 15 ani. E uimitor ce s-a întâmplat în acest interval. în ţara mea 
se cunosc foarte bine aceste lucruri. Am şi amintit în discursul meu ce a însemnat practic 
revoluţia. Acum trăiţi în plină democraţie. înţelegeţi că fiecare regiune se schimbă. Ştiu 
că în România şi Bulgaria s-au făcut sacrificii mari în privinţa locurilor de muncă, că 
oamenii au suferit. Eu cred că atât în România, cât şi în Bulgaria, vor mai urma schimbări 
până în 2007. O mulţime de programe, în sănătate, în învăţământ se vor schimba. Dar 
permanent vor fi dezbateri, în Bulgaria, în România, în Uniunea Europeană. Cunoaştere 
reciprocă înseamnă să avem imaginea momentului în care suntem şi de unde venim. 

R. Jean-Claude Junker Văd cât de tare insistaţi şi sper că asta să nu are consecinţe, 
î. Alexander Derekde la Deutsche Welle Oîntrebare pentru domnul Baroso: este posibil 
ca acum, după semnarea Tratatului cu Bulgaria, să fie redeschisă discuţia asupra 
centralei nucleare din această ţară? Poate influenţa acest fapt intrarea ei în Uniune? 

R. Jean-Claude Junker Ca preşedinte al Consiliului Uniunii trebuie să spun că nu există 
condiţii adiţionale, nici pentru Bulgaria, nici pentru România, în afara celor deja 
negociate şi convenite. Acta sunt servanda. Asta este tot ce se poate spune. Deci toate 
înţelegerile vor fi respectate. Negocierile au fost profunde şi angajante între noi şi 
guverne, aşa că nu mai adăugăm altele. Să ne facem treaba convenită. 

4.15. Nikita Mihalkov, regizor, 
consilier pentru cinematografie 
al preşedintelui Vladimir Puţin 

î. Am fost la aeroport şi v-am aşteptat, vă datorez faptul că m-aţi 
făcut să plâng în Gară pentru doi, a fost prima mea spaimă de 
copil, iar pe aeroport ne-aţi vorbit despre industria de film de azi din Rusia, care face 
mai mulţi paşi după toţi anii ăştia, pe urmele marii literaturi ruse. Ce s-a întîmplat cu 
sufletul rus după atâta vreme? Ce se vede din el în filmul rus? 

R. Vă mulţumesc foarte mult că m-aţi invitat şi că atunci când privesc în ochi o tânără îi 
trezesc asemenea emoţii. în ce priveşte filmul rusesc, el se dezvoltă foarte repede. 
Evoluează poate chiar prea repede. Şi poate nu întotdeauna lucrul acesta este şi benefic. 
Dar însuşi faptul că acum, în Rusia, la filmele ruseşti vin mai mulţi spectatori decât la 
filmele străine, exceptând block-busterele americane, dar nici acolo nu subnt mai mulţi 
spectatori decât la toate filmele de acest tip-fie şi numai acest lucr ne spune că poporul 
s-a întors la film...El nu vrea să meargă doar la cinema. CiSă vă spun un lucru: acum zece, 
unsprezece ani, box office-ul filmului nostru era de 8000 de dolari. Vă puteţi închipui ce 
înseamnă pentru o ţară de dimensiunile Rusiei 8000 de dolari? Tot box-office-ul. Cred 
că, dacă ar fi făcut filme Vaticanul sau Monaco tot ar fi ieşit mai mult. Acum este vorba 
de 600 de milioane. în zece ani... Acum zece ani existau 32 de cinematografe cu sistem 
dolby store suround. Atâtea erau când am făcut eu Bărbierul din Siberia. Astăzi sunt 
vreo mie cinci sute... Vă daţi seama că este o industrie care se dezvoltă extrem de 
repede. E periculos petru că viteza de cerere pune în primejdie calitatea. Un aspect care 
mi se pareînsă corect este acela că, acum 15 ani, când cinematograful mondial, mai ales 
american, a intrat în Rusia - s-a năpustit în Rusia - toată lumea s-a repezit să se uite la 
aceste filme. Dar nu am luat în calcul faptul că părea o fereastră deschisă spre lume - şi 
chiar aşa era, fiindcă noi aşeptam o gură de aer curat-şi a fost. Pe urmă însă în fereastra 
asta dechisă a apărut o mare conductă de canalizare prin care au fost vărsate la noi 
toate filmele la care nu se mai uită nimeni în America. Iar la noi se uita toată lumea. Şi 
a fost nevoie de 5-8 ani ca să înţelegem ce e bine şi ce e rău. Ei, a trecut timpul şi acum 
situaţia s-a schimbat. Repet: problema care se află azi în faţa noastră este că, uneori, 
ambiţiile sunt mai mari decât profesionalismul. Vedem tatuaje, lănţişoare groase, 
maşini pe care scrie CINEMA ... Avem toate aste. Dar profesionalism n-avem. Şi necazul 
este că această lipsă se produce la nivelul mediu, acolo unde se stabilizează mai profund. 
Din fericire acest lucru a fost remarcat şi sperăm că se poate îndrepta. în ce priveşte 
sufletul, consider că poate deveni internaţional numai ceea ce este cu adevărat naţional, 
specifc. Şi nu am învedere filmul făcut pentru un segment îngust, ci acel film care creşte 
din sistemul de rădăcini al culturii unei ţări. Dau pilda lui Tarkovski, care oriunde a filmat, 
a rămas un regizor rus. 

î. Aş vrea să-l întreb pe domnul Mihalkov cum şi-ar descrie propria evoluţie 
cinematografică. 

R. Credeţi că stau şi mă întreb: cum am evoluat eu? Asta înseamnă un interes îngust şi 
mi s-ar părea că am o problemă medicală să zicem, fiindcă nu e treba mea, e a criticilor, 
a spectatorilor, a istoricilor cinematografici... Treaba mea este să cânt, fiindcă nu pot să 
nu cânt. în ce fel iese cântecul, văd oamenii, nu văd eu. Corect a ri spus că mă 
interesează ca spectatorul meu să meargă cu mine în aceeaşi direcţie. Asta da. Şi de la 
primul meu film până astăzi există aceşti spectatori care merg împreună cu mine. Mi-ar 
părea rău dacă ceea ce fac acum nu interesează pe tineri. Poate că mă amăgesc, dar 
cred că pe ei îi interesează în continuare ceea ce fac, iar pentru mine asta înseamnă 
foarte mut. Nu e vorba de popularitate, nu e vorba de faptul că mă recunosc pe stradă. 
E suficient să apari în două seriale şi pe urmă eşti precis recunoscut. Pentru mine e foart 
importan că baza pe care o creez eu nu este un reper doar pentru mine şi generaţia mea, 
ci este o punte între noi toţi. Acest lucru este foarte, foarte important, 
î (Radio Nova Rusia ) M-am născut în URSS. Voiam să întreb cum credeţi că a afectat 
activitatea dumneavoastră politică mai recentă pe aceea de regizor? Ce consideraţi că 
exprimă astăzi, cel mai bine, sufletul rus? Care vi se pare cel mai important compozitor 
rus, mai ales că folosiţi muzica în filmele dumneavoastră? 

R Ei, imi amintiţi de o întrebare la fel care mi s-a pus când veam 18 ani: care-i 
compozitorul dumneavoastră favorit? Şi am început să-i enumăr pe toţi de care-mi 
aduceam aminte: Mozart, Rahmaninov, mai ştiu eu cine. Şi ea scria, scria, iar la un 
moment dat a încetat să mai scrie. Dar continua să mă asculte, 
î. Atunci, mai simplu: pe cine nu iubiţi, nu este compozitorul preferat. 

R. Cred că depinde de starea de spirit, de situaţie. Dar, în orice situaţie aş fi, muzica mă 
atrage. Sunetele sunt ca un fel de vârtej care mă cheamă înăuntrul lor. Mă atrage foarte 
mult şi să cânt. 
î. Ca în Fata fără zestre ? 

R. Am sunat odată un şef. Secretara m-a întrebat: cine sunteţi? Şi am zis: Nikita Mihalkov. 
Şi ea zice: Bine, bine, lasă, lasă... Pe bune, pe cuvântul meu! E bine? Şi ea: atunci cântaţi 
o melodie din film şi dacă e, vă fac legătura cu şeful! Or, aici am venit deja, sunt în sală, 
sunt de faţă. Vreţi să ştiţi de la mine ce e sufletul rus. E o expresie. Dacă o să vedeţi 
filmele mele, o să înţelegeţi ce e. Sper. 

î. Ce poziţie trebuie să aibă cinematografia faţă de politică? Ştiu că aţi susţinut Kosovo 
ca parte a Federaţiei Iugoslave. Şi poate ne spuneţi câteva cuvinte despre următorul 
film, acela la care lucraţi. 

R. întrebarea este foarte complicată: relaţia dintre cinematografie şi politică... 
Cinematografia se poate face cu ajutorul politicii. Dar cei care, cu ajutorul 
cinematografiei, fac politică, procedeazză inadecvat, fiecare dintre părţi îşi trădează 
menirea. M-am dus în Serbia pentru că am citit multe... Ştiţi, astăzi în lume civilizaţia 
merge înaintea umanismului. Iar în zilele noastre distanţa dintre cele două este atât de 
mare.... Pentru unii războiul este un joc pe computer. Asta mi s-a părut Kosovo. Stau la 
calculator, beau o cafea, mai trimit un avion care decolează şi ajunge la 10.000 de metri, 
computerul face legăturile necesare şi nu interesează nici ce limbă se vorbeşte... Apasă 
pe buton, trimit bombe şi peste 20 de minute termină de băut cafeaua în linişte. Ce se 

întâmplă acolo, jos? E foarte periculos că civilizaţia o ia înainte... Evoluează mai repede 
decât umanismul şi decât capacitatea de a te pune în locul celuilalt. Or, când războiul a 
ajuns pe pământ, chiar şi pentru americani, războiul acela a devenit altfel. Şi a început 
să doară. Iar durerea este la fel pentru toţi oamenii. Indiferent de paşaportul pe care-l 
ai. Tocmai de asta am fost eu aclo. Nu din raţiuni politice. Cât despre film, suntîntr-o 
situaţie de neimaginat. Fac două filmeîn acelaşi timp. Lucrez la un remake după un film 
al lui Sidney Lumeţ, Cei doisprezece - nu are nici o legătură cu Sidney Lumeţ, este o bază 
şi o esenţă absolut rusească - şi filmez în continuare la Soare înşelător, II. Sunt două 
filme mari, al doilea e făcut din două filme. Aşa că înţelegeţi ce-a însemnat pentru mine 
să-mi găsesc timp şi să vin a Bucureşti. 

î. Ecaterina Ţarălungă Cum este privită, înţeleasă şi folosită chestiunea minorităţilor în 
cultura Federaţiei Ruse de azi, în filmele dumneavoastră? 

(rumoare în sală) 

R. Aş vrea să vorbesc numai eu, dacă nu vă supăraţi. Mai exact în doi: cel care pune 
întrebarea şi eu. Şi traducătorul care ne uneşte. Adesea, majoritatea unei naţiuni se 
poate simţi fondatoare numai dacă în interiorul ei trăiesc şi alte minorităţi. Din păcate, 
naţiunile mari nu ştiu acest lucru. Şi nu analizeză faptul că formează o naţiune împreună 
cu minorităţile naţionale din interiorul lor. întregul este un organism viu, care are limfă, 
are sânge, are puterea să fie viu ca întreg. Eu am un reper biografic pentru asta. Nu cu 
mult timp în urmă, am observat un lucru la nivel geografic, de peisaj. M-am dus într-un 
sat tătărăsc de pe Volga. Festival, sărbătoare, bucurie. Trecea Volga, un fluviu absolut 
rusesc, pădure, câmpie, peisajul era absolut ca la Repin. Şi mă întreabă: vreţi să vedeţi 
o moschee? Da, zic. Şi în acelaşi timp mă întreb: cum poate să fie aici o moschee? 
Moscheea te aştepţi să fie înconjurată de pustiu sau de munţi, nu de o pădure de 
mesteceni. Şi m-am dus. Era chiar o moschee. Frumoasă, cu minarete. Am urcat toate 
treptele, până sus. Peisajul era fantastic. Absolut rusesc. Şi am întrebat: de când e 
moscheea asta? Şi mi s-a spus că de şapte ani. Dar oamenii care vin să se roage, de cât 
timp trăiesc aici? De vreo 850 de ani, mi-au zis. Ei, asta a fost. Aşa am primit răspunsul 
la întrebarea mea. Pentru ei toţi acesta era peisajul. Era al lor, absolut al lor... Peisajul 
este cultură, parte a naţiunii însăşi, 
î. Aţi văzut vreun film românesc în ultima vreme? 

R. Nu, dar aş vrea foarte mult să văd. Aş vrea să văd şi scurt metraje. Imi amintesc că 
cinematografia românească a excelat în aşa ceva. Erau filme pline de energie spirituală. 
Cred că e un mare viitor aici. 

î. Ati avut o zi aniversară. L-aţi invitat pe Sean Connery, alţi actori cu care sunteţi 
prieten? 

R. Să nu amestecăm lucrurile. Nu toate cunoştinţele sunt prieteni. Eu n-aş putea să spun 
că sunt prieten cu actorii americani aşa cum sunt ei prieteni cu Puţin... 

(Rumoare) Ei au propriul lor preşedinte cu care pot fi prieteni. (Aplauze) 

Adevărul este că la fiecare festival internaţional al filmului de la Moscova încerc să-i 
prezint preşedintelui pe toţi invitaţii. Puţin îi primeşte pe toţi şi pot să vă certific că 
discuţiile care s-au purtat au fost extrem de sincere. Este ceva legat de maniera 




Viaţa în jurul Mediteranei 


361 


actoricească de improvozaţie. Ca şi când ai zice: ia să vedem acuma, frate, de ce eşti în 
stare şi cum ne răspunzi la întrebări. Cred că rezultatul acestorîntâlniri a dat o satisfacţie 
reciprocă, nu s-a rezumat la a face fotografii şi la a semna autografe. Sunt bucuros că 
am posibilitatea să le fac cunoştinţă invitaţilor cu preşedintele nostru. Cred că asta e 
benefic pentru ambele părţi. 

î. Cum vă raportaţi la anii '80, când se făceau atâtea filme în spaţiul rus şi la anii '90, 
când cinematografia a intrat în impas? 

R. Societatea noastră rusească e destul de ciudată. La noi un artist străin e considerat 
star până când vine la noi. A venit, nu mai e star. Din acest punct de vedere aş prefera 
să nu vă spun cine sunt invitaţii noştri la festival. Las' să vină. Eu sper să fie un festival 
interesant. Sper să se deschidă cu ultimul film al lui Kusturica şi va fi şi o retrospectivă a 
lui în cadrul festivalului. în ce priveşte compania mea proprie, pot să vă amntesc un 
aforism oriental, care sună aşa: dacă stai linşit pe veranda casei tale, duşmanul tău va 
trece pe lângă tine. Nu ne-am repezit să filmăm ceea ce înainte era interzis. Nu 
demascăm cu spume la gură puterea sovietică, aşa cum fac alţii, careînainte o lăudaseră. 
Nu ne rupem carnetele de partid în faţa camerelor de televiziune doar pentru că în 
momentul respectiv nu se mai poate întâmpla nimic. N-am făcut ca alţii: seara la culcare 
să fim roşii, iar dimineaţa, la trezire, să fim tricolori. Ne-am văzut de treabă. Asta-i ca-n 
povestea aceea când un tată îşi întreabă fiul, care s-a căsătorit de curând: cum te înţelegi 
cu nevasta? Ştii, astăzi am făcut dragoste de 30 de ori.. Dar tu? Tatăl: de vreo cinci ori... 
Peste cinci ani: noi am făcut dragoste în noaptea asta de 23 de ori? Dar tu? Tatăl zice: 
noi doar o dată. Şi peste încă alţi ani, fiul spune: ne-am iubit de două ori. Iar tatăl spune: 
noi, o dată... Tendinţa asta de a face totul repede, dintr-odată mă duce cu gândul că 
banii, mai devreme sau mi târziu, se termină şi pentru film. Rămâne o problemă de 
reputaţie: dacă te gândeşti să iei totul repede în mâini şi să fugi, nu-i în regulă. Dacă veţi 
vedea filmele mele din perioada sovietică şi de după ea, pot să vă placă ori să nu vă pacă. 
Dar mie nu-mi e ruşine, pentru nici unul pentru că n-am filmat niciodată doar de dragul 
de a plăcea cuiva. Sau, mai exact: n-am filmat niciodată ca să fiu pe placul cuiva. Aşa că 
noi am continuat să ne bazăm pe tradiţie şi pe şcoală. Pe şcoala cinematografiei ruse. 
Este vorba în primul rând de Bărbierul din Siberia. Ne-am păstrat standardul pentru că 
nu ne-am lăsat ispitiţi de a face ceea ce înainte era interzis doar pentru că înainte era 
interzis. 

î. Când aţi filmat singur ultima oară într-un parc? Când aţi fost ultima oară la cinema? 
Ce film aţi văzut? 

R. Pentru mine cred că ar fi periculos să mă plimb singur printr-un parc... Iar să mă plimb 
prin parc cu bodyguarzi ar fi insolit... însă la filme mă duc. Şi ultimul pe care l-am văzut, 
la un cinematograf obişnuit, a fost Babilon Berlin. Dar niciodată n-o să auziţi de la mine 
comnetarii despre alte filme decât ale mele. Este important să mergi la cinema ca să 
auzi comentariile spectatorilor din jur. Sunt fetele de 16 ani care comentează în 
continuu... Şi mă gândesc serios ce film aş putea eu să fac pentru ele ca să tacă... Cred 
că filmul la care lucrez acum, Cei Doisprezece, le-ar putea face să tacă... 

î. Sufletul rus e o enigmă pentru oricine a citit o carte sau a văzut un film rusesc. Pe 
urmă, nu există filme în care să nu apară soldaţi. De ce credeţi că se întâmplă asta? 

R. Să vă explic de ce. Fiindcă soldat pentru Rusia nu este o profesie, e o condiţie şi 
reprezentarea ideii de cinste a soldatului. Amintesc că în familiile nobile ruseşti copiii 
purtau, de la vârste fragede, uniformă militară. Asta nu avea, ca înţeles, ideea de 
agresiune sau dorinţa de a merge la război, ci era o delimitare foarte clară a graniţei 
interioare din om, între cinste şi minciună. Cine purta această uniformă avea să fie 
cinstit. Eu cred cu adevărat în acest lucru. Din păcate vremurile se schimbă şi prezenţa 
soldatului descrie şi ea o curbă pe fundalul cronicii mai ample a fertilităţii naţiei, care 
scade. Legat de imaginea soldatului şi de contextul actual, mă întorc la raportul simbolic 
dintre umanism şi civilizaţie. La ceea ce v-am sps: civilizaţia o ia înaintea umanismului. 
Noi pierdem respectul faţă de viaţă, de om. în fiecare zi vedem la televizine şi la cinema 
cum sunt omorâţi zeci de mii de oameni. Şi nu ne mai miră aproape nimic. E o chestiune 
extrem de serioasă. Asta înseamnă că o durere străină nu te mai atinge decât dacă ai 
simţit şi tu, mai înainte, o durere de acelaşi fel. Dar este tragic să nu-i vezi şi să nu-i 
înţelegi decât pe oamenii care s-au aflat ei înşişi între viaţă şi moarte. Problema asta 
pare simplă, dar nu e: mi se pare semnul unei extirpări, din sufletul omenesc, a unei 
părţi însemnate: bunătatea. Aş numi asta un timp al infantilizării. Am auzit de curând 
un banc interesant la Moscova: în anul 2030 are loc o ceremonie de nuntă, la primărie 
ori la biserică, şi se pune următoarea întrebare: stimaţi bărbaţi, sunteţi gata să deveniţi 
soţ şi soţie? Şi răspunsul: da, suntem gata, ceea ce n-a mirat pe nimeni, 
î. Carevi se pare că este aprecierea dumneavoastră de către public:? Vă simţiţi 
comparabil cu Spielberg? 

R. Ei, imaginaţi-vă că stau pe scaunul asta şi-mi zic: sunt un Spielberg! Oare ce valoare 
ar avea? Trebuie să aştept să vină cineva şi s-o recunoască... Să recunoască o astfel de 
asemănare... într-un anumit sens de această chestiune este legat filmul Cei Doisprezece 
la care lucrez. Acolo vor fi atât de multe răspunsuri la întrebările voastre.... 


Conferinţa de presă - Bucureşti, Hotel Marriot, 14.04.2007 




ANEXA 1 


Soluţii ale presei româneşti în perioada războiului rece 

Abordez acest subiect cu gândul, nemărturisit dar mereu prezent, că există ceva repetabil în 
întâmplările istoriei şi că subiectul abordat în continuare nu face decât să atragă atenţia asupra 
faptului că prezentul României, de la început de mileniu trei, repetă o parte din volutele 
trecutului său. Un gând implicit, dar rememorarea mi se pare că este de mai multe ori interesantă, 
în fond, noi suntem urmaşii, beneficiari sau victime, ai acelui trecut. Schimbarea raportului de 
forţe în plan european prin înfrângerea Germaniei în cel de-al doilea război mondial şi apariţia 
unui nou sistem social au fost principalele cauze ale declanşării războiului rece. Standardele 
Europei însăşi, ca şi ale lumii la scară globală se diversifică în sensul perceperii, apoi al 
acceptării sau respingerii universului nou apărut şi proliferat pe harta lumii. Rezultă că viziunea 
globală în politică nu este o descoperire postbelică, ci una care s-a impus odată cu era industrială 
însăşi, cu apariţia companiilor intercontinentale şi cu globalizarea comunicaţiilor şi a surselor 
de energie. Chiar al doilea război mondial fusese produs de criza care l-a precedat, şi care se 
măsura exact în reperele menţionate mai sus, în tentative - pe de o parte - de control - al 
traseelor globale, iar pe de alta în tentative de păstrare a micilor întreguri care aminteau de 
frumosul <fin de siecle> al veacului al XlX-lea. Nu exclud aici, pe lângă ,retrageri în cochilie' de 
genul Elveţiei, debordări naţionaliste de genul hitlerismului, moştenitor - ideatic cel puţin - şi al 
perioadei de constituire a marilor imperii coloniale. Reacţiile au fost multe şi diverse, au dus la o 
restructurare a principiilor însele ale politicii globale, asemănătoare, prin forţă şi traiectorii, 
aceleia care a definit principiile politicilor externe ce au dus la dispariţia Imperiului Otoman de 
pe harta lumii. Atunci a apărut regula <echilibrului de forţe> în raporturile dintre state, regulă pe 
care veacul al XX-lea a vrut s-o răstoarne. 

Din tot acest păienjeniş de fapte şi bucăţi de drum, se cuvine să ne raportăm la fenomenul 
românesc, la felul cum acesta cuplează la marile chestiuni politice, la soluţiile pe care le propune 
şi şi le propune. Iar presa mi se pare unul din tronsoanele cu accesul cel mai liber, chiar dacă 
adesea limitat la suprafeţele evenimentelor. Soluţiile presei au fost reflexul soluţiilor politice 
româneşti, al îngrădirilor şi speranţelor ei de-a lungul unui veac, chiar dacă filtrate de 
condiţionări atât de dure, încât abia de se mai întrezăreşte intenţia de fond. O incursiune merită 
însă să fie făcută, măcar ca un început de abordare a unei problematici care ar merita să intre în 
vizorul cercetării, dacă nu din alt motiv, cel puţin din acela - deloc neglijabil - că el poate arăta 
unitatea fundamentală a ţintelor existenţiale ale unei ţări, dincolo de regimuri politice, de 
influenţe regionale şi de orice fel de tentative de globalizare. 

Mai mult, presa emite judecăţi de valoare şi propune ea însăşi soluţii de urmat, unele de care nu 
s-a ţinut seama, dar altele care au fost urmate. De aceea o retrospectivă asupra acestei plasme 
în plină mişcare care a fost lumea anilor de după război - aşa cum a fost văzută în presa epocii - 
este poate plină de învăţăminte şi pentru prezentul la fel de osmotic, mai ales că rezultat din 
întâmplările de atunci, dacă admitem că istoria este un flux continuu, o veşnică înlănţuire de 
cauze şi efecte. 

încă înainte ca lucrurile să fi fost decise în vreun fel în privinţa conflictului, adică la nivelul anului 
1939, merită să înregistrăm în ce punct politic se afla Europa şi cum se vedea în presa noastră 
acest fapt. Către sfârşitul acelui an, în noiembrie, sunt definite liniile Maginot de pe Rin după 

planul Schlieffen, adică presupunând violarea, care a avut loc în 1940, a neutralităţii Belgiei. Ceea 
ce atestă starea de conflict deschis între Franţa şi Germania, ca şi atragerea unor alianţe de o 
parte ori alta în conflictul deschis. Tudor Teodorescu-Branişte publică în Jurnalul' din noiembrie 
harta liniilor Maginot şi are de asemenea grijă să ne lase mărturie despre ceea ce se întâmpla în 
profunzimea societăţii româneşti. Fiindcă spiritele erau extrem de încinse, guvernul (condus de 
Gh. Argeşanu, care venise în septembrie, după uciderea lui Armând Călinescu şi a fost şi el ucis, 
în acelaşi an, la Jilava) se temea de pierderea capacităţii de a ţine în echilibru marele electorat. 
Aşa că directorul general al Muncii, Stavri Cunescu, se pregăteşte să deschidă o universitate 
muncitorească, tentativă laică de echilibrare a avansurilor pe care Biserica le obţinuse prin chiar 
infiltrarea demersurilor ei în doctrina ortodoxiei legionare, susţinute din umbră încă - dar 
inclusiv financiar - de Germania nazistă. Acest demers se bucură de adeziunea clară a stângii 
româneşti, dacă admitem că Mihail Ralea, cu un doctorat în sociologie în Franţa, aparţinea 
direcţiei culturale a acestui mare curent de idei. Fiindcă Ralea a fost cel care a înfiinţat în acel an 
teatrul muncitorilor, cu numele ,Muncă şi voe bună', aducându-l regizor pe Victor-lon Popa. 
Modelul era el însuşi german, dar preluat de francezi, şi acolo funcţionau astfel de întreprinderi, 
replici probabile la demersurile fasciste în domeniu (<Kraft durch Freunde>), replici <de 
echilibru> social mai degrabă decât de avans cultural. De altfel, Franţa este - ori cel puţin îşi 
arogă condiţia de a fi - modulul european de comandă al rezistenţei antifasciste. Cu prilejul 
întâlnirii de la Geneva a Societăţii Naţiunilor Unite din decembrie, când se ia în discuţie 
<condamnarea agresorului>, Wladimir d'Ormesson publică în <Le Figaro> analiza evenimentului 
şi trasează un fel de <directive> de acţiune pentru forţele implicate în conflictul european. Un 
lucru era limpede: că Franţa îşi vedea ameninţată mai mult decât poziţia de lider european şi 
mondial. Era vorba chiar de teritoriul său. De aceea foloseşte totul - cultura inclusiv - pentru a- 
şi păstra prerogativele. 

Dar lumea marii culturi franceze şi europene încă nu se clintise de pe poziţiile sale. România nu 
făcea excepţie. în 1943 rezistau încă structurile de dinainte de război. Fundaţiile Culturale Regale 
şi revista lor continuau să-şi facă datoria de echilibru (în registrul culturii şi educaţiei). Astfel, în 
1943 publicau în <Revista Fundaţiilor Regale> marile nume ale culturii române: Mihail Sadoveanu, 
şef al Lojii Masonice a Orientului, D. Caracostea, educat în spiritul modernismului francez şi unul 
dintre primii promotori, la noi, ai formalismului lingvistic, Basil Munteanu, elev şi prieten al 
comparatistului Paul Flazard, care-de altfel - şedea la Paris, de unde nici nu s-a mai întors, Petru 
Comarnescu, doctor în estetică în Statele Unite, Ion Pillat, tradiţionalist prin demersul său literar, 
îmbunătăţind şi modernizând condiţia sămănătorismului,,salvând' s-ar zice coordonate pe care, 
altminteri, preluarea lor de către unii lideri al legionarismului, precum Nichifor Crainic, 
ameninţau să le cufunde împreună cu întregul demers 

<naţional> în umbrele României postbelice şi socialiste. Orientarea generală spre Franţa şi spre 
păstrarea datelor naţionale ale culturii - înţeleasă din păcate mai ales ca factor de conservare şi 
de manipulare a lumii româneşti, mai degrabă decât ca o cale de avans şi deschidere europeană 
- beneficiază de rare, dar meritorii excepţii. Astfel, tocmai la <Revista Fundaţiilor Regale> 
debutează un tânăr autor de formaţie germană, deopotrivă cu proză şi versuri. Este vorba de 
Petru Dumitriu, prezentat la fel de elogios de Petru Comarnescu şi de Tudor Arghezi. Inteligenţa 
sa <neliterară> sau întâmplarea datorată formaţiei şcolare, au făcut ca reperele acestei noi 
literaturi să se refere la Grecia antică, ceea ce - pe de o parte - trimitea la Giraudoux, iar pe de 
alta la Thomas Mann (losif şi fraţii săi), adică trimitea, în fond, spre o visată unitate a Europei la 
care cu toţii meritau să mediteze. Să fi fost perceput demersul acestui tânăr autor ca o soluţie 
de viitor? De altfel, în acelaşi an de graţie 1943 mai multe reviste ţin strâns în jurul lor nuclee de 
,voci' pertinente, împingând către viitor opţiuni şi soluţii culturale menite să asigure 

permanenţa însăşi a spiritului culturii române. Universul literar' condus de Al. Ciorănescu îi 
cultiva deopotrivă pe Ruxandra Oteteleşanu, Camil Baltazar, Emanuel Ciomac, Ben Corlaciu, 
Perpessicius, lon-Sofia Manolescu, Camil Petrescu, Al. Rosetti, Adrian Marino, Ionel Teodoreanu, 
Ion Frunzetti, Costin Murgescu, Gabriel Ţepelea, Laurenţiu Fulga ş.a. Pentru cei familiarizaţi cu 
evoluţiile ulterioare ale acestor scriitori, este limpede amestecul nedecis al opţiunilor-nu numai 
culturale-ale colaboratorilor obişnuiţi ai publicaţiei. Revista pregătea, pur şi simplu, prin accesul 
egal la paginile ei, mai multe eşichiere de abordare a fenomenului cultural, de punere a lui în 
acord cu evoluţiile încă necunoscute ale politicii româneşti. Petru Dumitriu n-a ratat nici această 
revistă, ceea ce spune ceva despre faptul că privea cu ochii deschişi marile răspântii ale istoriei 
şi se gândea, pe cont propriu, încotro s-o apuce. 

Anul 1944 a adus în registrul presei noutăţi deloc surprinzătoare. Căderea Stalingradului din 
februarie 1943 făcuse posibilă ghicirea finalului războiului şi dusese la evaluări referitoare la 
amplitudinea modificărilor de registru politic, social şi cultural care aveau să urmeze. în peisajul 
românesc continuă să apară marile reviste antebelice, dar şi unele noi, precum <Fapta> lui 
Mircea Damian, el însuşi personaj greu de circumscris, apărut de niciunde şi dispărut la fel odată 
cu ,Fapta' sa. De altfel, publicaţia a apărut doar între 1943 şi 1948, avea pe frontispiciu 
menţiunea <Săptămânal de ţinută, informaţii şi documentare românească> şi menirea ei, 
retrospectiv judecând, pare să fi fost aceea de a asigura o percepţie egală şi cât mai apropiată 
de real, atât asupra spaţiului sovietic, cât şi asupra celui vest-european şi american. Sunt 
menţionate astfel modificarea Constituţiei sovietice, comunicatul Radio Moscova despre 
asasinarea în masă a evreilor din Transilvania de către hortişti, eliberarea oraşelor Metz şi Nancy 
din Franţa de sub ocupaţia germană, comunicatele Radio Londra în legătură cu încercuirea 
Germaniei, călătoria lui llya Ehrenburg în SUA. Continuă să apară la Bucureşti <The Bucarest 
Herald> (1943-1946), prelungire a publicaţiei <The Herald Tribune>, semn al tentativei 
subtextuale de a ţine echilibrul corect între părţi. De altfel, acest semn era vizibil inclusiv pe 
palierul politic, din moment ce, în plin război, când România era aliata Germaniei naziste, 
continuă să funcţioneze la Bucureşti, cu egală îndreptăţire, două ambasade ale Italiei, una a 
regatului de dinainte de Mussolini, cealaltă a lui Mussolini însuşi. în 1944, anul când Armata Roşie 
traversează România, <Fapta> înregistrează atent toate întâmplările: Mihai I dă un Decret 
privitor la noua Constituţie a Românei (care însemna revenirea la aceea din 1923); 20 de divizii 
nemţeşti sunt încercuite la Porţile de Fier; România semnează armistiţiul cu Naţiunile Unite; 
moare (suspect se spune) Nicolae Titulescu, aflat la Paris, fost preşedinte al Naţiunilor Unite. Au 
loc schimbări cu mult mai profunde, şi ele înregistrate clar în <Fapta>: Lucreţiu Pătrăşcanu, 
comunist, devine secretar de stat la Justiţie (în interiorul structurilor de putere existente dinainte 
şi care nu sunt încă schimbate radical), din aparatul de stat sunt excluse forţele pro-fasciste, iar 
lagărul de la Târgu Jiu, unde fuseseră <parcaţi> pe vremea alianţei României cu Germania nazistă 
piloţii sârbi de Dunăre (comandant era tatăl lui Petru Dumitriu, colonelul Petre Dumitriu, care n- 
avea să se mire prea mult când va fi arestat în 1945), devine lagăr menit să-i adăpostească pe 
germanii şi ungurii pro-fascişti, mai apoi pe cei din partidele istorice româneşti. Ana Pauker, 
venită mai de mult de la Moscova, face declaraţii contra partidelor istorice, în principal contra 
lui luliu Maniu, dar şi a liberalilor. Anul 1945 îl aduce în scena politică pe Gheorghiu-Dej ca 
ministru al Comunicaţiilor. în vreme ce americanii intră în Munchen, Jukov se pregăteşte să 
abordeze Berlinul. Franţa, care-şi arogase condiţia de lider european în anii conflictului mondial, 
nu se vede aşezată acolo unde considera că i se cuvine să fie, deşi De Gaulle se întorsese de la 
Londra decis s-o aşeze în prima linie a noii lumi care se contura. Evident, Petru Dumitriu nu 
ratează nici <Fapta>, publicând la rubrica ,Marginalii', de anunţuri literare, când cu pseudonimul 
Necrofor, când cu Satyricon şi ocupându-se şi de cenaclul publicaţiei. în ce-l privea, decisese: încă 

nu semna cu numele propriu, dar ,întorsese armele' contra lui însuşi, a ceea ce fusese prin 
formaţia sa germană. Starea României este încă destul de confuză pe tot parcursul anului 1945. 
Grecia găsise o soluţie <de îngheţ> a standardelor existente, de <fugă> în trecutul etern spre a 
se conserva astfel în aşteptarea viitorului, aducându-l pe episcopul Damaskinos al Atenei pe post 
de regent al ţării. Situaţia unei ţări deschisă la Mediterana era însă, strategic vorbind, alta decât 
a României, posesoare a Porţilor de Fier, poartă de control continental şi de control al 
Mediteranei, nemaivorbind de vecinătatea cu marele învingător al războiului aflat la est şi care 
era URSS. Cât despre cultura română, confuzia era chiar mai profundă decât orice altceva, 
<Fapta> o înregistrează astfel, prin vorbele lui Paul Velicu: <Trăim procesul de dizolvare lentă a 
unei majorităţi a valorilor. Din toate punctele cardinale, din toate geografiile pe care le 
cunoaştem, nu sosesc decât ecouri vagi, mesagii prea puţin semnificative sau deloc, simboluri 
anemiate ale unor culturi pe care ne obişnuisem să le preţuim. Este într-adevăr îngrijorător faptul 
că de peste hotare şi dinăuntrul lor aceste mesagii nu aduc cu ele-aproape niciodată-elemente 
care să răstoarne, să dinamizeze o atmosferă reală, autentică, o literatură valabilă în toate 
sensurile, dar mai ales în sensul ei propriu. Din Europa vânzolită de spiritul distructiv al războiului, 
de falangele interminabile ale morţii şi suferinţelor, întârzie să vină cărţile literaturii de echilibru, 
întârzie să ne parvină simboalele unor literaturi dela la care aşteptam - ca şi altădată - semnul 
luminos al valorilor definitive.>( într-un articol intitulat Sinuciderea culturii apărut pe 25 iunie 
1945). 

Acestea fiind zise, războiul rece şi începuse pentru cultura română, ca şi pentru România în 
sens mai larg, dat fiind sentimentul de <rupere>, de <izolare> a ei-în toate planurile-faţă 
de un întreg căruia aparţinuse. Viaţa Europei veacului XX, care visase în perioada interbelică să 
fie unită, ideea de paşapoarte şi graniţe fixe nu existase până la apariţia Uniunii Sovietice - urma 
să fie iremediabil divizată. Ar trebui să împingem cu mult în trecut demersul nostru spre a 
descoperi cauzele care au dus la înarmarea Germaniei, interesele care au ghidat unele mari 
puteri în susţinerea accesului la putere al lui FIitler însuşi, din dorinţa de a anula astfel tentativele 
de unire ale ţărilor Europei într- un bloc continental. Dacă întrebarea <cui prodest> - cui 
foloseşte, este, în orice situaţie, cheia problemei, rămâne să judecaţi singuri cine ar fi fost 
beneficiarul ultim al căderii Europei în marasmul războiului. Oricum, după al doilea război 
mondial, Franţa reia ideea - rămasă mai mult teoretică - a Europei unite, neexcluzând din 
consideraţiile care vizau această ţintă nici chiar (sau mai ales) Uniunea Sovietică. 

Aşadar ce-a însemnat războiul rece, care au fost-privind din unghiul presei - soluţiile româneşti, 
continentale şi globale? în 1944 apare <Scânteia> legală, organ comunist de presă, de inspiraţie 
sovietică, dar şi franţuzească prin aşezarea în pagină. Soarta războiului se schimbase după 
Stalingrad şi trena prelungă a modificărilor structurale care aveau să învăluie lumea românească 
începea să se vadă. Nu dispăruse încă <Fapta> de pe firmament, când a apărut <Contemporanul>, 
în 1946, la mai puţin de un an după instaurarea noului guvern. Şi el fost conceput din start ca o 
interfaţă, o punte între standardele spirituale ale URSS şi cele ale stângii occidentale, în special 
franceze, dar şi ca o moştenire <naţională>, a vechiului <Contemporanul> de la laşi. în numărul 
2 este recenzat, de către llya Ehrenburg, special pentru această revistă, romanul lui Vasili 
Grossman Ani de război. Chestiune rămasă notorie pentru efortul de mediere al acelui moment, 
deoarece Grossman va dispare apoi din peisajul românesc până prin anii '80. în numărul al lll-lea 
Leonte Răutu scrie Orientări în actualitate, iar Nicolae Moraru, în numărul 4, Criza culturii 
româneşti, furnizând un răspuns implicit strigătelor lui Paul Velicu din <Fapta>. Impunerea 
violentă a comuniştilor de suşă sovietică nu este prin nimic contracarată, ba dimpotrivă, este 
fluent încurajată de Franţa, care vedea ea însăşi o ieşire <pe la stânga> din criza postbelică. Şi 
aşa ar fi şi fost, Louis Aragon şi suprarealiştii organizează un front al stângii la <Les Lettres 

Franţaises>, presa comunistă (mai ales <Combat>) curtează literatura (şi nu numai literatura) 
sovietică. La ancheta organizată de <Les Lettres Franţaises> pe problema noii avangarde, ghicim 
din răspunsul lui Eugene lonesco, dincolo de teoria sa asupra literaturii, stadiul problemei şi 
încordarea momentului: <Când scriu nu-mi pun problema dacă fac ori nu avangardă. încerc să 
spun cum îmi apare lumea, ce mi se pare că este, cât mai cinstit posibil, fără grija propagandei, 
fără intenţia de a dirija conştiinţele contemporanilor, încerc să fiu martor obiectiv în 
subiectivitatea mea.(...) Când eram puşti locuiam aproape de scuarul Vaugirard. Imi amintesc - 
a fost demult! - strada prost luminată, o seară de toamnă ori de iarnă, mama mă ţinea de mână, 
mi-era frică, una din acele frici de copil: ne făceam cursa pentru masa de seară. Pe trotuare se 
agitau siluete întunecate, oameni care se ciocneau unii de alţii, umbre fantomatice, halucinante. 
Când îmi amintesc această imagine a străzii, când mă gândesc că aproape toţi acei oameni sunt 
astăzi morţi, totul mi se pare cu adevărat o umbră gata să dispară. Mă apucă ameţeala, spaima. 
Chiar asta este lumea: un deşert ori umbre muribunde. Pot oare revoluţiile să schimbe ceva din 
toate astea? Tiranii ca şi iluminaţii care s-au impus între timp sunt morţi şi ei. Lumea este altceva. 
(...) N-are nici o importanţă dacă această viziune este ori nu suprarealistă, naturistă, 
expresionistă, decadentă, romantică sau socialistă. Mi-e de ajuns să ştiu că e cum nu se poate 
mai realistă, din moment ce rădăcinile acestor realităţi sunt înfipte în acelaşi real. (...) Nu contest 
posibilitatea unei alte atitudini a spiritului. Nu mă opun discipolilor lui Teilhard du Chardin ori 
celor ai marxiştilor, dar cred că pot să afirm că opera de artă nu poate să nu exprime una din 
atitudinile fundamentale, ea nu înseamnă nimic dacă plecând de la adevăruri şi obsesii 
temporare ale istoriei, nu depăşeşte cutare ori cutare mod simbolist, naturalist, suprarealist ori 
realist- socialist spre a accede la un universalism anume, profund.> 

Dacă De Gaulle n-ar fi înţeles din perspectivă politică unitatea profundă a lumii şi a spiritului 
omenesc, extrapolându-le la viaţa societăţii franceze în ansamblu, Franţa însăşi se putea împărţi 
în două. Faptul că l-a adus pe tabla sa de joc pe Andre Malraux, fost luptător în războiul civil din 
Spania în Brigăzile Internaţionale alături de Kolţov, a consfinţit voinţa tuturor de a păstra unitatea 
însăşi a spiritului şi culturii franceze şi de a face din ele cea mai pertinentă armă a chiar luptei 
pentru supremaţie politică în Europa şi în lume. Condiţia umană, libertatea artistului devin, nu 
doar pentru Malraux, o cale de ,ieşire din situaţie', cum ar fi spus existenţialiştii. în 1934, la 
Moscova, la Congresul Scriitorilor Sovietici, Malraux chiar îi spusese acest lucru lui Gorki (adept 
al supremaţiei spiritului de partid în cultură şi părinte spiritual al,realismului socialist' însuşi) şi, 
douăzeci de ani mai târziu, i- a spus-o la Paris lui Faulkner, care venea dintr-un spaţiu cultural 
unde libertatea individului nu era nici pe departe o problemă atât de importantă pe cât era 
disoluţia fiinţei însăşi în faţa spaimelorînarmării provocate de războiul rece. Fiindcă apăruse deja 
celebra <zonă 51, de protecţie maximă>, unde în perioada 1950-1980 America a îngropat 
aproape un miliard de dolari - după chiar declaraţiile actuale ale celor ,din zonă', de la vechile 
U-2 la mai noile avioane din clasa Blackbirds, care au zburat cu puţină vremeîn urmă pe deasupra 
Iugoslaviei şi Irakului. 

Revenind însă la chestiunea revistei,Contemporanul', trebuie să remarcăm prudenţa deosebită 
cu care se implică în problemele lumii româneşti, dincolo de articolele de fond - rămase la 
suprafaţa vieţii spirituale a naţiei, ca orice chestiune de propagandă. Revista a fost multă vreme 
condusă de un colectiv anonim, cel puţin până când în jurul revistei s-au grupat acei colaboratori 
care ieşeau din cadrul politic al momentului încercând să se constituie ca ,mijlocitori' între 
cultură şi politică. Mă gândesc la Grigore Preoteasa, la Mihail Roller, la Costin Murgescu, la losif 
Chişinevschi, Vasile Luca, chiar la Gheorghiu-Dej. Mai târziu, când devin colaboratori de prim 
plan Al. I. Ştefănescu, Ov. 

S. Crohmălniceanu, Zaharia Stancu, Mihai Beniuc, revista îşi relaxează - politic vorbind -întregul 
conţinut, optând mai ales pentru abordarea universului cultural (românesc şi european), 
afirmând deci voinţa (bine coordonată) de a normaliza viaţa şi lumea spiritualităţii româneşti, 
îndreptându-i atenţia spre alte probleme decât cele politice. Tot urmând această linie, dispar 
dintre colaboratorii ocazionali dar prestigioşi ai revistei aceia care aparţineau stângii 
internaţionaliste, cum ar fi Georges Sadoul de la <Les Lettres Franţaises>, Pablo Neruda, Boris 
Polevoi, deşi altminteri relaţiile continuau să rămână strânse, Aragon şi Elsa Triolet vizitează 
România, la fel Henri Vidai (regizor), actori (Simone Signoret şi Yves Montând), documentarul 
artistic românesc primeşte la Cannes Marele Premiu. 

Mai ales Franţa, din spaţiul occidental, acorda atenţie Românei, o ţară net francofonă, pe care o 
ajutase încă de pe vremea Unirii Principatelor, dar şi fiindcă voia, graţie României, să deţină 
controlul asupra Dunării (Comisiunea Europeană a Dunării fusese la Sulina, dar se mutase la 
Belgrad, se făceau eforturi de readucere în România, Ana Pauker, atunci ministru de Externe, 
trimisă la Belgrad, a şi reuşit readucerea ei la Galaţi). Ba chiar nu se considera, în mediile 
comuniste franceze, că în cazul României nici n-ar fi fost vorba de o ţară socialistă, după cum o 
şi spune peste mai mulţi ani Hubert Juin, colaborator la <Les Lettres Franţaises>, în articolul 
Scrisoare unui prieten român, apărută după o vizită în România, unde fusese condus între alţii 
de Petru Dumitriu: <(...) sunt conştient că te-am supărat puţin fiindcă n-am putut face - în bloc 
- din raţiunile tale şi raţiunile mele. Pesemne că te-am şi amuzat: mă contemplai în munca mea 
abstractă (de a pune baraje în calea fluxului chestiunilor reale). Evident, totul la voi (şi acordă-mi 
dinainte acest cuvânt) nu este, n-are cum fi perfect. România nu înseamnă socialism. România e 
o ţară care încearcă o cale şi cunoaşte propriile ei greutăţi> (p. 1, 26 iunie-2 iulie/1958). 

Conturul întâmplărilor din acei ani n-ar fi complet dacă n-am pomeni de Congresul Internaţional 
al Intelectualilor pentru Pace, de la Wroctaw, Polonia, din 1948, deoarece el era, pe de o parte, 
expresia unor speranţe pe care politica şi le punea în vocile spiritului, pe de alta era începutul 
unor ample mişcări de restructurare instituţională mai ales în Europa de Est. Congresul a şi fost 
organizat de lagărul socialist, în tentativa de a opune <voci de echilibru> conflictelor războiului 
rece. Aşa se şi face că stânga europeană a privit favorabil fenomenul. Ba şi cea americană, 
Howard Fast a participat la Congres, cu toate urmările neplăcute legate de <vănătoarea de 
vrăjitoare> declanşată în SUA de Mc Carthy, căruia i-au căzut victime şi el, dar şi Arthur Miller şi 
Otto Nathan, executorul testamentar al lui Einstein, cel care se opusese aducerii bombei atomice 
în bazele americane din Germania Federală. Şeful delegaţiei româneşti era Leonte Răutu, unul 
dintre cei care avea obiceiul să citească toate textele literare înainte de apariţie, în orice caz pe 
ale lui Petru Dumitriu cu siguranţă, în tentativa de a dirija pe o cale anume, îngustă şi controlabilă, 
vocile spiritualităţii româneşti. Se reorganizeză Academia Română, Uniunea Scriitorilor, Uniunea 
Studenţilor, Uniunea Sindicatelor, sistemul de învăţământ, presa, Parlamentul devine marea 
Adunare Naţională. Au loc alegeri generale, apar cămine culturale, se declanşează <lupta pentru 
cultura de masă>. Reacţiile în faţa unor astfel de restrângeri ale posibilităţilor de exprimare ale 
spiritului (,realismul socialist' strict codificat era cuvântul de ordine) nu întârzie să apară, dacă 
ne gândim la uriaşa suprafaţă geografică implicată. La Congresul al XX-lea al PCUS pocneşte ca o 
petardă discursul lui Mihail Şolohov pentru libertatea creaţiei dincolo de închistările realismului 
socialist şi împotriva lui Fadeev, de 15 ani preşedinte al Uniunii Scriitorilor, chiar acela care, la 
Congresul Intelectualilor de la Wroctaw, pusese problema ,culturii mondiale'. Evident, luminată 
de principiile socialismului biruitor. Aceasta se întâmpla în februarie. Câteva luni mai târziu, avea 
să fie revoluţia din Ungaria, repede înăbuşită şi pentru care intelectualii au fost făcuţi primii 
vinovaţi. Pe lângă lungile procese de spionaj şi de sabotaj care ţineau paginile ziarelor din ţările 
socialiste - România nu făcea excepţie - încep procesele susţinătorilor din umbră> ai revoluţiei 

ungare. Petru Dumitriu însuşi, secui după mamă, dar cine mai făcea atunci (ca şi acum!) 
deosebirea între secui şi maghiar! - <beneficiază> de un dosar de Securitate în acest sens, iar 
traducerea unor versuri din Quevedo e considerată la ancheta declanşată după fuga lui, în 1960, 
ca o apropiere nedeclarată de cauza maghiară (!). în fapt, ceva era real în toată această 
întâmplare. Petru Dumitriu, care fusese până atunci inclusiv în Franţa, deşi pentru foarte puţină 
vreme, sesizase <desfacerea apelor de uscat>, eliberarea posibilă a vocilor spiritului, numai că o 
interpretase în felul lui, ca pe o redeschidere europeană a ţărilor Estului. Nimic mai fals. Felul 
cum a fost primit în Occident după 1960 avea să-i arate că se înşelase. Dar aceasta e o altă 
chestiune, care ţine de probleme derivate ale războiului rece. Fiindcă destinderea, atâta cât a 
fost, nu privea raportul cultural dintre sistemele sociale. Din păcate cultura continua să fie un 
apendice al politicului, şi nu nivelul de control al fenomenelor, cum şi-a închipuit Petru Dumitriu 
plecând să-şi unească vocea lui pertinentă, de <conştiinţă a Estului>, cu vocile, „conştiinţele" 
occidentale. Oricum, marea lui răsucire interioară atunci a început, chiar pe când scria Biografiile 
contemporane, care preamăreau experienţa umană a corifeilor socialismului victorios. Toată 
marea acumulare de experienţă a acestei cărţi publicată masiv prin reviste şi rămasă în 
ansamblul ei în dactilogramă, avea să devină, odată autorul ajuns pe pământul occidental al 
făgăduinţei, acuza cea puternică pe care un om din Est o putea aduce socialismului din ce în ce 
mai fixist în traseele pe care le permitea spiritului. Nu era, evident, vocea unui Şalamov. Dar nici 
România nu era Uniunea Sovietică, aşa cum văzuse Flubert Juin cu ani în urmă. Pentru spaţiul 
românesc însă, Petru Dumitriu avea să rămână primul şi cel mai autorizat model de <ruptură>, 
de întoarcere cu 180 de grade. Sesizase că avea să urmeze moartea prin îngheţ a culturii şi 
reacţionase pe cont propriu. Nimeni n-a înţeles asta atunci, când Pactul de la Varşovia încă pleda 
pentru marea unitate a sistemului - pe care nu părea să-l ameninţe nimic - iar Occidentul şi 
America încă i se opuneau cu mijloace care nu vizau însă dispariţia lui, ci chiar participarea lui la 
jocul echilibrului de forţe în politica mondială. Abia acum, după dispariţia acestui sistem, lumea 
încearcă să afle noi căi de echilibru planetar, în condiţiile în care principiile politice ale începutului 
,erei de modernizare' au apus, iar globalizarea cu un singur centru de forţă şi de control nu este 
de acceptat. 

Şi, ca să revin, înainte de a încheia, la <chestiunea Petru Dumitriu>, mi se pare că, dintre toate 
vocile spiritului românesc, aceasta este, dacă nu singura, totuşi cea mai pregnantă spre a se 
constitui ca model de traseu cultural, ca măsură în raport cu veacul douăzeci şi cu ceea ce a 
însemnat el pe harta lumii. Iar presa românească poate că ar trebui acum, când nimeni nu se mai 
gândeşte la coordonarea ei centralizată, să realizeze faptul că poate lumina conturul de umbră 
al întâmplărilor pe care le trăim, care vizează spiritul românesc şi integritatea acestei culturi, a 
vocilor acestei culturi, a libertăţii lor - nu de expresie, ci de afirmare. Faptul că se nasc noi posibili 
Petru Dumitriu nu mi se pare altceva decât o continuare, în registre noi, a tentativelor vechi de 
control. Fiindcă, dacă politicul continuă să fie coiful lumii, nu este mai puţin adevărat că sub coif 
ar trebui să se afle mintea. Iar presa ar trebui să vadă prima acest lucru." 


Historia" nr. 5/2004 

Evaluarea celui de-al doilea tur de scrutin la prezidenţiale. 

Noiembrie 1996 49 

O lumină nepărtinitoare pusă asupra momentului politic actual atestă faptul că România se află 
într-un moment de răscruce. Ultimul guvern român care a pierdut alegerile pe care le-a organizat 
a fost în 1928. Acest fapt a determinat coloratura politică a deceniului al IV-lea al acestui veac, 
atât de plin de evenimente ce au polarizat extremele (stânga/dreapta) şi au acutizat conflictele 
dintre ele. Ca urmare, după cel de-al doilea război mondial, nu numai că dezechilibrul s-a 
accentuat, blocul ţărilor socialiste, de stânga, fiind creat pentru a-l ţine în echilibru pe celălalt, 
dar România şi-a pierdut imaginea de entitate în judecata ţărilor europene (devenind parte a 
acestui nou bloc politic şi militar suprastatal), ca să nu mai vorbim despre faptul că şi-a pierdut 
integritatea teritorială. 

Fenomenul care se întâmplă acum trebuie deci privit cu toată seriozitatea prin prisma acestei 
experienţe a istoriei, deoarece contextul internaţional nu este astăzi mai puţin complicat decât 
a fost în decenul al IV-lea al veacului XX, împărţirea stânga/dreapta s-a acutizat la scară planetară, 
căderea blocului „de echilibru" n-a făcut decât să lase în plutire liberă uriaşe nemulţumiri şi, în 
alţi parametri, conflictele în care România ar putea fi atrasă nu sunt deloc mai puţine. Situaţia 
prezentă are însă nu numai asemănări cu aceea din 1928, ci şi o deosebire esenţială: viitorul n-a 
fost încă scris. în acest moment este vizibilă tentativa externă (europeană, dar şi americană) de 
a face ca România post-revoluţionară să balanseze de la stânga la dreapta. Acest scenariu face 
parte din procedeul aplicat întregului bloc fost comunist. 

l-a revenit PDSR-ului, care, neîndoielnic, a colectat oameni foarte buni şi doritori să ajute la 
depăşirea de către ţară a unor momente grele, onoarea de a-şi forma o opoziţie: CDR. Această 
opoziţie, ajunsă acum capabilă să vină la putere, are nu numai chipul şi asemănarea imprimate 
de dialogul şi disputele cu PDSR, ci şi comandamente care răspund - cum a răspuns şi PDSR-ul - 
unor stimuli proprii sau unor stimuli externi. Stimulii proprii ţin de faptul că CDR este compusă 
din cinci partide şi trei formaţiuni, iar USD din două partide. Stimulii externi ţin de condiţionările 
în primul rând economice ale României, dar şi de situaţia ei geo-politică. Alte interese decât 
acestea (ca, de pildă, a face dintr-un partid românesc „sucursala" unuia dintr-o altă ţară ori a 
unei Internaţionale) nu sunt încă determinante, ci reflectă doar o postură de cointeresare. 

După parlamentarele din 3 noiembrie se observă, în compoziţia viitorului Parlament, dispariţia 
stângii şi dreptei de tip extrem (dispariţia „flancurilor"), adică PS, PSM, ANL. Rămân încă 
extremele naţionale (PRM, PUNR, UDMR). Principalele forţe aflate în joc (CDR, PDSR, USD) vor 
trebui deci să-şi dezvolte flancuri noi de protecţie, aşezate puţin mai la centru, şi este de aşteptat 
ca, în viitorul Parlament, să aibă loc limpeziri de acest tip. în cazul PDSR, care este un singur 
partid, acest lucru poate fi supravegheat mai bine. Procesul trebuie monitorizat de pe acum, din 
faza tatonărilor, când „zburătorii" se pregătesc să treacă în altă barcă. El va fi mai greu de 
supravegheat pentru CDR şi USD, care sunt alianţe fragile de partide. în plus, CDR va avea şi grija 
guvernării. 

Principala problemă a PDSR în acest moment este că el a fost nu atât înfrânt - procentul arată 
că şi-a păstrat, în ciuda uzurii guvernării, mulţi aderenţi - cât izolat. Acest fapt este deopotrivă 
punctul slab şi punctul tare al partidului. Punctul slab pentru că, denunţând alianţele spre stânga 
şi-a pierdut capacitatea de aliere în această direcţie şi, ducând o campanie numai negativă la 
adresa opoziţiei sale, e respins de la negocierile privind o nouă guvernare, deşi, în ordinea 
voturilor, se află în faţa USD. în ce priveşte forţele care vor negocia noua guvernare, trebuie 
remarcat faptul că CDR afişează o poziţie mai lucidă şi mai responsabilă decât USD, cutreierat 

în chip justiţiar de dorinţa de răzbunare prin pierderea guvernării şi trecerea în opoziţie (mă refer 
la PD-FSN). 

Principalul merit al guvernării PDSR - şi pe care noua guvernare ar trebui să-l fructifice - este 
acela de a fi păstrat stabilitatea într-o zonă ca aceea balcanică, despre care numai stabilă nu se 
poate spune că 

e. Faptul că astăzi multe conflicte au ajuns la finiş, iar în România abia acum se produce o 
balansare a puterii de la stânga la dreapta, atestă o forţă diplomatică ale cărei valenţe PDSR 
trebuie încă să le folosească pentru a consolida calea noii guvernări. în plus, PDSR-ul trebuie să 
păstreze, pe cât posibil, prin opoziţia lui, echilibrul de forţe politice al ţării, ceea ce menţine 
calitatea României de partener european de dialog. Acest lucru ar evita similitudinea cu poziţia 
ţării în 1928. Acestea fiind zise, analiza parlamentarelor şi primului tur de scrutin la prezidenţiale 
impun următoarele fapte: 

• după ziua de 04.11.96, pe baza proceselor verbale ce descriu votul a 8.879.572 de 
cetăţeni, Ion lliescu deţine majoritatea în 24 de judeţe concentrate în Moldova şi Muntenia, iar 
Emil Constantinescu în 14 judeţe concentrate în Transilvania şi Banat. Petre Roman a avut 
majoritatea în Prahova. La partide, CDR a avut majoritatea în 23 de judeţe, iar PDSR în 15. Ceea 
ce înseamnă că, la prezidenţiale, o parte din electoratul Convenţiei a votat cu Ion lliescu. 
Procentual, Ion lliescu are deocamdată 32,82% din voturi, iar Emil Constantinescu 27,55%. 
Problema turului doi în care se vor confrunta aceşti candidaţi este redistribuirea voturilor 
acordate lui Petre Roman (20,9%); 

• situaţia migraţiei alegătorilor faţă de 1992 este următoarea: PDSR a pierdut 5,5% din 
alegători, CDR a câştigat 9,7%, iar USD a câştigat 2,4%. Migraţia celor aproximativ 17% va 
continua spre alte direcţii, cu o creştere procentuală, în cazul în care promisiunile electorale nu 
vor fi ţinute de noii guvernanţi. Din acest punct de vedere promisiunile foarte clar enunţate - 
pensiile în agricultură, programul celor 200 de zile etc.) sunt un punct defavorabil pentru CDR, 
deoarece nu pot fi respectate. PDSR-ul trebuie să exploateze aceste neajunsuri în primul rând 
pentru a ieşi din izolarea în care se află şi a câştiga teren şi deschidere către guvernare. Principalul 
candidat al CDR la fotoliul de prim ministru, Radu Vasile, a afirmat la TVR că s-ar putea ajunge la 
alegeri anticipate peste doi ani. Acest fapt atestă o secretă stare de derută în faţa cîştigării 
guvernării şi a necesităţii respectării promisiunilor electorale. în plus, CDR nu este dispus să 
acorde USD foarte multe drepturi şi priveşte destul de prudent spre viitor. Un cuvânt greu de 
spus în formarea noului guvern va avea preşedintele. 

în cazul în care, în turul al doilea, se va alege Ion lliescu, ar exista următoarele posibilităţi: 

»- să accepte formula propusă de CDR, urmând ca lipsa de experienţă a noilor guvenanţi 
să-şi spună cuvântul în scurt timp, deoarece aceştia fie vor încerca să schimbe prea mult dintr- 
odată (iar de inerţia aparatului de stat trebuie neapărat ţinut seama), fie vor încerca să facă ceva 
nou ignorând starea de fapt, punctul în care s-a ajuns într-un domeniu sau altul. Despre Externe 
şi Apărare Radu Vasile a afirmat deja că imaginea miniştrilor PDSR este excelentă şi ei ar putea fi 
păstraţi; 

»- să negocieze o formulă cu „îmbunătăţiri". Aceasta s-ar referi fie la acceptarea unor 
miniştri din setul avut în vedere de PDSR în cazul când ar fi cîştigat, fie la acceptarea unor 
consilieri care au aparţinut vechiului guvern şi care ştiu în ce punct pe harta aderării se află 
România; 

»- să încerce obţinerea unui guvern de coaliţie CDR-PDSR, ceea ce va fi foarte greu de 
obţinut, în primul rând pentru că CDR este conştient de nevoia unei opoziţii puternice (a PDSR) 

pentru propria sa limpezire ideologică (fiindcă, doctrinar, discursul eîncă antebelic, revendicările 
vin de atunci şi rămân acolo) şi consolidare doctrinară. CDR simte cât de fragilă este majoritatea 
pe care o poate forma şi simte că fără o bună „încercuire" s-ar desface în bucăţi, 
în situaţia în care Ion lliescu se realege preşedinte, optim ar fi ca PDSR să rămână în opoziţie, 
deoarece o poate face constructiv, pe de o parte pentru că ştie în ce fel trebuie continuată 
guvernarea (iar guvernul ar putea aduce corecţii optime fostei guvernări), iar pe de altă parte 
poate beneficia de medierile preşedintelui în momente de cumpănă. în plus, toate zonele politicii 
româneşti trebuie „rodate" la guvernare încă înainte de aderare, discursul politic al tuturor 
trebuie adus „la zi", adică la prezentul Europei şi României ca parte a Europei, 
în situaţia în care Ion lliescu nu se realege preşedinte, probabil se va reînscrieîn PDSR şi va deveni 
liderul acestui partid. Problema negocierilor pentru guvernare nu se va mai pune din punctul de 
vedere al PDSR, dar se va pune, şi pentru el, problema unor lămuriri ideologice, fiindcă 
moşteneşte „umbrela" comună a unei bune părţi a fostului partid comunist, care alătura opţiuni 
- recunoscute ori nu - diferite politic, umbrelă de care trebuie să scape, fiindcă tinde să devină 
o acuză, un mod de victimizare globală a opţiunilor de stânga, ceea ce, în discursul european de 
astăzi, este la fel de antebelic ca şi poziţia unor lideri CDR. în plus, trebuie lămurită problema 
opţiunilor pentru afaceri sau pentru politică, fiindcă, în acest partid, ele nu merg împreună. 
Influenţarea politicii de afaceri, deturnarea lor totală în folosul afacerilor, duce la disoluţia însăşi 
a ideii de partid şi de ţară. 

Mai rămâne în discuţie, evident, chestiunea bazei materiale a PDSR, odată eliminate afacerile 
din politică. în acest punct, trebuie să amintesc că lumea contemporană nu mai funcţionează în 
sistem, ci în reţea. PDSR-ul trebuie să-şi caute reţeaua internaţională proprie, alianţe ideologice 
pe partea stângii, să devină partener de dialog şi de acţiune cu forţele europene de stânga. 
Constituirea unui departament de imagine în interiorul partidului n-ar fi, iarăşi, de neglijat, 
fiindcă structurile administraţiei de stat nu mai pot fi folosite, ele vor fi mereu mai clare şi mai 
bine delimitate de politic. Nu se pune problema unor publicaţii şi unei tipografii, ci aceea, mai 
serioasă, a intervenţiei în structurile de imagine pe care alţii i le fac acestui partid. Numesc 
opoziţie activă nu o atitudine de respingere a oricărei propuneri venite din partea CDR sau USD 
(în ipoteza că rămân împreună la guvernare), ci aplicarea acelor corecţii care să permită 
României continuarea proceselor de aderare la NATO şi UE, păstrarea rolului de echilibru în 
Balcani, dar şi continuarea axelor principale ale politicii interne. Cele mai mari deosebiri se află 
între PDSR şi CDR în zona economicului (privatizarea, salarizarea, preţurile şi, nu în ultimul rând, 
problema intelectualităţii, ignorată complet de PDSR). Din ceea ce se poate vedea până la ora 
actuală - dar chestiunea trebuie încă tatonată - cel mai bun canal de comunicare între PDSR şi 
guvernare va fi PNŢCD. în sfârşit, deşi chestiunea nu este de primă oră, PDSR trebuie să aibă grijă 
de echipa cu care ar putea guverna, pentru că există oameni de cursă lungă în acest partid şi, în 
perioada opoziţiei, ei trebuie puşi în situaţia de a folosi acest interval de timp spre a-şi îmbogăţi 
experienţa politică propriu-zisă, dar şi aceea profesională, pentru momentul revenirii la putere. 
Nu trebuie uitate ştiinţele dialogului şi negocierii. 

în bătălia pentru câştigarea de teren în neînţelegerile dintre UE şi SUA, România s-ar putea plasa 
cu folos în situaţia celui de-al treilea, câştigător, când doi se ceartă. Deşi poziţia ei este nu este 
considerată marginală pe viitoarea hartă a UE, ea încă poate câştiga teren atât exploatându-şi 
poziţia geostrategică (Porţile de Fier, vărsarea Dunării în mare, deschiderea la Marea Neagră), 
cât şi ţinând o cumpănă dreaptă între stânga şi dreapta, deoarece ambele părţi aparţin acestei 
ţări şi pot conştientiza rolul lor complementar în promovarea intereselor româneşti, în 
menţinerea echilibrului şi păcii în Balcani, în asigurarea flancului sud-estic al Uniunii Europene, 

cel puţin până la definitivarea soluţiilor pe care ea şi le propune în legătură cu chestiunea 
Mediteranei (aderarea Turciei, conducta de gaze etc.). 

Oricum, concluzia imediată este aceasta: că PDSR poate transforma o înfrângere într-o victorie, 
o pierdere de viteză într-un prilej de aprofundare şi de limpezire, îşi poate înţelege în chip mai 
profund rolul său de echilibru în societatea românească de astăzi. 

Cultura şi intelectualii între criză şi globalism 

A apărut, de puţină vreme, la Editura Cartea Românească, volumul profesorului Ion lanoşi - Idei 
inoportune - cuprinzând douăzeci şi patru de eseuri cu privire la criza culturii, intelectualii ieri, 
azi şi mâine, rolul lor în societate, nostalgii şi perspective, problema minorităţilor, problema 
raportului cu vecinii României şi cu alte naţiuni, problema ideologiilor de dreapta şi de stânga şi 
- nu în ultimul rând - problema eticii în contextul actual. Această scurtă înşiruire tematică, 
rezumată de noi dincolo de meandrele, accentele şi priorităţile cărţii, e menită doar să 
stabilească premisele unei abordări la care te simţi incitat. Fiindcă nu numai felul cum defineşte 
ariile problematice şi nu doar soluţiile pe care le oferă Ion lanoşi constituie baza de receptare a 
cărţii, ci şi reverberaţia culturală pe care o trezeşte, ecoul pentru fiecare dintre receptorii care 
se confruntă cu astfel de probleme şi care s-au gândit, nu o dată, la soluţiile de urmat. în al doilea 
rând, cartea are meritul de a încerca să coaguleze un front intelectual, chiar dacă bazat pe soluţii 
diverse, în faţa unei resimţite invazii a civilizaţiei de consum, care erodează, neîndoielnic, un 
fundament intelectual al individului, considerat până acum mândria europeanului de oriunde. 
Idei inoportune este deci tot atâta text, cât pre-text de abordare, adică ne permite să confruntăm 
aserţiunile autorului cu ceea ce văd ochii altei generaţii, intrată în cultură cu alt instrumentar de 
lucru şi alte orizonturi de aşteptare. Exclud din capul locului, în ceea ce urmează, marja de 
îndoială şi reproşurile pe care autorul şi le face, ca orice intelectual corect cu el însuşi, în legătură 
cu limba textelor sale, cu locul pe care-l ocupă în cultura română ori cu situaţia sa de minoritar. 
Astfel de probleme sunt importante mai curând în măsura în care definesc o atitudine a 
contextului cultural, a majorităţii faţă de minorităţi. Le vom subordona deci chestiunii mai 
cuprinzătoare a mentalităţii. 

Axul problematic al cărţii îl constituie criza culturii şi, implicit, a intelectualilor care o 
traversează. Aceasta se defineşte prin cauze şi efecte. Cauzele sunt economice, sociale, politice, 
efectele sunt suportate de oamenii de cultură, dar şi de consumatori, adică de societatea de azi, 
ca şi de cea viitoare. Profesorul lanoşi consideră că trecerea la economia de piaţă, diversitatea 
de partide politice, ca şi interesul - mult mai mic decât în trecut - pentru protecţia socială, 
inclusiv pentru protecţia intelectualilor acestei ţări, constituie tot atâţia factori de perturbare a 
procesului cultural sau, mai exact, a culturii umaniste, fiindcă de cea tehnică profesorul lanoşi 
nu se ocupă. Toţi aceşti factori de perturbare, consideră autorul, se repercutează asupra 
factorului uman implicat în actul cultural, producând virajele cele mai neaşteptate: unii devin 
politicieni, alţii afacerişti, alţii abandonează pur şi simplu, lăsându-se duşi de curent şi doar puţini 
încearcă să discearnă ce se întâmplă şi se întreabă ce-i de făcut. 

Nu putem să nu fim de acord cu un astfel de discurs. Ba chiar, după revoluţie, ni se pare că acesta 
este primul text lucid care deschide discuţia despre statutul culturii şi intelectualilor printr-un 
corpus închegat de puneri în ecuaţie şi de soluţii cu privire la toate aceste probleme. Ceea ce 
însă nu menţionează nicăieri Ion lanoşi este marele şoc informaţional pe care-l suportă 
intelectualii, cel puţin cei din generaţia de mijloc, formaţi după alte repere decât acestea ale 
prezentului european. Pentru că generaţiile mai vechi, formate înainte de al doilea război 

mondial, cred a recunoaşte acum posibilitatea revenirii la standardele democraţiei (inclusiv 
culturale) antebelice şi deci optează pentru ea, în mare parte fără a percepe acel,altceva' care 
constituie prezentul şi viitorul societăţii. Generaţiile noi se formează în contextul pe care-l oferă 
momentul contemporan, dar generaţiile de mijloc au avut de absorbit tot acest şoc informaţional 
care a produs răsuciri uneori de 180°, rupturi interioare, falii adesea dramatice între foşti 
parteneri de idei. Reorientarea şi readaptarea acestor generaţii sunt văzute de profesorul lanoşi 
în încărcătura lor dramatică, dar nu şi prin prisma puterii de obiectivare pe care o solicită 
indivizilor. în absenţa acestei idei se produc acele viraje spre politic, sunt oferite peisajului 
cultural abandonuri notabile etc. Un alt aspect legat de criza culturii şi pe care profesorul lanoşi 
îl abordează doar fugitiv, este cel legat de standardul culturii în România comparativ cu 
standardul ei în lume. 

Din perspectiva generaţiei mele, care este una de mijloc, integrarea europeană - deci şi culturală 
a României - nu se referă doar la orizontul umanist. Revoluţia tehnică, aceea care înlocuieşte, în 
bună măsură, cartea cu imaginea, viteza de circulaţie a informaţiei (de pildă Internetul, reţelele 
integrate) care caracterizează lumea de azi, pun în faţa acestei ţări, retardată cu câteva zeci de 
ani faţă de Europa Occidentală, sarcini atât de grele, iar bătălia trebuie în asemenea măsură 
câştigată, încât frontul cultural se bifurcă: faptul că trecutul nu se mai reproduce în plan cultural 
(şi nu doar cultural) la parametrii aşteptaţi duce la ideea de criză din punctul de vedere al 
umaniştilor, dar nu e deloc percepută ca atare de tehnicieni, aflaţi în plin proces de asimilare a 
noilor tehnologii. Şi, probabil, dacă fiecare intelectual umanist din generaţia profesorului lanoşi 
ar avea acasă un computer branşat la reţea, ar ajunge la concluzia că jumătate cel puţin din 
chestiunea crizei e rezolvată: anume aceea a comunicării mesajului. Cealaltă jumătate, care se 
concentrează în jurul chestiunii operei de creat, îşi are sorgintea în formaţia principal europeană 
a intelectualului român. 

Dacă este adevărată aserţiunea lui Thomas Mann că originea actualului bloc cultural european 
este Grecia antică, trecută prin filtrul latinităţii şi Renaştertii, atunci suntem cu toţii tributari ideii 
de operă. Criza acestei idei apare la contactul cu oferta Americii, al cărei tip de cultură este bazat 
adesea pe soluţii tehnice ingenioase, dar tot atât de adesea pe soluţii intelectual facile, resimţite 
de europeanul (şi românul) mediu ca puerile, false ori manipulând conştiinţa receptorului într-o 
direcţie deloc spirituală. O altă sorginte a crizei culturii de tip european este contactul 
reîmprospătat cu vechile culturi ale Orientului bazate pe solicitarea orizontului meditativ al 
receptorului. România, aflată încă o dată între Orient şi Occident, între Europa şi restul lumii, are 
de absorbit şi criza culturii. Mai exact spus, criza acestui moment cultural românesc este una de 
asimilare, de discernere şi de opţiune în favoarea unei soluţii, fără pierderea personalităţii proprii. 
Ion lanoşi percepe acut starea de criză, dar nu încearcă să descifreze cauzele şi cred că, spre 
deosebire de generaţiile mai noi, nu resimte această criză ca pe un moment de reorientare şi de 
asimilare. Unul dintre directorii Editurii Gallimard, venit de curând la Bucureşti, şi el un om al 
generaţiei de mijloc, mi-a explicat ce înseamnă azi, din punctul de vedere al intelectualului 
occidental, criza culturii şi, implicit, criza operei. „Avem romane despre furtul de informaţii de 
pe reţeaua bancară de computere, zicea el, ori despre muzica pop. Nu vreţi să le preluaţi?" 
întrebarea e: câţi cititori români ar pricepe despre ce e vorba? Felul cum opera a integrat în 
Franţa revoluţia tehnică e de necomunicat încă la noi. Acest decalaj defineşte pentru generaţia 
de mijloc criza culturii române. Şi nu abandonul, virajul etc., cum crede Ion lanoşi. în sfârşit, 
încă un aspect care trebuie atins pe acest fond al globalizării culturii, văzută de mulţi ca o criză: 
cum se poate păstra specificul cel atât de drag românului şi europeanului, dintotdeauna mândru 
de a fi alcătuit şi păstrat un leagăn al civilizaţiei şi culturii umane? Voi folosi un exemplu: la 1 
Decembrie 1995, ziua naţională a României, Maneken Pis din Bruxelles a fost îmbrăcat de 

Ambasada Română din Bruxelles în ciobănaş, ca semn al specificului românesc. Să se definească 
România în faţa Europei prin ciobănaşul care cântă la fluieraş? Oare el n-a devenit de mult ţăran 
cooperator, apoi fermier ori proletar industrial, iar mai la urmă şomer? Şi-a pierdut prin asta 
specificul, nu mai e reprezentativ pentru România? 

Unde e România şi unde imaginea pe care i-o construim? Ce ne asumăm noi şi ce nu ca specific? 
Şi până unde poate merge negarea parcursului istoric ca şi a prezentului şi perspectivelor de 
viitor? Chestiunea cu ciobănaşul pentru afirmarea specificului românesc mi se pare o soluţie de 
minimă rezistenţă. Atâtea naţiuni nu mai au folclorul ca fenomen activ, dar continuă să-şi 
păstreze specificul. De ce atunci să punem semnul egal între folclor şi specific naţional, mai ales 
că toate motivele folclorice au o largă circulaţie dincolo de graniţe, ca să nu mai vorbim de 
contrafacerile din care e alcătuit folclorul actual, mergând până la manele. Pe de altă parte, unde 
intră folclorul în valiza emigrantului, fie muncitor, fie intelectual? 

Şi pentru că tot am atins această chestiune a emigraţiei - mai exact spus a diasporei - de ce oare 
nu există o bază de date pentru forţele intelectuale de care dispune această ţară în afara 
graniţelor spre a se putea cunoaşte unii pe alţii, ca şi cu „băştinaşii" rămaşi acasă? De ce oare nu 
s-ar putea canaliza capacităţile tuturor în funcţie de specializare, de felul cum îşi pot aduce 
aportul în mod real la întregirea valorilor culturii române? De ce Congresele spiritualităţii 
româneşti sunt doar întâlniri festive gen Adrian Păunescu ori Victor Crăciun, unde, ce-i drept, se 
bea, se mănâncă şi se cântă, în stil românesc, se spun discursuri fierbinţi ori nostalgice, dar cam 
atât? 

Ne oprim aici cu aserţiunile referitoare la criza culturii, fenomen resimţit atât de acut de 
profesorul lanoşi şi căruia el îi dă soluţia sa proprie - opera - ca şi o seamă de soluţii legate de 
condiţia intelectualului creator de operă pe fondul unei crize mai largi: economice, de echilibru 
politic intern şi extern, de criză a ideologiilor, cu stânga şi dreapta nedefinite însă în funcţie de 
coordonatele momentului. 

Dacă e să privim toate aceste probleme de pe palierul intelectualului din generaţia de mijloc, 
disting două aspecte: unul care priveşte opţiunea proprie a fiecăruia, altul care priveşte 
implicarea de către alţii a intelectualului într-un proces. Ambele laturi ale problemei intră în 
conexiune deopotrivă cu problema ideologiilor, a politicului şi, nu în ultimul rând, a economicului, 
în ce priveşte opţiunea proprie, Ion lanoşi dezbate, din perspectiva generaţiei sale, problema 
ideologiilor de stânga şi de dreapta, opţiunea proprie, fenomenul cunoscut al apropierii 
extremelor şi caracteristicile de bază ale fiecărei ideologii, cu aportul adus la perpetuarea 
umanităţii şi umanismului. Dincolo de diagnosticul exact şi de confuzia pe care fiecare ideologie 
o provoacă unor intelectuali între valorile-mijloc şi valorile-scop, nu distingem însă şi diagnosticul 
limpede pus asupra momentului prezent. Astfel, despre fostul PCR se spunea, în ultimii lui ani de 
existenţă, că stânga e de dreapta şi dreapta e de stânga. Fiind un „partid-umbrelă", el îngloba 
întregul eşichier, dar şi permitea o ciudată inversare de poli, ceea ce anunţa, de fapt, faza 
terminală, apropierea exploziei care ar fi trebuit să redefinească ideologiile şi adepţii centraţi pe 
stânga ori pe dreapta. Ceea ce nu s-a întâmplat, din păcate. Noile partide continuă să fie partide- 
umbrelă. Ar fi greşit să credem că separarea fronturilor ideologice în România postdecembriastă 
a anulat aceste confuzii din mintea unor intelectuali. Cel puţin dacă privim comparativ atitudinea 
intelectualului român în raport cu intelectualii lumii. Pentru Camus, Sartre, Madariaga, Lundkvist, 
Brecht, Marquez, Hemingway era o onoare să fie de stânga, ba chiar comunişti. Pentru Octavian 
Paler (fost membru al Comitetului Central al PCR!), Dan Grigore, Ion Caramitru şi atâţia alţii e o 
ruşine. Motivele sunt mai adânci, ţin de condiţia stângii la noi în ultimele decenii, de virajul ei 
naţionalist, gen llie Neacşu, dar sunt şi motive mai greu discernabile. Să fii democrat şi monarhist, 
să fi fost fruntaş comunist şi să înjuri comunismul, să crezi că totul poate fi luat mereu de la zero 

şi să produci în tine însuţi o ruptură totală de ceea ce ai fost, iată o serie de constatări la care Ion 
lanoşi nu face apel, dar care se învârt toate în jurul mereu prezentei confuzii stânga/dreapta. 
Personal, cred că motivaţia afirmării unor astfel de opţiuni se află în altă parte, şi anume în felul 
cum sunt implicaţi de către alţii (oameni politici în principal) intelectualii din toate generaţiile în 
construcţia României de azi şi de mâine. De lipsa unei minime selecţii valorice - şi a criteriilor 
valorice de luat în calcul - în toate domeniile vieţii societăţii româneşti, incepând cu politicul. 
Singura selecţie şi grupare este dată de interese economice. Un lucru e sigur: dintre cei care s- 
au afirmat vreme de mai multe decenii în această cultură - şi mă refer la valorile reale, nu la cei 
pe care valul opţiunii politice clamate cu voce tare i-a împins în vârf-foarte puţini mai strălucesc 
azi pe firmamentul culturii. Lucrul acesta este valabil atât pentru generaţiile mai vârstnice, cât şi 
pentru cele de mijloc. Regimul de protecţie a elitelor odată dispărut, a intrat frontal în joc, mai 
mult ca în perioada de glorie a războiului rece, deviza: „Cine nu e cu noi, e contra noastră", 
înainte ca aceia etichetaţi astfel să se poată orienta în spaţiul lumii post-revoluţionare, deviza cu 
pricina şi începuse să funcţioneze, împărţind cultura - ca şi tot restul -în benefic/malefic. Să fim 
mai exacţi: lucrul acesta este valabil pentru fiecare „combatant", doar că, ceea ce e benefic într- 
o parte a baricadei, e malefic de cealaltă parte. Să arunci la groapa de gunoi, în numele 
intoleranţei, generaţii întregi şi să fabrici în loc pseudo-valori de moment, să produci un post de 
televiziune ca România Internaţional unde să te lauzi că media de vârstă e 27 de ani, echivalează 
cu refuzul de a accepta integritatea spiritului unui popor, pe toate palierele lui de vârstă şi de 
specializări, şi cu vocaţia de a o lua mereu de la capăt, refuzând fiecare împlinire culturală. 
Bănuiesc că negarea unui standard cultural existent deja nu ne poate duce decât înapoi, la folclor. 
Dar cuiprodest ? Aceasta e cea mai profundă întrebare pe care şi-o pune acest articol, 
înţelegerea respingerii ca fenomen a dus o bună parte a intelectualilor noştri, care doreşte cu 
adevărat democraţia în România, de partea opoziţiei democrate, a „dreptei", în care însă nu este 
şi politic înglobată, separându-se de aceasta tocmai prin felul cum vede problema democraţiei. 
Şi acest tip de reacţie mi se pare tot o soluţie de minimă rezistenţă. Dacă este adevărat că opera 
este menirea intelectualului, atunci el ar trebui să insiste în acest sens chiar dacă nu beneficiază 
ca în trecut de susţinerea unui guvern şi unui partid care-şi plăteau astfel liniştea faţă de cei 
dispuşi să i-o strice. Cât despre ceea ce Ion lanoşi numeşte „oportun" în beneficiul spiritual 
comun, ca şi al spiritualităţii acestui popor, propune un nou front: acela al culturii. De ce numai 
actorii să fi ieşit în stadă pentru drepturi salariale şi protecţie socială? Sunt mai favorizate unele 
categorii de intelectuali decât altele? Dar celelalte categorii sociale unde-şi au locul în ansamblul 
lumii româneşti? Şomerii au dreptul la cultură? Asta e o chestiune de dreapta ori de stânga? Dar 
pensionarii unde sunt pe o eventuală scală a interdicţiilor? Chestiunea altor grupuri de 
intelectuali decât actorii, a şomerilor, a pensionarilor, e lipsa de solidaritate, de organizare. în 
urma experienţei dramatice a ultimilor ani îşi spun „fiecare pentru sine" şi „să moară capra 
vecinului". Ar fi fost lăsaţi singuri în stradă, în timpul grevei, actorii, dacă acest lucru se întâmpla 
în Franţa sau Marea Britanie? Actualul val de greve din Franţa, ca şi amintirea marilor greve, de 
luni de zile, ale minerilor englezi ne spun că nu. Solidaritatea între studenţi, mineri, scriitori, 
profesori, solidaritatea naţională în faţa nedreptăţii ori dispreţului guvernanţilor reflectă un alt 
tip de înţelegere a imperativelor intelectualului decât în România. Trebuie să medităm şi la acest 
lucru dacă este adevărat că optăm pentru integrare europeană şi pentru formaţiunea „în reţea" 
a lumii viitoare. 


Adevărul literar şi artistic" martie, 1996 

Politica echilibrului de forţe 
raportată la Porţile de Fier continentale 

Pentru Dimitrie Cantemir politica n-a fost un hobby, ci calea reală, ultimă, pe care considera că 
se pot rezolva problemele ţării sale. Ideile mari ale istoriografiei lui, preluate de Şcoala Ardeleană 
şi, peste timp, de noi înşine, sunt: 

• Originea latină a neamului românesc; 

• Unitatea lingvistică şi culturală a vechii Dacii; 

• Rolul strategic al teritoriilor româneşti din punct de vedere 
geopolitic; 

• Rezolvarea problemei româneşti numai în context global, prin favorizarea, de către 
românii înşişi, a echilibrului european. 

Toate aceste aserţiuni ale întemeietorului istoriografiei ştiinţifice româneşti au rămas valabile 
până astăzi. Merită de aceea să aruncăm o scurtă privire asupra temeiurilor sale, spre a le 
compara cu propriile noastre temeiuri referitoare la locul şi rolul unui neam în lumea în care 
trăim. 

Teoria politică a lui Cantemir se află expusă într-o lucrare filosofică, scrisă în jurul anului 1700, 
intitulată Monachiarum Phisica Examinatio (Examinarea fizică a monarhiilor). Las deoparte felul 
cum autorul lucrării, pe atunci încă tânăr, rămâne dator conceptelor filosofice ale vremii, în 
principal prin compararea unei monarhii cu un trup omenesc, care se naşte, creşte, îmbătrâneşte 
şi dispare. Dincolo de aceste „instrumente de expunere" mai mult decât „instrumente de lucru" 
se află intuiţia majoră a mişcării, a direcţiei pe care o luase politica europeană a începutului de 
veac 18. Cantemir consideră, pe baza cercetărilor proprii, care au inclus vechile civilizaţii, de la 
cea chaldeeană la cea persană, arabă şi turcică, faptul că monarhiile, mai exact marile centre de 
putere planetare, se deplasează în timp dinspre est spre vest şi dinspre sud spre nord. El citează 
marile năvăliri, pe grecii antici urmaţi de romani, pe romani urmaţi de Sfântul Imperiu Germanic 
şi de Suedia lui Carol al Xll-lea, contemporanul său. în virtutea acestei premise, pe care o 
consideră exactă, Cantemir scrie Incrementa Atque Decrementa Aulae Othomanicae (Despre 
Creşterea şi Descreşterea Curţii Otomane), lucrare menită să atragă atenţia lumii europene 
asupra acestei „excrescenţe monstruoase" pe care-o reprezintă o putere sudică şi răsăriteană, 
urmare directă a marilor migraţii, în contextul dezvoltării Europei contemporane. El susţine că a 
venit vremea ca Europa să se pună în acord cu evoluţia firească a lumii şi cu cerinţele momentului 
şi să înlăture această putere revolută. Istoria Imperiului Otoman chiar oferă soluţii practice în 
acest sens, iar Harta Constantinopolului este una strategică, indicând pulberăriile din Cornul de 
Aur, curenţii marini de pe Bosfor, locurile unde sultanul petrecea alături de haremul său însoţit 
fiind doar de 50 de eunuci. Mai mult, versiunea rusă a acestei hărţi, gravată de A. P. Zubov, şi ale 
cărei plăci se află la Ermitaj, cuprinde un desen în plus, acela al tipurilor de nave de luptă 
otomane, în condiţiile în care, chiar atunci, Petru cel Mare, după ce-şi asigurase graniţa spre 
Marea Baltică, dădea asaltul spre sud, la Caspica, adică la frontiera cu otomanii, constituindu-şi 
flota de pe mările interioare, după planuri şi informaţii care i-au venit-documentele Cabinetului 
său aflate la Petersburg, la Biblioteca Saltâkov Scedrin, o atestă - pe canalul a opt limbi europene. 
Dacă ţinta istoriografiei cantemiriene - mai mult, ţinta demersului cantemirian în întregul său, 
opţiunea vieţii lui - a fost una strategică, atunci nu este lipsit de importanţă să înţelegem căror 
imperative răspundea ea. După marile descoperiri geografice, după afirmarea flotei spaniole, 
britanice şi olandeze pe oceanul planetar, după definirea conturului viitoarelor colonii europene 
în Africa şi Americi, după arondarea strâmtorilor strategice, după stabilirea rutelor de apă care 

legau Extremul Orient de Occident, făcând să cadă în desuetudine marile drumuri de 
uscat dintre Indii şi Britania, puterile europene - mai cu deosebire Franţa - se vedeau puse în 
situaţia de a contrabalansa aceste avansuri care-i puneau în primejdie supremaţia, mai ales că 
nu excela ca putere navală. Astfel a fost inaugurată în Europa politica echilibrului de forţe şi 
Franţa, pe de o parte, a încercat să câştige pe căi culturale ceea ce pierdea pe căi strategice, iar 
pe de alta, a înclinat balanţa către otomani, încă putere navală, aliindu-se cu ei nu o dată, în 
defavoarea unor parteneri europeni. Prieten cu ambasadorul Franţei la Constantinopol, 
discutând despre originile latine ale ambelor popoare, despre rădăcina lor culturală comună - 
de altfel Cantemir a şi scris despre istoria trunchiurilor lingvistice şi a alcătuit dicţionare - el nu 
putea totuşi ignora faptul că era ostatic la otomani, iar ţara lui se afla în primejdie să dispară de 
pa harta lumii, deoarece unul din principiile fundamentale ale Coranului, afirmat chiar de 
Cantemir în Km/ira cncTnwia un MyxaMMeţţaHCKoro pe/irnn (Sistema religiei mohamedane) este 
acela că avansul religiei musulmane se face odată cu şi prin cucerirea pământului 
necredincioşilor. Iar avansul Islamului era, în fond, un răspuns la marele sentiment de încercuire 
planetară pe care-l traversa această religie, pusă în situaţia de a ceda mereu mai mult din 
prerogativele sale teritoriale prin cucerirea Africii, a strâmtorilor Extremului Oriennt de către 
creştini, care dominau de asemenea şi nordul. Blocajul sudic, mai recent, nu făcea decât să 
împingă spre nord zona de conflict. 

Prin urmare, în faţa lui Cantemir, aspirant la tronul Moldovei, ca şi aspirant la unirea Moldovei 
cu Ţara Românească prin asigurarea domniei de către el şi fratele său Antioh în cele două ţări 
române, în faţa lui deci, se aflau de rezolvat, deopotrivă, o chestiune religioasă şi una politică, 
împletite una cu cealaltă. Asta pe de o parte. Pe de alta, problemele zonale trebuiau tratate la 
nivel macro-sistemic, adică Moldova trebuia „inserată" în problematica europeană pentru ca 
ajutorul scontat contra otomanilor să vină şi să fie eficient. După 22 de ani petrecuţi pe arena 
politicii otomane, la Constantinopol, după accesul la Ambasadele Olandei, Marii Britanii şi 
Franţei din această capitală imperială, Cantemir se afla în situaţia de a intui starea reală a 
raportului de forţe dintre aceste ţări şi Imperiul Otoman şi măsura în care, angajate în alte puncte 
fierbinţi ale planetei, acestea erau interesate de zona balcanică în întregul ei şi de ţările române 
mai cu deosebire. 

Soluţia pentru care a optat atunci - Imperiul Rus - n-a fost una de conjunctură. Petru cel Mare 
avea interese în nord, ca şi în sudul continentului european, ţinuse piept lui Carol al Xll-lea, 
otomanilor, îşi constituia administraţia, flota, armata de uscat şi, în general vorbind, abia scotea 
deasupra apelor planetare vârful unui aisberg uriaş, de deasupra căruia putea privi lateral, chiar 
dacă nu complet detaşat, conflictele dintre forţele vest-europene, ca şi dintre creştinismul 
occidental şi Islam. Cantemir ştia prea bine despre bătăliile lui lancu de Flunedoara şi Ştefan cel 
Mare, despre impunerea lui Vlad Ţepeş la domnia Ţării Româneşti în urma unei înţelegeri 
exprese dintre Transilvania şi Moldova, îi erau cunoscute fortificaţiile dunărene pe care le 
apărase Eugeniu de Savoia, participase el însuşi, ca supus otoman, la bătălia de la Zenta, care 
anunţa asaltul asupra Vienei, după ce căzuseră de mult Nicopole şi Belgradul, adică cetăţile care 
apărau Porţile de Fier ale Dunării, marele punct de control al Europei spre nord, până la Baltica, 
precum şi spre sud, până la Mediterana. Flronicul vechimii a romano-moldo-vlahilor, care a avut 
anterior două versiuni în latină, pierdute în naufragiul de pe Marea Caspică, atestă faptul că 
analizase atent căile folosite prin timp de români şi că se gândise el însuşi la soluţii viabile pentru 
începutul de veac 18. 

Soluţiile lui Cantemir merg însă cu mult mai în profunzimea politicii europene a momentului. Nu 
doar opţiunea pentru Rusia - în care el vedea o întruchipare contemporană a ceea ce fusese 
Imperiul Roman - de altfel, în Panegiricul pe care fiul său Şerban i-l citeşte, la vârsta de şapte ani, 

ţarului, cu prilejul aniversării, acesta şi este numit, după protocolul roman preluat din Orient, 
„Imperatoribus Imperator", „Cezar al Cezarilor", iar „ţar" nu este decât slavizarea cuvântului 
roman pentru Caesar, marele împărat, întruchipare pământeană a divinităţii, adică a unui 
Augustus. Prin urmare, Cantemir - cel care-i scrisese textul fiului său Şerban - avea în minte 
capacitatea monarhiei ruseşti de a oferi lumii o sinteză viabilă între Orient şi Occident, aşa cum 
fusese consfinţită de graniţele fostului Imperiu Roman de dinainte de împărţirea lui în două. In 
calitate de senator şi consilier personal al ţarului pentru probleme orientale şi sudice, Cantemir 
a fost sfătuitorul direct al acestuia în privinţa declanşării conflictui caspic din 1722. Nu spun că 
Rusia a lucrat după ideile lui Cantemir. Ea avea de mult probleme de păstrate a controlului 
continental la marea Poartă de Fier a Asiei, dintre Caspica şi Munţii Caucaz. Populaţii numeroase, 
musulmane, dar şi „cisite" (cecenii sunt cisiţi), cum le spune Cantemir, luptau pentru păstrarea 
controlului singurei căi directe de trecere dinspre Asia spre Europa. Pe acolo trecuseră 
popoarele migatoare, indoeuropenii, ultimii fiind mezii şi părţii, spre Asia Mică, iar cisiţii, numiţi 
de Cantemir „negrii galbeni", colonizaseră spaţiul - odinioară sumerian şi hittit - rezistând pe 
teritoriul pe care noi îl numim până astăzi Cis-lordania. în plus, ambiţiile imperiale ale Rusiei, în 
faţa restului Europei, se concretizau printr-o mare vocaţie constructivă, şi ea parte a Renaşterii 
Nordului, influenţat de Sud. Cartografierea întregii ţări nu era decât unul din semnele acestui 
proces, iar faptul că toate hărţile caspice ale lui Cantemir au fost imediat preluate şi înglobate în 
hărţile provinciilor ruseşti, atestă ce paşi repezi făcea Rusia spre a câştiga un ascendent asupra 
lumii europene. De altfel, importanţa punctului de vedere cantemirian în politica rusească este 
până astăzi recunoscută de Rusia, din moment ce, dintre toate textele cantemiriene, aflate de-a 
lungul veacurilor sub incidenţa unui secret mai mare sau mai mic, mutate din arhive sau 
împreună cu arhivele după diverse războaie şi revoluţii, singurele care au încă un regim secret 
sunt textele lui Cantemir care conţin activitatea lui de senator şi consilier imperial. Acestea erau 
deţinute, în 1988, de Arhivele Flotei Baltice şi nimeni nu ştiu să le fi cercetat vreodată. 

Dar alte surse ale scrierilor cantemiriene compensează această lipsă şi putem intui importanţa 
pe care o acorda el Porţilor de Fier continentale în păstrarea echilibrului european. în Arhivele 
lui Petru cel Mare se află Collectanea Orientalia, ansamblu de texte şi hărţi cantemiriene care 
cuprind activitatea lui în zona Derbent, la Marea Caspică, prilejuită de campania rusă din 1722- 
1723, pentru arondarea Porţii de Fier a Asiei. Dincolo de faptul că făcuse, cu mâna lui, o tipografie 
mobilă cu caractere persane, pentru a tipări materiale propagandistice destinate inamicului - 
între noi fie spus conţinutul nici unia dintre manifeste n-a fost publicat, deşi Emil Lozovan, care 
a descoperit la Oxford caracterele acestei tipografii, mi-a scris că a descoperit şi texte tipărite cu 
ele - a cartografiat apoi toată zona în sistem Mercator, făcând măsurători cu pasul şi cu 
instrumente optice, indicând zonele cu iarbă nouă toamna, anotimpul când începuse campania 
lui Petru cel Mare, ca şi vadurile de pe cursul râurilor pe unde se putea trece călare. Dar a făcut 
infinit mai mult decât atât. A făcut ceva ce nu era cuprins în nici una din obligaţiile lui de şef al 
propagandei creştine şi de cunoscător al limbilor orientale. A descoperit, la Poarta de Fier a Asiei, 
vestigiile zidului ridicat de Alexandru Macedon spre a se apăra de atacatorii veniţi dinspre nordul 
continentului, a făcut măsurători, a ridicat relevee, a copiat inscripţii, a alcătuit harta acestui zid 
în raport cu Marea Caspică şi Munţii Caucaz şi a tras concluzii scrise legate de toate aceste 
descoperiri. Textul a fost publicat o singură dată, în latină, în ediţia dedicată deTocilescu lui 
Cantemir, 1878-1883, a Societăţii Academice Române şi n-a fost niciodată tradus. Consideraţiile 
lui Cantemir în legătură cu aceste vestigii sunt următoarele: 

• Ele au fost plasate într-un însemnat punct strategic, pentru a permite deplasarea spre 
India a lui Macedon, asigurându-i spatele. 

• Rezultă că zona nu aparţinuse otomanilor, nici perşilor, ci altor populaţii. 

• Primele inscripţii sunt făcute în pictograme (mai ales semne solare, ale închinătorilor 
focului, dar şi pictograma literei a de mai târziul), apoi în hieroglife, apoi cu alfabet arab, de unde 
ideea că localnicii sau trecătorii aparţineu unor culturi diferite şi veneau din timpi diferiţi. 

• Cele mai numeroase inscripţii şi desene indicau un conflict între şiiţi şi suniţi, pe zid fiind 
desenată, alături de sabia lui Mahomed, şi sabia cu două vârfuri a lui Aii. Situaţia conflictuală 
trebuia deci exploatată de creştini. 

Concluzia sa este aceea că locul a fost dintotdeauna frecventat şi important, aşa cum şi rămăsese 
de altfel, fiind definit de Cantemir ca o poartă de control continental. Ce însemna cucerirea ei de 
către Rusia? Mai întâi un control creştin asupra unuia musulman. Apoi un control ortodox, fiindcă 
ortodoxia era moştenitoarea directă a Bizanţului, cel pe care-l luaseră Otomanii. Cantemir 
doreşte, în acest punct, să reînvie vechi tipare mentale ruseşti, ştiut fiind faptul că o expediţie 
rusă plecase către Bizanţ încă în veacul al IX-lea spre a-l cuceri. Cucerirea Porţii de Fier, care i-ar 
fi asigurat Rusiei controlul continental, i-ar fi asigurat, întocmai ca lui Alexandru Macedon, 
spatele în viitoarea campanie de recucerire a Bizanţului, pentru care el, iată, alcătuise harta 
strategică şi scrisese Istoria Imperiului Otoman, a campaniilor şi obiceiurilor armatei otomane, a 
stării de decădere care şi începuse. 

Cât despre Porţile de Fier ale Dunării, ele nu erau mai puţin importante în echilibrul european, 
fiind avanpostul Mediteranei, principalul teatru de luptă dintre otomani şi creştini. 

Marea Mediterană şi celelalte zone menţionate mai sus îl interesează pe istoric ca frontiere ale 
Imperiului Otoman, dar şi ca puncte strategice importante pentru europenii care trebuiau să le 
deţină dacă voiau să izbândească în lupta cu necreştinii. Numeroasele referinţe existente în 
Istoria Imperiului Otoman cu privire la popoarele mediteraneene, la bătăliile navale din 
Mediterana ori pentru ea, desfăşurate în Marea Marmara, referitoare la strâmtori, insule, 
peninsule ori arhipelaguri, la diverse conflicte teriotriale ori politice sunt continuu puse în relaţie 
cu istoria românilor. 

Astfel, de pildă, luarea Moreii, cucerirea de către otomani a Bosniei şi a Croaţiei, a Egiptului şi 
Tunisiei, numeroasele bătălii duse spre a păstra Eubeea, Ciprul şi Corfu, dar mai ales Creta - 
această colonie veneţiană care forma, în inima Mediteranei, un adevărat bastion bizantin, ba 
mai mult, o continuare a vechii civilizaţii greceşti şi, dincolo de ea, a lumilor vechi, de dinaintea 
migraţiilor - au avut un ecou adânc în spaţiul românesc. Şerban Cantacuzino, socrul lui Dimitrie 
Cantemirînsuşi, ar fi ridicat, după spusele istoriografului, o armată de sârbi, croaţi şi români gata 
să-i înfrunte pe otomani. Pe vremea lui Cantemir Mediterana era o zonă fierbinte din punct de 
vedere strategic pe harta Europei, care se adăuga valorii sale simbolice: după ce unise cele două 
părţi ale Imperiului Roman, constituia acum o linie de demarcaţie între două latinităţi şi două 
creştinătăţi: orientală şi occidentală. Numele Mediteranei amintea de leagănul civilizaţiei 
europene, Grecia antică, precum şi de numele lui Alexandru Macedon şi Darius persanul, cei care 
atinseseră hotarul Sciţiei, limita vechilor daci romanizaţi mai târziu. 

în acest context larg, referinţele lui Dimitrie Cantemir la Marea Neagră, la Dunăre şi la Porţile 
de Fier ale Carpaţilor sunt susceptibile de o interpretare integratoare. Cantemir menţionează ca 
importante şi zonele învecinate: Bugeacul, Dobrogea - fosta Scitya Minor-Cetatea Albă, Tulcea, 
Isaccea, atunci raia, Turnu Severin, aflată chiar la Porţile de Fier, unde împăratul Traian zidise o 
poartă şi un pod, ba chiar o cetate care s-ar fi numit Pontes, iar Bizanţul ridicase singura sa cetate 
fluvială, pentru a controla, de acolo, Mediterana. Cantemir nu uită să evoce fortificaţia numită 
Valu' lui Traian, o întăritură de pământ mergând în lungul Dunării şi al ţărmului Mării Negre, 
paralel cu ele, prin Câmpia Română şi Dobrogea. Prin urmare, linia Dunării de la Porţile de Fier 
până la Marea Neagră, ca şi Marea Neagră însăşi, fuseseră considerate de romani strategice şi 
fortificate. Şi, aşa cum fuseseră strategice atunci, la întemeierea popoarelor de pe aceste locuri, 

erau strategice şi acum, la începutul veacului al XVIII-lea, momentul când începea formarea 
naţiunilor şi a statelor. Acestea fiind spuse, românii trebuiau consideraţi - fiindcă trecutul era de 
partea lor - printre cele mai vechi popoare ale Europei din aria întregii romanităţi. Darius şi 
Alexandru Macedon ajunseseră aici fiindcă zona era strategică pentru apărarea imperiilor lor. O 
dovediseră grecii antici ridicând colonii în lungul coastelor mării. Pe aceste meleaguri trăia deci 
un popor a cărui civilizaţie Bizanţul nu făcuse decât s-o continue. 

în ce priveşte însă Marea Neagră, importanţa ei era dată nu doar de situaţia de frontieră a 
Imperiului Otoman spre nord, spre Rusia şi spre Europa. Nu întâmplător sultanul Selim al ll-lea a 
început construirea unui canal între Volga şi Don, spre a deplasa flota din Marea Neagră în Marea 
Caspică, aşa cum făcuse biblica regină Sheba spre a trece din Ţara Canaanului în Etiopia. Pe 
fondul acestei chestiuni Cantemir a făcut legătura între Poarta de Fier a Asiei şi Porţile de Fier 
ale Dunării, ambele având un rol însemnat în echilibrul continental. Şi a pus chiar problema unui 
canal între Dunăre şi Marea Neagră. Spre a menţine comerţul liber pe Mediterana, deci echilibrul 
între puterile europene şi Imperiul Otoman, trebuia apărată linia marcată de Marea Neagră, 
Dunăre şi Porţile de Fier ale Carpaţilor, aşa cum, pentru a apăra Asia, trebuia apărată linia 
marcată de Marea Neagră, fluviile Volga şi Don şi Poarta de Fier a Asiei dintre Munţii Caucaz şi 
Marea Caspică. De fapt, Asia şi Europa erau împreună Eurasia, ele aveau acelaşi mare interes: 
păstrarea comerţului de uscat, a marilor drumuri comerciale ameninţate de deschiderea rutelor 
oceanice. Creştinătatea în întregul ei, orientală, ca şi occidentală, trebuia să se apere în faţa 
Islamului fortificând toată linia de apărare dintre cele două Porţi de Fier. Acest lucru era imperios 
cerut de principiul echilibrului de forţe dintre nordul şi sudul continetului, dintre otomani şi 
restul lumii. Era un moment când românii meritau să strălucească pe harta lumii civilizate, în 
numele aparteneţei lor la lumea greacă, leagăn al lumii romane însăşi - argument cultural - al 
deţinerii porţii de control continental - argument geopolitic. 

Concluzia cea mai la îndemână în ce priveşte poziţia lui Cantemir este aceea că temeiul 
istoriografiei şi al vieţii sale, miza ei profundă, a fost una politică, chiar dacă n-a acces la ea decât 
pe căile mediate ale cuvântului scris, ori pe cele mai directe ale sfaturilor către cei puternici. Dar 
un fapt este cert: puterea lui de a fi văzut sensul global al politicii la nivel continental şi planetar 
-şi subliniez acest lucru - a făcut ca mesajul său să fi ajuns până la noi. A trăit în epoca distribuirii 
punctelor de control planetar între marile puteri, şi-a spus cuvântul în legătură cu acest fapt, ne- 
a lăsat un mesaj clar despre cine suntem şi ce avem de făcut. Şcoala Ardeleană, Mica Unire, 
Marea Unire au fost coordonate stabilite de Cantemir. 

Ce putem spune acum, după trei veacuri, despre acest mesaj? Samuel P. Huntington consideră, 
în Ciocnirea civilizaţiilor şi refacerea ordinii mondiale, care pleacă de la fapte a căror dimensiune 
planetară nu lasă loc de îndoieli, cum ar fi Renaşterea islamică din anii '70 ai veacului XX, că 
aceasta ar fi doar urmarea necesităţii de a echilibra tendinţele de globalizare prin păstrarea 
diferenţelor specifice ale ariei islamice. Aş vrea să folosesc această arie doar ca exemplu, 
deoarece cred că tendinţele sunt, în mod firesc, vizibile în orice arie definibilă prin caracteristici 
de civilizaţie care pun împreună o colectivitate umană, fie ele laice ori religioase. Huntington şi- 
a construit modelul pe exemplul cel mai pregnant, ca urmare a sesizării unor mari presiuni şi în 
lumina tendinţei de respingere a lor. Dar aceste presiuni, la rândul lor, mi se pare că nu sunt pur 
şi simplu provenite din necesitatea de a sincroniza prin modernizare planeta, cum crede 
Huntington restrângând chestiunea ciocnirii civilizaţiilor la o dimensiune culturală cu efecte 
sociale, ci întreg procesul este economic determinat. Globalizarea este un poces de redistribuire 
planetară a stăpânirii resurselor primare, cu toate consecinţele de rigoare, inclusiv culturale. 
Oamenii nu fac altfel decât comunităţile de primate mari care luptă pentru resurse. O fac doar 
cu alte mijloace. Distribuirea zonelor de control planetar, aşa cum se întâmpla acum trei veacuri, 

pe vremea lui Cantemir, continuă cu distribuirea resurselor planetare. Aici e diferenţa, dar şi 
apropierea de mesajul istoriografului român de la începutul veacului al XVIII-lea. 

Dacă este adevărat că civilizaţiile contemporane avansate au la bază petrolul, tot ce urmează în 
întâmplările ultimilor ani trebuie căutat în registrul acestor căutări de identificare şi stăpânire a 
acestei resurse. 

Dezacordurile faţă de globalizare ale lumii islamice deţinătoare a marilor resurse de petrol ale 
planetei se afirmă pe cale culturală, civilizaţională, religioasă, dar sunt dezacorduri de identitate 
şi de teritoriu. Pentru credinţa islamică, teritoriul şi credinţa sunt una. Imperiul Otoman a avansat 
în Europa, a observat-o Cantemir însuşi, nu doar prin cucerirea de adepţi, ci prin cucerirea 
adepţilor cu teritoriu cu tot. Ei au făcut paşalâcuri în zonele de influenţă. Prin urmare, în termenii 
lui Huntington, civilizaţional vorbind, Islamul este îndreptăţit să vadă în procesele care au loc 
tentativa Occidentului de a-l ocupa inclusiv teritorial. Chestiunea faliilor dintre ariile de influenţă 
este citită diferit de la centrul spre marginea fiecărei arii, ceea ce măreşte riscul de conflict 
potenţial. Judecarea deci, aşa cum procedează Huntington, a lumii ca având un singur centru - 
Occidentul - şi mai multe arii marginale - pare să fie eronată din moment ce - folosesc doar 
exemplul resurselor de petrol - există alte arii planetare tot atât de importante (chiar pentru 
centrul numit de Huntington). 

Deşi suferă de centrism, în privinţa sensului de mişcare a lumii Huntington are dreptate: ne 
aflăm în faţa unor războaie de falie şi, după detectarea zonelor de conflict, chestiunea este, mai 
ales pentru cei ce le locuiesc, nu doar detectarea exactă a contextului global în care se află plasaţi, 
ci şi răspunsul corect ţinând seama de perspectivele de interpretare ale celor cu care intră în 
conflict. Abia apoi trebuie găsită soluţia corectă. Aşa judecând lucrurile, soluţia islamică, cea mai 
rapidă, şi care virează spre terorism internaţional, nu face decât să blocheze renaşterea începută 
în anii '70 şi întreg procesul de modernizare pe căi proprii, păcătuind prin izolare faţă de restul 
lumii. Pentru că, dacă este adevărată aserţiunea conform căreia identitatea culturală este ceea 
ce uneşte colectivităţile umane, face din ele naţiuni - şi timpul naţiunilor, care pe vremea lui 
Cantemir abia începea, iar acum încă n-a trecut - atunci tot atât de adevărat este că ele pot 
exista numai prin interacţiune şi nu prin izolare. Toate problemele cunoscute şi subsumabile ideii 
de autodeterminare revin în actualitate şi în noul context al procesului de globalizare. Cum şi cât 
are de spus fiecare, este încă o carte aflată în joc. Politica globalizării însăşi se construieşte, după 
faza teoretică, din întâmplările şi fiinţa însăşi a celor care-o joacă. Condiţia fiind aceea de 
participant la joc, nu de opozant ab initio. 

Nu greşesc afirmând că ne aflăm într-o zonă de falie şi, deopotrivă, într-o zonă de control 
continental: aceea a Porţilor de Fier. Conflictele reale şi potenţiale ale acestei zone sunt similare 
cu acelea ale Porţii de Fier a Asiei, şi ea o poartă de control continental. Situată între Caucaz şi 
Marea Caspică, adică între Azerbaidjanul şi Cecenia islamice pe de o parte şi Rusia şi Georgia 
creştine pe de alta, Poarta de Fier a Asiei, care permite controlul Nordului asupra Sudului (sau 
invers), nu suportă mai puţin rigorile conflictelor civilizaţionale, economice şi deci politice, decât 
zona Porţilor de Fier ale Dunării, care şi ele asigură controlul continental, fac din Dunăre, cel mai 
lung fluviu european, axul continentului, o cale liberă de acces între Marea Neagră şi Marea 
Baltică, prin sistemul de canale existent. Tot ceea ce urmează este de dedus în acest perimetru 
al prezentului ariei geo-politice în care trăim. Şi n-ar fi decât o dovadă de înţelegere parţială - 
aşa cum se întâmplă cu Huntington - a problemei de fond să considerăm că ne aflăm în faţa unui 
conflict religios ori civilizaţional pur şi simplu. Nici pe departe. Ne aflăm în plin proces de 
redefinire a ariilor de influenţă, de reconsiderare a marilor falii de control şi de reproiectare a 
centrelor economice de comandă şi, în consecinţă, de afirmare a civilizaţiilor capabile să 




Viaţa în jurul Mediteranei 


383 


controleze şi să impună toate aceste procese. Nu rămâne decât să fim parte a acestui proces, 
parte activă, după rolul pe care ni-l considera potrivit înaintaşul nostru de acum trei veacuri. 

Sesiunea Academiei de Ştiinţe a Republicii Moldova dedicată lui 
Dimitrie Cantemir, Chişinău, octombrie 2003 


Convergenţe şi diversităţi în 
conceptul de globalizare a culturii 

Ciocnirea civilizaţiilor 50 , una dintre cele mai cunoscute lucrări ale politologului american Samuel 
P. Huntington, a fost publicată în 1997 şi a devenit faimoasă în toată lumea pentru luminarea 
nepărtinitoare a unui amplu proces al lumii contemporane, pe care ne-am obişnuit să-l numim 
globalizare. Perspectiva autorului asupra procesului este însă una centristă, limitată de aria 
lecturilor şi a cunoaşterii fenomenelor din perspectivă americană şi occidentală. Chestiunea 
Europei de Est, ca şi a tuturor celorlalte culturi aflate în afara acestei arii este pusă deci din 
unghiul Occidentului şi cartea pierde din vedere perspective şi zone importante ale evoluţiei 
lucrurilor din aceste părţi de lume. Un dialog ştiinţific cu lucrarea lui Huntington pare deci cu atât 
mai necesar. 

Cultura este parte a civilizaţiei. în această calitate, procesul globalizării civilizaţiei o atinge şi pe 
ea, punând astfel în ecuaţie însăşi diferenţa specifică a naţiunilor. Deoarece cultura, ca semn 
distinctiv al unui popor constituit în stat şi naţiune, face de asemenea parte din această sferă. 
Din apartenenţa culturii, în acelaşi timp, la sfera naţiunii şi a civilizaţiei, rezultă o dinamică a 
proceselor contemporane pe care Huntington o defineşte prin comparaţie cu trecutul istoric, 
grupând culturile actuale în funcţie de origini. Nu este însă mai puţin adevărat că, deşi pleacă de 
la fapte a căror dimensiune planetară nu lasă loc de îndoieli, cum ar fi Renaşterea islamică, le 
interpretează totuşi într-un sens care dă loc la îndoieli în ce priveşte cauzele şi motivaţiile 
profunde ale proceselor. Ca urmare dă loc la îndoieli şi în privinţa soluţiilor propuse. Fiindcă 
Renaşterea islamică din anii '70 nu este doar, aşa cum citeşte Huntington, numai urmarea 
necesităţii de a echilibra tendinţele de globalizare prin păstrarea diferenţelor specifice ale ariei 
islamice - şi folosesc această arie doar ca exemplu, dar tendinţele sunt, în mod firesc, vizibile în 
orice arie definibilă prin caracteristici culturale care pun împreună o colectivitate umană, fie ele 
laice ori religioase - ci este şi urmarea sesizării unor mari presiuni, de unde tendinţa de 
respingere a lor. Aceste presiuni, la rândul lor, nu sunt pur şi simplu presiuni provenite din 
necesitatea de a sincroniza prin modernizare planeta, cum crede Huntington restrângând 
chestiunea ciocnirii civilizaţiilor la o dimensiune culturală cu efecte sociale, ci întreg procesul este 
economic determinat. Globalizarea este un poces de redistribuire planetară a stăpânirii 
resurselor primare, cu toate consecinţele de rigoare, inclusiv culturale. 

Dacă este adevărat că civilizaţiile contemporane avansate au la bază petrolul, tot ceea ce 
urmează în întâmplările ultimilor ani trebuie căutat în registrul acestor căutări de identificare şi 
stăpânire a acestei resurse. 

Dezacordurile faţă de globalizare, ale lumii islamice deţinătoare a marilor resurse de petrol ale 
planetei, se afirmă pe cale culturală, civilizaţională, religioasă, dar sunt dezacorduri de identitate 
şi de teritoriu. Pentru credinţa islamică, teritoriul şi credinţa sunt una. Imperiul Otoman a avansat 
în Europa nu doar prin cucerirea de adepţi, ci prin cucerirea adepţilor cu teritoriu cu tot. Ei au 
făcut paşalâcuri în zonele de influenţă. Prin urmare, în termenii lui Huntington, civilizaţional 
vorbind, Islamul este îndreptăţit să vadă în procesele care au loc tentativa Occidentului de a-l 

ocupa inclusiv teritorial. Chestiunea faliilor dintre ariile de influenţă este citită diferit de la centrul 
spre marginea fiecărei arii, ceea ce măreşte riscul de conflict potenţial. Judecarea deci, aşa cum 
procedează Huntington, a lumii ca având un singur centru - Occidentul - şi mai multe arii 
marginale - pare să fie eronată din moment ce - folosesc doar exemplul resurselor de petrol - 
există alte arii planetare tot atât de importante (chiar pentru centrul numit de Huntington). 

Deşi suferă de centrism, în privinţa sensului de mişcare a lumii Huntington are dreptate: ne 
aflăm în faţa unor războaie de falie şi, după detectarea zonelor de conflict, chestiunea este, mai 
ales pentru cei ce le locuiesc, nu doar să detectăm exact contextul global în care se află plasaţi, 
ci şi să dăm răspunsul corect ţinând seama de perspectivele de interpretare ale celor cu care 
intrăm în conflict. Abia apoi trebuie găsită soluţia corectă. Aşa judecând lucrurile, soluţia islamică, 
cea mai rapidă, şi care virează spre terorism internaţional, nu face decât să blocheze renaşterea 
începută în anii '70 şi întreg procesul de modernizare pe căi proprii, păcătuind prin izolare faţă 
de restul lumii. Pentru că, dacă este adevărată aserţiunea conform căreia identitatea culturală 
este ceea ce uneşte colectivităţile umane, face din ele naţiuni - şi timpul naţiunilorîncă n-a trecut 
- atunci tot atât de adevărat este că ele pot exista numai prin interacţiune şi nu prin izolare. 
Toate problemele cunoscute şi subsumabile ideii de autodeterminare revin în actualitate şi în 
noul context al procesului de globalizare. Cum şi cât are de spus fiecare, este încă o carte aflată 
în joc. Politica globalizării însăşi se construieşte, după faza teoretică, din întâmplările şi fiinţa 
însăşi a celor care-o joacă. Condiţia fiind aceea de participant la joc, nu de opozant ab initio. 

Nu greşesc afirmând că ţările noastre se află într-o zonă de falie şi, deopotrivă, într-o zonă de 
control continental: aceea a Porţilor de Fier. Conflictele reale şi potenţiale ale acestei zone sunt 
similare cu acelea ale Porţii de Fier a Asiei, şi ea o poartă de control continental. Situată între 
Caucaz şi Marea Caspică, adică între Azerbaigeanul şi Cecenia islamică pe de o parte şi Rusia şi 
Georgia creştine pe de alta, Poarta de Fier a Asiei, care permite controlul Nordului asupra Sudului 
(sau invers), nu suportă mai puţin rigorile conflictelor civilizaţionale, economice şi deci politice, 
decât zona Porţilor de Fier ale Dunării, care şi ele asigură controlul continental. Tot ceea ce 
urmează este de dedus în acest perimetru al prezentului ariei geo-politice în care trăim. Şi n-ar 
fi decât o dovadă de înţelegere parţială - aşa cum se întâmplă cu Huntington - a problemei de 
fond să considerăm că ne aflăm în faţa unui conflict religios ori civilizaţional pur şi simplu. Nici 
pe departe. Ne aflăm în plin proces de redefinire a ariilor de influenţă, de reconsiderare a marilor 
falii de control şi de reproiectare a centrelor economice de comandă şi, în consecinţă, de 
afirmare a civilizaţiilor capabile să controleze şi să impună toate aceste procese. 

Simpozionul Internaţional Controverse politice ale veacului XXI 

Novi Sad, nov. 2002 


Kant şi Ornitorincul 51 

Noua carte a cunoscutului scriitor şi semiotician italian Umberto Eco se ocupă, în tradiţia întregii 
sale semiotici - Structura absentă, 1968; Tratatul de semiotică generală, 1975; Semiotica şi 
filosofia limbajului, 1984; Limitele interpretării, 1990; Căutarea limbii perfecte, 1993 - de 
construcţia conţinutului semnului, în principal lingvistic, dar şi vizual ori sonor. Acest tip de 
cercetare, care moşteneşte structuralismul de la Hjielmslev la Greimas, încearcă însă, odată cu 
această carte, o „globalizare" a problematicii abordate. Ea aduce în discuţie filosofia limbajelor 
de la Aristotel la Kant şi apoi la fenomenologi (Husserl, Heidegger) ca moştenire europeană, iar 
ansamblul cercetărilor americane este evaluatîn principal prin prisma lui Charles Peirce, ale cărui 

lucrări se întind între 1935-1993. Acesta s-a ocupat în principal de rolul logicii şi metodologiei în 
aria semioticii. 

Cartea Kant şi ornitorincul este una de eseuri, fiecare cu privire la un subiect anume şi care nu 
se constituie în capitole ale unui întreg, ci doar indică, semnalizează posibilele căi de acces de la 
o problemă la alta. 

Primul eseu, Despre fiinţă, pune faţă în faţă punctul de vedere al lui Peirce - fiinţa este nucleul 
teoriei sale semiotice-şi linia Aristotel-Hjielmslev-Heidegger, constituită într-o teorie a logosului 
(noţiunea) ca semeion (semn) în segmentarea continuum-ului care este lumea. Segmentarea 
aparţine spiritului, deci fiinţei. în raport cu neantul fiinţa este, pentru Pierce ca şi pentru europeni, 
pozitivă. Nu ei îi aparţin, în dicotomia sartriană Fiinţă/Neant, limitele, ci dorinţa Fiinţei de a 
pătrunde în tainele continuum-ului este producătoare de limite. De ce totuşi intervine referinţa 
la ornitorinc? O aflăm din al doilea eseu al cărţii, Kant, Peirce şi ornitorincul. Problema capitolului 
este capacitatea conceptelor de a unifica diversitatea impresiilor sensibile. Ornitorincul, compus 
din părţi ce par să aparţină unor alte întreguri, diferite, îi permite lui Eco o abordare inedită a 
cunoaşterii în sens kantian, adică - în conformitate cu Criticile sale - o cunoaştere lingvistică, 
schematică şi nu una semiosică, aşa cum ar fi procedat Peirce. Comparaţia Kant-Peirce în 
problema ornitorincului, adică a definirii unei categorii din pre-categorii, îl situează pe Eco alături 
de Kant. Astfel, deşi pentru Kant conceptul de ornitorinc ar fi fost exploziv, Criticile neputând 
ajunge la esenţa lui (conceptul fiind la Kant un postulat al raţiunii şi nu o ipoteză), totuşi nici 
părerea lui Peirce n-ar fi de acceptat. Acesta considera că fiecare cunoaştere înglobată într-un 
concept reiese dintr-o cunoaştere anterioară, intuiţia n-are nici un rol. Eco nu poate decât să 
conchidă că schemele kantiene nu exclud intuiţia şi, dacă nu preexistă în natură, sunt totuşi 
motivate de natură. 

Iar ideea motivaţiei însăşi se revelă numai în continuum-ul lumii. 

Problema raportului dintre fiinţă şi concepte se pune în al treilea eseu, Tipuri cognitive şi conţinut 
nucleic, unde Eco analizează Fiinţa sub raportul percepţiei şi conţinutului cultural, care ambele 
sunt repere ale cunoaşterii. Astfel, conţinutul nucleic al unei categorii cuprinde instrucţiuni 
pentru identificarea perceptivă a ceea ce nu există în experienţa individului care-l foloseşte. în 
legătură cu acest fapt Eco îşi extinde analiza la limbajele vizuale şi sonore, stabilind raporturile 
limbaj-lume şi în interiorul acestor arii de semnificare. Astfel, cel care a primit conţinutul nucleic 
al categoriei de ornitorinc, va şti să recunoască orice ornitorinc pe care-l vede, deşi îl vede pentru 
prima dată. 

Al patrulea eseu, Ornitorincul între dicţionar şi enciclopedie, se ocupă de primitivele semiosice 
pre-categoriale. Dacă o categorie cuprinde, cum se afirmă în eseul precedent, instrucţiuni de 
identificare perceptivă a ceea ce nu există în experienţa lui proprie, atunci într-o pre-categorie 
se recunosc sisteme de convenţii gramaticale obţinute prin negocieri la nivel textual. De pildă 
semnul categoriei este bazat pe un ansamblu textual care negociază regulile de comportament 
şi de existenţă ale insectelor. în vreme ce categoria „ţânţar" este obţinută prin însumarea pre- 
categoriei insectă, dar şi prin cunoaşterea şi interpretarea unor fapte din afara acestei pre- 
categorii. Categoria este deci cognitivo-interpretativă. Tot astfel este cazul categoriei „ornitorinc" 
în raport cu pre-categoriile „mamifer" ori „reptilă". Opţiunea lui Eco merge, de această dată, în 
linia şcolii americane a lui Peirce-Putnam. 

Al cincilea eseu, Note despre referenţialitate ca un contract, este cel mai deschis globalizant 
dintre toate demersurile cărţii, deşi începe cu o excludere. Eco îşi corectează studiile precedente 
propunând ca semiotica să scoată în afara graniţelor ei referentul şi referenţilitatea spre a le 
trata separat şi global. Altfel spus, unghiul de admitere a globalizării pentru semiotică e conceput 
ca unul care tinde spre aria ei, dar nu-i este interior. Dacă ornitorincul în calitate de semnifcant 




386 


Proiectul România 


este rezultatul unui contract negociat, atunci desemnarea lui - este sensul restâns în care Eco 
foloseşte termenul de referenţialitate - desemnarea lui deci cuprinde nu categoria de ornitorinc, 
ci un ornitorinc anume. Dar semnul acestui semnificant fiind acelaşi în cazul categoriei, ca şi în 
cazul desemnării, adică ornitorinc, atunci cum deosebim categoria de referinţă? Aici Eco distinge 
din nou între structuralismul european şi semiotica de tip Peirce. Concluzia lui se îndreaptă într- 
o direcţie neaşteptată: adresa fiind fundamentul denominaţiei, al referenţialităţii, atunci e- 
mailul este modelul Spiritului Divin însuşi, în ambele cazuri, al e-mailului şi al Divinităţii, 
desemnarea fiind absolut rigidă. Individul ca adresant şi Divinitatea se situează - din punctul de 
vedere al referenţialităţii - în acelaşi plan. Evident, ontologia şi gnoseologia amuţesc în acest 
plan. Sau mai exact sunt împinse, împreună, într-un unghi mort. 

Al şaselea eseu, Iconism şi hipoiconie, se ocupă de entităţile vizuale, mai exact de semnele 
mentale ale imaginilor. Evident, este reafirmată componenta culturală în constituirea simbolului 
iconic. Acesta are calitatea de amprentă, calitate pe care o pierde în cazul reflectării în oglindă 
(speculară), adică al hipoicoanei. Televiziunea este - crede Eco - un exemplu tipic de hipoicoană, 
deoarece reflectă semne vizuale mentale. Ca tip de demers televizunea ar fi deci lipsită de 
amprenta de semn a conţinutului. Semnul ei e dincolo de ea. Dacă e. 

în sfârşit, eseul Despre denotaţie, termen folosit în opoziţie cu acela de conotaţie de către 
semiologi, lingvişti şi filosofi deopotrivă, se ocupă de ceea ce reprezintă denotaţia în raport cu 
semnificantul, cu referentul şi cu referenţialitatea. Eco defineşte denotaţia ca fiind lucrul numit, 
fie lucrul acela un termen particular, fie o frază nominală ori o descriere. Trecerea în revistă - de 
la Aristotel, Boetius la Toma d'Aquino, la Bacon, Duns Scot, Ockham, Hobbes şi Mill şi a felului 
cum s-a pus în timp problema denotaţiei, îl duce pe Eco la concluzia că, până la Bacon, tendinţa 
analizelor semantice era cognitivă. Ele se 

alăturau analizelor psihologice şi ontologice ale limbajului. De la Bacon însă, istoria denotaţiei 
devine istoria unei dialectici fără sfârşit între o soluţie cognitivă şi una condiţională. 

Cartea rămâne astfel deschisă, fără o concluzie rotunjitoare şi ne permite să asemănăm tipul de 
demers al lui Umberto din aria semioticii cu alte tipuri contemporane de demers globalizant, 
cum ar fi - de pildă - acela din aria teoriei literare. în 1935 Basil Munteanu publica studiul 
Episodes kantiens en Suisse et en France sous Directoire şi înregistra astfel, în acelaşi perimetru 
de timp ca şi Peirce în semiotica americană, importanţa lui Kant în evoluţia ideilor. 

Aria comparatismului, proiectată odată cu primul congres din 1948 de Paul Hazard-Fernand 
Baldensperger-Paul van Tieghem şi nu în ultimul rând Basil Munteanu, elevul lui Hazard, arăta ca 
o continuare a demersurilor retoricii antice preluată de stilistica franceză medievală şi mai nouă. 
Studiul mentalităţilor şi contextelor culturale nu este decât una dintre similitudinile care alătură 
cercetările semioticii şi teoriei literare din perioada interbelică şi până astăzi. Tendinţa mai 
generală de abordare a filosofiei fiecărui domeniu, de stabilire a resorturilor umane ultime care 
produc mişcarea de valorizare în cele două domenii este o altă similitudine. Şi ambele merg în 
direcţia înţelegerii dialectice şi globale a demersului uman, fie că e vorba de un continet sau altul, 
de un domeniu sau altul. Comparatiştii, semioticienii, filosofii, teoreticienii din zona umanistă - 
nu mai spun din zona ştiinţelor - au înţeles de decenii bune că, dincolo de specificul fiecărui 
domeniu, există ceva comun tuturor. Kant a fost doar unul din pilonii originari ai acestui proces. 
Ornitorincul, împrăştiat în bucăţi prin toate ariile deosebite ale interesului omenesc de 
cunoaştere, este un altul. El încearcă să se reconstituie acum ca entitate unică. Omenirea se află 
în pragul descoperirii ornitorincului categorial. Un prag definitoriu pentru capacităţile ei 
însumate şi dincolo de care, încă, nu se ştie ce se poate afla. 


Paris, 1999 




NOTE Şl COMENTARII 


2 Nu este întâmplătoare referirea la Kant. Acolada finală a acestei cărţi se referă tot la Kant, aşa cum îl 
abordează Umberto Eco. Pun la începutul demersului meu acest text publicat în 1987 cu surpriza de 
a constata că parametrii mei de referinţă nu s-au schimbat profund şi, mai ales, că întrebările plutesc 
în aer, n-am fost complet izolată de ele, nu sunt nici acum. 

2 Hermann Hesse a scris romanul Jocul cu mărgele de sticlă, text simbolic despre felul cum o lume, ori 
un ansamblu de probleme, pot fi stăpânite în interiorul unui „joc", dirijate, manipulate. Castalia este 
spaţiul imaginar al „jocului". 

3 Traducere de Dan Botta. 

4 Text provenit din Arhivele Petru Dumitriu, cedate de SRI în 1996 Academiei Române. 

5 Această ediţie am publicat-o în 3 volume, 6000 de pagini, la Fundaţia Naţională a Academiei Române 
şi Editura Univers Enciclopedic, în 2005, cuprinde selecţia făcută chiar de autor, decedat pe 6 aprilie 
2004 şi conţine Colecţia de biografii... inclusiv, adică tot ce a scris în România. 

6 în Cronică de familie, capitolul intitulat Salata, după care Lucian Pintilie a făcut de curând un film, 
intitulat O vară de neuitat, episodul figurează ca întâmplat în Cadrilater, iar muncitorii care trebuiau 
împuşcaţi erau bulgari. Petru Dumitriu însă mi-a mărturist, în 1999, că lucrurile s-au întâmplat la 
Baziaş, dar, fiindcă atunci când a scris Cronică de familie relaţiile României cu Iugoslavia lui Tito erau 
mai mult decât reci, s-a temut de consecinţe şi a mutat acţiunea în Cadrilater. Izvorul Sfântului Sava 
există şi astăzi în apropierea rămăşiţelor casei natale a autorului de la Baziaş, după cum se vede şi că 
acolo, pe coasta dealului, a fost o grădină de zarzavat. 

7 Acest text a prefaţat un grupaj de texte inedite ale lui Petru Dumitriu publicat în „Caiete critice" nr.3- 
5/2003. Dar adaug aici acest text pentru că Petru Dumitriu a exprimat avant la lettre ceea ce vrea să 
exprime şi Viaţa în jurul Mediteranei: faptul că, prin rădăcini, prin urmări şi prin intenţii, culturile 
diferite ale Europei constituie cel mai însemnat monolit de raportare spirituală lui Homo Europaeus 
la marele ansamblu al civilizaţiilor planetei. 

8 Am publicat în revista „Historia" a lui Ion Cristoiu, în 2004 - legat de contextul politic generat în 
România de cadrul mai larg al războiului rece - acest articol care-l foloseşte pe Petru Dumitriu drept 
exemplu pentru destinul intelectualităţii româneşti aflată într-un sistem creat artifical. Menţinut ca 
atare atât de Est cât şi de Vest. Convenit să fie o alterantivă postbelică de echilibru european, dar 
numai până la absorbirea urmărilor celui de-al doilea război mondial. Cel puţin aşa mi se pare că se 
văd lucrurile privite din perspectiva prezentului. Articolul se numea Jumătatea veacului XX, cum a 
fost şi cum este. lată-l: 

„Scriu aceste - mai mult-impresii de lectură legate de descoperirea unui final abandonat al Cronicii 
de familie, o variantă de lucru, un text încă nepublicat, numit Adolescenţii. El se referă la anii 
1948-1950 şi ar fi făcut legătura, în chip direct, cu un alt roman, rămas şi el nepublicat în volum şi încă 
neunitar ca întreg - dar dactilografiat, aproape 1800 de pagini - şi care s-ar fi numit Colecţia de 
biografii, autobiografii şi memorii contemporane. Acţiunea Colecţiei... merge din 1948 până în 1954. 
O comparaţie se impune din capul locului între ceea ce percepeau contemporanii evenimentelor şi 
ceea ce percepem noi din ele, după mai bine de o jumătate de veac. Şi aici nu mă refer la literatură, 
în 1948 s-a declanşat în lume războiul rece între cele două mari sisteme sociale şi politice: 
capitalismul şi socialismul. Primul dintre ele percepea apariţia unui nou sistem ca pe o pierdere de 
teren în supremaţia asupra lumii. Cel de-al doilea, rezultat în urma războiului, pornit la drum pe 
baionetele stalinismului, resimţea faptul că nu dispune de structuri consolidate spre a-şi apăra 
cuceririle. Rezultatul, în ce priveşte noul sistem, căruia aparţinea acum şi România: acţiunea rapidă şi 
hotărâtă de eliminare a vechilor structuri (inclusiv a persoanelor care deţinuseră controlul), formarea 
unor noi structuri, care şi ele trebuiau controlate dintr-un punct central, lată ce s-a întâmplat în 

perimetrul de timp la care mă refer - şi mă refer la el pentru că acest interval de timp este prezent în 
textul lui Petru Dumitriu. 
în 1948: 

• Are loc Congresul Mondial al Intelectualilor şi Scriitorilor (Wrocfaw, Polonia), semn al 
declanşării războiului rece şi în acest registru. Şeful delegaţiei române este Leonte Răutu. Ca urmare 
se declanşează marile procese politice de eliminare a intelectualilor comunişti „europenişti": Lucreţiu 
Pătrăşcanu în România, Rajk Lâszlo în Ungaria, Traiko Kostov în Bulgaria, Rudolf Slanski în 
Cehoslovacia. 

• în România au loc alegeri pentru Constituantă; 

• Parlamentul României este înlocuit cu Marea Adunare Naţională; 

• Gheorghe-Gheorghiu Dej începe să se detaşeze de restul plutonului. 

• Marea Adunare Naţională hotărăşte ca dezvoltarea ţării să fie reglementată prin planuri 
cincinale; 

• Are loc Plenara a ll-a a C.C. al P.M.R, care „dă o direcţie unitară" activităţii artiştilor şi 
scriitorilor; 

• Mihail Sadoveanu publică în „Contemporanul" articolul Importanţa mondială a literaturii 
sovietice, menit să definească parametrii între care se va desfăşura fenomenul literar românesc. 

• Are loc al lll-lea Congres studenţesc, care reorganizează studenţimea română după 
principiile noii puteri; 

• Denigrarea lui Tito şi a titoismului ca fenomen, în tentativa lui Stalin de a-şi asigura 
supremaţia în sistem; ca urmare, impunerea unei linii dure în politică şi de aici în toate registrele vieţii 
sociale. 

Efectele culturale imediate, în acelaşi an 1948, în România, au fost: 

• Desfiinţarea „Revistei Fundaţiilor Regale" şi reînfiinţarea, pe structura publicaţiei, a „Vieţii 
româneşti"; 

• Desfiinţarea Editurii Fundaţiilor Regale şi înfiinţarea Editurii pentru Literatură şi Artă. Un 
efect personal în viaţa lui Petru Dumitriu: 

• tatăl său este arestat deoarece fusese ofiţer al fostei armate române (colonel de grăniceri), 
deşi nemţii în retragere îi distruseseră casa de la Baziaş. 

în 1949: 

• Are loc Congresul intelectualilor din RPR pentru Pace şi Cultură, ca urmare a Congresului de 
la Wrocfaw, finalizat cu un text de aliniere trimis lui Stalin; 

• I. Chişinevschi (secretar al C.C. al P.M.R.) publică în „Contemporanul" articolul Dezvoltarea 
culturii în RPR, contribuţie de seamă la opera de apărare a păcii. 

• Revista „Contemporanul" (înfiinţată în 1946) primeşte Premiul Al. Sahia al Academiei 
Române pentru întreaga activitate. 

• Cicerone Theodorescu, redactor şef al „Vieţii româneşti" (şi membru al Marii Adunări 
Naţionale!) este exclus din PMR pentru deviere ideologică. 

Ca efect personal în viaţa lui Petru Dumitriu: 

• surorii lui i se refuză înscrierea la Institutul de Medicină şi Farmacie, ca fiică a unui tată 
arestat. 

• Petru Dumitriu nu se mai poate înscrie la nici o facultate (de altfel, încercase acest lucru 
constant, începând din 1948). 

în 1950: 

• Zaharia Stancu, preşedintele Uniunii Scriitorilor, este exclus din PMR; este ales preşedinte 
Mihail Sadoveanu (încă şeful Lojii Masonice a Orientului), în urma Plenarei din octombrie. 

• Nicolae Moraru devine redactor şef al „Vieţii româneşti"; 

• începe construirea Canalului Dunăre - Marea Neagră, folosindu-se deţinuţi proveniţi din 
rândul fostelor partide istorice, ca şi muncitori veniţi din toată ţara. Cu acest prilej se observă prima 

deosebire de păreri între consilierii sovietici ai Canalului, care voiau să adjudece această construcţie 
ca pe una a „socialismului mondial" (Dunărea fiind principalul fluviu - cale de transport - al Europei, 
deţinătoare a Porţii de Fier care controla echilibrul continental, precum şi echilibrul Mediteranei) şi 
linia mai „naţională", în fruntea căreia se afla Gheorghe Gheorghiu-Dej, care voia să afirme că acest 
Canal aparţine României şi a fost edificat de români. 

Dată fiind această situaţie, ce a făcut Petru Dumitriu ca scriitor (debutat la „Revista Fundaţiilor 
Regale" în 1943). 
în 1948: 

• Se orientează către revistele „Viaţa românească" (unde devine redactor), „Flacăra" şi 
„Contemporanul", în care publică fragmente ale unor viitoare romane, texte de direcţie literară 
(Recviem pentru o falsă filozofie, despre Jean Paul Sartre), ca şi recenzii (la Floward Fast şi Sinclair 
Lewis) în tentativa de a păstra dechiderea către universal a literaturii române. Recenzează favorabil 
întâlnirea din pământuri de Marin Preda (în primul număr din seria nouă a „Vieţii româneşti"); 

• îşi trasează propriul său program literar, după care va lucra neabătut şi unitar. El este 
publicat într-o anchetă din „Studentul român" (februarie) unde afirmă că, în plan literar, există: o 
problemă de stil: realismul (încă din 1947 se exprimase deschis contra formulării „realismul socialist" 
- pe care voia s-o impună Leonte Răutu - ţinând la Şcoala pentru literatură conferinţe dedicate 
realismului lui Balzac); una tematică: istoria societăţii româneşti în perioada ei contemporană; una 
etică: comportamentul oamenilor în mijlocul conflictelor prezentului (apropo de negarea deplină a 
valorii unor oameni numai pentru că se afirmaseră înainte de război, şi lauda altora, numai pentru că 
erau „noi"). 

în 1949: 

• Publică în reviste Bijuterii defamiiie, Vânătoare de lupi. Nopţile din iunie. Bijuterii de familie 
apare în volum. 

în 1950: 

• Lucrările publicate se traduc în maghiară şi germană; 

• începe să publice din Drum fără pulbere (roman aflat, ca opţiune, de partea liniei „naţionale", 
a lui Gheorghiu-Dej; conceput ca o replică la Europolis de Jean Bart); 

• Devine membru al Comitetului Uniunii Scriitorilor. 

Cum privea Petru Dumitriu însuşi evenimentele acestui interval de timp reiese destul de clar din 
fragmentul numit Adolescenţii (pe care nu-l reproducem în întregime). Titlul fragmentului vizează 
deruta unei generaţii româneşti care-şi începea atunci drumul în viaţă şi este conceput - deşi, cu 
siguranţă, Petru Dumitriu nu ştia textul - ca un fel de replică la Romanul adolescentului miop al lui 
Mircea Eliade. Nu cunoştea, desigur, textul lui Eliade, rămas inedit până prin anii '80, dar îi cunoştea 
concepţia, care era şi ea a unei întregi generaţii, formată în anii războiului şi hrănită cu texte menite 
să justifice mai mult decât o stare de lucruri: un conflict adus de hitlerism la amploare mondială. De 
altfel, una dintre dedicaţiile Colecţiei... , rămasă în manuscris, va fi către Emil Cioran, şi el vizat de 
Petru Dumitriu ca „formator de opinie" al generaţiei lui. Referinţele filosofice ale Adolescenţilor, în 
speţă Georgică Scarlat (teroristul), sunt de altfel de ordin existenţialist (sau, cum spunea Petru 
Dumitriu însuşi în articolul despre Sartre din 1948, iraţionalist). Lumea românească aşa cum se vede 
ea din acest text este una încă necuprinsă în chingile noului sistem - ceea ce, istoric, este exact - şi 
atestă calitatea de victime a unor apartenenţi (tineri) la diverse categorii sociale, care nu aveau nici 
măcar prilejul să opteze pentru o cale anume, ei fiind doar manipulaţi de forţe aflate deasupra lor şi 
aflate în conflict deschis unele cu altele. Ceea ce, istoric vorbind, este iarăşi exact. Chestiunea de fond 
a acestui text, care datează probabil din 1954-1955 (era adică destul de „fierbinte", 
contemporană cu evenimentele), este însă alta: atestă tentativa unor anumite forţe de a-l controla, 
de a-l manipula pe Petru Dumitriu însuşi. Acest text a fost citit înainte de publicare de către cineva 
(îndrăznesc să cred că unul era Paul Georgescu, cu care era prieten, el fiind comunist din 

ilegalitate, aflat în aceeaşi celulă cu Aristide Halanay, matematician şi Barbu-Câmpina, istoric, iar 
celălalt Ovid Crohmălniceanu, după cum atestă desfăşurarea ulterioară a relaţiei dintre ei) în tentativa 
de a-l orienta într-o anumită direcţie. Chiar modificarea numelui personajului auctorial din Adrian în 
Cristian (ca, mai târziu, în Colecţie..., Cristian lonescu) atestă că totul era citit şi controlat pentru ca, 
prin scrisul său, autorul (altminteri ridicat în slăvi pentru că prin el se forma o anumită imagine despre 
lumea românească) să ofere o anumită imagine a societăţii româneşti a momentului. El devenea astfel 

- la suprafaţa lecturii, cum am spune astăzi, adică mai mult aparent - formator de opinie. 

Petru Dumitriu a sesizat însă exact tentativa de a fi ţinut sub control. A preferat să renunţe la text 
-îmi place să cred - deşi, probabil, a renunţat la el şi pentru că era prea direct implicat în zona 
politicului, mai ales pentru un final de carte precum Cronică de familie, care, în chip clar, aducea ceva 
substanţial nou literaturii române postbelice; era primul roman post-stalinist (şi încă Bijuterii de 
familie, aflate în componenţa lui, apar în plin stalinism), de „dezgheţ", care afirma un realism al 
echilibrului - fiecare personaj avea partea lui de vină şi de dreptate, istoria se făcea în registre care 
depăşeau ideologiile de grup şi de partid - şi existenţa însăşi a unei întregi naţiuni ieşea la iveală pe 
fundalul amplu al mişcării istoriei europene. Luminile şi umbrele proiectate asupra fenomenului 
românesc proveneau din agitaţia mai largă a Europei ultimelor veacuri. Mi se pare clar de ce romanul 
a avut dintr-odată tot atâţia aderenţi cât opozanţi. Era greu să controlezi pe cineva care-ţi era superior 
ca ştiinţă şi capacitate de a scrie. Acest fapt a prouiectat, cred, şi necesitatea subteranpă de a-l arunca 
pe autor în afara spaţiului românesc, de a face din el un emigrant. 

Nu mi se pare de aceea deloc întâmplător conflictul deschis de Ov. S. Crohmălniceanu în jurul lui 
Petru Dumitriu. Acesta a început cu o recenzie, reluată în volumul Cronici literare, ESPLA, 1956, care 
critică tot atâta cât laudă cartea. Evident, talentul scriiturii şi veridicitatea conturului personajelor nu 
pot fi negate. Dar o „atmosferă de apăsare, o impresie că, totuşi, un soi de voinţă misterioasă, 
atotputernică, regizează existenţa fiecăruia" (p. 127) este reproşul fundamental, în lumina căruia 
criticul nu poate încadra această carte în „spiritul ideologiei marxiste" (p. 114). Această ultimă 
sintagmă indică, de fapt, stadiul criticii literare româneşti a momentului, atât platforma, originea, cât 
şi erorile de interpretare, erorile de acord temporal şi spaţial între ideologie şi viaţa de fapt României 
postbelice. Să mă explic: acelaşi Ov. S. Crohmălniceanu, unul din principalii constructori ai ideaticii în 
zona criticii literare (plecat şi el în exil, dar după 1990!), scria în studiul Realismul socialist şi 
revizionismul (voi. Pentru realismul socialist, ESPLA,1956) că în blocul ţărilor socialiste apare, iniţiat 
de Lukâcs, curentul revizionist, care „apără realismul, nu realismul socialist" (p.64). Acestuia i se pot 
adăuga Milan Kundera, Marko Ristici, Bihali Merin şi, cu toate că în România e bine (exemple pozitive 
sunt V. Em. Galan, Mihai Beniuc, Nina Cassian, expatriată şi ea după 1990, Nicolae Labiş), e loc şi 
pentru rău (exemplu negativ: Petru Dumitriu). Chestiunea "realismului socialist" e abordată de acelaşi 
Ov. S. Crohmălniceanu, în acelaşi volum citat mai sus, în studiul de Despre articolul lui Lenin 
Organizaţia partid si literatura de partid, unde chestiunea e pusă în termeni tăioşi şi care-l pot 
înspăimânta pe cititorul de azi: „E vorba de problema partinităţii în activitatea scriitoricească, a 
legăturii dintre cauza proletariatului şi munca literară, a atitudinii partidului faţă de literatură" (p. 9). 
Atunci, probabil, această optică l-a speriat şi pe Petru Dumitriu şi pe câţi alţii care - neputând să fugă 

- au amuţit ori s-au "de-valorizat" încadrându-se în aceste rigori. De fapt, ce proiecta să facă Ov. S. 
Crohmălniceanu raportându- se la un articol al lui Lenin scris în 1905, înainte deci de preluarea puterii 
de către Soviete, şi care fusese amendat încă de la primul Congres al Scriitorilor Sovietici, din 1934, 
când Kaverin şi Kolţov îl luaseră peste picior pe Gorki, adept al controlului de partid in literatură (cf. 
B. Pasternak, V. Kaverin, M. Slonimski — Corespondenţă - Memorii-Jurnal, Editura Univers, 1978)? 
Controlul de partid, după Ov. S. Crohmălniceanu, revine criticii literare. Aşa stând lucrurile, e deînţeles 
cum de a apărut în "Viaţa românească", din Colegiul de redacţie al căreia făcea parte şi Petru Dumitriu, 
la rubrica Miscellanea, o notiţă semnată Zoii, în care citim: „De la o vreme tovarăşul Petru Dumitriu 
se arată foarte supărat pe critica şi istoria literară. Le ceartă când şi pe unde poate, iar cu prilejul 
unor recente observaţii asupra fenomenologiei creaţiei', ,Gazeta literară' 3/1957 - citându-l pe 

Caţavencu, ajungea la concluzia că pur şi simplu nu există." (p. 251). Las la o parte discuţia în termeni 
fenomenologici, despre care Zoii probabil nici nu ştia ce înseamnă, şi subliniez faptul că, în epocă, 
Petru Dumitriu a încercat o definire a ariei specifice literaturii şi o separare a acestei arii de implicarea 
politică directă. Politicul ca zonă a literaturii, da, dar nu comandamentul politic asupra literaturii. în 
plus. Petru Dumitriu spunea un nu hotărât desincronizării literaturii române de literaturile europene. 
Ca fapt secundar, dar semnificativ, trebuie menţionat că acelaşi Ovid Crohmălniceanu a introdus în 
literatura română scriitorii universali ale căror nume le vehiculase Petru Dumitriu cu trei decenii mai 
înainte, atestând astfel chiar împlinirea unui „program de desincronizare". 

Petru Dumitriu a făcut deci alt final decât în Adolescenţii pentru Cronică de familie. Şi a plecat înainte 
de publicarea în volum a Colecţiei..., despre care am temeiuri să cred că fusese şi ea deja „controlată" 
prin lecturi ale aceloraşi personaje nenumite clar. Fapt este că, luând cu sine notele acestei continuări, 
Petru Dumitriu a rescris-o în rezumat, imediat ce a ajuns în Occident, cu titlul Incognito. 

Fie-mi iertat acest atât de lung excurs în evenimentele jumătăţii de veac XX „aşa cum a fost". El 
constituieînsă un element necesarîn deschiderea unei discuţii despre jumătatea de veac XX „aşa cum 
este", adică aşa cum o văd astăzi diverşi interpreţi ai ei. Mai mult: aşa cum vor să acrediteze ideea că 
a fost, spre a trage foloase prezente şi viitoare de pe urma trecutului. Nu vreau să mă refer la faptul 
că reprezentanţii unor partide politice, care se reclamă drept continuatoare ale partidelor istorice, 
văd în acel trecut doar întâmplările membrilor respectivelor partide. Asta ar fi o problemă de partid 
şi, în sens mai larg, una politică. Nici măcar nu mă refer la faptul că diverşi scriitori şi teoreticieni 
actuali ai fenomenului literar se reclamă, în analiza valorii literare - şi culturale în sens larg - doar la 
istoria unui partid sau altul, după ascendenţii şi simpatiile pe care-i are şi pe care le apără. Nu. Vreau 
să- mi exprim doar temerea că trăim, acum ca şi atunci, „la suprafaţa lecturii" şi nu observăm că am 
putea face-şi suntem liberi s-o facem -în registrul cultural cu siguranţă, recuperarea unor valori care 
au încununat spiritul românesc, chiar dacă autorii au trăit în alt sistem social. Fiindcă ţara la care s-au 
raportat a fost tot România, iar deplinătatea existenţei ei nu înseamnă acoperirea trecutului cu pete 
albe. Aşa cum ne descrie scriitorul, aşa am fost, aşa am acceptat să fim. 

Când a priceput că riscă să rămână mincinos, Petru Dumitriu a plecat. Un scriitor scrie ce vede, lasă 
un mesaj. Nu el face lumea şi nu el o schimbă. O schimbă ceilalţi, uneori citindu-l şi înţelegând ce vrea 
el să spună. Cred că România celei de-a doua jumătăţi a veacului XX n-a avut o voce mai pertinentă 
decât a lui. El a fost singurul scriitor român care, ajuns în Occident, a analizat direct, ex abrupto, relaţia 
Occident-Orient, Est-Vest, în acest secol XX, măsurând cu propria lui viaţă adâncimile, distanţele şi 
similitudinile dintre cele două fronturi. Şi dacă astăzi ne îndreptăm către o unitate a Europei, atunci 
Germania şi Franţa ar trebui să recunoască din ce motive a fost discriminată vocea lui Petru Dumitriu 
şi acreditată aceea a Monicăi Lovinescu, fiindcă nu despre literatură este vorba. Atunci când Cristinel, 
soţia lui Mircea Eliade i-a mărturisit lui Ion Caraion (după cum scrie acesta în volumul I din Caietul 
albastru) că a venit la el Monica Lovinescu să-l roage să se ducă la dl. Gallimard şi să-i spună să nu fie 
primit Petru Dumitriu în Franţa (deşi fusese deja tradus în Franţa ca reprezentant al României 
socialiste), oare despre literatură era vorba? Atunci când Andre Malraux a primit scrisoarea lui Petru 
Dumitriu prin care acesta cerea sprijin Franţei spre a-şi recupera copilul trimis la orfelinat la Bucureşti 
cu nume schimbat şi n-a făcut nimic, tot despre literatură era vorba? Atunci când Incognito a fost 
respins de la Premiul Goncourt a fost vorba cumva despre literatură? Atunci când Bernard Pivot l-a 
invitat pe Petru Dumitriu într-o emisiune alături de un cubanez care nu vorbea franţuzeşte şi de un 
scriitor din Africa de Sud care scria în afrikaans, ce ştia şi ce credea despre acest scriitor care publicase 
peste zece cărţi în limba franceză despre relaţia Est-Vest ? Atunci când, toată viaţa, Petru Dumitriu a 
fost în lumea germană doar referent la poştă, cu înnoire de contract la fiecare şase luni, oare nu ştia 
nimeni că acela era un scriitor? Şi nu cumva tot despre literatură a fost vorba atunci când Gabriel 
Liiceanu a refuzat să primească oferta lui Petru Dumitriu, făcută în anul 2000, de a publica eseul 
(altminteri filosofico-religios) intitulat Non credo, oro (I don't belive, I pray), oferit de autor cu drept 
exclusiv de Copyright şi purtând dedicaţia „To my country"? 

Ar fi vai de această cultură, care deţine atâţia scriitori talentaţi, dacă nimeni n-ar vedea că literatura 
română este astăzi redusă la grupuri care nu acceptă nici o valoare venită din afara zonei lor de 
influenţă (cu pretextul să unele valori sunt perimate deoarece vin din trecut, altele sunt neautorizate 
pentru că vin din prezent) şi ar fi încă şi mai rău dacă nici unul dintre cei care văd ce se întâmplă n-ar 
striga că se întâmplă ceva rău pentru valorile însele ale acestui neam care crede că intră în Europa şi 
în lume mai ales şi mai întâi cu valorile lui. Cine oare are interese favorizante într-o direcţie sau alta şi 
de ce? Şi, tot aşa, ar fi vai de literatura română dacă ar exista acum, ca şi la jumătatea veacului XX, 
vreo tentativă de control şi de îngheţ. Pesemne Petru Dumitriu ar muri a doua oară. Şi ar fi păcat, atât 
fiindcă aceasta a fost cea mai puternică voce a prozei româneşti a veacului al XX-lea şi, până la urmă, 
cea mai puternică voce a spiritului ei literar, cât şi pentru că premoniţiile lui legate de ceea ce se 
întâmplă astăzi în registrul integrării şi globalizării (nu doar sub raport cultural) datează de decenii şi 
s-au adeverit, se vor mai adeveri încă, dată fiind arhiva inedită - de 34 de eseuri referitoare la zona 
balcanică şi 11 piese de teatru - aflată în prezent în posesia Mugar Library a Universităţii din Boston. 
Refuzul de a cunoaşte o operă majoră nu anulează puterea ei de a vorbi cititorilor şi cu atât mai puţin 
existenţa ei." 

9 Trebuie observată apropierea dintre această idee, şi ideea profesorului Karl Kaser, din Graz, prezent 
şi el în acest volum, de a construi o Enciclopedie a Ţărilor Europei de Est bazată pe contextele 
lingvistice referitoare la corpul uman. 

“Grâul sălbatic a fost aclimatizat în Israel de un colon a cărui familie a plecat din România 
(Transilvania), pe nume Ahronsohn. în localitatea Zikron Yaakov îi este dedicat un muzeu. De altfel, 
întreaga localitate a fost fondată de evrei plecaţi din Transilvania, pe vremea Imperiului Austro-Ungar. 
Ei au păstrat obiceiuri ale locului de origine, ca şi portul popular românesc ca port al lor, tradiţional. 
De asemenea, printre mâncărurile tradiţionale a rămas ciorba românească, acrită cu borş. Probabil 
Daghani cunoştea aceste detalii când şi-a ales pseudonimul artisitic, cu atât mai mult cu cât şi el se 
formase în Imperiul Austro-Ungar. 

n La semnarea Tratatului de aderare a ţării la Uniunea Europeană de la Luxemburg, România a etalat 
intelectuali din emigraţie şi folclor. Nici un intelectual din ţară, din nici o generaţie, din nici un 
domeniu. Victimizarea intelectualităţii nu mi se pare deloc întâmplătoare, cel puţin în măsura în care 
„divide et impera" a rămas valabilă până astăzi. Fragmentarea interiorului statelor, trecerea de la 
politici naţionale şi inter-naţiuni la politici „în reţea" ar presupune însă tocmai afirmarea identităţii, 
prin toate valorile spiritului unui popor. Şi renunţarea definitivă la mentalitatea otomană de sluj în 
faţa celui care ţi se pare mai tare. Cu atât mai mult cu cât acela s-ar putea să nu aibă această 
mentalitate şi nici să n-o înţeleagă. 

“Radu Bogdan, prezent în paginile acestei cărţi, dă exemple edificatoare apropo de această atitudine 
a lui Daghani. 

“Dahgani a fost cumnatul scriitorului interbelic Miron Grindea, plecat la Londra. Soţia acestuia, 
ultima în viaţă din cele două familii, a donat universităţii din Sussex lucrările lui Daghani, după cum a 
făcut o donaţie de circa 700 de lucrări şi Muzeului Naţional de Artă de la Bucureşti. 

14 Fuga spre nord este cel mai cunoscut roman al lui Klaus Mann, fiul lui Thomas Mann. Subiectul 
acestui roman de dragoste, în sens larg de dragoste de oameni, este fuga din faţa urgiei fascismului. 
“Ovidiu, fiind străin de cetate, a fost îngropat în afara zidurilor ei, spre poarta de răsărit. De curând 
s-a descoperit un mormânt roman de secolul II, cu frescă interioară foarte frumoasă, despre care se 
crede că ar putea fi al lui Ovidiu, mai ales fiind datat din aceeaşi perioadă de timp cu moartea poetului 
latin. 

“Numele latin al Vienei. 

“Confluenţa Volgăi cu Kama se află aproape de oraşul Tbilisi, capitala Georgiei. Deci secuii sunt la 
origine caucazieni, ca şi cisiţii, dar nu maghiari. Ei şi-au pierdut numai limba natală, dar nu şi 
sentimentul deosebirii de maghiari. 

18 A reformat sistemul administrativ după model rusesc. 

19 Colecţia e descrisă la începutul romanului Prins de Petru Popescu. 

20 Ha? Nu trebuie s-o spui! 

21 Maurer apare ca personaj în două din cărţile lui Petru Dumitriu: Colecţia de biografii, autobiografii 
şi memorii contemporane şi Incognito. De altfel, în casa lui Ion Gheorghe Maurer şi-a lăsat fetiţa când 
a fugit din ţară, în 1960. 

22 Emisiunea a fost realizată la o lună după alegerile din 1996, cînd PDSR-ul pierduse în favoarea PNŢCD, 
care-şi constituia atunci alianţa de guvernare alături de liberali şi PD. Dintre cei intervievaţi pierduseră 
puterea Ion lliescu, preşedinte PDSR. Petre Roman urma să devină preşedintele Senatului. Marko 
Bela, preşedinte UDMR, a făcut parte din ambele guvernări. Varujan Vosganian devenise preşedinte 
al Comisiei senatoriale de Buget-Finanţe, Ion Diaconescu era preşedinte al PNŢCD, Ion Caramitru se 
pregătea să preia funcţia de ministru al Culturii, Laurenţiu Ulici era preşedinte al Uniunii Scriitorilor şi 
vicepreşedinte al Partidului Liberal, Gabriel Ţepelea era preşedintele Comisiei de cultură a Camerei, 
Mona Muscă, Partidul Liberal, era vicepreşedinta aceleiaşi comisii. Radu F. Alexandru, scriitor, trecuse 
de la liberali la PD, unde era secretarul partidului. 

“în momentul acela se pregătea să devină prim ministru Radu Vasile, PNŢCD. Ion Caramitru făcea 
parte din acelaşi partid. 

24 Eugen Vasiliu, membru PNL, era secretar de stat la Ministerul Culturii atunci când s-a redactat 
proiectul acestei legi şi a lucrat la proiect. 

25 Asociaţia Scriitorilor Profesionişti din România (ASPRO) a părut după 1989, ca urmare a faptului că 
o parte dintre scriitorii români contemporani s-au simţit excluşi din viaţa literară, ori n-au fost de 
acord cu priorităţile culturale ale organizaţiei, cu preşedintele ei Mircea Dinescu etc. 

26 Am făcut un film pe 16 mm când poetul a împlint 75 de ani. Aceste versuri inedite mi le-a citit atunci, 
în apartamentul lui minuscul. Tot atunci mi-a povestit viaţa lui şi am scris, la începutul Nocturnei lirice 
difuzată pe TVR 1, pe care i-am dedicat-o, acest text: „Şt. Aug. Doinaş s-a născut într-un sat din judeţul 
Arad la 26 aprilie 1922 şi a absolvit Facultatea de Litere şi Filozofie a Universităţii din Cluj în 
1948. Apucase să debuteze cu versuri în 1939 în „Jurnalul literar" de la laşi, scos de G. Călinescu şi să 
obţină, în 1947, premiul E. Lovinescu al „Revistei Fundaţiilor Regale"pentru volumul de versuri Alfabet 
poetic. Valurile tulburi ale istoriei româneşti de la jumătatea veacului XX l-au trimis pe tânărul Doinaş 
direct la închisoare. Numai voinţa culturală şi talentul cu mult peste medie l-au făcut să plutească din 
nou la suprafaţa marilor ape ale timpului şi să ridice o stea distinctă pe cerul poeziei româneşti 
contemporane. A publicat următorul volum de versuri, Cartea mareelor, în 1964. Omagiem 75 de ani 
de viaţă şi 33 de ani de creaţie ai poetului Şt. Aug. Doinaş. A scris aproape 20 de volume de versuri, 
fără a număra reeditările, a tradus în jur de 20 de mari poeţi ai lumii, a scris eseuri şi articole despre 
poezie, a fost, după 1990, membru al Senatului României. Ipostaze, Alter Ego, Papirus, Foamea de 
unu, Interiorul unui poem - volume de versuri scrise la interval mare unul de celălalt, dovedesc 
deopotrivă foamea de spaţii vaste, nocturne, dorinţa cufundării în apele profunde ale cunoaşterii. 
Stelar şi acvatic. Doinaş a tradus Holderlin şi Faust de Goethe, Rimele lui Dante şi logica dantelărie 
estetică a lui Paul Valery. Omagiem deopotrivă poetul şi omul care a traversat cu măsură şi discreţie, 
dar şi cu talent şi constantă forţă creatoare, sfârşitul de veac şi de mileniu al acestei Românii. 

27 Am publicat, legat de cazul Ion Miloş, simbol şi el, ca şi Petru Dumitriu, al cazului emigraţiei generate 
de războiul rece, un articol - Primul val de emigraţie din ţările socialiste • Ion Miloş, un caz printre 
altele - în revista „Historia", în 2004. lată-l: 

Anul 1957 a fost unul al războiului rece în deplinătatea lui. Evenimentele politice care au avut loc 
îl plasează astfel. De altfel, el nu face decât să continue nu mai puţin încordatul an 1956, când revoluţia 
maghiară fusese înăbuşită în sânge de Armata Roşie, iar închisorile întregului lagăr socialist cu reali 
ori presupuşi susţinători ai ei. Vom urmări mai cu deosebireîntâmplările legate de Europa Occidentală, 
deoarece reflexul lor este important pentru Iugoslavia, spaţiu căruia aparţinea şi Ion Miloş, român din 
Voivodina, născut în satul Sărcia. în februarie se anunţă că va fi înlocuit generalul american care 
comanda forţele aliate din Europa cu Speidel, ceea ce însemna o încordare a situaţiei. Aducerea 

focoaselor nucleare în Europa este anunţată pentru martie, ceea ce se şi întâmplă. Acest lucru devine 
public după vizita britanicului Duncan Sandys în Statele Unite, în urma căreia şi Marea Britanie 
hotărăşte să-şi protejeze propriul său teritoriu prin focoase nucleare teleghidate. O reacţie care 
depăşea atât de prompt şi violent palierul politic în favoarea celui militar era fără precedent în anii 
postbelici şi exprima un moment de criză maximă la nivel sistemic. Lagărul socialist era considerat o 
ameninţare reală din moment ce exista tendinţa de a-i pune astfel de bariere. 

Europa Occidentală, mai ales Franţa, nu considera însă că implantarea Americii în Europa cu un 
armament care-l depăşea prin capacităţi distructive pe al Europei în totalitatea ei, indifernt de lagărul 
cărora aparţineau ţările care-o compuneau, ar fi de bun augur. încearcă deci să medieze între părţi 
- orice fel de părţi - cu speranţa de a putea păstra un echilibru între forţe. Şi face acest lucru în ciuda 
faptului că avea probleme stânjenitoare pe de o parte cu Algeria (de frontieră, de finanţare a armatei 
franceze staţionate acolo) - probleme reale, dar şi induse de curenţi politici contrari - iar pe de alta 
cu siderurgiştii francezi, care simţeau pe pielea lor problemele financiare ale ţării şi protestau în masă. 
Nici Statele Unite însă nu reacţionau atât de prompt numai în urma discuţiilor cu Duncan Sandys. 
Neliniştea domina deopotrivă Washingtonul şi Tel Avivul, din pricina navigaţiei nesigure din zona 
golfului Akaba, unde, în mod normal, ancorau marile petroliere. în consecinţă, se anunţă că un singur 
distrugător american de talie mare ar putea menţine navigaţia liberă în golf. Prin urmare, problema 
reală a conflictului era una a resurselor de energie. Şi a şi fost problema cea mai importantă a 
perioadei războiului rece. Fiindcă nici ţările arabe, posesoare ale surselor de petrol, nu stau cu braţele 
încrucişate, ele pendulând între URSS şi SUA, escaladând cursa înarmărilor. Egiptul mai ales, deşi 
anunţă că nu va lua Gaza, continuă să se înarmeze pe filieră sovietică, ceea ce, cum am spus, neliniştea 
Tel Avivul (Golda Meir a avut o reacţie promptă). în plus, devine presantă chestiunea Canalului de 
Suez, care se afla acum cu ambele maluri pe teritoriul egiptean şi nu mai putea deci, teoretic, să fie 
un canal internaţional. Ori Raţionalizarea' lui de către Nasser punea din nou în primejdie 
aprovizionarea cu petrol, mai ales a Americii. Canalul a fost redeschis în aprilie şi presa internaţională 
n-a ezitat să semnaleze incidente minore ca şi când ar fi fost majore (un vas norvegian oprit la intrare 
etc.), mai ales Europa Occidentală încercând să redeschidă discuţiile asupra zonei. Totul a fost însă 
fără succes, Nasser chiar a numit un guvernator în Gaza, anunţând însă că nu-şi va extinde total 
dominaţia asupra acestei zone-tampon. Egiptul devine practic o zonă de conflict deschis între URSS şi 
SUA, iar ambasadorul Canadei, care crezuse că se află într-o situaţie diplomatic clară, s-a sinucis la 
Cairo fiind acuzat de relaţii cu comuniştii. Franţa continuă să se considere în postura de mediator, 
regina Elisabeta a Marii Britanii vizitează Parisul, unde este primită cu mare fast, iar,Combat' publică 
in extenso punctul de vedere al analistului militar britanic Liddet Hart, conform căruia Franţa n-ar 
putea fi apărată, în caz de conflict deschis, de către NATO. Urma deci să găsească alte căi. Conflictul 
soldat permanent cu morţi şi răniţi din Algeria, criza economică a Franţei, care a dus la măriri de 
preţuri, la greve, la reduceri ale consumurilor la energie electrică şi gaz, diminuează capacitatea ei de 
reacţie în plan extern vizavi de conflictul inter-sistemic. Germania Federală, folosindu-se de 
participarea (deşi restrânsă) la chestiuni militare internaţionale, profită spre a se înarma, ceea ce 
nelinişteşte diverse paliere politice nu numai din ţările socialiste, deoarece, fiind principala ţară 
înfrântă în al doilea război mondial (pe care-l iniţiase), ea nu avea drept de înarmare prin chiar 
acordurile de pace. Dar nici nu era de ignorat că pe teritoriul ei fuseseră aduse focoasele nucleare. 
Lagărul socialist, în totalitatea lui, avea o reacţie mai compexă decât sprijinirea militară a Egiptului de 
către URSS. Acelaşi URSS încheie un tratat militar cu Germania Democrată şi, deşi zidul Berlinului încă 
nu exista, era - politic vorbind - ca şi când ar fi existat. Preşedintele Tito, al Iugoslaviei, vizitează 
Moscova, în ciuda conflictului subteran existent încă de 1948 graţie lui Stalin, care nu voia să admită 
un socialism planetar cu două centre de comandă, Moscova şi Belgradul (de orietare mai pro- 
europeană). Devenise activă chestiunea Porţilor de Fier şi a Comisiunii Europene a Dunării, care se 
afla acum la Belgrad. în ambele situaţii era vorba de păstrarea controlului asupra lor de către Europa 
de Vest, mai ales că Dunărea era fluviul cel mai lung al continentului, axul lui de legătură, şi conta cine 

deţine controlul. Cât despre Porţile de Fier, ele erau şi ele porţi de control continental, deţinătorul lor 
putea deţine controlul până la Mediterana. Aşadar Iugoslavia, ca şi România, erau de luat în calcul 
atât de către lagărul socialist, cât şi de ţările occidentale. în august, când s-au împlinit 10 ani de când 
România aparţinea lagărului socialist, mai multe publicaţii franţuzeşti menţionează faptul, revista 
,Europe' îi dedică un număr special, iar,Combat', care era de stânga, îi acordă o pagină. Ana Pauker, 
trimisă iniţial în România de la Moscova, şi care era în 1957 ministru de Externe al României, se duce 
la Belgrad şi reuşeşte mutarea sediului Comisiunii Europene a Dunării la Galaţi, considerând astfel că 
a aşezat-o în zona de influenţă a URSS-ului. Canalul Dunăre - Marea Neagră devine şi el o chestiune 
presantă, iar România încearcă, prin Gheorghiu Dej, să abordeze construirea lui ca pe una 
,românească' şi nu una a lagărului socialist, ,naţionalizând' chestiunea după modelul Suezului 
reventicat de Nasser ca fiind egiptean, ceea ce n-avea să-i fie uitat. Cel puţin două fapte mai trebuie 
menţionate în intervalul anului 1957: trimiterea în spaţiu de către sovietici a primului satelit, primită 
cu strigăte de triumf la Paris, deoarece însemna posibilitatea de a controla, de sus, toate mişcările, la 
nivel planetar, ca şi lansarea cu succes (în probe, la Cap Canaveral) a rachetei transcontinentale 
,Atlas' de către americani. Franţa continuă să medieze: Eisenhover vizitează Parisul în decembrie, lui 
Flruşciov i se propune, de către NATO, în finalul complicatului an 1957, un acord în privinţa dezarmării. 
Anul politic 1957 prevestea deci, în luna decembrie, mugurii unor posibile acorduri între cele două 
sisteme, ca şi detectarea unor căi de convieţuire. Dar, evident, nu fusaeseră nici pe departe jucate 
toate cărţile, iar războiul rece încă nu se sfârşise. Palierul cultural nu este nici pe departe un reflex al 
celui politic, afară doar dacă nu considerăm reacţiile de opziţie culturală ca fiind un astfel de reflex. E 
vorba, evident, despre creatorii care sesizau că menirea lor ar fi aceea de a adăuga lumii valori proprii, 
şi nu de conformiştii care, în perspectiva timpului, nici nu se mai pot numi creatori. 

La Congresul Scriitorilor din URSS, care avusese loc încă din 1956, Mihail Şolohov (de curând aniversat 
cu fast la Paris pentru împlinrea a 50 de ani - Petru Dumitriu a participat la eveniment) pronunţase 
un discurs devenit repede celebru în tot lagărul socialist, cu privire la carenţele de creaţie ale metodei 
,realismului socialist', al cărei susţinător fervent fusese Gorki, dar şi stânga franceză, fiindcă Louis 
Aragon publicare încă din 1935, după o vizită la Moscova, o carte de conferinţe cu titlul Le realisme 
socialiste. Anul 1957 culege roadele acelui impuls iniţial, oamenii de cultură din zonele marginale ale 
sistemului considerând - fiindcă de la Stalin citire nu trecea nimic către public dacă nu era autorizat 
de partid - că respectivul discurs beneficiase de un astfel de acord şi că, prin urmare, în sfârşit, venise 
şi vremea spiritului, clipa de graţie când creatorii se puteau în sfârşit pune în slujba propriilor lor 
popoare în deplin acord cu realităţile de teren şi fără a se lăsa copleşiţi de imperativul politic al luptei 
de clasă, al luptei cu celălalt sistem. Andre Breton însuşi, după ce scrisese Les Communistes, în 5 
volume, îşi găseşte o filiaţie nouă, iar fotografia lui apare în ,Les Lettres Franşaises' alături de a 
suprarealistului Andre Breton. în toamna lui 1956 Faulkner deschide, la Paris, alături de Albert Camus 
(proaspăt laureat al Premiului Nobel pentru literatură), stagiunea teatrală. în ianuarie 1957 Yves 
Montând se duce la Moscova, apoi vine să concerteze la Bucureşti cu Simone Signoret şi Henri 
Verneuil (regizor de film). De altfel, în 1956 documentarul românesc primise la Cannes Marele Premiu. 
Literatura iugoslavă promovează puternic vocile scriitorilor iugoslavi, mai ales în ţară, dar şi peste 
hotare. Vasko Popa şi Miroslav Krleza sunt publicaţi la Paris. Literaturile sovietice (dar mai ales cea 
rusă - Vera Panova, Konstantin Simonov; Vladimir Dudinţev, Boris Polevoi), română, bulgară, est- 
germană beneficiază şi ele de traduceri, mai ales în franceză, dacă ne gândim la Europa de Vest, fiindcă, 
altminteri, funcţionau doar serviciile reciproce dintre ţările aflate în interiorul lagărului socialist. 
Georges Iznard publică o carte despre URSS, unde reapare pregnant conceptul de realism socialist, la 
care tocmai renunţase Louis Aragon. Recenzia cărţii ocupă o întreagă pagină întâi a publicaţiei ,Les 
Lettres Franşaises', din martie 1957. în sfârşit, ,Le Monde', publicaţie de echilibru, şi care nu putea fi 
acuzată de înclinaţii stângiste, publică o pagină întreagă despre Istoria Statelor Unite şi a URSS din 
1917 până în zilele noastre, care tocmai apăruse, alcătuită fiind de Andre Maurois şi Louis Aragon. 

Ce să fi crezut în tot acest context politic şi cultural creatorii ţărilor din Est? Ce să fi crezut tânărul 
scriitor Ion Miloş, de la Novi Sad, care aparţinea, în plus, minorităţii româneşti din Iugoslavia? 
Fragmentele din articolul publicat în continuare o arată din plin. 

Avea dreptate să gândească astfel, desigur, dar a fost sancţionat sever pentru că a scris ce gândea. 
Imediat după apariţia punctului său de vedere, ilustrat mai jos, a primit o bursă de câteva luni în Franţa, 
de unde, se spera, n-avea să se mai întoarcă. Numai că, spre deosebire de Petru Dumitriu, s-a întors. 
Dar nimeni nu l-a mai reprimit la Novi Sad şi vocea lui n-avea să se mai facă auzită în Iugoslavia. A 
aparţinut şi el deci primului mare val de emigraţie a intelectualilor din ţările Europei de Est, care au 
făcut greşeala de a confunda doctrina teoretică a politicii şi culturii cu cea practică. Acest val a fost 
absorbit mai ales de Franţa şi de Germania Federală, cam din 1957 până la edificarea Zidului Berlinului 
în 1961. Mi se pare că, în procesul pe care culturile respective îl fac astăzi scriitorilor lor din trecut, ar 
trebui să se ţină seama de contextele perioadei în care au trăit şi să nu să se transpună chestiunile 
războiului rece în parametrii cotidianului, pierzând astfel valori care au exprimat, în fond, cea mai 
mare parte a veacului douăzeci pentru fiinţa însăşi a popoarelor care au născut acele valori. Fiindcă 
Ion Miloş este doar unul dintre cazuri. Tipic, ce-i drept. La fel şi Petru Dumitriu pentru România. Ion 
Miloş avea să se stabilească în Suedia şi să publice, pe lângă versurile proprii, traduceri în suedeză din 
douăzeci şi doi de scriitori români (adică din România) clasici şi contemporani." 

Articolul contra lui Miloş a fost, de fapt, comentariul chiar al textului lui Ion Miloş, text care l-a aruncat 
în afara sistemului socialist creat artifical după al doilea război momndial numai pentru păstrarea 
principiului general al politicilor externe care guvernează planeta încă din veacul al XVIII-lea, numit 
principiul echilibrului de forţe, lată fragmente din acel articol apărut în ,Lumina' 6/1957, 1/1958: (...) 
încă de câţiva ani literatura noastră se află în criză, stagnare, decadenţă. De aceea problema literaturii 
noastre trebuie pusă cu toată gravitatea. A trecut timpul literaturii de vorbe mari. A trecut momentul 
poeziei tractoarelor, târnăcoapelor, căilor ferate precum şi acela al stelelor, privighetorilor şi trilurilor 
sentimentale. A trecut timpul poeziei-miting. Poeziei exclamaţie. Poeziei care n-a spus nimic. Poeziei 
de eterne banalităţi adjectivale, lipsită de un vocabular liric, secată de măduva cuvântului plin. Poezie 
fără control şi măsură artistică. Literatură de compilaţii de fapte şi discursuri. O literatură minoră, de 
însemnătate secundă, o literatură exterioară. Poezie cu prea multă frunză de cuvinte şi prea puţine 
flori de imagini. (...) Pentru binele şi propăşirea literaturii noastre trebuie alungată ca pe o satană 
răutatea, invidia şi făţărnicia din critica noastră (scrisă sau nescrisă). De ce să nu fim sinceri? 

Când scriitorii noştri au fost chemaţi să dea literaturii ce-i al literaturii, au depus armele... E o 
constatare lesne de făcut aceea că problema literaturii noastre a fost în ultimul, timp aproape cu totul 
neglijată (critică literară n-avem aproape niciodată), printr-un consens tacit cu ea a fost trecută în 
zona de indiferenţă. Ne-am scufundat într-o împotmolire apropiată morţii. Totul se petrecea 
necombativ şi întunecat. Altădată aveam cel puţin ambiţii şi avânt. Astăzi steagurile de ideal artistic 
sunt zdrenţe. Trăim viaţă fără de polemici şi revolte ca şi când totul e bine şi totul merge după lege. 
Am devenit nişte mici burghezi cu suflete leneşe şi indiferente. Preferam să trăim izolaţi de orice 
frământări spirituale în tăcere, linişte şi pace... N-a îndrăznit nimeni să ridice glasul de teama să nu 
sufere şi să nu tulbure dolcea farniente a confraţilor. Şi atunci când pisicile dorm, şoarecii joacă pe 
masă. S-au şi ivit ca ciupercile diferiţi ,poeţoi şi poetaci' de toate soiurile şi din toate regiunile. Starea 
literară a devenit imposibilă şi atmosfera insuportabilă. Trebuia cineva să îndrăznească să deschidă 
ferestrele ca să intre aerul curat... (...) Ori, ţăranul român nu poate rămâne pe drumul progresului 
cultural, îndărătul ţăranului sârb, croat, sloven etc. (...) Deci trebuie să oferim şi ţăranului român 
literatură şi nu stârpitură. (...) De aceea, dacă vrem să avem şi noi literatura noastră, atunci să edităm 
mai multe cărţi originale. Vom întâmpina greutăţi financiare, dar totuşi sunt soluţii. Anume: preţuim 
adânc valorile lui Krleza, Andric, Davico, dar nu sunt absolut de acord să le traducem pentru 
minoritatea noastră. Ori, noi trăim în Iugoslavia, şi avem nevoie de limba sârbă poate mai mult decât 
de cea maternă. Cel mai bun izvor pentru îmbogăţirea unei limbi sunt lecturile operelor literare din 
limba respectivă. Sperăm că fiecare din noi posedă suficient limba sârbă ca să poată citi cărţi în această 

limbă. Ş-apoi cât pierde o operă din valoarea ei originală prin traducere? în general, traducerile sunt 
un rău (dar un rău necesar), mediaţie fatală prin care se comunică neştiutorilor unei limbi, texte din 
acea limbă. De ce să recurgem atunci la o traducere rea când ne este la îndemână originalul şi când 
toţi ştim sârbeşte. Altcum stă chestiunea cu traduceri din alte limbi străine. Susţinem iniţiativa revistei 
maghiare ,HID' şi sugestia tovarăşului Radu Flora că dacă trebuie să traducem dintr-o limbă într-alta, 
atunci aceasta ar trebui făcut din limba română în limba sârbă. în felul acesta, cititorii iugoslavi ar lua 
contact cu creaţiunile noaste literare, ni s-ar lărgi cercul cititorilor, iar toate acestea, fără discuţie, ar 
influenţa încurajato,. pozitiv la dezvoltarea literaturii minorităţii noastre. 

Astăzi, când relaţiile dintre România şi ţara noastră sunt prieteneşti, când se poate procura cu 
uşurinţă orice operă, reeditarea în Casa de editură ,Libertatea', a operelor clasicilor români ar 
însemna zadarnică vărsare de fonduri. Deci Casa noastră de editură ,Libertatea' ar trebui să editeze 
mai ales cărţi originale ale scriitorilor minorităţii noastre. De patru ani de zile Casa de editură 
,Libertatea' n-a editat nici o operă de versuri sau de proză. Atunci ne mai întrebăm de ce ne tac barzii? 
Dacă vrem să ieşim din această zodie a tăcerii, atunci să dăm scriitorilor noştri posibilitatea de a-şi 
publica creaţiunile. Altmintrelea, vom continua să dormim şi mai departe în mlaştina tăcerilor, iar 
visurile şi idealurile ne vor lâncezi cu totul în mătasea broaştei, a nepăsărilor şi a plictiselilor. (...) O 
altă problemă importantă e limba noastră maternă. Cine dintre noi posedă limba română cumsecade? 
(Excepţie întrucâtva face Radu Flora). Nu ştim să scriem, nici să gândim româneşte. în scrierile noastre 
sluţim limba. Nu-i simţim nici gramatica şi nici duhul. Şi pentru aceasta există cauze obietive. Nu poţi 
poseda limba română când nu avem biblioteci şi manuale suficiente, când ne lipseşte conversaţia şi 
exprimarea neaoş-românească. (...) Când critica (laudă sau ocară) e la locul ei, ea nu poate decât să 
influenţeze în mod pozitiv, să încurajeze. Dogmatismul e cel mai mare duşman al criticii adevărate. 
Criticul trebuie să aibe foarte dezvoltat simţul pentru tot ce-i nou în viaţă şi în artă. El trebuie să 
obişnuiască cititorii ca să nu mai primească noutatea ca pe o momâie pentru speriat păsările. 
Creatorul de reale valori, inventatorul deci, întotdeauna e un om care gândeşte şi simte altfel decât 
simt muritorii, pentru a găsi o idee, o cale nouă ce o neagă pe cea veche, pe cea de toate zilele. De 
aceea inventatorii nici nu par (la început cel puţin), simpatici în ochii contemporanilor. Cea mai mare 
parte a creatorilor adevăraţi, a geniilor, n-au fost înţeleşi de contemporaneitate. Câţi l-au înţeles pe 
Mihai Eminescu, pe T. Arghezi şi pe B. Radicevic? Cu câtă rezistenţă a fost primită la început şi poezia 
lui Vasko Popa, atât din partea unor cititori cât şi din partea aşa zisei critici academice. La noi e etât 
de înrădăcinată prejudecata despre poezie încât nu ne putem împăca cu gândul că mai există şi o alt 
fel de poezie decât aceea de care ni s-a spus (la liceu) că e poezie. A spune că tot ce e nou e,modern' 
(în sens rău), şi,obscur' este cu totul greşit. Fără a ieşi din vechi nu poţi intra în nou, dar nici fără a te 
baza pe vechi nu poţi să te avânţi spre nou. E neomenos ca voinţa ta să o faci lege altuia. Trebuie să 
acordăm atenţie şi încredere tuturor tinerilor ce vor să scrie poezie ,modernă' sau ,clasică'. N-a spus 
cineva că ,stilul e omul'? Să admitem atunci fiecăruia să scrie în stilul său propriu. Tot ce se poate cere 
celui ce scrie e să-şi servească cinstit propriul său talent şi temperament. Nu ne trăzneşte niciodată 
prin minte să pretindem trandafirului să aibe mirosul viorelei, însă ceea ce e mai bogat dintre toate - 
sufletul - oare trebuie să existe într-un singur fel? (...) ,Să-nflorească toate florile', zice un proverb 
chinez. Da, chiar aceasta dorim şi noi: să-nflorească toate florile; florile, însă nu şi buruienile. Dar 
pentru ca să înflorească toate florile trebuie ca structura solului, clima şi celelalte condiţiuni necesare 
să favorizeze înflorirea lor. Deocamdată literatura noastră nu posedă toate condiţiile şi de aceea 
trebuie să renunţăm la o serie de flori frumoase. Trebuieînsă să fim atenţi ca buruienile să nu fie luate 
drept flori, pentru simplul motiv că, de obicei, ele înfloresc pretutindeni cu prea multă exuberanţă. 
28 Această societate s-a desprins iniţial din Fundaţia Soros şi şi-a căutat noi surse de finanţare, 
continuând să fie susţinută şi de Soros. 

29 De Ştiinţe Politice şi Relaţii Internaţionale din cadrul Universităţii Bucureşti. 

30 Atunci director al Institutului Cultural German (Goethe Institut) din Bucureşti. Istoric ca profesie, la 
fel ca şi Vito Grasso. 

31 De fapt, oxus era, din Asia până în Egipt, numele boului, animal foarte important pentru toate 
civilizaţiile vechi, adesea zeu. El a dat, iniţial în arameică, simbolul literei a, începutul tuturor 
alfabetelor lumii. 

32 Universitatea din Braşov lucra, în 2002, când am fost acolo, pentru industria românească şi avea un 
contract cu firma Mercedes. 

33 Este şi posesorul celei mai importante reţele de săli de cinema din Paris. 
u Une Ete inoubliable, după Bijuterii de familie de Petru Dumitriu. 

35 AI Educaţiei din Austria. 

36 De fapt aromâna este un dialect al limbii române, format la sudul Dunării, alături de dacoromână 
(româna literară), formată la nord de Dunăre, de istroromână şi meglenoromână, formate tot la 
sudul Dunării. Faptul de a nu conştientiza ansamblul problemei duce la ideea că aromânii ar fi „o 
naţiune", că există mai multe „limbi române", după modelul austriac chiar, unde germana e 
considerată „o altă germană". 

37 Vlahii nu sunt aromâni, ci români (dacoromâni) de pe Valea Timocului, care vorbesc o română de 
secol 17-18, fiind de multă vreme izolaţi şi interzicându-li-se şcolarizarea în limba proprie. Cât despre 
rimeri, cuţovlahi şi macedoneni, acestea sunt denumiri locale pentru aromâni. Istoric vorbind, 
rădăcuna lingvistică rum-, rom- pentru rumâni, români precede cu mult latinitatea şi a fost preluată 
de ea din sursele originare. Dacă n-ar fi decât să spunem că cetatea etruscă Rum, devenită Roma 
pentru latini, precede intrarea refugiaţilor troieni în Peninsula Italică şi încă ar fi edificator. Tot aşa, 
colonizările etrusce din aria ocupată azi în Elveţia şi Austria de urmaşi traci, păstrează rădăcina 
lingvistică rum- pentru a exprima esenţa identitară originară a populaţiei. Punctul de vedere generic 
exprimat de profesorul Wieser aparţine însă unei părţi însemnate a aromânilor din Germania, grupaţi 
în jurul profesorului Barba, care susţine ideea „aromânilor ca naţiune fără ţară şi fără drepturi" spre 
a putea accesa în chip direct fonduri europene pentru dezvoltare. 

38 Ca(l)ea, adică drumul. Dacă ne-o lăsa copilul (care era mic) să plecăm, dacă ne-o da cale liberă. 
39 Dintre cei anunţaţi, n-au fost prezenţi domnii Franşois Oliver, de la Carrefour şi Jean-Franşois 
Boucher de la Michelin.în schimb, a fost prezent Christian Esteve, fost director general la Dacia Piteşti, 
proaspăt preşedinte al Consiliului de Administraţie al Universităţii de Tehnologie din Compiegne. 
40 Din 2006 preşedinţia rotativă a CEDO revine României. Mandatul judecătorului Corneliu 
Bîrsan a expirat în 2007. 

41 La Strasbourg se află reşedinţa Parlamentului Uniunii Europene, reşedinţa Consiliului Europei şi 
reşedinţa Curţii Europene a Drepturilor Omului. Sediile diferite ale ultimelor două instituţii datează 
din 2001 şi au fost edificate de aceiaşi arhitecţi care au construit Muzeul de Artă Modernă din 
Paris (Beaubourg). Preşedintele Curţii Europene a Drepturilor Omului se alege 
periodic, la trei ani, dintre judecătorii Curţii, (n.a.) 

42 în cazul Mazăre trebuie să remarcăm faptul că o persoană care reclamă ceva Curţii Constituţionale 
a Drepturilor Omului o poate face interesat, cu alt scop decât acela de a-şi obţine un drept. Fiindcă 
Mazăre a ajuns, folosind capitalul de imagine obţinut după ce Curtea i-a dat dreptul cuvenit, primar, 
afacerist, a schimbat un partid cu altul. 

43 Tratatul de aderare al României şi Bulgariei la Uniunea Europeană a fost semnat la abaţia 
Neumunster din Luxemburg pe 25 aprilie 2005, ora 16. Abaţia, întemeiată în 1098, a fost aleasă ca loc 
simbolic. Ea a fost întemeiată în 1089, fiind, veacuri la rând, o cunoscută închisoare atât pentru femei, 
cât şi pentru bărbaţi. Transformarea ei în loc pentru conferinţe şi spectacole este un simbol chiar al 
schimbării vremurilor. Tor acolo au avut loc, pe 23 aprilie, seara, şi cele două spectacole, al Corului 
Radiodifuziunii bulgare şi recitalul Angelei Gheorghiu, dedicate de către cele două ţări, Bulgaria şi 
România, evenimentului semnării Tratatului. 

44 Reproducem aici, pentru a se putea vedea deosebirile de accente politice, de tendinţe şi de ţinte, 
discursul primului ministru al Bulgariei, Excelenţa Sa Simeon de Saxa-Coburg. lată textul: Domnule 
Prim Ministru, doamnelor şi domnilor miniştri, domnilor preşedinţi ai Parlamentului European şi ai 

Comisiei Europene, doamnelor şi domnilor, sunt profund emoţionat şi fericit să semnez astăzi Tratatul 
de aderare al Bulgariei la Uniunea Europeană. Acest act constituie, fără îndoială, unul din cele mai 
mari evenimente din istoria ţării mele. Facem astfel un pas în plus pentru reunificarea continentului. 
Reunirea şi alierea popoarelor europene n-a fost oare idealul părinţilor fondatori ai Uniunii? 

Ceea ce întreprindem astăzi nu este pur şi simplu o simplă semnare a Tratatului între state, ci 
construim o unire a cetăţenilor europeni. Sunt fericit că aceasta se întâmplă într-unul din leagănele 
Uniunii, Luxemburgul, ţara natală a lui Robert Schuman. 

Ţin să-mi exprim gratitudinea pentru toţi partenerii europeni, faţă de guvernele pe care le 
reprezentaţi şi mai ales faţă de cei care şi-au asumat în aceşti ultimi ani preşedinţia Uniunii, faţă de 
Parlamentele şi cetăţenii statelor dumneavoastră, la fel ca şi faţă de instituţiile Uniunii Europene, 
pentru susţinearea dumneavoastră, sprijinul şi încrederea dumneavoastră. Fără voi toţi ţara mea n- 
ar fi putut ajunge singură şi atât de repede la capătul unui proces istoric.Gratitudinea mea merge în 
mod egal şi către Parlamentul bulgar, către membrii guvernului meu şi către toată societatea bulgară 
pentru eforturile ei neobosite. Fără munca şi deteminarea lor exemplară, n-am fi astăzi aici. Ţara mea 
s-a angajat unită în această cauză europeană. La fel de unită ţara mea primeşte astăzi acest Tratat de 
aderare. Guvernul meu, înainte de finalul mandatului, va supune ratificării Parlamentului bulgar acest 
tratat. Continuăm, de asemenea, să punem în act reformele necesare. în acest proces de modernizare 
a ţării vom continua să ne bazăm pe susţinerea societăţii civile, pe sindicate, pe mediile de afaceri şi 
pe organizaţiile non-guvernamentale. Numai cu perseverenţă, cu pragmatism, uniţi în jurul unui 
obiectiv comun vom continua să facem să avanseze ţara noastră. 

Contăm de asemenea pe statele membre ale Uniunii spre a ratifica astfel acest tratat, încât Bulgaria 
şi România să poată adera la Uniune aşa cum este prevăzut, pe 1 ianuarie 2007. 

Doamnelor şi domnilor, data de astăzi e importantă din pricina noii responsabilităţi pe care va trebui 
să şi-o asume Republica Bulgară luând parte la procesul de luare a deciziilorîn sânul Uniunii Europene. 
Pot să vă asigur că ne pregătim pentru asta asiduu cu scopul de a fi un partener constructiv. 

Bulgaria întâlneşte familia popoarelor europene, care este şi a sa. Cu istoria ei milenară, cultura ei 
proprie, valorile sale profund europene, ţara mea îşi va aduce contribuţia proprie la bunăstarea 
comună, la diversitatea culturală şi la dezvoltarea Uniunii. 

Aş vrea să dedic semnarea acesteui tratat tineretului bulgar. El este cel care va trebui să desăvârşească 
integrarea europeană, să dezvolte idealurile reunificării şi să contribuie la triumful unităţii, al păcii şi 
al dezvoltării Europei celui de-al XXI-lea veac. 

45 în prezenţa primului ministru al României s-a desfăşurat festivitatea de dezvelire a unei plăci 
evocatoare a momentului : pe 25 aprilie 2005 românii au plantat pe Via Romana din Schengen 27 de 
frasini, lată textul aflat pe placa dezvelită: «Aceşti 27 de frasini au fost dăruiţi de poporul român 
pentru a celebra semnarea, la Luxemburg, a Tratatului de aderare la Uniunea Europeană. Schengen, 
25 aprilie 2005» (în limbile română, franceză, germană). 

Cu acest prilej premierul, ca şi alte personalităţi, au rostit discursuri. Acordurile din 1996 de la 
Schengen, localitate de graniţă între trei state fondatoare ale Uniunii Europene, Franţa, Germania 
şi Luxemburg, prevăd libera circulaţie a cetăţenilor Uniunii în interiorul ei, fără a ţine seama de 
frontierele naţionale. 

46 Acesta a fost şi şeful comunităţii româneşti împuternicit să transmită primului ministru al României 
un text semnat de către toţi reprezentanţii comunităţilor româneşti aflaţi la această manifestare, lată 
conţinutul lui: Aş vrea să vă înmânez, din partea românilor de pretutindeni, din cele 29 de ţări, care 
ne-am strâns aici cu prilejul acestui eveniment, următoarea declaraţie: Declaraţia Românilor de 
pretutindeni. Luxemburg, 25 aprilie 2005 

Reuniţi la Luxemburg în 23 - 25 aprilie 2005, noi, românii care trăim în afara hotarelor ţării, ne 
exprimăm satisfacţia că participăm la momentul istoric al semnării Tratatului de aderare al României 
la Uniunea Europeană. Acest act confirmă apartenenţa poporului român la marea familie europeană, 
susţinută prin tradiţiile seculare, valorile culturale şi idealuri comune. Ne considerăm parte a acestui 

eveniment istoric, rămânem ataşaţi ţării de obârşie, ceea ce vom confirma cu toată forţa noastră. 
Drept pentru care semnăm prezenta declaraţie. 

47 Au participat : Jean Claude Junker, preşedinte al Consiliului Europei, Jose Manuel Barroso, 
preşedintele Comisiei Europene, preşedintele Traian Băsescu din partea României, Preşedintele 
Bulgariei, Gheorghi Pârvanov şi primul ministru al Bulgariei, Simeon de Saxa-Coburg. Premierul Călin 
Popescu Tăriceanu a dat o conferinţă de presă separat, în acelaşi timp şi în acelaşi Centru Internaţional 
de Presă de la Luxemburg, cu participarea mai ales a Mass Mediei româneşti. De altfel, preşedintele 
şi primul ministru al României au sosit la Luxemburg cu două aeronave separate, fiecare cu propria sa 
echipă de ziarişti şi fiecare a plecat după îndeplinirea programului oficial, împreună cu echipa cu 
echipa sa. Nici televiziuinile româneşti, nici măcar Televiziunea Română, n-au participat la toate 
manifestările legate de acest eveniment. Numai faptului că am fost acreditată ca free lancer la acest 
eveniment, venind de la Paris, îi datorez posibilitatea de a fi urmărit în întregime evenimentele, trei 
zile la rând, cu sentimentul că trebuie lăsată o mărturie despre integritatea lor. Dar am fost, din păcate, 
singura care a făcut acest lucru. Am participat inclusiv la slujba din marea catedrală a Luxemburgului 
dedicată confirmării noului Papă şi unde episcopul Luxemburgului a făcut legătura între cele două 
evenimente: un nou Papă, german ca origine şi semnarea Tratatului de aderare de către România şi 
Bulgartia, ambele simboluri ale reconcilierrii istorice a Europei. 

48 Pasajul eliminat la citire era acesta: Evenimentul de astăzi, pe care aş îndrăzni să-l compar cu o 
logodnă, a fost posibil graţie asistenţei constante, orientării şi avizului pe care l-am primit din partea 
Uniunii Europene de-a lungul drumului care ne-a condus către această zi crucială. 

49 Această evaluare a fost făcută în calitatea de consilier pentru Mass Media al preşedintelui Senatului 
României, pe care o aveam atunci. 

S0 The Clash of Civilisations and the Remaking Order, Simon & Shuster, 1997. 

51 Kant et TOrnithorinque, Editions Grasset, 1999. Recenezia am scris-o imediat după lectura cărţii, în 
iunie 1999 şi în vreme ce citeam la Bibliotheque Naţionale din Paris lucrările lui Bazil Munteanu. Am 
vrut să trimit recenzia la „Adevărul literar şi artistic", dar, cum nu făceam parte dintre colaboratorii 
lor, am renunţat. Am păstrat-o totuşi, fiindcă vedeam în ea stadiul teoriei literare în Europa. De altfel 
la noi cercetarea teoretică pare să fi amuţit cu totul. Am zărit însă, graţie acestei cărţi, un întreg la 
care merita să mă raportez, eu însămi abordasem, în 1987, problematica teoretică prin referire la 
Kant, mergând pe urmele lui Bazil Munteanu. Socot însă că tot ceea ce se întâmplă în cercetarea 
semiotică din Europa nu face decât să evidenţieze în ce punct ne aflăm noi şi ce avataruri traversăm. 
Pe de altă parte, într-un sens mai profund, faptul că am întâlnit o asemenea carte, e ca şi când ar fi 
fost confirmat propriul meu drum şi propria mea căutare, e semnul că, dincolo de tot, un om îşi poate 
găsi unitatea profundă a sinelui. Ceea ce nu e puţin lucru. Ba chiar, mi se pare, eînceputul oricărei noi 
construcţii. 

în felul lui, la nivelul lui şi a perioadei pe care a trăit-o, tatăl meu a fost şi el un căutător. Un 
călător continental, implicat pe deplin în lumea pe care o traversa şi care, ea însăşi, trecea de la 
o etapă istorică la alta, căreia aveam să-i aparţin. Socot deci că nu este lipsită de importanţă 
mărturia sa şi o transcriu aşa cum am moştenit-o, adăugînd doar adnotări minime, pentru 
limpezirea percepţiei unor evenimente astăzi devenite istorie. 

Ecaterina Ţarălungă 


Un loc, un timp, o viaţă 

Radu Ţarălungă 


Copilăria 

5 octombrie 1912 este ziua când s-a născut povestitorul acestor pagini. Timpul începuse a se 
răci, se făcea tot mai frig. Moştenitorul fostului domnitor Suţu al Ţării Româneşti, care domnise 
pe la 1821, prinţul Suţu, ia următoarea măsură: prin logofeţi şi paznicii moşiei a scos cu 
ameninţări lumea din sate la culesul porumbului. Anunţul s-a făcut cu logofeţi călare, mergând 
la pas pe uliţe, oprindu-se la răcruci, unde pocneau din bici şi spuneau tare, răspicat ce-a 
poruncit boierul. 

Aşa fiind, în ziua următoare şi lumea din satul nostru, Racoviţa, a ieşit pe câmp. 

Tata, care în anul acela nu obţinuse pământ pentru a-l munci în parte, a căutat să fie cât mai 
pe placul logofeţilor. Cu un an în urmă avusese o parcelă cu porumb de muncit în parte, iar 
logofeţii porunciseră, la praşila a doua, să se rupă şi vârful fiecărui fir de prumb, ca să se ramifice 
şi să facă ştiuleţi mulţi. Cum pentru vârfuri erau mulţi timpi morţi, tata s-a socotit să facă praşila 
pe un rând şi, la întoarcere după bota cu apă şi traista cu mâncare, să rupă vârfurile. Dar logofeţii 
ţineau sub control, nu te poţi organiza pe moşia altuia. Aşa că, l-a altoit pe tata cu biciul, iar în 
anul următor a pierdut dreptul la o parcelă de muncit. întâmplarea a făcut ca vecinului lui, 
Manolache Ion, să-i moară nevasta, aşa că n-a mai putut munci toată parcela luată în dijmă şi s- 
a ajutat cu tata pentru 4 pogoane. 

Ei, în toamna lui 1912, tata a luat-o şi pe mama la culesul porumbului, ca să câştige mai mult. 
Ea era grea, sta să nască, aşa că ajuta doar la curăţatul porumbului de foi. Dar în noaptea de 4 
spre 5 octombrie s-au pornit durerile. Femeile au ajutat-o cum au putut: au făcut un paravan de 
coceni contra vântului în jurul carului, iar în car au aşternut ţoale mai groase. Atunci şi acolo m- 
am născut. Femeile m-au înfăşurat în ştergarele lor pentru mâncare şi în ţoale mai groase, au 
încălzit apă în ceaunul pentru mămăligă, au strecutat-o printr-o bucată de sac şi am făcut prima 
baie. în zori tata a înjugat boii la car şi am plecat cu mama spre sat. Acasă era ieşită din necaz. 
Bunica a pus şi ea apă la încălzit pentru mama şi pentru mine şi a umplut o copaie mare, din lemn. 
Eram al doilea băiat al familiei. 

După ce tata a declarat la primărie că s-a născut încă un iobag, a înjugat din nou boii la car şi 
a plecat la cules. La plecare şi-a luat cu el tot ce-i trebuia ca să şadă în câmp cu săptămâna. 
Porumbul trebuia cules înainte de venirea zăpezii. Munceau astfel numai pe mâncare - a lor şi a 
animalelor, fără nici un alt câştig. 

Străbunicul, Ştefan Ţarălungă, bunicul, Constantin şi tata, Dragomir au fost cu toţii iobagi până 
după războiul din 1916-1918, când tata a primit pământ în proprietate de pe moşia lui Suţu, 
fiindcă luptase pe front. 

După câteva zile de odihnă, tata a venit şi a luat-o iar pe mama la culesul porumbului. Trebuia 
să merg şi eu, pentru alăptat. Bunica şi-a sacrificat scurteica ei de aba vopsită, căptuşită cu blană 
de oaie şi guler de vulpe, cu care mergea la biserică. Acolo, la capul locului, când socotea mama 
că trebuie să-mi facă baie, făcea în dreptul carului un adăpost din coceni, punea crăcănile pentru 
ceaun, încălzea apa, o strecura şi-mi făcea baie ţinându-mă între palme, în vreme ce tata turna 
apa. Aşa a fost până s-a terminat culesul porumbului. După ce ştiuleţii au fost duşi la porumbarul 
boierului, toţi oamenii s-au întors în sat. Dar bărbaţii aveau să vie iar la câmp, pentru aratul de 
toamnă... 

Iarna n-a fost uşoară, dar mama, cu instinctul ei fără greş, a ştiut ce să facă pentru ca să trăiesc 
şi să fiu sănătos. Odată cu dezgheţul pământului începea şi un an nou de muncă. Când a venit 
vremea primei praşile la porumb, mama s-a dus iar la câmp cu cei doi băieţi ai ei. Fratele Stan, 
care era mai mare ca mine cu doi ani şi jumătate şi eu rămâneam la căruţă, la adăpost, ori ne lua 
la locul de praşilă şi ne ferea de arşiţă cu o crăcană pe care întindea o rogojină. Ne uitau acolo, 
când veneau ne găseau dormind, plini de furnici şi de muşte ziua, ciupiţi de ţânţari noaptea. Câtă 
sete am îndurat de copil, nu ştie nimeni. 

în 1913 a fost Războiul Balcanic. în iulie Armata Română a trecut frontiera. Tata fusese 
mobilizat. Mama a rămas, în plină vară, cu doi copii mici şi cu muncile câmpului, care trebuiau 
făcute pe terenul luat în dijmă. Bunica avea grijă de gospodărie, iar bunicul era bolnăvicios, în 
1916 a şi murit. La 1907 bunicul luase si el furca şi se dusese să pună foc conacului lui Suţu. 
Jandarmii i-au luat pe toţi ţăranii, i-au dus la Prefectură la judecată, li s-a dat ca pedeapsă bătaie 
ori temniţă. Bunicul a avut parte de bătaie cruntă, după care n-a mai fost sănătos niciodată. 

După război, demobilizat, tata a venit acasă ca să ia de la capăt munca la câmp. Asta era în 
1914, când tocmai începea un nou război. Aşa, cu munca, a mers până într-o noapte din august 
1916, când au început să bată în dungă clopotul de la cimitirul satului şi cel de la biserică. Un 
trompetist de la primărie trecea călare, suna din trompetă pe la răscruci şi striga că a intrat ţara 
în război alături de Puterile Aliate - Anglia, Franţa, America. Tata a fost iar mobilizat şi trimis pe 
front, pe linia Carpaţilor, de unde au ajuns în câteva zile la Sibiu. Puterile Centrale - Germania, 
Bulgaria, Turcia - au atacat cu forţe superioare şi nemţii au pătruns pe Valea Jiului şi peste 
Dunăre, pe 4-5 noiembrie 1916... Armatelor române li se impunea retragerea pe linia Şiretului. 
Şi tata a juns în Moldova, suferind ca toţi camarazii lui, ca şi populaţia civilă. A luptat la Lepşa, 
Soveja, Mărăşeşti. Cât a durat războiul mama s-a ajutat la câmp cu o soră a tatei care nu avea 
copii. Iar bărbatul îi era tot pe front. 

Cât a lipsit tata, am mâncat de multe ori „lapte de bou", adică borş cu mămăligă. Alteori, în 
vreme ce fierbea mămăliga, mama lua o strahină de terci şi ne da să mâncăm cu lapte de vacă. 
Vara, când creşteau pe câmp buruienile, culegeam ştevie, susai, păpădie. Seara descărcăm 
traista şi mama zicea: acum mâncaţi de toate! Bunica lua buruienile, le spăla, le da sare, ne punea 
în mână o bucată de mămăligă şi zicea: mâncaţi ce vreţi, cât vreţi. Ştevia o ţinea pentru borş, în 
care mai punea şi fasole. Alte legume nu-mi amintesc... 

Am fi trăit aşa, în legea nastră, dacă trupele germane n-ar fi ocupat satul. Nemţii au strâns mai 
multe familii într-o casă, ca să-şi facă lor loc în cele evacuate. Mama şi bunica au fost mutate la 

un frate al tatei, unchiul Stan, care sta la marginea satului. în casa noastră nemţii au făcut 
infirmerie pentru caii bolnavi, etuvă şi baie comunală, fiindcă lumea era plină de păduchi şi de 
râie. Femeile, bătrânii şi copiii erau aduşi cu sila pe uliţe şi trecuţi la deparazitare. Efectul 
tratamentului n-a fost de lungă durată, fiindcă tata, când s-a întors din război ne-a găsit tot cu 
râie şi cu păduchi. Eram prea mulţi într-o casă, dormeam pe sobe şi în nişte paturi de lemn cu 
saltele de paie, care aveau picioarele înfipte bine în lutul de pe jos. In loc de masă foloseam capul 
patului, dând la o parte ţoalele de pe el. Mâneam ce puteam. Noroc că primarul anunţase 
oamenii dinainte să-şi îngroape porumbul şi ce se mai putea în gropi bine arse pe dinăuntru. 
Mama şi bunica săpaseră sub nişte mărăcini o groapă, unde ascunseseră porumb. Se duceau 
noaptea în curte, să nu le simtă nemţii şi furau câteva găleţi de porumb pe care-l ascundeau în 
pat, sub ţoale. Porumbul îl mâneam fiert sau copt. Uneori spărgeau boabele între două pietre şi 
le făceau bulgur. Fiert cu puţină untură era foarte bun. Aşa am trăit în iarna 1917-1918. 

Nu ştiu ce vârstă să fi avut, era către primăvară pentru că zăpada se topea şi, din loc în loc, se 
vedea pământul pe câmp, iar pe uliţele satului erau băltoace. într-o zi cu soare mai strălucitor 
am zbughit-o pe uşă afară desculţ şi numai în cămaşă. Cum pământul era rece, m-am suit pe 
stâlpul porţii, singurul mai gros şi rămas netăiat ca să fie pus pe foc în iarnă. Cum stăm în vârful 
stâlpului, un nepot de văr al tatei, pe nume Negoiţă, şi-a făcut vorbă cu mine, deşi era mai mare, 
avea 16 ani. Când a întors capul către biserică, l-am întors şi eu şi am văzut că pe uliţă venea un 
om îmbrăcat nici ţărăneşte nici militar. Văru-meu l-a recunoscut şi zice: mă, Radule, ala e taică- 
tu! Tata ştia că mă are, dar eu nu-l ţineam minte. Când am auzit că vine tata am fugit în casă, 
unde mama m-a certat că eram desculţ. M-a luat de mână şi m-a dus pe pricul din spatele sobei, 
dincolo de fratele Stan. Mie îmi convenea, fiindcă ştiam că are să vină omul de pe drum după 
mine. N-am spus nimic. Numai ce aud uşa şi un glas bărăbătesc. Vine tata, il ia pe fratele Stan în 
braţe şi-l sărută. Când a vrut să mă ia şi pe mine, m-am prins cu mâinile de colţul sobei şi am 
începu să ţip. Mama i-a zis să mă lase în pace, că mă sperii. 

Cum în Moldova lumea fusese, ca şi la noi, plină de râie şi de păduchi, tata - care ştia că şi el 
are acasă o familie, adusese de pe front nişte leacuri. Seara, mama şi tata ne-au făcut câte o baie 
frecându-ne cu ciocălăi arşi şi stinşi în apă pe tot corpul, ca să zgârie pielea la suprafaţă. După 
baie am fost unşi cu ceva pe tot corpul, înfăşaţi şi culcaţi. Toţi ai casei au făcut acelaşi tratament. 
Noaptea am dormit bine cu toţii, că altfel, la căldura patului, râia te mănâncă de-ţi vine să fugi în 
pielea goală. 

Nemţii, în retragerea lor de dinainte de venirea tatei, lăsaseră la noi în curte o iapă căzută de 
slăbiciune. Era bălţată, maro cu alb. Mama şi tata au dezgropat tot porumbul care mai era. Deşi 
iapa căzuse de foame, mama şi tata, ajutaţi de vecini, au dus animalul în grajd, unde era adăpost 
şi cald şi, cu câţiva pumni de boabe la început, apoi mai mult, a fost pusă pe picioare. 

Primăvara a fost foarte lungă şi ploioasă. Părea că Dmnezeu spală pământul de sânge. Aşa că 
oamenii nici n-au putut ara, din lipsă de vite şi din cauza ploilor. Tata nu putea nici el să are cu 
un singur animal. Aşa că a făcut tovărăşie cu un vecin care avea o vacă. Vaca la jug şi calul la ham 
trebuiau să tragă acelaşi plug. N-au putut să are decât câte un hectar de porumb fiecare. Dar a 
fost un an bun. La cules, toamna, tata a adunat porumb cât de pe trei hectare. Aşa că ne-m 
descurcat cu toţii mai uşor şi mai repede. Veneau oameni de la Nămoloasa, unde fuseseră lupte, 
de la Corbu, cu ce puteau vinde ca să ia cereale. La ei nu se puteau face gropi, pământul băltea. 
Tata a cumpărat doi viţei de un an, care au fost îngrijiţi împreună cu iapa. Dintr-o jumătate de 
sapă tata a făcut o ţesală cu care ţesăla vitele în fiecare zi. Noaptea dormea în grajd să nu i le 
fure. 

Primăvara următoare a putut să are singur. Avea doi bouleni tineri, cu iapa inaintea lor şi plugul 
numai cu o brazdă. Mama mâna vitele şi tata ţinea plugul. 

în 1920 pământul a rodit mult. Se întorsese şi prinţul Suţu, boierul nostru. Aşa că porumbul 
se strângea pe armanul boieresc şi, după ce se dijmuia, partea boierului era pusă în magazie şi 
pătul, iar partea ţăranului şi-o ducea acasă. 

în vara lui 1920, treieratul grâului s-a făcut cu batoza cu abur. De la gura batozei paiele erau 
trase cu târâşul, o şufă lungă la capătul căreia era legat un lanţ gros, cu belciuge mari la fiecare 
capăt de lanţ. Când grămada de paie era mare la spatele batozei, se încingeu la bază cu lanţul, 
se petreceau belciugele unul prin altul şi un băiat mai mare băga un ţăruş prin ultimul belciug - 
un ţăruş de lemn făcut anume, care se folosea la fiecare târâş. Târâşul cu paie de la gura batozei 
se trăgea cu atelaj de şase boi conduşi de un om şi era oprit acolo unde avea să se ridice şira de 
paie. Pe măsură ce şira de paie căpăta înălţimea dorită, târâşurile de paie erau oprite tot mai 
aproape de batoză. 

în fiecare zi mă duceam, cu mama şi frate-meu, la treieratul grâului. Tata şi alţi săteni cărau 
grîul de pe câmp la boier. îmi plăcea la treierat. Erau mulţi copii cu care mă jucam. Prânzul se lua 
sub nişte şoproane mari. Fiecare om primea o bucată de mămăligă ca o cărămidă de mare şi o 
strachină cu borş de fasole. Eu mâneam cu mama, din aceeaşi strachină şi cu aceeaşi lingură. Imi 
plăcea borşul de fasole aşa de tare, că nu mai voiam să stau acasă cu bunica. 

într-o zi, pe când se trăgeau paiele de la gura batozei, eu şi alţi copii ne-am suit pe târâş şi 
lanţul a scăpat de la bază, a luat-o pe deasupra paielor. în amestecul de paie şi copii eu am căzut 
dincolo de şira începută şi am început să ţip. M-au căutat prin paie. în ziua următoare mama nu 
m-a mai luat la câmp. Am rămas cu bunica şi cloştile cu pui. Cloştile erau legate cu aţă la picior, 
lângă grajd, ca să aibă umbră peste zi. Pe sus zburau şi coţofene - le ziceam caragaţe - eu 
pândeam şi alergam cu un băţ, strigând hoa, hoa! Dar într-o zi am adormit la umbra grajdului. O 
coţofană m-a pândit să adorm şi s-a repezit să fure un pui. Cloştile au început să cârâie aşa de 
tare, că a venit bunica să mă trezească. Cum s-ar zice, aveam o treabă de făcut, se terminase cu 
joaca... 


Primul an de şcoală 

Nu mai ştiu câţi ani să fi avut, dar am avansat de la paza puilor la a mieilor, purceilor şi apoi 
vitelor. în timpul ăsta mă duceam şi la şcoală. Aveam o traistă roşie făcută de bunica dintr-o 
bucată de pătură ţesută în casă. Era destul de groasă şi mare, îmi venea până la genunchi. Din 
primăvară mergeam la şcoală desculţi şi cu capul gol. Arătam cu toţii urâţi, fiindcă eram tunşi cu 
foarfecă, la fel ca oile. Un tuns mai frumos se făcea cu peptenul şi foarfecă, dar nu mulţi părinţi 
ştiau să tundă aşa. Iarna purtam ţoalele rămase de la frate-meu Stan şi încălţam opinci de piele 
de bou sau de porc, uneori cu păr pe ele, alteori rase de păr. Nu ştiu de unde adusese tata o 
bucată de piele albă de vită şi mi-a croit singur opincile. Cum văzusem pe la alţii opinci fără păr, 
am zis că sunt urâte. Atunci tata mi-a zis să moi pielea în găleata cu apă până a doua zi, s-o întind 
pe coada sapei sau pe topor şi, cu o muche de geam, să rad părul de pe ea bucată cu bucată. Aşa 
am şi făcut. Aveam prima mea meserie... După asta am dat pieile tatei să le încreţească şi să le 
pună aţe. înainte de a le încălţa tata m-a învăţat să pun foi de porumb sub talpa piciorului ca să 
ţie contra frigului. Aveam şi obieluţe strânse pe picior, nu degeram, deşi în clasă nu se făcea focul, 
învăţătorul Gheorghe Popescu ne-a spus ca, în fiecare zi, câte zece copii să aducă de acasă câte 
ceva pentru pus pe foc. Veneau cu ciocălăi, tizic, cum aveau. învăţam împreună, toţi de la 1 la 4, 
într-o singură clasă. Toată materia anului respectiv, pentru cele patru clase, era într-o singură 
carte. în ghiozdan purtam tăbliţa şi condeiul. Tăbliţa se spărgea des, fiindcă ne băteam cu 
ghiozdanele. 

Din clasa a treia se făcea separat geografia. La începutul şi sfârşitul orelor, cu rândul, fiecare 
copil trebuia să spună rugăciunea Tatăl nostru. La recreaţii, în curtea şcolii, jucam aricul, vulpea 
cu coadă. Ariciul eram cu rândul. Fiecare se făcea atunci ghem pe jos şi trebuia să-l ridice unul 
dintre noi, dar fără să se lase înţepat de arici, care avea un ac în mână. Vulpea cu coadă era un 
băţ pe care încălecai şi alergai strigând: vulpea cu coadă! Şi cine putea, prindea băţul de celălalt 
capăt. Doar că era băgat în noroi şi se murdărea pe mâini... Iarna ne băteam cu bulgări de zăpadă. 
Eram împărţiţi în turci şi români. Totdeauna învingeau românii. Aşa se ţineau minte, printre noi, 
Plevna şi 1877. Fetele nu prea ieşeau afară. Care ieşea era frecată cu zăpadă la nas. în vrema asta 
învăţătorul trecea drumul la primărie, la o ţuică mică. Dacă se prindea la discuţii politice cu popa, 
uita să mai vină la şcoală. Iar când apărea, se lua cu mâinile de cap. Clasa era plină de bulgări de 
zăpadă... Ţipa la noi şi ne spunea: măgarilor, învăţaţi carte, că pentru voi învăţaţi! 

Tot iarna, învăţătorul trimetea 2-3 copii mai mari la el acasă să dea apă - la vite, porci şi păsări 

- şi să facă peste tot curăţenie. 

Aşa au trecut primii patru ani de şcoală, iar eu nu ştiam mai nimic în afară de Tatăl nostru, pe 
care bunica mă punea să-l spun în fiecare seară. Nici mama şi nici tata nu mă învşţau carte, fiindcă 
pagubă mare nu era dacă n-aveam să ştiu... Doar că, după clasa a patra, a devenit obligatoriu 
învăţământul de şapte clase. Urma să fim prima promoţie. 

Aşa am ajuns în clasa a cincea fără cunoştinţele de bază, la aritmetică mai ales. Cărţile din anii 
precedenţi le rupsesem foaie cu foaie, după ce trecea ziua când citisem din ele. învăţătorul 
nostru şi-a trimis fata cea mare, Emilia, la Şcoala Pedagogică, să-i urmeze în profesie. Clasa a V- 
a s-a înfiinţat în casa învăţătorului, care era mai mare şi ţinea de conacul lui Suţu. Lecţiile le făcea 
chiar domnişoara Emilia. La vremea respectivă era admisă bătaia în şcoli dacă făceai nebunii ori 
nu învăţai. Domnişoara Emilia preda lecţia, noi trebuia s-oînvăţăm. Nu ştiai, luai bătaie cu nuiaua. 
Nu puteai să întrebi dacă n-ai înţeles. Mă duceam cu groază la şcoală, părinţii nu ştiau nici ei 
carte... 

N-am să înţeleg niciodată de ce e vinovat copilul dacă învăţătorul nu se face înţeles... 
Domnişoara Emilia ne bătea câte 2-3 odată, da cu nuiaua pe unde apuca, pe cap, pe mâini ori pe 
spate. Ne mai ascundeam pe sub bănci ca să scăpăm mai ieftin. Emilia Popescu ne-a fost 
învăţătore în clasele a V-a şi a Vl-a. în clasa a Vll-a au au venit la şcoală şi adulţi, care atunci 
învăţau să scrie prima oară. Clasa fost mutată în localul Solii Comunale şi l-am avut învăţător pe 
Vasile Popescu, al doilea copil al lui Gheorghe Popescu, cel care a rămas şi după ieşirea la pensie 
a tatălui. Domnul Vasile avea alt sistem de predare, era peltic, îl înţelegeam destul de greu, dar 
nu se supăra niciodată pe copii, ci îi întreba unde n-au înţeles. Erau 12 fete şi 3 băieţi. Domnul 
Vasile ne preda uneori seara, la lumina lămpii, findcă ziua clasa era ocupată de alţii. Tocmai se 
făcea o şcoală nouă şi, când a fost gata, am trecut la ore de zi. Cum domnul Vasile făcea şi politică 

- cu gura, nu altfel - trecînd drumul la Primărie, ne-a uitat într-o seară în şcoală. Noi ţipam şi 
băteam în gemuri. Un om care trecea pe drum ne-a văzut, s-a dus la Primărie şi i-a spus. A venit 
de ne-a descuiat şi ne-a dat drumul acasă. 

La vremea resectivă erau mai multe partide politice: averescani, liberali, ţărănişti. în timp ce 
eram în clasa a Vll-a primarul satului era Ion Fătu, averesacan. Toamna, la culesul porumbului, a 
cerut lui tata să mă dea pentru o zi, cu carul cu boi, ca să-şi care el porumbul de pe câmp. Avea 
pământ mult, aşa că m-am întors seara, târziu, descărcasem cam 20 de care... Mama, când a 
văzut că e demult noapte şi eu nu mai soseam, a venit acasă la primar şi s-au certat, fiindcă eram 
şi flămând, adormisem lângă car. înfuriată, mama a scos scoarţele carului şi a dat drumul 
porumbului pe uliţă, apoi am plecat acasă cu mama şi cu carul. Ei, dar primarul satului fiind, 
putea face bine sau rău oricuri, oricând. în toamna respectivă s-a făcut rechiziţionare de cai 
pentru armată. Urmau manevre regale. Tata avea doi cai frumoşi şi se temea că o să-i 

rechiziţioneze ca urmare a scandalului mamei. Aşa că, înainte cu 48 de ore de momentul 
rechiziţiei, tata a înhămat caii la căruţă, m-a luat şi pe mine şi am plecat în comuna Colibaşi, la o 
rudă a mamei, cam 25 km distanţă. Când a trimis primarul după cai, nu i-a găsit... 

Cu ochii deschişi 

Acum tata avea acasă doi feciori şi se putea ajuta la muncă. Era şi el voinic, avea 1,80 m, 
sănătos, robust, a trăit 85 de ani a murit de dublă pneumonie, cu toţi dinţii în gură, n-a fost 
niciodată bolnav. Avea şi o voinţă de fier, nu da îndărăt în faţa greutăţilor. 

A muncit pe moşia prinţului Suţu, care-şi avea conacul în comuna Suţeşti, judeţul Brăila. în 
timpul Primului Război Mondial, generul Averescu a dat ordin de zi pe armată ca toţi ostaşii să 
lupte să-şi apere ţara, fiindcă ea o să le dea pământ. După război, când a venit la putere partidul 
lui Averescu, a dat pământ ţăranilor din moşiile boiereşti. Omenii puteau face după dorinţă, să-l 
muncescă ori să-l vândă. Aşa că pământul trecea, ca banii, din mâinile unor în ale altora, lartata, 
care ne avea şi pe noi, cei doi feciori, lua pământ în dijmă de la boier, dar şi de pe la alţii, care nu 
aveau unelte sau animale de povară. Cu banii luaţi pe recoltă şi-a luat încă vreo câteva hectare 
de pământ, fiindcă voia să ne facă oameni gospodari în sat. Era în sat un fierar pe nume Costea 
Petrescu şi care primise la împroprietărire 5 ha (10 pogoane) de pământ. Tot aşa a primit şi fiul 
lui, care se făcuse muncitor în port la Brăila. Amândoi îl dădeau în parte la muncit. Tata a luat 
pământul fierarului ca să-l muncească şi s-au înţeles să facă recolta pe din două. Pe proprietar 
nu-l privea decât impozitul agricol. Cu banii de pe grâne tata a mai cumpărat câteva hectare. 
Fierarul s-a sfătuit cu fiul lui de la Brăila să se lase de fierărie, să vândă pământul şi, cu banii luaţi, 
să-şi cumere un tractor ca să are pe la oamenii din sat contra cost. Tata a cumpărat de la fierarul 
Petrescu 5 ha, dar n-a luat împrumut de la Banca Agricolă, ci a vândut boii şi nişte oi, ceva porumb. 
Şi-a oprit doar pentru anul în curs. Doar că toamna n-a strâns recolte pe cât spera. Trei ani am 
umblat desculţi pentru pământul ăla, dar eram cu toţii mulţumiţi pentru puterea pe care o 
căpătase familia. La secerş, eu cu fratele Stan căram de pe câmp, părinţii treierau în curte cu caii. 
Toamna, la coceni, căram doar eu, fratele Stan, care era mai mare, m-a învăţat cum să aşez snopii 
în car. Nu-mi aduc aminte să mă fi bătut vreodată pentru ceva ce nu muncisem bine. II moştenea 
pe tata. Era o fire perseverentă, aşa că m-a învăţat tot ce ştia despre munca la câmp. 

La 16 ani am mers cu tata la Brăila, în port, de vale de Dunăre. Tot drumul, de 46 km, eu am 
condus căruţa cu caii, tata a dus carul cu 4 boi, cu grâne. La coborârea spre port era să scap caii 
în pantă şi să ajung cu căruţa în Dunăre. Aşa că tata m-a trecut la carul cu boi, greu pentru vârsta 
mea să conduc 4 animale mari cu jumătate de vagon de grâu în car. Nişte domni s-au oprit în loc 
şi s-au uitat până am ajuns la magazii. Probabil erau siguri că o să se întâmple o nenoricire cu 
mine şi carul cu boi. Când am ajuns la magazii, unul dintre domni a venit la mine şi la tata şi i-a 
făcut observaţie că m-a lăsat singur în car. Tata i-a spus că are încredere şi că trebuie să învăţ, că 
aşa e viaţa, grea. 

în 1930 se putea zice că am ajuns la majorat. Familia se refăcuse complet. Tata mai cumpărse 
câteva hectare şi unelte agricole mai moderne: secerătoare, vânturătoare, maşină pentru 
curăţat boabele de pe ştiuleţii de porumb. în nopţile lungi de iarnă tata ne povestea despre viaţa 
lui dinainte de război şi din război. Când povestea despre retragerea armatelor române de pe 
linia Carpaţilor pe Şiret, la sute de kilometri distanţă, pe ploaie şi frig, mama se îngrozea şi-i 
spunea tatei: Dragomire, gata, nu mai cumpărăm pământ, trebuie să cumpărăm cai pentru copii, 
să nu mai facă armata pe jos, s-o facă la călăreţi. Suportăm orice lipsuri, numai să nu treacă şi ei 

prin ce-ai trecut tu. De fapt era şi o fală în sat pentru famiia care putea cumpăra cai de călărie ca 
să-şi facă armata copiii lor la Cavalerie. După primul război Cavaleria a fost la foarte mare cinste. 

în 1930, toamna, aveam doar 18 ani. Era primăvară. Tata s-a hotărât să cumpere un cal de 
călărie. S-a înţeles cu preotul, Petrache Popescu, să facă un drum până la Galaţi în ziua de târg, 
care era joia. Preotul voia şi el să-şi cumpere un camion pe arcuri pentru transprtul strugurilor la 
târg. Până la Galaţi am mers pe drumurile din câmp. Din când în când popa îi spunea tatei s-o ia 
la dreapta ori la stânga. Mă întrebam de unde ştie popa în ce direcţie vine Galaţiul. Am trecut 
Şiretul cu bacul tras cu şufa de oţel. Am ajuns la Galaţi seara. Am tras la un han şi acolo am 
găzduit noaptea, afară, în căruţă. Doar popa şi-a găsit undeva un loc în han. Dimineaţa, când a 
venit şi popa, ne-m dus la târg să cumpere fiecare ce voia. 

Pe atunci erau oameni care se ocupau de comerţul cu cai. Negustorii aveau şi îngrijitori 
pricepuţi să-şi prezinte marfa la vânzare. Trebuia să fii foarte atent să nu cumperi o gloabă. Cei 
care vindeau, văzând că tata vrea un cal de călărie, îl îmbiau care mai de care. Grija mea era să 
miros calul la nas, să văd dacă nu cumva i se dăduse alcool cu forţa înainte de a fi adus la târg, ca 
să pară mai nervos şi corpul să nu aibă cădere spre faţă, să-şi încordeze singur, instinctiv, 
picioarele din faţă. Acest gen de cai cade sigur la săritul obstacolelor. Astfel de cai nu mai trag 
nici la ham după ce se trezesc din ameţala alcoolului. Pierzi sigur banii. Un negustor de cai cu o 
burtă mare, cu o mustaţă lungă şi neagră avea şase cai legaţi de căruţă şi se tot învârtea în jurul 
nostru. Unul din cai mi-a plăcut şi îi spun tatei. El intră în vorbă cu negustorul - geambaşul - de 
cai. Am vrut să ştim dacă trage bine la ham. A băgat un lemn între roţile din spate ale căruţei şi 
unul la roţile din faţă, am luat hăţurile de la calul pereche şi l-am dat jos din căruţă şi pe negustor, 
care era şi dresor de cai. Calul avea apărători pentru ochi, nu mă vedea. L-am luat de căpăstru şi 
i-am zis haide! A tras singur căruţa cu toate roţile blocate, deşi nu mirosea a alcool. Am început 
târgul. Ne-am înţeles la suma de 12.000 lei. Tata i-a dat banii şi eu am luat calul. După ce a fost 
făcut biletul de vânzare pe numele meu, nu se poate spune ce bucurie am trăit că aveam să-mi 
fac stagiul militar la călăraşi. Mama avea gastrită, dar nu ştuia ce e. Când avea dureri doar 
spunea: bine că i-am luat cal băiatului, acuma pot să şi mor... 

în primăvara lui 1931, încă nu împlinisem 19 ani, m-au primit voluntar la 10 mai. Eram cel mai 
tânăr ostaş al Regimentului. N-aveam putere nici să ridic de jos şaua calului să i-o pun în spate. 
Noroc că era un cal foarte blând cu mine. îmi părea că mă compătimeşte... Câteodată mă ajuta 
cu şaua un consătean, Niculae Drăgan, fiindcă aveam caii alături în grajd. în timp ce Nicolae 
punea şeile, eu le ungeam copitele să lucească frumos. Poate în sinea lui Niculae mă lua de frate 
mai mic, el avea 21 de ani. 

După ce-am învăţat regulile şi disciplina militară, am depus jurământul că voi servi ţara cu 
credinţă. După orele de instrucţie, în vreme ce caii îşi mâncau ovăzul şi oamenii aveau pauză, 
vorbeam cu Niculae despre intrucţie. Dar el era însurat, mai avea şi alte preocupări decât astea. 
Era înalt de peste 1,80 m, avea ochi negri şi avea o putere că nici nu era de măsurat. Când punea 
şeile pe cai şi strângea chingile, sălta calul în sus de picioarele din faţă. 

Avem ofiţer instructor pe locotenent Climescu din comuna Pogoanele, judeţul Buzău. Era şi el 
înalt, avea ochi albaştri, purta tot timpul în mână o cravaşă. Vara purta mănuşi de călărie din 
piele, se vedea că face parte dintr-o familie de moşieri. Comandant de grupă aveam pe sergent 
Matei Vasile din comuna Voetin, jud. Buzău. Nu era un om înalt, dar era prea gras pentru 
înălţimea lui. Mânca foarte bine din ce aduceau ostaşii de acasă, plus că locuia aproape de 
cazarmă, mânca şi acasă şi la popotă. Unitatea la care mi-am făcut stagiul militar se numea 
Divizionul II Cavalerie Rm. Sărat. Comanda Regimentului era la Ploieşti. 

Deşi erm cel mai tânăr osatş al Divizionului, pe câmpul de instrucţie, ca individ, grupă, pluton 
şi chiar escadron eram apreciat de locotenentul Climescu. Dar odată am greşit-o... Se exersa 

ostaşul la atac. Şi. când am fost primit cu foc, trebuia să dispar ca ţintă din faţa inamiccului, iar 
eu, cu puşca mitralieră în mână, l-am atacat. Mi-a făcut observaţie pentru nerespectarea 
instrucţiunilor, dar mi-a admirat curajul. 

Fiindcă arma cavalerie era foarte costisitoare, deşi caii şi echipamentele erau ale noastre 
(numele era Călăraşi cu schimbul), după trei luni ne-au dat drumul acasă, urmând să ne 
întoarcem toamna, în octombrie. 

în primele luni de instrucţie fusesem făcut fruntaş. în fiecare sâmbătă, ca să se facă economie 
la furaje şi hrana oamenilor, ni se da drumul acasă până lunea la prânz. Mergeam de la cazarmă 
la han, unde aveam credit, hrăneam caii, mâneam şi noi ceva, apoi plecam călare cu Niculae, 
fiecare în satul lui. Mai era şi Guzu Matei, din Corbeni, jud. Brăila. Mergeam împreună cam 46 
de km. îi făceam în două ceasuri. Când ieşeam la bariera oraşului nu mai puteam stăpâni caii. 
înţelegeau încotro o luăm. Mergeam numai la trap sau la galop. E greu de spus ce inteligent e 
calul! Ştia că acasă îl aşteaptă lucernă verde, o baie, ovăz la discreţie. Duminică noaptea spre luni 
veneam din nou la unitate şi lunea făceam iar instrucţie. Asta a durat primele trei luni. După care 
am stat acasă până în octombrie, când începeau manevrele zise regale, pentru că participa şi 
regele. Pe când noi eram acasă, colegii de armă care rămăseseră în unitate fiindcă făceau armata 
cu caii statului şi ţineau de trupa permanentă - iar la vreme de război aveau cai rechiziţionaţi de 
la populaţie - au făcut şcoala de cadre. Toamna, când m-am întors la armată, m-au făcut şi pe 
mine caporal şi puteam comanda o grupă. Dar la manevre, cum Regimentul nu fusese completat 
cu oameni, eu singur, cu un panou galben într-o mână, de 60x60 cm, călare, reprezentam toată 
grupa. Am plecat din gara Rm. Sărat, iar Regimentul din gara Ploieşti ne-am îmbarcat în tren cu 
destinaţia Roman. După debarcare am pus şeile pe cai şi am pornitîn marş forţat către Războieni. 
La pornirea în marş nu am putut strânge bine chinga, doarece calul umfla burta. Aşa am plecat, 
nu puteam să strâng şaua în mers. Aveam panoul galben în dreapta, cu stânga duceam calul. 

Către seară am ajuns într-un sat. Când am dat şaua jos de pe cal tot părul i-a rămas pe pătura 
de sub şa. Avea o ditamai rosătura. în situaţia asta disperată m-am dus la plutonierul major al 
Escadronumui, Crăciun Ion şi i-am raportat întâmplarea. Mi-a spus să pun paie într-un sac şi să-l 
leg cu chinga pe locul rosăturii, iar din două în două ceasuri să torn apă rece peste sacul cu paie. 
Până dimineaţă i se dezumflase spatele şi am putut să-i pun şaua normal. De data asta l-am rugat 
pe Niculae Drăgan să strângă chinga. 

Puşi în marş, am ajuns în zona Valea Albă - Războieni, acolo unde s-a luptat Ştefan cel Mare 
cu turcii la 1475 1 . Eu am ocupat poziţie de luptă cu grupa (adică panoul şi simulatoarele de 
mitralieră). La 50 m de mine era o movilă - Movila Purice. Legenda spune că din vîrful movilei a 
condus Ştefan lupta de la Valea Albă 2 . Când să încalece, iostaşul pe nume Purice s-a făcu mic şi 
l-a ajutat pe Domn să încalece. Pe această movilă stau acum regele Carol al ll-lea şi Cartierul său 
General. Regele urmărea cu binoclul manevrele din Valea Albă. Era aşa de slab, că n-a putut să 
stea în picioare tot timpul cât au durat manevrele. Un şofer a venit cu perna de la maşină şi a 
pus-o jos ca să stea regele pe ea. în timp ce se desfăşurau luptele, vine la mine dinspre movilă 
un ofiţer de stat major şi mă întreabă: ce faci tu aici, măi, ostaş? Eu i-am spus că trag cu mitraliera 
(îi ziceam cârîitoare). Se vedeau unităţile de vânători de munte cum traversau valea la adăpostul 
unor stoguri de fân undeva, pe fundul văii. Când îi vedeam, învârteam cârâitoarea. Ofiţerul de 
lângă mine, probabil ca să-şi dea seama de nivelul meu de pregătire, mă întreabă de ce nu mă 
uit la el când vorbesc, l-am spus că mă uit la inamicul din faţă, iar urechea e atentă la comandant. 
Mi-a spus: bine ostaş şi a plecat. Nu ştiu nici ce grad a avut. 

După terminară atacului, care a durat cam o oră, am încălecat şi am ieşit cu unitatea din câmp, 
la şosea. Cum mergeam către Războieni, pe partea stângă am văzut săpat în pământ un bordei 
cam de un metru adâncime şi acoperit de crengi mari, verzi, de stejar. în bordei luau masa regele 

şi statul major. Pe timpul manevrelor unitatea a rămas cantonată la Războieni. A doua zi a fost 
pauză, ne-am ocupat de punerea în ordine a armamentului şi harnaşmentului. A treia zi ne-am 
pus în marş cu direcţia Roman. în timp ce mergeam, în dreptul unei păduri, s-a făcut haltă de 
ajustare. Pe când eram în pădure, trece un ţăran cu o căruţă de pepeni. Se ducea la Roman să-i 
vândă. Dar ostaşii s-au năpustit peste el, fiecare întreba cât costă, şi-au luat câte un pepene ori 
doi. Când omul a băgat de seamă că i s-a golit căruţa şi are dor vreo câţiva gologani în mână, a 
priceput că ostaşii i-au furat pepenii. Când se pregătea să se plângă, a sosit un automobil care a 
oprit pe şosea, la marginea pădurii. Din maşină a ieşit un general înalt, blond cu ochi albaştri, am 
auzit că-l chema Mannerhaim 3 , care s-a uitat spre pădure. Ţăranul păgubit, ţinând căciula şi biciul 
sub braţ, s-a dus să i se plângă de ostaşi. Generalul a băgat mâna în buzunar şi a plătit toată 
paguba, care s-a consemnat. 

Puşi în marş din pădure, am cantonat noaptea într-un sat căruia nu i-am aflat numele, ştiu 
doar că moşul la care am dormit avea două vaci cu lapte. Cumpăram zilnic un litru de lapte, îl 
fierbeam în gamelă şi îl mâneam aşa, cald, pe tot odată, cu pâine. Mă simţeam sătul toată ziua. 
Când s-au strâns în jurul Romnului toate unităţile care luau parte la manevre, s-a hotărât ca 
regele să treacă armata în revistă. Toată armata s-a adunat pe o păşune mare. Când eram aliniaţi, 
Majestatea Sa, cu suita, a trecut prin faţa tuturor unităţilor, salutând la drapel. 

După terminarea manevrelor am revenit cu trenul la garnizoana de la Rm. Sărat şi am fost 
lăsaţi la vatră cu echipamentul şi caii. Călăraşii cu schimbul, unde eram eu, aveau obligaţia ca, 
patru ani la rând, oricând ar fi fost chemaţi, să se prezinte la unitate cu echipamentele şi caii 
proprii. 

Când nu eram la cazarmă munceam alături de părinţi la câmp. Eu cu fratele Stan căram grâul 
de pe câmp, tata cu mama îl treierau cu caii, în curte. Carul cu snopi de grâu era aşa de înalt, că 
ţi-era Işi teamă să pleci cu el la drum. Puneam la el patru boi. Un pic de neatenţie şi se răsturna 
carul. Nu spun ce pagubă de boabe, pierzi o zi să strângi snopii şi mai încurci şi drumul altor care. 
Aşa că, cel mai bine, megi pe jos, pe lângă boi. Iar desculţ, simţi toţi mărăcinii şi bolovanii, din 
zori şi până noaptea, zile la rând. Nimeni nu se plângea. Mâneam pe înnoptate mămăliga care 
începea să se acrească de atâta stat la căldură. 

Anul 1933, octombrie... Iar se fac manevre regale, fiindcă ţara noastră tot vrea să ţină pasul 
cu alte ţări şi să aibă armata pregătită tehnic pentru luptă. Pe plan mondial se simţea că în culise 
se pregăteşte ceva 4 . Aşa că am fost şi eu chemat la Divizionul din Rm Sărat şi îmbarcat în tren, cu 
cai cu tot, pentru direcţia Ploieşti. 

Ajuns la Ploieşti, am debarcat şi Divizionul nostru a fost încartiruit în satul Strejnicu 5 , aproape 
de Ploieşti. în cazarma Regimentului 3 Călăraşi încăpeam cu tot efectivul Regimentului 8 
Cavalerie Rm. Sărat. S-a făcut instrucţie vreme de două săptămâni ca să putem face faţă 
manevrelor care urmau. în acel an doi de armată am fost avansat la gradul de sergent de 
cavalerie, deşi nu făcusem şcoala de cadre în timpul iernii, la fel cu cei permanenţi din cazarmă. 
Mi s-a părut că plutonierul major Crăciun Ion se ocupa de întoemnirea tabelelor de avansări şi 
eram trecut de fiecare dată, mai ales că fratele Stan făcuse servicul militar tot în Divizionul 2, 
Escadronul 3, unde ajunsesem şi eu. După instrucţie, fratele Stan lucra ca furier (secretar) al 
Escadonului. Poate şi el lucrase la întocmirea unor tabele de avansări, n-am vorbit. Plutonierul 
major Crăciun era un om înalt, robust, purta mustaţă tunsă şi mică. Nu a vut copii, era băiat de 
ţărani şi-i plăceau ţăranii care veneau să-i vorbească. Era un om pe care nu l-am văzut niciodată 
supărat. Când am fost încorporat s-a uitat la nume şi m-a întrebat: tu eşti frate cu Stan? l-am 
spus că da. M-a privit cu un aer părintesc. M-a întrebat care e calul meu, i l-am arătat. Şi de atunci, 
de fiecare zi de 10 Mai 6 , la defilare, plutonierul Crăciun defila pe calul meu, iar eu stăm ca 
spectator lângă tribuna oficială. 

Sergent fiind, aveam în primire o grupă de oameni compusă din 14 oameni şi 15 cai. Al XV-lea 
cal era samarizat, ducea muniţia şi puşca mitralieră. 

La Strejnicu am cantonat grupa în numai două curţi apropiate, pentru a putea face faţă unui 
caz de alarmă. în curtea unde ţineam eu calul şedea un om cu o fată mare, blond spălăcit şi 
pistruiată. Am băgat de semă că se uită lung după mine când mi-a dat lucernă din podul grajdului 
pentru cal. Când aveam 18 ani tata mi-a spus să mă feresc de oameni viciaţi şi de femei care 
insistă, ca să nu calc în gol... 

După douăsprezece zile de instrucţie în cadrul Regimentului, la Ploieşti, am fost îmbarcaţi în 
trenuri şi transportaţi în Oltenia. Manevrele s-au desfăşurat pe Valea Neajlovului, probabil pe 
unde trecuse şi Mihai Viteazul cu ostile lui. în penultima zi de manevre, căpitanul meu, 
Brânduşescu Haralambie, mi-a dat ordin, arătîndu-mi câmpul de acţiune cu mâna, să fiu atent că 
are să treacă prin sectorul meu de luptă o unitate de Cavalerie. La ordinul primit am luat-o la 
galop cu grupa camuflată pe o vale, prin lanul de porumb. Ajuns a liziera satului, unde se 
construiau circa 10 case noi şi veau curţile pline cu tulpini de prumb, am descălecat camuflaţi de 
porumb şi am camuflat caii în două case în construcţie. Am împărţit grupa în două echipe - aşa 
fel ca, din orice direcţie ar fi venit inamicul, să fie surprins cu foc. Un Escadron de cavalerie având 
căpitanul în fruntea coloanei a ajuns la capătul drumului şi venea către mine. La cotul şoselei, la 
circa 300 de m în faţa mea, a fost surprins cu foc şi a fugit peste câmp cât a putut de repede, prin 
lanul de porumb. 

Cum şi la manevre există arbitri, a apărut, din cauza zgomotului puştii mitraliere (cârâitoarea), 
un ofiţer de stat major cu maşina să vadă ce se întâmplă. Dându-mi seama că pe mine mă caută, 
m-am dus şi m-am prezentat. M-a întrebat cum am acţionat şi a vrut să vadă cum am camuflat 
caii. I s-a părut ingenios, s-a uitat mirat la mine şi a plecat. într-o situaţie reală de război 
Escadronul de cavalerie care venise ar fi fost scos din luptă de o grupă. 

Cum iubeam caii, am îndrăgit şi sportul la manevre. Aşteptam cu plăcere să vină toamna şi să 
plec la manevre. Am avut parte de ele numai în 1932 şi 1933. 

După terminarea stagiului militar fratele Stan a intrat ca secretar la Primăria comunei Racoviţa. 
Aşa că îi venea în mâini toată corespondenţa comunei şi primea şi diferite publicaţii. Aşa a găsit 
publicat în "Buletinul Oficial" că tinerii care au gradul de segent şi până în 25 de ani se pot înscrie 
la şcolile de subofiţeri. Tata s-a declarat neutru, mama nu era de acord, nu voia să plec din sat, 
fiindcă îmi cumpărase loc de casă. A trebuit să mă hotărăsc singur. Era după criza din 1928-1930, 
cu o secetă cumplită, când am pierdut un bou, am vândut vaca şi un cal şi cu banii am cumpărat 
porumb ca să putem ieşi cu toţii, oameni şi animalele rămase, din iarnă. Le-am spus că plec să 
mă fac subofiţer ca să scap de pagube şi secete. Mi-au dat dreptate şi nu s-au mai opus. 

Şcoala militară 

Odată hotărât să schimb plugul şi carul cu sabia şi calul, am început să mă interesez cum 
trebuie să mă pregătesc pentru examenul de admitere care se dădea la matematică, română, 
istorie, geografie şi cunoştinţe despre armament şi lupta de cavalerie. Mai întâi mi-am procurat 
harta României cu toate detaliile (harta politică). Toate cunoştinţele se cereau la nivel de clasa a 
IV-a. Mi-am făcut rost de cărţi de la copiii care erau în clasa a IV-a ori a V-a. Când învăţam la 
istorie, consultam harta să văd locul evenimentului, al luptei respective, fiindcă reţineam mai 
uşor datele. Făceam acelaşi lucru când învăţam la geografie. La română am folosit cunoştinţele 
acumulate când m-a dat tata o lună lui Mihalache Surdeanu să mă mediteze pentru şcoala 
normală, unde nu m-am mai dus. învăţam în paralel cu munca la câmp. Cum aveam puţin timp, 

treceam într-o odaie unde erau pe masă toate cărţile şi mă apucam de învăţat. Duminicile nu mă 
duceam la nunţi sau la baluri, învăţam ce nu ştiam. începeam să-mi dau seama ce slab pregătit 
eram faţă de ce trebuia să ştiu. Venea pe la mine un vecin, Chiriţă Stan, băiat frumos, cu o soră 
croitoreasă, care vea grija lui, să fie îmbrăcat frumos şi cămaşa să fie bine călcată. Avea părul 
negru, cârlionţat, ochii negri şi parcă zâmbea tot timpul. Cam 1,75 înălţime. Dar pe cât de frumos 
era, pe atâta avea obiceiuri urâte, fiindcă fura tot ce putea fura. Când veneau prin sat comercianţi 
ambulanţi cu marfa în căruţe, fura turtă dulce, pişcoturi, peşte sărat, covrigi şi altele. într-o 
noapte m-a luat şi pe mine să furîm sârmă de tefon căzută pe jos din cauza poleiului. Partea mea 
am dus-o acasă, unde a găsit-o tata care a luat-o şi a dus-o unde i-am spus că fusese. Bunica l-a 
dat afară până la urmă din curte pe Stan, vecinul, pentru nişte covrigi furaţi de la un lipovean, pe 
care-i depozitase la noi în pod. Iar acum, când mă pregăteam să ajung ceva în viaţă, el tot venea 
pe la mine ca să mă ia la bal şi să facem o baie în râul Buzău, care trecea pe la marginea satului. 
Nu m-am mai dus cu el, dumnicile le folosem numai ca să învăţ. îmi venea în minte învăţătorul 
meu, Gheorghe Popescu, care stiga când se supăra: învăţaţi, măgarilor, că pentru voi o faceţi! 

Aşa am învăţat de unul singur până ne-au chemat la Ploieşti la Regiment ca să fiu trimis la 
Sibiu, unde dădeam examenul de admitere la Şcoala de subofiţeri. Trimisesem actele din vreme 
la Regiment, care le timisese la şcoală pentru înscriere. Ajuns la regiment, am mai găsit doi 
amatori, Porumbescu Gheorghe şi Urloiu Ion, amândoi din Vâlcele, jud. Rm Sărat, locul unde se 
născuse şi mama mea. Am legat repede prietenie cu ei, mai ales că îmi ştia rudele de la Vâlcele, 
din partea mamei. Toţi trei am plecat la Sibiu să dăm examen. Intraţi în curtea şcolii i-am văzut 
pe cei care erau de un an elevi, veneau cântând spre dormitoare. Era seară. 

Noi, cei veniţi pentru examen, am avut un dormitor separat. Seara am vorbit până târziu. Unii 
care ştiau carte puneau probleme de algebră, de care eu habar n-aveam. Dimineaţa ne-am dus 
la sala de mese împreună cu elevii anului I şi ne-au dat ceai cu pâine şi marmeladă. Pe urmă am 
fost duşi într-o clasă. La română subiectul suna aşa: fiecare să descrie prima zi de intrare la 
cazarmă ca recrut. Ştiam bine că orice compunere are trei părţi: introducere, cuprins şi încheiere. 
Aşa că nu mi-a fost greu să descriu prima zi de recrut. Un coleg a povestit cum i se părea, la 
intrarea în curtea cazărmii, că frunzele căzute pe jos se mişcă singure. Şi cum era atent la frunze, 
s-a împiedicat şi a căzut peste cufărul lui şi şi-a jupuit nasul. Lucrarea asta fiind cea mai hazlie, a 
citit-o profesorul care le corecta. La matematică am avut de calculat viteza pe un drum lung de 
o mie de metri cu pantă de 1%. La geaografie a trebuit să înşirăm ce râuri mai mari sunt în ţară 
şi de unde izvorăsc ele. La tehnica de luptă am făcut descrierea generală a ofensivei şi defensivei 
şi ce fel de arme putem folosi ca să atacăm unghiurile moarte, şi anume cu trombonul V B, un 
dispozitiv metalic sub formă de cilindru, care se monta prin răsucire la gura ţevii, după cătarea 
armei. Grenda V B era tot cilindrică, iar prin mijlocul ei trecea o gaură. Când pleca proiectilul din 
armă, aprindea grenada la trecerea prin gaură, iar puterea exploziei arunca grenada spre 
unghiurile moarte. în prezent pentru aşa ceva se folosesc brandurile. 

După părerea mea examenul nu fusese prea greu. Toţi trei veniţi de la acelaşi Regiment am 
luat examenul. Ne-am întors la Regiment, apoi am plecat fiecare la casa lui. Urma să ne 
prezentăm la ordin. 

Ajuns acasă, am povestit ce făcusem şi tata s-a bucurat, iar mamei nu i-a venit să creadă. Nu 
se putea împăca deloc cu gândul că plec de lângă ea, mai ales că semănăm cu tata bucăţică ruptă. 
Eu nu ştiam când o să fiu chemat la şcoală, dar tata plănuia culesul porumbului şi pregătirea 
ogoarelor de toamnă. Dar am primit ordin să plec înainte de cules. 

Ajunşi toţi trei la Regiment, am primit două rânduri de echipament, haine şi bocanci noi, 
cazarmament, harnaşamente pentru cai. Toate astea le-am primit de la plutonierul major 
Nicolae Constantin, administratorul depozitului escadronului. Lada de campanie am cumpărat- 

o din Ploieşti şi mi-a încăput totul în ea. Am dus la gară toate trei lăzile cu o căruţă a Regimentului 
şi le-am dat la bagaje cu destinaţia Sibiu. Noi, elevii, ne-am dus cu trenul şi, duă 48 de ore au 
venit şi lăzile, care au fost depozitate în podul şcolii, pe plutoane. Podul se desccuia după un 
program stabilit. în timp ce venea noua promoţie, cea veche se pregătea de plecare. înainte de 
plecare au dat un concurs de alergare, călărie, sărituri la trambulină peste trei cai, încălecare- 
descălecare la chinga de voltije în galopul calului. 

După plecarea celor vechi la unităţile unde fuseseră repartizaţi, noi am fost împărţiţi pe 
plutoane după talia ofiţerului care era comandant de pluton. Aşa că plutonul 1 era format din 
cei mai înalţi şi mai spătoşi, le ziceam plutonul de Clăpângi; plutonul 2 îi avea pe cei înalţi, le 
spuneam Lunganii; iar plutonul 3 era format din cei de talie mică, le spuneam Prichindeii. Eu am 
fost repartizat la Prichindei. Am avut instructor comandant de pluton pe locotenentul lonescu 
Leon, tot aşa de mic ca şi noi. Acest ofiţer, deşi tânăr, era foarte bine pregătit. Orice greşeală ar 
fi făcut elevul nu se supăra, era bun psiholog. Căuta să formeze o unitate între trupă şi ofiţer, cu 
gândul că într-o zi vom lupta cu toţii pentru aceeaşi cauză. Uneori se camufla în întunericul 
podului unde se ţineau lăzile cu echipamente şi asculta discuţiile noastre ca să-şi dea sema de 
caracterul fiecăruia. Unii eru bătăuşi şi recalcitranţi, aveau prin lăzi sticle cu băutură, lucru care 
nu era permis. în orele de repaus pe câmpul de instrucţie sau la orele de clasă provoca discuţii 
profesionale mai cu detalii. într-o zi s-a discutat care dintre noi ar fi mai bun pentru birou sau 
gospodărirea escadronului. Unul, pe nume lonescu Ion, din Galaţi, pretindea că ar avea trei clase 
de liceu şi că este bine pregătit să ducă gospodărirea escadronului. Locotenentul lonescu Ion, 
comandantul plutonului, i-a dat replica: poţi să administrezi, dar nu eşti bun. Tu furi toată hrana 
cailor şi o vinzi. Această muncă se încredinţează celor mai cinstiţi subofiţeri. Caii nu au gură să 
reclame, dar numai cu ei putem duce lupta. între tine şi Ţarălungă, îl vreau plutonier major al 
unităţii pe Ţarălungă. Nu fură, e bun gospodar. în urma acestei caracterizări, colegului meu i-a 
mai scăzut ceva din orgoliu. De unde să ştie el că instructorul ne urmărise discuţiile din 
întunericul podului. La sfârşitul şcolii, fiecărui elev, respectiv subofiţer, i se făcea o caracterizare 
pentru ca să ştie comandantul regimentului ce muncă îi poate da. 

în timpul şcolii mi s-a dat, drept cal de călărie, o iapă foarte fragilă, îi spuneau Fusta, dar eu i- 
am zis Rândunica. Avea firul de păr mărunt şi fin, nu suporta ţesala şi o curăţăm numai cu peria. 
Când o periam mă privea ca o căprioară, îşi unduia şalele după cum apăsam cu peria. Era un 
animal foarte blând. într-o dimineaţă, când am vrut să-i perii capul, s-a ferit. Când m-am uitat 
tent, avea capul spart. Am chemat imediat medicul veterinar care a stabilit că grăjdarii de noapte 
au lovit-o cu un corp metalic. A fost dusă la infirmeria cailor. în locul Fustei mi s-a dat un cal pe 
nume Drăgălaş. Era negru ca smoala, pintenog la trei picioare, pe frunte avea o stea albă, 
prelungă, până la bot, unde albul se lăţea şi acoperea buza superioară. Lucra foarte frumos la 
călărie şi la obstacole. Dar şi el, la ţesălat şi la periat se gâdila, drept care mă muşca de haine, 
uneoi chiar de piele, l-am găsit leacul. Când îl curăţăm îi puneam o pătură în cap. Dar, cu toată 
vigilenţa mea, într-o zi s-a scuturat, şi-a dat pătura jos, m-a văzut şi s-a repezit cu gura pe spatele 
meu. Două săptămâni, până s-a vindecat rana, n-am mai putut duce arma la călărie. 

După cum se ştie, ca să fii un militar bine pregătit, trebuie s-o dovedeşti când se dă alarma. 
Comandantul află astfel în ce unitate de timp se poate interveni în luptă într-un anumit punct. 
La noi s-a dat alarma într-o noapte de toamnă. Căzuse bruma. Din grabă, unul mi-a luat o cizmă 
şi mi-a lăsat-o pe-a lui, mai mică. Călcâiul nu aluneca prin carâmbul cizmei. Ei, până la urmă am 
reuşit. Când am ajuns la grajd, ceilalţi puseseră şeile pe cai. După ce-am încălecat, am mers în 
trap către Şelimbăr, am luat-o în susul apei, pe Valea Săpunului şi am oprit în câmp. îmi îngheţase 
piciorul încălţat fără ciorap de nu-l mai simţeam, mergeam cu el de parcă era un ţăruş de lemn. 
Noroc că nu a durat mult şi ne-am întors călare la cazarmă. Acolo am dat repede şaua jos de pe 

cal şi am fugit la dormitor să scot cizma cu pricina, pe care dimineaţa n-am mai găsit-o, fusese 
pusă înapoi a mea. 

Deşi calul meu se chema Drăgălaş, mă certam cu el de câte ori îl curăţăm. Dar îmi plăcea, era 
frumos, mergea bine la călărie şi la obstacole. Odată l-am dirijat greşit şi s-a lovit foarte tare de 
bara de lemn peste care săream şi care trebuia să fie înfăşurată în paie, dar nu era. A fost internat 
la infirmerie şi a stat cu picioarele într-un bazin cu apă cu ceva medicamente până la genunchi. 
Asta vreme de şase zile. Cât a fost scutit Drăgălaş, n-am avut cal de călărie. Era în grajd o iapă pe 
nume Ghimpoasa, dar nimeni n-o scosese la călărie. Promoţia dinaintea noastră avusese 80 de 
elevi, dar noi eram 120. Aşa că s-au mai cumpărat cai neînvăţaţi la călărie. Dintre ei am ales-o pe 
Ghimpoasa. Dimineaţa am curăţat-o frumos, sclipea părul pe ea, de mult nu mai fusese atât de 
periată, l-am pus şaua, am strâns bine chinga şi când am scos-o pe linia grajdului ca să iasă la 
călărie a început să meargă ca o raţă, legănat, nu mergea cu piciorul stâng din faţă şi drept din 
spate odată, ci dreptul cu dreptul, stângul cu stângul. Nici nu voia să meargă în rând cu ceilalţi 
cai. într-o zi a fugit cu mine din front şi s-a repezit cu capul şi pieptul într-un gard de cărămidă, 
lângă care m-a proiectat pe pământ. Am sculat-o de jos, şi ea era ameţită. Comandantul 
plutonului, lonescu Leon, îmi spune: du-o la grajd, o dor rinichii, o s-o propun la reformă, 
în grajd, lângă Drăgălaş, mai era un cal nefolosit, pe nume Arion, foarte leneş, nici la trap nu voia 
să meargă. Promoţia de dinaintea noastră nu-l folosise. Dar în promoţia noastră îl folosise elevul 
Florescu Gheorghe din Bacău. Arion avea firul de păr aşa de lung, încât părea vacă. Oricât se 
străduia Florescu să-l cureţe, nu putea. Şi atunci a încercat să-i jumulească părul. Când l-a văzut 
medicul veterinar la control, a crezut că are păduchi. Abia când s-a uitat atent şi-a dat seama ce 
făcuse Florescu. Când mergeam la călărie pe câmp, îl camuflam printre noi şi pe Arion, ca să nu 
se vadă cum arăta. Dar lui Florescu nu-i păsa de nimic. într-o zi am văzut în pod, pe capacul 
interior al lăzii lui, fotografia unei fete foarte frumoase. Mi-a spus că e prietena lui, care a găsit 
pe altul. Şcoala dura opt luni şi Florescu a căzut la toate materiile. Colonelul Cristescu, 
comandantul şcolii de subofiţeri, era un om înalt, talie robustă, vorbea gros şi purta o mustaţă 
tunsă scurt. Luase parte la toată campania din 1916. Avea biroul la parterul dormitoarelor. Când 
veneam de la sala de mese ori de studiu, veneam cântînd cântece ostăşeşti. Se uita părinteşte la 
noi pe fereastra dechisă şi răspundea la onorul pe care i-l dam ridicînd mâna dreaptă. A ţinut să- 
I vadă pe elevul Florescu înainte ca el să plece acasă. îl raportase locotenentul lonescu Leon. A 
doua zi a plecat la Bacău. 

în fiecare sâmbătă după amiaza toată şcoala avea liber pentru baie, întreţinerea 
echipamentului, curăţenia camerelor. Unii elevi, dornici de plimbare sau întâlniri, seînvoiau până 
la ora 20, când trebuiau să fie prezenţi la apelul de seară. După masa de seară mergeam la 
dormitor cu frontul. Erau trei camere: din hol se intra în dormitorul mare, unde dormea 
plutonierul de la Clăpângi, iar pe peretele din dreapta erau două deschideri pentru uşi. în primul 
dormitor pe dreapta dormea plutonierul nostru, de la Prichindei. Cine nu încăpuse în aceste 
dormitoare, dormea amestecat, în al treilea dormitor, Prichindei cu Clăpângi. Dincolo de a doua 
uşă pe dreapta dormeau Lunganii. 

Era vară şi cald, adormeam greu, înainte de somn mai povesteam cu vecinii de pat unele 
episoade din şcoală sau de acasă. Eram vecin cu patul cu Dulea Ispas de la Corabia, comuna Celei. 
Acest Dulea putea să tragă vânturi la comandă. în dormitorul Lunganilor, chiar lângă uşă, dormea 
elevul Carola Dumitru, un băiat brunet, cu ochi şi figură tristă. Era slab şi, după trăsăturile feţei, 
părea călugăr, numai rasa îi mai lipsea. Chiar făcute trei ani seminarul şi îl abandonase, nu ştiu 
de ce şi venise la Şcoala de subofiţeri. Dar era un elev bun. într-o zi de sâmbătă, după ora stingerii, 
unii adormiseră, Carola Dumitru îi povestea vecinului de pat ceva de la şcola de teologie. Dulea 
Ispas, care trăgea cu urechea, s-a dus încetişor lângă patul lui Carola, s-a aşezat pe vine şi asculta. 

Apoi, în intuneric, Dulea trage un vânt puternic, că a trezit şi pe cei adormiţi. Vine în pat pe furiş 
şi se culcă. Cei treziţi din somn încep să arunce cu pernele în direcţia lui Carola, de unde se auzise 
zgomotul. De la asta a început în plină noapte un război cu pernele. Părea o joacă, dar nu-i voie 
să rupi pernele. Nu se ştia care dă şi pentru ce eşti lovit. Toate astea erau însoţite şi de gălăgie. 
Nimeni nu se ducea să aprindă lumina, era o convenţie tacită ca să ne putem bate. Ofiţerul de 
serviciu, auzind zgomot la dormitoare şi neştiind unde este comandantul, a folosit lanterna. Toţi 
s-au potolit, fiecare în patul lui. Ce credeţi că era în dormitoare când s-a aprins lumina? Paturi 
strâmbe, perne şi paie pe jos, unii aveam, alţii nu mai aveam perne. Ale cui sunt pernele rupte, 
cine le-a rupt, nu se mai ştia nimic. Ofiţerul de serviciu a promis că ne pedepseşte pe toţi cu două 
ore de instruccţie disciplinară, deşi era duminică. Fapta era consumată, ordine şi curăţenie în 
dormitoare se făcuse. Ofiţerul de serviciu a renunţat la pedeapsă, poate făcuse şi el ca noi când 
era elev. 

Zilele s-au scurs pe nesimţite, cu ore de clasă, instrucţie pe jos şi călare. Pe măsură ce ne 
aprropiam de sfârşitul şcolii, munca era tot mai grea. La un moment dat începusem şi eu să mă 
port ca Florescu, mi se făcea silă de tot ce învăţam. Pentru că în fiecare zi făceam acelaşi lucru, 
despre cum să ucizi fără să fii ucis. 

în timpul şcolii, la vremea sărbătorilor de iarnă, am fost învoit pentru şase zile. De la Sibiu am 
venit în gara lanca şi de acolo, cu o căruţă de ocazie, până în comuna Suţeşti. De la Suţeşti am 
venit pe jos până în satul Constantineşti, pe malul drept al Buzăului şi de acolo, cu doi oameni, 
fraţi, pe nume Măntăilă, am trecut Buzăul pe gheaţă cu piciorul. Ajuns în sat, m-am întâlnit pe 
uliţă cu Tănase Tureac, frate cu Florica, fosta mea colegă de clasele l-VII. Cu Tănase eram bun 
prieten, nu pentru că fusesem coleg cu sora lui, ci pentru că ştia să povestească frumos şi cu 
poante. Crea în jur o atmosferă plăcută, indiferent cu cine vorbea. Când începea să povestească 
era foarte serios, iar la urmă de tot venea cu poanta, de râdem până ne dureau fălcile. 

Era în noaptea de Anul Nou, când fetele mari din sat se stâng într-o casă şi pun oglinda să-l 
vadă fiecare pe cel sortit. După oglindă, mergeau în grajdul vitelor pe întuneric. Desigur, vitele 
dormeau. Fata care era mai grăbită la măritat lovea cu piciorul o vită culcată. Când lovea zicea 
hăi la unu sau hăi la doi. Dacă vita se scula la prima lovitură, însemna că fata se mărită în anul 
respectiv, dacă nu, înseemna că în anul următor, sau în al treilea, după cum se scula vita, la a 
câta lovitură. La evenimentul respectiv a luat parte atunci şi o fată pe nume Aurica, dintr-o 
familie cu mulţi copii, erau şase fete şi un singur băiat, cu toţii înalţi. Aurica era cea mai mare 
dintre copii. Ea urma să dea cu piciorul în burta vacii culcate. înainte ca ea să lovească vaca, 
Tănase mi-a dat brânci peste Aurica şi aşa eu am împins-o peste vacă. Vaca, speriată, s-a sculat 
cu Aurica în spate. Fata a căzut în partea opusă, drept peste bălegarul vacii.Pe întuneric, serios 
şi foarte grav, Tănase o consola că bălegarul o să-i poarte noroc şi o să se mărite repede. Dar ea 
ştia că el mă împinsese... 

Când l-am întâlnit pe Tănase, care-şi ducea sora în casă la Mihai Negrea, pentru acelaşi obicei, 
m-am gândit să mă folosesc de asta ca să intru şi eu la Mihai Negrea, care avea o fată, pe nume 
Buna. Era o familie respectată, trăiau destul de izolaţi de ceilalţi, nu duceau vorbe. Aveam cu 
mine sabia, lungă cât o lance. O luasem special, fiindcă ştiam că noaptea voi trece prin crângul 
de pe malul Buzăului, unde puteau fi hoţi. Cu sabia băgată sub poarta mică a lui Negrea, am 
săltat-o, să văd dacă iese din balamale. Ieşea. Perfect, mi-am zis. îi zic lui Tănase. Poarta e încuiată, 
o săltăm din balamale, intrăm şi batem la geam. Dacă fetele ne aud, au să ne dea drumul înăuntru. 
Tănase stabilise de cu seară, cu familia Negrea, să nu ştie nimeni că fetele sunt adunate în casa 
lui. Tănase, care mă ştia, a spus: vrei s-o scot pe Buna afară din casă şi să vorbeşti cu ea ? Buna 
era prietena mea, rămăsese suspendată când plecasem la Şcoala militară, credea c-o s-o iau de 
nevastă. Tănase a băgat mâna în buzunar şi a scos-o plină cu boabe de porumb, pe care le-a 

aruncat în gemul odăii unde erau strânse fetele. Buna şi cu Florica, sora lui Tănase, au şi ieşit 
afară ca să răspundă la consemn. Tănase le-a strigat la poartă. Când m-au văzut, pentru câteva 
clipe au amuţit. Pentru familia Negrea era clar: nu are voie să intre nici un băiat în noaptea de 
Anul Nou. Buna s-a dus la mama ei plângînd şi a rugat-o să-mi dea drmul în casă. Dar maică-sa 
nu putea trece peste hotărârea tatălui de cu seară. Aşa că i-au spus tatălui că-l roagă să fiu primit 
în casă. Pe urmă Buna cu Florica au venit şi m-au poftit înăuntru. Când am intrat în cameră, mare 
surpriză: era şi Stoiana, care pe urmă mi-a devenit soţie. Am dat mâna cu fetele şi le-am sărutat- 
o. Au rămas foarte încântate. Care mai de care mă invita să mă fac comod. Una mi-a luat sabia, 
alta mantaua, alta şapca şi mi-au oferit un scaun în capul mesei, cu spatele la uşă. Care mai de 
care îmi punea întrebări. Când era discuţia în toi, aud că ciocăneşte cineva la uşă. în prag a apărut 
tatăl Bunei, vrea probabil să vadă dacă am intrat eu sau altul. Când l-am văzut m-am sculat 
milităreşte, l-am salutat spunându-l bună seara şi urîndu-l un an nou cu spor. După câteva 
întrebări banale mi-a urat distracţie plăcută şi a plecat să se culce. Rămaşi singuri, noi, cei tineri, 
am discutat câte şi de toate, până spre ziuă, bând vin şi mâncând plăcinte. 

Pe la ora 4 dimineaţa am plecat acasă. Poarta noastră nu era încuiată. Lăbuş, câinele meu 
fvorit, m-a simţit şi a venit dînd din coadă. Lăbuş nu lătra niciodată degeaba. Tata, când l-a auzit 
că scheaună, a aprins lampa. Nu ştiu dacă şi-a dat seama după lătrat că e cineva cunoscut, ori 
dusese vestea careva că am ajuns în sat. Cînd am ajuns înăuntru, tata era în cămaşă şi pantaloni, 
cu capul descoperit. Mama era culcată, m-am dus şi i-am sărutat ambele mâini, negricioase şi 
uscăţive. Tata şedea în acelaşi loc, i-am strâns mâna lui puternică şi i-am sărutat-o. Mama n-a 
putut păstra secretul şi m-a întrebat: unde ai stat tu, Răducule, de aseară şi până acum? Le-am 
povestit totul, de când coborâsem în gara lanca şi până am ajuns la Buna în casă. Probabil tot 
Tănase făcuse isprava şi anunţase familia prin omul de serviciu de la Primărie. Tănase era 
secretarul comunei, şi el şi eu am fost în noaptea de Anul Nou prin mai multe case. 

Stoiana, care avea să devină soţia mea, a dormit până la ziuă cu Buna în pat, timp în care Buna 
a vrut să afle pentru cine mă dusesem în casa Negrea, pentru ea ori pentru Stoiana ? Asta fiindcă 
văzuse că Stoiana, prin oglinda în care ne vedeam amândoi, îmi zâmbise şi-mi scosese vârful 
limbii. în sat se ştia că prietena mea e Buna, o fată cu suflet blând, cu ochi albaştri, dar prea 
cocoşată pentru vârsta ei, fiindcă semăna cu maică-sa. Nu ştia să muncească nimic, nici nu prea 
avea putere. 

Cum în cele şase zile de învoire a fost şi un bal, m-am dus şi eu. Am dansat cu toate fetele de 
vârsta mea pe care le cunoşteam. între ele era şi Dobriţa Costea, locuia la patru case de noi, era 
fiica lui Nicolae Costea. Era o familie numeroasă şi cu multe fete. Dobriţa era aşa de fericită ca 
dansam cu ea, mai ales că avea cu şase ani mai mult ca mine, n-o prea mai invita nimeni. De fapt, 
de la ea şi învăţasem să dansez. 

După sărbători, tata a înhămat caii la căruţă şi m-a dus la gara lanca. La plecarea de acasă, 
când am sărutat mâinile mamei, mi-a dat o roată de caşcaval din lapte de oi. 

Ajuns în gara Sibiu, m-am dus la cazarmă pe jos. La poartă mă opreşte santinela, vine caporalul 
de schimb şi mă legitimează după biletul de voie, apoi îmi dă drumul să mă duc la dormitor. A 
doua zi aveam ore, picam de somn. Şi în tren mai moţăisem. 

Către toamnă la Sibiu zilele sunt mai răcoroase, făceam multe aplicaţii călare, atât ziua, cât şi 
noaptea. Eram puşi în situaţii tactice de luptă pe care trebuia să le rezolvăm. învăţam la clasă 
citirea hărţilor tactice, dar nimeni nu primea vreuna în port-hart. în timpul zilei, la instrucţia pe 
jos, desenam topografic formele terenului şi alegeam stilul de luptă. La sfârşitul anului, la 
lucrările de diplomă despre tactica de luptă a Cavaleriei, ni s-a dat un subiect despre inamicul 
plecat din Braşov la ora... cu viteza de... km pe oră. Noi trebuia să ne deplasăm dinspre Sibiu spre 
Braşov, pe Valea Orlatului, cu viteza de ... km pe oră. întrebarea era : la ce oră şi unde ne 

înâlneam cu inamicul, dacă avem teren favorabil luptei sau nu. Tema părea uşoară, dar într-o 
situaţie reală nu era, fiindcă trebbuia să-ţi aperi viaţa. Nu-mi părea prea bine că făcusem şcoala 
asta, dar nu mai putam da înapoi... 


Repartiţia 

Aveam gradul de sergent major şi am fost repartizat la Regimentul 15 Cavalerie Sebeş Alba. 
Ajuns la regiment, am fost repartizat la escadronul 1, comandant era căpitan Hanciu Ion. 
Comandanţi de pluton erau plutonier Dobrin Ion, locotenent Crintea şi Condurache Ion. Eu am 
fost dat ca ajutor la Condurache Ion, de fel din Botoşani. Cu administraţia era plutonierul major 
Bădărău Vasile. Avea viciul beţiei. Iar când era beat, îi bătea pe ostaşi fără să aibă vreo vină. 

Locotenentul Condurachi, al cărui încheietor de pluton eram, era acela căruia, în caz de rănire 
sau moarte în luptă, i-aş fi luat locul. Nu vedea în mine un colaborator imediat şi apropiat. Păstra 
o distanţă foarte mare între corpul ofiţerilor şi subofiţeri. De fapt, aşa erau toţi ofiţerii cu care 
am avut de-a face. 

Pentru pregătirea instrucţiei mi se spunea cu o zi înainte ce materiale trebuie transportatela 
câmp. Darîntr-o zi a schimbat programul şi a uitat să-mi spună. Era după amiaza, la instrucţia pe 
jos. Cînd a ajuns pe câmp, călare, a dat calul unui ostaş să-l ţină. Fireşte că materialele de 
instrucţie aduse pe câmp nu mai corespundeau, l-am arătat nota de materiale aprobată cu o zi 
înainte şi n-a vrut s-o vadă. Mi-am dat cuvântul de onoare că adusesem materialele aşa cum 
ceruse cu o zi în urmă. Mi-a spus: voi nu aveţi onoare. De atunci mi s-afăcut scârbă de corpul 
ofiţeresc. Cum rămânea cu faptul că plutonierul Dobrin se descurca în câmpul tactic mult mai 
bine ca orice ofiţer, iarteteriştii, viitori ofiţeri, erau instruiţi pe Regiment de acest plutonier? Cine 
putea să-i interzică unui om dreptul de a avea onoare? 

în grajdul Escadronului 1 erau patru boxe, în fiecare se afla câte un cal de curse al colonelului 
Berlescu, ajutorul comandantului de Regiment. Cei patru cai figurau la drepturi furaje în contul 
şi pe numele unor ofiţeri din regiment care nu aveau cumpărat şi cal în proprietate. Numai oştenii 
erau obligaţi să aibă fie cal în proprietate, fie cal dat de stat. Cei patru cai consumau toate paiele 
care reveneau de dept cailor de trupă. De cum le puneam paie, le şi mâncau, atât erau de 
flămânzi. Sub caii de trupă pământul era gol. Colonelul Berlescu, având caii în grajd, venea să-i 
vadă de 2-3 ori pe zi şi le da instrucţiuni celor doi ostaşi care-i îngrijeau cum să spele morcovii pe 
care-i aveau în porţie. De câte ori venea la grajd, da cu ochii şi de mine. Eram cel mai tânăr şi 
trebuia să ţin locul tuturor. Nici unui ofiţer sau subofiţer din Escadron nu-i convenea faptul că în 
grajd stau caii colonelului, l-am raportat căpitanului Hanciu faptul că primesc observaţii de la 
colonelul Berlescu pentru mizeria de sub caii de trupă. Căpitanul Hanciu a strâns dinţii şi pumnii, 
nu a zis nimic, dar am înţeles totul. în schimbul libertăţilor pentru Berlescu, căpitanul Hanciu 
avea liber la Biroul mobilizări, al cărui şef era. Dacă am văzut aşa, am cerut să fiu mutat de la 
unul din escadroanele detaşate ale Regimentului: Cluj, Dej sau Târgu Mureş. Paralel cu această 
cerere, am înaintat şi actele de căsătorie. Colonelul Berlescu a prins ocazia să-mi facă mizerie 
neaprobînd căsătoria, deşi era perfect legal. Cum eram tânăr, am socotit că şi eu îl am la mână 
pe colonel în legătură cu caii lui de curse care mâncau ovăzul cailor de trupă în grajdul 
regimentului. 

Am plecată fără voie la Comanda Corpului V Armată de la Cluj. Aşteptam la uşa generalului 
Floresu, dar nu puteam intra fără ştirea aghiotantului său. Cînd acesta m-a văzut la uşă, m-a 
întrebat ce caut. l-am raportat cine sunt şi ce vreau. Mi-a spus că domnul general nu este la 

garnizoană, a fost chemat la Bucureşti. Probabil colonelul Berlescu dăduse deja telefon şi 
aranjaseră cum să mă mintă. 

întors la Regiment, ofiţerul de serviciu primise deja ordin să fiu băgat la închisoare la 
întoarcere. Acolo, la închisoare, l-am găsit şi pe plutonierul Olteanu Nicolae, un om dintr-o 
bucată. Faţă de toate abuzurile din armată, ceruse să fie trecut în rezervă. Dar, în loc de asta, îl 
băgaseră la închisoare. După două zile deînchisoare am fost pusîn libertate. Mergînd la escadron, 
am aflat de la plutonierul major Bădărău că unul din cei patru cai de curse era chiar al 
comndantului Corpului V Armată, generalul Florescu. 

Până la urmă, cererea de căsătorie fiind absolut legală, fost aprobată. Mi s-a aprobat şi să mă 
mut la garnizoana Dej, la Escadonul IV, comandant căpitan Pamula Mihai. La plutonul 1 
comandant locotenent Bogdan Eugen, încheietor Ţarălungă Radu. 

Poate colonelul Berlescu a socotit că acest căpitan Pamula o să mă distrugă fizic sau moral. Drept 
este că Pamula era sever, dar drept, tocmi cum îmi plăcea. La acest Escadron se muncea foarte 
mult, de la căpitan la ultimul om. Caii şi ostaşii nu mâncau cu porţia, ci după nevoie. Meritul era 
al comandantului de unitate, care era un bun gospodar. 

Când făceam teme de luptă călare, căpitanul Pamula Mihai cerea ostaşilor să execute cât mai 
aproape de realitate. Nu cruţa de efort oamenii sau caii. în fiecare toamnă Regimentul se 
concentra la Turda pentru a face manevre în cadrul Corpului V Armată. Asta dacă nu era manevră 
regală. Când se făcea manevră în cadrul Corpului V comandant era generalul Florescu. 
Escadronul căpitanului Pamula lucra atunci în avangardă, pentru că avea cai frumoşi, puternici. 
Celelalte Escadroane mergeau ca figuranţi, caii lor nu aveau putere să galopeze. în majoritatea 
cazurilor locul meu era în vârful avangardei. îmi plăcea să lucrez cum cerea căpitanul Pamula, 
vioi şi cu forţă, numai la trap sau galop. 

* 

* * 

Eram acasă, dormeam. Era ora 23. Cineva a bătut la uşi şi m-am trezit. Era soldatul Oană Ion, 
îmi pune că domnul căpitan mă invită la cazarmă. Soţia făcea ochii mari şi tot mai mari în imp ce 
eu mă încălţam de zor. Când să ies pe uşă, îi spun să fie liniştită, că viu înapoi. A început să plângă. 
Se vorbea de mult de concentrări şi de un viitor război, iar ea ştia toate astea. Avea şi motive să 
plângă, o lăsam singură între străini, noaptea. 

Ajuns la cazarmă înaintea celorlalţi, mi-a spus să iau loc. La scurt timp au venit şi ceilalţi. Ne-a 
înmânat la fiecare câte un plic, spunîndu-ne să citim conţinutul şi, unde n-am înţeles, să întrebăm. 
Eu primisem misiunea să ascut toate săbiile Escadronului. Am pus imediat toate săbiile într-o 
căruţă, am luat doi ostaşi şi am trecut prin oraş, la fiecare atelier de fierărie şi am dat câte un 
număr de săbii ca să mi le ascută în 30 de minute. Când m-am întors, aveam săbiile ascuţite. 
Ajuns înapoi la Escadron, am văzut că ostaşii coborau din pod ovăzul şi fânul cailor, alţii îl încărcau 
în furgoane. Căpitanul Pamula personal mâna furgonul cu patru cai, pentru care avea hăţuri pe 
măsură. Mişcarea gară şi retur se făcea numai la galop. în timp ce se cărau fânul şi ovăzul la gară, 
garnitura de tren fusese pusă sub presiune. în zori am pus şeile pe cai şi m-am dus cu ei la gară 
pentru plecarea la tren. Unii cai se speriau la îmbarcare, le puneam o pătură pe cap, cu o funie 
groasă întinsă spre spate, îi trăgeam înăuntru în vagon. Când totul a fost gata, trenul s-a pus în 
mişcare în direcţia Careii Mari. La Cărei am debarcat şi am mers călare până la Moftinul Mic, 
unde am cartiruit. în timp ce eram la Moftinul Mic, la postul de radio al învăţătorului din sat, se 
anunţa că toţi ostaşii care au asupra lor ordin de chemare cu iniţialele D.R.l să se prezinte de 
urgenţă la unitatea şi în locul anunţat în ordin. Toate ordinele fuseseră înmânate anticipat, 
pentru a concentra armata în minimum de timp. Şeful de post din sat avea şi el un tabel cu toţi 
cei cărora le înmânase ordine de chemare şi care semnaseră de primire. 

La Moftinu Mic am stat în gazdă la un baci, Coriolan, avea rude plecate în Italia şi mi-a dat ca 
amintire o scrumieră din piatră cioplită de ai lui din Italia. Cât am sta în Moftinu Mic am scris 
mamei şi soţiei unde sunt, iar soţia a venit la mine. Baciul Coriolan era aşa de fericit că în casa lui 
mare se află doi tineri, că venea şi ne povestea episoade din viaţa lui. Luptase la 1916. 

De la Moftinul Mic ne-am deplasat mai aproape de graniţă, în comuna Pişcolt 7 , sat mare, cu 
oameni înstăriţi. Erau amestecaţi unguri cu români. în Pişcolt am stat în gazdă la un învăţător 
maghiar. Era foarte şovin, nu voia deloc să vorbească româneşte, deşi ştia. Cât am stat la 
învăţător soţia a pierdut un cercel de la ureche, pe care nici nu l-a mai găsit. 

Şi din cauza spaţiului foarte mic, ne-am mutat la moş Ferencz, tot ungur, ştia şi vorbea 
româneşte, soţia lui mai puţin. Aveau un slujitor bătrîn şi român, Lotzi, care fusese în tinereţe 
birjar la groful din sat şi, fiindcă era tânăr, le plimba pe cucoană şi pe fetele grofului. Nu avea 
familie. Ferencz era aşa de avut, că nu se băga de seamă ce consumă moş Lotzi. Avea o vacă 
mare cât un bou, în fiecare zi da 20 I de lapte. 

Cât am stat în Pişcolt am făcut aplicaţii dese de luptă în direcţia frontierei. Ultimul sat de pe 
frontieră era Scărişoara 8 . Un sat numai de români, aduşi din Munţii Apuseni ca să românizeze 
graniţa. Din Pişcolt până la Scărişoara tocmai bine terminam exerciţiul de luptă. în cuprinsul unei 
perdele de salcâmi se da repaus pentru oameni şi cai. în vreme ce caii păşteau iarba mare, 
oamenii discutau ce-i tăia prin cap în legătură cu prezenţa noastră acolo. Căpitanul Pamula şi 
locotenentul Bogdan, comandantul Plutonului 2, mergeau la popa din sat ca să se destindă la 
umbră şi să bea un păhărel cu popa, care avea şi două fete mari. Una terminase liceul, iar cea 
mică era încă elevă de liceu. Fiind vacanţă, ambele fete erau acasă. Până la urmă căpitanul 
Pamula s-a îndrăgostit de fata cea mare. A urmat vizita de cunoştinţă, când căpitanul Pamula s- 
a dus la popă cu trăsura trasă de patru cai, pe care îi mâna el prsonal. Soldatul lui, Ferencz Joseph, 
ungur, sta în spate pe locul căpitanului Pamula. Când ajungeau la poartă, caiiîşi scuturau zurgălăii 
de la gât, iar fata cu pricina ieşea pe galerie. Soldatul cobora să aibă grijă de cai. într-o zi, fata 
consimte să iasă la plimbare pe câmp, cu trăsura, nu prea departe de sat. Cum soldatul sta lângă 
cai, căpitanul Pamula propuse să meargă pe jos ostaşul de la cai înapoi acasă la popă, să ia ceva 
prăjituri, uitate de fată. Probabil că, în vreme ce căpitanul Pamula îi făcea ochi dulci fetei, caii s- 
au speriat de ceva şi au luat-o la fugă cu trăsura către Pişcolt. Când a venit ostaşul cu pişcoturile, 
ia trăsura de unde nu-i. Căpitanul i-a ordonat ostaşului să se ducă pe jos după trăsură, 6 km şi a 
rămas cu fata între salcâmi până s-a întors omul cu trăsura. Caii şi trăsura, cu căpitanul la hăţuri, 
au intrat în sat la galop şi s-au oprit în piaţa unde se da ovăz pentru cai, în centrul satului. Soarele 
sta să apună. în fuga ei trăsura a lovit nişte porci care au guiţat de durere, caii s-au speriat şi au 
dat şi peste un stol de gâşte, din care două au fost ucise, iar celelalte au zburat prin curţile 
oamenilor. Lumea din sat nu era obişnuită cu asemenea fapte pe uliţă. Care mai de care scotea 
capul să vadă ce se întâmplă. Soldatul Ferencz Joseph, cu şapca în mână, transpirat la maximum, 
a ajuns şi el în piaţa satului, unde un alt soldat ţinea strâns caii, foarte speriaţi şi care tremurau. 
Ferencz Joseph s-a urcat în trăsură şi s-a înapoiat la Scărişoara. Nu se ştie când s-a întors la Pişcolt 
căpitanul Pamula. Dar popa a fost adus de către soldatul Ferencz Joseph cu trăsura la Pişcolt. 
Probabil că popa, locotenentul Bogdan şi căpitanul Pamula au făcut un chef pe undeva. Desul că 
locotenentul Bogdan l-a convins pe popă să se întoarcă la Scărişoara călare, iar locotenentul, 
căpitanul Pamula şi Ferencz joseph cu trăsura. Calul popii era frumos, scările erau puţin mai lungi, 
popa lovea ritmic calul. Se înţeleseseră să meargă popa în faţa trăsurii, la trap, ca să vadă cât 
timp îi ia până la Scărişoara. Să-l fi văzut pe popă, cu rasa lui neagră, cum da pinteni calului... De 
la Pişcolt la Scărişoara, 6 km, şaua l-a ros pe popă de făcuse răni. L-au dat jos de pe cal pe braţe. 
Probabil se mai trezise din beţie. 

Până la urmă, căpitanul Pamula a luat-o de nevastă pe fata popii din Scărişoara. Nu după multă 
vreme a şi fost avansat maior şi trecut la Regiment ca ajutor al colonelului. Se pricepea foate 
bine la gospodărirea Regimentului. Locotenentul Bogdan i-a urmat pilda, s-a mutat în alt 
Regiment. 

în locul căpitanului Pamula a venit comandant de Escadron căpitanul Domocoş, a cărui soţie 
era nepoata generalului CorpuluiV Armată. în locul plutonierului major Moldoveanu Nicolae, de 
la Escadronul 2, a venit plutonierul Dobrin Ion, mult mai tânăr ca primul. în locul locotenentului 
Bogdan Ion a venit plutonierul Coman Constantin. Din formaţia care plecase de la Dej rămăsesem 
doar eu, ostaşii şi caii, fiecare ostaş obişnuit cu calul lui. 

Mă găseam la frontiera de N-V a ţării. Deseori mă şi gândeam cine sunt eu, de unde sunt, ce 
caut acolo. Din câţi ofiţeri avea ţara, plătiţi de la 6000 de lei în sus, tocmai pe mine mă pusese 
faţă în faţă cu ungurii, care aveam un salariu de 1600 de lei şi o nevastă de întreţinut. Vedeam 
bine cum se fofila fiecare să fie cât mai departe de frontiera ţării. 

Cât am stat la Pişcolt pichetele de grăniceri români şi unguri se atacau unele pe altele între 
Scărişoara şi Valea lui Mihai 9 . într-o zi pe la prânz - eram tot la Pişcolt - văd fugind un grănicer 
numai cu pantalonii pe el şi cu o prăjină lungă, de care atârna un pic de cablu telefonic. în fuga 
lui, grănicerul spuse: fugiţi, că vin ungurii! La această informaţie, am lăsat oamenii şi caii să-şi 
continue activitatea şi m-am dus la căpitanul Domocoş să-i raportez cele auzite. Căpitanul 
Domocoş ia receptorul şi vorbeşte la telefon cu comandantul Diviziei, care era la Tăşnad, în 
spatele liniilor de comandă. Generalul Pleiniceanu îi dă ordin să meargă, cu putonul meu, aflat 
în sat, la faţa locului şi să vedem care este situaţia reală. Căpianul Domocoş mi-a dat ordin să 
dau masa la oameni şi să punem şeile pe cai. Am ieşit de la căpitanul Domocoş pe stradă cu 
fluierul, ca să-i anunţ pe ostaşi adunarea. Le-am spus să mânînce şi să pună şeile pe cai. Să ia cu 
ei două unităţi de foc, adică 120 de caruşe. Când totul a fost gata, am raportat căpitanului 
Domocoş. Acesta, în papuci, mi-a spus: du-te tu şi vezi ce-i acolo. Mi-am luat plutonul şi am plecat 
spre pichetul de grăniceri Scărişoara. Ajuns acolo, se auzeau pe sus gloanţele şuierînd dinspre 
frontieră. Am dat ordin ca un rând de cai să meargă pe lângă gardurile din dreapta, iar altul pe 
lângă gardurile din stânga. Când am intrat în sat populaţia era gata de fugă, care cum putea şi cu 
ce aveau, femeile duceau în braţe copiii mici. Când ne-au văzut au strigat trăiască armata! Am 
traversat satul şi am ajuns la liziera dinspre frontieră. în faţă aveam o dună de pământ paralelă 
cu frontiera. într-un loc duna era tăiată de drumul de care ducea către pichet. Prin acest gol 
veneau gloanţele de la graniţă spre sat. Am pus imediat caii la adăpost de gloanţe. Cu ostaşii 
descălecaţi, prin secara înaltă de un stat de om, am trecut peste duna de pământîntr-o vale plină 
de apă. Comandanţi de grupă aveam numai ardeleni: Mureşanu Ion -grupa 1, Pop Vasile-grupa 
2, Băbuţ Gheorghe - grupa 3, Mânu Victor - grupa 4. Nu ştiam adâncimea apei din vale şi nici 
dacă fundul e mâlos ori nu. Ca să mă pot apropia de pichetul de grăniceri, care era ocupat de 
unguri, sergenttul Pop Vasile, un prichindel de om, a ridicat arma în sus şi a dat ordin: grupă după 
mine! A intrat îmbrăcat în apă. Toţi ne-am luat după el. De pe creassta celei de-a doua dune de 
nisip, dacă stăteai în picioare, se vedea pichetul. Nu voiam să deschid focul decât de aproape, ca 
să-i am în cătare. Cum înaintam noi prin secară, am văzut un ţăran cu pălărie de paie, în izmene 
şi cămaşă. Alerga din ostaş în ostaş şi întreba unde este comandantul. Când m-a găsit, tremura 
de spaimă şi mi-a spus: ce-or avut ungurii cu mine de m-or puşcat? Şi-mi arăta gaura din izmene. 
L-am liniştit şi i-am spus să stea cu noi, să ne spună cum e terenul în faţă. Ajunşi la 500 m în faţa 
pichetului, m-am oprit cu două grupe, 1 şi 4, care au luat poziţie pe flancurile pichetului. Când 
am deschis focul în faţă, au început să dea şi flancurile. Sărea ţigla de pe acoperişul bietului pichet. 
Când am ajuns la clădirea pichetului, am văzut că noi făcusem stricăciune mai mare decât ungurii. 
Dar terminasem cu bine misiunea. în sat jandarmii făcuseră ordine şi linişte. 

întors la bază, căpitanul Domocoş m-a chemat să-l informez cum rezolvasem situaţia. Probabil 
ca să ştie ce să-i spună generalului, care lui îi încredinţase misiunea. 

Probabil că undeva, la nivel superior, lucrurile se precipitau. Au început să ne vină oameni 
concentraţi, ţărani de la plug ori muncitori de prin oraşe. Nici unul nu suporta uniforma groasă, 
de ostaş. Totuşi trebuiau învăţaţi şi antrenaţi despre cum să se apere. Făceam instrucţie cu ei în 
marele parc al grofului care dispăruse pe ascuns. Le dam repaus mai des decât ostaşilor şi le 
aduceam găleţi cu apă ca să nu se mai împrăştie. în paralel cu antrenamentul, plutonierul Dobrin 
Ion căra de la Regimentul care-şi mutase comanda operativă la Gherla, cai şi echipamente, 
harnaşamente, dar aducea şi oameni. Două săptămâni a făcut numai primiri. După cele două 
săptâmîni, când a venit la Pişcolt, a adus 40 de cai cu şeile pe ei şi un număr de concentraţi de 
care se servise până la venirea la Pişcolt. 

A doua zi a început organizarea unui alt pluton, folosind caii rechiziţionaţi de la populaţie şi 
oamenii concentraţi. Când ni se părea că suntem bine organizaţi, am început instrucţia. 
Plutoanele 1, 2 şi 3 aveau misiunea să ocupe poziţie la vest de Pişcolt pentru caz de atac din 
partea ungurilor. Când totul a fost stabilit şi pregătit, am primit ordin ca întreg Regimentul să se 
regrupeze la Careii Mari. Nu înţelegeam ce se petrece. Nimeni nu ştia sau nu voia să spună 
ostaşilor că cedăm Ardealul 10 . 

Am început retragerea, care se făcea mai mult în timpul nopţii, pentru a nu demoraliza 
populaţia. într-o zi am trecut prin spatele unei gări plină de omeni cu bunurile lor, care erau 
evacuaţi. Când au văzut că noi ne retragem (fără luptă) şi ei rămân, o femeie cu un copil în braţe 
a început să plângă făcîndu-şi cruce. Doar de la Dumnezeu era salvarea. 

Am ajuns la noua graniţă în plină noapte. Era un castel medieval, cu un parc mare, cu alei şi 
gazon. S-a dat ordin să întindem conovăţul şi să legăm caii de el. Şeile să le punem jos, pe pătura 
respectivă, fiecare în dreptul calului. Armele toate piramidă, cu sentinelă la ele. După această 
pregătire primim ordin pe regiment ca toţi ostaşii care sunt ardeleni să fie duşi cu frontul la 
comandamentul regimentului. 70% din ei erau ardeleni. Colonelul a ţinut să le spună adevărul. 
Puşi la curent cu realitatea, au început să vocifereze şi să ceară cai. S-au organizat între ei, au 
ales un delegat, pe sergentul Bezeriţa, absolvent de Teologie, să meargă la colonel ca să ceară 
cai. Dar colonelul l-a pălmuit pe sergentul Bezeriţa şi l-a dat afară. După plecarea ardelenilor, 
majoritatea concentraţi şi acum puşi pe liber, am rămas singur cu vreo câţiva ostaşi care păzeau 
conovăţul. Am plâns de unul singur, până a venit Domocoş să-mi ridice moralul, l-am strigat: 
unde sunt ostaşii mei, pe care i-am instrruit pentru prima dată?! 

A doua zi am început istrucţia cu soldaţii din regat, cei care rămăseseră. Aveam un om la şase 
cai pentru îngrijirea lor. Armamentul şi harnaşamentul s-au cărat la gară. După materale, au fost 
îmbarcaţi caii. Apoi noi. Ne-am oprit în gara Craiova. Din gară ne-am dus în comuna Coşoveni, 
lângă Craiova. în Coşoveni am stat în gazdă la primar. Cutremurul de pământ din 1940 m-a prins 
la primar. Era ora 23. După cutremur m-am dus în cantonament, unde erau caii. Nişte ostaşi de- 
ai mei se certau cu proprietarrul pentru că-i încuiase într-o magazie. După ce adormeau îi încuia 
de frică să nu-i fure grâu noaptea şi să-l dea la cai. l-am liniştit cum am putut, fiecare avea 
dreptate în felul lui. După ce am predat Regimentului 1 tot ce avusesem asupra mea, m-am mutat 
la Regimentul 3 şi am fost repartizat la Escadronul 2, comandant căpitanul lonescu. Făceam zilnic 
instrucţie cu ostaşii. 

într-o zi, pe când ne aflam la instrucţie pe câmp, vine un ostaş şi ne anunţă că, din ordinul 
domnului căpitan, toată trupa merge în cantonament. După ce am ajuns în cantonament am 
primit ordin să mergem toţi la masă. M-am dus şi eu. După ce-am mâncat, în loc să continuăm 
instrucţia, am fost îmbarcaţi în maşini şi duşi la Suceava 11 . Acolo, trecînd prin faţa unei case mari, 
cu etaj, am văzut la balcon un gard mare, făcut din crengi de brad. Cei dn curte şi din casă cântau 

cântece legionare: Garda, Căpitanul. Undeva, pe o stradă, am coborât, maşinile au fost băgate 
în curţi, iar ostaşii prin casele oamenilor, gata să intervină pentru menţinerea ordinii. Imediat am 
început patrularea prin oraş. Erau restricţii de circulaţie. A doua zi, în jurul orei 10-12, am văzut 
că vine din oraş o coloană de oameni pe strada principală, unde erau Telefoanele şi Primăria sub 
acelaşi acoperiş. Mai înainte, pe stânga, era o biserică catolică. După Primărie erau Prefectura şi 
Tribunalul. Coloana venea cu nişte copii în faţă, adunaţi cu forţa de pe la şcoli. La coada cocloanei 
erau legionarii. Nu puteam trage, ca să nu lovim copiii. Ordinul lui Antonescu suna aşa: reprimaţi 
cu severitate, fără vărsare de sânge. Când au ajuns în dreptul Telefoanelor, legionarii au vrut să 
intre cu forţa. Dar la etaj erau jandarmi cu grenade ofensive. Când au văzut ce se întâmplă, au 
aruncat trei grenade şi i-au alungat. Apoi au vrut să intre în Primărie, au reuşit cam 20. Un ostaş 
a tras pentru intimidare pe deasupra gardului din zid al Primăriei, dar gloanţele au ricoşat şi au 
omorât doi legionari. Ajunşi în dreptul Prefecturii, unii legionari s-au aşezat capră, în patru labe, 
alţii s-au suit pe ei ca pe o trambulină şi au sărit înăuntru. Unii au intrat chiar pe uşă. După 
ocuparea Prefecturii s-au blocat înăuntru, unde aveau şi lemne de foc. La Primărie ajunsese la 
uşă şi un ostaş cu puşca mitralieră, care trăgea. Când au văzut legionarii că sar bucăţi din uşă şi 
din zid, au sărit pe ferestre, deşi erau foarte sus. Cei intraţi în Prefectură au fost lăsaţi în pace, 
erau foarte mulţi. Mai întâi li s-au tăiat lumina şi apa. Apoi s-au blocat toate străzile care duceau 
către Prefectură, să nu poată primi hrană de la nimeni. Au cântat pe întuneric. Dar, vorba 
românului: ruşinea ocoleşte, dar foamea dă de-a dreptul. Aşa că a doua zi, de foame, dar - mai 
ales - de sete au început să trateze cu armata ca să poată ieşi din clădire. Cum nu armata îi 
băgase în Prefectură şi Primărie, li s-a sps să iasă. Au ieşit unul câte unul. Din 10 în 10 m erau 
ostaşi care-i înţepau cu baionetele, aşa că fugeau. Ostaşii strigau şi râdeau. Fiecare dintre cei 
ieşiţi era obligat s-o apuce în altă direcţie. Cum de la Prefecură se făceau trei drumuri, n-au mai 
avut posibilitatea să se regrupeze în altă parte. 

După ce a fost eliberată Prefectura, am fost însărcinat cu paza ei, atât ziua, cât şi noaptea, 
vreme de patru săptămâni. în fiecare zi controlam tot ce intra în Prefectură. în perioada 
respectivă exista o organizaţie a femeilor numită Uniunea Patrioţilor. Ele au avut grijă să nu 
ducem lipsă de alimente, chiar şi zahăr ne-au adus, de la fabricile din Iţcani şi Burdujeni. 

După o lună fusese restabilită ordinea în întreaga ţară. înapoiat la Bucecea, tot la Escadronul 

2, am stat destul de mult. între timp maiorul Pamula a fost mutat tot la Bucecea, la Regimentul 

3. Ajutorul lui era colonelul H. Fortunescu. I se spune Regimentul 3 Călăraşi purtat, deoarece se 
foloseau şi maşini Tatra cumpărate de la cehi. în cadrul Regimentului se formase o nouă armă, 
de tunuri antitanc, care urma să lucreze în luptă în cadrul Diviziei, după nevoie. în acest scop şase 
tunuri erau tractate de maşini Tatra şi încă şase trase de cai. Ei, dar norocul vine împreună cu 
nenorocul. Maiorul Pamula, ca ajutor al comandantului de Regiment, avea în subordine şi 
Escadronul anti-tanc, unde avea nevoie de un număr de cai pentru tractarea a şase tunuri. Plus 
trenul de luptă, care cuprindea şi cai. Totul se ridica la un necesar de 50 - 60 de cai. 

Când a venit maiorul Pamulta, toţi aceşti cau erau plini de păduchi, rodeau lemne de foame, 
alţii cădeau din picioare de slabi ce erau. Pamula ştia meserie. Probail că în fiecare seară, înainte 
de a dormi, se gândea ce are de făcut în ziua următoare. Aşa s-a gândit că eu aş putea da de 
capăt problemei cailor de la unitatea anti-tanc. M-a chemat la birou şi mi-a spus: Ţarălungă, te- 
am mutat la Escadronul anti-tanc. Vezi că acolo o să ai de muncit cu caii, sper să nu mă faci de 
ruşine că te-am ales, fiindcă ne cunoaştem. 

Cum ordinele nu se discută, a doua zi m-am prezentat la noua unitate care se era cantonată 
la Zvoriştea, satul Şerbăneşti, într-o fostă fabrică de spirt distrusă de războiul din 1916-1918. 
între cele două sate se afla şi o moară. La noua unitate l-am găsit comandant de Escadron pe 
căpitanul Fane Gheorghe Pajişte. Nu prea avea talent de militar. Scria poezii. A doua zi după 

venire m-a invitat să facem împreună o vizită în sectorul de cai al unităţii. La sârşitul ei m-a luat 
la birou, unde m-a întrebat ce am de spus despre cele văzute. Erau aşa de multe de spus, că nu 
ştiam cu ce să încep. Atunci am spus mai scurt: nu ştiu cu ce să încep, dar, mai întâi, ar fi caii. Da, 
a zis căpitanul Fane, ce putem face pentru ei ca să nu-i pierdem ? L-am rugat să mş ajute cu ce îi 
cer, ca să putem salva totul. Soţia mea era la Bucecea, la familia Gafencu (cizmar). Am trimis o 
căruţă s-o aducă la moară, unde îmi fixasem noua gazdă. A doua zi am cerut căpitanului o adresă 
ca să rechiziţionez de la Zvorâştea 20-30 de furci de fier. Poetul Fane pajişte m-a întrebat ce fac 
cu ele. l-am spus: o să vedeţi. Am pus ostaşii ca să facă un zid de gunoi cu furcile adunate pentru 
a opri curentul de la grajduri. Fuseseră grajdduri de boi, de pe vremmea când fabrica de zahăr îi 
avea şi-i îngrăşa cu borhot. După ce s-a terminat cu zidul de gunoi, am pus să se astupe ferstrele, 
una da, una nu. A doua zi l-am rugat pe căpitan să facă o adresă către Ocolul Silvic Suceava să ne 
dea permisunea să luăm lemne de foc pentru armată. De fapt am tăiat două care de lemne pe 
alese, trunchiuri bune pentru stănoage între cai şi cuiere pentru hamuri şi şei. în timp ce mă 
ocupam de căratul lemnelor, fierarii unităţii lucrau la forjă scoabe, cârlige şi tot ce ne trebuia la 
grajd. Rămânea problema păduchilor. Nu eram veterinar şi nici nu era vreunul în regiment. N- 
aveam nici ulei pentru 60 de cai, cum ştiam că se foloseşte contra păduchilor. M-am gândit să 
folosesc leacul de la râie, folosit de tata pentru noi, acasă, după ce venise din Primul Război 
Mondial: să fierb tutun şi să le fac baie. Dar de unde atâta tutun ? La discuţia dintre mine şi 
căpitanul Pajişte asista şi secretarul unităţii, care era, în viaţa civilă, funcţionar la fabrica de 
ţigarete Bucureşti. Dorinţa de o învoire l-a făcut să spună că s-ar duce el la fabrica lui şi ar aduce 
esenţă de nicotină de la fermentarea tutunului. Când a auzit, căpitanul Fane a şi zis: fă-ţi bilet de 
voie! Stoicescu s-a întors în două zile cu 3 I de nicotină, mai mult decât ne trebuia. 

Era pe la începutul lui mai. în zilele mai călduroase scoteam caii la soare, între nişte ziduri, la 
adăpost de curent, legaţi la un conovăţ special. Am pus mai întâi să se încălzească apă în două 
cazane mari, cu totul 100 I. Am spălat primii cai cu apă şi săpun, iar după baie am amestecat 1% 
nicotină în apa caldă şi am ostaşii au frecat bine corpul fiecărui cal. Pe fiecare l-am acoperit cu 
două pături, caii răcesc uşor. A doua zi, când am controlat cei zece cai, n-am mai găsit păduchi 
nici măcar în păturile cu care fuseseră înveliţi. Am continuat tratamentul şi în şase zile 
rezolvasem problema păduchilor. Totuşi erau foarte slabi, neputincioşi să care tunurile. De la 
căpitanul Pamula ştiam că pe forţa cailor trebuie să se bazeze totul. Urma să-i hrănesc bine. 

Căpitanul Fane şi plutonierul mjor Purcelea erau veniţi de la Infanterie, nu ştiau nimic despre 
îngrijirea cailor. Eu ştiam de la căpitanul Pamula că iarna se intra în deficit cu furajele, dar asta 
se recupera vara cosind cu ostaşii pe din două, pe la diverşi oameni. Totul era ca, la încheierea 
anului să iasă una pe una. Cu gândul la faptul că războiul sta să înceapă de la o zi la alta din 
moment ce trupele germane se masau în Moldova, îi spusei, în deznădejdea mea : domnule 
căpitan, o să intrăm în deficit spre sfârşitul anului şi eu o să fiu de vină. Mi-a zâmbit amical şi m- 
a trimis la proprietarul de lângă grajdurile noastre, care avea semănată lucernă. Ne-am înţeles 
să i-o cosim, dacă o facem pe din două. Amestecam lucerna cosită cu paie, pentru că era prea 
crudă, şi le dam cailor. în zece zile au început să ridice capetele în sus. Colonelul H. Fortunescu, 
de la regiment, anunţă o inspecţie împreună cu maiorul Pamula. Ziua era caldă, am pus caii la 
conovăţ. Le-am dat să mănânce paie cu lucernă, fân era foarte puţin în regiune. Când au intrat 
colonelul li maiorul, căpitanul Fane îi salută şi trecură cu toţii prin spatele cailor, în inspecţie. 
Maiorul Pamula a ordonat să dăm jos toate păturile. Atunci a început să le curgă pe jos părul 
vechi ca făina şi se vedea părul nou, lucios. Fireşte, faţă de colonel, meritele erau ale maiorului 
Pamula, iar faţă de maior ale căpitanului Fane Pajişte. 

La plecare şi-au strâns mâinile. Maiorul Pamula, cu un aer de aroganţă, vine şi îmi strînge 
mâna. Probabil îşi spunea: pe subofiţerul ăsta eu l-am învăţat să lupte cu greutăţile... 

Am început să lucrez şi cu ostaşii, deşi aveam un plutonier major, pe Purcelea, care ar fi trebuit 
să se ocupe de bunul trai al trupei. Avem mână liberă de la căpitanul Fane să lucrez în folosul 
ostaşilor. 

într-o zi am adunat toţi oamenii la bucătărie. Le-am făcut inspecţie la gamele. Unele păreau 
găurite, ca şi când fuseseră găsite la gunoi. Trecînd la ţinută, ostaşii aveau nasturi lipsă, haine 
descusute, cisme necurăţate cu zilele şi descusute la spate. Toate astea le-am semnalat domnului 
căpitan Fane, cu rugămintea să dea ordin plutonierului major Purcelea să meargă la Regiment şi 
să ceară cele necesare trupei pentru bunul trai. Mergeam către iarnă. 

Dar când repari într-un loc, se strică în altul. Pe când speram că lucrurile încep să meargă mai 
bine, plutonierul major Purcelea a fost chemat la Tribunalul Militar ca să fie judecat pentru luare 
de mită. Lucrase la Biroul Mobilizări şi luase bani de la unii ca să concentreze pe alţii în locul lor. 
De aceea şi ajunsese în zona armatelor operative. Şi de asta nici nu voia să se ocupe de nimic. 

încă nu se pusese bine pe roate unitatea, că primim ordin s-o deplasăm la Părhăuţi 12 . în acest 
scop regimentul ne-a dotat cu un camion marca Blitz, pe care l-am folosit multă vreme. La 
Părhăuţi am început organizarea celor 6 tunuri care trebuiau să fie trase de cai, ca să le tragem 
în viitor cu maşinile. La una din probe s-a rupt osia unui tun. 

începutul războiului - 22 iunie 

în timp ce făceam proba cu tunurile ca să găsim o alternativă la tracţiunea cu caii, au venit 
două avioane sovietice şi au mitraliat satul. Ofiţeii de la Divizie care aristau la probe se 
ascunseseră după nişte sălcii groase care umbreau un fir de apă şi conovăţul cailor. 

Noaptea m-am dus cu maşina la Mihăileni 13 , cu muniţie pentru cele trei tunuri comandate de 
locotenentul Mea P., ardelean. Ajuns la Mihăileni, am constatat că satul era bătut de artileria 
sovietică, iar artileria noastră luase foc. Atunci artileria Regimentului 16 artilerie a făcut o tragere 
de contra-baterie. Au fost descoperiţi de artileria sovietică prin observatorrul stabilit chiar în 
punctul de supraveghere de la graniţă. Trăgătorii au părăsit tunurile şi s-au adăpostit. Când 
sovieticii au încetat focul, conducătorii cailor de la tunuri s-au repezit la tunuri cu chersoanele. 
Tunarii au agăţat tunurile şi au trecut la galop peste arătură ieşind cu tunurile la adăpost de foc, 
într-o vale. 

Locotenentul Mea a stat pitit în grâu cu tunurile până seara. Populaţia din Mihăileni fugea prin 
şanţul şoselei, un purcel şi un câine făceau şi ei ce făcea toată lumea. O femeie fugea cu un copil 
în braţe, iar după ea un moş care trăgea o capră, care nu voia să fugă. De fapt, artileria bătea 
doar satul unde se afla armata. 

înapoiat la Părhăuţi, ne-am pus, noaptea, în marş cu direcţia Mihăileni. Frontul sovietic rezista 
undeva mai la nord, spre Codrii Cosminului. Nemţii au aruncat din avioane butoaie cu păcură şi 
motorină. Luînd foc pădurea, sovieticii s-au retras. De la Mihăileni până la Prut nu am mai întâlnit 
rezistenţă sovietică. Prin agentul de legătură, motociclistul Fianu, căpitanul Fane Pajişte îmi 
trimite ordin să mărşăluiesc în cadrul Regimentului 2 Călăraşi, care avea doar cai, fără maşini. Nu 
preciza în ordin dacă deplasez doar partea operativă sau trenul regimental. Neştiind cum să fac, 
am încolonat în coloana operativă a Regimentului 2 Călăraşi Escadronul de armament greu 
(numai mitraliere). Când am ajuns la Prut aveam trei nopţi şi două zile fără somn. Am deshămat 
caii, le-am dat apă din Prut şi stuf cosit de pe malul apei. Eu, obosit cum eram, m-am întins pe o 
pătură să adorm. îmi vâjîia capul şi-mi tremura corpul de oboseală. A venit de la divizie un ofiţer 
de Stat Major cu maşina până lângă coloană, m-a întrebat ce-i cu mine acolo, i-am spus că am 




424 


Proiectul România 


primit ordin să mărşăluiesc . înapoiat la divizie, acest ofiţer a comunicat căpitanului Fane unde 
mă aflu. A trimis imediat motocicleta cu ataş, m-a luat şi m-a dus la Divizie. 

Ajuns acolo, căpitanul Fane a văzut că sunt epuizat, mi-a dat nişte pastile să-mi revin. Am fost 
întrebat cum am mărşăluit. Totul era în regulă, doar ostaşii lăsau de dorit că se dezbrăcau de 
căldură, îşi luau boneta de pe cap sau trăgeau focuri de armă fără motiv. Am primit ordin clar în 
legătură a asta şi am fost adus înapoi cu motocicleta. După pastilele primite am adormit. 

Nu ştiu cât am dormit, dar m-am trezit spre seară, când soarle se mai potolise. Am dat ordin 
de plecare, deşi trenul regimental al Regimentului Călăraşi încă nu sosise. Am socotit că o să mă 
prindă din urmă. După ce am trecut Prutul pe un pod improvizat, m-am înâlnit cu un locotenent 
de jandarmi călare. Mi-a spus să fim atenţi, că în sat şi în pădure sunt partizani. îi răniseră calul, 
am văzut cum îi curgea sânge din rană. Ca să previn surpriza din partea partizanilor, am dat 
următorul ordin : rămân la căruţe doar conductorii, restul adunarea. Aveam cu mine un pluton 
anti-aerian, 40 de ostaşi care nu aveau tunuri. Urmau să ne doteze nemţii. Până la sosirea 
tunurilor ne foloseam de cele patru puşti mitralieră existente în pluton. Am aşezat două puşti 
mitralieră pe stânga şi două pe dreapta drumului. Am trimis înainte, în sat, doi călăreţi pentru 
tatonare, care au mers la adăpostul lizierei pădurii. Nu era nimic. Am pornit-o cu toţii spre sat. A 
fost bine până am ajuns în dreptul unei magazii deschise, plină cu nuci vărsate. Când le-au văzut, 
ostaşii s-au repezit să-şi umple buzunarele. Conductorii de la căruţe au sărit de pe capră şi s-au 
înfruptat şi ei. în această învălmăşeală, în uşa magaziei, probabil ca să facă haz, un ostaş a tras 
cu arma. Apoi au început să tragă toţi, în aer. Eu eram călare în capul coloanei. Când am văzut 
care-i situaţia, am tras furgonul mare cu 4 cai de-a curmezişul drumului pentru a opri eventual 
căruţele şi caii speriaţi şi fără conductori. Iar eu, călare, m-am aşezat în dreptul unei case. Când 
s-a potolit totul, am plecat la drum în ordinea iniţială. Pe drum am dat de o bibliotecă devastată, 
cărţile erau împrăştiate pe drum. Am pus pe un ostaş să pună şi pentru mine ceva cărţi în căruţă, 
îmi amintesc că una se chema Problemele leninismului. Ştiind cine era Lenin, am dat cartea să se 
păstreze la bagajul meu. Era în limba română, când aveam vreme mai citeam să-mi treaă timpul. 

Ca măsură de siguranţă, n-am mai intrat în satul următor. Am oprit pe marginea drumului, 
aşteptînd coloana trenului regimental. Am trimis un agent la Divizie să raporteze cele povestite 
şi întâmplate unui locotenent de jandarmi călare. Totodată, ceream voie domnului căpitan 
Pajişte să mărşăluim protejaţi, coloana noastră, între trenul regimental şi cei de la partea 
operativă. Pentru că era o coloană lungă, expusă atacurilor aeriene ori de partizani. Cererea era 
şi riscantă în cazul când ai noştri ar fi fost împinşi înapoi de sovietici. Totodată, am luat 
următoarele măsuri: nu mai staţionam noaptea în sate, ci la marginea lor. Două puşti mitralieră, 
servite fiecare de doi oameni care se schimbau din două în două ore, aşa ca toţi oameni să se 
odihnescă până dimineaţa, erau puse între sat şi coloană. Se făcea patrulare. Cu această măsură 
am mers până în comuna Larga, un sat mare. Din cauza ploilor şi a şoselei aflată în construcţie 
între Larga şi Briceni, Regimentul se oprise. Cu această ocazie căpitaul Fane a venit să-şi vadă 
oamenii, l-am raportat că totul este în ordine, nu aveam nici o pierdere. Mi-a spus cum să ajung 
la Briceni, dar eu am văzut pe hartă că e drum în construcţie şi nu se putea înainta. Am cerut voie 
căpitnului Fane să ies din Larga spre est, unde era un drum pe câmp între Larga şi satul Roşoveni, 
aflat pe şoseaua Hotin - Briceni. Uitându-se pe hartă, domnul căpitan Fane spuse: s-ar putea ca 
aici, la fabrica asta de cărămidă, să fie ruşi. Ieri au rezitat aici, la cantonul CFR. M-a întrebat dacă 
contez pe cai. l-am spus zîmbind că da. Caii erau hrăniţi cu fân de pe cîmp. La ieşirea din sat ne¬ 
am întâlnit cu o căruţă codusă de un civil. în căruţă era un neamţ tăvălit prin noroi. Cînd m-a 
văzut, neamţul s-a ridicat în picioareîn căruţă şi, vorbind, îmi arăta cu mâna spre pădure şi fabrica 
de cărămidă. Nu-I înţelegeam, dar aveam în pluton un sas pe care l-am chemat ca translator. Am 

aflat că în pădurea din faţă şi la fabrica de cărămidă sunt ruşi, care l-au prins şi l-au tăvălit prin 
noroi. 

Cum eu fusesem cel care ceruse să meargă pe acest drum, nu mai puteam da înapoi. Am luat 
următorele măsuri: am trimis doi agenţi călare că cerceteze liziera pădurii şi fabrica de cărămidă. 
Alţi doi i-am trimis să cerceteze pe direcţia de înaintare a cantonului CFR şi au găsit în grâu un 
ostaş care era basarabean şi vorbea româneşte. El ne-a spuscă sovieticii se retrăseseră de 
dimineaţă. Oricum, pentru a nu fi indus în eroare, am făcut cercetarea întregii zone prin care 
urma să trecem. Toţi cercetaţii mi-au semnalizat că drumul e liber. Am plecat la drum cu două 
grupe de trăgători în frunte, la 50 m distanţă un trăgător de altul, apoi am băgat 5 căruţe uşoare, 
pentru a-l tenta pe inamic să deschidă focul. Restul coloanei a rămas pe loc. Când m-am convins 
că drumul este liber, am pornitîntreaga coloană. Ajunşi la cantonul CFR, am găsit urmele armatei 
sovietice. Lângă canton erau mai multe pacheţele galbene, păreau a fi trotil. Cum nu aveau gaură 
pentru capsa pirotehnică, însemna că e altceva. Un ostaş muşcă de un colţ şi-l sparse. Ăsta-i mei 
păsăresc, spuse. M-am mirat ce fac sovieticii la război cu meiul. Dar, continuînd drumul, am dat 
şi de o bucătărie de campanie părăsită, iar în era mai era mei fiert (casa). 

Din marginea pădurii şi până în satul Roşoveni o porţiune de drum de un km era în reparaţie, 
puseseră doar umplutură, se mergea foarte greu. Dar la capătul acelui kilometru am văzut 
marginea satului Roşoveni. Dinspre sat venea o maşină mică, germnană, cu doi nemţi fluturînd 
o batistă albă, ca să mă întâmpine. 

Ajunşi în sat, vin ofiţerii nemţi şi-mi strâng mâna. Ziceu ceva, nu ştiu ce. Era şi lume din sat, 
învăţătorul cu soţia lui şi mai mulţi copii. Am descălecat, am dat mâna cu învăţătorul şi cu soţia 
lui. Un moşneag, bătrân ca iarna, cu plete lungi, cu barba albă, sprijinindu-se într-o cârjă, cu 
mâinile tremurînd se apropia să-mi sărute mâna. M-am oprit, l-am privit, a început să se închine 
spunînd o rugăciune. Am întrebat învăţtorul ce însemna asta, iar el mi-a spus că Stalin oprise 
funcţionarea bisericii româneşti şi moşul fusese popa. 

învăţătorul cu soţia şi multă lume au mers alături de coloană, traversând satul şi ieşind pe 
drumul spre Briceni. Acolo ridicaseră un Arc de Triumf şi sub el erau preotul şi cetăţeni din sat. 
Vă aşteptam să veniţi pe la Briceni, au zis, nu pe aici. Sunteţi prima armată română care intră în 
satul nostru. La Arcul de Triumf era pusă o masă în mijlocul şoselei, cu Evanghelia pe ea. Se vedea 
chipul Maicii Domnului cu lisus copil în braţe. Am oprit coloana şi am ordonat ca toată lumea să 
coboare de pe cai şi din căruţe, să se descopere pentru rugăciune. Preotul a citit din Evanghelie 
şi a încheiat aşa: Doamne, Dumnezeul nostru, iartă-i pe cei duşi. Preotul ne-a dat pâine şi sare. 
Am gustat, apoi am luat tot colacul şi l-am dat caporalului Voicu, să-l împartă tuturor. Era prima 
dată în viaţă când am fost primit cu pâine şi sare. 

Seara am cantonat întrun sat, înainte de a intra în Briceni. Dacă am fi continuat, am fi putut 
junge la Briceni chiar în acea noapte, dar nu voiam. Am hotărât să cartiruiesc. 

Omul la care am găzduit mi-a făcut omletă şi l-am invitat şi pe caporalul Voicu, să aducă restul 
colacului luat de la popă. Ce-a mai rămas din colac l-m dat celor trei copii ai gazdei de pomană. 

în ziua următoare am ajuns la Briceni pe la ora 10. Era masată multă infanterie pentru a forţa 
trecerea Nistrului. Am căutat să iau legătura cu domnul căpitan Fane Pajişte şi cu plutoanele de 
tunuri, l-am găsit la intrarea în Briceni. Ostaşii erau veseli, trecusem prin Basarabia şi ajunsesem 
la Nistru fără pierderi. Am primit ordin scris de la Divizie, prin agent, să pun pază la fabrica de 
spirt de la marginea oraşului, fiindcă sovieticii, în retragere, n-o distruseseră. Bazinele erau pline 
cu spirt. L-am pus de pază pe sergentul Achiţei cu doisprezece oameni. Plutonierul major 
Purcelea încă nu se întorsese să-şi preia funcţia. 

Am stat la Briceni până s-au masat forţe suficiente pentru a sparge frontul şi cele trei linii de 
cazemate de pe malul rusesc al Nistrului. Cazematele erau construite la nivelul solului, fiecare cu 

trei creneluri pentru tragere. Vedeam în spatele lor reţele cu înălţimea între 0,50 -lm înălţime, 
iar între ele terenul era minat. Era foarte greu să ocupi aşa ceva. Pe cazemate erau culturi de 
fasole, porumb şi grâu. în faţa cazematelor era apa Nistrului. Malul sovietic era înalt. 

Mai înâi s-a tatonat cu foc până s-a descoperit fiecare cazemată, ca şi crenelurile de tragere. 
După aceea s-a dat în primire la un număr de arme să bată fiecare crenel. Prezenţa cazematelor 
indica faptul că sovieticii nu erau luaţi prin surprindere de nemţi ci, pe măsură ce fascismul 
căpăta teren în Europa, URSS-ul se fortifica. 

Cât au durat pregătirile pe malul Nistrului, ostaşii au fost hrăniţi numai noaptea. Sergentul 
Achiţei le da spirt numai celor care aveau repartiţie de la regiment, altfel ar fi fost jaf. 

în noaptea când s-a hotărât forţarea Nistrului, am fost chiar eu cu hrană la ostaşi. Se înţelege, 
şi cu nişte porţii de spirt. Au rămas 5 I pentru domnul căpitan. Căpitanul s-a făcut foc şi l-a acuzat 
pe plutonierul major că fură din spirtul ostaşilor. Asta fiindcă observase că ostaşii încă nu aveau 
destul curaj să se suie în bărcile de asalt assupra cazematelor. Poate unii ostaşi şi-au zis că au un 
căpitan bun, darîn fapt era exact invers. Odată cu atacatorii a trecut şi un grup de pionieri nemţi, 
ca să dezamorseze câmpul de mine din faţa cazematelor. Pionierii veau cu ei o cantitate mare de 
trotil legat de o bucată de scândură şi cu fitilul pus. Ajunşi la uşă, în spatele unei cazemate, 
au aprins fitilul şi s-au depărtat. La explozia trotilului toţi ocupanţii cazematei au fost ucişi. Prin 
breşa făcută au pătruns atacatorii, iar aspura celorlalte două cazemate s-a acţionat numai din 
spate. Amândouă s-au predat. Colonelul H. Fortunescu de la Regimentul 3 Călăraşi n-a vrut să 
mai ţină comanda şi a dispărut. Nu se ştie ce s-a mai întâmplat cu el. La comandă a venit colonelul 
Heruvim de la Şcoala de cavalerie din Sibiu. Era un om înalt şi bine legat. îi plăcea să stea tot 
timpul printre ostaşi. Când regimentul era angajat în luptă, mergera în aceeaşi linie cu ostaşii, da 
ordine la faţa locului, după cum cerea situaţia. Purta un halat negru atât în luptă, cât şi la repaus. 

Până seara a fost montat un pod plutitor pe care treceau ambulanţele cărînd răniţii de la 
Briceni. în câteva zile nemţii au făcut un pod de vase metalice, fiindcă sovieticii îl doborâseră pe 
cel de beton, iar nemţii şi noi am trecut Nistrul în Ucraina, am încolonat şi am mers până la 
Moghiliov 14 , un orăşel. în lungul drumului era un depozit cu baloţi de tutun. Fiecare fumător a 
dat fuga şi şi-a luat nişte tutun, l-am lăsat în pace. După ce ne-am depărtat de locul cu pricina 
am oprit coloana şi am ordonat ca fiecare fumător să-şi oprească tutun în raniţă cât putea căra, 
iar restul să fie pus jos, pe marginea drumului, să-şi ia şi alţii care vor veni. 

Trupele înaintau fără să mai opună cineva rezistenţă. Aşa că am pierdut din faţa mea 
Regimentul 2 Călăraşi - partea operativă, care o luase peste câmp după trecerea Nistrului. 
Noaptea am ajuns într-un sat unde nu mai era populaţie civilă, ci doar câteva mici unităţi 
germane care şedeau gata de plecare. 

Cum nu aveam decât harta României, am întrebat în ce direcţie să apuc. M-am dus la nemţi 
să aflu încotro au luat-o coloanele de aprovizionare. Au adus un translator şi m-am lămurit. Am 
continuat să mergem până la ora 24 fără să întâlnim vreun sat ori un suflet de om. Şi oamenii şi 
caii aveau nevoie de apă. Dar de unde să le dai ? Am tras cloana pe stânga şoselei, dincolo de o 
perdea de salcâmi. Undeva, departe, se vedeau explozii de artilerie înroşind bolta cerului. După 
străpungerea cazematelor, ca să nu fie încercuiţi, sovieticii s-au retras pe linia Bugului, avînd apa 
în faţă. Către ziuă ne-a ajuns o coloană din urmă. Am descoperit-o după lătratul unui câine pus 
ca cercetaş în fruntea coloanei. De mult nu mai auzisem vreun lătrat de câine... 

După puţină vreme a apărut şi coloana. Era o unitate de vânători de munte care nu s-a oprit, 
ci şi-a continuat drumul. înainte de a se face ziuă am dat ovăz cailor şi hrană oamenilor, după 
care ne-am pus în marş. Pe câmp vedeam urme de explozie de la nişte proiectile de brand. După 
vreo trei ceasuri am ajuns în dreptul unui colhoz, iar mai departe, cam la un km, se vedea o şosea. 

Dinspre colhoz venea către şosea o mică unitate germană. Acum eram sigur că nu greşisem 
drumul. 

Mă miram ce rare erau satele. După atâta drum, cam de 6-7 ceasuri, nu întâlnisem nici unul. 
Am mers în câteva etape şi am ajuns până aproape de Bug, unde am dat de un sat pe nume 
Alexandrovka 15 . Oamenii vorbeau româneşte, dar nu voiau să se recunoasă români. Păreau să 
nu ştie nimic despre Unirea de la 24 ianuarie 1859. în gara Lubasovka am găsit, în nişte vagoane 
abandonate, două butoaie cu spirt. Am continuat drumul spre Bug, unde nemţii căutau cu 
detectorul mine plantate de sovietici. După trecerea Bugului am stat şase zile în refacere. Am 
revăzut starea cailor, căruţelor şi a omenilor. Acolo s-a adunat tot Escadronul anti-tanc. Nu 
aveam nici un fel de pierderi în unitate. Căpitanul Fane era mulţumit. Le-am dat ostaşilor spirt 
cu apă şi cu zahăr. începuse să circule zvonul că ne întoarcem în ţară. 

Se pare că sovieticii n-au opus rezistenţă la Bug, deoarece trecusem apa şi nu se întâmplase 
nimic. Podul peste Bug era făcut de nemţi din bărci metalice foarte rezistente. Şi noi am trecut 
peste el. Nemţii urmăreau îndeaproape trupele sovietice pentru a nu le da timp să se organizeze 
şi să reziste. Dar sovieticii, cu sute de kilometri în faţă, retrăgeau toate bunurile necesare vieţii. 
Lupta era chiar cu spaţiul vast. Ariergărzile sovietice erau respinse repede. 

între Bug şi Nipru sovieticii săpaseră un şanţ anti-tanc. Nu l-au adâncit prea mult, probabil din 
lipsă de timp. Mergeam cu toată armata peste câmp, în formaţiune de luptă. Era o mirişte de 
grîu. în faţa tunului pe care-l comandam s-a ivit un lan de porumb. Dincolo de lan era şanţul anti¬ 
tanc, păzit de o mitralieră sovietică. Ajuns la şanţ, am pus tunul în poziţie şi am trimis caii departe, 
în spatele unei perdele de salcâmi. Dar nu aveam câmp de tragere din cauza lanului de porumb. 
Unităţile din dreapta mea au atacat şanţul anti-tanc. Mitraliorul din dreapta mea a tras mai multe 
salve, dar nici el nu avea vizibilitate. Cartuşele loveau ştiuleţii de porumb, iar boabele se 
împrăştiau lovindu-se de cască. Undeva mai în spate era o batoză care treiera grâul. Mă făcusem 
una cu pământul printre muşuroiele de la rădăcina tulpinilor de porumb. Când sovieticul a 
încercat să se retragă, era prea târziu. Cum s-a ridicat în picioare, a şi fost rănit. Am făcut semn 
să se întoarcă şi caii, ca să-i înhămăm la tun şi să plecăm. Dar ostaşii de la cai n-au observat 
semnalul. M-am depărtat de lan şi am repetat semnalul. Pentru al doilea semnal trecusem peste 
un răzor (şanţ) plantat cu mine mici, de infanterie. Cum, din instinct, omul sare şanţurrile, aşa 
am făcut şi eu. Nici caii cu ostaşii lor n-au călcat pe răzor. Dar roata din spate a căreuţei cu muniţia 
a intrat în şanţ. A călcat pe o mină şi totul a fost aruncat în aer, surcele. Caii s-au speriat şi au 
fugit până în lanul de porumb. Conductorul căruţei şi-a făcut mult vreme cruce de bucurie că a 
scăpat cu viaţă. Nu fusese în căruţă, ducea caii de căpăstru. Am mers în lungul şanţului anti-tanc 
să găsesc un loc de trecere. Aşa se face că am dat, în drum, şi de sovieticul care trăsese cu 
mitraliera spre lanul de porumb, inclusiv spre mine. L-am pansat, i-am dat apă din bidon şi l-am 
suit pe afetul tunului până la primul sat, unde l-am dat în primire unei rusoaice să-l îngrijească. 
La război, ostaşii îşi fac şi ei legile lor. Poţi salva sau ucide un rănit. Dacă eşti om, te porţi ca un 
om... 

Niprul l-am trecut ţinînd caii încadraţi din ambele părţi, ca să nu sară în apă. După trecerea 
Niprului, cât vedeai cu ochii, erau doar arme sovietice, grămezi, cărora nemţii le dăduseră foc. 
Am dat şi de un sat, după curţi se vedea că fusese înstărit. La intrarea în sat erau două statui: a 
lui Stalin şi a lui Puşkin. Statuia lui Stalin era ciuruită de gloanţe, a lui Puşkin era neatinsă. 
Trăseseră nemţii. 

După trecerea Niprului ruşii au organizat o linie de rezistenţă ştiind că aveam apa în spate şi 
nu putem fugi. Am primit ordin să lăsăm cu toţii maşinile şi caii şi să punem mâna pe arme. 
Sovieticii lansaseră paraşutişti şi trebuiau capturaţi. Dar noi eram puţini, aşa că efectul nu s-a 
simţit. 

După trecerea Niprului efectivele Diviziei se regrupează în satul Vasilevskaia. De acolo am 
plecat cu o maşină să aduc benzină de la Berislav pentru cele şase maşini Tatra ale unităţii 
noastre. Cînd m-am întors, pe la apus de soare, am văzut înaintînd prin sat o unitate germană cu 
cap de mort pe bonete (SS). 

A doua zi sovieticii au pornit la atac dis de dimineaţă, hotărâţi să ne înghesuie în Nipru 16 . 
Aveam în flancul stâng unităţi de italieni cu mitralierele samarizate pe catâri. Cum sovieticii 
atacau şi cu tancuri, bieţii catâri erau omorîţi de tancuri. Românii aveau satul în spate. în timp ce 
sovieticii înaintau, un maior de la Regimentul 4 Roşiori striga: trage căpitane Raţă până se 
înroşesc ţevile, că vin peste noi ! Un trăgător de la o mitralieră a fost lovit mortal. Căpitanul Petre 
îl trage înapoi şi-i ia locul, dar în clipa următoare e şi el ucis. 

De la începutul războiului şi până la această luptă oştenii români nu ştiuseră ce trăgători buni 
au sovieticii şi că sunt dotaţi cu arme cu lunetă. în timp ce românii erau atacaţi astfel, nemţii îşi 
luau cafeaua liniştiţi. După ce au mâncat, i-am văzut, dintr-odată, cu căştile pe cap, sus, pe maşini. 
La o singură comandă au trecut cu toţii la atac. Tot armamentul pe care-l aveau era automat. 
Datorită vitezei şi puterii de foc, în 10 minute sovieticii au fost daţi peste cap. Rămăseseră 
dezorganizaţi între nemţi, români şi italieni. în retragere, ruşii au lăsat o ariergardă care a fost 
capturată de nemţi în mai puţin de o oră. 

în luptele de la Vasilevskaia comnadamentul Diviziei, instalat în incinta şcolii, a fost reperat de 
artileria sovietică. Au fost răniţi şi morţi. Colonelul Zaharia, şeful Statului Major al Diviziei, şi-a 
pierdut braţul drept. Căpitanul Gheorghe Fane Pajişte a primit o schijă în plămâni. Au fost trimişi 
în ţară cu avionul. Comanda Escadronului anti-tanc a preluat-o Vasilescu Cornel. 


Spre Crimeea 

De la Vasilevskaia trupele române au fost îndreptate spre Crimeea într-o vineri, 4 octombrie 
1941. Ajunse în Pavlovska a doua zi, nouă ne-a revenit să ocupăm poziţie pe malul Mării de Azov, 
la marginea oraşului Ghenicesk 17 . Oraşul fusese deja trecut prin focul luptei. în timp ce ne 
ocupam de ocuparea poziţiei, patru tunuri sovietice grele, părăsite, barau drumul. Ajunşi pe 
malul mării, am ocupat aceeaşi poziţie pe care o avuseseră nemţii, n-am mai făcut amplasamente 
noi. 

înainte de a porni către Crimeea şi-a făcut apariţia la unitate şi plutonierul major Purcelea. Eu 
am fost dat sub comanda sublocotenentului Mea P. Când au aflat sovieticii că românii ocupă 
litoralul, au pus un baraj de artilerie grea. Am lăsat tunurileîn amplasamente şi ne-am retras mai 
departe de ţărm. în fuga mea, când să ies dintr-o curte, am deschis larg poarta. O schijă lungă de 
vreo 25 cm a lovit-o şi mi-a închis-o din nou. Schija era caldă. Un alt proiectil a căzut destul de 
aproape şi l-a rănit pe plutonierul Stănescu Ion, fost coleg de şcoală militară. Alt proiectil a 
dărâmat peretele unei case. Tavanul a căzut peste patul sub care se ascunsese un ostaş. L-au 
scos nişte oameni de sub dărâmături. 

Am ţinut poziţia numai câteva zile, până când a fost ocupat Perekopul 18 . Pe această limbă de 
pământ dintre Marea de Azov şi Marea Syvaşului, puseseră tunurile în faţă, acolo unde uscatul 
începea să fie gâtuit de apă. Sovieticii ocupaseră poziţie cu infanteria. Plutonierul Carola D., din 
promoţie cu mine, a fost desemnat să atace poziţia. L-au lăsat să se apropie până la 300 m şi 
atunci au deschis focul cu tot armamentul, inclusiv artileria, care bombarda porţiunea de pământ 
cea mai îngustă. N-au scăpat decât ostaşii care au sărit în apă şi au înotat ieşind cât mai puţin la 
suprafaţă. Un soldat care scăpase ca prin urechile acului, fiindcă un glonte ricoşase pe casca lui, 

era roşu la faţă, râdea tot timpul şi nu ţinea minte nimic din ce văzuse. Plutonul lui Carola D. a 
fost decimat. 

De la Ghenicesk am plecat la Perekop. Aici nemţii nu aveau trupe numeroase. Noaptea am 
ocupat poziţie pe o colină. Pe la ora 10, când s-a făcut ziuă, au venitîn recunoaştere două avioane 
nemţeşti, apoi o escadrilă de 12 avioane. Se învârteau deasupra poziţiilor sovietice în cerc, ca un 
stol de berze. Care cum venea în picaj scotea zgomote de sirene de te speriai. Mai erau şi 
bombele pe care le aruncau şi explodau. Numai să vezi şi mureai de frică. Când pleca o escadrilă, 
alta îi lua locul. Cam în două ore sovieticii au părăsit poziţia la adăpostul unei perdele de fum. 

Poziţia de la Perekop a fost fortificată cu nişte cazemate improvizate din lemn, pământ, şine 
de cale ferată şi pietroaie. Puteai să crezi că Dumnezeu nu există din moment ce ne lăsa să ne 
ucidem în halul ăsta unii pe alţii. 

Trecând prin această poartă a Crimeii, cât vedeai cu ochii, totul era sinistru: oameni 
amestecaţi cu pământ, buşteni, pietroaie. Noaptea am ajuns în Djankai. Era 3 noiembrie 1941. 
Am mers paralel cu litoralul Mării Negre şi am ocupat poziţie pentru a preveni o debarcare în 
spatele nostru. 

La Camiş Burum 19 nişte oameni mi-au cerut permisiunea să pescuiască în sectorul meu. Chiar 
aveau acolo o pescărie. Erau patru. S-au suit câte doi într-o barcăşi au luat cu ei năvoadele. După 
patru ceasuri de muncă la vâsle şi năvoade, veneau la mal trăgând, fiecare barcă, de un capăt al 
năvodului. Ajunşi pe mal au sărit jos şi au început să tragă puternic de năvod. Peştii se zbăteau 
şi încercau să ajungă în apă. Au tras la mal mai mult de o căruţă de peşte. Mi-am luat şi eu cât 
mi-a trebuit pentru oameni. 

De acolo am plecat spre Feodosia 20 . La intrarea în oraş era o fabrică de conserve pe care o 
păzeau nemţii. Ne-am oprit la Dalnikaminş, la 12 km de Feodosia. Sublocotnentul Nea aflase că 
la Feodosia era vin. A dat jos din maşină muniţia şi a plecat dup vin cu trei ostaşi. Butoiul nu 
încăpea în Tatra. A căutat prin oraş şi a găsit 60 de sticle. A băut cât putut, a umplut sticlele şi s- 
a întors pilit. Când am văzut care-i treaba, m-am dus undeva şi m-am culcat. Sublocotenentul 
llea m-a găsit, m-a apucat de picioare şi m-a târât pe burtă până în casa unde se bea. Era chiar 
revoltat că nu vreau să împart bucuria cu ei. Mai era şi un căpitan din Regimentul 2 Călăraşi. îmi 
dădeam seama de o eventuală neplăcere. Sovieticii erau pe poziţii la un kilometru de casa 
noastră, ne găseau oricând. Am fugit iar şi m-am suit pe o claie ce paie, m-am acoperit cu foaia 
de cort peste care am pus paie, fiindcă începuse să plouă. Dmineaţa, când m-am trezit, toţi cei 
care băuseră dormeau fericiţi. Bine că nu le stricaseră sovieticii cheful... 

în noiembrie 1941 am mers în marş către Kerci 21 . Drumul era moale, pentru cai era foarte 
obositor. Cum mergeam adăpostiţi de rambleul unei căi ferate, văd că se scufundă toată roata 
unei căruţe. Doi cai n-au mai vrut să tragă tunul cu nici un chip. După ce am scos celelalte tunuri, 
m-am întors cu alţi doi cai şi l-am adus şi pe cel bocat. încurcasem circulaţia. Calea ferată era o 
linie abandonată. Am pus pe rambleu tunurile şi căruţele cu muniţie, am dat ovăz cailor să mai 
prindă putere. Cum stăm în repaus, vine la mine maiorul Negriţescu şi mă ameninţă că mă 
împuşcă pentru că mă oprisem să hrănesc oamenii şi caii. Am pornit din nou spre Kerci, iar pe 
drum doi cercetaşi ne anunţă că vom întâlni, spre malul Mări Negre, o companie sovietică. 
Căpitanul Racoviţă, venit de curând din ţară cu dorinţa fierbinte să ia medalia Mihai Viteazul şi 
apoi să plece înapoi, dă ordin de atac. Fugea călare de la un plutonier la altul înjurînd şi silind pe 
fiecare să înainteze mai repede. Un ochitor sovietic l-a prins în lunetă şi i-a perforat pieptul cu 
un singur glonţ, exact acolo unde ar fi trebuit să stea medalia. 

înainte să ajungem la pescărie, am văzut o maşină sovietică fugind cu circa 12-15 oameni. 
Maiorul Negriţescu strigă să tragă. Cum caii erau în galop, sergentul Colceag Dumitru pune tunul 
în poziţie de tragere. 

Către Kerci mai mergea o coloană de tunuri grele germane trase de 14 cai fiecare, plus coloana 
de căruţe cu diverse provizii. Probabil sovieticii au fost informaţi despre această mişcare. Au venit 
cu trei avioane şi au făcut coloana praf. Ca din pământ a apărut un avion de vânătoare nemţesc 
şi a doborât toate cele trei avioane sovietice. Câştigul şi pierderea au fost cam egale pentru cele 
două părţi. 

Pe 13 noiembrie 1941, înapoiat la Dalnikominş, lângă Feodosia, m-a întîmpinat gerul. Vântul 
bătea dinspre mare, caii alunecau pe gheaţă. Ostaşii erau însă optimişti şi sperau că ne vom 
întoarce acasă. La o răscruce de drumuri şi-au dat seama că o luasem spre Sevastopol. Am 
cantonat la Novo Tsaritsyn 22 . înainte de a adormi m-am gândit: cu ce sunt eu vinovat de am parte 
de viaţa asta? 

10 noiembrie 1941 a fost ziua când ne-am pus iar în marş şi am oprit la Karasu Bazar, un oraş 
tătărăsc. Majoritatea caselor erau închise cu ziduri înalte de 4 m, aveau porţi grele şi bine 
zăvorâte. Tătarii se uitau la noi curioşi, de parcă am fi venit de pe altă planetă. Am pus tunurile 
în dispozitiv la marginea oraşului, pe şoseaua către Simferopol. Am plecat în contrl la tunul 
sergentului Martin, amplasat pe un deal care domina şoseaua către Simferopol. Când am ajuns 
la tun îmi era sete şi am cerut ostaşilor nişte apă. Nu aveau. S-au dus şi mi-au adus apă dintr-o 
copcă în gheaţă. După ce am băut am avut o durere de stomac de părea că mă rup în două. Am 
prăjit pâine şi am mîncat-o, ca să ridic temperatura organismului, dar şi să fac un pansament la 
stomac. N-am dormit toată noaptea şi am rămas pe viaţă bolnav de stomac. 

2 noiembrie 1941 a fost ziua când am început să pun pază la lacul de acumulare al oraşului ca 
să nu fie otrăvită apa de partizani. Hrana era foarte proastă : pâine neagră şi fără gust de pâine. 
Ostaşii începeau să fie demoralizaţi. Nemţii adunau tot ce găseau pe teren şi trimiteau în 
Germania. 

6-7 decembrie 1941 - se aude un clopot, nici prea mare, nici prea mic, la sunetul căruia am 
tresărit. Nu mai auzisem sunet de clopot care să cheme la slujbă de la începutul războiului. 
Biserica arăta aşa : crucea de pe turlă fusese dată jos, catapeteasma dată şi ea jos, iar într-o parte 
a ei atârna o cortină. Locul altarului era acoperit cu pământ şi fusese făcută o scenă, iar în restul 
bisericii erau bănci ca pentru spectacol. Din ordinul garnizoanei biserica fusese redeschisă ca 
biserică în vederea sărbătorilor de iarnă. 

La o aterizare forţată muriseră trei piloţi care erau depuşi în biserică. Am fost trimişi cu ordin 
la înmormântare. Clopotul fusese tras de preotul Diviziei noastre, care chema ortodocşii la slujbă. 
Fiecăruia ni s-a dat câte o lumînare aprinsă. Slujba de înmormântare a fost făcută de preotul 
nostru în limba română. Dascălul făcea slujba în limba rusă. Femeile locului plângeau la sicriele 
celor morţi şi cereau iertare lui Dumnezeu pentru sufletele lor. 

După luarea puterii de către Stalin copiii nu mai fuseseră botezaţi, iar acum femeile veneau 
cu copii mari să-i boteze la popă, după obiceiul creştinesc. Războiul ese una, iar religia este alta. 

Mi s-a spus că în munţi sunt partizani. Pe când întindeau un fir telefonic, un sergent şi un ostaş 
fuseseră ucişi de partizani. S-au luat măsuri de prevenire a atacurilor. 

26 decembrie 1941, ora 3 - Sovieticii au debarcat la Feodosia. Luaţi prin surprindere, nemţii 
au încălecat pe motociclete în cămăşi şi au fugit, care cum a putut. Datorită factorului surpriză, 
sovieticii au înaintat foarte mult. S-au oprit ei singuri, de bună voie, fiindcă aveau efectivul mic 
faţă de spaţiul ocupat. Nu veniseră într-o formaţiune de luptă, ci veniseră pur şi simplu cu 
armamentul uşor, cu care nu puteau trage, fiindcă se pusese zăpadă pe închizătorile armelor. Nu 
se putea trage decât cu tunul, ochind pe ţeavă. Sovieticii puteau înainta la adăpostul viscolului 
fără pierderi mari. 

Eu cu tunurile unităţii am fost pus la dispoziţia unui ofiţer neamţ, 
în urma unor măsuri luate de nemţi a fost oprită debarcarea de noi trupe sovietice. 

31 decembrie 1941 - părăsim Karasu Bazar cu direcţia Perekop. Ostaşii tremură de frig, nu au 
haine groase, iar mâncarea are puţine calorii. Ocupăm poziţie în locul nemţilor, la Islam Terek 23 . 
Poziţia era ocupată cu rândul, 24 de ore nemţii şi 24 de ore românii. Ostaşii se schimbau în post 
din două în două ore, să nu le degere picioarele. în timpul nopţii ne luminam cu cabluri de telefon 
aprinse, fiindcă flacăra merge în lungul firelor. Sovieticii au făcut o puternică incursiune noaptea, 
în vreme ce poziţia era deţinută de nemţi. Dar sovieticii, din eroare, au intrat în câmpul de mine. 
N-au scăpat decât trei, cu picioarele rupte. Românii s-au dus să-i scoată şi artileria sovietică a 
tras spre proprii ei soldaţi, de teamă că vor da informaţii. Un avion sovietic mitralia poziţia de la 
joasă altitudine. A aterizat forţat în perimetrul nostru. Pilotul a ieşit din carlingă şi a fost somat 
să se predea. Şi-a sos pistolul, şi l-a băgat în gură şi a tras. Din cauza reculului glonţul i-a ieşit prin 
falcă, a căzut fără cunoştinţă. L-am frecat cu zăpadă şi ne-a cerut, prin semne, să-l ucidem. Dar 
sanitarii noştri l-au pansat şi l-au trimis la ambulanţă. 

Am început şi noi atacul, iar sovieticii s-au retras în satul Gianfort. Mergând către Gianfort, 
am găsit pe câmp un ostaş sovietic rănit în pulpa piciorului drept. Cisma era scoasă, pantalonul 
descusut până deasupra rănii, dar nu apucaseră să-l panseze. Cât timp suferise, nu ştiu. Când ne¬ 
am dus la el să-l luăm, îşi făcea cruce, spunea că are trei copii şi să nu-l ucidem. L-am suit pe 
afetul tunului şi l-am acoperit cu o pătură. După ce am pus tunurile în poziţie am trimis caii în 
vale cu rănitul, la un grajd care se afla pe câmp şi unde se făcea focul. Cum a ajuns la căldură, a 
făcut spumă la gură şi a murit. 

Sovieticii contra-atacă şi ne resping. Era un ger năprasnic. Bătea vântul dinspre mare de-ţi 
îngheţa şi limba în gură. Ne duceam să ne încălzim la focul făcut într-un grajd al unui fost colhoz, 
aflat în câmp. Drumurile le făceam la adăpostul unui amplasament din zăpadă, care îngheţa pe 
măsură ce o săpa soldatul Olaru. Pe el l-am trimisîn vale la cai să se încălzească, fiindcă arfi murit 
de frig. S-a rătăcit şi a ajuns la sovietici. L-au prins şi l-au băgat în casă, după sobă. 

în zori pornim la atac sprijiniţi şi de o campanie de vânători de munte. Am ocupat satul unde 
am dat şi de soldatul Olaru. Până în primăvară aşa a fost: noi peste ruşi şi ruşii peste noi, 
alternativ. Când au început ploile de primăvară eram cu tunurile pe malul Mării de Azov. Cum 
pămţântul fusese îngheţat adânc, iar acum era ud, se tasa uşor. Un soldat care a observat asta, 
a luat hârleţul şi a săpat unde a văzut o adâncitură. Acolo a găsit îngropat grâu. Pe când scoteam 
grâul, am găsit şi un veşmânt de preot ortodox. L-am făcut pachet şi l-am trimis la preotul Diviziei. 

Nemţii se gândiseră să recucerească Feodosia şi Kerciul, pierdute în timpul iernii. Au masat 
trupe, au făcut zboruri de recunoaştere, au fotografiat poziţiile şi au făcut hărţi cu întregul 
dispozitiv de luptă sovietic. Hărţile s-au distribuit tuturor ofiţerilor şi subofiţerilor care participau 
la luptă. S-au purtat discuţii de la ostaş la ostaş despre ziua şi ora când vom ataca printr-o acţiune 
fulgerătoare, puternică, sprijinită de aviaţie. Feodosia a fost astfel recucerită, iar sovieticii împinşi 
la 20 km de oraş, unde aveau o linie de aărare puternică: reţele de sârmă ghimpată, mine 
plantate în lungul lor, şanţ anti-tanc. De colo, printr-un contraatac, sovieticii au recucerit satul 
Dalikominş, aflat de 12 km de Feodosia. Au găsit patru ostaşi români morţi şi i-au aruncat în mare. 
Regimentul 2 Călăraşi i-a atacat din nou pe sovietici şi i-a respins pe poziţia întărită. 

lunie-iulie 1942 ne-a prins tot la Feodosia, unde făceam paza golfului. Ostaşii făceau ziua plajă, 
iar noaptea dormeau îmbrăcaţi (în stare de alarmă). Nemiţii aveau drept ţintă recucerirea 
Kerciului. Circulau zvonuri despre atacarea poziţiilor sovietice. Un grup de nemţi a traversat 
golful în bărci, dar n-a deschis focul asupra comandamentului sovietic, având consemn să 
respecte ora de atac împreună cu restul efectivelor. Urma un atac general. S-a făcut doar o mică 
breşă pe ţărmul Mării Negre şi prin ea au trecut suficiente forţe care să cadă în spatele liniilor de 
apărare sovietice. Au căzut mii de prizonieri. A fost capturat aerodrumul, cu toate avioanele la 
sol. Ofensiva a continuat către Kerci. Pe măsura înaintării, o parte din trupe rămâneau amplasate 

pentru paza coastei, spre a preveni o eventuală debarcare. Atacul nu a încetat până ce Kerciul n- 
a fost cucerit. După această luptă am plecat în concediu în ţară. La Racoviţa părinţii şi soţia erau 
sănătoşi şi nu duceau lipsă de nimic. 

Tatăl soţiei făcuse, ca şi tata, războiul 1916-1918. Despre armatele ţariste spunea că, oricâte 
victorii vor avea nemţii, sovieticii vor ajunge în România. Aşa a şi fost. 

După terminarea concediului am plecat din nou pe front. Centrul de îndrumare de la Balta 24 
(Ucraina) mi-a spus să merg la Rostov. Am plecat din Balta cu trenul. Eram nulţi români şi nemţi. 
Doi nemţi aflaţi cu noi în compartiment şi-au pus centurile sus cu pistol cu tot. Când s-au trezit, 
era lipsă un pistol. Ne-a căutat pe fiecare, dar probabil hoţul coborâse de mult. După ce ne-am 
dat jos din tren am călătorit şi noi cu o coloană germană care mergea spre Caucaz. Ajunşi într-un 
sat, am cartiruit cu ostaşii nemţi. A doua zi, înainte de a ne pune în marş, patrulele de câmp civile 
organizate de nemţi au adus doi ostaşi români pierduţi de unitatea lor. Comandantul neamţ mi 
i-a dat în primire să-i duc cu mine la Rostv. Dar înainte de a ne pune în mişcare, unul din ei a fost 
împuşcat din imprudenţă. Nemţii l-au îngropat acolo. 

Rostov pe Don avea un aspect dezolant. Vedeam case arse, dărâmate, geamuri sparte, străzi 
găurite de explozii. De acolo am ajuns la Slavianskaia, unde, după îndrumări, trebuia să-mi găsesc 
Divizia. întrebând la comandamentul german am aflat că Divizia a VII l-a încă nu plecase de la 
Kerci, iar Escadronul anti-tanc era tot acolo. 

în timp ce eu aproape ajunsesem şi mergeam pe jos spre escadron, m-m întâlnit cu o maşină 
nemţească în care erau doi inşi: un neamţ şi un francez. Francezul a deschis geamul şi m-a 
întrebat ceva pe franţuzeşte, l-am spus nicht sprechen Sie ! S-au mirat şi mi-au zis nicht sprechen 
Sie Deutsch ! La care eu am răspuns ne panimaiu ! Au dat din mâini, au râs şi au plecat. 

Divizia a Vlll-a nu putuse trece strâmtoarea în timpul stabilit deoarece plaja fusese 
bombardată de sovietici, iar comandantul Diviziei, colonelul Klaus, fusese ucis. Ajuns la unitate, 
am găsit totul aşa cum lăsasem. 

Noaptea sovieticii au lansat din avioane mine marine. Nemţii au venit cu dragoare de mine, 
apoi am putut trece prin strâmtoare. Ne-am îmbarcat pe vapoare nemţeşti şi, ajunşi în larg, am 
fost opriţi penru a se verifica dacă nu cumva mai sunt mine. Abia în zori am plecat spre celălalt 
mal şi am debarcat. Am dat pe drum de vreo câţiva cazaci îmbăcaţi căzăceşte, cu sabie şi căciulă. 
Am mers toată ziua, iar noaptea am cantonat. în dimineaţa următoare şoferul Jianu m-a anunţat 
că are maşina defectă. I se topise un lagăr. Am fost lăsat în şanţ cu şoferul. 

După întoarcerea din concediu încă nu trecusem pe la plutonul de tunuri, sublocotenentul 
llea era singur. Un mecanic al colhozului s-a oferit să ne refacă lagărul topit al maşinii. Monta şi 
demonta. Până la urmă mi-am dat seama că fura piese. Partizanii nu erau departe. Gazda la care 
locuiam mi-a pus în timpul somnului narcotic în nas. M-am trezit foarte târziu. Rusoaicele 
plângeau, se temeau să nu mor. Când au văzut că deschid ochii, au venit şi m-au sărutat. în ziua 
următoare a venit plutonierul major Purcelea cu o maşină, ne-a remorcat şi am ajuns la 
Krasnodar. 

Oraşul nu suferise prea mult de pe urma războiului. Pieţele funcţionau. Am stat acolo trei zile, 
până ce s-a strâns toată Divizia şi s-a regrupat. 

Din Krasnodar am fost îmbarcaţi în trenuri şi trimişi undeva, în stepa kalmâkă, formând cercul 
I lll-lea al bătăliei Stalingradului. Am ajuns acolo fără căpitan şi fără plutonier major Purcelea, 
care se făcuseră nevăzuţi de la Krasnodar. Aşa că, fără să vreau, m-am pomenit cu toate funcţiile 
pe cap, deşi nu oficial. Nu peste mult timp l-au adus de pe poziţii pe plutonierul major al inităţii, 
Gică Greul şi l-au pus comandantul Plutonului al lll-lea. în stepă ostaşii au început, din cauza 
mâncării, să se îmbolnăvească de icter. Nu le-am mai dat conserve nemţeşti. Le-am dat numai 
paste făinose şi ceai cu pâine prălită. Pe cei bolnavi i-am izolat în cantonamente separate de cei 

sănătoşi. în timp ce ne pregăteam să intrăm în dispozitiv de luptă pe cercul al lll-lea al 
Stalingradului, vântul bătea cu mare putere, nu exista nici un singur copac care să-l oprească. Iar 
noi mergeam şi cu faţa spre nord. Au început să cadă primii fulgi de zăpadă. 

Era în octombrie 1942 şi, cum mergeam cu vântul în faţă, am întâlnit un ostaş sovietic care 
venea mergând cu vântul în spate. L-am lăsat să se ducă. Era clar că se rătăcise. Când am ajuns 
în dreptul unui colhoz aflat în câmp, a deschis focul asupra noastră o ariergardă sovietică ascunsă 
sub o claie de fân. Dar după câteva proiectile de artilerie trase de noi, claia a luat foc. Ostaşii 
sovietici s-au predat, dornici şi ei şi noi să ajungem în vreun sat. Dar chiar când văzusem satul, 
două tunuri sovietice anti-tanc, trase fiecare de 4 cai, au ieşit dintr-o vale şi au încolonat după 
români. întrebaţi unde merg, ne-au spus că merg unde vrem. 

Am intrat în dispozitiv de luptă la Kiseleovka, apoi am fost deplasaţi la Şarnutovski, unde era 
comandamentul Diviziei. Acolo am primit ordin să ne deplasăm în satul Şutov 1, că în Şutov 2 
erau sovieticii. Acum eram de toate : şi plutonier major şi comandantul unui pluton de tunuri. 

Când am ajuns la Şutov 1 vântul bătea cu putere, viscolind zăpada. Am intrat în casa unui 
kalmuk, compusă dintr-un antreu şi o cameră. Totul era făcut din pământ, chiar şi acoperişul. 
Prin serviciul de contrainformaţii 25 , care-l localizase, au fost aduşi la unitate locotenentul Gică 
Greul şi plutonierul major Purcelea. Locotenentul a revenit la funcţia de comandant de pluton, 
iar eu ajutor. Cum era Ajunl Crăciunului, locotenentul a scos o sticlă de votcă, pe care o păstra 
de mult şi ne-am cinstit cu toţii, direct din sticlă, urându-ne reciproc la mulţi ani! Apoi ne-am 
culcat. Şi înainte să adorm, am simţit că mă gâdilă ceva la talpă. Era o kalmukă. Mă alesese pentru 
noapte, îi ardea de glume. Locotenentul Gică, aflat lângă mine, a râs foarte zgomotos şi a trezit 
pe toată lumea. Râsul a fost general, parcă menea a rău. Fiindcă n-am mai apucat să dormim, a 
venit agentul şi ne-a comunicat să mergem imediat, cu toate tunurile la regiment. Aveam 12 
tunuri. Ajunşi la regiment, am văzut că mai erau şi alte unităţi încolonate pentru Şutov 2. Am 
ieşit din Şutov 1 în câmp. Zăpada avea 30-50 cm, vântul o viscolea cu viteză de cam 100 km/h. 
Am trecut printr-o vale îngustă, cu pante abrupte, caii alunecau şi trebuiau împinşi şi traşi. Aşa 
am ajuns, pe întuneric, prin visol, până la poziţia din nordul satului. Eram informţi că sovieticii au 
cu ei 12 tancuri mari. Pentru a induce inamicul în eroare, am pornit şi noi motoarele a două 
camioane, ca să creadă că şi noi avem tancuri. De fapt aveam, în sectorul nostru, în afară de cele 
12 tunuri, încă 5 de la Regimentul 12 Roşiori. Mai aveam şi o baterie de artilerie formată din 4 
tunuri. 

De dimineaţă eram faţă în faţă cu sovieticii. Şutov 2 era în vale, iar Şutov 1, de unde veneam 
noi, era la deal. Sovieticii au atacat în secorul nostru cu 5 tancuri, lovind spre poziţia celor 17 
tunuri. Când au apărut tancurile pe creasta dealului, s-a făcut un baraj de foc şi s-au retras. Apoi 
au atacat satul Kiseleovka, unde nu exista apărare anti-tanc. După o oră spărseseră frontul. 
Sovieticii ne atacau din flancul drept şi din faţă cu toate cele 12 tancuri pe care le aveau. în urma 
tancurilor venea infanteria, apoi cavaleria, pentru a definitiva distrugerea inamicului. Regimentul 
12 Roşiori, care ne predase nouă poziţia, se retrăgea pe jos spre cantonamente. Ajunşi la 
Cavaleria noastră, infanteriştii sovietici încep lupta. Unii aveau arme, alţii săbii. Unii infanterişti 
şi-au făcut rost de cai de la cei căzuţi. Nemţii ne-au trimis şi ei 20 de ostaşi, arma Vânători, dar 
care au fost incapabili să facă ceva. Tancurile erau foarte bine păzite. Pe fiecare tanc erau 8 ostaşi 
care-i făceau apărarea. în timpul luptei, un avion cu zvastică şi-a făcut apariţia la joasă altitudine 
şi a aruncat trei branduri asupra artileriei noastre. Artileriştii, spre a fi recunoscuţi, au tras o 
rachetă de semnalizare, după care avionul a mitraliat bateria şi a nimicit-o. Drumul era deschis 
către Rostov pe Don. 

în liniile noastre a fost debandadă. Ruşii atacau cu tancurile doar armamentul greu. 
Infanteriştii lor nu-i ucideau decât pe cei care-şi păstrau armamentul. Ostaşii noştri au părăsit 

tunurile anti-tanc cu cai cu tot, iar sovieticii au trecut cu tancurile peste tunuri şi peste cai. Tunul 
la care eram eu a fost lovit de un tanc peste ţeavă. Eu am fost aruncat cu capul în zăpadă, caii au 
fost călcaţi cu tancul. M-am sculat de unde eram şi am fugit spre o vale unde erau multe căruţe 
cu caii foarte speriaţi, fugiţi de pe poziţii. în această vale au dispărut sublocotenentul Caloianu 
Ion, din Bucureşti şi plutonierul lordache Nicolae. La o căruţă erau trei cai suri. Mi-am adus 
aminte de căpitanul Pamula, care le spunea ostaşilor ori de câte ori avea ocazia, că şi dacă maşina 
ar avea 10 roţi, tot nu poate face cât un cal. Am luat un cal din cei trei. l-am dat hamul jos, l-am 
luat de căpăstru şi l-am încălecat trecând valea diagonal, ca să nu alunece. Eram stăpân pe 
situaţie: aveam un cal sub mine. Am mers călare către o culme de deal, ca să pot observa mai 
bine unde sunt şi în ce direcţie s-o iau. Am constatat că bătălia era pierdută. în cursul nopţii 
sovieticii au ocupat satele Şernutovski şi Dorganov. Cu această ocazie au fost prinşi, între alţii, o 
căruţă cu oameni cu tot de la Escadronul anti-tanc, în care era un rănit. Toţi au fost duşi la 
Dorganov, acolo unde fusese comanda Diviziei a Vlll-a. Dimineaţa erau în curte 20-30 de ostaşi 
prinşi de sovietici. între ei era şi sergentul Stăvărache, comandantul tunului 1 de la Plutonul 2. 
Toţi cei capturaţi au fost puşi cu faţa la zidul casei şi erau păziţi de două santinele. Când una din 
ele a intrat în casă ca să primească ordin de execuţie, Stăvărache, care era ultimul din şir, la colţul 
clădirii, a dat colţul şi a rupt-o la fugă pe câmp. Au tras după el, dar nu l-au nimerit. Fugind, a 
întâlnit ariergarda germană, care l-a băgat într-un tanc şi s-a constatat că fusese rănit. L-au trimis 
la ambulanţa lor. La trei luni după ce noi ajunsesem la Ploieşti, a venit şi Stavarache, care ne-a 
povestit cele de mai sus. 

Eu eram bucuros că scăpasem din vale, îmi venea să cânt: Calu-I bălan şi şaua-i verde/ Ţine- 
mi-l Doamne, nu mi-l pierde. Un călăreţ cu o şubă uriaşă venea spre mine lovind şalele calului cu 
pistolul. Când ne-am întâlnit i-am arătat în ce direcţie s-o ia spre Rostov pe Don. L-am recunoscut, 
era un maior din Regimentul 4 Roşiori. După ce s-a depărtat, am coborît de pe culmea dealului 
şi am luat-o spre Dorganov. Acolo era comandamentul Diviziei. în drum, maiorul a întâlnit o 
maşină Skoda cu mulţi ostaşi, care se căzneau s-o scoată din vale, fiindcă patina. M-am gîndit la 
fraza: nu da calul pe maşină şi i-am ocolit. Noaptea, tîrziu, am ajuns la Divizie. Am băgat calul 
într-un grajd şi i-am dat să mănânce paie smulse de pe acoperişul grajdului. Am intrat în casă, 
unde se găseau şoferul, un ostaş şi un ofiţer de la transmsiuni. Ofiţerul m-a recunoscut fiindcă 
mai împărţisem acelaşi cantonament, l-am raportat cum ajunsesem. Mi-a spus că stă la telefon. 
Ies afară să mă uit la cal, dar mi-l furaseră. Mă duc la ofiţer şi spun că mi s-a furat calul. El mi-a 
spus că o să mergem împreună. Am scos din buzunar o bucăţică de pâine şi un tub de brânză 
nemţească, îngheţată. Le încălzeam la focul aproape stins şi răzuiam cu dinţii atât cît se 
dezgheţase. Cum stăm lângă sobă, aud zgomot de motoare. Domnule locotentent, mă linişti 
ofiţerul, vin tancurile, este ariergarda - Escadronul Regimentului 3. Când au ajuns în dreptul 
comandamentului au oprit. Eu am ieşit ca să mă urc într-o maşină. Dar, cum puneam piciorul, 
cum alunecam, l-am rugat pe cei din maşină să mă ajute să urc. Era beznă, nu mă recunoştea 
nimeni. M-au întrebat despre rupera frontului. După voce m-a recunoscut sergentul Ştirbu Vasile, 
comandantul grupei din maşină. Cu sergentul Ştirbu făcusem paza Prefecturii Suceava, să n-o 
ocupe legionarii. 

Ne-am pus în mişcare. Am ajuns la câteva case răzleţe pe câmp. Am oprit. Am intrat în case. 
Eu atâta loc am ocupat, cât să pun capul pe un pat, iar picioarele le aveam întinse pe jos. Deasupa 
mea, într-un leagăn improvizat şi agăţat de tavan, rusoaica avea un prunc care a făcut pipi pe 
capul meu. Dimineaţa am pornit din nou la drum şi pe la ora 11 am ajuns la comandamentul 
Regimentului. L-am găsit pe căpitanul Vasilescu şi ne-am bucurat amândoi. Nu ştiu cum arătam, 
dar mi-a pus mâna la o ureche şi mi-a spus: urechea asta ţi-a degerat I l-a spus ordonanţei: 
Tabacule, adu-i ceai domnului plutonier! Mi-a adus şi o bucată mare de de cozonac cu stafide. 

Făcea parte din raţia ostaşilor în vederea sărbătorilor de Anul Nou, dar, dată fiind retragerea, 
raţiile nu se mai împărţiseră. După ce am mâncat şi am băut ceaiul, m-a întrebat: ei, acuma cum 
te simţi? începusem să mă încălzesc. Tabacu pusese în ceai două porţii de rom... Am întrebat 
unde pot găsi trenul de luptă al al Escadronului anti-tanc şi mi-a spus că până la Budarka pot 
merge cu o maşină care avea drum acolo. Dar la Budarka nu era ţipenie de om. Cum stăm aşa, 
descumpănit, văd că vine un camion dinspre Emilianovka. M-am dus fuga la camion. Era un 
locotenent cu patru ostaşi. Veniseră să ia ultima cantitate de trotil. Erau dintre pionierii diviziei. 
Cu ei am ajuns la Emilianovka pe la ora 21. Când am coborât i-am întrebat pe ostaşi din ce unitate 
sunt. Erau din Regimentul 2 Călăraşi, l-am întrebat dacă nu cumva ştiu unde este Escadronul anti¬ 
tanc. Unul din ostaşi mi-a arătat casa unde erau. M-am dus să văd. Primul pe care l-am întâlnit a 
fost soldatul Sumuţ. Căruţa lui avea fundul coviltirului spart şi mi-a spus că-l ajunsese din urmă 
un tanc sovietic care băgase ţeava tunului sub coviltirul lui ca să meargă camuflat. Mersese aşa 
până la Şarnutovski. în casă cu soldatul Sumuţ erau şi ceilalţi 16 ostaşi. Nu lipsea nici unul. Aveau 
6 căruţe, trase fiecare de 3 cai. Caporalul Bilcea Petru făcea paza căruţelor. Am adunat toţi ostaşii 
într-o odaie şi le-am spus: Acum mergem spre ţară. Ca să scăpăm de aici, trebuie să mă ascultaţi. 
Unul s-a oferit să-l schimbe pe Bilcea la paza căruţelor. Acum, băieţi, uite care-l treabaa: noi stăm 
la căldură, dar caii sunt afară. Puneţi câte două pături pe fiecare cal, sub ham şi câte o foaie de 
cort peste ham. Daţi ovăz la cai, eventual pâinea. Caii ne salvează de aici. 

în zorii zilei au început să se mişte coloanele. Când m-au anunţat sentinelele de la căruţe, am 
ieşit afară. Am pus sub şei, pe cai, şi foile de cort şi, încolonaţi, am plecat. Căruţele veneau la 
urmă. Cum făceam depăşiri dese, roţile se mai agăţau de ale coloanelor în staţionare. Ostaşii 
săreau şi rezolvau problema. încercam să ies cât mai repede în capul coloaneei din mai multe 
motive. Dacă ajungeam la următorul cantonament, aş fi găsit mai multe furaje pentru cai; riscam 
mai puţin să fiu prins de inamic, care ar fi putut ataca o coloană atât de lungă şi de lentă; puteam 
să trec podurile înainte de a fi aruncate în aer. 

Pe când se înopta, am ajuns în alt sat. Coloana era mult în urmă, se mişca precum melcul. Am 
tras căruţele într-o curte unde erau două căpiţe de lucernă. Am pus din nou foile de cort pe cai 
deasupra hamurilor. Nu era chip să smulgi lucernă, peste căpiţe căzuse multă zăpadă care 
îngheţase. Am pus să se aducă două oişti de la căruţe şi am împins să spargem greaţa. Acum 
aveam lucernă din belşug, am luat să avem şi rezerve. Am trimis trei ostaşi prin sat să vadă unde 
găsesc apă pentru oameni şi pentru cai. în apropiere era o vale pe unde trecea un pârâu, şi el 
îngheţat. Am făcut o copcă şi am adăpat caii, am umplut două marmide pentru oameni. în a treia 
marmidă am fiert arpacaş şi le-am dat la oameni să mănânce. Socoteam să ajung până la Rostov 
cu aceste provizii. 

în zorii zilei următoare santinela mă anunţăcă Regimentul 2 Călăraşi înaintează şi se apropie 
de noi. Ne-am încolonat imediat. Tot aşa, voiam să ajungem în capul coloanei. Dar, la ieşirea din 
sat am văzut că nu mai venea nimeni după noi. Am oprit. Cum mă uitam, văd în dreapta nişte 
focuri. Aud vocea sergentului major Florea Lazăr, cu aprovozionarea unităţii, care striga: anti¬ 
carul, vino să-ţi dau ovăz! Am îndreptat mica mea coloană către trenul de luptă al Escadronului 
anti-car. Ne-am strâns mâinile la lumina focurilor şi i-am pomenit pe cei care lipseau: 
locotenentul Gică Greul, locotenentul Caloianu... încă nu fusese făcut bilanţul pierderilor. 

Până la Rostov ne-a ajuns o Divizie germană de tancuri care făcea ariergarda coloanei. La 
intrarea în Rostov pe Don se aflau şase poduri de beton păzite de nemţi cu străşnicie. Orice 
vehicol se oprea pe vreun pod, era aruncat în apă ca să nu încurce circulaţia. 

Românii au trecut prin Rostov de la ora 20 până dimineaţa la ora 9. Se auzea că sovieticii au 
ajuns şi ei până în apropierea Rostovului. Tancurile germane, ultimele din coloană, şi-au susţinut 

reciproc retragerea. Trupele care nu apucaseră să se retragă pe pod au fost nevoite s-o facă pe 
gheaţă, prin limanul Donului. 

Cum omul la frică e ca oaia, au mers pe gheaţă toţi grămadă, cu căruţe cu tot, până s-a rupt 
gheaţa. Tot ce era deasupra s-a dus la fund. Pentru luarea Rostovului sovieticii au avut nevoie de 
câteva zile, timp în care trupele noastre s-au putut retrage. S-a făcut, din mers, o situaţie a 
trpupelor pierdute în luptă: rămăsesem numai cu 5 tunuri din 12, situaţia oamenilor n-am putut 
s-o definitivăm. 

După trecerea Donului s-a pornit o zăpadă cu viscol de nu mai vedeai la câţiva metri. Părea că 
înaintăm printr-un zid de pulbere albă, fără sfârşit. Nu mai erau bune busolele, nici hărţile. în 
situaţia asta a trebuit să folosim călăuze de la un sat la altul. în cazul că ne deruta, călăuza era 
împuşcată. 

Aşa am parcurs două etape şi ne-am oprit la a treia, într-un sat. Am dormit în grajd alături de 
caii şi vitele sătenilor. Mă mânca pielea îngrozitor, aveam păduchi şi, probabil, râie. Am stat în 
repaus toată ziua, pentru refacerea forţelor. în ziua următoare parcă se mai potolise viscolul şi 
puteam mărşălui în ordine. Se vedea drumul. Am fost trimis împreună cu nişte ofiţeri din 
Regimentul 2 Călăraşi înainte, pentru a stabili sectoarele de cartiruire ale unităţilor. La sosire am 
cartiruit unitatea în sectorul stabilit. Cantonamentul meu a fost ocupat de un căpitan din 
regiment. Umblând să găsesc alt loc, am dat peste o casă mare. Intru şi găsesc două femei, mamă 
şi fiică, cu doi copii mici. M-au întrebat ce doresc, le-am spus cantonament (kvartir). Au arătat 
semnificativ spre interior. Nu era nimic, decât un pat improvizat şi două scaune. Am întrebat de 
ce aşa şi bătrâna a început să plângă povestindu-mi că toţi cei care erau mai înstăriţi prin satele 
de lângă Volga fuseseră ridicaţi şi trecuţi Volga, duşi în deportare. Fiica era învăţătoare. Din 
instinct, cu multă vreme înainte de acel moment, fugiseră în Ucraina. Când nemţii i-au împins pe 
sovietici către Volga, ele au rămas în spatele frontului german şi s-au întors la casa lor, unde nu 
mai găsiseră nimic. Iar vremelnic în casă fusese Primăria satului. Se părea că pereţii nu mai 
fuseseră văruiţi de la plecarea stăpânilor, de 22 de ani... Am plecat cu agentul după mine să-mi 
găsesc alt cantonament. Totul era ocupat la refuz, până la marginea satului. Am văzut o casă în 
câmp, cu lumina aprinsă. Nu avea curte. Mă duc, bat la uşă, îmi deschide un bărbat zdravăn, ca 
la 40 de ani şi mă invită înăuntru. Avea numai două camere. L-am întrebat dacă pot să fiu cartiruit 
acolo pe timpul nopţii. Mi-a spus că pot şi se pregătea să-mi ia mantaua, l-am spus agentului să 
se ducă la ceilalţi, că eu rămân. 

După plecarea agentului am vrut să-mi scot cizmele, dar nu puteam, erau îngeţate. Celovecul 
m-a ajutat la tras. Am scos din sacul de merinde o bucată de pâine şi o conservă nemţescă şi I- 
am rugat să le încălzească. Apoi m-am apropiat de sobă. Celovecul s-a apropiat de mine şi mi-a 
spus să nu stau prea aproape, că mă îmbolnăvesc. Aşa era. M-am dus şi m-am aşezat pe pat şi 
mă uitam cum rusoaica a curăţat cartofi, a pus apă la fiert. Mă gândeam că nici ei n-au stat la 
masă. Peste cartofi a răsturnat conserva. A pus farfuria pe masă şi un lighean cu apă caldă sub 
masă şi celovecul, ca un tată, mă prinde de braţ şi mă pofteşte la masă. îmi spune să-mi bag 
picioarele în apă caldă, că asta face foarte bine seara, dacă ai fost îngheţat. Nu mai făcusem baie 
la picioare, de şi uitasem când. Pe măsură ce mi se încălzeau picioarele, simţeam cu mă întorc la 
viaţă. După ce am mâncat i-am mulţumit gazdei de mi multe ori. Ea mi-a făcut patul punând un 
cearşaf curat. Nu mai dormisem pe cearşaf de când fusesem acasă în concediu, erau ani. N-o să- 
i uit cât oi trăi. Şi astăzi fac baie la picioare, seara, cu apă caldă, mai ales iarna. Mă gândeam cu 
amărăcine că poate, undeva, pe front, mă bătusem cu careva de-al lor. în ce lume pe dos trăiam... 
Cum de ajunsesem eu acolo ? Ce căutam ? 

Dimineaţa m-am sculat înainte de a veni agentul. Mă jenam să mai stau în casa unde oamenii 
mă primiseră cu atâta bunăvoinţă. Le-am mulţumit pentru tot şi am plecat la unitate. Am ajuns 

acolo tocmai când se sevea ceaiul. După ce-am băut şi eu ceai, am luat legătura cu căpitanul 
Vasilescu C., comandantul unităţii, care mi-a spus că urmează să vină în inspecţie generalul 
Korne 26 , comandantul Diviziei şi o să intre prin cantonamente. Mulţumii pentru informaţie şi 
plecai în cantonament să fac un pic de ordine. Când a ajuns cu inspecţia la mine, raportai că am 
pierdut un tun. întrebat cum, am spus că l-am sacrificat trăgînd să le salvez pe celelalte. 
Aghiotantul generalului nota în carnet. Pe urmă s-au dus la alte unităţi. Seara, deşi am rămas în 
acelşi sat, nu m-am mai dus la buna mea gazdă, ci m-am culcat în pat cu sergentul major Lazăr 
Florea. 

Inamicul era încă undeva departe, în spatele nostru. Ne retrăgeam organizat: la patru zile de 
mers, a cincea era repaus pentru omeni şi cai. Ajunşi în alt sat, am cartiruit oamenii şi caii, iar eu 
am rămas la un celovec foarte vesel, care tocmai făcea ţuică din sfeclă (samagon) şi tot bea ca s- 
o încerce. Mă prindea în braţe şi mă săruta plângînd, spunea că semăn cu fratele lui de pe front, 
îmi da să beau samagon cu oala. 

Din etapă în etapă, am ajuns la Grigoriopol, sat mare, aşezat pe malul stâng al Nistrului. Acolo 
am stat mai mult. Se discutau două alternative: să venim în ţară ori să ne reorganizăm pentru 
revenirea pe front. Până la urmă s-a hotărât să ne întoarcem în ţară: oamenii, iepele gestante şi 
caii inapţi. Alte escadroane rămâneau la Grigoriopol în refacere, urmînd să fie trimise pe front 
pentru completarea unităţilor care nu fuseseră distruse. O parte din caii noştri rămâneau pe 
front. Am făcut un raport la care am adăugat biografia mea şi a plutonierului major Purcelea. 
Căpitanul Vasilescu a hotărât să rămână Purcelea. 

La Grigoriopol mai funcţiona Căminul Cultural. învăţătorul satului a anunţat regimentul că 
urmează să se dea un spectacol. M-am dus. Au dat un dans tirolez cu 6 perechi, dar erau numai 
fete, unele îmbrăcate ca băieţi. 

După predarea cailor am plecat către ţară trecînd podul de lemn de la Tighina, de unde m-am 
urcat în tren cu destinaţia Ploieşti. în tren bucuria era generală. Se anuţase la radio că Divizia a 
VII l-a vine în ţară. Am ocupat şi noi puţinul loc care rămăsese neocupat de nemţi şi am primit 
ordin să facem o situaţie cu tot ce mai exista în unitate. Pentru lipsuri să facem acte, arătînd 
unde se află ori cum s-au pierdut. Cu raportul ăsta am lichidat toate nepotrivirile între partea 
operativă şi partea sedentară. Adică s-a început de la A, cu o nouă organizare a Diviziei a VII l-a 
Cavalerie, deci şi a Regimentului 3 Călăraşi purtat. 

în timp ce ne organizam, a venit un val de avioane americane pe deasupra oraşului Ploieşti. 
Zburau aşa de jos, că elicile mişcau coroanele copacilor. Au trecut fără să bombardeze. A fost un 
zbor demonstativ, dar au avut pierderi din cauza armatei noastre anti-aeriene care proteja zona 
petrolieră. La şase zile după primul raid, au venit iar avioane americane deasupra Ploieştiului, de 
data asta zburînd foarte sus şi au bombardat oraşul aşa de puternic, încât locomotivele din gară 
au fost aruncate ca nişte jucării de colo-colo. Un avion doborât a aterizat forţat. Am constatat că 
avea gheaţă pe aripi, iar pilotul avea o hartă imprimată pe mătase. Pe o parte era Europa, iar pe 
cealaltă Africa. Pe faţă avea o mască din blană. Oraşul a suferit distrugeri mari. Populaţia nu 
intrase în adăposturi, crezînd că va fi tot un zbor demonstrativ. 

Divizia a dat ordin Regimentului să fie scos în bivuac, între Ploieşti şi Bucov. De unde să fi ştiut 
românii că americanii au să-i bombardeze în fâşii suprapuse de la Ploieşti până la Albeşti, fără să 
scape nici un centimetru de teren. în acest perimetru intra şi bivuacul nostru. Aveam gazda la 
Bucov, la Calotă Gheorghe, care a fost împuşcat pentru că fura în timpul bombardamentelor. 
Când se da alarma, noi eram evacuaţi călare, din Bucov spre pădure. Soţiei şi gazdei le trimiteam 
o căruţă pentru evacuare. Căpitanul Florescu se îndrăgostise de o doctoriţă, dentistă din Ploieşti, 
evreică, pe care o evacua în cantonamentul lui şi nu prea-i mai ardea de unitate. îi trimiteam 
corespondenţa acasă pentru semnături. Noroc că nu se amesteca în ce făceam eu. 

Aşa fiind, trebuia să organizez singur unitatea, astfel ca, în minimum de timp, să poată fi 
dislocată din sat şi camuflată în pădure. Am împărţit caii pe conducători şi pe căruţe. în 5 minute 
se puteau pune doi cai la căruţă ori se puteau lua patru cai la conovăţ. Deci, în 5 minute, 
începeam ieşirea din sat. Pe măsură ce se bombarda în fâşii suprapuse dinspre Ploieşti, s-a ajuns 
şi la Bucov. Când se da alarma, căpitanul Vasilescu încăleca pe motocicleta cumpărată special, 
cu iubita lui şi dispăreau. Ceilalţi ofiţeri nici nu mai călcau pe la unitate. Mă războiam singur cu 
toate greutăţile. 

într-o zi am lăsat un cal la conovăţ pentru că îi muşca pe ceilalţi. Am lăsat şi un ostaş sentinelă 
pentru tot sectorul unităţii: dormitoare, magazie, conovăţ. Urma să fie bombardat chiar Bucovul. 
Asupra satului au căzut 7 bombe, iar a Vlll-a pe câmp şi două în curtea bisericii, unde era şi 
cimitirul. O tânără îngropată de curând fusese aruncată cu sicriul, care se deschisese şi o scosese 
afară, aşa, îmbăcată mireasă, cum era. Oase şi bucăţi de cruci erau peste tot. Alte bombe au 
căzut în sectorul Escadronului. A fost ucis şi calul lăsat la conovăţ. Noroc că ostaşul, când a văzut 
că vin bombele, a sărit îmbrăcat în pârâul care ducea apă la moară, a intrat cu totul sub apă şi 
aşa s-a salvat. După bombardament oamenii au venit la cimitir să-şi caute morţii. Femeile 
plângeau. Cei găsiţi de familii au fost îngropaţi în gropile lăsate de bombe. 

în urma acestui bombardament am primit ordin de la divizie să ne mutăm în comuna Hârsa. 
Dar, înainte de a apuca să ne mutăm, s-a dat o nouă alarmă. Nemţii aprinseseră prea devreme 
butoaiele cu fumigene şi am trecut cu greutate şi alergînd prin perdeaua de fum care se subţia. 
De altfel, când văd în faţă, caii refuză să meargă. Aşa că, exact în drumul spre Hârsa, am fost 
surprinşi de bombe. A trebuit să iau măsuri din mers, aşa, călare cum eram. Noroc că tocmai 
treceam pe lângă nişte şanţuri. N-am avut nici o pierdere. 

După trecerea bombardamentului am ajunsîn Hârsa. La marginea satului ne aştepta căpitanul 
Vasilescu şi nevastă-mea, Steluţa, care se evacuaseră cu căruţa. După alarmă m-am întors la 
Bucov. 

După încetarea alarmei ne-am întors la Bucov. Un avion american în flăcări căzuse peste sat. 
Ardeau două case alăturate. în cursul nopţii şi în ziua următoare am evacuat toată unitateala 
Hârsa. Conovăţul cailor l-am aşezat în partea de nord a satului, lângă un pârâu mărginit de copaci 
mari, care camuflau foarte bine unitatea. Au mai trecut pe deasupra avioane americane, dar nu 
ne-au bombardat. 

Pe 26 iulie 1944 am luat concediu şi am plecat cu soţia la ţară, la părinţi, l-am găsit pe toţi 
sănătoşi şi foarte îngrijoraţi de soarta noastră, fiindcă auziseră de bombardamente. Părinţii mei 
şi ai soţiei nu ştiau carte, dar ştiuseră de la începutul războiului că ruşii vor veni în România, 
findcă văzuseră cum fusese în Primul Război Mondial. 

în noaptea de 21 august 1944 mă întorceam cu soţia de la ţară, la unitate. Ne-a adus Titi, 
fratele soţiei. Când ne-am apropiat de Râmnicu Sărat, se auzeau undeva, departe, mugete de 
tunuri care roşeau bolta cerului de se vedea până la noi. Soţia m-a întrebat de unde se aud 
tunurile. 

De la laşi, i-am spus eu. S-a mirat că frontul a şi ajuns la laşi. 

La Râmnicu Sărat era plin de oameni fugiţi din zona laşului. Am ieşit din oraş cu soţia la o staţie 
de benzină, să caut o maşină de ocazie pentru Bucov. Am găsit un camion militar care mergea la 
Ploieşti. M-am urcat şi mi-am lăsat soţia acolo, plângând. 

Ajuns în comuna Bucov, am coborât şi am plecat pe jos spre Hârsa, unde lăsasem Escadronul 
în bivuac. Era 9,30 când am ajuns la intrarea în sat, unde am dat de tot Regimentul, gata încolonat 
pentru plecare. Nimeni nu ştia încotro. 

Fusese lovitură de stat, iar Antonescu era arestat. Se formase un nou guvern, lucru despre 
care nu ştiam. Toate astea fuseseră făcute din dorinţa de a scăpa unii (ziceau că ţara) de tăvălugul 
războiului care venea. 

Mergeam pe jos în sens invers faţă de coloana care se punea în marş. La urmă am găsit şi 
tunurile anti-tanc. L-am întrebat pe locotenentul Ghiţă, comandantul plutonului 1, încotro se 
merge şi mi-a spus că nu ştie. l-a spus şi că pe domnul căpitan Vasilescu îl găsesc la cantonament. 
Când m-a văzut, mi-a spus: bine ai venit, nu ştiu ce să fac cu materialele astea! Vezi ce ordine ai 
să primeşti de la domnul maior Pamula! 

în ziua următoare am primit ordin să merg cu trenul de luptă până în comuna Ţintea, judeţul 
Prahova. Iar magazia cu materiale şi echipament să rămână în comuna Hârsa cu magazionerul 
Coşbuc şi trei oameni de la pază, urmând ca, ulterior, să fie adus totul la Ţintea. 

Când am ajuns la Ţintea, luptele erau în toi. Armata română trecuse la dezarmarea trupelor 
germane aflate în zonă. S-a început cu dezarmarea bateriilor anti-aeriene. 

Se rupsese frontul la laşi. Unităţile germane se retrăgeau către capitală, unde voiau să 
restabilească ordinea. Masau trupe în pădurea Băneasa. Dar, până să ajungă şi trupele germane 
venite dinspre Bulgaria, pădurea Băneasa a fost distrusă. Atunci au început retragerea către 
Ploieşti - Predeal, urmând să se scurgă spre Transilvania. Divizia a Vlll-a, sfărâmată la Stalingrad, 
îşi refăcea capacitatea de luptă pentru a acţiona în ofensiva de la laşi. 

Dar evenimentele s-au precipitat de aşa manieră, că n-am mai fost trimişi la laşi, ci am ocupat 
poziţie călare pe şoseaua Ploieşti - Predeal cu misiunea de a opri trupele germane în retragerea 
lor. 


Frontul de Vest 

Trupele germane care veneau dinspre Bucureşti şi dinspre laşi (pe ruta Buzău) se loveau de 
Divizia a Vlll-a. Regimentul 3 Călăraşi ocupase poziţie la Movila Vulpii, la intersecţia şoselei 
Ploieşti - Ţintea cu Băicoi - Pădurea Păuleşti, unde se afla un spital german de campanie. 

Am mers pe poziţia de luptă cu sergentul major Bursuc Nicolae. Eu să-mi văd ostaşii, el să 
ajungă la Escadronul 3, unde avea plutonul. Cum mergeam printr-o porumbişte peste câmp, 
vedem un avion german mare, aşezat chiar în porumb, care debarcase o tanchetă blindată ce 
urma să fie folosită contra Diviziei a Vlll-a. Tancheta era inutilă, mai ales pentru că în porumbişte 
nu avea nici un fel de vizibilitate. Amândoi ne-am dus să vedem interiorul avionului. Pe la 300 m 
distanţă am fost primiţi cu foc automat din avion. Ne-am culcat în lan acolo unde ne aflam şi ne¬ 
am depărtat târâş, pe burtă. Când să ne sculăm în picioare, am fost iar atacaţi cu foc de mitralieră 
din avion. Am reuşit să ne depărtăm şi să mergem în picioare prin porumb. 

Nu departe de Movila Vulpii, la vest de ea, era un conac boieresc plin de trupe germane gata 
s-o ia spre Ţara Bârsei în cazul că s-ar sparge frontul. Pe acoperişul conacului era o mitralieră 
care secera tot câmpul şi care ne-a văzut. Ne-a urmărit prin porumb cu foc şi, de cum ne ridicam 
în picioare, trăgea. Târâş şi în salturi am ajuns la şoseaua Ploieşti - Predeal. Eram transpiraţi şi 
obosiţi. Ne-am aşezat pe marginea şoselei, am descheiat haina la gât şi am pus boneta pe 
genunchi. Adia vântul. Cum şedeam rezemaţi cu spatele de un salcâm, vedeam cum o grupă de 
ostaşi tocmai ieşea din porumb şi se încolona pentru Ploieşti. Nu ştiam ce fel de ostaşi sunt. Când 
a sărit şanţul ultimul dintre ei, curentul de aer i-a desfăcut vestonul la spate şi am văzut după 
croiala uniformei că sunt nemţi. Nu credeam să mai avem treabă cu nemţii, dar, cum stăm 
rezemaţi de salcâm, ne-a trecut pe la picioare o rafală de pistol automat împroşcînd pământul 
din jur. Ne-am dat drumul în şanţul şoselei şi am luat-o repede, pe genunchi şi pe coate, până 

ne-am depărtat de patrula germană. în fuga noastră am dat de o baterie anti-aeriană 
românească în poziţie de tragere, fiecare cu ce avea. Avea fiecare şase ţevi, funcţiona automat, 
dar şi foc cu foc. Era o baterie capturată de la nemţi. 

Când le-am spus ostaşilor că prin porumb vin spre ei nemţii, au vrut să fugă cu noi. Ofiţerul lor 
era dincolo de şosea, plecat la alt tun. Văzând ostaşii lipsiţi de curaj, am rămas cu ei şi le-am spus 
să deschidă focul pe direcţia pe care venisem noi doi. După două rafale automate, se terminase. 
Nemţii n-au mai venit. 

Pe urmă ne-am dus către Movila Vulpii, spre punctul în care şoseaua dinspre Ploieşti şe uneşte 
cu aceea spre Ţintea. Am mers fiecare fără să dăm de unităţile noastre. Mă gândeam că era să 
mor de mai multe ori cam în 40 de minute. De câte ori, în război, am fost într-o situaţie critică, 
m-am gândit la soţie şi la faptul căal ei era norocuc ca eu să scap. Aveam atât de multă încredere 
în norocul ei, că nu mi-a fost niciodată frică să fac ce aveam de făcut. 

Lupte grele s-au dat şi pentru Fabrica de armament din Plopeni. Nemţii au fost înfrânţi peste 
tot, pentru că mereu le cădeau în spate forţele sovietice care veneau dinspre laşi. Eram sigur că 
vor capitula. 

în luptele in Pădurea Păuleşti au fost capturate multe din maşinile germane, cu şoferi cu tot. 
Aceste maşini au fost revopsite, tot de către prizonieii nemţi, în kaki. Am renunţat la cai şi am 
început să mergem şi noi numai cu maşini. Am mai luat de la nemţi şi două tunuri mari, anti-tanc. 
Caii i-am lăsat în Pădurea Păuleşti pentru a fi predaţi înapoi cetăţenilor de la care fuseseră 
rechiziţionaţi. 

Nu terminasem de cărat materialele de la Hârsa la Ţintea, aşa că nu predasem nici caii. Am 
rămas la Ţintea pentru predarea hamurilor şi cailor. într-o zi a venit în fugă un ostaş să-mi spună 
că a intrat în curte un ostaş sovietic pe un cal şchiop şi voia să-l lase şi să ia unul bun. Am intrat 
în grajd pe partea opusă şi i-am aruncat şaua pe jos. L-am întrebat ce vrea şi mi-a spus că vrea 
un cal bun. L-am lămurit că acum suntem aliaţi în luptă contra nemţilor chiar cu ei, că nemţii sunt 
aproape şi o să avem de furcă. A pus iar şaua pe calul lui şi a plecat. 

După ce am terminat predarea cailor, căruţelor şi materialelor, am plecat pe front cu un 
detaşament de 160 de ostaşi pe care îi comandam ajutat de sergentul major Tisoveanu. Ieşiţi din 
Moreni, urcam o pantă lină. Ne-a ajuns din urmă o maşină sovietică în care era un general. Când 
a ajuns maşina în vârful pantei, generalul a oprit şi a coborât. M-a aşteptat. îmi dădusem seama 
că o să mă oprească, l-am făcut atenţi pe ostaşi să dea onorul generalului. Mi-a făcut semn să 
opresc. Am oprit coloana şi am prezentat armele pentru onor. A rămas plăcut impresionat, a 
venit zâmbind la mine şi mi-a strâns mâna. M-a întrebat ce grad am şi unde merg. l-am spus că 
merg la Alba lulia. S-a uitat pe hartă şi mi-a făcut semn să continui. S-a urcat în maşină şi a plecat. 

Am ajuns seara într-o gară şi am aşteptat toată noaptea, dar n-a venit nici un tren. Dimineaţa 
am predat, cu proces verbal, detaşamentul sergentului major Tisoveanu. Unitatea mea nu avea 
plutonier major, trebuia neapărat să ajung la unitate. Am plecat spre Alba lulia cu un camion de 
ocazie. Ajuns acolo, m-am dus mai întâi la sora soţiei, Sofica, măritată tot cu un subofiţer, aflat 
şi el în misiune. Aveau primul copil. Când am ajuns se pregăteau să fugă în munţi. Aflaseră că în 
vremea asta, la intrarea în oraş dinspre Sebeş Alba sovieticii şi românii erau aşteptaţi cu flori, iar 
la intrarea dinspre Turda - Aiud erau aşteptaţi cu flori ungurii şi nemţii. Era clar că aveau să 
urmeze lupte decisive pentru oraş. 

Regimentul 3 Călăraşi lupta cu maghiarii la Tarău, judeţul Alba. Când am dat de regiment, am 
găsit şi escadronul anti-tanc, comandat de locotenentul în rezervă Niculescu, învăţător de fel. 
Trenul de luptă se compunea dintr-un camion cu subzistenţe şi biroul unităţii. Pe această maşină 
era şofer un ostaş sovietic capturat de la nemţi odată cu maşina. La remorcă aveam o bucătărie 
cu trei cazane, capturată tot de la nemţi. 

în luptele de la Tarău a fost rănit mortal sergentul Călăraşu, comandantul tunului 1 din 
plutonul 2, comandat de locotenentul Zamfir. Pentru misiuni de recunoaştere era folosit 
caporalul Stanciu Nicolae, care era chiar din Tarău. A primit din satul vecin nişte haine ţărăneşti, 
o vacă bălţată cu viţel şi un bostan, pe care-l ţinea în mână. A târât vaca prin şanţul drumului 
până a intrat în sat. Ne-a informat, printr-o femie din Tarău, că ungurii nu sunt în sat, ci numai 
pe deal. l-am atacat din flanc şi i-am respins către Turda. Am înaintat în lungul Mureşului, prin 
satele Bogat, Şeulia. Postul de comandă al regimentului şi al unităţii anti-tanc s-a stabilit la Şeulia. 
Noaptea trupele nostre au trecut Mureşul cu bărcile. Ulterior s-a făcut un pod de lemn pe bacuri 
de metal. Nemţii ocupaseră poziţie la înălţime, având în faţă satul Oarba de Mureş 28 . Au executat 
un baraj rulant de artilerie asupra comunei Şeulia, unde se afla cartiruit trenul de luptă al 
Regimentului 3 Cavalerie purtat. Au fost câteva pagube. La Escadronul 1 am avut trei bucătari şi 
un cal ucişi, iar casierul regimentului rănit. Văzând că bombardamentul se înteţeşte, am ieşit din 
casă cu sergentul Cojocaru, secretarul unităţii şi ne-am culcat afară, în spatele unei odulaţii a 
terenului, unde aveam şi două căruţe cu materiale. Văzând că mă aflu chiar în faţa unui tun care 
lungea mereu tragerea, am părăsit locul în fugă. Primul proiectil care a urmat a aruncat în aer 
cele două căruţe lângă care stătusem. Fugeam amândoi în direcţia unui fir de apă, un pârâu care 
se vărsa în Mureş. Un soldat cu mâna ruptă aproape din umăr striga după ajutor. L-am prins de 
guler şi l-am târât într-o râpă. Sergentul Cojocaru avea o sfoară tare, cu care lega registrele în 
timpul marşului, l-am făcut din ea un garou. Cu pansamentul meu din dotare i-am legat mâna 
ruptă de gât şi l-am trimis la unitatea cea mai apropiată. 

în ziua următoare am fost din nou bombardaţi de nemţi, de pe la ora 15. De data asta am fugit 
pe deal, unde nu erau case. Cojocaru, ieşit dintr-o curte alăturată, o luase tot spre deal. Cum 
fugea către mine l-a lovit o schijă. A căutat-o pe jos, a luat-o şi a venit la mine. 

înainte de începerea bombardamentului, soldatul Miron Vasile şi sergentul Apostolescu, 
artelnicul unităţii, s-au dus la regiment să primească subzistenţa. Când au ajuns, însepuse 
bombardamentul şi toţi erau fugiţi. Aşa că soldatul Miron a fost stăpân pe depozit. A încărcat 
două marmide cu vin şi s-a întors la unitate. După ce a încetat bombardamentul am plecat prin 
unitate să văd ce pierderi am. Când m-am întors în cantonament, la biroul unităţii, l-am găsit pe 
sergentul Cojocaru cu faţa în sus, cu cizmele pe tăblia patului. Băuse. Plângea. L-am întrebat de 
ce plânge şi mi-a spus: cât am fost în Rusia, mi-a murit nevasta şi am lăsat copilul la bătrânii mei. 
Azi era să mor şi eu dintr-o schijă, a început să mă doară locul. L-am dezbrăcat şi m-am uitat. Era 
locul vânăt, dar atât. 

Escadrnul anti-tanc ocupase poziţie între Mureş şi Oarba de Mureş. Noaptea treceam pe 
podul de lemn cu hrană pentru trupă şi cu muniţie. Nemţii ştiau că trupa e hrănită noaptea şi 
mitraliau valea de la înălţime. într-o noapte am lăsat căruţa şi caii la adăpost. Un ostaş a luat 
sacul cu pâine şi alţii marmidele cu ciorbă. Cum mergeam, a trecut pe deasupra capetelor noastre 
o salvă de artilerie. Culcat şi sculat am făcut drumul până la ostaşi. Trecuse mai devreme pe pod 
o unitate de vânători de munte cu 4 tunuri anti-tanc şi oprise chiar la capul podului să dea masa 
la ostaşi. Mă uitam că unul din ei nu voia să coboare de pe cal, cerea ciorba s-o mănânce călare. 
Până să-l vină ciorba, a venit un glonţ rătăcit care i-a perforat pieptul. L-am văzut căzând de pe 
cal. Tot atunci a fost rănit în pulpa piciorului drept şi locotenentul Ghiţă Gheorghe, învăţător. 
Sergentul Albulescu l-a luat cu mâna pusă după gâtul lui şi l-a târât până la capătul podului, unde 
era primul post de ajutor. 

Când a fost spart frontul german la Turda, frontul de la Oarba de Mureş s-a retras în direcţia 
Blaj. Unitatea noastră îi urmărea pe nemţii care se retrăgeau spre Blaj. Am trimis la Blaj şi maşina 
cu subzistenţe, unde am pus şi un ostaş rănit, însoţit de sergentul Cojocaru. în Blaj era multă 
armată sovietică, coloane nesfârşite, care-i împingeau pe nemţi. Cum sta sergentul Cojocaru şi 




442 


Proiectul România 


aştepta să poată traversa, îl aude pe şofer strigând: Kolea, Kolea! Dăduse de un ostaş sovietic din 
unitatea lui. A pornit maşina şi a încolonat cu sovieticii, fără să ţină seama de ce are în maşină. 
La insistenţa lui Cojocaru a oprit maşina şi a dat rănitul jos, în arătură. Dar s-a dus cu registrele şi 
subzistenţele unităţii. Rănitul l-a târât Cojocaru până la casa cea mai aproiată şi s-a întors pe jos 
la unitate. Am raportat la regiment că am pierdut toate scriptele unităţii. Mi s-a pus să ţin 
evidenţa cum pot, pe ce pot, până vin imprimatele de la partea sedentară aflată la Ploieşti. 

Era începutul lunii octombrie 1944. Atunci şi-au dat seama sovieticii că noi suntem motorizaţi 
cu maşini germane de captură. Prin Convenţia de încetare a focului dintre noi şi sovietici, Armata 
Română nu putea face capturi de război pe cont propriu. Ne-au fost luate toate maşinile şi am 
fost lăsaţi pe jos. Cele 12 tunuri anti-tanc plecate de la Ţintea hipo au mărşăluit cu cai de cavalerie 
în cadrul Regimentului 2 Călăraşi. 

în cursul nopşii am furat două căruţe cu cai cu tot dintr-o curte nepăzită. După forma lor, 
căruţele erau tot româneşti, capturate de unguri de la români. Tot împotriva Convenţiei fuseseră 
luate şi ele. Cum însă legile războiului sunt ale junglei, fiecare proceda în consecinţă. 

La intrarea în Bicazul Unguresc, un cetăţean maghiar, în a cărui curte se cazase armată 
sovietică, a ieşit prin fundul curţii pe câmp, în porumbişte, cu caii. Un ostaş român care l-a văzut, 
a tras o rafală de pistol prin faţa lui. Omul s-a dat înapoi, către şosea. Un alt ostaş din Regimentul 
2 i-a ieşit în faţă cu arma întinsă. Omul a fugit singur înapoi în porumb. Acum aveam 6 cai. 

După ce-am intrat în Bicazul Unguresc, nişte ostaşi de-ai noştri au plecat prin sat în 
recunoaştere. într-o curte unde nu era nici ţipenie de om, au găsit 3 cai tineri, care semănau 
între ei, i-au pus la căruţă şi au venit în coloană chiuind. La război, ca la război! 

Umblând prin sat, ostaşii au mai găsit un cal şchiop abandonat de sovietici şi o iapă gestantă. 
Alţi ostaşi mi-au adus vestea că într-o curte sunt doi cai foarte frumoşi ai unul mahiar refugiat în 
Bicazul Unguresc. M-am dus să-i văd, erau doi cai cu adevărat frumoşi, l-am spus maghiarului că 
ruşii au să-i ia cii, aşa că, mai bineîi dau pe ei calul şchiop şi iapa gestantă, care să-i facă un mânz. 
I s-a părut în regulă şi am făcut schimbul. Aveam acum 11 cai buni. La fiecare căruţă am pus trei 
cai. 

Pe măsură ce înaintam, găseam căruţe ţărăneşti sau nemţeşti. Alţi ostaşi îmi aduceau vestea 
că, undeva, în sat, unde era o cruce mare de piatră împrejumuită cu gard de sârmă ghimpată, au 
văzut în împrejmuire cum păştea un cal, dar nimeni nu se putea apropia de el. Muşca şi lovea cu 
picioarele. Coama şi coada erau pline de ciulini. Trebuie că fusese abandonat. Am dat ordin să se 
aducă o funie lungă, o pătură şi un căpăstru cu lanţ. Când au fost aduse toate, l-am încercuit cu 
funia până n-a mai putut lovi cu picioarele. Apoi i-am aruncat pătura pe cap. l-am pus căpăstrul 
şi lanţul în gură, bine strâns. A venit cu noi. 

Cum în ziua următoare am primit ordin de plecare, aveam tocmai bine 6 perechi de cai şi 6 
căruţe. La celelalte plutoane mai erau 4 căruţe de fiecare, adică aveam un total de 22 de căruţe. 
Toţi caii Regimentului 2 lăsaţi la partea sedentară fuseseră luaţi de sovietici, aşa că, oricum, asta 
era tot ce aveam. 

Locotenentul în rezervă Sima Ghiţă a luat comanda locotenntuluiîn rezervă Nicolau, învăţător, 
rănit mortal în pusta maghiară. 

Am trecut râul Bodrog 29 pe un pod de butoaie. Cel de piatră era rupt. Caporalul Deloiu Stan 
îmi aduce vestea că dincolo de râu este o pivniţă cu vin. îndrept o căruţă în direcţia respectivă. 
Am lăsat conductorul la căruţă, iar eu cu Deloiu şi încă doi ostaşi intrăm în pivniţă. 

Pivniţa era săpată în deal, fiecare butoi avea 3001. Erau alşezate sus, pe grinzi şi stâlpi. înaintea 
noastră ajuseseră ostaşii sovietici. Unii intrau, alţii ieşeau. Trăgeau cu pistoalele în butoaie şi 
puneau gura, gamela sau bidonul direct la şuvoi. Mare parte curgea pe jos. Care nu mai găsea 
loc în dreptul găurii butoielor, lua cu gamela direct din balta de pe jos. Caporalul Deloiu a ochit 

un buoi care era mai aproape de ieşireşi mai avea destul vin în el.Ne-am hotărât să-l săltăm. în 
vreme ce împingeam butoiul spre ieşire, a venit un ofiţer sovietic şi a strigat să iassă toată lumea 
afară că aruncă grnade. Am lăsat butoiulşi am fugit. Târziu, după ce dădusem hrana ostşilor, m- 
am întors şi am luat un butoi pe jumătate plin. Eram cu soldatul Onea Constantin, care nu-mi era 
ordonanţă, dar se îngrijea de mine. El a venit cu mine, deşi era foarte fricos. 

După ce am tecut de valea Bodrogului, am ajuns din urmă o coloană de refugiaţi maghiari care 
încărcaseră în care tot ce putuseră încărca şi plecaseră în bejenie. Ajunşi din urmă de trupele 
sovietice, fuseseră daţi deoparte din drum, pe câmp. 

Am ajuns la Tisa într-un sat foarte mare. Tot foarte mare era şi conacul grofului. Avea, în 
aceeaşi curte, moară, fabrică de spirt, grajduri de vite şi crescătorie de porci. Vitele fuseseră 
scunse, dar porcii rămăseseră. Groful fugise. Divizia mi-a dat ordin să am grijă de porci. Adică să 
le dau apă, că altceva nu aveam. Unitatea care venea cu ordin de la divizie primea atâţia porci 
cât scria pe bon. Dar că nimeni nu numărase porcii dinainte. Nici eu nu-i aveam în grijă cu 
număr.l-am împărţit repede între noi, ca să nu afle ruşii, fiindcă nu aveam voie să facem capturi. 

între sat şi digul Tisei terenul era foarte fertil, plantat cu vii şi meri. Tocmai se recoltaseră 
merele. Erau puse în lăzi aşezate sub pomi. Capturasem de la nemţi o bucătărie de campanie cu 
trei cazane, care ţineau mîncarea caldă printr-o baie de ulei aflată sub ele. Le-am făcut ostaşilor 
ciorbă, friptură şi compot. Mergeam cu bucătăria de campanie spre poziţie adăpostiţi de un dig, 
fiindcă dincolo de Tisa erau nemţii. înhămam la bucătărie 4 cai de la tunuri care, pur şi simplu, 
târau vehicolul, aşa de gros era noroiul. 

Tot în acel sat am găsit şi doi cai abandonaţi de sovietici pentru că aveau păduchi. 

Primul batalion care a făcut cap de pod peste Tisa a fost al generalului maior Platon 
Chirnoagă 30 , care le-a divulgat nemţilor planul de luptă. Nemţii au contra-atacat şi i-au silit pe 
români să se predea ori să treacă Tisa înapoi înot. Nimeni nu ştie câţi se vor fi înecat. Soldatul 
Ţarălungă Grigore, crescut pe malul Buzăului, a reuşit să treacă Tisa înot, dar a rămas bolnav de 
plămâni pe viaţă. Majoritatea însă am trecut pe podul plutitor. Picioarele podului erau făcute din 
butoaie de câte 300 I puse în rame de lemn şi prinse între ele cu scoabe. Pentru a-l prăbuşi, 
nemţii au dat drumul la mine plutitoare. Soldatul Croitoru, care era pontonier, făcea paza podului 
mai sus de el. Când a văzut o mină plutitoare a vrut s-o pescuiască dar n-a reuşit. Atunci a 
explodat-o şi, odadă cu ea, a dispărut şi Croitoru. A fost declarat sergent post-mortem. Salvase 
podul pe care treceau sute de ostaşi. 

Nu ajunsesem încă la graniţa de vest a Ungariei când a venit din ţară un detaşament de ostaşi 
cu vârste diferite. Erau printre ei şi consăteni de-ai mei, copilărisem împreună. Nu ştiu cum de 
ajunseseră în divzia a Vlll-a şi chiar în Regimentul 3 Călăraşi. M-am pomenit că au venit la mine 
cinci inşi, care mă rugau să fac ce ştiu şi să le salvez viaţa, fiindcă instrucţie de front nu aveau. I- 
am trimis pe toţi cinci la tunuri, având consemnul ca, atunci când vom cuceri vreun sat, să 
captureze o căruţă cu boi. După primul atac soldatul Cenuşă şi încă doi inşi au venit fiecare cu 
câte o căruţă şi doi boi. Am pusîn ele muniţie pentru tunuri şi saci cu ovăzpentru caii de la tunuri. 
Pe soldatul Temelie Alexandru, vecin din copilărie şi pe Drâmbă Nicolae i-am dat escadronului IV 
cu recomandarea că sunt ostaşi foarte buni şi iubesc caii. Aşa şi era, de fapt. Cum s-ar zice, i-am 
scăpat pe toţi cu viaţă. 

Părăsind teritoriul Ungariei, am intrat în Cehoslovacia aproape de râul Hron 31 . Pe dreapta 
şoselei era munte, pe stânga un pârâu afluent al Hronului. Dincolo de pârâu era o fabrică de 
carton. De foame caii mâcau cartoane ca şi cum ar fi mâncat fân. Nemţii au aflat de prezenţa 
noastră şi au început să tragă cu tunurile peste munte, spre fabrică. Un proiectil a căzut mai 
aproape de coloana noastră. Sergentul mjor Oglindă Vasile s-a uitat pe geam să vadă unde a 
căzut proiectilul. Căzuse aproape, pentru că o schijăa intrat prin fereastră şi l-a lovit direct în 

inimă. L-am îngropat exact la confluenţa pârâului Slatina cu Hronul, acolo unde era podeţul care 
ducea spre fabrica de carton. 

Trecînd Hronul, am ajuns în oraşul Zvolen 32 , unde am stat trei săptămâni fără să-i impingem 
pe nemţi un pas. Orice pregătire de atac era interceptată de nemţi. Sovieticii, dîndu-şi seama că 
e vorba de trădare din oraş, au dat ordine de evacuare a întregii populaţii. Nici nu se scursese 
încă toată populaţia, că frontul german a fost rupt. 

Acolo am văzut pentru prima dată civili înrolaţi în unităţile de partizani. Aveau o bucată de 
pânză roşie pe căciulă şi lucrau în spatele liniilor germane. între români şi nemţi era o vale lungă 
de circa 800 -1000 m. Sergentul Postelnicu, artelnicul unităţii, era un om care ţinea foarte mult 
ca ostaşul să-şi primească drepturile cuvenite şi la timp. Pentru asta se bucura de încrederea 
mea. într-o zi m-am pomenit cu sergentul Leu Gheorghe, comandant de tun, că vrea să-l 
înlocuiască pe sergentul Postelnicu. Deşi nu era regulamentar, am refuzat schimbarea fiindcă eu 
răspundeam de buna gospodărire a unităţii. Sergentul Postelnicu s-a prezentat pe poziţie 
conform ordinului, iar locotenentul Sima a întrebat cine vrea să plece în incursiune la inamic, 
unde se bănuia că ar fi o mitralieră care flanca toată valea. Sergentul Postelnicu, din comuna 
Albeşti, judeţul Buzău, spuse că merge el cu încă doi ostaşi. Aproape de cota unde se afla 
mitraliera era o şură în care se usca fânul. Au intrat cu toţii în şură ca s-o cerceteze. Nemţii au 
tras în şură ştiind că scândura ia foc. Aşa a şi fost, au murit cu toţii. 

Totuşi era nevoie de informaţia legată de mitralieră, aşa că au trimis alţi doi ostaşi să afle 
poziţia ei. Erau tot din Escadronul anti-tanc: soldaţii Zăbală Ivan şi Bălescu Stan. Când au plecat 
era ceaţă. Aveau halate albe de camuflaj. Au traversat valea cu bine. Peste trei ceassuri s-a dus 
ceaţa şi sclipea soarele, înmuind zăpada. Au ocolit mult locul unde se bănuia că este mitraliera. 
Când au socotit că sunt deja în spatele ei, au început să se apropie şi au găsit un şanţ în zăpadă. 
Au mers prin şanţ până când el cotea, fără ca nemţii să-i simtă. Zăpada era moale şi nu scârţâia 
sub picioare. De la cotul şanţului până la mitralieră nu mai erau decât şase metri. Trăgând ai 
noştri o rafală de mitralieră, nemţii au ridicat mâinile şi s-au predat. Unul cu pistolul în poziţie de 
tragere, celălalt legându-i cot la cot cu centurile, foarte strâns, pe cei doi nemţi, a finalizat 
misiunea. Aşa, cu nemţii legaţi, au pornit pe sub poala păddurii nu înainte de a distruge 
mitraliera şi de a o îngropa în zăpadă. Trecuse de ora 13, nu mai speram să reuşească. Au apărut 
când totul părea pierdut, l-am văzut de departe, pe cealaltă parte a văii, nici nu ştiam dacă sunt 
ei sau nu, până când locotenentul Sima s-a uitat prin luneta tunului, a văzut, a ridicat mâinile şi 
a strigat: am reuşit! Şi vin cu doi nemţi ! Ostaşii noştri s-au strâns să-i vadă. Unul a zis Kaput 
Hitler! Voia să spună că Germania e înfrântă. Un neamţ a răspuns: Nein, nein, Roosevelt kaput! 
Tot mai sperau la victorie, fiindcă tocmai murise Roosevelt. Toţi morţii români de pe poziţia de 
la Zvolen au fost îngropaţi într-o groapă comună în faţa bisericii. 

Am plecat din oraş în urmărirea inamicului şi am ajuns într-o comună sub munte. Şoseaua 
făcea o curbă la baza lui. După această curbă era un sat ocupat de nemţi. La capătul curbei am 
plasat două tunuri anti-tanc. Dar satul fiind ocupat de nemţi, i-au lăsat pe ai noştri să traverseze 
poiana până la 300 de metri de marginea satului, apoi au deschis focul cu toate armele. Am avut 
multe pierderi pentru că ai noştri se retrăgeau în câmp deschis, mai exact prin poiană. Nemţii 
mai aveau şi maşini blindate ca să-şi valorifice succesul. Divizia a dat ordin să trecem cu tunurile 
direct peste munte pentru a-i distruge pe atacatori cu maşinile lor blindate cu tot. 

Ordinul nu se discută. Am adunat civilii din sat şi i-am pus să taie brazii ca să facă o potecă 
pentru tunuri. Când a fost gata poteca, am înhămat 6 cai la câte un tun şi am încolonat unul după 
altul. Fiecare cal avea ştreangurile legate direct de tun. în acest fel am reuşit să trec peste munte 
două tunuri, pe care le-am amplasat, în cursul nopţii, la marginea pădurii. Organizaţi astfel, am 
pornit la cucerirea satului. Nemţii au încercat iar figura cu blindatele. Noi am distrus două. Nu se 



Viaţa în jurul Mediteranei 


445 


ştie dacă au avut mai multe, dar nu s-a mai arătat nici unul. Românii care au cucerit satul au tăiat 
astfel şoseaua de aprovizionare a trupelor germane. 

După cucerirea satului, am scos trupele de pe poziţie. Am continuat marşul printre nişte munţi. 
Nemţii în retragere distruseseră podeţul care trecea peste un alt pârâu. Coloana s-a oprit pentru 
circa două ore. S-au tăiat copaci, s-au pus pietre şi pământ. Am trecut pârâul peste această 
improvizaţie. Nemţii minaseră terenul din jurul podeţului cu mine de infanterie. Ştiu pentru că 
un ostaş a părăsit drumul ca să meargă pe margine şi a călcat peste o mină. l-a tăiat ambele 
picioare de sub genunchi. A fost pus într-o motocicletă cu ataş şi trimis la ambulanţă. 

După trecerea podeţului am ajuns seara la poalele unui alt munte, care trebuia trecut pe un 
drum de care făcut de apa ploilor. Drumul era strâmt şi cotit, cu o pantă repede. Mai întâi s-a 
făcut recunoaşterea lui de către cineva de la Divizie. Pe şosea nu se putea merge. Nemţii o 
baraseră foarte puternic între Hron şi munte. Trebuia să le cădem în spate, motiv pentru care 
aveam de escaladat panta muntelui noaptea, pe viscol şi prin zăpadă. Urcam tunurile unul câte 
unul, câte 20-30 m, opream caii şi oamenii să se odihnească, apoi iar 30 m şi, tot aşa, tun cu tun 
şi căruţă după căruţă am ajuns în vârful muntelui, unde era un platou. Am oprit acolo toată 
coloana pentru odihna caior şi oamenilor. Fiecare unitate, pe rând, după ce îşi ducea toată 
coloana începea să coboare spre satul Jablonka, un sat de frontieră spre nord-vest. 

Trecusem de Slovacia. Pe munte era linia de graniţă şi pichetul grăniceresc care era ocupat de 
punctul de comandă al regimentului. începusem escaladarea muntelui la ora 18, iar coborârea 
am început-o la ora 8 dimineaţa. în sat nu se afla nici un fel de armată. Artileria şi tunurile anti¬ 
tanc fuseseră bine amplasate în pământ şi dominau o vale largă, aflată către o şosea care mergea 
paralel cu Hronul. Dacă nemţii s-ar fi aflat în acea vale, am fi fost cu toţii pierduţi. în timp ce 
cobora Regimentul 16 artilerie, i-a lunecat un tun care s-a dus până jos şi s-a oprit între nişte 
brazi. Se ştia că niciodată comandamentul sovietic n-a atacat comandamentul german de front 
în lungul drumurilor sau al apelor. Totdeauna au atacat perpendicular pe drumurile de 
aprovizionare ale frontului german. Astfel, tăind sursele de aprovizionare, se grăbea sfârşitul 
războiului şi se micşorau pagubele. Deşi făcusem toată mişcarea în cursul nopţii, totuşi nemţii 
vedeau în ce punct ne aflăm şi au început bombardarea cu branduri. Pe aceste poziţii luptele au 
durat trei săptămâni. 

Anul Nou 1944-1945 l-am făcut la Jablonka. Pe când trecusem prin Ungaria, prin regiunea 
Tokay, luasem două butoaie cu vin, de 300 I fiecare. Cum anul care trecuse fusese foarte greu, 
m-am gândit să le fac ostaşilor o surpriză plăcută de sărbători şi să le duc vin pe poziţie. Dar nu 
aveam carne de porc ca să semene totul a Crăciun. Un ostaş m-a informat că a văzut undeva, în 
sat, un porc mare, cam de 180-200 kg, tocmai bun pentru toţi. L-am chemat pe caporalul Deloiu 
Stan şi l-am însărcinat să organizeze cum să intrăm în posesia porcului. Caporalul Deloiu a luat 
cu el şase oameni - conducătorii de la căruţe - o pătură şi, fireşte, pistolul care nu-i lipsea nici 
când dormea. S-au dus în curtea respectivă, el a intrat în coteţul porcului, i-a băgat pistolul în 
ureche şi a tras. Porcul nici măcar n-a guiţat, s-a întins pe jos şi atât. L-au tras afară din coteţ. 
Pătura n-ar fi rezistat la greutatea lui. Au găsit o scară pe care au pus porcul, l-au acoperit cu 
pătura, au ieşit în drum şi, după ce s-au depărtat puţin, au început să se vaiete ca şi când ar fi 
fost vorba de un rănit cu picioarele rupte pe care-l duceau. Alţi ostaşi, care mergeau spre poziţie, 
întrebau unde-l duc, iar Deloiu Stan zicea că la trenul de luptă. Acolo se gândiseră să-l pârlească. 
Dar unul din ostaşi a spus că ar mirosi de departe, aşa că mai bine să-l jupuim. Aşa am şi făcut. 
Am băgat porcul în grajdul cailor, am aprins un felinar de campanie şi bucătarii s-au aşezat cu 
cuţitele pe el. într-o jumătate de oră a fost jupuit şi cu organele scoase. Ce scosesem am îngropat 
în grămada de guno idin curte, iar bucătarii şi-au început activitatea propriu-zisă. L-am făcut mai 
întâi bucăţi mari, pe care le-am predat artelnicului. Una dintre ele a fost făcută imediat porţii 

pentru ostaşi. Mirosea a friptură, dar nu se ştia precis de unde, fiindcă era noapte. Când au fost 
gata friptura şi ciorba, am umplut patru marmide, am pus şi un sac de pâine şi am pus şaua pe 
trei cai bine potcoviţi, care aveau şi colţi de gheaţă. Când a sosit cu hrana pe poziţie Deloiu Stan, 
care era agent între poziţie şi trenul de luptă, locotenentul în rezervă Sima D., comandantul 
escadronului anti-tanc, a rămas cu gura căscată. Deloiu a scos din sacul cu merinde şi o sticlă cu 
vin şi i-a dat-o comandantului: poftiţi şi dumneavoastră! Ce-i asta, măi Deloiule? De unde sunt? 
Nu ştiu, domnule numai domnul plutonier ştie. Şi ai adus vin şi pentru ostaşi? Da, zice Deloiu. 
După ce s-a dat hrană la trupă, locotenentul Sima zice: măi Deloiule, şi aşa ai tu picioare de cal! 
Când poţi să-mi mai aduci o sticlă de vin? 

Tuturor ostaşilor, subofiţerilor şi ofiţerilor din unitate le pregătisem câte o porţie mai mare de 
vin. Gestul meu fusese o lovitură de tun. S-a auzit în tot Regimentul. Dimineaţa mă pomenesc 
chemat la comandantul Regimentului, care îmi spune: ascultă plutonier, de unde ai avut tu carne 
de porc şi vin de le-ai dat ostaşilor pe poziţie? Am spus că este de datoria mea să mă ocup de 
hrana trupei. Da. Aşa trebuie, a zis colonelul. Dar să ştii că îmi pui Regimentul în cap cu gestul 
tău. Cum, numai Escadronul anti-tanc primeşte vin şi ceilalţi nu? Să nu mai dai vin ostaşilor! Am 
înţeles, zisei. Mai ai vin? Continuă colonelul. Da, zisei. Am să trimit un ostaş cu o damigeană la 
dumneavoastră. Mi-a dat-o pe ordonanţa lui şi i-am trimis o damigeană cu 20 I de vin. în seara 
următoare am făcut la fel, dar le-am spus ostaşilor să nu sufle nimeni legat de ce mănâncă şi ce 
bea. 

Locotenentul Sima a venit la trenul regimental şi a făcut un chef cu încă nişte ofiţeri din 
regiment. Au băut şi au mâncat toată noaptea. La plecare voia să le dea colegilor şi în traistă vin 
şi carne. Am ascuns totul şi spusei că nu mai este nimic. Poftiţi să vedeţi, butoaiele sunt jos. 
Măcar că ascunsesem 40 I în marmide. Foarte supărat, m-a certat că nu i-am păstrat. La care i- 
am răspuns că nu eu am băut toată noaptea. A înghiţit în sec şi a continuat să mă ameninţe. Mi- 
a spus că el e comandantul meu, nu eu al lui. 

în toate cazurile în care am putut, am căutat să consolidez legătura dintre mine şi trupă şi să- 
i fac pe ostaşi să acţioneze din convingere. Sufletul omului e ceva ce nu poate fi comandat. Aşa 
se face că n-am prea avut neplăceri din partea ostaşilor pe care-i aveam sub comandă directă. 

Luptele pe frontiera ungaro-cehoslovacă au durat cam 15 zile. în tot acest timp hrana şi 
muniţia se transportau pe poziţie samarizate pe cai bine potcoviţi şi având colţi pentru gheaţă, 
iar cu şeile bine strânse. Răniţii se transportau de pe poziţie cu căruţele. Fiecare transport era 
condus de un subofiţer, de obicei plutonierul administrativ. 

într-o noapte cu viscol, pe când conduceam coloana samarizată, am greşit drumul. Când m- 
am uitat înapoi am văzut un foc mare între două stânci. Acolo era locotenentul Mea cu tunurile. 
Am oprit coloana şi am dat ordin să-şi revadă fiecare samarele. în timpul ăsta am mers la coada 
coloanei şi am întors înapoi, pe loc, fiecare cal, ca să nu produc panică. Când au băgat de seamă 
ostaşii că le ajunsese coada cap, au priceput ce se înâmplase. Intrasem în sectorul nemţilor, dar 
nu ne simţiseră. în timp ce urcam pe calea bună spre poziţie, întâlneam căruţe cu răniţi coborând 
şi altele goale urcând spre poziţie, unde se dădeau lupte de noapte. E foarte greu să fii şi rănit şi 
îngheţat. Unii mureau până la ambulanţă. 

în cursul celor 15 zile de lupte nemţii au executat o incursiune tocmai la trenurile regimentale 
de la Jablonka. Atunci au luat şi ostaşii răniţi cartiruiţi în localul şcolii aflată la marginea dinspre 
poziţie a satului. Au ucis un ostaş rănit trăgîndu-i mai multe gloanţe în cap. Când au atacat şcoala, 
colonelul care era comandantul Regimentului 3 Călăraşi se afla aproape de şcoală, într-o casă şi 
s-a ascuns în podul grajdului. Puţin a lipsit să fie luat ostatic de nemţi. 

După vreo câteva zile nemţii au făcut din nou o incursiune la Jablonka. Era un ofiţer cu 22 de 
ostaşi. De data asta românii i-au simţit de departe, dar i-au lăsat să treacă, dând telefoane de 

alarmare, astfel că au fost aşteptaţi în stare de alarmă şi a fost capturată întreaga misiune. în 
respectiva misiune nemţii au folosit cartuşe trasoare (luminoase), astfel încât singura direcţie din 
care ne-am putut apropia a fost rădăcina gardului, care dădea umbră. 

După lupte grele nemţii au fost scoşi de pe poziţie şi împinşi înapoi circa 3 km, în câmp deschis, 
la marginea unui alt sat, unde şi-au întărit o nouă poziţie. 

Din lipsă de ofiţeri, comanda unui Divizion de Cavalerie a fost dată unui maior de artilerie. 
Maiorul a primit ordin să atace poziţia nemţilor. Nemţii i-au lăsat pe români să se apropie cât 
mai mult, ca să-i poată cuprinde pe toţi în raza de acţiune a tuturor armelor lor. Când au 
declanşat focul, românii s-au retras în debandadă. Consilierul sovietic ataşat pe lângă 
comandantul Regimentului 3 Cavalerie a dat ordin ca maiorul care a condus lupta să fieîmpuşcat. 
A început un lung şir de negocieri cu sovieticul de către ceilalţi ofiţeri, care ştiau ca maiorul era 
artilerist şi nu se pricepea. 

S-a pregătit un nou atac. S-au instalat şase tunuri în spatele unei culmi de deal. în dreptul şcolii 
se plantează vârfuri mari de brad, printre care românii pornesc la atac. Puţin după asta pornesc 
şi nemţii la contra-atac şi-i împing pe români dincolo de creasta dealului unde erau instalate 
bateriile de tunuri. Când a văzut sovieticul cum se retrag românii, a scos pistolul şi trăgea asupra 
ostaşilor români în retragere. Dar un ostaş român a tras spre el o rafală de mitralieră şi l-a potolit. 
Tocmai atunci bateria noastră de artilerie a început atacul. Nemţii s-au retras în dezordine, cu 
pierderi şi astfel au fost nimiciţi. Au cedat satul pentru care se vărsase atâta sânge. 

în timp ce se da acest atac, eu mă găseam în vale, adăpostit de o şură şi pregăteam hrana 
pentru ostaşii aflaţi în linia de luptă. Când au contra-atacat nemţii, veneau gloanţele pe deasupra 
până la mine şi bâzâiau ca nişte albine. 

în această situaţie am trecut podeţul peste un pârâu şi, în galopul calor, ne-am depărtat de 
efectul şocului. Eu cu sergentul Cojocaru am fugit pe firul apei, adăpostiţi de malurile pârâului. 
Nemţii rezistau pe aceste poziţii ca avanpost al oraşului Banska Bistrica. Am ajuns în periferiile 
oraşului, într-un sat. Un slovac tânăr fusese luat ostatic de nemţi încă din vremea răscoalei contra 
nemţilor 34 şi fugise înapoi, acasă. Povestea cu mare spaimă că nemţii l-au ţinut în buncăr, iar 
deasupra lui cădeau proiectile de artilerie. A doua zi am trecut prin Banska Bistrica. Era foarte 
puţină populaţie, vitrinele magazinelor erau sparte şi goale, oraşul trecuse prin focul luptei între 
sovietici şi nemţi. Am trecut de Banska Bistrica spre nişte vârfuri semeţe de munţi, unde nemţii 
au opus rezistenţă doar pentru a-şi proteja forţele care se retrăgeau. într-o vale închisă din trei 
părţi de munţi, o coloană nemţească hipo nu s-a mai putut retrage, drumul de ieşire fiindu-i tăiat 
de ruşi. Atunci au pus chiar ei foc căruţelor, iar caii, o parte i-au împuşcat, o parte alergau liberi 
şi îngroziţi. De acolo am salvat zece cai foarte frumoşi, de Pomerania, ca să-i folosesc la tunuri. 
Am mai găsit şi cinci căruţe întregi, pe care le-am luat. Pentru fiecare căruţă făcusem rost şi de o 
roată de rezervă (din faţă sau din spate). 

Potenţialul de luptă fiind sporit, se impuneau noi măsuri. Transportul muniţiei a fost trecut de 
la carele cu boi la căruţele trase de cai. Carele erau folosite doar la transportul fânului şi al 
ovăzului pentu cai. 

Când Regimentul 16 Artilerie nu şi-a putut băga tunurile în poziţie fiind terenul foarte moale 
şi accidentat, s-a apelat la Escadronul anti-tanc . Le-am dat două atelaje ca săşi poată pune 
tunurile în poziţie. Un ofiţer de la Statul Major al Diviziei a asistat la instalarea tunurilor. A rămas 
foarte impresionat de forţa şi ascultarea acestor animale de tracţiune grea. Nimeni nu mai 
întreba ale cui sunt carele cu boi. 

Comandantul trenului de luptă al Regimentului 3 Călăraşi era colonelul Pamula M., un om 
foarte gospodar. în tot ce făcea căuta să se depăşească pe sine. Când nu era decât căpitan l-am 
avut comandant de Escadron la Dej. Am continuat apoi drumul împreună. Amândoi aveam 

pasiunea cailor frumoşi. Se ocupa în mod special de Escadronul anti-tanc, care avea cei mai 
puternici cai din Divizia a Vlll-a Cavalerie. Când veneau camioanele cu ovăz eram primul la 
repariţia furajelor. Nu ştiu cum să explic, dar oricât aş fi fost de obosit, nu puteam să adorm până 
nu rememoram ce fusese peste zi, ce făcusem, cum făcusem, ce mai rămânea de făcut. Caii 
rămâneau pe primul plan. în timpul oricărui marş mergeam călare pe lângă coloană şi, când 
auzeam clămpănind vreo potcoavă nebătută bine sau o şină de roată sunînd a dogit, mă duceam 
la soldatul conducător şi îi făceam semn cu degetul la ureche, apoi îi arătam de unde vine sunetul, 
înţelegea numaidecât şi remedia la primul popas. 

Aveam la unitate o căruţă cu un atelier de fierărie şi trei fierari. Aşa cum mă organizasem, 
puteam să merg şi până la Berlin. 

în capul întregii coloane regimentale mergea comandantul ei, colonelul Cazacu, în trăsură. 
Nemţii aveau o poziţie nedescoperită de noi, pe nişte dealuri aflate în dreapta coloanei. Ţineau 
în cătare ieşirea din sat, astfel că, în momentul când a apărut trăsura, a fost încadrat de două 
proiectile de brand care l-au ucis pe el, caii şi conducătorul. O vreme colonelul Pamula a ţinut 
locul comandantului de regiment, apoi a venit din ţară colonelul Dumitrescu, un om înalt, cu 
ochii şi părul negru, foarte distant cu inferiorii şi foarte mândru de locul lui. El a condus luptele 
din localităţile Sumiţe şi Nezdeniţe. De pe aceste două poziţii nemţii efectuau un foc ucigător, cu 
tot armamentul din dotare. Poziţia germană era peînălţime, iar noi eram într-o vale descoperită. 
Când explodau proiectilele, ostaşii erau împroşcaţi cu schije şi noroi. Practic nemţii se răzbunau 
pentru pierderea războiului, a cărui soartă era pecetluită. Trăgeau ultimele cantităţi de muniţie, 
apoi distrugeau armamentul rămas fără muniţie. Ploaia de schije şi atacul asupra noastră a durat 
48 de ore. Dar românii n-au dat un pas înapoi. în timpul luptei s-au scos foarte greu morţii şi 
răniţii de pe poziţie. Ne-au venit în ajutor trupele sovietice, probabil paraşutişti, care i-au atacat 
pe nemţi din spate şi din flanc, obligîndu-i să se retragă spre o pădure aflată la şes. După bătălie 
am adunat de pe poziţie două camioane de morţi cu uniforma românească. Ostaşii erau tăvăliţi 
prin noroi şi plini de sânge, unii desfiguraţi şi foarte greu de recunoscut pentru a anunţa plutonul, 
apoi familia. Au fost spălaţi şi puşi unul lângă altul în curtea unei case. Am trecut cu toţii prin faţa 
lor şi, cine recunoştea pe vreunul, spunea. Celor recunoscuţi astfel li s-au făcut acte de deces. 
Ceilalţi au fost daţi dispăruţi. 

în ziua următoare, după ce morţii au fost îngropaţi într-o groapă comună, regimentul şi-a 
continuat înaintarea fără a mai fi oprit de inamic. Nu ştiam care este situaţia. Mă obişnuism 
oarecum cu aşteptările pentru luarea de poziţie. Cum şedeam şi aşteptam mişcarea coloanei, 
văd că vine un ostaş sovietic din sens opus, cu o căruţă germană trasă de doi cai mari. Ajunşi în 
dreptul coloanei noastre, caii s-au oprit să pască grâu. Ostaşii noştri s-au strâns în jurul căruţei, 
ca să vadă ce este înăuntru. Ce credeţi că era! Erau cuţite diferite, linguri, furculiţe, truse de 
manichiură, maşini de tuns şi altele de felul ăsta. Văzînd ce e, mai toată oastea românească s-a 
năpustit să ia... Când a văzut sovieticul despre ce-i vorba, a zis: luaţi voi şi căruţa cu cai cu tot! 
Când am auzit aşa, am strigat la conductorul de la tun: Cezărică, fugi la căruţa aia şi bag-o în 
coloană! Am pus conducător un ostaş. Când să pornim cu toţii, majoritatea conducătorilor 
lipseau, încă îşi mai luau din căruţă ce le trebuia... Văzînd ce necaz am cu ostaşii, am tras căruţa 
pe marginea şanţului, am golit tot ce eraa în ea şi, cu un hârleţ, am pus pământ deasupra. Tot de 
îngropasem era de provenienţă nemţească, corpuri delicte de la prizonieri care ar fi putut ataca 
paza cu lucrurile confiscate. Până la urmă am ajuns într-un sat. La o cotitură de drum, sub o salcie 
pletoasă, mare, era o fântână. Acolo sovieticii făceau movilă toate corpurile delicte luate de la 
nemţi: ceasurile se strângeau în saci. Cu o mână le-am dat două pachete de ţigări şi cu alta am 
luat de la unul două ceasuri de mână. 

Ieşirea din sat era în pantă. După ce-am urcat panta, am tras coloana alături de drum, pe câmp. 
Iarba începuse să acopere câmpul după seceriş. Caii se repezeau cu lăcomie la firele de iarbă 
fragedă. Bucătarii pregăteau hrana de seară a trupei. Era adunat acolo tot escadronul anti-tanc, 
cu tunuri cu tot. După ce au mâncat, ostaşii s-au întins pe iarbă. Unii povesteau, alţii râdeau. în 
faţa coloanei nostre era o coloană sovietică, tot hipo. Cum şedeam aşa, sovieticii au început să 
tragă în sus cartuşe trasoare şi rachete. Rachetele cădeau printre caii care se speriau, nechezau 
şi fugeau, l-am auzit pe sovietici strigînd: Mir, mir - pace, pace! Era ora nouă seara, în ziua de 9 
mai 1945. M-am prins cu mâna de căruţă şi am început să plâng. Scăpasem cu viaţă după 
încercări lungi şi grele, începute la 22 iunie 1940... Cu numai câteva zileîn urmăîngropasem două 
camioane de morţi... Acum şuvoaiele de foc şi sânge încetau. 

Până dimineaţa coloana a stat pe loc. Dimineaţa ne-am pus în marş către comuna Poctinyi 33 , 
un sat mare, cu oameni înstăriţi, din Bohemia. Am statîn sat, în tabără, vreme de şase săptămâni. 
Comandamentul era în sat, trupa în bivuac într-o poiană, la marginea unei păduri de brad. Caii 
păşteau iarbă toată ziua, noaptea îi legam la conovăţ. Ostaşii fie dormeau în căruţe, fie în colibe 
făcute de ei din coji de brad jupuite de pe copaci. Când au aflat cehii de pagube au început să 
vină să vadă colibele. Cum am aflat (de la regiment) că vin, am strâns toate cojile şi le-am pus 
foc. Aşa că n-au găsit nimic. 

în acele săptămâni am primit şi imprimatele de la partea sedentară, din Ploieşti, pentru 
pierderile suferite de unitate cu multă vreme în urmă, pe frontul rusesc. Aveam deci posibilitatea 
de a face formele legale pentru pierderi şi primiri, cu ştampilă regală. îmi venise şi mie rândul să 
legalizez capturile. Am trecut în registrul unităţii toţi caii pe care-i aveam, cu semnalmentele lor, 
având date diferite de înregistrare la capitolul Primiri, cu date aiurea, ca fiind cai de rechiziţie 
aduşi din ţară. Ne ocupam şi de conservarea armamentului şi a muniţiei, de reparatul căruţelor 
şi hamurilor, de potcovitul cailor. 

în timp ce ne aflam în bivuac, a venit un căpitan Baba, cu şase locotenenţi din Divizia Tudor 
Vladimirescu, zis Panduri, divizie formată din prizonieri români capturaţi de sovietici pe când 
luptasem contra lor. Ofiţerii veniţi nu aveau altă misiune decât aceea de a-i reeduca pe ostaşii 
noştri. Li se spunea că vor primi pământ de la boieri la întoarcerea în ţară. De asemenea, li se 
spunea că fabricile şi uzinele, morile, toate vor trece la stat, ca bun al întregului popor. Tot ce 
vor produce fabricile este câştigul muncitorilor, nu al patronului. Se vedeau avantaje peste tot. 
Li se spunea şi că muncitorii vor asigura conducerea statului. Unii ostaşi credeau, dar alţii nu. Toţi 
ostaşii cu care se vorbea luptaseră şi în URSS şi văzuseră cum trăiau acolo ţăranii. Comparaseră 
viaţa de acolo cu viaţa lor proprie. îi puneau ofiţerului politic probleme atât de grele, că nu mai 
putea răspunde la întrebări. De pildă: de ce la ocuparea unui sat sovietic nu s-a putut strânge un 
sac de făină din tot satul? Fiecare ţăran român are la el acasă mai multe animale şi mai mulţi saci 
de făină. Ofiţerii politici erau slab pregătiţi şi nu ştiau să răspundă întrebărilor care începeau cu 
de ce? Cineva l-a informat pe ofiţerul politic că unii ostaşi au lucruri de valoare, capturate, prin 
raniţele lor. într-o zi a dat ordin, peste capul comandantului Escadronului, ca toată trupa să 
treacă raniţele la control. Unii ostaşi au zis că acest control trebuie făcut de comandantul 
Escadronului, nu de altcineva. Alţii au spus: aduceţi şi dumneavoastră geamantnul să vi-l 
controlăm noi. Atitudinea ostaşilor a căzut ca o piatră pe creştetul ofiţerului politic. N-a crezut 
că ostaşii au să-i riposteze aşa de repede, cerând egalitate la control. S-a lăsat păgubaş. A 
continuat să le spună ostaşilor că acum nu se mai consumă tone de hârtie pentru propagandă, 
cum făcea burghezia ca să mintă poporul. Un ostaş din Ploieşti a replicat: eu am venit pe front în 
octombrie 1944. De la Ploieşti până la Breaza am venit cu un camion plin cu afişe şi ziare care 
făceau propagandă împotriva fostului stat burghez. Şi acum se consumă hârtie, la fel ca în trecut. 
Se vedea că ofiţerul nu cunoştea realitatea, nu vorbea după ea, ci după un tipar stabilit dinainte. 

Ostaşii mai întrebau: de ce nu mergem în ţară dacă războiul s-a terminat? Ce putea să răspundă 
unul care fusese făcut ofiţer peste noapte şi avea un orizont politic şi cultural redus? 

în ţară se petreceau lucruri şi mai şi. Venise la putere guvernul Rădescu şi luase moşiile 
boiereşti ca să le împartă ostaşilor veniţi de pe front. Alţi oameni politici susţineau ca 
împroprietărirea ţăranilor să se facă şi fără prezenţa ostaşilor veniţi de pe front, doar pe numele 
lor. Asta era pe plan intern. Pe plan internaţional Japonia, aliata nemţilor, încă nu capitulase şi 
declanşase un război total contra Americii. 

Faţă de toată această situaţie, noi trebuia, practic, să stăm cu mâinile pe arme până se 
lămureşte cumva situaţia internă, ca şi cea externă. în aceste şase săptămâni de tergiversare, 
când armata română era în bivuac, americanii au bombardat oraşele japoneze Nagasaki şi 
Hiroşima cu bombe atomice. Erau arme noi, necunoscute şi neintrateîn dotarea vreunei armate, 
în această situaţie Japonia a capitulat, ca şi Germania. 

Tot în timpul cât am stat în bivuac la Poctinyi, căpitanul sovietic ataşat pe lângă Regimentul 3 
Călăraşi a dat cuiva, cizmar de fel, o piele de antilopă luată probabil de la Banska Bistrica, să i se 
facă o pereche de cizme. Oricât s-a străduit cizmarul să-l lămurească de faptul că din acest fel de 
piele nu se pot face decât pantofi de damă, n-a reuşit, l-a luat măsura la picioare şi a croit cizmele, 
l-a mai rămas material cât pentru un pantof. Rusul a zis că-i dăruieşte cizmarului materialul rămas. 
Dar, până să se coasă cizmele, s-a şi furat una, doar croită. Ofiţerul sovietic a dat ordin să fie 
găsită cizma furată, dar nu s-a găsit, l-a înjurat pe hoţii de români şi a plecat. Ajunsă problema 
la regiment, a reieşit că hoţul furase de la alt hoţ şi atât. 

Tot în bivuacul de la Poctinyi au venit doi ostaşi sovietici cu două piei, una neagră şi alta maro. 
Le vindeau. Voiau pe fiecare câte un ceas cu 12 rubine. Cum noi n-aveam aşa ceva, au plecat să- 
şi încerce norocul şi pe la alte unităţi. 

După capitularea Japoniei, ultimul mare aliat al nemţilor, am început pregătirile pentru 
întoarcerea în ţară. Colonelul Pamula s-a ocupat şi ne-au venit din ţară 12 perechi de hamuri noi 
pentru caii de la tunuri. 

Cât a durat pregătirea pentru înapoerea în ţară, Divizia a dat ordin ca toţi ofiţerii, subofiţerii 
şi trupa - cei care s-au distins în luptele împotriva Germaniei - să fie decoraţi. în acest scop, la 
liziera satului Poctinyi din Cehoslovacia s-a construit o tribună de la care comandantul Diviziei a 
vorbit unităţilor despre faptele lor de arme pe câmpul de luptă. Cine îşi auzea numele urca sus, 
la tribună şi comandantul Diviziei îi punea decoraţia pe piept. Comandant al Diviziei era colonelul 
lonescu Leon, fostul meu comandant de pluton la Şcoala de subofiţeri. El mă învăţase tehnica de 
luptă şi nu ne mai întâlnisem niciodată în cei zece ani care trecuseră. Câţi au fost strigaţi până la 
mine, nici unul n-a fost din promoţia mea. Când aghiotantul a strigat Ţarălungă Radu, colonelul 
lonescu Leon, cu mâna dreaptă ridicată şi cu ochii aţintiţi către mine, care veneam în pas 
alergător spre tribună, zâmbea. Când m-am urcat mi-a strâns mâna cu putere. Şi el mă 
recunoscuse. După primirea decoraţiei şi a brevetului l-am salutat, mi-a strâns mâna încă o dată 
şi m-a condus cu privirea până m-am întors în front. 

înapoi către patrie 

Oamenii şi caii se refăcuseră de pe urma campaniei în cele şase săptămâni de bivuac. La 
sfârşitul lunii ne-am pus în marş către România. Cum veneam spre ţară, priveam munţii 
Cehoslovaciei care-mi răscoleau amintirile proaspete, din timpul luptelor. Mi-i aminteam, aşa 
cum fuseseră vii, pe cei îngropaţi prin munţii aceia şi-mi luam la revedere de la sufletele lor. Din 
patru în patru zile de marş susţinut, făceam 24 de ore pauză. Era cald, oamenii şi caii oboseau 

repede. Marşul se făcea numai la pas. Drumurile erau foarte bune, însă numai la poalele munţilor 
şi pe firul apelor. Ploua des, fiind regiune muntoasă. Mergeam tot timpul călare, urmărind 
coloana, îmbrăcat într-o manta cauciucată de motociclist german. 

Din când în când, comandantul Regimentului, colonelul Dumitrescu, care avea la dispoziţie o 
maşină mică germană, se oprea undeva şi număra toţi caii şi căruţele care treceau spre ţară, 
probabil evalua situaţia Regimentului. Numărătoarea o făcea pe escadroane. Am băgat de seamă, 
până la urmă, ce voia colonelul. Aveam trei cai de captură, neînregistraţi. Am luat măsuri de 
precauţie să nu mă prindă coloanele cu mâţa în sac. în fiecare zi schimbam locul căruţei cu cei 
trei cai, o mutm de la un escadron la altul. Până în ţară nu m-a putut descoperi. La traversarea 
Ungariei am făcut orele de repaus numai la marginea satelor, iar ostaşii mai furau furaje de pe 
unde puteau. 

în drumul nostru am ajuns din urmă o coloană de populaţie civilă. Erau sovietici, încolonţi câte 
şase pe rând, şi femei şi bărbaţi. Aveau la ei sticle sau chiar găleţi cu apă de băut. în spate purtau 
tot felul de boccele. Coloana era aşa de lungă, că nu-i vedeai capătul. în această situaţie am 
depăşit-o mergând alături, prin câmp, nu pe şosea. Erau foşti prizonieri, eliberaţi. 

Din popas în popas ne-am apropiat de hotarul ţării, lângă care ne-am odihnit 24 de ore. în 
vreme ce oamenii se odihneau, colonelul Dumitrecu a luat legătura cu primarul satului românesc 
de la frontieră, unde se afla chiar borna de hotar dintre România şi Ungaria, anunţând că se 
întorc ostaşii. Escadronul anti-tanc a mărşăluit numai în capul coloanei Diviziei a Vlll-a cavalerie 
de la Pocinki până în comuna Ţintea, judeţul Prahova pentru că avea 12 tunuri - ca şi la plecarea 
în război - şi cai foarte frumoşi, echipaţi cu hamuri noi, aduse din ţară de colonelul Pamula. în 
ziua următoare am ajuns la borna de hotar unde ne-au întâmpinat primarul şi tot satul cu pâine 
şi sare. Pe o masă mică preotul avea o Evanghelie şi a citit o rugăciune în timpul căreia tot 
Regimentul a îngenuncheat. Când preotul a spus: Doamne, Dumnezeul nostru, iartă-i pe cei care 
şi-au jerfit viaţa, mulţi ostaşi aveau lacrimi în ochi. După această ceremonie am plecat spre primul 
oraş, Hargita 35 . 

Am oprit la marginea oraşului, unde am fost anunţaţi că locuitorii ne fac o primire festivă. Ca 
de obicei, ostaşii s-au scuturat de praf şi au lustruit tunurile. în centrul oraşului populaţia ne 
aştepta cu flori, pe care le arunca peste tunuri. Orchestra cânta o melodie militară. în capul 
coloanei era colonelul Dumitrescu cu maşina, urmat de locotenentul Zamfir, comandantul 
Escadronului anti-tanc. Până la Oradea am trecut prin mai multe sate, unde populaţia ne 
întâmpina cu flori şi apă proaspătă. 

înainte de a intra în Oradea, am ajuns pe malul Crişului Repede, unde ne-am oprit la umbra 
unor arini. Acolo am stat în bivuac patru săptămâni, până când toată Armata Română care 
participase la lupte a trecut graniţa în ţară. 

Cât am stat în bivuac pe Crişul Repede, ne-am ocupat de ţinuta unităţii, ca să arate cât mai 
bine. Am vopsit căruţele şi am dat jos coviltirele care nu erau conforme cu standardele. Ne 
pregăteam pentru marşul triumfal către inima ţării. Până la urmă, toată Armata Română a ajuns 
în bivuac de jur împrejurul oraşului Oradea. 

Am părăsit bivuacul într-o dimineaţă, la 9,30. Când am intrat în oraş, de la periferie şi până în 
centru, unde era pregătită primirea oficială, populaţia ne-a întâmpinat cu buchete de flori albe 
pe care le aruncau sub roţile tunurilor, peste cai, peste ostaşi. 

După Oradea, am trecut prin comuna Alejd, un sat numai de români. Populaţia ne-a primit cu 
apă şi pâine, pe care o aruncu ostaşilor în căruţe. Un ţăran, cu toată familia lui, ieşise la poartă, 
cu toţii în costume naţionale. 

Ca de obicei, mărşăluiam călare în urma unităţii, de unde puteam observa toate abaterile de 
la regula disciplinei marşului. Ţăranul ardelean aflat la poartă cu familia lui a socotit că, fiind 

singurul călare, mi-ar putea spune ce are pe suflet de le vremea Diktatului de la Viena. Omul s-a 
repezit în mijlocul drumului şi m-a apucat de cizmă. Am oprit calul şi l-am întrebat ce doreşte. 
Mi-a spus: No, hai frate, vino şi ţi-oi pune sufletul jos! Cum disciplina marşului era şi pentru mine, 
nu putem coborî. Mi-a apucat calul de zăbală şi, cu lacrimi în ochi, a strigat încă o dată, ca un om 
ars cu fierul: hai, frate, şi ţi-oi pune sufletul jos! Am intrat călare în curte, unde am descălecat, 
într-o clipă s-a adunat mulţime de bătrâni, femei şi copii. A povestit cum populaţia românească 
a fost chinuită de autorităţile maghiare în timpul ocupaţiei. Pedepsele cele mai mari le suportau 
cei care simţeau mai mult româneşte. Tatăl lui fusese luat, dus la puşcărie şi chinuit până murise, 
îl luaseră şi pe el şi-l bătuseră de mai multe ori. Preotul satului fusese spânzurat la o răscruce de 
drumuri. Toate astea fuseseră făcute cu scopul de a răspândi teroarea şi, prin ea, ascultarea 
românilor. M-am scuzat că rămân în urma coloanei şi am vrut să plec. Mă îmbiau cu pâine, carne 
friptă şi horincă. Am gustat din fiecare, le-am strâns mâinile şi m-am urcat în şa, urîndu-le 
sănătate. Am luat-o la trap şi am ajuns din urmă coloana. 

Cum mergeam de unul singur în urma coloanei, m-am dus cu mintea la istoria românilor 
transilvăneni, care era cea mai veche a întregului neam. Acolo fusese inima Daciei. Nu pot fi 
învinuiţi pentru că epentru că sunt de-acolo, îmi ziceam. 

Din etapă în etapă, am ajuns la Cluj, capitala provinciei. Noaptea am cantonat la periferia 
oraşului, în comuna Mănăştur. Aşa cum, după ce-şi adună toate apele, Dunărea curge mai potolit 
către vărsare, şi Armata Română se revărsa către inima Ardealului. Aici nu mai era vorba doar 
despre oraşul Cluj. Veniseră să ne vadă oameni de la mari distanţe, cum fusese la Unirea din 
1918. Toţi erau îmbrăcaţi în frumoase costume naţionale în cinstea noastră şi aruncau cu flori. 
Toţi purtau în suflet dorinţa de unitate şi de libertate. 

în centrul oraşului, unde era tribuna oficială, cânta o fanfară militară. O mare de oameni striga 
ura, ura! Şi aruncau cu flori peste coloane. Iar cei care erau mai departe, aruncau florile în sus. 
Era lume şi pe străzile vecine, cât vedeai cu ochii. Manifestaţia avea un simbol aşa de puternic, 
încât un ungur a tras cu puşca mitralieră în mulţime, de la un balcon şi a ucis un civil şi un ofiţer 
de aviaţie. S-a făcut o mare tăcere. Trebuia prins cel care trăsese cu arma în mulţime. 

Nu era unul, erau doi unguri geloşi pe fericirea noastră, a tuturor. Eu şi unitatea noastră ne 
găsem pe Dealul Feleacului când s-au auzit cele două împuşcături din zona tribunei. Locotenentul 
Zamfir, comandantul Escadronului anti-tanc, cu agentul au plecat călare spre centru. Au văzut 
un tânăr maghiar cu o puşcă mitralieră în spate, traversînd strada spre tribună. Locotenentul 
Zamfir a dat cu calul peste el, dar s-a ridicat repede, a fugitt şi s-a ascuns într-o curte, de unde a 
scăpat. 

Manifestaţia a continuat cu şi mai mare amploare. Populaţia a început să cânte cântece 
româneşti. 

Coborînd Dealul Feleacului, am plecat spre Turda. Cunoşteam oraşul din anii când, sergent 
major fiind, mă aflam sub comanda căpitanului Pamula M. Acolo se regrupa regimentul pentru 
exerciţii de manevră. Aveam şi cunoştinţe din oraş, pe plutonierul major Moldoveanu, 
plutonierul Petre I., mai mulţi civili. Ajuns în centrul oraşului, unde se făcea primirea armatei, m- 
am pomenit tras puternic de cismă, apoi prins în braţe şi tras jos de pe cal. M-a îmbrăţişat 
plutonierul major Moldoveanu N. Făcusem cu el, sub comanda căpitanului Pamula M., serviciul 
vreme de şase ani. Mă primise de tânăr, ca sergent major, în 1935 şi acum eram în 1945. 

Plutonierul major Moldoveanu lucrase, tot timpul războiului, la Comisariatul militar Turda. 
Gestul plutonierului major Moldoveanu fusese văzut şi de comndantul Regimentului 3 Călăraşi, 
colonelul Dumitrescu, care tocmai lua loc la tribună. La prima ocazie mi-a spus: eu înţeleg o 
îmbrăţişare cu cei care vin de pe front, dar nu chiar în faţa tribunei. 

Trecînd de Turda, am ajuns la Câmpia Turzii. Acolo, la primirea oficială, colonelul Dumitrescu, 
comandantul regimentului, a căutat să evoce trecutul de glorie al lui Mihai Viteazul, care pierise 
chiar pe acele locuri. 

De la Câmpia Turzii am mers la Aiud. Se vedeau de departe înaltele ziduri negre ale faimoasei 
puşcării, unde tot ce a fost mai pur românesc în Transilvania pierise în această incintă. Şi la Aiud 
am fost primiţi cu flori şi urale. 

La periferiile oraşului Alba lulia am ajuns pe seară, către apusul soarelui. Am rămas noaptea 
în bivuac. Am dat hrana oamenilor şi cailor foarte târziu din noapte. N-am putut s-o fac mai 
devreme din cauza populaţiei care aflase că suntem acolo şi venea să ne vadă, să întrebe câte 
ceva. Dimineaţa, la 9,30, am trecut prin centrul oraşului, unde se pusese tribuna oficială. Aici, ca 
şi la Cluj, era foarte multă lume. Veniseră şi de prin sate, cu preoţii şi învăţătorii în frunte, cu 
steaguri tricolore. Lângă tribună cânta fanfara militară. De la înălţimea statuii sale, Mihai Viteazul 
primea şi el defilarea armatei, visul lui de unitate fusese păstrat de cei ce defilau. 

Ajunşi la Sebeş Alba, oraş cu multă populaţie săsească, am fost bine primiţi de toată lumea. 
Sebeş Alba fusese oraşul unde debutasem ca sergent major după terminarea Şcolii de subofiţeri. 

înainte de a intra în Sibiu, am oprit pentru o haltă mică. Sibiul este un oraş vechi, cu aspect 
medieval. Funcţionează şcoli militare pentru Armata Terestră, inclusiv Cavalerie, ofiţeri şi 
subofiţeri. Şi la Sibiu am fost bine primiţi de populaţia civilă, mai ales românească, iar şcolile 
militare ne-au dat onorul. La marginea oraşului, în Săliştea Sibiului, într-o poiană mare, ne-au 
întâmpinat cei de la primăria locală şi muncitoarele de la fabrica de covoare. Făcuseră multe 
mese lungi, din brad, de câte 4 m lungime, iar la fiecare masă erau câte 2-3 fete care serveau 
bere. Tot Regimentul, în cap cu colonelul Dumitrescu, a oprit şi ne-am aşezat la mese. Au râmas 
doar câţiva ostaşi ca să aibă grijă de cai. După bere s-au încins trei hore, una în alta, concentrice, 
iar cea din mijloc se învârtea în sens opus celorlalte două. Cine se încălzea prea tare, mai fugea 
la o bere. în horă se prinseseră şi fetele frumoase din Sălişte, în costume naţionale. Impresia a 
fost aşa de plăcută, că nici nu pot s-o descriu. Undeva, departe, vărsasem lacrimi de suferinţă, 
iar acum plângem de bucurie. După vreun ceas de petrecere, comandantul Regimentului a ridicat 
şapca în sus, s-a ridicat şi a pornit-o către coloana aflată pe şosea. Toţi i-am urmat pilda. 

Trecînd peste Olt, am ajuns în câmpia Făgăraşului, patria cartofului şi a fânului. Noaptea am 
stat în bivuac pe câmp şi am hrănit caii şi oamenii pe săturate. După multă vreme am auzit orăcăit 
de broaşte şi cântec de greieri. Eram după patru zile de marş şi se cerea o zi de repaus. Am tras 
coloana alături de drum. Se vedea întregul regiment aşezat în careu, tunurile fiind puse în linie 
cu brandurile. Bârsan, directorul şcolii din acel sat, al cărui tată murise în Primul Război Mondial, 
avusese un fiu, Bârsan Liviu, care murise în luptele din Munţii Tatra, ucis de nemţi, ca şi bunicul 
lui. în dimineaţa următoare, pe când încă nu ridicasem bivuacul, au venit directorul şcolii cu elevi, 
preotul şi multă populaţie şi s-a făcut o slujbă de pomenire pentru locotenentul Bârsan Liviu. 
Când preotul a spus : Doamne, Dumnezeul nostru, iartă-l pe Liviu pentru tot ce a greşit, a început 
să bată clopotul din sat. Se părea că chiar atunci Liviu este coborât în groapă, măcar că se dusese 
în decembrie 1944. Părinţii şi rudele răposatului au dat fiecărui ostaş din regiment un covrig şi o 
lumânare aprinsă ca să fie pomană celui mort. 

După ziua de odihnă am pornit către cetatea Braşovului, oraş puternic industrializat. Pe cale 
neîntâmină muncitori cu salopete şi fete cu flori. Se aude muzică. începem urcuşul către Predeal, 
lăsînd în urmă coşurile uzinelor şi frumoasa Ţară a Bârsei. 

La Predeal e lume puţină. Au venit să ne întâmpine autorităile şi turiştii curioşi. Când am 
început coborârea, ostaşii ţineau de vehicole şi de tunuri ca să nu dea peste cai. Drumul semăna 
cu ceea ce văzusem în munţii Tatra din Cehoslovacia. Doar aerul era proaspăt, de acasă, nu 
mirosea a fum de la tunuri, a ars, a praf, a gloanţe. Prin Sinaia am trecut aproape nevăzuţi. 

începusem coborârea către Azuga, oraş strâns între apa Prahovei şi munte, unde era lume la fel 
de puţină. Ni s-a spus să facem bivuac pe Valea Prahovei. Apunea soarele. Ne-am oprit dincoace 
de Azuga, într-o poiană mai largă, unde putea încape tot regimentul. Poiana era presărată cu 
sălcii şi tufişuri înalte. Prin grija autorităţilor locale, dar - mai ales - a directorului de la Fabrica 
de bere Azuga, ni s-au adus opt butoaie cu bere. Veniseră şi vreo 20 de fete să ne servească, ca 
şi o orchestră cu tobă. S-a dansat. S-a ajuns la o veselie generală, părea că suntem cu toţi 
aşijderea, o apă şi un pământ. Mie toba mi-a stricat toată buna dispoziţie. Cu toba se anunţaseră 
atacurile pe câmpul de luptă. Zgomot ca de tobă făceau bateriile de tunuri când împroşcau 
câmpul cu pietre şi schije, ucigînd oameni. Şi atunci, noi, cei rămaşi în viaţă, ne bucuram că 
scăpasem. Cum se zice pe la noi: viii cu viii şi morţii cu morţii. 

încolonarea regimentului s-a făcut la ora 9. Am părăsit poiana cu amintiri plăcute şi regrete 
după distracţie. începea să plouă cu picături mărunte şi dese. Asfaltul devenise lunecos, caii 
patinau des, orice căzătură pe asfalt e periculoasă pentru încheieturile cailor. Cu atenţia mărită 
şi cu dragostea ţăranului român pentru animale, reuşim să ajungem fără nici un accident la 
Breaza pe întuneric. Ne-am pregătit de ultimul nostru bivuac. Ploaia s-a oprit în zori. La orizont 
se vedea Soarele ca o margine de jăratic. Se ridica încet şi vremea se încălzea. Simţeam pământul 
stabil sub picioare, călcam parcă mai semeţ. Mă simţeam acasă. Sacrificasem pentru cai atâtea 
nopţi şi zile, că nu le mai ştiam numărul. 

De la Breaza către şes, câmpia a început să apară ca o mare brăzdată de valuri. începeam să 
vedem sondele, apoi lanurile unduind. Am ajuns din nou la Ţntea, locul unde, la 23 august 1944, 
pusesem mâna pe arme ca să-i gonim pe nemţi, care ne înjumătăţiseră ţara. 

Credeam cu certitudine că al Doilea Război Mondial s-a terminat, dar simţeam că pentru mine 
abia acum va începe greul. Ajuns la Ţintea, a trebuit să rechiziţionez case pentru ostaşi şi grajduri 
pentru cai. Trebuia să întocmesc o dare de seamă despre pierderile suferite de la 23 august 1944 
la 9 mai 1945 bazat pe acte, astfel încât cei de la care rechiziţionasem, poate femei văduve sau 
copii orfani, să-şi primească ajutoarele cuvenite de la stat. 

La şase zile după ce am ajuns în Ţintea, muncitorii petrolişti au făcut o manifestaţie la care au 
luat parte şi ostaşii Regimentului 3 Călăraşi. La manifestaţie a vorbit un muncitor care a elogiat 
lupta partidui şi, în sfârşit, victoria sa asupra exploatatorilor. A încheiat spunînd: muncitorii şi 
ţăranii au cerut pâine şi pământ, iar burghezia le-a dat gloanţe şi mormânt. Comandantul 
Regimentului, colonelul Dumitrescu, în cuvântarea sa a elogiat pe înţeleptul rege Mihai I, care a 
ştiut să întorcă armele împotriva nemţilor, l-a mulţumit lui Dumnezeu pentru grija pe care ne-a 
purtat-o nouă, oamenilor de pe front. Din mulţime s-au auzit înjurături la adresa regelui şi a lui 
Dumnezeu. Numai că ostşii fuseseră crescuţi cu frica lui Dumnezeu, iar dragostea de patrie 
fusese educată şi ca dragoste pentru rege. Aşa ceva nu se schimbă cu înjurături. 

Unii ostaşi mai luminaţi la minte, după această manifestaţie, au pus întrebări ofiţerilor politici 
ai Regimentului, la care ei n-au putut răspunde. Toţi ostaşii cărora li se spunea că pămîntul va fi 
al lor, luptaseră şi în URSS şi văzuseră cu ochii lor că ţăranii nu aveau nimic, de la Prut până la 
Stalingrad. Te şi mirai văzînd cum oamenii simpli, ţărani ori nu, cu haine ostăşeşti, ştiau să apere 
cu atâta îndârjire drepturile lor economice, politice, religioase. Iar singurul răspuns era că ţăranul 
e agitator contra partidului. De aici drumul era deschis oricăror posibilităţi de pedepsire. Deci, 
când ofiţerul politic punea întrebări, i se răspundea cu tăcere. Nu se ştia cine rabdă mai mult: cei 
tari sau cei slabi ? 

în paralel cu educarea politică a ostaşilor, şi populaţia civilă era cutreierată de organizaţii 
patriotice comuniste cu scopul de a se renunţa la ideea de proprietae directă, adică proprietate 
a deţinătorului, în favoarea uneia intermediare, adică statul prin reprezentanţii lui, care ei 
deveneau proprietari direcţi, deşi nu tocmai legali, iar statul însuşi devenea marioneta lor. Cei 

care se opuneau erau arestaţi. Tendinţa era de lichidare mai ales a intelectualităţii satelor, 
învăţătorii şi preoţii. Pasul următor era gospodăria colectivă, unde cel care-şi ducea bunurile 
devenea frate egal cu cel care nu ducea nimic. 

Cât am stat la Ţintea, Divizia a făcut din patru regimente două, predînd arhiva şi bunurile 
materiale. Ofiţerii şi subofiţerii disponibili au fost trimişi la garnizoanele pe care le-au cerut. După 
aceea, din două regimente s-a făcut unul, care a primit şi arhiva şi bunurile celui desfiinţat. Când 
a fost desfiinţat şi ultimul regiment, arhiva s-a predat Comisariatului Militar, iar materialele s-au 
dus la dispozitivele respective. Ofiţerii şi subofiţerii au procedat aşa: s-au dus în garnizoanele pe 
care le-au cerut, fiind la dispziţia Comisariatului Miltar. A venit ordin ca ofiţerii şi subofiţerii activi 
care cer de bună voie să fie disponibilizaţi, să fie retribuiţi cu salariul în avans pentru un an. Era 
tentant. Majoritatea au cerut să fie disponibilizaţi. Dar, după aceea, nu li s-a mai dat salariul 
promis, pentru că nimeni nu votase vreo astfel de lege. 

După ce am devenit cadru disponibil, m-am dus la garnizoana din Râmnicu Sărat, oraş unde 
am stat în gazdă la sora soţiei, Sava Ţinea. în anul acela m-am dus la ţară să ajut părinţii şi socrii 
la muncile agricole. în anul următor băncile au dat bani cu dobândă mare pentru cumpărarea de 
inventar agricol. Cu acei bani am cumpărat un cal pe care-l foloseam la muncile câmpului. 

în vreme ce stăm în gazdă, umblam şi să-mi găsesc o casă de cumpărat. Până la urmă am dat 
de o ruină de casă (la banii mei) pe strada Focşani şi i-am reparat acoperişul cu smoală şi petice 
groase de cârpă. Un an am stat cu vânzătorul în curte, fiindcă aşa fusese înţelegerea. După care 
am rămas singur într-o curte plină de tot felul de cocioabe de case. în primul rând m-am apucat, 
cu soţia, şi am demolat toate cocioabele, adunând grămezi, în curte, materialul refolosibil. 
Cerealele din recolta anului respectiv le-am vândut, banii se devalorizau rapid. Cu acei bani ne¬ 
am făcut o casă nouă. Dar cooperativa 1 Mai şi-a menţinut cu forţa atelierul de fierărie pe care- 
I cumpărasem odată cu casa şi se afla în curtea mea. 

Cum la ţară se făcuse colectivizarea, am renunţat la munca agricolă şi la pământ şi m-am 
angajat muncitor la fierăria din curte. Am muncit acolo doi ani, în care timp am făcut uşi şi 
ferestre pentru casă, iarînăunru n-am putut termina decât o cameră şi o bucătărie. După doi ani 
s-a desfiinţat şi fierăria. Muncitorii, care au vrut, s-au putut angaja tot în cadrul cooperativei, la 
atelierul de turnătorie fontă. M-am dus şi eu. Turnam maşini de gătit, bucşe pentru căruţe, coturi 
de ţeavă. între timp s-a construit o hală nouă cu un cubilou (furnal) mare şi am fost mutat acolo. 
Am lucrat la Turnătorie, apoi la Sablaj. 

în perioada cât lucram să termin casa, am fost concentrat în Moldova, la Direcţiunea Generală 
de Muncă nr. 3 Bacău, pentru refacerea Moldovei. Acolo am fost plutonier major al Regionalei 
cu sediul la Bacău. La prezentare nu aveam nimic de lucru. După 10-12 zile au început să vină 
concentraţi şi activi din toată ţara. îi echipam şi erau trimişi pe diverse şantiere: Borzeşti, Bicaz 
şi altele. Am primit ordin să nu mai hrănim ostaşii în limita sumei alocate, ci după necesarul de 
calorii, adică 4000-5000 de calorii pe zi, cât să reziste la munca depusă. Era gospodărie mare, 
fiecare articol consumat trebuia calculat după numărul de calorii şi valoarea lui. Era nevoie de 
atâtea calcule, că facturarea dura zile întregi şi trebuia un contabil specializat. Am stat concentrat 
până în noiembrie, când am cerut să fi mutat la lanca sat, unde se construia un aerodrom militar. 
Acolo eram mai aproape de casă. 

La lanca sat stăteam în barăci de scândură neîncălzite şi era foarte frig. Aici veneau din ţară 
detaşamente de muncă. Aduceau gestiunea lor proprie de până atunci, care trebuia contopită 
cu a şanierului lanca. Deci făceam primirea ostaşilor, dar şi a materialelor lor. Toţi ostaşii nou 
primiţi treceau din registrul lor în registrul Detaşamentului lanca sat. Scriam nopţi întregi, cu 
mâinile îngheţate şi înfăşurat la picioare într-o pătură. Mi s-a cerut să mă reactivez, dar am 
refuzat pentru că nu exista o legislaţie de susţinere a celor reactivaţi. Oricum, când n-ar mai fi 

avut nevoie de mine, m-ar fi trimis acasă. Chiar aşa a şi fost. Când n-a mai fost nevoie, m-au 
trimis acasă cu jumătate de lună neplătită. 

Cât fusesem la Bacău, s-a produs, în hrana trupei, un deficit de 12.000 lei, pierdere împărţită 
în mod egal între toţi administatorii de şantiere. Faţă de această situaţie am protestat, fiindcă 
aveam documente că nu consumasem mai mult decât subzistenţa acordată. Contestaţia mi-a 
fost luată în seamă şi am fost chemat la Bucureşti. Mi-au spus că actele de gestiune se află la 
Bacău. Aveam cu mine o copie a actelor pe care n-o puteam arăta fiindcă era secret militar. Acolo 
aveam pe coloane şi zile efectivul, raţia şi valoarea. Oricum, cu asta s-a terminat. 

La deconcentrare am mers acasă, unde am reînceput activitatea la Turnătoria de fontă. Acolo 
am muncit până la pensie. Cât am lucrat, am ridicat de mai multe ori productivitatea muncii şi 
am fost decorat. în toate şedinţele de partid se vorbea de fruntaşii în producţie. Deşi nu eram 
membru de partid, eram fruntaş în muncă. în viaţă mi-a plăcut să nu mă dau bătut în faţa 
greutăţilor. Omul poae învăţa, poate stărui în ceea ce face. După război, aşa am reuşit să învăţ. 
La fierărie, să fac potcoave pentru cai, apoi să torn fonta. 

Fata mea, Tita, născută după război, era micuţă, l-am făcut în dosul gardului, ca să nu iasă în 
stradă, pe unde treceau maşini, o bancă şi pe ea un scăunel. Aşezată putea vedea tot ce-i pe 
stradă. Acolo, pe băncuţă, dansa şi cânta de una singură. Trecătorii se opreau şi vorbeau cu ea, 
o întrebau câţi ani are sau cum o cheamă. Răspundea prompt la toate întrebările, oprindu-se din 
dans. Aşa se face că toţi cei care iubeau copiii se obuişnuiseră, când veneau de la piaţa care era 
puţin dincolo de noi, să se oprească şi să-i dea struguri, mere, flori, bomboane. Nucile nu-i 
plăceau, le arunca. Când ieşeau copiii de la şcoală intrau în curte, unde era cişmeaua, să bea apă. 
într-o zi, ca să le arate ce poate, Tita s-a urcat pe un mânz, venit cu iapa la fierărie, la potcovit. 
Când mânzul a început să se mişte, fata mea a început să ţipe. Gheorghe Moroianu, unul dintre 
fierari, s-a repezit şi a dat-o jos. Cum la fierărie veneau tot felul de reparaţii, a venit şi o căruţă 
de pâine, tip vagon, cu uşă grea la spate. Cum era cald şi frumos, Tita s-a strecurat înăuntru şi 
uşa s-a închis în urma ei. Maică-sa, când a văzut că lipseşte, a ieşit în curte şi o striga. Unul din 
fierari văzuse că a intrat în dubă. Când a deschis uşa, era plină de fărâmituri de pâine şi în ochi. 

Faptul că locuiam pe bulevard făcea ca drumul să fie plin de tot felul de oameni, dar şi de 
maşini, inclusiv pe acolo erau duşi morţii spre biserica Sfânta Paraschiva, aflată la colţul străzii. 
Când a văzut pentru prima oară un cortegiu funerar a venit fuga şi a întrebat de ce plâng toţi 
oamenii. Mama i-a spus să se uite bine unde este un sicriu - o cutie mare cu un copil culcat în ea 
- care a murit fiindcă n-a ascultat şi a ieşit pe stradă, unde l-a călcat o maşină. De atunci încolo 
chiar ea închidea porţile dacă rămâneau cumva deschise. Cînd vedea vreun convoi mortuar 
venea şi spunea : mama, iar a omorât maşina un copil... 

Pe o stradă adiacentă, care era o fundătură în pantă, şedea o famile de ţigani cu mulţi copii. 
Unul din ei era cocoşat şi nu-l trimiseseră la şcoală. Venea des prin curtea fierăriei ca să se joace 
cu Tita, care era mai mică decât el. Deseori băiatul îi cânta. Ea holba ochii, nu-l înţelegea, cânta 
ţigăneşte, dar era mereu aceeaşi melodie tristă. într-o zi i-a povestit că chiar ai lui îl trântiseră 
din leagăn şi de atunci rămăsese cocoşat. 

în timpul liber, atât eu, cât şi soţia, ne ocupam de fetiţă. O învăţm să scrie şi să numere fiindcă 
urma să înceapă şcoala. 

în anul următor am înscris-o la şcoală. Era la clasa l-a A. O avea învăţătoare pe Ana Altinovici, 
defel braşoveancă, iar la l-a B era Maria Dumitrescu.împărţirea pe clase s-a făcutîn curtea şcolii, 
apoi urmau să meargă înăuntru. Tita a refuzat să se ducă, voia la Maria Dumitrescu, pe care o 
ştia de pe băncuţa ei, unde vorbiseră de multe ori. A spus că Altinovici e grasă, crăcănată şi are 
mustăţi! S-a dovedit însă a fi foarte bună, uneori o lăsa pe Tita să ţină ea lecţia, chiar să inventeze 
poveşti pe care să le spună colegilor ei. A şi urmărit-o în carieră, astfel că, după ce, la absolvirea 

facultăţii, Tita a fost oprită la Bucureşti, ne-am trezit că Ana Altinovici, de mult pensionară, ii face 
o vizită acasă ca s-o felicite şi să-i dea nişte cărţi. 

Din cei 24 de copii ai clasei l-a A, 20 au absolvit liceul şi 15 facultatea. Tita a fos cap de promoţie 
la liceu, cu media 9,98. Pentru că luase premii la olimpiadele de română, au sfătuit-o să facă 
filologia. Directoarea şcolii, doamna Mihăilescu, mi-a dat o adresă către bibliotecile din oraş ca 
s-o ajute la pregătire cu orice carte ar fi cerut. Profesorul de română din liceu, domnul Victor 
Possea, i-a pus la dispoziţie pivniţa lui plină de cărţi. 

La organizarea banchetului de absolvire a liceului am luat efectiv parte, eu fiind preşedintele 
Comitetului de părinţi pe şcoală. M-am hotărât s-o înscriu la facultate la laşi, unde mergeau mai 
toţi râmnicenii. Dar fratele maică-si, Marin, care era profesor de filosofie la Sibiu, a spus că 
trebuie înscrisă la Bucureşti. Cu el s-a şi dus şi s-a înscris. A intrat printre primii, cu bursă. Iar 
Marin i-a promis şi el o bursă lunară de 300 de lei pe toată durata facultăţii. Steluţa, sora lui şi 
nevasta mea, făcuse la fel cât fusese el la Facultatea de Filosofie la Bucureşti. Din anul al ll-lea 
Tita a avut şi bursa republicană, apoi Gheorghiu Dej. După absolvire a rămas redactor la Editura 
Minerva, colecţia Biblioteca pentru toţi şi a stat cu chirie la familia Prundaru, în Balta Albă, până 
şi-a comandat propriul ei apartament. 

între timp, îmi făcusem casă mare şi frumoasă la Râmnicu Sărat. Dar, cum alţi copii nu aveam, 
am vândut-o şi am achitat apartamentul din Drumul Taberei pe care-l contractase. Aşa am ajuns 
la Bucureşti în vara lui 1974. între timp Tita îşi dăduse şi doctoratul, sfătuită şi de profesorul ei, 
Savin Bratu, dar şi de Marin, fratele Steluţei. A condus-o (1970-1973) profesorul George 
Macovescu 36 , de fel de la Joseni, jud. Buzău. 

1982 

Ecaterina Ţarălungă 

Vaslui - Podul înalt Ştefan cel Mare s-a bătut, în 1475, cu Suleiman Paşa. Două lucruri trebuie 
menţionate: că Suleiman Paşa era el însuşi valah după mamă şi că, după victorie, Ştefan cel Mare şi-a 
răsplătit oştenii cei mai credincioşi. Atunci, doi fraţi bucovineni, Ţarălungă, au primit în dar patru sate 
în zona Bacăului (comuna Coloneşti). Până astăzi numele Ţarălungă e foarte răspândit în zonă, deşi el 
este originar bucovinean. Ţara-lungă este numită fâşia cu iarbă verde până târziu, toamna, unde vin 
ciobanii cu oile la iernat. Cu timpul, a devenit şi toponim. Există în Ţara Vbârsei un toponim Ţărlungeni, 
iar Argeşul are un afluent numit Ţărlung. 

2 Bătălia de la Valea Albă (Războieni) a fost iarna, 1476, între Ştefan cel Mare şi Mahomed al I l-l ea, 
pentru susţinerea şi apărarea cuceririi de la Podul înalt. 

3L a manevrele regale venise chiar Gustav Mannerhaim (1867-1951), preşedintele ducatului rus al 
Finlandei (originar german, părinţii naturalizaţi în Finlanda), devenită sub el stat independent, care 
avea la data acestei povestiri înaproape 70 de ani. Soţia era sârboaică. El însuşi luptase în Primul 
Război Mondial şi pe frontul românesc, fiind comandant de Cavalerie. în 1942, când a împlint 75 de 
ani, a fost în Finlanda sărbătoare naţională. Hitler însuşi s-a dus să-l felicite, dar Mannerhaim a refuzat 
să-i strângă mâna. 

4 în Germania a venit la putere Hitler (născut în Austria) printr-o loviură de stat care a constat în 
incendierea Reichstagului din Berlin. Reichstagul era Parlamentul german, unitate republicană şi 
democratică. Funcţiona din 1919, în virtutea existenţei Republicii de la Weimar, de după Primul Război 
Mondial. Odată cu venirea naziştilor la putere, în 1933, au fost arestaţi opozanţii comunişti. Trebuie 
menţionat Ghiorghi Dimitrov, leader comuist, macedonean născut în Bulgaria, care a învăţat germană 
la închisoare pentru a se putea apăra singur la proces. A fost ajutat de Stalin şi s-a refugiat în URSS, 
unde a devenit şeful Departamentului pentru Politici Internaţionale al PCUS. 

5 La Strejnicu, în 1941, a fost ucis de legionari Nicolae lorga. 

6 10 Mai era ziua de naştere a regelui Carol şi, a urmare, fusese decretată şi Ziua Naţională a României. 
7 Judeţul Satu Mare. 

s De fapt Scărişoara Nouă, spre deosebire de Scărişoara din Munţii Apuseni, unde se află celebrul 
gheţar. Scărişoara din Apuseni e locuită de moţi, populaţie provenită, la origini, dintr-o migraţie scito- 
iranică menţionată de Flerodot în Istoriile sale, amestecată mai târziu cu dacii (care erau parte a 
triburilor de traci). Şi astăzi există locuri mai izolate, la porţile de intrare în Apuseni, unde sătenii 
folsesc o limbă secretă, nerepertoriată şi nedescifrată de lingvişti. 

9 Valea lui Mihai este zonă de frontieră cu Ungaria în jud. Bihor, mai la sud decât Scărişoara Nouă. 
“Prin Diktatul de la Viena, 1940, Germania fascistă şi Italia lui Mussolini au impus cedarea părţii de 
nord a Transilvaniei (43.492 km 2 ) către Ungaria hortystă, aliata lor. în 1938 fusese cedată şi o parte 
din Slovacia (Slovacia de Sus), ca şi Rutenia (în 1939), din Ucraina (azi regiunea Transcarpatia din 
Ucraina). în ce priveşte Transcarpatia, trebuie menţionat faptul că ea aparţinuse pe vremea Imperiului 
Austro-Ungar Ungariei şi atunci cuprindea comitatele Ugocea, Bereg, Ung şi Maramureş (partea de 
Nord, de unde au venit la origini descălecătorii Moldovei). 

“Reprimarea rebeliunii legionare din 1940, de după cedarea Transilvaniei de Nord, când au fost 
ocupate prefecturi şi primării, a fost făcută de Ion Antonescu folosind armata. 

“Judeţul Suceava, în Bucovina. 

“Comună de graniţă cu Ucraina, nu departe de Botoşani. 

14 Moghiliov, româneşte Movilău, se află în regiunea Podolia, Viniţa. A fost parte a Moldovei istorice, 
condusă de Ştefan cel Mare. Are legătură cu dinastia de domni ai Moldovei numită Movilă. Un Petru 
Movilă, născut la Suceava, a fost mitropolitul care a fondat Academia Duhovnicească din Kiev (1633), 

port-drapel al ortodoxiei atât în lupta cu otomanii, cât şi cu religia catolică pe care voiau s-o impună 
polonii. A scris Mărturisirea ortodoxă, prima lucrare a unui român tradusă la Paris, dar răspândită în 
română şi pe teritoriul fostei Dacii. învăţământul promovat de mitropolit se adăuga aceluia pro- 
grecesc promovat de Kiril Lukaris în Mediterana de Est şi Peninsula Balcanică şi era, ca fundament, 
unul identitar. în prezent Petru Movilă este sfânt al ambelor biserici: română şi ucraineană. 

15 Aici Alexandrovka pe Bugul de sud, în Transnistria. Regiunea a fost investigată lingvistic de Anton 
Golopenţia, care a mers cu o echipă de cercetare chiar sub protecţia Armatei Române. Raportul său 
atestă existenţa populaţiei româneşti. 

16 Bătălia de pe Nipru (august-decembrie 1943) a fost una dintre cele mai mari de pe Frontul de Est al 
celui de-al Doilea Război Mondial. Lungimea frontului a avut 1400 km, între Smolensk şi Marea de 
Azov. Operaţiunile au fost conduse de Konstantin Rokosovski şi Rodion Malinovski. în iulie-august 
1943 se desfăşurase şi ofensiva sovietică de la Kursk, sub comanda lui Rokosovski şi Jukov. Kursk a 
fost deţinut de germani în păerioada 1941-1943 şi a fost recucerit de sovietici prin această ofensivă. 

17 Ghenicesk se afla în regiunea Kerson, Crimeea şi era celebru prin faptul că făcea parte din Drumul 
Sării, care deservea pe toată lungimea Bariera Continentală dintre Asia şi Europa, aflată între Marea 
Baltică şi Marea Neagră şi pe traseul căreia se aflau Bugul, Niprul şi Donul. Kerson, în Crimeea, fusese 
cândva Chersonesul Tauric, reper important al triburilor de traci Tauri, dintre care a provenit şi 
împăratul Justinian al Bizanţului. El aparţinuse regatului lui Spartakos şi era de asemenea parte a unei 
rute comerciale antice importante, care undea Drumul Mătăsii cu Drumul Chihlimbarului. Din cea 
zonă şi-a adus Ştefan cel Mare pe soţia sa, Maria de Mangop. Şi astăzi pe stema Crimeii se află grifonul 
tracic. 

18 Perekop este denumirea slavă pentru istm. în acest caz, lega Peninsula Crimeea de restul URSS şi 
despărţea Marea de Azov de Marea Syvaşului. în timpul Războiului Civil acolo a fost prinsă şi lichidată 
Armata lui Wrangel (ruşii albi). în al Doilea Război Mondial istmul a fost deţinut de germani în perioada 
1941-1943 (decembrie). 

19 Toponime tătare. 

20 Feodosia este numele rus (preluat după cel grecesc, unde Theodoros însemna iubitorul de 
Dumnezeu), dar, la origini, fusese colonia Genovei, Kaffa. Genova, capitala Liguriei, care l-a dat pe 
Cristofor Columb, a fost şi ea, la origini, o colonie iliro-tracă a Calabriei. Kaffa a rezistat cel mai mult 
după căderea ultimei arii de rezistenţă bizantine în faţa otomanilor: Imperiul Trapezuntului. 

21 Kerci este un cuvânt extrem de vechi, are cea mai veche rădăcină lingvistică investigată, toponimele 
se întind într Kerala din Podişul Deccan, India, trec prin Kerci, Kerkinites (în Trakia), Kermario, Kerluan 
(zona de peşteri paleolitice pictate din Franţa) şi Kernwell, numele vechi pentru Cornwall. Peste acest 
strat paleolitic, Miletul a edificat acolo colonia Pantikapaion, în veacul al Vll-lea ÎH, odată cu toate 
coloniile sale din Scythia Minor (Dobrogea), pentru fortificarea ţărmurilor confruntate că năvălirile 
perşilor. Latinii i-au spus Panticapaeum. A fost capitala Regatului Bosforului, condus de Mithridates al 
Vl-lea. Atacat de romani de la vest şi de alţi năvălitori din Asia la est, a fost sprijinit de revolta lui 
Spartakus, fostul rege devenit sclav, care a încercat astfel să dividă forţele Imperiului exact în anii cînd 
Mithridates se confrunta cu atacurile romane. După înfrângere, Mithridates s-a sinucis ca şi Decebal 
mai târziu. Trebuie menţionat şi faptul că, după cucerirea Cartaginei de către romani, Hannibal s-a 
refugiat şi el în Regatul Bosforului, unde s-a sinucis. 

22 Tsaritsyn, mai târziu Stalingrad, azi Vogograd. Dar Novo Tsaritsyn nu e pe Volga, ci în centrul-sud al 
Crimeii. 

23 Islam Terek este numele tătar (acolo fusese Hanatul Crimeii) pentru rusescul KnpoBCuoe. 

24 Balta, în Podolia (Ucraina, reg. Odesa) a fost capitala R(epublicii) A(utonome) S(ovietice) S(ocialiste) 
M(oldoveneşti), care a existatîn perioada 1924-1940, pe când Basarabia era integrată României Mari. 
Mai târziu capitala s-a mutat la Tiraspol. Şi pe baza existenţei acestei republici, după al Doilea Război 
Mondial, URSS a invocat dreptul său de reintegrare a Basarabiei în spaţiul sovietic în 1940. 

25 Serviciile de contrainformaţii teritoriale erau parte a Secţiei I Informaţii a Serviciului Secret al 
României şi fuseseră organizate sub conducerea şefului Serviciului, Mihail Moruzov. După 1942 
Serviciul a fost condus de Eugen Cristescu. 

26 Korne (Cornea), Radu (1895, Bucureşti - 1949, Jilava) - general de brigadă. Cavalerist. A comandat 
Regimentul 6 Roşiori purtat. A condus operaţiunile regimentului la Marea de Azov, Feodosia, Kerci, 
Stalingrad. A căpătat domiciliu forţat în 1944, a fost arestat în 1948 şi a murit la închisoare. 

28 La Oarba de Mureş (16 septembrie - 6 octombrie 1944) au murit 11.000 de soldaţi ai Armatei 
Române. Bătălia s-a desfăşurat pentru recucerirea Ardealului de Nord, pierdut în urma Diktatului de 
la Viena. Ungaria era aliata Germaniei, iar România aliata URSS. 

29 Râul Bodrog izvorăşte din Slovacia şi se varsă în Tisa la Tokai. Dar toponimul există şi în Transilvania. 
Mănăstirea românească Hodoş-Bodrog, pe cursul inferior al Mureşului, judeţul Arad, datează din 
secolul al Xl-lea, fiind una dintre cele mai vechi din ţară. Sub actuala formă datează din secolul al XIV- 
lea şi este în stil bizantin. De Sfânta Mărie Mare la mănăstire are loc o procesiune. Drumul Crucii, după 
modelul celei din Ierusalim, dar care, la origini, e un tip pre-creştin de venerare a zeilor - Via Sacra 
lega în lumea antică cetatea de templu şi era parcursă de credincioşi pentru a da ofrande şi a se 
închina zeului. încă pentru Imperiul Hittit (a cărui stemă a moştenit-o Bizanţul; în ordine biblică, hittiţii 
erau urmaşii lui lafet, unul dintre fiii lui Noe) există atestarea arheologică a acestui fel de legătură. 
Homer menţiona şi el, în lliada, că existau cetatea Troia şi locul sacru, llionul. Hector, rănit la Troia, 
doreşte să fie dus în llionul sacru după moarte. Hecuba, soţia lui Priam, regele Troiei, era de neam 
trac, scrie tot Homer. 

30 Platon Chirnoagă (1894, Poduri-Bacău - 1974, Stuttgart) - a comandat brigada a IV-a Artilerie din 
Divizia a IV-a Infanterie a Armatei a lll-a Române, fapt pentru care i s-a acordat gradul de general 
maior, Crucea de Fier (germană) şi Ordinul Mihai Viteazul. Legionar. Bunicul pictorului Marcel 
Chirnoagă. Pe teritoriul Ungariei s-a predat germanilor cu toată Divizia a IV-a şi planurile de luptă. 
Germania şi Ungaria erau aliate contra URSS şi România. 

31 Hronul izvorăşte din munţii Tatra de Jos (Mică), străbate Slovacia şi se varsă în Dunăre. 

32 Zvolen are atestare documentară din secolul al Xll-lea, dar atestare arheologică de locuire din 
Paleolitic. Se află în regiunea slovacă Banska Bistrica. 

33 Poctinyi este locul unde avusese o casă de vacanţă lingvistul Jan Urban Jarnik, specialist în limba 
română şi prieten cu Nicolae lorga. Acolo se întâlnea cu Massaryk, primul preşedinte al Cehoslovaciei 
independente. A fost o onoare pentru Armata Română să i se permită aşezarea bivuacului de refacere 
înainte de întoarcerea în ţară în acel loc istoric şi care cimentase inclusiv prietenia dintre cele două 
popoare. 

34 Răscoala slovacă a fost o mişcare a rezistenţei (social-democraţi şi comunişti) contra fascismului, 
pentru independenţa Slovaciei. A avut loc în perioada august-octombrie 1944 şi a început la Banska 
Bistrica. Armata Română şi Armata Cehoslovacă au lichidat, în 1945, direcţia facistă a Slovaciei. 
35 Ungureşte pentru Nădlac. 

36 George Macovescu (1913-2002) - diplomat. A absolvit Liceul Sf. Sava şi Facultatea de Drept la 
Bucureşti. Gazetar de stânga, membru PCR din ilegalitate. A fost primul ambasador al României în 
Marea Britanie şi SUA după al Doilea Război Mondial, ministru de Externe (1972-1978). Prieten cu 
Zaharia Stancu. 




„De ce începe astfel minunatul veac XXI şi cel de-al 
treilea mileniu al civilizaţiei omeneşti? Ce se întâmplă în 
registrele fomative cu civilizaţia care debutase mult înainte 
de Grecia antică, poate chiar înainte de Sumer şi 
necunoscuta încă, de noi, Asie a trecutului îndepărtat? 

Ce moştenim, ce facem, încotro mergem şi încotro am 
vrea de fapt s-o luăm? Ce ne împiedică? Ce soluţii sunt? 
Cine le dă şi cine le foloseşte? Cum? Comunicăm ceea ce 
înţelegem? Aude cineva? Suntem fiecare singur? Nu 
suntem? Ce este pământul ferm al entităţii noastre şi ce e 
trecător? Fiecare om ar trebui să caute răspunsuri..." 

Ecaterina Ţarălungă 

